
PRATARME 


Tūkstantmečių sandūra dažnai siejasi su epochų lūžiais ir tarsi tampa ma- 
gišku slenksčiu, kurį peržengus atsiranda natūralus noras apžvelgti laimėjimus 
bei praradimus. Kupinas sukrėtimų XX a. tapo istorijos faktu. Dabar jau galime 
tiksliau, pasirėmę istorija, pažvelgti ne tik į pasibaigusį šimtmetį, užtemdžiusį 
savo pragarmėmis, technologiniais laimėjimais, bet ir praeityje viešpatavusias 
idėjas. Tai labai tinkama medžiaga idėjų istorikui. 

Šiuo pereinamuoju civilizacijos istorijos metu iš pagrindų keičiasi kultūri- 
niai žmonijos ir atskirų Žemės regionų prioritetai, regėjimo perspektyvos, atskaitos 
taškai. Civilizacijos istorijos vizija įgauna naują pavidalą ir vertinimus. Daugelis anks- 
čiau sukauptų žinių ir idėjų, kuriomis neseniai kaip nekvestionuojamomis ak- 
siomomis rėmėsi kultūros mokslai, buvo išklibintos, nuvertėjo prieš naują patir- 
tį, pakliuvo į archyvus. Keičiasi mokslinių tyrinėjimų kryptys, civilizacijos tyri- 
nėtojams tenka ieškoti naujų atramos taškų ir orientyrų. Laikas sušvelnina prieš- 

taravimus: tai, kas neseniai erzino idėjų kontroversiškumu, kėlė aršius ginčus, 
tapo visuotinai pripažinta klasika ir apsitaisė akademiniais drabužiais. 

Iš nūdienos patirties žvelgdami į įvairių civilizacijų istoriją, lygindami jų 
raidą, atsakus į istorijos iššūkius, kritiškai analizuodami praeities patirtį ir ją 
refleksuojančių civilizacijos idėjų istoriją, viliamės, kad būsime apsaugoti nuo 
lemtingu praeities klaidų kartojimo, kurios lėmė daugelio civilizacijų nebūtį. 
Mąstant apie vadinamąsias istorijos pamokas kyla natūralus klausimas, ar toks 
retrospektyvus požiūris nėra tik mūsų sielai nuraminti susikurta iliuzija, ka- 
dangi, kaip liudija civilizacijos istorija, žmonija nuolatos kartoja praeities klai- 
das. Tačiau, kita vertus, negalima paneigti, jog nuodugnus civilizacijos idėjų 
istorijos tyrinėjimas yra vertingas siekiant apmąstyti dabarties problemas ir at- 
eities perspektyvas. 

Kiekvienas tekstas yra to meto darinys. Šioje knygoje taip pat daug lietuviškųjų 
ir pasaulinių aktualijų. Ji buvo rašoma pereinamuoju laiku Lietuvai atgavus ne- 
priklausomybę, kai žlugo prievarta diegiami ideologizuoti mitai, idėjos, šalis pa- 
mažu atsivėrė pasauliui. Kita vertus, ji atskleidžia ir esminius dabartinės metaci- 
vilizacijos pokyčius. Žmonija įžengė į naują technogeninės masinių komunika- 
cijų revoliucijos bei skirtingų civilizacijų sąveikos epochą, kuomet pasaulyje, kaip 
niekada anksčiau, išryškėjo įvairias tautas vienijančios globalizacijos tendenci- 
jos, skirtingų tautų amžiais puoselėtų idėjų susidūrimai ir konkurencija. 

Skaitytojams pateikiama knyga daugeliu požiūrių yra neklasikinė, nau- 
joviška. Lietuvos ir užsienio literatūroje ji yra vienas pirmųjų išsamių veikalų, 
kuriame, remiantis komparatyvistine metodologija, kompleksiškai tyrinėjamos sudė- 
tingos Vakarų mokslo tradicijoje gyvuojančios istorinės civilizacijos idėjos transforma- 
cijos ir dabartinės civilizacinės komparatyvistikos aktualijos. Į Lietuvos civilizacijos 
tyrinėjimus pirmą kartą įvedama daug naujų vardų, konceptų, savitas požiū- 
ris į dabartinėje humanistikoje įsivyraujančios komparatyvistinės problemati- 
kos ateitį. 

Leidinys yra pirmoji dalis seniai autoriaus rengiamų kultūrologijos ir ly- 
ginamųjų civilizacijos studijų. Jų ištakas paskatino garsus orientalistas bei lygi- 
namųjų civilizacijos studijų specialistas akademikas N. Konradas. Miglotos kny- 
gos idėjos užuomazgos, savotiško embriono materializacijos pradžia datuoja- 
ma 1981-1982 m., kai stažuotės Sorbonoje ir College de France metu ilgam įnikau 
į A. Toynbee'o (kurio pavardę N. Konradas tardavo su ypatinga pagarba), E Brau- 


delio, G. Duby, M. Granet, H Maspero, P. Masson-Ourselio, J. Strzygowskio, 
H. Corbino, L. Massignono, M. Serres'o, L. Dumont'o knygas. Ju skaitymas 
ilgam išmušė iš įprasto darbo ritmo ir atitraukė nuo pagrindinių meno filosofi- 
jos interesų, skatino domėtis neeuropinių civilizacijų kultūros istorija. Reng- 
damas įvairių kultūrologinių disciplinų kursus nuolat grįždavau prie lygina- 
mųjų civilizacijų studijų problematikos. 

Šios knygos sumanymas galutinai susiklostė 1993 m., kai buvau pakvies- 
tas dirbti į Kultūros ir meno institutą. Čia mano pastangomis buvo įkurta pro- 
bleminė orientalistikos ir komparatyvistinių studijų grupė, kuri netrukus virto 
savarankišku Komparatyvistinės kultūrologijos, estetikos ir meno teorijos sky- 
riumi. Vadovaujant jam komparatyvistinės studijos ir idėjų istorija tapo svar- 
bios mano mokslinių tyrinėjimų kryptys. Dirbau su protrūkiais, kadangi nuo- 
latos įsiterpdavo anksčiau parašytų knygų redagavimas ir leidimas. Pradžioje 
buvo sumanyta, kad ciklą sudarys trys savarankiškos didelės apimties knygos, 
skirtos lyginamajai civilizacijų istorijai, kultūrologinės minties istorijai, kultū- 
rologijos teorijai. 

Tačiau dėl didelės apimties veikalų publikavimo sunkumų praktinis pirmi- 
nio sumanymo įgyvendinimas pasirodė daug sudėtingesnis ir sustabdė jau pa- 
rengtos knygos leidimą keleriems metams. Pagrindinis pirmosios knygos — „Lygi- 
namoji civilizacijų istorija“ — per 65 autorinių lankų tekstas buvo baigtas 1998 m. 
Ją sudarė du sąlygiškai savarankiški tomai: „Civilizacijos idėjų istorija“ bei „Lygi- 
namoji civilizacijų istorija ir teorija“. Darbas 1999 m. Prancūzijos bibliotekose pa- 
skatino daryti redakciją. Tuomet iš esmės buvo papildyta ir parašyta keletas nau- 
jų skyrių; pasikeitė tik paskiri neesminiai bendros autoriaus koncepcijos pagrin- 
dinių temų ir leitmotyvų akcentai. 

Kadangi ši knyga gavo finansavimą tik 38 spaudos lankams, tai vertė auto- 
rių keisti pirmapradį sumanymą. Jis ryžosi perskelti jau parengtą spaudai knygą 
į dvi dalis ir, papildęs ją tiesiogiai su gvildenama problematika susijusiais teks- 
tais iš kitos parengtos spaudai knygos, išleisti pirmąją jos dalį, pavadintą „Lygi- 
namoji civilizacijos idėjų istorija“. Siekiant išryškinti pagrindines idėjas ir kny- 
gos sandarą paversti nuoseklesne, paskutinėje teksto redakcijoje atsisakyta kai 
kurių šalutinių vedinių, tenkinantis nuorodomis į jau paskelbtus tekstus. Tai lé- 
mė noras suderinti savotiško įvado į svarbias šiuolaikinės civilizacijos idėjų isto- 
rijos problemas, taip pat konceptualios monografijos nuostatas. 

Knygos pavadinimui pavartotas terminas lyginamoji yra ne atsitiktinis ir dau- 
giaprasmis. Pirmiausia jis liudija, kad leidinyje, gvildenant civilizacijos idėjų is- 
toriją, daugiausia dėmesio skiriama įvairiems lyginamosios analizės aspektams. Kita ver- 
tus, jis pabrėžia, kad autorių labiausiai domina civilizacijos idėjų istorijoje išryškėju- 
sios komparatyvistinės metodologijos problemos. Ir pagaliau jis apeliuoja į garsiai ne- 
deklaruojamą, tačiau tekste dažnai juntamą vidinę idėjų sąšauką; nuolatos jas lyginda- 
mas autorius išryškina minties, metodologinių prieigų panašumus, skirtumus, atsklei- 
džia konkrečių teorijų, idėjų privalumus bei trūkumus. 

Ši knyga turiniu, žanru, dvasia ir metodologinėmis nuostatomis artimiau- 
sia dabartinei idėjų istorijai, siūlančiai ne tradicinius civilizacijos tyrinėjimo re- 
ceptus, o daugelį skirtingų tarpusavyje nuolatos polemizuojančių temų, idėjų ir 
intelektualių orientacijų, sutelkiančių dėmesį į įvairias civilizacijos idėjų trans- 
formacijas, įtakas, neretai marginalinius civilizacijos reiškinius. Svarbūs meto- 
dologiniai šios knygos autoriui orientyrai — M. Serres'o, N. Konrado, A. O. Lave- 
joy, H. Nakamura'os, R. Collinso idėjos. Stipriausią poveikį metodologinėms au- 
toriaus nuostatoms turėjo šiuolaikinės idėjų istorijos šalininkas M. Serres'as, ku- 
rio metodologinės nuostatos vadinamos bendruoju komparatyvizmu. Šis įtakingas 
metodologas, tarsi apibendrindamas postmodernistinių ieškojimų patirtį, pagrįs- 
tai teigia, kad universalaus metodo nėra, nes kiekviena konkreti problema reikalauja 
savito supratimo, jos sprendimo raktažodžio ir lokalaus žodyno. 

Lyginamoji idėjų istorija duoda galimybę plačiai be ideologinių stereotipų 
pažvelgti į realią pasaulinės civilizacijos istoriją ir suvokti neeuropinių civilizaci- 
jų reikšmę žmonijos istorijai. Ji atskleidžia, kad daugelis pamatinių civilizacijos 
laimėjimų ir idėjų atsirado įvairiais istorijos etapais, skirtinguose pasaulio regio- 
nuose. Kita vertus, jų pririšimas prie konkrečių humanistikos sričių yra ganėti- 
nai sąlyginis, kaip ir ribos, skiriančios mokslo sritis. 

Idėjų istorikas A. O. Lavejoy taikliai pastebėjo, kad nors konkrečiais civili- 
zacijos istorijos tarpsniais ir skirtingose Žemės rutulio vietose žmonių dekoraci- 
jos keičiasi, tačiau, nepaisant aprangos, grimo, kultūros fono įvairovės, žmonių 
polėkius lemiantys tie patys norai bei aistros panašiai veikia valstybių ir žmonių 
likimus. Todėl jį pirmiausia domino universalus civilizacijos ir idėjų istorijos pjū- 
vis, o „visa tai, ką galima suprasti, patikrinti ir patvirtinti tik kalbant apie konkre- 
taus amžiaus, rasės, temperamento, tradicijos ar būsenos žmones, neturi vertės 
ir neįdomu“ [Lavejoy, 1960, p. 80]. 


Pagrindinė varomoji idėjų istorijos jėga yra prieštaravimai ir vidinė pole- 
mika tarp skirtingų mąstymo tradicijų, idėjų kova dėl vietos po saule, kurią ska- 
tina siekimas įsivyrauti nuolatines metamorfozes patiriančiame idėjų pasaulyje. 
Idėjų istorija nepaklūsta racionalioms schemoms - ji artimesnė spontaniškoms 
chaoso teorijoms, kurios atmeta civilizacijos raidos procesų linijiškumą. Įvairių 
civilizacinių pasaulių (indų, kinų, arabų, graikų, moderniųjų Vakarų) idėjos, mąs- 
tymo tradicijos, srovės, mokyklos, kryptys keisčiausiai maišosi, koegzistuoja, skir- 
tingų epochų idėjos ir autoriai tampa mums artimi ar tolimi amžininkai, polemi- 
zuoja tarpusavyje, siekia užvaldyti protus. 

R. Colinsas pažymi, jog nesvarbu, kurią civilizacinę terpę nagrinétume — 
Indijos, Kinijos, Japonijos, Arabijos, viduramžių ar modernios Europos - tai tar- 
si arena, turinti apibrėžtas ribas, į kurią braunasi įvairiausios mąstymo tradicijos, 
srovės, mokyklos, judėjimai, kryptys, idant patrauktų ateities kartų dėmesį ir 
įsiamžintų istoriniuose žmonijos užrašuose, bet joje stinga vietos - trys skirtin- 
gos pozicijos aprėpia visą erdvę, šešios sukuria nepakenčiamą sausakimšą. Kas 
atsitinka tiems, kurie į areną nepatenka? Jie tiesiog išstumiami už borto į ban- 
guojančią užmaršties jūrą. Jeigu tam tikra minties srovė pernelyg įsivyrauja, už- 
imdama visą dėmesio lauką, vienas požiūris linkęs skaidytis į skirtingus, nors ir 
toliau giminingus požiūrius. Jeigu keli giminingi požiūriai susilpnėja bei jaučia 
grėsmę būti išstumti iš dėmesio lauko kokios nors galingos mąstymo bangos, 
tuomet jie linkę vienytis [Collins, 1998, p. XVIII, 81, 191]. 

Nors pagrindinis šios knygos tyrinėjimo objektas yra lyginamoji Vakaruose 
susiformavusių civilizacijos idėjų istorija, joje ryški reakcija prieš Lietuvos moksle 
ir aukštosiose mokyklose vyraujančią archajišką eurocentrinių nuostatų kupiną 
mokymo sistemą, keliančią nuostabą ekspertams iš Vakarų Europos, į kurią sku- 
bame integruotis. Juk iki šiol netgi daugumoje mūsų šalies universitetų ir huma- 
nitarinio profilio aukštųjų mokyklų Rytų tautų kultūros, religijos, filosofijos, es- 
tetikos, meno tradicijos dažniausiai sistemingai nedėstomos, o vadinamose „vi- 
suotinėse istorijose“ apie jas geriausiu atveju užsimenama epizodiškai. 

Norint pateikti daugiau žinių apie civilizacijos idėjų istoriją, pritaikyti kny- 
gą platesniam humanitariniais dalykais besidominčių skaitytojų ratui, teko atsi- 
sakyti nuo kai kurių perdėm specifinių mokyklų, koncepcijų, idėjų aptarimo, 
įvairių tarpdisciplininių prieigų bei problemų sankaupų nagrinėjimo. Knyga skirta 
humanitarinei visuomenei, kuri domisi svarbiomis humanistikos bei lyginamo- 


Pratarmé 


sios civilizaciju analizés problemomis, ir kartu gali büti metodinis jvadas visiems, 
ypaé profesionaliai studijuojantiems civilizacijos teorijas bei kultürologines prob- 
lemas, netgi neturintiems bazinio kultūrologinio išsilavinimo. 

Supažindindamas Lietuvos skaitytoją su daugeliu svarbių civilizacijos idė- 
jų istorijos puslapių, autorius norėtų paskatinti jaunimą įdėmiau studijuoti dar 
menkai žinomus mūsuose autorius, šaltinius, problemas, idėjas. Siekiant paleng- 
vinti savarankiškas studijas, knygos pabaigoje pateikiama pavardžių rodyklė ir 
išsamus literatūros sąrašas. Cituojamos literatūros bibliografiją skaitytojai ras kny- 
gos pabaigoje pagal tekste skliausteliuose nurodytą autoriaus pavardę arba kny- 
gos pavadinimą, leidimo metus. Į literatūros sąrašą autorius įtraukė ir tiesiogiai 
su knygos problematika susijusius savo darbus, kuriuose išsamiau gvildenamos 
knygoje aptariamos mokyklos ir personalijos. Juolab kad pradinis knygos tekstas 
dėl leidinio apimties buvo gerokai sutrumpintas. 

Reiškiu didžią pagarbą ir dėkingumą savo kolegoms bei draugams iš L'Uni- 
versité de Paris-I, Collège de France, Centre de Recherches D'Histoire des Idées (CRHI), 
L'Université de Paris-X (Nanterre), Maskvos M. Lomonosovo universiteto, 
Anapilin išėjusiems akad. N. Konradui, prof. M. Dufrenne'ui, prof. J. Baltrušai- 
čiui, visiems, prisidėjusiems prie šios knygos atsiradimo, ypač savo bičiuliui 
prof. Charles'iui Ridaux, Prancūzijos estetikos asociacijos prezidentei prof. Ma- 
ryvonne Saison, sudariusiems sąlygas dirbti Prancūzijos bibliotekose ir moks- 
linio tyrimo institucijose, Tokijo universiteto prof. Ken-ichi Sasaki, redaktorei 
Onai Balkevičienei, dailininkui Broniui Leonavičiui, maketuotojai Daivai Mi- 
kalainytei bei kitiems, padėjusiems parengti šią knygą spaudai. 

Asirijos valdovų rūmų Ninevijoje rekonstrukcija. VIII-VII a. pr. Kr. 


ĮVADAS 


Pastaraisiais dešimtmečiais lyginamieji civilizacijų tyrinėjimai išgyvena pa- 
kilimą; skirtinguose pasaulio kraštuose pasirodo vis daugiau šiai problematikai 
skirtų veikalų. Gausėjančiame literatūros sraute neretai regime terminologinę su- 
maištį, kurią skatina prieštaringa civilizacijos ir kultūros fenomenus tyrinėjančių 
mokslų transformacija, spontaniškas naujų probleminių pažinimo sričių atsiradi- 
mas, mokslinių žinių diferenciacijos bei integracijos procesai, tradicinių discipli- 
nas skiriančių kliūčių nykimas. Ryškiausius pokyčius dabar patiria metodologinis 
lyginamųjų civilizacijų studijų pagrindas, keičiasi metodologinės prieigos, metodai, 
atsiranda naujų sąvokų, pažinimo instrumentų. 

Idėjų ir mokslo istorijoje visuomet buvo svarbūs vos ne mistine aukščiausios 
išminties aureole apgaubti autoritetai ir išskirtiniai į universalumą pretenduojan- 
tys pažinimo instrumentai. Nuolat susiduriame su tokiomis mesianistinėmis idė- 
jomis, metodologijomis, kurios, išsprendusios kelias fundamentalias pažinimo prob- 

lemas, tampa konceptualus vieno ar kito meto mokslinio diskurso branduolys. Idéju 
istorijoje Zinomais büdais jos greit pasklinda mokslinio elito ir kvaziintelektinéje 
terpéje, kuri suteikia joms populiaru, o neretai ir suvulgarinta pavidala. 

Toks likimas, atrodo, pastaraisiais dešimtmečiais ištiko ir komparatyvistine 
metodologiją. Etimologine prasme tiesiogiai su tradiciniu lyginamuoju (pranc. 
comparatif - lyginamasis, comparer - lyginti) analizės metodu susijęs terminas kom- 
paratyvistika (pranc. comparatisme — komparatyvistika, comparatiste - komparaty- 
vistas) pirmiausia įsitvirtino lyginamosiose Rytų ir Vakarų civilizacijų studijose. 
Šiuolaikinėje humanistikoje įgavo platesnę reikšmę. Jis apibūdina poeurocentri- 
niame moksliniame diskurse ryškėjantį daugiamatį tarpdisciplininių studijų lauką, 
kuriame iškyla naujos kompleksinių tyrinėjimų strategijos, metateorijos ir meto- 
dologinės prieigos, siejančios įvairiose civilizacijose bei kultūrose susiformavu- 
sius mąstymo, kūrybos bei tikrovės suvokimo tipus. Šiandien komparatyvistika 
tampa vyraujančia nūdienos humanistikos ir civilizacijų analizės tendencija, kuri 
rodo esminius šiuolaikinės metacivilizacinės kultūros pokyčius. 

Neitikétinas komparatyvistinės metodologijos populiarumas, kurį rodo dau- 
gybė tarptautinių kongresų, simpoziumų, knygų bei straipsnių, sukuria iliuziją, 
kad komparatyvizmas pajėgs išspręsti visas sudėtingiausias šiuolaikinės humanis- 
tikos problemas. Dėl to komparatyvistinės metodologijos principus perima įvairių 
sričių mokslininkai, regintys joje savotišką universalų „viršmetodį“, atveriantį ke- 
lią kokybiškai naujam pažinimui. Ši protus sužavėjusi panacėja nustumia į šalį 
kitas metodologines priemones. Tačiau, praslinkus kuriam laikui, po pirmosios ne- 
kritiškos susižavėjimo bangos sukelto svaigulio paprastai išmuša prablaivėjimo va- 
landa - imama įdėmiau kritiškai nagrinėti naujosios metodologijos galimybes. Tai 
ženklas, jog artėja jos besąlygiško viešpatavimo pabaiga. Nuo šiol išskirtiniu statu- 
su ir universalumu besiremianti metodologija vis aiškiau apibrėžia savo galimybių 
bei kompetencijos ribas - pamažu virsta tik viena iš daugelio pažinimo priemonių. 
Prisiminkime netolimoje praeityje nepaprastai populiarias psichoanalitinę, feno- 
menologinę, ikonologinę, struktūralistinę, semiotinę, hermeneutinę ir kitas meto- 
dologijas. Tikriausiai neišvengs panašaus likimo ir šiandieną intensyviai įvairių 
humanitarinių bei socialinių mokslų plėtojama komparatyvistinė metodologija. 

Naujausios šiuolaikinės civilizacijų analizės ir kultūrologijos tendencijos tie- 
siogiai siejasi ne tik su komparatyvistinės problematikos aktualėjimu, tačiau ir su 
atsisakymu nuo Vakarų moderno civilizacijos tyrinėjimams būdingo unifikavi- 

mo, pasaulio pertvarkymo pagal savo europinj modelj projekto, klasikinés eurocentri- 
nés civilizacijos raidos vizijos decentralizacijos. Dabartiniame metacivilizacijos 
tapsmo procese kultüru vienovés problema neatsiejama nuo principinio ju skirtin- 
gumo pripažinimo. Todėl įsivyrauja postmodernistinis différent (pranc.; t. y. skir- 
tingas, kitoks) — vienovės be unifikacijos principas, kuris iškelia decentralizacijos, au- 
tonomiškumo, savitumo, kitoniškumo viršenybę. Šiuo požiūriu dabartinė civilizacinė 
komparatyvistika artima dekonstruktyvistinėms postmoderniojo mąstymo nuo- 
statoms, atskleidžiančioms įvairių civilizacijų kultūros ir mąstymo tradicijų vertę. 
Tai yra esmiškai naujas postmodernistinis skirtybiy vienovės projektas. Reali šiuo- 
laikinio pasaulio kultūrų įvairovė daro itin svarbią komparatyvistinę problemati- 
ką, verčia aiškintis, kaip „kertasi“ įvairių civilizacijų idėjos kultūrologiniame dis- 
kurse ir formuoja artimiausias jo sklaidos perspektyvas. Komparatyvistinė meto- 
dologija yra pagrindas, remiantis postmoderniuoju skirtybių vienovės principu, 
naujai pažvelgti į universalių ir lokalinių pradų sąveiką tiek konkrečios, tiek me- 
tacivilizacinės kultūros sklaidoje. Neatsitiktinai komparatyvistinė metodologija 
triumfavo Tokijuje 2001 m. rugpjūčio 27-31 d. vykusiame paskutiniame XV pa- 
sauliniame estetikos kongrese, kuriame absoliučiai vyravo komparatyvistinė pro- 
blematika; jame veikė vienuolika šias problemas gvildenančių sekcijų. 
Lyginamosios civilizacijų studijos, arba vadinamoji civilizacinė komparaty- 
vistika, kaip sąlyginai vientisa mokslo žinių sistema tapo palyginti neseniai, moks- 
lininkams suvokus įvairių tautų vertybių ir simbolių pažinimo svarbą. Dabartinė 
įvairiais metodologiniais variantais gyvuojanti civilizacinė komparatyvistika su- 
daro nevienalytę koegzistuojančių ir tarpusavyje polemizuojančių mokyklų, tyri- 
nėjimo strategijų, konceptualių nuostatų įvairovę. Stiprėjantis idėjų istorijos po- 
veikis, pasaulėžiūrų pliuralizmas bei civilizacijos problemas tyrinėjančių humani- 
tarinių bei socialinių mokslų problemų susipynimas apibūdina dabartinį jos rai- 
dos etapą. Civilizacinė komparatyvistika savo tyrimo objektu, uždaviniais ir meto- 
dais yra artima, tačiau ne adekvati komparatyvistinei kultūrologijai. Ji yra salygi- 
nai savarankiška dabartinės daugiašakės civilizacijų analizės dalis, kurios dėmesio 
centras - sudėtingas lyginamųjų civilizacijų tyrimų problemų kompleksas. 
Stiprėjantis dėmesys pamatinėms civilizacinės komparatyvistikos kategori- 
joms, jų santykiams rodo, kad ši mokslinio pažinimo sritis baigė ankstyvąją apra- 
šomąją bei gaivališko duomenų rinkimo fazę ir prasideda kokybiškai naujas bran- 
dos tarpsnis, kuriame kurti tikslią terminiją ir kategorijų sistemą ypač svarbu. 

Terminologinis atitikimas yra vienas ryškiausių brandos ir mokslinės analizės nuo- 
seklumo požymių, nes padeda aiškiau formuluoti bendrus principus, kurti teori- 
nius konceptus, hipotezes bei sudaro prielaidas jiems patikrinti. 

Daugelis dabartinės civilizacinės komparatyvistikos ir su ja susijusios 
lyginamosios civilizacijos idėjų istorijos problemų tiesiogiai kyla iš pamatinės šios 
mokslinio pažinimo srities kategorijos — civilizacijos - polisemantiškumo ir ne- 
apibrėžtumo. Mokslinėje literatūroje aptinkame įvairių šios sąvokos apibūdini- 
mų; ji yra tąsi, aprėpia daug visuomenės gyvenimo sričių ir aspektų. Ši kategori- 
ja šiandien įgauna ypatingą konceptualią prasmę, nes yra svarbi dabartinio civili- 
zacijos raidos proceso pažinimo priemonė. 

Žmonijai sparčiai žengiant į naują planetinės metacivilizacijos epochą, civili- 
zacija tampa vyraujančia kultūrologinių mokslų kategorija, palaipsniui nustumian- 
čia į antrąjį planą tautos, etnoso ir kitas sociokultūrines sąvokas. Mąstymas tautinė- 
mis, etninėmis definicijomis, šiandien stiprėjant globalizacijai, keičiasi į stambes- 
nio masto kategorijas, kadangi būtent civilizacinių arealų santykių problema įgauna 
ypatingą aktualumą ir įsivyrauja šiuolaikiniame pasaulyje. Siekiant suvokti dabartinių 
metacivilizacijos procesų esmę sunku surasti talpesnę ir imlesnę sąvoką. Ji padeda 
įveikti pasaulio suvokimo vienmatiškumą, perprasti skirtingų pasaulio regionų kultūros 
formų įvairovę, unikalumą, išryškina istorinį atskirų pasaulinės civilizacijos raidos periodų 
ir regionų kultūros formų savitumą bei atskleidžia žmonijos istorijos visuotinumą. Didė- 
jantį įvairių humanistikos sričių specialistų dėmesį civilizacijos sampratai skatina 
esminiai besikuriančios metacivilizacijos, kurioje sudėtingai susipina įvairių civili- 
zacijų kultūros tradicijos, interesai, idėjos, vertybės ir simboliai, pokyčiai. 

Peržvelgę daugelio įtakingiausių civilizacijos teoretikų veikalus nesunkiai įsi- 
tikinsime, kad, priklausomai nuo konceptualių nuostatų, civilizaciją jie apibūdino 
labai skirtingai. Vieni pateikė kokybines charakteristikas ir siejo su tam tikra visuo- 
menės ar kultūros raidos pakopa, kiti — su laiko, erdvės atžvilgiu fiksuojamais bruo- 
žais ar dydžiu, treti - su miestų kultūros užuomazgomis, socialiniais aspektais, 
technika, institucijomis, socialinės gerovės sąlygomis, įvairiomis socialinės ir kul- 
tūrinės raidos pakopomis, kultūros laimėjimų visuma, apimančia daugybę sudė- 
tingą kultūros ir socialinio gyvenimo formų. 

Konceptualių ir metodologinių įvairių civilizacijos tyrinėtojų nuostatų skir- 
tingumas matyti netgi iš civilizacijos reiškinio įvardijimo arba jo sinonimų: kultūri- 
nis-istorinis tipas (H. Rūckertas, N. Danilevskis), socialinės rūšys (E. Durkheimas), 

aukstos kultüros (O. Spengleris), stambüs pasaulinés kultüros ansambliai (A. Toyn- 
bee), pasaulinės kultūros, arba kultūrinės sistemos (E S. Northropas), didžiosios kul- 
tūros (N. Berdiajevas), kultūrinės koalicijos (C. Lėvi-Straussas), plačios sociokultūrinės 
sistemos, arba supersistemos (P. Sorokinas), kultūriniai junginiai (A. Kroeberis). 
Civilizacijos raida laiko atžvilgiu esmiškai skiriasi nuo jos sklaidos erdvės po- 
žiūriu. Jei diachronija (gr. dia — priešdėlis, reiškiantis prasiskverbimą, ir gr. chronos — 
laikas, reiškinių evoliucinė seka) - tai civilizacijos medžio augimo, jo laisvo stiebi- 
mosi istorija, atskleidžianti jos augimo, istorinės raidos pokyčius, terminas sinchro- 
nija (gr. synchronos — vienalaikiškumas, sutapimas laiko atžvilgiu arba kelių reiški- 
nių ar procesų laiko sutapimas) įvardija būsenas ir procesus tuo pačiu metu vyks- 
tančius žmonijos istorijoje, konkrečiame fiksuotame laiko taške. Taigi civilizacijos 
procesų tyrinėjimuose galime išskirti du esmiškai skirtingus pjūvius, kuriuos me- 
taforiškai galime pavadinti geografiniu ir istoriografiniu. Pirmasis kalba apie geogra- 
finę civilizacijos lokalizaciją, jos sąsajas su konkrečia gamtine, geografine aplinka, 
o antrasis daugiau byloja apie istorines jos metamorfozes laiko atžvilgiu. 
Genezės požiūriu ir pagal konkrečių požymių visumą civilizacijos gali būti 
skirstomos į pirmines ir antrines, geografiniu - į upių slėnių (Egipto, šumerų, Hara- 
pos, kinų), jūros pakrančių (minosinė, graikų), kalnų ir plokštikalnių (andų, tibetiečių), 
stepių, dykumų ir oazių (arabų, mongolų), pagal reikšmę pasaulinės civilizacijos isto- 
rijai — į motinines (šumerų, indų, kinų) ir dukterines (babiloniečių, tibetiečių, japonų). 
Civilizacinės komparatyvistikos problemas gvildenančioje literatūroje ap- 
tinkame skirtingus civilizacijų klasifikavimo principus: stadijinis (neolitas, pirmi- 
nės, antrinės, ikikapitalistinės); formacinis (vergovinė, feodalinė, kapitalistinė); že- 
myninis (Europos, Azijos, Amerikos, Afrikos); regioninis geografinis diferencijavi- 
mas (Artimųjų Rytų, Tolimųjų Rytų, Viduržemio jūros baseino, Polinezijos, In- 
dostano pusiasalio, Centrinės Amerikos); etninis arba pagal valstybinę organizaciją 
(šumerų, indų, kinų, japonų, persų, žydų); religinis, tai yra pagal vyraujančią 
vieną ar kelias religijas (krikščioniškoji, budistinė, hinduistinė, islamiškoji, stačia- 
tikių, budistinė-hinduistinė, budistinė- konfucianistinė); techninis - pagal techni- 
nio išsivystymo lygį (ikiindustrinė, industrinė, postindustrinė, technotroninė). 
Šiame darbe priklausomai nuo lyginamosios analizės aspekto pasitelksime įvai- 
rius civilizacijų klasifikavimo principus ir su ja susijusią savitą terminiją. 
Modernios komparatyvistinės prieigos duoda galimybę geriau suvokti uni- 
versalių bei partikuliarinių civilizacijos formų santykius, atskleisti sudėtingus me- 

tacivilizacinés kultüros procesus, perprasti regioniniu civilizacijos formu savitu- 
ma, ju sąsajas ir skirtumus. Komparatyvistinė perspektyva yra pagrindas įvairias 
civilizacijas interpretuoti kaip bendrareikšmes tipologines kategorijas, kitaip pa- 
žvelgti į metodologines problemas, ypač kalbant apie įvairių civilizacijų ir jų su- 
dedamųjų dalių, bruožų lyginimo kriterijus, tas metodologines nuostatas, kurio- 
mis remiantis jos įtraukiamos į vientisą civilizacijos idėjų istorijos procesą. 

Čia iškyla daug sudėtingų klausimų: 1) Ar gali šiuolaikinė civilizacijos teori- 
ja, įvertindama įvairių vietinių civilizacijos raidos modelių skirtingumą, korektiš- 
kai juos lyginti, prieiti prie moksliškai patikimų išvadų? 2) Kokius tipologinius 
skirtingų civilizacijų bruožus, idėjas galime laikyti universaliais? 3) Kur yra ribos 
ir kokie kriterijai padeda atskirti universalius bei vietinius civilizacijos bruožus? 
Šias problemas gvildena lyginamoji civilizacijos idėjų istorija. 

Lyginimas yra plačiai paplitusių civilizacijų tyrinėjimų, idėjų istorijos, so- 
ciologijos, kultūrologijos, antropologijos tyrinėjimų išeities taškas. Per amžius su- 
siklosčiusi civilizacijų, tautų, etninių grupių kultūros formų įvairovė natūraliai 
skatina jas lyginti, tai yra pirminė deskriptyviojo civilizacijos modelio kūrimo 
procedūra, padedanti aiškiai apibrėžti sugretinamų civilizacijos reiškinių arba jų 
sudėtinių dalių, funkcijų ir pan. panašumus ar skirtumus, išryškinti kiekybinius 
arba kokybinius bruožus, juos klasifikuoti ir vertinti, atskirti vieną sociokultūrinį 
reiškinį nuo kito jam artimo. Lyginimas lemia vienų tyrinėjimo objektų gretinimą 
su kitais, siekiant išryškinti galimus jų santykius. Paskui atskleidžiami panašumai 
(bendri, invariantiniai) arba skirtumai (specifiniai), nustatoma pirminis gretina- 
mų civilizacijos reiškinių vaizdas, bendriausios jų konfigūracijos, tipologiniai ir 
funkciniai ryšiai. 

Esminė daugelio XIX a. viešpatavusių lyginamųjų civilizacijos studijų klai- 
da - nekritiškas Vakarų civilizacijos ar konkrečios tautos mitologizuotos dvasios 
sureikšminimas. Ši nekintama dvasios metafizika trukdė giliau pažvelgti į įvai- 
rius nuo eurocentrinių schemų nutolstančius ir į tradicines europinės kultūros 
filosofijos sistemas netelpančius neeuropinių civilizacijų parametrus. Kita vertus, 
ji perdėm sureikšmino Rytų ir Vakarų civilizacijų skirtumus. Apskritai jų išskyri- 
mas yra ganėtinai sąlyginis. Todėl šioje knygoje kalbama ne tik apie skirtumus, bet 
ir apie įvairias skirtingų civilizacijų sąsajas. 

Postmodernioje civilizacinėje komparatyvistikoje atsisakyta pasenusio G. He- 
gelio požiūrio į Vakarų Europos civilizaciją kaip į pasaulinės Civilizacijos istorijos 

viršūnę, atmestos klasikinės tiesinės raidos schemos - iš paprasta į sudėtinga, iš 
mythos į logos, iš antikos į dabartį, iš dalinio į universalų žmogiškąjį matmenį - ir 
pereinama prie daugialinijinės pliuralistinės civilizacijos raidos interpretacijos. 
Iškeliama civilizacijos procesų daugiavariantiškumas, daugiamatiškumas, šitai pa- 
deda nustatyti išsaugotus ankstesnius „neklasikinius“ įvairių lokalinių civilizaci- 
jų elementus. Civilizacijos procesų įvairovės, daugiamatiškumo suvokimas atve- 
ria naujas regėjimo ir mąstymo erdves, plačiame civilizacinių trajektorijų hori- 
zonte padeda aiškintis metacivilizacijos raidos perspektyvas. Remiantis tokiu lais- 
vu nuo ideologinių stereotipų požiūriu galima geriau panaudoti tarpdisciplini- 
nes studijas, lanksčius tyrinėjimo metodus. Korektiškas komparatyvistinės meto- 
dologijos taikymas reikalauja plačios erudicijos, sintetinio mąstymo galios, suge- 
bėjimo įžvelgti visumą ir teoriją susieti su empirija, griežtai laikytis metodologi- 
nių principų, kūrybiškos minties polėkių, drąsių, metodologiškai pagrįstų sugre- 
tinimų bei sugebėjimo nepasiduoti paveikios detalės žavesiui. Čia itin svarbu te- 
oriškai pagrįsti lyginamų objektų pasirinkimą, nuosekliai atskirti paprastas ir su- 
dėtingas, vienalytes ir sinkretiškas struktūras. 

Vadinasi, kuriant veiksmingą civilizacinę komparatyvistiką būtina atsisaky- 
ti išankstinių prietarų ir kritiškai įvertinti praeities idėjų istoriją. Ji turi būti laisva 
nuo ideologinių stereotipų, atvira naujausiems mokslo laimėjimams. Jos išeities 
taškas — kritinis požiūris į civilizacijos idėjų istoriją, rėmimasis bendrais žmogaus 
dvasinės praktikos ir kultūros raidos dėsniais, galinčiais patarnauti kaip patiki- 
mas lyginamųjų tyrinėjimų pamatas, padedantis įvertinti įvairių lokalinių civili- 
zacijų ir konkrečių jų raidos tarpsnių savitumus. 

Šiuolaikinėje civilizacinėje komparatyvistikoje beveik neaptiksime „grynų“ 
civilizacijos teoretikų, o filosofus, istorikus, antropologus, sociologus, menotyri- 
ninkus ir pan., kurie, tyrinėdami civilizacijos idėjų istorijos problemas, neišven- 
giamai remiasi anksčiau sukaupta darbo patirtimi, žiniomis, teikia prioritetą ge- 
riau pažįstamai empirinei medžiagai, šaltiniams, metodologijoms, tyrinėjimo stra- 
tegijoms ir kategorijų aparatui. Šio požiūrių tendencingumo ir europinės patir- 
ties poveikio neišvengė ir knygos autorius, kuris yra filosofas, daug metų dirban- 
tis filosofijos istorijos, meno filosofijos, idėjų istorijos bei komparatyvistinių stu- 
diju srityse. Todėl ir ši knyga - tai pirmiausia šių sričių specialisto požiūris į pama- 
tines civilizacijos idėjų istorijos problemas. Minėti ypatumai nulėmė ir pagrindi- 
nių tekstą styguojančių linijų vyravimą bei nuolatinį jų pynimąsi. 


Ivadas 


Lietuvos mokslo institucijose ir aukštosiose mokyklose viešpataujančios eu- 
rocentrinės nuostatos vertė autorių ypatingą dėmesį skirti Rytų ir Vakarų civiliza- 
cijų sąveikos problemas tyrinėjančioms koncepcijoms bei idėjoms. Suvokdamas 
europinės patirties ir Vakaruose susiformavusių mąstymo modelių reliatyvumą, 
autorius siekė plačiau pasitelkti įvairių neeuropinių civilizacijų, ypač Rytų, kultū- 
ros istorijos faktus. Metaforiškos Rytai ir Vakarai sąvokos tekste vartojamos ne 
geografine, o konvencionalia istorine-kultūrine prasme. Jos apibūdina dvi skir- 
tingas pasaulio kultūrines erdves. Vakarai — pirmiausia Vakarų Europa ir pastarai- 
siais šimtmečiais iškilusią vesternizuotą Šiaurės Amerika, o Rytai - Azijos žemyno 
kultūrinę erdvę. 

Pagrindinis šios knygos tikslas — ne tik kritiškai išanalizuoti įtakingiausias 
Vakaruose susiformavusias civilizacijos idėjas, teorijas, atskleisti lyginamosios ci- 
vilizacijos idėjų istorijos metamorfozes, tačiau ir gilumines komparatyvistinės pro- 
blematikos įsivyravimo priežastis. Autorius kelia svarbias metodologines proble- 
mas, supažindina su naujausiais komparatyvistinės metodologijos pokyčiais ne- 
retai sąmoningai vengdamas vienareikšmių atsakymų. Jis nesiekia nei pateikti 
kompendiumo, nei aprėpti visų lyginamosios civilizacijos idėjų istorijos proble- 
mų, o pirmiausia išryškina pagrindinius civilizacinės komparatyvistikos, kaip vien- 
tiso žinių komplekso apie civilizaciją, istorinio tapsmo etapus, atskleidžia „civili- 
zacinio" pažinimo, jam būdingų metodologinių prieigų savitumą. 

Minėti tikslai ir tyrinėjimo strategijos lėmė knygos sandarą, kurią sudaro 
šešios glaudžiai susijusios viena su kita dalys. Iš didžiulio Vakarų civilizacinės 
minties srauto autorius išskyrė, jo akimis žvelgiant, svarbiausias mokyklas, kon- 
cepcijas ir idėjas, ypač tas, kurioms būdingas originalumas bei platus požiūris į 
civilizacijos procesus. Problemos gvildenamos siekiant nuosekliai įvesti skaityto- 
ją į civilizacinę komparatyvistiką kaip vientisą mokslinių žinių sistemą, pamažu 
atskleidžiant pagrindinius civilizacijos idėjų istorijos raidos etapus. 

Koncepcijų priskyrimas konkrečiai grupei ganėtinai sąlygiškas, kadangi dau- 
gelis knygoje gvildenamų autorių netelpa tarp siaurų konkrečios mokslinio paži- 
nimo srities ar mokyklos ribų. Įvedamos ir iš esmės nagrinėjamos daug Lietu- 
voje bei pasaulyje menkai tyrinėtų, tačiau šiandieną idėjų istorijos požiūriu itin 
svarbių į mokslo marginalijas išstumtų mąstytojų (Ibn Khaldunas, L. Frobeniusas, 
A. Warburgas, J. Strzygowskis, L. Lévy-Brühlis, P. Masson-Ourselis) teorijų, ku- 
rios padeda geriau suvokti civilizacijos idėjų istoriją. 


Knygos pradžioje autorius aptaria archeologijos ir orientalistikos (kuri rutu- 
liojosi nuo filologinių tekstų tyrinėjimų iki plačios civilizacinės komparatyvisti- 
kos problematikos) poveikį lyginamajai civilizacijų analizei. Toliau pateikiamas 
glaustas įvadas į civilizacijos tyrinėjimų priešistorę Rytų ir Vakarų šalyse ir atski- 
rame skyriuje gvildenamos didaus arabų mąstytojo Ibn Khalduno idėjos, kurios 
keliais šimtmečiais lenkė Vakarų Europos mokslą bei itin paveikė vėlesnę civiliza- 
cijos idėjų raidą. Pradedant švietėjų teorijomis nuodugniau aptariama Vakarų 
civilizacijos idėjų istorija, išryškinami, autoriaus manymu, svarbiausi jos raidos 
etapai, mokyklos, koncepcijos, idėjos. 

Skverbiantis į įvairias humanitarinių ir socialinių mokslų sritis parodoma, 
kad civilizacijos idėjų istorija itin artimai siejosi su filosofinės, sociologinės, este- 
tinės ir menotyrinės minties istorija, kadangi išlikę rašytiniai praeities civilizacijų 
ir meno paminklai neretai buvo svarbiausi šaltiniai daugelio istorijos tėkmėje nu- 
grimzdusių civilizacijų istorijai rekonstruoti. „Skulptūros, poemos, filosofiniai vei- 
kalai, - pabrėžia A. Toynbee, - gali pasakyti daug daugiau nei įstatymų ir sutarčių 
tekstai“ [Toynbee, 1948, p. 50]. Neatsitiktinai archeologų rasti architektūros, me- 
no paminklai, senųjų sakralinių, literatūrinių tekstų vertimai, filosofinės (Voltai- 
re'as, G. Hegelis, E Nietzsche) ir menotyrinės (J. Burckhardtas, J. Strzygowskis, 
H. Wėlfflinas, A. Warburgas) koncepcijos labai paveikė civilizacijos idėjų istorijos 
raidą. Jų kūrėjai kartais anksčiau ir giliau nei kitų humanistikos sričių specialistai 
suvokė atsiribojimo nuo eurocentrinių schemų būtinybę, daugelio civilizacijos 
procesų esmę, jų varomąsias jėgas, stiliaus reikšmę civilizacijos istorijai. 

Metodologinei problematikai knygoje skiriama ypatinga reikšmė, ją impli- 
cite pavidalo aptiksite visose pagrindinėse dalyse. Metodologinį knygos branduolį 
sudaro idėjų istorijos principai ir įvairios komparatyvistinės metodologijos bei 
strategijos, kurių instrumentarijus pasitelkiamas priklausomai nuo konkretaus 
tyrinėjimo objekto bei analizės poreikių. Vyrauja du pagrindiniai tyrinėjimo po- 
žiūriai: teorinis metodologinis, taip pat konkretus instrumentinis. Pasitelkiamos įvai- 
rios tradicinės ir modernios tyrinėjimo strategijos bei metodologijos. Jų taikymas 
priklauso nuo konkrečioje dalyje tyrinėjamų problemų visumos. Istorinėje anali- 
zėje autorius pirmiausia rėmėsi genetiniu, istoriniu lyginamuoju metodais, teori- 
néje - šiuolaikinėmis komparatyvistinėmis, sociologinémis ir hermeneutinėmis 
metodologinémis prieigomis, plačiai pasitelkdamas ryšius su įvairių neeuropiniu 
civilizaciju kultüros paminklais. 

Civilizacijos idėjos genezė 


Archeologijos įnašas į civilizacijų pažinimą 


Išskirtinę svarbą civilizacijos istorijai pažinti turėjo archeologijos moks- 
las, kuris padėjo atkurti pamirštą visuomenės istoriją. Be archeologijos radinių 
negalėtume suprasti praeities ir dabarties civilizacijos procesų sąryšingumo. 
Mokslininkams kasinėjant įvairių praeities kultūrų liekanas, keliant, o vėliau 
tikslinant įvairias hipotezes atsivėrė anksčiau neregėtos galimybės rekonstruoti 
daugelį nežinomų ir rašytiniuose šaltiniuose neužfiksuotų civilizacijos istori- 
jos puslapių. Archeologija tapo tuo mokslu, kuris klojo civilizacijos studijoms 
būtinus pamatus, pavertė civilizacijos tyrinėjimus mokslu, besiremiančiu kon- 
krečiais empiriniais faktais, padėjo atskleisti pagrindines civilizacijos raidos ten- 
dencijas ir dėsningumus. Archeologinių tyrinėjimų objektas tapo įvairių praei- 
ties kultūrų sluoksniai, išlikę Žemės paviršiuje ir po juo iki mūsų laikų. 

Archeologijos svarbą civilizacijos istorijai pažinti knygose Progress and 
Archaeology („Pažanga ir archeologija“, 1945), Dawn of European civilization („Eu- 

ropos civilizacijos aušra“, 2 ed., 1939), New Light on the Most Ancient East („Se- 
novės Rytai naujų kasinėjimų šviesoje“, 1952) ir kitose studijose atskleidė gar- 
sus australų kilmės britų ankstyvųjų civilizacijos raidos etapų tyrinėtojas V. Gor- 
don Childe'as. „Iš esmės,- rašė jis, - archeologija apibūdina žmogaus veiklos 
istoriją, pripažįstant, kad ši veikla sukūrė konkrečius rezultatus ir paliko aki- 
vaizdžius daiktinius pėdsakus. Archeologija padarė perversmą istorijos moks- 
le. Ji išplėtė erdvinį istorijos horizontą beveik taip pat, kaip teleskopas išplėtė 
astronomijos regos lauką. Ji šimtus kartų istorijai padidino praeities pažinimo 
perspektyvą, lygiai taip pat, kaip mikroskopas atskleidė biologijai, kad po iš- 
oriniu didelių organizmų pasauliu slypi mažiausių ląstelių gyvenimas. [...] Ar- 
cheologija pirmiausia tyrinėja kasdienio praktinio panaudojimo objektus, prie- 
taisus ir išradimus: namus, drenavimo griovius, kirvius ir pan., kurie turėjo 
daug stipresnį poveikį ir daug didesniam žmonių skaičiui, nei bet kuris mūšis 
ar suokalbis, nors anksčiau mokslininkai istorikai šių reiškinių tyrinėjimą laikė 
nevertu dėmesio“ [Childe, 1949, p. 18-19]. 

Kruopščiai kasinėdami ir įvairiuose kultūriniuose žemės sluoksniuose ap- 
tikdami keramikos liekanas, dievų ar vaisingumo deivių figūras, negrabius pa- 
puošalus, ginklus, didingus architektūros, skulptūros paminklus ir sisteminda- 
mi radinius pagal jų radimo kultūros sluoksnius ar hipotetinę chronologinę 
seką, išplitimo arealus archeologai po trupinėlį atkūrė praeities civilizacijų ir 
kultūrų paveikslą, kurį vėlesni archeologiniai radiniai bei lyginamoji analizė, 
paremta vaizduote ir kūrybine fantazija, užpildančia esamas spragas, pavertė 
vis konkretesniu. 

Pavyzdžiui, žemės ūkio padargų ir namų gyvūnų kaulų radiniai padėjo 
mokslininkams nustatyti ankstyviausius žemdirbystės ir gyvūnų prijaukinimo 
židinius, o seniausių miesto likučių bei juose aptiktų daiktų liekanos, amatinin- 
kų ir prekybininkų veiklos pėdsakai iškelti hipotezes apie miestų atsiradimo 
priežastis, vietoves ir jų reikšmę civilizacijos istorijai. Įvairiuose archeologiniuose 
sluoksniuose aptinkamų gretimų, o neretai ir tolimų civilizacijų dirbiniai liudi- 
jo apie tarpkultūrinių ryšių ir prekybos ryšių buvimą, dinamiką, tų ryšių kaitos 
kryptis. Lyginamoji materialinės kultūros radinių analizė atvėrė plačias perspek- 
tyvas civilizacijų raidai ir pagrindiniams tipologiniams bruožams perprasti. 

Iki archeologijos plėtotės mūsų žinios apie praeities civilizacijų istoriją 
apsiribojo daugiau ar mažiau fragmentiškais rašytiniais šaltiniais ir mitais; jos 

siekė tik apie pastaruosius 5000 m. žmonijos kultūros istorijos. Seniausi rašyti- 
niai šaltiniai Egipte ir Mesopotamijoje datuojami apie 3000 m. pr. Kr., Artimuo- 
siuose Rytuose - 1400 m. pr. Kr., Graikijoje - 700 m. pr. Kr., Italijoje - apie 500 m. 
pr. Kr., Prancūzijoje - 60 m. pr. Kr., o Anglijoje - 40 m. po Kr. 

Archeologiniai kasinėjimai ir radiniai nepaprastai išplėtė visomis krypti- 
mis mūsų civilizacijos istorijos suvokimą, padėjo atkurti daugybės praeities ci- 
vilizacijų ir kultūrų istoriją, ypač tų, kurios nepaliko rašytinių praeities pamin- 
klų. Archeologijos radiniai atskleidė daugybę nežinomų Kretos, Mikėnų, Tro- 
jos, šumerų, babiloniečių, hetų, asirų, protoindiškosios, kinų ir daugybės kitų 
nežinomų civilizacijos istorijos puslapių. 

Gvildenant Senojo pasaulio civilizacijų ir dabartinės Vakarų Europos civi- 
lizacijos miglose skęstančias ištakas, regime, kad ji formavosi labai veikiama 
Artimųjų Rytų civilizacijų. Todėl būtent šio regiono, kuriame kaip niekur kitur 
aptikta daugybė įstabių radinių (Badari neolitinė kultūra, seniausios aptiktos 
miesto tipo gyvenvietės, Egipto, šumerų, Harapos, Mohendžo Daro, hetų, mi- 
dų ir t. t. civilizacijos), archeologijos tyrinėjimai yra pagrindas, padedantis at- 
verti Senojo pasaulio civilizacijos priešistorės ir Vakarų civilizacijos ištakų pa- 
slaptis. Įvairių Vakarų Europos priešistorijos laikotarpių archeologiniai radi- 
niai liudija, kad žmonės, kurie vėliau klojo Vakarų civilizacijos tiek plačiąja, 
tiek siaurąja šios sąvokos prasme pamatus, rėmėsi senųjų Rytų, ypač Egipto, 
Mesopotamijos, Irano ir Levanto, civilizacijų sukurta kultūra. Todėl tik remda- 
miesi rytietiškos kilmės objektų, atvežtų arba nukopijuotų pagal rytietiškus pa- 
vyzdžius, kultūrų išplitimo Europoje teritorijoje tyrinėjimais galime tikėtis, kad 
mums pavyks nustatyti paskirų iki pirmojo tūkstantmečio pr. Kr., tai yra iki 
graikų civilizacijos atsiradimo Europoje gyvavusių kultūrinių bendrijų, kurios 
neturėjo rašto amžių. 

„Prie Nilo ir Mesopotamijoje mūsų kelias ištisus penkiasdešimt šimtme- 
čių nušviečiamas ryškia rašto istorijos šviesa, ir, įsižiūrėdami į šio proceso gel- 
mes, surandame jau pačioje jo pradžioje organizuotą valdymo sistemą, mies- 
tietišką gyvenimo būdą, raštą ir sąmoningai sukurtą meną. Be to, ten, Senovės 
Rytų teritorijoje, bent jau kai kurie didžiosios civilizacijų laimėjimų dramos 
epizodai vaidinami atviroje scenoje. Tiesa, svarbiausi jos momentai - ta revo- 
liucija, kurios paskatintas žmogus peržengė grynai parazitiškos būties ribas ir 
pereidamas prie žemdirbystės bei gyvulininkystės tapo kūrėjas, nepriklauso- 

mas nuo gamtos užgaidų, o vėliau evoliucionavo iki metalo ir jo savybių pa- 
naudojimo - įvyko dar prieš pakeliant scenos uždangas. Būtent tarp Nilo ir 
Eufrato krantų mes esame nepalyginamai arčiau civilizacijos ištakų ir galime 
greičiau tikėtis įsiskverbti į didingiausių pažangos kelio etapų esmę, nei kruopš- 
čiausiai tyrinėdami virtuvės atliekas Pabaltijyje ar kiaukutų krūvas Škotijos pa- 
krantėse“ [Childe, 1956, p. 24]. 

Vadinasi, archeologijos mokslo duomenys per kelis pastaruosius šimtme- 
čius revoliucingai pakeitė mūsų pasaulinės civilizacijos istorijos viziją ir nauji 
radiniai nuolatos daro naujas pataisas, verčia keisti įsigalėjusius požiūrius. Ben- 
dra pastarojo pusšimčio metų archeologijos mokslo poveikio civilizacijos stu- 
dijoms tendencija — nuolatinis įvairių, ypač ankstyvųjų civilizacijos istorijos 
datų, perkėlimas gilyn. 

Orientalistika ir civilizacijų tyrinėjimai 


Civilizacijos tyrinėjimai, neįvertinę įnašo, kurį žmonijos kultūros istorijai 
padarė Rytų tautos, negali tikėtis visaverčio mokslo statuso. Kol kultūra buvo 
gvildenama remiantis išimtinai antikos ir Vakarų kultūros istorijos duomenimis, 
jie ganėtinai neišsamūs, nes nagrinėjimas vien savos civilizacijos tradicijos ribo- 
jo daugybės universalių civilizacijos istorijos bei teorijos aspektų objektyvaus 
pažinimo galimybes; tyrinėjimams trūko moksliškumui būtino intersubjektyvaus 
ir kontekstinio požiūrių. Civilizaciniams tyrinėjimams Vakaruose tvirtą moksli- 
nį pamatą padėjo ir į kokybiškai naują refleksijos lygį juos pakėlė Rytų bei lygi- 
namosios civilizacijos studijos. Šis vyksmas pirmiausia išryškėjo Europoje besi- 
formuojančioje orientalistikoje, kuri, kaip savita mokslinių žinių sankaupa, atsi- 
rado apmastant Vakarų ir Rytų kultūrų raidos skirtingumą. Orientalistikos isto- 
rija atskleidžia ne tik prieštaringą hermeneutinio Rytų civilizacijų pažinimo pro- 
cesą, tačiau ir laipsnišką vakarietiškos kultūrologinės minties brendimą. 

Orientalistika ir civilizaciju tyrinéjimai 


Terminas orientalisme pirma karta pasirodé Prancüzijoje 1830 m. romantinio 
orientalizmo klestėjimo laikais ir greit išplito daugelyje kultūros sričių. Nuo tada 
jis buvo plačiai vartojamas skirtingomis prasmėmis, apibūdinant įvairius Rytų 
civilizacijų pažinimo aspektus — pradedant romantine Rytų vizijomis pagrįsta 
literatūra, daile, filosofija ir baigiant eurocentrine imperialistine ideologija Rytų 
kultūrų atžvilgiu. 

Orientalistika (vok. Orientalistik, pranc. orientalisme, angl. orientalism, rus. 
OpuenmanucmuKa, lenk. orientalistyka), neretai vadinama Rytų, arba Azijos, studijo- 
mis, yra imli sąvoka, pirmiausia reiškianti istoriškai Europoje susiformavusią 
mokslinių žinių bei disciplinų visumą, tyrinėjančią Rytų, t. y. Azijos, ir iš dalies 
Šiaurės Afrikos tautų istoriją, filologiją, religiją, mitologiją, filosofiją, ekonomiką, 
literatūrą, meną bei kitas kultūros sritis. Brockhauso enciklopedijoje terminas 
Orientalistik aiškinamas „kaip mokslas apie Rytų kalbas ir kultūras“, o Orientalist 
- „į orientalistikos sritį besigilinantį mokslininką, studentą“ (Brockhaus..., t. 4, 
1982, p. 927). Ilgainiui iš orientalistinių studijų Afrikos kultūrų studijos išsiskyrė 
į savarankišką mokslą — afrikanistiką. 

Orientalistika plėtojosi dviem pagrindinėmis kryptimis: 1) filologinių-her- 
meneutinių studijų ir 2) kaip mokslas „apie egzotiškas senienas“. Ji, kaip ir kiti 
mokslai, perėjo tuos pačius žinių kaupimo, savo tyrinėjimo objekto, pagrindinių 
problemų iškėlimo ir brandos etapus. Dar ankstyvajame orientalistikos sklaidos 
etape susiklostė pagrindinės regioninės šios mokslinio pažinimo srities kryptys 
(hebraistika, arabistika, egiptologija, indologija, sinologija, japonistika). Rytų tautų kul- 
tūros studijoms plėtojantis, regioninių krypčių tolydžio didėjo ir aprėpė visas 
svarbiausias per istoriją išnykusias Rytų civilizacijas, tautas ir anksčiau apeitus 
svarbius kultūros regionus (šumerologija, urartologija, hetologija, asirologija, mongo- 
logija, malaistika ir pan.). Šių studijų plėtotė tiesiogiai veikė orientalistikos, kaip 
vientisos žinių sankaupos, sklaidos ypatumus. Orientalistikos istorijoje išryškė- 
jęs filologinių, archeologinių, kultūrologinių ir kitų mokslinio pažinimo sričių 
jungimasis į vientisą žinių apie Rytų kultūras kompleksą padėjo nuodugniau 
suvokti žmogaus sukurtos civilizacijos istoriją. 

Šiuolaikiniame kultūrologiniame diskurse orientalistikos sąvoka, ypač tyri- 
nėjant istorinius Azijos studijų Vakaruose aspektus, nuolatos pinasi su kita jai 
artima - orientalizmu. Mokslinėje Lietuvos ir Rusijos tradicijoje tai reiškė domėji- 
mąsi Rytais, tam tikrų Rytų tautų kultūros elementų poveikį Vakarų kultūrai. Šiuos du 

reiškinius, rutuliojantis Azijos tautų kultūros istorijos pažinimui, sieja tiesioginė 
priklausomybė, mat pirmiausia esminiai orientalistikos pokyčiai beveik visada 
sukeldavo orientalizmo bangas. Kita vertus, kai Vakaruose atsirasdavo kultūrinė 
arba dvasinė tuštuma, ją paprastai užpildydavo senųjų Rytų civilizacijų įtakos. 

Sąvoka orientalisme Vakarų literatūroje dažniausiai vartojama kaip lietuviš- 
ko termino orientalistika sinonimas, tačiau, pavyzdžiui, Prancūzijoje, kuri ilgai 
buvo pripažinta orientalistinių studijų lydere, terminui orientalisme teikiamos dvi 
pagrindinės prasmės: 1) kaip „žinių visuma apie Rytų tautas, jų kalbą, istoriją, 
kultūrą ir pan.“; 2) „potraukis įvairiems rytietiškiems daiktams“ [Larouse..., 1980, 
p. 720]. Pagrindinis šio mokslo subjektas - orientaliste (orientalistas) apibūdina- 
mas kaip „žmogus, kuris pasineria į Rytų kultūrų ir kalbų studijas“ [Ten pat]. 

Gilinimasis į kitų civilizacijų kultūras reikalauja kompleksinių prieigų. Orien- 
talistai, tyrinėdami įvairias Rytų kalbas, kartu skverbėsi į kompleksinį ištisų civili- 
zacinių pasaulių ir jų kultūrų pažinimą. Jie beveik visada pasižymėjo platesniu kul- 
tūriniu supratimu, geresniu kalbiniu pasirengimu nei kitų humanitarinių ir socia- 
linių mokslų specialistai, nes tyrinėjo konkrečią Rytų kultūrą, ją lygino su greta 
esančiomis bei Europos kultūromis. Rytų civilizacijų studijos labiau nei kuri nors 
kita mokslinio pažinimo sritis kėlė mokslininkams plačios humanitarinės kultū- 
ros ir įvairiapusio neeuropinių tautų kultūros tradicijų pažinimo reikalavimus. 
„Orientalistika, kaip ir visi kiti mokslai, reikalauja bendrauti su pasauliu ir mokė- 
ti užsienio kalbas. Kuo mažiau esame padarę, tuo geriau turime mokėti kalbas. 
Geriausia kinų kalbos gramatika yra vokiečių ir prancūzų kalbomis; geriausia is- 
torija - prancūzų ir vokiečių; geriausia meno istorija - vokiečių; geriausia kalbos 
istorija - prancūzų; geriausi žodynai - prancūzų ir anglų kalbomis; patys kinai 
dažnai rašo angliškai. Todėl būtinas visas kompleksas“ [Aleksejev, 1982, p. 193]. 

Pavyzdžiui, tyrinėjantis indų literatūrą mokslininkas negali neišmanyti šios 
šalies mitologijos, religijos, filosofijos, estetikos. Todėl orientalistika nuo pirmų- 
jų savo, kaip savarankiškos mokslinės disciplinos, žingsnių buvo ir iki šiol išliko 
kompleksinis mokslas, t. y. įvairių humanitarinių, socialinių disciplinų komplek- 
sas, kuris Rytų šalis tyrinėja remdamasis rytietiškais tekstais. „Mokslinė orienta- 
listika, - pabrėžia akademikas N. Konradas, - atsirado kaip filologija, beje, savo 
pirmaprade, istoriškai susiklosčiusia prasme kaip mokslas apie rašytinius pamin- 
klus“ [Konrad, 1972, p. 7]. Filologinis tyrinėjimas visuomet sudarė mokslinį kla- 
sikinės orientalistikos pamatą. 

Nors kaip savarankiška mokslinio pažinimo sritis orientalistika susiforma- 
vo Vakaruose, tačiau metacivilizacinės kultūros sklaidos sąlygomis klaidinga ją 
traktuoti tik kaip Vakarų domėjimąsi Azijos kultūromis, nes orientalistinėmis stu- 
dijomis užsiima daug įvairių pasaulio šalių mokslininkų. Vadinasi, šiuolaikinė 
orientalistika yra kompleksinis Rytų ir Vakarų mokslas apie Rytus, o ne tik vien 
Vakarų mokslas apie Rytus. Kaip tik orientalistika kūrė ir patvirtino perspekty- 
viausias kompleksines bei lyginamąsias metodologijas, kurios vėliau įsitvirtin- 
davo kituose humanitariniuose, socialiniuose, kultūros moksluose. Kita vertus, 
orientalistinėse studijose visuomet daugiau ar mažiau suprantamai, t. y. implici- 
te, skleidėsi civilizacinė problematika. 

Todėl kultürologijai ir lyginamosioms civilizacijų studijoms ypač svarbu per- 
prasti orientalistikos raidos laimėjimus. Šis teiginys itin prasmingas, kai suvokiama, 
jog sava kultūros tradicija ir pasaulinės kultūros formų įvairovė pažįstama tik ly- 
ginant su kitomis kultūromis. Šiuo atžvilgiu paradoksali formulė „Rytų nėra be 
Vakarų, o Vakarų - be Rytų“ verčia nuodugniau nagrinėti žmonijos civilizacijos 
istoriją. Orientalistas, neišmanantis Vakarų civilizacijos tradicijos, yra tuščia sąvo- 
ka, lygiai kaip ir Vakarų civilizacijos istorijos specialistas, nežinantis Rytų civiliza- 
cijų raidos savitumų, yra tik mėgėjas, negalintis savo teiginių laikyti universaliais. 

Skirtingų neeuropinių kultūrų lyginamoji analizė civilizacinius tyrinėjimus 
daro tikslesnius, pagrindžia jų mokslinę vertę. E. Saidas taikliai pastebėjo, kad 
Europos kultūra stiprėjo ir siekė suvokti savo identiškumą arba remdamasi Rytų 
civilizacijų laimėjimais, arba priešpriešindama save Rytams, kurie iškilo kaip „kul- 
tūrinis varžovas“ ir kaip ypatingu stabilumu pasižymintis „Kito vaizdinys“ [Said, 
1978, p. I]. 

Neatsitiktinai Rytų pasaulio pažinimas Vakaruose dažniausiai įgaudavo ,ap- 
verstos“ vertybių sistemos pavidalą, nes metaforiškuose, abstrakčiai traktuoja- 
muose Rytuose europiečiai beveik visada ieškojo ir regėjo tai, ką norėjo išvysti, 
siekdami įtvirtinti savo vertybių sistemą ar savojo tapatumo paiešką. Į Rytus bu- 
vo žvelgiama kaip į stebuklingą veidrodį, padedantį išvysti save per kitos civili- 
zacijos vertybių sistemą. 

Tai, kad orientalistika susiformavo ne Rytų, o Vakarų mokslo tradicijoje, 
pasižyminčioje kitokiais mąstymo principais, mentalitetu, pamatinėmis pasau- 
lio suvokimo kategorijomis, kalba negalėjo neveikti Azijos studijų, į kurias natū- 
raliai buvo perkeliami eurocentriniai vakarietiški vaizdiniai apie įvairius Rytų 

tautų kultūros, socialinio gyvenimo, religijos, filosofijos, meno reiškinius. Juk 
orientalistika, kaip kompleksinė humanitarinė disciplina, perėmė iš Vakarų civi- 
lizacijos istorijos išsirutuliojusius humanitarinių žinių pagrindus, metodologinį 
instrumentarijų, tyrinėjimo strategijas ir metodus, kurie įsitvirtino tyrinėjant an- 
tikos bei Vakarų Europos tautų kultūros istoriją. 

Pagrindiniu orientalistikos mokslinio pažinimo objektu tapo konkrečiai Rytų 
civilizacinei tradicijai priklausantis žmogus, jo sukurtas „pasaulio paveikslas“ ir 
su pastaruoju susijęs kultūros universumas. Todėl Azijos studijose aiškia ar už- 
slėpta forma visuomet nagrinėta civilizacinė problematika, tik ji neretai buvo 
pateikiama kaip klasikinėje orientalistikoje vyravusi tekstologinė ar archeologi- 
nė senųjų civilizacijų analizė. Netgi klasikinė filologinės pakraipos orientalistika 
nuodugniai skverbėsi į platesnes kultürologines, religijotyrines, filosofines, ant- 
ropologines, etnologines, ypač susijusias su tradicinės civilizacijos mentaliteto 
ypatumais, problemas. Plėtojantis orientalistinėms studijoms, darėsi aktualesnė 
konkrečių Rytų civilizacijų kultūros modelių, pamatinių mąstymo kategorijų re- 
konstrukcijos problema. 

Ankstyvajame orientalistikos tapsmo etape susiformavęs užsisklendusio 
mokslininko erudito, dirbančio su eiliniam europiečiui sunkiai suvokiamais keis- 
tais rytietiškais rašmenimis išmargintais tekstais, įvaizdis, klasikinei orientalis- 
tikai būdingas egzotiškų reliktų tyrinėjimas sukūrė tvirtą stereotipą, kad orien- 
talistika yra kabinetinė, nutolusi nuo nūdienos problemų disciplina. Tačiau gy- 
venimas paneigė šiuos požiūrius; orientalistinės studijos pastaraisiais dešimt- 
mečiais tapo ypač aktualios. Rytų tautos, kurdamos įvairius tradicijos ir šian- 
dienos sintezės variantus, aktyviai įsitraukė į konkurencinę kovą visose šiuo- 
laikinės kultūros bei ekonomikos srityse ir kaip tik jos, anot daugelio autorite- 
tingiausių kultūros teoretikų, tikriausiai nulems dinamiškiausią XXI a. pasauli- 
nės kultūros raidą. 

Orientalistikos mokslas iki brandos perėjo penkis pagrindinius etapus: 
1) nesistemiško fragmentiškų duomenų kaupimo (VI a. pr. Kr. - XVI a.); 2) akty- 
vios misionierių mokslinės pažintinės veiklos (pirmoji XVI a. pusė - XVIII a.); 
3) mokslinių pagrindų formavimosi, apimantį vadinamojo romantinio orientaliz- 
mo renesansą (antroji XVIII a. pusė - pirmoji XIX a. pusė); 4) „klasikinio orientaliz- 
mo” (antroji XIX a. pusė - pirmoji XX a. pusė); 5) naujų kompleksinių komparaty- 
vizmo metodologijų įsivyravimo (nuo penktojo XX a. dešimtmečio iki nūdienos). 


Miesto apsuptis. Ninevijos bareljefas 

Civilizacijos istorijos faktai gyvuoja ir žūsta laikui einant. Jų vidinį sąryšin- 
gumą įmanoma fiksuoti tik atsiradus istorinei sąmonei. Civilizacijos idėjų istori- 
jos ištakas aptinkame kinų, indų, graikų, arabų ir kitų tautų rašytiniuose tekstuo- 
se bei mokslo apie visuomenę teorijose. Ši istorija pagal kilmę yra lokalinė ir kar- 
tu universali. Ji plėtojasi veikiama objektyvių bendrų visai žmonijai dėsnių, ku- 
rie pasauliniu, regioniniu ir konkrečios šalies etnoso lygmeniu neretai veikia skir- 
tingai. Žmogus, būdamas laikinė istorinė būtybė, ilgainiui suvokė savosios būties 
laikinumą ir jau ankstyvųjų mitologinių įvaizdžių forma siekė priartėti prie am- 
žinybės, o tai įmanoma tik įsisąmoninus tą istorinių procesų grandinę, kuri jun- 
gia paskirus civilizacijos istorijos faktus. Tačiau kelias į istorinės sąmonės atsira- 
dimą ir civilizacijos istorijos dėsningumų apmąstymą buvo ilgas bei sudėtingas. 

Tradicinių civilizacijų kūrėjų laiko suvokimas buvo neatsiejamas nuo cikli- 
nių kosmoso ir žmogų supančios gamtos ritmų suvokimo. Tai nenuostabu, ka- 

dangi daugelis gamtos ir visuomenės raidos procesų yra ciklinio pobūdžio, o kiek- 
vieno žmogaus ir visuomenės gyvenimas turi savo unikalų ciklą. Seniausi Rytų 
civilizacijų ir Senovės Graikijos tekstai ciklinius procesus aiškino kaip judėjimą 
uždaru ratu, t. y. nuolatinį grįžimą į išeities tašką. Vėliau iš jų išsirutuliojo sudė- 
tingesnės teorijos, kurios ciklinę raidą suvokė kaip periodiškai pasikartojančius 
pažangius procesus judančius spiraline linija aukštyn. Istoriniams ciklams bū- 
dingas ritmiškas istorinių procesų pasikartojimas. „Anot rytietiškos laiko koncep- 
cijos, — rašo įtakingas komparatyvistas A. M. Janeira, - laikas yra vientisas, jis — 
neatsiejama kosminio ritmo dalis ir priklauso toms absoliučioms struktūroms, 
kurios aprėpia žmogų bei Visatą jiems cikliškai keičiantis. Besikeičiantys metų 
laikai įtvirtina šį amžino ciklinio atsinaujinimo principą, o kartų atsinaujinimas 
yra tik dalis ciklinio Visatos atsinaujinimo; asmenybė čia praranda konkrečią ver- 
te, lieka nepastebima didingame kosminiame procese“ [Janeira, 1956, p. 64-65]. 
Dar ankstyvajame mitinės-poetinės sąmonės raidos etape seniausiuose kos- 
mogoniniuose Rytų civilizacijų mituose ir legendose ryškėjo siekimas iš gausy- 
bės praeities įvykių išrinkti tuos, kurie turėjo didžiausią reikšmę konkrečios vi- 
suomenės, socialinės grupės ar ištisos civilizacijos raidai. Remiantis šiais išskirti- 
nę svarbą įgavusiais įvykiais buvo kuriamas daugiau ar mažiau vientisas mitolo- 
gizuotas praeities kultūros istorijos paveikslas, kuriam dar svetimas vėlesnei is- 
torinei sąmonei būdingas vidinis paskirų kultūros istorijos įvykių sąryšingumas. 
Archajiniame žmonijos kultūros istorijos raidos etape tautos, dar neturėju- 
sios patikimų istorinių tekstų, praeities kultūros istorijos įvykius beveik visada pateikda- 
vo savita mitine-poetine ar legendų forma. Istorinės sąmonės tapsmui buvo itin svar- 
būs ankstyvųjų Rytų civilizacijų sukurtų legendinių herojų ir dievų žygdarbiai, 
susiję su kvaziistoriniais mitologiniais vaizdiniais. Šie mitologinės sąmonės su- 
kurti ankstyvieji vaizdiniai ir legendos, apmąstančios praeities kultūros istorijos 
įvykius, ilgainiui tapo gaivališkai besiformuojančios istorinės tradicijos pamatu. 
Istorinės ir mitologinės sąmonės samplaikos elementai itin ryškūs anksty- 
vuosiuose kosmogoniniuose mituose. Archajiškuose senųjų civilizacijų tekstuo- 
se, atspindinčiuose „istorines“ legendas ir praeities kultūros istorijos faktus, ma- 
tyti mitinės-poetinės kultūros istorijos tradicijos kontūrai. 
Mitinės-poetinės kultūros istorijos labai daug senovės indų ir kinų archajiš- 
kiausiuose žodine forma perduodamuose kvaziistoriniuose tekstuose ir legen- 
dose, kurių elementų aptinkame indų Vedų literatūros paminkluose, garsiuose 

epuose Mahabharata ir Ramayana, seniausiose kinų konfucianistinio kanono Shu- 
jing („Istorijos knyga“), Shijing („Poezijos knyga“), Yili („Ritualų knyga“), Lushi 
chungiu („Pavasario ir rudens knyga“) tekstuose. Čia aprašyti tik paskiri indų, 
kinų civilizacijos istorijos įvykiai ir ne visuomet netgi chronologiškai vyraujanti 
kultūrologinės medžiagos dėstymo forma — mitais bei legendomis apaugusios 
valdovų, karžygių ar įtakingų giminių istorijos. Ne paslaptis, kad indai atsainiai 
žvelgė į istoriografiją. (Tai ir šiandieną kultūrologams kelia daug sudėtingų pro- 
blemų, yra didžiulių properšų datuojant civilizacijos istorijos faktus. Indijos is- 
toriografija nuosekliau pradėjo plėtotis tik stiprėjant arabų civilizacijos įtakai.) 

Dėl to atsiranda chronologinis indų civilizacijos istorijos neapibrėžtumas, neretai 
vadinamas chronologiniu chaosu. Todėl, gvildenant archajiškiausią indų kultūrą, 
prasmingiau kalbėti apie įvykių seką nei apie tikslų datavimą. Indijoje nuo žilos 
senovės gyvavo ir buvo plėtojamos įvairios mitologinės didžiųjų kosminių cik- 
lų bei Visatos raidos teorijos, išdėstytos „Mahabharatoje“, „Manu įstatymuose“, 
„Visnu Puränoje“ ir daugelyje kitų didžiųjų tekstų. „Niekur kitur, - rašė M. Eliade, 
- reikšmė, kurią įgijo „istorija“ įvairiuose archainėse kultūrose, neišryškėjo taip 
aiškiai kaip „Didžiojo Laiko“ - t. y. didžiųjų kosminių ciklų teorijose“ [Eliade, 
1996, p. 104]. 

Vientisas didysis kosminis ciklas Senovės Indijoje buvo vadinamas kalpa. Jo 
trukmė - 4320 milijonų metų. Šį ciklą sudarė 14 periodų, o pastarieji skilo į 71 
Didijį tarpsnį, kurių kiekvienas savo ruožtu dalijosi dar į keturis laiko periodus, 
atitinkančius 4800, 3600, 2400 ir 1200 Dievo metus (vienas jų aprėpia 360 Žemės 
metų). Mažiausias ciklo matas yra juga (yuga), „amžius“. Prieš kiekvieną juga ir 
po jos eina „aušra“ ir „sutemos“, siejančios „amžius“ tarp savęs. Šis ciklas, arba 
mahajuga (mahayuga), susideda iš keturių minėtų nevienodos trukmės periodų, 
iš kurių ilgiausias eina ciklo pradžioje, o trumpiausias — pabaigoje. Taigi mahaju- 
ga trunka 12 000 metu [Manu įstatymai, I, 69 ir toliau; Mahabharata, III, 12, 826]. 
Eilinį kiekvienos naujos jugos trukmės sumažėjimą atitinka žmogaus gyvenimo 
trukmės sumažėjimas ir kartu papročių bei intelektinis smukimas. Šis tolydus 
smukimas, vykstantis visais požiūriais - biologiniu, intelektiniu, etiniu, socialiniu 
ir t. t. - ypač akivaizdus puranose [Visnu Purana, VI, 3]. Kuo arčiau ciklo pabaiga, 
tuo tirštesnės „sutemos“ ir matomesnis žmonijos žengimas į „tamsos amžių“. 

Žmonija, anot šios teorijos, dabar gyvena septintajame periode ir ketvirti- 
niais Dievo metais, kuomet pasaulyje klesti blogis ir neteisingumas, po keleto 

tūkstantmečių tai lems neišvengiamą šio ciklo bei pasaulio pabaigą. Taigi apoka- 
lipsinės ir istoriosofinės idėjos nėra vien Vakarų civilizacijos savastis. 

Indų mokslininkai, paklusę archajiškiems mitologiniams vaizdiniams, men- 
kiau domėjosi socialinių procesų raidos teorijomis. Klasikiniame periode jie daug 
dėmesio skyrė įvairioms lyginamosioms mitologijos, religinių bei filosofinių sis- 
temų studijoms ir, anot garsaus indų moderniojo komparatyvizmo pradininko 
B. Sealo, Indijoje komparatyvistinių studijų užuomazgos išryškėjo dar Yaska, 
Panini, Kamarila Bhatta darbuose. Kitas įtakingas komparatyvizmo idėjų istori- 
jos tyrinėtojas H. Nakamura rašė, kad klasikiniame periode Rytuose lyginamo- 
siomis studijomis buvo ypač domimasi. 

Indų filosofai įsitraukė į rafinuotus lyginamuosius įvairių filosofinių siste- 
mų aprašymus ir paliko įstabių šedevrų, sakykim, Sarvadaršana-samgraha Madha- 
va (1350 m.) tekstuose. Atsiradus budizmui, įvairių religinių ir filosofinių sistemų 
lyginimas sukėlė karštus debatus; jie aprašyti Hung Ming Seng Yu (445-518) ir 
Kuang Hung Ming Chi (596-667) veikaluose. Kūkai, japoniškojo Vajrayūna bu- 
dizmo (Mikkyo) įkūrėjas, rodė didžiulį susidomėjimą lyginamaisiais tyrinėjimais, 
Tominaga Nakimoto paliko vertingas lyginamąsias budizmo, šintoizmo, konfu- 
cianizmo ir daoizmo studijas. 

Žmonijos kultūros istorijoje Kinijai tenka išskirtinė reikšmė. Ji — viena di- 
džiųjų civilizacijų, turinčių itin senas kultūros istorijos šaknis. Kinų rašytinės kul- 
tūros istorija ir linijinės istorijos koncepcijos ištakos siekia II tūkstantmetį pr. Kr. 
Kinų kultūros istorijos tyrinėjimams labai svarbi „Istorijos knyga“. Tai senovės ki- 
nu istorinių įvykių, užrašų, legendų, ju istorizuotų versijų, valstybinių įsakų, nuta- 
rimų ir pan. rinkinys, aprėpiantis milžinišką istorijos tarpsnį - nuo 2400 iki 800 m. 
pr. Kr. Šio teksto sudarymas ir radakcija priskiriama Konfucijui. „Istorijos knygo- 
je“, kaip ir kituose mitinės-poetinės epochos kūriniuose, kinų kultūrai labai svar- 
bios socialinės tvarkos idėjos siejamos su sakraliniais „dangiškos tvarkos“, „Dan- 
gaus kelio“ vaizdiniais. Čia jaučiamas stiprus garsiojoje Yijing („Permainų knygo- 
je") išplėtotos žmogaus įtrauktumo į kosminių stichijų žaismo procesus principas. 

Vėliau „Istorijos knygoje“ ir kituose kanoniškuose veikaluose išryškėjusias 
idėjas perėmė, taip pat savitai išplėtojo konfucianistinių, daoistinių bei legistinių 
koncepcijų šalininkai. Apmąstant kultūros istoriją neabejotinai svarbiausios buvo 
mitinės-poetinės kultūros istorijos vizijos racionalizacijos keliu pasukusiam Kon- 
fucijui ir jo suformuotai galingai konfucianizmo tradicijai. Kinijoje socialines vi- 

suomenės raidos te- orijas šimtmečiais 
nuosekliausiai plė- tojo konfucianistai, 
kurių keliamų pro- blemų įvairiapusiš- 
kumas ir gvildeni- mo gelmė neturėjo 


analogų kitose se- 


novės civilizacijose. 
Konfucijus nuodugniai tyrinėjo 
kultūrą, etiką, žmo- 


santykius. Sias nuo- 


gaus ir visuomenės 
statas perėmė ir jo 
sekėjai konfucianis- tai, kurie dažniausiai 
buvo intelektualai ir darbavosi įvairiose 
kultūrinės veiklos (wen) srityse. Jie sau- 
gojo, komentavo praeities tekstus ir 


kūrė naujus. Konfu- 


cianistai taip pat už- 

siėmė socialine ir . . dë politine veikla, daly- 
Sima Qianas. XV a. graviüra 

vavo valstybes val- dyme. Valstybe jie 

tapatino su visuomene, o socialinius ryšius — su tarpasmeniniais. 

Laipsniškas kultūros istorijos rudimentu išsivadavimas i$ mitinio-poetinio 
mąstymo įtakos pirmiausia ryškėjo arba dekosmologizuotuose, arba savo sakrališku- 
mą praradusiuose tekstuose, įgavusiuose pragmatišką istoriografinį požiūrį. Jau seno- 
vės kinų istoriografijoje implicite pavidalu ryškėja fragmentiški požiūriai į kultū- 


ros praeities ir ateities istoriją, tačiau jie, išskyrus genialaus kinų istoriko, filoso- 
fo, estetiko Sima Qiano veikalus, yra tolimi nuo vientisesnės sistemos. 

Puikiu literatūriniu stiliumi parašytas Sima Qiano veikalas Shiji („Istorijos 
užrašai“) yra vienas reikšmingiausių ankstyvųjų civilizacijos istorijos tekstų. Sia- 
me didžiulės apimties iš 130 skyrių susidedančiame veikale išmoningai panau- 
dojami daugelio ankstesnių istorinių ir legendinių šaltinių, imperatorių rūmų 
archyvų, kitose šalyse keliautojų surinkti duomenys. „Istorijos užrašuose“ api- 
bendrinamas didžiulis istorinis tarpsnis — nuo legendinio Geltonojo imperato- 
riaus Huangdi (III tūkstantmečiai pr. Kr.) iki I a. pr. Kr. Jame daug tikrų civilizaci- 
jos istorijos įvykių, visokių dinastinių kronikų aprašymų, gausybė faktų iš Kini- 
jos teritorijoje gyvavusių valstybių istorijos. Pateikiama daugybė valstybinės san- 
tvarkos įstatymų, ritualų, įvairių kultūros, mokslo, meno sričių duomenų, dėsto- 
mos kinų imperijos aristokratų giminių istorijos, plačiai apibūdinta greta gyve- 
nusių tautų kultūra. Sima Oiano leidinyje pirmą kartą aptinkame visapusiškai 

išplėtotą ciklinės civilizacijos istorijos koncepciją. Esminis šio veikalo skirtumas 
palyginti su ankstesniais istorijos veikalais tas, kad jo autorius neapsiribojo kul- 
tūros istorijos faktų fiksavimu, o juos analizavo, apibendrino, aiškinosi istorijos 
raidos dėsningumus ir varomąsias jėgas. Jame aptinkame visapusiškai išplėtotą 
ciklinės civilizacijos istorijos koncepciją. Daug artimų kinų istorinei savimonei 
raidos bruožų regime ir senovės Graikijoje. Ankstyvajam antikos istorijos raidos 
etapui, kaip ir didžiosioms Rytų civilizacijoms, būdingas sinkretiškas visuome- 
nės bei gamtos aprašinėjimas. Istoriniai personažai Herodoto veikaluose yra tik 
pasyvūs griežtai determinuoto kosmogoninio vyksmo ir dieviškųjų jėgų valios 
atlikėjai. Herodoto istorijoje pateikiama daug mitologinių ir fantastinių elemen- 
tų, perimtų iš ankstesnės mitinės-poetinės tradicijos. Ją „racionalizavęs“ Tukidi- 
das nuo mitologizuotos kvaziistorijos perėjo prie istorijos. 

Tukidido veikaluose matyti kritinio požiūrio į ankstesnius istorinius šalti- 
nius užuomazgos. Jis ėmė aprašinėti politinį visuomenės gyvenimą, karus, vals- 
tybinius perversmus. Jo sekėjas Polibijas, kaip ir Sima Oianas, jau siekia aprėpti 
pasaulinės civilizacijos istorijos kontūrus. „Akivaizdu, - lyginamojoje studijoje 
„Polibijas ir Sima Qianas" rašo N. Konradas, - Polibijas ir Sima Qianas - ne isto- 
rijos filosofai; jie yra paprasti istorikai. Kaip istorikai jie siekė geriau suvokti, kas, 
kuomet ir kaip vyko, papasakoti apie tai savo amžininkams ir palikuonims. Ta- 
čiau jie buvo ne tik praeities faktų rinkėjai, bet ir mąstytojai, siekę ne tik pažinti 
istorinių įvykių tėkmę, tačiau ir suvokti juos; todėl šių dviejų senovės istorikų 
veikaluose regima ir filosofinė istorinė koncepcija“ [Konrad, 1972, p. 48]. 

Kitas antikos istorikas Apianas Aleksandrietis siekia suvokti gelmines isto- 
rinių procesų paskatas ir varomąsias jėgas. Antikoje, kaip ir Rytų civilizacijose, 
vyraujanti medžiagos dėstymo forma buvo paskirų herojiškų įvykių atpasakoji- 
mai, nesusimąstant apie istorinių pokyčių kryptį. 

Vakaruose svarbus posūkis šia kryptimi buvo krikščioniškojo dievažmogio 
Jėzaus Kristaus atsiradimas, kurio teologinė refleksija Vakarų krikščioniškąją kultū- 
rą perkėlė į istorinį laiką. Vakarų civilizacijos istorija palaipsniui virsta nuoseklia 
pasaulio laikinių įvykių seka, atspindinčia konkrečią krikščioniškosios kultūros tra- 
dicijos tikrovę. Viduramžiais įsivyravo teologinės istorijos koncepcijos, varomąja 
istorijos jėga skelbiančios Dievą. Pirmuoju jos pavyzdžiu tapo šv. Augustino kny- 
goje De civitate Dei contra paganos („Apie Dievo miestą“, 412-426) išplėtota dieviško- 
sios valstybės istorijos samprata, kurios žemiška išraiška laikoma krikščionių baž- 

asmenybės savęs priešpriešinimo socialinei rutinai, hierarchinėms visuomenės struk- 
tūroms koncepcijų. Tiesiog asmenybės vieta kultūros universume, pavyzdžiui, da- 
oizmo ir sufizmo kultūros tradicijose, buvo suvokiama kiek kitaip nei Vakaruose. 

Tradicinės ciklinės indų, kinų ir arabų civilizacijos raidos koncepcijos kultū- 
ros istoriją aiškina ne kaip nuolatos beprasmiškai pasikartojančių kosminių ciklų, 
dinastijų, valdymo formų kaitą, o šiuose pasikartojimuose kiekvieną kartą įžvel- 
gia skirtingą vidinę programą, kuri nulemia visus konkrečiame cikle įvykstančius 
kultūros procesus, jų pokyčius ir kultūros formų savitumą. Tokį požiūrį aptinka- 
me Sima Qiano, Al Biruni (973-1050) ir Ibn Khalduno (1332-1406) veikaluose. 

Islamo atsiradimas ir neįtikėtinai greitas univeralistinės arabų musulmonų 
civilizacijos suklestėjimas, jos išplitimas milžiniškoje Eurazijos teritorijoje tapo 
svarbiu arabų istorinės sąmonės tapsmo veiksniu. Praslinkus vos šimtmečiui nuo 
arabų imperijos atsiradimo įvairių arabizuotų tautų mokslininkai pradėjo nuo- 
sekliai aiškintis žmonijos genezės ir anksčiau gyvavusių įvairių genčių bei tautų 
istorijos problemas. 

Mahammedas al Kalbijus (m. 763) ir jo sūnus Hišamas al Kalbijus (m. apie 
819) pirmieji susistemino arabų padavimus ir sudarė arabų genealoginius sąva- 

dus. Nuo IX a. arabų musulmonų imperijoje sparčiai plėtojasi istorijos mokslas, 
nagrinėjama visuotinės istorijos problematika. Tuomet iškilo plejada visuoti- 
nės pasaulio istorijos tyrinėtojų, iš kurių pirmiausia vertėtų išskirti al Beladurijų 
(IX al, Abu Chanifa al Diverijų (IX a.), Al Jakubiju (IX a.), Al Tabariju (X a.), Al 
Masudijų (X a.), Ibn al Asirą (XIII a.). 

Taigi atsirado naujas požiūris į civilizacijos istoriją, kuriame vienų tautų, dinasti- 
jų istorija ir kaita buvo chronologiškai siejama su kitų. Pirmųjų islamiškosios civiliza- 
cijos kronikų atsiradimas, dėmesys išnykusioms ir dar gyvuojančioms tautoms, 
išskirtinis garsiausių arabų genčių ir giminių istorijos pažinimas, jų ryšiams su 
„pirmažmogiais“ (Adomu, Nojumi) liudijo apie arabų istoriografijos ir istorinės 
sąmonės tapsmą. 

Istorinę sąmonę arabų pasaulyje padėjo įtvirtinti daug įvairių sričių moks- 
lininkų, geografų, keliautojų, siekusių pažinti žmonijos kultūros istoriją. IX a. 
pradeda rodytis daugybė veikalų, kuriuose aprašyti įvairūs Afrikos, Europos ir 
Azijos kraštai, pateikiamos žinios apie juose gyvenančias tautas, jų papročius, 
įvairius kultūros aspektus. Itin svarbius veikalus parašė Ibn Fadanas (X a.), Abu 
Dulafas (X a.), Al Biruni (XI a.), Al Idrisi (XII a.), Ibn Džubeiras (m. 1217), Al 
Bakrijus (XIII a.), Ibn Batuta (XIV a.), Ibn Khaldunas (1332-1406), Vasco da Ga- 
ma'os locmanas Ibn Madžidi (XV a.) ir daugelis kitų. 

Šioje plejadoje kultūrologinės minties istorijai reikšmingiausi Al Biruni ir 
Ibn Khaldunas. Pirmasis jų viešėdamas Indijoje susipažino su ciklinio indų laiko 
koncepcijomis, buvo įsitikinęs, kad istorija ir laikas yra ciklinės kilmės. Sulaukęs 
vos 27 m. mokslininkas paskelbė veikalą „Senovės tautų chronologija“, kuriame 
iškėlė sau uždavinį „patikimiausiu būdu nustatyti įvairių erų trukmę“. Šį tyrinė- 
jimą jis pradėjo nuo pirmųjų žmonių gyvenimo aprašinėjimo, vėliau, aprašęs 
didįjį tvaną, pateikė žinias apie Babilono karaliaus Nabuchodonosaro viešpata- 
vimo metą (VI a. pr. Kr.), jo karus su Egiptu, Judėjos užkariavimą, aprašė Alek- 
sandro Makedoniečio žygius ir valdymo laikotarpį. Išsamiai aprašinėdamas ka- 
lendorines arabų, indų, persų, graikų ir kitų tautų sistemas al Biruni pateikė daug 
svarbių etnografinių duomenų apie įvairių tautų kultūros istoriją, socialinius san- 
tykius, papročius. Jo ciklinės kultūros raidos teorijoje nėra vulgarių požiūrių. 
Mokslininkas manė, kad kultūros istorijos ciklas, padaręs ratą, niekuomet ne- 
grįžta į tą patį išeities tašką, nes per istorijos eigą įgyta kultūrinė patirtis visuo- 
met iš esmės kokybiškai keičia sudedamuosius kultūros ciklo elementus. 

Civilizacijos tyrinéjimu uzuomazgos 
Ibn Khalduno istorijos filosofijoje 


Modernios Vakaruose suklestéjusios civilizacijų analizių ištakas ir siste- 
mingos lyginamosios analizės pavyzdžių aptinkame didaus arabų mąstytojo 
Abdarachmano Ibn Khalduno (1332-1406) veikaluose. Tai originalus, teorinės 
koncepcijos gelmės ir žinių požiūriu analogų ankstesnėje civilizacijos idėjų is- 
torijoje neturintis mąstytojas. Jis pirmasis perėjo nuo anksčiau vyravusios pasakoja- 
mosios istorijos prie konceptualaus sistemingo žmonijos socialinės istorijos faktų tyri- 
néjimo; išrutuliojo vientisą makrosocialinių civilizacijos procesų teoriją, pažangaus ne- 
grįžtamojo pobūdžio pasaulinės civilizacijos istorijos koncepciją ir suformulavo meto- 
dologinius visuomenės analizės principus. Neatsitiktinai jis laikomas vienu svarbiau- 
sių šiuolaikinės civilizacijos teorijos, kultūrologijos, istorijos filosofijos, komparatyvis- 
tinės kultūrologijos ir sociologijos pirmtakų. 

Ibn Khaldunas buvo iš Sevilijos Andalūzijoje kilusios arabų aristokratų 
šeimos palikuonis. Po niokojamo barbarų antplūdžio jo šeima iš Pirėnų pusia- 

salio persikėlė į Tuniso teritoriją Šiaurės Afrikoje, kur, maždaug po šimtmečio, 
gimė būsimasis mokslininkas. Tėvas, įtakingas rūmų valdininkas ir mokslinin- 
kas, aktyviai reiškęsis poezijoje, filologijoje, filosofijoje, sūnų atsakingai auklė- 
jo. Jaunuolis klausėsi geriausių Magribo ir Andalūzijos mokytojų paskaitų. Ga- 
ves įvairiapusį išsilavinimą, Abdarachmanas pasuko šeimos pramintu keliu, t. y. 
pradėjo tarnybą įvairių arabų kalifato valdovų rūmuose ir kartu uoliai rinko 
žinias apie arabų bei kitų senesnių tautų kultūros istoriją. Netgi valdant septy- 
niems skirtingiems Magribo ir Andalūzijos emyratų valdovams jis ėjo ministro 
pareigas, dažnai buvo įveliamas į rūmų, politines intrigas, dalyvaudavo vieti- 
nės reikšmės karuose, pakliūdavo į nemalones, buvo tremiamas. 

1363 m. Ibn Khaldunas paskiriamas pasiuntiniu į Pedro Žiauriojo rūmus 
savo protėvių gimtinėje Sevilijoje, kurią iš arabų jau buvo atkariavusi krikščio- 
niškoji Kastilijos karalystė. Pedro Žiaurusis siūlė jam pereiti į tarnybą savo rū- 
muose, žadėdamas grąžinti protėvių valdas, tačiau Ibn Khaldunas 1365 m. ga- 
vo aukštas Alžyro emyro administracijos vadovo pareigas ir buvo įtrauktas į 
paaršėjusią politinę Magribo emyratų kovą. Kelionės į šventąsias arabų vietas 
Meką ir Mediną metu Ibn Khaldunas aplankė svarbius arabų kalifato kultūros 
centrus, susipažino su daugeliu iškilių mokslininkų, tyrinėjo divanuose išliku- 
sių legendų faktus ir gerokai papildė trūkstamas žinias apie Irano valdovus, 
turkų dinastijas. 1375 m. valstybinės karjeros zenite Ibn Khaldunas atsistatydi- 
no iš aukštų valstybinės tarnybos postų ir atokioje Kal'at Ibn Salam tvirtovėje 
ėmėsi rašyti savo gyvenimo veikalą. Iš visų savo audringo visuomeninio gyve- 
nimo metų ketverius jis praleido čia visiškoje vienatvėje, nusišalinęs nuo išori- 
nio pasaulio. 

Vėliau autobiografijoje mokslininkas rašė: „Su savo šeima įsikūriau Kal'at 
Ibn Salam tvirtovėje [...], kurią sultonas skyrė laikinai nuomoti davadidu gen- 
čių sąjungai. Ten praleidau ketverius metus rašydamas knygą: užbaigiau Mu- 
kaddima, pagal sumanymą labai neįprastą veikalą“ [Prolégomenes d'Ebn-Khal- 
dun, vol. 1, p. LXVII]. Per šiuos kelerius intensyviausios dvasinės veiklos me- 
tus jis, deja, taip ir nebaigė minėto kultūrologinės minties šedevro, kuris sukė- 
lė ne tik amžininkų susižavėjimą, bet ir ortodoksų priešiškumą. 1378 m. moks- 
lininkas išvyko į Kairą, čia nugyveno paskutinius du gyvenimo dešimtmečius: 
dėstė ir ėjo aukščiausiojo valstybės teisėjo pareigas, nors periodiškai nuo jų 
būdavo nušalinamas ir grąžinamas. 

Ibn Khaldunas „Prolegomenus“ traktavo kaip visiškai savarankišką vei- 
kalą, pasižymintį savitu tyrinėjimo objektu (socialinio gyvenimo istorija), struk- 
tūra ir pagrindinėmis problemomis. „Tai - savarankiškas mokslas, turintis savo 
specifinį tyrinėjimo objektą - visuomeninio žmonių gyvenimo ir visuomenės 
pažinimą. Jam labiausiai rūpi nuosekliai aiškinti tiesiogiai susijusius su tautos 
gyvenimu faktus“ [Prolėgomenes..., vol. 1, 1858, p. 61]. Ibn Khaldunas teoriš- 
kai grindė naujo mokslo „apie civilizaciją ir žmonių visuomenę būtinybę“. Svarbiau- 
siu savo tikslu jis laikė išnagrinėti varomąsias civilizacijos istorijos jėgas ir ben- 
driausius istorinės raidos dėsningumus. 

„Prolegomenai“ - himnas civilizacijos istorijos mokslui. Ibn Khaldunas 
aukštino istorijos mokslo svarbą, kadangi regėjo galimybę geriau suvokti žmo- 
nijos civilizacijos istoriją ir numatyti įvykius, kurie gali įvykti ateityje. Istorija 
traktuojama kaip artimas filosofijai pasaulėžiūros mokslas, kurį tautos perima 
viena iš kitos ir rūpinasi paskleisti. Šio mokslo esmę sudaro liudijimai apie 
įvykius, valstybes, praeities kartas, apie kurias vėliau kuriamos legendos. Isto- 
riją Ibn Khaldunas vadina mokslu, tyrinėjančiu realių praeities įvykių tikslus, 
priežastis, visos būties esmes ir pirmaprades ištakas. Istorija — „viena pamati- 
nių filosofijos dalių, kuri gali būti ir yra verta priskirti ją prie filosofinių moks- 
lų“ [Ibn Khaldun, 1961, p. 558]. 

Siekdamas tiksliau apibrėžti savo tyrinėjimo objektą, mokslininkas pasi- 
telkia terminą umran (civilizacija, kultūra), savo prasme artimą socialinio gyve- 
nimo sąvokai. Socialinį gyvenimą pirmiausia aiškina kaip bendrą gamybinę 
veiklą, visi kiti elementai - pajamos, mokslas, amatai — įeina į umran sąvoką, 
tačiau jos esmės nenulemia. Istorijos procesų tyrinėjimai, kai moksliškai anali- 
zuojama socialinio gyvenimo istorija, tampa filosofinio pobūdžio ir pateisina 
mokslininko norą juos glaudžiau sieti su filosofijos problematika. Todėl Ibn 
Khalduno socialinio gyvenimo istorijos tyrinėjimai įeina į istorijos filosofijos 
problematikos sritį. 

Į žmogų mokslininkas žvelgia pirmiausia kaip į socialinę esybę, sugeban- 
čią prisitaikyti prie gamtos, gintis nuo priešų, patenkinti būtiniausius porei- 
kius. Neturėdamas gyvūnams būdingų gynimosi priemonių jis valdo tobules- 
nius ginklus - mąstymą ir rankas, kurios padeda pasigaminti būtinus įrankius. 
Vienas žmogus yra bejėgis apsiginti nuo plėšrių žvėrių, o žmonių vienijimasis 
į bendrijas sudaro galimybę padėti vienas kitam, prasimaitinti, pastatyti tvirtus 

būstus. Ibn Khaldunas laikė visus žmones pagal prigimtį lygiais ir panašiais, 
teigdamas, kad tik aplinka ir auklėjimas juos paverčia judėjais, krikščionimis 
ar arabais. Odos spalvą jis tiesiogiai siejo su klimato ir saulės poveikiu. 

Neabejotina, kad Ibn Khaldunas savo socialinio gyvenimo istorijos tyri- 
nėjimuose rėmėsi graikų, persų, indų ir arabų mokslu, iš kurio kritiškai perė- 
mé daug kultūros istorijos faktų. „Geriausi islamo istorikai, — rašo jis, - visapu- 
siškai ištyrinėjo reikšmingus praeities įvykius, juos surinko, užrašė ir įamžino 
knygų puslapiuose. Tačiau tie iš jų, kurie paviršutiniškai [tyrinėjo istoriją], šias 
žinias pagražino legendomis, pasidavė vaizduotės ir išmonės polėkiui, pavertė 
jas neesminėmis ir melagingomis. Daugelis jų sekėjų nuėjo klaidingais keliais 
ir pamėgdžiojo juos. Jie mums perteikė šias legendas tokio pavidalo, kokio iš- 
girdo, nekreipdami dėmesio į įvykių priežastis ir aplinkybes, nesirūpindami 
jas [išaiškinti], neatsisakydami nuo netikroviškų pasakojimų ir nepaneigdami 
jų“ [Ibn Khaldun, 1961, p. 559]. 

Ibn Khalduno sukurta naujo socialinio mokslo sistema neabejotinai yra 
nepriklausoma nuo graikų idėjų. Tai universalesnis socialinis mąstytojas, rė- 
męsis įvairesnėmis ir platesnėmis mokslinėmis žiniomis apie civilizacijos is- 
toriją, visuomenę ir istorines jos metamorfozes. Pagrindinis arabų mokslininko 
pranašumas - kokybiškai nauja savo pirmtakų idėjų sintezė, joms suteikta nauja 
konceptuali forma. Sistemingas ir kompleksinis visuomenės raidos procesų tyrinėji- 
mas yra neabejotinas autoriaus nuopelnas, pavertęs pagrindinį jo gyvenimo veikalą 
- „Pamokomų pavyzdžių knygą...“ unikaliu civilizacijos idėjų istorijos paminklu, ma- 
žiausiai keturiais šimtmečiais lenkusiu Vakarų Europoje gyvenančių savo kolegų ty- 
rinėjimus. 

Ibn Khaldunas pripažįsta, kad šią knygą apie žmonijos istoriją rašė siek- 
damas atskleisti praeities kartų gyvenimą. Nuoseklioje sandaros požiūriu kny- 
goje bendri konceptualūs išvedžiojimai maišosi su smulkiais pastebėjimais ir 
apmąstymais. Jos tikslas - „atskleisti dinastijų kilmės ir žmonių bendruomenės 
atsiradimo priežastis“. Knygos medžiaga išdėstyta taip, kad būtų suprantama 
visiems, kurie domisi istorija, ir žinovams. Eidamas nepramintais keliais knygą 
jis suskirstė į skyrius, kuriuose papunkčiui aiškino skirtingus visuomeninės bū- 
ties, miesto gyvenimo ir žmonių bendrijos bruožus. 

Knyga skyla į Įvadą ir tris pagrindines dalis: Įvade teoriškai grindžiami 
istorijos mokslo pranašumai, aiškinamasi tikrieji jo keliai, atskleidžiamos isto- 

rikų klaidos. Pirmojoje dalyje pasakojama apie visuomeninį gyvenimą ir ski- 
riamuosius jo bruožus: apie karališkąją valdžią, valdymą, pajamas, gyvenimo 
išteklius, amatus, mokslus, gelmines visų minėtų socialinio gyvenimo ir kultü- 
ros reiškinių priežastis. Antrojoje pateikiamos žinios apie arabus, jų gentis, kil- 
mę nuo pasaulio sukūrimo iki nūdienos. Greta yra daug žinių apie kitų auto- 
riui žinomų tautų ir valstybių gyventojus, pavyzdžiui, nabatėjus, sirus, persus, 
žydus, koptus, graikus, turkus ir bizantiečius. Trečioji dalis skirta klajokliams 
barbarams ir su jais susijusia zenato gentimi: nemažai duomenų apie jų kilmę, 
gyvenimo būdą, charakterio savybes, dinastinio valdymo ypatumus Magribe. 

Atmetęs anksčiau viešpatavusią aprašomąją socialinę istoriją, kuri svar- 
biausiu dalyku laikė valstybės valdymo formų kaitą, pamatiniu savo sistemos 
principu Ibn Khaldunas skelbė stiprėjantį arba slopstantį žmonių visuomeninio 
solidarumo jausmą, kurį aiškino žmonių poreikiu jungtis ir pagelbėti vienas ki- 
tam naudojantis gyvenimo ištekliais. Tai padėjo jam naujai įvertinti civilizaci- 
jos istoriją, suvokti metodologinę žmonijos perėjimo nuo klajoklinio gyveni- 
mo būdo prie žemdirbystės ir nuo kaimo prie miesto gyvenimo būdo svarbą, o 
vėliau - naują klajoklių tautų atsiradimą ir civilizuotų tautų užkariavimą. 

Mokslininkas sukūrė savitą istorijos filosofijos koncepciją, kurios esmę su- 
darė istorinių ciklų idėja. Civilizacijos raidos procesas Ibn Khalduno koncepci- 
joje vaizduojamas kaip laipsniškas etninių grupuočių ar valstybinių organiz- 
mų, turinčių vienijančias politines struktūras ir religiją, atsiradimas, stiprėji- 
mas, klestėjimas ir neišvengiamas, raidos dėsniams paklūstantis nuosmukis. 
Jo metodologijos esmė - laipsniškas perėjimas nuo bendrų principų, priežas- 
čių tyrinėjimo prie konkrečių socialinio gyvenimo ir kultūros faktų analizės. 
Taigi mokslininkas siekė vientisu žvilgsniu aprėpti visus jam žinomus pasauly- 
je vykusius įvykius. „Atsitiktinumai, - rašė jis, - buvo pašalinti. Buvo paaiškin- 
tos [įvairių] įvykių dinastijų gyvavimo priežastys. [Ši knyga] tapo talpiu filoso- 
fijos žinių indu ir istorinių žinių sankaupa“ [Ten pat, p. 561]. 

Vadinasi, Ibn Khaldunas, remdamasis Al Biruni ir kitų pirmtakų idėjomis, 
plėtojo vientisą istorinių ciklų teoriją, anot kurios, nuosaikaus klimato zonoje 
aktyviausia kūrybinė istorijos jėga yra klajoklių tautos, pasižyminčios, paly- 
ginti su sėsliomis, ypač jų miestiečiais, fiziniais ir moraliniais privalumais. Kla- 
joklių tautos periodiškai užkariauja sėslias tautas ir sukuria galingas valstybes 
bei imperijas. Tačiau, nugyvenus 3-4 kartoms, užkariautojų klajoklių palikuo- 

nys civilizuotos visuomenės sąlygomis savo teigiamus bruožus praranda ir su- 
nyksta. Tuomet iš stepių bei dykumų įsiveržia nauji klajoklių užkariautojų srau- 
tai, ir istorijos ciklas kartojasi. 

Ibn Khalduno socialinio gyvenimo istorijos koncepcija pagrįsta kaimo gy- 
venimo ypatumais stepėse, kalnuose, dykumose - čia jis regi visų vėlesnių ci- 
vilizuoto gyvenimo formų ištakas. Todėl ir kaimo gyvenimo pobūdį moksli- 
ninkas tyrinėja anksčiau nei miesto gyvenimo ir kultūros formas. Tokia meto- 
dologinė nuostata motyvuojama paprasta ir neginčijama aksioma, kad, prieš 
atsirandant civilizuoto gyvenimo formoms, amatams, mokslui ir pan., pirmiau- 
sia būtina patenkinti svarbiausius gyvybinius poreikius, kurie yra pirminiai 
kitų atžvilgiu. 

Civilizacijos istorijos tyrinėjimuose mokslininkui buvo ypač svarbu ap- 
linkos veiksnių poveikis žmonijos istorijai. Pagrindiniu veiksniu Ibn Khaldu- 
nas laikė klimatinį. Jis pirmasis iškėlė mintį, kad aukščiausios ir sudėtingiau- 
sios kultūros bei socialinės organizacijos formos gali atsirasti tik nuosaikaus, o 
ne subtropinio ar poliarinio klimato juostose. Dosni subtropikų gamta nereika- 
lauja atkaklaus darbo, atsiranda inertiškumas ir tinginystė. Todėl žmonės, gy- 

venantys krastuose prie pusiaujo, neturi svarbios motyvacijos kultürai plétoti. 
Jiems nebūtini tvirti pastatai, šilti drabužiai, maisto atsargos, kurias žmonės 
lengviau pasisavina iš turtingos augalijos ir gyvūnijos gamtos. Šiaurės šalių 
gyventojai priešingai - beveik visą laiką ir energiją yra priversti panaudoti at- 
kakliai kovai už būtį, maisto gauti, statyti pastatus. Nuolatinė kova su alkiu ir 
šalčiu poliariniame klimate pasiglemžia daug jėgų, skatina nuolankumą bei stab- 
do kultūros plėtotę, kadangi žmonėms nelieka laiko mokslui, literatūrai, me- 
nui. Vadinasi, kadangi nuosaikus klimatas sudaro palankiausias sąlygas sėk- 
mingai kultūrinei veiklai, todėl ir pagrindiniai civilizacijos centrai išsidėsto nuo- 
saikaus klimato juostoje. 

Ibn Khalduno požiūriai į civilizacijos istoriją formavosi apmąstant arabų 
imperijos, jos pirmtakų - senųjų Viduržemio jūros baseino ir Artimųjų Rytų 
civilizacijų bei gretimų kraštų istoriją. Jis savo veikalą rašė tuomet, kai arabų 
kalifatas, patyręs galingą mongolų kariuomenės užkariavimų smūgį, jau iš- 
gyveno krizę. Susilpnėjus centrinei valdžiai, užsiplieskė atskirų regioninių 
emyrų kova dėl valdžios, stiprėjo krikščioniškosios civilizacijos ir klajoklių 
berberų spaudimas. Tai, kad didžioji arabų kalifato klestėjimo epocha jau bu- 
vo nuslinkusi į negrįžtamą praeitį, teikė peno mokslininko apmąstymams apie 
civilizacijų ir tautų likimus. Arabus ir jų sukurtą žmonių bendriją jis traktavo 
kaip neatsiejamą žmonijos istorijos dalį. 

Savo lyginamojoje socialinių procesų analizėje Ibn Khaldunas išskyrė du 
pagrindinius esmiškai skirtingus visuomeninės sandaros tipus — badiya (kla- 
joklių beduinų) ir hadara (miestietiškąjį). Žmones jungtis į bendruomenes ir 
dirbti bendrą darbą jau ankstyvosiomis gyvenimo natūralioje gamtoje sąly- 
gomis skatina būtinybė užtikrinti pragyvenimui būtinus išteklius, sąlygas. 
Mokslininkas suvokė visuomeninės raidos dėsningumus ir visuomenės raidą 
siejo su patenkinimu žmonių poreikių, kuriuos traktavo kaip varomąją vi- 
suomenės bei civilizacijos istorijos jėgą. Žmonių geresnio gyvenimo siekimas 
priklauso nuo materialinės padėties, o pastaroji - nuo jų siekių įgyvendinimo 
ir gamybinės veiklos. 

Minėti tipai badiya ir hadara sudaro esmiškai skirtingas materialinių ver- 
tybių nuosavybės ir gamybinės veiklos pakopas. Remdamasis lyginamąja šių 
dviejų visuomeninės sandaros tipų analize, Ibn Khaldunas gvildena jų sub- 
jektų gyvenimo būdą, sociokultūrinius ir psichologinius bruožus. 

Beduinu gyvenimas yra senesnis savo kilme ir stiliumi. Jis yra „miestietiš- 
ko“ gyvenimo pagrindas. Klajokliai beduinai, palyginti su miestiečiais, yra ka- 
ringesni, drąsesni, pats jų gyvenimo būdas išugdo ištvermę, drąsą, geresnį prisi- 
taikymą prie nepriteklių. Savo kasdieniame gyvenime ir veikloje beduinai apsi- 
riboja tik būtiniausiomis gyvenimo priemonėmis ir neturi nieko nereikalinga, o 
miesto žmonės rūpinasi daugeliu antraeilių, prabangos dalykų. 

Daugumos šiuolaikinių miestų gyventojų protėviai gyveno kaimo vieto- 
vése, „praturtėję jie persikėlė į miestą ir pradėjo gyventi miestietiškai“ [Prolégo- 
menes..., vol. 1, 1858, p. 225]. Beduinai yra ne tik paprastesni, tačiau ir doresni, 
palyginti su miestiečiais. Tai suprantama, kadangi jie arčiau gamtos ir stipriau 
išreiškia natūralius polinkius, kurie miesto kultūros sąlygomis išsigimsta. 

Klajoklių tautos geriau prisitaikiusios prie nuolatos besikeičiančių gyve- 
nimo sąlygų, lengviau užgrobia valdžią nei sėslios. Tačiau kai tik jos persike- 
lia į derlingas žemes ir pradeda gyventi patogesnį civilizuotą gyvenimą, dau- 
giau vartoja maisto, tuomet blėsta jų drąsa, karingumas ir jos tampa lengviau 
pažeidžiamos. Netgi karališkąją valdžią pakerta ir sunaikina prabanga. 

Žmonėms būdingas solidarumo jausmas ir siekis įtvirtinti socialinį sta- 
bilumą, gerovę; gamybos ir turto daugėjimą skatina jungimasis į tautinius ir 
valstybinius vienetus, kurie tampa svarbi varomoji civilizacijos istorijos jė- 
ga. Visuomenės gerovė, turtingumas, klestėjimas priklauso tik nuo žmonių 
darbo, jų pastangų kurti gėrybes. Jei žmonės nesirūpins pragyvenimo prie- 
monėmis ir nedirbs dėl jų, tuomet nebus turguose gėrybių, ir, norėdami pra- 
misti, išvyks į kitus kraštus, gyventojų skaičius mažės, gyvenvietės tuštės ir 
nyks miestai. Kartu su jų nuosmukiu silpnės valdžia, kuri yra socialinio gy- 
venimo forma, žūstanti kartu su jai būtina materija [Prolégomenes..., vol. 2, 1858, 
p. 93-94]. 

Socialinės raidos dėsniai, anot Ibn Khalduno, sudaro salygas atskiram žmo- 
gui tapti vienvaldžiu konkrečios tautos ar valstybės valdovu. Tol, kol giminys- 
tės kraujo ryšiais susijusių žmonių siekiamas tikslas yra bendras ir jie konku- 
ruoja su kitomis valdžios siekiančiomis grupėmis, tai yra telkiamas socialinis 
organizmas, naikinami vidiniai prieštaravimai. Tačiau vėliau vienas žmogus, 
norėdamas įtvirtinti savo valdžią, turi įveikti savo buvusių bendražygių pasi- 
priešinimą ir neleisti jiems įsigyti turto. Jei kiti visuomenės nariai lyderio spau- 
dimui paklūsta, tuomet jų valia valdžiai, ryžtingumas silpnėja ir jie leidžia sa- 
ve pažeminti bei pavergti. 

Vėliau išauga antroji karta, kuri jau pasitenkina iš valdovo gautu atlygini- 
mu už tai, kad padeda jam išsilaikyti. Dabar jau nedaugelis pasiruošę aukoti 
savo gyvenimą. Tai lemia valstybės silpnėjimą, nuosmukį, kadangi slopsta vy- 
riškumas tų, kurie supa valdovą. Trečioji karta jau užmiršta kaimiškojo gyveni- 
mo būdo santūrumą ir atšiaurumą, pripranta prie prabangos, tampa tokie pa- 
žeidžiami, kad patys reikalauja būti ginami. 

Kalavijas ir plunksna - tai du pagrindiniai valdovo galios instrumentai 
bei simboliai arabų musulmonų pasaulyje, kuriais remdamasis jis valdo valsty- 
bę. „Iškylant dinastijai valdovui kalavijas reikalingesnis nei plunksna, kadangi 
plunksna yra tik tarnas, o kalavijas — draugas ir pagalbininkas. Taip būna ir 
dinastijos valdymo saulėlydyje, kai slopsta ryšys su giminėmis, dėl senėjimo 
mažėja šalies gyventojų skaičius“ [Ibn Khaldun, 1961, p. 579]. Valdymo vidury- 
je valdovui dar kurį laiką reikalingas kalavijas, tačiau svarbiausias pagalbinin- 
kas tampa plunksna, kadangi su ja siejasi svarbūs valstybės valdymo dalykai: 
mokesčių rinkimas, valdymas, įstatymų įtvirtinimas. 

Valdančiųjų troškimas prabangos, kai išlaidos viršija gaunamas pajamas, varg- 
šai žūsta nuo skurdo, o turtuoliai švaisto turtus nereikšmingiems dalykams, pa- 
kerta valstybės ūkio pamatus. Prabanga smukdo žmonių moralę, įpročius, plinta 
blogis, niekšystės, amoralumas, piktnaudžiavimas valdžia, veidmainystė, apga- 
vystės, viskas pateisinama dėl naudos, siekiamos bet kokiomis priemonėmis. Gy- 
ventojai pripranta prie melo, sukčiavimo, vagysčių, melagingų priesaikų. Žmo- 
nės praranda pasitikėjimą valdžia. Valdovas, stigdamas lėšų, priverstas mažinti 
kariuomenę, todėl valstybės jėga ir jos gynyba silpnėja. Gretimos valstybės ir gen- 
tys įžūlėja. Kuomet valdžios irimas tampa akivaizdus, tuomet valdovas telkiasi 
pagalbininkus ir kariuomenę iš svetimšalių, kurie labiau įpratę prie atšiauraus 
gyvenimo būdo, yra atsparesni negandoms, nepritekliams ir kitiems sunkumams. 
Ir vis dėlto kai ateina užkariautojai, jie jau nepajėgūs ginti valdovo ir valstybės. 
Tuomet praėjus trijų kartų ciklui dinastijai gresia išnykimas. Jei tauta yra nugalėta 
ir pakliūva į kitos valdžią bei priklausomybę, ji greit žūsta. Kaip įsimenamą šios 
tezės pavyzdį Ibn Khaldunas pateikia persus, kurių buvo gausybė, tačiau kai tik 
jie pakliuvo į arabų imperijos priklausomybę, labai greit sumenko ir išnyko, tarsi 
jų nebuvo. 

Konkrečios valstybės politiką ir jos reikšmę socialiniam gyvenimui lemia 
valstybės bei visuomenės santykiai. „Valstybė ir valdžia socialiniam gyvenimui 
yra tai, kas forma — materijai: vaizdiniu, išsaugančiu savo pavidalą dėl materia- 
laus jo turinio. Filosofija nustatė, kad vieno negalima atplėšti nuo kito. Todėl 
valstybė be socialinio gyvenimo neįmanoma taip pat, kaip socialinis gyveni- 
mas neįmanomas be valdžios... Tokia yra valstybės prigimtis“ [Prolėgomenes..., 
vol. 1, 1858, p. 224]. Vadinasi, valstybė yra tokia socialinio gyvenimo organiza- 
vimo forma, kuri turi atitikti savo turinį. Valstybės tikslas — garantuoti savo 
gyventojams normalų pragyvenimą, pirmiausia palankiai sureguliuoti gamy- 
bos ir prekių mainų sąlygas. 

Istorinis procesas, anot Ibn Khalduno, turi pažangų negrįžtamąjį pobūdį. Vie- 
name civilizacijos istorijos etape žmonijos sukaupta kultūrinė patirtis ir kultū- 
ros vertybės, pasibaigus vienam istoriniam raidos ciklui, neišnyksta, o vertingiausi, 
labiausiai atitinkantys aktualaus civilizacijos raidos proceso poreikius kultūros elemen- 
tai pereina į kitą raidos ciklą iš vienos žlugusios valstybės į kitą, ją keičiančią. „Dinas- 
tijų kūrėjai naujomis sąlygomis mėgdžioja ankstesnių dinastijų gyvensenos būdą, 
kadangi regi jį savo akimis ir perima daugelį jo bruožų. [...] Vadinasi, anksčiau 

gyvavusios valstybės civilizacija pereina vėlesnei: persų civilizacijos bruožus pe- 
rėmė Omejadai ir Abasidai, o Andalūzijos Omejadų - Magribo valdovai; Abasi- 
dų civilizaciją perėmė deilemitai, o vėliau tiurkai seldžiukai, paskui Egipto tiur- 
kai-ajubidai, vėliau totoriai arabiškame Irake ir persiškame Irake“ [Ten pat, p. 312- 
313]. 

Vadinasi, Ibn Khalduno koncepcijos traktavimas vien kaip ciklinės yra nepagrįs- 
tas, kadangi jo plėtojamoje istorijos filosofijoje cikliškumas yra sudedamoji universales- 
nės pažangaus negrįžtamojo pobūdžio pasaulinės civilizacijos istorijos vizijos dalis. Šis 
arabų mąstytojas neabejotinai buvo vienas svarbiausių ankstyvosios kultūrologinės min- 
ties pagrindėjų, suformavusių daug originalių filosofijos istorijos, sociologijos, civiliza- 
cijos teorijos idėjų. Jis operavo milžiniška arabų istoriografijos sukaupta medžia- 
ga ir, nesitenkindamas empiriniais faktais, savo veikaluose perėjo į kokybiškai 
naują kultūrologinių problemų gvildenimo lygmenį, plačiai pasitelkdamas naują 
sistemingą socialinių procesų tyrinėjimo metodologiją. Mokslininko veikaluo- 
se išryškėjo siekimas sukurti pasaulinės socialinės istorijos procesus išnagrinė- 
jusio kultūros mokslo pagrindus. Iš praeities kultūros istorijos įvykių visumos 
jis išrinko tuos, kurie turėjo didžiausią reikšmę ir remdamasis jais sukūrė gan 
vientisą kultūros istorijos paveikslą, atskleidė vidinį paskirų tautų kultūros is- 
torijos įvykių sąryšingumą, tų didžiųjų istorijos įvykių tėkmę, kurie susieja įvai- 
rias tautas. Todėl istorinė pasaulinės kultūros vizija jo koncepcijoje tapo tarsi 
lynas supintas iš daugybės skirtingų spalvų ir ilgio siūlų. 

Ibn Khalduno mokymą apie ciklinę iš trijų pakopų susidedančią visų tau- 
tų raidą ir lyginamosios kultūrų analizės principus perėmė bei paskleidė Vaka- 
ruose italų mąstytojas G. Vico, kuris 1726 m. paskelbtame veikale Principi di 
una scienza nuova d'intorno alla comune natura delle nazioni („Naujojo mokslo 
pagrindai apie bendrą tautų prigimtį”) su nežymiais pokyčiais išdėstė daugelį 
jo arabų pirmtako idėjų. Prancūzų švietėjai Voltaire'as ir Ch. Montesquieu plė- 
tojo Ibn Khalduno mokymą apie geografinės aplinkos ir socialinių veiksnių 
poveikį. Voltaire'o ir A. R. Turgot draugas M. J. A. Condorcet savo veikale Es- 
quisse d'un tableau historique des progres de l'esprit humain („Istorinės žmogaus 
proto pažangos paveikslo eskizas“, 1795) sukūrė pažangios žmonijos kultüri- 
nės raidos teoriją, kurioje teigiama, kad civilizacijos istorijos procesų esmė - 
nenutrūkstamas žmonių žinių ir sugebėjimų tobulėjimas. Jo žmonijos laipsniš- 
kos kultūrinės raidos schema labai artima apibūdintai Ibn Khalduno. 

Tolesnių Rytų kraštų Indijos, Kinijos ir Japonijos pažinimo poreikis Vaka- 
ruose atsirado plintant Vakarų ekspansijai, susijusiai su naujų jūros kelių į Ry- 
tus aplink Afrikos žemyną atsiradimu. Todėl Azijos civilizacijų studijos ne tik 
pamažu traukėsi į Rytus, tačiau ir įgavo daug nauja, o tai skatino Rytų tautų 
kultūras pažinti gerokai nuosekliau ir įvairiapusiškiau. 

Užgrobus Konstantinopolį XIII a. pradžioje prekyboje su Rytais pradėjo 
kilti Italijos miestai-valstybės, ypač Venecija ir Genuja. Ankstyvieji gotikos me- 
to Rytų šalių aprašymai buvo kupini daugybės fantastinių išmonių. Susipažin- 
ti su Rytų civilizacijomis skatino venecijiečio Marco Polo, jo amžininkų bei se- 
kėjų prekybininkų, diplomatų, įvairaus plauko avantiūristų knygos, laiškai ir 
kelionių užrašai. Marco Polo, aplankęs Indiją ir Šri Lanką, nuvyko į Kiniją, kur 
nuo 1275 iki 1291-uju - septynioliką metu - praleido kinų imperatoriaus rū- 
muose. 1295 m. sugrįžęs į gimtąjį miestą jis karo su genujiečiais metu pakliuvo 

į nelaisvę. Genujos kalėjime 1295 m. 


keliautojas savo kameros draugui 
profesionaliam rašytojui Rusticia- 
no (Rusticello) prancūzų kalba 
diktavo regėtų kraštų aprašymus 
ir duomenis, ku- riuos jam kelionė- 
je į Kiniją pavyko surinkti apie Rytų 
šalis. Be minėtos redakcijos, buvo 
ir kita, taip pat už- rašyta prancūzų 


kalba, kurią auto- rius perdavė vie- 


nam prancūzų ri- teriui. Vėliau iš 
Marco Polo pasa- Marco Polo sugrįžimas po 26 metų kojimų atsirado ir 
trečioji, itališkoji, jo prisiminimų 
knygos redakcija, kuri buvo išspausdinta tik 1553 m. 

Marco Polo knygoje aprašomos jo kelionės po Rytų šalis ir pateikta daug 
duomenų apie arabų kalifatą, Vidurinę Aziją, Indiją, Tibetą, Ceiloną, Indone- 
ziją, Mongoliją, Japoniją, Kiniją ir daugybę kitų kraštų. Ji kupina romantinio 
susižavėjimo didinga kinų civilizacija. Šioje šalyje keliautojas išvydo daug in- 
tensyvesnį prekybinį ir kultūrinį gyvenimą nei Italijos miestuose. Jis vaizdin- 
gai aprašo daugybę didžiulių miestų, didingą chano Hubilajaus rūmų gyve- 
nimo stilių, neregėtą prabangą, Kinijos sostinę Hanbaliką (Pekiną) su didin- 
gais plačiais prospektais, imperatorių rūmais, puikiais viešbučiais, įspūdin- 
gomis apsauginėmis sienomis, vartais, gausybe aukso, brangakmenių, popie- 
rinius pinigus. 

Keliautojas susižavėjęs pasakoja apie aplankytą milžinišką netoli vande- 
nyno esantį prekybinį Kinsai („Dangiškąjį miestą”) su 12 000 akmeninių tiltų. 
Netoli jo už dvidešimt penkių mylių į šiaurės rytus yra vandenynas ir kitas — 
Ganfu - uostamiestis. Į jį atvyksta iš Indijos ir kitų šalių dideli laivai, pakrauti 
įvairiomis brangiomis prekėmis. Miestą su uostu sieja plati upė, kuria laivai 
pakyla iki paties miesto ir į kitas vietoves už jo. Kiniją Marco Polo vaizduoja 
kaip tikrą tarptautinės prekybos rojų. 

„Aprašysiu jums kitus dalykus ir prekybą. Cukraus čia išgaunama bei ap- 
dirbama daugiau nei visame pasaulyje. Pajamos iš jo milžiniškos. Neminėsiu jums 
visko atskirai, tačiau pasakysiu apie visus prieskonius iškart; nuo visų priesko- 

nių, žinokite, imama 3,3 procento, tiek pat apmokestinamos visos prekės. Iš ryžių 
gaminamas vynas irgi duoda didžiules pajamas, ir nuo visų dvylikos amatų, apie 
kuriuos kalbėjau anksčiau. Iš jų gaunamos didžiulės pajamos; kiekvienas daiktas 
apmokestinamas; ir šilkui yra didžiulis mokestis, o jo čia daug. Šilkas apmokestina- 
mas dešimt procentų. Daug pinigų jis teikia. Dešimt procentų imama ir nuo dauge- 
lio kitų daiktų. Aš, Marco Polo, daug kartų girdėjau, kaip apskaičiuodavo viso to 
pajamas, ir, įskaičiuojant druskos mokestį, jis sudarė du šimtus dešimt tumanų auk- 
so, vadinasi, penkiolika milijonų septynis šimtus tūkstančių saiesų. Niekur negirdė- 
ta ir nebuvo pasakojama apie tokias neįtikėtinas pajamas, Ir tai tik devintoji vienos 
srities pajamų dalis“ [Kniga Marco Polo, 1988, p. 163]. 

Marco Polo žavisi tobulai išplėtota puikių sausumos, vidaus vandens ir 
jūros kelių sistema, suteikiančia galimybę keliautojui greit įveikti didžiulius 
atstumus. Pasakoja, kad keliuose kas 40 km yra puikiai įrengtos pašto stotys su 
gyvenamaisiais namais, viešbučiais. Ir keli šimtai žirgų, visuomet paruoštų ke- 
lionei, primena, jog stepių zonoje keliai kas keli metrai apsodinti medžiais, tei- 
kiančiais keliautojui pavėsį. Žalios medžių juostos keliautojui iš toli rodo kelių 
kryptis. Jis taip pat pasakoja, kad kinai namus šildė ir maistą gamino plačiai 
naudodami Europoje dar nežinomas anglis, aprašo regėtus gyvūnus, augalus, 
įvairių tautų istorijos elementus, šalių valdymo pobūdį, prekybinius santykius, 
karybą, maistą, mediciną. 

Marco Polo pateikė europiečiams pirmąsias žinias ir apie Kinijos rytuose 
išsidriekusią galingą Japonijos valstybę, joje esančius pasakiškus turtus. Apibū- 
dindamas šią šalį jis rašė, kad „ji yra labai didelė; gyventojai baltos odos, gražūs. 
Ir pagarbūs; jie garbina stabus, nepriklausomi, niekam nepaklūsta. Aukso ten, 
pasakysiu jums, jie turi gausybę. Didžiuliai valdovo rūmai, grindys dekoruotos 
grynu auksu, daug brangių akmenų“ [Ten pat, p. 170]. 

Į įvairias Europos kalbas išversta Marco Polo knyga, pasakojanti apie milži- 
niškus puikiai suplanuotus kinų miestus, išplėtotas kelių ir kanalų sistemas, di- 
džiulius imperatorių rūmus, ištaigingas vasaros rezidencijas, sudėtingas valsty- 
bės valdymo struktūras, mokslą, neregėtas Hubilajaus muitinių pajamas ir gau- 
sybė kitų žinių sukėlė skeptikams abejonių. Dėl jam būdingo polinkio dideliems 
skaičiams ir perlenkimams keliautojas buvo vadinamas fantazuotoju. Todėl dau- 
gelis taiklių aprašymų, svarbių duomenų apie kelionėje regėtų šalių, ypač Kini- 
jos, kultūrą, miestus, socialinę ir valdymo struktūrą, nebuvo suvokta teisingai. 

Nankino vaizdas 


Kita vertus, aprašyti kinų civilizacijos reiškiniai perdėm skyrėsi nuo vakarie- 
tiškųjų ir europiečiai dar nebuvo pasiruošę jų priimti. Netgi gulintį mirties patale 
Marco Polo šventikai įkalbinėjo viešai atsisakyti savo „fantastinių išmonių, o jis 
atsakydavo, kad neaprašė nei pusės to, ką regėjo. Vėliau, sustiprėjus keliautojų srau- 
tui į Rytų šalis ir gausėjant informacijai apie įvairių tautų kultūras padėtis pamažu 
keitėsi ir pasitvirtino daugybė amžininkų nesugebėtų perprasti šio didžiojo keliau- 
tojo pasakojimų. 

Itin svarų įnašą į Azijos civilizacijų pažinimą XVI-XVII a. padarė krikš- 
čionių misionierių veikla Rytų šalyse: prasidėjo naujas civilizacijos studijų eta- 
pas Vakaruose, kuris sutapo su didžiaisiais geografiniais atradimais ir euro- 
piečių kolonijinės ekspansijos pradžia. Tuomet varomoji Rytų civilizacijų pa- 
žinimo jėga buvo praktiniai Vakarų visuomenės poreikiai, tiesiogiai susiję su 
kolonijinėmis reikmėmis, prekybiniais, kariniais ryšiais su Rytų šalimis, būti- 
nybe kolonizatoriams aiškintis savitus kolonizuojamų arba planuojamų pa- 
vergti Rytų tautų kultūros tradicijų, religijos, etinių gyvenimo principų, men- 
taliteto bruožus. Atradus jūros kelią į Indiją aplink Afriką prekybiniai ryšiai su 
Artimaisiais Rytais jau nebuvo tokie svarbūs. Europiečius traukė jau ne Arti- 

mieji Rytai, o didžiules prekybos rinkas turinčios indų, kinų ir japonų civilizaci- 
jų teritorijos. 

Nors misionierių veikla sutapo su kolonializmo epocha, tačiau jie dažniausiai vado- 
vavosi kitokia, kupina krikščioniškosios meilės ideologija; misionierių veiklos tikslas - skleisti 
krikščionybės idėjas pasaulyje. Įvairių ordinų ir konfesijų misionieriai, norėdami jas skelb- 
ti veiksmingiau, siekė geriau pažinti įvairių Rytų šalių papročius, išmokti kalbas, pažinti 
kultūros tradicijas, vietinių gyvenimo normų ir religijų ypatumus. Jie daug nuveikė su- 
pažindindami europiečius su didžiųjų Rytų civilizacijų kultūros vertybėmis. Misionie- 
rių laiškuose, ataskaitose savo ordinų vadovybei europiečiai pirmą kartą gavo 
naujas žinias apie indų Vedas, puranas, budizmo ir džainizmo filosofiją, litera- 
tūrą, epus, mitologiją, kinų valstybės valdymo struktūrą, įvairių socialinių luo- 
mų santykius, konfucianizmo, daoizmo filosofiją, tautinio japonų charakterio 
ypatumus, vertybių sistemas ir pan. 

Misionieriai įrašė svarbius puslapius į Rytų ir Vakarų civilizacijų sąveikos 
istoriją. Jie daug davė civilizacijos idėjų istorijai ir orientalistikai, kadangi ne 
tik pirmieji įtvirtino patvarius šių skirtingų civilizacinių pasaulių kultūrinius 
ryšius, bet ir, Rytų tautų kultūrą tyrinėdami įvairiais požiūriais, žengė pirmuo- 
sius žingsnius įveikiant rasinius bei eurocentrinius prietarus. Jie supažindino 
kinus su Vakarų civilizacijos laimėjimais ir kartu teikė Vakarams pirmąsias la- 
bai įvairiapuses ir sistemingas žinias apie kinų civilizaciją. 

Misionierių sąjūdį į Rytus paskatino ispanų aristokratas Sorbonos uni- 
versiteto auklėtinis Ignatius Loyola (1491-1556), kuris po audringos jaunystės 
metų tapo uolus krikščionybės idealų skleidėjas: subūrė apie save daug ben- 
dražygių, pasišventusių skleisti krikščionybės idealus įvairiose Žemės rutulio 
dalyse. 

I. Loyola 1534 m. įkurtam ir 1540 m. popiežiaus patvirtintam Jėzuitų or- 
dinui (Societas Jesu) misionierių veikloje Rytuose priklausė vyraujančios po- 
zicijos. Šis ordinas greit tapo įtakingiausia katalikiškosios religijos organiza- 
cinė struktūra, turinti daugybę švietimo ir misionieriškųjų centrų įvairiuose 
pasaulio kraštuose. Ordino vadovybė siekė kontroliuoti krikščionybės pliti- 
mą Rytų šalyse. Artimas I. Loyola'os ir popiežiaus draugas portugalų misio- 
nierius F Xavieras iš pradžių organizavo jėzuitų misionierių veiklą Indijoje, 
0 1549 m. atvyko į Japoniją ir ten gyvendamas nuolatos svajojo apie galimybę 
įsikurti sunkiausiai misionieriams prieinamoje Kinijoje. 


Jézuitu ordi- 
moji Europoje 
gai skleisti žinias 
šalių kultūros as- 
bės jėzuitų misijų 
nierių ataskaitos 
plaukdavo į Goa, 
ja, o i$ ten - į pa- 
centrą Romą. Pas- 
cenzūruoti laiškai 
įvairias Vakarų 
nami. Žinias apie 
jos kultūras į Eu- 

no vadovybė pir- 
pradėjo sistemin- 
apie įvairius Rytų 
pektus. Iš daugy- 
Rytų šalyse misio- 
ir pranešimai 
vėliau į Portugali- 
grindinį cenzūros 
tarojoje griežtai 
buvo verčiami į 
kalbas ir spausdi- 
Indijos ir Japoni- 


ropą pirmasis sis- 


1549 m. laiškais 
E Xavieras. Jo ata- 


temingai nuo 


Ignatius Loyola 


pradėjo siųsti 
skaitos bei apmąstymai 1552 m. buvo išleisti Italijoje ir netrukus išversti į kitas 
Europos kalbas. 

Jėzuitai itin šiltai atsiliepdavo apie Tolimųjų Rytų kultūras, aukštino kon- 
fucianizmo ideologiją regėdami joje daug panašumų su krikščioniškąja pasau- 
lėžiūra. Kinija jų tekstuose iškilo kaip racionalaus proto triumfo šalis. Misio- 
nieriai siekė įtikinti aukščiausius Romos bažnyčios hierarchus, kad, skelbiant 
krikščioniškas idėjas Kinijoje ir Japonijoje, būtina geriau įvertinti šalies gyven- 
tojų papročius ir šimtmečiais susiklosčiusias kultūros tradicijas. Jėzuitai kinų 
religijoje įžvelgė Vakarų deistinei pasaulėžiūrai būdingus bruožus. 

Indų civilizacijos tyrinėjimuose išryškėjo dvi pagrindinės kryptys: taiko- 
moji, susijusi su praktiniais kolonijinio valdymo uždaviniais, ir akademinė, ku- 
rios šalininkai tyrinėjo rašytinius senovės Indijos šaltinius ir su jais susijusias 
humanitarines žinias. Filologinės pakraipos indologijos tyrinėjimams buvo svar- 
bios tekstų skaitymo, gramatikos, leksikografijos, etimologijos tekstų herme- 
neutinės interpretacijos problemos. 

Daug apie Indijos civilizaciją europiečiai sužinojo iš XVI-XVIII a. misio- 
nierių: anglų jėzuito T. Stephenso, italų humanisto F. Sasseti, ispano M. D'Oli- 
veira, italų R. Criminaldi, R. de Nobili, olandų kalvinisto A. Rogerio ir prancūzų 
M.V. de La Croze'o, T. La Grue, E Bernier, J.B. Tavernier ir P. Sonnerat raštų. Jie 

domėjosi įvairiomis indų kultūros sritimis: papročiais, religijomis, Vedomis, pu- 
ranomis, mitologija, filosofine literatūra, siekė geriau perprasti vietinių religi- 
nių kultų esmę, kad sėkmingiau galėtų skelbti krikščioniškosios religijos tiesas. 
Jų ataskaitos misijų vadovybei ir parašytos knygos atvėrė europiečiams savitą 
indų civilizacijos pasaulį. Svarių žinių apie Indijos kultūrą europiečiai rado 
M.V. de La Croze'o veikale Histoire du Christianisme des Indes („Krikščionybės 
istorija Indijoje“, 1724). 

Tačiau itin reikšmingos indologinės italų jėzuito R. de Nobili (1577-1650), 
kuris pirmasis pradėjo nuosekliai domėtis ir rinkti senuosius sanskrito tekstus, 
studijos ir J.E Ponso 1773 m. išleista pirmoji lotynų kalba parašyta sanskrito 
gramatika. Lyginamųjų indų ir krikščioniškosios religijos studijų srityje neabe- 
jotini nuopelnai priklauso teologui J. Priestley (1733-1844), kuris, suvokdamas 
lyginamųjų tyrinėjimų svarbą, savo veikalo A Comparison of the Institutions of 
Moses with Those of the Hindoos and other Ancient Nations („Mozės institucijų lygi- 
nimas su indų ir kitų senovės tautų analogais“, 1799) įvade rašė: „Man seniai 
susidarė įspūdis, kad garbingas senų pagoniškų religijų lyginimas su Apreiški- 
mo sistema puikiai galėtų atskleisti pastarosios privalumus. Jos minties bei prak- 
tikos pranašumas prieš visa, ką šviesiausia žmonija kada nors sugalvojo, yra 
toks didelis, jog neįmanoma jo racionaliai suvokti. Tai galima paaiškinti tik die- 
viška jos kilme“ [Priestley, 1817-1831, p. 132]. 

1542 m. prie Japonijos krantų atsidūrė taifūno nublokšti E. M. Pinto vado- 
vaujami portugalų jūreiviai, po kurių plūstelėjo pirklių ir misionierių srautas. 
Pirmuosius europiečius ir misionierius, išvydusius Japoniją, nustebino šios ša- 
lies gyventojų raštingumo lygis, kultūros ir meno paminklų gausa, tai, kad ofi- 
cialūs priėmimai didinguose rūmuose vykdavo sėdint ant tatamių, salėse, ku- 
riuose nebuvo jokių baldų, valdžios atributų, o tik tapybos, kaligrafijos ir tai- 
komosios dailės kūriniai. 

Itin daug vertingų žinių apie Japonijos kultūrą paliko nuo 1563 m. dau- 
giau nei trisdešimt metų šioje šalyje nugyvenęs jėzuitų misionierius portuga- 
las Louisas Froisas (1532-1597), puikiai įvaldęs japonų kalbą ir artimai ben- 
dravęs su įvairių socialinių luomų žmonėmis. Jis parašė kapitalinį kelių tūks- 
tančių puslapių veikalą Historia de Japan („Japonijos istorija“), kuris kupinas 
daugybės įžvalgių pastebėjimų ir didžios pagarbos šios šalies žmonėms bei 
kultūrai. Tačiau Jėzuitų ordino vadovybė tikriausiai dėl perdėm gerų japonų 

Prekybininkai kinų uoste 


kultūros vertinimų ilgai jį slėpė savo archyvuose. Pirmasis jo tomas vokiečių 
kalba buvo išleistas Leipcige tik 1926 m., o visi keturi tomai portugalų kalba 
Lisabonoje - 1976-1983 m. 

L. Froisas atkreipė dėmesį į visiškai skirtingas japonų ir europiečių ver- 
tybių sistemas: „Juvelyrinius, aukso ir sidabro dirbinius mes vertiname kaip 
brangenybes, tačiau japonai brangenybėmis laiko įvairius senoviškus virdu- 
lius, senovišką keramiką, kroketes ir didžiulius indus“ [cit. pagal: Japon..., 
1995, p. 24]. Jį ir kitus europiečius itin stulbino, kad japonai milžiniškas su- 
mas mokėjo už, jų akimis, nieko vertus arbatos ceremonijos indus ir nedide- 
lio formato popieriuje be jokių rėmų nupieštus monochrominius kaligrafijos 
ir tapybos kūrinius. 

Europiečius stebino japonų smalsumas, švaros kultas, aukštas asmeninės 
higienos lygis, tolerancija ir religinių vaizdinių neapibrėžtumas. Skirtingai nei 
europiečius juos menkai domino rojaus ir pragaro vaizdiniai, jie blogai orien- 
tavosi krikščioniškosios metafizikos išvedžiojimuose bei pomirtinio gyvenimo 


labirintuose. 

Po krikščionių organizuoto sukilimo Japonijoje ir japonų šventyklų griovi- 
mo akcijos 1589 m. buvo paskelbtas įsakas dėl draudimo krikščionims steigti 
savo misijas. Iš Japonijos jie savo veiklą išplėtė Korėjoje. Misionierių veiklos 
peripetijos Japonijoje buvo vaizdžiai aprašytos P. de Charlevoix knygoje Histoire 
de l'établissement du progrės et de décadence du christianisme dans l'Empire du 
Japon („Krikščionybės Japonijos imperijoje atsiradimo, sklaidos ir nuosmukio 
istorija“, 1915). 

Misionierių veikla su didžiausiais keblumais susidūrė Kinijoje. Šios spindu- 
liuojančios turtais ir kultūros galia šalies valdovai įtariai vertino visas „barbariš- 
kas“ tautas, tiek į iš šiaurės periodiškai besiskverbiančias klajoklių gentis, tiek ir 
Vakarų prekybininkus bei misionierius. Nežinodama tikrųjų misionierių kėslų 
šalies vyriausybė pradžioje ribojo jų veiklą šalyje, todėl šiaurinė nuo Nankino 
šalies teritorijos dalis europiečiams buvo praktiškai nežinoma. Misionieriai į Kini- 
ją patekdavo prisidengę matematikų, astronomų, gydytojų, įvairių amatų meist- 
rų, menininkų profesijomis. 

Jėzuitų misionieriai pirmą kartą Kinijoje pasirodė 1583 m. Iš pradžių Matteo 
Ricci ir du kiti garsūs bendražygiai Alessandro Valignano bei Michele Ruggieri, 
siekdami įgyti kinų pasitikėjimą, rengėsi budistų vienuolių drabužiais, tačiau, 
regėdami, kad didesnę pagarbą visuomenės ir ypač valdžios struktūrų pagarbą 
pelno plačiai išsilavinę mokslininkai konfucianistai, po dvylikos metų jie perėmė 
konfucianistų aprangos stilių. Tačiau misionierių viltims apie greitą krikščiony- 
bės pergalę kinų imperijoje nebuvo lemta išsipildyti. Didžias kultūros tradicijas 
turintys kinai tapo sunkiai įkandamas riešutas jėzuitams. 

Atvykę į įvairius kultūros centrus jėzuitai pirmiausia siekė įgyti juos supan- 
čių žmonių pasitikėjimą ir rinkti žinias apie įvairius šios legendomis apgaubtos 
šalies kultūros aspektus. Įgiję regionalinių administratorių ar įtakingų imperato- 
riaus rūmų valdininkų pasitikėjimą daugelis misionierių visam gyvenimui apsi- 
gyvendindavo Kinijoje, statydavo bažnyčias ir platindavo krikščioniškąją religi- 
ją. Ilgam, o neretai ir visam amžiui įsikūrę misionieriai gerai išmokdavo kalbą, 
šalies papročius, taip susigyvendavo su nauja kultūra, kad grįžę į Europą teikda- 
vo pirmenybę daugeliui Kinijoje įgytų įpročių. Daugelis jėzuitų misionierių savo 
tekstus rašė ir skelbė kinų kalba. 

XVII-XVIII a. misionieriškoje jėzuitų veikloje Kinijoje aktyviai dalyvavo 
ir iš Lenkijos-Lietuvos valstybės kilę jėzuitai Andrzejus Rudomina (1595-1632), 

kuris paskelbė kinų kalba religinius-edukacinius veikalus, Janas Mikotajus Smo- 
góleckis (1610?-1656) — astronomines, matematines studijas, pirmą kartą į kinų 
mokslą įvedęs logaritmus ir trigonometrinių funkcijų logaritmus, Janas Chryzos- 
tomas Bekowskis (1672-1732), tačiau garsiausias iš jų buvo Michatas Boymas (1612- 
1659), kuris, jėzuitų kolegijose išmokęs kinų kalbą, išvyko į Kiniją, studijavo medi- 
ciną, botaniką, geografiją. Grįžęs į Europą jis paskelbė svarius šios srities veikalus. 
M. Boymas artimai bendravo su daugeliu iškiliausių mokslininkų. J. Kepleris per- 
davė jam nugabenti į Kiniją N. Koperniko planetų judėjimo dangaus skliaute 
apskaičiavimų lenteles ir grafinius piešinius, kurie padėjo M. Boymui bendrau- 
jant su kinų mokslininkais. 

Jėzuitai, artimai bendraudami su kinų elitu, mokslininkais, ne tik gaudavo 
žinių apie įvairius kinų kultūros bei mokslo aspektus, tačiau ir supažindino juos 
su Vakarų mokslo bei technologijos laimėjimais. Jie padėjo patikslinti tradicinį 
kinų kalendorių, supažindino su Vakarų geografiniais žemėlapiais, dangaus skliau- 
to žvaigždžių išsidėstymo ir planetų judėjimo schemomis, irigaciniais įrengimais, 
mokė naudotis europiniais astronomijos, medicinos prietaisais, įvairiais ginklais. 
Taigi jie tiesė kelią Rytų ir Vakarų civilizacijoms suartėti. 

Su Kinijos civilizacija plačiau supažindino M. Ricci, kuris šioje šalyje įkū- 
rė pirmąją nuolatinę jėzuitų misiją. Jis gyveno Kinijoje beveik tris dešimtme- 
čius nuo 1583 iki 1610 m. Atkakliomis pastangomis misionieriui pavyko užsi- 
tarnauti įtakingų imperatorių rūmų aristokratų bei mokslininkų paramą. Tai 
buvo įvairiapusiškai išsilavinusi įdomi asmenybė, stebinusi kinus energija, at- 
kaklumu, ryškiais rusvos spalvos plaukais, barzda ir žandenomis bei spindin- 
čiomis gelsvai žalsvomis katės akimis. 1601 m. po ilgų prašymų, įgijęs pasitikė- 
jimą imperatorių rūmuose, jis pradėjo veiklą Pekine: palaipsniui atsirado ne- 
gausios krikščionių bendruomenės. Sostinėje M. Ricci turėjo galimybę tiesio- 
giai pažinti sudėtingą kinų valstybės valdymo sistemą, socialinio gyvenimo 
principus, švietimo, mokslo, technologijos, meno laimėjimus. Jo nuopelnai be- 
siformuojančiai sinologijai itin reikšmingi. 

Kai M. Ricci atvyko į Kiniją, ten jau buvo primiršti didžiųjų kinų jūrinių 
ekspedicijų sudaryti senojo pasaulio žemėlapiai. Nankino observatorijoje mi- 
sionierių apstulbino gausybė neregėtų instrumentų, kurie tikslumu gerokai 
lenkė europinius, bet jis dar nepajėgė objektyviai įvertinti kinų mokslo laimė- 
jimų, tačiau stebino miestų dydžiai, galingos vandens arterijos, kanalai, ku- 

prekyba, keliavo 
džiagų,  stulbino 


riais vyko intensyvi 
daug statybos me- 


maisto produktų gausa. 


M.Ricci savo užrašus ir dienoraš- 


čius dažniausiai rašė gimtąja italų kalba. 
Juose užfiksuoti įvai- rūs su gyvenimo Ki- 
susiję faktai, apmąs- 


riaus darbo kasdie- 


nijoje aktualijomis 
tymai apie misionie- 
nybę, socialinio ki- nų gyvenimo, kultū- 
ros sandarą. Paski- rus M. Ricci veikalus 
ir apmąstymus po jo mirties išvertė į loty- 
nų kalbą ir, papildęs 
džiaga, 1615 m. pa- 
gault. Šis veikalas m 3 
prancūzų, vokiečių, EE ispanų bei italų kal- 
bas. Jis turéjo didziulj pasisekima ir tapo viena skaitomiausiu XVII a. knygu. 
Daugybę aliuzijų į minėtą knygą aptinkame švietėjų veikaluose, kurie 
surado joje išmintingo valdymo idealą. M. Ricci, kalbėdamas apie Kinijos vals- 
tybės valdymo struktūras, greta išmintingo valdovo itin iškėlė per sudėtingą 
valstybinių egzaminų sistemą į aukščiausius valstybės valdymo postus atėju- 
sių intelektualų mokslininkų konfucianistų svarbą. „Kitas svarbus faktas, besi- 


skiriantis nuo Vakarų ir vertas paminėjimo, - rašė jis, - yra tai, kad visa vals- 


kitų misionierių me- 
skelbė Nicolas Tri- 
greit buvo išverstas į 


tybę valdo išsilavinusių žmonių grupė, kurie liaudyje vadinami filosofais. Visa 
tvarkingo šalies valdymo atsakomybė tenka jiems ir yra jų rūpestis“ [Trigault, 
1902, p. 214]. Su kinų kalba ir šios šalies istorija europiečius išsamiau supažin- 
dino M. Martini. 

1636 m. į Kiniją, siekdama užmegzti prekybinius ryšius, atvyko kapitono J. 
Weddello vadovaujama anglų ekspedicija, kurios įspūdžius vaizdingai aprašė Pe- 
teris Mundy. „Apie šią šalį, - rašė susižavėjęs keliautojas, — reikia pasakyti, kad ji 
išsiskiria šiais ypatumais: senumu, dydžiu, turtais, sveikata ir turtingumu. Menu 
ir vyriausybės veikla, mano nuomone, nei viena pasaulio karalystė neprilygsta jai, 
netgi jei jas paimsime kartu“ [Mundy, 1919, p. 69]. 

XVII a. pabaigoje - XVIII a. pradžioje, pasikeitus Prancūzijos politikai ir 
įsteigus didžiulius finansinius bei intelektinius išteklius turinčią Missions Ét- 

rangères de Paris (Paryžiaus užsienio misiją), į Kiniją plūstelėjo prancūzų misio- 
nierių srautas (Noelis, J.B.B. D'Anville, A. Gaubilis, J.B. Du Halde, J.A.M. de Mailla 
ir kiti), kurie iš esmės ir supažindino su Kinijos kultūra. Prancūzija tuomet jau 
buvo pagrindinis Vakarų civilizacijos centras, šalis, kurioje ryškėjo Rytų tautų 
kultūros laimėjimų pažinimo poreikis. 

Prancūzų misionieriai pradėjo sistemingai tyrinėti įvairias kinų civilizaci- 
jos sritis; plačiau rašė ne tik apie šios šalies istoriją, geografiją, papročius, įvai- 
rius kultūros aspektus pirmąkart, tačiau ir vertė įvairias kinų knygas, jų frag- 
mentus. 1687 m. Paryžiuje lotynų kalba buvo paskelbta knyga Confucius Sina- 
rum Philosophus („Konfucijus kinų filosofas“), kuri supažindino europiečius su 
konfucianizmo filosofija. 1714 m. misionierius Noelis išvertė klasikines kinų 
knygas - „Permainų knygą“, „Dainų knygą“, taip pat konfucianizmo filosofijos 
tekstų. 

1702-1716 m. Paryžiuje prancūzų kalba išėjo 34 tomai Lettres écrites des 
Missions Étrangéres („Užsienio atstovybių darbuotuojų laiškai ir ataskaitos“), 
kuriuose labai daug medžiagos pateikiama iš M. Ricci istorijos tyrinėjimų. Šie 
įvairias kinų kultūros ir dvasinio gyvenimo sritis aprėpiantys veikalai susilau- 
kė plataus atgarsio Europoje. 

Nuo 1711 iki 1742 m. Jėzuitų ordino prancūziškose provincijose sekreto- 
rius misionierius Jean-Baptiste'as Du Halde sistemingai leido tomus, įvairiais 
požiūriais gvildenančius kinų kultūrą, o 1736 m. išspausdino savo fundamen- 
talų, neturintį analogų tuometinėje sinologijoje, veikalą Description geographi- 
que, historique, chronologique, politique et phisique de l'empire de la Chine et de la 
Tartarie chinoise (, Geografiniu, istorinių, chronologinių, politinių ir fizinių Ki- 
nijos imperijos ir kiniškos Totorijos aspektų aprašymas“). 

Ši knyga turėjo didžiulį poveikį švietėjams, kadangi joje buvo iškeltas Ki- 
nijoje viešpataujantis išmintingo valdymo idealas. Autorius aukštino kinų im- 
peratoriaus Kanshi išmintingo valdymo stilių, apimantį tuos bruožus, kurie 
formuoja honnėte homme (garbingą žmogų) ir tikrą valdovą. Jo išorė, supanti 
aplinka, didingumo aura, švelnus elgesys, gerumas iškart pelno meilę bei pa- 
garbą jo asmenybei ir liudija, kad jis yra vienos didingiausių Visatos imperijų 
valdovas. Į J.-B.Du Halde knygą buvo įtrauktas kinų literatūros šedevro trage- 
dijos „Našlaitis iš Zhao namų“ vertimas, kurį labai vertino Voltaire'as, J. W. Goe- 
the, Ch. M. Wielandas ir kiti švietėjai. 

J.B.B. D'Anville 1737 m. paskelbė Nouvel atlas de la Chine, de la Tartarie Chinoi- 
se et du Thibet („Naujas Kinijos, kiniškos Totorijos ir Tibeto atlasas“). 

A. Gaubilis dar po dvejų metų išleido Histoire de Gentchiscan et de toute la 
dinastie des mongous, ses successeurs, conguerans de la Chine („Visos mandžiūrų gen- 
ties ir dinastijos, jų sekėjų ir Kinijos užkariavimų istorija“, 1732). 

1774-1798 m. pasirodė dar du išsamūs enciklopediniai iš daugybės Kini- 
joje gyvenusių misionierių ir diplomatų aprašymų sudaryti tekstai Mémoires 
concernant les Chinois par les missionnaires de Pėkin („Pekino misionierių praneši- 
mai apie Kiniją“) ir Lettres édifiantes et curieuxses écrites par Missions Étrangères 
(„Užsienio atstovybių pamokomi ir keliantys susidomėjimą laiškai“), kuriuose 
smalsūs skaitytojai rado daugybę faktų apie įvairias kinų kultūros sritis. 

1777-1785 m. J.A.M. de Mailla išleido 16 tomų laisvą kinų istorinių kroni- 
kų perpasakojimą Histoire gėnėrale de la Chine, ou annales de cet empire („Bendroji 
Kinijos istorija, arba Šios imperijos analai“) ir kartu skelbė įvairių Pekino misio- 
nierių užrašų tomus Mėmoires concernant Uhistoire, les sciences, les arts, les mo- 
eurs, les usages et etc. des Chinois („Pranešimai apie kinų istoriją, mokslus, me- 
nus, papročius, įgūdžius ir pan.“, 1776-1814), kuriuose, be tradicinių misionie- 
rių tekstų, yra kanoniškų kinų knygų vertimų. 

Prancūzų misionierių publikacijų srautas turėjo didžiulį poveikį švietėjų 
susidomėjimui Rytų kultūromis ir skatino vos ne epidemijos pavidalą įgavusią 
chinoiserie (pranc.; kinų dailės mažmožiai) madą. Tačiau ne visai pagarbūs kolo- 
nializmo ideologijos stumiamų Vakarų valstybių emisarų, prekybininkų ir mi- 
sionierių veiksmai papiktino net didžiai tolerantišką imperatorių Kanshi, kuris 
1721 m. išleido ediktą, apribojusį krikščionių veiklą šalyje. Jo sekėjai palaips- 
niui vis siaurino misionierių veiklą šalyje, iš kurios, paaštrėjus santykiams su 
Vakarų valstybėmis, jie buvo išprašyti 1775 m. 

Misionierių veiklos rezultatai netruko pasirodyti XVIII a. suklestėjusioje švie- 
tėjų ideologijoje. Dėl sparčiai plintančios prancūzų kultūros ir literatūros povei- 
kio Europoje įsiviešpatavo prancūzų kalba. XVIII a. buvo besąlygiškos raciona- 
liosios švietimo ideologijos vyravimo metas, kuomet Vakarų Europoje sparčiai 
plito Didžiosios prancūzų revoliucijos idealai, skelbiantys žmonių laisvės, lygy- 
bės ir brolybės idėjas. Jos turėjo didžiulį poveikį Azijos civilizacijos idėjų istorijai, 
kadangi skatino Vakarų intelektualus domėtis Rytų kultūromis, kuriose buvo ieš- 
koma pažangių Europos kultūros raidos modelių. Jau misionierių veikloje išryš- 
kėjo Azijos studijų raidai būdingi dėsningumai, tiesiogiai siejęsi su vėlesne pa- 
skiroms Vakarų orientalistikos mokykloms būdinga prioritetine orientacija į kon- 
krečių joms dvasiškai artimiausių civilizacijų pažinimą. 

Vyraujančios orientalistikos mokyklos Švietimo epochoje buvo prancūzų, an- 
glų, olandų ir vokiečių, kiekviena iš jų pasižymėjo savitais bruožais. Anglijos 


Šviečiamoji civilizacijos samprata 


kolonijiniai poreikiai ir siekis įsitvirtinti pasakiškais turtais viliojančioje Indijoje 
nulėmė tai, kad orientalistinių studijų finansavimą skatino kolonijinė politika. Tai- 
gi anglų orientalistai susidomėjo Indija ir kiek mažiau strategiškai svarbiais Arti- 
maisiais Rytais. Prancūzų orientalistikos mokslas, laikydamasis švietėjų ideologų 
suformuluotų demokratiškėjimo principų, nebuvo taip glaudžiai, kaip Britų im- 
perijos, Olandijos nukreiptas praktinėms problemoms spręsti. 

Prancūzijoje mažiau nei kitose Europos šalyse sklido rasiniai prietarai. Jos, 
seniai kaip intelektinio Vakarų civilizacijos centro, tradicinis vaidmuo buvo dar 
kartą patvirtintas. 

Misionierių skleidžiamos žinios apie Kinijoje viešpataujančius harmonin- 
go ir išmintingo valdymo principus skatino prancūzų švietėjus domėtis šioje 
šalyje vyravusiomis religijomis, filosofija, valstybės valdymo principais, pama- 
tiniais konfucianizmo tekstais, įvairiomis meno formomis. Švietimo amžių pra- 
dėjusi Europa susižavėjo Tolimaisiais Rytais. XVIII a. sinologija darė pirmuo- 
sius žingsnius, į Europos kalbas, dažniausiai prancūzų, dar tik buvo verčiami 
pamatiniai kinų filosofijos, poezijos ir prozos tekstai. 

Švietimo epocha išgyveno galingą susižavėjimo kinų kultūra ir menu ban- 
gą. Ją skatino pirklių į Europą atvežamos kinų vazos, širmos, porceliano, taiko- 
mosios dailės, lako, tapybos dirbiniai, sienų tapetai ir gausybė meistriškai atlik- 
tų mažmožių, kurie žavėjo europiečius aukšta amato kultūra, neįprastomis me- 
džiagomis, siužetais bei formomis. Vakarų Europos karališkieji rūmai ir aukš- 
tuomenė pradėjo aistringai kolekcionuoti kiniškus mažmožius. Dar XVI a. pa- 
baigoje valdęs Ispanijos karalius Pilypas II didžiavosi savo 3000 kinų porcelia- 
no dirbinių kolekcija. Kinų meno kūrinius kolekcionavo Liudvikas XIV, kardi- 
nolas Richelieu (A.J. du Plessis), markizė A. de Pompadour ir daugelis kitų pran- 
cūzų aristokratų. XVIII a. pradžioje Prancūzijoje įsigali kinų meno kultas: Ver- 
salyje, Marli ir kituose Prancūzijos dvaruose dygsta „kiniški“ kambariai, sodai, 
poilsio paviljonai. Garsiausi rūmų tapytojai A.Watteaux ir EBoucher „kinų kam- 
bariams“ piešė kiniškų siužetų dekoratyvinius pano, širmų eskizus. 

Susižavėjimas kinų menu tiesiogiai siejosi su nauju Prancūzijoje plintan- 
čiu rokoko (pranc. rococo nuo rocaille - kriauklė) stiliumi, kuriam būdingas puoš- 
nus dekoratyvumas, manieringumas, intymumas, spontaniškumas, asimetri- 
ja, pabrėžtinas netgi kiek dirbtinis dailumas, lenktos suskaidytos formos, minia- 
tiūriškumas, gausūs ornamentikos elementai. Rokoko menininkai perėmė 

tik išorinį dekoratyvų kinų meno sluoksnį, visai nesigilindami ir nepajégdami 
suvokti jame slypinčių metafizinių gelmių. Tai nerūpestingų teatralizuotų rūmų 
švenčių pasaulį atspindintis menas, kuris nekelia sau didžių, socialiai reikšmingų 
uždavinių. Čia svarbiausias nerūpestingas greit nykstančių malonių akimirkų kai- 
tos pasaulis, kuriam reikšminga efektinga išorė, dekoras. Rafinuotas taikomasis 
dekoratyvinis kinų menas, neįprasti spalvų deriniai, egzotiškų augalų, paukščių 
motyvai, žanrinės scenos, laisva kinų stiliaus asimetriškai komponuojamų parkų 
su poilsiui skirtais lenktų stogų linijų paviljonais dvasia puikiai atitiko nerüpes- 
tingų XVIII a. aristokratų poreikius ir gyvenimo stilių. 

Plačiai išplitęs rokoko epochoje kinų parkų ir paviljonų statybos stilius bu- 
vo tik dekoracijų fonas rūmų aristokratijos pramogoms ir žaidimams. Tai tebuvo 
paviršutiniška rafinuotos kinų parkų estetikos su jai būdinga metafizine potekste 
imitacija, perimant tik rokoko estetikai artimus dekoratyvius elementus. Šiuose 
parkuose vykdavo kiniškais kostiumais pasidabinusių aristokratų „galantiškos 
šventės“, maskaradai, karnavalai, teatralizuotos eisenos, teatro spektakliai, opere- 
tės, pantomimos spektakliai ir kitokios liksmybės. 1700 m. Prancūzijos karališkasis 
dvaras sutiko Marli rūmuose ir surengė įspūdingą divertismentą „Kinijos valdo- 
vas“,kuriame visi muzikantai ir inscenizuoto spektaklio atlikėjai buvo aprengti 
spalvingais kiniškais drabužiais. 

Iš Prancūzijos valdovų ir aristokratų rūmų chinoiserie mada pasklido po 
visą Europą, pasiekė ir Lietuvos didžiūnų dvarus. Įvairaus dydžio kinų meno 
kolekcijos buvo Ispanijos, Portugalijos, Bavarijos, Brandenburgo, Rusijos, Aust- 
rijos ir kitų kraštų valdovų rūmuose, kur dygo kinų sodai, paviljonai, vyko 
teatralizuoti vaidinimai. 

Kinai, labai vertinę savo didžių menininkų kūrinius, į Europą eksportavo 
dažniausiai masinės gamybos produktus, o nuo XVIII a. - specialiai Vakarams 
skirtus dirbinius. Jų poreikis Europoje buvo toks didelis, kad įvežimas jo nepa- 
jégé patenkinti. Dar XVII a. pabaigoje Prancūzijoje, Danijoje, Olandijoje, Vokie- 
tijoje prasidėjo masinė kinų stiliaus porceliano imitacijų, lako dirbinių, baldų 
gamyba. Ši mada stipriai paveikė Švietimo epochos teatrą, literatūrą, muziką. 

Dėmesys Rytų kultūroms veikė daugelio įtakingų Vakarų mąstytojų, ypač 
prancūzų švietėjų - N. de Malebranche, Ch. Montesquieu, P. Bayle'io, V. Mira- 
beau, D. Diderot, Voltaire'o, J.-J. Rousseau, C.A. Helvetius, G. Raynalio, E Oues- 
nay, Ch. Wolffo, G. W. Leibnizo, J. W. Goethe's, J. G. Herderio, G. Forsterio, 

A. Smitho, O. Gold- 
lėžiūrą. Pažangiausi 
skelbė tautų ir rasių 
maskavo grobuoniš- 
mo bei ekspansioniz- 
socialines idėjas, kri- 
nius santykius, abso- 
jie plačiai rėmėsi ki- 
votiško idealo, apo- 
tapo ypatingu deisti- 
vas) pakraipos mąs- 
objektu; jie, Dievą 
mene protinga pir- 
žastimi, siekė apribo- 


smitho ir kitų pasau- 
Europos mąstytojai 
lygybės idėjas, de- 
ką Vakarų kolonializ- 
mo kilmę. Grįsdami 
tikuodami feodali- 
liutinę monarchiją, 
nų kultūros, kaip sa- 
logija. Kinų kultūra 
nės (lot. deus — Die- 
tytojų susižavėjimo 
pripažindami beas- 
mąja pasaulio prie- 
ti religinės pasaulė- 


Europeizuotas Konfucijus. 
XVII a. graviūra 


žiūros įtaką. Skelbė natūralios Žmogaus 


prigimties ir teisės idėjas, plėtojo žmo- 
nių susitarimo teoriją, kurios praktinio įgyvendinimo principus regėjo konfu- 
cianizmo filosofija besiremiančioje kinų visuomenėje. 

„Labai sunku ir retai pavyksta atkurti sudėtingų perdavimų ir transfor- 
macijų apraizgytą mąstymo procesų esmę. Į daugelį klausimų atsakymus gali- 
ma rasti XVIII a. Europos sinomanijos dokumentuose. Konfucijaus moralės 
filosofija, besiremianti sveiku protu ir tolerancija, matyt, siūlė geresnį būdą dar- 
nios visuomenės gyvenimui organizuoti, nei kad buvo diegiama fanatiškai ne- 
tolerantiškos krikščioniškosios religijos dogmų. Nenuostabu, jog Švietimo epo- 
chos mąstytojai visa širdimi persiėmė Konfucijaus skleistomis idėjomis“ [Witt- 
kower, 1978, p. 13]. 

Sistemingų civilizacijos tyrinėjimų ištakos Vakarų Europoje glūdi Šviečia- 
mojoje epochoje. Tuo metu itin aktyviai imtos vartoti civilizacijos ir kultūros są- 
vokos. XVI a. prancūzų karaliaus dvare ir tarp aristokratijos atsiradęs terminas 
civilisė iš pradžių reiškė mandagumą, eleganciją, rafinuoto elgesio manieras; 
vėliau iš jo išsirutuliojusi civilizacijos sąvoka aprėpė platesnį semantinį lauką. 
Prancūzų švietėjų veikaluose ilgainiui ji įgijo vertybinį pobūdį, nes apėmė pri- 
mityviems viduramžiams nebūdingą sekuliarizuotą ir racionalizuotą visuome- 


ninj gyvenimą, perėjimą nuo primityvaus į civilizuoto gyvenimo lygmenį. 


69 


Civilizacijos idėjos genezė 


Klasikinė šviečiamoji civilizacijos kategorijos reikšmė pirmą kartą aptinka- 
ma 1752 m. parašytoje, tačiau nepaskelbtoje A. R. J. Turgot visuotinės istorijos 
studijoje. 1756 m. išspausdintuose veikaluose - V. R. Mirabeau L'Ami des hommes 
ou traitė sur la population („Žmonių draugas, arba Traktatas apie gyvento- 
jus“) ir Voltaire'o L'Essai sur l'histoire générale et sur et l'esprit des nations les mœurs 
(„Esė apie visuotinę istoriją ir apie tautų papročius bei dvasią“, 1756-1769) — ji 
siejama su aristokratijai būdingais subtilesniais papročiais, rafinuotu elgesiu, 
tolerancija, išsilavinimu, miesto kultūra, kitaip tariant, ši sąvoka paryškina civili- 
zuoto žmogaus (pranc. homme civilisė) priešpriešą paprastam žmogui. Civi- 
lizacija sykiu siejama ir su meno, mokslo, religijos, filosofijos, teisės idėjomis. 
Netrukus priskiriamas ir laiko aspektas, nes ji pakeičia laukiniškumo ir barba- 
rybės tarpsnį. Vadinasi, civilizacija jau suvokiama kaip modernėjimo procesas. 
Toks požiūris plėtojamas P. Holbacho veikale Systeme de la nature („Gamtos sis- 
tema“, 1770). Ir pagaliau, šiai sąvokai įsitvirtinant švietėjų ideologijoje, ji įgavo 
konkretesnį geografinį apibrėžtumą, nes buvo siejama su Vakarų Europoje be si- 
formuojančia miestų kultūra ir priešinama už krikščioniškojo pasaulio ribų, 
mažiau civilizuotuose kraštuose, vykstantiems reiškiniams. Šiuose požiūriuo- 
se jau matyti eurocentrinės pasaulėžiūros užuomazgos ir vėlesnei Vakarų visuo- 
menei būdingas savęs tapatinimas su modernėjimu, civilizacija, technikos, moks- 
linio pažinimo, švietimo ir auklėjimo pasiekimais. 

„Žodis „civilizacija“,- rašo žymus prancūzų istorikas L. Febvre'as, - įsitvirti- 
no tada, kai „Esė apie papročius“, nuo 1757 m. pasklidęs išsilavinusioje Europoje 
7000 egzempliorių tiražu, iškart sujungė kai kurias pagrindines žmogaus veiklos - 
politinės, religinės, socialinės, literatūrinės, meninės - sritis ir pavertė jas neatsie- 
jama istorijos dalimi“ [Febvre, 1962, p. 498]. Šias Prancūzijoje susiformavusias civi- 
lizacijos sąvokos reikšmes, apimančias visuomenės elgesio normas, dvasines verty- 
bes, tam tikrą kultūros stilių ir technologijos pasiekimus, pasitelkia ir Anglijos 
mąstytojai. Taigi prancūzų bei anglų švietėjų veikaluose minėta sąvoka tvirtai su- 
sieta su konkrečios visuomenės kultūros pakopa. 

Tačiau įsivyraujantis racionalistinis civilizacijos, kaip kultūros pažangos, 
suvokimas Šviečiamajame amžiuje susiduria su pasipriešinimu, kuris išryškėja 
G. Vico, J.-J. Rousseau ir J. G. Herderio veikaluose. G. Vico (1633-1744) daug 
nuveikė lygindamas skirtingas jam pažįstamas tautas, kartu siekdamas teoriš- 
kai pagrįsti vientisą žmonijos kultūros raidą. Tradicinei pažangiajai koncepcijai 

J.-J. Rousseau priešino savąjį pesimistinį po- 


žiūrį: kritikavo techno- loginius civilizacijos 
laimėjimus, iškėlė „na- tūralaus“ žmogaus, 
harmoningai sugyve- nančio su gamta, idėją. 
Jis teigė, kad civilizaci- jos pažanga sukels ne- 
išvengiamą Egiptą, Graikiją ar Romą ištiku- 
sių katastrofų pavojų. J.-J. Rousseau pirmasis, 
gilindamasis į žmonijos istorijos logiką, atsklei- 
dė civilizacijos raidos prieštaringumą ir jos 
poveikio žmonėms ne- vienareikšmiškumą. 
Viena vertus, žmo- nijos jungimasis į pi- 


lietinę visuomenę, t. y. įžengimas į civilizaci- 


ją, teikia didžiulių pra- našumų palyginti su 


gyvūnų pasauliu, ka- : dangi galima naudo- 

. Wee Jean-Jacques'as Rousseau . : 
tis $vietimo, mokslo, technikos sukurtomis 
gėrybėmis, padedančiomis pasiekti harmoniją, klestėjimą ir laimę. Pagrindinė 
priežastis, trukdanti žmonijai sukurti švietėjų įsivaizduojamą harmoniją, 
J.-J. Rousseau nuomone, žmonių godumas, žiaurumas, stoka išsilavinimo. 

Kita vertus, jo manymu, civilizacijos pažanga būtinai atneša nelaimių, nes 
prieštaringa jos raida įtvirtina tautų nelygybę, tironiją, dvasinę priespaudą, griau- 
na pirmapradę žmogaus ir gamtos harmoniją. Todėl žmoniją apima dar baisesnė 
barbarystės ir vergijos būsena nei barbarų laikais. 

Civilizacijos procesų prieštaringumo suvokimas ir šviečiamoji pagarba me- 
nams bei mokslams J.-J. Rousseau pastūmėjo aiškintis sudėtingus civilizacijos ir 
kultūros sąvokų santykius. Apibendrindamas prancūzų švietėjų idėjas, jis pir- 
masis nuosekliai pagrindė šių sąvokų skirtingumą: kultūrą siejo su „dvasios“ 
sritimis, o civilizaciją - su „kūnu“. Dvasia, anot mąstytojo, kaip ir kūnas turi 
savo poreikius. Jo poreikius, kuriais grindžiamas visuomenės gyvavimas, su- 
dėtinga įstatymų ir valstybinių institucijų sistema, aptarnauja civilizacija, o dva- 
sios poreikius, remdamasi menų ir mokslų teikiamomis galimybėmis - kultūra. 
Taigi pastaroji čia aiškinama kaip dvasingas žmogų ribojančių „mechaniškų“ 
civilizacinių struktūrų antipodas. 

Kritikuodamas civilizacijos blogybes, mąstytojas išplėtojo tezę apie pir- 
mapradį gamtos tyrumą. Gamta - tai didžiausio tobulumo įsikūnijimas, natü- 

rali pilnatvė, o visos civilizacijos vertybės - miestų kultūros fantomai, kurių 
būtina atsisakyti. Vadinasi, raginama „atgal“, į natūralų gamtos prieglobstį. J.-J. 
Rousseau supriešina moralinį civilizuotų tautų ištvirkimą bei veidmainystę ir 
patriarchalinių tautų natūralių elgesio normų, papročių tyrumą. Idealizuoja- 
mas taurus linksmas žmogus (pranc. bon sauvage). Natūralaus gyvenimo nos- 
talgija skatino J.-J. Rousseau sekėjus, ypač romantikus, domėtis egzotiškomis ir 
Rytų kultūromis, kuriose jie regėjo harmoningo žmogaus santykio su gamta 
idealą. 

Prancūzų švietėjų veikaluose dar tik pradėta domėtis kitomis, neeuropie- 
čių - hebrajų, Egipto, Indijos, arabų, Kinijos, Japonijos - civilizacijomis. Jas 
lygindami su savąja, jie pabrėžė didžiulius skirtumus, nukrypimus nuo „nor- 
ma“ laikomų antikos ir Europos vertybių. Voltaire'as, L. G. de Saint-Martinas, 
W. von Humboldtas manė Indijoje buvus „seniausios religijos ir pasaulinės 
Civilizacijos lopšį“. Švietėjai, išskyrus Voltaire'ą ir J. G. Herderį, dar menkai 
pažino už Artimųjų Rytų besidriekiantį Senojo pasaulio eukumeną, todėl apie 
daugelį svarbiausių indų, kinų, japonų civilizacijų kultūros ir meno pasiekimų 
dažniausiai žinoma iš misionierių tekstų. 

Misionierių skleidžiamos žinios apie Kinijoje viešpataujančius harmonin- 
go ir išmintingo valdymo principus skatino prancūzų švietėjus domėtis šioje 
šalyje vyravusiomis religijomis, filosofija, valstybės valdymo principais, pama- 
tiniais konfucianizmo tekstais, menu. Šviečiamąjį amžių pradėjusi Europa su- 
sižavėjo Tolimaisiais Rytais. XVIII a. sinologija darė pirmuosius žingsnius, į Eu- 
ropos kalbas, dažniausiai prancūzų, dar tik buvo verčiami pamatiniai kinų filo- 
sofijos, poezijos ir prozos tekstai. Daugeliui švietėjų (Voltaire'ui, L. Levaille'iui, 
G. Leibnizui, Ch. Wolffui, J. G. Herderiui) būdingas itin pagarbus požiūris į Kini- 
ją, kurioje jie regi tobulesnės civilizuotos valstybės modelį nei „barbariškos“ Eu- 
ropos šalyse. Jie siūlo kinams siųsti į Europą misionierius mokyti „sveiko proto“, 
racionalios etikos principais paremtos gyvensenos. 

Remdamiesi misionierių žiniomis apie šią šalį švietėjai pradėjo lyginti 
Europos ir kinų kultūros raidos modelius, kurti įvairias socialines utopijas, 
kurių ryškiausi kūrėjai Prancūzijoje - P. Bayle'is, Voltaire'as, V. R. Mirabeau, 
G. Raynalis, o Vokietijoje - G. Leibnizas, Ch. Wolffas, J. G. Herderis, G. Forste- 
ris. Švietėjų veikalams būdingas ne skrupulingas rytietiškų tekstų tyrinėjimas, 
o platūs ir ne visuomet paremti geru dalyko žinojimu apibendrinimai. 

Klasikiniu Rytų problemati- 


kos skverbimosi į švietėjiškąją kul- 
tūrologiją laikyti- nas antrasis gar- 
siojo P. Bayle'io Dictionnaire histori- 
que et critique („Is- torinis ir kritinis Zo- 
dynas“) 1705 m. 


aptinkame daug 


leidimas, kuriame 
aliuzijų į įvairius 
indų, kinų kultū- ros, religijos ir lite- 
ratūros požiū- rius. Paveiktas ki- 
nu filosofinių mokymų jis prie- 
šingai R. Descar- tes'ui ir G. Leibni- 
zui įrodinėjo reli- gijos ir žinojimo, 


tikėjimo ir filoso- fijos nesuderina- 


mumą, kritikavo daugelį krikščio- 


. . fo Gottfriedas Leibnizas MEET Xu cases 
niškosios religijos teiginių. Kinija jo 


koncepcijoje iškyla kaip tobulas normalios etiškai reguliuojamos visuomenės 


pavyzdys. 

Demokratiškos tautų ir rasių lygybės, grobuoniškos kolonializmo kilmės 
kritikos idėjos, paremtos gausybės konkrečių faktų analize, išdėstytos Šviečia- 
mojoje epochoje didžiulį atgarsį turėjusiame fundamentaliame abato G. Ray- 
nalio veikale Histoire philosophigue et politigue des ėtablissements et du commerce 
des Europėens dans les deux Indes („Europiečių kolonijų ir prekybos dviejose In- 
dijose filosofinė bei politinė istorija“, 1770). Šis kūrinys sudavė stiprų smūgį 
kolonijiniams Prancūzijos užmojams, nes daugelis demokratiškai mąstančių 
žmonių teisingai suprato tikrąją kolonializmo ideologijos kilmę. 

Įtakingas vokiečių filosofas G. Leibnizas, lankydamasis Romoje, suartėjo 
su daug metų Kinijoje praleidusiu jėzuitų misionieriumi Grimaldi. Bendrau- 
damas ir susirašinėdamas su juo mąstytojas gavo žinių iš įvairių kinų kultūros 
sričių. 1697 m. G. Leibnizas parašė įvadą į misionierių tekstų apie Kiniją rinki- 
nį Novissima Sinica („Kinijos naujienos“), kuriame teigė neabejotiną kinų kul- 
tūros pranašumą „praktinės gyvenimo filosofijos“ ir griežtų etinių bei politi- 
nių gyvenimo principų, diegiamų dėl žmonių gerovės, srityse. Jis ragino Eu- 
ropos valdovus užmegzti glaudesnius prekybinius bei kultūrinius ryšius su 


šia šalimi. 

G. Leibnizas, kaip ir M. Ricci, plėtojo teoriją apie daugelio pamatinių kon- 
fucianizmo ir krikščionybės principų artimumą. Savo veikaluose filosofas rė- 
mėsi kinų filosofijos ir mokslo idėjomis, kurias aptiko daugelio Kinijoje dirbu- 
sių misionierių - M. Ricci, M. Martini, N. Longobardi, E. Dias, T. Spicelius ir 
kitų - veikaluose. Jis iškėlė hipotezę, kad grafinės garsiosios kinų „Permainų 
knygos“ struktūros — heksagramos ir trigramos — yra binarinės formalizuota 
aritmetikos, žinomos kinams ir naujai atrastos G. Leibnizo, išraiška. Jis plačiai 
analizavo ir savitai interpretavo daugelį pamatinių kinų filosofijos kategorijų. 

Kinų filosofijos idėjomis G. Leibnizas rėmėsi kurdamas savąją visuotiniams 
dėsniams paklūstančią universalios žmonijos kultūros koncepciją. Jis teigė, jog 
„didžiosios Europos ir Kinijos kultūros turi sąveikauti, kad galėtų praturtinti 
viena kitą“. Mąstytojas rengė daug Rytų ir Vakarų kultūras siejančių utopinių 
projektų: ruošėsi įkurti kinų ir europiečių mokslo akademiją, kurioje, be tradi- 
cinių vakarietiškųjų disciplinų, kinų misionieriai dėstytų pamatinius „natūra- 
lios religijos“ ir „praktinės gyvenimo filosofijos“ principus. Berlyne įsteigė moks- 
lo draugiją, kurios pagrindinis tikslas — „atverti Kiniją ir skatinti kultūrinius 
mainus tarp Kinijos bei Europos“. 

G. Leibnizas nusiuntė Prancūzijos valdovams kruopščiai argumentuotą 
raštą ir siūlė nutiesti kanalą per Sueco sąsmauką, kuris ženkliai sutrumpintų 
jūros kelią į Tolimuosius Rytus. Artimas G. Leibnizui idėjas Vokietijoje plėtojo 
jo sekėjai Ch. Wolffas ir J. G. Herderis, kurie konfucianizmo bei krikščionybės 
artimumą įžvelgė „natūralioje moralėje“ slypinčioje kinų valstybės valdymo ir 
auklėjimo sistemoje. 

Skatinamas dvasinio tobulumo idealų visą savo ilgą gyvenimą įvairiais 
Rytų kultūros aspektais domėjosi J. W. Goethe, kuris yra vienas mislingiausiu 
vokiškojo orientalizmo puoselėtojų. Nors ir būdamas kiek nuošaliau nuo pa- 
grindinio vokiečių orientalistinės minties srauto, jis įdėmiai studijavo įvairio- 
mis kalbomis parašytą jam prieinamą literatūrą apie biblinį pasaulį, arabų, per- 
sų, indų, kinų ir kitų Rytų kraštų kultūras. Jo konsultantas Rytų studijoms bu- 
vo garsus vokiečių orientalistas J. Klaproth'as. Poetas darė daugybę išrašų iš 
įvairių Rytams skirtų knygų, gilinosi į Marco Polo kelionių aprašymus. 

Per šešis J. W. Goethe's kūrybinės veiklos dešimtmečius periodiškai kei- 
tėsi pagrindiniai orientalistinių studijų objektai. Dar mokydamasis jis susiža- 
vėjo rytietiškais biblinio pasaulio motyvais, pradėjo nuosekliai gilintis į hebra- 

jų kalbą, tačiau ne- trukus jį užvaldė po- 


ezijos ir gamtos stu- dijos. Vėliau domė- 
josi arabų kultūra, per kurią susipažino 
su didingos persų kultūros tradicija. Jis 
perprato įvairias persų kultūros sritis, 
giliai suvokė šios tautos poeziją. 
Dėmesys persų kultūrai atsispindi 


didingame veikale West-óstlicher Divan 
(„Rytų ir Vakarų kili- 


rime bendrauti su iš- 


mas“, 1819). „Jei no- 
kiliausių protų kūri- 
niais, — rašo jis, - tu- rime susitapatinti su 
viskuo, kas rytietiš- ka, kadangi Rytai pas 
mus į svečius patys neateis“ [Goethe, 
West-óstlicher Di- van, 2, 84]. Veikiamas 


i AE Johannas Wolfgangas Goethe pm k 
romantizmo idėjų du klestéjimo epochoje 


atsiradusio susidomėjimo indų kultūra, literatūra ir filosofija J. W. Goethe stu- 
dijuoja įvairias indų kultūros sritis, tačiau daug atsainiau vertina dailę, kuri 
svetima klasicistų idealams. Jį traukė sanskrito klasikinės literatūros vertimai: in- 
dų dramaturgijos principus panaudojo „Fausto“ prologui ir antrosios dalies 
pabaigai - čia įvedė didingą chorą. 

Perskaitęs Marco Polo knygą ir J. B. Du Halde atliktą kinų tragedijos „Naš- 
laitis iš Zhao namų“ vertimą 1796 m. J. W. Goethe pamilo Kiniją, kuri po persų 
kultūros tapo svarbiausias jo orientalistinių ieškojimų objektas. Jis ruošėsi su- 
kurti romaną apie kinus, studijavo kitų kinų literatūros tekstų vertimus į pran- 
cūzų ir anglų kalbas. Ši idėja vėl atgyja 1810-1820-iaisiais, kuomet dar kartą jis 
imasi gvildenti kinų prozą ir poeziją. 1827 m. poetas sukuria eilių ciklus „Ki- 
niškos“ ir „Kiniški-vokiški metų ir dienos laikai“, kurie yra vieni brandžiausių 
šio didžiojo poeto ir mąstytojo tekstų. Ciklo visuma jautriai atspindi kinų es- 
tetinius idealus, jų meilę gamtai, skverbimąsi į nuolatos besikeičiančio gamtos 


grožio gelmes. 

J. W. Goethe plėtojo artėjančios Weltliteratur (pasaulinės literatūros) epo- 
chos idėją, ragino amžininkus suvienyti Rytų ir Vakarų kultūras - tai išdėstyta 
minėtame „Rytų ir Vakarų kilime“, pagrindiniame pasaulinės literatūros do- 
kumente, ir cikle „Kiniški-vokiški metų ir dienos laikai“. Tai du svarbiausi jo 

kūriniai, kuriuose 
Vakarų kultūrų, filoso- 
vienovę. 

Mąstytojas domė- 
ba, taikomąja de- 
ypač istabia peizaZine 
prastą estetinį rafi- 
vienas pirmųjų Vaka- 
viai. Įkvėptas kinų 
džios tapybos, ka- 
sąveikos jis savo kūry- 
tapybiškumo sintezės. 
kalbėdamasis su J. P. 
teigia, kad kinai taip 


veikia, kaip ir mes. 


Georgas Forsteris 


mąstoma apie Rytų ir 
fijos bei literatūros 


josi kinų sodais, tapy- 
koratyvine daile ir 
tapyba, kurios nepa- 
nuotumą ir grožį jis 
ruose pajuto intuity- 
menui būdingos glau- 
ligrafijos ir poezijos 
ba siekė poezijos bei 
1827 m. sausio 31 d. 
Eckermannu poetas 
pat mąsto, jaučia bei 
„Todėl, - sako jis, - aš 


įdėmiai žiūriu į tai, ką turi kitos tautos, ir siūlau kiekvienam taip elgtis. Tautinė 


literatūra dabar nedaug reiškia, nes artėja pasaulinės literatūros epocha, ir kiek- 


vienas turi padėti jai greičiau įsigalėti“ [Eckermann, 1981, p. 217, 219]. 
Universalistiniais idealais ir pagarba Rytų kultūroms J. W. Goethe'i artimi 
J. G. Herderis ir nuo 1784 m. Vilniaus universitete dėstęs G. Forsteris, kuris 


buvo Didžiosios prancūzų revoliucijos idealų šalininkas, smerkęs kolonializ- 


mo ideologiją. Jaunystėje jis dalyvavo J. Coocko vadovaujamame plaukime ap- 


link pasaulį ir vėliau labai domėjosi Azijos studijomis, asmeniškai pažinojo an- 
glų indologijos pradininką W. Jones. Jis išvertė į vokiečių kalbą garsųjį Kalida- 
so kūrinį „Šakutala“, kuriame įžvelgė humanistinės pasaulio tautų brolybės idė- 


jos išraišką ir skatino orientalistines studijas Vokietijoje. 

Pasaulinés Voltaire'o civilizacijos istorijos projektas 


Voltaire'as (François Marie Arouet, 1694-1778) ne tik pirmasis įvedė į moks- 
line apyvartą istorijos filosofijos („la philosophie de l'histoire”) terminą, bet ir ta- 
po Šviečiamajame amžiuje besiformuojančios istorijos filosofijos bei civilizaci- 
jos teorijos pradininkas. Istorinis mąstymas, racionalumas, platus be ideologi- 
nių stereotipų požiūris į įvairių neeuropinių tautų įnašą į pasaulinės civilizaci- 
jos istoriją tapo jo pagrindiniai argumentai kovoje su anksčiau vyravusiais dog- 
matiškais požiūriais. Istorijos filosofija yra organiška Voltaire'o racionalistinės 
pasaulėžiūros dalis. Jos tikslas - kaip teigiama programiniame veikale La philo- 
sophie de l'histoire („Istorijos filosofija“, 1765) — mokslinė istorinio proceso inter- 
pretacija ir kokybiškai naujas bendriausių civilizacijos istorijos idėjų pažini- 
mas bei istorijos filosofijos rašymas. 

Požiūris į civilizacijos istoriją kaip į vientisą reiškinį susiformavo savai- 
me. „Graikai ir romėnai, - taikliai rašė K. Lówithas, - neturėjo specialaus ter- 

mino apibūdinti tam, ka mes vienaskaita vadiname „istorija“, jie žinojo tik 
daugiskaitą — „istorijos“ (historiae)" [Lówith, 1966, p. 138]. Iš tiesų toks požiū- 
ris pagrįstas vertinant didžiųjų antikos istorikų Herodoto, Tukidido, Tacito, Sve- 
tonijaus tekstus. Esmiškai naujas požiūris į civilizacijos istoriją ryškėja Va- 
karų Europoje tik po didžiųjų geografinių atradimų epochos, kuomet švietė- 
jai (G. Vico, Ch. Montesquieu, Voltaire'as, J.-J. Rousseau, J. G. Herderis, W. von 
Humboldtas) naujai suvokė civilizacijos ištakas, istoriją, žmonių giminės vie- 
ningumą. Būtent Voltaire'as pirmasis sąmoningai savo veikaluose iškelia užda- 
vinį pateikti vientisus pasaulinės civilizacijos istorijos kontūrus. 

Didžiąją gyvenimo dalį Voltaire'as praleido ne Prancūzijoje ir nors labai 
mylėjo savo tėvynę, tačiau kaip ir daugelis švietėjų skelbėsi „pasaulio piliečiu“. 
Atsiribodamas nuo etnocentrizmo ir kitų ideologinių stereotipų pagrindiniuo- 
se savo istorijos filosofijos veikaluose — Essai sur le mœurs („Esė apie visuotinę 
istoriją“) ir „Istorijos filosofija“ — siekė atkurti realią pasaulinės civilizacijos is- 
toriją, atskleisti įvairių pasaulio tautų įnašą į ją. Mokslininkui vienodai sveti- 
mas prancūziškasis nacionalizmas, tradicinis eurocentrizmas, rasiniai prieta- 
rai. Jis kosmopolitas, tačiau tai jam netrukdė mylėti savo tėvynę. 

„Esė apie visuotinę istoriją“ medžiagą Voltaire'as pradėjo kaupti 1740 m. 
Ilgai studijavo gausybę įvairioms civilizacijoms ir tautoms skirtų knygų, misio- 
nierių, keliautojų užrašus. Pirmieji būsimosios knygos fragmentai buvo paskelbti 
1745 m., visas leidinys išspausdintas 1756 m. Ženevoje, paskutinė redakcija — 
1769-aisiais. Vadinasi, šio didžiulio projekto įgyvendinimas užtruko apie 30 me- 
tų. Iš 197 veikalo skyrių beveik pusė - 90 - yra skirta civilizacijos istorijos prob- 
lemoms. 

Civilizacijos istorija jame aprašoma kaip nuolatinė gėrio ir blogio, šviesos 
ir tamsos kova. Ankstesnės civilizacijos istorijos koncepcijas atmetęs kaip ne- 
mokslines, Voltaire'as ėjo naujais mokslinio pažinimo keliais. Jis chronologiškai 
nevardijo istorinių faktų, kaip tai darė jo pirmtakai, neaprašinėjo valdovų ir 
karvedžių asmenybių, piktinosi, kad visą anksčiau užfiksuotą žmonijos kultū- 
ros istoriją sudarė tik nesistemingi banalūs pasakojimai apie karus, žygius, už- 
kariavimus, kuriuose stinga netgi elementariausių kultūrą apibūdinančių žinių. 

Atsiribodamas nuo tradicinės aprašomosios anekdotinės asmenybių isto- 
rijos sampratos Voltaire'as prabilo apie naujo visuminio filosofinio požiūrio į 
pagrindinius įvairiuose Žemės rutulio regionuose prasidedančius istorijos pro- 

cesus būtinybę. Jis ragino rašyti didžių tautų, kultūrų, amžių, o ne monarchų ir 
užkariavimų istoriją. Tikri civilizacijos istorijos subjektai ir vedliai Voltaire'ui yra 
ne valdovai, o tautos, todėl ir pagrindinis mokslininko tikslas — tautų praei- 
tį, papročius, dvasią nagrinėti dėl to, kad būtų galima suprasti „žmonijos isto- 
rija, o ne niekingą valdovų ir rūmų istorijos dalį“ [Voltaire, 1877-1882: vol. 16, 
p. 140]. Gvildendamas konkrečių tautų civilizacijos istoriją jis ypač kritiškai 
analizavo ankstesnę literatūrą, būtinai dokumentavo faktus, kiek įmanoma rė- 
mėsi autentiškais tekstais ir šaltiniais. „Norint sužinoti ką nors tikra iš senovės 
istorijos, yra tik vienas patikimas būdas: aiškintis, ar neliko nepaneigiamų pa- 
minklų“ [Ten pat, vol. 19, p. 348]. 

Programiniame veikale „Esė apie papročius“ pagrindiniu tikslu Voltaire'as 
skelbė „įvairių tautų dvasios, moralės ir papročių tyrimą“. Jis pateikė plačią 
pasaulinės civilizacijos istorijos panoramą, į kurią įeina mokslinių atradimų, 
technikos, meno, kultūrinių skolinių istorija. Jį domino įvairių tautų ekonomi- 
nės raidos, prekybos, finansų, karo, jūreivystės ir visuomenės raidos istorija. 
Voltaire'as plėtojo organiškos pažangios žmonijos raidos teoriją, pabrėždamas 
geografinės aplinkos poveikį konkrečių tautų kultūrai. Jis reikalavo griežtai kri- 
tiškai tikrinti kultūros istorijos faktus ir liudijimus, siūlė iš istorijos pašalinti 
viską, kas prieštarauja moksliškumui ir sveiko proto reikalavimams. 

Voltaire'as kritikavo J. B. Bossuet Discours sur l'histoire universelle („Ap- 
mąstymai apie pasaulinę istoriją“, 1681), kad jis, pamiršęs visą pasaulį, savo 
knygoje rašo tik apie tris ar keturias nuo Žemės paviršiaus išnykusias tautas. 
O vienos nedidelės Europos tautos istorija knygoje užėmė tris ketvirčius jos 
apimties. Apie Europos kultūras Voltaire'as rašė daugiau ne todėl, kad jos ver- 
tingesnės, bet jis geriau žinojo Vakarų civilizacijos istorijos faktus. Nuolatos 
lygindamas Rytų ir Europos tautas Voltaire'as prioritetą teikė arabų, indų ir 
ypač kinų civilizacijoms. 

Voltaire'as dar mokydamasis jėzuitų licėjuje tiesiogiai iš mokytojų perė- 
mė žinias apie kinų kultūrą. Apie jos problemas parašė daugiau nei 60 veikalų, 
kuriems būdingas susižavėjimas. Gilindamasis į misionierių tekstus, kinų vals- 
tybėje ir gyvenimo stiliuje įžvelgė pažangesnį nei Europoje socialinių santykių 
modelį. 

„Esė apie visuotinę istoriją“ prasideda glaustu įvadu į civilizacijos ir su ja 
glaudžiai susijusių tautų bei religijų kilmę, o penkiolikoje skyrių nuosekliai, 

priklausomai nuo indėlio, kurį jos įnešė į žmonijos kultūrą, apžvelgiama dau- 
gelio didžiųjų civilizacijų iki Karolingų dinastijos iškilimo istorija. Mokslinin- 
kas nesilaikė istoriniuose tyrinėjimuose anksčiau vyravusių eurocentrinių nuo- 
statų, aprėpė daugybės neeuropinių tautų kultūros istoriją. G. Lefebvre pa- 
grįstai šį veikalą vadino „pirmąja visuotine civilizacijos istorija“ [Lefebvre, 1971, 
p. 128]. Iš tiesų tai yra pirmas pasaulinės civilizacijos istorijos veikalas, kuria- 
me be skyrių, apžvelgiančių graikų, romėnų, Italijos ir bažnyčios istoriją iki 
Karolingų dinastijos įsigalėjimo, plačiai tyrinėjamos indų, kinų, persų, arabų ir 
kitų neeuropinių tautų civilizacijos. 

Tačiau „civilizuotų tautų“ ir „didžiųjų civilizacijos raidos epochų“ ideali- 
zavimas nulėmė tai, kad civilizacijos teorijoje vertybinis aspektas pamažu už- 
gožia pažintinį ir išryškėja barbarybės ir civilizacijos priešprieša. Didžiosiomis 
Vakarų civilizacijų epochomis Voltaire'as vadino tas, kuriose, jo įsitikinimu, įvai- 
riapusiškiausiai atsiskleidžia žmogaus prigimtis: Aleksandro Makedoniečio, Ro- 
mos imperatoriaus Augusto Octaviano, Medici'ų Florencijoje, Liudviko XIV 
Prancūzijoje viešpatavimo tarpsniai. 

Pasaulinės civilizacijos istorijos tyrinėjimą Voltaire'as pradėjo Kinija, ku- 
rioje, jo nuomone, užsimezgė žmonijos kultūros istorija, kai Vakarai dar sken- 
dėjo nykioje barbarybėje. Filosofas pabrėžė Rytuose susiformavusių kultūros 
formų skirtingumą, taikų indų ir ypač kinų civilizacijų pobūdį. Kinijai Voltai- 
re'o sukurtoje pasaulinės kultūros istorijoje teikiama išskirtinė vieta. Ši šalis 
traktuojama kaip įgytos išminties, teisingumo ir vidinės rimties viešpatija. Nors 
kinai pasiekė didžių laimėjimų mokslo srityje, tačiau Voltaire'as labiausiai ver- 
tino tai, kad ši tauta buvo pirmoji pasaulyje pagal moralę ir kultūringumą. 

Pagrindine kinų kultūros klestėjimo priežastimi Voltaire'as įvardijo šimt- 
mečiais šalyje viešpatavusius teisingus valdymo principus, kadangi valstybei 
vadovavo išminčiai - imperatoriai, apsupti pagalbininkų filosofų. Jie išpažino 
konfucianizmą, klasikinį filosofinės religijos - deizmo - pavyzdį. Mąstytojas 
ragino Europos monarchus savo šalyse įtvirtinti Kinijoje jau nuo Konfucijaus 
laikų diegiamus humanistinius socialinio teisingumo ir išmintingo valstybės 
valdymo principus, o į valstybės valdymo aparatą atrinkinėti gabiausius ir sa- 
žiningiausius išlaikiusius valstybinius egzaminus valdininkus. 

Kaip priešprieša laimingai ir harmoningai išmintingų valdovų valdomai 
Kinijai Voltaire'o pasaulinės kultūros istorijos koncepcijoje iškilo prietarų ir 

prieštaravimų draskomos Europos kultūros raidos kelias, kuriame išliko tam- 
sos ir barbariško žiaurumo liekanų. Amerikos civilizacijų ir dvidešimties mili- 
jonų žmonių sunaikinimą, kurį įvykdė Europos plėšikai, jis vadina siaubin- 
giausiu žmonijos istorijos nusikaltimu. 

Voltaire'as vienas pirmųjų atskleidžia didžiulį arabų musulmonų civilizaci- 
jos įnašą į Vakarų kultūros istoriją. Arabai civilizavo Aziją, Afriką ir didžiąją 
Ispanijos dalį, kol juos pavergė turkai ir išvijo ispanai. Tuomet šiose puikiose 
šalyse pasklido tamsa, Europoje įsivyravo nuožmūs kraugeriški papročiai, fe0- 
daliniai karai, valstybių konfliktai; priešingų jėgų susidūrimas skatino tą socia- 
linę pažangą, kurią Europos visuomenė pasiekė Šviečiamajame amžiuje. Vol- 
taire'o sukurtą Kinijos socialinės ir politinės santvarkos, kaip idealaus mode- 
lio, atitinkančio „labiausiai išsilavinusių Europos šalių lygį“, teoriją „Enciklo- 
pedijoje“ išplėtojo D. Diderot. 

Voltaire'o parašyta pasaulinės civilizacijos istorija yra vienas ryškiausių 
ankstyvųjų besiformuojančios lyginamosios metodologijos veikalų, kadangi ja- 
me nuolatos lyginama skirtingų Vakarų ir Rytų tautų kultūros formos, papro- 
čiai, paskiri kultūros elementai. Gretindamas Rytų ir Vakarų civilizacijų pasie- 
kimus, jis vis priminė, kad už Europos ribų - taip pat savitos ir ne mažiau ver- 
tingos kultūros formos, kurios darė didžiulę įtaką Vakarams. 

Voltaire'as itin vertino indu ir kinų civilizacijų reikšmę pasaulinės civili- 
zacijos istorijai. Pirmuosius jis laikė seniausia žmonijos tauta, o jų tėvynę (apie 
ją parašė ir atskiras studijas) vadino pasaulinės civilizacijos lopšiu, kuriame 
susiformavusias kultūros formas, seniausias religijas perėmė ir senajame pa- 
saulyje paskleidė kitos tautos. Mokslininkui ypač svarbi atrodė kinų civilizaci- 
ja: aukšta rafinuota kultūra, racionalūs valstybės valdymo principai. Kinija yra 
savotiškas idealas, pavyzdys Vakarų civilizacijai. Šioje didingų kultūros tradi- 
cijų ir mokslingumo šalyje nėra prietarų, šarlatanizmo, trukdančio suartėti su 
kitomis tautomis. Kinijos valdovai tenkino žmonių poreikius, todėl ši šalis išli- 
ko galinga keturis tūkstančius metų [Voltaire, 1961, p. 903]. 

Nepaprastą Voltaire'o įžvalgumą ir analitinį civilizacijos teoretiko požiūrį 
rodo Vakarų ir klasikinės arabų civilizacijos lyginimas. Priešpriešindamas įsta- 
bius arabų kultūros laimėjimus nykiems „tamsiems“ viduramžiams, Voltaire'as 
pagrįstai įrodo, kad istorinė arabų civilizacijos misija - išsaugoti antikos kultū- 
rinį palikimą ir perduoti Vakarams. Vadinasi, civilizacijos istorijoje arabai įvar- 

dijami kaip tu Zmonijos kultüriniu vertybiu saugotojai, kurias naikino barbarai 
krikščionys, griove pagoniškos antikos kultūros palikimą. Mastytojas vienas 
pirmųjų labai vertino didžiųjų Meksikos ir Peru ikikolumbinių civilizacijų pa- 
žangą bei pranašavo, kad Amerikos kontinento kultūros turės įtakos Vakarų 
Europai. Knygos pabaigoje esančiuose skyriuose į plačias lyginamąsias studi- 
jas įtrauktos turkų, persų, mongolų, japonų ir kitos kultūros. 

Vertindami Voltaire'o nuopelnus turime atkreipti dėmesį, kad jis buvo pir- 
mas didis Šviečiamosios epochos mąstytojas, kuris, atmetęs dogmas, plačiai, be ideolo- 
ginių stereotipų pažvelgė į pasaulinės civilizacijos istoriją. Šis istorijos filosofijos kū- 
rėjas, nagrinėdamas civilizaciją, pirmasis nuosekliai ir sistemingai rėmėsi lygi- 
namąja daugelio neeuropinių kultūrų analize. Jis buvo daug įžvalgesnis ir „at- 
viresnis" neeuropiniu civilizacijų kultūros laimėjimams nei jo istorijos filosofi- 
jos idėjų tęsėjas G. Hegelis, kurio veikalai stulbins daugybe svetimų Voltai- 
re'ui, neteisingų, tendencingų neeuropinių kultūrų vertinimų. Voltaire'o vei- 
kalų universalizmas, istorizmo tendencijos ir lyginamosios analizės principai 
paliko gilų rėžį civilizacijos idėjų istorijoje. 

Skirtingai nei prancūzų ar jų įtaką patyrę anglų teoretikai, kurie vartojo civi- 
lizacijos sąvoką, vokiečių mąstytojai įtvirtino kultūros kategoriją. Nors daugelio vo- 
kiečių švietėjų veikaluose Zivilization, Kultur ir Bildung sąvokos vartojamos kaip 
sinonimai, tačiau romantikai ir universitetinė kultūros filosofija ilgainiui suforma- 
vo antimodernistinį požiūrį į šviečiamąją prancūzų civilizacijos sampratą. Civili- 
zacijos sąvoka, veikiant J.-J. Rousseau idėjoms, vis glaudžiau imta sieti su techno- 
logijos pažanga ir priešinta kultūrai, kurios sisteminiu ir savaiminiu principu įvar- 
dijama abstrakti dvasinių humanitarinių vertybių visuma. Stiprėjant vokiečių kla- 
sikinio idealizmo srovei ir didėjant „dvasios filosofijos“ įtakai, dvasia imta suvokti 
kaip kultūros raidos ir žmogaus esmės, jo kūrybinės orientacijos pagrindas. Vokie- 
čių kultūros filosofijoje atsirado tradicija aukštesnę dvasingą kultūrą priešinti hierarchiskai 
žemesnei, su technologijos pažanga tapatinamai civilizacijai. Paskirus J.-J. Rousseau ci- 
vilizacijos kritikos elementus perėmė ir išplėtojo I. Kantas, kuris sureikšmino dva- 

sios, tiksliau, moralės sritį. Pastarąją laikė tikrąja kultūros sklaidos terpe. Kultūra 
jo koncepcijoje - tai tikslas, kurį gamta iškelia sau per žmonių veiklą, tačiau žmo- 
nės jį pasiekia tik civilizacijos, tai yra bendrų pilietinės visuomenės pastangų, dė- 
ka. Vadinasi, civilizacijos ir kultūros santykiai suvokti dialektiškai. Civilizacija yra 
socialinė kultūros sklaidos prielaida, užtikrinanti individams veiklos laisvę, tačiau 
kartu ji priverčia žmones remtis vidiniais visuomeninio gyvenimo dėsniais. 

Civilizacijos idėjų istorijos ir komparatyvizmo metodologijos plėtrai itin svar- 
bios žymiausio I. Kanto mokinio vokiečių švietėjo J. G. Herderio (1744-1803) idė- 
jos. Tikėdamasis atkurti universalią pasaulinės civilizacijos istoriją, jis pagrindė 
„barbariškų viduramžių“ savitumą, susidomėjo Egipto, hebrajų, Persijos, Turkijos 
literatūra, folkloru, o vėliau - indų Vedomis, Bhagavadgyta, Mahābhārata, kinų fi- 
losofija ir literatūra. J. G. Herderis garsiai prabilo apie Rytų civilizacijų pažinimo 
svarbą, jose ieško žmonijos kultūros ištakų. Kaip ir Voltaire'ui, Kinija jam tapo 
dorybingo auklėjimo pavyzdys. 

Fundamentaliame veikale Ideen zur Philosophie der Geschichte der Menschheit 
(„Idėjos žmonijos istorijos filosofijai“, 1784-1791) J. G. Herderis iškėlė žmonijos 
humanizavimo idealą. Humanistinė jo pasaulėžiūra ir moksliniai interesai forma- 
vosi jaunystėje. J. G. Herderis gimė germaniškojo pasaulio pakraštyje Rytų Prūsi- 
joje, mokėsi Karaliaučiaus universitete, kur klausė dviejų didžių mąstytojų I. Kan- 
to ir R. Hamanno paskaitų, vėliau svarbius dvasinės brandos metus praleido Ry- 
goje - dirbo bažnytinėje mokykloje. 

J. G. Herderis teigė, kad visuomenė ir jos sukurta kultūra yra imanentiškai 
besivystantis organizmas, kurio pagrindinė varomoji jėga — kalba, taip pat moks- 
las, amatai, menas, religija, šeima ir valstybė. Žmonijos civilizacijos istorija čia 
iškyla kaip vientisas raidos procesas, kuriame savitai reiškiasi skirtingos tautos, ir 
kiekviena grandis yra susijusi su ankstesne ir po jos einančia. 

Gyvendamas ir mokydamasis etninėse baltų (prūsų, lietuvių, latvių) žemėse, 
kurios po teutonų agresijos pakliuvo į germanų civilizacijos įtakos sritį ir XVIII a. 
patyrė itin sparčius akultūracijos procesus, jis matė sudėtingas kultūrų sąveikos 
problemas. Vėliau, daug keliaudamas po įvairius kraštus, visą gyvenimą domėjosi 
tiek mažų tautų, tiek didžiųjų civilizacijų kultūros istorijos peripetijomis, aiškino- 
si, kas jas skiria vieną nuo kitos, kokie esminiai žmonių bruožai ir idėjos jas sieja. 

J. G. Herderis perėmė bei toliau plėtojo Voltaire'o veikaluose paskelbtus isto- 
rijos filosofijos principus ir tapo šios mokslinio pažinimo srities pradininku Vokie- 


J. G. Herderis ir vokiečių civilizacijos teorijos tapsmo savitumas 


tijoje. Istorijos filosofiją jis išskyrė į savarankišką mokslą, tyrinėjantį bendriausias 
civilizacijos istorijos problemas bei turintį atsakyti į šiuos pamatinius klausimus: ar 
visuomenės, taip pat kultūros raidos dėsniai universalūs ir nekintantys; kokie tie 
dėsniai ir kaip veikia civilizacijos istoriją? 

Civilizacijos istoriją J. G. Herderis vadino nuoseklia gamtos pasaulio raidos 
tąsa. Pradedant seniausiomis Azijos žemyno tautomis visos žmonijos kultūrą for- 
mavusios tautos sudaro vieną civilizacijos grandinę. Dėl to gali susidaryti įspūdis, 
kad mąstytojas yra klasikinės šviečiamosios pažangiosios civilizacijos teorijos šali- 
ninkas. Tačiau toks požiūris nevisiškai teisingas. J. G. Herderis pripažino, kad isto- 
rinė tautų raida, kurios galutinis tikslas - pasiekti aukščiausią humanizmo būseną, 
nenutrūkstamai rutuliojasi kylančia pažangos linija. Tačiau, kita vertus, perdėm ties- 
muką pažangą jis neigė. Pripažindamas kultūros raidos perimamumą J. G. Her- 
deris kartu plėtojo teorijas ne apie pažangų žmonijos žinių daugėjimą, o apie dia- 
lektinę įvairių kultūros tendencijų ir principų, susiklosčiusių skirtingose tautose, 
sąveiką, kiekvienai tautai būdingą savitą raidą. Vadinasi, stadijinė civilizacijos raidos 
koncepcija čia organiškai papildyta vadinamąja lokalinių kultūrų teorija. 

Gvildendamas civilizacijos teorijos problemas visuomenę J. G. Herderis api- 
būdino kaip organišką individų sistemą, be kurios pavienis žmogus yra bejėgis. 
Todėl žmonių ryšiai laikomi pagrindine socialinės ir kultūrinės žmonijos pažangos 
prielaida. Filosofo nuomone, svarbiausia visuomenės gyvenime kultūra, tai yra pa- 
grindinis žmones vienijantis veiksnys, tauriausių žmogaus savybių išraiška. Vai- 
singa jos plėtotė įmanoma tik visuomenėje, kurios galutinis tikslas - humanizmas. 
Vadinasi, kultūra čia suvokta kaip visuomenės kūrybinės veiklos rezultatas ir kar- 
tu jos raidos variklis. Kultūra susideda iš religijos, kalbos, mokslo, amatų, meno. 

J. G. Herderis buvo vienas pirmųjų Vakarų mąstytojų, suvokusių Rytų tautų 
įnašą į pasaulinės kultūros istoriją ir pasisakiusių prieš Vakaruose įsivyraujantį 
primityvų eurocentrizmą. „Jei europinė tamsuomenė didžiuojasi Švietimu, Me- 
nu, Mokslu, jei minia paniekinamai žvelgia į tris likusias pasaulio dalis - tai tėra 
tuščias pasipūtimas; europietis elgėsi kaip apsakyme vaizduojamas beprotis, ku- 
ris laiko visus uoste esančius laivus, visus žmonijos išradimus savais tik todėl, kad 
kai jis gimė, visos šios tradicijos gyvavo. Pasigailėjimo vertas žmogus! Ar tu sukū- 
rei ką nors? Naudodamasis jomis, ar tu susimąstai? Juk naudotis esamu - tai ma- 
šinos darbas; sugerti mokslo sultis - kempinės lemtis; vienintelis jos nuopelnas, 
kad ji atsirado drėgnoje vietoje. Jei tavo karo laivas plaukia į Taitį, o patrankos 

drioksi Hibridu salose, tai iš tiesų tu nesi išmintingesnis ir miklesnis nei čiabuvis, 
kadangi jis ne tik valdo savo valtį, tačiau ir pats sukūrė ją plikomis rankomis“ 
[Herder 1977, p. 243]. 

Cia J. G. Herderis atkreipia dėmesį į kultūros formų įvairovę ir paties kultü- 
ros reiškinio reliatyvumą. Konkrečios tautos kalba, ypač knyginė, gali būti didžiai 
išmintinga. Tačiau tai dar nereiškia, kad toks yra žmogus, skaitantis išmintingą 
knygą ar kalbantis ta kalba, nes jis tik kartoja tai, kas jau padaryta, seka kito minti- 
mis. Netgi natūralų gyvenimą gyvenantis žmogus - o ką jau kalbėti apie didžiųjų 
neeuropiniu civilizacijų kūrėjus, — gali būti išmintingesnis, kūrybingesnis nei savi- 
mi patenkintas ir į kitas tautas iš viršaus žvelgiantis europietis, kadangi jis sugeba 
kūrybiškai naudotis savo jutimo organais, protu, išmone, rankomis. 

J. G. Herderis, plėtodamas Voltaire'o istorijos filosofijos idėjas, atmetė euro- 
centrinį požiūrį į pasaulinės civilizacijos istoriją. Žmonių giminės ir civilizacijos 
ištakų jis ieškojo Azijoje bei seniausiose Egipto civilizacijose, kuriose aptiko se- 
niausių religijų, kalbų, mokslų, menų, amatų, gyvūnų prijaukinimo, technologi- 
nių atradimų užuomazgų. Archajiškiausias kultūros apraiškas jis aptiko senovės 
religijose, kurios, jo nuomone, atsirado dėl žmonių bejėgiškumo prieš gamtos sti- 
chijas. Lygindamas įvairius kinų, indų, tibetiečių, babiloniečių, asirų, medų, persų, 
žydų, finikiečių, graikų, romėnų ir daugelio kitų Rytų bei Vakarų kultūrų bruožus, 
jis išryškino ne tik jų panašumus, bet ir skirtumus. Jo veikaluose yra keletas svar- 
bių tolesnei lyginamosios metodologijos raidai išvadų: 1) įvairių tautų, epochų 
lyginimas mokslinę vertę įgauna tik tuomet, kai lyginami tipologiškai artimi kul- 
tūros reiškiniai; 2) vienos tautos ar epochos mastelius, joje susiformavusius verty- 
binius kriterijus neteisinga primesti tyrinėjant kitas. 

Asmeninė gyvenimo patirtis ir švietėjams būdingos humanistinės nuostatos 
vertė J. G. Herderį lyginant kultūras labiau vertinti individualius įvairių pasaulio 
tautų kultūros bruožus, suvokti, kad ši įvairovė yra didis civilizacijos turtas. Mintis, 
kad kiekviena tauta ir jos kultūra išsiskiria tik jai būdingu nepakartojamu savitu- 
mu, yra vienas pamatinių J. G. Herderio civilizacijos teorijos teiginių. Šį kiekvienos 
tautos kultūros originalumą jis skirtingai nei racionalistai (Voltaire'as, Ch. Montes- 
guieu) siejo ne su išorinės aplinkos poveikiu, o su kiekvienos tautos dvasiai būdin- 
gu vidiniu originalumu. Atsiribodamas nuo geografinio Ch. Montesguieu determi- 
nizmo filosofas iš dalies pripažino išorinių veiksnių įtaką visuomenei ir jos kultūrai, 


nors manė, kad socialinius procesus labiausiai skatina vidinės genetinės jėgos. 

Iš čia kyla ir kitas pamatinis J. G. Herderio civilizacijos teorijos postulatas, 
kad nepakartojamą kiekvienos civilizacijos ir kultūros savitumą lemia jos vidinės 
jėgos, kurios vėliau vokiečių kultūros filosofijoje bus vadinamos tautos dvasia (vok. 
Volksgeist). Šio sunkiai apibūdinamo tautos savitumo priežastys — dvasinės savy- 
bės, kurios skiria vieną tautą nuo kitos lygiai taip pat kaip ir žmonės. Tautų savitu- 
mas yra genetinis, organiškas, nesuvokiamas racionaliu protu, todėl mokslas ne- 
gali paaiškinti savaiminės jo kilmės priežasties. 

Vadinasi, lygindamas įvairių nevakarietiškųjų ir Vakarų tautų dvasinės kul- 
tūros apraiškas, J. G. Herderis teoriškai grindė jų savitumą ir vertę. Pripažindamas 
universalų pasaulinės civilizacijos pažangos pobūdį, kartu kritikavo abstrakčius 
racionalistinius švietėjų idealus. Jis pabrėžė, kad kultūrų įvairovė yra, o pažanga nėra 
nei savaiminis, nei vienakryptis linijinis procesas. Iškeldamas kultūrų lyginimo svarbą, 
J. G. Herderis jį laikė patikimu istorinio kultūrų savitumo nagrinėjimo metodu. 

Komparatyvistinės J. G. Herderio idėjos labai paveikė kitą vokiečių švieti- 
mo ideologą - W. von Humboldtą (1767-1835), kuris ėmėsi apmąstyti vėlesnei 
vokiečių kultūros filosofijai svarbią kultūros ir civilizacijos priešpriešą. Tai tik- 
riausiai pirmas teoretikas, civilizacijos sąvokai suteikęs naują etnologinę pras- 
mę. Gamtos mokslų ir naudingų menų kuriamą kultūrą jis aiškiai atskyrė nuo 
civilizacijos, suprantamos kaip kokybinis tobulėjimas, susijęs su žmogaus ins- 
tinktų ir emocijų valdymu, paremtu tarp visuomenės įsigalėjusiais etiniais prin- 
cipais. W. von Humboldto veikaluose jau ryškėja užuomazgos ir lyginamosios 
antropologijos bei hermeneutinės („suprantančiosios“) civilizacijų lyginamųjų 
tyrinėjimų metodologijos, kurios esmė - ne tik objektyvių kultūros reiškinių prie- 
žasčių analizė, o - pirmiausia - subjektyvių motyvaciju, susijusių su pasaulėžiū- 
riniais kultūrų skirtumais, tyrinėjimas. Todėl šia metodologine nuostata ypač rem- 
sis antrosios XX a. pusės civilizacijos teorijos. 

Žavėdamasis Indijos kultūra ir literatūra, jis teigė, kad gimtosios Rytų civiliza- 
cijų kūrėjų kalbos negalima atsieti nuo konkrečių pasaulėžiūros tipų, kurių lygini- 
mas padeda geriau suvokti pasaulio kultūros įvairovę. W. von Humboldtas vylėsi, 
jog ateis laikas, kuomet indų civilizacijos laimėjimai Europoje bus tokie pat popu- 
liarūs kaip ir graikų, o tarp įvairių kultūrų užsimegs prasmingas dialogas. Šios min- 
tys artimos ir J. W. Goethe'i, kuris teigia, kad „Rytai ir Vakarai jau nebeatskiriami". 

Tačiau greta universalių, pasaulio kultūrą mėginančių apmąstyti koncepci- 
jų J. J. Winckelmannas, J. G. Lessingas, E Hólderlinas, J. G. Hegelis Vokietijoje 

kos prasmių laukas ir 

XIX a. civilizacijos 
tūros filosofijos raidą nulėmusių koncepcijų užuomazgos. Civilizacijos teorija 
Šviečiamojoje epochoje formavosi kaip naujos sekuliarizuotos kultūros antitezė 
senajai viduramžių krikščioniškojo pasaulio sampratai. Besiplečianti pasaulio su- 
vokimo erdvė, stiprėjantis racionalizmas ir šviečiamoji ideologija gilino krikš- 
čioniškosios ideologijos krizę, skatino supasaulietinti kultūrą. Dėl to atsiranda 
nauja sąvoka, apibūdinanti istorijos prasmę. 

Civilizacijos sąvoka vyrauja, tačiau dar ne visai aiški švietėjų širdžių ir 
proto išpuoselėta racionalistinė idėja, glaudžiai susijusi su švietėjų tikėjimu 
perspektyvia žmogaus būtimi, proto visagališkumu ir socialine pažanga. Civi- 
lizacija ilgainiui imama suvokti kaip racionalus, vientisas absoliutas, socialinės raidos 
idealas, miestiškos kultūros ir rafinuoto elgesio įtvirtinimas. Civilizacijos idėja, spar- 
čiai plėsdama teritorines ir laiko ribas, pamažu tapo ne tik skiriamuoju miesto, 
bet ir Europos bruožu, priešpriešinamu beveik visam likusiam „barbariškam“ 
ir „necivilizuotam“ pasauliui. 

Vadinasi, civilizacijos terminas švietėjams pirmiausia įprasmino Europos kul- 
tūros ir dvasios išskirtinumą palyginti su kitų žemynų socialiniu gyvenimu bei kultū- 
ra. Civilizacija, kultūra padeda žmogui įveikti jo gamtinės prigimties ribotumą, 
egzistencijos vienkartiškumą, suvokti savo vertę, vienybę su gamta, visuome- 
ne. Kalbant apie šviečiamąją civilizacijos („civilizuotos Europos“) opoziciją 

laukinei būsenai („laukinių tautų“) verta priminti, kad jos ištakas aptinkame 
M. Montaigne'io 1549 m. veikaluose ir garsiuosiuose R. Descartes'o Discours de la 
mėthode („Samprotavimuose apie metodą“, 1637). 

Civilizacijos idėjos raidoje išryškėjo naujas aspektas - žmonijos istoriją imta 
traktuoti kaip vientisą pažangų judėjimą, į kurį įtraukiamos visos pasaulio tautos ir 
etninės bendrijos. Šis pasaulinių civilizacijos procesų „vientisumo“ suvokimas civiliza- 
cijos terminui kartu teikia naują svarbų visuotinumo aspektą, todėl jis vartojamas vie- 
naskaita. Iš čia kyla ypatingos, „civilizuojančios“ pasaulį europinės kultūros mi- 
sijos suvokimas: Europa, būdama civilizacijos viršūnė, privalo skleisti „civili- 
zacijos šviesą“ visam pasauliui. Laukiniškumo ir civilizacijos priešprieša bei 
pažangus civilizacijos procesų visuotinumo iškėlimas tokios Vakarų civilizaci- 
jos misijos švietėjų idėją teoriškai pagrindžia. 

Švietėjai dramatiškai suvokė etnocentrizmo ir universalizmo dilemą. Šis 
nuolatos atviras išliekantis patriotizmo bei kosmopolitizmo, meilės tėvynei ir 
žmonijai konfliktas vertė juos, sprendžiant konkrečias civilizacijos problemas, 
teikti pirmenybę universaliam žmonijos ar vietiniam tautiniam pradui. Pripa- 
žintina, kad nors tautiniai sentimentai išliko, dauguma švietėjų suprato esą 
planetos gyventojai; tėvynė jiems pirmiausia yra Žemė ir su ja susijusi abstrak- 
ti žmonijos idėja. 

Civilizuotai Europai dauguma švietėjų suteikė racionalaus proto princi- 
pais paremtą teisę visas pirmykštes ir necivilizuotas pasaulio tautas įtraukti į 
vienalytį moralinės, mokslinės, technologinės pažangos procesą. Europos ci- 
vilizacijos modelis siūlomas kaip vienintelis tinkamas žmonijai. Kaip minėjo- 
me, tokioms besąlygiškoms daugelio švietėjų idėjoms oponavo antiraciona- 
listinė Europos civilizacijos kritika, kuri paskatino atsirasti ir kitą civilizacijos 
sąvokos interpretaciją, klibinusią vyraujančias eurocentrines nuostatas. Jos ša- 
lininkai, nepaisydami normatyvinių palyginti su Europos civilizacija skirtu- 
mų, pripažino istorinę ne tik Artimųjų Rytų, egiptiečių, indų, kinų, japonų 
civilizacijų, tačiau ir Meksikos, Peru, Šiaurės Amerikos indėnų, Brazilijos abo- 
rigenų kultūrų vertę. 

Romantinis požiūris į Vakarų civilizacijos prieštaravimus ir Rytų nostalgija 


Pirmieji XIX a. dešimtmečiai civilizacijos studijų istorijoje yra savotiškas Rytų 
renesansas, laikotarpis, kuomet Rytų pasaulis skleidėsi žavėdamas, viliodamas 
naujais įstabiais atradimais. „Rytų renesansas — antrasis renesansas, priešingas 
pirmajam, jo sąvoka ir tema yra labai artimos rašytojams romantikams; taip pat 
kaip ir indų renesansas: taigi jis reiškia atnaujinimą tos aplinkos, kuri atsirado 
XIX a. pasklidus sanskritiškiems tekstams Europoje; jų gaivinamą poveikį gali- 
me prilyginti tam, kurį turėjo XV a. graikų manuskriptų ir jų bizantietiškų ko- 
mentatorių atsiradimas užgrobus Konstantinopolį“ [Schwab, 1950, p. 18]. 

Šis Rytų renesansas yra tarsi skambus romantizmo ideologijos šūkis, šian- 
dieną jau gerokai primirštas. Romantikų pasaulėjautai būdingas svajingumas, 
panteizmas, grožio, kaip aukščiausios tiesos, kultas, susiejimas su Rytais, kaip 
autentiška būtimi. Romantinis potraukis tolimoms egzotiškoms Rytų kultūroms 
tiesiogiai siejosi su naujų jausminių pojūčių, malonumų paieška, nepasitenkini- 


90 


Romantinis požiūris į Vakarų civilizacijos prieštaravimus ir Rytų nostalgija 


mu savąja Vakarų civilizacija, kurioje kūrybingos asmenybės jautėsi nutolusios 
nuo pirmapradžių būties šaknų. Jie maištavo prieš tai, kas Vakarų civilizacijoje 
buvo dirbtina, svetima kūrybingai asmenybei, kas varžė jos dvasinius siekius. 

Egzotiški Rytai audrino romantikų dvasią, juslingumą, padėjo pakilti virš 
pilkos kasdienybės. Tai nukreipė romantikus ir A. Schopenhaueri į Rytus, skatino 
jų kritinius išpuolius prieš krikščioniškąją kultūros tradiciją. Į naujoves linkstan- 
tiems romantikams sąvoka Rytai buvo autentiškumo simbolis. Todėl jos seman- 
tinių prasmių laukas išsiplėtė vos ne iki begalybės. Rytai romantinei pasaulėžiū- 
rai pirmiausia buvo estetinė kategorija, priemonė pabėgti nuo neapkenčiamos fi- 
listerinės tikrovės į įsivaizduojamą poetinių svajų pasaulį, kurio šerdis buvo ro- 
mantinė Rytų vizija. Gilinantis į romantikų orientalizmą, neretai susidaro įspū- 
dis, kad jie pirmiausia siekė suvokti save, romantinės sielos gelmes per santykį 
su savąją Rytų pasaulio vizija. 

Į spalvingą Rytų civilizacijų pasaulį gilinamasi įvairiai. Susiklostė tam tikros 
mokslinių tyrimų sritys. Iš pradžių dėmesys krypo į Senojo Testamento apibrėžtą 
Artimųjų Rytų regioną (Egiptas, Palestina, Persija, Sirija, Turkija, Babilonas). Vėliau 
vis labiau imama domėtis Indija. O dar po kurio laiko mokslinė mintis nusigavo į 
Tolimuosius Rytus (Kiniją, Japoniją). Atsirado bendra Rytų ir Vakarų kultūros isto- 
rijos problema, ryškėjo judaistikos, egiptologijos, indologijos, sinologijos, japonis- 
tikos, arabistikos kontūrai, išskirtos konkrečios Rytų kultūrų istorijos epochos. 

Apskritai jau Šviečiamajame amžiuje išryškėjo vienas prancūziškojo ir vo- 
kiškojo orientalizmo skirtumas, ypač akivaizdus XIX a. Racionalūs, pasižymin- 
tys subtiliu estetiniu skoniu prancūzai, gilindamiesi į Rytų civilizacijas, pirmenybę 
dažniausiai teikė jiems dvasiškai artimesnei kinų ir su ja artimai susijusiai japonų 
civilizacijoms, kadangi prancūzus žavėjo aiškus racionalizmas, meninės kultūros rafi- 
nuotumas ir artistizmas. Labiau vertinančius sudėtingas teorines konstrukcijas ir dva- 
sios metafiziką vokiečius labiau domino indų filosofijos, religijos tradicijos, kuriose jie 
rado daug jiems dvasiškai artimų idėjų. Orientalizmas paveikė Vakarų narcisizmą, 
švietėjišką tautų dalijimą į „civilizuotas“ ir „barbariškas“. Ideologines klišes pa- 
mažu išstūmė lyginamieji kultūrų tyrinėjimai. 

Dėl to labai sparčiai pradėjo plėtotis lyginamieji civilizacijų tyrinėjimai. 
Vis dėlto švietėjų ir romantikų koncepcijos dar nebuvo paremtos griežtais jos 
principais. Rytų civilizacijose pirmiausia buvo ieškoma į europinės kultūros for- 
mas panašių apraiškų. Tokį supaprastintą požiūrį nulėmė tai, kad žmogaus pa- 

žinimas visada remiasi jau žinomomis struktūromis. Tad lyginamosiose civili- 
zacijų studijose įsivyravo atsitiktinių analogijų metodas, sukurtas iš abstrakčių ka- 
binetinių teorijų arba asociatyvių palyginimų. 

Romantizmo idėjų klestėjimo epochoje švietėjų dėmesys Kinijai palaips- 
niui užleido vietą susidomėjimui arabų musulmonų pasauliu, Egiptu ir Indija. 
Prancūzų romantizme formuojasi Egipto ir Artimųjų Rytų, o vokiečių bei an- 
glu romantizme - Indijos kultūros atradimas ir su juo susijęs kultas, kuriam 
teikiama nepasiekiamo idealo ir mistinė prasmė. 

Taigi romantizmo epochoje sinologines studijas užgožė 1798-1799 m. Na- 
polėono žygio į Egiptą bei Siriją sukelta arabizmo ir egiptomanijos banga, kuri 
paskatino mokslinės orientalistikos plėtotę. Iki Napolėono žygio Egiptas euro- 
piečiams buvo egzotiška, paslaptinga šalis, apie kurią žinios buvo dažniausiai 
paremtos antikos autorių Herodoto, Strabono, Diodoro ir Plutarcho tekstais, 
paivairintais negausiais vėlesnių autorių liudijimais. 

Napolėono žygyje kariuomenę lydėjo daug įvairių sričių prancūzų moks- 
lininkų, kurie pirmą kartą tiesiogiai susidūrė su didingų praeities kultūrų pėd- 
sakais. Sąlytis su Egipto ir Levanto civilizacijomis išplėtė europiečių pasaulinės 
kultūros istorijos suvokimą. Rytų civilizacijos paminklai audrino mokslininkų 
vaizduotę, šnibždėjo jiems, kad toje pasaulinės kultūros vizijoje, kuri vyrauja 
Europoje, kažkas yra ne taip. Neišrankiam vakariečiui Rytų kultūrų pasaulis ir 
žmonės anksčiau atrodė kaip homogeniškas sociokultūrinis reiškinys, sukurp- 
tas pagal vieną stereotipinį vaizdinį. Tačiau realūs Egipto ir Levanto civilizacijų 
istorijos paminklai sunkiai derinosi su vakariečių vaizduotės sukurta Rytų vizi- 
ja ir Viduržemio jūros regiono kultūros istorijos interpretacija. 

Napolėoną lydėjusių Mokslininkų komisija pradėjo leisti 24 tomų gausiai 
iliustruotų raižiniais knygų seriją, kuri aprėpė įvairius Egipto ir Artimųjų Rytų 
kultūros aspektus. „Paslaptingieji Rytai“ Vakarų mokslininkams atrodė kaip kul- 
tūrinė istorinė mįslė: čia jie išvydo daug skirtingų kultūros pasaulių, kuriuose 
tūkstantmečių tradicijos atsispindėjo dabartyje, skleidėsi gyvenimas, besiremian- 
tis kitais dėsniais, kitoks juslingumas, mąstymas, nesutampantis su pamatinė- 
mis vakariečių mąstysenos nuostatomis, etiniais gyvenimo principais. Į akis kri- 
to kultūros tradicijų, socialinio gyvenimo normų ir etinių idealų stabilumas, 
griežtas elgesio bei mandagumo kodeksas. Paskiri mokslininkai ir žygio daly- 
viai patyrė stiprų Rytų kultūrų žavesio poveikį ir tapo orientalizmo šalininkai. 

Pirmoji speciali Rytų kalbų mokykla Paryžiuje 


Tyrinėdami Avestą ir sanskritiškąją literatūrą Vakarų mokslininkai plačiai 
rėmėsi vietiniais mokslininkais, kurie žodžiu perduodavo iš kartos į kartą sak- 
ralinius senosiomis persų ir sanskrito kalbomis sukurtus tekstus. Šios senosios 
kalbos tarp šventikų gyvavo panašiai kaip Europoje lotynų kalba. Tačiau Egip- 
te senųjų rašto tradicijų saugotojų ir transliatorių jau nebuvo. Todėl Vakarų 
mokslininkai, susidūrę su mislingais senovės egiptiečių hieroglifais, turėjo ieš- 
koti jų iššifravimo būdų. 

Dar 1799 m. prancūzų mokslininkai aptiko 195 m. pr. Kr. - Ptolomėjaus V 
- laikų užrašą, kuriame greta žynių naudojamo hieroglifinio bei plačiau papli- 
tusio demotinio buvo ir graikiškas vertimas. Mokslininkai ilgai ieškojo hierog- 
lifinių ženklų atitikmenų sistemos. Šį sudėtingą rebusą išsprendė 1822 m. pran- 
cūzų orientalistas J.-E Champollionas. Kai jis po dvejų metų paskelbė studiją 
Précis du système hiéroglyphique („Hieroglifinės sistemos apybraiža“) Vakaruose 
prasidėjo galinga egiptomanijos karštligė. 

Nuo šiol Vakaruose ryškėja esminis posūkis į akademinį Rytų civilizacijų 
kultūros pažinimą. Tos epochos moksliniai interesai aprėpė klasikines kalbas, 
antikos bei renesanso kultūras. Egipto ir Artimųjų Rytų kultūrų analizė padėjo 
atrasti gilesnės europinės kultūros ištakas; tai skatino intensyvią Azijos studijų 
plėtotę Prancūzijoje ir kitose Vakarų Europos šalyse. 

„1798 m. atnešė nelauktą pergalę. Buvo surastos savojo kultūrinio paliki- 
mo ištakos. Po antrinio iš naujo požiūrio taško lotynų ir graikų klasikos pažini- 
mo Vakarų mokslininkai ėmė perprasti arabų ir islamizuotą persų klasiką, kinų, 
Tolimųjų Rytų klasiką, sanskrito hinduistinės civilizacijos literatūrą ir, nesiten- 
kindami tyrinėjimu senovės žydų Biblijos originalų, kuriais krikščionių bažny- 
čia dalijosi su judėjų diaspora, Vakarų mokslininkai tuomet taip pat perprato 
senovės iraniečių kalbą, kuria parašyti klasikiniai zoroastrizmo tekstai. Vadina- 
si, paveldėję visus praeities turtus, kurie išliko tarp gyvų civilizacijų kultūros 
palikimo, Vakarų mokslininkai pradėjo atskleidinėti užslėptas brangenybes, tūks- 
tantmečiais gulėjusias po žeme ir jau visiškai pamirštas“ [Toynbee, 1991, p. 621]. 

Archeologijos ir lyginamosios kalbotyros raida plėtė kultūrologijos akira- 
čius, klojo akademinių Azijos studijų pamatus Vakaruose, o gausybė naujų faktų 
vertė mokslininkus pasaulinės civilizacijos istoriją vertinti kitaip. Stiprėjo būti- 
nybė aiškintis neeuropines Vakarų civilizacijos ištakas (biblistika, hebraistika, 
arabistika, bizantologija, bažnyčios istorija, indoarijų filologija, lyginamoji mi- 
tologija). Orientalistika plėtojosi stichinio įvairių mokslų konglomerato pavi- 
dalu. Mokslininkai sporadiškai tyrinėjo įvairius į jų regos lauką pakliuvusius 
neretai egzotiškus įvairių Rytų kultūrų reiškinius sąmoningai ar nesąmoningai 
remdamiesi Vakarų kultūros istorijos suformuotos pasaulėžiūros nuostatomis 
ir mokslinio tyrinėjimo principais. 

Orientalizmas darėsi vienu svarbiausių romantinės pasaulėjautos elemen- 
tų. Linkstanti į neapibrėžtumą ir norminimo nepripažįstanti romantikų kultūros 
jiems dvasiškai artimomis gamtos ir meno stichijomis. Rytus romantikai laikė ki- 
tokiu, svetimu merkantiliems Vakarams, dvasingu bei intriguojančiu kultūros tipu. 

Romantinio orientalizmo pakilimo metu Rytai supoetinami. Jie dažniau- 
siai atrandami gilinantis į Biblijos keliamas mįsles, aiškinantis sudėtingus kul- 
tūrinius pokyčius, vykusius romantikų idealizuojamais viduramžiais, kur susi- 
pina hebrajų ir arabiškojo pasaulio kultūrų elementai. Dėl to Rytų sinonimu 
romantizmo epochoje tapo Senojo Testamento apibrėžta kultūrinė ir geografi- 
nė erdvė. Ten romantikai ieškojo „aukščiausios romantinės poezijos“, „išmin- 
ties gelmės“, prieglobsčio nuo niūrios kasdienybės. Tačiau paskiri romantikai 
domėjosi egzotiškąja Indija, kurios kultūra, religija, kalba jiems atrodė dvasiš- 
kai artimos krikščioniškajai Vakarų ir Artimųjų Rytų civilizacijoms. Pripažin- 

dami universalios pasaulinės kultūros raidos teoriją, Rytuose jie ieškojo savo- 
sios kultūros ištakų. Tai paaiškina romantizmo epochos mąstytojų požiūrį į In- 
diją kaip į tos pačios žmonijos kultūrinės raidos linijos, kurią jie regėjo Europo- 
je, ištaką ir sudedamąją dalį. 

1801-1802 m. A. H. Anguetil Duperronas paskelbė Oupnek' hat - 50 upani- 
šadų, iš tarpinės persų kalbos išverstų į lotynų kalbą, kurios įkvėpė A. Schopen- 
haueri. 1804 m. išspausdinama A. H. Anquetil Duperrono oponento J. M. Degėrai- 
do studija Histoire comparėe des systhėmes de philosophie („Lyginamoji filosofijos sis- 
temų istorija“), 1808 m. — E Schlegelio Uber die Sprache und Weisheit der Inder („Apie 
indų kalbą ir išmintį"), 1811 m. - E R. Chateaubriand'o L'Itineraire de Paris a Jerusa- 
lem („Kelionė iš Paryžiaus į Jeruzalę“), 1818 m. - programinis A. Schopenhauerio 
veikalas Die Welt als Wille und Vorstellung („Pasaulis kaip valia ir vaizdinys“). 

A. Schopenhaueris ir F Schellingas, nusivylę Vakarų racionalizmu, domė- 
josi indų filosofijos tradicijomis. Jaunas, dvidešimt penkerių metų A. Schopen- 
haueris, 1813 m. paskatintas orientalisto E Mayerio, pasinėrė į A. H. Anquetil 
Duperrono išverstų indų upanišadų studijas, kuriose surado raktą į pamatinių 
žmogaus būties problemų sprendimą. Indų filosofijos įtaka F Schellingui išryš- 
kėjo daugiausiai jau vėlyvuosiuose, po 1845 m., mitologinės filosofijos veikaluo- 
se. Pirmųjų trijų XIX a. dešimtmečių filosofinė ir grožinė literatūra, dailė pilna 
orientalistinių motyvų. 

J. G. Herderio bei prancūzų civilizacijos teoretikų idėjos paveikė ir Jenos 
romantikų lyderį Novalį. Nors pastarojo dėmesys Rytams apsiribojo entuzias- 
tingais raginimais „atkreipti žvilgsnius į įstabų Rytų pasaulį“, tačiau kaip tik jis 
paskatino pagrindinį Jenos ideologą F Schlegeli profesionalioms orientalistinéms 
studijoms - 1802 m. jis išvyko į Paryžių. Mokėsi persų ir sanskrito kalbų, domė- 
josi zoroastrizmu, žymiausiais persų poetais, indų mitologija, poezija, filosofi- 
nėmis sistemomis. Knygoje „Apie indų kalbą ir išmintį“ jis teoriškai pagrindė 
Rytų ir Vakarų civilizacijų lygiavertiškumą, išplėtojo nepriklausomų vietinių kul- 
türu koncepciją. F. Schlegelis teigė, jog visos didžiosios kultūros žmonijos istori- 
jai yra vienodai svarbios. Jos nueina sudėtingą raidos kelią nuo mistinės tiesos 
įžvalgos, kurioje skleidžiasi jų svarbiausios vertybės, iki racionalių konstrukcijų, 
patvirtinančių paviršutinišką išsilavinimą ir sekinančių kūrybinį polėkį. Rytais 
užsikrėtė A. Schlegelis, L. Tiecke'as, E Rūckertas. 1803 m. L. Tiecke'as, užsidegęs 
romantinio universalizmo idėja, laiške E Schlegeliui rašė apie Rytus ir Vakarus, 

kaip apie glaudžiai susijusias ir viena ki- 


tą „papildančias kul- tūros formas“. 
Vokietijoje spar- čiai skleidėsi susiža- 
vėjimo Indijos kultū- ra, jos kalbomis ir li- 
teratūra epocha, susi- jusi su Jenos roman- 
tikų, ypač brolių E ir A. Schlegelių, veikla. 
Vienas svarbiausių ro- mantikų nuopelnų - 
supažindinimas su Rytų, ypač indų, lite- 
ratūra. E ir A. Schlege- liai yra nuoseklaus 
indų literatūros tyri- nėjimo Vokietijoje 
pradininkai. Dar 1800 


ideologas E Schlegelis 


m. Jenos romantikų 
Athenaeum žurnale 


paskelbė naują ro- mantinio orientaliz- 


mo manifestą, kuria- | me teigė išsvajotą 


Friedrichas Schlegelis f e ES 
čiausios poezijos 


„erudicijos ir aukš- 
jungtį. Manifesto esmę galime apibūdinti lakia fraze: Im Orient mūssen wir das 
hėchste Romantische suchen (Rytuose turime ieškoti aukščiausio romantizmo). 

Šis teiginys išreiškė naujo galingo „Rytų renesanso“ ideologiją. E ir A. Schle- 
geliai, nesitenkinę romantiniu Rytų aukštinimu, pasinėrė į indologijos studijas. 
Jų universalią pasaulėžiūrą itin veikė G. Forsterio idėjos. Pažintis su sanskrito 
tekstais skatino F ir A. Schlegelius, E Boppą ir kitus lyginti kalbas bei kultūras. 
Pirmieji sanskrito kalbą laikė savotiška pirmaprade kalba, iš kurios išsirutulio- 
jo graikų, lotynų, romaniškosios, germaniškosios, persų ir kitos kalbos. 

Eurocentrinės pasaulėžiūros ribotumas ir lyginamosios metodologijos nuo- 
statos buvo aptartos E Schlegelio. Knygoje „Apie indų kalbą ir išmintį" jis iškė- 
lė vėlesnėms lyginamosioms kalbos ir kultūros studijoms svarbią hipotezę, kad 
literatūrinė sanskrito kalba yra giminiška graikų, lotynų ir persų kalboms. Šią 
prielaidą jis grindė aptikęs daug bendrų žodžių šaknų ir įžvelgęs panašią kal- 
bos bei gramatikos sandarą. Sanskrito kalbą jis traktavo kaip seniausią minėtų 
kalbų ištaką. Iš čia atsirado požiūris į indų kultūrą kaip į jaunesnės europinės 
kultūros ištaką. 

E Schlegelis atmetė tiesinės istorinės pažangos idėją. Apie svarbiausių kul- 
tūros įvykių sklaidą, sąryšingumą, jo nuomone, prasmingai galima kalbėti tik 
apsiribojant vienos konkrečios civilizacijos raida. Kita vertus, jam atrodo, kad 

vienodos kultūrinės prielaidos Europoje 


ir Azijoje turi lemti ir analogiškus kultūros 
bei meno reiškinius. Šitaip grindžiama jo 
lyginamoji nuostata Rytų ir Vakarų tautų 
kultūros istoriją laiky- ti daugybės įvairių 
tradicijų visuma. „Kaip kad tautų isto- 
rijoje, — rašė jis, — azi- jiečiai ir europiečiai 
sudaro vieną didelę šeimą, o Azija ir Eu- 
mą, taip ir į visų kul- 
rą reikėtų žvelgti kaip 
nintelę vientisą struk- 


ropa — vientisą visu- 
tūringų tautų literatū- 
į nuoseklią raidą, vie- 
tūrą ir kūrinį, vieną di- džią visumą, kurioje 


vienašališki bei riboti požiūriai išnyksta sa- 


vaime, daug kas tam- pa savaime supran- 


Augustas Schlegelis 


tama ir sušvinta nau- jai tik šitaip susiję“ 
[Schlegel, 1983, t. 2, p. 272]. Nors F Schlegelis atvėrė naujas lyginamosios analizės 
perspektyvas kultūrologijos ir lingvistikos srityse, tačiau apgailestavo, kad dar 
negalima rimtai atsidėti lyginamosioms mitologijos ir filosofijos studijoms. 

Ne mažiau svarūs nuopelnai indologijai priklauso A. Schlegeliui, kuris sansk- 
rito kalbą išmanė jau kaip akademinis mokslininkas. 1818 m. Bonoje jis įkūrė 
pirmąją Vokietijoje sanskrito kalbos katedrą, kurioje išaugo daug puikių vokie- 
čių indologų, ir jai vadovavo. Mokslininkas parašė pirmuosius vokiškus sansk- 
rito kalbos vadovėlius, išvertė Bhagavadgytos ir Hitopadeši tekstus, Bonoje pra- 
dėjo leisti paskirus Indische Bibliothek („Indų biblioteka“) tomus, kurių reikšmė 
indologijos raidai Vokietijoje buvo didžiulė. Taigi orientalistika įgavo naują 
mokslinį pamatą ir prasidėjo, R. Schwabo žodžiais tariant, „beveik neįtikėtinų 
ritmų lingvistinių atradimų“ epocha [Schwab, 1950, p. 16]. 

Pirmieji trys XIX a. dešimtmečiai Vokietijoje - tai intensyvios indologijos 
raidos tarpsnis, kuomet, ypač trečiajame dešimtmetyje, įsteigus indologijos ka- 
tedrą Bonoje, prasidėjo sistemingi sanskritiškų rankraščių tyrinėjimai. 1819 m. 
A. Schlegelis studijoje Uber den gegenwartigen Zustand der indischen Philolo- 
gie („Apie šiuolaikinę indų filologijos būklę“) išvardija tik apie dešimt sansk- 
rito kalba parašytų tekstų, o praslinkus vos daugiau nei dešimtmečiui išleis- 
toje E Adelungo studijoje Versuch einer Literatur der Sanskrit-Sprache („Literatū- 

riniai bandymai 
350. 1891 m. T. Auf- 
alfabetiniame küri- 


sanskrito kalba“) - 
rechto paskelbtame 
nių ir autorių sansk- 
ritiškų tekstų katalo- ge Catalogus catalo- 
giorum. An alphabeti- cal register of Sanskrit 
works and authors — ju jau dešimtys tüks- 
tančių. XIX a. sansk- rito kalbos tyrinėji- 
mai įsitvirtino visuo- se pagrindiniuose 
Europos universite- tuose ir ji pasidarė 
kia kita Rytų kalba. 


nį statusą lėmė itin 


svarbesnė nei bet ko- 
Jos ypatingą moksli- 
aktuali lyginamosios kalbotyros proble- 


matika, kurios užuo- mazgos išryškėjo 


dar A. Anguetil Du- perrono, W. Jones, 
SA Franzas Boppas : 
E Schlegelio ir E. Bop- po veikaluose. 

Reikšminga šio meto asmenybė - lyginamosios kalbotyros pradinininkas 
Franzas Boppas (1791-1867), kuris patyrė stiprią F ir A. Schlegeliu indologiniu 
studijų poveikį, o nuo 1812 m., vadovaujamas garsaus prancūzų orientalisto 
S. de Sacy, Paryžiuje studijavo arabų, persų kalbas. Mokslininkas išgarsėjo pa- 
skelbęs fundamentalų 4 tomų lyginamosios kalbotyros veikalą Vergleichende 
Grammatik des Sanskrit, Send, Armenischen, Griechischen, Lateinischen, Litauischen, 
Altslawischen („Sanskrito, zendo, armėnų, graikų, lotynų, lietuvių, senovės sla- 
vu lyginamoji gramatika“, 1824-1827). 

Drang nach Osten buvo romantizmo epochos šūkis. Indologines publikaci- 
jas plačiai aptarinėjo iškiliausi Vokietijos protai J. W. Goethe, J. Herderis, W. von 
Humboldtas, E Schilleris, J. Fichte, E ir A. Schlegeliai, G. Hegelis, E Schellingas, 
Novalis, L. Tiecke'as, L. Brentano, F. Boppas, P. Bohlenas ir daugelis kitų. Pažintis 
su sanskrito tekstais skatino susidomėjimą lyginamosiomis kultūros studijomis 
ir ypač vis didesnį populiarumą įgaunančia indų filosofija bei literatūra. 1830 m. 
Karaliaučiuje pasirodė pirmasis apibendrinantis Senovės Indijos kultūrai skirtas 
P. Bohleno (1796-1840) veikalas Das alte Indien („Senovės Indija“), kuriame, re- 
miantis tuo metu Europoje prieinamu indologinių žinių kompleksu, apžvelgia- 
mi įvairūs šalies mitologijos, epų, religijos, filosofijos ir literatūros aspektai. Šiuo 
leidiniu vėliau rėmėsi daugelis indų kultūros tyrinėtojų Vokietijoje. 

Pagrindiniai romantinio orientalizmo šaukliai Prancūzijoje buvo E R. Cha- 
teaubriand'as, V. Hugo, A. Dumas tėvas, G. de Nervalis, A. de Musset, A. de 
Lamartine'as ir T. Gautier, kurie, keliaudami po Artimuosius Rytus, turėjo ga- 
limybę tiesiogiai pažinti šias šalis. E R. Chateaubriand'as buvo pirmasis pran- 
cūzų romantikas, kurio minėtoje knygoje sukurtoje po kelionės į Palestiną ir 
Egiptą 1811 m. dramatiškai atsispindėjo europinis „kitų“ Artimųjų Rytų kultū- 
rų suvokimas. Jis apeliavo į hebrajiško pasaulio erdvę, G. de Nervalis žavėjosi 
Kairo intymumu, T. Gautier - Konstantinopolio kultūrinio peizažo daugias- 
luoksniškumu, V. Hugo - arabizuotoje Pietų Ispanijoje vaikystėje patirtais įspū- 
džiais. Niekuomet anksčiau Vakarų kultūros istorijoje poetinė paslaptingų ir 
viliojančių Rytų vizija neįgavo tokios magiškos, metaforiškos prasmės, tokio 
pagarbaus jaudulio. Jo kupinas jaunojo V. Hugo įvadas į knygą Les Orientales 
(„Rytietiški motyvai“, 1829), G. de Nervalio Voyage en Orient („Kelionė į Rytus“, 
1851) M. de Stael, Ch. Nodier ir kitų kūriniai. 

Prancūzų istorikas E. Ouinet knygoje Le genie des religions („Religijų geni- 
jus“, 1832) prabilo apie „orientalistinį renesansą“, skleidžiantį „naujo huma- 
nizmo“ idėjas ir siekiantį praturtinti graikų-romėnų palikimą. Romantinio 
orientalizmo iškilimo metu apie 1830 m. labai aktyviai reiškėsi T. Gautier, ku- 
ris vadino save rytiečiu ir mėgo sakyti, kad „įsivaizduoja tarsi jis gyventų Ry- 
tuose“. Ypač žavėjosi Egiptu. Rytams T. Gautier skyrė daug straipsnių, parašė 
orientalistine tematika kūrusių dailininkų parodų recenzijų. Rytų nostalgija 
jaučiama knygose Mademoiselle de Maupin („Panelė Maupin“, 1835-1836) ir Le 
Roman de la Momie („Mumijos romanas“, 1858), turėjusiose didžiulį pasiseki- 
mą. Beveik trisdešimt penkerius metus kiekvieną pavasarį T. Gautier rašė iš- 
samias Dailės salono recenzijas arba feljetonus, kuriuose daug dėmesio skyrė 
dailininkams orientalistams. Orientalistiniai motyvai skverbėsi į įvairias meno 
sritis. Anot C. Grossiro, 1820-1830 m. tarpsnis Prancūzijoje — tai tikra „orienta- 
listinė karštligė“ [Grossir, 1984, p. 69]. Orientalizmas romantinėje dailėje - at- 
skira plati tema, kadangi susižavėjimo Rytais pėdsakų regime daugelio žymiau- 
sių šio meto prancūzų - A. G. Decamps'o, E. Delacroix, A. Deuzats'o, P. Maril- 
hat, C. Nanteuil, T. Chassėriau, H. Vernet, T. Frere'o, E. Flandrino - ir anglų 
tapytojų W. Wyldo, D. Robertso, J. E Lewis, E. Learo, E Dillono, T. Seddono ir 
daugelio kitų šalių dailininkų drobėse. 


Francois Pierre Guillaume Guizot 


E-P.-G. Guizot ir prancūzų civilizacijos teorijos sukūrimas 


Romantinis orientalizmas pamažu keitė vakarietiškąją pasaulinės civiliza- 
cijos istorijos sampratą. Romantizmo sukelta Rytų pasaulio „atradimo“ banga 
Vakarų civilizacijos idėjų istorijoje nulėmė tris pagrindines kryptis: 1) pozityvią- 
ją, entuziastingą, įsitvirtinusią romantikų ir iracionalizmo korifėjaus A. Schopen- 
hauerio, o vėliau - jo sekėjų koncepcijose, 2) konservatyviąją eurocentrinę, išryškė- 
jusią G. Hegelio „Istorijos filosofijoje“, ir 3) nuosaikiąją, pastebimą daugelio žy- 
mių istorikų, Vakarų civilizacijos teoretikų, orientalistų ir lyginamosios metodo- 
logijos pirmtakų koncepcijose. 

XIX a. pradžioje, klestint romantiniam orientalizmui, kultūrologinė mintis 
įžengė į naują raidos etapą, nes susiformavo įtakingos prancūzų civilizacijos te- 
oretikų mokyklos, vokiečių klasikinio idealizmo, iracionalizmo kryptys. Civiliza- 
cijos problematikos sklaidai itin stiprų poveikį padarė Rytų ir kitų neeuropinių 


civilizacijų pažinimas. Civilizacijos bei kultūros sąvokos XIX a. pradžioje plačiai 

paplito humanitariniuose moksluose, įgavo naujų prasmių ir atspindėjo įvairius 
socialinius bei kultūrinius pasaulio procesus. „Bendromis mokslininkų, keliauto- 
jų, lingvistų ir tų, kuriuos, neturint tikslesnio žodžio, tenka vadinti filosofais, pa- 
stangomis, - rašė L. Febvre'as, - civilizacijos sąvoka, buvusi tokia paprasta, tik 
atsiradusi įgavo naujų prasmių ir savybių, kurių anksčiau nebuvo galima numa- 
tyti“ [Febvre, 1930, p. 33]. 

Vakarų ekonominės galios stiprėjimas skatino kolonializmą ir eurocentriz- 
mo ideologiją. Švietėjų iškelta civilizuojančios pasaulį europinės kultūros misijos 
idėja XIX a. pradžioje įgijo naują ekspansinę prasmę ir teoriškai pagrindė euro- 
centrinę kolonializmo ideologiją. Vakarų ekspansijai plintant į kitus žemynus, 
civilizacija buvo aiškinama kaip visai žmonijai būdingas protingas absoliutas, prie 
kurio turi jungtis visos skirtingose socialinės raidos pakopose esančios pasaulio tautos. 
Vakarų civilizacija tapatinama su tikrąja civilizacija ir suvokiama kaip šios įsigalėjimas, 
kaip ideali visų kitų tautų ar visuomenių būsena, kurios būtina siekti. Prancūzų civili- 
zacijų teoretikas M. Maussas taikliai pažymi, kad „XIX a. savo civilizaciją suvokė 
kaip Civilizaciją apskritai“ [Mauss, 1930, p. 104]. 

Vakarų civilizacija, tapusi Civilizacijos idėjos įsikūnijimu, tarsi gavo „proze- 
lito“ vaidmenį ir turėjo atlikti kitų neeuropinių tautų „vesternizaciją . Brutalio- 
mis ir rafinuotomis priemonėmis Europa diegė kitoms, „primityvioms“, „lauki- 
nėms“ ir „necivilizuotoms“, tautoms „vienintelę teisingą“, „tobuliausią“ krikščio- 
niškąją Vakarų religiją, etiką, filosofiją, meną, gyvenimo būdą, vertybines orien- 
tacijas. „Dieviškojo išrinktumo“, besąlygiško pranašumo ir misionieriškos proze- 
litinės misijos idėjomis buvo grindžiami siaubingi Vakarų kolonizatorių nusikal- 
timai įvairiuose žemynuose. 

Tačiau kartu su eurocentrizmu XIX a. pradžioje plito ir švietėjų idealus nei- 
gianti laikysena, kuri sietina su J.-J. Rousseau idėjų atgimimu ir romantiniu uni- 
versalizmu. Romantizmo idėjos ir gilūs socialiniai sukrėtimai vertė suabejoti ci- 
vilizacijos, kaip šviečiamojo moralinio idealo ir absoliučios vertybės, prasme, ny- 
ko švietėjiškos visuomenės pertvarkymo iliuzijos. Atskleisdami Vakarų civilizaci- 
jos raidos prieštaravimus, romantikai paneigė optimistines šviečiamąsias kon- 
cepcijas. Jų pasaulėjautoje ėmė ryškėti posūkis nuo šviečiamojo racionalizmo į 
juslinę panestetinę kultūros filosofiją. Civilizaciją romantikai galutinai atplėšė nuo 
dvasingos kultūros ir priešpriešino šiai kaip bedvasę mirusią struktūrą. Tokia nauja 
civilizacijos samprata tiesiogiai siejasi su Rytų pasaulio kultūrinių vertybių „atsi- 

vėrimu“ ir universalizmo bei istorizmo tendencijų stiprėjimu prancūzų civiliza- 
cijos teoretikų ir vokiečių klasikinio idealizmo šalininkų veikaluose. Romanti- 
kams kaip ir Tolimųjų Rytų spontaniškų krypčių (daoizmas, čan, dzen) sekėjams 
būdinga anticivilizacinė emocinė nuostata ieškoti glaudesnio ryšio su gamta. 

Pirmojoje XIX a. pusėje stiprėjant istorizmo tendencijoms, iškilo žymių pran- 
cūzų istorikų ir civilizacijos teoretikų plejada: C. H. Saint-Simonas, Ch. Fourier, 
Th. Jouffroy, E-P.-G. Guizot, J. Michelet, J. A. Gobineau, H. Taine'as, kurių 
veikaluose ryškėjo dvi pagrindinės civilizacijos sąvokos interpretacijos. Pirmiau- 
sia ji suvokta kaip pažangos judėjimas, tai yra „civilizacijos kelias“, idealus socia- 
linis modelis, būsena, į kurią krypsta žmogaus siekiai. Įsivyraujantis istorizmas 
civilizacijos tikslus siejo su žmogaus sugebėjimų plėtojimu ir idealaus žmogaus 
bei harmoningos visuomenės sukūrimu. Vis dažniau teigiama, kad civilizacijos 
istorija — tai visos žmonijos istorija. 

Prancūzų civilizacijos teoretikai ne tik perėmė šviečiamajam istorizmui bū- 
dingą tikėjimą racionalaus proto galia, bet ir išplėtojo romantinę įvairių civiliza- 
cijų istorinio savitumo idėją. Kita vertus, žmogų jie laikė istoriškai nekintančia 
esybe, pavyzdžiui, J. Michelet nuomone, „Žmogus mąstė, jautė ir mylėjo visuo- 
met taip pat“. 

Turbūt jokių abejonių nekelia tai, kad istorizmo stiprėjimas ir mokslininkų 
dėmesys neeuropinėms civilizacijoms nulėmė vieną svarbiausių civilizacijos idė- 
jos apmąstymo istorijoje lūžių, kurio esmė - vienalytės civilizacijos sąvokos išnyki- 
mas. Greta visuotinės universalios didžiosios civilizacijos atsiranda siauresnių istorinių 
ir pliuralistinių, atspindinčių daugybę įvairių koegzistuojančių ir keičiančių viena kitą 
civilizacijos formų. Pavyzdžiui, Th. Jouffroy savo istorijos filosofijos ir civilizacijos 
problemoms skirtose studijose, plėtodamas neišvengiamos tiesinės istorinės zmo- 
nijos pažangos koncepciją, iškelia daugybės skirtingų neeuropinių kultūrų koeg- 
zistavimo ir jų jungimosi į platesnes ,civilizacines šeimas“, sudarančias vieną žmo- 
nijos civilizacijos kamieną, idėjas. J. A. Gobineau, susižavėjęs indų civilizacija, 
teoriškai pagrindė kultūrinio reliatyvizmo ir rasizmo ideologiją, o gyvenimo pa- 
baigoje tapo vienu pirmųjų Vakarų civilizacijos žūties skelbėjų. J. Michelet, rem- 
damasis italų renesanso studijomis, apibrėžė tipologinius Vakarų civilizacijos 
bruožus ir kartu žavėjosi Rytų tautų filosofijos bei literatūros gelme, ypač Rama- 
yanos tekstu. Jis taip pat yra pirmasis keisto ideologizuoto respublikoniškojo ir 
prancūziškojo nacionalizmo hibrido šauklys, prancūzų civilizaciją traktuojantis 

kaip civilizaciją apskritai. Suvokdamas istorijos mokslo ribas C. H. Saint-Simo- 
nas prabilo apie visuminio griežtais mokslinio pažinimo metodais besiremiančio 
mokslo apie žmogų ir civilizaciją būtinybę. Jis teigė, kad mokslas apie žmogų iki 
šiol „apsiribojo tik spéliojimais", dėl to ragino suteikti mokslui apie žmogų pozi- 
tyvų mokslinį pobūdį, pagrindžiant jį stebėjimu ir kuriant tokius tikslius meto- 
dus, kokie taikomi tiksliuosiuose moksluose [Saint-Simon, t. 1, 1948, p. 167-168]. 
CH Saint-Simonas iškėlė socialinės pažangos idėją. 

Reikšmingų C. Saint-Simono ir Ch. Fourier mokyklų šalininkai civilizaciją 
apibūdino kaip tam tikrą visuomeninio gyvenimo tarpsnį, kurį pasiekė Europos 
tautos ir kuris siektinas kitoms. Šioje sampratoje svarbiausios idealo ir pažan- 
gaus nenutrūkstamo judėjimo į priekį idėjos, kurios reiškia tapsmą, tobulėjimą, 
artėjimą prie idealios visuomenės. Prancūzų civilizacijos teoretikų veikaluose ryš- 
kėja civilizacijos sąvokos krizė, siekimas ją pakeisti kultūros ir visuomenės ka- 
tegorijomis. Todėl dauguma pirmosios XIX a. pusės įtakingiausių civilizacijos 
teoretikų gvildeno ne civilizaciją, o visuomenę. Stiprėjant istorijos mokslo au- 
toritetui, civilizacijos procesai imti nagrinėti kaip konkrečios istorinės raidos 
padariniai, atsižvelgiant į tai, kaip jie atsirado ir kito iki dabartinės būsenos. 
Savo statusą siekė įtvirtinti praeities civilizacijas nagrinėjantis istorizmas. Dėl to 
prancūzų teoretikai ypač domėjosi praeities kultūros reiškiniais, siekė pažinti jų 
varomasias jėgas, ryšius su konkrečiomis istorinėmis sąlygomis. Pripažintas civi- 
lizacijos procesų negrįžtamumas, tiesinis vystymasis. Vėliau šį požiūrį įtvirtino 
Ch. Darwino knyga On the Origin of Species („Rūšių atsiradimas“), kuri ne tik 
teoriškai patvirtino nenutrūkstamos istorinės pažangos koncepciją, bet ir nulė- 
mė ilgalaikį evoliucijos teorijos įsigalėjimą Vakarų šalyse. 

Tačiau neabejotinai įtakingiausias pirmosios XIX a. pusės prancūzų teoreti- 
kas, grindęs prancūzų civilizacijos kaip pasaulinės civilizacijos centro idėją, yra 
C. Saint-Simono šalininkas, daugybės reikšmingų veikalų autorius Francois 
Pierre'as Guillaume Guizot (1787-1874). „Metodiškai ir, jei galima taip pasakyti, 
skrupulingai analizuodamas civilizacijos sąvoką, - rašė L. Febvre'as, - jis pateikė 
tautiečiams ne tik didingų minčių visetą, bet ir puikiai išplėtotos prancūzų teori- 
jos pavyzdį, kurioje (keliais meistriškais štrichais) išryškino ir sutaikė prieštarin- 
giausius požiūrius, pavertė juos patraukliais bei prieinamais protui (suprantama, 
tam tikrais atvejais kiek rizikingai supaprastindamas), praskaidrino migločiau- 
sius dalykus, paaiškino sudėtingas ir beviltiškas problemas" [Febvre, 1962, p. 516]. 


103 


XIX amžiaus civilizacijos teorijos metamorfozės 


Programiniuose veikaluose, sudarytuose iš Sorbonos universitete skaity- 
tų paskaitų - Histoire générale de la civilisation en Europe („Bendroji civilizacijos 
istorija Europoje“, 1828) ir Histoire de la civilisation en France („Civilizacijos isto- 
rija Prancūzijoje“, 1829), - E-P.-G. Guizot, remdamasis Th. Jouffroy idėjomis, 
prabilo apie visuotinę civilizacijos istoriją. Ji atspindi nenutrūkstamą paskirų 
tautų kultūros laimėjimų perdavimo ir pažangaus plėtojimo procesą. Tiesinės 
ir nenutrūkstamos istorinės civilizacijos pažangos idėjos yra mąstytojo civili- 
zacijos teorijos pamatas. Tarp žymiausių civilizacijos teoretikų jis iškilo kaip 
eksperimentinio racionalizmo šalininkas, nuoseklus Voltaire'o tradicijos tęsė- 
jas, neapsiribojantis politiniais faktais, tačiau pirmiausia siekiantis aprėpti civi- 
lizacijos istoriją apskritai, o, kita vertus, mėginantis išryškinti bendriausius ci- 
vilizacijos istorijos faktus, juos dėstantis, aiškinantis, tačiau ne teisiantis. 

Atsiribodamas nuo romantinių ir spekuliatyvių civilizacijos koncepcijų ne- 
apibrėžtumo, E-P.-G. Guizot teigė, kad į moksliškumą pretenduojančioje te- 
orijoje civilizaciją būtina gvildenti ne kaip abstraktų absoliutą, o kaip eilinį moks- 
linį faktą, kuris „kaip ir visi kiti gali būti ištyrinėtas, aprašytas ir išdėstytas“ 
[Guizot, 1828, p. 6]. Civilizacijų istorijos ir teorijos tyrinėjimą jis stengėsi apri- 
boti faktais, ir tik jais. Mokslininkas teisingai pažymėjo, kad yra regimi mate- 
rialūs karų, mūšių faktai, oficialūs vyriausybių veiksmai, tačiau drauge egzis- 
tuoja ir slėpiningi moraliniai, individualūs įvardyti ar bevardžiai faktai, kurių 
neįmanoma susieti su konkrečiu laiku, tačiau kurie yra realūs ir todėl ju nejma- 
noma pašalinti iš istorijos jos neiškreipiant. Be civilizacijai pažinti labai svarbių 
visuomeninio gyvenimo faktų, yra ir individualių, labiau susijusių su žmogaus 
dvasiniu nei su visuomeniniu gyvenimu. Tai - religinis tikėjimas, filosofinės 
idėjos, mokslas, literatūra, menas. Nors jie sietini su individualybe, tačiau kaip 
socialinis rezonansas yra itin svarbūs civilizacijų istorijai pažinti, kadangi, pra- 
slinkus šimtmečiams, neretai tampa pagrindiniu civilizacijų vertinimo matu. 

Todėl ir civilizacija, E-P.-G. Guizot nuomone, pirmiausia yra tikras istori- 
jos faktas - slėpiningas, sudėtingas, jį sunku aprašyti, tačiau realiai egzistuoja 
ir turi teisę tapti mokslinės analizės objektu. Tyrinėdamas civilizacijos reiškinį, 
mokslininkas itin sureikšmino racionalų protą. Civilizacija jam tarsi vandeny- 
nas, kuriame jungiasi visos tautos gyvenimo jėgos; pagrindiniai civilizacijų bruo- 
Zai — pažanga ir raida, mokslininkas jais grindžia požiūrį į tautas, kaip istoriškai 
besikeičiančius organizmus, skatinančius tobulėti pilietinį gyvenimą ir visuo- 

meninius santykius. „Pažangos idėja, - sakė jis, - man yra pagrindinė civiliza- 
cijos idėja“ [Ten pat, p. 12]. 

Mastytojas, paniręs į pamatinių civilizacijos teorijos klausimų tyrinėjimą, 
prabilo apie visą žmonijos istoriją aprėpiančios civilizacijos egzistavimą, istori- 
nės žmonijos raidos kryptį į vieną tikslą, neabejojo, kad svarbiausios amžiaus 
puoselėjamos ir neišnykstančios vertybės kaupiamos bei perduodamos. „Žmo- 
nijos istorija, jo nuomone, turi bendrą tikslą, misiją, joje vyksta nuolatinis su- 
kurtų vertybių perdavimas iš kartos į kartą, vadinasi, yra ir visuotinė civilizaci- 
jos istorija“ [Ten pat, p. 7]. 

Gvildendamas kai kurių Europos tautų kultūros istoriją, E-P.-G. Guizot tei- 
gė, kad nors jos turi tam tikrų laiko ir eigos skirtumų, tačiau yra savotiška vieny- 
bė, analogiški reiškiniai, turintys bendrų ištakų, lemiančių tuos pačius rezultatus. 
Lygindamas skirtingas civilizacijas (prancūzų, anglų, vokiečių), jis iškėlė vienos 
Europos civilizacijos idėją. Šios civilizacijos neįmanoma pažinti remiantis tik vie- 
nos šalies kultūros istorija, kadangi ji turi daugybę formų ir niekuomet nebuvo 
visiškai atsiskleidusi jokioje valstybėje. Sudarydamas savas civilizacijos schemas, 
mokslininkas nuolatos atsižvelgė į Prancūzijos, Anglijos, Vokietijos, Italijos, Ispa- 
nijos ir kitų Europos šalių kultūros faktus. Nors jis pripažino, kad kai kuriais tarps- 
niais konkrečiose kultūros srityse, pavyzdžiui, meno, Prancūzija kartais ėjo pas- 
kui Italiją, o politinių institucijų srityje - paskui Angliją, tačiau būtent prancūzų 
civilizacija tapo jo europinės civilizacijos analizės šerdimi, atskaitos tašku, kuria- 
me tobuliausias formas įgijo pasaulinės civilizacijos avangarde žengianti Europa. 

Civilizacijos procesus skatina įvairios varomosios jėgos, atsirandančios su- 
sidūrus skirtingiems tautų, socialinių grupių, klasių interesams, tačiau pagrindi- 
nės yra dvi: socialinis ir intelektinis išsivystymo lygis. Pirmąją nulemia išoriniai 
veiksniai, antrąją — vidiniai, tiesiogiai priklausomi nuo žmogaus prigimties. 

E-P.-G. Guizot pabrėžė tiesioginę socialinės pažangos priklausomybę nuo 
intelektinės veiklos išsivystymo lygmens. Tik organiška šių dviejų komponen- 
tų sąveika garantuoja nenutrūkstamą civilizacijos procesų pažangą. Prancūzų 
teoretikas įžvalgiai pastebėjo, kad jei socialinė pažanga ir materialinė gerovė 
kyla, bet neplėtojama intelektinė veikla, tuomet civilizacijos pažanga nebūna 
ilgalaikė ir stabili. 

Būdamas puikus Vakarų Europos civilizacijos žinovas, teoretikas apibūdi- 
no kiekvienos iš didžiųjų Europos tautų įnašą į Vakarų civilizacijos istoriją. An- 

glų civilizacijos orientacija į pažangą socialinėje srityje, anot mokslininko, su- 
trukdė jai pateikti pasauliui pažangias ir didžias idėjas, paskatinti talentus, kurie 
savo protais nušviestų savąjį laiką. Vokiečių civilizacija, priešingai, daug pasie- 
kusi tobulindama dvasią, atsiliko socialinės raidos srityje, nes čia atsirado gili 
properša tarp intelektinės ir socialinės pažangos. Grynosios Vakarų civilizacijos 
etalonu jis laikė prancūzų civilizaciją, kurioje organiškai jungiasi intelektinė ir 
socialinė pažanga. Čia slypi atsakymas, kodėl būtent šioje šalyje atsirado tiek 
daug socialiai reikšmingų talentų ir idėjų. 

E-P.-G. Guizot nagrinėjo ne tik europinę civilizaciją. Jis žvelgė plačiau ir, 
lygindamas ją su Egipto, Indijos, Graikijos, Romos, Artimųjų Rytų civilizacijo- 
mis, prabilo apie vieną žmonijos civilizaciją. „Aš įsitikinęs, kad egzistuoja žmoni- 
jos lemtis, žmonijos turtų perdavimas ir iš to atsirandanti visuotinė civilizacijos 
istorija, kurią būtina aprašyti“ [Ten pat, p. 7], - rašė jis. Vadinasi, įvairios tautos 
sukuria skirtingus civilizacijų tipus, o virš jų iškyla visuotinė civilizacija, be palio- 
vos judanti tiesinės pažangos keliu. 

Visos žmonijos istorijoje egzistavusios Rytų ir Vakarų civilizacijos, anot jo, 
išsirutuliojo iš to paties šaltinio, tos pačios idėjos, nulemtos vieno vyraujančio 
valdymo principo, kuris Egipte, Indijoje buvo teokratinis, kitose Artimųjų Rytų, 
graikų, romėnų civilizacijose rėmėsi kitokiomis valdymo formomis. Europos ci- 
vilizacija čia iškyla kaip esmiškai nauja visuomeninės organizacijos struktūra, 
kurioje organiškai jungiasi, koegzistuoja, susipina visos galimos dvasinės bei po- 
litinės orientacijos, teokratinės, monarchinės, aristokratinės ar demokratinės val- 
dymo formos. Įvairiausios socialinės jėgos nuolat kovoja, tačiau nė viena iš jų 
nepajėgia nustelbti kitų ir besąlygiškai įsivyrauti. 

Tęsdamas tradiciją, mąstytojas tiesmukai priešpriešino „stagnacinės“ Rytų ci- 
vilizacijos tendencijas ir Europos civilizacijos „dinamiškumą“ bei visapusiškumą. 
Jos civilizacijos procesai išsiskleidžia „taip vešliai, įvairiapusiškai, tarsi ištisa visa- 
ta“, todėl Europa artėja prie „amžinosios tiesos, Apvaizdos numatyto tikslo“ [Ten 
pat, p. 24]. Čia teoriškai grindžiama XIX a. didžiulę įtaką turėjusi prancūzų nacio- 
nalizmo ideologija, kurios šalininkai Prancūzijos kultūrą traktavo kaip pasaulinės 
civilizacijos centrą. Kitaip nei civilizacijos teoretikai vokiečiai, E-P.-G. Guizot itin 
pabrėžė civilizacijos bei kultūros sąvokų sąryšingumą ir netgi išvardijo svarbiau- 
sius civilizacijos raidos komponentus. Jo darbuose atsirado labai svarbi univer- 
salios ir konkrečios, vėliau pavadintos lokaline, civilizacijų santykių problema. 

Rasinés J. A. de Gobineau idéjos 


Kalbant apie prancūzų civilizacijos teorijos raidą tikslinga glaustai panagri- 
nėti žymaus teoretiko ir rašytojo, antroposociologijos ir rasizmo teorijos pradinin- 
ko Josepho Arturo de Gobineau (1816-1882) idėjas. Jo koncepcija formavosi stip- 
rėjant antropologijos ir socialdarvinistinių teorijų įtakai. Ketvirtį amžiaus nuo 1849 
iki 1874 m. jis dirbo diplomatinį darbą įvairiuose pasaulio regionuose - buvo Pran- 
cūzijos pasiuntinys Irane, Graikijoje, Brazilijoje, Švedijoje, daug keliavo, studijavo 
neeuropiniu civilizacijų istoriją. Paskelbė nemažai civilizacijos problemas gvilde- 
nančių veikalų, iš kurių svarbiausi: Les religions et les philosophies dans l'Asie Centra- 
le („Centrinės Azijos religijos ir filosofijos“, 1865), Histoire des Perses („Persų istori- 
ja“,2t., 1869), La Renaissance (, Renesansas", 1877) ir skandalingai išgarsėjusį veika- 
la L'Essai sur l'inégalité des races humaines („Apie žmonių rasių nelygybę“, 9 t., 1853). 

Civilizacijos istorijos raidą J. A. de Gobineau grindė biologiniais veiks- 
niais, iš kurių svarbiausias — rasės grynumas; be abejo, jo niekuomet nepa- 

vyksta išsaugoti ilgai. Jis išskyrė tris pagrindines rases: baltąją, geltonąją, juo- 
dąją ir daugybę „mišrių“ tarpinių tipų, atsiradusių dėl tarpkultūrinių ryšių bei 
rasių maišymosi. Kiekvienai rasei suteikė tam tikrus stabilius kultūros sugebė- 
jimus ir bruožus, pavyzdžiui, juodoji rasė, būdama perdėm juslinės prigim- 
ties, savo gyvenimo ir veiklos nepajėgia pajungti racionalaus proto kontrolei. 
Geltonajai rasei, priešingai vėliau kultūrologijoje nusistovėjusiems stereoti- 
pams, priskiriamas perdėtas racionalizmas. Todėl jiems neva nebūdingi hero- 
jiški dvasios polėkiai ir reikšmingi dvasinės bei materialios kultūros laimėji- 
mai. Rasių gyvenimą, jų kuriamą kultūrą, meną socialinės institucijos ne de- 
terminuoja, o priešingai - nulemia. „Tai - pasekmė, o ne priežastis“ [Gobineau, 
t. 1, 1853, p. 66]. Žmonių giminės viršūne ir vienintele tikrai istorine rase, pa- 
likusia neišdildomą rėžį pasaulinės civilizacijos istorijoje teoretikas laiko iš- 
rinktąją baltąją rasę. Anot šio rasizmo ideologo, kitų rasių nesugebėjimas pa- 
kilti į civilizacijos aukštumas nulemia neišvengiamą „rasių hierarchiją“. Skir- 
tingų rasių sukurtos civilizacijos dėl juose vyraujančių vertybių sistemos skir- 
tumų, kiekvienai rasei būdingų įgimtų sugebėjimų ir polinkių visumos tarpu- 
savyje nebendrauja. 

Tragiškos civilizacijos raidos dialektikos esmė, anot J. A. de Gobineau, ta, 
kad rasių maišymasis yra kartu ir „civilizacijų atsiradimo, sklaidos šaltinis ir jų 
neišvengiamo išsigimimo priežastis“ [Ten pat, p. 47-48, 355-359]. Būdamas pe- 
simistas, jis plėtoja fatališkos visų civilizacijų, neišskiriant ir Vakarų, žūties te- 
oriją. Civilizacija skatina tarpkultūrinius ryšius, rasių maišymąsi. Kuomet rasė 
yra gryna, jos žmonių mąstysena dėl tokio pat kraujo yra vienoda, ir todėl pa- 
grindinės socialinės institucijos atitinka visų bendrijos narių viltis bei siekius. 
„Kraujo maišymasis“ lemia požiūrių, vertinimų disharmoniją ir skatina mora- 
linį bei socialinį chaosą. Kuo labiau mišrios vedybos naikina ir niveliuoja rasinį 
civilizacijos pobūdį, tuo labiau ji praranda savo „gyvybinę jėgą“, „kūrybinę ga- 
lia", neišvengiamai griauna jos kūrėjų „gyvenimo stiliaus vieningumą“, skati- 
na „Žmogaus išsigimimą“, o kartu ir tos socialinės struktūros, kurioje jis gyve- 
na, irimą ir civilizacijos žūtį. Rasinį grynumą, J. A. de Gobineau nuomone, iš- 
saugojo Indijos ir Kinijos civilizacijos. Jis itin domėjosi indų religijomis, iš kurių 
labiau vertino brahmanizmą nei budizmą, kadangi pastarasis apėmė daug vi- 
suomenės luomų, taip pat deklasuotus žmones. Brahmanizmas čia aiškinamas 
kaip iškilios aristokratiškos ir moraliai tyros religijos pavyzdys. 

Augusto forumas. Rekonstrukcija 


Iškreipdamas mokslo ir istorijos logiką mokslininkas teigė, kad visos di- 
džiosios žmonijos kultūros istoriją nulėmusios civilizacijos (tokių jis priskai- 
čiuoja dešimt: indų, kinų, egiptiečių, semitų, antikos, šiuolaikinės Europos ir 
t. t.) yra baltosios rasės kūrybinės galios padarinys. Tačiau baltoji rasė yra ne- 
vienalytė, kadangi ją sudaro trys pagrindiniai kamienai: chamitai, semitai ir 
jafetitai. Iš jafetitų išsirutuliojo atspariausia išmėginimams ir gyvybingiausia 
arijų šeima, kuriai aukštinti jis gieda himnus. 

J. A. de Gobineau nuomone, labai stipri jų kūrybinė galia. Jie taip pat yra 
fiziškai ir dvasiškai tobuliausia baltosios rasės atmaina, pasižyminti išskirtiniu 
fiziniu grožiu, energija, dvasia. Suvokdami savo išskirtinumą jie rūpinasi iš- 
saugoti rasinį grynumą. Dėl to tokia griežta socialinės hierarchijos sistema In- 
dijoje, Persijoje ir kitose arijų sukurtose valstybėse. Savo knygoje „Persų istori- 
ja“ jis kaltino tradicinę istorijos versiją falsifikacijomis, kadangi esą dėl rasės 
grynumo teorijos „grynakraujai“ Darijaus ir Kserkso persai negalėjo būti blo- 


gesni nei jau „semitizuoti graikai“. 

Europos istorijos pradžią J. A. de Gobineau siejo su arijų elito germanų, 
kuriuos tapatino su prancūzų aristokratija, sukūrusia didžiausias šiuolaikinės 
Europos civilizacijos vertybes, iškilimu. Kita vertus, teigė reliatyvistinės idėjas, 
kad Europos civilizacija paklūsta tiems patiems raidos dėsningumams kaip ir 
kitos civilizacijos, taigi ji yra pasmerkta žūti. 

J. A. de Gobineau idėjos Prancūzijoje plačiau nepaplito, tačiau netrukus 
imtos skelbti Vokietijoje (H. S. Chamberlainas, O. Ammonas, E O. Hertsas). 

Taigi pirmojoje XIX a. pusėje, stiprėjant istorizmo tendencijoms, prancūzų 
civilizacijos istorikų veikaluose išplėtota optimistinė nenutrūkstamos tiesinės 
istorinės pažangos teorija, kurioje civilizacijos samprata remiasi 1) žmonijos 
istorijos vienalytiškumo ir 2) socialinės, moralinės, intelektinės pažangos idė- 
jomis. Visos pasaulio tautos dalyvauja tame pačiame pažangiame judėjime, nors yra 
skirtingose evoliucijos pakopose. Esmingiausios civilizacijos vertybės ir pasiekimai čia 
įgyja universalią prasmę. Kita vertus, prancūzų civilizacijos teorijoje oficialioji 
ideologija paliko ryškių etnocentrizmo ir eurocentrizmo pėdsakų, neretai tu- 
rinčių nacionalistinių bruožų. E-P.-G. Guizot ir J. A. de Gobineau darbai, tei- 
giantys, kad Prancūzija yra šalis, kurioje harmoningai siejasi intelektinė pa- 
žanga ir socialinė organizacija, leido įsigalėti požiūriui į Prancūziją kaip į euro- 
pinės civilizacijos vedlę, pagrindinę architektę, kurios misija — nešti pasauliui 
civilizacijos šviesą. Pasitikėjimas Prancūzijos civilizacijos galia buvo absoliu- 
tus ir viešpatavo visoje Europoje iki 1870 m. prancūzų ir prūsų karo, palaido- 
jusio šias ambicijas. Nuo tada Prancūzijoje ėmė ryškėti pesimistinės tendenci- 
jos, vėliau kaip pasipriešinimas joms atsirado įtakingos pozityvistinės koncep- 
cijos (A. Comte'o, E. Littrė), kurių šalininkai civilizacijos sąvoką pradėjo daryti 
reliatyvia, atmetė besąlygiškai viešpatavusias ne tik pažangos, bet ir istorinio 
tapsmo idėjas. 

Teorinis eurocentrizmo pagrindimas G. Hegelio pasaulinės 
istorijos vyksmo koncepcijoje 


XIX a. pradžioje stiprėjant vokiečių klasikinio idealizmo idėjų įtakai, švietėjų 
veikaluose išplėtotą civilizacijos teoriją pamažu perėmė naujos filosofijos sritys: 
kultūros filosofija ir istorijos filosofija. Civilizacijos problemas Vokietijoje ėmėsi 
spręsti profesionalūs filosofai, siekiantys atskleisti pasaulinės istorijos tikslą, varo- 
mąsias jėgas, prasmę ir apibrėžti paskirų civilizacijų įnašą į pasaulinės kultūros 
istoriją. Ilgainiui greta besąlygiškai viešpatavusios prancūzų civilizacijos teoretikų 
tradicijos iškilo nauja vokiškoji, kurioje civilizacijos sąvoka įgavo naujų prasmių. 
Tai nulėmė šviečiamojo racionalizmo transformacija ir laipsniškas civilizacijos te- 
oretikų perėjimas nuo neistorinio prie istorinio pasaulinės civilizacijos procesų 
aiškinimo. Pamatinė istorizmo idėja - pasaulinis istorinis procesas yra pažangus ir 
tiesinis. Jam būdingas optimistinis tikėjimas racionalaus proto visagališkumu. 

Skirtingai nei prancūzų civilizacijos teoretikai, kurie daugiausia rėmėsi kon- 
krečios empirinės medžiagos apibendrinimu, vokiečių klasikinio idealizmo fi- 

losofai sprendė „iš viršaus“, tai yra iš abstraktaus filosofinio mąstymo pozicijų. 
Todėl civilizacijos problemos neretai suvoktos metafiziškai - kaip transcenden- 
tinio dėsningumo ar lemties rezultatas. Pasaulinės istorijos vyksmui ir civiliza- 
cijų raidai vadovaujanti jėga įvardijama įvairiai - pasaulinė dvasia, absoliutus 
protas, natūralus dėsningumas ir t. t. Čia ir atsirado pagrindinis spekuliatyvio- 
sios kultūros filosofijos prieštaringumas, nes civilizacijų raidai vadovaujanti jė- 
ga laikoma ne vidiniu pasaulinės istorijos vyksmu, o atsiranda iš šalies. Ji daž- 
niausiai suvokta kaip neistorinė jėga, istorijoje išryškėjanti, tačiau joje nesukuriama. 

Ši spekuliatyviajai kultūros filosofijai būdinga tendencija galutinai įsigalėjo 
vokiečių klasikinio idealizmo korifėjaus Georgo Hegelio (1770-1831) veikaluose. 
Remdamasis XVIII a. ir savo amžininkų kultūros filosofija, jis siekė įsiskverbti į 
istorijos įvykių esmę ir sukurti pasaulines schemas. G. Hegelio koncepcijoje susi- 
liejo J. G. Herderio kultūros filosofijoje išryškėjusi pasaulinio istorinio proceso 
vienalytiškumo idėja ir prancūzų klasicistų, švietėjų bei J. J. Winckelmanno, 
E Schillerio, J. W. Goethe's, jo draugo E Hėlderlino plėtojama helenomanijos 
teorija, graikų kultūrą traktuojanti kaip laisvės simbolį, absoliutų idealą ir vėles- 
nių laikų normą. Laisvės idėja ir helenomanija yra esminiai dalykai, kuriais grin- 
džiama G. Hegelio eurocentrinė pasaulinės civilizacijos raidos samprata. 

Vorlesungen über die Philosophie der Geschichte („Istorijos filosofijos paskai- 
tos“) G. Hegelis kelia uždavinį - vientisu žvilgsniu aprėpti pasaulinės civilizaci- 
jos istoriją, panlogistinėmis kategorijomis apmąstyti didžiųjų Rytų civilizacijų vie- 
tą pasaulinėje istorijoje. Tačiau jo ambicijoms trūko mokslinio pamato, kadangi 
žinios apie nevakarietiškų civilizacijų laimėjimus buvo menkos, fragmentiškos ir 
ribojamos apriorinių eurocentrinių nuostatų. Todėl lyginamosios Vakarų ir Rytų 
kultūrų analizės išvados yra perdėm tendencingos, be to, neretai stulbina jų 
nepagristumas. G. Hegelis iškėlė sau uždavinį, kurio išspręsti nepajėgė. 

G. Hegelio filosofinės sistemos išeities taškas yra dvasios filosofija, o kul- 
tūros filosofija ir istorijos filosofija - organiškos jos dalys. Pasaulinė istorija čia 
iškyla kaip transcendentinės realybės pasaulinės dvasios „pažanga laisvės su- 
vokimo vyksme“. Gvildendamas pasaulinę istoriją ir konkrečių civilizacijų rai- 
dos problemas, filosofas remėsi pamatinėmis kategorijomis: dvasia, protas, lais- 
vė, vystymasis. 

Pasaulinę istoriją aiškindamas kaip dvasios judėjimą nuo „būties savyje“ į 
„būtį sau“, mąstytojas iškėlė proto reikšmę. „Vienintelė mintis, kurią atsineša 

filosofija, - sakė jis, — yra ta paprasta proto mintis, kad pasaulyje viešpatauja 
protas, todėl ir pasaulinė istorija vyko protingai“ [Hegelis, 1990, p. 35]. Racio- 
nalaus proto principais paremtas pažangus pasaulio istorijos vyksmas, pasak 
jo, skleidžiasi per savo vertybes sukūrusias tautas. Keisdamos viena kitą, jos ne 
tik virsta pasaulinės istorijos subjektais, bet ir atlieka istorinę misiją. 

Valstybė G. Hegeliui yra galutinio istorijos tikslo įgyvendinimas, dieviškoji 
idėja, egzistuojanti žemėje, ir dvasinė idėja, kuri reiškiasi kaip žmogaus valia bei 
laisvė. Tik pavienių interesų siejimas su bendruoju tikslu ir piliečių vienybės stip- 
rėjimas leidžia suklestėti valstybei. Svarbiausia valstybės atsiradimo ir piliečių 
telkimosi jėga jis laiko religiją. „Valstybės pagrindas yra religija, religijos vieta 
suprantama taip: iš pradžių egzistuoja valstybė, o vėliau, norint ją palaikyti, rei- 
kalinga religija, kad šią būtų galima įdiegti į galvas“ [Ten pat, p. 77]. 

Kai dvasia perkerta konkrečios tautos ribas, ji įžengia į pasaulinės istorijos 
valdas, kuriose skleidžiasi „pažanga laisvės suvokimo vyksme“. Laisvės garan- 
tija — protas. Todėl ir žmonijos istorija G. Hegelio koncepcijoje yra Pasaulinio 
proto sklaidos arena, kurioje aktyviai reiškiasi tam tikros istorinės tautos dva- 
sia. Dvasios pasaulis čia laikomas substanciniu, tuo tarpu fizinis pasaulis visiš- 
kai pavaldus dvasiniam. Nors Pasaulinės dvasios prigimtis yra transcendenti- 
nė, ji - nekintama realybė, tačiau įsiveržia į laiko stichiją ir tampa žmonijos 
istoriją kuriančių tautų varomąja jėga. Anot G. Hegelio, visos pasaulinės istori- 
nės tautos turi poeziją, plastinį meną, mokslą bei filosofiją; tačiau ne tik jų sti- 
lius ir bendroji kryptis, bet ir turinys yra skirtingi, ir šitas turinys siejasi su svar- 
biausiu - protingumo - skirtumu. 

Nuo tautos dvasios, formuojančios kurio nors periodo religiją, etiką, filo- 
sofija ar meną, teoretikas ima aiškinti Pasaulinės dvasios saviraiškos ir asmeny- 
bės svarbą istorijai. Sukuriama dviejų skirtingų asmenybės tipų teorija: atku- 
riančių (vok. erhaltenden) ir pasaulinių istorinių. Pirmieji, vadovaudamiesi as- 
meniniais interesais, atkuria „bendrybes“, kurių prasmės nesuvokia, o antrieji 
istorinę būtinybę paverčia asmeniniu savo veiklos tikslu. Vadinasi, pažangaus 
istorijos vyksmo „protingumas“ ir „laisvė“, kaip istorijos tikslas, pasaulinės is- 
torijos arenoje realizuojamas neprotingomis priemonėmis. Dėl to kyla objekty- 
vaus istorinių procesų dėsningumo idėja, mokymas apie „pasaulinio proto gud- 
rumą“, kuris tiesia sau kelią nepaisydamas žmonių norų ir naudojasi individu- 
aliais interesais savo tikslams. 

Pasaulinės istorijos vyksmas G. Hegelio tiesinės istorinės pažangos sam- 
pratoje tiesiogiai siejasi su pamatine Zeitgeist („laiko dvasia“) idėja. Jis yra aiškiai 
apibrėžtas laiko ir teritorijos atžvilgiu, turi pradžią ir pabaigą. Istorija prasideda, 
kai žmogus išsiskiria iš gamtos ir suvokia savo individualumą. Gamtai būdingas 
ciklinis formų kartojimasis, o žmonijos istorija įgyja prasmę tik siejant ją su rai- 
da ir kaita: senų formų paneigimu ir naujų, tobulesnių, atsiradimu. Šiuo požiū- 
riu istorija yra tam tikras laiko tarpsnis, būsena, pasiekiama istorinių tautų, ku- 
riose suvokiamas individualumas, laisvė, ir atsiranda pilietinė visuomenė. Pa- 
saulinė istorija nuosekliai pereina keturis pagrindinius periodus: Rytų pasaulį 
(Kinija, Indija, Persija, Egiptas) pakeičia graikų, vėliau - Romos ir pagaliau ger- 
manų pasauliai. Paskutiniame, užbaigiančiame pasaulinę istoriją, periode ger- 
manų tautos suvokia, kad pagrindinis jų prigimties bruožas - laisvė. „Pasaulinė 
istorija, - sako G. Hegelis, — nėra laimės arena. Laimės laikotarpiai yra tušti jos 
puslapiai, nes jie yra harmonijos, priešybių stokos tarpsniai“ [Ten pat, p. 52]. 

Istorinės raidos principas griežtai hierarchizuotas, turi aiškią kryptį. Jis 
aprėpia tik dvasinius reiškinius ir reikšmingas tik praeičiai. Todėl pasaulinės 
istorijos vyksmo refleksija G. Hegelio istorijos filosofijoje įmanoma tik post fac- 
tum, kai raidos procesas jau pasibaigęs. Tikroji pasaulinės istorijos arena yra 
nuosaikaus klimato zona, aprėpianti pagrindines Eurazijos civilizacijas nuo To- 
limųjų Rytų iki Vakarų Europos. Sąvoka pasaulis (kinų, indų, graikų) G. Hege- 
lio veikaluose yra civilizacijos sąvokos atitikmuo. 

Eurocentrizmas ir pažangiosios pasaulinės istorijos raidos schema yra sil- 
pniausios mokslininko civilizacijų teorijos grandys, nes čia itin išryškėjo jo mąs- 
tymo dogmatizmas, šovinizmas, filisterinei sąmonei būdingi stereotipai. Pasau- 
linės istorijos ir ją sudarančių civilizacijų raidos dėsniai ne kildinami iš istorijos 
faktų, o primetami iš aukščiau kaip mąstymo dėsniai. Tokiu būdu G. Hegelio 
istorijos filosofijoje įsigalėjo dirbtinės apriorinės eurocentrinės schemos. 

Jis kūrė vienalytę tiesinę civilizacijų raidos schemą nuo Rytų į Vakarus, 
kurioje Rytų civilizacijos yra pradžia, o germanų pasaulis, simbolizuojantis Va- 
karų civilizaciją, be jokių išlygų - pabaiga. Rytų civilizacijos šioje išankstinėje 
schemoje aiškintos tik kaip savotiška ankstyvoji „tikrosios“ dvasios istorijos pre- 
liudija, nes jų kūrėjai dar nežino, kad dvasia, arba žmogus, yra laisvas. „Nuo 
to, kas bendriausiu pavidalu buvo pasakyta apie laisvės suvokimo skirtumą, 
būtent, kad Rytų tautos žinojo, jog laisvas tik vienas, o graikų ir romėnų pasau- 

lis žinojo, jog laisvi kai kurie, o mes žinome, jog laisvi visi žmonės savyje, t. y. 
žmogus laisvas kaip žmogus — priklauso tiek pasaulinės istorijos skirstymas, 
tiek tai, kad mes ją nagrinėsime“ [Ten pat, p. 44]. Šias skirtingas laisvės suvoki- 
mo pakopas atitinka ir specifinės pasaulio istorijoje susiformavusios valdymo 
formos: 1) despotizmas, 2) demokratija ir aristokratija, 3) monarchija. 

G. Hegelio apmąstymai apie Rytų civilizacijų svarbą istorijai kupini dau- 
gybės prieštaravimų, nepagrįstų ir neatitinkančių tikrovės vertinimų. Pasauli- 
nės istorijos vyksmas pradedamas nagrinėti nuo „seniausios“, „absoliučiai ry- 
tietiškos“ kinų civilizacijos, kuriai negalėję pakenkti netgi užkariavimai. Tačiau 
grakščios teorinės mąstytojo konstrukcijos pradeda svyruoti ir praranda teori- 
nį pamatą, kai jis neapdairiai suplaka Kiniją į tą patį civilizacijos organizmą su 
4000 metų jaunesne mongolų kultūra ir šį darinį aiškina kaip „kūdikiškos isto- 
rijos amžių“. 

Kita vertus, nepažindamas sudėtingos kinų valstybės valdymo struktūros, 
jis aprioriškai teigė, kad šioje „despotiškoje“ šalyje joks kitas subjektas, išskyrus 
imperatorių, negali turėti ir reflektuoti subjektyvios laisvės. Toks teiginys kiek- 
vienam, susipažinusiam su kinų kultūros istorija, kelia abejonių, nes ne tik as- 
menybės laisvės suvokimas, bet ir praktinis jos realizavimas yra aiškiai būdingi 
Tangų ir Sungų epochų intelektualams. Neatsitiktinai abstraktūs išvedžiojimai 
apie savarankiškumo ir subjektyvios laisvės nebuvimą Kinijoje „Istorijos filoso- 
fijoje“ konfrontuoja su samprotavimais apie įstatymo ir teisingumo principus, 
pripažįstančius visų rangų individų lygybę. Užsimenama ir apie imperatorių pa- 
dėjėjus intelektualus - cenzorius, kurie, netgi nujausdami galimą mirties nuosp- 
rendį, atvirai išsakydavo priekaištus iš tiesos kelio išklydusiam imperatoriui. 

G. Hegelio požiūris į Kiniją kaip į „nuslopintos dvasios“ ikiistorinę civili- 
zaciją sunkiai dera ne tik su istoriniais faktais, bet ir su paties filosofo sampro- 
tavimais, kad šioje šalyje protas ir mokslai, etinės vertybės ir teisingumas buvo 
nepaprastai gerbiami bei puoselėjami. Kita vertus, menkai susipažinęs su mokslo 
ir technikos pasiekimais Kinijoje, kurios civilizacija neabejotinai iki XVI a. buvo 
pažangiausia, mąstytojas daro nemotyvuotą, iš spekuliatyvių konstrukcijų iš- 
rutuliotą išvadą, kad kinų moksle nėra tos laisvės, kuria grindžiamas gilus vi- 
dinis turinys, ir nėra tikro mokslinio intereso. 

Tačiau absurdiškiausius rasistinius priekaištus, tokio lygio mąstytojo kū- 
ryboje stulbinančius vienašališkumu, aptinkame teiginyje, kad kinų tautai esą 

„Svetima visa, kas dvasiška: laisva dorovė, moralumas, jausmas, gilus religin- 
gumas ir tikras menas“ [Ten pat, p. 164]. Kaip pagrindinį kinų menininkų suge- 
bėjimą jis iškėlė mėgdžiojimą ir kategoriškai teigė, kad jiems „nepavyko grožio 
pavaizduoti kaip grožio, nes jų tapyboje nėra nei perspektyvos, nei šešėlio“, 
kinų menas „neišreiškia viso, kas didinga, idealu ir gražu“. Šie atsainūs, filiste- 
riškos puikybės kupini žodžiai taikomi tautai, anksčiausiai suvokusiai meninės 
kūrybos autonomiškumą, daug anksčiau nei Vakaruose sukūrusiai sudėtingas 
perspektyvines sistemas, rafinuočiausias poezijos, tapybos, įvairių taikomųjų 
menų formas. Taigi vertinant didžiosios kinų civilizacijos kultūros ir meno lai- 
mėjimus, G. Hegelio koncepcijoje tarp abstrakčių eurocentrinių mąstymo sche- 
mų ir tikrovės atsirado neįveikiama properša. 

Palyginti su kinų civilizacija, Indijoje mąstytojas regi esminę dvasios sklai- 
dos pažangą, ji yra „viso Vakarų pasaulio išeities taškas“. „Despotiškas“ kinų 
valstybės modelis Indijoje transformuojasi į savarankišką valstybę sudarančių 
žmonių visumą. Tačiau šie skirtumai galiausiai virsta neesminiais, nes indų vals- 
tybės modelis yra „prigimtinis“, ir pasmerkia tautą „niekingiausiai dvasios ver- 
gijai“. Indų civilizacijos bruožais laikomi nejudrumas, pasyvumas, agresijos sto- 
ka. Pripažindamas pasiekimus geometrijoje, astronomijoje, algebroje, filosofi- 
joje, gramatikoje, sakydamas, kad indai „pasiekė tobuliausią vidinę plėtotę“, 
G. Hegelis kartu nurodė ir „niekingą indų dvasios apatiją“. 

Tarsi polemizuodamas su J. W. Goethe ir romantikais, G. Hegelis kritika- 
vo tuos, kurie, susipažinę su indų filosofijos ir literatūros šedevrais, teigia, kad 
„indų poezija ir filosofija pranoksta graikų“. Šis naujų žmonijos kultūros bran- 
genybių atradimas jam neatsiejamas nuo niekinamo požiūrio į antikos ir Vaka- 
rų kultūros vertybes. Nors kai kurie indų civilizacijos bruožai yra geri, pagrin- 
dinės indų savybės, anot G. Hegelio, - taip vėliau tvirtino ir rasizmo ideologai 
- yra klasta, gudrumas, polinkis į apgaulę, vagystes, plėšikavimą, žudymą, pa- 
taikavimą, žiaurumą. 

Kinija ir Indija G. Hegelio teorijoje tarsi išstumtos už „tikrosios“ pasauli- 
nės civilizacijos istorijos ribų. Tai „nuslopintos dvasios“ šalys, kuriose dar nėra 
substancionalumo ir subjektyvios laisvės. Kinija pasaulinėje istorijoje yra ab- 
soliučiai unikali, išskirtinai rytietiška civilizacija, Indija gretinama su Graikija, 
o Persija - su Roma. Skiriamieji kinų bruožai - intelektas be fantazijos, proziš- 
kas gyvenimas tarp tvirtai nustatytų ribų, o indų - fantazija, jausmas, nerealu- 

mas, neapibrėžtumas. Kinams būdingos stipresnės moralinės nuostatos, o in- 
dams - filosofijos, religijos ir poezijos įtvirtintas nutolimas nuo jusliškumo ir 
siekimas jį paaukoti. Nors, lygindamas kinų, indų ir Vakarų literatūrą, teoreti- 
kas pripažįsta rytietiškos poezijos sugebėjimą išreikšti gilius jausmus, tačiau, 
kita vertus, jis kategoriškai pareiškė, kad „dorovė, moralė ir dvasios laisvė, sa- 
vo teisės suvokimas jiems visiškai svetimas“. 

Pagal savo apriorinę pasaulinės istorijos schemą nuo Indijos judėdamas į 
Vakarus, geresne G. Hegelis laiko persų civilizaciją. Todėl trečia dvasios raidos 
forma, esmiškai besiskirianti nuo nejudrių Kinijos ir Indijos, yra Persija, kurioje 
jis aptiko „europinį mąstymo būdą“, „žmogiškas dorybes“ ir „žmogiškas aist- 
ras“. Tokia motyvacija aiškiai grindė eurocentrinę nuostatą Europos suformuotas 
kultūros formas laikyti absoliučia norma ir idealu. 

Tęsdamas lyginimą su žmogaus amžiumi, persų civilizaciją filosofas siejo 
su paauglyste, kuriai būdinga jau nebe vaikiška ramybė ir pasitikėjimas, o karš- 
tumas ir polinkis peštis. Persija, anot jo, pirmoji išnykusi istorinė karalystė, ku- 
rioje vyko antikos ir Vakarų Europos civilizacijoms analogiški perversmai, su- 
krėtimai, liudijantys pažangų istorinį vyksmą. Tai labiausiai skiria Persiją ir jos 
rytines kaimynes Kiniją bei Indiją, kurių istorijoje stereotipiškai įžvelgiamas 
tik nejudrumas ir sąstingis. Persijoje įsigali ir tobulesnis valstybės valdymo mo- 
delis, kurio esmė - tautų sąjunga, leidžianti laisvai joms egzistuoti. 

Persijoje G. Hegelis mato Zoroastro šviesą, kuri apšviečia kitą-būtį ir pir- 
makart priklauso sąmonės pasauliui, dvasiai kaip santykiui su kita-būtimi, in- 
dividualybės išlaisvinimą. „Lyginant su niekinga indų dvasios apatija, persų 
vaizdiniai į mus padvelkia tyros dvasios kvėpavimu. Čia dvasia pakyla virš sub- 
stancinės gamtos vienybės“ [Ten pat, p. 202]. 

Judėdamas toliau iš Rytų į Vakarus, persų imperijos valdomame senovės 
žydų pasaulyje G. Hegelis atskleidė naują pasaulinės istorijos puslapį. Čia ka- 
lasi aukštesnysis dvasinis pradas ir sąmonei atsiveria grynasis mąstymas. Šis 
pasaulis, esantis Azijos ir Europos sandūroje, atskiria Rytus ir Vakarus. Čia yra 
tas pasaulinės dvasios sklaidos taškas, kuriame „dvasia įsigilina į save ir dvasi- 
niai principai duoda abstraktų pamatinį principą“. 

Tačiau pasaulinės istorijos teatro scenos uždanga pakyla tik senovės Grai- 
kijoje, kuri yra „tikrosios“ istorijos pradžia. Filosofo tonas ir vertinimų epitetai 
iškart keičiasi, kai tik jis prabyla apie graikų civilizaciją. Jau pirmoji „Istorijos 

filosofijos“ antrosios dalies - „Graikų pasaulis“ - frazė „Graikijoje mes iškart 
jaučiamės kaip namie, nes esame dvasios valdose“ [Ten pat, p. 248] nedvipras- 
miškai byloja apie filosofo poziciją. Graikų pasaulį lygindamas su „jaunuolišku 
amžiumi“, šiame europinės civilizacijos lopšyje jis aptiko individualybės sklai- 
dą ir jos laisvės suvokimą. Individualybės raiška G. Hegeliui yra antras svar- 
biausias pasaulinės istorijos principas. Istoriška jam yra tik tai, kas individualu, 
nepriklausomai nuo to, ar kalbama apie konkrečias asmenybes, tautų ar ištisų 
epochų individualumą. Nors graikų civilizacijoje individualumas ir dvasišku- 
mas dar nėra visiškai laisvi, tačiau jau aiškiai matyti kelias į laisvę, ir todėl de- 
mokratinė santvarka Graikijoje atitinka gyventojų dvasią bei jų valstybinės or- 
ganizacijos principus. 

Graikų pasaulis yra tobulos harmonijos ir grožio karalystė, spinduliuo- 
janti džiaugsmingą jaunatviškos dvasios šviežumą. Graikiškoji dvasia - lyg 
skulptorius iš akmens - kuria harmoningą meno kūrinį. „Klasikinis menas, - 
teigė G. Hegelis, - tampa sąvoką atitinkančio idealo įsikūnijimu, grožio viršū- 
ne. Nėra ir negali būti nieko už jį graZesnio" [Hegel, t. 2, 1969, p. 231]. Taigi 
plėtodamas J. J. Winckelmanno „helenomanijos“ tradiciją, Vakarų kultūroje jis 
ilgam įtvirtino tendencingą neistorinį eurocentrinį požiūrį į senovės graikų kla- 
sikinį meną kaip į tobulą ir neprilygstamą. 

Toliau vystantis dvasiai, sukuriamas romėnų pasaulis, paremtas griežtais 
aristokratijos principais. Tai abstrakčios visuotinybės karalystė, kurios įtvirtini- 
mas yra sunkus subrendusio vyro amžiaus istorijos darbas. Šiame dvasios rai- 
dos etape svarbesniu dalyku tampa ne paklusnumas pono savivalei, bet „tar- 
navimas bendram tikslui“. Individas čia išnyksta ir savo asmeninius tikslus pa- 
siekia tik bendrame tiksle. 

Romėnų pasaulis G. Hegeliui - „aukštesnės dvasios, atsivėrusios per krikš- 
čionių religiją, gimimo vieta, o jos kančios - tai tos dvasios gimdymo kančios“ 
[Hegel, 1990, p. 341]. Čia žmoguje nubunda dvasios visuotinumo ir begalybės 
sąmonė. Taigi Romoje filosofas aptiko Graikijoje nebuvusį naują vidinio pa- 
saulio momentą, kuris dar yra formalus ir neapibrėžtas. Individai čia pradeda 
egzistuoti kaip atomai, paklūstantys žiauriai vieno asmens - imperatoriaus — 
valdžiai. Imperinio valdymo principų iškėlimas Romos pasaulyje yra vienas iš 
daugelio nekorektiškų G. Hegelio teiginių, nes, palyginę Romos imperijos ir 
Kinijos, Japonijos, Indijos, Persijos, Bizantijos valdymo struktūras, įsitikinsi- 

me, kad jos nedaug kuo skyrėsi. Tiesa, Tolimųjų Rytų imperatoriai neabejotinai 
buvo intelektualesnės ir įvairiapusiškiau išsilavinusios asmenybės. 

Bizantijos nukrypimas nuo tiesinės civilizacijos raidos iškart sulaukė kraš- 
tutinio subjektyvizmo vertinant šios civilizacijos laimėjimus. Bizantija G. He- 
geliui yra pavyzdys, kaip krikščioniškoji religija gali neįsigalėti kultūringoje tau- 
toje, jeigu visa valstybės ir įstatymų organizacija nepertvarkoma pagal krikš- 
čionybės principus. Todėl jis ir sakė, jog Bizantijoje krikščionybė pateko į „pa- 
dugnių ir netramdomos tamsuomenės rankas“ [Ten pat, p. 360]. 

G. Hegelis idealizuoja antiką, remiasi programiniu eurocentrizmu; tai pa- 
pildo germanų šovinizmas ir reakcinga prūsų ideologija. Germanų civilizacija 
čia tapatinama su Vakarų Europos civilizacija ir laikoma ketvirtuoju svarbiau- 
siu pažangaus tiesinio pasaulinės istorijos vyksmo etapu. Palyginti su Žmogaus 
amžiumi, germanų civilizacija G. Hegelio koncepcijoje atitinka senatvę. 

Perėmęs romėnų kultūrą ir religiją, germanų pasaulis išplėtojo visai kitokį 
nei graikų ar romėnų požiūrį į istorinį pasaulį, dvasios, laisvės, krikščionybės idėjas 
pakylėjo į kokybiškai naują lygmenį. Sukrikščionintoms germanų tautoms G. He- 
gelis suteikė išskirtinę, pasaulinės istorijos vyksmą užbaigiančią, misiją, kurios 
esmė - suvokimas, kad žmogus yra apskritai laisvas, o dvasios laisvė - svarbiau- 
sia jo prigimties savybė. „Germanų dvasia, - patetiškai rašė jis, - dvasia naujo 
pasaulio, kurio tikslas yra įgyvendinti absoliučią tiesą kaip begalinį susikonkreti- 
nimą. Tai tokia laisvė, kurios turinys yra jos pačios absoliuti forma. Germanų 
tautų paskirtis — būti krikščioniškojo principo reiškėjomis“ [Ten pat, p. 363]. 

Visapusiškai iškeldamas germanų dvasios unikalumą bei didingumą, filo- 
sofas atskleidė ir kai kuriuos „tamsiuosius“ jos puslapius. Jis priminė, kad Kry- 
žiaus žygiai prasidėjo pačiuose Vakaruose apiplėšiant ir nužudant kelis tūks- 
tančius žydų, o pagrindinė šių žygių jėga buvo „didžiulės padugnių minios“, 
kurios savo kelyje visur plėšikavo ir grobė. Kalbėdamas apie germanų pasaulio 
kelią į dvasios klestėjimo laikotarpį, jis pripažino ir arabų musulmonų civilizaci- 
jos įtaką. „Kovoje su saracėnais europietiškoji dvasia suformavo gražų kilnios 
riterystės idealą; mokslas ir žinija, ypač filosofija, iš arabų perėjo į Vakarus; kil- 
nią poeziją ir laisvą fantaziją germanams įkvėpė Rytai“ [Ten pat, p. 381]. Tačiau 
šie reti pasažai, kuriuose jis tarsi prabėgomis atidavė duoklę Rytų įnašui į Vaka- 
rų civilizaciją, keliomis eilutėmis žemiau užbaigti įprastais teiginiais, kad „Rytai 
paskendo nedorybése: įsiviešpatavo šlykščiausios aistros“ ir panašiai. 

Kalbėdamas apie baigtinį naujųjų laikų germanų pasaulio klestėjimo lai- 
kotarpį, G. Hegelis jį vadino „dvasios laikotarpiu“, nes dabar ši suvokia save 
esant laisvą ir siekia tiesos, amžinybės, visuotinybės savyje ir sau. Šiuo triumfo 
akordu baigiasi G. Hegelio „Istorijos filosofijoje“ aprašomas pasaulinės istori- 
jos procesas. 

Taigi G. Hegelio pasaulinės istorijos vyksmo koncepcija - tiek formos, tiek 
turinio požiūriu tendencingas pirmosios XIX a. pusės eurocentrinės ideologijos ma- 
nifestas, kuriame vertingas įžvalgas dažniausiai nustelbė filisterinei sąmonei būdingi 
mąstymo stereotipai, rasiniai prietarai ir atvirai šovinistinės idėjos. Tai itin ryšku, 
kai filosofo mokymą gvildename lygindami su jo amžininkų J. W. Goethe's, 
Jenos romantikų ir A. Schopenhauerio idėjomis. 

Daugelį šiandien naivių G. Hegelio teiginių nulėmė ne tik eurocentrinės 
nuostatos, bet ir filosofinės sistemos uždarumas, spekuliatyvumas. Jau minė- 
jome, kad pasaulinės istorijos raidos dėsningumus jis išrutuliojo ne apibendrin- 
damas civilizacijų raidos faktus, o primesdamas apriorines abstraktaus filoso- 
finio mąstymo schemas. Todėl jo išvados dažnai dirbtinės, dogmatiškos, kar- 

tais ignoruojami realüs istorijos faktai. Kalbant apie G. Hegelio istorijos filoso- 
fijos trūkumus ir prieštaravimus, neverta pamiršti ir to meto orientalizmo ly- 
gio, be to, filosofas nekritiškai rėmėsi tendencingais užgrobėjų aprašymais, sie- 
kusiais ideologiškai pateisinti kolonializmą. 

Germanų civilizaciją laikydamas besąlygiška pasaulinės istorijos šerdimi, 
mąstytojas nenorėjo pripažinti, kad visą žmoniją sieja bendri kultūros ir žmo- 
gaus proto dėsniai. Jo tiesinės istorinės pažangos koncepcijoje nuolatos jaučia- 
mas prieštaravimas tarp nubrėžtos apriorinės eurocentrinės schemos ir tikrų 
kultūros istorijos faktų. Tiesmukai priešpriešindamas „negatyvius“ Rytus „po- 
zityviems“ Vakarams, G. Hegelis nubrėžė tiesinę pažangios civilizacijų raidos 
schemą nuo Kinijos iki germanų pasaulio, kurioje kuo arčiau Vakarų, tuo dau- 
giau dvasios, laisvės, proto, moralės, meniškumo ir t. t. 

Filosofas aklas ir kurčias didžiųjų Rytų civilizacijų kultūros vertybėms, ne- 
rado jose jokių didžiųjų dvasinių žmonijos orientyrų bei idealų. Jo veikaluose 
aptinkame ne tik atsainų, neretai niekinamą požiūrį į Rytų civilizacijas, bet ir 
atvirą šovinizmą, tendencingą germanų tautų įnašo į civilizacijos istoriją per- 
vertinimą. Ko vertas jo teiginys: „Azijos šalių likimas - paklusti europiečiams“ 
ar pamąstymai apie Amerikos indėnų „nykimą nuo europinės veiklos dvelkte- 
lėjimo“? Šiandien, kai išryškėjo tikrasis daugelio neeuropinių civilizacijų įnašas 
į pasaulinės kultūros istoriją, G. Hegelio pažiūros stebina vienpusiškumu. Taigi 
jo civilizacijos teorijai būdingas agresyvus eurocentrizmas, beatodairiškas isto- 
rinis optimizmas, kuris susiejamas su pažangos idėja. Dėl to atsiranda linijinės 
stadijinės civilizacijos raidos logika ir lokalinių civilizacijų teorijos amorfiškumas. Tie- 
sinės pažangios raidos schemos patosas G. Hegelio koncepcijoje buvo toks stip- 
rus, kad panaikino lokalinių civilizacijų problematiką. Todėl jo eurocentrinėje 
schemoje visi Rytų civilizacijų skirtumai yra aiškinami kaip antraeiliai arba kaip 
nukrypimas nuo „magistralinių“ vienintelių vertų dėmesio Vakarų civilizacijų 
raidos kelių. 

Stiprėjant socialiniams visuomenės prieštaravimams, G. Hegelio tikėjimas 
absoliučia Proto galia ir istorinio proceso prasmingumu („visa tai, kas egzistuo- 
ja, protinga“), žmogaus sugebėjimu pažinti objektyvius pasaulinės civilizacijos 
istorijos raidos dėsningumus susvyravo. Vis labiau ryškėjo šviečiamojo raciona- 
lizmo ribotumas, jo nesugebėjimas pagrįstai aiškinti naujų krizinių procesų, spon- 
taniškai bręstančių Vakarų civilizacijoje. Šalia racionalaus pasaulinės istorijos 
vyksmo aiškinimo vis dažniau kaip priešybė kilo iracionalus, kuris turėjo at- 
sverti šviečiamojo racionalizmo ir G. Hegelio eurocentrizmo ribotumą. Todėl ci- 
vilizacijos teorijoje nuo socialinio optimizmo pereita prie pesimizmo. 

Šiai naujai tendencijai atstovavo Arturas Schopenhaueris (1788-1860), ku- 
ris didžiųjų pirmosios XIX a. pusės filosofų plejadoje buvo vienas įvairiapusiš- 
kiausiai išsilavinusių mąstytojų. Jis mokėjo pagrindines Europos kalbas, rašė pui- 
kiu literatūriniu stiliumi, gilinosi į įvairias humanitarinių ir gamtos mokslų sri- 

tis. Itin sieké perprasti neeuropiniu civilizaciju kultüra, religija ir filosofija, i Va- 
karų civilizacijos idėjų istoriją įvedė daug naujų savitai interpretuojamu idėjų, 
kurios tiesiogiai siejosi su pirmą kartą pajustu nusivylimu Vakarų civilizacijos 
raidos perspektyvomis ir siekimu integruoti į savąją filosofiją neeuropinių tau- 
tų mąstymo tradicijų elementus. A. Schopenhaueris nusivylė Vakarų civilizaci- 
ja, kurioje jis regėjo išsigimimo ir susvetimėjimo požymius. „Mano amžius ir aš, - 
konstatavo jis, - svetimi vienas kitam, - tai akivaizdu. Tačiau kas iš mūsų laimės 
procesą būsimųjų kartų teisme?“ [Schopenhauer, 1997, p. 396]. 

Pasaulinės civilizacijos istorija A. Schopenhaueriui yra iracionalios, alogiš- 
kos valios raiškos sritis, todėl civilizacijos istorijos procesams nebūdinga logika 
bei protingi tikslai. Pirmenybę teikdamas valiai, mokslininkas kartu neigiamai 
vertino civilizuotumą, kultūrą: esą tai represyvi sistema, apribojanti žmogaus 
laisvę ir natūralius instinktus. Kultūrą A. Schopenhaueris metaforiškai pavadi- 
no „instinktų apynasriu“. Tai kaukė, slepianti brutalų žvėries snukį, mokanti ap- 
simesti ir susitaikyti su asmenybei priešingomis socialinio gyvenimo normomis. 
Individui kultūra naudinga tik vienu atveju - kai ji padeda valiai išsivaduoti 
nuo išorinių apribojimų. 

Programiniame veikale — Die Welt als Wille und Vorstellung („Pasaulis kaip 
valia ir vaizdinys“, 1819) - A. Schopenhaueris paneigė švietėjams bei vokiečių 
klasikiniam idealizmui būdingą tikėjimą žmogaus proto galia, istorijos proce- 
su prasmingumu; aklą iracionalią valią skelbė vienintele tikra realybe, viską 
lemiančiu būties ir istorijos principu. Visus būties reiškinius aiškino kaip ne- 
protingos, alogiškos valios rezultatą. Ši valia pereina skirtingas raidos pako- 
pas. „Pasaulinė valia“ - tai nesąmoningas, aklas siekimas, dar neapšviestas to- 
lesnio valios evoliucijoje besiformuojančio intelekto šviesos. Šios „ikisąmonin- 
gos“ valios pakopos būdingos gamtos pasauliui. Tačiau tam tikrame saviraidos 
etape „nesąmoninga valia“ nepaaiškinamu būdu kuria sąmonę ir kartu „valią 
gyventi“. Susiformavus sąmonei, atsiranda „pasaulis kaip vaizdinys“. Nepai- 
sant jauno filosofo vilčių, jo voliuntarizmo manifestas liko nepastebėtas, di- 
džioji neišparduoto tiražo dalis šaltą žiemą buvo sunaudota kurui, o vėliau kaip 
makulatūra. 

1820 m. A. Schopenhaueris gavo privatdocento vietą Berlyno universitete, 
kuris tuo metu buvo laikomas Vakarų filosofijos sostine. Ambicingas A. Scho- 
penhaueris paskaitoms pasirinko tas pačias valandas, kai jo oponentas G. Hege- 

Dancigas (Gdanskas) - gimtasis A. Schopenhauerio miestas 


lis didžiojoje Berlyno universiteto auditorijoje dėstė savo racionalistinę objek- 
tyvaus idealizmo sistemą gausiai klausytojų auditorijai. Tačiau A. Schopenhau- 
eris susilaukė nedaug klausytojų ir savo paskaitų ciklo neužbaigė. Dar keletą 
kartų 1826-1831 m. jis nesėkmingai mėgino atnaujinti paskaitas, kol galutinai 
atsisakė dėstytojo darbo. 

Išgyvendamas dėl nenusisekusios dėstytojo karjeros A. Schopenhaueris per- 
sikėlė į Frankfurtą prie Maino, kur visų pamirštas ilgam atsiribojo nuo išorinio 
pasaulio. Nors jo filosofiją akademinė visuomenė ignoravo, jis įtemptai dirbo ir 
toliau plėtojo veikale „Pasaulis kaip valia ir vaizdinys“ iškeltas idėjas. 

Pesimistinės A. Schopenhauerio koncepcijos formavimuisi didelę įtaką tu- 
rėjo ir pati epocha. Filosofas buvo didžių revoliucinių sukrėtimų liudytojas. Jau- 
nystėje jis teigiamai vertino Didžiąją prancūzų revoliuciją. Tačiau jos prieštarin- 
gumas nepatvirtino vilčių, kad bus sukurta ideali „amžinojo proto" valdoma vals- 
tybė. Visuotinis nusivylimas revoliucijos rezultatais, išryškėjęs Šventosios Sa- 
jungos reakcijos laikotarpiu, paveikė daugelį protų, pradėta netikėti istorinio 
proceso tikslingumu. Tokiomis sąlygomis formavosi konservatyvaus romantiz- 
mo ideologija, jautriai atspindėjusi tragiškas to laiko nuotaikas. 

Nors A. Schopenhauerio kultūros filosofija peržengė romantinės pasaulė- 
jautos horizontus, jo koncepcijoje vis dėlto buvo daug romantinės simbolikos ir 
nemažai iki logiškos pabaigos išplėtotų konservatyviojo romantizmo idėjų. Tik 
A. Schopenhaueris nuo šio tikėjimo (pažanga. - A. A.) sąžiningai atsiribojo (šioje 
srityje iš dalies jo pirmtakas buvo F Schellingas). Jis pirmasis nuoseklus Euro- 
pos atskalünas (pranc. déserteur de l'Europe) ir europinio tikėjimo istorija skelbė- 
jas. „Semper idem, sed aliter" (Visuomet tas pats, bet kitaip) - štai jo garsusis šūkis. 
Mastytojas iškėlė ir grynai statiškos kultūrų morfologijos reikalavimą [Scheller, 
1994, p. 85]. Jis nuvainikavo du didžiuosius Vakarų civilizacijos stabus — Dievą ir 
su juo susijusį racionalaus proto kultą. Pasaulis nesakralus ir neprotingas - jis 
yra aklos iracionalios alogiškos valios objektyvizacija, arba vaizdinys. 

Įrodinėdamas istorinių civilizacijos procesų beprasmiškumą ir alogizmą, fi- 
losofas siekė ne tik įtvirtinti iracionalios valios pirmumą istorijoje, bet ir suduoti 
smūgį G. Hegelio panlogizmui ir panistorizmui. Dialektikui G. Hegeliui istorija — 
viskas: netgi baisiausiuose įvykių verpetuose jis regėjo vientisos raidos momen- 
tus, „dvasios kelią į pačią save“. O A. Schopenhaueriui istorija - „tai tik įvairiau- 
sių peštynių kaita, amžinas vienodumas, prisidengiantis vis naujomis kaukė- 
mis“. Tik kvailys, anot filosofo, gali surasti čia kokį nors planą ir vystymosi giją. 

Vakarų istorijos filosofijos posūkis nuo tvirto tikėjimo absoliučia „pasaulio 
Proto“ galia į pesimistinę alogišką, iracionalią pasaulio istorinio vyksmo inter- 
pretaciją rodė racionalistinių tiesinės civilizacijos raidos koncepcijų krizę. „Kai 
tikėjimas pasauline istorija kaip laisvės suvokimo pažangos įtvirtinimu - šia pa- 
grindine Hegelio filosofijos dogma - pradėjo svyruoti (dėl neišsipildžiusių vil- 
čių), išmušė Schopenhauerio valanda, ir jis pasakė, kad mokymas apie galutinį 
pasaulinės istorijos tikslą yra ne kas kita kaip iliuzija, ir įrodinėjo tai geriau bei 
fundamentaliau negu bet koks kitas filosofas iki jo“ [Fischer, 1987, p. 7]. 

Istorizmo ir švietėjiškojo optimizmo kritika čia tiesiogiai siejosi su atsainiu 
požiūriu į istorijos mokslo galimybes, kadangi, filosofo požiūriu, tikroji civiliza- 
cijos istorijos procesų esmė istorikui dažniausiai lieka nepasiekiama. Naujųjų 
laikų istorikai, anot sarkastiško A. Schopenhauerio teiginio, išskyrus nedaugelį, 
dažniausiai pateikia tik „šiukšlių dėžę ir sendaikčių sandėlį, o geriausiu atveju — 
didelį valstybinės svarbos įvykį“. Todėl voliuntarizmo skelbėjas, kaip ir Jenos 
romantikai, labiau vertino menininkų požiūrius, kurie nepaklysta daugybės pa- 
skirų istorinių faktų, vienetinių santykių maišalynėje, o menininko akimis pa- 

gauna objektyvią reiškinių idėją, vidinę civilizacijos istorijos procesų esmę, o 
ne išorinius santykius. Istorijos santykį su poezija filosofas vaizdžiai palygino 
su portretinės tapybos santykiu su istorine. Pirmoji atskleidžia dalinę tiesą, ant- 
roji — visuotinę; pirmoji pasižymi reiškinio tiesa, kurios neįmanoma rasti nė vie- 
name atskirame reiškinyje, bet kuri byloja iš jų visų. Todėl poetas „pagauna 
idėją, žmonijos esmę, esančią už visų santykių, už bet kokio laiko; jis pagauna 
adekvatų daikto savaime objektiškumą jo aukščiausioje pakopoje“ [Schopen- 
hauer, 1995, p. 348]. 

Istorijai svetimas filosofiniam pažinimui būdingas visuotinumas, kuris iš- 
kelia ją virš kitų mokslų ir padeda atskleisti tai, ką kiti mokslai tik paruošia. Is- 
torijai nebūdinga pažintos medžiagos subordinacija, tik jos koordinacija. Todėl ir nėra 
istorijos sistemos, sistemos, kuri yra visų kitų mokslų savastis. Vadinasi, istorija 
yra žinojimas, bet ne mokslas, kadangi ji niekuomet nepripažįsta vienetinio reiš- 
kinio remdamasi bendrybe [...] Mokslų pobūdis lemia, kad visi jie byloja apie 
visuomet gyvuojančius reiškinius, o istorija — tik apie tai, kas gyvuoja vieną kar- 
tą ir vėliau išnyksta. Toliau, kadangi istorija tyrinėja tik vienetinius ir individua- 
lius, pagal kilmę neišsenkamus reiškinius, visos jos žinios yra netobulos ir dali- 
nės“ [Schopenhauer, t. 2, 1993, p. 461]. 

Kai 1848 m. revoliucijų barikadose švietėjų iliuzijos apie racionaliu protu 
paremtos visuomenės kūrimą dar kartą žlugo ir pati epocha tapo kupina nevil- 
ties, pesimistinių būties beprasmiškumo nuotaikų, tuomet racionalistinės filo- 
sofijos sistemos nuo R. Descartes'o iki G. Hegelio su joms būdingu optimizmu, 
tikėjimu civilizacijos procesų prasmingumu, žmogaus proto galia jau nepajėgė 
patenkinti dvasinių visuomenės poreikių. Dabar prieš tris dešimtmečius išsaky- 
tos idėjos itin atitiko įsivyraujantį pesimizmą. „Optimizmas, - rašė jis, - man 
atrodo, ne tik beprasmiškas, bet ir tikrai nesąžiningas požiūris, žiaurus pasijuo- 
kimas iš siaubingų žmogaus kančių“ [Schopenhauer, t. 1, 1890, p. 337]. 

A. Schopenhaueris vienas pirmuju suprato neigiamas G. Hegelio istorinio 
optimizmo koncepcijoje išryškėjusios civilizacijos ir pažangos idėjų sintezės bei 
„istorizmo idėjų pergalės“ pasekmes. Istorizmas, optimizmas ir pažangos idėja 
buvo G. Hegelio civilizacijos teorijos pagrindas, padėjęs sukurti išoriškai įtikina- 
mą eurocentrinę tiesinės pažangios civilizacijos raidos schemą. Tačiau ji, kaip 
galėjome įsitikinti ankstesniame skyriuje, buvo kuriama nekorektiškai, nepripa- 
žįstant neeuropinių civilizacijų laimėjimų. Todėl viskas, kas netilpo į apriorinės, 


126 


Rytų ir Vakarų kultūrų dialogo skatinimas A. Schopenhauerio koncepcijoje 


aiškiai nubrėžtos, schemos ribas, buvo genėjama, pritempiama arba tendencin- 
gai falsifikuojama. A. Schopenhaueris atskleidė G. Hegelio civilizacijos teorijos 
esmėje slypinčio „istorinio optimizmo“ ideologijos trūkumus; ji iškreipė civiliza- 
cijos istorijos procesų prasmę ir apribojo jų pažinimą. Tai lėmė kritinį požiūrį į 
žmones „kvailinančią G. Hegelio pseudofilosofija, siekiančią pažinti pasaulinę 
istoriją kaip planingą visumą“. Jo sukurtoje civilizacijos istorijos vizijoje A. Scho- 
penhaueris įžvelgė „grubų ir lėkštą realizmą, kuris reiškinį įvardija pasaulio savy- 
je esme ir mano, kad esmė slypi reiškinyje, jo formose ir procesuose“ [Schopen- 
hauer, t. 2, 1993, p. 463]. 

Iš čia kilo įsitikinimas, kad veiksminga istorijos filosofija, pajėgianti at- 
skleisti sudėtingus įvairių civilizacijų sąveikos procesus ir vientisą civilizacijos 
istorijos srautą, turi tyrinėti ne laikinus žmonių tikslus, kad pakylėtų juos iki 
amžinybės, o tai, kas sudaro nekintamą šių procesų esmę. „Tikra istorijos filo- 
sofija - suvokimas, kad visuose begaliniuose pokyčiuose ir verpetuose mūsų 
akyse visuomet iškyla viena bei ta pati nekintama esmė, kuri šiandien daro tą 
patį, ką ir vakar, ką darė visuomet; vadinasi, ši filosofijos istorija visuose seno- 
vės ir naujos istorijos, Rytų ir Vakarų įvykiuose turi įžvelgti tapatumą ir, nepai- 
sydama visų dalinių skirtumų, aprangos, papročių, visur regėti vieną ir tą pa- 
čią žmoniją“ [Ten pat, p. 465]. 

Radikalus G. Hegelio panistorizmo ir panlogizmo neigimas tiesiogiai kilo 
iš A. Schopenhauerio civilizacijos teorijos kūrėjo Pasaulinės Valios, kurios raiš- 
kai svetima tikslingumas ir nuoseklumas. Ji visose savo pasireiškimo pakopose 
neturi galutinio tikslo ar objekto, nuolat siekia, nes siekimas - vienintelė jos es- 
mė. Todėl ir civilizacijos istorijos įvykiams nebūdingas tikslingumas, vidinis są- 
ryšingumas. Čia regime daugybę chaotiškų, atsitiktinių įvykių, kurie jungiasi į 
atsitiktinius konglomeratus. Jie savo chaotiška seka žlugdo žmonių ir tautų lü- 
kesčius, viltis. Vadinasi, istorija priešiška žmogui, ji nuolatos siunčia jam naujus 
netikėtus išbandymus, verčia kovoti su gyvenimo sunkumais, įveikti juos. 

A. Schopenhauerį erzino G. Hegelio civilizacijos teorijai būdingas univer- 
salumas, abstraktumas, kalbėjimas apie „civilizacijos istorijos tikslą“, „žmoniją“ 
apskritai ir konkretaus žmogaus būties problemų ignoravimas, jų panaikinimas 
„lėkštose filosofinése abstrakcijose". „Tikrovėje, - patetiškai rašė jis, - tik atskiro 
žmogaus gyvenimui būdingas vieningumas, sąryšingumas ir tikras reikšmin- 
gumas: jį galima aiškinti kaip pamokymą, jo prasmė morali. Tik vidiniams susi- 

jusiems su valia procesams būdingas tikras realumas ir jie atspindi tikrus įvy- 
kius, kadangi tik valia yra daiktas savyje. Kiekviename mikrokosme yra visas 
makrokosmas, kuriame glūdi ne daugiau nei mikrokosme“ [Ten pat, p. 463]. Čia 
į pirmą planą iškyla tradicinei indų ir kinų filosofijai būdinga žmogaus bei jį 
supančio pasaulio vienybės idėja, mintis, kad per detalę galima pažinti jai tapa- 
čią visumą. 

Atmetęs G. Hegelio civilizacijos teorijos „lėkštą optimizmą“, pretenzijas į 
visuotinumą, tiesinės pažangos teoriją ir eurocentrines nuostatas, voliuntariz- 
mo šalininkas plėtojo alogiškos ciklinės civilizacijos raidos koncepciją, kurioje žmoni- 
ja periodiškai kartoja jau daug kartų nueitą kelią ir klaidas. Tai nulėmė anti- 
progresinę A. Schopenhauerio civilizacijos teorijos pakraipą, kurią vėliau plėtos 
N. Danilevskis ir E Nietzsche. 

Filosofo maištą prieš naujųjų amžių Vakarų civilizacijos teorijoje ir filoso- 
fijoje įsigalėjusį racionalizmą skatino Rytų filosofija. Nusivylęs Vakarų filosofi- 
ja, paveiktas romantinio orientalizmo, jis ėmėsi Vedų, upanišadų, puranų, bu- 
dizmo, sankhjos mokyklos, konfucianizmo, daoizmo tekstų studijų, įdėmiai sekė 
naujausią įvairiomis Vakarų kalbomis pasirodžiusią indologinę ir sinologinę li- 
teratūrą. Savo lyginamuosiuose Rytų ir Vakarų kultūros, religijos, filosofijos tra- 
dicijų tyrinėjimuose plačiai rėmėsi A. H. Anquietil Duperrono, W. Jones, H. T. 
Coolebrocke'o, J. P. Abel Rėmusat, E.Burnoufo, J. B. Saint-Hilaire, S. Jullieno, 
H. Klaproto ir kitu Zymiu orientalistu atliktais Rytu tekstu vertimais bei tyriné- 
jimais, Journal Asiatique, Asiatic Researches ir kituose orientalistu periodiniuose 
leidiniuose paskelbtomis publikacijomis. Aliuzijos j indu civilizacija, jos filoso- 
fijos, religijos tradicijas aptinkamos daugelyje jo knygų puslapių, o apie išsa- 
mią pažintį su kinų filosofija ir religijos mokymais iškalbingai byloja skyrius 
„Sinologija“ antrame „Pasaulis kaip valia ir vaizdinys“ tome. Jis skaitė prancū- 
ziškus „Laozi“ ir Konfucijaus „Pokalbiai ir apmąstymai“ („Lun yu“) vertimus, 
domėjosi „Permainų knygoje“ (Yijing) plėtojama yin ir yang priešybių teorija, 
įžvalgiai pastebėjo „nacionalinio gamtos kulto Kinijoje“ savitumą, tai, kad „ki- 
nų filosofams svetimos pasaulio kūrėjo idėjos“. 

A. Schopenhaueris oponavo G. Hegelio istorijos filosofijoje viešpatavusiai 
eurocentrinei laikysenai, realios civilizacijos istorijos faktų falsifikavimui, atsai- 
niam požiūriui į Rytų civilizacijas. Atmetęs G. Hegelio istorinės tiesinės pažan- 
gos teoriją ir eurocentrines nuostatas, jis pirmasis garsiai prabilo apie Rytų ir 

Vakarų civilizacijų bei mąstymo tradicijų dialogo būtinybę, buvo nuoširdus ne- 
europinių kultūrų gerbėjas, raginantis Rytų civilizacijų laimėjimus įtraukti į Va- 
karų kultūrą. „Kai mums atsivers Kinijos ir Indijos istorija, tuomet gausybė duo- 
menų apnuogins mūsų [mokslo] kelių klaidingumą, ir trokštantys žinių bus pri- 
versti suprasti, kad reikia ne iki begalybės vardyti faktus, o įžvelgti vienybėje daug 
ką, konkrečiu atveju - iš žmonijos pažinimo semtis tai, ką sukūrė tautos“ [Scho- 
penhauer, 1997, p. 97]. 

Stebėdamas romantinio orientalizmo ideologijos sklaidą A. Schopenhaue- 
ris pranašavo, „kad sanskrito literatūros įtaka bus ne mažesnė, nei XV a. buvo 
graikų literatūros atgaivinimas“ [Schopenhauer, 1995, p. 23]. Nors indų literatū- 
ros ir filosofijos pasaulio atradimas, kaip minėjome anksčiau, gerokai paveikė 
daugelį iškiliausių Vakarų protų, tačiau šiai filosofo pranašystei nebuvo lemta 
išsipildyti. A. Schopenhaueris neabejotinai buvo nuosekliausias pirmosios XIX a. 
pusės Rytų tautų filosofijos propaguotojas. Senovės indus jis laikė seniausia ir 
kilniausia tauta, kurios mokymus, jo nuomone, perėmė tikrieji graikų filosofijos 
kūrėjai Pitagoras ir Platonas. Pirmojo mokymuose jis pagrįstai įžvelgė daug di- 
desnį artimumą Rytų nei Vakarų mąstymo tradicijoms. Todėl naujausios Vakarų 
filosofijos atsisukimas į senovės indų išmintį A. Schopenhauerio koncepcijoje 
iškilo kaip sugrįžimas į Vakarų mąstymo ištakas. „Indijoje mūsų religija niekada 
ir niekur neileis šaknų: senovinė žmonijos išmintis nebus išstumta įvykių Gali- 
lėjoje. Priešingai, indų išmintis sugrįš į Europą ir iš pamatų pakeis mūsų pažini- 
mą ir mąstymą“ [Ten pat, p. 494]. 

A. Schopenhaueris buvo pirmas didis Vakarų mąstytojas, kuris į savo siste- 
mą įtraukė tradicinių indų mokymų elementus. Pagrindinėmis savo filosofijos 
ištakomis jis laikė I. Kanto filosofiją, dieviškąjį Platoną ir išganingą senovės indų 
Vedų ir upanišadų poveikį. Vedas filosofas traktavo kaip „aukščiausią žmogui 
pasiekiamo pažinimo ir išminties vaisių“, kurio branduolys pasiekė Vakarų civi- 
lizaciją per upanišadas, didžiausią šio šimtmečio dovaną. Jo iracionalios valios 
metafiziką stipriai paveikė daugelis indų filosofijos mokymų, kuriuos jis paver- 
tė neatsiejama savo filosofinės sistemos dalimi. 

Pesimizmo ideologui dvasiškai artimiausios upanišadų ir budistinės filo- 
sofijos idėjos. Iš tarpinės persų į lotynų kalbą A. H. Anquietil Duperrono išvers- 
tuose dviejuose indų upanišadų tomuose filosofas surado daugelį atsakymų į jį 
kamavusius klausimus, upanišadų skaitymas jam teikė didžiausią malonumą 

ir kūrybinį įkvėpimą. „Jeigu tai neskambėtų pernelyg išdidžiai, — rašė jis, - aš 
galėčiau pasakyti, kad kiekvieną iš atskirų ir fragmentiškų posakių, sudarančių 
upanišadas, galima išvesti kaip mano dėstomos minties padarinį, bet jokiu bū- 
du ne atvirkščiai - šią mintį surasti jau ten“ [Ten pat, p. 24]. 

Tęsdamas švietėjų tradiciją A. Schopenhaueris labai vertino kinų civilizaci- 
jos laimėjimus, kurių geriausias liudijimas jam buvo neįtikėtinai gausus šios ša- 
lies gyventojų skaičius. Lyginamoji įvairių civilizacijų ir epochų analizė, filosofo 
nuomone, atskleidžia tiesioginę civilizacijos lygio ir gyventojų skaičiaus priklau- 
somybę. Jis aptarė trijų Kinijoje viešpataujančių religinių bei filosofinių sistemų 
savitumą. Laozi suformuotos daoizmo pasaulėžiūros savitumą jis siejo su gam- 
tos kultu ir vidine visų daiktų tvarka. Todėl daoistinė pasaulėžiūra artima kinų 
budizmui. 

Su didžiu kinų daoizmo mąstytoju Zhuangzi A. Schopenhauerį suartino 
apmąstymai apie ribų tarp sapno ir realaus gyvenimo reliatyvumą. „Taigi nors 
atskiri sapnai nuo realaus gyvenimo skiriasi tuo, kad jie nepatenka į jame nuo- 
lat išsiskleidžiančią rišlią patirtį, ir šį skirtumą parodo prabudimas, tačiau kaip 
tik pats rišlus patyrimas priklauso realiam gyvenimui kaip jo forma, ir sapnas 
savo ruožtu priešpriešina jai tam tikrą vidinį rišlumą. Jeigu pažvelgtume iš po- 
žiūrio taško, esančio už vieno ir kito, tada jų esmėje neberasime jokio apibrėžto 
skirtumo, ir reikėtų kartu su poetais pripažinti, kad gyvenimas yra ilgas sapnas“ 
[Ten pat, p. 63—64]. 

Daug nuosaikiau filosofas vertino Konfucijaus idėjas, itin paplitusias tarp 
mokslininkų ir valstybės valdininkų. „Sprendžiant pagal vertimus, tai — išplėto- 
ta, triviali, pirmiausia politinė moralinė filosofija, nesiremianti metafizika, o iš- 
siskirianti kažkokiu savitu vangumu ir nuobodumu" [Schopenhauer t. 2, 1993, 
p. 97]. Ypatingas filosofo susižavėjimo objektas visuomet buvo budizmo filoso- 
fija ir religija, pastarąją savo tobulumu, tikrumu ir išpažinėjų skaičiumi jis laikė 
reikšmingiausia Žemės rutulyje. 

A. Schopenhaueris atkreipė dėmesį į skirtingų Kinijos filosofinių ir religi- 
nių pasaulėžiūrų toleranciją, tai, kad jos nėra priešiškos, o sugeba taikiai sugy- 
venti ir veikti viena kitą. Todėl ir šios šalies imperatoriai neretai išpažino visas 
tris, nors pirmenybę dažniausiai teikė budizmui. 

A. Schopenhaueris buvo lyginamųjų krikščionybės ir budizmo studijų pra- 
dininkas Vakaruose, suvokęs būtinybę lyginamojoje analizėje ne primesti savos 

civilizacinés tradicijos vertybiu sistema, o jsiskverbti j kitos civilizacijos verty- 
biu ir simbolių pasaulį. „Iki 1818 m., - rašė jis, - kuomet pasirodė manoji knyga 
[„Pasaulis kaip valia ir vaizdinys“. — A. A.], apie budizmą Europoje buvo žinoma 
labai nedaug ir netiksliai, iš kelių straipsnių ankstyvuosiuose Asiatic Researches, 
kurie gvildeno daugiausiai Birmos budizmą“ [Ten pat, p. 243]. 

Filosofas taikliai pastebėjo, kad europiečiai siekdami pažinti Rytų tautų re- 
ligijas, kaip tai anksčiau darė graikai ir romėnai, pirmiausia ieškojo sąlyčio taškų 
su savo tikėjimais. Kadangi vakariečiams religijos sąvoka buvo tapati teistinei 
pasaulėžiūrai, kurios esmėje slypėjo klaidingas požiūris, kad visos pasaulio tau- 
tos išpažįsta vieną aukščiausią Dievą pasaulio kūrėją, todėl, suprantama, kilo 
daug sunkumų norint suvokti Rytų, ypač Kinijos religijų esmę. Ilgainiui jie įsiti- 
kino savo lūkesčių klaidingumu ir suvokė, kad Rytų civilizacijose „apie tokius 
požiūrius neturi menkiausio supratimo, trūksta žodžių jiems aprašyti, todėl jų 
tyrinėjimų kryptį visiškai atitiko tai, kad jų pirmuosiuose pranešimuose apie 
šias religijas daugiau buvo kalbama apie tai, ko juose nėra, o ne apie pozityvų jų 
turinį, kurį europiečiams dėl daugelio priežasčių suprasti buvo sunku“ [Ten pat, 
p. 98]. Įvertindamas Vakarų ir Rytų tautų žmonių kultūros bei mąstymo tradici- 
jų skirtumus, filosofas manė esant natūraliu reiškiniu, kad europiečiai, tyrinė- 
dami Rytų civilizacijų religijas, pirmiausia konstatavo negatyvius, t. y. svetimus 
savajai monoteistinės religijos tradicijai, aspektus ir darė tvirtą išvadą, kad bu- 
distams ir kinams monoteizmas nebūdingas. 

Kita vertus, lygindamas krikščioniškosios tradicijos mąstytojų ir Budhos 
mokymus, A. Schopenhaueris aptiko daug artimų idėjų. Krikščionybėje filoso- 
fas įžvelgė „indų kraują“, skatinantį ją išsivaduoti iš judaizmo įtakos. Savo etiką 
lygindamas su upanišadų, šventųjų Vedų, pasaulinės Budha'os religijos teigi- 
niais, ją vertino kaip „visiškai ortodoksalią ir neprieštaraujančią ankstyvajai tik- 
rajai krikščionybei“ [Ten pat, p. 106]. 

Lyginamąsias budizmo ir krikščionybės studijas A. Schopenhaueris daugiau- 
siai skyrė budizmo pradininko Budha'os ir Meistro Eckharto bei šv. Pranciškaus 
mokymams. Nors išorinės aplinkybės, vertusios Eckhartą „mintis įvilkti į krikš- 
čioniškojo mito apvalkalą ir pritaikyti jam savo posakius“, skirtingos, jų esmė ta 
pati. Pranciškaus ir Budha'os požiūriai į savo idėjų bei gyvenimo principų atitiki- 
mą, meilė gamtai yra nepaprastai artimi. „Šventojo Pranciškaus perėjimas nuo 
turto prie elgetystės labai panašus į dar ryžtingesnį Budha'os Schakya'os Muni 

žingsnį, pavertusi jį iš princo elgeta. [...] pažymėtinas ir jo giminiškumas indiš- 
kai dvasiai, pasireiškiantis didžiąja meile gyvūnams ir bendravimu su jais. Gy- 
vūnus jis visuomet vadina savo seserimis ir broliais; jo įstabus contico, šlovinan- 
tis saulę, mėnulį, žvaigždes, vėją, vandenį, ugnį ir žemę, taip pat rodo įgimtą 
indų dvasią“ [Ten pat, p. 110]. 

Filosofines ir religines senovės indų sistemas A. Schopenhaueris nuolat ly- 
gino su „autentiškos krikščionybės“ idėjomis norėdamas teoriškai pagrįsti aske- 
tišką pesimistinę iracionalios valios metafiziką. Žmogaus tobulumą jis siejo su 
kviteizmu, asketizmu ir „valios gyventi“ paneigimu. Iš senovės indų filosofijos 
perėmęs tris pamatines idėjas (kančios neišvengiamumo, susitaikymo su ja ir 
išorinio pasaulio atsisakymo), aukščiausiu idealu filosofas laikė budistinę „nir- 
vaną“, t. y. kai subjektas visiškai paskęsta introspekcijoje ir atsisako niekingo bei 
beprasmio išorinio pasaulio. 

A. Schopenhaueris neabejotinai buvo vienas originaliausių XIX a. civiliza- 
cijos teoretikų, paneigusių G. Hegelio eurocentrinę civilizacijos istorijos viziją ir 
tiesinės pažangos teoriją. Jo istorizmo ir panlogizmo kritika tiesiogiai siejosi su 
pribrendusia būtinybe išplėsti Vakarų kultūros filosofijos ir civilizacijos teorijos 
horizontus. A. Schopenhaueris tapo pirmasis nuoseklus Vakarų civilizacijos ir 
joje įsigalėjusių eurocentriniu nuostatų kritikas, besiremiantis savo koncepcijoje 
neeuropinių civilizacijų elementais bei iškėlęs Rytų ir Vakarų kultūros tradicijų 
dialogo būtinybę. Iš senovės indų mąstytojų jis perėmė daug pamatinių idėjų, iš 
kurių pirmiausia vertėtų išskirti teiginį, kad pasaulis subjektui yra tik vaizdinys, 
tikrosios būties ir regimybės (maya) priešprieša, apmąstymus apie žmogaus bū- 
ties efemeriškumą, kančios vyravimą pasaulyje. Stiprų poveikį jo pasaulėžiūrai 
turėjo budistinis kviteizmas, nirvanos mokymas apie sąmonės nušvitimą, „aš“ 
perėjimą į „ne aš“ būsenos rimtį. 

Ryški „Frankfurto atsiskyrėlio“ asmenybė ir savitas idėjų pasaulis turėjo 
didžiulį poveikį vėlesnei kultūros filosofijai bei civilizacijos idėjų istorijai. Jo nuo- 
sekliausi sekėjai buvo indologas P. Deussenas, F Nietzsche, E. von Hartmannas, 
H. Bergsonas, B. Croce, S. Freudas, C.G. Jungas, K. Jaspersas, M. Heideggeris, 
J. Ortega y Gassetas ir daugelis kitų iškilių mąstytojų, kurie toliau plėtojo ir savi- 
tai interpretavo jo idėjas. 

A. Comte o pozityvistinės civilizacijos teorijos principai 


Ketvirtajame XIX a. dešimtmetyje kaip atsakas į spekuliatyviąją civiliza- 
cijos teoriją ryškėja naujos Augusto Comte o (1798-1857) pozityvistinės meto- 
dologijos principai. A. Comte as yra įtakingos filosofijos krypties pozityvizmo 
ir naujo sociologijos mokslo pradininkas. Šios pagrindinės jo kūrybinės veik- 
los sritys glaudžiai susipynė tarpusavyje, kadangi pozityvistinis požiūris į 
mokslą tapo mokslo apie visuomenę, tai yra sociologijos, pagrindu. Pozityviz- 
mą mokslininkas aiškino kaip vidurinį kelią tarp empirizmo ir misticizmo. Jo 
nuomone, nei mokslas, nei filosofija nepajėgūs pažinti tikrųjų reiškinių prie- 
žasčių, o tik gali paaiškinti jų išorinės būties formas. Mokslas pažįsta ne es- 
mes, o tik fenomenus. Kokybiškai nauja pozityvistinė filosofija, pagrįsta so- 
ciologijos mokslo laimėjimais, peržengia minėtą mokslinio pažinimo ribotu- 
mą. Dėl to teigiama, kad visuomenės ir civilizacijos raidos procesų pažinimas 
turi remtis griežta pozityvistine metodologija. 

A. Comte'as nuo vaikystės išsiskyrė neeiliniais sugebėjimais. Penkiolikos 
metų Augustas geriausiais pažymiais išlaikė stojamuosius egzaminus į presti- 
žinę l'École Politechnigue Paryžiuje, tačiau buvo priimtas tik ateinančiais metais. 
Dar studijuodamas jis pasižymėjo plačiais humanitariniais interesais, polinkiu 
į filosofinius apmąstymus, charakterio nenuolankumu. Didžiulį šurmulį sukė- 
lusį studentų maištą suorganizavęs Augustas buvo pašalintas iš aukštosios mo- 
kyklos. Versdamasis atsitiktiniu repetitoriaus darbu jis gyveno skurdžiai, kol 
gavo jo intelektualinius interesus atitinkantį C. H. Saint-Simono sekretoriaus 
darbą. 

Būdamas C. H. Saint-Simono sekretoriumi (1817-1824) jis patyrė stiprią šio 
mąstytojo idėjų įtaką. XX a. A. Comte'as prisipažįsta, kad, glaudžiai bendradar- 
biaudamas su C. H. Saint-Simonu, jis per pusmetį nuveikė daugiau nei per tre- 
jus savarankiško darbo metus. Iš savo vyresniojo draugo ir mokytojo jis perėmė 
pamatines „pozityvistinės filosofijos“ idėjas, kurias išplėtojo ir susistemino. Ta- 
čiau skirtingi idealai, požiūriai į socialinius mokslų uždavinius, metodologinės 
nuostatos ilgainiui nulėmė neišvengiamą jų išsiskyrimą. 1824 m., kai savo leidi- 
nyje be autoriaus pavardės C. H. Saint-Simonas paskelbė A. Comte'o Systėme de 
politigue positive („Pozityviosios politikos sistema“) I tomo dalį, užsiplieskė kon- 
fliktas, po kurio A. Comte'as nuo savo mokytojo nutolo. Nutraukęs ryšius su 
globėju, pozityvizmo pradininkas pasmerkė save vargingai būčiai. Visą savo in- 
telektinę energiją jis sutelkė pagrindiniam gyvenimo tikslui — sukurti iš esmės 
naują pozityviąją filosofiją. 1826 m., sukrėstas žmonos pabėgimo ir iškamuotas 
depresijos, A. Comte as susirgo psichine liga. Po aštuonių mėnesių, praleistų psi- 
chiatrijos ligoninėje, jis bandė nusižudyti. Tačiau netrukus atsigavo ir vėl pasi- 
nėrė į fanatišką mokslinį darbą. 

Versdamasis kaip išmanydamas A. Comte as vieną po kito paskelbė šešis 
savo programinio veikalo Cours de philosophie positive („Pozityviosios filosofijos 
kursas“, t. 1-6, 1830-1842) tomus. Nors pozityvistinė metodologija asketiška, 
tai vienas pamatinių XIX a. humanistikos veikalų. Šis naujas radikalios huma- 
nitarinių, gamtos ir socialinių mokslų metodologinės transformacijos projek- 
tas laukiamo atgarsio nesukėlė. Kankinamas depresijos ir nusivylimo priepuo- 
lių, A. Comte'as mirė vienišas. Tačiau tuoj pat pozityvizmo idėjos suklestėjo. 

A. Comte'as yra universalių interesų, didžiulių ambicijų mąstytojas, linkęs 
kritiškai analizuoti ir sisteminti savo pirmtakų idėjas. Jo skvarbus analitinis pro- 

tas jautriai fiksavo civilizacinius poslinkius. Pozityvistinė filosofo metodologija — 
tai opozicija spekuliatyviosios civilizacijos teorijos nuostatoms. Jo kritika nukreipta 
prieš abstrakčių metafizinio mąstymo principų įsigalėjimą vokiečių istorijos filo- 
sofijoje ir civilizacijos teorijoje: naujoje, į konkrečius empirinius faktus orientuo- 
toje „pozityviojoje filosofijoje“ norėta apriboti daugumą tradicinės filosofijos funk- 
cijų - jas perduoti specialiems mokslams. Kadangi pozityvizmas itin stipriai vei- 
kė civilizacinės komparatyvistikos metodologinių principų, tyrinėjimo procedūrų 
ir metodų raidą, glaustai aptarsime svarbiausias A. Comte'o pozityvistinės me- 
todologijos idėjas. 

A. Comte'o veikaluose plėtojamos civilizacijos ir pozityvios filosofijos teori- 
jos tiesiogiai kilo iš C. H. Saint-Simono ir kitų įtakingų pirmosios XIX a. pusės 
civilizacijos istorikų idėjų. Nepritardamas spekuliatyvaus mąstymo principams 
pamatinės civilizacijos teorijos problemas A. Comte as numatė ištirti remdama- 
sis naujais pozityvios metodologijos principais. Esminė jo metodologijos nuosta- 
ta: „Regėti, kad numatytum - toks yra tikro mokslo tikslas; viską numatyti, 
nieko neregint - tai tik absurdiškų metafizinių teorijų kūrimo būdas, kuris dar 
perdėm dažnai taikomas“ [Comte, 1894, p. 668]. 

Nors pozityvizmo pradininkas, plėtodamas pirmtakų idėjas, pripažįsta, 
kad civilizacijos istorija yra natūralios žmogaus istorijos papildymas ir tąsa, 
tačiau, skirtingai nei daugelis vėlesnių pozityvizmo ir evoliucionizmo šalinin- 
kų, atsargiai vertina perdėm tiesmuką visuomenės ir civilizacijos procesų bio- 
logizmą. Visuomenė artima biologiniams organizmams, nes „visus socialinio 
organizmo aspektus sieja vidiniai ryšiai“ [Comte, t. 4, 1877, p. 237]. Ši socialinės 
sistemos vientisumo, arba integralumo, idėja slypi A. Comte o civilizacijos teorijos 
esmėje, todėl jis nuolat kalba apie socialinių organizmų sudedamųjų dalių „aiš- 
kiai regimą spontanišką harmoniją“ [Ten pat, p. 252]. Kultūras ir civilizacijas 
mąstytojas apibūdina kaip vientisus organizmus, kurių kiekviena sudedamoji 
dalis atlieka savo specifines funkcijas. Čia ryškėja vėliau komparatyvistinėje 
kultūrologijoje dažnai taikytos struktūrinės funkcinės metodologijos principai. 

Jau ankstyvuosiuose 1824-1826 m. rašytuose straipsniuose filosofas iškėlė 
pamatinę žmonijos civilizacijos istorijos vienalytiškumo idėją, kuri išliko nepaki- 
tusi iki gyvenimo pabaigos. Supaprastindamas civilizacijos procesus, jis teigė, 
kad Europos civilizacijos istorija yra pavyzdys visoms tautoms, nes ta socialinė 
organizacija, kuri įsivyravo Vakaruose, būtina visai žmonijai. 

A. Comte'as atmetė senąją nuo antikos laikų Vakaruose vyravusią ontologi- 
nę mokslų klasifikacijos sistemą ir pakeitė ją nauja „empirine“ hierarchija, kon- 
struojama pagal sudėtingėjimo laipsnį. Šioje sistemoje neorganiniai, arba fizi- 
kos, mokslai susiduria su paprasčiausiais ir universaliausiais reiškiniais. Paskui — 
biologijos mokslai, tyrinėjantys nedidelę sudėtingesnių reiškinių grupę. Ir paga- 
liau ant aukščiausios pakopos esantys socialiniai mokslai apima visuomenės ir 
civilizacijos tyrinėjimus. 

Tyrinėjant civilizacijos problemas sociologinės analizės savitumą nulemia 
tai, kad ji aiškinasi ne filosofines abstrakcijas ar transcendentalias priežastis, o 
„pozityviai“ tiria, aprašinėja, sistemina konkrečius empirinius socialinio gyve- 
nimo ir kultūros faktus, nagrinėja jų vidinį sąryšingumą. Iškeldamas naujo po- 
zityvaus sociologijos mokslo idėją, jis teigė, jog civilizacijos ir visuomenės pro- 
cesams pažinti visiškai nereikalinga virš jo iškylanti ir kaustanti „metafizinė“ 
filosofija. Pozityvų civilizacijos bei socialinių faktų tyrinėjimą jis priešpriešino 
teologijai ir metafizinėms spekuliacijoms. Mokslinis pažinimas negvildena to- 
kių neišsprendžiamų klausimų, kurių neįmanoma konkrečiais empiriniais fak- 
tais, stebėjimais nei patvirtinti, nei paneigti. Dėl to iš pozityviųjų mokslų siekta 
pašalinti tradicinę metafizinę filosofiją, kuri, A. Comte'o nuomone, neturi nei 
savo specifinio objekto, nei metodų, kurie esmiškai skirtųsi nuo kitų mokslų. 
Todėl bet kokios metafizinės filosofijos pretenzijos į išskirtinio, sintetinančio ki- 
tų mokslų laimėjimus, mokslo statusą atmestos. „Pozityvus“ pažinimas įmano- 
mas tik remiantis specialiais mokslais. 

A. Comte'o veikaluose ryškėja vientisa pažangios civilizacijos raidos te- 
orija, kurioje, remiantis lyginamuoju metodu, išskiriamos trys žmonijos ir at- 
skiro individo intelektinės evoliucijos pakopos - teologinė, metafizinė ir pozity- 
vistinė. 

Ankstyvojoje, aprėpiančioje senovę ir viduramžius iki 1300 m., pakopoje 
vyravo teologinei pasaulėžiūrai būdingas jausminis pasaulio suvokimas. Žmo- 
gų supančio pasaulio reiškiniai čia sieti su spontaniškai atsirandančiais chaotiš- 
kais antgamčiais vaizdiniais. Pretenduojantis į absoliutų pažinimą teologinis mąs- 
tymas, nepajėgdamas suvokti tikrosios daiktų esmės, neišvengiamai atskleidžia 
savo ribotumą. Tačiau, kita vertus, teologinėje pakopoje vyraujanti religinė pa- 
saulėžiūra, nuosekliai perėjusi fetišizmo, politeizmo ir monoteizmo fazes, for- 
muoja mokslinio pasaulio pažinimo užuomazgas. 

Antrojoje metafizineje civilizacijos ir pažinimo raidos pakopoje (1300- 
1800 m.) vaizduotė ir jausminis pasaulio suvokimas užleidžia vietą operuo- 
jančiai sąvokomis refleksijai. Šioje tarpinėje pakopoje viešpatauja abstrakčios 
tikrovę pakeičiančios viršjuslinės idėjos, sukeliančios sumaištį ir aptemdančios 
pažinimą. Atsiradęs naujas šią pakopą atitinkantis „metafizinis“ mąstymas 
krypsta į abstraktų, atsietą nuo tikrovės „anapusinių“ aspektų pažinimą. 

Ir pagaliau trečiojoje apibūdinančioje pažangią visuomenės raidą pozity- 
vioje, arba mokslinėje, pakopoje atsiranda visuomenės mokslas, pajėgiantis tiks- 
liai ir racionaliai pažinti tikrovės bei socialinio gyvenimo dėsningumus. Šioje 
„pozityvaus“ pažinimo pakopoje atsiskleidžia žmogaus proto galimybės. Su- 
vokęs teologinio ir metafizinio pažinimo ribotumą, jis atsisako nepagrįstų pre- 
tenzijų į nepasiekiamą absoliutų pažinimą. Į griežtą moksliškumą orientuotą 
pozityvistinę metodologiją A. Comte as traktavo kaip pereinamaja grandį tarp 
empirizmo ir misticizmo kraštutinumų. 

„Tyrinėdamas visą žmogaus mąstymo procesą visose srityse, pradedant 
paprasčiausiomis apraiškomis ir baigiant jo šiuolaikinėmis formomis, - rašė jis, 
— aš, atrodo, aptikau didįjį pagrindinį dėsnį [...], kad kiekvienas svarbus mūsų 
sprendimas, kiekviena pažinimo šaka nuosekliai pereina tris skirtingas teori- 
nes pakopas: teologinę, arba prasimanytą; metafizinę, arba abstrakčią; moksli- 
nę, arba pozityvią. Kitais žodžiais tariant, žmogaus protas nuosekliai bet kokio 
tyrinėjimo metu remiasi trimis skirtingais filosofinio samprotavimo metodais, 
kurių pobūdis yra esmiškai skirtingas, netgi priešingas: pirmiausia teologiniu, 
vėliau metafiziniu ir pagaliau pozityviu metodu. Dėl to susiformuoja trys vi- 
siškai skirtingos filosofijos, arba pasaulėžiūros: pirmoji filosofija — būtinas žmo- 
gaus proto išeities taškas, trečioji - nepajudinama ir galutinė būsena, o vienin- 
telė antrosios lemtis — likti pereinamaja" [Comte, t. 1, p. 2-3]. 

Kiekviena iš apžvelgtų intelektinės evoliucijos pakopų civilizacijos istori- 
joje sukuria savitą socialinės organizacijos tipą, aprėpiantį visuomeninį gyve- 
nima. Teologinéje pakopoje vyrauja karinis autoritarinis visuomenės tipas, ku- 
ris sudėtingai vystosi nuo kilmingų genčių vadų iki feodalinės ir monarchinės 
valdymo struktūros, besiremiančios teologine sinteze, kurios paskutinė istori- 
nė forma yra krikščioniškasis monoteizmas. 

Tačiau ilgainiui civilizacijos pažanga, amatų ir technikos raida, kuri plėto- 
jasi kartu su žmogaus intelektine ir mokslo istorija, pažeidžia teologinės pa- 

saulėžiūros pamatus. Religijos galios sumenkėjimas pamažu ardo nusistovėju- 
sius socialinius ryšius. Teologinė pasaulėžiūra irsta socialinių revoliucijų ir kri- 
ziu metu: tada civilizacija žengia ant kitos „metafizinės“ raidos pakopos. Joje į 
socialinį gyvenimą aktyviai veržiasi vidurinis luomas ir liaudies masės, stiprėja 
individualizmas, pradeda irti socialiniai ryšiai. 

„Metafizinį“ sumaišties tarpsnį nutraukia proto prablaivėjimas, prasideda 
pozityvi mokslinio pažinimo sintezė, kurios šerdis yra sociologijos mokslas, grin- 
džiantis naują socialinę tvarką. Šis procesas, anot A. Comte'o, prasidėjo Vakarų 
Europoje ir tiesiogiai siejosi su pramonės revoliucija bei pasaulinės civilizacijos 
sklaida. Nuo tada pramonė ir techninė pažanga turi lemiamą poveikį civilizaci- 
jos raidai. Atsirado naujas visuomenės tipas, kuriame visi jo sudedamieji elementai 
vienas kitą papildė. Taigi mąstytojas nubrėžė pakopinės civilizacijos evoliucijos 
schemą: postuluojama pažanga iš teologinės per metafizinę į paskutinę, pozity- 
vistinę (mokslinę), pakopą. Jis įsitikinęs, kad civilizacijos procesams būdinga nuo- 
sekliai besiplėtojanti pažangi raida nuo žemesnių į aukštesnes pakopas. Jos va- 
romoji jėga - intelektinė evoliucija ir tobulėjančio mokslinio pažinimo galia. 

Remdamasis mokymu apie žmonijos intelektinės evoliucijos pakopas 
A. Comte as formavo sisteminės civilizacijos pažinimo metodologijos užuomaz- 
gas. Jis apeliavo ne tik į stebėjimo, eksperimentinio, bet ir - pirmiausia - į lygi- 
namojo ir istorinio metodų tekiamas galimybes. Civilizacijos istorinės raidos dės- 
ningumų pažinimas čia neatsiejamas nuo požiūrio į visuomenę kaip į daugia- 
funkcinį integralų organizmą. Ši civilizacinio organizmo ar jo sudedamosios da- 
lies visuma siejama su „visuotine santarve“ (lot. consensus omnium), visus struk- 
tūrinius socialinio organizmo elementus jungiančia į harmoningą visumą. 

Svarbiausia pozityvaus civilizacijos pažinimo prielaida A. Comte'as laiko 
teoriškai pagrįstą lyginamąją metodologiją, padedančią nubrėžti nuoseklią so- 
cialinių procesų pažinimo strategiją. „Lyginamoji istorinių ir kultūros pamin- 
klų, papročių, apeigų, kalbų analizė, — rašė jis, — suteikia sociologijai svarbių 
pozityvaus tyrinėjimo instrumentų“ [Ten pat, t. 4, 1869, p. 306]. Mokslininkas 
nuolatos pabrėžė nuoseklią civilizacijos procesų evoliuciją: aukščiausių proto 
funkcijų, mokslo, kultūros raida plėtojasi lygiagrečiai su civilizacijos procesais. 
Kadangi socialiniai procesai, skirtingai nei biologiniai, patiria nuolatinius po- 
kyčius, todėl tik lygindami įvairių planetos vietų visuomenes galime aiškintis 
civilizacijos raidos dėsningumus. 

Lyginamojo metodo trūkumas, A. Comte'o nuomone, jo nesugebėjimas 
atskleisti socialinių įvykių sekos, nes išsamiausiai nagrinėjama jų koegzistenci- 
ja. Vienpusiškas požiūris gali sukurti iškreiptą civilizacijos procesų raidą. Todėl 
lyginamąją sociologinę analizę jis siūlė papildyti istoriniu metodu, nes jame 
ryškiausiai atsiskleidžia sociologinei metodologijai būdinga „būtinybė nuosek- 
liai pereiti nuo visumos prie detalės“ [Ten pat, p. 260]. Civilizacijos procesus 
geriausiai galima pažinti „lyginant nuosekliai besikeičiančias istorines žmoni- 
jos būsenas“ [Ten pat, p. 322]. 

1847 m. A. Comte'as kūrė naują, vienijančią visas civilizacijas ir tautas, 
modernią pozityvią religiją. Ji turėjusi ne nagrinėti praeities atgyvenas, o gilin- 
tis į aktualias žmonijai iškylančias problemas. Moksline proto sandara pasižy- 
mintis šiuolaikinis žmogus nebegali vadovautis senais bažnytiniais mokymais ir 
tradiciniais religijos skiepijamais vaizdiniais. Tačiau visuomenei būtina religijos 
skleidžiama dvasinė įtaka, kuri sumažintų pramoninės visuomenės prieštaravi- 
mus, ir primintų žmonėms atsakomybę už savo poelgius. Viename iš 1851 m. 
laiškų A. Comte'as rašo: „Aš įsitikinęs, kad dar iki 1860 m. Paryžiaus katedroje 
skelbsiu pozityvizmą kaip vienintelę ir tobulą religiją“. Tačiau šiai jo svajonei, 
kaip ir daugeliui kitų, nebuvo lemta išsipildyti. 

Vadinasi, A. Comte'o pozityvistinės civilizacijos teorijos principai susifor- 
mavo dėl stiprios pirmosios XIX a. pusės civilizacijos teorijos, ypač C. H. Saint- 
Simono idėjų, įtakos. Civilizacijos istoriją pozityvizmo pradininkas aiškino kaip 
vientisą evoliucijos procesą, kuriame socialinė istorija iškyla kaip natūralios isto- 
rijos papildymas ir tąsa. Svariausi A. Comte'o nuopelnai civilizacijos idėjų istorijai 
yra šie: 1) jis išplėtojo tiesinę pažangios civilizacijos evoliucijos teoriją; 2) sufor- 
mulavo naują hierarchinę mokslų klasifikacijos sistemą, kuria pagrindė naujo 
sociologijos mokslo ir lyginamosios bei istorinės analizės svarbą; 3) atskleidė abst- 
rakčių metafizinių spekuliacijų civilizacijos temomis nemoksliškumą; 4) civiliza- 
ciją ragino tyrinėti ne kabinetuose, o remiantis konkrečios empirinės medžiagos 
„faktų“ analize; 5) daug nuveikė įtvirtindamas kompleksinio tyrinėjimo princi- 
pus, pusiausvyrą tarp teorijos ir empirijos; 6) privertė mokslininkus atkreipti dė- 
mesį į metodologines programos, tyrinėjimo procedūrų ir instrumentų proble- 
mas; 7) įtvirtino reliatyvizmo principus; 8) įtaigiai atskleidė mokslinio pažinimo 
proceso daugiamatiškumą ir sudėtingumą. Pabrėždamas sociologijos mokslo svar- 
bą A. Comte'as pradėjo naują civilizacinės komparatyvistikos sociologizacijos etapą. 

Evoliucinés civilizacijos teorijos principai (H. Spenceris, E. B. Tyloras) 


Antrojoje XIX a. pusėje išryškėjo dvi įtakingiausios civilizacijos procesus aiš- 
kinančios tradicijos. Pirmajai atstovauja evoliucinės (H. Spenceris, E. B. Tyloras) ir 
formacinės (L. Morganas, K. Marxas, F. Engelsas) raidos teorijos, antrajai — mona- 
dologinės (E Rūckertas, N. Danilevskis) uždarų autonomiškų civilizacijų raidos 
ciklų teorijos. Pagrindinė šio meto civilizacijos teorijos tendencija - jos sociologi- 
zavimas, evoliucijos, visuomeninių, ekonominių, geografinių, aplinkos veiksnių, 
socialdarvinizmo, etnografinių tyrinėjimų reikšmės iškėlimas. Atsiradus evoliu- 
cionizmui etnografija iškart įgavo mokslinį pavidalą, kadangi nuo empirinių faktų 
tyrimo, aprašinėjimo, klasifikavimo perėjo prie teorinių konceptų kūrimo. 

Kituose moksluose aktyviai besireiškiantis pozityvizmas dėl pabrėžtinai 
empirinės A. Comte'o sekėjų orientacijos didelės įtakos civilizacijos teorijoms 
nedarė, kadangi šios krypties šalininkai teigė, jog civilizacijos istorija turi būti 
empirinis moksliškai pagrįstų etnografinių faktų aprašymas, nesigilinant į ci- 

vilizacijos procesu ir istorinés paZangos esme. Pozityvizmo pradininkas A. Com- 
te'as pirmiausia veikė savo principinémis sociologinės metodologijos nuostato- 
mis. Plėtodamas E-P.-G. Guizot civilizacijos teorijos sociologizavimo tendenciją 
anksčiau civilizacijos tyrinėjimuose viešpatavusią civilizacijos sąvoką jis pakeitė 
visuomenės kategorija. Mąstytoją labiausiai domino sociologiniai kultūros istori- 
jos aspektai, pagrindinių civilizacijos raidos tendencijų atskleidimas ir socialinės 
pažangos idėjos apmąstymas. 

Veikiant sociologinėms prancūzų civilizacijos istorikų, G. Hegelio istorijos 
filosofijos ir A. Comte'o idėjoms antrojoje XIX a. pusėje kuriamos įvairios ne- 
nutrūkstamos raidos teorijos. Vieniems evoliucionistams pagrindinis raidos ob- 
jektas - kultūra (E. B. Tyloras), kitiems - visuomenė (L. H. Morganas, H. Spence- 
ris). Šie žymūs „klasikinio evoliucionizmo“ šalininkai, teoriškai grįsdami evo- 
liucijos (pažangos) neišvengiamumą, civilizacijos teoriją kūrė pasitelkę naujau- 
sius gamtos ir socialinių mokslų laimėjimus. 

Evoliucionistai ragino mokslininkus aprėpti civilizacijos procesų visumą, 
remtis ne tik rašytiniais praeities šaltiniais, bet ir stengtis suvokti pirmykščių 
genčių gyvenimą, kuriame kaip tik ir glūdi šiuolaikinių požiūrių bei papročių 
užuomazgos. „Civilizaciją, kaip ilgo ir sudėtingo augimo procesą, galime kaip 
reikiant suvokti tik tyrinėdami jos visumą; praeitis būtina norint suprasti da- 
bartį, o visuma - norint suprasti atskirybę“ [Tylor, 1868, p. 2]. Evoliucinės teori- 
jos šalininkai buvo įsitikinę, jog sociokultūriniai organizmai ar jų dalys nuolat 
kinta, o visuomenė pamažu evoliucionuoja iš primityvios į tobulesnę sociali- 
nės organizacijos pakopą, evoliucijos metu rimsta chaotiškumas, daugėja ra- 
cionalumo, mažėja prietarų, mitų, aklo tikėjimo. 

Iš lėto keičiasi, tobulėja įvairūs socialinio gyvenimo ir kultūros reiškiniai, 
plėtojasi religija, teisė, filosofija, moralės normos, menai, technika, socialinio 
gyvenimo principai. Kartu pripažįstama, jog kai kurios kultūros ir socialinio 
gyvenimo sritys gali vystytis netolygiai, skirtingu intensyvumu. Viena kultū- 
ros ar socialinio gyvenimo sritis arba meno rūšis gali atsilikti nuo kitos, vieni ar 
kiti ankstesnės būsenos elementai gali išlikti kaip reliktai, tačiau šitai nepanei- 
gia pažangios evoliucijos eigos, kurioje visuomet būna nueito kelio pėdsakų 
gijų, siejančių vieną evoliucijos pakopą su kita. Visi minėti socialinio gyvenimo 
ir kultūros procesai, anot evoliucionizmo išpažinėjų, eina kylančia linija ir ro- 
do, jog sudėtingėja, turtingėja tiek evoliucijos proceso turinys, tiek forma. 

Evoliucioniz- mas niekuomet ne- 
kryptis, nei mokykla: 


įvairių požiūrių, ku- 


buvo nei vientisa 
nuolatos būdavo 
rių šalininkai skirtin- 
liucijos procesą ir pa- 


gai interpretavo evo- 
grindines varomą- 
sias jo jėgas. Organi- nės ir cholistinės pa- 
kraipos gynėjai pa- brėžė visuminius 
nuoseklaus sudėtin- gėjančio evoliucijos 
proceso aspektus, partikuliarizmo 
koncepcijų šalinin- kai iškėlė tam tikrų 
kultūros ir socialinio gyvenimo kompo- 


nentų svarbą, mate- rialistinių teorijų 


kūrėjai aukštino materialių socialinio 


proceso veiksnių — | LT | gamybos jrankiu, 
technikos, darbo or- PRE SEE ganizacijos — svarbą. 

Evoliucijos stimulų evoliucionizmo kūrėjai ieško įvairiose kosminėse jé- 
gose, kurios nesikeičia ir socialinius bei civilizacijos raidos procesus veikia nuo- 
latos. Priklausomai nuo konkrečių metodologinių ir konceptualių evoliucijos 
teorijos išpažinėjų nuostatų varomosiomis evoliucijos jėgomis laikomos natū- 
rali atranka, prisitaikymas prie besikeičiančių sąlygų, prieštaravimų atsiradi- 
mas, klasių kova, žinių kaupimas, pažinimo apimties plėtimasis ir pan. 

Vadinasi, savo požiūrius priešindami požiūriams tų teoretikų, kurie civili- 
zacijas laikė nekintamais, statiškais dariniais, evoliucionistai sukūrė neabejoti- 
nai pagrįstesnį socialinių organizmų raidos aiškinimo principą. Civilizacija juda 
į priekį. Nors ji gali nukrypti bei stabtelėti, tačiau atgal negrįžta. Tad civilizacija 
evoliucionuoja visuomet į priekį ir išreiškia tikruosius, tipiškus žmonijos bruožus. 
Pažymėtina, kad du didieji klasikinio evoliucionizmo pradininkai H. Spence- 
ris ir E. B. Tyloras, priešingai paplitusiems požiūriams, evoliucijos procesus teigė 
esant daugialinijinius ir įvairiakrypčius. Tuo jų požiūriai esmiškai skyrėsi nuo 
L. Morgano, kuris laikėsi evoliucijos vienalinijiškumo idėjos. „Socialinė pažan- 
ga, - rašė H. Spenceris, - yra ne linijinis, o besiplėtojantis įvairiomis kryptimis 
procesas“ [Spencer, t. III, 1897, p. 331]. E. B. Tyloras teigė, jog, įgyvendinant di- 
diji racionalios etnografijos uždavinį, reikia sistemingai, kada tik įmanoma, kur- 
ti įvairiomis kryptimis besivystančios evoliucijos schema" [Tylor, 1871, p. 21]. 

Evoliucijos teorija plito, kai įvairiuose socialiniuose moksluose įsivyravo 
Ch. Darwino natūraliosios atrankos, prisitaikymo, žmogaus kilmės teorijos. Vis dėlto 
joamžininkai H. Spenceris ir E. B. Tyloras nepaliovė aiškinti, jog jų teorijos esančios 
originalios. „Nagrinėdami kultūrologinius trijų evoliucionizmo šulų - L. Morgano, 
E. B. Tyloro, H. Spencerio veikalus, - rašė L. White'as, — regime, kad niekas iš jų 
evoliucijos koncepcijos neperėmė nei iš Ch. Darwino, nei iš biologijos. Prieš septy- 
nerius metus iki pasirodant „Rūšių atsiradimui“ H. Spenceris išdėstė savo visa ap- 
imančią evoliucijos filosofiją „Raidos hipotezė“ (1852 m.). E. B. Tyloras įvade į ant- 
rąjį „Pirmykštės kultūros“ leidimą aiškino, kad Ch. Darwinu ir H. Spenceriu jis men- 
kai remiasi todėl, kad šio tyrimo esmė — savarankiški autoriaus pastebėjimai, ir tik 
kai kur yra ryšys su anksčiau minėtų filosofų tyrinėjimais. L. Morgano kultūrinės 
evoliucijos teorija galutinai išryškėjo „Senovės visuomenėje“, tačiau jos kontūrai 
regimi jau „Kraujo ir dvasinės giminystės sistemose"" [White, 1959, p. 107]. 

Plétodami kai kurias pozityvistines O. Comte'o idéjas, civilizacijos procesu 
tyrinėjimus H. Spenceris ir E. B. Tyloras grindė evoliucijos sąvoka, taikė lygina- 
maji metodą, pasitelkė kelionių į įvairias pasaulio šalis ir visokiausių tautų etno- 
grafinių papročių aprašymus. Jie tikėjo evoliucijos principų universalumu, teigė 
esant tiesioginį socialinės ir biologinės evoliucijos ryšį. Evoliuciją H. Spenceris 
suvokė kaip laipsnišką perėjimą iš vienalytės į heterogeninę būseną, o E. B. Tylo- 
ras, atmesdamas rasinius prietarus, įrodinėjo, kad visos skirtingose evoliucijos 
pakopose esančios tautos padaro įnašą į vienalytę žmonijos civilizaciją. Žmo- 
gaus prigimtį pastarasis laiko sąlygiškai stabilia, o papročius, tikėjimus, žinias — 
istoriškai kintančiais kultūros veiksniais. 

Tarp evoliucionistų anglas Herbertas Spenceris (1820-1903) buvo žymiau- 
sias filosofinės pakraipos „kabinetinis mąstytojas“, kuris gyveno užsisklendusio, 
kamuojamo neurozių, vienišiaus mokslininko gyvenimą. Jis parašė daugybę įvai- 
rių mokslo sričių veikalų, kurių įtaka XIX a. pabaigos anglosaksiškos kultūros 
pasauliui, ypač JAV, buvo ženkli. Svariausias H. Spencerio įnašas į mokslo istoriją 
siejasi su civilizacijos teorijos, sociologijos ir evoliucijos procesų gamtoje bei vi- 
suomenėje tyrinėjimais. 

Jo pasaulėžiūrą labiausiai veikė prancūzų natūralisto J. B. Lamarco ir A. Com- 
te'o teorijos. Remdamasis pastarojo nuostatomis, civilizacijos teoriją H. Spence- 
ris sociologizavo ir svarbiausiu dalyku laikė prisitaikymą prie aplinkos veiksnių. 
Jis tapo anglosaksiškosios lyginamosios sociologijos pradininkas, įtvirtinęs ana- 


XIX amžiaus civilizacijos teorijos metamorfozės 


litinės, sociologinės ir lyginamosios analizės principus. Mokslininkas įvedė arba 
išpopuliarino šias pamatines civilizacijos teorijos sąvokas: evoliucija, pažanga, iš- 
gyvenimas, prisitaikymas, institutas, struktūra, adaptacija, socialinė raida. 

Didžiąją gyvenimo dalį H. Spenceris plėtojo vienalinijinės organizmų, žmo- 
gaus ir visuomenės evoliucijos teoriją — nuo paprastos į sudėtingesnes struktū- 
ras. Iš pradžių ją taikė negyvosios materijos lygmeniui ir traktavo kaip „univer- 
salų metamorfinį būties procesą“. Vėliau mokslininkas ėmė nagrinėti visuome- 
nės ir kultūros procesus. Nors istorikus aršiai kritikavo, esminės H. Spencerio 
teorijos nuostatos buvo evoliucinės civilizacijos istorija, kurioje nuosekliai atskleis- 
ta pažangi visų materijos ir gyvų formų raida. 

Gamta evoliucionavo tiesine kylančia linija, neretai tarsi medžio šakos, nuo 
energijos prie gyvenimo, dvasios, visuomenės, o vėliau - prie labiau diferenci- 
juotų, integruotų civilizacijos organizmų. Pažanga čia suvokta ne kaip atsitikti- 
nis, o kaip neišvengiamas, būtinas, universalus evoliucijos dėsnis. 

Gvildendamas civilizacijos raidos istoriją ankstyvąją amorfišką nediferencijuotq 
visuomenę mąstytojas atskyrė nuo vėlesnės išsivysčiusios civilizacijos, kuriai būdin- 
ga aiški socialinių struktūrų diferenciacija. Evoliucijai itin svarbūs „prisitaikymo“ ir 
natūralaus „išgyvenimo“ principai, kurie skatino žmogaus giminę nuolat tobulėti. 
Civilizacijų raidą lemiančių visuomenių evoliucija yra apribota laiko. Visuomenės 
evoliucija — tai pažangus struktūrinės diferenciacijos procesas, kuriame socialinio 
organizmo „augimas“ susijęs su stiprėjančia pagrindinių funkcijų diferenciacija. 

Kiekvienas socialinis organizmas, H. Spencerio nuomone, patiria išorinių ir 
vidinių veiksnių įtaką. Išoriniai veiksniai - tai klimatas, kraštovaizdis, augalija ir 
gyvūnija, vidiniai — fizinė žmogaus prigimtis, rasinė diferenciacija, psichinės sa- 
vybės, iš kurių svarbiausios yra emocijos ir protas. Mokslininkas pabrėžia, kad 
visuomeninį gyvenimo pobūdį lėmė ne tik žmonės, bet ir gamybinė veikla, ap- 
linka, gyventojų tankis, įvairių socialinių organizmų santykiai. Visuomenės evo- 
liucija tiesiogiai siejosi su besiplečiančia jos struktūros ir funkcijų diferenciacija. 
Dėl šių komponentų sąveikos pagaliau ir susiformavo kiekvieno konkretaus kul- 
tūrinio organizmo evoliucijos kryptis bei ypatumai. 

Ankstyvosios socialinės grupės buvo negausios ir gyveno skurdžiai menkai 
apgyventose teritorijose. Evoliucija ir su ja susiję integracijos procesai kūrė di- 
desnius socialinius organizmus, juos jungė; vidinių funkcijų gausėjo, jos diferen- 
cijavosi. Evoliucionuojančiai visuomenei atsirado komunikacijos ir reguliavimo 

būtinybė - iškilo genčių vadai, kurių konkurencija, konfliktai ir jungimasis - cen- 
trinio valdančiojo organo susiformavimo pagrindas. Kova su išoriniais priešais 
stiprino vidinę socialinio organizmo konsolidaciją (šios britų mokslininko išva- 
dos svarbą puikiai suvokė vėlesnių kartų politikai). Vadovaujantis centras darėsi 
vis sudėtingesnis, plėtėsi, prisitaikė prie besikeičiančių socialinės raidos sąlygų. 
Tolesnė evoliucija formavo kultūros pasaulį, kuris sudėtingėja, diferencijuo- 
jasi, atsirado dvi pagrindinės valstybinių struktūrų organizacijos formos: karinė ir 
pramoninė. Pirmoji buvo paprastesnė, glaudžiau susijusi su ankstyvosiomis bar- 
bariškomis socialinės organizacijos formomis, kadangi rėmėsi griežtos tvarkos, 
socialinio statuso ir autoritarinio valdymo principais. Pagrindinis tokios visuome- 
nės tikslas — įtvirtinti kolektyvinę galią, siekiant užkariauti kitas tautas. Griežta 
tvarka ir subordinacija padėjo konsoliduoti visuomenę šiam tikslui įgyvendinti. 
Pramoninė visuomenė buvo aukštesnės socialinės evoliucijos padarinys. Joje 
išryškėjo didesnis socialinio darbo pasidalijimo, kultūros diferenciacijos lygmuo, 
suklestėjo prekyba, išradingumas. Kultūros plėtotė, prekybos svarbos didėjimas 
reikalavo didesnės asmenybės iniciatyvos ir laisvės. Todėl visuomenės narių san- 
tykius lėmė ne griežta tvarka, o savanoriškas bendradarbiavimas. Visuomenės 
tikslas — kuo geriau įtvirtinti individo laisvę ir laimę. Visuomenei evoliucionuo- 
jant į aukštesnę pramonės raidos pakopą valdžios institucijų reikšmė menkėjo. 
Pasiekusi tokią evoliucijos pakopą, kurioje ryškėjo pusiausvyra su supančia ap- 
linka, visuomenė įžengė į stagnacijos tarpsnį. Todėl ir civilizacijos raidos istorija 
H. Spencerio evoliucinéje teorijoje įgavo sinusoidinj ritmiškai banguojantį pavidalą. 
Mastytojo nuopelnai lyginamosioms civilizacijų studijoms yra labai svarūs, 
nors vėliau jie buvo primiršti arba sąmoningai ignoruojami. Visuomenę jis trak- 
tavo kaip gyvą organizmą, pasižymintį daugeliu funkcijų, kurių pažinimas pa- 
dėjo geriau suvokti civilizacijos raidos dėsningumus. Pasitelkęs lyginamosios ana- 
lizės principus, įvairius tam tikrų kultūrų socialinių organizmų santykius, kaip 
viena kylančia linija besiplėtojantį raidos procesą, kuriame viena evoliucijos pako- 
pa nuosekliai keičia kitą, jis tyrinėjo istoriniu aspektu. Civilizacinės pažangos 
pagrindu jis laikė laisvą konkuruojantį jėgų žaidimą: nuolatinę individo kovą su 
kitais individais, tautos - su tauta, rasės — su rase. 
Gyvenimo pabaigoje H. Spencerio požiūris į evoliuciją pastebimai pasikeitė 
ir darėsi sudėtingesnis. Ilgainiui mokslininkas atsisakė vienalinijinės pažangios 
evoliucijos ir užsiminė apie daugialinijinę, pašalino ir pažangos sąvoką, kurią 

evoliucionizmo ide- 
etnografas ir civili- 


zacijos teoretikas Edwardas Burnettas Tyloras (1832-1917). Jaunystėje jis tyrinė- 
jo senųjų Meksikos kultūrų liekanas, vėliau daug dėmesio skyrė Šiaurės Ameri- 
kos indėnų papročiams, tikėjimams, mitologijai. E. B. Tyloras — skrupulingas 
mokslininkas, atsargus interpretuodamas faktus. Jau pirmojoje 1861 m. paskelb- 
toje ikikolumbinių Meksikos civilizacijų tyrinėjimams skirtoje studijoje jis rė- 
mėsi lyginamosios analizės principais, kuriuos vėliau išplėtojo savo pagarsėju- 
sioje knygoje Primitive Culture („Pirmykštė kultūra“, 1871). 

Pasirodžius šiam leidiniui, E. B. Tyloras išrinktas Karališkosios draugijos nariu. 
1881 m. jis paskirtas Oksfordo universiteto Etnografijos muziejaus kuratoriumi, 
1884 m. pradėjo skaityti antropologijos paskaitų kursą šiame universitete. 1886 m. 
išrinktas Aberdino universiteto docentu, o 1896 m. Oksfordo universitete įkūrė 
Antropologijos katedrą ir tapo pirmuoju jos profesoriumi. Iki 1907 m. jis buvo vien- 
valdis britų evoliucionizmo mokyklos lyderis, paskelbė net 250 mokslinių darbų. 

Apibrėždamas civilizacijos sąvoką, ją sutapatino su kultūra ir glaudžiai su- 
siejo su dvasine sritimi. Kultūrą arba civilizacijos visumą plačiąja etnografine pras- 
me, mokslininko nuomone, sudaro žinios, tikėjimai, menai, moralė, įstatymai, 
papročiai ir kai kurie kiti sugebėjimai, įpročiai, kuriuos perima visuomenės narys 
žmogus. Kultūros padėtis įvairiose žmonijos visuomenėse, kiek ją galima tyrinė- 
ti pagal bendruosius principus, yra dalykas, kurį galima pažinti kaip žmonių 

mastymo ir veiklos désnius [Tylor, 1989, p. 18]. E. B. Tyloro kultüros interpretaci- 
ja apima daugiau dvasinės kultūros sritį: itin pabrėžiama religijos svarba. 

Civilizacijos istorija čia suvokiama kaip „sudedamoji gamtos istorijos da- 
lis“, o žmogaus mąstymo, gyvenimo dėsniai sulyginami su augalų ir gyvūnų pa- 
saulio dėsniais. Atsiribodamas nuo kreacionizmo teorijos, pagrindinį civilizaci- 
jos istorijos dėsnį E. B. Tyloras įžvelgė bendroje visų žmonių prigimtyje, kuri ne- 
priklauso nuo etninių bei rasinių skirtumų. „Turime duomenų spėti, kad vieno- 
dos proto sandaros žmonės, pakliuvę į labai nepanašias sąlygas [...] išplėtos vi- 
siškai skirtingas kultūros formas ir yra konkrečių įrodymų, kad taip ir atsitiks“ 
[Tylor, 1965, p. 371]. Tačiau, kita vertus, įvairių pasaulio kraštų kultūros kartu ir 
stulbinamai vienodos. Norint tuo įsitikinti, pakanka atsitiktinai paimti iš bet ku- 
rios necivilizuotos tautos aprašymų dvidešimt menų, žinių, papročių, prietarų ir 
daugelį jų analogų nesunkiai aptiksime kitose už tūkstančių mylių gyvenančiose 
tautose“ [Ten pat, p. 371-372]. 

Šis dėsnis paaiškina ne tik žmonijos istorinės raidos vienalytiškumą, bet ir 
civilizacijos istorijoje ryškėjančias dar škotų filosofo A. Fergussono knygoje An 
Essay on the History of Civil Society („Pilietinės visuomenės istorijos apybraiža“, 
1767) išskirtas tris kokybiškai skirtingas evoliucijos pakopas: laukiniškumą, barba- 
rybę, civilizaciją. Kiekviena jų rodo tam tikrą kultūros raidos lygmenį. Netgi ly- 
gindami laukines gentis ir civilizuotas tautas, aiškiai regime, kaip žingsnis po 
žingsnio žemos kultūros visuomenių buitis pereina į pažangesnių tautų, tad ne- 
sunkiai matyti ryšys tarp kai kurių buities apraiškų ten ir kitur. 

Vadinasi, žmonijos rasės ir tautos, būdamos bet kurioje kultūrinės raidos 
pakopoje, įsitraukė į tą patį pažangios evoliucijos procesą. Mokslininkas metafo- 
riškai jį prilygino galingam upės srautui, kuris, padaręs vagą, tekėjo ištisus am- 
žius, tarsi nepaklusdamas žmonijos istorijos lūžiams ir permainoms. Šitas vaizdi- 
nys parėmė ir abstraktesnį civilizacijos apibūdinimą - civilizacija yra bendras žmo- 
nių giminės tobulėjimas, siekiant aukštesnės pavienio žmogaus ir visuomenės 
organizacijos, kurios tikslas - skatinti žmogaus moralės, jėgos bei laimės sklaidą. 

Evoliucionizmo pradininkas pirmenybę teikė tokiems istoriniams ir lygina- 
miesiems civilizacijos raidos dėsningumų pažinimo metodams, padedantiems nuo- 
sekliai analizuoti vienos ar kelių kultūrų institucijas, aiškintis pagrindinius raidos 
etapus, priežastis, lemiančias vienokius ar kitokius kultūros pokyčius. „Meno rai- 
da, ezoterinės žinios, išsišakojusi visuomeninių institutų sistema yra laipsniškos 

ankstyvųjų, paprastesnių gyvenimo formų raidos rezultatas. Nei viena civilizacijos 
raidos pakopa neatsiranda pati savaime - išauga arba rutuliojasi iš ankstesnės. Tai — 
pagrindinis principas, kurį tvirtai turi įsisąmoninti kiekvienas mokslininkas, norin- 
tis pažinti pasaulį, kuriame jis gyvena, arba praeities istoriją“ [Tylor, 1881, p. 20]. 

Atkreipdamas dėmesį į civilizacijos procesų netolygumą įvairiose Žemės 
vietose, mąstytojas ieškojo patikimų kriterijų, padedančių tyrinėjamas visuome- 
nes priskirti tam tikroms evoliucijos pakopoms. Tokių kriterijų, jo manymu, gali- 
ma įžiūrėti įvairiose pramonės srityse, žemdirbystės išsivystymo lygyje, metalo 
apdorojimo technologijoje, architektūroje, mokslinių žinių sklaidoje, moralėje, 
politinėje visuomenių organizacijoje ir t. t. Pagal juos sudarytina skirtingų kul- 
tūrų klasifikavimo skalė, o tada įmanoma ir lyginti kultūras. 

E. B. Tyloras suvokė sunkumus, kurie kilo ieškant kelių kultūrų lyginamo- 
sios analizės bendro vardiklio. Atrodo, geriausia lyginti vidutinį dviejų tautų ar 
vienos tautos kultūros lygį skirtingais jų istorinės evoliucijos tarpsniais. Tačiau, 
kita vertus, tokia lyginamoji analizė remtųsi tik labai apytikriais, neapibrėžtais 
duomenimis, todėl negali būti moksliškai patikima. Tai, anot mokslininko, ir lė- 
mė ankstesnių lyginamųjų civilizacijos studijų ribotumą ir vienpusiškumą, ka- 
dangi jose daugiausia dėmesio skirta žinioms, menui ir papročiams, supranta- 
ma, gvildenant juos labai paviršutiniškai. O fiziniai, politiniai, socialiniai bei mo- 
raliniai aspektai taip ir liko visai netyrinėti. Be to, nuoseklus, moksliškai neprie- 
kaištingas įvairių kultūrų protinės, moralinės, meninės, kitų žmogaus veiklos sri- 
čių lyginimas reikalavo subtilumo, kurio mokslininkai dar stokojo. 

Geresnis būdas, jo manymu, yra ne bendrybiu, o morfologiné lyginamoji 
pavienių civilizacijos komponentų analizė. Sudedamieji civilizacijos elementai 
morfologiškai skaidomi į dalis, jos klasifikuojamos, vėliau lyginamos. Taip tyri- 
nėjant, pavyzdžiui, ginklus, galima išskirti ietis, kuokas, svaidykles, lankus, o pas- 
kui aiškintis, kaip šios ginklų rūšys funkcionavo įvairiose kultūrose ir kito istori- 
nės evoliucijos metu. 

Lyginamojoje kultūrų analizėje E. B. Tylorą labiausiai domino įvairios „atgy- 
venos“, „praeities rudimentai“ arba „liekanos“, kurias ritualai, papročiai, tradici- 
jos iš vienos civilizacijos evoliucijos pakopos perkėlė į kitą, tos „liekanos“ yra svar- 
būs ženklai, rodantys nueitą kultūros kelią. Vadinasi, praeities reliktų lyginimas 
yra patikimas sudėtingų civilizacijos procesų pažinimo metodas, kadangi susie- 
jo į vieną evoliucijos grandinę neretai tolimas jos pakopas ir skirtingus etapus. 

Pagrindinis E. B. Tyloro, kaip ir kitų mokslininkų evoliucijos teorijų trūku- 
mas - pernelyg paprastas požiūris į civilizacijos raidos dėsningumus. Sociokul- 
tūrinių organizmų raida įsivaizduota kaip laipsniška evoliucija, tiesinis negrįžta- 
mas pažangos procesas, kai iš paprastesnių formų atsiranda sudėtingesnės, iš 
žemesnių - aukštesnės; apeiti įvairių civilizacijos formų savitumai, kuriuos lėmė 
regioniniai, etiniai ar kitokie ypatumai. 

Dar evoliucijos teorijų suklestėjimo metu jų kūrėjams teko ginti savo teori- 
jas nuo įvairių kaltinimų. Kritikai teigė, kad ne visi socialiniai ir kultūriniai orga- 
nizmai išgyvena evoliuciją, todėl universalistinės evoliucijos teorijų šalininkų am- 
bicijos neturi realaus praktinio patvirtinimo. Kita vertus, civilizacijos istorijoje 
būna periodiški regreso tarpsniai, o kiekvienoje kultūroje - fundamentalios ver- 
tybės, kurios išlieka nepakitusios ir po istorinių sukrėtimų. Dėl to kilo abejonių 
vientisos kylančios evoliucijos teorijos pagrįstumu ir vertė tikslinti sąvokų apara- 
tą: evoliucijos, raidos, pažangos sąvokos išsiskyrė. 

Civilizacijos teorijose ilgainiui įsigalėjo vadinamosios partikuliarizmo kon- 
cepcijos (pavyzdžiui, E Boaso vadovaujama Kultūros antropologijos mokykla), 
kurių šalininkai, pasitelkę lyginamąją metodologiją, daugiausia tyrinėjo ne vi- 
suotinius civilizacijos procesus, o paskirų kultūros elementų migraciją iš vienos 
civilizacijos į kitą. Kultūrinės vertybės, darbo įrankiai, priemonės, ritualai ir t. t., 
sukurti vienos civilizacijos, partikuliaristų nuomone, gali peržengti jos ribas ir 
asimiliuotis kitur. Tačiau šie civilizacijos elementai imanentiškai visuomet susiję 
su savo ištakomis ir paklūsta universaliems evoliucijos dėsniams. 

Vadinasi, civilizacijos procesus evoliucionistai aiškino kaip sudedamąją žmo- 
nijos kultūros istorijos dalį, kurią lėmė įvairių socialinio gyvenimo ir kultūros 
kompleksų raida. Civilizacijos teorijoje ilgam įsigalėjo pažangiosios evoliucijos 
koncepcijos, teigiančios, esą socialiniai procesai juda pirmyn nenutrūkstama tiesia 
linija, kurdami ir sudėtingesnes struktūras bei diferencijuodamiesi. Lyginamąjį isto- 
rinį evoliucijos metodą dėl neteisingo jo taikymo vėliau kritikavo funkcionalis- 
tai. Jie smerkė, kad tendencingai parenkami ir atsitiktiniai lyginamosios analizės 
pavyzdžiai, ignoruojamas tas vientisas sociokultūrinis kontekstas, iš kurio juos 
mechaniškai išplėšdavo. Religinės orientacijos mąstytojai radikaliausias materia- 
listines ir pozityvistines evoliucionizmo koncepcijas kritikavo dėl to, kad jos at- 
sisakė dieviškojo kūrimo idėjos, iš istorijos vyksmo eliminavo vidinę prasmę ir 
moralinius dieviškuosius tikslus. 


Lewis Henry Morganas 


Formacinės kultūros teorijos (L. Morganas, E Marxas, E Engelsas) 


Vienas svarbiausių įtakingos formacinės civilizacijos teorijos kūrėjų yra ame- 
rikiečių antropologas Lewis Henry Morganas (1818-1881). Tai buvo atkaklus ir 
nenuilstantis lauko tyrinėtojas, daugelį metų praleidęs ekspedicijose Šiaurės Ka- 
nados, Kanzaso, Nebraskos, Misūrio regionuose gyvenančių indėnų gentyse, ku- 
rių papročius jis stebėjo ir aprašinėjo. Knygoje Ancient Society („Senovės visuo- 
menė“, 1877) evoliucijos koncepciją mokslininkas rutuliojo pasitelkęs tris skirtin- 
gas nuosekliai viena kitą keičiančias socialinės raidos pakopas nuo laukiniškumo 
būsenos per barbarybę į civilizaciją. „Remdamiesi nepaneigiamais įrodymais, - 
rašė jis, - galime teigti, kad visos gentys prieš barbarybės periodą patyrė laukiniš- 
kumo būseną, o barbarybė skleidėsi prieš civilizaciją. Žmonijos istorijai būdinga 
viena priežastis, ta pati patirtis ir vienalytė pažanga“ [Morgan, 1877, p. XXV]. 

Civilizaciją mokslininkas suvokė kaip barbarybę pakeitusią visuomenės 
raidos pakopą, kurioje atsirado monogaminė šeima, gimininę organizaciją pa- 

keitė politinė, o visuomenė skilo į klases. Pagrindinė visuomenės pažangos prie- 
laida - materialinės gamybos ir išradingumo tobulėjimas. L. H. Morganas tyri- 
nėjo dvi pagrindines evoliucijos linijas (intelekto ir gamybos įrankių), kuriomis 
remdamasis konstravo trinarę civilizacijos istorijos periodizacijos schemą. Jos 
esmėje - nuosekli technologijų kaita. Mastytojas buvo įsitikinęs, kad demokra- 
tijos principų įsigalėjimas valdymo struktūrose, glaudus žmonių saryšingumo 
suvokimas, teisių lygybė, visuotinis išsilavinimas bus stimulas žmonijai siekti 
aukščiausios socialinės pažangos pakopos, kurios nuolatos reikalauja gyveni- 
mo patirtis, protas, mokslas. Tai bus tas aukščiausias laisvės, brolybės, lygybės 
atgimimas, kurio siekė senovėje. 

L. H. Morgano veikalai yra klasikinis atsitiktinių anologijų metodu ir abst- 
rakčiosiomis kabinetinėmis teorijomis paremtų kultūrinių istorinių lyginamų- 
jų tyrimų pavyzdys, kuomet, nekreipiant dėmesio į regioninį ir sociokultūrinį 
lyginamųjų fenomenų savitumą, didžiulius skirtumus laiko, teritorijos atžvil- 
giu, daromos nepagrįstos išvados ir apibendrinimai. Pavyzdžiui, perėmęs E. B. 
Tyloro išplėtotą animizmo, kaip primityvios kultūros formos idėją, jis išplėtojo 
teoriją apie tariamą anglų valstiečių ir Šiaurės Amerikos indėnų gyvenimo bū- 
do artimumą. Ankstyvosios antropologijos posūkis į lyginamąją istorinę vadi- 
namųjų primityvių kultūrų analizę ir dėmesio sutelkimas į evoliucijos dėsnius 
paskatino L. H. Morganą ieškoti ne dėsnių, o aiškinti jų kilmę ir pagrindines 
raidos pakopas. 

Taigi L. H. Morgano koncepcijoje civilizacijos istorija yra procesas, kai vi- 
suomenė nuosekliai pereina keletą kokybiškai skirtingų socialinės raidos pako- 
pų; kiekviena iš jų pasižymi tik jai būdingais institutais ir bruožų visuma. Vadi- 
namųjų primityvių tautų kultūros analizė, jo požiūriu, apibūdina tas raidos 
pakopas, kurias prieš daugelį metų perkopė civilizuotos tautos. Dėl to L. H. 
Morganas ir jo šalininkai įsitikinę, jog kultūra plėtojasi viena linija, todėl visas ži- 
nomas kultūras esą galima išdėstyti į vieną eilę taip, jog būtų galima teigti, kad kiek- 
viena pirmiau eilėje esanti kultūra perėjo visas tas pakopas. Šią prielaidą, iki šiol kai 
kurių mokslininkų pripažįstamą, plečiantis mūsų žinioms apie pasaulio tautas 
bei jų kultūrų įvairovę, darosi vis sunkiau ir sunkiau apginti. Dauguma faktų 
byloja, kad kultūros raida - ne viena linija besiplétojantis nenutrükstamos pa- 
žangos procesas, o kiekviena visuomenė, veikiama istorijos ir aplinkos, įgauna 
savitą pavidalą. 

Trinarę L. H. Morgano civilizacijos istorijos schemą perėmė ir viena kitą 
keičiančių ekonominių formacijų teorijai pritaikė Karlas Marxas (1818-1883) ir 
Friedrichas Engelsas (1820-1895). Marksistinė formacijos teorija išsiskyrė kon- 
ceptualumu ir metodologiniu nuoseklumu. Ji formavosi labai veikiama vokiečių 
klasikinio idealizmo, ypač hegelizmo, idėjų. Iš G. Hegelio marksizmo klasikai 
perėmė du pamatinius savo teorijos principus: istorizmą ir dialektiką, taip pat pa- 
skirus hegeliškos pasaulinės civilizacijos istorijos vizijos elementus. Marksisti- 
nės formacijos teorijos išeities taškas - G. Hegelio mokymas apie dialektinį civi- 
lizacijos istorijos procesų pobūdį. Jis teigė, kad civilizacijos istorijos esmę sudaro 
priešingų jėgų konfliktas, kurį išsprendus, prasideda sintezė ir atsiranda naujų 
socialinių struktūrų su joms būdingais prieštaravimais. 

Visuomenė marksistinėje formacijų teorijoje vaizduojama kaip sudėtinga 
socialinių santykių sistema. Visi socialiniai santykiai skilo į pirminius materialius- 
bazinius ir antrinius ideologinius-antstatinius. Pagrindinis civilizacijos istorijos 
veiksnys yra materialūs ekonominiai santykiai, kurie nepriklauso nuo žmonių 
valios. O visi kiti politiniai, teisiniai, moraliniai, estetiniai santykiai atsirado kaip 
bazės anstatas. Civilizaciją marksizmo klasikai aiškino kaip pamatinę pažangų 
visuomenės judėjimą atspindinčią kategoriją, o žmonijos istoriją - kaip nuolati- 
nę klasių kovos areną, kurios svarbiausi veiksniai yra turtas, privati nuosavybė ir 
darbas. Kovodami su supančia aplinka dėl savo poreikių patenkinimo žmonės 
siekė įveikti jų veiklą ir socialinę pažangą trukdančius apribojimus. Civilizacija, 
anot E Engelso, yra tokia visuomeninės raidos pakopa, kurioje turto pasidaliji- 
mas ir iš jo kylantys prekybiniai mainai bei šiuos du procesus siejanti prekių ga- 
myba suklestėjo bei paskatino ankstesnės visuomenės perversmą. 

Pagrindiniai formacinės teorijos apmatai išryškėjo programiniame K. Mar- 
xo ir F Engelso veikale Deutsche Ideologie („Vokiečių ideologija“, 1845-1846), kuris 
buvo pirmasis brandaus marksizmo socialinės filosofijos manifestas. Teoriškai 
apibendrindami žmonijos istoriją, jie išskyrė šias pagrindines pažangios civiliza- 
cijos raidos pakopas, arba socialines formacijas: pirmykštę, vergovinę, feodalinę, ka- 
pitalistinę ir komunistinę. Pirmoji buvo neantagonistinė, vėlesnėse išryškėjo laips- 
niškas perėjimas į antagonistines klasių kovos formacijas, kurias vainikavo žmo- 
nijos idealas - komunizmas. 

Pirmajai ikiklasinei pirmykštei, dažniausiai klajoklių tautų, visuomenei bū- 
dinga kolektyvinė nuosavybė ir primityvus darbo pasidalijimas priklausomai nuo 

lyties. Vergovinė vi- suomené - tai anksty- 


voji klasiniu santykiu forma, kuri rémési ga- 
linga despotiškų val- dymo struktūrų val- 
džia. Šioje formacijo- je atsirado žemės 
nuosavybė, stambūs miestai, paplatėjo 
properša tarp turtin- gų ir skurdžių visuo- 
menės luomų. Žlugus vergovinės visuome- 
nės tipui atsirado naujas feodalinės vi- 
kutė aristokratijos da- 


sių valstiečių luomą. 


suomenės tipas: men- 
lis engė gausų betei- 

Vėliau stiprė- jant miestų kultūrai, 
plėtojantis feodali- niams santykiams 


pamažu įsitvirtino nauji kapitalistiniai 


santykiai, ir visuome- | nė įžengė į naują so- 
cialinės raidos pako- Karlas Markas pą, kurioje iškilo dvi 
antagonistinės klasės: turtus ir gamybos priemones kontroliuojanti buržuazija 
bei išnaudojimo nuskurdintas proletariatas, kuriantis turtus buržuazijai. Dėl ne- 
išvengiamo šių antogonistinių klasių konflikto susiformavo nauja socialinė san- 
tvarka - socializmas ir vėliau jį pakeitusi beklasė komunistinė visuomenė. Kiek- 
viena formacija šioje materialistinėje pasaulinės istorijos vizijoje iškilo kaip sa- 
vitas organizmas, esmiškai besiskiriantis nuo visų kitų. Skirtingai nei valstybė, 
teisė, gamybinės jėgos, formacijos kategorija aprėpė visas socialinio gyvenimo 
sritis. Formacijos esmėje slypi gamybiniai santykiai. Kiekviena žmonių karta 
keitė pasaulį, todėl atsirado žmonijos istorija, kurios varomoji jėga buvo stiprė- 
jančios gamybinės jėgos ir visuomeniniai santykiai. 

Formacijos teorija teigė, kad, remiantis sisteminga materialių gamybos jė- 
gų ir visuomeninių santykių analize, galima suprasti tiesiogiai su gamybos bū- 
du susijusių civilizacijos istorijos procesų esmę, pažinti iš materialių veiksnių 
atsirandančias teorinės refleksijos ir visuomeninės sąmonės formas: religiją, fi- 
losofiją, moralę, meną ir pan. Vadinasi, marksizmo teoretikai, priešingai G. He- 
geliui, realią praktiką siekė paaiškinti ne remdamiesi idėjomis, o baziniais materialiais 
veiksniais. 

Marksistinéje formacijų teorijoje ypatingą reikšmę įgijo pažangos kategori- 
ja, kuri civilizacijos raidą brėžė kylančia linija. Pagrindinis pažangos kriterijus 

pasidarė gamybinių jėgų ir antstatiniu ins- 


tituciju - mokslo, kultüros, asmenybés 
išsivystymo ir visuo- menés laisvés augi- 
mo - lygis. Kiekvie- na istoriné formacija 
buvo įvardijama kaip vientisas socialinis or- 
ganizmas, esmiškai besiskiriantis nuo ki- 


tų. Formacijos sąvo- 


ka aprėpė visas vi- 
suomeninio gyveni- mo sritis. Kiekvienos 
formacijos pagrindas -savitas gamybos bū- 


das, sudarantis eko- nominę bazę, kuri sa- 


vo ruožtu nulemia visus kitus konkre- 


čios visuomenės san- tykius. 


E Engelsas pa- brézé pažangaus is- 


torinio proceso prieš- taringumą. Tam tikru 


sage a : Friedrichas Engelsas 
civilizacijos raidos 


laikotarpiu atsirado 
regreso bruožų, kurie itin išryškėjo konkrečių visuomenių smukimo fazėse. 
Tačiau šie regreso tarpsniai yra laikinas reiškinys, kadangi pagrindinė civiliza- 
cijos vystymosi tendencija buvo pažanga, kuri pasireiškė nuolatiniu naujų so- 
cialinės raidos elementų ir prielaidų atsiradimu. 

Marksizmo kūrėjų požiūris į Rytų ir Vakarų civilizacijų santykius nuosek- 
liai tęsė hegelizmo tradiciją. K. Marxas neabejojo, kad ateitis sietina su Vakarų 
pažanga. Todėl jis, net būdamas aršus kapitalizmo kritikas, ideologiškai patei- 
sino britų kolonizatorius, kai jie naikino bazines indų civilizacijos struktūras, o 
britų imperijos nusikaltimus traktavo kaip ir G. Hegelis, tai yra kaip nesąmo- 
ningą bei objektyvų griaunamosios istorijos jėgos pasireiškimą. Vadinasi, mark- 
sizmo teoretikai, kaip ir daugelis XIX a. eurocentristų, Rytų civilizacijas vertino 
remdamiesi vakarietiškosios civilizacijos raidos modeliais. 

Dėl stipraus marksistinių teorijų poveikio daugelyje žymiausių antrosios 
XIX a. pusės - XX a. kultūrologinių koncepcijų bendrybės neretai buvo prieš- 
priešinamos atskirybei, o formacinis požiūris - monadologiniam. Todėl Vaka- 
rų civilizacijos idėjų istorijoje ilgam įsiviešpatavo formacinis požiūris, kurį gra- 
fiškai galima pavaizduoti kaip atskirų glaudžiai susijusių ir nuosekliai vienas 
kitą keičiančių kylančia linija besiplėtojančių civilizacijos organizmų visumą. 
Anot šios teorijos, Vakarų Europos, Indijos, Tolimųjų Rytų ir kitos civilizacijos 

daugmaž sinchroniškai, tik kelių amžių skirtumu, nuosekliai kilo sudėtingė- 
jančiomis formacijų raidos pakopomis. Civilizacijų raidos dėsningumus aiški- 
nant formaciniu aspektu, visose minėtose civilizacijose aiškiai matyti horizon- 
talūs morfologiniai viena kitą keičiančių formacijų pjūviai. Formacinė civiliza- 
cijų raidos teorija atsirado apibendrinant istorinę Vakarų Europos civilizacijos 
raidą; vėliau ji buvo mechaniškai pritaikyta kitoms neeuropinėms civilizaci- 
joms tyrinėti. Tačiau aiškiai išskiriami formaciniai europinės civilizacijos pjū- 
viai kitose civilizacijose prarado konkretumą ir kėlė pagrįstų abejonių europi- 
nių schemų universalumu. Marksistinė formacinė teorija išsiskyrė sistemingu 
bei kompleksiniu daugybės įvairių ekonominio ir socialinio gyvenimo aspek- 
tų, veiksnių tyrinėjimu. Jai nebūdingi rėkiantys G. Hegelio veikalų prieštaravi- 
mai. Marksistinės civilizacijos teorija turėjo ne tik didžiulę įtaką tolesnės teori- 
nės minties raidai, tačiau ir privertė šiuolaikiniam kapitalizmui suteikti daug 
socialistinės visuomenės bruožų. 

Daugiau nei šimtmetį viešpatavusi marksistinė formacinė teorija, žlugus 
Tarybų Sąjungos ir jos satelitų komunistinės visuomenės kūrimo eksperimen- 
tui, pamažu ima merdėti, nes, apibendrinant socialistinių šalių patirtį ir kitų 
neeuropinių civilizacijų raidos dėsningumus, išryškėjo atotrūkis tarp šviesią 
ateitį aukštinančių teorijų ir niūrios realybės. Daugelis šiuolaikinių civilizacijos 
teoretikų suabejojo pamatinio formacijos teorijos teiginio, kad klasiniai skirtu- 
mai neišvengiamai lemia socialinius konfliktus, universalumu, ir perdėto eko- 
nominiu veiksnių, griežtai apibrėžtų formacijos bruožų, sureikšminimo pagris- 
tumu. Todėl dabartinėje civilizacijos teorijoje, be formacijos, atsisakoma ir kitų į 
universalizmą krypstančių sąvokų: pasaulinis istorinis procesas, stadijinė evoliu- 
cija, magistraliniai keliai ir t. t. 

XIX a. pabaigoje padaugėjus antropologų, etnologų ekspedicijų ir surin- 
kus gausybę empirinių lauko tyrimų faktų įvairiuose planetos pakraščiuose, 
mokslininkai ėmė abejoti nenutrūkstamos kylančios linijos evoliucijos ir for- 
macinių teorijų nuoseklumu. Įsigalėjo atsainus požiūris į evoliucinę civilizaci- 
jos raidą, kuri aiškinama kaip supaprastintos „kabinetinių mąstytojų teorijos“. 
Evoliucionistų idėjos tapo įvairių empirinės orientacijos mokyklų kritikos ob- 
jektu. Itin aršūs klasikinio evoliucionizmo kritikai - amerikiečių antropologi- 
jos pradininko E Boaso ir austrų teologo W. Schmidto vadovaujamos kultūri- 
nės-istorinės mokyklos. 

Opozicijos klasikiniam evoliucionizmui ir formacinéms teorijoms atsira- 
dimo priežastys įvairios. Vienos ju buvo racionalios mokslinės, paremtos kon- 
krečiais empiriniais faktais, atskleidusiais evoliucinių ir formacinių schemų trū- 
kumus, perlenkimus, realių evoliucijos procesų supaprastinimą, neigiantį civi- 
lizacijos procesų daugiasluoksniškumą, nukrypimus nuo įprastų raidos kelių. 
Tačiau buvo ir kitos, iracionalios, pasireiškusios atvirai ideologiniais antpuo- 
liais. Jas nulėmė konfliktas su ortodoksalia krikščioniškąja ideologija, nes evo- 
liucionizmas iš civilizacijos proceso eliminavo dieviškąjį pradą. Ir pagaliau tai, 
kad evoliucionizmo teorija rėmėsi marksizmas, pastebimai didino jo priešinin- 
kų gretas. 

1911 m. britų antropologas W. H. R. Riversas įrodinėjo, jog evoliucinės 
spekuliacijos tvirto teorinio pamato neįgaus tol, kol nebus ištirtos pasaulyje gy- 
vuojančios kultūros. Jo tautietis R. Radcliff-Brownas, kritikuodamas evoliuci- 
jos teorijų autorius, teigė, jog jie niekuomet aiškiai nesuvokė savo tikslų, tvirtai 
nežinojo, ar reikia jai imtis rekonstruoti civilizacijos istoriją, ar atskleisti ben- 
drus kultūros, kaip visumos, dėsnius. Dėl šio neapibrėžtumo išryškėjo esmi- 
niai metodologijos trūkumai [Radcliff-Brown, 1960, p. 9]. 

Taigi evoliucinių ir formacinių koncepcijų šalininkai teoriškai pagrindė 
mokslinės civilizacijos problemų analizės būtinybę: jie teigė, kad ne tik gam- 
tos, bet ir socialinės raidos dėsningumai gali būti aiškinami remiantis griežtais 
mokslo metodais, išryškinant varomąsias socialinės dinamikos jėgas. Kita ver- 
tus, jie apibrėžė tų mokslinių šaltinių visumą, pagal kuriuos galima kurti įvai- 
rias evoliucijos schemas. Ir pagaliau - jų civilizacijos, kultūros ir visuomenės 
tyrinėjimuose galutinai buvo įtvirtintas biologijos ir filologijos moksluose anks- 


čiau paplitęs lyginamasis metodas. 

N. Danilevskio ciklinés civilizacijos raidos teorija 


Turint omenyje pirmosios XX a. pusės komparatyvistikoje išpopuliarėju- 
sias monadologinės civilizacijos ir kultūros morfologijos koncepcijas, tikslinga 
trumpai apžvelgti vieno lyginamosios istorinės morfologijos pirmtakų rusų ci- 
vilizacijos istoriko Nikolajaus Danilevskio (1822-1885) koncepciją, kurioje ryški 
pozityvizmo ir socialdarvinizmo įtaka. Šiuolaikinėje civilizacinėje komparaty- 
vistikoje N. Danilevskis traktuojamas kaip O. Spenglerio, A. Toynbee, E S. North- 
ropo, P. Sorokino teorijų pirmtakas, paneigęs eurocentrinę tiesinės istorinės 
pažangos teoriją. Iš tiesų tai vienas originaliausių XIX a. civilizacijos teoretikų. 
N. Danilevskio programiniame veikale Poccua u Eepona („Rusija ir Europa“, 
1869) išplėtotos ciklinės civilizacijos teorijos idėjos, iškeltas mesianizmas slavų 
civilizacijos, kuri visapusiškiausiai suklestėjo rusų kultūroje. Slavų civilizacija 
priešinama išsigimstančiai Vakarų Europos civilizacijai. Mokslininkas rutuliojo 
teoriją apie organinio gyvenimo ir civilizacijų raidos analogijas. Kaip gyvi or- 

ganizmai auga nuolatinėje kovoje konkuruodami vienas su kitu ir su gyvena- 
maja aplinka, taip ir civilizacijos, aktyviai sąveikaudamos su greta esančiais so- 
ciokultūriniais kūriniais, atsiranda, gyvuoja, sensta ir miršta. Daugelis N. Dani- 
levskio civilizacijos teorijos idėjų tiesiogiai siejasi su 1857 m. išleistame vokiečių 
istoriko H. Rūckerto veikale Lehrbuch der Weltgeschichte in Organischer („Orga- 
niškas pasaulinės istorijos vadovėlio išdėstymas“, 1857) dėstomomis kultūros 
morfologijos idėjomis. Jame atgaivinus J. G. Herderio idėjas, paneigta linijinė 
civilizacijos raidos koncepcija ir teoriškai pagrįstas mokymas apie daugybės skir- 
tingų vietinių kultūrinių-istorinių organizmų koegzistenciją. Čia jau kalbama 
ne apie etninės grupės ar tautos (J. G. Herderis), o apie pasaulinės civilizacijos 
kultūrų blokus, kuriuos gali sudaryti ir viena tauta, ir daugelis. Taip konceptu- 
aliai grindžiama vietinių civilizacijų teorija. 

Tyrinėdamas vietinių ir kultūrinių tipų poveikį civilizacijos istorijai E Rūcker- 
tas teigė, kad jų neįmanoma įtraukti į vieną nenutrūkstama linija besiplėtojančių 
kultūros procesų raidos schemą, o tik į diskretišką daugialinijinį civilizacijos rai- 
dos modelį. Kadangi civilizacijos istorijoje yra daugelis skirtingų kultūrinių tipų, 
E Rūckertas ėmė tirti jų lyginamosios analizės ir sudėtingas sąveikos problemas. 
Kinų civilizacijos indifereniškumas veikė Vakarų civilizaciją, jis teigė, kad ilgalai- 
kis vieno kultūrinio tipo poveikis kitam yra įmanomas tik tuomet, kai jis yra atvi- 
ras pritaikyti konkrečius kultūros elementus. Polinkis keisti savo kultūrinį tipą 
tiesiogiai siejasi su atsisakymu nuo savos religijos, kuri aiškinama kaip pagrindi- 
nė organizuojanti vietinę civilizaciją šerdis. 

Ciklinės N. Danilevskio civilizacijos teorijos išeities taškas - kultūrinio isto- 
rinio tipo sąvoka, savo prasme artima lokalinės civilizacijos kategorijai. Pansla- 
vizmo ideologo civilizacijos teorijoje savitai susipina universaliosios ir pliuralisti- 
nės tendencijos. Jis yra daugialinijinės ciklinės civilizacijos teorijos šalininkas, tei- 
giantis ne tik principinį kultūrinių-istorinių tipų pliuralizmą, bet ir sąlyginai vie- 
nodą jų vertę, nepriklausomai nuo vyraujančių religinių idealų ar įnašo į pasau- 
linės civilizacijos istoriją. Todėl, išskirdamas paskirų visiškai individualių vieti- 
nių kultūrinių-istorinių tipų vertę, skirtingų vietinių civilizacijų raidą jis kartu 
jungia į vienalytį pasaulinės civilizacijos istorijos srautą. 

Visas pasaulinės civilizacijos istoriją formavusias tautas rusų kultūrolo- 
gas suskirstė į tris pagrindinius tipus: pozityvius istorijos kūrėjus, sukūrusius di- 
džiąsias civilizacijas, arba kultūrinius-istorinius tipus; negatyvius istorijos kūrė- 

jus, kurie, pavyzdžiui, hunai, mongolai ar turkai, didžiųjų civilizacijų nesukü- 
rė, tačiau tarsi Dievo rykštė spartino senų civilizacijų žlugimą, ir pagaliau tau- 
tas, kurių kūrybinė dvasia neišsiskleidė, liko sustingusi ankstyvojoje raidos pako- 
poje. Pastarosios netapo nei svarbia kuriamąja, nei griaunamaja istorijos jėga, 
o tik amorfiska etnografine pagalbine medžiaga, kuria naudojosi kitos kūry- 
bingos tautos savo civilizacijoms turtinti ir ambicingiems siekiams įgyvendinti. 

Vietinę civilizaciją, arba kultūrinį-istorinį tipą, N. Danilevskis aiškino kaip 
sintetinę daugybės skirtingų religinių, socialinių, politinių, meninių ir kitų as- 
pektų visumą, kurios sudedamosios dalys, būdamos glaudžiai susijusios tar- 
pusavyje, sukuria savitą nepakartojamą civilizacijos organizmo elementų kom- 
pleksą. Civilizacija yra daug platesnė sąvoka negu mokslas, menas, religija, po- 
litinė, pilietinė, ekonominė ir visuomeninė raida, nes civilizacija visa tai jungia 
savyje [Danilevskij, 1991, p. 129]. Ji turi tuo daugiau ir įvairesnių kultūros for- 
mų, kuo įvairesni jos sudedamieji elementai. Civilizacija, pasak jo, yra palygin- 
ti trumpas istorijos tarpsnis, kuriame tauta sukuria savitą kultūrinį-istorinį tipa 
ir, įsitvirtinusi tam tikro politinio organizmo pavidalu, tobulina visas dvasinės 
kultūros sritis. Atsiradęs kultūros tipas laipsniškai kinta: pirminė etninė būse- 
na virsta valstybine struktūra ir pagaliau — civilizacija. Amžiams bėgant vienas 
kultūros tipas nueina uždarą ciklinį raidos kelią, vėliau jį keičia kitas. Tik ne- 
daugelis tautų sugeba kurti didžias civilizacijas, vertas vadinti kultūriniu-isto- 
riniu tipu. 

Skirtingai nei dauguma ankstesnių teoretikų, kurie civilizacijos sistemą 
kuriančia šerdimi dažniausiai skelbė religiją, N. Danilevskis iškėlė etnopsicholo- 
gijos svarbą, kuri, susiformavusi ankstyvajame kultūrinio-istorinio tipo taps- 
mo etape, vėliau per visą istoriją itin veikė visus socialinius, ekonominius, poli- 
tinius, moralinius jos aspektus. 

Plėtodamas H. Rūckerto kultūros morfologijos idėjas, N. Danilevskis iš- 
skyrė dešimt savarankiškų kultūrinių-istorinių tipų, arba, kalbant šiuolaikine 
terminija, vietinių civilizacijų: 1) egiptiečių, 2) kinų, 3) asirų-babiloniečių, fini- 
kiečių, chaldėjų, arba senovės semitų, 4) indų, 5) iraniečių, 6) žydų, 7) graikų, 
8) romėnų, 9) naujųjų laikų semitų, arba arabų, ir 10) romanų-germanų, arba 
europinį. Kalba ir apie dvi nesuklestéjusias - Meksikos ir Peru civilizacijas, ku- 
rios žlugo ankstyvajame raidos tarpsnyje nuo prievartinio smurto. Civilizacijų 
savitumą lemia jų kultūrinės veiklos (religinės, meninės, politinės, socialinės, 

ekonominės) pilnatvė. Šioje kultūros tipų sąveikos teorijoje ypač svarbūs lygi- 
namosios istorinės morfologijos principai, padedantys suvokti ir apibrėžti kiek- 
vieno tipo esmę. 

N. Danilevskio salygiškai autonomiškų ciklinės civilizacijos raidos orga- 
nizmų teorija buvo nukreipta prieš evoliucijos teorijose įsivyravusias tiesinės 
civilizacijos raidos schemas, nuosekliai išskiriančias, viena kitą keičiančias se- 
novės viduramžių ir naujųjų amžių pakopas. Mokslininkas pagrįstai kaltino 
evoliucinių teorijų šalininkus eurocentrizmu, neteisingu Vakarų civilizacijos rai- 
dos kelių perkėlimu į kitų neeuropinių civilizacijų tyrimus. Jis paneigė dirbtinę 
pohegelinėje kultūros filosofijoje įsivyravusią Rytų ir Vakarų, Azijos ir Europos 
supriešinimo schemą, kurioje Vakarai - nuolatinio tobulėjimo, nenutrūkstamos 
pažangos, o Rytai - stagnacijos, nepaslankumo simboliai. Jis paneigė šią nekin- 
tamą aksiomą, paviršutinišką istorinės geografijos priešpriešą ir vadina ją vi- 
sišku niekalu, kurį net koktu paneiginėti. Todėl ir sąvokos europinis, azijinis, 
afrikinis čia aiškinamos tik kaip metaforos, siejamos su konkrečiomis visumos, 
tai yra apskritai žmonijos, dalimis. Visuose pasaulio regionuose rusų kultūro- 
logas regėjo ir didžiai talentingas, ir mažiau pajėgias, ir visai nepajėgias socia- 
liai tobulėti visuomenes. 

Rytų ir Vakarų civilizacijų įnašą į pasaulinės kultūros istoriją N. Danilevskis 
vertino nevienareikšmiškai. Jo knygoje aptinkame daug susižavėjimo kupinų 
fragmentų, skirtų Rytų civilizacijų technikos, mokslo laimėjimams. Jis pagrįstai 
kėlė klausimą: ar tie svarūs rytinės Azijos žemyno dalies kultūros faktai nėra 
tokio pat ištisų kartų protinio bei fizinio darbo rezultatas kaip ir vakarinės Euro- 
pos dalies? Į šį klausimą jis atsakė teigiamai. Taip atsirado pažangos kategorija, 
kuri tapo civilizacijos procesų esmės pažinimo pagrindu. N. Danilevskis itin aukš- 
tai vertino klasikinės kinų civilizacijos laimėjimus. Jo nuomone, mokslas ir žinios 
niekur pasaulyje neturėjo tokios išaukštintos pagarbos ir įtakos kaip Kinijoje. „Ne- 
jaugi, - klausia jis, - šis aukštas lygmuo pilietinės, pramoninės ir tam tikra pras- 
me mokslinės plėtotės, kuri daugeliu aspektų lenkia senovės graikų ir romėnų 
civilizacijas, negali dabar atskirais aspektais patarnauti pavyzdžiu europiečiams“ 
[Danilevskij, 1991, p. 60]. 

Tai, kad Kinijoje po įstabių kultūros laimėjimų ėjo stagnacijos ir kūrybinio 
dvasios polėkio netekties tarpsnis, yra ne išskirtinis šios šalies istorijos faktas, o 
bendras civilizacijos procesų raidos dėsningumas, buvęs graikų, Romos ir kitose 

civilizacijose. Jau Ibn Khaldunas ir G. Vico, kalbėdami apie ciklinę kultūros rai- 
dą, lygino ją su žmogaus gyvenimu, kadangi kiekviena kultūra nuosekliai perei- 
na viena kitą keičiančius vaikystės, jaunystės ir brandos laikotarpius. Jie taip pat 
kalbėjo apie kultūros raidą reguliuojančius dangaus dėsnius. Šiomis idėjomis 
rėmėsi ir N. Danilevskis. Civilizacijos įžengimą į stagnacijos būseną pastarasis 
tiesiogiai siejo su biologiniu senėjimu, kadangi ji kaip ir visi gyvi organizmai 
nuosekliai pereina vaikystės, jaunystės, brandos, senatvės ir sukriošimo pako- 
pas. Vadinasi, tautos „gimsta, pasiekia įvairias išsivystymo pakopas, sensta, nu- 
karšta, miršta - ir miršta ne tik veikiamos išorinių priežasčių [...], miršta natūra- 
lia mirtimi ar dėl senatviškos negalios“ [Ten pat, p. 74-75]. 

Tokio likimo sulaukė ne tik galingos kinų civilizacijos, bet ir Indijos, panašią 
būseną ilgai išgyveno Egiptas ir Bizantija, kol juos pribaigė svetimšalių įsiverži- 
mai. Pastarosios šalys buvo civilizacijos kelių sankirtoje ir tokio vientiso tvirto 
civilizacinio organizmo kaip Kinija nesudarė, todėl jų neišvengiamo senėjimo ir 
žūties procesas vyko sparčiau. Tad pažanga nėra išskirtinis nei Rytų, nei Vakarų 
civilizacijų požymis, o tiesiog universali būsena, kuri priklauso nuo konkrečios 
civilizacijos amžiaus. 

Kita silpnoji „klaidingos“ eurocentrinės pasaulinės istorijos sampratos gran- 
dis — iškreiptas ir miglotas bendriausių istorinės pažangos principų aiškinimas. 
Siekiant atskleisti civilizacijos procesų esmę, itin svarbu sisteminis mokslinis po- 
žiūris, teisinga lyginamoji vienatipių reiškinių ir jų grupių analizė. N. Danilev- 
skis ironizavo, kad eurocentrinėse civilizacijų teorijose, ignoruojant elementa- 
riausią mokslinį korektiškumą, visiškai savavališkai daromi sugretinimai ir api- 
bendrinamosios išvados, paremtos absurdiška logika, pagal kurią į vieną klasifi- 
kacinę grupę įtraukiamos varnos ir sraigės, kadangi jos neturi keturių kojų. 

Pagaliau jis kritikuoja eurocentrinėms teorijoms būdingą Europos, arba 
romanų-germanų genčių, istorijos tapatinimą su visos žmonijos istorija. Tai už- 
kerta kelią suprasti pasaulio istorijos vyksmą. Atmesdamas tiesinės istorinės 
pažangos idėją ir eurocentrines ambicijas, N. Danilevskis teigė, kad vienalytės 
pasaulinės istorijos nėra, o yra tik atskiros viena kitą keičiančios civilizacijos, kurių 
raida individuali. 

Apibendrindamas įvairių civilizacijų dėsningumus, N. Danilevskis išskyrė 
penkis pagrindinius jų raidos dėsnius: 1) gentis ar kalbiniu ir kultūriniu atžvil- 
giu artimų tautų grupė savitą kultūrinį-istorinį tipą, tai yra civilizaciją, sukuria 


161 


XIX amžiaus civilizacijos teorijos metamorfozės 


tik tuomet, kai subręsta istorinei raidai ir peržengia kūdikystės amžių; 2) būtina 
civilizacijos prielaida yra politinė nepriklausomybė; 3) civilizaciniai vieno kultū- 
rinio-istorinio tipo pradmenys tiesiogiai neperduodami kito kultūrinio tipo tau- 
toms; 4) civilizacija klesti tik tuomet, kai įvairių ją sudarančių etnografinių ele- 
mentų nejungia vienalytis politinis organizmas, o funkcionuoja nepriklausomai 
ir sudaro federaciją ar politinę valstybių sistemą; 5) civilizacijų raida yra panaši į 
daugiamečius vaisinius augalus. Jų išteklių kaupimo ir augimo laikas yra labai 
ilgas, sudėtingas, palyginti su trumpu žydėjimo ir vaisių brendimo tarpsniu, ku- 
ris visiškai išsekina gyvybines civilizacijos jėgas. 

Nors tiesioginį civilizacijos laimėjimų perdavimą iš vienos civilizacijos į kitą 
N. Danilevskis neigė, tačiau tai dar nereiškia, kad žmonijos istorijoje nėra tęsti- 
numo. Paprasčiausias transliacijos būdas - kolonizacija. Finikiečiai savo civilizaci- 
jos bruožus perkėlė į Kartaginą, graikai - į Pietų Italiją ir Siciliją. Kitas — įskiepiji- 
mas, kai į kitą civilizacijos medį įskiepijamas naujas augalas, kuris gyvybines sul- 
tis siurbia per svetimą kamieną ir šaknis. Pavyzdžiui, toks graikų kultūros skie- 
pas Egipto kultūros kamiene buvo Aleksandrija. Trečias civilizacijos laimėjimų 
perdavimo būdas yra dirvos tręšimas. Tokia yra Finikijos ir Egipto įtaka senovės 
graikams. Pastaruoju atveju organizmas lieka nepakitęs, tačiau pagalbinę staty- 
binę medžiagą, iš kurios jis formuoja savo civilizaciją, dideliais kiekiais ir geros 
kokybės gauna iš svetur. 

Veikale „Rusija ir Europa“ gvildenama šiandien ypač aktuali tautinių ir uni- 
versalių kultūros elementų santykių problema. Ji aiškinama kaip atsitiktinumo 
priešprieša visuotiniam pradui. PaZangi tautų civilizacijos raida ir genialių asme- 
nybių kelias čia vaizduojamas kaip laipsniškas išsivadavimas iš atsitiktinumo, 
tautinio ribotumo ir žengimas į visuotinumo sritį. 

N. Danilevskis buvo monadologinės vietinių civilizacijų koncepcijos šali- 
ninkas ir kategoriškai neigė visuotinės civilizacijos egzistavimo galimybę. Jo nuo- 
mone, žmonijos kultūros istorijos faktai ir tolesnė jos raidos vizija leidžia kalbėti 
tik apie visų žmonių (eceweaoseueckoe) kultūrą, kurioje susilieja pavienių tautų 
kultūros. Todėl jis radikaliai atskyrė bendražmogiškąją (o6ueweaoseueckoe) ir visų 
žmonių (eceweaoseueckoe) sąvokas. Bendražmogiškąją civilizaciją aiškina kaip fan- 
tomą, tuščią sąvoką, tikrovėje neegzistuojantį ir negalintį egzistuoti reiškinį. 

„To, kas bendražmogiška, — rašė N. Danilevskis, - ne tik kad nėra tikrovėje, 
bet net ir noras tuo tapti yra pasitenkinimas bendrybėmis, bespalviškumu, ne- 

originalumu, glaustai sakant, pasitenkinimas klaikiu nepilnumu. Visiškai kitas 
dalykas yra visų žmonių lygmuo, kuris neabejotinai aukštesnis, jei lyginsime su 
paskiru žmogumi arba tauta, kadangi jį sudaro tautų visuma, visur ir visais lai- 
kais egzistuojanti“ [Ten pat, p. 123]. Visų žmonių civilizacija čia iškyla beveik 
kaip nepasiekiamas idealas, reikalaujantis bendrų kryptingų pastangų iš skirtin- 
gų kultūrinių-istorinių tipų. 

Tautiškumo ir universalumo santykį mokslininkas vaizdžiai aiškino miesto, 
simbolizuojančio visas žmonijos tautų civilizacijas, metafora, kuriame kiekvie- 
nas tautinis organizmas pagal savo planą kuria savo unikalią gatvę, kvartalą, 
suteikdamas miestui galimybę racionaliai plėstis ir spontaniškai kurti struktūrų, 
formų, konfigūracijų įvairovę. 

Kalbėdamas apie universalių ir tautinių santykių problemą, N. Danilevskis 
pateikė tris pagrindinius motyvus, kodėl netgi mokslų raidai svarbus tautinis 
pobūdis: 1) kiekviena tauta pirmumą teikia skirtingoms pažinimo sritims; 2) joms 
būdingas natūralus sugebėjimų ir pasaulėžiūros vienašališkumas, lemiantis ypa- 
tingą regėjimo tašką; 3) kiekviename konkrečiame žmoguje ir tautoje savitai su- 
siklosto subjektyvių savybių bei objektyvios tiesos santykis ir susiformuoja tau- 
tinis charakteris. Tai palieka pėdsakus mokslinėje veikloje. 

Išskirtinis tautinio savitumo iškėlimas N. Danilevskio civilizacijos teorijoje 
skirtas pagrįsti ypatingą istorinę slavų civilizacijos misiją. Tačiau didžiausias jo 
nuopelnas — ne slavų mesianizmo išaukštinimas, o savitas daugelio pamatinių 
civilizacijos teorijos problemų interpretavimas. 

Rusų civilizacijos teoretiko idėjomis apie organinio gyvenimo ir kultūros 
procesų analogijas vėliau rėmėsi V. Leontjevas, O. Spengleris, A. Toynbee'as, 
P. Sorokinas. Požiūris į kultūrą kaip į gyvą organizmą tapo ciklinių kultūros te- 
orijų pagrindu. Jų šalininkai buvo nusistatę prieš tiesinės pažangos civilizacijos 
teorijas, paneigė eurocentrinių teorijų vienpusiškumą. 

Atsisakydami nuo lijininės ir eurocentrinės civilizacijos procesų interpreta- 
cijos N. Danilevskio šalininkai linko į monadologines koncepcijas, kuriose civili- 
zacijos istorija apibūdinama kaip nuolatinis naujų kultūros formų atsiradimas, 
sklaida, senėjimas ir mirtis. Šių formų įvairovė rodo realų pasaulinės civilizacijos 
istorijos proceso sudėtingumą. Kultūrinė-istorinė monadologija itin daug dėme- 
sio skyrė kultūros simbolikai. Simboliškumas čia tapo kultūros vientisumo, jos 
unikalaus savitumo ženklu. 


EZ 


Jacobas Burckhardtas 


J. Burckhardto civilizacijos ir meno istorijos koncepcija 


Šveicaras Jacobas Burckhardtas (1818-1897) buvo retas universitetinio mąs- 
tytojo tipas, pasižymintis puikia intuicija, įžvalgų gelme, subtiliai suvokiantis 
civilizacijos ir meno reiškinių esmę. Nors praslinko daugiau negu šimtas metų, 
kai buvo išleisti svarbiausi jo veikalai, o mokslas nužengė toli į priekį, daugelis 
šio originalaus mokslininko idėjų aktualios. Iki šiol J. Burckhardtas yra laiko- 
mas vienu įtakingiausių Vakarų civilizacijos ir meno teoretikų, kurio įstabiu li- 
teratūriniu stiliumi ir vaizdingu medžiagos dėstymu išsiskiriančios knygos ta- 
po visuotinai pripažinta klasika. Jis yra reikšmingiausias pohegelinės epochos 
vokiškųjų kraštų mąstytojas, siekęs suvokti visumą kultūros reiškinių ir para- 
šyti vientisą Vakarų civilizacijos bei meno istoriją. 

J. Burckhardtas gimė 1818 m. garsioje Bazelio patricijų pastorių šeimoje, 
kurios daugiau nė dešimt narių buvo universitetų profesoriai. Jo tėvas, vėliau 
tapęs aukščiausiu Bazelio protestantų bažnyčios hierarchu, turėjo mokslinin- 

ko polinkių, domėjosi civilizacijos istorija, architektūros, dailės paminklais, ko- 
lekcionavo senoviškas monetas ir medalius. Sūnų jis rengė pastoriaus karjerai, 
todėl skiepijo griežto religingumo ir pareigos jausmus. Nuo vaikystės Jacobas 
daug dėmesio skyrė lotynų kalbai ir gavo gerus klasikinio išsilavinimo pama- 
tus, tobulino prancūzų kalbą garsėjančioje teologinės pakraipos universitetu 
prancūzų kalbą vartojančioje Neušatelėje. 

1837 m. Jacobas įstojo į Bazelio universiteto Teologijos fakultetą. Po metų 
išvyko į kelionę po Italiją, kuri sužavėjo architektūros ir meno paminklais. Mei- 
lė šiai šaliai išliko visą gyvenimą ir jis nuolatos iki 1887 m., ieškodamas atgai- 
vos, vykdavo į šią šalį. Apsilankymas Italijoje padėjo suvokti, kad teologija nė- 
ra jo pašaukimas; 1939 m. jaunuolis išvyko į Berlyną studijuoti istorijos. Triukš- 
mingas Vokietijos sostinės gyvenimas jam ne itin tiko, tačiau intelektinė uni- 
versiteto aplinka greit įtraukė į mokslus. 

Berlyno universitete J. Burckhardto studijų metais vyravo G. Hegelio ir 
E Schellingo idėjos, bet pirmojo idėjos netraukė, o vėlyvojo F. Schellingo pa- 
skaitas laikė „pasibaisėtinomis“. Jaunuoliui imponavo stiprėjančios pozity- 
vistinės filosofijos idėjos, A. Schopenhauerio individualizmas ir antikos spe- 
cialisto profesoriaus J. G. Droyseno paskaitos. Ženklų poveikį jo metodolo- 
ginėms nuostatoms turėjo istorijos seminarai, vadovaujami vokiečių istori- 
jos mokslo patriarcho L. von Ranke's, kurį laikė „didžiu mokytoju“. Tačiau 
skirtingai negu L. von Ranke, kuris, gvildendamas socialinę istoriją, pabrėžė 
politinės istorijos faktus, pagal respublikoniškų pažiūrų tradicijas augęs švei- 
caras, atsainiai žvelgęs į prūsiškosios monarchijos modelio aukštinimą, vė- 
liau savo visuotinės istorijos koncepcijoje svarbiausiais laikė kultūrą, meną ir 
asmenybę. Stiprų įspūdį jam paliko senyvo vokiečių mitologijos ir kultūros 
istoriko romantiko J. Grimmo paskaitos, kurias vadino „nuostabiausiomis ir 
įdomiausiomis“. Iš pastarojo jaunuolis perėmė romantinės pasaulėžiūros 
bruožus. 

Jaunojo J. Burckhardto pasaulėžiūrai, be mokslo metų, praleistų Vokieti- 
joje, Bazelio humanistų tradicijos (miesto, kuriame gyveno E. Roterdamietis ir 
H. Holbeinas), didžiulę įtaką turėjo kelionės į Italiją ir lankymasis Luvro mu- 
ziejuje. Baigęs universitetines studijas 1843 m. J. Burckhardtas išvyko trims mė- 
nesiams į Paryžiaus karališkąją biblioteką rinkti medžiagos apie kontrreforma- 
ciją, tačiau pirmasis apsilankymas Luvre sujaukė planus, kadangi visiškai už- 

valdė dėmesys dailei. Luvrą jis laikė svarbiausiu dailės muziejumi, turinčiu įvai- 
rių kolekcijų, ir daugybę didžiųjų meistrų šedevrų. Susižavėjęs vaizduojamąja 
daile (B. E. Murillo, Raffaeli, P.-P. Rubenso, H. Rembrandto) jaunuolis beveik 
kasdien valandų valandas praleisdavo Luvre, kur, kontempliuodamas paveiks- 
lus, rašėsi pastabas, o vakarais rašydavo savo pirmuosius menotyrinius teks- 
tus. Jie vėliau tapo sudedamąja jo meno istorijos paskaitų dalimi [žr.: N. Meier, 
1997, p. 57-85]. 

1843-1846 m. Brockhauso leidyklai J. Burckhardtas parašė daugiau nei 70 
naujų straipsnių ir papildė bei atnaujino apie 160 naujam tapybos žodyno lei- 
dimui. Šis darbas buvo svarbus tolesnei pedagoginei karjerai, kadangi padėjo 
pamatus meno istorijos paskaitoms. 1844 m., nesurinkęs klausytojų vokiečių 
kultūros istorijos kursui, Bazelio universitete jis pradėjo skaityti meno ir archi- 
tektūros istorijos kursą. Nuo šiol meno istorijai J. Burckhardtas teikė ypatingą 
svarbą savo civilizacijos tyrinėjimuose. Jo mokslinėje ir pedagoginėje veikloje 
istorijos, civilizacijos ir meno tyrimai nuolatos plėtojosi kartu ir vienos iš šių sričių 
pažinimas natūraliai papildė dvi kitas. 

Todėl ir subrendusio J. Burckhardto civilizacijos istorijos vizija buvo pa- 
veikta romantinio A. Schopenhauerio panestetizmo bei vokiečių klasikinio ide- 
alizmo korifėjų išplėtotos dvasios istorijos. Jis siekė suvokti kultūros istoriją (Kul- 
turgeschichte) per meną, kurį laikė aukščiausia vertybe. E. Gombrichas pagrįstai 
teigė, kad „ne C. Schnaase, o būtent J. Burckhardtas XIX a. suartino Kulturge- 
schichte su menu. Todėl gali atrodyti kiek keistas J. Burckhardto priskyrimas 
prie hegelininku, nes jis dažnai pasisakydavo prieš tą filosofavimo būdą, ku- 
riuo rėmėsi G. Hegelis. Jis dažnai sakė, jog jaučia panieką sistemoms ir tiki tik 
faktais“ [Gombrich, 1992, p. 26]. 

Iš tiesų J. Burckhardtui nepaprastai buvo svarbus tiesioginis ryšys su kon- 
krečiais kultūros ir meno istorijos faktais, todėl jis nesiekė perdėm sureikšminti 
teorijos ir skeptiškai vertino Vokietijoje vyravusius G. Hegelio civilizacijos isto- 
rijos tyrinėjimo modelius, kuriuose abstrakčios „idėjos“ dažniausiai nustum- 
davo į antrąjį planą konkrečią kultūros ir meno reiškinių bei empirinių faktų 
analizę. Tačiau, kita vertus, J. Burckhardtas buvo įsitikinęs, kad civilizacijos is- 
torijoje veikė aukščiausias principas, iškylantis virš visų realių, materialiai ap- 
čiuopiamų kultūros formų - laiko dvasia (Zeitgeist). Ji buvo tiesioginis G. He- 
gelio dvasios istorijos palikimas, kurio, nors ir neigė spekuliatyvius mąstymo 

principus, jis nepajėgė atsisakyti. Todėl aukščiausiu žmonijos istorijos tikslu 
J. Burckhardtas, kaip ištikimas G. Hegelio mokinys, skelbė nenumaldomą dvasios 
judėjimą į laisvę. 

Čia ir išryškėjo jo didžiai komplikuoti santykiai su G. Hegelio palikimu. 
Akivaizdu, kad, veikiamas pozityvizmo idėjų, mokslininkas siekė remtis fakti- 
ne medžiaga. Tačiau kai susidurdavo su pamatinėmis civilizacijos teorijos pro- 
blemomis ar pereidavo į platesnių teorinių kultūros ir meno istorijos apiben- 
drinimų lygmenį, jam tekdavo konceptualizuoti, aiškiai apibrėžti savo požiū- 
rius į antiką, viduramžius, renesansą ir jų vietą Vakarų civilizacijos istorijoje. 
Taip netgi prieš savo norus pakliūdavo į įtaigias civilizacijos tyrinėjimuose jau 
įsitvirtinusias G. Hegelio schemų ir metodologinių nuostatų pinkles. J. Burc- 
khardtas įvairiuose tekstuose prisipažino, kad nesąmoningai pasiduodavo kai 
kurių šiuolaikinės filosofijos tendencijų poveikiui. Jo Vakarų civilizacijos ir me- 
no istorijos vizijoje buvo matyti G. Hegelio schemų poveikis, kuris postuluo- 
davo visų civilizacijos, kaip vienos dvasios, apraiškų vienovę ir skatino ieškoti 
vieno kultūros procesų interpretavimo principo. Iš tiesų kiekviena Vakarų civi- 
lizacijos raidos epocha mokslininko veikaluose funkcionavo kaip vientisa aiš- 
kiai apibrėžta visuma, pasireiškianti savitais tipologiniais bruožais visose vals- 
tybės socialinio gyvenimo srityse, mene, religijoje, moksle. 

Atmesdamas dialektinę dinamišką G. Hegelio civilizacijos tyrinėjimo me- 
todologiją, kurioje viskas yra laikina, J. Burckhardtas civilizacijos istorijoje ieš- 
kojo „amžinųjų“, tipiškų, nuolatos pasikartojančių vertybių ir siekė surasti naują 
būdą, įveikiantį abstraktaus metafizinio mąstymo ir empirizmo kraštutinumus. 
Didis renesanso žinovas A. Warburgas J. Burckhardtą vadino „genialiu erudi- 
tu, nenuilstančiu tyrinėtoju, atvėrusiu trečiąjį empirinį kelią, vedantį į visumi- 
nę civilizacijos istoriją“. Šveicarų mokslininko metodologijos vertę, A. Warbur- 
go nuomone, sudarė tai, kad kiekvieną meno kūrinį jis tyrinėjo atskirai ir tie- 
siogiai susijęs su epochos aplinka, siekdamas suprasti intelektinių reikmių bei 
realaus praktinio gyvenimo poveikį (Warburg, 1932, p. 103]. 

Visą gyvenimą J. Burckhardtas blaškėsi tarp visuotinės istorijos, kultūro- 
logijos ir meno istorijos problematikos. Pagrindiniai veikalai: Die Zeit Constan- 
tins des Gróssen („Konstantino Didžiojo amžius“, 1853), Der Cicerone, eine Anlei- 
tung zum Genuss der Kunstwerke Italiens (, Cicerone, italų meno kūrinių suvoki- 
mo vadovas“, 1855). Die Kultur der Renaissance in Italien („Italijos renesanso kul- 

tūra“, 1860), Die Geschichte der Renaissance in Italien („Italijos renesanso istorija“, 
1867), Geschichte der neuen Baukunst („Naujosios architektūros istorija“, 1889) ir 
Erinnerungen aus Rubens („Apmąstymai apie Rubensą“, 1898). Po J. Burckhard- 
to mirties buvo paskelbti dar du fundamentalüs veikalai: Griechische Kulturges- 
chichte („Graikų kultūros istorija“, t. I-IV, 1898-1902) ir Weltgeschichtliche Betrach- 
tungen („Pasaulinės istorijos tyrinėjimai“, 1905). 

Mokslininkas itin domėjosi dviem Vakarų civilizacijos raidos tarpsniais: 
antika ir ypač renesansu. Dar 1850 m., rengdamas antikos kultūros istorijos kur- 
są, jis rašė: „Mūsų tyrinėjimo objektas yra praeitis, kuri tiesiogiai siejasi su da- 
bartimi ir ateitimi. Pagrindinė idėja yra kultūros pažanga, įvairių tautų kultū- 
ros raidos etapų ir šių tautų viduje vykstančių procesų kaita. Tiesą sakant, bū- 
tina pabrėžti faktus, kurie yra gijos siejančios nūdieną ir mūsų civilizaciją“ 
[Burckhardt, 1957, p. 1]. 

Po pirmųjų kelionių į Italiją ir meno kūrinių kontempliacijos muziejuose 
1853 m. atsirado pirmasis reikšmingas vėlyvosios antikos civilizacijos istorijai 
skirtas veikalas „Konstantino Didžiojo amžius“. Šioje knygoje iš esmės nagri- 
nėjama ne iškilaus imperatoriaus asmenybė, jo veiklos sritis, o epochos kultūra 
ir socialinis gyvenimas. Remdamasis to meto šaltiniais, meno kūriniais, įvai- 
riais išlikusiais užrašais ant meno kūrinių, įvairių sričių tekstais jis atkūrė pa- 
grindinius imperatoriaus Konstantino valdymo meto kultūros bruožus ir dva- 
sinį klimatą. Jaunasis mokslininkas meno istoriją susiejo su civilizacijos istorija. 
Tai - klasikinis civilizacijos istoriko veikalas, kuriame išryškėjo J. Burckhardto 
metodologijai būdingas „pasirinkimas“ skirtingų, dažnai netikėtų tyrinėjimo 
aspektų, įvairių regėjimo taškų derinimas, kompleksinė tyrinėjamo laikotarpio 
kultūros sričių šaltinių ir meno paminklų analizė. Jis siekė atskleisti ne tik isto- 
rinę įvairių kultūros sričių kaitą, bet ir išskirti pagrindines jos sąlygiškai auto- 
nomiškas fazes bei jas lyginti tarpusavyje. 

Jau pirmoje knygoje matyti, kad J. Burckhardtas daugiausiai rėmėsi me- 
tafiziniais apmąstymais papildyta pozityvistinės sociologijos metodologija, ku- 
rią derino su kultūriniu istoriniu, lyginamuoju, formaliuoju, analitiniu meto- 
dais. Išskirtinio įžvalgumo mokslininkui tokia kompleksinė metodologija pa- 
dėjo raiškiai perteikti dvasinę epochų aplinką, buitį, papročius, gyvenimo nor- 
mas, kultūros ir meno stilius, išryškinti tai, kas jose buvo tipiška ir unikalu. 
Vertindamas pozityvistinės metodologijos nuostatas J. Burckhardtas niekuo- 

met nebuvo vergiškas jos sekėjas. Kalbėdamas su bičiuliu, jis prisipažino: „My- 
liu mokslą, tačiau ne griežtą moksliškumą“ [Wenzel, 1967, p. 122]. 

Civilizacijos istorija J. Burckhardtui įgaudavo prasmę tik tuomet, kai ji ati- 
tikdavo išraiškos formą mene, kadangi meninė kūryba išsiveržia iš priešingų 
kultūrai politinių bei socialinių prieštaravimų ir transformuojasi į „laisvą žmo- 
gaus santykį su savimi ir išoriniu pasauliu“. Pirmąją dvasinės laisvės pergalę 
Europoje jis išvydo senovės graikų civilizacijoje, kurios kūrėjai sutraukė apri- 
bojimų grandines. Tačiau laisvi graikai tampa ne istorinėje būtyje, o mitologi- 
joje ir mene. Dailieji senovės graikų menai, literatūra, filosofija J. Burckhardtui 
yra neįkainojamos vertybės. Menui jis suteikė tokią svarbą graikų kultūros is- 
torijoje, kaip jokie kiti kultūrologai iki jo. 

Kitoje antikos civilizacijai skirtoje knygoje - „Graikų kultūros istorija“, 
kurią jis rašė kelis dešimtmečius, tačiau nepajėgė užbaigti, mokslininkas pa- 
neigė naivius švietėjiškus mitus ir atskleidė peiktinus dažnai dangstomus grai- 
kų civilizacijos bruožus. Veikalas sumanytas dar 1862 m., pradėta dirbti 1870 m., 
po dvejų metų šia tema mokslininkas skaitė paskaitų kursą, nuolatos plėtė ir 

tobulino jos tekstą, o knyga išspausdinta jau po autoriaus mirties. J. Burck- 
hardtas, skirtingai nei jo pirmtakai, labai kritiškai vertino Graikijos politinį 
valdymą. Įdėmiai išstudijavęs daugybę istorinių šaltinių, jis teigė, kad vadi- 
namasis Atėnų aukso amžius iš tikrųjų buvo ne harmoningos ir teisingos graikų 
demokratijos padarinys, o nuožmių praktinių interesų susidūrimo, tironijos, korup- 
cijos metas. 

Remdamasis konkrečiais graikų civilizacijos istorijos faktais J. Burckhardtas 
pirmasis sukilo prieš vokiečių kultūrologijoje J. J. Winckelmanno, G. E. Lessingo, 
E Schillerio, E Hėlderlino, G. Hegelio ir kitų įtakingų mąstytojų įtvirtintą „hele- 
nomanijos kultą“, kurį aiškina kaip paviršutinišką idealizaciją. 

J. Burckhardtas taikliai atskleidė švietėjiškos pasaulėžiūros prieštaravimus 
ir „antikinio humanizmo“ teorijos nepagrįstumą. Atmesdamas lėkštas švietėjų 
iliuzijas graikų civilizaciją jis vertino iš A. Schopenhauerio individualizmo ir 
elitarizmo pozicijų. Graikų civilizacijoje, J. Burckhardto nuomone, vyko nuola- 
tiniai didžių asmenybių susidūrimai, žūtbūtinė interesų kova, vyravo daugybė 
neigiamų ir tragiškų reiškinių, kurie būdingi kitiems civilizacijos raidos etapams. 
Šie „išvirkštiniai“ dalykai, jo manymu, ir turi dominti antikos civilizacijoje šiuo- 
laikinį žmogų. 

Pagal analogiškas metodologines nuostatas J. Burckhardtas nagrinėjo ir 
kitą Vakarų civilizacijos raidos etapą - renesansą, kuriam teikė išskirtinę reikš- 
mę. Renesansas, anot jo, yra šiuolaikinės modernios Vakarų kultūros ir modernaus 
žmogaus užgimimo laikotarpis. 

Sąvoką renesansas ir paskirus požiūrius į šį Vakarų civilizacijos istorijos 
tarpsnį J. Burckhardtas perėmė iš prancūzų istoriko J. Michelet 1856 m. pa- 
skelbto daugiatomio veikalo Histoire de France („Prancūzijos istorija“), kurio 
septintajame tome Renaissance („Renesansas“) autorius pirmasis įvedė šį ter- 
miną į civilizacijos ir meno istorijos tyrinėjimus. Juo įvardijo po viduramžių 
Vakaruose išryškėjusį pasaulėžiūros pokytį, kultūros ir meno pakilimo tarps- 
nį. Jo esmė - atsisakymas nuo viduramžiais viešpatavusios krikščioniškosios 
religinės pasaulėžiūros ir perėjimas prie žmogaus bei jį supančio pasaulio pa- 
žinimo. Renesansas „eruditams, — rašė J. Michelet, - yra antikos tyrinėjimų 
atnaujinimas, o legistams - diena, kuri apšviečia nedarnų senų papročių cha- 
osa" [Michelet, 1887, p. 7]. Prancūzų istorikas išskyrė šiuos pagrindinius tipo- 
loginius renesanso kultūros bruožus: antikos kultūros tradicijų atgimimą, naujo 

universalizmo atsiradimą, „pasaulio atradimą“ ir „žmogaus atradimą“. Laiko- 
tarpį suskirstė į tris svarbiausius etapus: užgimimo, klestėjimo ir sklaidos. 

Tai, kad J. Burckhardtas studijavo J. Michelet veikalą, matyti iš jo knygos 
struktūros, pagrindinių tipologinių renesansinės kultūros bruožų ir analizės 
aspektų. Po pirmosios publikacijos paskelbimo vėlesni „Italijos renesanso kul- 
tūros“ leidimai buvo tikslinami, plečiami, kol, redaktoriui L. Geigeriui parašius 
komentarus ir papildžius, buvo išspausdintas dviejų tomų veikalas. Šis neabe- 
jotinai svariausias ir vientisiausias, geros struktūros leidinys sukėlė didžiulį re- 
zonansą ir mokslines diskusijas. Greit jis tapo klasikiniu akademiniu veikalu, 
kuriuo rėmėsi kiekvienas daugiau ar mažiau reikšmingas renesanso kultūros ir 
meno tyrinėtojas. 

J. Burckhardtas šioje knygoje atsiskleidė ne tik kaip puikus civilizacijos 
istorikas, tačiau ir kaip tyrinėjamos epochos fizionomistas, taikliai išryškinęs 
būdingiausius jos bruožus. Rengdamas knygą jis daug dėmesio skyrė kruopš- 
čiai šaltinių analizei. Vien iš G. Vasari Le Vite („Gyvenimų aprašymai“) J. Burc- 
khardtas padarė daugiau nei septynis šimtus išrašų, jo užrašų knygutės kupi- 
nos gausybės išrašų ir citatų iš šaltinių, kuriais naudojosi. Ši knyga, parašyta 
puikiu literatūriniu stiliumi, yra vientisos kompozicijos ir medžiaga dėstoma 
nuosekliai. 

Italų renesanso kultūrą jis tyrinėjo kaip vientisą reiškinį, kuriame matyti 
perėjimas nuo korporatyvinės viduramžių pasaulėžiūros prie naujiesiems am- 
žiams būdingo „laisvos asmenybės“ išaukštinimo. Tęsdamas J. Michelet tradi- 
ciją J. Burckhardtas nurodė tipologinį renesanso kultūros skirtumą, palyginti 
su ankstesniais ir vėlesniais kultūros bei meno istorijos tarpsniais. Jis siekė at- 
skleisti novatorišką ir unikalią renesanso kultūros dvasią, jos vietą Vakarų ir 
pasaulinės civilizacijos istorijoje. Italų renesanso kultūros analizė čia neatsieja- 
ma nuo visuminio ją sukūrusių istorinių ir kultūrinių aplinkybių aptarimo. 
Civilizacinis renesansinės kultūros tyrinėjimo aspektas papildytas tipologiniais 
kultūros bruožais. Ją apibūdindamas vengia supaprastinimų, išryškina būdin- 
giausius fizionomikos bruožus. Mokslininkas mėgo sakyti, kad pasaulio ir kul- 
tūros procesų sudėtingumo neigimas yra tironijos pradžia. 

J. Burckhardtui nekėlė abejonių, kad renesansas tiesiogiai siejosi su socia- 
liniu ir kultūriniu valstybės gyvenimu visomis jo apraiškomis. Todėl jį laikė 
vientisa kultūros elementų sistema, aprėpiančia įvairius šios jos aspektus: vals- 

tybės organizaciją, valdovus, miestų struktūrą, švietimo ir lavinimo sistemą, 
visuomeninį gyvenimą, namų ūkį, šventes, papročius, moralę, religiją, meną ir 
pan. Renesansas apibūdintas kaip neišvengiamas pažangios G. Hegelio laiko 
dvasios raidos produktas, kuris Italijoje įgavo savitą tautinį pavidalą. 

Florenciją J. Burckhardtas traktavo kaip dvasinį italų renesanso centrą, 
politinių doktrinų ir teorijų, eksperimentų, intrigų, istorinio vaizdavimo šiuo- 
laikine šio žodžio prasme tėvynę. Joje išsirutuliojo politinė sąmonė, sudariusi 
savitą šio kultūros ir meno miesto dvasią bei skatinusi atsirasti kitur neregėtas 
kultūros formas. „Florencija buvo itališkosios, daugiau šiuolaikinės Europos dva- 
sios tapsmo vieta“ [Burckhardt, 1925, p. 81]. Garsius meno srityje Florencijos 
konkurentus Sieną ir Pizą jis vertina daug nuosaikiau. „Siena, - rašė jis, - ken- 
tėjo dėl sunkių organiškų nepriteklių ir sąlyginis jos amatų bei menų klestėji- 
mas neturėtų klaidinti“ [Ten pat, p. 81- 82]. 

Paspartėjusi gyventojų migracija tarp skirtingų miestų-respublikų, kos- 
mopolitizmo tendencijų stiprėjimas, mokslininko nuomone, skatino Italijoje sa- 
vitų individualizmo formų sklaidą ir naują kultūros istorijos suvokimą. „Atsi- 
radus skvarbesniam kultūros istorijos suvokimui tikriausiai galima žingsnis po 
žingsnio atsekti XV a. didėjantį įvairiapusiškai išsilavinusių žmonių skaičių. Ar 
kėlė jie sau sąmoningą ir aiškiai suformuluotą tikslą - harmoningą dvasinės ir 
išorinės būties išbaigtumą - pasakyti sunku; tačiau daugelis jų pasižymėjo šia 
savybe, kiek apskritai galima kalbėti apie tai turint omenyje visų žemiškų ver- 
tybių netobulumą“ [Ten pat, p. 128]. Būdingais XV a. brandžios renesanso kul- 
tūros bruožais J. Burckhardtas laikė universalizmą ir spartų įvairiapusiškai iš- 
silavinusių žmonių daugėjimą, kurie, atsikrate diletantizmo, sėkmingai reiš- 
kėsi įvairiose kūrybinės veiklos srityse. 

Kitas svarbus renesanso kultūros įsigalėjimo veiksnys - vis didesnis išsi- 
lavinusių žmonių domėjimasis antika, kurios „renesansas“ ir davė apibendrintą 
tyrinėjamo meto pavadinimą. Mokslininkas suvokė renesansą kaip laikotarpį, 
kuriame į vieną sistemą susiliejo daug skirtingų kultūros elementų, kai tarsi 
pasikartojo didžiosios antikos civilizacijos kultūros vertybių ir idealų grįžimo 
ciklas. Nors J. Burckhardtas pripažino, kad šis praeities atgimimas nėra nei 
specifinis Italijos, nei renesanso kultūros bruožas, nes antika jau anksčiau vei- 
kė viduramžių kultūrą ir už Italijos ribų esančius Vakarų Europos regionus, 
bet kartu pabrėžė šių procesų ypatingumą ir daugiaplaniškumą italų kultūro- 

je. „Antikos atgimimas Italijoje, — tvirtino jis, - vyksta kitaip nei Šiaurėje. Kai 
tik Italija išslydo iš barbarybės epochos, šioje pusiau antikinėje tautoje visu 
balsu pasireiškė savo praeities suvokimas; italai ja žavisi ir siekia atgaivinti“ 
[Ten pat, p. 163]. 

Italijos renesanso kultūrinis gyvenimas J. Burckhardto panestetinėje kon- 
cepcijoje tarsi sukosi apie meną kaip apie savotišką neregimą kultūros centrą. Rene- 
sanso Žmogus čia pirmiausia buvo horno artifex, tai yra kūrybiška, meninė as- 
menybė, laisvai formuojanti savo būties ir kūrybos perspektyvas. Šį požiūrį 
pagrindė neužbaigtas straipsnio fragmentas, kurį J. Burckhardtas rengėsi dėti į 
knygą apie kolekcininkus. Todėl ir vienu svarbiausių renesanso kultūros bruo- 
žų mokslininkas teigė esant laisvos artistiškos asmenybės individualizmą skleidžian- 
tis jos kūrybinėms galioms. „Kai aukščiausias asmenybės sklaidos siekis buvo ap- 
tiktas iš tiesų galingoje ir įvairiapusėje asmenybėje, pajėgiančioje suvokti visus 
tuometinio išsilavinimo elementus, tuomet atsirado „įvairiapusis žmogus“, l'uo- 
mo universale, kuris egzistuoja tik Italijoje“ (Ten pat, p. 128]. Estetizmą ir subtilų 

meniškumo jausmą jis manė esant italų „liaudies dvasios“ savastimi, kuri rene- 
sanso kultūroje įgavo visapusiškai išplėtotas formas. 

Išgarsėjęs J. Burckhardtas atsisakė profesoriaus pareigų Tiubingeno ir Karl- 
srujės universitetuose, pasitraukus L. von Ranke'i atmetė siūlymą vadovauti 
Berlyno universiteto Istorijos katedrai. Nuo 1855 m. jis dirbo pedagoginį darbą 
Šveicarijoje: ėjo archeologijos ir meno istorijos profesoriaus pareigas Ciuriche, 
1874-1893 m. vadovavo Meno istorijos katedrai Bazelio universitete, kur siste- 
mingai skaitė meno istorijos kursus. Mokslininko veikaluose vis daugiau vietos 
užėmė menotyros problematika. Jis teigė, kad daug pastangų reikalaujantys 
meno istorijos tyrimai yra ne mažiau sudėtingi nei kitų mokslų ir suteikia tyrė- 
jui akivaizdų intelektinį praturtinimą [Burckhardt, 1934, p. 25]. Meno istoriją 
mokslininkas traktavo pirmiausia kaip meninių stilių ir meninio regėjimo for- 
mų istoriją, o meninės kūrybos procesą priešpriešino pasyviam iliustratyvu- 
mui ir magijos funkcijoms. 

Paskutiniais gyvenimo metais J. Burckhardtas rengė publikuoti progra- 
minį globalinėms civilizacijos istorijos problemoms skirtą veikalą Weltgeschich- 
tliche Betrachtungen („Pasaulinės istorijos tyrinėjimai“, 1905). Pasaulinės istori- 
jos ir visuomenės raidoje jis išskyrė tris pagrindines varomąsias jėgas, arba „po- 
tencijas“ — valstybę, religiją ir kultūrą. Jų sąveika lėmė pasaulinės istorijos kri- 
zes, kultūros ir socialinio gyvenimo pakilimo bei nuosmukio tarpsnius, indivi- 
do ir visuomenės, laimės ir nelaimės svarbą civilizacijos istorijai, kurioje nėra 
griežtai vidinės raidos logikos surikiuotų dėsningumų. J. Burckhardtas metė 
iššūkį hegeliškajam istorizmui. Skirtingai nei G. Hegelis, kuris kultūrą aiškino 
kaip pažangios absoliučios dvasios raidos rezultatą, sukuriantį konkrečiam is- 
toriniam laikotarpiui ir regionui būdingas kultūros formas, A. Schopenhauerio 
iracionalizmu besiremiantis J. Burckhardtas žvelgė į dvasią kaip į savotišką „maiš- 
tautoją“, kuris kūrė kultūros istoriją, tačiau nepajėgė pakeisti jos esmės. Iš čia 
atsirado mokymai apie istorijos procesų alogizmą, iracionalumą ir tikėjimo pa- 
žanga nepagrįstumą. Todėl istorinių įvykių esmė visuomet išliko po nežinomy- 
bės skraiste. 

Valstybė ir religija, įgyvendindamos metafizinius ir politinius žmonių ide- 
alus, J. Burckhardto koncepcijoje buvo stabilių pasaulinėje istorijoje veikiančių 
jėgų saugotojos. Trečiasis veiksnys, kultūra, kaip „lanksčiausia ir dinamiškiau- 
sia žmogaus veiklos sritis pasižyminti spontaniškumu“. Kultūrai mokslininkas 

priskyrė naują triadą: materialiąsias vertybes, techniką ir mena. Pastarąjį aiški- 
no kaip itin svarbią kultūros dalį, geriausiai atspindinčią dvasinį kultūros kūrėjo 
žmogaus pasaulį. Todėl ir meno lygis tapo svarbiausiu kultūros lygio kriterijumi. 

Įvairiuose pasaulinės istorijos tarpsniuose minėtos potencijos sąveikavo 
savitai ir įsivyravo skirtingi minėtos triados komponentai. Kultūra čia suvokia- 
ma kaip „dvasios formų visuma, kuri skleidžiasi spontaniškai ir nepretenduoja 
į universalumą“ [Burckhardt, 1963, p. 61]. Šis kultūros apibrėžimas yra daug 
platesnis nei paprastai aptinkamas jo knygose. Remdamasis romantikų tradi- 
cija, į kultūros sąvoką pirmiausia įtraukdavo architektūrą, skulptūrą, grafiką, 
literatūrą, mokslą, filosofiją, visuomeninį gyvenimą, buitį, papročius, kalbą. 

J. Burckhardto veikaluose išryškėjo kultūros istorijos estetizacijos tenden- 
cija, kurios žymiausi skleidėjai vokiečių kalbą vartojančiose šalyse buvo W. von 
Humboldtas, Jenos romantikai, A. Schopenhaueris, L. von Ranke, J. G. Droy- 
senas, J. Burckhardtas ir E Nietzsche. Jos esmė - ypatingas meno sureikšmini- 
mas, jo traktavimas kaip sąlygiškai autonomiškos, išskirtinės savo svarba kul- 
tūros srities. Kartu su religija ir mokslu menas buvo kultūros istorijos šerdis, 
prasmė, galinga kultūros procesus reguliuojanti jėga. Menas kultūros istorijo- 
je reiškėsi kaip paslaptis, kuri atsiskleidė tik didžioms individualybėms arba 
dvasios aristokratams, sugebantiems pakilti į intelektinės veiklos aukštumas. 
Išrinktųjų antipodas J. Burckhardtui buvo ne masės, liaudis, o riboti ir savimi 
patenkinti filisteriai. Ši romantinė kultūros istorijos estetizacijos tendencija, 
atsiradusi jau pirmuosiuose mokslininko veikaluose, išliko iki gyvenimo pa- 
baigos. 

Didžiųjų praeities civilizacijos ir meno raidos etapų analizė J. Burckhard- 
to veikaluose virto netiesiogine antrosios XIX a. pusės Vakarų kultūros kritika. 
Mokslininkas priešpriešino to meto meninei kultūrai didingus antikos ir rene- 
sanso kūrinius, įžvelgdamas juose ieškomą idealą. Praeities meno kultūra jam 
yra įstabaus grožio oazės šalia to meto Vakarų kultūros nuosmukio. Todėl pra- 
eities menas jam ne tik įkūnijo amžinas vertybes, bet ir tapo bedvasio nūdienos 
meno antipodu. 

Vienas svarbiausių J. Burckhardto nuopelnų - požiūris į meną kaip į sava- 
rankišką dvasinės kultūros sritį. Jis siekė teoriškai pagrįsti meno autonomiją 
ekonominių, socialinių ir politinių reiškinių atžvilgiu, tyrinėti meno kūrinį ima- 
nentiškai. Šis meno mokslo objekto apribojimas vien menine problematika ir 

nulėmė J. Burckhardto vietą civilizacijos bei menotyros idėjų istorijoje. Jis atsi- 
sakė tradicinio meno tyrinėjimo, kai pažinimo tikslu tampa atskirų meninin- 
kų, mokyklų, krypčių laimėjimai, ir sutelkė dėmesį į konkrečias meno raidos 
problemas, į skirtumus tarp įvairių meno rūšių ir stilių. 

Pradedant J. Burckhardto veikalais Vakarų meno mokslas vis mažiau gvil- 
deno aktualius meno proceso uždavinius ir retrospekciniu požiūriu stengėsi 
nagrinėti istorinius meno raidos dėsningumus. Mokslininkas perėmė ir išplė- 
tojo meno istorijos mokslo tėvo J. J. Winckelmanno puoselėtą meno stilių reikš- 
mės idėją. Jo veikaluose stilius suvokiamas kaip vienas esmingiausių meno pa- 
rametrų. Todėl meno raidos istorija virto stilių raidos istorija. Meno stilių J. Burc- 
khardtas kildino iš būtinybės menininkui išreikšti save meniniais vaizdiniais. 
Suprasdamas, kad stilius atskleidžia tikrą kultūros sluoksnį, stengėsi jį panau- 
doti svarbiausiems tyrinėjamos epochos bruožams pažinti. Kitaip nei daugelis 
pirmtakų, gvildendamas stilistinius konkrečios epochos bruožus, nelaikė jų uni- 
versaliais, būdingais visai epochai, o siekė atskleisti stilistinius konkretaus me- 
no raidos etapo ir rūšies ypatumus. Iš globalinių epochos stilių jis išskyrė daug 
smulkesnių, skirtingai atspindinčių epochos pobūdį. 

Apibūdindamas varomąsias stilių raidos jėgas, J. Burckhardtas rėmėsi 
A. Schopenhauerio individualizmu. Jis sureikšmino genialios asmenybės svar- 
bą, o stilių kaitą aiškino kaip tokios asmenybės įsiveržimą į meno sritį. Tik lais- 
va atskirta nuo visuomenės genialaus menininko dvasia pajėgia sukurti naujas 
meno formas, kurios išlieka reikšmingos ir viešpatauja, kol kita geniali asme- 
nybė pakeičia jas kitomis. Vadinasi, vienos stilistinės formos egzistavo tol, kol 
kitas genijus, jas atmetęs, įteisino naujas. Tuomet nuosekli meno istorijos raida 
tarsi nutrūko, darė šuolį ar netikėtai pasuko nauja kryptimi. Stilius čia suvokia- 
mas pirmiausia kaip kūrybinės menininko asmenybės saviraiškos rezultatas, o 
socialinio stilių sąlygotumo problema tapo antraeilė. Tačiau greta pagrindinės 
individualios stiliaus interpretacijos veikaluose rutuliojo mintį apie materialių 
kultūros veiksnių įtaką meno stilių raidai. Tai viena svarbiausių J. Burckhardto 
stilių teorijos tezių. Kai vyravęs mokslininko veikaluose kultūrinis istorinis me- 
no tyrinėjimo metodas buvo papildytas stilistinių elementų analize, jis efekty- 
viai gvildeno meno reiškinius. 

Taigi J. Burckhardto civilizacijos ir meno istorijos viziją itin veikė roman- 
tinis bei iracionalistinis panestetizmas, hegelizmas ir pozityvistinė pasaulėžiū- 

ra. Jis visuomet linko į materialiai apčiuopiamų civilizacijos ir meno istorijos 
faktų tyrinėjimą. Analizuodamas antikos ir renesanso kultūras rėmėsi konkre- 
čia faktine medžiaga, civilizacijos istorijoje ieškojo realių paralelių, kurios pa- 
tvirtintų jo hipotezes ir apibendrinimus. Pagrindine varomąja renesanso ir vė- 
lesnės Vakarų civilizacijos jėga jis skelbė G. Hegelio dvasios pažangą ir žmo- 
gaus protą. Mokslininko veikalai buvo svarus indėlis į kultūrologijos ir meno 
istorijos raidą, sustiprino meno istorijos autoritetą. 

Bene ryškiausia J. Burckhardto antinomija, kurios jis nesugebėjo įveikti, — 
menininko ir civilizacijos supriešinimas. Nors mokslininkas pervertino genia- 
lios asmenybės svarbą, laikė menininką svarbiausiu civilizacijos istorijos kūrė- 
ju ir istorijos varikliu, tačiau, analizuodamas meno raidos procesą, žanrų bei 
stilių kaitą, dievinamą asmenybę tarsi užmiršo. Jo rašoma meno istorija buvo 
dvasios istorija. Galutinėje instancijoje ji buvo priklausoma nuo dvasios tikslų, 
todėl, nenusižengdami tiesai, galime teigti, kad J. Burckhardto veikaluose jau 
slypėjo vėliau A. Rieglio ir H. Wôlfflino veikaluose rutuliotos „bevardės meno 
istorijos“ užuomazgos. Stilius čia suvokiamas kaip pagrindinis meno istorijos 
procesų veiksnys ir meno pažinimo instrumentas, nes padeda teisingai suvok- 
ti meno istorijos dinamiką ir metamorfozes. Mokslininkas neigė ankstesnėje 
menotyroje vyravusį požiūrį į meno istoriją kaip į iškilių menininkų ir mokyk- 
lų istoriją. Svarbiausia jam buvo tyrinėti anoniminius meno stilių ypatumus ir 
nagrinėti meną pagal jo uždavinius ir rūšis. Tokį požiūrį į meno istoriją vėliau 
plėtojo daugelis įtakingų stilių teorijos šalininkų. 

J. Burckhardto knygos ne tik tapo savotišku himnu antikos ir ypač italų 
renesanso kultūroms, tačiau ir atskleidė naujas kompleksinės civilizacijos bei 
meno reiškinių analizės galimybes. Mokslininkas galutinai įtvirtino išskirtinę 
meno reikšmę kultūrologinėje analizėje, kadangi meną traktavo kaip savotiš- 
ką civilizacijos veidrodį. J. Burckhardto kultūrologinės ir menotyrinės idėjos 
turėjo stiprų poveikį vėlesnių kartų kultūros filosofijos šalininkams (E Niet- 
zsche, W. Dilthey, O. Spengleris, J. Ortega y Gassetas, J. Huizinga) ir menoty- 
ros (H. Wėlfflinas, A. Warburgas, A. Schmarsowas, M. Dvorakas, E. Panofsky, 
E. Gombrichas, E. Windas, A. Hauseris). Jis praktiškai įrodė, kad labai svarbu 
kultūros aplinkos tyrinėjimas, kompleksinė metodologija, formalioji analizė. Ar- 
timiausias J. Burckhardto mokinys H. Wėlfflinas siekė pašalinti pagrindinius 
savo mokytojo koncepcijos trūkumus - subjektyvizmą ir abstraktų formalizmą. 

Veikiant archeologijos atradimams ir orientalizmo laiméjimams, XIX a. vi- 
duryje vis labiau aiškėja, kad nepagrįstas G. Hegelio požiūris esą Europos kultūra 
yra pasaulio civilizacijos istorijos raidos viršūnė. Gilėjant Vakaruose racionaliosios 
pasaulėjautos krizei ir stiprėjant sąmonės introvertiškėjimui, natūraliai kilo idėjos, euro- 
piečių mąstyseną artinančios prie Rytų tautų. Šie poslinkiai išryškėjo iracionalioje, į 
būtį nukreiptoje „neklasikinėje“ S. Kierkegaard o ir E Nietzsche's filosofijoje, ku- 
rioje filosofinė problematika vis labiau ontologiškėja ir estetiškėja. Šiems mąsty- 
tojams svarbiausia — pažinti ne išorinį objektyvų pasaulį, o domėtis vidiniu žmogaus 
pasauliu. „Neklasikinėje“ filosofijoje net žmogaus gyvenimas suvokiamas kaip menas. 

Vargu ar suklysime teigdami, kad amžių sandūroje Friedrichas Nietzsche 
(1844-1900) tapo naujos „neklasikinės“ civilizacijos teorijos simboliu, apibūdinan- 
čiu esminius Vakarų savimonės pokyčius. Pranašiški filosofo žodžiai, jog „kai ku- 


rie žmonės gimsta tik po mirties“, pirmiausia taikytini jam pačiam, nes niekas iš 

didžiųjų XIX a. pabaigos mąstytojų taip nepaveikė XX a. kultūros filosofijos kaip 
jis. E Nietzsche — paskutinis XIX a. europinio masto vokiečių mąstytojas, savo 
veikaluose itin jautriai atskleidęs civilizacijos raidos prieštaringumą. Filosofo mąs- 
tysena išsiskyrė savo poetiškumu, kritiniu požiūriu į tradicines kultūros verty- 
bes, dramatiška aktualių žmogaus gyvenimo ir kūrybos problemų formuluote 
bei netradiciniu jų sprendimu. 

E Nietzsche nesistengė kurti vientisos teorinės sistemos. Svarbiausias jo tiks- 
las - sukurti naują meniškai interpretuojamą „gyvenimo filosofiją“, glaudžiai su- 
sijusią su individualios būties problemomis. Puikiu stiliumi parašytose knygose 
E Nietzsche gvildeno Vakarų civilizacijos istorijoje prarastą žmogiškojo mąsty- 
mo ir būties vientisumo idėją, teoriškai pagrindė kūrybišką asmenybės prigimtį, 
aiškino kultūros ir meno įtaką svarbiausiems dvasiniams žmogaus poreikiams. 

Nepaisant aršių išpuolių prieš sistemingų teorinių konstrukcijų autorius ir 
išorinio mąstysenos nesistemingumo, fragmentiškumo, pernelyg laisvai vartoja- 
mų terminų, F. Nietzsche's kultūros filosofijos negalima laikyti atsitiktinių afo- 
rizmų ir pakrikų idėjų visuma. Filosofas yra linkęs į gan vientisą voliuntaristinį 
mokymą, kuriame aktualios kultūros ir žmogaus būties problemos nuolat mai- 
šosi su meniniais vaizdiniais. 

Visą mus supantį pasaulį, kaip nuolat kintantį chaotišką būties srautą, ku- 
riam svetimas koks nors organizuojantis tikslas, F Nietzsche vertina vadovauda- 
masis Heraklitu. Būtis — tai visą laiką kintantys valios impulsai, kuriems būdinga 
energija, aktyvumas, instinktyvus gyvenimo teigimas ir kova už būvį. Šie valios 
impulsai protu nesuvokiami, nes jie yra tik skirtingos iracionalios ir viską apiman- 
čios valios pasireiškimo formos. Taigi substancine pasaulio esme F. Nietzsche paskelbė 
sinkretišką valios sąvoką, kurią laikė svarbiausia kūrybine būties ir kultūros jėga. 

E Nietzsche ne tik perėmė metafizinę ir biologinę A. Schopenhauerio valios 
interpretaciją, bet ir suteikė jai naują aktyvią „valios gyventi“ prasmę. Svarbiau- 
siu žmogaus siekių tikslu jis laikė ne naudą, malonumą ar tiesos pažinimą, o 
naujų gyvenimo perspektyvų atskleidimą, asmenybės sugebėjimų išryškinimą. 
Gyvenimas, pasak F Nietzsche's, ne tik nulemia žmonių sąmonę ir veiksmus, bet 
ir nuolatos stiprėja, plečia savo įtakos sritį, nes jo esmėje glūdi galingas viešpata- 
vimo instinktas. Taip ilgainiui „valia gyventi“ transformuojasi į „valią galiai“, kuri 
pripažįstama universaliu būties dėsniu. „Valią galiai“ F Nietzsche traktuoja kaip 
aukščiausią gėrį ir jėgą, padedančią efektyviai kovoti su destruktyviomis am- 

žiaus tendencijomis. Taigi „valia galiai“ yra pamatinė brandžios E Nietzsche's 
kultūros filosofijos grandis, kuri sujungia į vientisą organizmą kitas svarbias jo 
kategorijas: „gyvenimą“, „pasaulį“, „žmogų“, „meną“, „kūrybą“. Visoms joms bū- 
dingas sinkretiškas ontologinis pobūdis, nors daugelį iš tų sąvokų, kuriomis ope- 
ruoja mąstytojas, galima iššifruoti tik netiesiogiai ir gan apytikriai. „Valios galiai“ 
sąvoka E Nietzsche rėmėsi kaip metodologiniu principu, padedančiu aiškinti su- 
dėtingas kultūros istorijos ir atskiro žmogaus gyvenimo bei kūrybos problemas. 

E Nietzsche's veikalai išsiskiria ne tik vaizdingais pavadinimais, vėliau ta- 
pusiais lakiomis frazėmis, bet ir savo kompozicija bei stiliumi. Visiems jiems bū- 
dinga savita dvasinė atmosfera su beveik muzikiniu svarbiausių temų plėtojimo 
ritmu. Glausta idėjų dėstymo forma ir sklandi kalba derinasi su impresionistiniu 
stiliumi, perimtu iš naujausios prancūzų literatūros. Minčiai išryškinti meistriš- 
kai naudojami improvizacijos elementai, neužbaigtumas, simboliai, netikėti su- 
gretinimai ir žodžių žaismas. E Nietzsche's mąstymo stiliaus specifiškumas yra 
glaustumas, ekspresyvumas ir vaizdingumas. 

E Nietzsche's veikaluose ilgainiui įsitvirtinusi aforistinė idėjų dėstymo for- 
ma buvo nulemta ne tiek impulsyvaus mąstytojo charakterio ar susižavėjimo 
prancūzų eseistika kiek jo negalavimais. Kovodamas su besivystančia trumpare- 
gyste ir kentėdamas dėl nuolatinių migrenos priepuolių, jis ilgai negalėjo dirbti 
prie rašomojo stalo. Ši nuolatinė kova su proto aptemimu vertė jį ugdyti valią ir 
pasirinkti tokią kondensuotą minčių dėstymo formą, kuri, nepaisant atskirų da- 
lių autonomiškumo, išsaugotų minties vientisumą. Ilgainiui jo kūriniuose įsitvir- 
tino idealiai atitinkanti šiuos reikalavimus sujungtų bendros temos aforizmų for- 
ma. Grakštūs ir išdailinti aforizmai brandžiuose jo kūriniuose yra ypač išraiškin- 
gi ir virsta tikrais meno kūriniais. 

Turėdamas įgimtą mistifikatoriaus talentą, E Nietzsche mėgo šokiruoti filis- 
terio sąmonę dygia ironija, pabrėžtinu savo vertinimų paradoksalumu, hiperbo- 
lėmis, aršiais išpuoliais prieš nusistovėjusias kultūros, meno, moralės normas, 
visuotinį pripažinimą įgavusius autoritetus ir idealus. Jis šaipėsi iš savo pernelyg 
patiklių skaitytojų, piršdamas jiems dviprasmes išvadas, miglotas ir nerealias idė- 
jas, kurių pats niekada rimtai nevertino. 

Tai, kad F Nietzsche ilgą laiką gyveno užsienyje, turėjo įtakos jo vokiečių 
kultūros vertinimams. Iš šalies ir be šovinistinių prietarų stebėdamas savo tėvy- 
néje vykstančius civilizacinius procesus, E Nietzsche daug blaiviau negu dauge- 

lis jo tautiečių vertino silpnąsias vokiečių kultūros puses. Jis griežtai kritikavo 
kultūros padėtį, vokiečių gyvenimo būdą, mokymo sistemą, išjuokė bukaprotiš- 
ką nacionalizmą, miglotą mąstymo stilių, kurio logika kupina prieštaravimų. Ža- 
vėdamasis Prancūzija, kurią laikė tobulu Europos intelektinės kultūros centru, 
jis teigė, jog jo meto vokiečiai - tai labiausiai kultūriniu atžvilgiu atsilikusi Euro- 
pos tauta. Kartą E Nietzsche netgi pranašiškai išreiškė apgailestavimą, kad savo 
knygas rašo vokiškai, o ne prancūziškai, nes kalba neleistų vokiečiams laikyti jo 
„savu“ ir falsifikuoti jo minčių. 

Prie klasikinių idealų E Nietzsche linko veikiamas J. W. Goethe's ir savo 
kolegos Bazelio universitete J. Burckhardto. Iš jo filosofas perėmė susidomėji- 
mą civilizacijos istorija, siekimą gvildenti meną kultūros kontekste, individua- 
listinę graikų ir renesanso kultūrų traktuotę, mokymus apie graikų pesimizmą, 
antikinio polio struktūrą, specifinius dekadentinės kultūros bruožus. Daugelį 
šių mokymų elementų jis perkėlė į vėlesnius kultūros raidos laikotarpius. Sek- 
damas J. Burckhardtu, kultūros ir meno raidą E Nietzsche traktavo kaip savotišką filo- 
sofinę-estetinę konstrukciją. 

J. Burckhardto įtaka pasireiškė tuo, kad sustiprėjo F Nietzsche's istorizmas ir 
individualizmas. Kitaip negu A. Schopenhauerio koncepcijoje, kur menas įgauna 
absoliutų viršlaikį pobūdį, F Nietzsche's kultūros filosofijoje jis virsta istoriniu reiš- 
kiniu, kiekvienoje epochoje turinčiu kitokį turinį. Visų didžiųjų istorinių meno 
raidos epochų (antika, renesansas, XVIII amžius Prancūzijoje) būdingiausiu bruožu 
jis laiko genialių įviariapusių asmenybių iškėlimą. F Nietzsche negailestingai nu- 
vainikuoja švietėjų (J. Winckelmannas, G. E. Lessingas, E Schilleris) idealizuojamą 
antikos polį, kaip laisvės ir harmonijos karalystę. Jis šaiposi iš moksle vyraujančio 
„graikų harmonijos“ kulto ir nurodo, jog abstraktus samprotavimas apie tariamą 
senovės graikų humaniškumą yra išgalvoti, nieko bendra neturintys su istorine 
tikrove liberalų kliedesiai. Aukščiausius antikos, renesanso epochos kultūros lai- 
mėjimus E Nietzsche sieja su žūtbūtine kova tarp didžiųjų individualybių, pasi- 
žyminčių galingais instinktais ir valia. Kaip mano filosofas, tikra kultūra ir menas 
gali suklestėti tik vyraujant dvasios genijams ir jų propaguojamoms vertybėms. 

Susipažinęs su naujausiomis europinės kultūros raidos tendencijomis, E Niet- 
zsche daro išvadą, jog dėl nuolat didėjančios intelekto svarbos ir silpnėjančių 
natūralių gyvenimiškųjų instinktų jos palaipsniui išsigimsta. Visas brangiausias 
žmogui vertybes jis laikė išsigimimo arba dekadentizmo simboliais. „Kas mato 

smukimo požymius, - rašė E Nietzsche, - tas supranta, kad moralė ir visa, kas 
slypi už jos švenčiausių pavadinimų ir formų, liudija apie gyvenimo menkėjimą, 
pabaigos artėjimą, „baisų nuovargį““ [Nietzsche, b. d., p. 4]. 

E Nietzsche pakankamai kritiškai vertina save ir savo kūrybą suprasdamas, 
kad ir jis akumuliuoja to meto kultūros skaudulius ir ydas. Todėl ir vadina save 
„dekadentu“. Tačiau tarp savęs ir amžininkų jis mato vieną principinį skirtumą - 
jis „pažino“ bei „suvokė“ dekadentizmą ir pakilo į kovą su juo. Tačiau ši kritika, 
nepaisant viso jai būdingo aršumo, taip ir liko kritika iš dekadentizmo pozicijų. 

E Nietzsche tęsė A. Schopenhauerio pradėtą G. Hegelio istorinio vyksmo ir 
civilizacijos raidos schemų kritiką. Atmetęs monistinę A. Schopenhauerio valios 
interpretaciją, filosofas iškėlė valios pliuralizmą, jos impulsų skirtingumą ir įvai- 
rovę. Iracionalūs alogiški „valios galiai“ (vok. der Wille zur Macht) impulsai lemia 
visko, kas egzistuoja, vadinasi, ir civilizacijos procesų, sklaidą. Kultūros filosofi- 
joje E Nietzsche atkreipė dėmesį į instinktų galią, biologijos dėsnius perkėlė į 
socialinę ir kultūrinę sritį, aukštino kovą už būvį; tai Ch. Darwino evoliucijos 
teorijos atgarsiai. Kultūra jam - tai „tik plonytė obuolio žievė, po kurią kunku- 
liuoja kaitrus chaosas“ [Nietzsche, t. 1, 1990, p. 767]. 

Civilizacijos istorijai pažinti E Nietzsche pritaikė genealoginį metodą, kuris 
tapo pagrindu iš esmės perkainojant visas tradicines kultūros vertybes. Šio „nema- 
lonių tiesų filosofo“, kaip jis save vadino, civilizacijos procesų analizėje ypatingą 
metodologinę reikšmę turi „valios galiai“ ir „gyvenimo“ kategorijos, nes kultūros 
reiškinius filosofas aiškina fiziologiškai, kaip nuolatinę valios ir gyvenimo impulsų - apolo- 
niškojo ir dionisiškojo pradų — kovą. Tęsdamas J.-J. Rousseau tradiciją E Nietzsche kri- 
tikavo civilizacijos pažangą ir prabilo apie būtinybę dėl kultūros išgelbėjimo sugriZ- 
ti į palaimingą gamtos prieglobstį. Iš čia atsirado kultūros kaip žmogaus dvasios pilnat- 
vės įgyvendinimo priešprieša slopinančiai bet kokį kūrybiškumą bedvasiai civilizacijai. 

Kita vertus, filosofas paneigė ir vulgaraus evoliucionizmo šalininkams būdin- 
gą požiūrį, kad kultūros raida tobulina žmoniją ir daro šiuolaikinį žmogų tobulesnį, 
palyginti su ankstesnių epochų žmonėmis. Žmonijai nebūdingas pažangus tobulė- 
jimas, stiprėjimas, augimas. „Pažanga“ - tai tik melaginga idėja. Šiuolaikinis euro- 
pietis savo verte, lyginant su renesanso laikų žmogumi, filosofui yra daug žemesnė- 
je kultūros ir dvasinės raidos pakopoje. E Nietzsche taip pat perėmė ir paakino Je- 
nos romantikams būdingą kultūros kaip dvasios srities priešpriešą bedvasei civili- 
zacijai, kurios simbolis jam buvo į dekadentizmą klimpstanti Vakarų civilizacija. 

3 à a 


Apolonas su dviračiu vežimu 


E Nietzsche su jam būdinga dygia ironija konstatavo, kad mūsų civilizacijai 
„pavyko tik menki dalykai“. Jis sakė: „Aš sugėriau Europos dvasią, o dabar noriu 
suduoti jai kontrasmūgį". Beveik prieš šimtmetį, kai Vakarų civilizacija dar be galo 
pasitikėjo savo galia ir savo vertybes stengėsi įtvirtinti visoje planetoje, įžvalgusis 
filosofas po jo mirties sudarytame veikale Der Wille zur Macht („Valia galiai. Visų 
vertybių pervertinimo patirtis“, 1900) ne tik pasmerkė šią civilizaciją, bet ir prabilo 
apie dekadansą bei „Europos saulėlydį“: „Visa mūsų kultūra jau ilgą laiką yra savo- 
tiškoje kas šimtmetį didėjančioje įtampoje ir tarsi artėja prie katastrofos: nerūpes- 
tingai, prievartiškai, veržliai, tarsi srautas, besiveržiantis į baigtį, nesusimąstyda- 
mas, vengdamas mąstyti“ [Nietzsche, t. 9, 1901, p. 3]. Krizinę Europos kultūros būklę 
E Nietzsche vadino nihilistine. Ką šitai reiškia? Pirmiausia - kad „aukščiausiosios 
vertybės praranda savo prasmę. Nėra tikslo! Nėra atsakymo - kodėl?“ [Ten pat]. 

Vakarų kultūros, meno, kūrybinių dvasios polėkių nykimo ištakas mąstyto- 
jas aptiko posokratinėje filosofijoje, kurios analitiškumas sunaikino pirmapradį mąs- 
tymo bei būties vientisumą ir išsigimstančioje krikščionių religijoje. Porenesansinė Va- 
karų civilizacija patyrė dekadansą ir sukūrė daugybę naujų stabdžių, žlugdančių 
natūralią kultūros bei asmenybės saviraišką. Krikščionių pasaulėžiūros stiprėji- 
mą jis laikė žmogaus „valios galiai“ silpnėjimo rezultatu. Trečiojo transcendenti- 
nio prado (Dievo) įsiterpimas į natūralius žmogaus ir gamtos santykius jo filoso- 
fijoje suvokiamas kaip žmogaus mėginimas išvengti atsakomybės už savo veiks- 
mus ir pasaulį. Pasak F Nietzsche's, daugelį amžių žmogus buvo tikras būties 

valdovas, tragiškas jos herojus. Vėliau, atsižadėjęs misijos žemėje ir praradęs ti- 
kėjimą, jis mėgino išsaugoti orumą iliuziškai tikėdamas, kad moralinės vertybės 
yra svarbiausios. Silpnėjant krikščioniškajai pasaulėžiūrai ir jos moralės nuosta- 
toms, ypač stiprėjo nihilizmas. Nusivylimo ir būties beprasmiškumo jausmas at- 
sirado ne todėl, jog; sustiprėjo „gyvenimo niekingumo“ pajauta, o pradėjus abe- 
joti visų moralinių vertinimų prasmingumu prarandamas tikėjimas netgi žmo- 
gaus būties, jo kūrybinės paskirties tikslingumu. Senoji krikščioniškoji pasaulio 
interpretacija prarado pagrindą, o kadangi ji buvo laikoma vienintele teisinga, 
todėl ir atrodo, jog „šiandien gyvenimas neturi jokios prasmės, viskas veltui“. 

To meto kultūrinės padėties paradoksalumas, E Nietzsche's nuomone, yra 
tai, kad „Dievo idėja mirė“, o žmonės tarsi nepastebi. Viskas inertiškai dar juda, 
nors kas krikščioniškoje civilizacijoje rėmėsi transcendentiniu pradu (kultūra, re- 
ligija, menas, moralė, kūryba), neteko savo pamato, ir žmonija, pati to dar nesu- 
vokdama, jau stovi bauginančio „nieko“ ir „nebūties“ akivaizdoje. Šiame pasau- 
lyje žmogaus padėtį laikydamas „tragiška“, nes, transformuojantis pasauliui, gy- 
venimas lieka be kūrybinės prasmės, F Nietzsche teigė, jog pats ryškiausias epo- 
chos požymis yra „neįtikėtinai sumenkėjusi žmogaus savigarba“. Žmogus, kurį 
humanistinė sąmonė suvokė kaip Visatos centrą, buvusią didybę dabar galutinai 
prarado. Nepajėgdamas pakeisti „mirusio Dievo”, jis tapo tradicinio pasaulévaiz- 
džio, besiremiančio transcendentiniu pradu, žlugimo priežastimi. 

Po „Dievo idėjos mirties“ žmogus, nustojęs tikėti ankstesnėmis vertybėmis, 
nutraukė autentišką ryšį ir su būtimi. Mąstančiam ir jaučiančiam savo vertę Zmo- 
gui, anot E Nietzsche's, lieka vienintelė nepažeidžianti jo orumo išeitis - žūtbūti- 
nė kova su prarastu ir susvetimėjusiu pasauliu, nenurimstantys gyvenimo prasmės 
ieškojimai. Šiame iššūkyje lemčiai ir glūdi svarbiausias filosofo tragiško optimizmo 
patosas. Krikščionybė E Nietzsche'e domino pirmiausia kaip savitas sociokultūrinis 
reiškinys. Todėl jo aršioje krikščioniškosios religijos kritikoje vyrauja krikščiony- 
bės kaip savitos kultūrinės institucijos ir „vyraujančios Vakarų civilizacijos dvasi- 
nės būsenos“, o ne religinės idėjos kritika. 

E Nietzsche'i būdingas mąstymo paradoksalumas atsiskleidė požiūriuose 
į civilizacijos istoriją. Čia savitai susipynė A. Schopenhauerio voliuntarizmas ir 
J. Burckhardto individualizmas bei platus kultūrologinis požiūris į civilizacijos 
istoriją. F Nietzsche's kultūrologija tiesiogiai siejasi su „gyvenimo filosofijos“ ir 
„valios galiai“ koncepcijomis, kurios lėmė filosofo požiūrio specifiškumą. 

E Nietzsche leido kritikos stréles j savo pirmtakus, civilizacijos istorijos tyri- 
néjimu paviršutiniškumą, atsiribojimą nuo gelminių gyvybinguju kultūros sluoks- 
nių tyrinėjimo. Jis pripažino, kad šiuolaikinei išsigimstančiai Vakarų civilizacijai 
reikalinga istorija, tačiau kitokia „nei išpaikintam ir tuščiam mėgėjui“ ar sausai aka- 
deminei mokslo žiurkei, kuri atplėšė gyvą kultūros istoriją nuo gyvenimo bei pa- 
vertė bedvase mokslinių žinių sankaupa. Joje vietoj turinio yra vien forma. „Istori- 
ja suvokiama kaip grynas mokslas ir, tapusi patvaldi, - rašė E Nietzsche, - grasino 
žmogaus giminei galutinai susidoroti su gyvenimu. Istorinis išsilavinimas gali būti 
gydantis ir paremti ateitį tik tuomet, kai jį paremia naujas galingas gyvenimo srau- 
tas, pavyzdžiui, užgimstančios kultūros; kai istorija yra kokios nors aukštesnės jė- 
gos valdžioje, o ne savarankiškai gyvuoja ir tvarkosi“ (Nietzsche, t. 1, 1990, p. 168]. 

Vadinasi, E Nietzsche'i civilizacijos istorija yra neatsiejama nuo gyvenimo, eg- 
zistencinės patirties, žmogų priglaudžiančio ir sielai artimo landšafto, savo gimtojo miesto 
istorijos, įsijungimo į gyvybingąjį būties srautą. Tačiau šiuolaikinės kultūros padė- 
ties paradoksalumas tas, kad išsigimstančioje Vakarų civilizacijoje nyksta gyve- 
nimo santykio su kultūra pažinimo aiškumas, natūralumas ir grynumas. „Todėl 
mūsų šiuolaikinė kultūra įgauna negyvą pobūdį, jos visai negalima suprasti be 
šio prieštaravimo, arba, kitais žodžiais tariant, jos negalime laikyti tikra kultūra; 
ji nežengia toliau paskirų žinių apie kultūrą, tai - mintis apie kultūrą, kultūros 
jausmas, kuris nevirsta kultūra — apsisprendimu“ [Ten pat, p. 181]. 

Pabrėždamas neatsiejamą kultūros ryšį su gyvenimu, aiškios gyvenimiško- 
sios civilizacijos istoriko pozicijos pasirinkimą, E Nietzsche teigia, kad istorija pir- 
miausia priklauso tam, kuris pakyla į didingą kovą, kam reikalingi pavyzdžiai, 
mokytojai, kas negali rasti geidžiamų pavyzdžių nūdieniniame išsigimusiame 
pasaulyje tarp savo amžininkų, kas „saugoja ir gerbia praeitį, kas ištikimai ir my- 
lėdamas kreipia žvilgsnį ten, iš kur jis atsirado, kur jis tapo tas, kas jis yra; tokiu 
pagarbos kupinu santykiu jis tarsi apmoka padėka už savo paties egzistavimo 
faktą“ [Ten pat, p. 174]. 

Tačiau autentiškame kultūros istorijos jausme, įsijautime į gyvybingą jos 
alsavimą filosofas regi šiuolaikinei liguistai, refleksuojančiai sąmonei daugybę 
pavojų, iš kurių svarbiausias yra nihilizmas, gyvenimo prasmės praradimo pa- 
vojus. „Istorinis jausmas, kai jis užvaldo besąlygiškai ir išplėtojamas iki kraštuti- 
nių išvadų, pakerta ateitį, griauna iliuziją ir atima iš mus supančių daiktų jų ap- 
linką, kurioje jie tik ir gali gyventi“ [Ten pat, p. 199]. 

Vadinasi, pagrindinis klausimas, kuris nuolatos iškyla E Nietzsche's civili- 
zacijos istorijos problemų apmastymuose - tai gyvenimo ir mokslinio pažinimo 
prioriteto klausimas. Kuri iš šių dviejų jėgų aukščiausia? Jei į šią problemą pa- 
žvelgsime iš filosofo „gyvenimo filosofijos“ pozicijos, kurioje vyrauja besąlygiš- 
kas „gyvenimo“ prioritetas kitų vertybių atžvilgiu, tuomet atsakymas į jį yra aiš- 
kus. Gyvenimas čia iškyla kaip aukščiausia vyraujanti jėga, kadangi pažinimas, 
sunaikinantis gyvenimą, kartu naikina ir save. Pažinimas numato gyvenimą ir 
todėl taip stengiasi išsaugoti gyvenimą, kaip ir kiekviena esybė savo būties tąsa. 
Todėl mokslui būtina aukščiausia priežiūra ir kontrolė; greta mokslo atsiranda ir 
mokymas apie gyvenimo higieną, o viena jo nuostatų skelbia: neistorinis ir viršisto- 
rinis pradai turi būti natūralūs priešnuodžiai prieš gyvenimo slopinimą istoriniu 
pradu, prieš istorinę ligą. 

A. Schopenhaueris pastūmėjo E Nietzsche'e domėtis Rytų kultūromis ir bu- 
dizmo filosofija. Gilintis į indų filosofiją, be A. Schopenhauerio, skatino ir artimas 
bičiulis garsus indologas P. Deussenas. Pastarojo knyga Das System der Vedanta (,Ve- 
dantos sistema“, 1883) buvo paskutinis mokslinis veikalas, kurį filosofas kruopš- 
čiai studijavo. Tačiau ne mažiau svarbų poveikį jo pasaulėjautai turėjo ir zoroast- 
rizmo studijos. Puikus E Nietzsche's filosofijos žinovas A. Quinot atkreipė dėmesį 
į daugybę iš zoroastrizmo ir sufijų perimtų „gyvenimo filosofijos“ pradininko mo- 
tyvų, su kuriais jis galėjo susipažinti skaitydamas orientalistų veikalus ar Hafizo 
kūrinius. Tačiau neabejotinai stipresnį poveikį E Nietzsche's pasaulėžiūrai turėjo 
budizmo filosofija, kurios idėjos savitai transformavosi daugelyje jo mokymų. 

Mastytojo „gyvenimo filosofija“ yra siekis ištrūkti iš suvaržytos racionalisti- 
nės vakariečių mąstysenos ir įteisinti naują spontanišką požiūrį į gyvenimą bei 
kūrybą. F. Nietzsche, nuodugniai domėjęsis lyginamąja Rytų ir Vakarų kultūrų, 
religijos bei filosofijos tradicijų analize, savo metą vadino Zeitalter der Vergleichung 
(„palyginimų amžiumi“). Lygindamas europiečių ir indų civilizacijas, jis priėjo 
išvadą, jog iki dvasinės Rytų kultūros Europai dar toli. 

Senovės indų filosofijoje, religijoje, etiniuose ir socialiniuose mokymuose jis 
surado tai, ko stokojo Vakarų filosofijos tradicija, — mąstymo ir būties vienį, toleranci- 
ją, saikingumą, kraštutinumų vengimą, gėrio aukštinimą, atsisakymą nuo prievartos, ko- 
vos su tais, kurie mąsto kitaip. Lyginamųjų tyrinėjimų sklaidai itin svarbios E Niet- 
zsche's studijos apie indų ir Vakarų filosofiją, religiją, etiką. Lygindamas krikščio- 
nybę su budizmu, „gyvenimo filosofijos“ pradininkas pirmenybę teikia indų reli- 

Budha. Adžantos uolų šventyklų freska 


gijai. „Dabar, — sakė jis, - jas jau galima palyginti, už tai krikščionybės kritikas turi 
nuoširdžiai dėkoti indų mokslininkams. Budizmas yra šimtą kartų realesnis nei 
krikščionybė; jis yra objektyvaus ir blaivaus problemų formulavimo palikimas; jis 
atsiranda po šimtmečių filosofinės minties raidos; Dievo sąvoka buvo tuščia jau 
tada, kai ji atsirado. Budizmas yra vienintelė teisinga istorijoje aptinkama pozity- 
vistinė religija; netgi savo pažinimo teorijoje (griežtame fenomenalizme) ji netei- 
gia: „Kova su nuodėmėmis“, tačiau, visiškai pripažindama tikrovę, sako: „Kova su 
"" [Nietzsche, t. 2, 1990, p. 645]. E Nietzsche pabrėžė budizmo toleranciją, 
laikė jį savotiška „higiena“, padėsiančia atsikratyti Vakarų visuomenei pagiežin- 
gumo, kerštingumo. Budha'os mokymo ištakose filosofas aptiko pamatinę, nepra- 
radusią savo aktualumo tezę: „Ne priešiškumu baigiasi nesantaika, o draugyste“. 

Kai kurios kritinės E Nietzsche's pastabos apie budizmą kilo iš pesimizmo 
ir eskapizmo (t. y. bėgimo nuo tikrovės) kritikos ~ šie „dekadentinės“ pasaulėžiū- 
ros bruožai XIX a. pabaigoje buvo siejami su stiprėjančia tradicinės indų filosofi- 
jos įtaka. Tačiau filosofo ir budizmo mokymuose daugiau bendrų nei skirtingų 
dalykų. E Nietzsche artimas budizmui, kai kritikuoja metafizikos ir spekuliaty- 
viosios filosofijos principus, naikina properšą tarp abstraktaus mąstymo bei prak- 
tinio idėjų įgyvendinimo. Jis kaip ir budizmo pradininkas ieškojo „vidurinio“ ke- 

lio tarp idealistinių ir materialistinių savo laiko teorijų. Ir Budha, ir E Nietzsche 
empirinę tikrovę laikė vienintele tikrove (nirvana - ne tikrovės paneigimas, o 
ypatinga psichologinės rimties būsena). 

E Nietzsche'i imponavo ateistinis budistinės filosofijos požiūris į gyvenimą. 
Dievo neigimą jis aiškino kaip pozityvų veiksnį, trukdantį žmogui nusimesti at- 
sakomybę už savo veiksmus ir supantį pasaulį. Budizmas, E Nietzsche's nuomo- 
ne, yra perspektyvesnis negu vergiškas krikščionybės nuolankumas, aklas tikėji- 
mas kultu, kadangi teikia receptus, padedančius įveikti agresyvias būsenas, įtvir- 
tinti saikingumą, fizinę ir dvasinę harmoniją. Jis kaip ir budistai kalba apie būti- 
nybę įveikti savo egoistinį aš, sąmonės ribotumą ir virsti artima dievams „nu- 
skaidrėjusia“ asmenybe (Budha) arba „antžmogiu“ (E Nietzsche). 

Filosofas ypač žavėjosi garsiuoju senovės indų visuomeninio gyvenimo ir 
teisės kodeksu „Manu įstatymai“. Lygindamas jį su Biblija, jis itin kritiškai verti- 
no krikščioniškojo mokymo tikslus bei priemones. Tikslai esą tik blogi: apnuody- 
ti gyvenimą, šmeižti, neigti, niekinti kūną, žeminti ir tvirkinti žmogų, iškelti nuo- 
dėmę. Vadinasi, tokios pat yra ir priemonės. Visiškai priešingas kūrinys yra „Ma- 
nu įstatymų“ knyga. Tai dvasine prasme nepalyginamas kūrinys, netgi ištarti jos 
pavadinimą kartu su Biblijos būtų nuodėmė. Ir suprantama kodėl: už jos ir „joje“ 
glūdi tikroji filosofija, o ne tik tvaikus judėjas su savo rabinizmu ir prietarais, ji šį 
tą duoda netgi išpaikintam psichologui [Ten pat, p. 683]. 

Lygindamas Rytų ir Vakarų civilizacijas, E Nietzsche teigė, kad vakariečių 
kultūra fantazijos galimybes apriboja labiau nei Rytai. Europietis kūrėjas jį su- 
pantį pasaulį suvokia daug nuosekliau ir blaiviau, nes atsitraukia nuo tiesioginio 
gamtos suvokimo ir į kūrybos procesą žvelgia lyg iš šalies. 

Civilizacijos idėjų istorijoje F. Nietzsche iškyla kaip vienas įtaigiausių Vaka- 
rų civilizacijos krizės kritikų, lyginamosiomis studijomis siekusių priartinti kitų, 
neeuropinių, civilizacijų vertybes. Civilizaciją jis suvokė kaip represyvią, gyvy- 
bingąsias kultūros tendencijas kaustančią jėgą. Apoloniškojo prado (spekuliaty- 
vinė filosofija, asketiška moralė, schematizuotas mokslas, racionalus protas) su- 
reikšminimas atplėšiąs žmogų nuo „gyvenimo“ versmių ir užslopinąs nuo iracio- 
nalios valios priklausantį gyvybingąjį dionisinį kultūros pradą. Įžvalgiai E Niet- 
zsche's atskleisti Vakarų civilizacijos krizės simptomai ir represyvios civilizacijos 
priešpriešinimas spontaniškai „gyvenimo“ stichijai labai veikė vėlesnių civilizaci- 
jos studijų raidą. 

Civilizacijos teorijų modifikacijos XIX-XX amžių sandūroje 


Amžių sandūroje civilizacijos tyrinėjimuose išryškėjo nauja esminė „pa- 
radigmų kaita“, veržimasis iš tradicijos nubrėžto teorinių problemų lauko ribų. 
Stiprėjo pliuralizmas, siekimas adekvačiau suvokti nevakarietiškų civilizacijų 
svarbą žmonijos istorijai. Tuo laikotarpiu tarsi baigėsi civilizacijos teorijos eta- 
pas, kuriame imta abejoti vienalyčio civilizacijos srauto teorija, ir pamažu atsi- 
rado naujų. Dėl to XX a. pradžios civilizacijos teorijoje įsivyravo išskirtinis dė- 
mesys lokalinėms civilizacijoms bei mažesnėms sociokultūrinėms sistemoms, 
kurios apibūdinamos kaip koncentruota regioninių kultūros tendencijų išraiš- 
ka. Empirinės ir teorinės neeuropinių civilizacijų studijos darėsi ne tik sava- 
rankiškas tyrinėjimo objektas, bet neretai — ir pagrindinis ištisų mokyklų bei 
metodologinių orientacijų uždavinys. Pasaulinės civilizacijos idėja dažniausiai 
buvo keliama plačiai paplitusiose lyginamosiose neeuropinių lokalinių civili- 
zaciju ir etninių bendrijų studijose. 


Civilizacijos teoriju modifikacijos XIX-XX amziu sandüroje 


Civilizacijos teorija įžengė į kokybiškai naują, daug dinamiškesnį raidos eta- 
pą, kuris išsiskyrė ypatingu intensyvumu, sudėtingu įvairiausių tendencijų ir 
krypčių susipynimu. Išsamesnis civilizacijos pažinimas skatino naujas metodo- 
logijas, konceptualias nuostatas. Plito ir modifikavosi evoliucijos, sociologinės, 
istorinės, difuzinės, funkcinės, etnologinės, monadologinės, tradicionalistinės ir 
daugelis kitų civilizacijos teorijų. Kiekviena iš jų civilizaciją aiškino skirtingai, 
atskleidė įvairias jos savybes, tyrinėjimo aspektus, priklausomai nuo autorių iš- 
eities pozicijų ir metodologinių principų. 

Todėl civilizacijos sąvoka kito, įgavo naujų prasmių ir atspalvių. Sąvokos 
evoliucija rodo civilizacijos teorijos sudėtingėjimą, naujų neklasikinių metodo- 
loginių prieigų atsiradimą. Nyko klasikiniam civilizacijos teorijos raidos peri- 
odui būdingas aiškumas, civilizacija tapo daugiareikšme, kontekstualia, situacine kate- 
gorija, reikalaujančia papildomų patikslinimų ir specifinių interpretacijų. Sąvoka skilo 
ir įgavo naujų reikšmių, atsirado naujos kategorijos: industrinė, ekonominė, tech- 
ninė civilizacija ir t. t. Neeuropinių civilizacijų tyrinėjimas griovė eurocentrinių 
teorijų įtvirtintą stereotipinį požiūrį, civilizacijos sąvoką tapatinantį su Vakarų 
civilizacija. Pastaroji jau nebėra tikroji ir vienintelė, o tik viena tarp kitų, ne mažiau 
reikšmingų. Susilpnėjus eurocentrizmo pozicijoms, vis labiau pripažįstamas kitų 
civilizacijų įnašas į pasaulinės kultūros istoriją, įvairių kultūros formų vertė ir 
savitumas. Dėl to XIX a. pabaigos civilizacijos teorijoje pamažu įsitvirtina nauja 
etnologinė (pliuralistinė) civilizacijos sąvokos prasmė, etninėje bendrijoje pir- 
miausia išskirianti socialinio gyvenimo formų homogeniškumą, o kita vertus, iš- 
ryškinanti ir kiekvienos iš žmonių bendrijų skirtingumą. Vadinasi, civilizacijų te- 
ritorijos ar konfigūracijų dydis jau neturi reikšmės, nes etnologiniu požiūriu mil- 
žinišką plotą aprėpianti arabų musulmonų ir negausios pueblo indėnų genties 
kultūra yra vertingos vienodai. 

Nykstant visuotinėms pasaulinio istorinio vyksmo, apibūdinamo Vakarų ci- 
vilizacijos raidos dėsningumais, schemoms, amžių sandūroje išryškėjo nauja įta- 
kinga G. Hegelio ir K. Marxo istorizmą plėtojanti istoricizmo tendencija, kurios ša- 
lininkams būdingas istorijos kultas, esencializmas, holizmas, tikėjimas amžinų ir 
nekintančių istorijos dėsnių universalumu. Vokiečių kultūros istorikas E. Troelt- 
schas (1865-1923) programiniame veikale Der Historismus und seine Probleme („Isto- 
rizmas ir jo problemos“, 1922) istoricizmą apibūdina kaip „visuotinę mąstymo isto- 
rizaciją, aprėpiančią žmogų, jo kultūrą ir vertybes“ [Troeltsch, t. III, 1922, p. 102], o 


Kultüros filosofija, istorijos filosofija 


K. R. Popperiui ,isto- ricizmas yra socialinis 


metodas, kuris siekia numatyti istorijos ei- 
ga”, ir mano, kad dėl to reikia atskleisti , rit- 
mus“, „modelius“, „dėsnius“ ir tendenci- 
jas, pagrindziancias is- torijos evoliuciją“ 
[Popper, 1979, p. 3]. 


Istoricizme isto- 


rija iškyla kaip ypatin- 
nepaisant įvairių civi- 
krėtimų, kataklizmų, 
savo tikslus. Šiems 


ga substancija, kuri, 
lizacijos istorijos su- 
žino, kaip įgyvendinti 
tikslams įgyvendinti ji tarsi žaisliukais nau- 
dojasi žmonėmis, ko- reguoja jų klaidas ir 


veiksmus, nukreipia istorinius procesus 


reikiama kryptimi. Iš d čia atsiranda istoriciz- 


Wilhelmas Dilthey us SA T 
tinis determinizmas, 


mui büdingas finalis- 
siekimas pateisinti blogį, aukas, neteisinguma, kaip neišvengiamą prieštaringo pa- 
žangaus civilizacijos istorijos proceso palydovę ir atsainus ironiškas požiūris į 
nerealizuotų civilizacijos istorijoje galimybių teoriją. 

Istoricizmo koncepcijos pradininkas Wilhelmas Dilthey 'us (1833-1911) ėmė 
tyrinėti pamatines metodologines civilizacijos istorijos problemas: siejo su kon- 
krečių istorinio pažinimo prielaidų, ribų ir sąlygų pažinimu. Jis teigė, kad istori- 
nė kultūros procesų būtis ir pažinimas vienas nuo kito yra neatsiejami. Kultūros 
filosofijos, kaip „mokslo apie dvasią“, tikslas, anot mokslininko - pažinti gyveni- 
mo ir kultūros raidos procesus pasiremiant jais pačiais, tai yra iš laikinumo (vok. 
Zeitlichkeit) ir istoriškumo (vok. Geschichtlichkeit) pozicijų. Nuosekli istoricizmo 
metodologija yra pagrindas universaliems praeities, dabarties ir ateities civiliza- 
cijos procesams pažinti. 

Vėliau šias idėjas plėtojo įvairios istoricizmo kryptys. 1) Badeno mokyklos 
neokantizmo lyderiai W. Windelbandas ir H. Rickertas, kurie pateikė išsamią 
civilizacijos ir kultūros reiškinių tyrinėjimo metodologiją. Joje aiškiai atskiriami 
gamtos mokslai nuo kultūros mokslų, arba „mokslų apie dvasią“. Pirmiesiems 
būdingas generuojantis metodas dėsniams nustatyti, o antriesiems - individua- 
lizuotas, padedantis pažinti civilizacijos ir kultūros procesų unikalumą, konkre- 
čių kultūrinių organizmų istorinės raidos individualumą. Badeno mokyklos me- 

todologija labai paveikė lyginamąsias H. Rickerto mokinio M. Weberio civilizaci- 
jų studijas. 2) Neohegelizmo šalininkai B. Croce ir R. G. Collingwoodas, kurie 
siekė reabilituoti ir išplėtoti kai kurias G. Hegelio istorizmo tendencijas, atsisaky- 
dami daugelio jo pasenusių idėjų. 3) Įtakingiausia kultūrinės-istorinės monado- 
logijos mokykla (O. Spengleris, A. Toynbee), kuri istorinę būtį susiejo su kultūros 
ir civilizacijos sąvokomis, o pastarąsias aiškino, paveikti „gyvenimo filosofijos“ 
(E Nietzsche's, W. Dilthey'aus) idėjų. Vientiso civilizacijos istorijos vyksmo idė- 
ja čia iškyla tik kaip regimybė, slepianti daugybės autonomiškai funkcionuojan- 
čių vietinių organizmų sklaidą. 

Įtakingas istoricizmo kritikas K. R. Popperis (1902-1994) savo plačiai pagar- 
sėjusioje knygoje The Poverty of Historicism („Istoricizmo skurdas“, 1957) išryški- 
no istoricistinėms koncepcijoms būdingas totalitarines mąstymo nuostatas, sa- 
vaiminę atskiro individo vertę pajungiančias abstrakčioms bendrybėms (valsty- 
bei, klasei, tautai, bendrajai valiai, užslėptiems istorijos tikslams). Teigdamas, kad 
istorija neturi prasmės ir nėra vienos žmonijos istorijos, o tik daugybė įvairių 
žmogaus gyvenimo aspektų istorijų, jis pagrįstai kritikavo istoricizmui būdingą 
finalistinį determinizmą. Įvairiomis kultūros istorijos procesų interpretacijomis 
apšviečiame „savo praeitį, tikėdamiesi, kad atspindėjusi šviesa nušvies ir dabar- 
tį. Priešingai joms, istoricistinės interpretacijos gali būti prilygintos prožektoriui, 
nukreiptam į mus. Jis apsunkina arba visai užtemdo aplinkos matymą ir paraly- 
žiuoja veiksmus. Ši metafora atskleidžia istoricisto įsitikinimą, jog ne mes patys 
renkame ir tvarkome istorijos faktus, bet kad „pati istorija“, žmonijos istorija“ 
pagal savo vidinius dėsnius nulemia mūsų problemas, mūsų ateitį ir netgi po- 
žiūrį. Istoricistas nepripažįsta, jog istorinė interpretacija turi atliepti praktinése 
problemose kylančius poreikius ir jas spręsti; jis tiki, kad, kuriant istorines inter- 
pretacijas, pasireiškia gili intuicija, kad, apmąstydami istoriją, mes galime atspėti 
žmonijos lemties paslaptį ir esmę“ [Popper, 1995, Nr. 48, p. 86]. 

XIX a. pabaiga - XX a. pradžia - tai naujas civilizacijos teorijos ir lygina- 
mųjų studijų sąveikos su įvairiais humanitariniais mokslais etapas. Jį skatino įvai- 
riapusė kultūros morfologijos pradininko ir difuzionizmo šalininko L. Frobeniuso 
veikla. Mokslininkas įsteigė ir vadovo pirmajam Vokietijoje kultūros morfologi- 
jos centrui, nagrinėjusiam lyginamųjų civilizacinės ir kultūros morfologijos pro- 
blemas. Lyginamuju idėjų sklaidą veikė plintantis teosofinis sąjūdis, H. Rücker- 
to, N. Danilevskio kultūros morfologijos koncepcijos, lyginamieji Th. Benfey'aus 

liaudies pasakų, folkloro tyrinėjimai, vokiečių teologo R. Otto lyginamosios krikš- 
čioniškų ir indų religijų studijos, neokantiškasis istorizmas, kuris lyginamąją 
metodologiją laikė priemone, padedančia geriau suvokti tyrinėjamąjį objektą 
(W. Windelbandas, H. Rickertas), lyginamosios sociologo M. Weberio protestan- 
tizmo, konfucianizmo, budizmo, hinduizmo ir judaizmo studijos, lyginamieji 
A. Schopenhauerio mokinio ir F. Nietzsche's draugo P. Deusseno, M. Müllerio ir 
indu filosofo B. Sealo indų bei Vakarų filosofijos, religijos tyrinėjimai, istorinis E Bo- 
aso partikuliarizmas, A. Meillet lyginamoji lingvistika, lyginamieji prancūzų istori- 
kų M. Blocho, L. Febvre'o, meno istorikų J. Strzygowskio ir A. Warburgo tyrinėji- 
mai. Iš visų orientalizmo krypčių pirmenybė neabejotinai tenka indologijos studi- 
joms, kuriose dažniausiai ir aptinkame sąvokas compare, comparative, vergleichend. 

Jau 1874 m. vienas žymiausių indologų M. Mūlleris, kalbėdamas tarptauti- 
niame kongrese, pareiškė, kad lyginamasis metodas „geriausiai atitinka mūsų 
laiko, o gal net ir visų laikų, mokslo dvasią“ [Mūller, t. 4, 1895, p. 343]. Rytų mąs- 
tytojai yra tokie pat reikšmingi kaip ir vakariečiai. Jis sakė, kad iki šiol niekas, 
originalo kalba neperskaitęs ir neištyrinėjęs Platono ir Aristotelio, R. Descartes'o 
ir B. Spinoza'os, J. Locke'o, D. Hume'o ir I. Kanto veikalų, nevadindaves savęs 
filosofu, ir tikisi, jog ateis laikas, kuomet filosofu nebus įvardijamas žmogus, ne- 
susipažinęs su pagrindinėmis filosofinėmis indų sistemomis. 

Lyginamosios metodologijos sklaidą labai paveikė indų filosofas B. Sealas 
(1864-1938), kuris 1899 m. Kalkutoje paskelbtame veikale Comparative Studies in 
Vaishnavism and Christianity („Lyginamieji vaišnavizmo ir krikščionybės tyrinėji- 
mai“) kritikavo G. Hegelio istorijos sampratą, „subordinacinio filosofijos istorijos 
tyrinėjimo metodo ribotumą“ ir priešino jam plačias lyginimo teikiamas galimy- 
bes. „Istorinis lygiaverčių kultūros reiškinių lyginimo metodas, - pabrėžė jis, - yra 
jau pribrendusi nūdienos būtinybė. Jis turi tapti tikrai universalios filosofijos isto- 
rijos išeities tašku ir apriboti vienašalio europinio požiūrio į pasaulį įsigalėjimą 
[Seal, 1899, p. V]. Svariai argumentuodamas savo požiūrį, B. Sealas ragino vaka- 
riečius kinų, indų, arabų musulmonų kultūrą ir filosofiją tyrinėti visuotinės kultū- 
ros istorijos požiūriu. Tai, jo nuomone, ne tik padėtų geriau suvokti bendrus pa- 
saulio kultūros bei filosofijos raidos dėsningumus, bet ir suteiktų naujų įkvėpimo 
šaltinių, naują humaniškumo dvasią ir šitaip paskatintų atgimti Europos kultūrą. 

Itin stiprų poveikį lyginamosios metodologijos raidai turėjo „Analų“ mo- 
kyklos ir žymaus prancūzų lingvisto Antoine Meillet (1866-1936) suformuluoti 

lyginamosios analizės principai. Jis teigė, kad lingvistika turi sukurti (pranc. ėla- 
borer) naujus metodus“ [Meillet, 1925, p. 82-83]. Įvesdamas naujus sudėtingus 
lyginamosios įvairių indoeuropiečių kalbų principus, jis ieškojo pirmapradės mo- 
tininės kalbos. A. Meillet įvestą lyginamąją lingvistiką (pranc. linguistigue com- 
parée) metodologiją į istorijos mokslą perkėlė ir savitai transformavo vienas gar- 
siosios „Analų“ mokyklos pradininkų M. Blochas. 1928 m. Revue de Synthėse his- 
torigue paskelbtame tekste-manifeste Pour une histoire comparée des sociétées Eu- 
ropéennes („Dėl lyginamosios europinių visuomenių istorijos“) jis įtvirtino lygi- 
namosios istorijos (pranc. l'histoire comparée) principus. Vėliau M. Blochas ir jo 
kolegos H. Pirenne'as, L. Febvre'as, H. See, H. Berras, V. Langlois lyginamosios 
metodologijos principus plačiai pritaikė istorijos tyrinėjimams. 

Kalbant apie lyginamosios metodologijos sklaidą, būtina prisiminti ir XIX a. 
pabaigoje fundamentaliais P. van Tiegheno, M. E Guyard'o, E Baldanspergerio 
tyrinėjimais pagarsėjusią prancūzų lyginamosios literatūros (pranc. littérature com- 
parėe) mokyklą, kuri įsitvirtina pasaulyje. Vėliau, Antrojo pasaulinio karo metais, 
įvairiuose JAV universitetuose dėstęs F Baldanspergeris lyginamųjų tyrimų idé- 
jas platino Amerikoje. 

Prie to prisidėjo ir tradicionalizmo šalininkai (M. Gandhi, R. Guėnonas, 
A. Coomaraswamy's, S. H. Nasras, F. Schuonas, T. Burckhardtas), kurie buvo pui- 
kiai išstudijavę atskiras civilizacijas, turėjo plačią kultūrologinę orientaciją, ju 
lyginamoji analizė — subtili. Įvairių tautų mokslininkus bendriems lyginamie- 
siems civilizacijų tyrinėjimams telkė Lyginamųjų civilizacijų studijų institutas, 
įkurtas 1919 m. Osle. 

Veikiant lyginamajai lingvistikai ir lyginamajai istorijai pirmaisiais XX a. de- 
šimtmečiais išryškėjo dvi svarbios metodologinės prieigos: 1) kuomet iš laiko ir 
teritorijos atžvilgiu skirtingų civilizacijų išplėšiami keli iš pirmo žvilgsnio analo- 
giški reiškiniai ir nurodomi jų panašumai bei skirtumai; 2) kai lyginamosios ana- 
lizės objektu tampa tuo pačiu metu sinchroniškai besirutuliojančios kaimyninės 
civilizacijos ar jos konkrečios socialinės struktūros bei elementai. Moksliniu po- 
žiūriu antrasis būdas yra perspektyvesnis, kadangi jis remiasi vientisa aiškiai 
struktūruota, papunkčiui vykdoma lyginamosios analizės strategija; susidedan- 
čia iš šių fazių: 1) nustatomi panašūs lyginamosios analizės faktai; 2) išryškina- 
mos viena kitai gretimų visuomenių įtakos; 3) ieškoma priežasčių, nulemiančių 
lyginamųjų reiškinių panašumus. 

Praha sutemose 


Vakarų civilizacijos krizės suvokimo požymiai 


Daugelį didžiųjų pirmosios XX a. pusės civilizacijos teorijų atsiradimą 
stimuliavo dramatiškas stiprėjančios Vakarų civilizacijos krizės suvokimas, abejonės 
tolesnėmis jos perspektyvomis, noras įveikti tragišką nusivylimą tradicinėmis vakarie- 
tiškos civilizacijos vertybėmis bei simboliais. Todėl, gvildenant civilizacijos idėjos 
sklaidą pirmosios XX a. pusės kultūros filosofijoje, negalima aplenkti didžiulį 
populiarumą įgavusių „Vakarų saulėlydžio“ bei civilizacijos krizės temų. Vaka- 
rų civilizacijoje ima ryškėti nuovargio ir krizės simptomai. Sąvoka krizė tampa 
nuolatine ir įprasta civilizacijos sampratos palydove. Toks derinys atspindi ne tik Va- 
karų Europos civilizacijos vertybių krizę, jos pretenzijų į vyravimą pasaulinėje kultū- 
roje nepagrįstumą, tačiau įgauna ir naują prasmę, kadangi siejasi su žmonijos išlikimo 
problema. 

Palikdami nuošalyje antrąjį, vėliau itin suaktualintą šios problemos as- 
pektą, grįžkime į amžiaus pradžią, kuomet Vakarų intelektinio elito pasaulė- 

žiūroje ryškėja abejonės Europos vertybių sistemos universalumu, pripažįsta- 
mas kitų kultūrų ir civilizacijų įnašas į pasaulinę civilizaciją, auga nepasitikė- 
jimas europiniu etnocentrizmu, — visa tai kyla iš Vakarų civilizacijos krizės 
apmąstymų. 

Kalbant apie įkyrių krizės motyvų įsigalėjimą Vakarų civilizacijos teorijo- 
se, neverta pamiršti ir objektyvių socialinių poslinkių - Pirmojo pasaulinio ka- 
ro ir 1917 m. Spalio revoliucijos Rusijoje; nuniokota Vakarų Europa, kitų vals- 
tybių iškilimas, vėliau kolonijinių imperijų krizė. Peržvelgdami daugelio XX a. 
pradžios civilizacijos istorikų, kultūrologų, filosofų, sociologų, istorikų veika- 
lus, nesunkiai aptiksime juose daugybę niūrių istoriosofinių, apokaliptinių mo- 
tyvų, kuriuos aktualina nepaprastas F. Nietzsche's idėjų populiarumas, jo tei- 
giniai apie akivaizdžios Vakarų civilizacijos krizės maskavimo pastangų bergž- 
dumą. Šiuos motyvus regime H. Bergsono, P. Valėry, P. Claudelio, G. Simmelio, 
E. Husserlio, O. Spenglerio, C. G. Jungo, A. Schweitzerio, N. Berdiajevo, K. Jas- 
perso, M. Heideggerio, J. Ortega y Gasseto, A. Malraux ir daugelio kitų įtakin- 
gų mąstytojų veikaluose. 

Audringi XX a. pradžios sukrėtimai padeda Vakarų intelektualams suvok- 
ti, kad vertybės, kuriomis rėmėsi jų civilizacija, išgyvena katastrofišką nuosmukį ir 
europiečiai praranda sugebėjimą išsaugoti vertybių hierarchiją, kontroliuoti stiprėjan- 
čias savojo kultūrinio palikimo išsigimimo tendencijas. Šiuo aspektu didžiai simbo- 
linė yra įtakingo vakarietiškojo racionalizmo apologeto Edmundo Husserlio 
požiūrių evoliucija. Sūnaus Wolfgango žūtis ir Pirmojo pasaulinio karo absur- 
diškumas stipriai paveikė filosofą. Paskutiniais gyvenimo metais jame blėso 
pasitikėjimas humanistiniais Vakarų civilizacijos idealais ir jos sugebėjimu ra- 
cionaliai spręsti pribrendusias problemas. Jo aplinkoje buvę orientalistai ir gi- 
lesnė pažintis su indų bei kinų filosofijos tradicijomis padėjo kitaip pažvelgti į 
Vakarų kultūros vietą pasaulinės civilizacijos istorijoje. 

Tarsi perfrazuodamas E Nietzsche'e, E. Husserlis konstatuoja, kad „nuo- 
vargis yra didžiausias pavojus visai Europai“ ir ragina kovoti su juo. Stebėda- 
mas gilėjančią Europos krizę, jis teigia, kad ji „turi tik du kelius: Europos žūtį, 
priešingą jos pirmapradei racionaliai gyvenimiškajai prasmei, degradaciją iki 
būsenos, kurioje bus prarastas bet koks dvasingumas ir įsivyraus barbarystė, 
arba Europos atgimimą iš filosofijos dvasios per proto heroizmą“ [Husserlia- 
na, t. VI, 1956, p. 347-348]. E. Husserliui europinės kultūros ir būties krizė dar 

nėra neišvengiama lemtis, kaip dauge- 


liui jo amžininkų. Šiuo požiūriu jam ar- 
timas ir K. Jaspersas: „Viskas išsirutulioja į 
krizę, kurios viena- reikšmiškai neįma- 
noma nei aprėpti, nei suprasti, nei pa- 
keisti, tačiau galima suvokti, išgyventi ir 
įveikti kaip mūsų lemtį“ [Jaspers, 1931, 
p. 67]. J. Ortega y 


visos pastangos už- 


Gassetas mano, kad 
maskuoti krizę, ku- 
rią dabar išgyvena Vakarų istorija, yra 
bergždžios, kadangi jos požymiai yra 
perdėm akivaizdūs, ir tas, kuris atkakliau 


nuolat juos jaučia 


nei kiti juos neigia, 
savo širdyje. Ispanų filosofas ryškiausiu 
šios krizės simpto- ME mu laiko kupinų 
kosminių ambicijų, menkos kultūros masių skverbimąsi į visas kultūros sritis 
ir autentiškos elitinės kultūros pamatų irimą. 

H. Bergsonas etapinėje knygoje Les deux sources de la morale et de la religion 
(„Du moralės ir religijos šaltiniai“, 1932), apmąstydamas Vakarų civilizacijos 
raidos kelius bei klystkelius, teigė, kad žmonija kenčia sumaitota pasiektos pa- 
žangos ir nesupranta, jog ateitis jos rankose. Pirmiausia jai reikia apsispręsti, 
ar nori tęsti gyvenimą. Toliau būtina kelti klausimą: ar nori ji tik gyventi, ar 
siekia, kad visoje nenuolankioje planetoje būtų įgyvendinta pagrindinė Uni- 
versumo funkcija [Bergson, 1965, p. 338]. 

Dramatiškai nihilistiniai Vakarų civilizacijos krizės motyvai skamba F. Niet- 
zsche's sekėjo M. Heideggerio veikaluose. Skirtingai nei F Nietzsche, kuris ni- 
hilizmą traktavo tik kaip tam tikrą „patologinę tarpinę būseną“, kai produkty- 
vios visuomenės jėgos dar nepakankamai stiprios arba dekadentizmas dar del- 
sia kaupdamas jėgas, M. Heideggeris nihilizmą laiko „tautų, esančių naujaja- 
me amžiuje, pasauliniu judėjimu, vedančiu į neišvengiamą katastrofą“ [Hei- 
degger, 1950, p. 201-202]. 

Konstatuodamas gilią Vakarų civilizacijos humanistinių idealų, dvasinių 
vertybių krizę rafinuoto prancūziškojo intelektualizmo simbolis Paulis Valėry 
savo viltis kurį laiką siejo su europinio intelektualizmo išpuoselėtomis kūrybi- 

nėmis potencijomis. „Senovės Azijos Zi- 


nios, filosofija, religi- jos visuomet teikė 
peną dvasios budru- mui, kurį Europa 
kūrė kiekvienoje kar- toje; ir ši galinga ma- 
šina transformuoja daugiau ar mažiau 
keistas Rytų koncep- cijas, išbandydama 
jų gelmę ir perimda- ma tinkamus ele- 
mentus. Mūsų Euro- pa, kurios ištakos 
yra Viduržemio jūros regione susiforma- 
vusioje rinkoje, ilgai- niui virto milžiniška 
gamykla; transfor- macijų mašina, ta- 
čiau dar intelektua- 
1924, p. 43]. Vėliau šis 


europinės dvasios 


liai tobula“ [Valėry, 
P. Valėry tikėjimas 


gyvybingumu blėso. 


Henri Bergsonas 
1931 m. paskelbtame esė Sur la grandeur et 


la dėcadance de l'Europe („Pastabos apie Europos didybę ir nuosmukį“) stiprėja 
pesimizmo ir nusivylimo istorija motyvai. P. Valėry teigė, kad istorija tapo po- 
litikos tarnaitė ir primityvų šovinizmą bei nacionalizmą gaivinančia versme, iš 
kurios neįmanoma perimti jokių veiksmingų pamokų. Jis sielvartavo, kad Eu- 
ropa katastrofiškai prarado savo vietą ir svarbą pasaulinės civilizacijos istorijo- 
je, kad „jos tautos vis labiau susvetimėja“ [Valėry, 1931, p. 60]. 

Kalbėdamas apie Vakarų civilizaciją, P. Valėry pripažįsta, kad ta civilizaci- 
ja, kuri buvo vadinama Civilizacija iš didžiosios raidės, nepateisino su ja siejamų vilčių 
ir yra pasmerkta pražūčiai. „Mes, civilizacijos, dabar žinome, kad esame mirtin- 
gos. Mes girdėjome pasakojimus apie be pėdsakų išnykusias asmenybes, im- 
perijas, paskendusias užmarštyje kartu su žmonėmis, technika, nugrimzdu- 
siais į neįžvelgiamą šimtmečių gelmę. [...] Elamas, Ninevija, Babilonas buvo įsta- 
būs keliantys jaudulį vardai, ir visiškas šių pasaulių sunykimas mums buvo 
toks pat nereikšmingas, kaip ir jų egzistavimas. Tačiau Prancūzija, Anglija, Rusi- 
ja... Tai taip pat yra gražūs vardai. Luzitanija — irgi gražus vardas. Ir štai dabar 
regime, kad istorijos praraja pakankamai talpi visiems. Mes jaučiame, kad civi- 
lizacija yra trapi kaip ir gyvenimas“ [Valéry, 1976, p. 105]. 

Analizuodamas Vakarų civilizacijos krizės priežastis, P. Valėry daug ir įtai- 
giai kalba apie tos ligos požymius, kurie ryškėja „mirtingumą“ pajutusioje Va- 

karų civilizacijoje, | | kuri įžengusi į XX a. 
praranda savo šimt- mečiais kančiose su- 
kauptą tapatumą, sa- 


nes krizės priežastis 


| vimone, vertybių 
hierarchija. Pagrindi- | 
| 


jis regi nepagristame europieciu tikéjime 
savosios civilizacijos vertybių sistemos iš- 
skirtinumu, narcisiz- me ir humanistinių 
idealų pamynime, santykiuose su kitų 


kultūrų pasauliais bei jų dvasinių vertybių 


sistemomis. P. Valėry atskleidė primity- 


vios eurocentrizmo ideologijos pragaiš- 
tingumą šiuolaikinės civilizacijos sąlygo- 


mis. Kaip ir daugelis prancūzų intelektu- 


alų, žavėdamasis To- limųjų Rytų civiliza- 
Paulis Valėry 


cijomis, jis teigia, kad jos, pavyzdžiui, Ki- 
nija, europiečiams ilgą laiką buvo tarsi „atskira planeta“ [Valéry, 1931, p. 158]. 

Sukrėstas kolonijinių karų ir Pirmojo pasaulinio karo baisumų P. Valėry 
prabyla apie Vakarų civilizacijos išsižadėjimą elementarių humanizmo princi- 
pų, dvasines konvulsijas, pamatinių kultūros vertybių saulėlydį. Jis nuolatos 
primena, kad klaidinga ideologija ir pamatinių humanistinių tautų sandraugos 
principų nepaisymas lemia paradoksalius reiškinius kaip, pavyzdžiui, netgi di- 
dieji germanų tautų bruožai atnešė žmonijai daugiau blogio, nei kuomet nors 
nuodėmių paskatino tinginystė. „Mes savo akimis regėjome, - sako jis, - kaip 
nepriekaištingas darbas, gilus išsilavinimas, pagarbos verta disciplina ir parei- 
gingumas nukrypo siaubingų užmačių įgyvendinimui“ [Valėry, 1976, p. 106]. 

Humanistinių Vakarų civilizacijos kultūros vertybių krizės suvokimas iš- 
ryškėjo ne tik Vakaruose, tačiau ir daugelio iškiliausių Rytų tautų mąstytojų, 
kultūros ir meno žinovų veikaluose. Šiuo aspektu itin simptomatiška R. Tago- 
re's požiūrių į Vakarų civilizaciją evoliucija, kuri atsiskleidžia jo publikacijose 
paskelbtose garsiame Paryžiuje leidžiamame tarptautiniame intelektualų lei- 
dinyje Civilisations: Orient-Occident. Société des Nations Coopération Intellectuelle 
(„Civilizacijos: Rytai-Vakarai: Tarptautinė intelektinio bendravimo draugija“) 
ir vėlyvuosiuose straipsniuose, laiškuose bei kalbose, kuriuose jis prisipažįsta, 
kad „palaipsniui praranda tikėjimą europine civilizacija“. 

Minėti R. Tago- 
nusivylimo Vakarų 


re's tekstai kupini 
civilizacijos šlovina- 
mais idealais, nuos- kaudos britų kolo- 
nistų valdymo Indi- joje padariniais. Jis 
prisipažįsta, kad jau- nystėje visa savo sie- 
los gelme tikėjo, jog dvasinis Europos 
turtingumas taps naujos tikrai nuosta- 
bios civilizacijos gai- vinantis šaltinis, o 
gyvenimo pabaigoje, savo akimis išvydęs 
Vakarų kolonijinės ekspansijos Indijoje 
padarinius, jis galuti- nai prarado iliuzijas. 
„Šiandieną, - konsta- tuoja R. Tagore, - nė- 


ra visoje Azijoje nei vienos tautos, kuri 


nežvelgtų į Europą A ; su baime, pavojaus 
lūkesčiais ir jtarumu" Rabindranathas Tagore [Tagore, 1935, Nr. 
49-50, p. 5]. Jis demaskuoja eksploatacinį Vakarų požiūrį į neeuropines kultü- 
ras, jų nepasotinamus grynai materialius, komercinius interesus. 

Artimai bendraudamas ne tik su Vakarų intelektualais, tačiau ir kelionių 
po Angliją metu su įvairiais Rytų bei Vakarų tautų socialiniais luomais, R. Ta- 
gore turėjo galimybę tiesiogiai susipažinti su prievartos dvasia, būdinga dau- 
gelio britų požiūriams į kolonializmo nuniokotą Indiją, iš kurios, kažkada iš- 
didžios civilizacijos, liko griuvėsiai. „Prieš mano akis, - rašė jis, — atsivėrė ny- 
kus širdį skaudinantis paveikslas, paveikslas pasibaisėtino skurdo mano tau- 
tos, iš kurios yra atimta viskas, kas būtina fiziniam ir dvasiniam augimui: mais- 
tas, apranga, išsilavinimas, medicininė pagalba ir pan. Jokioje kitoje nūdienos 
šalyje neatsitiko nieko panašaus. O juk Indija ilgai buvo anglų turtėjimo šalti- 
niu. Apakintas Vakarų civilizacijos spindesio aš ir įsivaizduoti negalėjau, kad 
humaniški jos idealai gali būti taip nežmoniškai iškreipti. Savo paklydimą su- 
pratau tik tuomet, kai savo akimis išvydau, su kokiu begaliniu abejingumu ir 
naikinama panieka žvelgia save laikanti civilizuota tauta į mūsų daugiamilijo- 
nine liaudį” [Otkrytije Indii, 1987, p. 332]. 

Tragišką tuometinės Indijos padėtį R. Tagore tiesiogiai siejo su Vakarų 
civilizacijos humanistinių idealų krize, eurocentrizmo ir kolonializmo ideolo- 
gijos įsigalėjimu. Indus laikydamas ne mažiau talentinga tauta nei japonų, pa- 

grindine Indijos nuosmukio priežastimi jis įvardijo nepriklausomybės prara- 
dimą ir grobuonišką britų kolonializmo politiką. Lygindamas Indiją su ekono- 
minio ir kultūrinio pakilimo tarpsnį išgyvenančia Japonija, jos sėkmės pagrin- 
dą manė esant tai, kad jos neslėgė netgi priklausomybės šešėlis nuo Vakarų 
Europos šalių. Iš čia kilo principinė išvada, jog visos tautos civilizacijos istorijos 
akivaizdoje yra lygios ir savo santykius turi plėtoti remdamosi ne prievartos, o pagar- 
bos kitoms tautoms ir tikro humanizmo principais. Per jokį kitą civilizacijos istori- 
jos tarpsnį, jo nuomone, nebuvo tokia aktuali glaudaus įvairių tautų žmonių 
bendradarbiavimo būtinybė [Tagore, 1935, p. 4]. 

Daug svarių apmąstymų Vakarų civilizacijos krizės tema aptinkame įta- 
kingo komparatyvizmo ideologo, analitinės psichologijos pradininko C. G. Jun- 
go veikaluose. Jam būdingas nusivylimas „dieviškuoju Vakarų civilizacijos iš- 
rinktumu" ir dėmesys tradicinėms Rytų kultūroms, kuriose jis regi atsvarą be- 
saikiam Vakarų racionalizmui, pragmatizmui, nekritiškam susižavėjimui moks- 
lo ir technologijos galimybėmis, skatinančioms natūralių instinktų silpnėjimą 
ir atotrūkį nuo gyvybingųjų būties versmių. 

„Mūsų intelektas, - rašė C. G. Jungas, - sukūrė naują, viešpataujantį virš 
gamtos pasaulį ir apgyvendino jį pasibaisėtinomis mašinomis“ [Jung, 1964, 
p. 101]. Technologijos triumfas ir „gamtos užkariavimas“, kuriuo taip didžia- 
vosi Vakarų civilizacijos apologetai, C. G. Jungo nuomone, virto šiuolaikinio 
žmogaus tragedija, grasina jo egzistencijai. Kultūros sekuliarizacija, religijų 
krizė panaikina tradicinėms civilizacijoms būdingą gamtos „sakralumo“ ir ,ne- 
liečiamybės“ aura, išgena iš miškų, kalnų, upių dieviškas viršgamtines jėgas, 
kurios vertė žmones pagarbiai žvelgti į „dievų apgyvendintą“ gamtos pasaulį. 

C. G. Jungo Vakarų krikščioniškosios civilizacijos krizės apmąstymuose 
aptinkame daug savitai transformuotų F Nietzsche's kultūros filosofijos mo- 
tyvų. Vakarų civilizacijos krizę jis tiesiogiai siejo su krikščioniškosios pasaulė- 
žiūros ir simbolinio mąstymo krize. Simboliai, jo supratimu, atskleidžia žmo- 
gui sakrališkumą ir kartu apsaugoja nuo susidūrimo su galinga archetipų ener- 
gija. 

Sudėtingų bažnytinių struktūrų atsiradimas apribojo simbolinę anksty- 
vosios krikščionybės prasmę ir sukėlė atsaką. Krikščionių bažnyčios tradicijai 
stiprų smūgį sudavė protestantizmas, kuris vietoj bažnyčios autoriteto iškėlė 
Šventojo Rašto autoritetą ir suteikė kiekvienam jo savitos interpretacijos teisę. 

Protestantizmas savo ruožtu skatino racionalizmo tendencijų stiprėjimą ir aud- 
ringą industrijos bei technikos plėtotę. Psichinė energija, kuri anksčiau buvo 
aukojama apsauginėms sienoms kurti, „išsivadavo“ ir nukrypo savais pažini- 
mo bei merkantilizmo keliais. Todėl Europa sukūrė tuos demonus, kurie pra- 
dėjo niokoti didžiąją Žemės rutulio dalį. „Dabartinis mūsų gyvenimas pajung- 
tas dievui, kurio vardas intelektas. Jis mūsų didžiausia ir liūdniausia iliuzija. 
Intelekto dėka mes itikiname save, užkariaujame gamtą“ [Ten pat]. C. G. Jun- 
gas demaskuoja neigiamas Vakarų racionalizmo stiprėjimo pasekmes; „dva- 
sia“, kuri anksčiau buvo visa ko versmė, nekritiškai aukštinant racionalizmo ir 
žmogaus proto galią, tapo „intelektu“, teoriškai grindžiančiu nepasotinamą 
bedvasio žmogaus egoizmą. Šis vienpusis racionalizmo kultas atbukino šiuo- 
laikinio žmogaus sugebėjimą jausti dvasinių vertybių bei kultūros simbolių 
prasmę. Ankstesniais amžiais, anot C. G. Jungo, kuomet instinktyviems vaiz- 
diniams buvo atviras kelias į sąmonę, žmogaus protas galėjo nesunkiai surasti 
sau vietą reikiamoje psichinėje schemoje. Tačiau „civilizuotas“ žmogus jau ne- 
pajėgia to pasiekti. Jo „pasislinkusi“ sąmonė prarado pagalbinių impulsų per- 
pratimo priemones, kylančias iš instinktyvumo ir pasąmonės. 

Vakarų civilizacijos saulėlydžio ir moralinių vertybių krizei apmąstyti daug 
dėmesio skyrė Albertas Schweitzeris (1875-1965), kurio, kaip ir daugelio A. Scho- 
penhauerio bei E Nietzsche's sekėjų, koncepcija siejo Rytų ir Vakarų mąstymo 
tradicijas. Jis perėmė pagrindinius E. Nietzsche's civilizacijos kritikos leitmoty- 
vus ir suteikė jiems etinį pobūdį. Svarbiausiu savo kultūros filosofijos tikslu 
A. Schweitzeris laikė pozityvios Vakarų civilizacijos vertybių pervertinimo pro- 
gramos ir didžiai asmeninės moralios žmogaus pozicijos įtvirtinimą. Iš čia kilo 
požiūris į „pagarbą gyvenimui“ bei moralinį asmenybės tobulėjimą, kaip pa- 
grindines autentiškos kultūros atgimimo prielaidas. 

A. Schweitzeris kilo iš garsios Elzaso pastorių ir vargonininkų šeimos. Jo 
tėvo brolis Ogiustas buvo žymus germanistas Sorbonos profesorius, o Alberto 
pusseserė - J. P. Sartre'o motina. Nuo vaikystės jis daug dėmesio skyrė muzi- 
kavimui vargonais ir fortepijonu, mokykloje domėjosi religijos istorija, filoso- 

fija, literatūra. Nuo 1893 m. studijavo teologiją, filosofiją, muzikos suvokimo psi- 
chologiją Strasbūro, Sorbonos ir Berlyno universitetuose, kur klausė neokantinės 
Badeno mokyklos lyderio W. Windelbando, filosofijos istoriko E Paulseno ir žy- 
maus kultūros filosofo G. Simmelio paskaitų. 

1899 m. A. Schweitzeris apgynė ir išleido disertaciją Die Religionsphilosop- 
hie Kants („Kanto religijos filosofija”), o 1901 m. išspausdino dvi komunijos pro- 
blemai ir mesianizmui skirtas teologines knygas. Netrukus jis pasinėrė į muzi- 
kologijos studijas ir 1905 m. paskelbė stambų veikalą J. S. Bach, le musicien-poėte 
(„J. S. Bachas - muzikas-poetas“), kuris išgarsino autorių ir greit susilaukė ver- 
timų į kitas kalbas. 1906 m. Strasbūro universiteto docentas, keturių knygų au- 
torius vėl sėdo į studentų suolą studijuoti medicinos. Įgijęs gydytojo diplomą 
ir 1913 m. apgynęs medicinos daktaro disertaciją jis pasišventė gydytojo mi- 
sionieriaus darbui ir išvyko į mažytį Afrikos kaimelį Lamberene. 

A. Schweitzerį nuo jaunystės, skaitant krikščionių misionierių ir L. Tolsto- 
jaus kūrinius, jaudino etinis kultūros turinys. Nepasitikėjimas racionaliu protu 
suartino jį su A. Schopenhaueriu ir E Nietzsche. Jų orientalistiniai motyvai ska- 
tino domėtis indų ir kinų mąstytojais, kuriuos A. Schweitzeris vadino tikrai- 
siais savo pirmtakais, išplėtojusiais individualios ir socialinės dvasinio tobulė- 
jimo etikos principus. 

A. Schweitzeris prisipažįsta, kad jo susidomėjimą Rytų tautų filosofija 
skatino ieškojimai atsakymo į dvi pamatines jį jaudinusias problemas: 1) eti- 
nio pasaulio teigimo ar neigimo ir 2) etikos vietos civilizuotame pasaulyje. 
Atsakymo į šias svarbias nūdienos civilizacijos problemas, mokslininko nuo- 
mone, būtina ieškoti ne tik Vakarų, tačiau ir senesnėse Rytų tautų filosofijos 
tradicijose. 

A. Schweitzeris itin vertino kinų filosofiją, kadangi ji sukūrė vientisą ku- 
piną didžios prasmės etinę pasaulėžiūrą, pabrėžiančią žmogaus vienovę su jį 
supančiu pasauliu, ir iškėlė dvasinio asmenybės tobulėjimo svarbą. „Niekur 
pasaulio ir gyvenimo teigimo problema pati savaime ir santykyje su etika ne- 
buvo įkūnyta tokia elementariausia ir visa aprėpiančia forma, kaip kinų mąsty- 
mo tradicijoje. Laozi, Zhuangzi, Konfucijus, Mengzi, Lezi ir kiti mąstytojai gvil- 
dena pasaulėžiūros problemas, kurias kamuodamasis mėgina išspręsti Vakarų 
mąstymas. [...] Polemizuodami su jais mes polemizuojame su savimi“ [Schweit- 
zer, 1992, p. 85-86]. 

A. Schweitzerio kultūros filosofijos koncepcija atsirado kaip ilgų apmasty- 
mų apie Vakarų civilizacijos moralinių vertybių krizę rezultatas. Ji formavosi pa- 
laipsniui ir išgyveno esmines metamorfozes. Užuomazgos išryškėjo, anot paties 
autoriaus, 1900 m. pradėtoje rašyti, tačiau pirmosios kelionės į Afriką metu (1914— 
1917) pataisytoje ir tik 1923 m. paskelbtoje kultūros filosofijos studijoje Kulturphi- 
losophie, I. Verfall und Wiederaufbau der Kultur („Kultūros filosofija, I. Kultūros nuos- 
mukis ir atgimimas“). Joje apmąstomos Vakarų moderniosios civilizacijos huma- 
nistinių idealų ir kultūros nuosmukio priežastys. Vėliau mokslininko koncepci- 
joje stiprėjo etiniai motyvai, kuriuos nagrinėjo knygoje Kulturphilosophie, II. Kul- 
tur und Ethik („Kultūros filosofija, II. Kultūra ir etika“, 1923). Trečiasis koncepcijos 
evoliucijos tarpsnis siejosi su „pagarbos gyvenimui“ teorija, kurioje išryškėjo da- 
oizmo, džainizmo, „gyvenimo filosofijos“ idėjų įtaka. Jis svajojo užbaigti ketvirtą, 
susumuojančią savo kultūros filosofijos sistemos dalį, ir įvairiais aspektais ap- 
žvelgti „kultūringos valstybės“ modelio problemas. Tačiau ši projekto dalis liko 
neįgyvendinta. 

Pirmoji A. Schweitzerio kultūros filosofijos studija kupina amžiaus pra- 
džiai būdingų apokaliptinių ir istoriosofinių idėjų. Savo metą jis traktavo kaip 
visuotinio civilizacijos nuosmukio tarpsnį, kuriame ryškėja grėsmingos krizės 
požymiai. Katastrofiškos dvasinių vertybių niveliacijos priežasčių autorius ieš- 
kojo ne kare, kuris yra tik gilesnės krizės apraiška, o Vakarų civilizacijos gelmė- 
se. Čia nuo XIX a. vidurio pastebima pamatinių dvasinių ir ypač etinių verty- 
bių erozija, įsigalėjęs šaltas racionalizmas bei pesimizmas. „Mes, - konstatuoja 
A. Schweitzeris, — išklydome iš pagrindinio kultūros raidos kelio, nes nesusi- 
mąstome apie likimą to, ką galime pavadinti kultūra. [...] Dėl to peržengėme 
šimtmečio slenkstį, sukūrę nepajudinamus fantastinius vaizdinius apie save. 
Tai, kas tuomet buvo rašoma apie mūsų kultūrą, stiprino mūsų naivų tikėjimą 
jos verte. Į tą, kuris išreikšdavo abejones, žvelgdavo stebėdamiesi. [...] Tačiau 
dabar jau visiems akivaizdu, kad kultūros susinaikinimas vyksta visu spartu- 
mu. Netgi tai, kas dar iš jos išliko, nepatikima“ [Ten pat, p. 44]. 

Vakarų civilizacijos krizės požymius A. Schweitzeris įžvelgė jau XIX a. vi- 
durio racionalizmo ir optimizmo krizėje. Tęsdamas F Nietzsche's kultūros filo- 
sofijos tradiciją jis kritikavo socialinį pesimizmą, siekė įtvirtinti optimistinę pa- 
saulėžiūrą ir pateikti pozityvią Vakarų civilizacijos krizės įveikimo programą. 
Pesimizmas, simbolizuojantis gyvenimo jausmo nuosmukį, A. Schweitzerio nuo- 

mone, kėlė grėsmę kultūrai, nes paralyžiavo kūrybines Žmogaus jėgas, griovė eti- 
nius kultūros pamatus. 

Atsakomybę dėl Vakarų civilizacijoje įsigalėjusios dvasinės krizės A. Schweit- 
zeris priskyrė irgi racionalistinei filosofijai, kuri išliko savo sukurtų iliuzijų ver- 
gijoje. Ji nepajėgė sukurti optimistinės pasaulėžiūros, surasti joje idealų, puo- 
selėjančių gyvybingą kultūros dvasią, neragino žmonių kovoti dėl tų idealų, 
kuriais remiasi kultūra. Filosofija domėjosi viskuo, tik ne kultūra, ji tuščiai eik- 
vojo energiją kurdama įvairias visuotines pasaulėžiūrų sistemas, tikėdama, kad 
jos padės išspręsti aktualias žmogaus būties ir kultūros problemas. Ji taip men- 
kai domėjosi kultūros problemomis, „jog net nepastebėjo, kaip ilgainiui nusly- 
do į nekultūringumo būseną“. 

A. Schweitzeris konstatuoja kultūros ir civilizacijos sąvokų nuvertėjimą 
Vakarų civilizacijoje, kurioje pamirštamas su jomis susijęs etinis turinys. Jis pri- 
minė, kad materialiniai ir techniniai laimėjimai tėra viena civilizacijos pusė, ir 
tai dar nėra „kultūra“ tiesiogine šio žodžio prasme, nes bet koks civilizacijos 
procesų raidos vienpusiškumas iškreipia žmogaus dvasią, griauna etinės kul- 
tūros pamatus. Šiuolaikinio žmogaus sugebėjimas suvokti kultūros reikšmę ir 
veikti dėl jos interesų yra pakirstas. 

Konstatuodamas katastrofišką kultūros nuosmukį A. Schweitzeris teigė, 
kad ši krizė peržengė geografines Vakarų civilizacijos ribas ir dėl pagausėjusių 
tarpkultūrinių ryšių virto pasauline krize. Jis netikėjo, kad žlugus Vakarų civi- 
lizacijai išsiskleis nauja kitos rasės kultūra. „Žemės rutulyje jau nebeliko nepa- 
liestų ir potencialiai gabių tautų, kurios ateityje galėtų mus pakeisti kaip dvasi- 
nio gyvenimo lyderiai. Mes žinome visas Žemėje gyvenančias tautas. Tarp jų 
nėra nei vienos, kuri jau nesusijusi su mūsų kultūra ta prasme, kad jos likimas 
jau nebūtų nulemtas mūsų likimo. Visos jos - talentingos ir negabios, tolimos 
ir artimos - jaučia mūsų kultūros nekultūringumo jėgų poveikį. Visos jos serga 
mūsų liga ir tik kartu su mumis gali pasveikti“ [Ten pat, p. 69]. A. Schweitzeris 
skelbė naujos pasaulėžiūros, tikro visų pasaulio tautų ir rasių interesus atitin- 
kančio humanizmo būtinybę. „Pasaulinė filosofija, - rašė jis, - atsiranda ne tiek 
iš europinio ir neeuropinio mąstymo priešpriešos, kiek iš paprasto ir nepaprasto 
mąstymo skirtumų“. 

Išeitį iš krizės antrojoje kultūros filosofijos knygoje - „Kultūra ir etika“ - 
mokslininkas siejo ne su pasaulėžiūros nuostatas formuojančiomis filosofija ir 

religija, o su etika, kuri kaip priešpriešą visuotiniam socialiniam pradui iškėlė 
individualaus humanistinio gėrio ir pagarbos gyvenimui primatą. Tokios per- 
spektyvios pasaulį ir gyvenimą teigiančios etikos principus jis aptiko Senovės 
Kinijoje, kurios mąstytojai visapusiškai išplėtojo dvasinio asmenybės tobulėji- 
mo principus ir sukūrė gyvenimą teigiančią etiką. Ir priešingai, gyvenimą nei- 
giančios etikos ištakų jis rado Senovės Indijoje. Vakarų civilizacijos istorijoje 
šios dvi pakraipos nuolatos kovojo tarpusavyje. A. Schopenhaueris ir E Niet- 
zsche tapo tais didžiaisiais Vakarų mąstytojais moralistais, kurie į Vakarų kul- 
tūrą perkėlė etinius senovės kinų ir indų požiūrius. Indų etikos pesimizmas 
išsiskleidė A. Schopenhauerio gyvenimo neigimo etikoje, o kinų optimizmas — 
E Nietzsche's gyvenimo prasmę teigiančioje koncepcijoje. 

Lemtinga Vakarų filosofinės minties raidos nesėkme A. Schweitzeris laiko 
tai, kad abu reikšmingiausi antrosios XIX a. pusės mąstytojai moralistai A. Scho- 
penhaueris ir E Nietzsche plėtojo išimtinai individualistinę etiką, kuria remiantis 
negalėjo būti sukurta veiksminga socialinė etika. Todėl netgi vertingiausios šių 
mąstytojų idėjos nepajėgė sustabdyti filosofijos demoralizavimo. Pagrindinis 
jų etikos privalumas, mokslininko nuomone, nepasidavimas abstrakčioms kos- 
minėms spekuliacijomis, o siejimas su valia gyvenimui. „A. Schopenhauerio 
valia gyvenimui, — rašė jis, — tampa etine tik tuomet, kai ji kreipiasi į pasaulio ir 
gyvenimo paneigimą, o E Nietzsche's, kai ji skelbia pasaulio ir gyvenimo teigi- 
mą“ [Ten pat, p. 177]. 

A. Schweitzeris kritikuoja racionalizmo ideologo R. Descartes'o teiginį co- 
gito, ergo sum (mąstau, vadinasi, egzistuoju) ir vadina jį niekingu, savavališkai 
pasirinktu pradu, kuris mąstymą pasuka tuščių abstrakcijų link. Todėl raciona- 
listinė filosofija praranda ryšį su etika ir supančiojama negyvybingos pasau- 
lėžvalgos. Tikroji filosofija, tarsi kartodamas S. Kierkegaard'o ir E Nietzsche's 
apmąstymus, - teigia A. Schweitzeris, — turi remtis tiesioginiu ir visa aprépian- 
Ou sąmonės faktu, kuris skelbia: „Aš - gyvenimas, norintis gyventi, aš - gyve- 
nimas tarp gyvenimų, norinčių gyventi“. „Tai, - rašo jis, — ne išgalvotas teigi- 
nys. Kasdien ir kas valandą aš susidūriau su juo. Kiekvieną sąmonės akimirką 
jis iškyla kaip iš neišsenkančios versmės, iš jo nuolatos trykšta gyvybė, apgau- 
bianti visus pasaulio ir gyvenimo būties teigimo faktus“. Šitai skatina atsirasti 
naują visuotinės „pagarbos gyvenimui“ etikos ir atsakomybės kiekvienam gy- 
vam padarui programą“ [Ten pat, p. 217]. 

Vadinasi, pamatine kultūros filosofijos ir apskritai mąstymo kategorija mąs- 
tytojas skelbė „gyvenimą“, kurį aiškino kaip pirmapradę ir visa lemiančią vertybę. 
Iš čia kilo jo brandžioji pagarbos gyvenimui (Ehrfūrcht vor dem Leben) etika. Jo 
kritikos strėlės nukrypo į šaltą moderniosios Vakarų civilizacijos racionalizmą, 
skepticizmą, gyvybinių žmogaus interesų nepaisymą, elementarių gyvenimo eti- 
kos principų pamynimą. A. Schweitzeris plėtojo L. Tolstojaus mintį, kad moder- 
niajai Vakarų kultūrai stinga etinio pamato. Jis konstatavo neveiksmingumą ir 
bejėgiškumą tradicinės Vakarų etikos, kuri apsiribojo tik žmonių tarpusavio san- 
tykiais, užuot tapusi žmogaus santykių su būties esme išeities taškas. Pastaroji 
etika yra daug gilesnė ir veiksmingesnė, kadangi padėjo žmogui surasti dvasinį 
ryšį su Visata. Ji atmetė Vakarų etikos individualizmą ir apeliavo į kosminį Rytų, 
ypač daoistinės, etikos universalizmą ir džainistų pagarbą visoms gyvybės for- 
moms. 

Ieškomą idealą A. Schweitzeris aptiko daoizmo išpažinėjų mokyme apie 
dao visuotinumą „ne veiklos" (wu wei) teorijoje, iškeliančioje vidinės dvasinės 
veiklos svarbą, asmenybės atsiribojimą nuo išorinių gyvenimo formų ir įsilieji- 
mą į vientisą būties srautą, kuriame ji patiria būties pilnatvę ir džiaugsmingu- 
mą. „Ši pasaulinių procesų prasmę atitinkanti būtis Laozi ir Zhuangzi veika- 
luose ženklina vidinį išsilaisvinimą iš dvasinės nerimasties ir išorinių įvykių, 
susijusių su bet kurių aktyvumo tendencijų silpnėjimu. Ten, kur gyvenimas 
sutinkamai su pasaulio prasme sukuria tikrai aktyvią etiką, kaip Konfucijaus ir 
Mengzi, ten ir pasaulio prasmė aiškinama kitaip. Ten, kur apskritai žmogiškas 
mąstymas paverčia „būtį - panašią - pasauliui“ į etiką, ten etinė žmogaus valia 
vienokiu ar kitokiu pavidalu suteikia pasaulinei dvasiai etinį pobūdį, kad joje 
surastum save. 

Mokslininkas ragino įteisinti naują humanistinės etikos principais paremtą 
gyvenimo filosofiją, kuri ne tik sietųsi su kultūros vertybėmis, tačiau ir pakeis- 
tų moderniojoje Vakarų civilizacijoje įsivyravusį senąjį racionalizmą nauja gy- 
venimo šventumą ir asmeninę atsakomybę šlovinančia humanistine etika. To- 
dėl vėlyvuosiuose veikaluose kultūrą A. Schweitzeris aiškino ne kaip žmogaus 
kūrybinės veiklos ar civilizacijos istorijos evoliucijos produktą, o dėl daoizmo 
ir „gyvenimo filosofijos“ įtakos — kaip vidinį valios gyvenimui išgyvenimo aktą, 
kurio neįmanoma ir visai nebūtina susieti su pasauliniais procesais, pažįsta- 
mais iš šalies. Vadinasi, kultūros sąvoką jis subjektyvizavo ir suteikė jai asme- 

ninį etinį pobūdį, teigdamas, jog autentiškos kultūros esmę pirmiausia sudaro 
pagarba gyvenimui visose jmanomose jo apraiškose. „Kultūra, - rašė jis, - yra ne kas 
kita, o pilniausia valios gyvenimui sklaida, susidedanti iš visų valios gyvenimui 
pažangos formų. Ši valia gyvenimui jaučia pagarbą gyvenimui visose jo raiškos 
formose ir siekia tobulėjimo dvasinėje pagarboje gyvenimui. Jos vertė slypi būtent 
gyvenime, todėl netgi tikėjimas neišvengiama žmonijos žūtimi konkrečiame isto- 
rijos tarpsnyje neturi atitraukti nuo susirūpinimo kultūros likimu“ [Ten pat, p. 
230]. 

Vadinasi, A. Schweitzeris savo etinéje kultūros filosofijoje sujungė tradi- 
cinius etinius Rytų mokymus, pabrėžiančius žmogaus atsakomybę už kiekvie- 
ną gyvą padarą, su paskirais „gyvenimo filosofijos“ ir L. Tolstojaus etikos prin- 
cipais bei, remdamasis šia sinteze, sukūrė naują socialiai reikšmingą „pagarbos 
gyvenimui“ kupiną etinio humanizmo koncepciją, kuri turėjo atverti kelius nau- 
jai pasaulinei bendrijai kurti. Išeitis iš moderniosios Vakarų civilizacijos krizės 
- optimistinės pasaulėžiūros įsigalėjimas, tikėjimas atgimstančiomis kūrybinė- 
mis žmogaus galiomis ir praktinis etinių bei humanistinių principų įgyvendi- 
nimas, didžiai asmeninės moralios žmogaus pozicijos įtvirtinimas. Etika čia iš- 
kyla kaip pagrindinė varomoji autentiškos kultūros jėga ir pamatinė visavertės 
žmogaus būties prielaida. 

Etikos esmė yra pagarba gyvybei. Ji turi sudaryti naujos perspektyvios 
humanizmo formos esmę, kadangi tik pagarba gyvybei sudaro autentiškos kul- 
tūros šerdį ir kiekviena istorinė epocha tampa universaliu civilizacijos pažan- 
gos kriterijumi. Etiška kultūra, suvokianti pagarbos gyvenimui svarbą, turi bū- 
ti „mąstanti“, jai būtini laisvi žmonės, nes tik jie gali praktiškai įgyvendinti hu- 
manistinius žmonijos interesus atitinkančius idealus. Autentiškos kultūros ir 
kupinos pagarbos gyvenimui etikos vienybė čia aiškinama kaip žmonijos so- 

„Analų“ mokyklos (L. Febvre'as, M. Blochas) susiformavimas 
ir metodologinė civilizacijos tyrinėjimų transformacija 


Itin gilų rėžį civilizacijos idėjų istorijoje ir metodologinių principų raidoje 
paliko garsioji „Analų“ (Annales) mokykla. Daugelis jos šalininkų, suvokdami 
šios jau daugiau nei šešis dešimtmečius Vakaruose viešpatavusios istorikų mo- 
kyklos šalininkų teorinių bei metodologinių principų įvairovę, atsiribojo nuo 
mokyklos termino ir vadino ją Naujuoju istorijos mokslu (La Nouvelle Histoire). 
Tačiau nepaisant terminologinių subtilybių tai buvo mokykla, kurios šalininkai 
sukilo prieš anksčiau prancūzų moksle vyravusią pozityvistinę metodologiją. 

Šios mokyklos šalininkai pasinėrė į civilizacijos ir mentalitetų istorijos pro- 
blemų tyrinėjimus. Mokykla susiformavo trečiojo-ketvirtojo dešimtmečių san- 
dūroje apie Marco Blocho ir Lucieno Febvre'o leidžiamą žurnalą „Annales“ 
(1929-1939) bei daugelį kitų įvairiais pavadinimais jo tradicijų besilaikančių pe- 
riodinių leidinių. Jos įkūrėjai L. Febvre'as ir M. Blochas sutelkė apie šiuos leidi- 
nius bendraminčius, mokinius ir sekėjus, kurie tapo XX a. istorijos, istorinės 

antropologijos ir civilizacijos teorijos pasididžiavimas (E Braudelis, G. Duby, J. 
Le Goffas, R. Mandrou, E. Le Roy Ladurie, E. Labrousse'as, Y. Durand'as, P. 
Chaunu, M. Ferro, D. Richetas ir daugelis kitu). 

„Man atrodo, - teigia J. Le Goffas, - kad „Analų“ [mokyklos] šalininkai 
padarė perversmą istoriografijoje derindami tris pagrindines idėjas: 1) santy- 
kius tarp istoriko, istorinių paminklų ir istorinių faktų kritikos, 2) siekdami su- 
kurti totalinę istoriją, jungiančią visus žmonijos visuomenių veiklos aspektus, 
ir 3) įtvirtindami tarpdisciplininę istorijos ir socialinių mokslų praktiką, kurioje, 
besidominti chronologija, trukmės bei pokyčių analize, istorija išsaugo pagrin- 
dines pozicijas tarpdisciplininėse studijose“ [Arbor Mundi, 1993, Nr. 2, p. 163]. 

Šiame skyriuje apsiribosime glausta pirmosios „Analų“ mokyklos kartos 
L. Febvre'o ir M. Blocho svarbiausių metodologinių idėjų analize. Į istorijos dė- 
mesio centrą iškėlę antropologinę problematiką, mentalitetų istorijos, komplek- 
sinio ir įvairiaaspekčio kasdienės kultūros bei sąmonės tyrinėjimo problemas 
„Analų“ mokyklos kūrėjai L. Febvre'as ir M. Blochas ženklino esminį lūžį XX a. 
humanistikos metodologinių idėjų raidoje. Šioje mokykloje pradėta ryžtinga me- 
todologinė pamatinių klasikinės istorijos principų transformacija. Neatsitiktinai šian- 
dieninėje humanistikoje „Analų“ mokykla dažniausiai vertinama kaip metodo- 
logijos požiūriu originaliausia ir reikšmingiausia istorijos bei istorinės antropo- 
logijos mokykla, kuri, nepaisant esminių modifikacijų, tebelieka lyderiu. 

Pagrindinis pirmosios „Analų“ mokyklos kartos nuopelnas istorinei ant- 
ropologijai ir civilizacijos teorijai — jos paskata kompleksinei lyginamajai me- 
todologijai tapti kokybiškai nauja, pereiti nuo klasikinei istorijai būdingo „isto- 
rijos-pasakojimo" (įvykių istorijos) prie daugiamatės kompleksinės problemų 
istorijos, t. y. visapusiško daugelio kultūros problemų tyrinėjimo naujoje „pro- 
blemų istorijoje“, į kurios tyrinėjimo lauką pakliuvo lyginamieji įvairių civili- 
zaciju ir tautų kultūros istorijos tyrinėjimai. Naujos problemų istorijos tikslas — 
kompleksiniai ekonominių, socialinių, politinių ir kultūrinių, psichologinių po- 
sistemių tyrinėjimai. Išvardytų keturių aspektų tyrinėjimai sudarė vientisą vi- 
suomeninės reguliacijos dėsningumų pažinimo sistemą. 

Šį tikslą L. Febvre'as ir M. Blochas mėgino įgyvendinti skirtingai, papildy- 
dami ir koreguodami vienas kitą. Pirmasis lemtingas šių mokslininkų susitiki- 
mas įvyko 1920 m. rudenį Strasbūro universiteto Istorijos fakulteto susirinkime. 
Nuo tol jie artimai bendravo. Veikiami didžiojo lyginamųjų istorijos studijų spe- 

cialisto H. Pirenne'o bei lyginamosios lingvistikos pradininko A. Meillet rengė 
plačius lyginamosios Europos civilizacijų istorijos ir apskritai istorijos mokslo re- 
formavimo projektus. Daug metų jie bendradarbiavo su Lyginamųjų civilizacijų 
studijų institutu Osle, skaitė jame paskaitas, dalyvavo konferencijose. 

Stipriausią poveikį „Analų“ mokyklos metodologinių principų tapsmui tu- 
rėjo tuo metu didžiulį populiarumą Prancūzijoje įgijusi E. Durkheimo mokykla, 
su kurios šalininkais „Analų“ kūrėjai aktyviai bendradarbiavo. L. Febvre'as pri- 
pažino, kad „ši mokykla gyvuoja kiekviename iš mūsų“ [Annales, 1954, p. 524]. 
M. Blochas papildė savo kolegą - ji „išmokė gilesnės analizės, griežtumo, proble- 
mų apribojimo, atsisakymo nuo supaprastinto mąstymo“ [Bloch, 1973, p. 13). 

Leisti naują žurnalą pirmiausia juos ir skatino nepasitenkinimas istorijos 
bei civilizacijos tyrinėjimų padėtimi. Istorija, anot M. Blocho, yra susenęs, ta- 
čiau taip ir išlikęs embrioninėje pasakojimo būsenoje mokslas, perkrautas iš- 
monių ir dar stipriai prikaustytas prie tiesiogiai pasiekiamų įvykių. Kaip rimtas 
analitinis tyrimas istorija dar visiškai jauna. Todėl kilo noras iš grožinės litera- 
tūros (pranc. lettres) istoriją paversti mokslu (pranc. science), nuo paviršutiniš- 
ko anekdotinių istorijos faktų perpasakojimo pereiti prie mokslo, pajėgiančio 
gvildenti istorijos reiškinių ir civilizacijos procesų esmę [Ten pat, p. 12]. 

Siekdami istorijai duoti tvirtą metodologini pagrindą, L. Febvre'as ir M. Blo- 
chas atsiribojo nuo tradicinės istorijos koncepcijos, kurioje daugiausia dėme- 
sio skiriama vadinamajai „aukštajai“, virš pilkos kasdienybės iškylančios kul- 
tūros (mokslas, filosofija, religija, menas) istorijai, operuojančiai teoriniais kon- 
ceptais, sureikšmintomis idėjomis, religijos ir meno vaizdiniais. Pagrindinis 
„Analų“ mokyklos kūrėjų nuopelnas civilizacijos idėjų istorijai yra tas, kad civi- 
lizacijos tyrinėjimus jie nukreipė nuo socialinės reguliacijos institucinių me- 
chanizmų, valdovų, karvedžių ir kito valdančio elito personažų, politinės, ka- 
rinės, bažnyčios, meno analizės (tai - „klasikinės“ istorijos objektai) į įvairių 
kasdienio gyvenimo aspektų, pamatinių konkrečios civilizacijos, epochos ka- 
tegorijų, laiko, erdvės struktūrų, papročių, mąstymo, pasaulio suvokimo prin- 
cipų bei stereotipų, būdingų eiliniam tyrinėjamos epochos žmogui, pažinimą. 

Jau „Analų“ mokyklos ištakose matyti dvi skirtingos nuolatos susipinan- 
čios ir papildančios viena kitą pakraipos: pirmoji — „Febvre'o linija“, nagrinėju- 
si daugiausia civilizacijos problemas, antroji - „Blocho tradicija“, gvildenusi 
socialinę istoriją. Abiejų šių pakraipų šalininkai skeptiškai vertino konkrečiais 

faktais, dokumentuotais šaltiniais neparemtas abstrakčias teorines spekuliacijas. 
Istoriko polinkis į filosofavimą L. Febvre'ui yra didžiausias nusikaltimas. 

Nanci universiteto filologijos profesoriaus sūnus Lucienas Febvre'as (1878- 
1956) buvo vienas intelektualiausių pirmosios XX a. pusės civilizacijos istorikų. 
Sorbonos universitete klausytos H. Bergsono, pirmykščių kultūros ir mentali- 
teto žinovo L. Lėvy-Brūhlio, garsaus viduramžių meno istoriko E. Male'io, ly- 
ginamosios istorijos specialisto H. Pirenne'o paskaitos labai paveikė jo pasau- 
lėžiūrą. Interesų ir mąstymo universalumas vertė mokslininką atsiriboti nuo 
skurdžios idėjų pozityvistinės metodologijos, kuri rėmėsi išimtinai rašytiniais 
šaltiniais ir tekstais. 

Pamatinės L. Febvre'o metodologijos sąvokos - epocha, civilizacija ir men- 
talitetas. Civilizacija — sudėtingas įvairių materialaus ir dvasinio gyvenimo as- 
pektų kompleksas. Mokslininkas nuolatos pabrėždavo vidinį kiekvienos civiliza- 
cijos kultūros homogeniskuma: visi jos komponentai, nors vidinių prieštaravimų 
pasitaiko, tarpusavyje glaudžiai susiję. Ši visuma ir lemia sociokultūrinio orga- 
nizmo savitumą. Vadinasi, kiekvienas civilizacijos organizmas, be bendrų bruo- 
žų, pasižymi unikalių bruožų visuma, kuri kaip sankaupa atsiskleidžia jį suda- 
rančių žmonių pasaulėjautoje, elgesio ir mąstymo ypatumuose, suformuotuose 
konkrečios epochos gyvenimo būdo. Todėl priemonė konkrečiai civilizacijai ir 
jos kultūrai pažinti — rekonstruoti tos epochos žmonėms būdingų tikrovės suvo- 
kimo, mąstymo, tų žmonių savęs ir juos supančio pasaulio suvokimo formas. 

Kiekvienos epochos ir civilizacijos žmonių pasaulėjautą, gyvenimo stilių, 
kultūros kalbą, religiją, architektūros, meno pobūdį mokslininkas siejo ne su 
socialinių grupių ar asmenybių poveikiu, o su konkrečios civilizacijos ir epo- 
chos žmonių psichologija, sąmonės struktūromis. Veikiamas L. Lėvy-Brūhlio, 
civilizacijos tyrimuose L. Febvre'as vartojo sąvoką mentalitetas (pranc. menta- 
lité), kurią tiesiogiai siejo su pagrindinėmis tyrinéjamo sociokultürinio orga- 
nizmo psichologijos nuostatomis ir kolektyviniais vaizdiniais. Mentalitė sąvoką 
apytikriai galima išversti kaip galvosena, mąstymas, mąstymo nuostatos, ko- 
lektyviniai vaizdiniai, pasaulio suvokimas. 

Mentalitetas rodo ne konceptualaus teorinio mąstymo, o giluminį stabi- 
liausią visuomeninės sąmonės lygmenį, kuriame mintis neatsiejama nuo emoci- 
jų, latentinių įpročių, kuomet žmogus elgiasi visiškai spontaniškai, savo veiklos 
nemotyvuodamas. Mentalitetas yra socialinės psichologijos ir istorinės antro- 

pologijos pažinimo sritis. Pažymėtina, kad mokslininkas dėmesį sutelkė į dvasinio 
gyvenimo apraiškas, pirmiausia į žmonių psichologiją, nurodė, jog mentalitetas 
sąmonės ir pasąmonės lygmeniu jungia visus konkrečios civilizacijos bei epochos 
žmones. Mentalitetas yra žmogaus „problema“, jis atsiranda netgi pasąmonėje. Ta- 
čiau jį galima pažinti naudojantis įvairios žmogaus veiklos bei rezultatų tyrimais: 
rašytiniais tekstais, mitais, simboliniais ritualais, tikėjimais, meno kūriniais, darbo 
įrankiais. Iškiliausi kiekvienos konkrečios civilizacijos ar epochos didvyriai, jos 
Saukliai garsiai išsako ir formuluoja tai, kas slypi mentaliteto gelmėse. Tai atsaky- 
mas, kodėl jų skelbiamos idėjos užvaldo amžininkų protus. Ir priešingai - netgi 
pažangiausios nelaiku ir netinkamoje socialinėje terpėje iškeltos idėjos neranda 
atgarsio mentaliteto struktūrose ir lieka nesuprastos. 

Suvokdamas civilizacijos procesų esmėje slypinčių mentaliteto struktūrų 
sudėtingumą ir daugiabriauniškumą, L. Febvre'as formulavo naujos „totalinės 
istorijos“ metodologijos principus. Jos tikslas — civilizacijos ir kultūros reiški- 
nius tyrinėti kompleksiškai įvairiais socialiniais politiniais, meniniais, ekono- 
miniais, psichologiniais, geografiniais ir kitais aspektais, pasitelkiant įvairias 
disciplinas. Mokslininkas supaprastinti vengė civilizacijos ir mąstymo raidos 
procesus, nuolatos kalbėjo apie jų įvairiaplaniškumą, kad visuomet visuome- 
nėje slypėjo įvairios potencijos, galimybės, iniciatyvos, alternatyvos. Tačiau, 
kita vertus, jis teigė kiekvienos epochos žmonėms būdingą mentalitetą, pasau- 
lėjautą, gyvenimo stilių, kultūros simbolius bei kalbas, kurie lemia konkrečiai 
socialinei grupei priklausančio individo mąstymą bei elgesį. Taigi kultūra L. 
Febvre'o koncepcijoje tarsi sudaro savotišką neregimą mentalinį lauką, kurio 
viduje skleidžiasi žmonių gyvenimas. Nors jie subjektyviai jaučiasi laisvi, ta- 
čiau objektyviai jų mentalitetas, poelgiai paklūsta jo galiai. 

Siekdamas aiškiau apibrėžti sąvoką mentalitetas L. Febvre'as įvedė kitą pa- 
galbinę sąvoką outillage mental („psichinis apginklavimas"), kuri turėjo konkre- 
tizuoti mentaliteto apraiškas. Konkretaus individo sąmonę ir psichinį jos ap- 
ginklavimą lemia kultūra, tradicija, kalba, gyvenimo būdas, religija, sukurian- 
tys savotišką matricą, kurios veikiamas formuojasi mentalitetas. 

Vadinasi, civilizacijos istorikas, taikydamas kitų mokslų laimėjimus ir me- 
todus, sistemingai turi gilintis į tas mentaliteto, pasaulėjautos, intelektinių są- 
monės įpročių, mąstymo nuostatas, kuriomis savo kasdienėje veikloje nesą- 
moningai vadovaujasi tyrinėjamos civilizacijos, epochos žmogus. Nuodugnus 

mentaliteto, pamatinių mąstymo kategorijų, 


žmonėms būdingų simbolinių veiksmų, 
elgesio normų, litera- tūros, meno, archeolo- 
gijos paminklų, tech- nikos, istorijos laimė- 
jimų, netgi tos aplin- kos, kurioje vyksta 
žmonių gyvenimas, pažinimas padeda ne 
tik įsiskverbti į gilumi- nes mentaliteto struk- 
tūras, bet ir aiškiau su- vokti tyrinėjamosios 
rinėtojo tikslas - ne 
kalbinti nebylius daik- 


mybę papasakoti apie 


epochos savitumą. Ty- 

teisti, o suprasti, pra- 

tus, „duoti jiems gali- 

jų kūrėjus tai, ko jie apie save nepasakė“ 

[Febvre, 1965, p. 428]. 

Skirtingai nei i L. Febvre'as Marcas 
Marcas Blochas 


Blochas (1886-1944), žy- maus antikos istori- 
ko profesoriaus sūnus, savo moksline orientacija yra daugiau socialinis 


nei civilizacijos istorikas. Jis yra „ne abstrakčių sistemų kūrėjas, o tyrinė- 
tojas“ (L. Febvre'as). M. Blocho mokslinių interesų sritis - viduramžių mate- 
rialinės ir agrarinės kultūros istorija, kurios pažinimą jis siejo su pagrindiniu 
istorijos pažinimo objektu — žmogumi visuomenėje. Todėl istorijos įvykius laiko 
žmonių kolektyvinio gyvenimo įvykiais. 

M. Blochas, kaip ir L. Febvre'as, orientavosi į lyginamąją bei kompleksinę 
tyrinėjamosios epochos analizę, siekė visuminiu žvilgsniu aprėpti įvairius vi- 
duramžių materialinės ir dvasinės kultūros aspektus (agrarinė, technikos, poli- 
tinių idėjų, valdžios santykių istorija ir pan.), įsiskverbti į pagrindines mąsty- 
mo kategorijas, netgi pragaro fobijas. Itin svarbia kultūros ir socialinės istorijos 
dalimi čia tapo mentaliteto istorija, kuri buvo „Analų“ mokyklos metodologijos 
pagrindas, nepraradęs vertės ir šiuolaikinėje humanistikoje. M. Blocho nuo- 
mone, tik sistemiškai ir lyginamuoju metodu rekonstruodami konkretaus civi- 
lizacijos ar jos tarpsnio mentaliteto istoriją, pagrindines tam tikros epochos žmo- 
nėms būdingas mąstymo kategorijas, mokslininkai gali apibūdinti tyrinėjamos 
visuomenės, epochos, civilizacijos savitumą. M. Blochas savo mentalitetų isto- 
rijos tyrinėjimuose peržengė prancūzų kultūros istorijos ribas ir mąstė plates- 
nėmis Vakarų civilizacijos istorijos kategorijomis. 

Prieš paskelbdamas 1928 m. Revue de synthėse historigue („Istorinės sintezės 
žurnalas“) programinį tekstą manifesta Pour une histoire comparée des sociétés 
européennes („Dėl lyginamosios europinių visuomenių istorijos“) M. Blochas 
daug konsultavosi su žymiais istorikais bendraminčiais H. Pirenne'u, H. See, 
H. Berru ir Ch.-V. Langlois, siekdamas paskatinti seniai pribrendusių lygina- 
mųjų istorijos studijų plėtotę. „Aš nesiekiu „atskleisti“ naujo principo, — rašė 
jis. - Lyginamasis metodas gali labai daug; manau, kad šiandien šio universa- 
laus ir efektingo metodo taikymas istoriniuose tyrinėjimuose yra labai reika- 
lingas ir neatidėliotinas“ [Bloch, t. XLVI, 1928, p. 15]. 

Savo viltis M. Blochas siejo su 1919 m. Osle įkurto Lyginamųjų civilizaci- 
jos studijų instituto veikla, kurio vadovybė telkė daugelio šalių mokslininkus. 
Tačiau pasiekti rezultatai M. Blocho nepatenkino. Jam atrodė, kad lyginamojo 
metodo teikiamos galimybės lyginamuosiuose istorijos ir civilizacijų tyrinėji- 
muose nevisiškai panaudojamos, nes paskiri įvairių valstybių mokslininkų ty- 
rinėjimai sudėtingų civilizacijos problemų iš esmės neišsprendžia. Lyginama- 
sis metodas, jo įsitikinimu, turi aprėpti ne tik bendriausius lyginamųjų civiliza- 
cijų bruožus, tačiau ir visų smulkesnių sudėtinių jų dalių pažinimą. 1930 m. 
„Analuose“ paskelbtame straipsnyje M. Blochas ragino tyrėjus atmesti nacio- 
nalistinius prietarus ir kartu „įgyvendinti šį kilnų bendrą tikslą“. 

M. Blochas plačiai vartojo lyginamosios istorijos (pranc. l'histoire comparée) 
sąvoką. Lyginamąją istoriją jis traktavo kaip sudėtinę dalį istorijos filosofijos 
arba bendrosios sociologijos disciplinų, kurių tikslas - teikti mokslininkams 
patikimus techninius instrumentus, t. y. metodus, padedančius išsamiai lygin- 
ti civilizacijas. Kritiškai vertindamas savo meto lyginamųjų civilizacijos studijų 
padėtį, jis nurodė pagrindinius šios srities trūkumus. Pirmiausia — plačiai tre- 
čiajame dešimtmetyje išplitęs lyginamosios istorijos terminas ir su juo glau- 
džiai susijęs lyginamasis metodas išgyvena daugeliui mokslo terminų būdingą 
likimą, praranda tikrąją prasmę. Netinkamai vartojant šiuos terminus atsirado 
daug dviprasmybių ir abejonių jų efektyvumu, kadangi lyginamojo metodo 
sąvoka humanitariniuose ir socialiniuose moksluose siejama su dviem visiškai 
skirtingomis intelektinėmis procedūromis. 

Analizuodamas lyginamosios metodologijos taikymą skirtingiems moks- 
lams nuosekliausiai išplėtotus principus M. Blochas regi vadinamųjų primity- 
viųjų civilizacijų studijose ir A. Meillet lyginamojoje lingvistikoje. „Lingvistika, 

—saké A. Meillet, - turi sukurti naują lyginamąją metodologiją“ [Meillet, 1925, p. 
82]. Tik lingvistai, - sakė M. Blochas, - nuosekliai rūpinasi išskirti šias dvi skirtin- 
gas intelektines procedūras ir aiškiai formuluoja „požiūrio taškus tinkamus istori- 
kams”. Iš A. Meillet išplėtotos lyginamosios lingvistikos M. Blochas perėmė dviejų 
skirtingų lyginamosios analizės procedūrų priešpriešą ir perkėlė ją į istorijos bei 
civilizacijos tyrinėjimus. 

Pirmoji procedūra - palyginti pasirenkami du ar trys autonomiškų socia- 
linių organizmų, atskirtų vienas nuo kito teritorijos ir laiko atžvilgiu, reiški- 
niai, antroji - lyginami iš pirmo žvilgsnio lyg analogiški du ar trys greta ir tuo 
pačiu metu esančių visuomenių reiškiniai. Nors abiem atvejais lyginamosios 
analizės procedūros, nepriklausomai nuo pasirinktų objektų, yra identiškos, 
tačiau jų rezultatai skirtingi. 

Lyginamojoje lingvistikoje išplėtotoms metodologinėms priemonėms bü- 
dingas atribojimas nuo susiklosčiusių mąstymo stereotipų duoda galimybę 
kryptingai sugretinti ir palyginti įvairias kalbas. Nuosekli lyginamoji, pavyz- 
džiui, indoeuropiečių kalbų, analizė neginčijamai išryškina jų artimumą ir gi- 
miniškumą palyginti su kitų grupių kalbomis. Toliau plėtodami lyginamosios 
metodologijos principus, mokslininkai, skverbdamiesi prie archajiškiausių kal- 
bos sluoksnių, gali nustatyti pirmapradę motininę kalbą“ [Bloch, 1995, p. 116]. 

Lyginamojoje lingvistikoje išplėtota giminiškų indoeuropiečių kalbų ir pir- 
mapradės kalbos ištakų tyrinėjimo metodologija, M. Blocho nuomone, gali la- 
bai padėti aiškintis sudėtingą civilizacijų sąveiką. Ji išryškina ne tik kultūrų 
skirtumus, panašumus, tačiau ir archajiškiausių žmonijos kultūros formų išta- 
kas. Nuoseklus lyginamosios analizės principų įgyvendinimas, nekreipiant dė- 
mesio į daugelį lyginamų civilizacijų kultūros formų nepanašumų, keistumų, 
atskleidžia jų bendros kilmės šaknis ir atrodančių tolimomis kultūros formų 
vienalytiškumą. Lyginant skirtingų civilizacijų kultūros elementus, jų raidą, 
anot M. Blocho, galima tikrinti hipotezes, paremtas analogijos principais, taip 
pat užpildyti civilizacijos istorijos dokumentacijos spragas, numatyti naujas 
tyrinėjimų perspektyvas, išaiškinti civilizacijos reliktų ir raidos nesuprantamų 
kultūros formų prasmę. 

Pirmenybę mokslininkas teikė ne izoliuotiems lyginamųjų civilizacijų fak- 
tams ar institucijoms (taip paviršutiniškai išryškintos analogijos, jo nuomone, 
lemia klaidingas išvadas), o būtent vientisoms sistemoms, arba socialiniams 

kompleksams, į kuriuos įtraukiami šie institutai ir kurie lemia jų pobūdį. Remda- 
masis tokiomis metodologinėmis nuostatomis, M. Blochas atskleidė tipiškus Vaka- 
rų Europos feodalizmo ir feodalinių Japonijos socialinių struktūrų panašumus 
[Bloch, 1968, p. 610-612]. 

Tačiau civilizacijos, tautos, epochos istoriją „Analų“ mokykla traktavo ne 
tik kaip lyginamąją sociokultūrinių organizmų analizę, o pirmiausia kaip žmo- 
nių ir jų mąstymo struktūrų transformacijų laiko atžvilgiu tyrinėjimus. Menta- 
litetas, kaip minėjome, yra pamatinė pirmosios „Analų“ mokyklos kartos me- 
todologijos kategorija, nes istorijos objektu jie laikė žmonių sąmonę. Todėl, 
analizuodamas žmonių kolektyvinės sąmonės struktūras, mokslininkas gali su- 
prasti istorijos ir civilizacijos procesų esmę. Istorijos problematika čia per žmo- 
gų tiesiogiai susiejama su psichologija, kadangi istorijos faktai yra kartu ir psi- 
chologiniai faktai, nes istoriją kuria žmogus. Kita vertus, socialinės tikrovės 
atskleidimas, kuris yra istorijos tikslas, taip pat vyksta ir yra suvokiamas tik 
remiantis žmogaus sąmone, o joje siejasi visi suvokiami socialiniai reiškiniai. 

Iš E. Durkheimo perėmę mokyklos „totalinio“ (vientiso) žmogaus tyrinė- 
jimo, pasitelkiant įvairių mokslų laimėjimus, idėją, „Analų“ mokyklos kūrėjai 
ją visapusiškai išplėtojo, dėl to istorinėje antropologijoje atsirado sudėtinga 
kompleksinė sąmonės struktūrų pažinimo sistema, kuri turės didžiulę įtaką 
kokybiškai naujo sintetinio kultūros mokslo - kultūrologijos - metodologijai. 

„Analų“ mokyklos kūrėjų tikslas — plačiai kompleksiškai tirti visuomenę 
ir kultūrą, remiantis naujausiais humanitarinių, socialinių, gamtos mokslų duo- 
menimis, kurie vienas kitą turi papildyti, gvildenant sudėtingą civilizacijos is- 
toriją. Todėl jie „Analų“ žurnale sutelkė įvairių mokslų specialistus (sociologą 
M. Halbwachs'a, geografa H. Baulinga, lingvista A. Meillet, psichologą Ch. Blon- 
delį) ir, formuodami tarpdisciplininių kultūros istorijos tyrimų programą, ragi- 
no istorikus praeities kultūros tyrinėjimams pasitelkti antropologijos, sociolo- 
gijos, ekonomikos, lingvistikos, religijotyros, menotyros, techninių ir kitų moks- 
lų metodus bei naujausius duomenis. 

L. Febvre'as ir M. Blochas veržėsi iš binarinio mąstymo priespaudos, atsi- 
sakė antitezių veiksmas ir atoveiksmis (pranc. action ir reaction), judėjimas ir 
pasipriešinimas (pranc. mouvement ir resistance), pastovumas ir permainos 
(pranc. permanence ir changements), bet tikėjo, kad, atmetęs praeities dogmas, 
„Naujas istorijos mokslas“ vientisu sintetiniu žvilgsniu pajėgs aprėpti daugelį 

civilizacijos aspektų, savo uždaviniams įgyvendinti pasitelkę įvairius moks- 
lus. Taip teoriškai grindžiama kokybiškai naujos kompleksinės „totalinės“, ar- 
ba „globalinės“, istorijos tyrinėjimų strategija ir metodologiniai principai. „Ana- 
lų“ mokyklos pradininkai išplėtė istorijos ir istorinės antropologijos tyrinėji- 
mus: ėmėsi daugybės anksčiau ignoruotų žmogaus gyvenimo ir jį supančio 
pasaulėvaizdžio sričių, glūdinčių analizuojamos epochos žmonių sąmonėje, 
tradicinėse nuostatose. Ši nauja „išplitusi istorinės antropologijos teritorija“ 
apima socialinių fobijų, neigiamų emocijų, kolektyvinės psichozės, kaltės, kul- 
tūros, skirtingų asmenybės identiškumo laipsnių ir daugybės kitų reiškinių 
pažinimą. Nors „Analų“ mokyklos kūrėjai tyrė Vakarų civilizacijos istoriją, ta- 
čiau iš esmės jie atsiribojo nuo bet kokių eurocentrizmo apraiškų, taip pat gili- 
nosi ir į pasaulinę istoriją. 

„Totalinės istorijos“ metodologija nepretendavo aprėpti pasaulinę istoriją. Ji 
sutelkė dėmesį į tam tikrą laiko tarpsnį ir apėmė vietinės konkrečios vietovės, 
netgi apskrities istoriją. Tačiau žmonių, gyvenančių šioje konkrečioje laiko atžvil- 
giu geografinėje teritorijoje, kultūrą tikslinga gvildenti remiantis daugeliu regėji- 
mo taškų ir rakursų, kad geriau pažintume kultūros bei žmogaus gyvenimo dau- 
giaplaniškumą, atsiradusį veikiant daugybei skirtingų veiksnių. „Totalinės istori- 
jos“ metodologija neskirsto žmonių gyvenimo į politinę, ekonominę, religinę, 
estetinę, etine ar kitokią „dalinę istoriją“. Tai - istorija, kurioje dėmesio centras 
nuolatos krypsta nuo vieno jos aspekto prie kito, aprėpdamas visą tyrinėjamo 
objekto istorinės ir kultūrinės būties įvairovę. 

„Analų“ mokykloje ypatingą svarbą įgavo pats mokslinio pažinimo pro- 
cesas, įvairiapusės metodologijos priemonės, konstruktyvus mokslininko vaid- 
muo, esmiškai naujas mąstymo stilius, tyrėjo sugebėjimas koreguoti pažinimo 
procedūras, instrumentus, kaitalioti regėjimo ir analizės taškus, apeliuoti į dau- 
gybę „periferinių“ mokslinio pažinimo sričių. Nurodydamas, kad nė vienas 
egiptologas neregėjo Ramzio, besiremiančio liudijimais apie praėjusias epo- 
chas, M. Blochas taikliai palygina istoriko darbą su detektyvo, kuris vaizdžiai 
papunkčiui atkuria paveikslą to nusikaltimo, kuriame pats nedalyvavo. 

„Analų“ mokyklos civilizacijos ir kultūros reiškinių pažinimo metodologi- 
nių prieigų gyvybingumo priežastis yra ta, kad jos šalininkai nepervertino pa- 
skirų metodologinių procedūrų reikšmės, o taikė jas kompleksiškai, siedami su 
konkrečiu tyrinėtojo keliamu uždaviniu, tyrimo objektu. Jų metodologinės prie- 

monés itin lanksčios, priklausomai nuo konkrečių uždavinių nuolatos keitėsi, at- 
sinaujino. Neatsitiktinai L. Febvre'as „Naujųjų analų“ manifeste konstatavo, kad 
„„Analai“ keičiasi taip pat kaip ir viskas apie juos: žmonės, daiktai, glaustai kal- 
bant, visas pasaulis“ [Febvre, 1965, p. 35]. 

Vadinasi, įvairiais aspektais analizuodami konkrečios civilizacijos ar epo- 
chos kultūrą, „Analų“ mokyklos kūrėjai sutelkė dėmesį į visuomenės apskri- 
tai, jos giluminių mentaliteto struktūrų, įvairiausių socialinių ryšių tyrinėji- 
mą. Toks požiūris svarbiausiu laiko daugiaaspektį antropologinį kultūros reiš- 
kinių tyrinėjimo principą, kompleksines metodologijas, nuolatinį gretimų 
mokslo sričių ir laimėjimų pasitelkimą, istorinio-kultūrinio proceso pažinimą 
„iš vidaus“, per žmogų, jo mentaliteto sąmonės ir pasąmonės struktūras, kas- 
dienio gyvenimo faktus, plačiai remiantis „suprantančiosios“ hermeneutinės 
metodologijos principais. Visuminis („totalinis“) požiūris į pamatines civiliza- 
cijos istorijos problemas, kompleksinės tarpdisciplininės metodologijos prin- 
cipų taikymas kultūros tyrinėjimuose turėjo stiprų poveikį kokybiškai naujo 
sintezuojančio įvairių kultūros mokslų laimėjimus kultūrologijos mokslo taps- 
mui ir jame besiformuojančios lyginamosios kultūrologijos metodologinių prie- 
monių tobulėjimui. L. Febvre'o ir M. Blocho iškeltas metodologines idėjas to- 
liau koregavo ir vaisingai plėtojo „Analų“ mokyklos antrosios bei trečiosios kar- 
tos korifėjai E Braudelis, G. Duby, J. Le Goffas, R. Mandrou, E. Le Roy Ladurie, 
P. Chaunu bei daugelis kitų istorinės antropologijos šalininkų. Vėlesnių kartų 
mokslininkai istorinių kultūrinių tyrinėjimų tikslą siejo ne su autonomiškais 
mentalitetu istorijos tyrinėjimais, o su mentaliteto esminių bruožų bei funkci- 
jų pažinimu civilizacijos istorijoje. 

Žymiu pirmosios XX a. pusės lyginamosios filosofijos ir estetikos kūrėju 
tapo L. Lėvy-Brūhlio mokinys prancūzų indologas, filosofas ir komparatyvis- 
tas Paulis Masson-Ourselis (1882-1956). Savo mokytojui dedikuotame progra- 
miniame veikale La philosophie comparėe („Lyginamoji filosofija“, 1923) ir dau- 
gelyje filosofijos, estetikos bei orientalistikos problemoms skirtų studijų jis iš- 
ryškina žmonijos dvasinės evoliucijos bendrumo idėją. Pasitelkdamas A. Com- 
te'o ir L. Lévy-Brühlio pozityvistinės lyginamosios metodologijos principus jis 
lygino skirtingų civilizacijų kultūros bruožus, filosofines, estetines, etines idė- 
jas, analogiškus problemų kėlimo ir sprendimo variantus. „Šis skirtingų [kul- 
tūros] bruožų lyginimas yra labai svarbus ir įdomus uždavinys, drąsų istoriką 
gali klaidinti paskirų antraeilių detalių žavesys, tačiau kiekviena jų yra tik vie- 
nos vientisos melodijos variacijos. Neverta ignoruoti to, ką jos turi bendra pa- 
dedančio apibūdinti visą žmoniją“ [Masson-Oursel, 1923, p. 16]. 

Tęsdamas L. Lévy-Brühlio tradiciją „civilizuotų“ tautų priešpriešinimą „ne- 
civilizuotoms“ P. Masson-Ourselis aiškino kaip mąstymo dogmatiškumo pasi- 
reiškimą. Antitezė „civilizuotos“ ir „necivilizuotos“ tautos, jo nuomone, yra 
pasmerkta išnykti, nes nėra visuomenių be tam tikro civilizuotumo [Ten pat, 
p. 16]. Mokslininkas yra autoritetingas to meto klasikinės indų filosofijos, este- 
tikos ir orientalizmo istorijos žinovas. Jis prieštaravo primityviam Vakarų moksle 
vyravusiam eurocentrizmui, ragino civilizacijos istoriją nagrinėti plačiau, su- 
vokti, kad įvairių humanistikos sričių istorija — tai ne išimtinai antikinės ir Va- 
karų krikščioniškosios tradicijos istorija, o kolektyvinės daugelio skirtingų ci- 
vilizacijų ir tautų kūrinys. Jis pagrįstai kritikavo Vakaruose itin sureikšmintą 
graikų kultūros ir filosofijos svarbą, požiūrį į graikų filosofiją kaip į neginčija- 
mą mąstymo etaloną. Įvairioms žmonijos civilizacijos kultūros formoms pa- 
žinti jis taikė lyginamosios analizės, daugiataškio regėjimo ir blaivaus reliaty- 
vizmo principus. Mokslininkas priminė, kad tūkstantmetes kultūros ir mąsty- 
mo tradicijas turinčių indų bei kinų mąstytojų požiūriu, graikų filosofija nere- 
tai buvo traktuojama kaip paviršutiniškas nesuvokiantis esmingiausių būties 
problemų „barbarų mąstymas“. 

XX a. pradžioje Prancūzijoje suklestėjus orientalizmui, paskelbus įvairius 
neeuropinių civilizacijų kultūros, filosofijos, religijos aspektus tyrinėjančias 
S. Lėvy, A. Fuchet, A. Maspero, M. Granet, L. Renou, J. Filliozat'o, G. Dumėzi- 
lio, R. Grousset, A. Moretto ir daugelio kitų didžių orientalistų studijas, P. Mas- 
son-Ourselio nuomone, jau nebegalima ignoruoti didžiųjų Rytų civilizacijų ir 
rašyti netikroviškas eurocentrines humanitarinių mokslų istorijas. Anot moks- 
lininko, įvairias žmonijos dvasinės kultūros sritis pozityviai galima pažinti tik 
atsiribojant nuo pasenusių eurocentrinių mitų ir pereinant prie lyginamosios 
Rytų bei Vakarų civilizacijų filosofijos, estetikos, religijos, etikos ir meno anali- 
zės. Jis sąmoningai vengia „Rytų“ (pranc. Orient) ir orientalizmo (pranc. orien- 
talisme) terminų, nes laikė juos pernelyg abstrakčiais ir reikalaujančiais nuola- 
tinio patikslinimo. Šie terminai yra eurocentrinės pasaulėžiūros produktas, ka- 
dangi žmonijos civilizacijos istoriją modeliuoja iš fiksuoto europinio regos taš- 
ko. Šį požiūrį remia taiklus pastebėjimas, kad jei terminas Orient reiškia Rytus, 
tuomet Taičio salynas ir Kalifornija yra Rytai indoneziečiams, o Australijos gy- 
ventojams sąvokos rytietiškas ir vakarietiškas apskritai praranda prasmę [Mas- 
son-Oursel, 1953, p. 355]. 

Kita vertus, apeliuodamas į filologijoje įsitvirtinusį lyginamąjį metodą, besi- 
remiantį prielaida apie daugelio indoeuropiečių kalbų giminiškumą, mokslinin- 
kas pripažino, kad filologai ne klaidžioja apgraibomis, o suranda tvirtą teorinį ir 
metodologinį pamatą, padedantį jiems aptikti ne tik Rytų ir Vakarų civilizacijų 
skirtumus, tačiau ir bendrybes. Todėl ragina įvairių humanitarinių mokslų spe- 
cialistus plėsti tarpkultūrinius tyrimus ir plačiau, be ideologinių prietarų, nagri- 
nėti pasaulinės kultūros, filosofinės, estetinės minties raidos istoriją lyginamuoju 
metodu. Svarbiausias jos pažinimo instrumentas - lyginamosios studijos. Tik įtrau- 
kiant į vienodą regos lauką įvairių civilizacijų dvasinės kultūros tradicijas, kau- 
piantir lyginant pozityvias žinias galima naujai ir objektyviai rekonstruoti visuo- 
tinę filosofijos, estetikos, etikos ir kitų mokslų istoriją. 

Lyginamosios P. Masson-Ourselio filosofijos tikslas - lyginti tris didžią- 
sias - indų, kinų ir Vakarų filosofinės minties tradicijas. Jis atmetė eurocentriz- 
mą. Glaustai apžvelgęs kiekvienos minėtų filosofinių tradicijų ypatumus moks- 
lininkas teigia, kad jokia iš jų negali pretenduoti į visos žmonijos mąstymo 
išraišką, nors kiekviena turi specifinių bruožų ir neabejotiną vertę. Tai sufor- 
mavo metodologinę nuostatą, jog savo teiginių ir išvadų filosofijos mokslas 
negali laikyti reikšmingais visoms civilizacijoms tol, kol jo objektas tiriamas 
apsiribojus tik vakarietiško mąstymo tradicijos iškeltomis idėjomis, požiūriais į 
pamatinės žmogaus būties ir jį supančio pasaulio problemas. Todėl, atsiriboju- 
si nuo eurocentrinės mąstymo tradicijos, kokybiškai nauja, pozityvi filosofija 
lyginamiesiems tyrinėjimams turi pritaikyti svarius žmonijos istorijoje sukur- 
tus mąstymo modelius [Masson-Oursel, 1923, p. 17]. Pavyzdžiui, indų civili- 
zacija P. Masson-Ourselis laikė visiškai unikaliu, skirtingų filosofinių idėjų pa- 
sauliu, kur tai, kas pripažinta kaip jau įveiktas minties raidos etapas ne išnyks- 
ta, o susipina į gausybę skirtingų mąstytojų mokymų ir skatina įvairias idėjas. 
Toliau ignoruoti neeuropinių mąstymo tradicijų savitumo ir kalbėti apie „filo- 
sofiją apskritai“ jau neleistina. 

Teigdamas jungiančios įvairias civilizacijos istorijoje susiformavusias mąs- 
tymo tradicijas visuotinės lyginamosios filosofijos būtinybės idėją mokslininkas kar- 
tu ypatingą dėmesį skyrė kūrimui naujų moksliškumą garantuojančių metodų, 
kurie lyginamuoju aspektu tyrinėtų genetiškai nesusijusias mąstymo tradici- 
jas. Pozityvistinei metodologijai būdingą orientaciją į objektyvią faktų analizę 
jis papildė reikalavimais remtis lyginamaisiais indų, kinų, Vakarų filosofijos is- 

torijos faktų tyrinėjimais ir atsiriboti nuo nekritiško menamai universalių savajai 
civilizacijai būdingų mąstymo principų pervertinimo. Todėl moksliniai tyrinėji- 
mai pagrįsti reikalavimu: „Filosofija turi būti lyginamoji“ [Ten pat, p. 32]. 

Pagrindinis lyginamosios filosofijos principas - analogija, skirtingų mąsty- 
mo tradicijų gretinimas ir lyginimas. Lyginamoji analizė gali atskleisti ir gretina- 
mų mąstymo modelių panašumus, ir skirtumus, tačiau svarbiausias jos užda- 
vinys - nustatyti bendrus visoms mąstymo tradicijoms principus. Šią idėją moksli- 
ninkas įvairiapusiškai pagrindė lygindamas indų ir Vakarų Europos viduram- 
žių estetikos principus - jis kaip ir A. Coomaraswamy aptiko labai artimą pa- 
matinių pozicijų giminiškumą. Mokslininkas įrodinėjo, kad abiem tradicijoms 
svetima meno menui idėja, juose „amatininkas“ ir „menininkas“, „grožis“ ir 
„naudingumas“ yra neatsiejami vienas nuo kito [Masson-Oursel, 1936, p. 454]. 
Kita vertus, jis nurodė ir šių tradicijų skirtumus, pirmiausia tai, kad joks sansk- 
rito terminas neatitinka vakarietiškos grožio sąvokos. Visai indų-iraniečių es- 
tetikos tradicijai ypač svarbi šviesa, spindesys. Didžiausias lyginamojo metodo 
pranašumas ir vertė - kad „jis išplečia, patikslina, pakeičia ir koreguoja mūsų 
pažinimą“ [Masson-Oursel, 1923, p. 100]. 

Vadinasi, P. Masson-Ourselis, įrodęs Vakarų filosofinės tradicijos preten- 
zijų į universalumą nepagrįstumą, pirmasis Vakarų komparatyvistikoje nuo- 
sekliai pagrindė kokybiškai naujos lyginamosios filosofijos idėją. Jos tikslas — 
įtvirtinti reliatyvizmo principus ir be ideologinių apribojimų įvertinti kitų ne- 
europinių civilizacijų suformuotus ne mažiau vertingus nei Vakarų mąstymo 
modelius. Nuoseklus eurocentrizmo paneigimas ir filosofinio reliatyvizmo prin- 
cipų įtvirtinimas bei lyginamosios pozityvistinės metodologijos taikymas P. Mas- 
son-Ourselio koncepcijoje tapo patikimas realios visuotinės filosofijos istorijos 
rekonstravimo pagrindas. 

Carlas Gustavas Jungas (1875-1961) - vienas iškiliausių XX a. mąstytojų, 
kurio idėjos labai paveikė civilizacinės komparatyvistikos raidą. Sukūręs ori- 
ginalių idėjų visetą, jis kartu padėjo savo sekėjams perprasti slėpiningus žmo- 
gaus psichikos bei civilizacijos procesus. Šveicarų mokslininko išplėtotos te- 
orijos itin išpopuliarėjo dėl universalaus jo mąstymo, leidusio pritaikyti jas 
įvairioms kultūros sritims. 

C. G. Jungas labai domėjosi Rytų, ypač Indijos, Kinijos, Japonijos ir Tibe- 
to, civilizacijomis, jų mitologija, religija, psichologija, parašė metodologiškai 
svarbias studijas apie Rytų ir Vakarų psichologinius bei mąstymo tipus. Savo 
daugialype kultūrine ir moksline veikla jis tiesė savitarpio supratimo tiltus tarp 
Rytų ir Vakarų civilizacijų. 

Mastytojas nusivylęs Vakarų civilizacijos kultūros vertybėmis ir simboliais, 
jos „dieviškuoju išrinktumu“, tačiau iškelia tradicinių Rytų tautų kultūras: jose 

mokslininkas regi patikima atsvara besaikiam Vakaru racionalizmui, pragmatiz- 
mui, nekritiškam susižavėjimui mokslo ir technologijos pažanga. C. G. Jungo, kaip 
ir vėlyvojo M. Heideggerio, gyvenimo, pasaulio suvokimo ir mąstymo stilius gi- 
miniškas daoistų pasaulėžiūros nuostatoms. „C. G. Jungą, - teigė artimiausia jo 
mokinė bei kolegė M. L. von Franz, - žavėjo daoizmas, ir jis gyveno remdamasis 
daoizmo filosofija“. Jai pritarė ir kitas kolega - K. A. Meieris: „Taip, jis buvo daoiz- 
mo šalininkas, o žmonės šiandien nesupranta, kad jo priešybių psichologija iš 
esmės yra daoistiné" [Rosen, 1966, p. 20]. 

C. G. Jungas gimė 1875 m. Kesvile greta Bazelio Rytų kalbas studijavusio 
filologijos daktaro pastoriaus šeimoje. Baigęs mokyklą, jis studijavo gamtos 
mokslus ir mediciną Bazelio universitete. 1902 m. apgynęs disertaciją, išvyko 
tobulintis į Paryžiaus universitetą ir Collėge de France, kur, vadovaujamas P. Ja- 
net, gilinosi į psichopatologinius reiškinius. 

Ankstyvuosiuose veikaluose C. G. Jungas aiškino okultinius reiškinius, 
mediumo patirtį, kaip savitą psichinės patologijos apraišką. Jis tikėjo, kad eks- 
perimentais paremtas mokslas atskleis okultizmo „mįslingumą“ ir ypatingą pa- 
sąmonės reikšmę kultūrai, žmogaus gyvenimui bei kūrybinei veiklai. 1907 m. 
C. G. Jungas susipažino su S. Freudu ir įstojo į jo vadovaujamą Vienos psicho- 
analitikų mokyklą, kurioje greit iškilo kaip originalių veikalų, paveiktų klasi- 
kinės psichoanalizės idėjų, autorius. 1912 m. išleista knyga Wandlungen und 
Symbole der Libido („Libido virsmai ir simboliai“) parodė, kad subrendęs moks- 
lininkas nuo klasikinės psichoanalizės atsiribojo. 

Atokioje Ciuricho ežero pakrantėje Bolingene nusipirkęs žemės sklypą, 
C. G. Jungas pastatė atsiskyrėlio namą - vadinamąjį Bokštą. Čia, sąmoningai 
atsisakęs civilizacijos teikiamų patogumų - elektros, vandentiekio, telefono, jis 
it atsiskyrėlis daoistas sėmėsi iš šaltinių vandenį, kapojo židiniui malkas, küre- 
no krosnį, gamino maistą, mėgavosi natūralaus gyvenimo ir gamtos grožiu. 

Iš savo citadelės mokslininkas periodiškai leidosi į ilgai trunkančias eks- 
pedicijas: aplankė Alžyrą, Tunisą, Kongą, Meksiką, gyveno tarp pueblo gen- 
ties indėnų, Afrikos masajų, tyrinėjo šių genčių mitologiją, tikėjimus, senuo- 
sius ritualus. Jį itin domino senieji filosofiniai, religiniai, alchemijos, astrolo- 
gijos kinų ir indų tekstai. 1928 m. kartu su garsiu vokiečių orientalistu R. Wil- 
helmu jis pasinėrė į daoizmo filosofijos bei alchemijos studijas, o nuo 1935 m. 
domėjosi Tibeto ir Indijos kultūros, filosofijos, psichologijos tradicijomis. Po 

trejų metų įgyvendino seną svajonę - išvyko į Indiją ir Ceiloną. Gausi ekspedi- 
cijose po įvairias pasaulio šalis surinkta medžiaga sustiprino kultūrologinę C. G. 
Jungo tyrinėjimų orientaciją. Jis įsitikino, kad giliausius žmogaus psichikos lyg- 
menis atskleidžia ne psichoterapinė praktika, o senieji tikėjimai, alchemija, astro- 
logija, telepatija, numerologija, parapsichologija, metapsichozė ir kitos „periferi- 
nės“ pažinimo sritys, kurios suteikia itin vertingos medžiagos giluminiams psi- 
chikos ir kultūros procesams pažinti. 

C. G. Jungo civilizacijos koncepcija formavosi veikiama romantinės, ira- 
cionalistinės, psichoanalitinės tradicijos (A. Schopenhaueris, E. von Hartman- 
nas, E Nietzsche, W. Dilthey'us, H Bergsonas, L. Lėvy-Brūhlis, G. Lebonas, 
J. M. Charcot, S. Freudas) ir įvairių Rytų filosofinių bei psichologinių teorijų. 
Kitaip nei S. Freudas, kuris savo psichoanalitinės kultūrologijos ištakas rūpes- 
tingai slėpė, pavyzdžiui, neabejotiną A. Schopenhauerio ir E Nietzsche's idėjų 
poveikį, C. G. Jungas didžiai vertino šių mąstytojų idėjas ir atvirai kalbėjo apie 
savo civilizacijos teorijos ištakas. 

Jo pasaulėžiūrą veikė lyginamosios Indijos, Tibeto, Kinijos, Japonijos filo- 
sofijos, psichologijos, religijos, mitologijos, daoizmo filosofijos, jogu psicholo- 
gijos ir meditacijos studijos. Lyginamosios mąstytojo studijos diegė Vakaruose 
kokybiškai naują tradicinių Rytų civilizacijų vertybių sampratą. Nuo 1916 m. 
iki gyvenimo pabaigos jis piešė mandalas. 

Rašydamas komentarus leidiniams Das Geheimnis der golden Blūte. Ein chi- 
nesisches Lebensbuch („Aukso žiedo paslaptis. Kinų gyvenimo knyga“, 1929/1965), 
Das tibetanische Totenbuch („Tibeto Mirusiųjų knyga“, 1935/1960), Das tibetani- 
sche Buch der Gróssen Befreiung („Tibeto Didžiojo išsilaisvinimo knyga“, 1939/ 
1955), įvadus į Die Grósse Befreiung. Einführung in den Zen-Buddhismus („Didysis 
išsilaisvinimas“. Įvadas į dzenbudizmą“, 1939/1958), Uber den indischen Heiligen 
(„Indijos šventieji“, 1944), Yijing („Permainų knyga“, 1950), straipsnius Yoga und 
der Western („Joga ir Vakarai“, 1936), Die trūumende Welt Indiens („Indijos svajų 
pasaulis“, 1939), Was Indien uns lehren kann („Ko mus gali išmokyti Indija“, 1939), 
Uber Mandalasymbolik („Apie mandalų simboliką“, 1938/1950) ir Mandalas („Man- 
dalos“, 1955), analizuodamas daoizmo, dzen tekstus, jis išryškino Rytų ir Vaka- 
rų tautų mąstymo principų bei psichologijos skirtumus. Psichoanalizės laimėji- 
mus jis vertino kaip pradžiamokslį palyginti su Rytų psichologijos tradicinių 
sistemų principais. 

Daugelis pamatinių C. G. Jungo idėjų tiesiogiai išsirutuliojo i$ S. Freudo 
teorijų, su kuriomis jis nuolatos polemizavo, apmąstydamas daugelį ortodoksinės 
psichoanalizės idėjų. C. G. Jungo idėjos buvo revoliucingos tuo, kad, plėtodamos 
S. Freudo „giluminės psichologijos“ (die Tiefenpsychologie) nuostatas, atskleidė daug 
naujų žmogaus psichikos aspektų, praplėtė mūsų žinias apie sudėtingą pasąmo- 
nės pasaulį, padėjo suvokti jo galią, ypatingą svarbą kasdieniam žmogaus gyveni- 
mui ir kultūrai. 

Savo veikaluose mokslininkas vengė sistemiškų teorinių konstrukcijų, jam 
būdinga daugiasluoksnė mąstysena, paini terminija. Paslaptingi psichikos perso- 
nažai, nuolatinės aliuzijos į įvairias kultūros ir periferines mokslo sritis, kitų civi- 
lizacijų mitologiją, religiją, psichologiją, filosofiją nuolat trikdė jo skaitytojus ir 
tapo aršios oponentų kritikos objektu. Perdém emocionalüs kritikai tarsi pamiršo, 
kad pagrindinis C. G. Jungo „pažinimo archeologijos“ objektas yra nepaprastai 
sudėtingi, sunkiai fiksuojami, iracionalūs, be paliovos kintantys procesai, kuriuos 
galima sisteminti tik pačiais bendriausiais bruožais, darant nuolatines išlygas. 

Fanatiškai tikėdamas racionalaus proto, mokslo galia, S. Freudas linko į 
sistemišką mokslinę analizę, galutines formuluotes, ieškojo paskutinių tiesos 
instancijų. C. G. Jungas priešingai - buvo intuityvistas, plačios humanitarinės 
ir kultūrologinės orientacijos mąstytojas. Jis neigė vienos tiesos monopolį, mąstė 
poetiškai. Kaip ir postmodernistinės civilizacijos teorijos kūrėjai, labiausiai do- 
mėjosi mįslingais civilizacijos ir mokslo marginalijose esančiais „neklasikiniais“ 
reiškiniais, sąmoningai vengė galutinių formuluočių, vienareikšmių atsakymų 
į keliamas problemas. 

Tęsdamas E. Durkheimo ir L. Lėvy-Brūhlio tradiciją, civilizacijos sąvoką 
C. G. Jungas vartojo glaudžiai siedamas su visuomenės kategorija. Jo požiūriuo- 
se į civilizaciją ryškėja antiracionalistinės nuostatos, gyvenimo filosofijos tradici- 
jai būdingas siekimas suartinti kultūrą su gyvenimu, pamatinėmis žmogaus bū- 
ties problemomis. Kaip ir A. Schopenhaueris bei E Nietzsche, jis kalba apie civi- 
lizacijos istorijos procesų iracionalumą, žmogaus įstūmimą į jam priešišką, kupi- 
na tragizmo pasaulį. Dėl to atsiranda istoriosofinių ir eschatologinių motyvų. 

Kita vertus, C. G. Jungo koncepcijoje jaučiamas ir monadologinių teorijų 
poveikis. Kiekvieną civilizaciją jis laikė sąlygiškai užsisklendusiu kultūros ver- 
tybių ir simbolių pasauliu. Jame yra sava kultūros elementų sistemą kurianti 
šerdis, kuri lemia konkrečios civilizacijos kultūros kosmoso savitumą. Kultūrą 

C. G. Jungas tyrinėjo dažniausiai kaip jos santykį su individu, todėl kultūrą traktavo 
kaip individo ar jų grupės kūrybinės veiklos ir integracijos į socialinį gyvenimą 
produktą. Kultūrinė veikla skatina individualizaciją, tai yra atsiranda pusiausvyra 
tarp sąmonės ir pasąmonės. Vadinasi, kultūros tikslas - padėti žmonijai interpretuoti 
archetipinę simboliką ir kartu skatinti individualizavimo procesą. 

Archajiškų pasąmonės pirmavaizdžių reikšmė psichiniam žmogaus gyve- 
nimui ir jo sukurtam kultūros pasauliui, paties C. G. Jungo prisipažinimu, jam 
galutinai paaiškėjo pasinėrus į Rytų mitologijos, religijos, psichologijos, filosofi- 
jos studijas, ypač susipažinus su garsaus vokiečių sinologo R. Wilhelmo daoisti- 
nio traktato „Aukso žiedo paslaptis“ (1929) vertimu ir komentarais. Kinų bei in- 
dų filosofijose jis rado sąmonės ir pasąmonės, tikrovės ir psichinių procesų re- 
liatyvumo pagrindimą. Nors sąmonė ir pasąmonė yra tarsi opozicinės psichikos 
struktūros, tačiau riba tarp jų yra reliatyvi, sąlygiška, nefiksuojama. Sąmonės ir 
pasąmonės santykiai C. G. Jungo koncepcijoje, kaip ir garsiojoje „Permainų kny- 
goje“ bei daoizme, siejosi su reiškiniais, kurie nuolatos keitėsi, pereidinėjo vie- 
nas į kitą ir reiškė veikiau „judėjimą“, „tendenciją“, „procesą“ nei fiksuotą būtį. 

C. G. Jungo civilizacinės komparatyvistikos išeities taškas - E. Durkheimo 
ir S. Freudo mokyklose atlikti pasąmonės struktūrų tyrinėjimai. Visa tai, ką žmo- 
gus žino, tačiau apie ką šią konkrečią būties akimirką negalvoja, ką jis suvokė 
savo juslėmis, ką mąstė, kas potencialiai slypi jame ir gali prasiveržti į sąmonę, 
C. G. Jungas priskyrė pasąmonės turiniui. Itin svarbią pasąmonės dalį sudaro 
iš sąmonės išstumtų liguistų nuotaikų, idėjų, fobijų, emocinių išgyvenimų vi- 
suma, kuri ir yra individualios pasąmonės turinys. „Visų šių išstumtų turinių 
visumą, - aiškino C. G. Jungas, - vadinu individualia pasąmone. Tačiau pasą- 
monėje galime įžvelgti ne tik individualiai įgytų, bet ir paveldimų savybių - tai 
instinktai, kurie skatina veikti. Jie neturi sąmoningos motyvacijos, tačiau yra 
stumiami būtinybės... (šiame giluminiame psychė lygmenyje taip pat aptinka- 
me ir archetipus). Instinktai ir archetipai sudaro kolektyvinę pasąmonę. Vadinu ją 
kolektyvine todėl, kad, kitaip nei individuali pasąmonė, ji sudaryta ne iš indi- 
vidualių ir itin ar ne itin unikalių, tačiau iš universalių ir nuolatos pasikartojan- 
čių turinių“ [Jung, t. 8, 1967, p. 153]. 

Kolektyvinės pasąmonės kategorija tapo ne tik C. G. Jungo civilizacinės kom- 
paratyvistikos, bet ir viena fundamentaliausių XX a. „giluminės psichologijos“ 
bei visos humanistikos sąvokų. Samone mokslininkas aiškino kaip „vėlyvą pasą- 

monės palikuone", išaugusią bekraščiame pasąmonės pasaulyje. Iš čia kilo ir vaiz- 
dingas sąmonės palyginimas su menkute sala bekraščio, gilaus ir audringo vande- 
nyno stichijoje. Kolektyvinė pasąmonė, pasak C. G. Jungo, pasireiškė trimis skirtin- 
gais lygmenimis: 1) paviršutiniame - šeimos, 2) viduriniame — tautiniame arba rasinia- 
me, 3) giluminiame - visos žmonijos. Giliausi psichikos sluoksniai, jiems palaipsniui 
darantis vis labiau giluminiams ir vis miglotesniems, ilgainiui prarado individualų 
savitumą ir virto kolektyvine pasąmone. Taip C. G. Jungo giluminė psichologija 
natūraliai peraugo į platesnę kultūrologinę problematiką. 

Tačiau grįžkime prie C. G. Jungo veikaluose išplėtotos psichikos struktū- 
ros (psychė) sampratos: jos pagrindiniais komponentais mokslininkas laikė Aš 
(Eg0), kaukę (persona), šešėlį (der Schatten), dvasios vaizdinius (anima, animus), 
individualią pasąmonę su jai būdingų kompleksų visuma ir kolektyvinę pasą- 
mone, kurios turinį sudaro archetipų pasaulis. Visi šie sąmonės ir pasąmonės 
psichikos komponentai ne tik papildo vienas kitą, bet ir nuolat sąveikauja. Į 
vientisą sistemą juos jungia Savastis (des Selbst), kurios harmonija su Aš (Das 
Ich) yra galutinė asmenybės dvasinės raidos pasekmė. 

Svarbiausia sudėtingo archetipų pasaulio apraiška C. G. Jungo koncepci- 
joje tapo simboliai, kurie aiškinami kaip pasąmonės kalba, pagrindinė jos kūrybi- 
nės prigimties raiškos forma. „Ženklas visuomet yra mažiau nei idėja, kurią jis 
žymi, o simbolis visuomet išreiškia daugiau nei jo akivaizdi ir tiesioginė reikš- 
mė“ [Jung, 1964, p. 55]. 

Kita vertus, simbolis virsta ir šifru, padedančiu asmenybei įslaptinti sa- 
vąją būtį. Vadinasi, asmenybės, jos kūrybinės veiklos, kultūros pažinimo rak- 
tas yra simbolių pasaulis. Kūrybos esmę C. G. Jungas aiškino kaip amžiną psi- 
chikos dėsnį, susijusį su pilnatvės ilgesiu ir siekiu suvaldyti pasąmonę. Šis dės- 
nis neatsiejamas nuo kūrybingos asmenybės gebėjimo kurti kultūros simbo- 
lius. Kiekvienas kūrėjas, pats to nesuvokdamas, spontaniškai simbolių kalba 
išreiškė pasąmonės gelmėse slypinčius archajinius vaizdinius, archetipus. 

Įvairiais gyvenimo tarpsniais C. G. Jungas komentavo pamatinius Rytų 
civilizacijų sakralinius, psichologinius, filosofinius tekstus: populiarino Rytų 
tautų kultūros tradicijas, Rytų filosofijos ir psichologijos idėjas mėgino perkelti 
į europinę terminiją. 

C. G. Jungas atkreipė dėmesį, kad Rytų ir Vakarų civilizacijų kultūros tra- 
dicijos skirtingai aiškina „psichinę realybę“. Rytietiškos tradicijos savitumą jis 

siejo su introvertiškumu ir požiūriu į psichinę realybę, kaip į pagrindinę esmės 
savybę, o vakarietiškąją tradiciją - su ekstravertiškumu ir atsainiu požiūriu į sudé- 
tingus psichinius reiškinius. Vadinasi, „ekstravertiškumą galima laikyti Vakarų 
„stiliumi“, kuris introvertiškumą traktuoja kaip nukrypimą nuo normos, patalo- 
giją, kažką smerktina“ [Jung, 1967, p. 6]. 

Iš šios psichinės introvertiškumo ir ekstravertiškumo distinkcijos tiesio- 
giai susiformavo skirtingos paradigminės Rytų ir Vakarų civilizacijų kultūrinės 
orientacijos. „Vakarai visuomet ieško išaukštinimo, iškėlimo, o Rytai — pasinėri- 
mo“ [Jung, 1994, p. 125]. Rytų civilizacijas C. G. Jungas traktavo kaip introver- 
tiškas į žmogaus vidinį pasaulį, jo dvasinius išgyvenimus nukreiptas kultūras. 
Subjekto ir objekto jos nesupriešina, nori pažinti ir įvaldyti ne išorinį pasaulį, o 
pirmiausia — žmogaus vidinį pasaulį. Tuo paaiškinamas išskirtinis Rytų masty- 
tojų dėmesys įvairioms meditacinėms praktikoms, psichologinėms būsenoms 
padedančioms įtvirtinti asmenybės ir kultūros introvertiškumą. 

Vakarų civilizacijos ir mąstymo stilius rėmėsi besąlygišku subjekto pri- 
mato pripažinimu, dėl to subjektas supriešinamas su jį supančiu pasauliu. Ši 
properša atsispindėjo ir Vakarų filosofijoje, kur pasaulį radikaliai atskiria nuo 
pažįstančiojo subjekto. Tai nulėmė išorinį Vakarų kultūros pobūdį, jos subjek- 
tų domėjimąsi išoriniu pasauliu. Ekstravertiška Vakarų civilizacijos orientaci- 
ja yra vienas ryškiausių jos liguistumo požymių. Europietis tapo išorinio gy- 
venimo stiliaus vergu ir jis „nemirs, kol neužkrės savo gobšumu viso pasau- 
lio“ [Ten pat, p. 63]. Dėmesys išorinėms vertybėms yra pragaištingas, kadangi 
neteisingai suprantamas asmenybės gyvenimas, mąstymas, veikla, sudaromos 
prielaidos manipuliuoti visuomenės sąmone ir stiprinamas totalitarizmas. 

Tikrąją Vakarų civilizaciją C. G. Jungas netikėtai pamatė kalbėdamasis su 
įžvalgiu pueblo genties indėnų vadu Ohvio Biano, kuris atkreipė šveicarų mąs- 
tytojo dėmesį į europiečių veidus. Žiūrėk, — sakė jis, - kokie žiaurūs atrodo 
baltieji žmonės. Jų lūpos plonos, nosys smailios, veidai išvagoti gilių raukšlių, 
akys kažko ieško. Ko jie ieško? Baltieji visuomet kažko nori, jie visuomet nera- 
mūs ir nekantrūs. Mums atrodo, kad jie pamišę. Į C. G. Jungo klausimą, kodėl 
jam atrodo, kad baltieji yra pamišę, indėnų vadas atsako: „Jie teigia, jog mąsto 
galva“; indėnų supratimu, turėtų mąstyti širdimi. 

Čia C. G. Jungui tarsi pasitvirtino teiginys, kad, norint suvokti daiktus kri- 
tiškai, tikslinga į juos pažvelgti iš šalies, kitos tautos pozicijų, ypač dėl tokių sub- 

tilių psichologinių požiūrių. Šis indėnas mokslininkui taikliai atskleidė tuos ne- 
igiamus Vakarų civilizacijos ir jos kultūros skleidėjų bruožus, su kuriais mes esame 
suaugę ir dažniausiai neregime. Tuomet, - prisipažįsta C. G. Jungas, - jis visai kitaip, 
tarsi pašalinis nesuinteresuotas stebėtojas, įvertino Vakarų civilizacijos istoriją: Ce- 
zarį, Pompėjų, Augustiną, Karolį Didįjį ir jo pagonių krikštą, plėšiančias ir žudan- 
čias kryžiuočių gaujas, Ch. Columbus'ą, H. Cortėsą ir konkvistadorus, ugnimi bei 
kalaviju klojusius kelią krikščionybei. „Visą tai, ką vadiname kolonizacija, misionie- 
ryste, civilizacijos sklaida ir pan., turi kitą pavidalą - plėšraus paukščio, kuris žiau- 
riai ir atkakliai ieško grobio toli nuo savo lizdo, - prigimtinę savybę, būdingą pira- 
tams ir banditams. Visi šie ereliai ir kiti grobuonys, kuriais puošiame savo herbus, 
tiksliai atspindi tikrąją mūsų prigimtį“ [Ten pat, p. 252). 

Analogišką išvadą aptinkame ir indų mokslininko K. Panikaro knygoje 
Asia and Western Dominance („Azija ir Vakarų vyravimas“, 1954), kurioje krikš- 
čionių misionierių veikla tiesiogiai siejama su imperialistine Vakarų civilizaci- 
jos ekspansija. Dėl jų skleidžiamos ne tik krikščionybės, tačiau ir Vakarų civili- 
zacijos pranašumo idėjos, pretenzijų, kad krikščionybė įkūnija absoliučią ir ga- 
lutinę tiesą, Rytų tautos atmetė Vakarų kultūrinio pranašumo mitą. 

C. G. Jungas, kaip ir tradicionalizmo ideologai (R. Guėnonas, A. Cooma- 
raswamy, S. H. Nasras, T. Burckhardtas), nuosaikiai vertino mokslinės-techni- 
nės Vakarų civilizacijos pažangą, kadangi drastiškas atotrūkis nuo gaivinančių 
tradicijos versmių vadinamuosius laimėjimus neretai paverčia šiurpiais pralai- 
mėjimais. C. G. Jungas, kalbėdamas apie Rytų ir Vakarų civilizacijų skirtumus, 
teigė, jog Vakarų kultūra išklydo iš natūralios raidos kelio tuomet, kai daugelis 
tradicinių Rytų civilizacijų dar turėjo ryšį su pamatinėmis kultūros, religijos ir 
meno vertybėmis. 

Todėl dažnus trivialius teiginius esą Rytų tautos perdėm remiasi tradici- 
nėmis kultūros vertybėmis C. G. Jungas atmeta kaip nepagristus. Tradicija jo 
koncepcijoje aiškinama kaip gyvybingoji, neišsenkanti autentiškos kultūros ver- 
smė. Vakarų civilizacija perdėtai domisi naujovėmis, ir tradicinių kultūros ver- 
tybiu pamynimas - tai yra esminių kultūros principų ir vertybių ignoravimas 
bei neišvengiamos krizės požymis. 

C. G. Jungo Vakarų krikščioniškosios civilizacijos krizės apmąstymuose ap- 
tinkame daug savitai transformuotų E Nietzsche's kultūros filosofijos motyvų. 
Vakarų civilizacijos krizę jis tiesiogiai siejo su krikščioniškosios pasaulėžiūros ir 

simbolinio mąstymo krize. Simboliai, jo nuomone, atskleidė žmogui sakrališkumą 
ir kartu apsaugojo nuo susidūrimo su galinga archetipų energija. Sudėtingų baž- 
nytinių struktūrų formavimasis apribojo simbolinę ankstyvosios krikščionybės pras- 
mę ir paskatino priešiškumą. Bažnyčiai stiprų smūgį sudavė protestantizmas, kuris 
vietoj bažnyčios autoriteto iškėlė Šventojo Rašto autoritetą ir suteikė kiekvienam jo 
savitos interpretacijos teisę. Protestantizmas savo ruožtu stimuliavo racionalizmo 
tendencijų stiprėjimą, pramonės ir technikos plėtotę. Psichinė energija, kuri anks- 
čiau buvo naudojama apsauginėms sienoms kurti, „išsivadavo“ ir nukrypo senais 
pažinimo bei merkantilizmo keliais. Todėl Europa sukūrė tuos demonus, kurie 
pradėjo niokoti didžiąją Žemės rutulio dalį. 

C. G. Jungas išryškino Vakarų racionalizmo ir pragmatizmo stiprėjimo 
padarinius, tai, kad „dvasia“, kuri anksčiau buvo gyvybingoji kultūrą maiti- 
nanti versmė, nekritiškai sureikšminus racionalizmo ir žmogaus proto galią, 
tapo nuogas intelektas, vergiškai tarnaujantis nepasotinamam bedvasio racio- 
nalaus žmogaus egoizmui. Vienpusis intelekto kultas moderniojoje Vakarų ci- 
vilizacijoje atbukino žmogaus sugebėjimą jausti dvasinių vertybių ir kultūros 
simbolių prasmę. 

Krizinę šiuolaikinės Vakarų civilizacijos padėtį C. G. Jungas palygino su vė- 
lyvosios antikos saulėlydžiu, kai nuskambo „Didysis dievas Panas mirė“, ir anti- 
kos pasaulio religija nugrimzdo į praeitį, prarado prasmę. Tuomet graikai ir ro- 
mėnai pasidavė Rytų religijų įtakai, siekdami susigrąžinti prarastus sakralinius 
simbolius. Todėl ir šiandien, kai Vakarai dramatiškai išgyvena krikščionybės žlu- 
gimą ir daugelio pamatinių Vakarų civilizacijos vertybių krizę, susidomėjimas 
Rytais ir naujų rytietiškų kultūros simbolių bei idealų ieškojimai yra dėsningi. 

Pagrindinė šiuolaikinio Vakarų žmogaus vienatvės ir vidinės disharmoni- 
jos priežastis - tiesioginio ryšio su gamta ir kolektyvine pasąmone praradimas. 
„Plėtojantis mokslui, žmogus jautė savo izoliuotumą nuo kosmoso, nes jo ry- 
šiai su gamta nutrūkę, o emocinis „pasąmonės ryšys“ su gamtos reiškiniais pra- 
rastas“ [Jung, 1964, p. 95]. C. G. Jungas, kaip ir daugelis įtakingiausių postmo- 
dernizmo ideologų, yra aršus Vakarų racionalizmo, begalinio tikėjimo raciona- 
laus proto galia kritikas. 

Technologijų, racionalizmo triumfas ir gamtos užkariavimas, kuriuo taip 
didžiavosi Vakarų civilizacijos apologetai, C. G. Jungo nuomone, virto dabarti- 
nio žmogaus tragedija. Jo intelektas sukūrė naują, viešpataujantį gamtoje pa- 

saulį, apgyvendino jį pasibaisétinomis mašinomis, griaunančiomis žmogui būti- 
no natūralaus gyvenimo pamatus, atsirado tradicinę pakeitusi moderni kultūra, 
kurioje nebeliko vietos perdėm racionalizuoto žmogaus veiksmus kontroliuojan- 
tiems dievams; į pastaruosius jis galėtų kreiptis ieškodamas etinių savo gyvenimo 
ir veiklos orientyrų. 

Vadinasi, dviejų pastarųjų šimtmečių Vakarų kultūrai būdingą vienpusi 
racionalaus proto sureikšminimą mokslininkas traktavo kaip destruktyvią jė- 
gą, sunaikinusią žmogaus sugebėjimą suvokti simbolius ir dieviškumo idėjas. 
Dėl to jis prarado ryšius su Visata ir užsisklendė savyje. Pats žmogus virto mik- 
rokosmosu ir kosmoso vaizdiniu, o jo dvasia jau nebėra organiška visa aprė- 
piančios anima mundi — pasaulinės dvasios - dalis. „Ankstesniais amžiais, - pa- 
tetiškai rašė C. G. Jungas, - kai instinktyviems vaizdiniams buvo atviras kelias 
į sąmonę, žmogaus protas nesunkiai galėjo surasti sau vietą reikiamoje psichi- 
nėje schemoje. Tačiau „civilizuotam“ žmogui tai nepasiekiama. Jo „pasislinku- 
si“ sąmonė prarado pagalbinių impulsų valdymo priemones, atsirandančias iš 
instinktyvumo ir pasąmonės“ [Ten pat, p. 94]. 

C. G. Jungas, kaip ir E Nietzsche, H. Bergsonas, J. Ortega y Gassetas, M. Hei- 
deggeris, atsiribojo nuo masinės sąmonės recidyvu. Tęsdamas iracionalistinės 
kultūros filosofijos tradiciją C. G. Jungas išskyrė du esmiškai skirtingus kultū- 
ros tipus: kolektyvinės ir aristokratų visuomenės. Pastarojoje į pirmąjį planą iškyla 
gyvybiški asmenybės interesai, jos kultūrinio ir individualaus dvasinio gyve- 
nimo aspektai. Kolektyvinėje visuomenėje vyrauja universalus pradas, masi- 
nės kultūros vertybių hierarchija. Ji užgožia individualybę ir išstumia ją į ko- 
lektyvinės visuomenės kultūros periferiją, skatina kultūros totalitarizmą, dik- 
tatorišką santykį su individu. Masinė visuomenė C. G. Jungui yra neautentiš- 
kos būties stichija, kurioje viešpatauja nuasmenintas „žmogus-masė“. Tokio 
žmogaus bruožai - atšiauri kaukė (persona), ekstravertiškumas ir perdėtas ra- 
cionalizmas. Šiuolaikinis „civilizuotas“ (skaityk: standartizuotas) Vakarų žmo- 
gus nesupranta, kaip racionalizmas (sunaikinęs jo sugebėjimą suvokti simbo- 
lių ir dieviškumo idėją pasmerkė psichinio pragaro valdžiai), sugriovė anks- 
čiau viešpatavusių dvasinių vertybių hierarchiją ir Vakaruose pradėjo visuoti- 
nę moralinę bei dvasinę dezorientaciją, keliančią realų pavojų visam pasauliui. 

Lyginamosiomis Rytų ir Vakarų civilizacijų, mentalitetų, psichologijos, mąs- 
tymo specifiškumo studijomis C. G. Jungas gerokai paveikė pokario metais ir 

ypač šeštajame dešimtmetyje įsigalėjusias „dichotomines“ komparatyvistines kul- 
tūrologijos, filosofijos, estetikos, menotyros koncepcijas. „Vakarietiškąjį“ ekstra- 
vertiškumą, racionalizmą, analitiškumą, objektyvumą, logikos kultą, materializmą, 
individualizmą, optimizmą, siekimą užvaldyti materialųjį pasaulį perdėm tiesmu- 
kai priešpriešindami „rytietiškajam“ introvertiškumui, misticizmui, sintetizmui, 
kosmouniversalizmui, jausmingumui, subjektyvumui, intuityvizmui, idealizmui, 
pesimizmui, polinkiui į introspekciją, kontempliaciją, empirinio pasaulio ignora- 
vimui ir t. t., jų šalininkai kartu nepagrįstai kinų siena atskyrė Rytų ir Vakarų 
pasaulius. Vėlesnės kartos komparatyvistai jau atsisakė abstraktaus anaiptol ne vien- 
tisų Rytų gretinimo su Vakarais ir nuo universalijų perėjo prie konkrečių proble- 
mų bei aspektų analizės, pradėjo įdėmiau žvelgti ne tik į tai, kas skyrė, tačiau ir kas 
vienijo Rytų bei Vakarų šalių koncepcijas, kokios yra paralelės tarp tam tikrų tauti- 
nių tradicijų, mokyklų, analogiškų epochų ir teorinės minties raidos etapų. Lygi- 
namosios C. G. Jungo studijos skatino komparatyvizmo ir postmodernizmo ideo- 
logus domėtis „neklasikiniais“, „periferiniais“, „marginaliniais“ kultūros reiški- 
niais. 

Vadinasi, C. G. Jungas buvo vienas įtakingiausių komparatyvizmo ideolo- 
gų. Noras geriau pažinti giluminius kolektyvinės pasąmonės raiškos kultūroje 
procesus skatino išskirtinį mokslininko dėmesį įvairių Rytų tautų išplėtotoms 
kultūros, mąstymo formoms, psichologijos, meditacijos sistemoms. Jis kruopš- 
čiai lygindamas tyrinėjo budizmo, daoizmo, čan, jogos mokymuose įtvirtintus 
psichinės praktikos, darbo su sąmone mechanizmus, išryškino Rytų ir Vakarų 
tautų mąstymo, kultūros tradicijų panašumus bei skirtumus. 

Jo lyginamosios Rytų ir Vakarų kultūrų, mentalitetų, psichologijos studi- 
jos naikino eurocentrinio mąstymo stereotipus, atskleidė nepagrįstas vakarie- 
čių pretenzijas į vienintelę tiesą ir savųjų mąstymo principų bei vertybių siste- 
mos universalumą. Mokslininkas ragino kolegas atsisakyti mechaniško vaka- 
rietiško mąstymo nuostatų perkėlimo į kitų civilizacijų tyrinėjimus. Rytų ir Vaka- 
rų civilizacijose išsirutuliojusias kultūros formas vertindamas vienodai, C. G. 
Jungas atskleidė indų, kinų, japonų, tibetiečių mentaliteto ypatumus ir skirtin- 
gų kultūros tradicijų svarbą kultūrų dialoge. Jo idėjos turėjo didžiulę įtaką to- 
lesnei komparatyvizmo ideologijos bei metodologijos plėtotei. 

Įtakingas vokiečių mąstytojas Karlas Jaspersas (1883-1969) buvo ivairiapusiu 
mokslinių interesų asmenybė. Užbaigęs studijas Berlyno, Getingeno ir Heidelbergo 
universitetuose jis iš pradžių domėjosi teise, medicina, vėliau rašė psichologijos, 
psichiatrijos ir psichopatologijos studijas, kol susižavėjo filosofija, istorijos filosofi- 
jos ir civilizacijos istorijos tyrinėjimais. 1919 m. K. Jasperso paskelbta Die Psychologie 
der Weltanschauungen („Pasaulėžiūrų psichologija“) tapo pirmuoju egzistencialisti- 
nės filosofijos manifestu Vokietijoje. 

Pasaulinį pripažinimą mokslininkas pelnė tarpukaryje paskelbęs Die geisti- 
ge Situation der Zeit („Dvasinė nūdienos padėtis“, 1931), fundamentalu 3 tomų 
veikalą Philosophie („Filosofija“, 1932) ir Vernunft und Existenz („Protas ir egzisten- 
cija“, 1935). Neslėpęs liberalių opozicinių pažiūrų į nacistų ideologiją ir vedęs 
žydų tautybės žmoną, K. Jaspersas 1937 m. kaip politiškai nepatikimas asmuo 
buvo nušalintas nuo pedagoginio darbo, į kurį grįžo pasibaigus karui. Pokario 

metais pasirodė daug svarbių veikalų, atnešusių jam pasaulinę šlovę. 1947 m. 
mastytojui buvo įteikta prestižinė J. W. Goethe's premija. 

K. Jaspersas daug nuveikė filosofijos istorijos ir lyginamųjų civilizacijos stu- 
dijų srityse. Civilizacijos bei kultūros problemas jis išsamiai gvildeno pokario 
metais paskelbtuose veikaluose Vom europūischen Geist („Apie Europos dvasią“, 
1947), Der philosophische Glaube („Filosofinis tikėjimas“, 1948), Vom Ursprung und 
Ziel der Geschichte („Apie istorijos kilmę ir tikslą“, 1950), Rechenschaft und Ausblick. 
Reden und Aufsütze („Ataskaitos ir perspektyvos. Esė ir paskaitos“, 1951). 

Nors M. Heideggeris ir K. Jaspersas priklauso tai pačiai krypčiai egzisten- 
cializmui, jų idéjiniai pasauliai skirtingi. „M. Heideggerio pasaulis — tai monu- 
mentalus egiptietiškų piramidžių tylėjimas, vienišo keliautojo klajonės miško ir 
laukų keliais; tai tylus Bavarijos valstietės kelias ryte - į lauką, vakare - į namus; 
tai visuomet nebylus tiesioginis žmogaus bendravimas su būtimi, „įsiklausymas“ 
i ja, saves pamiršimas būties akivaizdoje. M. Heideggerio pasaulis — rūstus, ne- 
skubus, tylus; netgi Senovės Graikijoje, kur gyveno politiškiausia tauta, M. Hei- 
deggerį sudomino griežtas ir monumentalus šventyklos vaizdinys, kuris „tyliai 
skleidžiasi slėnyje, tarp suskilusių uolų“. 

K. Jasperso pasaulis - visuomet komunikacijos pasaulis. M. Weberio moki- 
nys ir sekėjas, K. Jaspersas pirmiausia yra politinės žmonių komunikacijos šalinin- 
kas, žmonių, kurie diskusijomis, nuomonių ir pozicijų susidūrimu sprendžia moks- 
lo, politines ir socialines problemas. [...] K. Jasperso Graikija - tai ne nebyli šven- 
tykla tuščių kalnų fone, o žmonėmis užpildytos aikštės ir triukšmingi liaudies su- 
sirinkimai, tai Sokrato ratelis, Platono Akademija, tai filosofiniai dialogai, dialogai 
politiniai, tai dialogai, dialogai ir dialogai“ [Gaidenko, VL, 1972, Nr. 9, p. 78-79]. 

K. Jasperso mąstymui svetimas schematiškumas, teorinių konceptų užda- 
rumas, galutinių išvadų ir kategoriškų teiginių vengimas. Autentiškas mąstymas 
jam neatsiejamas nuo asmeniškumo, savojo požiūrio išryškinimo, priartėjimo 
prie transcendencijos. Todėl įvairius jo civilizacijos teorijos aspektus gvildenan- 
tys veikalai pasižymi atvirumu pasauliui, istoriniams procesams. Mokslininko 
susidomėjimą kultūros filosofijos problematika iš pradžių skatino iš egzistencia- 
lizmo pirmtakų B. Pascalio, S. Kierkegaard'o ir E Nietzsche's veikalų perimta 
komunikacijos, t. y. žmonių bendravimo ir tarpusavio supratimo tema, kuri bu- 
vo gvildenama egzistencinio mąstymo požiūriu. Vėliau jis perėjo prie specialių 
istorijos filosofijos ir lyginamųjų civilizacijos studijų. Reikšmingiausias šios sri- 

ties veikalas - „Apie istorijos kilmę ir tikslą“, kuriame aptinkame savitą civilizacijos 
istorijos koncepciją. 

Gamta paklusdama evoliucijos dėsniams neturi istorijos, istoriškumas bū- 
dingas tik žmogui kaip dvasinei esybei. Istorinės sąmonės plėtimas išryškėjo tuo- 
met, kai atsirado galimybė apmąstant civilizacijos istorijos procesus remtis patiki- 
mais empiriniais duomenimis, kurie iškart praplėtė Biblijoje apibrėžtas žmonijos 
istorijos ribas. „Taip, XIX a. pasauline istorija buvo laikoma tik tai, kas po parengia- 
mųjų pakopų - Egipto ir Mesopotamijos - įvyko Graikijoje ir Palestinoje bei vedė 
į mūsų metą; visa kita priskyrė etnografijai ir iškėlinėjo už tikrosios istorijos. Pa- 
saulinė istorija buvo Vakarų istorija (Ranke). Priešingai XIX a. pozityvizmas reika- 
lavo visiems žmonėms lygių teisių. Istorija yra ten, kur gyvena žmonės. Pasaulinė 
istorija laiko ir erdvės atžvilgiu aprėpia visą žemės rutulį“ [Jaspers, 1991, p. 30]. 

Šis atradimas vertė mokslininkus gilintis į civilizacijos istorijos ištakas, aiš- 
kintis, kaip iš gamtinės būties pasaulio išsirutuliojo sociokultūriniai organizmai, 
kaip jie virto vientisomis civilizacijomis. Lūžis šiame evoliucijos procese išryškėjo 
maždaug prieš 20 tūkstančių metų, kai žmogus, įvaldęs darbo įrankius, ugnį ir 
svarbiausia kalbą, įžengė į ikiistorinį raidos etapą, savo gamtinę prigimtį palaips- 
niui papildydamas dvasinėmis vertybėmis, kurdamas mitologinį pasaulio vaizdą. 
Maždaug 4000 m. pr. Kr. didžiųjų Senojo pasaulio upių slėniuose Mesopotamijoje, 
Egipte, Kinijoje, Indijoje atsirado pirmosios didžiosios senovės civilizacijos. 

Svarbiu žmonijos istorijos posūkio tašku, nuo kurio prasideda nauja istori- 
nio laiko perspektyva, K. Jaspersas vadina 3000 m. pr. Kr., kuomet minėtose civi- 
lizacijose atsiranda rašytiniai paminklai. Tačiau ypatingą dėmesį jis sutelkia į 
vadinamąjį ašinį laiką (pasaulinės istorijos ašis - apie 800-200 m. pr. Kr., kurios 
gravitacijos ir kulminacijos centras yra apie 500 m. pr. Kr.), į tuos dvasinius pro- 
cesus, kurie rutuliojosi nuo 800 iki 200 m. pr. Kr. Tuomet vienu metu Kinijoje, 
Indijoje, Persijoje, Palestinoje, Graikijoje išryškėjo esminis civilizacijos istorijos 
posūkis, sukūręs tą žmogaus tipą su jam būdingų savo galimybių ir ribų suvoki- 
mu, kuris gyvuoja ir šiandien. Tuomet susiformavo tos pagrindinės kategorijos, 
kuriomis mąstome ir šiandien, padėti tų pasaulinių religijų, kurios ir šiandien 
lemia žmonių gyvenimą, pamatai. Visose srityse išryškėjo universalumas ir pa- 
saulio demitologizavimas. Po mitologinio pasaulio suvokimo skraiste atsisklei- 
dė būties suvokimo siaubas, ir Žmogus pirmą kartą tragiškai suvokė savosios 
būties baigtinumą, susimąstė apie jos prasmę. Žmogaus sudvasinimas paskati- 


239 


Kultūros filosofija, istorijos filosofija 


no naują pasaulinės istorijos suvokimą, naują kultūros tipą, kurio esmėje slypė- 
jo absoliučios komunikacijos siekis, žmogaus egzistencijos pojūtis. „Visus šiuos 
žmogaus būties pokyčius, - rašė K. Jaspersas, - galima pavadinti sudvasinimu: 
tvirtos pirmapradės gyvenimo nuostatos pradeda klibėti, poliariškumų rimtį kei- 
čia priešybių ir antinomijų nerimastis [...] Ašiniame laike randama tai, kas vėliau 
bus pavadinta protu ir asmenybe [...] ašinis laikas tarsi apšviečia visą žmonijos 
istoriją ir daro tai taip, kad išryškėja kažkas, savo struktūra panašus į pasaulinę 
istoriją“ [Ten pat, p. 34-37]. 

Vadinasi, R. Guénono veikaluose išryškėjusi ir K. Jasperso galutinai įtvir- 
tinta ašinio laiko mitologema tarsi dalija civilizacijos istoriją į du kokybiškai skir- 
tingus tarpsnius: ankstyvąjį mitologinį ir antrąjį šiuolaikinį. Ašinio laiko krizė ir 
esminė civilizacijų kaita — tai perėjimas nuo tūkstantmečius gyvavusių senųjų 
kultūrų prie didžiųjų civilizacijų, kurių telkiamoji jėga — pasaulinių religijų ir 
trijų savarankiškų filosofinio mąstymo tradicijų sklaida. Iš daugelio didingų „ikia- 
šinio“ amžiaus civilizacijų (kinų, indų, egiptiečių, babiloniečių, persų, hebrajų, 
graikų) tik trijose — Kinijos, Indijos ir Viduržemio jūros regiono - atsirado koky- 
biškai naujas, palyginti su mitologiniu, filosofinis pasaulio suvokimas. 

„Kinijoje, - rašė K. Jaspersas, - tuo laiku gyveno Konfucijus ir Laozi, susi- 
formavo visos kinų filosofijos kryptys, kūrė Mozi, Zhuangzi, Lezi ir daugybė 
kitų mąstytojų, Indijoje atsirado upanišados, gyveno Budha; Indijos ir Kinijos 
filosofijoje buvo išgvildentos visos filosofinio tikrovės pažinimo galimybės re- 
miantis skepticizmu, materializmu, sofistika ir nihilizmu, Irane Zaratustra mokė 
apie gėrio ir blogio kovos sklaidą pasaulyje; Palestinoje iškilo pranašai Elijas, 
Izaijas, Jeremijas ir Antrasis Izaijus, Graikijoje - tai Homero, filosofų Parmenido, 
Heraklito, Platono, tragikų, Tukidido ir Archimedo laikotarpis. Visa, kas siejasi 
su šiais vardais, atsirado beveik tuo pačiu metu kelių šimtmečių tarpsnyje Kini- 
joje, Indijoje ir Vakaruose visiškai savarankiškai“ [Ten pat, p. 32-33]. 

Ašinio laiko lūžio esmėje slypėjo naujas filosofinis būties visumos, asmeny- 
bės, proto ir žmogaus galimybių ribų suvokimas, atsirado pagrindinės šiuolaiki- 
nio žmogaus mąstymo kategorijos, pasaulinės religijos, nulėmusios dabartinio 
žmogaus pasaulėžiūrą ir gyvenimą. Visa tai yra racionaliai patikrintos gyveni- 
miškos patirties kovos su mitologine pasaulėžiūra išdava. Pereinamojo etapo nuo 
mythos prie logos pasaulėžiūrai būdingas filosofinio tikrovės pažinimo reikšmin- 


gumo iškilimas. Formavosi būdingas visuminis požiūris į pasaulį, pynėsi gnose- 

ologinė, ontologinė, etinė, estetinė problematika, aktyviai buvo ieškoma visuotinių 
pasaulio ir žmogaus būties principų. Labai svarbus šio lūžio veiksnys yra beveik 
sinchroniškas didžiųjų pasaulinių religijų, iškėlusių pamatinius civilizuotumo prin- 
cipus, atsiradimas. Vienas büdingiausiu naujų civilizacinių organizmų bruožų — 
valdžios ir kultūrinių religinių idėjų kompleksų nesutapimas. Rytų ir Vakarų civili- 
zacijų skirtumai čia yra neesminiai, ir daugelio eurocentrizmo šalininkų veikaluose 
pabrėžiamą tik Rytų kultūroms būdingą stabilumą ir konservatyvumą K. Jaspersas 
pagrįstai priskyrė ikiašiniam laikui. 

Ašinio laiko sąvoka padėjo K. Jaspersui naujai įvertinti civilizacijos istoriją 
ir tarsi tapo raktažodžiu į visos žmonijos istorijos struktūrinių principų suvoki- 
mą. Tai metas, kai nyksta didžiosios tūkstantmečiais gyvavusios praeities kultū- 
ros. „Metas tarsi ištirpina jas, įtraukia į save, leidžia joms žūti - nepriklausomai 
ar nauja skleidėjas buvo senos kultūros tauta, ar kitos tautos. Visa tai, kas gyvavo 
iki ašinio laiko, netgi didingi reiškiniai, panašiai kaip Babilono, Egipto, indų arba 
kinų kultūros suvokiamos kaip kažkas snaudžiantis, neprabudęs. Senovės kul- 
tūros tęsė tik tuos savo gyvenimo elementus, kurie įaugo į ašinį laiką ir buvo 
suvokti kaip naujas pradas. Palyginti su aiškia ašinio laiko žmogaus esme, anks- 
tesnės senovės kultūros buvo tarsi pasislėpusios po savitu šydu, tarsi to meto 
žmogus dar nepasiekė visiškos savimonės“ [Ten pat, p. 37]. 

Lyginamuoju aspektu gvildendamas didžiųjų ašinio laiko civilizacijų isto- 
riją mokslininkas aptinka daug stulbinamai panašių, netgi vos ne sinchroniškų 
kultūros ir socialinio gyvenimo reiškinių. Aiškindamasis šių reiškinių priežastis 
jis kritiškai aptaria W. Strausso, G. Keyserlingo bei A. Weberio požiūrius ir priei- 
na prie išvados, kad šiuo atveju susiduriame su beveik stebuklingu aplinkybių 
sutapimu. „„Ašinis laikas“ - teigė K. Jaspersas, - yra pamatas, siejantis žmoniją į 
vieną pasaulinės istorijos srautą“. 

Vadinasi, atmesdamas ankstesnę perdėm eurocentrinę ir simbolistinę isto- 
rijos filosofiją, K. Jaspersas brėžia savosios universaliosios civilizacijos istorijos 
viziją, kurios svarbiausias išeities taškas yra ašinis laikas, kuomet Kinijoje, Indi- 
joje ir Vakaruose formuojasi trys pagrindiniai pasaulinės civilizacijos centrai, at- 
siveriantys begalinei komunikacijai ir suteikiantys istorijai naują universalią prasmę. 
Rytų pasaulio kaip savarankiškos su Vakarais oponuojančios civilizacijos atsira- 
dimas europiečių sąmonėje keičia pasaulinės istorijos viziją, o tie klausimai, ku- 
riuos kelia Rytai, rodo Vakarų pasaulio neišbaigtumą. 

Įvairias tautas K. Jaspersas grupuoja priklausomai nuo jų santykio su ašinio 
laiko proveržiu: 1) vadinamosios ašinės tautos ir 2) nepasiekusios proveržio tautos. 
Pirmosios grupės tautos, tęsdamos savo istorinę raidą, padariusios šuolį, tarsi atgi- 
musios klojo naujos dvasinės žmogaus esmės ir jo tikrosios istorijos pamatus. Šioms 
tautoms priklauso kinai, indai, iranėnai, judėjai ir graikai. Antrosios grupės tautos 
nepajėgė peržengti šio universalaus istorinio slenksčio ir liko svetimos naujiems 
dvasiniams poslinkiams bei palaipsniui praradinėjo savo kultūros pamatus, kurie 
dėljaunesnių kultūrų patyrė esmines transformacijas. Mesopotamijoje ji transfor- 
mavosi į persiškąją, vėliau — sasanidų, o dar vėliau - į islamo kultūras, Egipte į 
romėniškąją, krikščioniškąją, vėliausiai -į islamą. Egipto ir Babilono kultūros buvo 
labai greit pamirštos kaip pasaulinės reikšmės civilizacijos, į kurias gilinantis ir 
bendraujant formavosi hebrajų, graikų civilizacijos. 

Ašinio amžiaus kultūra K. Jaspersui atrodė nedideli miestai-valstybės, ku- 
rie nesilaiko tradicinių civilizacijų mąstymo bei gyvenimiškos nuostatos ir visos 
kultūros sritys įgauna dinamikos bruožus, skatinančius žmogaus kūrybiškumą. 
Tai intensyvios didžiųjų civilizacijų įvairių kultūros sričių raidos tarpsnis, kuo- 
met Indijoje, Kinijoje, Artimuosiuose Rytuose ir graikų civilizacijoje sukuriama 
daugybė įstabių žmogaus kūrybinės dvasios polėkių įkvėptų paminklų. 

K. Jaspersas atsiriboja nuo ciklinės O. Spenglerio civilizacijos teorijos, labiau- 
siai vertinančios kartu gyvuojančių civilizacijų nekomunikabilumą. Priešingai nei 
pirmtakas jis kalba apie visoms lokalinėms civilizacijoms būdingą visuotinumą, 
kuris, įveikdamas gamtinį jų išskirtinumą, atskleidžia visų autentišką egzistencinį 
kultūrų būties lygmenį. Vienų civilizacijų suformuotos idėjos išplinta kitose civili- 
zacijose. Budizmo išplitimas Kinijoje ir krikščionybės Vakaruose liudija apie civili- 
zacijas siejančias bendrybes ir istorijos vientisumą, kuris paaiškinamas ta pačia bio- 
logine žmogaus kilme. Todėl mokslininkas pabrėžia ypatingą nuolatinio intensy- 
vaus civilizacijų dvasinio bendravimo, kuris skatino kiekvieno jų plėtotę, svarbą. 

Mastytojas gvildeno ne tik praeities civilizacijos istorijos problemas. Jo isto- 
rijos filosofija savitai aiškino O. Spenglerį kamavusi Vakarų civilizacijos krizės 
problema, kuri tiesiogiai siejosi su Vokietijos pralaimėjimu Pirmajame pasauli- 
niame kare, milijonais beprasmių aukų, suluošintų žmonių likimų ir po jo prasi- 
dėjusia ekonomine ir psichologine depresija. Šie klausimai dramatiškai apmąs- 
tomi jo veikale „Dvasinė nūdienos padėtis“, kuris pilnas O. Spengleriui būdingų 
kupinų istoriosofinių motyvų pesimistinių nuojautų. 

Filosofą jaudino įsigalinčio nihilizmo, cinizmo, žmogaus gyvenimo nuverti- 
nimo priežastys, klausimas, kaip atsitiko, kad masės žmonių tapo avantiūristų ir 
padugnių manipuliavimo žaisliukai. Jis tarsi iš šalies vertina savo metą, konstatuo- 
ja homo sapiens, Vakaruose viešpataujančių vadinamųjų demokratinių ir respubli- 
koniškųjų konformistinių-biurokratinių socialinių institutų išsigimimą, demok- 
ratijos virsmą totaliniu konformizmu. „Viskas išsirutuliojo į krizę, - dramatiškai 
rašė jis, - kurios neįmanoma nei aprėpti, nei suprasti remiantis tais pačiais pagrin- 
dais, nei pakeisti, tačiau galima suvokti, išgyventi ir įveikti kaip mūsų lemtį“ [Jas- 
pers, 1931, p. 67]. Šią krizę jis aiškino kaip neišvengiamą nekritiško pasitikėjimo 
istorija pasekmę. Pirmą kartą per pastaruosius šimtmečius žmonės pradėjo suvokti 
pamatinę tiesą, kad istoriniams procesams žmonių likimai neturi jokios prasmės ir 
istorinė pažanga negarantuoja humanizmo principų viršenybės. 

Pirmasis pasaulinis karas ir depresija, K. Jasperso nuomone, nebūtų turėję 
tokių neigiamų padarinių, lėmusių nusivylimą ir katastrofišką moralinių verty- 
bių nuopuolį, jei XIX a. nebūtų žmonėms įdiegęs begalinio tikėjimo istorine pa- 
žanga, kad istorija galiausiai viską išspręs teisingai. Šis nekritiškas naivus „istori- 
jos kultas“ - begalinis tikėjimas pažangos tikslingumu, racionalumu, pakirto žmo- 
gaus tikėjimą krikščionybės diegtoms moralinėmis nuostatomis. Žmonės vado- 
vavosi tik abstrakčiomis pažangos bei istorijos prasmingumo idėjomis ir kartu 
nusišalino nuo atsakomybės už tai, kas vyksta juos supančiame pasaulyje. Šias 
tragiškas nuojautas patvirtino baisesnis savo nežmoniškumu Antrasis pasaulinis 
karas, kuris dar labiau sustiprino pesimistines jo meto nuojautas. „Mūsų metas — 
dvasinės ir materialinės katastrofos metas“ [Jaspers, 1951, p. 132]. Mąstytojas skau- 
džiai išgyveno gilią humanistinės Vakarų civilizacijos vertybių sistemos krizę, 
katastrofišką žmogaus gyvybės nuvertinimą ir nihilizmą. 

Vadinasi, K. Jaspersas tapo vienas įtakingiausių XX a. vidurio egzistencinės 
pakraipos mąstytojų, kurio veikaluose savitai apmąstoma pasaulinės civilizaci- 
jos istorija ir amžiaus viduryje kilusi Vakarų civilizacijos vertybių krizė. Jo civili- 
zacijos teorijos tikslas - nutiesti patikimus bendražmogiškos „komunikacijos“ ke- 
lius tarp skirtingų tautų ir civilizacijų, juose vyraujančių kultūros vertybių. Šiam 
tikslui įgyvendinti galimybę davė esminiai ašinio laiko kultūros poslinkiai, padė- 
ję įtvirtinti tarp įvairių Rytų ir Vakarų tautų bendražmogišką asmeninės atsako- 
mybės jausmą, kuris tapo universali poašinio laiko civilizacijų kultūros ištaka. 


Martinas Heideggeris 


M. Heideggerio Rytų ir Vakarų mąstymo principų sintezės ieškojimai 


Egzistencinės kultūros filosofijos apokaliptinės krizės nuojautos labai prieštara- 
vo klasikinėms civilizacijos teorijoms. Jos šalininkų požiūris į civilizacijos problemas 
buvo neįprastas, kadangi dauguma egzistencialistų nesidomėjo tradicinėmis sistemin- 
gai gvildenamomis civilizacijos teorijos problemomis, metodologiniais civilizacijos, 
kultūros ir įvairių jos komponentų pažinimo klausimais. Užuot nuosekliai akademiš- 
kai tyrinėję civilizacijos ir kultūros problemas jie emocionaliai apmąstė tas aktualias 
civilizacijos problemas, kurios tiesiogiai siejosi su svarbiausiais žmogaus būties klau- 
simais. Egzistencinė kultūros filosofija (G. Marcelis, M. Heideggeris, K. Jaspersas, M. 
Buberis, N. Berdiajevas, J. P. Sartre'as) yra greičiau pasaulėžiūra, individualus kon- 
kretaus santykio su kultūra apmąstymas, pagrindinius tyrinėjimų aspektus perke- 
liantis į ontologinę ir meno filosofijos problematiką. 

Egzistencinė kultūros filosofija neatsiejama nuo tragiškų naujausios Vaka- 
rų civilizacijos istorijos įvykių, sukrėtimų, apokaliptinių krizės, pabaigos nuo- 

jautų. Pirmojo pasaulinio karo absurdiškumas, nežmoniškumas ir beprasmės au- 
kos paliko gilų rėžį intelektinio elito sąmonėje, vertė abejoti istorijos, proto, ant- 
ropocentrinio požiūrio į pasaulį ir Vakarų civilizacijos šlovintų idealų prasmin- 
gumu. Todėl egzistencinės kultūros filosofijos šalininkai atkreipė dėmesį į Vaka- 
rų civilizacijos, sąmonės krizės, krizinių situacijų, žmogaus diskomforto kultū- 
ros simbolių pasaulyje problemas. 

Martinas Heideggeris (1889-1976) - įtakingiausia asmenybė XX a. egzisten- 
cinės kultūros filosofijos srityje. Paskelbęs svarbiausius savo veikalus, jis tapo 
visuotinai pripažintas XX a. kultūros filosofijos klasikas, vienas iš paskutinių di- 
džiųjų vokiečių filosofijos tradicijų tęsėjas. Šis ryšys pirmiausia matomas iš sie- 
kimo išsaugoti filosofinio mąstymo universalumą, jo pirmapradį ryšį su būtimi 
filosofinėms disciplinoms diferencijuojantis. Tai būdinga ir mąstytojo kultūros 
filosofijai, kurioje daugelis tradicinių šio mokslo problemų perkeliamos į kitą — 
ontologinės mąstysenos - plotmę. 

M. Heideggerio kultūros filosofija atspindi būdingą XX a. antrosios pusės 
kultūrai Rytų ir Vakarų mąstymo principų susiliejimą. Antrajame savo dvasinės 
evoliucijos etape M. Heideggeris pasinėrė į filosofinių Tolimųjų Rytų, ypač da- 
oizmo, čan ir dzen tekstų studijas. Mąstytojo susidomėjimą Tolimųjų Rytų mąs- 
tymo tradicijomis skatino stiprėjantis klasikinės Vakarų filosofijos tradicijų ribo- 
tumo ir „išsisėmimo“ suvokimas. Rytuose jis ieškojo alternatyvių Vakarų filosofi- 
jos tradicijai mąstymo modelių, naujų priešingo racionalistiniam „poetinio mąs- 
tymo“ kelių. 

Tolimųjų Rytų filosofija jis susižavėjo taip, kad, Freiburgo universitete sura- 
des kinų tautybės kolegą, jo padedamas 1946-1947 m. žiemą kruopščiai analiza- 
vo ir vertė pagrindines jį itin dominusio klasikinio daoizmo filosofijos teksto 
Laozi dalis. Jis įdėmiai studijavo klasikinių kinų ir japonų filosofinių tekstų verti- 
mus į vokiečių kalbą, gilinosi į M. Buberio 1921 m. paskelbtą Zhuangzi filosofijai 
skirtą studiją. Perskaitęs garsiąją D. T. Suzuki knygą Zen Buddhism [„Dzenbudiz- 
mas“, 1956] M. Heideggeris prisipažino, kad joje aptiko tai, ką norėjo išsakyti 
visuose savo darbuose. 

M. Heideggerį tarsi užbūrė hieroglifinio rašto filosofinės minties perteiki- 
mo išskirtinumas. Todėl jis gilinosi į kinų ir japonų kalbų sandarą, atsidėjęs gvil- 
deno klasikinių kinų ir japonų filosofijos tekstų vertimus į įvairias Europos kal- 
bas, aiškinosi pamatinių daoizmo, čan ir dzen filosofijos kategorijų savitumą. 

M. Heideggeris mąstė apie lyginamųjų Rytų ir Vakarų filosofinių studijų perspekty- 
vas, ką pozityvaus gali duoti krizę išgyvenančiai Vakarų filosofijai pažintis su „atvi- 
rais“ ir „neklasikiniais“ Tolimųjų Rytų mąstymo principais. Jo mintys apie filosofinį 
pažinimą, kaip klaidžiojimą keliais ir klystkeliais, tiesiogiai siejasi su Laozi, ir ypač 
Zhuangzi, filosofinio pažinimo samprata. Daug labai artimų sąsajų su klasikinio 
daoizmo ir dzen filosofija atsiranda vėlyvuosiuose M. Heideggerio teiginiuose apie 
tiesą, grožį, nebūtį, išmintį ir išminčių, kurio ryškiausias bruožas - tylėjimas. Šie 
tyrinėjimai turėjo stiprų poveikį radikaliam vokiečių filosofo posūkiui į poetinį 
mąstymo stilių. 

Analizuoti M. Heideggerio tekstus nelengva, nes pagrindinių jo kategori- 
jų dėl archajiškumo ir specifiškumo beveik neįmanoma tiksliai išversti į kitą 
kalbą. Filosofo mąstysena daugiasluoksnė, kupina netiesioginių, neretai be ga- 
lo painių minčių perėjimų, kuriose slypi savita logika, nuoseklumas. Greta įpras- 
tinės filosofinės kalbos čia neretai susiduriame su netikėtais minties blykstelė- 
jimais, primenančiais čan mąstytojų poetų „praregėjimus“, slepiančius savyje 
tam tikrą neišsakymą. 

Skaitant giliamintiškus M. Heideggerio apmąstymus, kartais susidaro įspū- 
dis, jog jis sąmoningai vengia galutinių formuluočių ir vienprasmių atsakymų 
į savo veikaluose keliamus klausimus. Mąstytojas net yra prisipažinęs, kad jo 
keliami klausimai nepaprastai sudėtingi ir įprastiniam suvokimui, tiesa sakant, 
neprieinami. Operuodamas labai savita filosofine kalba, filosofas jaučiasi esąs 
niekieno nesuprastas, nes kiekvienas jo minties posūkis, išreikštas įprastinė- 
mis sąvokomis ir perkeltas į kitą mąstymo struktūrą, praranda savo autentiš- 
kumą ir virsta visai kuo kitu, negu jis buvo savo pradinėje nuojautoje. 

1936-1937 m. paskaitose ima ryškėti jo vėlyvosios kultūros filosofijos prin- 
cipai, kuriuos išplėtojo svarbiausiuose antrojo dvasinės evoliucijos laikotarpio 
veikaluose: Erlauterungen zu Hėlderlins Dichtung („Hėlderlino poezijos paaiškini- 
mai“, 1944), Platons Lehre von der Wahrheit („Platono mokslas apie tiesą“, 1947), 
Holzwege („Klystkeliai“, 1950), Unterwegs zur Sprache („Smelkiantis į kalbą“, 1959), 
Nietzsche („Nietzsche“,2t., 1961), Die Kunst und der Raum („Menas ir erdvė“, 1969). 

Mastydamas apie žmogaus būties prasmę, M. Heideggeris kaip ir S. Kier- 
kegaard'as, H. Bergsonas, „tikrajai“ žmogaus būčiai (eigentsliches Dasein) prieš- 
priešina netikrąją būtį (uneigentliches Dasein). Pastarąjį būties modusą lemia klai- 
dinga gyvenimiškoji asmenybės orientacija. Aukodama savąjį unikumą, ji kryps- 

ta į išorines vertybes ir virsta susvetimėjusiu, nuasmenintu subjektu Das Man, 
praradusiu savo individualybę, atsakomybės jausmą už savo mintis ir veiksmus. 
Šis suvidutinéjes standartizuotas žmogus, sutapatindamas būtį (Sein) su esamybe 
(Seinde), skęsta pilkoje kasdienybėje ir virsta akla masinės sąmonės stereotipų au- 
ka. 

Tačiau greta „netikrosios“ būties yra ir „tikroji“ būtis, kurios esmė - suvokti 
savosios egzistencijos „laikinumą“, kuris padeda mąstančiam žmogui suprasti 
kasdienės būties menkavertiškumą, įveikti mirties baimę, pajusti laisvės ilgesį ir 
rasti jėgų kitai gyvenimiškai pozicijai pasirinkti. Šis „šuolis į būtį“ padeda jai 
išsiveržti iš metafizinio mąstymo stichijos ir pajusti tiesioginį sąlytį su būtimi. 

Klausimas apie „būties prasmę“ M. Heideggerio veikaluose yra neatsieja- 
mas nuo metafizikos įveikimo ir europinės mąstysenos „posūkio“ į „būties“ su- 
vokimą. Pastaroji nuostata aptinkama visuose svarbiausiuose filosofo kūriniuo- 
se. Metafizikos sąvoka M. Heideggerio veikaluose tiksliai neapibrėžiama. Ji daž- 
niausiai vartojama apibūdinti tam tikrą filosofinę tradiciją, mąstymo būdą, klai- 
dingos pasaulėjautos ir praktinės žmogus veiklos tipą. Ši sąvoka taip pat taiko- 
ma ištisai epochai, kuriai būdingas ryšių su būtimi praradimas, asmenybę nive- 
liuojančių tendencijų visuomenėje stiprėjimas, kultūros, humanistinių idealų, 
mokslo, religijos, meno išsigimimas. 

Metafizikai primesdamas „būties užmarštį“, filosofas teigė, jog būties pras- 
mę suvokti įmanoma tik radikaliai įveikus metafizinės mąstysenos ribotumą ir 
sukūrus tokio iš principo naujo antimetafizinio ontologinio pasaulio regėjimą, 
kurio esmę sudarytų kūrybingas būties suvokimas. Būties jėga slypi jo iraciona- 
lioje pirmapradėje kūrybinėje prigimtyje. „Būties užmarštis“ metafizikos vyra- 
vimo epochoje ir nihilistinių tendencijų stiprėjimas buvo kūrybinio būties pa- 
šaukimo pamiršimo išdava. Vėlyvajam M. Heideggeriui tobuliausia būties kūry- 
biškumo raiškos forma, be filosofijos, tampa menas. Genialiais meno kūriniais 
kūrybinė „būties“ prigimtis tarsi prasiveržia pro netikrąjį metafizinės kultūros 
su jos respektabiliomis, tačiau abejotinomis vertybėmis sluoksnį ir iškyla mūsų 
akyse savo išgrynintu bekalbiu būties spindesiu. 

Apibūdindamas pagrindinius savo „posūkio“ motyvus M. Heideggeris ra- 
šė: „Aš ne dėl to pakeičiau savo požiūrius, kad išmainyčiau juos į kitus, o todėl, 
kad ką tik dariau anksčiau, tebuvo judėjimas į priekį. Tai, kas lieka mąstyseno- 
je, yra kelias. Minties vystymosi keliai slepia savyje ne tik tai, kad galime judėti 

į priekį ir atgal, bet ir tai, kad kelias atgal gali atvesti mus į priekį [Heidegger, 1960, 
p. 96]. Šio posūkio esmėje glūdėjo principinis atsisakymas sisteminio mąstymo 
principų ir svarbiausių „Būtyje ir laike“ iškeltų idėjų bei sąvokų perkėlimas į 
naują meninį suvokimą. Menas dabar tampa tobuliausia būties esmės suvokimo 
forma. Šis posūkis į meninę poetinę problematiką nulėmė filosofijos ir meno susi- 
liejimą, pačios kalbos pasikeitimą, kuri dabar galutinai praranda akademiškumą 
ir įgauna rafinuotą meninę forma. 

Kitaip negu ankstyvuosiuose veikaluose, kuriuose vyravo egzistenciniai 
S. Kierkegaard'o motyvai ir senovės graikų filosofijos sureikšminimas, dabar į 
pirmą planą iškyla E Nietzsche's ir daoizmo bei dzen idėjos. Būtent dėl naujai 
suvoktų E Nietzsche's, E Hėlderlino idėjų bei Tolimųjų Rytų filosofijos ir meno 
tradicijų M. Heideggeris pasuko „kita“ — nesistemingo poetinio būties išmąsty- 
mo - kryptimi, Pats M. Heideggeris teigė, jog idėjų prasmės atskleidimas jo 
sąmonėje rutuliojosi kartu su „būties tiesos“ ieškojimais. E Nietzsche's veika- 
luose M. Heideggeris įžvelgė ne tik Vakarų metafizikos pabaigą, nihilistinės 
pasaulėžiūros kritiką, bet ir „naujos“ mąstysenos užuomazgas. 

M. Heideggeris siekė suvokti moderniosios Vakarų kultūros krizės, stip- 
rėjančio nihilizmo priežastis, kurio ištakas, kaip ir E Nietzsche, aptiko graikų 
filosofijoje. Jos racionalizaciją, diferenciaciją į atskiras pažinimo sritis ir mąsty- 
mo vientisumo „skilimą“ filosofas aiškino kaip pagrindines žmogaus nutolimo 
nuo gyvybingųjų būties šaknų ir neautentiško metafizinio mąstymo, pradėju- 
sio įsigalėti nihilizmui, priežastis. Skirtingai nei F. Nietzsche, kuris nihilizmą 
laikė tik laikina „patologiška tarpine būsena“, kuomet produktyvios kultūros 
jėgos dar nesukaupė pakankamai jėgų arba dekadansas irgi delsia, M. Heideg- 
geris jį interpretavo kaip į naujųjų amžių įtakos sritį įtrauktų tautų „pasaulinį 
istorinį judėjimą“, lemiantį neišvengiamą katastrofą. 

M. Heideggerio kritika yra nukreipta prieš XX a. pradžioje kultūrologi- 
joje įsigalėjusias istorizmo tendencijas. Istorizmo ir nihilizmo įveikimą filo- 
sofas siejo su žmogaus sugebėjimu atsiriboti nuo klaidingo metafizinio mąs- 
tymo ir sugrįžti į vientiso mąstymo ištakas, išgirsti būties balsus. Toks mąsty- 
mo vientisumas pirmiausia būdingas poetiniam mąstymui, o žvelgiant pla- 
čiau - menui apskritai. Meno kūrinyje - visi būties, kultūros aspektai; jis at- 
veria pasaulį. Todėl būties esmės ir kultūros pasaulio pažinimo problema iš 
esmės yra meno problema. Darosi suprantama, kodėl universalizuota meno 

filosofija M. Heideggerio koncepcijoje perėmė kultūros filosofijos funkcijas. Me- 
nas čia iškyla kaip kultūros kosmoso šerdis, kurioje ryškiausiai atsispindi esmin- 
giausi kultūros bruožai. 

M. Heideggeris, kaip ir E Nietzsche, laikė save mąstytoju, žvelgusiu į pasaulį 
iš „kito“ taško ir tiesiančiu kelią „būties tiesai“ atskleisti. Jis toliau plėtojo E 
Nietzsche's pradėtą metafizinės filosofijos, krikščionybės, to meto kultūros, masi- 
nės sąmonės stereotipų, nihilizmo kritiką, kėlė „vertybių perkainojimo“ idėją ir 
ikisokratinėje filosofijoje ieškojo būties bei mąstymo sujungimo būdo. Su E Niet- 
zsche jį siejo identiškas filosofijos tikslų suvokimas, sisteminio mąstymo principų 
atsisakymas, kūrybiškumo, kalbos, mito reikšmės aukštinimas, požiūris į mokslą 
kaip į kultūrinių vertybių irimo produktą ir tragiškojo optimizmo koncepcijos 
patosas. 

Siekdamas atsiriboti nuo metafizinio mąstymo principų, jis dar nuosek- 
liau negu F Nietzsche atsisakė daugelio visuotinai pripažintų klasikinės Vaka- 
rų filosofijos terminų, kuriuos jis dabar kvalifikavo kaip „metafizinius“: onto- 
logija, egzistencija, transcendencija, hermeneutika ir t. t. Netgi filosofijos ter- 
miną savo vėlesniuose veikaluose jis pakeitė mąstymu. 

Atsiribodamas nuo metafizinės filosofijos terminijos ir kurdamas savo ezo- 
terinių situacinių kategorijų sistemą, išsaugančią glaudesnį ryšį su daiktų ir 
reiškinių būties kilme, M. Heideggeris kartu stengėsi išryškinti metafizikos vy- 
ravimo laikotarpiu pamirštą filosofijos „kaip tiesos ieškojimo“ funkciją. „Filo- 
sofija, - teigė jis, — yra tik tada filosofija, kai ji žino, „kuria“ kryptimi keliauja“ 
[Heidegger, 1956, p. 33]. 

Vienoje iš savo knygų M. Heideggeris prisipažįsta, kad jis neteigia, jog tas 
kelias ar klystkelis, kuriuo jis pasuko savo filosofijoje tarsi didžiulėje girioje, yra 
vienintelis tikras kelias. Kaip ir E. Nietzsche, ir daoizmo filosofai, jis mano, jog 
filosofo paskirtis yra kelti aktualius žmogaus būties klausimus, nebūtinai formu- 
luojant galutinius atsakymus į juos. Su E Nietzsche jį siejo meno kūrybinės pri- 
gimties ir jo aktualumo daugelio tradicijų kultūrinių vertybių krizės sąlygomis 
aukštinimas, požiūris į meną, kaip į aukščiausios būties tiesos pasireiškimo formą 
ir jėgą, padedančią kovoti dėl naujų dvasinių vertybių visuomenėje įteisinimo. 

Kalbant apie vėlyvosios M. Heideggerio kultūros filosofijos genezę, norėtų- 
si atkreipti dėmesį į tai, kad jos esmę sudarė ne visuomet aiškiai matomas dauge- 
lio ankstesnės iracionalistinės kultūros filosofijos tendencijų susiliejimas su Toli- 

mųjų Rytų (daoizmo, čan, dzen) mąstymo tradicijomis. Ne taip kaip Jenos romantikų 
E Nietzsche's, H. Bergsono koncepcijose, kuriose Rytų filosofinio bei meninio mąs- 
tymo principai atsispindėjo daugiausia epizodiškai (išimtimi iš dalies galima laikyti 
teorines A. Schopenhauerio konstrukcijas), M. Heideggerio veikaluose susiduriame 
su kokybiškai nauju daug nuoseklesniu Tolimųjų Rytų mąstysenos principų suvoki- 
mu. Netgi pats filosofo gyvenimo bei mąstymo būdas, vertybinės orientacijos daug 
kuo primena daoizmo, čan šalininko gyvenimą. 

Vėlyvuosiuose veikaluose M. Heideggeris nesureikšmina Vakarų civiliza- 
cijos ir mąstymo tradicijos, jos neiškelia virš kitų. Ši komparatyvistinio sąjū- 
džio esmę sudaranti idėja artima ir M. Heideggeriui, kuris pasitelkė Vakarų ir 
Rytų mąstymo tradicijas. Veikiamas daoizmo ir dzen filosofijos, jis siekė trans- 
formuoti išsigimstančią metafizinę Vakarų filosofiją. Neautentiškos Vakarų fi- 
losofijos kritika, autentiško mąstymo tikslų formulavimas, „kelio“, tuštumos, 
tylos, Niekio, mediatyvaus ir poetinio mąstymo, mąstymo ir būties vieningu- 
mo iškėlimas gana glaudžiai tiesiogiai susiję su pamatiniais klasikinio daoizmo 
ir dzen tekstais [Poggeler, 1987, p. 52-53]. 

Brandžios M. Heideggerio filosofijos artimumas daoizmo ir dzen tradici- 
joms matyti i$ pagrindinės jos orientacijos į naują būties „kelių“ („dao“) pažini- 
ma. Tobuliausia šio uždavinio sprendimo priemonė daoizme, čan, dzen kon- 
cepcijose ir vėlyvuosiuose M. Heideggerio veikaluose yra menas. Iš čia kyla 
identiškas spekuliatyvaus mąstymo neigimas, intuicijos priešprieša protui, po- 
linkis į simbolinį mąstymo stilių ir situacines kategorijas. M. Heideggeris, kaip 
ir Tolimųjų Rytų mąstytojai, iškelia tuštumos, Niekio kategorijų svarbą. „Tuštu- 
ma, - jis tarsi kartoja daoistų mintis, - yra tas pat, kas ir Niekis, tai yra tokia 
esatis, kurią stengiamės mąstyti kaip kažką kita bet kokios čia esaties ir čia ne- 
saties atžvilgiu“ [Heidegger, 1992, p. 378]. 

Tuštumos ir Niekio kategorijas M. Heideggeris traktuoja kaip būties atsi- 
skleidimo prielaidą. „Niekis“ yra kūrybos pradžia, tai, nuo ko viskas praside- 
da. Menamame dialoge su japonu jo lūpomis filosofas tarė: „Mes dar ir dabar 
stebimės, kaip europiečiai minėtame pranešime [M. Heideggerio „Kas yra me- 
tafizika?" - A. A.] interpretuojama Niekį galėjo aiškinti nihilistiškai. Mums tuš- 
tuma yra aukščiausias įvardijimas to, ką jūs norėtumėte pasakyti žodžiu „bū- 
tis“... [Ten pat, p. 378]. Tuštuma savo prigimtimi ir pilnatve, potencinėmis gali- 
mybėmis artima tylėjimui ir buvimui, dalyvavimui būties sraute. 

M. Heideggeris, kaip ir daoizmo, čan šalininkai, ieško gamtos ir žmogaus 
vientisumo, linksta į meditaciją, introspekciją, paprastumo poetizavimą. Kuo 
paprastesnis ir mažiau išpuoštas daiktas ar reiškinys, tuo betarpiškiau ir pa- 
traukliau jame „sušvinta pati save slepianti būtis. Tokio pobūdžio šviesa sutei- 
kia kūriniui savo spindėjimą. Kūriniui suteiktas spindesys yra grožis. Grožis 
yra būdas atsiskleisti tiesą ir atvirumą“ [Heideggeris, 1980, p. 237]. Šie filosofo 
žodžiai tarsi kartoja Laozi, Zhuangzi ir dzenbudistų traktatuose dėstomas min- 
tis. M. Heideggeriui, kaip ir daoizmo, čan, dzen išpažinėjams, grožis slypi žmogų 
supančioje gamtoje, jos kasdieniškoje poetikoje, menininko tikslas — jį pamaty- 
ti. Pamatyti čia reiškia sukurti, nes „praregėjimas“ laikomas kur kas sudėtin- 
gesniu uždaviniu nei praktinis įgyvendinimas. 

Kita svarbi M. Heideggerio idėja, susijusi su Tolimųjų Rytų koncepcijomis, 
glūdi teiginyje, jog neišsakytoje idėjoje slypi giliausia mintis, grožis, principinis 
būties neišsakomumas. Vadinasi, jam, kaip ir daoizmo bei čan sekėjams, nepa- 
prastai svarbi kalbos ir principinės būties tiesos neišsakomumo problema. Esteti- 
nė užuomina, neišsakymas, tuštuma čia įgauna ypatingą prasmę, nes atveria kelią 
būties esmei pažinti. Daoizmo, čan ir dzen meno teorijos, kaip žinoma, vertina non 
finito, tai yra neišsakymo, neišbaigtumo, užuominos principą, ne kaip individua- 
lią menininko ar mąstytojo kūrybos manierą, o kaip apskritai autentišką būties 
tiesos raiškos formą. Kadangi žmogaus būtis niekuomet negali būti išsakyta iki 
galo, taigi žmogaus dvasios kūrinys neišvengiamai atspindi šį „neišsakomumą“. 
Neišsakymas, tyla čia, skirtingai nei slystantis reiškinių paviršiumi verbalinis ben- 
dravimas, įgauna ypatingą prasmę, nes priartina prie reiškinių esmės pažinimo. 

Tylėjimas, meditacija M. Heideggerio, kaip ir daoizmo, čan, dzen išpaži- 
nėjų veikaluose, yra ne tik išminties simbolis, tačiau ir prasmingiausias atsaky- 
mas. Išorinis atsakymo nebuvimas yra viena iš atsakymo formų, apibūdinančių 
vidinį žinojimą, ir aukščiausios išminties, tiesos, grožio perteikimo neįmano- 
mumą verbaline forma. Iš čia atsirado ir filosofo meditacijos, neišbaigtumo, ty- 
lėjimo kultas. Tylėjimas - jam savotiška „įžanga į kalbą“. Jis įsitikinęs, jog svar- 
biausia būties „tiesos“, minties grožio esmė, kad ir kaip besistengtume, lieka 
neišsakyta. Tačiau ją iš dalies galima perteikti užuomina, pauze, tyla. Vadinasi, 
būties esmė gali byloti ir be kalbos. Tokios bekalbės būties bylojimo pavyzdys 
yra muzikos, dailės, architektūros ir kitokio meno kūriniai. Juose tarsi išsiveržia 
iracionalus „būties“ protestas prieš žmogus kūrybiškumą kaustančias jėgas. 

M. Heideggerio mąstysenai būdingas kritinis požiūris į ankstesnės teori- 
nės minties raidą. Savąja koncepcija jis mėgina paneigti „išgyvenimo estetikai“ 
būdingą subjekto ir objekto priešpriešą bei jutimišką požiūrį į meną. Naujųjų 
amžių filosofijoje įtvirtintą subjekto priešpriešą objektui mąstytojas laiko pa- 
grindine būties pakeitimo esamybe, priežastimi, nulėmusia tą „subjektyvistinį 
pasaulėvaizdį“, kurio pagrindu formavosi meno, kaip visiškai atsieto nuo sub- 
jekto jutiminio išgyvenimo objekto, estetinės esmės aiškinimas. 

Siekdamas išgelbėti filosofiją nuo „nuosmukio“ ir „priartėti prie būties“, 
filosofas perėmė romantinę meno, kaip paties gyvenimo, M. Heideggerio ter- 
minijoje - „būties“ raiškos idėją ir filosofiją, meną ir gyvenimą sujungė į vien- 
tisą ontologinį meninį fenomeną. Todėl meno kūrinys virto specifine istorinių 
būties struktūrų kodavimo ir raiškos forma. Nesilaikydamas „išgyvenimo este- 
tikos“ principų, M. Heideggeris ne tik norėjo įveikti atotrūkį tarp meno ir gy- 
venimo, subjekto ir objekto, mąstymo ir būties, bet ir sutapatinti būtį su tiesa, o 
pastarąją traktuoti kaip būties atsiskleidimą. Toks ontologinis meno filosofijos 
funkcijų aiškinimas yra logiška mokslo apie meną pajungimo „fundamentalio- 
sios ontologijos“ problemų sprendimui išdava. 

Meno kūrinyje slypinčios „būties prasmės“ atskleidimo pagrindas M. Hei- 
deggerio koncepcijoje buvo iš F Schleiermacherio ir W. Dilthey'aus perimta 
hermeneutinio aiškinimo teorija, kurios tikslas - padėti tyrinėtojui įsiskverbti į 
slaptus meno sluoksnius ir atskleisti juos supratimui. Bet kurį supratimo aktą 
filosofas aiškino kaip nuolatinį judėjimą į priekį, būties perspektyvų bei gali- 
mybių atskleidimą. Kadangi būties struktūrų suvokimas atsiskleidžia per po- 
etinę meninę kalbą, svarbiausias supratimo objektas yra gilieji archajiški pra- 
sminiai kalbos sluoksniai, kuriuos nagrinėdamas tyrinėtojas atskleidžia gyve- 
nimo, pasaulio ir objektyvios būties apskritai struktūras. 

Konkrečios civilizacijos vertybių ir simbolių pasaulį, M. Heideggerio 
nuomone, pirmiausia formuoja kalba, kuri „yra būties namai“. Kiekviena ci- 
vilizacija, kaip ir kalba, yra sąlygiškai uždara sistema, sukūrusi savąjį „pa- 
saulio paveikslą“. Lygindamas vokiečių ir japonų kalbas, mąstytojas įrodi- 
nėja, kad kiekviena iš šių kalbų pasižymi savita būties struktūra, todėl for- 
muoja visiškai skirtingus uždarus pasaulėžiūros ir kultūros tipus, kurių svar- 
biausi bruožai iš principo nepaklūsta jokiems „bendriems“ pažinimo bei ver- 
tinimo kriterijams. 

„Neseniai, — rašė jis esė „Iš japono ir klausinėjančiojo pašnekesio apie kal- 
ba", - kalbą pavadinau - gana bejėgiškai - būties namais. Jeigu žmogus, pade- 
damas savo kalbos, gyvena nuolat paklausiamas būties, tada galbūt mes, euro- 
piečiai, gyvename visai kitame name negu Rytų Azijos žmogus. [...] Tad pokal- 
bis tarp vieno ir kito namo yra beveik neįmanomas“ [Heideggeris, 1992, p. 366]. 
Kultūros ir meno autentiškumas čia siejamas su jos „unikalumu“ ir su sponta- 
niška tų „kūrybinių“ tendencijų sklaida, kurios joje slypi dar neišsakyta forma. 

Tobuliausia kalbos forma M. Heideggeriui yra menas, tiksliau, aukščiau- 
sios, jo požiūriu, meno rūšies — poezijos kalba, kuri gali adekvačiai atskleisti 
tiesioginį ryšį tarp žodžio ir daikto. Tikras filosofinis mąstymas ir tikra poetinė 
kūryba, anot mąstytojo, išauga iš tų pačių šaknų, todėl ir juos apibūdinantys 
žodžiai denken ir dichen turi bendrą šaknį. Genetinis filosofijos bei poezijos arti- 
mumas filosofui, kaip ir daoizmo, čan, dzen mąstytojams, - tai tas sudétingu- 
mas, kuris atsiranda norint žodžiais išreikšti tai, ko niekuomet negalima išreikšti 
autentiškai. 

Kadangi menas poetine kalba nubrėžia konkrečios kultūros raidos modelį, 
padeda „pažvelgti“ į būties esmę, „įsiklausyti“ ir pajusti joje tai, ko negalima 
suvokti jokiu kitu būdu, vadinasi, „poetinis“ pradas glūdi kiekvieno meno kūri- 
nio esmėje. Visuose menuose filosofas įžvelgė savotišką „propoeziją“. 

„Pati kalba iš esmės yra kūryba. Kadangi kalba yra toks reiškinys, kuriuo 
tik ir atsiveria žmogui esamybė kaip esamybė, todėl poezija, kūryba siauresne 
prasme yra iš esmės pirmapradė kūryba. Kalba ne todėl yra kūryba, kad ji yra 
pirmykštė poezija, bet poezija būdinga kalbai, kadangi šioji saugo pirmapradę 
kūrybos esmę. Tuo tarpu tai, kas statoma ir tapoma, visais laikais reiškiasi pasa- 
kymo bei pavadinimo viešumu. Kalba nugali architektūrą ir tapybą ir joms va- 
dovauja. Užtat pastarosios turi savo kelius ir būdus, kuriais tiesa įsitvirtina kūri- 
nyje. Jos taip pat yra savotiška poezija — šviesa, sklindanti iš esamybės, kuri jau 
nejutiom atsiskleidė kalboje“ [Heideggeris, 1980, p. 249]. 

Šis poezijos iškėlimas virš kitų menų tiesiogiai siejosi su požiūriu į mitą, 
kaip sinkretišką, bet kokios meno rūšies pagrindą. M. Heideggerio, kaip ir E Schel- 
lingo, E Nietzsche's, veikaluose menas virto savotišku kūrybišku mitu. Mitas 
suteikė kūrėjui galimybę pajusti tuos pirmapradžius kultūros sluoksnius, ku- 
riems būdingas mąstymo ir būties, subjektyvių ir objektyvių pradų vienovė, 
bei atskleisti užslėptą etimologinę kalbos prasmę. Menas čia suvokiamas kaip 

„poetinė tiesos projekcija“. Aiškindamas poetinių F Hólderlino, R. M. Rilke's, 
G. Traklio, S. George's kūrinių prasmę, M. Heideggeris siekė parodyti, kaip 
visiškai individuali kalba atskleidžia būties tiesą. Jo nuomone, kiekvienas tik- 
ras menininkas bei mąstytojas privalo sukurti savo individualią kalbą, kuri pa- 
dėtų jam išreikšti savąjį nepakartojamą santykį su būties tiesa. Vadovaudama- 
sis šia teze, M. Heideggeris ypatingą dėmesį skyrė savo filosofinės kalbos kūri- 
mui ir tobulinimui. 

M. Heideggerio filosofijoje kūrybos problema buvo itin svarbi. Jo, kaip ir 
E Nietzsche's, koncepciją būtų galima pavadinti universalia kūrybos filosofija, 
nes šie mąstytojai kūryboje matė žmogaus būties pateisinimą, asmenybėje sly- 
pinčių potencijų įgyvendinimo galimybę. Meno esmę mąstytojas regi kūrybo- 
je, kurią aiškina kaip „tiesos globojimą“. „Tiesa pasireiškia kaip esamybės švie- 
suma ir uždarumas, kai ji yra kuriama. Kiekvienas menas, leidžiantis pasireikš- 
ti esamybės tiesai, iš esmės yra kūryba. Meno, apimančio meno kūrinius ir me- 
nininkus, esmė yra tiesos įsikūnijimas. Kūrybinė meno esmė patvirtina, kad jis 
esamybės viduje iškerta atvirą vietą, kurios viešumoje viskas yra kitaip, negu 
paprastai“ [Ten pat, p. 247]. 

M. Heideggerio kultūros filosofija tarsi vienija daugelį pagrindinių iracio- 
nalizmo idėjų. Filosofo atsisakymas sisteminio mąstymo principų ir „posūkis“ į 
nekategorinį poetinį meninį mąstymą atitiko ankstesnės ontologiškai orientuo- 
tos (Jenos romantikai, jaunasis E Schellingas, A. Schopenhaueris, S. Kierkega- 
ard'as, E Nietzsche, H. Bergsonas) kultūros filosofijos raidos logiką. Pajutusi stip- 
rėjančius susvetimėjimo ir „egzistencinės krizės“ simptomus, ši pakraipa, atsi- 
sakydama racionalaus mokslinio tikrovės pažinimo ir meno būties problemų 
aiškinimo, pasuko ontologinių aspektų vienpusiško absoliutinimo keliu. 

Stiprėjantį kultūros ir meno filosofijos ontologizavimą ir grindimą solidžio- 
mis filosofinėmis teorijomis M. Heideggerio veikaluose pirmiausia paskatino 
atsakas į XIX a. pabaigos -XX a. pradžios teorinės minties eklektiškumą, empi- 
riškumą, psichologizmą bei metodologinį nenuoseklumą. Kita vertus, filosofo 
mąstysenoje atsispindėjo Vakarų civilizacijos sąmonės krizės gilėjimas, žmogaus 
būties ir asmenybės kūrybinės laisvės problemų aktualėjimas, žmogaus susveti- 
mėjimo ir niveliacijos požymiai, tradicinių kultūrinių vertybių naikinimas. 

Dėl to atsirado humanistinis M. Heideggerio siekimas išsiveržti iš šio vul- 
garių vertybių pasaulio ir įteisinti „tikruosius“, turinčius būties prasmę idealus 

ir dvasines vertybes (jų simboliu tapo tikro meno kūrinys). Ši nuostata - tai M. Hei- 
deggerio noras įveikti Vakarų civilizacijos pragmatizmą, utilitarizmą, praplėsti 
tradicinę eurocentrinę mąstyseną, atmesti mąstymo stereotipus ir nužymėti ke- 
lius Rytų bei Vakarų kultūros tradicijų sintezei. Šios sintezės išeities taškas yra 
mitas, archajinė sąmonė, pasižymintys sinkretiška poetine dvasia, mąstymo ir bū- 
ties vientisumu. Vadinasi, kelią, vedantį „į priekį“, į dvasingos kultūros ir meno 
atgimimą, filosofas matė „žingsnyje atgal“. 

Meno paskirtį M. Heideggeris sieja su būties struktūrų įprasminimu, su 
naujų kelių ieškojimu kūryboje, kultūroje, gyvenime. Filosofas nuolatos pabrė- 
žė aktyvų meninės veiklos poveikį žmonių sąmonei, poelgiams, jos sugebėjimą 
suteikti žmogaus gyvenimui prasmę, konsoliduoti ir nukreipti pagrindines kul- 
tūros raidos tendencijas ir netgi ištisų tautų likimą tam tikra linkme. M. Heideg- 
geris žvelgė į meno kūrinį kaip į vaizdinį, kuriame ne atsispindi tikrovė, o „ryš- 
kėja“, „skleidžiasi“, „atsiveria“ būties tiesa. 

Teigdamas, jog tikrame meno kūrinyje slypi pačios būties atgarsis ir atsive- 
ria tas „istorinis kelias“, kuriuo eina ir pavienis žmogus, ir ištisos tautos, M. Hei- 
deggeris ne tik protestavo prieš masinės kultūros vienadieniškumą, išsigimi- 
mą, bet ir siekė priversti žmones susimąstyti, pajusti pareigą išsaugoti tikrąsias 
dvasines vertybes. Pagrindiniais civilizacijos raidos skatuliais jis laikė ne ma- 
terialius, o dvasinius reiškinius (meną, filosofiją). Atskleisdamas žmonėms is- 
torinę būties tiesą ir formuodamas savitą pasaulio regėjimo būdą, menas nu- 
lėmė tolesnį civilizacijos istorijos vystymąsi. Iš čia atsirado ir tezė, kad „visuo- 
met, kai atsiranda menas, t. y. kai pasirodo pradžia, istorija gauna postūmį - ji 
tik prasideda arba „prasideda iš naujo"". Vadinasi, M. Heideggerio kultūros 
filosofija - mitologizuota istorijos filosofija, kurioje menas pirmiausia yra va- 
romoji civilizacijos istorijos jėga. Kita vertus, jis tampa priemone, atskleidžian- 
čia šio proceso prasmę, kuri išryškėja atsiveriant istoriniam būties kodui meno 
kūrinyje. 

Heidegeriškoji F Nietzsche's ir klasikinių daoizmo, čan, dzen tekstų rein- 
terpretacija labai paveikė postmodernųjį mąstymą ir jo nulemtas civilizacijos ir 
kultūros koncepcijas, kurios, atmetusios Platono binarizmą, pradėjo orientuotis 
į Tolimųjų Rytų filosofijai būdingą mąstymo „atvirumą“, reliatyvizmą, poetinio 
mąstymo stilių. Nuo šiol Rytų filosofijos elementai tapo organiška postmoder- 
niojo mąstymo dalimi. 

Tarp XX a. dvasios valdovų ispanų mąstytojas José Ortega y Gassetas (1883- 
1955) - pasaulinio garso filosofas, civilizacijos teoretikas, estetikas, meno filo- 
sofas, sociologas, masinės kultūros teoretikas, eseistas ir aukštuomenės žmo- 
gus - buvo vienas paskutinių Vakarų humanistinės civilizacijos puoselėtojų. 
Šis „ispanų kultūros grandas“, kaip jį vadina amžininkai, stebino puikia erudi- 
cija, vertinimų taiklumu, žaisminga ironija. 

J. Ortega'os, visuotinai pripažinto ispanų kultūros patriarcho, „didžiojo 
mokytojo ir auklėtojo“, idėjos ir įvairiapusė veikla daro ilgalaikį poveikį Vaka- 
rų intelektualams. Jo idėjos itin plačiai sklinda Ispanijoje ir Lotynų Amerikos 
šalyse, į jas įsiklauso daugelis žymiausių filosofų, kultūros veikėjų, menininkų. 
Intensyvi kultūrinė mąstytojo veikla yra pavyzdys daugeliui šių šalių intelek- 
tualų bei menininkų, skatina ispanų kalbą vartojančius menininkus veržtis į 
pirmaujančių gretas pasaulinėje kultūroje. 

Puikaus literatürinio stiliaus meistro J. Ortega'os veikaluose neaptinkame 
klasikinei kultūros filosofijai būdingo sistemingumo. Jis nesiekė sukurti vienti- 
sos filosofinės sistemos ir tapti akademiniu mąstytoju. Tiksliausiai jo filosofi- 
nių ieškojimų esmę, anot paties mokslininko, apibūdina frazė amor intellectua- 
lis, t. y. intelektinė aistra. Filosofo mąstymo stilius savitas, kupinas proto ener- 
gijos, jautrumo žmogaus būties ir jo kūrybinės realizacijos problemoms. Įvai- 
riais savo dvasios evoliucijos etapais jis krypo ir į kultūros filosofiją, ir į „gyve- 
nimo filosofiją“, ir į filosofinę antropologiją, ir į meno filosofiją. Esminiai jo 
mąstysenos bruožai bene artimiausi egzistencinės filosofijos tradicijai (A. Scho- 
penhaueris, S. Kierkegaard'as, E Nietzsche, M. de Unamuno, M. Heideggeris), 
joje vyrauja asmeninė autoriaus nuostata. Jis, kaip ir C. Fiedleris, F Nietzsche, 
S. Mallarmė, P. Valėry, įrodinėja, kad išgelbėti Vakarų civilizaciją gali tik elitišku- 
mas, todėl būtina suformuoti naują elitinę kultūrą, kuri ryžtingai atsiribotų nuo 
masių ir tiesmuko realizmo. Jo kultūrologinei koncepcijai stiprų poveikį turėjo pran- 
cūzų istorikai E. Renanas, J. Michellet, A. Thierry, Ch.-A.-C. de Tocqueville'is. 

Regėdamas stiprėjančias asmenybės, humanistinių idealų, kultūros ir meno 
niveliaciją bei technokratines tendencijas, J. Ortega ieško būdų šiems proce- 
sams paveikti. Racionalistinės pasaulėžiūros įsigalėjimą jis laiko viena pagrin- 
dinių filosofijos, kultūros bei meno krizės priežasčių ir pasisako prieš vienpu- 
sišką racionalizmo kultą: teigia, kad pernelyg ilgai buvo žavimasi protu, padė- 
jo bėgti nuo kasdienių žmogaus būties ir kūrybos problemų. 

Suvokti gelminius žmogaus ir kultūros ryšius galima tik sukūrus naują, „ra- 
ciovitalinę“, filosofiją, kuri suvienytų racionalųjį (protas) ir spontaniškąjį (gyvenimas) 
pradus. Todėl savo raciovitalinėje koncepcijoje mąstytojas apibendrina įvairias 
idėjas: egzistencinio mąstymo (S. Kierkegaard'as, M. de Unamuno, M. Heideg- 
geris), „gyvenimo filosofijos“ (E Nietzsche, W. Dilthey 'us, O. Spengleris), fe- 
nomenologijos (E. Husserlis), intuityvizmo (H. Bergsonas) ir psichoanalizės 
(S. Freudas). „Gyvenimas, - teigė J. Ortega, - turi būti kultūringas, o kultūra 
turi būti gyvybinga“. 

Nors buvo plačiai paplitusi nuomonė, kad J. Ortega yra besąlygiškas eliti- 
nės ideologijos šalininkas, jis neneigė plačiųjų liaudies masių galimybės daly- 
vauti kultūrinių ir meninių vertybių kūrimo bei vartojimo procese, nes, kaip ir 
A. Malraux, H. Readas, M. Dufrennas, tikėjosi, jog kultūros ir meno priemonė- 
mis galima pakeisti visuomenę, pašalinti jos skaudulius. Toks požiūris vertė jį 

aktyviai dalyvauti įvairiame šviečiamajame darbe ir Ispanijos politinio švietimo 
lygoje. Viename jos dokumente J. Ortega pabrėžia, kad pirmiausia kreipiasi į ma- 
žumą, kuri dėl šiuolaikinės visuomenės sanklodos yra daugiau išprususi, kultū- 
ringa, sąmoninga, atsakinga. Jis ragina šią mažumą glaudžiau bendradarbiauti su 
nelaimingomis, nepriteklių kenčiančiomis masėmis. 

Žurnalas Revista de Occidente išplėtė intelektinius ispanų kalba kalbančių 
tautų kultūrų horizontus, priartino šių šalių filosofus, menininkus, literatūros 
ir meno teoretikus prie pasaulinių kultūros aktualijų. Čia publikuojamiems 
straipsniams J. Ortega skyrė daug dėmesio. Pirmojo savo raštų dvitomio pra- 
tarmėje jis nurodo pagrindinį kultūrologijos credo: kiekvienai tautinei kultūrai 
būtina nuolat plėsti savo dvasios akiratį, gilintis į svarbiausias kitų kultūrų nau- 
joves. Mąstytojas apgailestaudamas konstatavo, kad daugelio dvasinių verty- 
bių ispanų tauta dar nesuvokia ir čia dar „karaliauja kasdieniškos ir vulgarios 
vertybės“ [Mesnard, 1957, p. VIII]. Ši niūri kultūrinė tėvynės aplinka ir vertė jį 
daug dėmesio skirti intelektualiam regentui - žurnalui. Čia nuolat buvo infor- 
muojama apie svarbiausius kultūrinius bei meninius procesus, vykstančius Pran- 
cūzijoje, Vokietijoje ir kitose šalyse, skelbiama naujausių verstinių filosofijos, 
estetikos, kultūrologijos, meno kritikos publikacijų. 

Įvairiais dvasinės evoliucijos tarpsniais civilizacinei problematikai J. Or- 
tega buvo itin atidus. Knygoje El tema de nuestro tiempo („Mūsų laikų tema“, 
1923) kultūrą jis aiškina kaip idėjų sistemą apie pasaulį ir žmogų, kuri esmiškai 
skiriasi nuo mokslo idėjų. „Mokslas, - rašo jis, - yra mąstymo sugebėjimas, 
ieškantis tiesos dėl pačios tiesos. Jis nėra biologinė intelekto funkcija, kaip ki- 
tos vitalinės potencijos“ [Ortega y Gasset, 1999, p. 194]. Vadinasi, mokslo idėjas 
žmogus žino, o kultūros idėjomis gyvena kiekvieną savo būties akimirką. Kita 
vertus, mokslo tiesos yra anoniminės, nepriklausomos nuo žmogaus kultūros 
- įgauna prasmę tik tapdamos gyvenimo veiklos dalimi. 

„Kultūra atsiranda gyvoje subjekto gelmėje ir, kaip ne kartą sakiau, yra 
gyvenimas sensu stricto, spontaniškumas, subjektyvumas. Po truputį mokslas, 
etika, menas, religinis tikėjimas, juridinė norma tolsta nuo subjekto ir įgyja 
savitą konsistenciją, nepriklausomą vertę, prestižą, autoritetą. Artėja tokia aki- 
mirka, kai visa tai sukūręs gyvenimas lenkiasi, paklūsta ir tarnauja savo kūri- 
niams. Kultūra objektizavosi ir užėmė priešingą ją sukūrusiam subjektyvumui 
poziciją. Objektas, „ob-jectum“, „Gegenstand“ reiškia „prieš-pastatytas“, pa- 

tvirtinantis save ir oponuojantis subjektui savo dėsnį, tvarką ir valdymą. Tuo 
kultūra pasiekia savo viršūnę. Tačiau ši gyvenimo priešprieša, šis subjekto at- 
stumas privalo turėti ribas. Kultūra išlieka tik nuolat patirdama gyvybinę sub- 
jektų įtaką. Jei ši apytaka sutrinka, kultūra atitolsta, greitai išdžiūsta ir hiera- 
tizuojasi. Taigi esti kultūros užgimimo - lyrinė - valanda ir kultūros sustingi- 
mo - hieratinė - valanda. Esti besiformuojanti ir jau sukurta kultūra“ [Ten pat, 
p. 182-183]. 

Į „gyvos“ autentiškos kultūros vardą, J. Ortega'os nuomone, gali preten- 
duoti tik tiesiogiai su esmingiausiais vidiniais žmogaus poreikiais susijusi kul- 
tūra, kurios raiškos galimybės šiuolaikinėje Vakarų civilizacijoje tampa vis pro- 
blemiškesnės. 

Mokslininkas priekaištauja, kad Vakarų žmogus iki šiol gyvena vergau- 
damas senovės graikų skoniams ir įpročiams. Viena kitą keičiančių sąvokų rai- 
son (pranc.; protas, intelektas, protingumas, sveikas protas), vėliau švietimas ir 
pagaliau kultūra sureikšminimas lėmė visų sąvokų išsigimimą ir nekritišką mąs- 
tymo sugebėjimų sudievinimą. Sunkiausia iš visų grandinių yra „besaikis ra- 
cionalaus proto“, intelektualizmo aukštinimas ir požiūris į kultūrą, mąstymą kaip 
savitikslius ir savaime pakankamus dalykus. Iš čia atsirado klaidingas požiūris 
į žmogaus gyvenimą kaip į kultūros tarnaitę, kadangi kultūra buvo grindžia- 
ma gyvenimo prasmė. Toks tikrųjų kultūros ir gyvenimo santykių iškreipimas 
pastarąjį šimtmetį buvo idėjų, knygų, meno kūrinių perprodukcijos priežastis, 
sukėlusi katastrofišką kultūrinę infliaciją. Kapitalistinis gamybos dėl gamybos 
principas užtvindė Vakarų civilizaciją daugybe kvazikultūrinių surogatų ir iš- 
ryškėjo Vakarų kultūros krizė. „Dabartinė Europos kultūra, pretenduojanti bū- 
ti vienintele racionalia, racija pagrįsta kultūra, jau nėra gyvybinga ir proto su- 
kurta, o yra mitiškai adaptuota“ [Ten pat, p. 179-180]. 

J. Ortega'os veikaluose matyti vadavimasis iš dogmatizuotos XIX a. kul- 
tūros filosofijos, domėjimasis neeuropinėmis civilizacijomis, todėl yra daugy- 
bė aliuzijų į įvairius Rytų civilizacijų aspektus. „Nustokime vadinti barbariško- 
mis neeuropines kultūras, pradėkime gerbti jas kaip sau lygiavertę reakciją į 
susidūrimą su kosmosu. Kinų perspektyva yra tiek pat teisėta kiek ir vakarie- 
čių“ [Ten pat, p. 244]. Aiškindamasis europinės civilizacijos raidos perspekty- 
vas, filosofas plėtoja A. Schopenhauerio ir F. Nietzsche's koncepcijomis pagrįs- 
tą Rytų bei Vakarų civilizacijų, mąstymo tipų, religijų lyginamosios analizės 

tradiciją. „Palyginus Vakarų ir Azijos - indų, kinų - gyvenimą, stebina nestabili 
europiečio ir itin nuosaiki rytiečio dvasia. Ši pusiausvyra rodo, kad Rytų žmogus 
bent jau didžiausioms gyvenimo problemoms yra radęs tinkamiausias realybės 
formules. Europietis atvirkščiai - lengvabüdiskai vertina paprasčiausius gyveni- 
mo veiksnius, išgalvoja keisčiausių jų interpretacijų, kurias būtina periodiškai 
keisti“ [Ten pat, p. 245]. 

J. Ortega įrodinėja, kad naujaisiais amžiais Vakarų civilizacijoje suklestėję 
mokslas, moralė, menas, teisingumas sudarė pagrindinę kultūros sąvokos pras- 
mių aplinką, kurioje ji reiškėsi kaip vidinis gyvenimo veiklos produktas. Visos 
šios kultūros sritys yra iš esmės gyvenimo veiklos, nuostabios ir dosnios gyve- 
nimo emanacijos, kurias kultūra vertina kaip atsietas jas sukūrusio ir maitinan- 
čio integralaus gyvenimo proceso dalis. Šia mintimi atskleista pamatinė J. Or- 
tega'os kultūros filosofijos nuostata priversti kultūrą tarnauti gyvenimui. „Žmo- 
gaus gyvenimas, - aiškina jis, — išskirtinė tikrovė, apie kurią pirmiausia reikia 
pasakyti, kad ji yra radikali tikrovė - radikali ta prasme, kad būtent su ja santy- 
kiaujamos visos kitos tikrovės; visos jos — tikros arba galimos - joje vienaip ar 
kitaip ryškėja“ [Ortega, 1955, p. 9]. 

Ispanų mąstytojas kritikuoja porenesansinėje Vakarų civilizacijoje įsiga- 
lėjusią vienašalę perdėto racionalizmo tendenciją, siekimą priderinti savo įsiti- 
kinimus prie proto skelbiamos tiesos. Iš čia atsirado Vakarų, ypač XIX a., žmo- 
nėms būdingas naivus tikėjimas kultūra, kurį J. Ortega traktuoja kaip sąmonės 
gelmėse įsitvirtinusią „gigantišką kolektyvinę fikciją“. Toks požiūris svetimas 
rytiečiui, kuris „įpratęs neskirti kultūros nuo gyvenimo, nes šioji turinti būti 
gyvybinga, vakariečio elgesyje mato radikalią, visapusišką apgaulę ir kontak- 
tuodamas su europiečiu negali nuslėpti paniekos“ [Ortega, 1999, p. 181]. 

Žmogaus gyvenime ispanų mąstytojas išskiria du svarbius aspektus: kul- 
tūrą ir spontaniškumą, kurie tik Vakarų Europos civilizacijoje išsiskyrė į du skir- 
tingus polius. Indų ir kinų civilizacijose priešingai, pavyzdžiui, mokslas bei 
moralė niekada nesiekė tapti nuo spontaniško gyvenimo nepriklausomomis 
jėgomis ir jį valdyti. Todėl Rytų mąstymas, priešingai nei objektyvumą ir ra- 
cionalizmą vertinantis vakarietiškas, niekuomet neatitrūko nuo subjekto. Tai 
lėmė rytietiškam mąstymui būdingą didžiai asmeninę orientaciją, dėmesį ak- 
tualioms žmogaus praktinio gyvenimo problemoms. „Neneigiu požiūrio, kad 
Rytų gyvenimas yra tobulesnis už vakarietišką, tačiau jų kultūra yra akivaiz- 

džiai „mažiau“ nei mūsų kultūra mums, ji ne taip radikaliai realizuoja pras- 
mę, kurią mes suteikiame šiam terminui. Europos šlovė ir galbūt tragedija yra 
ta, kad ši transcendentali gyvenimo dimensija sulaukė paskutinių pasekmių. 
Rytų išmintis ir moralė niekada neprarado tradicinio pobūdžio“ [Ten pat, 
p. 183]. 

Ispanų mąstytojas pabrėžia, kad bodėjimasis praeities menu yra grynai 
europinis reiškinys, priešingas Rytų civilizacijose viešpataujančioms tradicio- 
nalistinėms nuostatoms, sėkmingai gyvavusioms keliolika šimtmečių ir tebe- 
gyvuojančioms dabar. Klasikiniam Tolimųjų Rytų menui būdingas vaizdinių 
neišbaigtumas, neišsakymas sukuria neaprėpiamas erdves interpretacijai, ža- 
dina meno suvokėjo aktyvumą ir kūrybingumą. Vadinamąjį „tapybinį primity- 
vizma" jaunieji Vakarų menininkai perėmė iš pirmykščio ir Rytų tautų meno, 
remdamiesi rytietiška non finito teorija. Pirmykščiame mene, J. Ortega'os ma- 
nymu, juos žavėjo tradicijos nebuvimas arba nežymus jos pasireiškimas. Tai 
yra polėkis jaunos sielos, ieškančios tradicinių, visuotinai priimtų normų ne- 
užgožtų kelių. Ši vaikiškomis arba naiviomis akimis suvokta tikrovė tampa mo- 
dernistinės generacijos menininkui protestu prieš Vakarų egocentrizmą, įsiga- 
lėjusį europinėje sąmonėje nuo renesanso laikų. 

Naujausiuose Vakarų civilizacijos procesuose J. Ortega įžvelgė juose per 
amžius susiklosčiusių tradicinių gyvenimo formų irimą, posūkį nuo naujaisiais 
amžiais įsigalėjusių socialinio gyvenimo, mąstymo, kūrybos nuostatų į naują, 
dar nepažįstamą kultūrą. Savo laikotarpį filosofas traktuoja kaip chaotišką per- 
einamąjį tarpsnį, kurio krizės konvulsijose dar tik ryškėja ateities pliuralistinės 
kultūros apmatai. Joje turėtų įsigalėti daugybės skirtingų požiūrio taškų, kūry- 
bos principų įvairovė. 

Aiškindamasis naujų civilizacijos procesų esmę, filosofas nagrinėja įvai- 
rius individualaus gyvenimo socialinių santykių, mokslo, filosofijos, estetikos, 
meno aspektus ir Vakarų civilizacijos krizę apibūdina „masių sukilimu“. Į isto- 
rijos areną įžengia menkos kultūros, tačiau kupinos kosminių ambicijų masės, 
išklibinusios hierarchines Vakarų civilizacijos socialinio gyvenimo ir kultūros 
sanklodas. Todėl nūdienėje Europos kultūroje „nyksta herojai, o lieka tik cho- 
ras". Pastarąjį šimtmetį Vakaruose isigalinti liberali demokratija, technikos pa- 
Zanga skatino spartų materialinės gerovės, prekių srautų ir gyventojų skaičiaus 
augimą. Tačiau šie palankūs civilizacijos raidai veiksniai netrukus išaugino „pik- 

tybės gėles“ - masių sukilimą, naikinantį tas demokratines socialinio gyvenimo, 
kultūros formas, per kurias jos atsirado. 

1930 m. paskelbtoje knygoje La rebelión de las masass („Masių sukilimas“) J. 
Ortega gvildena XX a. Vakarų civilizacijos paradoksą, kai kultūra, sparčiai plisda- 
ma platyn, daro didžiulę prarają tarp intelektinės mažumos kuriamų dvasinių 
vertybių ir daugumos vartotojų „masinės kultūros“ produktų. Šiame veikale to- 
liau konkretizuojamos A. Schopenhauerio, F Nietzsche's, H. Bergsono, O. Spen- 
glerio ir M. Heideggerio kultūrologinės idėjos. Joje ne tik atsispindi stiprėjanti 
Vakarų kultūros bei meno krizė, tačiau ieškoma ir išeities. 

„Šių dienų Europos visuomenės gyvenimą lemia vienas itin svarbus fak- 
tas: visa valdžia - masių rankose. Kadangi jos dėl savo prigimties nesugeba 
tvarkyti netgi savo likimo, tai ką jau kalbėti apie visą visuomenę. Vadinasi, Eu- 
ropa dabar išgyvena pačią giliausią krizę“ [Ortega y Gasset, 1993, p. 19]. Vaka- 
rų civilizacijos krizę apibūdindamas kaip neginčijamą postulatą, J. Ortega mė- 
gino nubrėžti demarkacinę liniją tarp elitinės „dvasios genijų“ kultūros ir „ma- 
sinės kultūros“, t. y. „tikrąją“ kultūrą atriboti nuo „vulgarios technokratinės ci- 
vilizacijos pagimdytos" masinės („žmogaus-masės“) kultūros. 

Aukščiausia žmogaus paskirtis, pasak J. Ortega'os, - kurti kultūrą, kurios 
lygi jis sieja su visuomenės išsivystymu. Kultūra čia traktuojama kaip „gyvų 
idėjų sistema“, vienintelis patikimas stabilių dvasinių vertybių prieglobstis. Kuriant 
kultūrines, ypač menines, vertybes, filosofas regi galimybę asmenybei „išsiverž- 
ti“ iš neautentiškos būties į aukščiausių dvasinių vertybių pasaulį. Kultūra - tai 
kūrimas tokių dvasinių vertybių, kurios lemia gyvenimo prasmę. Norint gyve- 
nimą keisti, reikia ne skverbtis į jį, o bėgti nuo jo į kultūrą, nes jos pokyčiai 
tiesiogiai veikia gyvenimą. Ribotos filisterinės sąmonės žmonių gyvenime kul- 
tūrinės ir meninės vertybės atlieka „paviršutinišką“ vartotojišką vaidmenį, o 
intelektualiam elitui jos itin svarbios. Šias vertybes perkėlusi į savo vidinį pa- 
saulį, intelektuali asmenybė paverčia jas neatsiejama dvasinio gyvenimo dali- 
mi ir kartu plėtoja savo asmenybės unikalumą. 

J. Ortega'os manymu, kultūra barbariškėja dėl vieno civilizacijos ciklo su 
kultūros vertybių sistema pabaigos ir perėjimo į kitą neišvengiamumo. Tai sa- 
votiškas apsivalymas nuo apmirusios kultūros liekanų. Barbarybė pakeitė an- 
tiką nauja barbarybe, vėliau atsirado renesansas, kuris pakeitė labai kompli- 
kuotą ir rafinuotą vėlyvųjų viduramžių kultūrą. „Žmogus nutolo nuo savęs. 

Kultūra išsiskleidė tarp jo ir realaus pasaulio [...]. Žmogui belieka vienintelė 
išeitis - nusikratyti ja, bėgti nuo jos" [Ortega y Gasset, 1970, p. 88]. 

Šiuolaikinė pramoninė Vakarų civilizacija, J. Ortega'os nuomone, įžen- 
gia į analogišką XV a. sukrėtimų tarpsnį, kai išryškėjo nauji kultūros procesai, 
nulėmę vėlesnę Vakarų civilizacijos raidą. Nūdienę globalinės kultūros krizę 
su 1400-1650 m. Vakaruose atsiradusiais civilizacijos lūžiais sieja tai, kad šimt- 
mečiais vyravusios tradicinės vertybės prarado prasmę, ir žmogų netikėtai 
apėmė dvasinis nesvarumas. Dėl to buvo prarastos mąstymo ir prasmingos 
veiklos perspektyvos. Esminiai kultūros pokyčiai įgauna katastrofos pobūdį. 
Vakarų civilizacijos krizės priežastis - masių sukilimas, hierarchinių kultūros 
principų ir normų erozija. Ten, kur nėra normų, pilietinių įstatymų kontrolės, 
galimybės apeliuoti į aukščiausius teisingumo, proto principus, nėra erdvės 
kultūrai. 

J. Ortega'os kritikos strėlės krypsta į pirmaisiais XX a. dešimtmečiais Eu- 
ropoje atsiradusį totalitarizmą, pakeitusį „teisingumą jėgos principu“. Totalita- 
rizmo įsigalėjimą jis vertina kaip nekvestionuotą Vakarų civilizacijos krizės po- 
žymį, griaunantį jos pamatus. Totalitarizmo galios stiprėjimas čia tiesiogiai sie- 
jamas su kultūros masiškėjimu, intelektinio elito terorizavimu. Standartizuo- 
tos masinės sąmonės atstovai, atmetę per amžius nusistovėjusius hierarchinius 
visuomenės valdymo principus, ryžtasi nesugebėdami vadovauti socialiniams 
ir kultūros procesams. 

Visuomeniniame gyvenime mąstytojas pastebi aktyvų žmonių, besiorien- 
tuojančių į žemiausias masinės kultūros formas, brovimąsi į visas kultūros ir 
meno sritis. Savo kultūros filosofijos uždaviniu jis laiko principinį dvasingos in- 
telektinės kultūros atribojimą nuo niveliuojančio masinės kultūros poveikio. Perimda- 
mas pagrindines E Nietzsche's masinės kultūros kritikos idėjas, jis su nežy- 
miais pakitimais išsaugoja O. Spenglerio autonominių kultūrinių ciklų kaitos 
schemas, kultūros ir civilizacijos priešpriešos idėją. Periodiška kultūrinių ciklų 
kaita čia aiškinama laipsnišku mokslo, technikos, civilizacijos tobulėjimu, iš vi- 
daus griaunančiu kultūros pamatus. 

Demaskuodamas O. Spenglerio „nerūpestingą optimizmą“, teigiantį, kad 
technika ir mokslas gali plėtotis netgi tuomet, kai susidomėjimas pagrindinė- 
mis kultūros nuostatomis blėsta, J. Ortega pareiškia, jog technika ir mokslas 
pradeda nykti tada, kai žmonės „nustoja domėtis kultūra be išskaičiavimų, dėl 

jos pačios, dėl pagrindinių kultūros principų“. Analogiški procesai, filosofo įsiti- 
kinimu, vyksta ir visose kitose kultūros srityse, taigi ir mene. Polemizuodamas su 
O. Spengleriu, mąstytojas pirmiausia siekia įveikti tragišką jo „faustiškosios kultū- 
ros“ žuvimo fatališkumą. 

Ispanų filosofas optimistiškiau nei O. Spengleris, N. Berdiajevas, H. Sedlma- 
yeris žvelgia į Vakarų Europos civilizacijos likimą. Jis viliasi, Kad, be „masių suki- 
limo“ ir kultūros niveliavimo, vyksta kitas uždaros elitinės kultūros tapsmo proce- 
sas. Taigi XX a. Vakarų kultūros krizę apibūdindamas kaip neginčijamą postulatą 
J. Ortega brėžia ryškų brūkšnį tarp elitinės ir „dvasios genijų“ kultūros, t. y. „tikrą- 
ją elito“ kultūrą atskiria nuo vulgarios technokratinės civilizacijos sukurtos masi- 
nés („Žmogaus-masės“) kvazikultūros. 

Šiuolaikinėje „techninėje eroje“ įsigalėjus racionalistinei pasaulėžiūrai, 
anot J. Ortega'os, Vakarų kultūroje įsivyravo miesčioniška masinė ideologija. 
Ją platina eiliniai technokratai, liumpeninteligentai, įvairių socialinių luomų 
individai, neturintys atsakomybės, minties gelmės. Būdami abejingi dvasinės 
kultūros likimui, savo kosminėmis ambicijomis jie tironizuoja viską, kas kultū- 
roje tikra, išskirtina, verta pagarbos. Stiprėjantis kultūros „masiškėjimo“ proce- 
sas, destruktyvus ,Zmogaus-masés" brovimasis į kultūrą čia suvokiamas kaip 
ryškus jos išsigimimo požymis. Filosofas tikslina, jog „žmogus-masė“, vulga- 
raus „kolektyvinio mąstymo“ reiškėjas, tai ne darbininkų masė, proletariatas. 
Masė J. Ortega'i - „tai žmonių be ypatingos kvalifikacijos integralas“, tiksliau, 
pilka vidutinybė, praradusi individualybę, niekuo nesiskirianti nuo kitų pana- 
šių subjektų, įprasminančių „bendrą tipą“. Šis beveidžių žmonių tipas - neiš- 
prusimo ir intelektinio bukumo įsikūnijimas, dažniausiai pasižymintis beribiu 
tikėjimu savo nuostatų teisingumu, - visur siekia įtvirtinti trivialius savo gyve- 
nimo principus. Todėl kiekvienas, kuris atrodo ir mąsto ne taip „kaip visi“, rizi- 
kuoja tapti šios visuomenės išstumtuoju, atsilikėliu. 

Vadinasi, žmogaus nuasmeninimas, svarbiausių humanistinės kultūros 
vertybių naikinimas modernios Vakarų civilizacijos yra vertinamas kaip tie- 
sioginė ,£mogaus-mases" tironijos pasekmė, primityvaus miesčioniško jo sko- 
nio ir gyvenimo normų padarinys. J. Ortega sako, kad visa, kas dabar vyksta 
visuomeniniame ir asmeniniame gyvenime iki pačių giliausių ir intymių daly- 
kų (išskyrus iš dalies mokslą), yra nerimta ir nepastovu. Negalima tikėti tuo, 
kas yra skelbiama, reklamuojama, iškeliama bei liaupsinama, visa tai taip grei- 

tai išnyksta, kaip ir atsiranda... Visi šie reiškiniai neturi šaknų... Tai ne kūryba, 
kuri turi atsirasti iš giluminės gyvenimo esmės: šių reiškinių nesukelia vidinis 
impulsas, tikrosios būtinybės. Vienu žodžiu - visa tai yra apgaulė. 

Gvildendamas masinės kultūros apraiškų ir abejotinų jos vertybių sistemos 
skverbimąsi į grynąją kultūrą, J. Ortega pastebi, kad tose socialinėse struktūrose, 
kuriose vyrauja šios kvazivertybės, žmonės jau nesąmoningai orientuojasi į „ma- 
sinės psichologijos“ stereotipus, į niveliuotą masinės sąmonės lygį. Šie stereotipai 
kelia pavojų tikrosios kultūros kūrėjams. Visą žmonijos kultūros ir meno istoriją 
filosofas aiškina išimtinai kaip pavienių intelektualų, „dvasios aristokratų“ veik- 
los rezultatą. Kultūra ir visuomenė jam visuomet pasižymi tam tikru elitiškumu, 
nes ji tik tiek yra visuomenė, kiek yra aristokratiška, ir nustoja būti visuomenė, kai 
praranda aristokratiškumą. 

Visuomenė J. Ortega'os kultūros filosofijoje iškyla kaip iracionalus „ne- 
tikrų“ socialinių santykių pasaulis. Žmogaus būtis jame vaizduojama kaip eg- 
zistencinė „drama“, apibūdinama tragiškomis kategorijomis, artimomis M. Hei- 
deggerio ,fundamentalioje ontologijoje“ plétojamoms sąvokoms. Perėmęs dra- 
matiškus egzistencinės filosofijos leitmotyvus, J. Ortega, skirtingai nei M. Hei- 
deggeris, orientuojasi ne į žmogaus būties „laikinumą“, „baigtinumą“, bet ieš- 
ko būdų visapusiškai atskleisti asmenybės kūrybiškumą. Filosofas įsitikinęs, 
kad mąstantis žmogus tik pasirinkdamas egzistencinę gyvenimo poziciją, kur- 
damas savitą autentiškos kultūros „antipasaulį“, priešingą kvazikultūrinių reiš- 
kinių lavinai, gali rasti dvasinį išsigelbėjimą ir kartu apčiuopti jo orumo nepa- 
žeidžiančią išeitį iš gyvenimo dramos. Jo gyvenimo sąvoka yra platesnė negu 
kultūra, vadinasi, kiekviena kultūra iš esmės yra klaida, nes gyvenimas negali 
būti išreiškiamas vien kultūrinėmis vertybėmis. Todėl jis formuoja savitos, pa- 
brėžtinai estetizuotos kultūros-žaidimo taisykles, simbolizuojančias intelektu- 
alios sąmonės bėgimą nuo žiaurios tikrovės ir egzistencijos skaudulių į aukš- 
čiausių dvasinių bei meninių vertybių pasaulį. Tokios kultūros modelis jam at- 
rodo esąs modernusis XX a. pradžios menas. J. Ortega taip nuosekliai pereina 
iš kultūros filosofijos į estetikos ir meno filosofijos problematiką. 

Pagrindiniame meno filosofijos problemas gvildenančiame veikale La des- 
humanización del arte („Meno dehumanizavimas“, 1925) J. Ortega siekia teoriš- 
kai apmąstyti Vakarų Europos dailės raidą nuo impresionizmo iki pirmųjų 
XX a. dešimtmečių. Jo meno dehumanizavimo koncepcija glaudžiai siejasi su 

ankstesne iracionalistinés meno filosofijos (A. Schopenhauerio, E. Nietzsche's) 
tradicija ir modernistinio meno raida. 

Analizuodamas XIX a. pabaigos - XX a. pradžios didžiųjų meno reformato- 
rių P. Picasso, S. Mallarmė, M. Prousto, J. Joyce'o ir kitų kūrybą, J. Ortega teigia, 
jog ryškiausias šio meno bruožas yra „naujas estetinis jutimiškumas“, t. y. neigia- 
mas šiuolaikinio menininko požiūris į „žmogiškąją realybę“. Jame taip pat vengia- 
ma gyvų formų, siekiama, kad meno kūrinys būtų tik meno kūrinys, aukštinama 
žaidybinė meno kilmė, ironiškumas, vengiama visokio melo ir atsiribojama nuo 
transcendencijos. Šį naująjį meninės kūrybos stilių, kuris formuojasi kaip tiesio- 
ginis atsakas į individo depersonalizaciją, jis pavadina „meno dehumanizavimu“. 
Tradicinės pakraipos menas siekė sukurti tokią pačią ar tobulesnę tikrovę, perteik- 
tijos iliuziją, o naujasis dehumanizuotas menas sutelkia dėmesį į grynai estetines 
vertybes, pabrėždamas meninio objekto nerealumą ir sąlygiškumą. Vadinasi, nau- 
jieji menininkai, sąmoningai vengdami tiesmukai atspindėti tikrovę, siekia iš- 
plėsti meno pasaulį vaizduotės sukurtomis sąlygiškomis formomis, simboliais, me- 
taforomis. 

„Paprasti žmonės mano, kad pabėgti nuo realybės lengva, o iš tikrųjų šitai 
yra sunkiausias dalykas pasaulyje. Lengva pasakyti ar nupiešti dalyką, kuris 
visiškai neturi prasmės, yra negražus: pakanka be sąryšio sudėlioti žodžius ar- 
ba nubrėžti bet kokias linijas. Tačiau gebėti sukonstruoti kažką, kas nėra „natū- 
ralios tikrovės“ kopija ir vis dėlto turi šiek tiek substantyvumo, yra pats di- 
džiausias menas“ [Ortega y Gasset, 1999, p. 486]. 

Tikrovė čia traktuojama kaip savotiškas cerberis, trukdantis menininkui 
pabėgti į kitą - grynųjų meninių vertybių pasaulį. Taigi, atsiribodamas nuo re- 
alistinio meno tradicijos, J. Ortega teoriškai pateisina abstrakcija besiremian- 
čias moderniojo meno kryptis. Pažymėtina, jog jis, kaip ir M. de Unamuno, 
nors daug kartų mėgino atsiriboti nuo kraštutinių moderniojo meno apraiškų, 
objektyviai tapo vienu autoritetingiausių moderniojo meno teoretikų. 

Jeigu modernizmas yra ne visai menas, teigia J. Ortega, tai vis tiek jis iš- 
saugoja tikrojo meno reikšmę tiems, kurie geba suvokti grynąsias estetines ver- 
tybes. „Dehumanizuotas“ menas visai netapatus „modernizmui“. „Dehumani- 
zuotas“ yra bet kuris didis meninis stilius (nepriklausomai nuo epochos), kuris 
neleidžia, jog kūrinio šerdis slypėtų žmogiškosiose vertybėse. Taigi, analizuo- 
damas meno dehumanizavimą, ispanų filosofas žengia daug toliau negu jo 

pirmtakai - teigia principinį „meniška“ ir „žmogiška“ nesuderinamuma. Jo nuo- 
mone, jeigu neįmanomas grynasis menas, tai reikia bent siekti iš „dehumanizuo- 
to“ meno pašalinti tas žmogiškąsias realijas, kurios vyravo romantiniame ir natū- 
ralistiniame mene. 

Filosofas atmeta realizmą (daugiausia XIX a.) kaip nemenišką reiškinį, pa- 
grįstą tik išoriniu siužetiniu pradu ir tolimą gelminei meno esmei. „Visa meninė 
XIX amžiaus kūryba, - rašo jis, - buvo negryna. Estetiniu elementų menininkai 
palikdavo minimumą, beveik ištisai savo kūrinius užpildydavo prasimanymais apie 
žmogiškąją realybę. [...] Kaip tik tai padės suprasti, kodėl XIX amžiaus menas buvo 
toks populiarus: jis buvo skiriamas įvairiaspalvei masei, be to, tokiu mastu, kad 
tai jau buvo nebe menas, bet paties gyvenimo fragmentas. Reikia atsiminti, jog 
visose epochose, kuriose egzistavo du skirtingi meno tipai: vienas - mažumai, o 
kitas - daugumai, pastarasis visada buvo realistinis“ [Ten pat, p. 478]. 

Naujasis menas žmones skirsto į dvi priešingas grupes: į jį suprantančius, 
mažumą, ir nusiteikusius priešiškai - absoliučią daugumą. Pastarieji, susidūrę 
su naujuoju menu, jaučiasi bejėgiai, užgauti, nes tokio meno jie nesuvokia. 
Apie naująjį meną miesčionys instinktyviai susidaro neigiamą požiūrį („ten, 
kur pasirodo naujosios mūzos, - sako J. Ortega, - masė stojasi piestu“). Vadina- 
si, naujojo meno nepopuliarumas J. Ortega'os koncepcijoje atlieka sociologinę 
funkciją - įteisina atotrūkį tarp dviejų priešingų sričių: „tikrai estetinės“, tapu- 
sios menininkų ir dvasinio elito nuosavybe, ir „netikrosios“, paliekamos masei. 
Dėl šio atitrūkimo ragina dvasinį elitą telkti jėgas ir nepasiduoti utilitarinés 
pasaulėžiūros spaudimui. 

Taigi J. Ortega'os veikaluose savitai interpretuojama daugelis aktualių 
XX a. kultūros ir meno raidos problemų. Jis, kaip ir F Nietzsche, suvokia realią 
kultūrai ir menui totalitarinės ideologijos, utilitarizmo įsigalėjimo, gyvenimo 
racionalizacijos bei standartizacijos keliamą grėsmę; regi didėjantį atotrūkį tarp 
naujausių autentiškų kultūros, meno formų ir masinės sąmonės poreikių. Įtemp- 
ta ispanų mąstytojo kova su agresyvios masinės kultūros įtaka, žmogaus lais- 
vės apribojimu dėl dvasingo meno daugeliui Vakarų intelektualų padėjo su- 
vokti kultūros masiškėjimo grėsmę. 

Amžių sandūroje iškyla garsioji L'École française de sociologie (Prancūzų so- 
ciologijos mokykla), kurios šalininkai naujomis tyrinėjimo strategijomis, meto- 
dais, visuminiu integruojančiu požiūriu į civilizaciją labai veikė civilizacinės kom- 
paratyvistikos idėjų sklaidą. Šios mokyklos lyderiai E. Durkheimas ir jo sūnėnas 
bei mokinys M. Maussas sukūrė naujos civilizacinės sociologijos principus, kurių 
poveikis šiandien jaučiamas P. Sorokino, V. Kavolio, L. Dumont'o, S. Eisenstadto 
ir daugelio įtakingų XX a. civilizacijos teoretikų koncepcijose. 

E. Durkheimas ir vokietis M. Weberis - dviejų įtakingiausių sociologijos 
mokyklų lyderiai - buvo amžininkai, priklausantys tam pačiam sąlyginai ramiam 
1871-1914 m. Vakarų istorijos tarpsniui. Abu jie tyrinėjo įvairius Vakarų visuo- 
menės ir kultūros aspektus lygindami su kitais civilizaciniais pasauliais. Tačiau 
E. Durkheimas turėjo daugiau humanitarinių interesų: domėjosi civilizacijos teo- 
rija, sociologija, kultūrologija, religijotyra ir kitomis sritimis. Jo veikalams bū- 

dingas universalizmas, metodologinis nuoseklumas, organiška empirijos ir te- 
orijos jungtis. Mokslininkas daug nuveiké itvirtinant sociologijos mokslo statu- 
są, institucializuojant sociologiją universitetinio išsilavinimo sistemoje. Jis įkūrė 
pirmąsias sociologijos katedras Bordo ir Sorbonos universitetuose, autoritetin- 
giausią specializuotą sociologijos žurnalą, kuris sutelkė įvairių humanistikos sričių 
specialistus ir įtvirtino daugelio disciplinų kolektyvinio darbo formas. E. Durk- 
heimo mokykla turėjo bendrus tikslus, teorines nuostatas, tačiau jos šalininkai 
veikė savarankiškai, išsaugodami savo individualumą. 

E. Durkheimas leido žurnalą L'Anée sociologique (1898-1913), vėliau jo darbą 
tęsė M. Maussas (1925-1927), apie kurį susibūrė prancūzų sociologijos mokykla. 
Joje išryškėjo normatyvinė ir deskriptyvinė civilizacijos samprata bei nauji meto- 
dologiniai civilizacinių organizmų, kaip socialinių struktūrų, analizės principai. 

E. Durkheimo mokyklos šalininkai, priešpriešindami civilizacinį visuome- 
nės raidos lygmenį gamtiniam, kartu išsaugo senos evoliucinės koncepcijos ele- 
mentus. Civilizacijos raida čia tiesiogiai siejama su žmogaus mąstymo ir sociali- 
nių organizmų evoliucija, pripažindami vieną žmonijos istorijos vyksmą. Pagrin- 
diniu civilizacinės sociologijos metodu E. Durkheimo mokyklos šalininkai laiko 
lyginamąjį, o istorijos — monografinį ir funkcionalyjį. Analizuodami ankstyvąsias 
civilizacijos istorijos ištakose išsirutuliojusias kultūros ir mąstymo formas E. Durk- 
heimas ir M. Maussas, pradedant 1906 m. darbais, nuolatos pabrėžia ypatingą 
vadinamųjų kolektyvinių vaizdinių (reprėsentation collectives) svarbą. Jie tampa 
pamatine E. Durkheimo mokyklos civilizacinės sociologijos sąvoka, visiškai pa- 
jungiančia individo mąstymą ir veiklą visuomenei. E. Durkheimas ir M. Maussas 
manė, kad pirmykštėms tautoms būdingos mąstymo formos yra universalios ir 
esmiškai nesiskiria nuo aukštesnę civilizuotumo pakopą pasiekusių tautų. Ko- 
lektyvinių vaizdinių sąvoka jų koncepcijoje tiesiogiai siejasi su ne mažiau abst- 
rakčiomis kolektyvinio subjekto, visuomenės, mentaliteto kategorijomis, kurios 
susieja visas civilizacijos istorijoje išryškėjusias visuomenės ir mąstymo formas. 
Lygindami jas prancūzų mokslininkai regi tik kiekybinį, o ne kokybinį skirtumą. 

Studijoje Note sur la notion de civilisation („Pastabos apie civilizacijos sąvoką“, 
1909) E. Durkheimas ir M. Maussas civilizaciją apibrėžia kaip nesusijusig su konkre- 
Čiu socialiniu organizmu visuomeninių reiškinių visumą, besiskleidžiančią nacionalinių 
teritorijų ribas peržengiančiose erdvėse konkrečiu laiku; jungiančią kelių visuomenių isto- 
riją su jų tarptautiniu gyvenimu. Civilizaciné sociologija labiausiai domėjosi konkre- 

taus civilizacinio darinio visuomene, kuri aiškinama kaip visiškai unikali, niekuo 
kitu nepaverčiama realybė, „impersonalinis“ visuomeninių ryšių sistemos tipas. 

Pagrindinis visuomenės sudedamasis komponentas žmogus čia traktuoja- 
mas kaip homo duplex, t. y. ambivalentiška individuali ir socialinė esybė, kurios 
gyvenime bei veikloje besąlygiškai vyrauja socialinis lygmuo. Todėl visuomenė 
čia iškyla kaip viršindividuali socialinė struktūra, atsiradusi iš daugybės individų 
sąveikos. Į aukštesnį tarptautinio gyvenimo lygmenį pakilusios visuomenės struk- 
tūros tik tuomet virsta civilizaciniu organizmu, kai įgauna „vientisų sistemų pa- 
vidala ir jungiasi vientisame laiko bei erdvės kontinuume". 

Vadinasi, prancūzų civilizacinės sociologijos pradininkai, traktuodami civi- 
lizaciją kaip „socialinių sistemų metasistema", sociologinį civilizacijos tyrinėjimą 
susiejo su paskirais evoliucinės ir struktūrinės funkcinės teorijų elementais. Evo- 
liucionizmo įtaka čia reiškiasi kaip visuomenių ir civilizacijų tipologija, požiūris į 
sudėtingus socialinius organizmus kaip į paprastesnių struktūrų kombinacijas. 
Civilizacinės sociologijos kūrėjai, veikiami pozityvistinės metodologijos, atsiri- 
boja nuo spekuliatyvumo, perdėto psichologizavimo, pamatinių civilizacijos pro- 
blemų tyrinėjimą jie perkelia iš globalinių apibendrinimų į konkrečią sociologi- 
nę, neretai paprasčiausių morfologinių civilizacijos elementų analizę. 

Tyrinėjant metodologinius prancūzų ankstyvosios civilizacinės sociologijos 
principus, aiškėja, kad šios mokyklos šalininkai, siekdami mokslinio objektyvu- 
mo, pamažu atriboja civilizacijos bei kultūros sąvokas nuo vertybinių sprendi- 
mų ir sieja su simbolinėmis struktūromis. Ši metodologinė nuostata, iš pradžių 
paplitusi antropologijoje ir etnografijoje, greit įsigali civilizacinėje sociologijoje. 
Ji ne tik išlaisvina civilizacinius tyrinėjimus nuo aksiologijos įtakos, tačiau ir, atsi- 
sakydama ideologinių stereotipų, atveria kelią objektyviai įvairių morfologinių 
socialinių organizmų pjūvių analizei, nepriklausomai nuo jų išsivystymo lygmens. 
Čia E. Durkheimo mokyklos pozicijos suartėja su eurocentrizmo oponentų etno- 
logų nuostatomis, nes paneigia išskirtines Vakarų civilizacijos pretenzijas į vie- 
nintelę Civilizaciją. 

Emilis Durkheimas (1858-1917) yra viena įtakingiausių XX a. humanistikos 
asmenybių. „Nerasime nė vieno prancūzų sociologo, - rašo J. Duvignaud'as, - 
kuris vienaip ar kitaip nesietu saves su E. Durkheimu" [Duvignaud, 1965, p. 54]. 

Gimęs garsioje rabinų šeimoje vaikystėje E. Durkheimas gauna puikų hu- 
manitarinį išsilavinimą. Jis buvo auklėjamas remiantis griežta žydų ortodoksine 

religija, mokėsi hebrajų kalbų, studijavo Tora ir Talmudą. Licėjuje paveiktas mo- 
kytojos katalikės nutolsta nuo ortodoksinio judaizmo ir išpažįsta agnosticizmą. 
Tradicinė religija, teigė vėlesniuose darbuose E. Durkheimas, jau nebeatitinka 
mokslinės šiuolaikinės modernios civilizacijos požiūrių, todėl atlieka svarbią vi- 
suomenės moralę stiprinančią funkciją. 

1879 m. jaunuolis įstoja į prestižinę Paryžiaus L'École normale mokyklą, kur 
kartu su H. Bergsonu ir J. Jaurėsu studijuoja filosofiją. Stipriausią poveikį jo pa- 
saulėžiūrai turi garsus filosofas, spiritualistinio pozityvizmo šalininkas E. Bout- 
roux. 1882 m. sėkmingai baigęs studijas ir išlaikęs filosofijos dėstytojo egzaminą 
E. Durkheimas keletą metų dėsto filosofiją provincijos licėjuose. Norėdamas pa- 
gilinti žinias, jis pasiima metus akademinių atostogų, kurių pirmąją pusę dirba 
Paryžiaus bibliotekose, o antrąją išvyksta stažuotis į Leipcigą, kur artimai susipa- 
žįsta su naujausiais W. Wundto eksperimentinės psichologijos tyrinėjimais, jo 
įkurta laboratorija. 

1888 m. ministro įsakymu E. Durkheimas paskiriamas socialinių mokslų 
ir pedagogikos profesoriumi Bordo universitete. Čia 1896 m. jis pradeda vado- 
vauti pirmajai pasaulyje specializuotai sociologijos katedrai ir skaito pirmuo- 
sius specializuotus universitetinius sociologijos kursus. Netrukus, subūręs gru- 
pe artimiausių mokinių ir sekėjų, pradeda naujo specializuoto sociologijos Zur- 
nalo L'Anée sociologique leidimo programą, kurio išleido 12 numerių, vėliau jo 
darbą tęsė M. Maussas. Pagrindinis žurnalo ir apie jį susispietusių šalininkų 
(M. Maussas, G. Davy, P. Lapi, R. Hertas, P. Fauconnet, C. Bouglė, L. Lévy-Brühlis, 
M. Halbwachsas, F. Simiandas, M. Granet) tikslas - įvairių humanistikos sričių 
specialistų mokslinių interesų sutelkimas sistemingam svarbių civilizacijos ir so- 
cialinio gyvenimo aspektų tyrinėjimui. 1902 m. E. Durkheimas pakviečiamas į 
Sorbonos universitetą, kur eina profesoriaus pareigas ir greit iškyla kaip vienas 
įtakingiausių to meto civilizacijos tyrinėtojų. 

Būdamas A. Comte'o šalininkas, E. Durkheimas perėmė daug pozityvis- 
tinių nuostatų ir išskirtinį dėmesį „pozityviai“ civilizacijos kaip autonomiško 
socialinio organizmo, gyvuojančio pagal savo vidinius dėsnius, analizei. Nors 
E. Durkheimas tarėsi esąs „empirikas“, tačiau iš tikrųjų jį domino bendrieji filo- 
sofiniai civilizacijos teorijos aspektai. Todėl mokslininkas pagrįstai vadinamas so- 
ciologinés pakraipos filosofinio pozityvizmo šalininku. Skirtingai nei A. Com- 
te'as, E. Durkheimas pabrėžė teorijos ir empirikos jungties svarbą. Jis taip pat 

atmetė pozityvizmo pradininko mokymą apie tris mokslinio pažinimo pakopas 
ir vienalinijinę civilizacijos evoliucijos schemą. 

Vienas svarbiausių E. Durkheimo nuopelnų civilizacijos studijoms — iš prin- 
cipo naujas požiūris į visuomenę kaip į normatyvinę, o į kultūrą — kaip į simbolinę 
sistemas, lemiančias žmonių integraciją. Nors visuomenė yra individų sąveikos 
rezultatas, tačiau kartą atsiradusi ji virsta autonomiška savitų bruožų ir veikian- 
čia individus realybe. Visuomenė yra pagrindinis kultūros simbolių kūrėjas. Is- 
torinėje kultūros raidoje mokslininkas išskyrė svarbų lūžio momentą; jos skilimą 
į sakraliąją, kurioje vyravo religiniai idealai, ir pasaulietinę, susijusią su kasdiene 
būtimi. Siekdamas įteisinti socialinės tikrovės autonomiškumą E. Durkheimas ją 
atribojo nuo psichologijos, paneigė XIX a. pabaigoje įsigalėjusią socialinių moks- 
lų psichologizaciją. 

Civilizacinėje sociologijoje mokslininkas derino evoliucionistinės ir struk- 
tūrinės funkcinės metodologijų principus, teoriją glaudžiai siejo su empirija. Po- 
lemizuodamas su evoliucionistinėmis civilizacijos teorijomis jis beveik ignoravo 
istorinių veiksnių poveikį konkretaus tarpsnio visuomenės būsenai, kurią gali- 
ma suprasti tik pažįstant ano meto socialinę aplinką. Ankstesnio civilizacinės ar 
socialinės raidos etapo laimėjimai čia iškilo tik kaip atspirties taškas, bet ne rai- 
dos variklis. „Ankstesnė būsena nesukuria vėlesnės, jų santykis yra grynai chro- 
nologinis, o ne priežastinis“ [Durkheim, 1895, p. 104-105]. Socialinis gyvenimas 
atsiranda iš dvigubo šaltinio: protinių sugebėjimų panašumų ir socialinio darbo 
pasiskirstymo. Pirmuoju atveju individas socializuotas, nes, nepasižymėdamas 
savarankišku individualumu, jis susilieja kartu su į jį panašiais į vieną kolektyvi- 
nį tipą, o antruoju - todėl, kad, įgavęs asmeninį pavidalą, tampa priklausomas 
nuo visuomenės, susiformavusios susijungus individams [Durkheim, 1991, p. 205]. 

Sociologizmo sąvoka šiuolaikinėje civilizacinėje sociologijoje dažniausiai sie- 
jasi su E. Durkheimo vardu, nors šio termino mokslininko veikaluose neaptiksi- 
me. Socialinės tikrovės sureikšminimas, jos primato skelbimas bet kokios kitos 
tikrovės atžvilgiu sudaro pagrindinį E. Durkheimo pasaulėžiūros patosą. Socio- 
logizmas čia traktuojamas kaip universali visa aprėpianti filosofija. Dėl to nuola- 
tos regimas perėjimas iš specifinės sociologinės į universalesnę filosofinę bei civi- 
lizacinę problematiką. E. Durkheimo civilizacijos tyrinėjimų savitumas atsisklei- 
dė pabrėžtinoje antipsichologinėje pozicijoje, kuri aiškinama keliomis pagrindi- 
nėmis priežastimis. Pirmiausia jo nepatenkino metodologinis XIX a. pabaigoje 

vyravusių psichologinių teorijų neapibrėžtumas ir subjektyvizmas. Kita vertus, 
tik ką iš filosofinio ir fiziologinio pažinimo sistemų išsiskyrusi psichologija buvo 
pavojingas tapsmą išgyvenančios sociologijos konkurentas, kadangi didėjantis 
dėmesys psichologinių struktūrų pažinimui tiesiogiai siejosi su dėmesiu žmo- 
gui, visuomenei ir įvairiems civilizacijos aspektams. Principinis individo ir visuo- 
menės supriešinimas yra pamatinė E. Durkheimo civilizacijos sociologizacijos 
nuostata. Jo veikaluose nuolatos susiduriame su poliarinėmis kategorijomis: in- 
dividuali sąmonė - kolektyvinė sąmonė; individualūs vaizdiniai — kolektyviniai 
vaizdiniai; individualūs faktai - kolektyviniai faktai ir t. t. 

Plėtodamas sociologines C. H. Saint-Simono ir A. Comte'o idėjas, civilizaci- 
nę sociologiją E. Durkheimas aiškino kaip „socialinių mokslų sistemą“, kurioje 
visiems mokslams keliamas reikalavimas remtis sociologiniais metodais, t. y. pri- 
pažinti socialinių faktų egzistavimo nepriklausomybę nuo subjekto ir juos skru- 
pulingai moksliškai tyrinėti kaip „daiktus“. E. Durkheimas buvo nuoseklus ob- 
jektyvių metodų įtvirtinimo kultūros moksluose šalininkas. Civilizacijos tyrinė- 
tojams mokslininkas kėlė griežtus metodologinius reikalavimus: į objektyvų ci- 
vilizacijos pažinimą pretenduojantys mokslininkai privalo kategoriškai atsisa- 
kyti nemokslinio pažinimo srityse atsiradusių sąvokų, išsivaduoti iš to melagin- 
go akivaizdumo, kuris slegia minios protus, visiems laikams išsivaduoti iš tiro- 
niškos empirinių sąvokų priespaudos. 

Mokslininkas įrodinėjo, kad socialinio gyvenimo ir civilizacijos formų įvai- 
rovė nėra vienareikšmė, kadangi „civilizacija greta didesnio jų paslankumo kar- 
tu lemia ir didesnį vienodumą, nes verčia žmogų nenutrūkstamai dirbti mono- 
tonišką darbą“ [Durkheim, 1991, p. 221]. 

E. Durkheimo plėtojamos pozityvistinės civilizacinės sociologijos metodo- 
loginis pamatas: 1) nuoseklus socialinės tikrovės kaip specifinės būties ir veiklos 
srities išskyrimas, 2) integratyvus daugiaaspektis požiūris į žmogų ir visuomenę, 
3) visuomenės aiškinimas kaip objektyvios viršindividualios socialinės struktū- 
ros, lemiančios pagrindinius konkretaus individo elgesio ir veiklos orientyrus, 4) 
požiūris į sociologiją kaip į itin svarbų savarankišką pozityvų mokslą, objekty- 
viai tyrinėjantį įvairius socialinės tikrovės, kultūros, civilizacijos aspektus ir jun- 
gianti visus antropologinės orientacijos mokslus. Sociologinė pažinimo teorija 
čia suvokiama kaip efektyvus sistemingas mokslas, įveikiantis properšą, skirian- 
čią empirinį ir apriorinį pažinimą. 

Lokalinę civilizaciją E. Durkheimas vertina kaip sudėtingą socialinių faktų 
visumą, kurios istorinę raidą lemia kolektyvinė sąmonė ir jos esmėje slypintys 
kolektyviniai vaizdiniai, apibūdinantys konkrečios civilizacijos, religijos, mora- 
lės, teisės savitumą. Kolektyvinės sąmonės faktus jis priešpriešina morfologiniams 
visuomenės sandaros faktams. Pastarieji aprėpia visus pagrindinius visuomenės 
sandaros komponentus, jos sudedamųjų elementų, struktūrų, funkcijų ryšius. 
Morfologiniai faktai tarsi sudaro materialiąją, kiekybinę, visuomenės dalį, o ko- 
lektyviniai vaizdiniai yra jos dvasinis kokybinis aspektas. Būtent kolektyviniai vaiz- 
diniai, anot E. Durkheimo, suformuoja pagrindines civilizacijos ir socialinio gy- 
venimo raidos tendencijas. Remdamasis japonų civilizacijos analize jis įrodinėja, 
kad, veikiama kolektyvinių vaizdinių, iš kitų civilizacinių organizmų visuomenė 
gali perimti tam tikrą ekonominio išsivystymo lygį, daugybę išorinių materialių- 
jų civilizacijos aspektų nekeisdama savo pamatinių dvasinių struktūrų. 

Tęsdamas A. Comte'o tradiciją, E. Durkheimas ypatingą dėmesį skyrė lygi- 
namiesiems civilizacijos tyrinėjimams. Skirtingai nei A. Comte'as, kuris lyginamą- 
ją analizę daugiau siejo su antrinių veiksnių pažinimu, E. Durkheimas lyginamąją 
sociologinę analizę įvardijo esmingiausių civilizacijos istorijos dėsningumų paži- 
nimo galimybe. Skirtingų civilizacijos raidos modelių sugretinimas ir kruopšti ly- 
ginamoji jų analizė - būdas bendriausiems civilizacijos raidos dėsniams pažinti. 

Pozityvus civilizacinio organizmo kaip socialinių faktų visumos pažinimas 
prieinamas tik aukščiausioje visuomeninių mokslų hierarchijoje esančiai socio- 
logijai, tiksliau, sudedamajai jos daliai lyginamajai sociologijai. Lyginamoji civili- 
zacinė sociologija E. Durkheimo koncepcijoje traktuojama ne kaip atskira sociolo- 
gijos šaka, tačiau kaip pati sociologija, kadangi ji praranda grynai aprašomąjį pobūdį ir 
pereina į kokybiškai naują civilizacijos istorijos socialinių faktų interpretaciją. Lygina- 
mosios metodologijos principams E. Durkheimas skyrė daugiau dėmesio nei 
C. H. Saint-Simonas ir A. Comte'as. Lyginamąjį metodą jis laikė pagrindiniu so- 
ciologinių tyrinėjimų instrumentu par excellence, teigdamas, kad sociologijos ir 
istorijos sąveika yra tapati lyginamosios gramatikos ar lingvistikos bei atskirų 
kalbų gramatikų santykiams [Durkheim, 1970, p. 156]. 

E. Durkheimas įsitikinęs, kad lyginamoji analizė padės išspręsti pagrindi- 
nės civilizacinės sociologijos problemas. Tik lygindami skirtingų visuomenių kul- 
tūros faktus galime išryškinti civilizacinių procesų bendrybes, savitumus, prie- 
žastis, nulėmusias kultūros formų įvairovę ir jų raidą skirtingomis kryptimis. Ly- 

ginamojoje civilizacinėje sociologijoje E. Durkheimas ypatingą dėmesį teikė me- 
todologiniam korektiškumui, aiškiam išeities pozicijų, lyginamosios analizės stra- 
tegijos, lyginimo lauko apibrėžimui. E. Durkheimas kalba apie pozityvios lygi- 
namosios socialinių faktų analizės strategijos nuoseklumą, papunkčiui pereinant 
nuo didesnės apimties struktūrų prie mažesnės arba atvirkščiai. Primindamas 
kompleksinės analizės ir visuomenės požiūrio į civilizaciją privalumus jis siūlo 
lyginamąją socialinių faktų analizę derinti su struktūrine funkcine. 

Siauriausiu lyginamosios civilizacinės sociologijos analizės objektu jis įvar- 
dijo tokių tipologiškai artimų visuomenių socialinių faktų lyginimą, kurios pade- 
da pažinti gilumines priežastis, paskatinusias civilizacijos procesų tėkmę, intensy- 
vumą. Tačiau, norint išvengti klaidingų išvadų, būtina išplėsti lyginamosios socio- 
loginės analizės lauką ir pereiti prie platesnių sugretinimų, pasitelkiant analizei ir 
kitas analogiško tipo civilizacines struktūras. Tai suteikia tyrinėtojui galimybę pa- 
tikslinti lyginamojoje analizėje iškilusius neaiškumus, abejones ir garantuoja di- 
desnį išvadų patikimumą. Nuo kelių lokalinių civilizacinių organizmų lyginamo- 
sios sociologinės analizės vėliau galima pereiti į plačiausią lyginamųjų civilizaci- 
nių studijų lauką, įtraukiant visas pažįstamas visuomenes. Šiame lygmenyje civi- 
lizacinė analizė įgauna kokybiškai naują genetinį istorinį pavidalą, kadangi dau- 
guma socialinių institutų, būdingų išsivysčiusių kultūrų tipams, visiškai arba iš 
dalies yra paveldėti iš praeities. Bendriausiems lyginamiesiems civilizacinės socio- 
logijos tyrinėjimams, E. Durkheimo nuomone, būtina plati istorinė perspektyva. 

Vadinasi, lyginamosios civilizacinės sociologijos mastai tiesiogiai priklauso 
nuo tyrinėjamų civilizacinių organizmų pobūdžio, parametrų, prigimties. Kuo 
sudėtingesnės lyginamos civilizacinės struktūros, tuo joms pažinti reikalinga įvai- 
riapusiškesnė metodologija, jos įgyvendinimo strategija, pajėgianti aprėpti vi- 
sas morfologines gretinamų socialinių reiškinių struktūras, formas, raidos dės- 
ningumus. Todėl metodologinis civilizacinės sociologijos pamatas, kurios pagrin- 
dinis objektas yra komplikuotų civilizacijos socialinių struktūrų tyrinėjimai, pir- 
miausia yra lyginamasis mokslas, kuris negali apsiriboti vienos civilizacinės struk- 
tūros ar vieno konkretaus visuomenės tipo sociologiniu tyrinėjimų. 

Vadinasi, į civilizacijos studijų problemas E. Durkheimas pirmiausia žvel- 
gia pozityvistinės ir komparatyvistinės orientacijos sociologo akimis. „Konkre- 
čios tautos civilizacija, — rašo jis, - tai pirmiausia konkrečių socialinių reiškinių 
visuma, todėl kalbėjimas apie neišsilavinusias „necivilizuotas“, natūralias tau- 

tas (Naturvolker) yra beprasmis kalbėjimas apie tikrovėje neegzistuojančius da- 
lykus“ [L Anėe sociologique, t. IV, 1901, p. 141]. 

Vienas svarbiausių E. Durkheimo įnašų į civilizacinės komparatyvistikos idė- 
jų sklaidą siejasi su jo veikaluose ryškėjančia, pozityvistinės ir lyginamosios so- 
ciologijos principais paremta, vientisa lokalinių civilizacijų teorija. Jau evoliucio- 
nistai (H. Spenceris) civilizacinio kaip ir visų socialinių organizmų augimą siejo 
su pagrindinių funkcijų diferenciacija. Šią idėją perima ir išplėtoja E. Durkhei- 
mas, kuris brėžia aiškią takoskyrą tarp lyginamosios priežastinės ir funkcinės ci- 
vilizacijos procesų analizės. Funkcinė analizė čia suvokiama kaip būtinas bet ko- 
kios apimties lyginamosios civilizacinio organizmo analizės komponentas, kuris 
atskleidžia tą vaidmenį, kurį atlieka konkretus socialinis reiškinys, itvirtindamas 
socialinės harmonijos principus universalesnėse socialinėse struktūrose. 

Toks požiūris į sociokultūrinių organizmų funkcionavimą duoda teorinį pa- 
matą naujai interpretuoti lokalines civilizacijas. Atmetęs vienalinijines stadijines 
civilizacijos raidos koncepcijas E. Durkheimas kartu išsaugoja pažangiosios te- 
orijos elementus, kuriuos, remdamasis lyginamosios ir funkcinės sociokultūri- 
nių organizmų analizės principais, papildo mokymu apie lokalines civilizacijas. 
Dėl to tradicinė tiesinė civilizacijos istorijos raidos schema E. Durkheimo kon- 
cepcijoje praranda tą supaprastintą pavidalą, kuri ji įgavo vulgaraus evoliucio- 
nizmo šalininkų koncepcijose. Civilizacijos raidos procesas čia skyla į daugybę 
skirtingų savarankiškų raidos krypčių, kurių neįmanoma sujungti į vieną nenu- 
trūkstamą raidos liniją. Todėl civilizacijos istoriją sudarančių kultūrinių, visuo- 
meninių organizmų raidos schemą mokslininkas perteikia ne kylančios linijos, o 
medžio su į skirtingas puses išsiskleidusiomis šakomis metafora. 

Taigi, nubrėžęs naujos įtakingos civilizacinės sociologijos principus, E. Durk- 
heimas pirmiausia sumenkina vientiso civilizacijos srauto ir vienalinijinės evo- 
liucijos idėją. Jis sureikšmina kompleksinės sociologinės lyginamosios ir funkci- 
nės civilizacijos organizmų analizės svarbą ir ragina sekėjus tyrinėti vietinių civi- 
lizacijų problematiką. Pažintinių ir vertybinių civilizacinės analizės aspektų at- 
skyrimas padeda jam paneigti švietėjų teorijų mitą, kad „civilizacijos pažanga“ 
suteiks žmogui laimę ir harmoniją. E. Durkheimo idėjų įtaka dar gyvam moksli- 
ninkui esant toli peržengė Prancūzijos ribas. Jo knygos greit buvo verčiamos į 
kitas kalbas ir jau amžiaus pradžioje turėjo stiprų poveikį britų, italų, rusų, len- 
kų, vengrų ir kitų tautų sociologams. 

Racionalizacija lyginamosiose M. Weberio civilizaciju studijose 


Lyginamuju civilizacijų tyrimų metodologiją visapusiškai paveikė žymaus 
vokiečių sociologo Maxo Weberio (1864-1920) idėjos. Mokslininkas įtvirtino jau 
J.-J. Rousseau, W. von Humboldto veikaluose apmastyta kultūros ir civilizacijos 
sąvokų priešingumą. Civilizaciją M. Weberis aiškino kaip technologinių ir mate- 
rialinių visuomenės egzistavimo priemonių visumą, o kultūrą siejo su dvasios, 
emocijų ir idėjų sritimis. Be abejo, šis kultūros „sudvasinimas“ padarė įtaką vė- 
lesniems teoretikams. Mokslininką labai paveikė F Nietzsche's moralės genealo- 
gijos tyrinėjimai, tačiau, remdamasis eurocentrizmu ir racionalizmu, koregavo 
pastarojo požiūrį į etines ir religines Rytų tradicijas. 

M. Weberio racionalizmas skiriasi nuo vokiečių klasikinio idealizmo kul- 
tūros filosofijos aukštinamo racionalaus proto kulto. Protas čia, kaip ir gyveni- 
mo filosofijos tradicijoje, apibūdinamas tik kaip techninis sugebėjimas ir prieš- 
priešinamas gėrio, grožio pasauliams. Pripažindami M. Weberio mąstysenos 

gelmę, stiliaus įtaigumą, nuolatines išlygas, pabrėžiančias Rytų civilizacijų pa- 
siekimus, kartu negalime nepastebėti tendencingo Vakaruose susiformavusių 
mąstymo, religijos, etikos, meno, mokslo principų aiškinimo kaip savotiškos 
normos ar idealo. 

Daugybė M. Weberio apmąstymų apie „aukšto lygio gamtos mokslus Indi- 
joje“, „spausdinimo meną Kinijoje“, „nepaprastai išplėtotą kinų istoriografiją“, 
„aukštąsias mokyklas Kinijoje, Islamo šalyse“, „ne mažiau subtilią nei Vakarų tautų 
muzikinę klausą“, savitą Rytų architektūrą ir meną neturėtų klaidinti, kadangi 
toks kalbėjimo būdas tėra geriau laiko reikalavimus atitinkanti „vakarietiško et- 
nocentrizmo" forma. Įdėmiau pažvelgus, šioje retorikoje ryškėja tik rafinuočiau 
išsakytos senos eurocentrinės G. Hegelio mąstymo schemos, „Vakarų“ racionaliz- 
mą, moksliškumą, teorinį mąstymą, demokratiją, laisvę, lygybę, modernizaciją, 
polinkį į inovacijas, individualizmą, asmenybės iškėlimą, aktyvų technologinį pa- 
saulio pertvarkymą, kapitalizmą, buržuaziškumą, rinką priešinančios Rytų ira- 
cionalizmui, intuityvizmui, sinkretiškai religinei mitologinei mąstysenai, despo- 
tizmui, mistikai, intuicijai, įsijautimui į supantį pasaulį, tradicionalizmui, ritua- 
lui, kolektyvizmui, valstybei, harmonijos su žmogų supančiu pasauliu ieškoji- 
mui, meditacijai. 

Tačiau kartu M. Weberis, būdamas įžvalgus mokslininkas, daro išlygas ir 
pabrėžia, kad jo tyrinėjimai nelaikytini išsamiomis civilizacijos analizėmis, ka- 
dangi juose sąmoningai aiškinama, kas kiekvienoje civilizacijos srityje buvo ir 
yra priešiška Vakarų civilizacijos raidai. Mokslininkas perspėja naujoką, „kad šis 
nepervertintų šių tyrimų reikšmės. Sinologas, indologas, semitologas, egiptolo- 
gas, žinoma, jokių naujų faktų čia neras. Tik norėtųsi, kad jie dalykiniu požiūriu 
nerastų nieko esminio, ką turėtų vertinti kaip dalykines klaidas. Autorius negali 
spręsti, kiek jam pavyko bent jau priartėti prie šio idealo, kiek nespecialistas iš 
viso pajėgus tai daryti. Juk aišku, kad visiškai pagrįstai savo darbą labai kukliai 
vertinti turi tas, kuris priverstas remtis vertimais, o panaudodamas monumenta- 
lius dokumentinius arba literatūrinius šaltinius, - orientuotis kartais labai prieš- 
taringoje specialiojoje literatūroje, kurios įvertinti jis savarankiškai negali. Tuo 
labiau, kad tikrųjų šaltinių (t. y. įrašų ar aktų) vertimų (ypač iš Kinijos istorijos) 
yra dar labai maža, palyginti su tuo, kas turima ir kas yra svarbu. Vadinasi, šie 
straipsniai yra visiškai preliminaraus pobūdžio, ypač tos dalys, kur kalbama apie 
Aziją. Galutinį įvertinimą gali pateikti tik specialistai“ [Weberis, 1997, p. 21-22]. 

Kultüriniai veiksniai (religija, etika), anot M. Weberio, yra pagrindiné jéga, 
nuo kurios priklauso socialiniai pokyčiai, visuomenės modernizacija, instituci- 
nės struktūros ir ūkinis gyvenimas. Etinės bei religinės tradicijos kuria būtiną 
kiekvienos civilizacijos socialinės pažangos foną. Todėl M. Weberis užsiėmė Va- 
karų, Indijos, Kinijos, Japonijos, arabų musulmonų religijos ir etikos principų ly- 
ginamąja analize. 

Svarbus M. Weberio įnašas į lyginamąją religijotyrą. Religiją suvokdamas 
kaip visų vertybių pamatą, mokslininkas nuodugniai lygino Rytų ir Vakarų reli- 
gijas. Jo metodologijos pagrindas - racionalizacijos ir idealiuju tipų teorijos. Pro- 
graminiame veikale Die protestantische Ethik und der Geist des Kapitalismus („Pro- 
testantiškoji etika ir kapitalizmo dvasia“, 1904) racionalizacija laikoma Vakarų 
civilizacijoje išryškėjusios antikos ir renesansinio eksperimentinio mokslo, glau- 
džiai susijusio su technikos pažanga, Romos teisės ir racionalaus gamybos būdo 
sintezės pasekme. Visi šie elementai organiškai susiliejo protestantizme, ypač 
J. Kalwino mokyme, vėliau įsigalėjo Vakarų Europos civilizacijoje. 

M. Weberio lyginamosios religijų sociologijos tikslas - teoriškai pagrįsti Va- 
karų civilizacijos vystymosi išskirtinumą bei tolesnę jos raidą. Tai paaiškina ir jo 
argumentacijos principus bei vertinimų tendencingumą. Tyrinėdamas Vakarų 
biurgerių religinę ir etinę elgesio motyvaciją, jis pabrėžė gyvenimo racionalizaci- 
jos svarbą: įvaldyti gamtą, kaupti turtą, tobulinti profesionalumą, atsisakyti ma- 
lonumų. Tokio elgesio priežastys slypi religinėje asketiškoje protestantų motyva- 
cijoje. Kuo stipriau protestantų visuomenėje įsigali intelektinė ir pragmatiška pa- 
saulio racionalizacija, tuo labiau religija laikoma iracionalia bei atmetama ste- 
buklo galimybė. Protestantų racionalizacija svetima hinduizmui, budizmui, da- 
oizmui, konfucianizmui ir kitoms Rytų religijoms. Vadinasi, nors išoriškos Rytų 
ir Vakarų racionalumo formos panašios, M. Weberis teigė akivaizdų pastarojo 
racionalumo pranašumą. Vakaruose įsiviešpatavęs porenesansinis racionalumas 
buvo nuoseklesnis, kadangi, skirtingai nei Rytų, atmetė tradicijos apribojimus ir 
pasikliovė proto galia. 

Racionalizacijos esmė - išstumti visus atsitiktinius veiksnius ir motyvus, nu- 
krypstančius nuo pagrindinės raidos tendencijos. Nors racionalizacija įvairiose 
kultūros srityse reiškiasi labai prieštaringai, apimdama ir daugybę nukrypimų 
nuo pagrindinės tendencijos, tačiau būtent ji yra civilizacijos procesų esmė. Ši- 
taip atsiranda naujas unikalus racionalios „industrinės“ visuomenės tipas, kurį 

M. Weberis priešpriešino visoms ankstesnéms ir Rytų civilizacijoms. Nuo miné- 
to tipo jos pirmiausia skiriasi tuo, kad neturi kokybiniam apibūdinimui paklūs- 
tančio „formaliai racionalaus“ prado. „Modernaus europinio kultūros pasaulio 
sūnus, nagrinédamas visuotinės istorijos problemas, - rašė mokslininkas, — neiš- 
vengiamai ir teisėtai kels tokį klausimą: kokia aplinkybių grandinė lėmė tai, kad 
kaip tik Vakaruose, ir tik čia, atsirado kultūros reiškinių, kurių raidos kryptis įgy- 
ja - bent jau mes noriai taip įsivaizduojame — universalią reikšmę ir galią?“ [Ten 
pat, p. 7). 

Vadinasi, racionalizaciją M. Weberis suprato ne tik kaip skiriamąjį Vakarų 
civilizacijos ir krikščionių religijos bruožą, bet ir kaip universalų, visai žmonijai, 
taip pat dabartinei civilizacijai (religijai, ekonomikai, menui, politikai, mokslui, 
vadybai, buičiai, žmonių mąstysenai, jausmams) būdingą pasaulinį istorinį pro- 
cesą. „Mūsų epochos likimas su jai būdinga racionalizacija ir intelektualizacija 
bei pasaulio apžavų panaikinimu pasireiškia tuo, kad kelios aukščiausiosios ver- 
tybės išnyko iš visuomeninio gyvenimo ir perėjo arba į anapusinį mistinį gyveni- 
mą, arba į tiesioginius broliškus individų santykius. Neatsitiktinai mūsų didžiau- 
sias menas intymus, o ne monumentalus, neatsitiktinai šiandien tik tarp asmeni- 
nio mažų visuomeninių grupelių bendravimo labai tyliai, pianissimo, pulsuoja 
tai, kas anksčiau pranašiška dvasia gaivališkai pulsavo tarp didelių bendrijų ir 
jas jungė“ [Ten pat, p. 733-734]. 

Lyginamąsias „protestantiškosios etikos ir kapitalizmo dvasios“ idėjas 
M. Weberis skelbė 1916-1919 m. religijų sociologijos problematikai skirtuose 
straipsniuose. Skirtingai nei prancūzų (E. Durkheimas, L. Lévy-Brühlis) ir anglų 
(E. B. Tyloras, J. G. Frazeris) mokslininkai, kurie tyrinėjo ankstyvąsias religijas ir 
mitologiją, M. Weberis domėjosi aukštą socialinės diferenciacijos lygį pasiekusio- 
mis pasaulinėmis religijomis: hinduizmu, budizmu, konfucianizmu, daoizmu ir 
judaizmu. Jį itin domino racionalizacija ir pasaulinių religijų skelbiamų etinių 
principų ryšys su ekonomine veikla bei tipiškais civilizacijų bruožais. 

Lyginamosiose M. Weberio pasaulinių religijų studijose aptinkame daugy- 
bę morfologinių skirstymų, schemų, kurios radosi apibendrinus empirinius ste- 
béjimus ir faktus. Jis lygino teorinius „idealiųjų tipų“ modelius - lyginamosios 
metodologijos principus stengėsi pritaikyti istoriniam mąstymui. 

Racionalizaciją M. Weberis siejo su tam tikru kiekvienos religijos „idealiuo- 
ju tipu“, kuris konkrečius empirinius stebėjimus ir faktus padėjo sujungti į sa- 

vaip vientisas sistemines logines konstrukcijas. Pirmajam religinių ir etinių siste- 
mų klasifikavimo lygmeniui priklauso tas socialinis sluoksnis, į kurį įeina pagrin- 
diniai įvairių pasaulinių religijų įkvėpėjai ir skleidėjai. Kofucianizmo skleidėjas, 
anot M. Weberio, buvo kinų visuomenę organizuojantis intelektualas valdinin- 
kas, hinduizmo - pasaulį tvarkantis žynys, budizmo - kontempliatyvus klaidžio- 
jantis po pasaulį vienuolis, islamo - pasaulį užkariaujantis karys, krikščionybės — 
klajojantis amatininkas. 

Antrasis tipologinis pasaulinių religijų klasifikavimas kilo iš skirtingo pa- 
grindinių jų ideologų luomo požiūrio į pasaulį. Konfucianizmo skleidėjams bū- 
dingas pozityvus požiūris į pasaulį nulėmė natūralų kinų intelektualų įtraukimą 
į valstybės gyvenimą, hinduizmo ir budizmo šalininkai, priešingai, nuo aktyvios 
socialinės veiklos atsiribojo, islamo, krikščionybės, zoroastrizmo ideologai šį pa- 
saulį priėmė su išlyga, kad jis bus tobulinamas. 

Lygindamas pasaulines religijas, M. Weberis išskyrė tris pasaulėžiūras, sa- 
vitus mąstymo ir pasaulio suvokimo stilius, nuo kurių priklauso skirtingų civili- 
zacijų socialinio gyvenimo ir pagrindinių veiklos sričių pobūdis. Pirmasis, daois- 
tinei ir konfucianistinei religinei bei filosofinei pasaulėžiūrai būdingas prisitaiky- 
mo prie pasaulio tipas išplito kinų civilizacijoje, antrasis — bėgimo nuo pasaulio — 
kuriuo remiasi hinduizmas ir budizmas, pasklido Indijos pusiasalyje, o trečiasis 
- judėjų ir krikščionių pasaulio jvaldymo tipas atsirado Artimuosiuose Rytuose, 
išplito Europoje, vėliau - Amerikos žemyne. Kiekvieną iš šių pagrindinių pasau- 
lėžiūrų M. Weberio teorijoje atitinka specifinis racionalizmo tipas, tarsi nubrė- 
žiantis tolesnę jų kultūrinę raidą. Visose lyginamosiose religijų studijose M. We- 
beris pirmumą teikė krikščionybės, ypač protestantizmo, etikai. 

Nors lyginamuosiuose M. Weberio tyrinėjimuose išryškėjo daug perspek- 
tyvių metodologinių principų, tačiau dėl to meto sociologijoje ir religijotyroje 
vyravusių eurocentrinių stereotipų, perdėm atviro mokslininko siekio tiriamiems 
reiškiniams suteikti griežtas logines konstrukcijas tos metodologinės nuostatos 
šiandien aktualios mažiau. Be to, dėl ju atsiranda negatyvus požiūris į religines ir 
etines Rytų civilizacijų tradicijas. Šią koncepciją vertinant XX a. pabaigos mąsty- 
tojų požiūriu, visiškai aišku, kad mokslininko sureikšmintas Vakarų civilizacijos raidos 
modelis nėra nei universalus, nei neišvengiama būtinybė, o tik vienas galimų civilizaci- 
jos plėtotės būdų. M. Weberis perdėm iškėlė religinės etikos svarbą ir nepakanka- 
mai įvertino kitų socialinių, istorinių ir kultūrinių veiksnių reikšmę. 

M. Weberio lyginamosios metodologijos pagrindas — „idealieji tipai“ — tėra 
abstrakčios konstrukcijos ir visi jiems būdingi trūkumai, nes jie neapima didžiu- 
lės tikrovės reiškinių įvairovės. Iš čia kyla daugybė prieštaravimų ir nenuoseklu- 
mų. Pavyzdžiui, kritiškai analizuojant teiginius, kad Kinijai būdingas tik „ekstra- 
vertiškas, orientuotas į sociuma" tipas, o Indijai — tik „asketas, pasitraukęs nuo 
visuomenės ir nesidomintis išoriniu pasauliu“, iškart atsiranda pagrįstų abejo- 
nių. Realybės neatitinka ir tendencingas indų civilizacijos apibūdinimas kaip iš- 
imtinai religinės, neigiančios tikrovę, materialines vertybes, nukreiptos tik į „ana- 
pusinį pasaulį“. Mokslininkas nepaisė istorinių faktų, liudijančių, kad indų civili- 
zacijoje būta įvairių religijų, etikos pakraipų, jog čia klestėjo mokslai, menai, pre- 
kyba, amatai, manufaktūros, egzistavo kreditai. 

Pervertindamas Vakarų civilizacijos dinamiškumą, M. Weberis klaidingai ma- 
nė, kad Rytų civilizacijoms vidinė dinamika nebūdinga. Jis klydo, nerasdamas 
racionalistinę protestantų etiką grindžiančios socialinės disciplinos ir darbo eti- 
kos analogų Rytų civilizacijose, neįvertino jų reformų galimybių, religijos ir eti- 
kos galios turėti įtaką ūkinei veiklai. Kinų ir japonų civilizacijos istorija rodo, kad 
šalyse buvo gerai organizuotos visuomenės, sukūrusios socialinę discipliną, dar- 
bo etiką, darbščios, taupios, turinčios pareigos jausmą, lojalios įstatymams. Ra- 
cionalumą iškeldamas kaip esmingiausią protestantizmo ir sykiu Vakarų civili- 
zacijos principą, jis pernelyg nuvertino racionalumo svarbą Tolimųjų Rytų civili- 
zacijoms, supaprastintai interpretavo konfucianistinei pasaulėžiūrai būdingus 
praktinius interesus, anapusinio pasaulio ir apskritai metafizinių vertybių igno- 
ravimą. M. Weberis per daug pabrėžė ir neeuropinių kraštų autoritarizmo reikš- 
me, neįvertino didžių tradicinėje konfucianistinėje etikoje glūdinčių potencijų, 
kurios šiandien yra svarbus veiksnys, lemiantis daugelio Rytų šalių ekonomikos 
ir kultūros raidą. 

Reiktų pasakyti, kad paskutiniais gyvenimo metais, tarsi atliepdamas į to 
meto aktualijas ir Rytų civilizacijų specialistų kritiką, mokslininkas iš esmės pa- 
keitė daugelį savo požiūrių. Sukrėstas Pirmojo pasaulinio karo, matydamas su- 
griautą Europą, jis jau nebesiülé Vakarų civilizacijos kaip etalono Rytams, vis la- 
biau ėmė galvoti apie neigiamą techninės pažangos poveikį. Vakarų civilizaciją 
pradėjo vertinti kaip nuolat nesveiką organizmą, geležinį narvą, kuriame blaš- 
kosi tramdomos žmogaus kūrybinės galios. Tokia civilizacija ne tik praranda at- 
eitį, bet ir nedaug ką gali pasiūlyti kitoms. 

Tarpdisciplininiu tyrinėjimų iškėlimas civilizacinėje M. Mausso teorijoje 


Skirtingai nei E. Durkheimas ir M. Weberis, Marcelis Maussas globalinių 
civilizacijos problemų netyrinėja ir nekuria universalių konceptų. Jį daugiau 
domina konkrečiais empiriniais faktais paremta lyginamoji ir struktūrinė funk- 
cinė atskirų civilizacijos aspektų analizė. Jaunystėje jis studijavo sanskritą, ly- 
ginamąją filologiją, religijų istoriją, vadovaujamas pasaulinio garso mokslinin- 
kų lingvisto M. Meillet, indologu M. Fouchet ir S. Lévy; pastarasis buvo įsitiki- 
nes, kad jei pavyks šį unikalių gabumų mokinį atriboti nuo dėdės įtakos, jis bus 
genialus orientalistas. Pradėjęs mokslinę karjerą indų filosofijos tyrinėjimais 
M. Maussas palaipsniui pereina prie religijos istorijos sociologijos ir lyginamųjų 
civilizacijos studijų. Jo moksliniai interesai nuolat keičiasi, daugeliui tyrinėjimų 
būdingas mąstymo „atvirumas“, fragmentiškumas, neišbaigtumas. M. Maussas 
niekuomet nerašė knygų, išimtinai straipsnius, neretai didelės apimties, kuriuos 
vadino esė. Praktiškai įgyvendindamas glaudaus kolektyvinio E. Durkheimo 

mokyklos darbo principa, daugumą darbų jis rašė ir skelbė kartu su bendražy- 
giais bei mokiniais. 

M. Maussas buvo labai ryški, visapusiškai išsilavinusi ir vidinio žavesio ku- 
pina asmenybė, kurioje universitetinės žinios, enciklopedizmas tiesiogiai siejosi 
su jo gyvenimo filosofija ir gyvenimiškiausiais principais. Tai tikriausiai buvo pa- 
grindinė priežastis, kodėl po E. Durkheimo mirties apie M. Maussą spietėsi dau- 
gybė bendražygių ir atsidavusių mokinių. 

1901 m. lyginamajai religijų istorijai skirtoje įžanginėje paskaitoje, pradėda- 
mas darbą Neeuropinių tautų religijos istorijos katedroje, M. Maussas išdėstė 
principinę savo metodologinę nuostatą, kad, jo įsitikinimu, Žemės rutulyje „nėra 
necivilizuotų tautų, 0 tik skirtingų civilizacijų tautos“. Netgi tos tautos, kurios, paviršu- 
tiniškai žvelgiant, europiečiams atrodo „primityvios“, turi ilgą istoriją, sudėtingas so- 
cialines struktūras ir platų kultūros vertybių bei simbolių pasaulį. 

Mokslininkas labai vertino lyginamuosius anglų antropologijos mokyklos ty- 
rinėjimus. Pirmajame L'Anée sociologique tome jis rašė, kad klasikinės istorijos, ly- 
ginamosios filologijos, folkloristikos tyrinėjami faktai „iškart įgavo naujumą, kai 
juos pradėjo lyginti su pirmykščių religijų faktais. Išryškėjo fundamentalūs pana- 
šumai šių trijų lygmenų faktų: pirmykščių religijų, civilizuotų senovės tautų, tikė- 
jimų ir papročių reliktų Europos bei Azijos tradicijose“ [Mauss, t. 1, 1974, p. 110]. 

M. Maussas greit įveikė tą pasibodėjimą, kurį jautė etnografiniams tyrinėji- 
mams jo mokytojas E. Durkheimas. Jis visuomet aukštai vertino kruopštaus lau- 
ko tyrinėjimo rezultatus, teigė, kad „ginčuose su teoretikais visuomet paskutinis 
žodis lieka konkrečių gyvenimo faktų stebėtojui“. Anot taiklaus C. Lėvi-Strausso 
pastebėjimo, stiprus pareigos jausmas padėjo M. Maussui nekonfliktuojant su 
E. Durkheimu nutiesti tiltus tarp įvairių mokslų: istorijos, kadangi ji domisi kon- 
kretybe, biologijos ir sociologijos, nes socialiniai reiškiniai kartu yra ir psichologi- 
niai. Reikia įsiskverbti giliai norint pasiekti lygmenį, kuriame, anot M. Mausso, 
„jungiasi viskas: dvasia, kūnas bei visuomenė“ [Lévi-Strauss, 1973, p. 12-13]. 

Nuo 1906 m. Maussas vadovauja Neeuropinių tautų religijų istorijos kated- 
rai prestižinėje Aukštojoje praktinių studijų mokykloje Paryžiuje, o nuo 1930 m. 
eina sociologijos profesoriaus pareigas garsiajame Collėge de France, kur iškyla 
kaip įtakingiausias prancūzų sociologinės mokyklos ir vadinamosios socialinės 
antropologijos lyderis. „Tai, ką šiandieną vadiname socialine antropologija (ter- 
minas plačiai vartojamas už Prancūzijos ribų, o mūsuose dar tik dabar plintan- 

tis), - rašė 1953 m. M. Merleau-Ponty, - virsta sociologija, jei pripažįstame, kad 
socialumas, kaip ir pats žmogus, turi du polius, arba du veidus; jis yra reiškiantis 
ir jį galima tyrinėti iš vidaus; kartu jame asmeninė nuostata yra prislopinta ir 
įmanoma apibendrinto pavidalo; ji siekia pavirsti procesu ir jei pasitelksime vi- 
siems žinomus žodžius, yra nulemta daiktų. Prancūzijoje šį sociologijos dvilypu- 
mą kaip niekas kitas suvokė Marcelis Maussas. Socialinė antropologija - tai, dau- 
gelio pripažinimu, Mausso kūdikis, tęsiantis savąjį gyvenimą mūsų akyse“ [Mer- 
leau-Ponty, 1953, p. 84]. 

Laipsniškai reformuodamas savo mokytojo E. Durkheimo idėjas M. Maus- 
sas tiesia tiltus tarp sociologijos, antropologijos, civilizacijos teorijos ir psicholo- 
gijos. Sujungdamas šių mokslų laimėjimus jis siekia sukurti tvirtą teorinį ir me- 
todologinį pamatą kompleksinėms lyginamosioms civilizacijos studijoms. Civi- 
lizacinių procesų pažinimo pagrindas ~ tarpdisciplininiai žmogaus ir glaudžiai 
susijusios visuomenės tyrinėjimai. Skirtingai nei E. Durkheimas, kuris žmogų 
įvardijo dvilype esybe, vienijančia individualius ir socialinius pradus, M. Maus- 
sas kalba apie „totalinį žmogų“, kuriame jungiasi biologiniai, psichologiniai ir 
socialiniai aspektai. Jis sukuria sisteminį kompleksinį visuomenės ir civilizacijos 
tyrinėjimo projektą. „Mausso metodas, - sako C. Lévi-Straussas, - daugeliu at- 
žvilgių yra tobulesnis nei jo mokytojo“ [Lévi-Strauss, t. 2, 1947, p. 535]. Nuolatos 
primindamas „totalinio socialinių faktų tyrinėjimo būtinybę“, lyginamosiose ci- 
vilizacijos sociologijos studijose M. Maussas kartu įtvirtina struktūrinės funkci- 
nės paskirų sudedamųjų civilizacijos elementų ir konkrečių socialinių faktų ana- 
lizės principus. Tai padeda keliose gretinamose civilizacijose išskirti analogiškus 
ekonominius, religinius, estetinius ir pan. morfologinius civilizacinio organizmo 
pjūvius ir nenusižengiant moksliniam korektiškumui juos lyginti tarpusavyje. 

Remdamasis įvairiais socialiniais ir humanitariniais mokslais tarpdiscipli- 
niniuose civilizacijos tyrinėjimuose mokslininkas ypatingą dėmesį skiria var- 
tojamų sąvokų peciziškumui. M. Maussas skirtingai nei E. Durkheimas visuo- 
met nuosekliai analizavo konkrečius empirinius faktus. Šį esminį dviejų pran- 
cūzų sociologijos mokyklos lyderių metodologinių nuostatų skirtumą pastebi 
daugelis tyrinėtojų. Iš tiesų, kaip teisingai pastebėjo L. Dumont'as, E. Durkhei- 
mas gali būti vadinamas paskutiniu tarp abstrakčių mąstytojų. Neabejotinai jis 
nustatė pamatinius empirinių faktų tyrinėjimo principus, pats pateikė daugybę 
preciziškų tokios analizės pavyzdžių, tačiau, tik pradedant jo mokinio M. Maus- 

so tyrinėjimais, tokia konkrečiu empirinių faktų suvokimu pagrįsta metodolo- 
ginė nuostata pradeda veikti teorinį sociologinių ir kultūrologinių tyrinėjimų 
žinių kompleksą. 

Šis skirtumas, vos ne prieštaravimas tarp stipraus M. Mausso konkrečių duo- 
menų poreikio ir E. Durkheimo polinkio į abstrakcijas, anot M. Mausso mokinio 
L. Dumont'o, didžiai jaudino M. Mausso mokinius, ir jie stebėjosi, kad dėl to 
nekilo teorinių nesutarimų. O nekilo todėl, kad „bendrai dirbdamas M. Maussas 
išsaugojo solidarumą ir išliko ištikimas E. Durkheimo atminimui. Būdamas atsi- 
davęs jo mokinys ir idėjų tęsėjas, M. Maussas labiau norėjo išsaugoti gyvą ben- 
dradarbiavimo dvasią, o ne pabrėžti skirtumus. E. Durkheimas sukūrė teorinį 
pamatą, apie kurio vertę tyrinėjimams M. Maussas visada užsimindavo. Turėda- 
mas patikimą teorinį pamatą, pastarasis, kaip regime įvadinėse jo paskaitose, 
pirmiausia rūpinosi [empiriniais] duomenimis. Visiškai aišku, kad būtent su jais 
siejo poveikio teorijai perspektyvas“ [Dumont, 1983, p. 194]. 

„Civilizacijos sąvoka, — sako jis, - yra daug miglotesnė nei visuomenė“ 
[Mauss, 1974, p. 458]. Jis aiškiai atskiria civilizacijos, kultūros ir tautos sąvokas. 
Pirmoji yra visuomeninių ryšių ir jungimosi pasekmė, o antroji - konkretus vi- 
suomenės produktas, funkcionuojantis kaip savita socialinė sistema. Skirtingai 
nei tautą, civilizaciją M. Maussas suvokia kaip „tarpsocialinius“ reiškinius, atsi- 
randančius dėl tarpkultūrinių ryšių. Todėl civilizacija įvardijama „viršsocialinė 
socialinių sistemų sistema“. 

Civilizacija čia pirmiausia aiškinama sociologiniu požiūriu. „Kažką, kas per- 
žengia socialinių sistemų ribas, kažką, kas yra viršsocialinis, galime vadinti civili- 
zacija” [Ten pat, p. 463], - teigia jis. Civilizacijos būties forma M. Maussui yra jos 
socialinių aspektų visuma, kurie naujai atgaivina bendras idėjas, įgūdžius, pro- 
duktus arba konkrečiai visuomenių grupei būdingus civilizacijos išradimus ir lai- 
mėjimus. Todėl pagrindinė kiekvienos civilizacijos būties forma yra tokių savitų 
stilistinių bruožų visuma, kuri suteikia kiekvienai konkrečiai civilizacijai savitą, 
unikalų, nepanašų į jokias kitas socialines struktūras pavidalą ir apibūdina bū- 
tent šį, o ne kokį nors kitą civilizacinį organizmą. 

„Civilizacija, - aiškina M. Maussas, - yra ganėtinai didelė civilizacinių reiš- 
kinių visuma, ypač gausių ir gana svarbių pagal kokybę; taip pat itin didelį jai 
priklausančių visuomenių skaičių apimanti visuma, kitaip tariant: užtektinai di- 
delė ir charakteringa visuma, kad galėtų įprasminti ir suformuoti sąmonėje vi- 

suomenių šeimą“ [Ten pat, p. 463]. Civilizacijos sklaidos vieta yra konkreti geog- 
rafinė erdvė, kurioje vystydamasi atsiranda artimų savo kalba, religija, menu, 
kilme visuomenių, sudarančių giminiškų tautų šeimas ir skirtingas civilizacines 
zonas bei sluoksnius. 

Kiekvienu konkrečiu civilizacijos evoliucijos laiku ji gali išgyventi esmines 
transformacijas, įgauti skirtingą pavidalą, dydį, konfigūracijas. Tačiau civilizacija 
apibūdina ne tik geografines erdves, charakteristikos - daugiau ar mažiau vien- 
tisos visumos paskirstymas, o ir daugybę civilizaciniam organizmui „bendrų reiš- 
kinių, tipiškų būtent šiai civilizacijai: tai ir Žemės paviršiaus visuma, kurioje gy- 
vena visuomenės, kurios atstovauja tai veiklai ir jos produktams, kurie lemia ben- 
drą šiai civilizacijai tėvoniją“ [Ten pat, p. 464]. 

Vadinasi, M. Maussas, kaip ir jo mokytojas E. Durkheimas, yra evoliucio- 
nistinės civilizacijos teorijos šalininkas. Žmonijos prigimtis jam yra vientisa, o 
nors skirtingų socialinių organizmų grupės ir formuoja savitus civilizacinius 
organizmus, tačiau yra įtrauktos į vientisą pažangų žmonijos Civilizacijos rai- 
dos principą. 

M. Maussas rašė daug įvairių civilizacinę komparatyvistiką gvildenančių 
studijų, domėjosi lyginamąja Vakarų ir Kinijos, Indijos bei kitų neeuropinių ci- 
vilizacijų religija, istorija, skelbė kritinius straipsnius, kuriuose analizuojamos 
klasikinio evoliucionizmo, L. Frobeniuso, A. Meillet, M. Weberio ir kitų kompa- 
ratyvistinės metodologijos šalininkų idėjas. Jis, kaip ir kiti komparatyvizmo šali- 
ninkai G. Davy, M. Granet imasi kuo įvairesnių lyginamųjų civilizacijos studijų, 
remiasi daugeliu naujausių sociologijos, istorijos, antropologijos, etnografijos, 
struktūrinės lingvistikos ir orientalistikos metodologinių principų. M. Maussas 
ragina lyginamųjų civilizacijos studijų šalininkus pereiti prie kompleksinių tarp- 
disciplininių tyrinėjimų ir primena garsaus lyginamosios lingvistikos šalininko 
A. Meillet veikalus, kuriuose kompleksiškai taikoma naujausia metodologija. 

Atsisakydamas E. Durkheimo antipsichologizmo M. Maussas plėtoja „to- 
talinio“ (vientiso) žmogaus biologinių, psichologinių sociokultūrinių aspektų 
vienybės idėją. Socialiniais faktais jis laiko ne tik socialinius reiškinius, tačiau ir 
žmogaus sukurtą daiktų (gaminiai, ginklai, kulto reikmenys ir pan.) pasaulį. 
Šis požiūris sutampa su socialinės antropologijos šalininkų pozicija. Žmogus ir 
jo sukurtas daiktų pasaulis, įvairios socialinės organizacijos formos čia yra „to- 
talinis socialinis faktas“ („le fait social total“), kurio pažinimas reikalauja glau- 

desnés socialiniu, gamtos ir humanitariniu mokslu integracijos. Taigi M. Maus- 
so veikaluose ryškėja svarbūs tolesnei komparatyvistinės kultūrologijos raidai 
kompleksinės visuminės civilizacijos, visuomenės ir kultūros tyrinėjimo meto- 
dologijos principai. 

Iš čia kyla principinis reikalavimas konkrečius civilizacijos faktus tyrinėti 
kaip sociokultūrinio organizmo visumą, nuosekliai keičiant požiūrio aspektus. 
Būtina pažinti fundamentaliausius institutus, įvairias ekonomines, juridines, 
religines, estetines, menines ir kitas jo sritis. Ir pagaliau M. Maussas formuluo- 
ja dar vieną metodologiškai svarbų reikalavimą: komparatyvistinėje analizėje 
remtis tos civilizacijos, tautos, etninės grupės sąvokomis, kuri yra to tyrinėjimo 
objektas. 

Pastarieji M. Mausso veikaluose išryškėję požiūriai ir metodologiniai prin- 
cipai skatino kultūrologijos kaip visuminio integruojančio kultūros, mokslo at- 
siradimą, taip pat „Analų“ mokyklos, L. White'o, M. Merleau-Ponty, G. Dumėzilio, 
G. Bataille'io, C. Lėvi-Strausso, M. Foucault, J. Derrida, J. Baudrillard'o, J. Gur- 
vitscho ir tiesioginio jo mokinio įtakingiausio šiuolaikinio civilizacijos sociolo- 
go L. Dumont'o tyrinėjimus. 

E. Durkheimo ir M. Mausso civilizacinės sociologijos mokyklos šalininkai, 
susiedami civilizacijos sąvoką su socialiniais reiškiniais, išstumia normatyvinę 
jos sampratą. Įtvirtindami kompleksinę visuminę civilizacinių struktūrų anali- 
zę, jie remiasi evoliucionizmo teorija, iškelia žmonijos vienio idėją, kalba apie 
skirtingų socialinių organizmų unikalumą ir bendrą jų dalyvavimą vientisoje 
pažangioje Civilizacijos raidoje. Tačiau E. Durkheimo mokyklos orientacija į 
griežtą mokslinį objektyvumą ir apsiribojimas tik pozityvia socialinių struktū- 
rų analize savitas civilizacijos problemas neretai paverčia socialinėmis. Tada ša- 
lutiniais tampa daugelis esminių civilizacinės komparatyvistikos klausimų ir 
pati civilizacijos sąvoka praranda savo ypatingumą bei metodologinę reikšmę. 

E. Durkheimo ir M. Mausso mokykloje išplėtotos metodologinės idėjos, 
tarpdalykinės tyrinėjimo strategijos išsaugojo aktualumą visą XX a. ir turėjo stip- 
rų poveikį britų struktūriniam funkcionalizmui (B. Malinowskis, R, Radcliff- 
Brownas). JAV kultūros antropologams (R. Mertonas, T. Parsonsas, R. H. Lowie), 
„Analų“ mokyklos (L. Febvre'as, M. Blochas, E Braudelis), Frankfurto mokyk- 
los ir pastaraisiais dešimtmečiais iškilusioms postmodernistinei civilizacijos teo- 
rijai ir civilizacinei sociologijai. 

E. Durkheimo mokyklos civilizacinéje sociologijoje išryškėjusių mąstymo 
tipų analizės tradiciją tęsė įtakingas prancūzų filosofas, antropologas ir etno- 
grafas Lucienas Lévy-Brühlis (1857-1939). Jis gimė Paryžiuje, išsilavinimą gavo 
prestižinėje L'Ėcole normale mokykloje. Vėliau dėstė filosofiją įvairiuose provin- 
cijos licėjuose. Apgynęs daktaro disertaciją, 1899-aisiais jis pradėjo darbą Sor- 
bonos universitete. Nuo 1904 m. vadovavo Šiuolaikinės filosofijos istorijos ka- 
tedrai, 1908 m. gavo profesoriaus vietą, netrukus tapo Sorbonos Etnologijos 
instituto vadovu. 

Ankstyvajame L. Lėvy-Brūhlio mokslinės veiklos etape vyravo dėmesys 
XVII-XIX a. filosofijos istorijai ir etikai. Jis skelbė E H. Jacobi, G. W. Leibnizo, J. S. 
Millio, A. Comte'o koncepcijų analizei skirtas studijas. Vėliau, dėstydamas Sor- 
bonos universitete, patyrė stiprų tuo metu populiarios E. Durkheimo vadovau- 
jamos L'École franqaise de sociologie įtaką. Lemiama paskata radikaliam posūkiui 

nuo ankstyvųjų filosofijos istorijos ir etikos tyrinėjimų į lyginamasias civilizaci- 
jos bei mąstymo tipų studijas buvo garsaus prancūzų sinologo E. Chavannes 
išverstas kinų Hanų dinastijos istoriko Sima Qiano (Ssuma Chien) fundamenta- 
lus 5 tomų veikalas „Istorijos užrašai“ (Chavannes, 1895-1905, t. 1-5), kuris ap- 
stulbino jį svetimu vakariečių tradicijai mąstymo, idėjų ir faktų dėstymo stiliumi. 

Mokslininkas ėmėsi civilizacijos istorijos ištakose aptiktų mentaliteto struk- 
tūrų ir mąstymo tipų lyginamosios analizės. Gausios iš skirtingų civilizacijos are- 
alų surinktos etnografinės medžiagos duomenis 1910 m. paskelbė veikale Les fonc- 
tions mentales dans les sociétés inférieures („Mąstymo funkcijos mažiau išsivysčiu- 
siose visuomenėse“), o vėliau ir daugelyje kitų, plėtojančių jame gvildenamas 
idėjas. Svarbiausi i$ jų yra Mentalité primitive („Pirmykštis mąstymas“, 1922), L'âme 
primitive („Pirmykštė dvasia“, 1927), La mythologie primitive („Pirmykštė mitolo- 
gija“, 1935) ir L'expėrience mystigue et les symboles chez les primitifs („Mistinis paty- 
rimas ir simboliai pirmykštėje visuomenėje“, 1938). Šie veikalai L. Lévy-Brühliui 
atnešė pasaulinį pripažinimą. Kaip rodo išvardytų knygų pavadinimai, civiliza- 
cijos problemas mokslininkas nagrinėjo remdamasis mažiau išsivysčiusių visuo- 
menių mentaliteto tipais. 

Lyginamųjų L. Lėvy-Brūhlio civilizacijos ir kolektyvinio mąstymo studijų 
išeities taškas — pozityvistinės A. Comte'o ir sociologinės E. Durkheimo mokyklos 
metodologijos principai. Pereidamas prie kritinės savo pirmtakų idėjų analizės jis 
priminė A. Comte'ą, kuris „Pozityviosios filosofijos kurse“ ragino mokslininkus, 
gvildenančius civilizacijos istoriją ir aukščiausias mąstymo funkcijas, pasitelkti 
lyginamąjį metodą. „Ši idėja, - rašė L. Lévy-Brühlis, - buvo didžiai vaisinga. Ta- 
čiau jos vaisiai subrendo ne iškart, jos neaptinkame nei Comte'o, nei juolab tie- 
sioginių jo sekėjų veikaluose. Comte ui ją įgyvendinti sutrukdė sociologiné teori- 
ja, kuri iš tikrųjų buvo ne sociologija, o istorijos filosofija“ [Lévy-Brühl, 1930, p. 6]. 

L. Lévy-Brühlio kritikos strėlės yra nukreiptos į H. Spencerio, E. B. Tyloro, 
J. G. Frazerio, E Boaso, B. Malinowskio teorijas, kurie, būdami skirtingų pažiūrų, 
civilizacijos istorijoje matė kiekybinius, o ne kokybinius psichikos ir mąstysenos 
skirtumus. Šitai puikiai pagrindžia E. B. Tyloro teiginys, kad menkai išsivysčiu- 
sių civilizacijų mąstymas paklūsta tiems patiems logikos dėsniams kaip ir mūsų. 
Savo pirmtakų postulatą apie civilizacijos istorijoje aptinkamą vienintelį ir uni- 
versalų visoms epochoms bei tautoms būdingą mąstymo tipą L. Lévy-Brühlis 
įrodinėjo esant nesuderinamu su faktais, kuriuos rodo lyginamoji skirtingų civi- 

lizacijų mąstymo tipų analizė. „Filosofai, psichologai ir logikai, ignoruojantys 
lyginamojo metodo galimybes, — teigė jis, — visi remiasi bendru postulatu. Ju 
atramos taškas - visuomet ir visur vienoda žmonių sąmonė, t. y. vienintelis mąs- 
tančio subjekto tipas, paklūstantis proto operacijose universaliems psichologijos 
ir logikos dėsniams“ [Ten pat, p. 319-320]. 

Remdamasis iš daugybės skirtingų epochų ir civilizacijų surinkta lygina- 
maja etnografine medžiaga L. Lévy-Brühlis įrodinėjo, kad, nenusižengiant moks- 
liniam teisingumui, pirmykščio mąstymo negalima tapatinti su vaikų ar neuroti- 
kų mąstysena. Todėl mokslininkai turi atsisakyti plačiai paplitusio požiūrio civi- 
lizuotą žmogų vertinti kaip pagrindinį ir išskirtinį savo svarba tyrinėjimo objek- 
tą. Civilizacijos procesus ir žmogaus mąstymo dėsningumus galima pažinti lygi- 
nant ir sisteminant ankstyvąsias mąstymo formas bei E. Durkheimo mokykloje 
tyrinėtus kolektyvinius vaizdinius (reprėsentations collectives). 

Teoretikas rėmėsi biologijoje plačiai paplitusiais lyginamosios rūšių anali- 
zės pavyzdžiais ir ragino civilizacijos ir mentaliteto struktūrų tyrinėjimuose atsi- 
sakyti nepagrįsto kolektyvinio mąstymo tipų aiškinimo pagal tuos pačius nekin- 
tamus logikos ir psichologijos dėsnius. „Jei iš tiesų yra žmonių visuomenių, ku- 
rios savo sandara skiriasi taip pat kaip bestuburiai gyvūnai nuo stuburinių, tuo- 
met lyginamasis kolektyvinio mąstymo tyrinėjimas mokslui apie žmogų yra taip 
pat svarbus kaip biologijai - lyginamoji anatomija ir fiziologija“ [Ten pat, p. 16]. 

Pripažindamas visiems žmonėms būdingų tam tikrų „aukštųjų proto funk- 
cijų“ egzistavimą L. Lėvy-Brūhlis skyrė du pagrindinius mentaliteto tipus: misti- 
nį pirmykštį ir loginį civilizuotą, atsiradusį Viduržemio jūros civilizacijoje ir sufor- 
mavusį racionaliąją filosofiją bei pozityvųjį mokslą. Šiuos du mąstymo tipus ski- 
ria ne kiekybiniai, o esminiai kokybiniai nesutapimai. Todėl nors plačiai paplitę pir- 
mykščių žmonių mąstysenos aiškinimai pagal šiuolaikinio žmogaus mąstymo 
struktūras, nuostatas atrodo teisingi, jie yra pasmerkti nesėkmei. 

Palyginęs pirmykščio ir šiuolaikinio mąstymo tipus L. Lėvy-Brūhlis padarė 
išvadą, kad pirmykščių žmonių sąmonė yra „visiškai socializuota". Todėl anksty- 
vasias civilizacijos raidos fazes atspindinčiose visuomenėse asmenybė patyrė ga- 
lingą nepriklausomų nuo individualios psichikos kolektyvinių vaizdinių povei- 
kj. Samoningame žmogaus gyvenime viskas, ko negalime paaiškinti paprasta 
Organizmo reakcija į išorinius dirgiklius, neišvengiamai yra socialinės prigimties 
[Ten pat, p. 6]. 

Pirmykščio mąstymo prigimtis pirmiausia yra mistinė (pranc. mystique) ir 
prologinė (prėlogigue). Kita vertus, jis paklūsta pamatiniam dalyvavimo (participa- 
tion) dėsniui, kuris valdo kolektyvinių vaizdinių pasaulį. 

Tad glaustai panagrinékime šias pamatines L. Lévy-Brühlio civilizacijos ir 
mentaliteto tipų teorijos sąvokas. Pirmykščių žmonių mąstymą mokslininkas in- 
terpretuoja kaip mistinį bei prologinį, kadangi jam svetimas įprastas sąvokinis 
mąstymo stilius. Jis taip pat nepaklūsta formalios logikos dėsniams, neapibūdi- 
na objektyvių daiktų, reiškinių, o įgauna sakraliai fetišizuotas ir mitologines pra- 
smes, kurias sukuria įvairūs žmonių kolektyvai. „Daugelis akivaizdžių faktų ro- 
do, kad pirmykštis mąstymas nuo mūsų skiriasi. Jis yra visiškai kitaip orientuo- 
tas. Jo procesai vyksta kitais būdais. Ten, kur ieškome antrinės priežasties, ieško- 
me stabilumo, pirmykštis mąstymas pagrįstas išimtinai mistinėmis priežastimis, 
kurių poveikį jaučia visur. Jis laisvai daro prielaidą, kad ta pati esybė tuo pat 
metu gali būti dviejose ar keliose vietose“ [Ten pat, p. 4]. 

Todėl pirmykščiai žmonės visiškai natūraliai sutapatino, jungė, siejo tai, ką 
dabartinis žmogus aiškiai atskiria, pavyzdžiui, žmogų ir jo šešėlį, žmogų ir jo 
vardą. Ir priešingai, jie atskyrė tai, ką mes siejame. Pavyzdžiui, vakariečiams mir- 
tis — kai sustoja širdis ir kvėpavimas, o Fidži salų gyventojams - tai vėlesnis dva- 
sios atsiskyrimas nuo kūno. Kita vertus, šiuolaikinio žmogaus sąmonė aiškiai at- 
skiria daikto sąvoką, jausmą ir elgesį, kuriuo į jį reaguojame, mums visuomet 
daugiau ar mažiau aišku, kas yra objektyvu ir subjektyvu. Pirmykštėje samoné- 
je, priešingai, - nėra aiškios takoskyros tarp subjektyvaus ir objektyvaus, sapnai 
pirmykštei sąmonei tokie pat realūs kaip ir žmogų supantys tikrovės objektai. 

„Ši lyginamoji analizė, - rašė L. Lévy-Brühlis, — atskleidžia ir mūsų pačių 
mentaliteto ypatumus. Ji verčia pripažinti, kad loginė mąstančiojo subjekto vie- 
nybė, kurią dauguma filosofų aiškina kaip duotybę, yra tik desideration (lot. kaž- 
kas siekiama), tačiau ne faktas. Netgi mūsų visuomenėje dar galutinai neišnyko 
vaizdinių provaizdžiai ir asociacijos, paklūstančios dalyvavimo dėsniui. Jie išlieka 
daugiau ar mažiau nepriklausomi, daugiau ar mažiau blėsta, tačiau neišgyvena- 
mi kartu su tais provaizdžiais, kurie paklūsta logikos dėsniams" [Ten pat, p. 320]. 
Todėl protinė žmonių veikla civilizacijos istorijoje išlieka sociali ir racionali. 

Vadinasi, visuose žmogų supančiuose daiktuose ir mįslinguose reiškiniuo- 
se pirmykštė sąmonė įžvelgė ne objektyvias jų savybes, santykius, o įvairias juos 
valdančias mistines jėgas, būdingas ne tik konkrečiam daiktui ar reiškiniui, bet ir 


292 


Lyginamoji L. Lévy-Brühlio mastymo tipu teorija 


kitiems asociatyviai su jais susijusiems. Pirmykštį mąstymą laikydamas ,prologi- 
niu“ (ignoruojančiu prieštaravimus) L. Lėvy-Brūhlis pabrėžė, kad šis terminas 
nereiškia nelogiškumo, antilogiškumo, o yra kitaip suręstas ir skirtingai nei šiuo- 
laikinis nesiremia formalios logikos reikalavimais. 

Todėl ji, „pirmykštį loginį“, galima vadinti savotišku šiuolaikinio loginio mąs- 
tymo pirmtaku. Vėlyvuosiuose darbuose teoretikas įrodinėjo, kad prologinio ir 
loginio mąstymo tipai ne atskirti vienas nuo kito neįveikiama kinų siena, o suda- 
ro skirtingas mentaliteto struktūras, kurios egzistuoja papildydamos viena kitą, 
toje pačioje visuomenėje ir dažnai, galbūt visuomet, toje pačioje sąmonėje. Pro- 
loginis mąstymas rudimentų pavidalu išlikęs ir šiuolaikinio žmogaus mentalite- 
to struktūrose, aktyviai reiškiasi moralinėje, religinėje sąmonėje bei kūryboje. 

Vadinasi, vietoj formalios logikos pirmykštis mąstymas paklūsta universa- 
liam dalyvavimo (pranc. participation) dėsniui, pagal kurį vyksta įvairių savybių 
perdavimas, perkėlimas, keisčiausi pokyčiai. Todėl visi mus supančio pasaulio ob- 
jektai ir reiškiniai pirmykštėje sąmonėje galėjo būti ne tik savimi, tačiau ir kažkuo 
kitu vienu metu egzistuojančiu skirtinguose teritorijos ir laiko atžvilgiu pasau- 
liuose, patiriančiu, mūsų akimis žvelgiant, neįtikėtinas transformacijas. Pirmykš- 
čiam mąstymui buvo svarbiausia kolektyviniai vaizdiniai. Šią pamatinę E. Durk- 
heimo mokyklos civilizacinės sociologijos sąvoką L. Lévy-Brühlis praplečia: „Ko- 
lektyvinius vaizdinius bei jų asociacijas, slypinčias šio mąstymo esmėje, valdo 
dalyvavimo dėsnis, o jie yra neutralūs loginiam prieštaravimui“ [Ten pat, p. 302]. 

Taigi „kolektyviniai vaizdiniai“ yra kažkas kita nei įprastas sąvokinis mąs- 
tymas. Čia galima kalbėti apie vadinamąsias ikisąvokines (pranc. prėnotion) men- 
taliteto formas, savotiškas mitologemas, ideogemas, ypač stabilius provaizdžius 
nuolatos besikuriančius mūsų sąmonėje. Nuo individualios sąmonės jie nepri- 
klauso ir papročiais, tikėjimais diegiami asmenybei nuo pirmųjų sąmoningo gy- 
venimo metų. Būdami nepanašūs į šiuolaikinio žmogaus mąstymą kolektyvi- 
niai vaizdiniai atspindėjo menkai diferencijuotą sąmonę, tiesiogiai susijusią su 
emocinėmis ir motorinėmis reakcijomis, žaibiškai atsispindinčiomis elgesyje. Čia 
suvokimas ir jausmas, objektyvus ir subjektyvus, aišku ir slėpininga siejasi bei 
susipina. Todėl sapnai pirmykščiam žmogui buvo taip pat realūs kaip ir gyveni- 
mo faktai. Kita vertus, kolektyviniai vaizdiniai funkcionavo tarsi užsiskleidu- 
sios savyje monados, nepasiekiamos pažinti empiriškai. Ir pagaliau jų valdomas 
žmogus buvo kurčias sveikam protui. Pastarosios pirmykščio mentaliteto ypa- 

tybės būdingos tik kolektyviniams vaizdiniams, o ne apskritai menkai išsivys- 
čiusių tautų mąstymui. 

Vadinasi, iš lyginamosios mąstymo tipų analizės L. Lévy-Brühlis daro to- 
kias išvadas. Pirmiausia - mentalitetas ir psichika kinta kartu su civilizacijos isto- 
rijos raida. Antra, ankstyvasis mąstymo tipas palyginti su šiuolaikiniu moksliniu 
kokybiškai skiriasi anksčiau nurodytais parametrais: jis yra mistinis, prologinis, 
paklūsta dalyvavimo dėsniui, kuris valdo kolektyvinių vaizdinių pasaulį. 

Šios L. Lėvy-Brūhlio pažiūros ilgainiui patyrė esminę evoliuciją, kuri tiesio- 
giai matyti ir lyginamojoje įvairių civilizacijų mentaliteto tipų analizėje. Anksty- 
vosiose mentalitetų lyginamajai analizei skirtose studijose neeuropinių civiliza- 
cijų suformuoti mąstymo tipai priešpriešinami vakariečių moksliniam. Todėl nors 
tradicinis kinų mokslas pasižymi stulbinančiu enciklopediškumu, fizikos, che- 
mijos, fiziologijos, medicinos ir kitų sričių laimėjimais, jam simbolizuoja raidos 
sustingimą. 

Indijos civilizaciją, sukūrusią specifines mąstymo tradicijas, savitą artimą 
vakarietiškajai gramatiką, algebrą, logiką, metafiziką, jis vertina palankiau. Ta- 
čiau vis dėlto, kalbėdamas apie mąstymo tipus, indų mentalitetą mokslininkas 
prilygina Egipto ir Meksikos civilizacijų mentalitetui. Nors šiose civilizacijose vaiz- 
diniai virsta sąvokomis, tačiau išsaugo pirmapradį prologinį ir mistinį pavidalą. 
Dėl to jie neįgauna konceptualios formos ir lieka neprieinami gamtos mokslams. 

Paskutiniais gyvenimo metais L. Lėvy-Brūhlis atsisakė dichotominės pir- 
mykščio ir šiuolaikinio mentaliteto supriešinimo schemos, prologinio mąstymo 
hipotezės bei perdėm tiesmukiško Vakarų ir nevakarų civilizacijų sukurtų mąs- 
tymo tipų supriešinimo. Atsižvelgdamas į kolegų ir orientalistų kritiką jis plėtojo 
teoriją apie visų per civilizacijos istoriją susiformavusių tautų, etninių grupių men- 
taliteto nevienalytiškumą, heterogenišką prigimtį. Todėl įvairiose civilizacijose 
koegzistuoja ir sąveikauja įvairūs mąstymo tipai, kurių santykis nulemia kon- 
kretaus mentaliteto savitumą. 

Lyginamosios L. Lėvy-Brūhlio mąstymo tipų ir pirmykštės sąmonės studi- 
jos itin paveikė vėlesnius civilizacinės komparatyvistikos, kultūros antropologi- 
jos, lyginamosios religijotyros, mitologijos, „giluminės psichologijos“, „Analų“ 
mokyklos tyrinėjimus. Jo idėjos veikė E Grabnerį, W. Schmidtą, R. Thurnwaldą, 
L. Febvre'ą, E. Cassirerį, C. G. Jungą, R. H Lowie'ą, E. E. Ewans-Pritchardą ir 
daugelį kitų mąstytojų. 


Friedrichas Ratzelis 


Difuzionistinė kultūros ratu teorija 


Įtakinga amžių sandūroje atsiradusi kultūrologijos kryptis, kurios metodolo- 
gijos principai formavosi polemizuojant klasikinio evoliucionizmo ir socialdarvi- 
nizmo šalininkams, yra difuzionizmas. Jis įsitvirtino Vokietijoje ir Austrijoje, o vé- 
liau - Didžiojoje Britanijoje (E Ratzelis, E Grabneris, L. Frobeniusas, W. Riversas, 
W. G. Childe'as). Difuzionizmo šalininkai difuzijos sąvoką perėmė iš gamtos mokslų 
ir perkėlė ją į civilizacijos teoriją, kur ėmė ja žymėti kultūros reiškinių bei objektų 
sklaidą tarp civilizacijų įvairiais komunikacijos kanalais (užkariavimai, tautų persi- 
kraustymai, prekyba, kolonizacija, migracija, vedybos, savanoriškas mėgdžiojimas). 

Šią gerai žinomą kultūrinių vertybių transliaciją difuzionizmo šalininkai laikė 
pagrindiniu civilizacijos varikliu. Taigi pasaulinę civilizaciją skatina tarpkultūri- 
niai ryšiai, kultūrų susidūrimai, skoliniai, akultūracija. Anot difuzionistų, kiek- 
viena kultūros forma (kalba, institucijos, lankas, strėlės, žemdirbystė, metalų ly- 
dymas, mirusiųjų dvasios kultai ir pan.) civilizacijos istorijoje atsiranda tik vieną 

kartą inovacijos būdu ir toliau iš vieno centro difuzijos bei migracijos kanalais 
pradeda savo ilgą plitimo bei transformacijų kelią po visą planetą. 

Difuzionizmas niekuomet nebuvo vientisa kryptis. Vienų mokyklų šali- 
ninkai pabrėžė išskirtinę invazijos, t. y. vienos aukštesnės, pasiekusios didesnį 
diferenciacijos laipsnį, kultūros įsiveržimo į žemesnę svarbą. Dėl invazijos už- 
kariautoje kultūrinėje erdvėje pamažu pasklinda ir įsigali užkariautojų kultū- 
ros, religijos, technikos laimėjimai. Kitų mokyklų sekėjai plėtojo teoriją apie vieną 
ar kelis pirmapradžius civilizacijos centrus (Egiptas arba Mesopotamija, kai ku- 
rie difuzionizmo teoretikai kalbėjo ir apie tokį centrą Naujajame pasaulyje), iš 
kur bangomis į įvairias puses plito civilizacijos laimėjimai. Kuo toliau nuo moti- 
ninės civilizacijos lopšio atsiranda kita, dukterinė, civilizacija, tuo ryškesnės jo- 
se kultūros transformacijos. 

Ir pagaliau trečiosios įtakingiausios difuzionistinės kultūros ratų teorijos 
šalininkai teigė; kad visa civilizacijos istorija, - tai bangomis per visą Žemės ru- 
tulį sklindantys kultūriniai kompleksai (ratai). Tam tikrų kultūros požymių bu- 
vimas konkrečiame geografiniame regione apibrėžia konkrečių kultūros regio- 
nų - „ratų“ jame ribas. Vadinasi, „kultūros ratas“, pamatinė šios teorijos sąvoka, 
žymi tam tikram civilizacijos arealui būdingą konkrečių kultūros elementų visumą. Kiek- 
viename regione jie sklinda skirtingais būdais ir sudaro nevienodos apimties kultūros 
ratus. Dėl senų ir naujų kultūros bangų sąveikos atsiranda naujų kultūros ratų, kurie 
savo difuzinėmis bangomis vėl veikia kitus. Todėl vienas kitą keičiantys kultūros ratai 
ilgainiui sudaro įvairiausių konfigūracijų vienas kitą dengiančius kultūros sluoksnius. 
Neatsitiktinai šios difuzionizmo krypties šalininkai kultūrą metaforiškai lygino 
su sluoksniuotu pyragu, kurio sluoksnį po sluoksnio nuimant galima prisikasti 
iki seniausio, grynos pirminės kultūros sluoksnio. 

Difuzionizmo pradininkas - unikalios erudicijos 25 monografijų ir apie 500 
straipsnių autorius, Miuncheno ir Leipcigo universitetų profesorius Friedrichas 
Ratzelis (1844-1904), kurio antropogeografiniai (vok. Antropogeographie) tyrimai 
atskleidė kultūros elementų ir vertybių difuzijos svarbą civilizacijos istorijai. Jo 
paskatinti mokslininkai ima nagrinėti kultūros elementų perdavimo iš vienos 
civilizacijos, tautos, visuomenės į kitas, t. y. difuzijos, migracijos, skolinimo, ino- 
vacijų, akultūracijos problemas. 

F. Ratzelio veikaluose matyti palaipsnis perėjimas nuo klasikinių evoliuci- 
jos teorijų prie naujos vadinamosios kultūros ratų (vok. Kulturkreis) sampratos. 

Pastarosios šerdis - mokymas apie kultūrines zonas, apimančias dideles pana- 
šių klimato sąlygų ir panašios kultūros sritis, juosiančias Žemės rutulį. Vėliau 
sukuriamos kultūros ratų (L. Frobeniusas, E Grabneris, W. Schmidtas) ir kultū- 
riniu arealu (E Boasas, E. Sepiras, A. Kroeberis, C. Wissleris) sąvokos. Savo te- 
oriją E Ratzelis rutuliojo remdamasis evoliucionistų idėjomis, tik svarbiausio- 
mis iš jų jis laikė kultūros elementų migraciją bei difuziją. Skirtingai nei evoliu- 
cionistai, kurie kiekvieną kultūros reiškinį tyrinėjo kaip atskirą grandį evoliuci- 
jos grandinėje, savo kultūros studijas mokslininkas siejo su konkrečiomis ge- 
ografinėmis sąlygomis. Jo tikslas — atskleisti įvairių kultūrų atsiradimo ir kon- 
krečios kultūros vertybių susidarymo dėsningumus. Iš čia ir pamatinė šios teo- 
rijos kategorija — kultūrinė difuzija. 

Iškėlęs teiginį, kad visos civilizacijos, tautos, etninės grupės, nepriklauso- 
mai nuo rasinių skirtumų, turi „vienalytės pirminės kultūros“ rudimentų, pilna- 
teisiais civilizacijos istorijos subjektais E Ratzelis pavadina ir visas neistorines (ne- 
turinčias rašto) tautas, nes ir joms būdingi universalūs pamatiniai kultūros kom- 
ponentai (protas, kalba, religija, darbo įrankiai ir pan.). Daugelis skirtingų civili- 
zacijų, tautų kultūros elementų panašūs ir traktuotini kaip tam tikros „pirmap- 
radės“, kilusios iš vieno bendro civilizacijos židinio, kultūros rudimentai. 

Norėdamas teoriškai pagrįsti šios pirminės kultūros transformacijų įvairo- 
vę skirtinguose kultūriniuose arealuose, F Ratzelis nuodugniai tyrinėjo kultūros 
ir geografinės aplinkos, t. y. „gyvenimo erdvės“ (vok. Lebensraum) santykį. Dėl 
nevienodų geografinių ir gamtinių sąlygų bei kitų išorinių veiksnių pirminė kul- 
tūra patiria esmines metamorfozes. „Gyvenimo erdvė“ - itin svarbus civilizacijos 
istorijos veiksnys bei stūmoklis. Ji veikia žmogų ir tiesiog kūniškai, ir jo fiziologi- 
ją, psichiką, dvasią, taigi yra daugiau arba mažiau palanki civilizacijos raidai, 
vienokių ar kitokių jos ypatybių susidarymui, atitinkamai vidinei struktūrai, ga- 
lų gale politinio, ekonominio, kultūrinio, kūrybinio gyvenimo ypatumams. Kul- 
tūrą labai stipriai veikia klimatas, dirva, landšaftas, jūra ir t. t. 

„Gyvenimo erdvės“ veiksnys — nuolatinė kova su gamta arba itin palan- 
kios sąlygos kultūrai plėtotis - gana didelę įtaką turėjo visų pirma ankstyvojoje 
tautų ir civilizacijų formavimosi fazėje. Tačiau ir vėliau daugelis savitų konkre- 
čios tautos ar civilizacijos bruožų, jų gyventojų mentaliteto ypatumų buvo tie- 
siogiai susiję su aplinkos poveikiu. Gyvybinio pakilimo bei ekspansijos tarps- 
nyje esantys sociokultūriniai organizmai, be to, kovoja su kitomis greta gyvuo- 

jančiomis tautomis, norėdami išplėsti savo „gyvenimo erdvę“. Taigi dinamika 
yra organiška kultūros gyvenimo dalis. 

Neatsitiktinai daugelis pagrindinių pasaulinės civilizacijos centrų išsidės- 
tę žmogui gyventi ir kurti palankiausioje Žemės rutulį juosiančioje nuosaikaus 
klimato juostoje, kuriai priklauso ir minėti „tautų ratai“, arba „kultūros ratai“. 
Būtent ji E Ratzelio koncepcijoje yra ne tik civilizacijų telkinys, bet ir pačių „pir- 
minių“ žmonijos kultūros formų židinys, iš kur difuzijos kanalais jos plito po 
visą planetą. 

Vadinasi, kiekvienas sociokultūrinis organizmas (visuomenė, tauta, vals- 
tybė, civilizacija) mokslininko teorijoje - savitas, glaudžiai susijęs su jį supančia 
„gyvenimo erdve“ ir savo gyvavimo metu palaiko aktyvius santykius su greti- 
momis tautomis, civilizacijomis, perduoda bei perima įvairias kultūros formas. 
Taip atsirado garsus F Ratzelio teiginys, kad „geografinė aplinka kuria žmogų 
ir su juo glaudžiai susijusią civilizaciją“. 

Kitas garsus difuzionistinės metodologijos šalininkas - tai istorikas medie- 
vistas, vėliau etnologas Fritzas Grabneris (1877-1934). Jau 1904 m. Berlyno ant- 
ropologijos ir etnografijos draugijoje perskaitytame pranešime jis išdėstė pa- 
grindines kultūros ratų teorijos tezes, kurias vėliau išplėtojo savo veikaluose. 
Tyrinėdamas Australijos ir Okeanijos kultūros tradicijų difuziją mokslininkas 
išskyrė civilizacijos sluoksnius, arba kultūros ratus, su savita sudėtinių kultūros 
elementų sankloda. Kartu jis pastebėjo, kad šie konkrečios kultūros išplitimo 
regioną žymintys ratai iš dalies kertasi tarpusavyje ir tose sankirtose sukuria 
savitus kultūros sluoksnius (vok. Kulturschichten). 

Anot E Grábnerio, „kultūros ratai“ iš vietinių teritorinių civilizacijos Zidi- 
nių plinta į kitus civilizacijos arealus, tačiau tolydžio silpdami, kol visai pranyksta, 
panašiai kaip nuo mesto į vandenį akmens pasklidę raibuliuojantys vandens 
ratilai. Kultūros ratus F. Grabneris glaudžiai susiejo su konkrečiomis etninėmis 
grupėmis ir teigė, kad dėl ilgų dviejų skirtingų etninių grupių kultūrinių ryšių 
atsiradę kultūros pokyčiai paskatina naujos etninės bendrijos formavimąsi. Ta- 
čiau toks požiūris prieštarauja daugelio etnologų, tyrinėjusių žmonijos etninę 
istoriją, išvadoms. 

Remdamasis konkrečios kultūros ratų konfigūracijomis, E Grabneris hipo- 
tetiškai rekonstravo kultūros sluoksnių susidarymo, jų difuzijos chronologiją. Jo 
metodas rėmėsi prielaida, kad jei konkretus kultūrinis ratas yra kokios nors sri- 

ties centre, vadinasi, tai vélesnis kultüros sluoksnis, pagal difuzijos désnius anks- 
čiau gyvavusius išstūmęs į periferiją. Todėl mokslininkas nuodugniai gvildeno 
atskirų kultūros elementu priklausomuma konkrečiam kultūros ratui ir jų atsira- 
dimo bei difuzijos istoriją. Jį menkai domino pats kultūros išsivystymas. Šios pro- 
blemos ėmėsi kitas difuzionizmo šalininkas, vadinamosios Vienos mokyklos ly- 
deris, katalikų teologas W. Schmidtas. Pradžioje jis plėtojo difuzinę E Grabnerio 
kultūros ratų teoriją, vėliau išrutuliojo vientisą civilizacijos istorijos koncepciją. 

Difuzionistinės metodologijos šalininkai ypač kritikavo pagrindinį evoliu- 
cinės teorijos teiginį esą istoriniai civilizacijos pokyčiai paklūsta universaliems, 
visur vienodai veikiantiems evoliucijos dėsniams, ir dėl to visų rasių bei tautų 
atitinkamo kultūros raidos lygio bruožai identiški. Todėl, atsiriboję nuo evoliu- 
cionizmo teorijų, civilizacijos ir visuomenės raidą aiškinančių išimtinai vidinė- 
mis priežastimis, jie visų pirma nurodė tarpkultūrinių ryšių, civilizacijų susidūri- 
mų svarbą, įvairių koegzistuojančių ir konkuruojančių tautų, valstybių, kultūrų 
sugebėjimo mokytis viena iš kitos, tiesti komunikacijos kanalus, kuriais vyksta 
civilizacijos laimėjimų skolinimasis, skleidžiasi kultūrinės įtakos. 

Vadinasi, skirtingai nuo evoliucionizmo šalininkų, kurie civilizacijos raidą 
aiškino kaip tolydžio kylantį vystymosi procesą, difuzionistai, išvis atsisakę evo- 
liucijos sąvokos, civilizacijos raidoje sureikšmino paskirų kultūros elementų di- 
fuziją ir migraciją. Jie dažniausiai atsainiai vertino arba net ignoravo klasikinio 
evoliucionizmo ir socialdarvinizmo teorijas, nes, difuzionistų įsitikinimu, pa- 
grindinis kultūrų skirtumų bei panašumų šaltinis yra ne pats žmogaus proto 
išradingumas, bet polinkis perimti socialiai aktualias inovacijas bei tiesiog még- 
džioti vieniems kitus. 

Skirtingi difuzionistinės metodologijos šalininkai savąjį metodą vadino įvai- 
riai: E. Ratzelis - antropogeografiniu (vok. antropogeographische), E Grábneris — 
etnologija, W. Schmidtas - kultūriniu istoriniu (vok. kulturhistorische), o L. Fro- 
beniusas - kultūriniu morfologiniu (vok. kulturmorphologische). Visi jie kruopš- 
čiais tyrinėjimais siekė paaiškinti skirtingų kultūros elementų difuziją iš vieno 
ar kelių kultūros centrų po visą Žemės rutulį. Domėdamiesi tokiais kultūros 
difuzijos kanalais kaip užkariavimai, tautų kraustymaisi, kolonizacija, migraci- 
ja, prekyba, mišri santuoka, savanoriškas mėgdžiojimas, jie ne tik pabrėžė sko- 
linimosi kultūrinį įnašą, bet ir apribojo socialdarvinistinių bei evoliucionistinių 
teorijų amžiaus pradžioje viešpatavimą. 


Leo Frobeniusas 


L. Frobeniuso lyginamoji istoriné kultüros morfologija 


Visapusiškai išplėtotą kultūrinės difuzijos koncepciją aptinkame ir anks- 
tyvuosiuose vokiečių etnografo, lyginamosios istorinės kultūros morfologijos 
pradininko Leo Frobeniuso (1873-1938) veikaluose. Jaunystėje dirbdamas Bre- 
meno muziejuje, jis ėmėsi studijuoti Afrikos materialinę kultūrą, meną ir visą 
prieinamą afrikanistinę literatūrą. Tik sulaukęs 31 m. pagaliau pats išvyko į Af- 
riką, o nuo 1904 iki 1935 m. surengė dvylika mokslinių ekspedicijų po įvairius 
šio žemyno regionus. Darbuose Der Ursprung der afrikanischen Kulturen („Afri- 
kos kultūros ištakos“, 1898), Und Afrika sprach („Ir Afrika kalbėjo“, t. 1-3, 1912- 
1913), Kulturgeschichte Afrikas („Afrikos kultūros istorija“ , 1933) jis pirmasis nuo- 
sekliai išryškino Afrikos civilizacijos savitumą, jos įnašą į pasaulinę kultūrą, gvil- 
deno daugybę pamatinių civilizacijos teorijos problemų. 

Patyręs stiprią L. Frobeniuso monadologijos ir lyginamosios kultūros mor- 
fologijos įtaką, O. Spengleris itin aukštai vertino šio mokslininko Šiaurės vaka- 

ru Afrikos pirmykščių kultūrų lyginamuosius tyrinėjimus, kadangi tai yra vie- 
nintelis didžiulis Žemės rutulio regionas, kuriame iki XX a. pradžios išliko gy- 
vos archajiškos kultūros ir meno formos. „Tai, - rašo O. Spengleris, - labai aiš- 
kiai išsakė L. Frobeniusas, ir tai jo didžiulis nuopelnas. Pagrindinė šio reiškinio 
priežastis ta, kad čia išliko išorinės ankstesnių kultūrų įtakos nepaliestos ne 
keletas pirmykščių genčių, bet ištisas pirmykščio gyvenimo pasaulis [...]. Pir- 
mykštė kultūra — tai kažkas galinga ir vientisa, kažkas didžiai gyva ir veiksmin- 
ga“ (Spengler, t. 2, 1922, p. 39]. 

Nuo 1925 m. L. Frobeniusas dėstė, 1932 m. ėjo etnologijos ir antropologi- 
jos profesoriaus pareigas Frankfurto prie Maino universitete, 1934 m. buvo 
paskirtas miesto Etnografijos muziejaus direktoriumi. Tarptautinį pripažini- 
mą mokslininkas pelnė ne tik unikaliais Afrikos civilizacijos tyrinėjimais, bet ir 
kaip lyginamosios istorinės kultūros morfologijos mokyklos pradininkas. Vei- 
kaluose Probleme der Kultur („Kultūros problemos“, 1920), Paideuma. Umrisse 
einer Kultur und Seelenslehre („Paideuma. Kultūros kontūrai ir mokymas apie 
sielą“, 1921), Atlantis („Atlantida“, t. 1-12, 1921-1928), Erlebte Erdteile („Pažin- 
tos pasaulio dalys“, t. 1-7, 1925-1929) ir Schicksalskunde im Sinne des Kulturwer- 
dens („Lemtis kultūros tapsme“, 1932) L. Frobeniusas išplėtojo vientisą kultū- 
ros morfologijos koncepciją, kurioje teigė, kad įvairios kultūros kaip gyvi or- 
ganizmai pereina tas pačias vystymosi pakopas. 1925 m. Frankfurte prie Mai- 
nojis įsteigė Kultūros morfologijos institutą (Forschungsinstitut der Kulturmorp- 
hologie), kuris daug nuveikė kultūrinių difuzijų tyrinėjimo ir civilizacijų lygi- 
namųjų studijų srityse. 

Jaunystėje L. Frobeniusas patyrė E Ratzelio kultūros ratų ir H. Rūckerto 
organinio kultūros augimo idėjų įtaką. Tačiau skirtingai nei F Ratzelis ir E Gräb- 
neris, kultūros ratus jis aiškino ne kaip paprastą kultūros elementų rinkinį, o 
kaip vientisą jų kompleksą. Kiekvienam kultūros ratui būdingas savitas kultūros 
formų ir elementų kompleksas, kurio skirtingą poveikį, priklausomai nuo ge- 
ografinės padėties kultūros areale, patiria visos jame gyvuojančios kultūros. 

Jau pirmoje savo knygoje „Afrikos kultūros ištakos“ L. Frobeniusas sufor- 
mulavo pamatines savo difuzionistinės lyginamosios istorinės morfologijos idé- 
jas. Remdamasis nuodugnia materialinės ir dvasinės kultūros objektų (skydai, 
lankai, peiliai, gyvenamųjų pastatų formos, kaukės, muzikos instrumentai) ana- 
lize, Afrikos žemyne jis išskyrė tris pagrindinius įvairiu laiku ir skirtinguose 

geografiniuose regionuose susiformavusius kultūros arealus, arba kultūros ra- 
tus: pietų, vakarų ir šiaurės vakarų, iš kurių centrų į periferiją sklido saviti šių 
kultūrų bruožai. 

Lyginamieji mokslininko tyrimai parodė, kad ir už Afrikos esančiose civi- 
lizacijose yra tipologiškai artimų kultūros elementų, susijusių su minėtais tri- 
mis kultūros ratais. Pavyzdžiui, Vakarų Afrikos kultūros rate jis įžvelgė Naujo- 
sios Gvinėjos ir Melanezijos kultūroms artimus bruožus. Šios kultūros ištakas 
jis susiejo su Pietryčių Azijos regiono kultūra, kurią pavadino malajų negriškąja. 
Be jos, dar išskyrė indiškąją, labai paveikusią Šiaurės rytų Afrikos regioną, ir 
vėliausią - semitiškąją, kuri kartu su arabų musulmonų civilizacijos ekspansija 
išplito visoje Šiaurės Afrikoje. 

L. Frobeniusą labiausiai domino lyginamoji istorinė ir morfologinė kultū- 
ros analizė, paskirų kultūros elementų kilmės, kaitos, difuzijos mechanizmų 
bei kanalų tyrimai. Jis aiškinosi, kurie kultūros elementai lengviau prasiskver- 
bia iš vienų civilizacijų į kitas, siekė nustatyti kai kurių inovacijų bei išradimų 
nepriklausomybės laipsnį, suprasti dėsningumus tų pokyčių, kuriuos patiria 
nauji kultūros elementai, difuzijos kanalais skverbdamiesi į kitas civilizacijas. 
Lyginamuoju, sinchroniniu ir diachroniniu aspektais jis kruopščiai nagrinėjo 
įvairias civilizacijas, jų sudėtines dalis, jungiamąsias struktūras. 

L. Frobeniusas pamažu nutolo nuo istorinio metodo ir pasitelkė sparčiai 
besiplėtojančių gamtos mokslų metodologinius pagrindus, pačius metodus bei 
procedūras. Kiekviena kultūra jo koncepcijoje, kaip ir H. Rūckerto kultūros 
morfologijoje arba vadinamojoje kultūros organizmo augimo teorijoje, yra lyg 
gyvas organizmas. „Aš teigiu, - rašė jis, - kad kiekviena kultūra vystosi tarsi 
gyvas organizmas, vadinasi, ji gimsta, pergyvena vaikystę, brandos amžių, su- 
laukia senatvės ir galiausiai miršta“ [Frobenius, 1898, p. X). Jai, kaip ir visiems 
gyviems organizmams, būtinas maistas, t. y. energetiniai ištekliai, kurių pa- 
grindinis šaltinis - medžioklė, žvejyba, gyvulininkystė, žemdirbystė, žodžiu, 
kryptingas žmonių ūkininkavimas. 

Kaip ir visi Žemės augalai, gyvūnai bei žmonės, pergyvenantys tas pačias 
amžiaus pakopas, kultūra civilizacijos istorijoje reiškiasi kaip užsisklendusi sa- 
vyje monada. Ji pasižymi visiškai individualiu charakteriu, dvasia (gr. paideu- 
ma) - savita gyvenimo programa, savita morfologinių kultūros elementų visu- 
ma. „1898 m. veikale Afrikos kultūros ištakos' primygtinai teigiau, - rašė L. Fro- 

beniusas 1915 m., - kad civilizaciją būtina tyrinėti kaip 'organišką visumą, ir ši 
nuostata šiandien jau yra patvirtinta laiko“ [Frobenius, 1940, p. 196]. 

Kultūrą mokslininkas suvokė kaip sudėtingą daugiasluoksnę sistemą, ku- 
rios morfologinės struktūros pažinimo pagrindiniais metodais laikė lyginamąjį, 
gamtamokslinį ir struktūrinį funkcinį. Jis išskyrė „kultūros anatomiją“, „fizio- 
logiją“, kultūrai suteikė lytį ir sielą. Todėl L. Frobeniuso koncepcijai būdingos 
gamtos mokslų kategorijos: morfologija, anatomija, fiziologija, difuzija ir pan. 

Kiekvieną kultūrą, L. Frobeniuso nuomone, sukuria ne patys žmonės, bet 
konkrečios gamtinės, geografinės sąlygos ir ūkininkavimo būdas. Kultūras, kaip 
ir gyvus organizmus, galima perkelti į naujas aplinkos sąlygas, kurios neiš- 
vengiamai nukreiptų jų raidą kita kryptimi. Naujos kultūros atsiranda veikiant 
kitoms kultūroms ir difuzijos kanalais perima daugelį jų bruožų. „Visas kultū- 
ros raidos procesas, - sakė jis, - nuo žmogaus nepriklauso [...]. Kultūra rutu- 
liojasi savaime - be žmogaus ir tautos“ [Frobenius, 1898, p. XIII]. Vadinasi, žmo- 
gus civilizacijos istorijoje tėra pasyvus vartotojas, o ne kūrėjas. Išskirtinių as- 
menybių (Aleksandras Makedonietis, Napolėonas) iškilimas ar gaivališka ga- 
lingų dvasios polėkių raiška konkrečioje tautoje įvardijama kaip logiškas su- 
kauptos ekspansyvios energijos padarinys. 

Požiūris į kultūrą kaip į nepriklausomą nuo žmogaus sociokultūrinį or- 
ganizmą, gyvenantį pagal savitus, organiniam pasauliui būdingus dėsnius, bu- 
vo teorinis pagrindas, kuriuo remdamasis mokslininkas teigė, kad civilizacijos 
procesams aiškinti jis rado naujus - gamtos mokslų dėsnius, ir padarė princi- 
pinę išvadą, jog istorinius kultūros morfologijos procesus įmanoma pažinti va- 
dovaujantis ne tradiciniu istoriniu, o daug patikimesniais gamtos mokslų me- 
todais. 

Kultūras laikydamas gyvais organizmais, L. Frobeniusas suskirstė jas į dvi 
lytis: vyrišką — patriarchalinę ir moterišką — matriarchalinę (kaip pavyzdį savo tezei 
patvirtinti jis analizavo patriarchalinę etiopų ir matriarchalinę chamitų kultū- 
ras). Jos priešingos. Pirmoji yra išorinė ir savo statiniais tarsi augalas stiebiasi 
aukštyn, o antroji — chtoniška, ji skverbiasi į gelmes, į vėlių pasaulį, siekia užsi- 
kasti žemėje. Patriarchalinei būdingos magiškos, o matriarchalinei — mistinės sa- 
Vybės. Skirtingos kultūrų lytys esą poruojasi, dėl to atsiranda naujos kultūros 
formos. Kultūrų poravimąsi L. Frobeniusas laikė pagrindiniu civilizacijos rai- 
dos ir kultūros formų difuzijos dėsniu, kuris ir lėmė kultūros formų sklaidos 

būdus: Übertrag — natūrali plėtra, su tautų migracija nesusijusi kultūros formų 
difuzija, ir Verpflanzung - persodinimas, su tautų migracija susijusi kultūros for- 
mų difuzija. Kadangi žmonės migruoja tais pačiais keliais kaip ir jų kultūros, 
vadinasi, išnagrinėjus kultūros formų difuzijos kelius galima atskleisti seniau- 
sius žmonijos civilizacijos istorijos sluoksnius. 

Lyginamojoje istorinėje morfologijoje L. Frobeniusas ilgainiui sujungė at- 
skirus, anksčiau atrodžiusius nesuderinamus, evoliucinės ir difuzinės civiliza- 
cijos teorijų elementus. Žmonijos civilizacijos istoriją jis tyrinėjo įvairiais as- 
pektais, išskirdamas ir lygindamas tarpusavyje daugybę skirtingų jos sluoks- 
nių ir kartu atskleisdamas jų vidinių morfologinių struktūrų tarpusavio ry- 
šius. Pavyzdžiui, civilizacijos istoriją nagrinėdamas istoriniu chronologiniu ir 
lyginamuoju požiūriu, jis suskirstė ją į tokius nuosekliai vienas kitą keičian- 
čius periodus. 

Pirmajame, ankstyviausių kultūros užuomazgų atsiradimo, tarpsnyje ryš- 
kėjančios kultūros formos atspindi sociokultūrinių sistemų būseną „iki“ atsi- 
randant poliarizacijai, kuomet žmonės dar aiškiai neskyrė savęs nuo gyvūnų 
pasaulio. Šių kultūrų esmė - ankstyvosios socialinio gyvenimo formos, kurių 
likučių aptinkama nedideliuose nuo pagrindinių civilizacijos centrų nutolusiuo- 
se bei izoliuotuose regionuose. Tai senosios kultūros formos, kurių vidinė struk- 
tūra rodo prisirišimą prie pirmykščio gyvenimo būdo. Žmonių gyvenimas čia 
dar glaudžiai susijęs su juos supančia gamtine aplinka ir primena į bandas su- 
sibūrusių aukštesniųjų gyvūnų gyvenimą. 

Antrajame, daug vėlesniame palyginti su pirmuoju, tarpsnyje jau žymi 
poliarizacija, „skilimas“: tarsi daigas iš supančios tikrovės išaugęs žmogus virs- 
ta jos suvokėju. Savo kūrybinės galios ekspansija į įvairias gamtos sritis jis ruo- 
šia dirvą ankstyvųjų civilizacijų suklestėjimui. Nuolatinė kova už būvį su gam- 
tos stichijomis ir gyvūnų pasauliu žmogų palengva išskiria iš gamtos, atsiran- 
da „maginis“ gyvenimo ir jo prasmės suvokimas. Šis esminis lūžis, L. Frobeniu- 
so nuomone, tikriausiai įvyko Vakarų Europoje ledynmečių laikais, kai išsisky- 
rė ir įsigalėjo matriarchatas bei patriarchatas. Vėliau difuzijos būdu šios kultū- 
ros formos pasklido po kitus pasaulio regionus. Todėl ir minėto „skilimo“, t. y. 
žmogaus išsiskyrimo iš jį supančio gamtos pasaulio, pėdsakų yra visose civili- 
zacijose. Šį periodą mokslininkas ir apibrėžė kaip tarpsnį, kuriame žmonija gy- 
veno „skilimo“ būsenoje [Frobenius, 1940, p. 250]. 

Trečiajame, mitologiniame, civilizacijų raidos tarpsnyje žmonių žvilgsniai 
nukrypo į dangaus skliautą, kuris tapo didžiąja žmonijos mokykla. Saulės ke- 
lias dangaus skliautu tampa simboline erdvės, o mėnulio nakties tamsoje - lai- 
ko suvokimo išraiška. Ir pati žmonija gyvena susiskaldžiusi į dvi visiškai tarpu- 
savy nesusijusias priešingas puses. 

Ketvirtajame didžiųjų civilizacijų suklestėjimo tarpsnyje, suvokę metų lai- 
kų kaitos dėsningumus, žmonės pradeda pažinti ciklišką gyvybės gimimo ir 
mirties procesą. Iš pradžių žmogus suvokia individualaus gyvenimo prasmę, 
o vėliau ji konkretizuojama valstybės idėjoje. Kartu su valstybe daug labiau 
palyginti su ankstesniais periodais išsiplėtoja kultūros formos. Pamažu išsi- 
skyrė tautos su savitais civilizacijos stiliais. „Šiuo periodu, - nurodė L. Frobe- 
niusas, - tikrovė atspindima įvairiomis pažinimo formomis bei jų kaita. Toliau 
skiriami vidus bei išorė; taikydami muzikinę metaforą galime pasakyti, kad 
tarp daugelio civilizacijų atsiranda solistai (Babilonas, Indija, Kinija, Graikija)“ 
[Ten pat, p. 25]. 

Lygindamas tarpusavyje skirtingų Senojo pasaulio regionų kultūras ir įvai- 
riais morfologiniais požiūriais nagrinėdamas jas civilizacijos raidos istorijoje, 
L. Frobeniusas išskyrė keturias kokybiškai skirtingas kultūrų grupes. Pirmoji, 
ankstyvųjų Saulės kultūrų, grupė atsirado Pietvakarių Azijoje ir vėliau difuzi- 
jos kanalais plito Azijos kontinentu Ramiojo vandenyno link. Tai buvo mitolo- 
ginės civilizacijos, sukūrusios užuomazgas tų pagrindinių mitų, kurie tūks- 
tantmečiais teikia peną vėlesniems įvairių tautų epams bei poemoms. Antro- 
sios kultūrų grupės išeities taškas yra Vakarų Azija, jos plito į Centrinę ir Rytų 
Aziją, taip pat į Rytų Europą. Tai didžiųjų pasaulio religijų civilizacijos, kurių 
pradžia - zoroastrizmas, o pabaiga - islamas. Trečioji grupė į civilizacijos isto- 
riją įžengia kartu su graikų civilizacija. Jos ištakas, ignoruodamas istorinius 
faktus, L. Frobeniusas siejo išimtinai su Europos pietryčiais, o ryškiausią dva- 
sios polėkių išraišką matė filosofijoje. Ketvirtosios grupės vieta - Vakarų Euro- 
pa ir iš pastarosios kilusi modernioji Šiaurės Amerika. Vakarų civilizacijos es- 
mę nulėmė prancūzų racionalizmas, anglų realizmas ir Šiaurės Amerikos ma- 
terializmas. Joje atpažįstami Šiaurės Atlanto pakraščiuose gyvenančių tautų 
užmojai bei idėjos. Šios civilizacijos nuostatos ir valios impulsai tolydžio už- 
tvindo visą Žemės rutulį ir nulemia svarbiausius praėjusio šimtmečio kultūros 
laimėjimus bei pagrindines tendencijas. 

Taigi lyginamojoje istorinėje kultūros morfologijoje L. Frobeniusas išsky- 
rė šias nuosekliai viena kitą keičiančias civilizacijos fazes: 1) mitologinę, kurioje 
žmonės dar buvo tokie pat gamtos padarai kaip ir kitos gyvos būtybės; 2) di- 
džiųjų religijų, kai žmogus išsiskyrė iš gamtos ir suvokė savo autonomiškumą 
gamtos atžvilgiu; 3) filosofinę, kai įsivyrauja sąmoninga kritinė pasaulio refleksija; 
4) materialistinę, žmogui ne tik pasiekus neregėto autonomiškumo, bet ir pra- 
déjus pajungti sau pačią gamtą. Ši fazė — tai ketvirtasis civilizacijos raidos peri- 
odas, po kurio prasideda penktasis, kokybiškai naujas — šiuolaikinė kultūros 
globalizacija, arba mondializacija. 

L. Frobeniusas yra vienas pirmųjų civilizacijos teoretikų, suvokęs praėju- 
sių amžių sandūroje išryškėjusių ekonomikos ir kultūros globalizacijos proce- 
sų reikšmę tolesnei žmonijos civilizacijos raidai. Šiuos procesus jis jau 1915 m. 
traktavo kaip kokybiškai naują civilizacijos raidos pakopą, „išskirtinį savo mas- 
tais žmonijos reiškinį, kurio analogų iki XIX amžiaus neaptinkame“ [Ten pat, 
p. 18-19]. Pasaulinės, aprėpiančios visą Žemės rutulį ekonomikos susiformavi- 
mas, mokslininko nuomone, atveria žmonijai tokias naujas perspektyvas ir ga- 
limybes, apie kurias anksčiau nė nesvajota. Plėtojantis žmogaus pažinimui, įga- 
linančiam jį valdyti gamtos dėsnius, konstruoti sudėtingas mašinas, žmogus 
ilgainiui pasijunta pasaulio valdovu, ir jo kūrybinė, ekonominė veikla pamažu 
apgaubia visą Žemės rutulį. 

Savo programinį veikalą „Lemtis kultūros tapsme“ L. Frobeniusas pradė- 
jo vaizdinga Afrikos termityno metafora, puikiai iliustruojančia kokybiškai nau- 
jos pasaulinės kultūros ir ekonomikos tendencijas. „Šis termitynas, - patetiškai 
rašė jis, — turi visuotinę reikšmę. Praėjusiame šimtmetyje pirmą kartą civilizaci- 
jos istorijoje arterijų sistema susiejo visą Žemės rutulio paviršių, susivienijimas 
buvo įgyvendintas, ir ‘žemės vienybė’ tapo lemtimi [...]. Tai naujas skyrius di- 
džiojoje Lemties knygoje. Šį kartą lemtis yra tokia pat bendra visai žmonijai 
kaip ir atskirų mažesnių termitynų gyventojams“ [Ten pat, p. 5]. 

Naujos pasaulinės ekonomikos ir civilizacijos atsiradimą L. Frobeniusas 
siejo su Šiaurės Atlanto pakraščių civilizacijų impulsais. Jis aiškinosi specifinius 
pagrindinių Europos nacionalinių kultūrų bruožus ir jų svarbą pasaulinei kul- 
tūrai. Vakarų civilizacijos vedliams - prancūzų ir anglų kultūroms - čia priski- 
riamas sugebėjimas „organizuoti faktus“, o vokiečių kultūra dėl jai būdingo 
skverbimosi į tikrovės prasmę (vok. Wirklichkeitssinn) esanti panaši į Rytų civi- 

lizacijas. Vadinasi, faktų prasmės suvokimas, skaidrus racionalizmas yra vaka- 
riečių, o gilinimasis į tikrovės prasmę ir polinkis į mistiką — vokiečių ir rytiečių 
kultūros lemtis [Ten pat, p. 28]. 

Judant iš Vakarų į Rytus, Rusijoje, milžiniškose Eurazijos erdvėse minėtas 
gilinimasis į tikrovės prasmę dar ryškesnis. Todėl tie Vakarų civilizacijos ele- 
mentai, kurie jai pačiai ypatingų problemų nekelia, patekę į mistinės vokiečių 
dvasios pasaulį, tampa gilių apmąstymų, o Rusijoje, kaip ir Azijos civilizacijo- 
se, - išskirtinio santykio objektu. Iš čia rusų kultūrai būdingas nekritiškas dar- 
vinizmo ir marksizmo sureikšminimas, kone religinis garbinimas. Ir vokiečių 
kultūra patyrė stiprų šių materialistinių teorijų poveikį. Tai, kas kitoms Vakarų 
tautoms tėra aplinkybė, mechaniškas būties formų žaismas, vokiečiams ir ru- 
sams virsta giliu tikėjimu, vos ne dogma. L. Frobeniusas su nerimu žiūrėjo į 
milžinišką pastarųjų kultūrų išplitimo erdvę. Čia netrukus atsiras naujos pa- 
saulinės ekonomikos užuomazgos, kurios privers kitaip vertinti visas pamati- 
nes nūdienos problemas. 

Vokiečių ir euroamerikiečių kultūroms L. Frobeniusas priskiria ypatingą 
pasaulinės ekonomikos organizavimo bei paskleidimo difuzijos būdu po visą 
planetą misiją. Pasaulinės civilizacijos globalizacijos procesai mokslininkui yra 
įdomiausias civilizacijų istorijos reiškinys. „Kalbant muzikos terminais, - rašo 
jis, - pasaulinė civilizacija turi pagrindo tapti civilizacijų orkestru. Pasaulinė 
ekonomika ir tikrovė — tai orkestras. Tačiau kiekviena tauta jame groja savo 
fleita, savo klarnetu ar savo trimitu“ [Ten pat, p. 252]. Nagrinėdamas pasauli- 
nės civilizacijos atsiradimo prielaidas, L. Frobeniusas, kaip ir kiti difuzionizmo 
šalininkai, didžiulę reikšmę teikė patiems difuzijos kanalams, kuriais plinta kon- 
kretūs kultūros skoliniai, išradimai, įtakos. Vidines kultūros jėgas ir potencijas 
jis laikė tik antriniu veiksniu. 

Vėlyvuosiuose L. Frobeniuso veikaluose, kuriuose pasaulinės civilizacijos 
globalizaciją ir modernizaciją jis grindžia tarpcivilizaciniais mainais, kultūri- 
niais ryšiais, mokslinių inovacijų difuzija bei akultūracijos procesais, jo lygina- 
moji istorinė morfologija įgyja eurocentrinių tendencijų. Pasaulinės civilizaci- 
jos raidos pagrindu laikydamas išimtinai tarpkultūrinius ryšius ir dėl jų atsi- 
randančius skolinius, mokslininkas pastebimai susiaurino ir iškreipė civilizaci- 
jos procesų įvairovę. Ciklinės L. Frobeniuso lyginamosios istorinės kultūros mor- 
fologijos teorijos turėjo stiprią įtaką XX a. civilizacijos sampratai. 

L. Frobeniusas neabejotinai yra vienas nuosekliausių difuzinės teorijos 
šalininkų, savo lyginamojoje istorinėje kultūros morfologijos koncepcijoje iš- 
kėlęs daug aktualių metodologinių komparatyvistikos idėjų. Jo veikalai išsiski- 
ria teorinių įžvalgų gelme, netradiciniu problemų formulavimu, subtilia lygi- 
namąja civilizacijų analize. Mokslininkas sukūrė vientisą, detalią kultūros ele- 
mentų difuzijos teoriją, kurioje atskleidė paslaptingus civilizacijų sąveikos, kul- 
tūros vertybių difuzijos mechanizmus. Jo veikaluose ryškūs monadologinės 
civilizacijos teorijos principai, kultūra atplėšiama nuo žmogaus, perdėtai pa- 
brėžiamas jos autonomiškumas, nuvertinama žmogaus kūrybinė galia - bet vi- 
sa tai yra atsakas į XIX a. pabaigoje išplitusias suvulgarintas socialinio determi- 
nizmo bei evoliucionizmo teorijas. 

Neabejotinas L. Frobeniuso lyginamosios istorinės civilizacijos morfologi- 
jos trūkumas yra tas, kad į universalumą pretenduojančioje civilizacijos istori- 
jos schemoje operuojama tik Senojo pasaulio civilizacijomis, ignoruojant di- 
džiąsias ikikolonijines Meksikos ir Peru civilizacijas. Apie Amerikos žemyną jis 
prabilo tik nagrinėdamas naujausias pasaulinės civilizacijos globalizacijos ten- 
dencijas. Mokslininkas taip pat nepakankamai įvertino didžiosios kinų civili- 
zacijos savitumą ir milžinišką jos materialinių bei dvasinių kultūros formų svar- 
bą pasaulinės civilizacijos istorijai. 

Antrojoje XIX a. pusėje JAV civilizacijos tyrinėjimuose besąlygiškai vieš- 
patavo „klasikinio evoliucionizmo“ idėjos, tačiau amžiaus pabaigoje su jomis 
polemiką užmezgė nauja kultūros antropologijos mokykla. Jos šalininkai, 
skelbdami empirizmo prioritetą, netrukus diskreditavo ir ilgam išstūmė klasiki- 
nį L. Morgano evoliucionizmą. 

Šios mokyklos pradininkas - vokiečių kilmės mokslininkas Franzas Boa- 
sas (1858-1942) gimė žydų šeimoje Mindene (Vestfalija), lingvistiką, archeolo- 
giją, folkloristiką studijavo Heidelbergo, Bonos ir Kylio universitetuose. Pasta- 
rajame 1881 m. apgynė daktaro disertaciją. 1883 m. jis pirmą kartą išvyko lau- 
ko tyrimų į Šiaurės Ameriką, kur dvejus metus tyrinėjo eskimų kultūrą ir pa- 
pročius. Grįžęs į Vokietiją dirbo Berlyno etnografijos muziejuje, skelbė moksli- 
nes studijas. 1886 m. antrą kartą nuvyko į Šiaurės Amerikos vakarų pakrantę 
tyrinėti vietos indėnų papročių. Netrukus F Boasas galutinai įsikūrė JAV, dėstė 

įvairiuose šalies universitetuose, o nuo 1896 m. daugiau nei 40 metų buvo Ko- 
lumbijos universiteto profesorius. 1902 m. įkūrė Amerikos antropologų aso- 
ciaciją. Būdamas liberalių humanistinių pažiūrų jis aktyviai kovojo su rasiz- 
mo, kolonializmo ideologija, daugelyje viešų pasisakymų gynė engiamų tautų 
ir etninių grupių (indėnų, eskimų) teises. Mokslininkas teigė, kad rasės, kal- 
bos, kultūros negalima tiesiogiai sieti su visuomenine padėtimi, kadangi toje 
pačioje rasėje esama skirtingų kultūrų, o biologinė ir kultūros evoliucija nėra 
sudėtinės to paties proceso dalys. 

Turėdamas įgimtą pedagogo talentą, E Boasas sukūrė sistemišką kultū- 
ros antropologų rengimo metodiką, padedančią išryškinti ir teisingai nukreip- 
ti jaunus talentus, nuolatos rūpinosi savo mokiniais, padėjo jiems įsitvirtinti 
mokslo pasaulyje. Jis sukūrė pirmą profesionalią JAV kultūros antropologijos 
mokyklą, kuri besąlygiškai viešpatavo šalies moksle pirmąją XX a. pusę. Jo 
mokiniai - pasaulinio garso kultūros antropologai R. Benedict, C. Wissleris, 
A. Kroeberis, L. White'as, R. H. Lowie, M. Herkovits'as, P. Radinas, A. Golden- 
weiseris ir kiti. 

F Boaso kultūros antropologijos mokykloje išryškėjo reakcija į vulgaraus 
„kabinetinio“ evoliucionizmo ir socialdarvinizmo teorijas, kurios, ignoruoda- 
mos mokslinį korektiškumą ir faktus, kūrė grakščias teorines konstrukcijas. 
Šios mokyklos lyderis E Boasas iškėlė istorinio partikuliarizmo metodo ir em- 
pirinės metodologijos svarbą. Neigdamas moksliškai pagrįstos civilizacijos is- 
torijos periodizaciją, jis, veikiamas A. Comte'o pozityvistinės metodologijos, 
„moksliškumą“ suprato kaip daugybės empirinių kultūros faktų kaupimą, ap- 
rašymą, visiškai atsisakant jų teorinės sintezės. Neatsitiktinai E Boaso vado- 
vaujamoje kultūros antropologijos mokykloje įsigalėjo niekinamas požiūris į 
klasikinio evoliucionizmo teorijas ir metafizinės kultūros filosofijos tradicijos 
diegiamus spekuliatyvaus mąstymo principus. L. White'o nuomone, E Boaso 
mokykla „evoliucijos teoriją atmetė ne todėl, kad ji prieštaravo lauko tyrimų 
duomenims, o todėl, kad jos nariai buvo nusistate prieš teoriją apskritai“ [White, 
1959, p. 124]. 

Pagrindinis E Boaso įkurtos amerikiečių kultūros antropologijos mokyklos skir- 
tumas nuo jai artimos britiškosios „socialinės antropologijos“ mokyklos (B. Malinows- 
kis, A. R. Radcliffe-Brownas) yra tas, kad pirmosios pamatinė sąvoka yra kultūra, 0 
antrosios — visuomenė. „Kultūrą, - sakė F Boasas, - galima apibrėžti kaip menta- 

linių ir fizinių reakcijų bei veiksnių visumą, kurie apibūdina socialinę grupę 
sudarančių individų elgesį“ [Boas, 1928, p. 159]. 

E Boasas kritikavo evoliucionistinėms civilizacijos teorijoms būdingą me- 
chanišką biologinės evoliucijos dėsnių perkėlimą į kultūros reiškinių analizę, 
kadangi tai, kas puikiai tinka biologijos mokslui, visiškai nepajėgia aprėpti kul- 
tūros raidos procesų daugiamatiškumo. „Biologinės evoliucijos principai, — ra- 
šė jis 1888 m., - buvo tiesmukai pritaikyti kultūros istorijos reiškiniams taip, 
kad viena sistema sekė po kitos, demonstruodama mums, kaip žmonija nuo 
žemiausio barbarybės lygmens pakilo iki aukščiausio civilizuotumo lygmens. 
Atsakingas mokslininkas negali teigiamai vertinti tokių teiginių“ [Boas, 1940, 
p. 637]. 

Jau ankstyvosiose 1886-1896 m. paskelbtose studijose F. Boasas suformu- 
lavo du pagrindinius savo ,istorinio partikuliarizmo" koncepcijos uZdavinius: 
1) rekonstruoti atskiru regionu arba tautu kultüros istorija; 2) perprasti kultü- 
ros raidos désnius. Polemizuodamas su klasikinio evoliucionizmo teorijomis 
E Boasas perėmė atskirus difuzinės kultūros arealų (kultūros ratų) teorijos ele- 
mentus ir pasinėrė į empirinius konkrečių kultūros reiškinių sklaidos sudėtin- 
gais difuzijos bei sąveikos keliais tyrinėjimus. Nuodugniau nagrinédamas Šiau- 
rės Amerikos eskimų ir indėnų genčių folklorą, mitus, vaizduojamąją dailę, 
amatus, ornamentus, giminystės ryšius, papročius jis padarė išvadą, kad kiek- 
vienos etninės grupės, tautos „genijus“ apjungia esmingiausius kultūros ele- 
mentus į tik jam būdingą unikalią kultūros elementų visumą, arba modelį. 

Ši kultūros elementų integracija į vieną griežtai fiksuotą unikalų kultūros 
modelį, E Boaso nuomone, kelia kultūros antropologijai kompleksinio tyrinė- 
jimo uždavinį, pasitelkiant įvairių giminiškų kultūros mokslų ir jiems artimų 
disciplinų laimėjimus bei metodus, pradedant etnografija, lingvistika, biologi- 
ja ir baigiant archeologija. Čia formuojasi E Boaso „keturių antropologinių stu- 
dijų šakų“ teorijos užuomazgos, tapusios jo antropologijos specialistų progra- 
mos pamatu, kuri, kiek modifikuota, išlieka ir šiuolaikinėse JAV universitetų 
antropologijos studijų programose. 

Evoliucionistų siekimas atskleisti civilizacijos istorinės evoliucijos dėsnius 
ir išskirti pagrindines žmonijos istorinės evoliucijos pakopas, F. Boaso įsitikini- 
mu, rėmėsi klaidingomis metodologinėmis prielaidomis ir buvo perdėm etno- 
centrinis. Ignoruodami daugelio nevakarietiškų tautų bei civilizacijų etnogra- 

finio tyrinėjimo svarbą, jie stokojo ir būtinų, patikimų empirinių faktų iš įvai- 
rių planetos regionų, įrodymų savo teorijoms pagrįsti. Kita vertus, jie nepa- 
kankamai įvertino vadinamųjų primityviųjų civilizacijų sudėtingumą, jų kul- 
tūrinio išsivystymo lygmens ir istorinės raidos kelių įvairovę. 

Kultūra F Boaso koncepcijoje iškyla kaip istoriškai besikeičiančių elgesio 
modelių visuma, kurią kiekvienam konkrečiam kultūriniam organizmui pri- 
klausantis žmogus įsisavina brendimo ir socializacijos eigoje. Kultūros raidos 
istoriją ir jos ateitį gaubia paslaptingumo skraistė. Tačiau vis dėlto „kiekviena 
kultūra gali būti pažinta tik kaip istorinis reiškinys“. Istorizmas yra vyraujanti 
E Boaso kultūros antropologijos idėja. Visos kultūros, netgi tos, kurias vadina- 
me primityviomis, skleidžiasi nuolatinėje kaitoje, tačiau tai nebūtinai pažan- 
gos kelias. Kultūra čia traktuojama kaip daugiasluoksnis reiškinys, susidedan- 
tis iš daugybės morfologinių struktūrų. F. Boasas vienas pirmųjų iškėlė reika- 
lavimą tyrinėti kultūrą kaip sistemą, dėl to teigė, kad kiekvienas kultūros ele- 
mentas gali būti suvoktas kaip organiška kultūros sistemos dalis. 

Lygindamas skirtingų tautų, etninių grupių socialinio gyvenimo, kultūros 
elementus, papročius, dailę, E Boasas matė didžiulį panašumą. Jo priežastis — 
universalūs, visiems žmonėms būdingi proto dėsniai, kuriems paklūsta civiliza- 
cijos raida. Skirtumai tarp vadinamojo civilizuoto ir pirmykščio žmogaus jam 
atrodo neesminiai, kadangi „pagrindiniai proto bruožai visų žmonių vienodi“. 

Teoriškai grįsdamas kultūrinio reliatyvizmo principus, mokslininkas tei- 
gė, kad tikrovėje nėra nei aukštesnės, nei žemesnės civilizacijos formų, nes 
visos jos atspindi realią vienodai vertingų civilizacijos istorijoje išsirutulioju- 
sių kultūros formų įvairovę. O tokios sąvokos kaip laukiniškumas, barbarybė, 
civilizuotumas įvardija tik etnocentrizmą žmonių, manančių, kad jų gyvenimo bū- 
das yra normalesnis nei kitų tautų. Dėl to raginama atsisakyti mechaniško savos 
kultūros mąstymo stereotipų, moralinio vertinimo kriterijų, savų idealų, ver- 
tybių sistemų perkėlimo į kitų civilizacijų ar kultūros tipų tyrinėjimus. „Api- 
bendrintų socialinių formų mokslinis tyrimas, - pabrėžia F Boasas, - reikalau- 
ja [-..], kad tyrėjas išsivaduotų iš visų tų vertinimų, kuriais remiasi mūsų kul- 
tūra. Objektyvus griežtai mokslinis tyrimas įmanomas tik tuomet, kai įsiskver- 
biama į konkrečią kultūrą, jos pamatinius principus, kai atkuriami konkrečios 
tautos idealai ir įjungiami į bendrą kultūros vertybių, aptinkamų įvairiose žmo- 
nijos dalyse, tyrimą“ [Boas, 1928, p. 201]. 

Pagrindinis F. Boaso veikalas, žymintis galutinį atsiribojimą nuo klasiki- 
nés evoliucijos teorijos ir liudijantis savitos istorinio partikuliarizmo koncepci- 
jos atsiradimą, yra 1896 m. paskelbta studija The Limitations of the Comparative. 
Method of Anthropology („Lyginamojo metodo ribotumas antropologijoje"). Pra- 
dėjęs studiją reveransais evoliucionistų nuopelnams E Boasas pagrindinį jų 
veikaluose taikomą lyginamąjį metodą priešpriešina istoriniam partikuliariam 
ir aiškina pirmąjį kaip „kabinetinių scholastų“, dirbančių bibliotekose, meto- 
dą. Be praktinių lauko tyrimų toks lyginamasis metodas negalėjo duoti ir iki 
šiol nedavė jokių svaresnių rezultatų, kadangi svarbiausias jo uždavinys buvo 
„paralelių“ įvairiose praeities ir šiuolaikinėse kultūrose ieškojimas. 

Įvairiose Žemės rutulio dalyse evoliucionistai iš tiesų aptiko panašių pa- 
ralelinės civilizacijos raidos požymių, analogiškų papročių ir atskirų kultūros 
elementų. Žemės rutulyje jie buvo išplitę taip nereguliariai, kad juos sunkiai 
galėjo paaiškinti populiarios difuzionistinės teorijos. Ši aplinkybė tapo pagrin- 
diniu evoliucionistinių teorijų šalininkų argumentu polemikoje su oponentais. 
Kita vertus, lyginamųjų civilizacijos studijų išryškintas kultūros procesų „pa- 
ralelizmas“, arba atskirų kultūros ir meno sudėtinių elementų panašumas, bu- 
vo laikomas neginčijamu jų istorinio ryšio, bendro kilmės šaltinio įrodymu. 

F. Boasas visų žmonijos civilizacijos istoriją kūrusių tautų raidoje aptiko 
tam tikras jas vienijančias pamatines prielaidas bei požymius. Iš to išeina, kad 
egzistuoja objektyvūs visuomenės raidą lemiantys dėsniai, kurie „veikia mūsų 
visuomenę ne mažiau kaip ir kitas visuomenes nutolusias vietos ir laiko at- 
žvilgiu; kad šių dėsnių pažinimas gali paaiškinti spartų vienų civilizacijų vys- 
tymąsi, kitų atsilikimą“ [Boas, 1896, Nr. 4, p. 901]. 

Ankstyvajame antropologijos mokslo įsitvirtinimo etape jo kūrėjai dau- 
giausia dėmesio sutelkė į istorinį evoliucionistinį civilizacijos raidos dėsningu- 
mų aiškinimą, tačiau amžių sandūroje, įsigalėjus lauko tyrimams, padėtis es- 
miškai keitėsi. Palaipsniui išryškėjo atsainus požiūris į nesusijusio su empiri- 
nių kultūros faktų tyrinėjimu abstraktaus „kabinetinio“ lyginamojo metodo 
galimybes. Atsisakant lyginamųjų kultūros studijų ir platesnių teorinių api- 
bendrinimų, empirinės lauko tyrimo orientacijos antropologijoje išryškėjo nau- 
jas posūkis į istoriografiją ir etnografiją. Atsirado antropologų, raginančių at- 
sisakyti evoliucionistinėse teorijose naudojamo siaurai suprasto lyginamojo me- 
todo ir apsiriboti išimtinai empiriniu lokalinių kultūrų tyrinėjimu. 

Sioje naujoje kultüros antropologijos orientacijoje svarbi E. Baoso istori- 
nio partikuliarizmo metodologija. Kritikuodamas j universalizma pretenduo- 
jančius lyginamuosius E. B. Tyloro ir L. Morgano tyrinėjimus E Boasas apelia- 
vo į mokslinį skirtingiems civilizaciniams arealams priklausančių kultūros reiš- 
kinių lyginimo netikslumą. Didžiuliai lyginamųjų kultūrų skirtumai laiko ir 
vietos požiūriu tokius palyginimus paverčia metodologiškai nekorektiškais ir 
menkaverčiais, o patį lyginamąjį metodą - „optine apgaule“. Kadangi evoliu- 
cinė metodologija nepajėgia įtikinamai paaiškinti tikrųjų kultūrinio „parale- 
lizmo“ priežasčių, tai F. Boasas siūlo mokslininkams išvis atsisakyti bergždžių 
pastangų ir liautis kūrus vientisas civilizacijos evoliucijos schemas. 

Akivaizdu, kad sinchroninis ar diachroninis panašių kultūros elementų, 
papročių, išradimų atsiradimas skirtinguose, didžiulių erdvių atskirtuose, netgi 
izoliuotuose pasaulio regionuose gali liudyti arba bendras jų šaknis, arba ati- 
tinkamų kultūros formų paralelizmą izoliuotose civilizacijose, kuris gali būti 
nulemtas analogiškų jas suformavusių aplinkybių. Čia iškyla esminiai civiliza- 
cijos teorijos klausimai: koks tikrasis jų atsiradimo šaltinis? Kaip jie įsitvirtino 
skirtingose civilizacijose? 

Evoliucionistinių teorijų šalininkai tokius kultūrinio paralelizmo faktus, 
išryškintus lyginamosios civilizacijų analizės, aiškino visiems žmonėms būdin- 
gomis bendromis priežastimis ir universaliais civilizacijos istorijos dėsningu- 
mais. Tokį požiūrį F. Boasas laiko klaidingu, nors lyginamasis metodas, ieškan- 
tis ir surandantis daugybę kultūrinio paralelizmo pavyzdžių, žadina tuščią gar- 
bėtrošką ir iliuzijas, kad pagaliau pavyks atskleisti civilizacijos raidos dėsnius 
bei įrodyti vientisą žmonijos raidą. Tačiau, - sakė F. Boasas, — universalizmas, 
arba „daugelio fundamentalių kultūros bruožų aiškinimas vienu bendru šalti- 
niu skatina požiūrį, kad žmonijos raida vyksta pagal kažkokią universalią sche- 
ma, o visi žmonijos raidos keliai yra tik nereikšmingi pastarosios variantai. 
Suprantama, kad loginė šios teorijos šerdis - spėjimas, jog visi panašūs reiški- 
niai skatinami panašių priežasčių“ [Ten pat, p. 906]. 

Polemizuodamas su universalistinėmis evoliucionistų teorijomis E Boa- 
sas pasitelkė iškalbingą pavyzdį: visiškai skirtingose civilizacijose aptinkamų 
panašių mitologinių vaizdinių apie pomirtinį gyvenimą šaltinis, galimas daly- 
kas, yra sapnai ir haliucinacijos. Taigi kalbėti apie bendrą jų kilmę būtų pa- 
grindo tik tuomet, jei nebūtų jokių kitų šaltinių. 

„Vadinasi, - apibendrino mokslininkas, - įsitikiname, kad pagrindinė te- 
orinė lyginamojo metodo prielaida ne visuomet dera su faktais, peršančiais 
kitokią interpretaciją. Todėl visi bandymai konstruoti vientisas civilizacijos evo- 
liucijos schemas, netgi pripažįstant jų originalumą, yra abejotinos vertės. Vi- 
sur, kur neįmanoma nurodyti bendro lygiagrečiai besirutuliojančių reiškinių 
šaltinio, galima įžvelgti daugiavariantę istorinę raidą“ [Ten pat, p. 906]. 

Sugretindamas evoliucionistinį lyginamąjį su savuoju istoriniu partiku- 
liariniu, E Boasas pirmiausia siekė išryškinti kiekvieno privalumus bei trūku- 
mus. Pagrindinis evoliucionistinio lyginamojo metodo trūkumas - jo neapib- 
rėžtumas ir abstraktumas, o istorinio partikuliarinio reikšmingumą siejo su ge- 
bėjimu išryškinti konkrečius procesus, konkrečiais atvejais skatinančius atsi- 
rasti konkrečias socialinio gyvenimo apraiškas. Tačiau pretenduojantis į moks- 
liškumą ir siekiantis pažinti civilizacijos raidos dėsnius mokslas negali apsiri- 
boti vien tik raidos rezultatų lyginimu. Remdamasis lyginamojo metodo gali- 
mybėmis visur, kur tik įmanoma, jis turi lyginti ir paties kultūros proceso eigą, 
tyrinėti pavienes nedidelių vietinių arealų kultūras. Kalbėdamas apie moksli- 
nės lyginamosios metodologijos efektyvumą E Boasas nuolatos priminė, kad 
lyginamasis metodas gali duoti laukiamų rezultatų tik tada, kai remiamasi kon- 
krečia istorinio partikuliarizmo metodo teikiama medžiaga, gauta tyrinėjant 
būdingus išorinius kiekvienos atskirai paimtos kultūros bruožus ir vidinius 
ryšius. 

F. Boasas vylėsi, kad ilgai konkuravę tarpusavyje lyginamasis ir istorinis 
partikuliarinis metodai ilgainiui ras kultūros antropologijoje deramą vietą. „Ly- 
ginamojo metodo, nepaisant visų žodinių bei parašytų himnų jo šlovei, rezul- 
tatai menki, o produktyvus jis, mano įsitikinimu, gali tapti tik tada, kai mes, 
atsisakę bevaisių universalios kultūros evoliucijos schemos konstravimo pa- 
stangų, pagrįsime mūsų lyginimus tvirtesniu, patikimesniu pamatu, kurį drįs- 
čiau čia pabrėžti. Iki šiol mes linksminome save tik daugiau ar mažiau origina- 
liomis fantazijomis. Rimtas darbas dar prieš akis“ [Ten pat, p. 908]. 

Čia išryškėja iš principo skirtingos metodologinės evoliucionizmo ir E Bo- 
aso istorinio partikuliarizmo koncepcijų nuostatos. Lygindami įvairius kultū- 
ros reiškinius ar jų elementus evoliucionistai siekė išryškinti universalius ir 
panašius jų bruožus, o E Boasas priešingai - dėmesį sutelkė į kiekvienos kul- 
tūros skirtumus. Jis nuolat pabrėždavo, kad kiekviena civilizacija, tauta, etni- 

né grupė savo istorinėje raidoje nueina ilgą ir visiškai unikalų kelią. Iškelda- 
mas kiekvieno sociokultūrinio organizmo unikalumą, jis kartu nuolat priminė 
bet kokių platesnių teorinių kultūros apibendrinimų rizikingumą. 

Kita vertus, ragindamas atsiriboti nuo etnocentrizmo, mokslininkas for- 
mulavo svarbius kultūros reiškinių tyrimo metodologijos principus. Pirmiau- 
sia rekomenduoja tyrimo eigoje nepasiduoti efektingų detalių žavesiui, nesu- 
reikšminti istoriškai panašių kultūros bruožų, kurie gali atsirasti iš įvairių ver- 
smiu, skirtis turiniu ir prasme. Analizuojant konkrečius kultūros reiškinius — 
stengtis įvairiapusiškai įvertinti skirtingus jų aspektus ir tyrinėti kompleksiš- 
kai. Kartu jis be paliovos kalbėjo apie ypatingą atsargumą pereinant prie pla- 
tesnio civilizacijos raidos dėsningumų apibendrinimo. 

Atmesdamas kaip nemokslines viena kylančia linija besiplėtojančias pro- 
gresines civilizacijos raidos schemas, jis vis dažniau istorines kultūrų sąveikos 
problemas interpretavo iš difuzionizmo pozicijų. Todėl išryškėjo „kultūros po- 
kyčių“, „kultūros dinamikos“, akultūracijos, įtakų, skolinių, jų poveikio kultū- 
ros raidai problemos. F Boasas vis labiau pasineria į įvairių kultūros elementų 
difuzijos tyrinėjimus. Remdamasis konkrečių etninių grupių folkloro, mitų, 
dailės, giminystės ryšių ir kitų kultūros elementų analize, jis plėtojo teoriją 
apie įvairių kultūros formų difuzijos dėsningumus milžiniškose geografinėse 
platybėse netgi izoliuotais atrodančiuose arealuose. 

Kai F. Boasas negalėjo įrodyti tiesioginio išorinės aplinkos poveikio kai- 
myninėms etninėms grupėms, tautoms, civilizacijoms, tada pirmumą teikė 
tarpkultūriniams ryšiams ir su jais glaudžiai susijusiems kultūros difuzijos pro- 
cesams. Nuodugni kultūros elementų ar papročių analizė konkrečios kultūros 
vertybių kontekste, įvertinant tyrinėjamų kultūros formų pasklidimą greta 
esančiose kitose kultūrose, mokslininko nuomone, visuomet padeda geriau su- 
prasti tikrąsias jų atsiradimo ir raidos savitumo priežastis. „Tokio metodo tai- 
kymas, - sakė jis, - duoda rezultatą: pirmiausia išryškina išorinę aplinką, su- 
formavusią arba pakeitusią kultūros elementus; antra, atskleidžia psichologi- 
nius veiksnius, lėmusius jų pobūdį; ir, trečia, nustato istorinių ryšių poveikį“ 
[Ten pat, p. 906]. 

Išskirtinę istorinio partikuliarizmo metodologijos svarbą F. Boasas siejo 
su jos atsparumu abstrakčioms teorinėms spekuliacijoms bei nuosekliu, įvai- 
riapusišku empiriniu konkrečių netgi nedidelės apimties kultūros arealų tyri- 

nėjimu, padedančiu išryškinti savitus skirtingų kultūros tradicijų raidos ke- 
lius. Kiekviena etninė grupė, tauta, civilizacija, jau perėjusi ankstyvąją savo 
kultūros modelio sukūrimo fazę, kurioje pagrindinius kultūros bruožus nule- 
mia pirmtakų bei išorinės aplinkos veiksnių įtaka, vėliau įžengia į intensyvė- 
jančių tarpkultūrinių ryšių tarpsnį, kuriame jos kultūra padengiama storu nova- 
cijų ir skolinių sluoksniu. Aiškindamas kultūrą kaip sluoksniuota pyragą, F. Bo- 
asas, remdamasis difuzine metodologija, hermeneutiškai lukštendamas nui- 
ma vieną po kito visus jos antsluoksnius ir siekia pažinti pirmapradį gryną 
tyrinėjamos kultūros pavidalą. 

Toks hermeneutiškas daugybės skirtingų kultūrų lukštenimas ir jų savitų 
kultūros formų bei raidos kelių lyginimas, E Boaso nuomone, padės moksli- 
ninkams geriau pažinti visos žmonijos civilizacijos raidą bei jos dėsningumus. 
„Didžioji kultūros evoliucijos sistema, taikoma visai žmonijai, — rašė jis dar 
1904 m., — yra ganėtinai pažeidžiama ir praranda savo įtikinamumą. Vietoj 
vienos ištisos evoliucijos linijos atsiranda daugybė susieinančių ir išsiskirian- 
čių linijų, kurias sunku suvesti į vieną sistemą. Vietoj vienovės krintančiu į 
akis bruožu tampa įvairovė“ [Boas, 1904, Nr. 20, p. 522]. Gyvenimo pabaigoje 
savo istorinio partikuliarizmo koncepcijoje F. Boasas vis labiau atsiribojo nuo 
kraštutinumų ir tyrinėjo įvairius kultūros elementus, jų funkcijas, išplitimo are- 
alus kompleksiškai kaip vientisą sistemą, pasitelkdamas daugybės pagalbinių 
kultūros mokslų laimėjimus ir metodus. 

Britu funkcionalizmas (B. Malinowskis, A. R. Radcliffe-Brownas) 


Kartu su difuzionizmo iškilimu Vokietijoje, E. Durkheimo mokykla Pran- 
cūzijoje, kultūros antropologija JAV, Didžiojoje Britanijoje - su H. Spencerio ir 
E. Durkheimo idėjomis atsirado funkcionalizmo, o vėliau - struktūrinio funk- 
cionalizmo metodologija, kuri įsivyravo britų socialinės antropologijos tradici- 
joje. Funkcionalizmas Didžiojoje Britanijoje ne tik įgauna klasikines formas, 
bet iki šiol pirmiausia išlieka britiškąja socialinės antropologijos kryptimi. Tyri- 
nėdami civilizacijos, visuomenės reiškinius, funkcinės metodologijos šalininkai 
labiausiai išryškina jų funkcijas. 

Žymiausi britų socialinės antropologijos žinovai, funkcinei metodologijai 
suteikę klasikinį pavidalą, tapo B. Malinowskis ir A. R. Radcliffe-Brownas. Jie 
remiasi H. Spencerio ir E. Durkheimo išryškinta visuomenės kaip organizmo, 
kurio gyvybingumą palaiko atitinkamas funkcijas atliekantys organai, analo- 
gija. Iš čia kyla įsitikinimas, kad, pažindami kiekvienos konkrečios civilizacijos 

ir visuomenės „anatomiją“, „griaučius“, jos institucijų funkcijas, kartu nustato- 
me ne tik jų kilmę, bet ir visą sociokultūrinį organizmą. 

Todėl funkcinės metodologijos šalininkai tyrinėjo morfologinę kultūros 
sandarą, jos formalią struktūrinę, funkcinę organizaciją. Tai gali būti kultūros 
organizmo „anatomija“, jį sudarantys institutai bei jų atliekamos funkcijos, po- 
litinio, ekonominio, religinio, etinio elgesio modeliai, tačiau juos taip pat domi- 
na visuomenės arba civilizacijos „fiziologija“, atskirų kultūros funkcijų tarpu- 
savio santykiai bei šių santykių kartu su jų elementais skirtingose civilizacijose 
lyginamoji analizė. Jie aiškinosi, kiek svarbi konkreti institucija ar funkcija uni- 
versalesnėje visuomenės ar civilizacijos sistemoje. 

L. White'as taikliai pastebėjo, kad funkcionalistai kaip ir evoliucionistai 
domisi struktūra bei funkcija. Tačiau skirtingai nei evoliucionistai, kurie dėme- 
sj sutelkė į struktūros pokyčius ir šių pokyčių seką laiko atžvilgiu, į tai, kaip 
vienas santykių kompleksas transformuojasi į kitą, funkcionalistas „savo me- 
džiagą tyrinėja belaikiame kontekste, jis analizuoja struktūrą“ ir „tai, kaip ji 
dirba“, nekreipdamas dėmesio į tai, kaip ji atsirado ir į ką ji gali virsti. Pavyz- 
džiui, jis analizuos klanus, jų struktūrą ir funkcijas, kad vėliau apibendrintų 
rezultatus ir paaiškintų, kas yra klanas. 

Britų socialinėje antropologijoje išplėtotos funkcinės metodologijos pra- 
dininkas ir pagrindinis ideologas yra lenkų kilmės antropologas bei sociologas 
Bronislawas Malinowskis (1884-1942). Jis mokėsi Krokuvos universitete, kur iš 
pradžių studijavo fiziką ir matematiką, vėliau, perskaitęs J. G. Frazerio veikalą 
The Golden Bough („Aukso šakelė“), susižavėjo etnografija ir civilizacijos proble- 
momis. 1908 m. apgynęs filosofijos daktaro disertaciją, išvyko stažuoti į Leipci- 
go ir Londono universitetus. 1913 m. pradėjo pedagoginį darbą Londono uni- 
versitete, o ateinančiais metais išvyko lauko tyrimų į Australiją, kur jį užklupo 
Pirmasis pasaulinis karas. Būdamas priešiškos Austrijos-Vengrijos imperijos pi- 
lietis, jis internuojamas. Tačiau netrukus, draugų padedamas, iškeliavo lauko 
tyrinėjimų į Naujosios Gvinėjos ir Melanezijos salas. 1914-1918 m. lauko tyri- 
muose sukauptos medžiagos B. Malinowskiui pakako visam gyvenimui. Po ka- 
ro grįžęs į britų salas jis skelbė vieną knygą po kitos. 

Universalios civilizacijos teorijos pagrindas B. Malinowskio koncepcijoje 
buvo „socialinė antropologija“, kurios dėmesio centre yra sociologinė ir funkci- 
né pamatinių visuomenės bei kultūros problemų analizė. Siekdama moksliškai 

pažinti visa civilizaciją ji jungia daug kultūrologinių disciplinų ir savo proble- 
matika bei tyrimo metodais artėja prie „socialinių ir gamtos mokslų ribos“. Kal- 
bėdamas apie kokybiškai naujo, iš praeities mąstymo stereotipų išsivadavusio, 
integruojančio antropologinės pakraipos kultūros mokslo atsiradimą jis nuo- 
latos pabrėždavo visuminio požiūrio į kultūrą bei organiškos teorijos ir empiri- 
kos jungties svarbą, primindavo, kad antropologija buvo tikriausiai pirmasis 
socialinis mokslas, greta teorinės bazės sukūręs savo empirinę laboratoriją. „Va- 
dinasi, moksliškumą, — apibendrino jis, - bet kokiame antropologiniame tyri- 
nėjime sudaro kultūros teorija, besiremianti lauko stebėjimo metodu ir kultū- 
ros kaip proceso bei produkto sąvokomis“ [Malinowski, 1944, p. 5]. Kai antro- 
pologija, pažindama sudėtingą kultūros pasaulį, pasieks geidžiamą mokslišku- 
mą, tuomet ji suteiks neįkainojamą paramą kitiems kultūrą tyrinėjantiems so- 
cialiniams ir humanitariniams mokslams. 

B. Malinowskis kukliai vertino savo įnašą įtvirtinant funkcinės metodolo- 
gijos principus. Pripažindamas savo pirmtakų nuopelnus, jis vadino save tik 
funkcionalizmo „krikštatėviu“, sakydamas, kad „teišryškino funkcinės anali- 
zés užuomazgas jau gyvavusiose doktrinose, metoduose, interesuose ir įvardi- 
jo jas „funkcionalizmo terminu"" [Ten pat, p. 147]. 

Funkcine visuomenés ir civilizacijos tyrinéjimo metodologija mokslinin- 
kas priešpriešino klasikinio evoliucionizmo, difuzionizmo ir E Boaso kultūros 
antropologijos mokyklų teorijoms. Savo pirmtakų pastangas atskleisti kultū- 
ros elementų kilmę ir modeliuoti civilizacijos evoliucijos pakopinės raidos sche- 
mas jis vadino „spekuliatyviomis“ ir „nemokslinėmis“. H. Spencerio ir E. Durk- 
heimo idėjų veikiamas, jis perkėlė civilizacijos teorijos tyrinėjimo akcentus nuo 
genezės problemų sprendimo ir evoliucijos schemų kūrimo į visuminį kultū- 
ros bei jos konkrečių funkcijų tyrinėjimą. „Malinowskis, kaip ir Boasas, - rašo 
D. Bidney, - daugiau domėjosi konkrečiomis kultūros funkcijomis nei žmoni- 
jos kultūros istorija ir evoliucija apskritai. Tačiau, iškeldamas funkcijos pirme- 
nybe prieš forma, Malinowskis žengė toliau nei Boasas" [Bidney, 1968, p. 232]. 

Iš tiesų funkcionalistinei B. Malinowskio civilizacijos tyrinėjimo strategijai 
būdingas požiūris į kultūrą kaip į integruotą sistemą, kurios visos sudėtinės 
dalys ir funkcijos glaudžiai siejasi tarpusavyje. Remdamasis visuminiu požiū- 
riu į kultūrą kaip į vientisą organizmą jis nuosekliai tyrinėjo skirtingas kultūros 
formas tame kontekste, kuriame jos funkcionuoja. Mokslininkas aprašinėja vi- 

sus pagrindinius struktürinius ir funkcinius kultüros elementus, samoningai 
atsiribodamas nuo kilmés ir dinamikos problemu. 

Programinéje studijoje The Functional Theory („Funkcinė teorija“) moksli- 
ninkas suformulavo tokias funkcionalizmo aksiomas: 1) kultüra yra instrumen- 
tas, kurio griebiasi žmogus, spręsdamas gamtoje poreikius tenkinant iškylan- 
čias problemas; 2) objektų, veiklos rūšių ir nuostatų sistema, kurios kiekviena 
dalis yra atitinkamo tikslo siekimo priemonė; 3) integrali visuma, kurios sudė- 
tiniai komponentai siejasi tarpusavyje; 4) veiklos rūšys, nuostatos ir objektai, 
sudarantys socialinius institutus ir kuriantys organizuotas grupes, jungiamas 
įvairių veiklos formų; 5) priklausomai nuo veiklos tipo (t. y. dinaminiu aspek- 
tu) kultūra gali būti analitiškai skaidoma į skirtingus dėmenis - išsilavinimas, 
socialinė kontrolė, ekonomika, žinių sistemos, tikėjimas ir moralė, taip pat į 
įvairias kūrybinės ir meninės saviraiškos lytis [Malinowski, 1944, p. 149]. 

Siekdami suvokti funkcinės kultūros teorijos esmę turime nuodugniai aiš- 
kintis pamatinės pirminių ir antrinių poreikių bei institucijų teorijas, nes funk- 
cinė teorija reikalauja tokio išeities taško, kurio atžvilgiu visuomenė, kultūra ir 
konkretūs jos institutai yra funkcionalüs reiškiniai. „Funkcinis požiūris į kultü- 
ra, - aiškino B. Malinowskis, — remiasi principu, kad bet kurio tipo civilizacija, 
bet kuris paprotys, materialus objektas, idėja ir tikėjimas atlieka tam tikrą gy- 
vybinę funkciją, sprendžia konkretų uždavinį, atspindi būtiną narį viduje [funk- 
cionuojančios] visumos“ [Malinowski, 1926, p. 133]. 

Pagrindinis funkcinés civilizacijos analizés vienetas B. Malinowskio kon- 
cepcijoje yra kultüros institutas (mitas, religija, filosofija ir pan.), jungiantis dau- 
giau ar mažiau sudėtingų kultūros ypatybių visumą. Todėl kiekviena kultūra - 
sudėtinga glaudžiai tarpusavyje susijusių institucijų visuma, tarnaujanti „pir- 
miniams fiziologiniams, psichologiniams poreikiams“ (angl. basic needs) ir pa- 
čios kultūros sukurtiems „antriniams poreikiams“ (angl. derived needs) tenkinti. 
Kita vertus, kiekviena atskira kultūra gali būti skaidoma į institutus, taip pat 
pasižymėti ir savitais institucijų tipais. 

Funkcinis kultūros reiškinių aiškinimas čia papildomas institucijų (angl. 
institution) teorija, padedančia išskirti tyrinėjamoje kultūroje žmogiškosios or- 
ganizacijos vienetus, padedančius tenkinti pirminius poreikius. Antrinių po- 
reikių atsiradimas, įtvirtinimas ir perdavimas sudaro socialinę patirtį, kuri ir 
esanti kultūros paskirtis. Vadinasi, materiali ir dvasinė kultūros sritys susideda 

i$ konkreciu institutu, kiekvienas i$ kuriu, büdamas socialinés struktüros dalis, 
yra konkrečios funkcijos nešiklis. Pagrindinė kultūros gyvavimo sąlyga yra pu- 
siausvyra tarp ją sudarančių institutų. 

Du išskirti analizės tipai - funkcinis ir institucinis - padėjo B. Malinowskiui 
tiksliau apibrėžti kultūrą kaip integralią sistemą, „susiklosčiusią iš nevisiškai 
autonomiškų ir nevisiškai integruotų institutų“. Pokyčiai ir skoliniai kultūrose 
vyksta tik institucijų lygmeniu ir apima tik jas. Kultūros savitumas nulemia 
sudėtingą bazinių antrinių poreikių sąveiką. Nors kiekviena kultūra turi tam 
tikrą skaičių bazinius poreikius tenkinančių funkcijų, tačiau, be jų, gali būti ir 
daugybė antrinių, neretai keistų, ekscentriškų, šokiruojančių, netelpančių į mūsų 
vaizduotės ir patyrimo ribas. 

Todėl kultūra socialinėje B. Malinowskio antropologijoje pirmiausia išky- 
la kaip pagrindinių žmogaus poreikių tenkinimo instrumentas, tradicijos siste- 
miškai organizuotų artefaktų ir kultūros formų visuma. Kartu ji funkcionuoja 
kaip „vientisa integruota sistema“, kurios sudėtinės dalys yra tarpusavyje pri- 
klausomos. Savitus konkrečių civilizacijų ir kultūrų bruožus, skirtumus nule- 
mia jų poreikių tenkinimo būdas ir iš kartos į kartą perduodami antriniai po- 
reikiai. Išrutuliodamas kultūrą iš žmogaus poreikių, pirmenybę B. Malinows- 
kis teikia tradicijai, tuos poreikius ir įgūdžius fomuojančiai. 

Gvildendami ir paprastą, ir didžiai rafinuotą kultūrą, susiduriame su pla- 
čia skale iš dalies materialinių, iš dalies žmogiškų ir iš dalies dvasinių priemo- 
nių, kuriomis žmogus tenkina atitinkamus poreikius. Jos atsiranda iš žmogaus 
organizmo poreikių, nes žmogus turi kūną, kuris gali gyventi ir funkcionuoti 
konkrečioje aplinkoje, teikiančioje jam maistą, žaliavas ir turinčioje priešiškų 
žmogui jėgų. Kita vertus, kadangi žmogus yra gyvūnų rūšis, todėl kultūros 
teorija „turi remtis biologiniais faktais“. Tai suprantama, nes yra nuolatinė sa- 
veika tarp organizmo ir tos antrinės aplinkos, kurioje jis gyvena ir funkcionuo- 
ja, t. y. kultūros. Kultūra, būdama žmogaus kūrinys ir kartu savotiškas tarpi- 
ninkas padeda žmogui užtikrinti jo egzistencijai būtiną saugumą, komfortą, 
kurti daiktus ir vertybes, viršijančias gyvūnų pasaulio galimybes. Todėl, anot 
B. Malinowskio, „kultūra turi būti suvokiama kaip tikslo pasiekimo priemonė, 
t. y. instrumentaliai ir funkcionaliai“ [Malinowski, 1944, p. 122]. 

Mėgindamas apibrėžti kultūrą, B. Malinowskis, plėtodamas E. Durkhei- 
mo idėjas, rėmėsi specifiniu, tik žmonių kultūrai būdingu simboliskumu. Jis 

riausiai, — rašė jis, — yra ištisa žmogaus elgesio sritis, kurią turėtų ištirti lauko 
tyrinėtojai ir pateikti skaitytojų teismui. Tai kiekvienai kultūrai būdingas savi- 
tas simbolizmas, pirmiausia kalba. Jis tiesiogiai siejasi su jai kelta problema, t. y. 
objekto, gesto, artikuliuoto garso simbolinės funkcijos išsiaiškinimu — proble- 
ma, kurią būtina kelti bendroje poreikių ir jų paženklinimo kultūros teorijoje“ 
[Ten pat, p. 124]. E. Durkheimo ir B. Malinowskio paakintą simbolinės kultūros 
prigimties idėją vėliau išplėtos L. White as, 

Iškeldamas funkcinės metodologijos svarbą B. Malinowskis kartu primi- 
nė, kad civilizacijos ir kultūros reiškinius tiriantys mokslai visuomet taikė lygi- 
namąjį metodą. Kultūrą vadindamas universaliu ir integraliu reiškiniu, jis tei- 
gė, kad skirtingos kultūros paklūsta lyginamajai analizei, nes ji padeda atskleisti 
pagrindinius jos bruožus ir funkcijas. Teorijoje, - sakė jis, - „lyginamasis meto- 
das turi būti bet kokio apibendrinimo, bet kokio teorinio principo ir bet kokio 
universalaus dėsnio, taikomo mūsų svarstomam objektui pagrindas“ [Ten pat, 
p. 18]. Lyginamosios analizės atskleistus kultūrų skirtumus, mokslininko nuo- 
mone, pirmiausia nulemia skirtingi poreikių tenkinimo būdai, nors patys pa- 
matiniai žmogaus poreikiai ir nepriklauso nuo kultūros. 

B. Malinowskis tapo šiuolaikinės britų socialinės antropologijos kūrėjas. 
Jo funkcinei civilizacijos tyrinėjimo teorijai būdingas konceptualumas ir meto- 
dologinis procedūrų nuoseklumas. Mokslininkas nesureikšmino funkcinės te- 
orijos svarbos, o aiškino ją tik esant būtina lyginamosios kultūrų ar atskirų jos 
reiškinių analizės prielaida. Korektiškai taikomi funkcinės kultūros analizės me- 
todai ir procedūros padeda išvengti savavališkų bei moksliškai nepagrįstų api- 
bendrinimų. Todėl, pradedant plačiau gvildenti bei lyginti kultūras ir civilizaci- 
jas, kultūras tikslinga apibrėžti per jų funkcijas ir lytis. 

B. Malinowskio civilizacijos teorija pirmosios XX a. pusės socialinės ant- 
ropologijos idėjų raidoje išsiskyrė atsainiu požiūriu į istorinę civilizacijos ana- 
lizę, socialinės pažangos neigimu, pirmykščių kultūrų pašalinimu iš istorijos, 
reliatyvizmo, biologizmo principų iškėlimu. Jis po E. Durkheimo buvo vienas 
didžiųjų kultūros teoretikų, suvokusių tarpdisciplininio kultūros tyrinėjimo ir 
kultūros kaip savitos reiškinių klasės, pasižyminčios simbolinėmis prasmėmis, 
svarbą. Jo mokymas apie kultūros integralumą, sudėtingų ryšių tarp visuo- 
menės, kultūros ir individo iškėlimas, kultūrologinės problematikos sociologi- 

zavimas, išskirtinis dėmesys lauko tyrimams labai paveikė vėlesnius civilizaci- 
jos teoretikus. Jo idėjos turi lemiamą įtaką britų socialinės antropologijos mo- 
kyklos tapsmui. 

Funkcionalizmo teoriją plėtojo ir kitas žymus britų socialinės antropolo- 
gijos, tiksliau, savitos jos atmainos - struktūrinio funkcionalizmo (angl. struc- 
tural functionalism) krypties - lyderis Alfredas Reginaldas Radcliffe-Brownas 
(1881-1955). 1901-1906 m. jis mokėsi Kembridžo universitete, vėliau didžiąją 
gyvenimo dalį praleido toli nuo Europos lauko tyrimuose - Andamano salose 
ir Vakarų Australijoje (1906-1912), Tonga karalystėje (1915), paskui vadovavo 
socialinės antropologijos katedroms Keiptauno, Sidnėjaus, Čikagos universite- 
tuose. Sugrįžęs į Didžiąją Britaniją ėjo Oksfordo universiteto profesoriaus pa- 
reigas, dirbo Socialinių tyrimų instituto Aleksandrijoje direktoriumi, kaip vizi- 
tuojantis profesorius skaitė paskaitas įvairiuose Vakarų Europos, Amerikos, Azi- 
jos, Australijos universitetuose. 

A. R. Radcliffe-Browno struktūrinio funkcionalizmo teorija formavosi itin 
veikiama A. Comte'o, H. Spencerio ir ypač E. Durkheimo idėjų. Remdamasis 
pirmtakų idėjomis jis plėtojo funkcinėms teorijoms būdingą požiūrį į kultūrą, 
kaip į sudėtingą socialinį organizmą, turintį savo interesus, tikslus ir būtinas 
egzistavimo sąlygas [Radcliffe-Brown, 1952, p. 178], iš kurių išsirutulioja kon- 
kretūs kultūros institutai. Pagrindinis mokslininko nuopelnas - sistemingos po- 
zityvistinės funkcinės metodologijos pagrindimas. 

Kultūros reiškinių tyrinėjimuose A. R. Radcliffe-Brownas iškėlė dviejų pa- 
grindinių interpretacijos metodų - istorinio ir funkcinio svarbą. Istorinis meto- 
das „aiškina“ kultūrą ar atskirus jos elementus atskleisdamas, kaip jie tapo bū- 
tent tokie. Tačiau toks metodas, anot mokslininko, turi kelis esminius trūku- 
mus: pirmiausia - istorinės analizės eigoje išryškėjusios hipotetinės rekonst- 
rukcijos nepaklūsta verifikacijai; kita vertus, jų patikimumas priklauso nuo tų 
prielaidų apie kultūros prigimtį ir jos raidos dėsnius, kuriomis jis remiasi. Ir 
pagaliau istorinis metodas faktiškai nieko nepaaiškina, kadangi istorija perei- 
na į interpretacijos lygmenį tik tuomet, kai smulkiausiose detalėse atskleidžia- 
mas ryšys, siejantis dabartį su konkrečiomis istorinės praeities sąlygomis ir įvy- 
kiais. Tačiau silpniausią istorinio metodo grandį jis regi esant tą, kad jis „neturi 
jokios praktinės vertės“ ir „gali dominti tik akademiniu aspektu“ [Radcliffe- 
Brown, 1960, p. 33]. 

Priešingai ryškiais trūkumais pasižyminčiam istoriniam metodui kaip sa- 
votišką panacėją A. R. Radcliffe-Brownas iškelia struktūrinio funkcinio meto- 
do svarbą ir universalumą. Skirtingai nei B. Malinowskis, kuris funkcinius kul- 
tūros institutų ryšius su biologiniais poreikiais aiškina kaip pagrindinį kultū- 
ros raidos veiksnį, A. R. Radcliffe-Brownas į pirmą eilę iškelia visuomenės „struk- 
tūrą“, kurią metaforiškai prilygina mechanizmo ar kūno karkasui. Būtent „struk- 
tūrose“ atsispindi gamtiniai, sociokultūriniai, kūrybiniai žmogaus apribojimai 
ir tie bendri „fiziologiniai“, arba funkciniai, dėsniai, kurie yra bendri visoms 
žmonijos visuomenėms ir kultūroms. Mokslininko metodologija nukreipta į ben- 
drųjų kultūros dėsnių išskyrimą, nes, jais remiantis, atsiranda galimybė išryš- 
kinti konkrečius struktūrinius tyrinėjamos kultūros elementus. 

A. R. Radcliffe-Browno struktūrinė funkcinė metodologija rėmėsi požiū- 
riu į kultūrą kaip į „integruotą sistemą“, kurios kiekvienas sudėtinis elementas 
atlieka savo specifinę funkciją: „Šios funkcijos nustatymas, - rašė jis, - yra moks- 
lo, kurį galime pavadinti socialine fiziologija, tikslas“ [Ten pat, p. 33]. Aiškinda- 
mas struktūrinės funkcinės metodologijos galimybes mokslininkas apeliuoja į 
gamtos mokslų metodams būdingą pozityvų konkrečių socialinių kultūros faktų 
tyrinėjimą. Tik supratę kultūrą kaip funkcionuojančią sistemą galime, anot jo, 
numatyti bet kokios sąmoningos ar nesąmoningos įtakos jai pasekmes. Todėl 
jei antropologija sprendžia praktines valdymo ir švietimo problemas, jai „būti- 
na atsisakyti nuo mėginimų atskleisti istorinę praeitį ir pasišvęsti funkciniam 
kultūros tyrimui“. 

Visoms kultūroms ir visuomenėms būdingų „fiziologinių“, arba „struktū- 
rinių funkcinių“, dėsnių, konkrečių vienos ar kitos kultūros elementų atskleidi- 
mas atveria plačias perspektyvas lyginamiesiems kultūros tyrinėjimams. A. R. 
Radcliffe-Brownas buvo nuoseklus lyginamojo metodo šalininkas, regintis ja- 
me didžias galimybes. Jis siekė išplėsti lyginamojo metodo taikymą įvairioms 
kultūros tyrinėjimų sritims. Lauko tyrimų išplėtimas ir intensyvus empirinės 
medžiagos kaupimas amžiaus pradžios antropologijoje tarsi nustūmė lygina- 
mosios kultūros studijas į antrąjį planą. Susilpnėjęs dėmesys lyginamosioms 
kultūros studijoms ir teorinio lygio nuosmukis susilaukė A. R. Radcliffe-Brow- 
no kritinės reakcijos. Jis daug nuveikė sugrąžindamas anglosaksų šalių dėmesį 
lyginamosioms kultūros studijoms, stiprindamas natūralią empirijos ir teorijos 
jungtį. 


Sociologija, antropologija, etnologija 


Lyginamasis metodas čia iškilo vos ne kaip universalus kultūros pažini- 
mo raktas. Sumanus jo panaudojimas suteikia galimybę ne tik nuosekliai for- 
muluoti pamatines kultūros teorijos problemas, bet ir teikia duomenų, kuriais 
remiantis galima žengti tvirtus žingsnius į tų problemų sprendimą. Kita ver- 
tus, lyginamasis metodas suteikia galimybę nuosekliai judėti nuo dalinio prie 
bendresnio, o vėliau - prie universalaus, t. y. prie tų pamatinių kultūros para- 
metrų, funkcijų, bruožų, kurie įvairių pavidalų aptinkami visose visuomenėse 
ir kultūrose. ,Sistemingu lyginamųjų tyrinėjimų trūkumas antropologijoje, — 
pabrėžė A. R. Radcliffe-Brownas, - gresia išsigimimu į istoriografiją ir etnogra- 
fiją pavojų. Sociologinė teorija turi remtis sistemingu palyginimu ir nuolatos 
turi būti juo tikrinama“ [Ten pat, p. 90]. 

Nepaisant B. Malinowskio ir A. R. Radcliffe-Browno įnašo į funkcinės me- 
todologijos principų įtvirtinimą, ji ne visuomet buvo vienareikšmiškai suvo- 
kiama. Iš tikrųjų ji ne visuomet buvo efektyvi, kadangi tyrinėjant funkciniai 
reiškiniai neretai išslysdavo iš tyrėjų akiračio. Aršūs išpuoliai, pasipylę prieš 
funkcinės metodologijos skelbėjus šeštajame dešimtmetyje, buvo nukreipti prieš 
jos antiistorizmą, kultūros procesų biologizavimą, psichologizavimą, manipu- 
liavimą abstrakčiomis kategorijomis. Ši kritika buvo veiksminga, ji pastebimai 
sumažino funkcionalizmo šalininkų ambicijas. Nuo tada pamažu įsivyravo po- 
žiūris į funkcionalizma ne kaip į visiems visuomenės mokslams būdingą meto- 
dologiją, o tik kaip į vieną iš metodų, daugiau mažiau veiksmingai taikomų 
socialiniuose ir kultūros moksluose. 

Tradicionalistu mokykla (R. Guénonas, T. Burckhardtas, S. H. Nasras) 


Tarp šiuolaikinių civilizacijos teorijų ypatinga vieta tenka hermetiškai tra- 
dicionalizmo mokyklai. Pagrindinės jos šalininkų nuostatos glaudžiai siejasi 
su tradicijos iškėlimo tendencijomis postmodernistinėje ir komparatyvistinėje 
civilizacijos teorijoje. Šiai nuoseklių tradicijos apologetų mokyklai įtaką pada- 
rė XX a. pradžios indų tautinio atgimimo ideologija, jos reakcija į negatyvias 
Vakarų civilizacijos apraiškas ir tautinių kultūros tradicijų aukštinimas. Indų 
nacionalinio išsivadavimo lyderis M. Gandhi teigė, kad Vakaruose jau nėra 
tikrosios civilizacijos, liko tik jos pavadinimas. Indijos išsigelbėjimą jis siejo su 
tradicionalizmu, atsiribojimu nuo neigiamo Vakarų civilizacijos poveikio ir tra- 
dicinių vertybių puoselėjimu [Gandhi, 1969, p. 435—436]. 

Žymiausi tradicionalistų mokyklos šalininkai R. Guėnonas, A. Coomaras- 
wamy, S. H. Nasras, T. Burckhardtas, E Schuonas, M. Lingsas, M. Eliade, regė- 
dami Vakarų civilizacijos vertybių desakralizaciją, dvasinę sumaištį, stiprėjan- 

čias nihilizmo tendencijas, savo žvilgsnius kreipė į tradicines Rytų civilizacijas, 
kuriose surado kultūrą stabilizuojančias vertybes. „Tradicine vadinu tokią civi- 
lizaciją, - rašė tradicionalizmo mokyklos pradininkas R. Guėnonas, - kuri grin- 
džiama principais tiesiogine šio žodžio prasme, t. y. tokią, kurioje viešpatauja 
dvasinė tvarka, kur viskas, tiesiogiai ar ne, nuo jos priklauso, kur mokslas ir 
visuomeninės institucijos yra tik laikini antraeiliai dvasinių vertybių reiškiniai“ 
ĮGuėnon, 1924, p. 150]. 

Išskirtinis tradicionalistų dėmesys Rytų civilizacijoms pirmiausia paaiš- 
kinamas tuo, kad autentiškų kultūros vertybių pasaulis jiems siejosi su Rytų 
civilizacijomis, kuriose išliko tradicinių vertybių sistemos. Kita vertus, tradi- 
cionalistai, sakralinius kultūros aspektus kildindami iš tradicijos gelmių, kartu 
pabrėžė, kad tradicinė kultūra ir menas ne visuomet yra sakraliniai. Jų nuo- 
mone, Rytų šalyse modernus mokslas nesusiformavo todėl, kad ten gamta ne- 
prarado savo pirminės sakralinės prasmės. Galingos gamtos grožį ir harmoni- 
ją aukštinančios religinės tradicijos trukdė pažinimui nuplėšti gamtos sakra- 
lumo skraistę. 

Tradicionalistai yra puikūs Rytų ir Vakarų civilizacijų žinovai, suvokian- 
tys įvairių tradicinės kultūros ir meno formų savitumą. Jų veikaluose išskiriami 
trys tipologiškai skirtingi subkultūriniai geografinių Rytų regionai: islamiška- 
sis Artimųjų Rytų pasaulis, Indija ir Tolimieji Rytai. „Šio amžiaus tradicionalis- 
tai, - rašė S. H. Nasras, - paprastai išskiria tris esminius dvasinius Rytų pasau- 
lius: Tolimuosius Rytus, Indiją ir Islamiškąjį pasaulį su jiems būdingomis ypa- 
tybėmis ir tarpusavio įtakomis. Kai kas mano, kad tradicinė civilizacija — tai 
tiesiog Rytų civilizacija. Tačiau šiame amžiuje, jau pasirodžius tokiems darbams 
kaip R. Guėnono Orient et Occident („Rytai ir Vakarai“), įvyko ryškūs pokyčiai 
pačioje Azijoje, po kurių nebegalima tradicijos tapatinti tik su geografiniais Ry- 
tais, nors, be abejonės, didžia dalimi tai, ką vadiname tradicija, išliko būtent 
geografiniuose Rytuose, taigi Rytų bei Vakarų sąvokos nėra visiškai praradu- 
sios savo geografinės prasmės“ [Nasr, 1881, p. 90]. Esminis šių regionų civiliza- 
cijos bruožas, skiriantis jas nuo moderniosios civilizacijos, yra vertybių orien- 
tacija į praeities tradicijas ir siekis įtraukti jas į savosios civilizacijos istoriją kaip 
neišvengiamą kultūros raidos veiksnį. Iš čia kyla išskirtinis tradicionalistų mo- 
kyklos šalininkų dėmesys tradicijoms ir modernumo bei lyginamųjų civilizaci- 
jų studijų problemoms. 


Tradicionalistu mokykla (R. Guénonas, T. Burckhardtas, S. H Nasras) 


Tradicionalistu veikalams būdingas galingas antimodernistinis atsakas, har- 
moningo ,prarastojo rojaus“ pasaulio ieškojimas, merkantiliniu tendencijų mo- 
derniojoje Vakarų civilizacijoje kritika. Jie neigė liberalizmo ir individualizmo 
principus, vienpusišką materialių vertybių, interesų iškėlimą, kritikavo totali- 
tarizmui būdingas kultūras niveliuojančias tendencijas. Tradicionalizmo civili- 
zacijos teorija rėmėsi principu „įvairovės vienybė“. 

Pagrindinis tradicionalizmo ideologas Renė Guėnonas (1886-1951) suformu- 
lavęs vadinamojo „integralaus tradicionalizmo“ principus gimė Blua mieste ar- 
chitekto šeimoje. Nuo vaikystės pasižymėjo iškirtiniais gabumais matematikai ir 
humanitariniams mokslams. Mokėsi gimtojo miesto katalikiškoje mokykloje, vė- 
liau nuo 1904 m. tęsė matematikos studijas Collėge Rollen Paryžiuje, domėjosi ne- 
europinių tautų kultūros, metafizikos, religijos istorija. Matematikos studijos pa- 
liko neišdildomą pėdsaką jo mąstymo ir literatūriniam stiliui, kuriam būdingas 
griežtas be jokių pagražinimų minties dėstymas, kuris ženkliai skiriasi nuo kitų 
tradicionalistu veikalų, pavyzdžiui, A. Coomaraswamy'ui būdingo gilaus įsijau- 
timo į svarstomų dalykų esmę ar S. H. Nasrui - barokinio puošnumo, potraukio 
vaizdingai literatūrinei ornamentikai. 

Nuo 1909 m. R. Guėnonas su bendraminčiais leido gnosticizmo idėjas skel- 
biantį žurnalą La Gnosis („Gnozis“), o 1912 m. tapo sufizmo adeptu ir pasinėrė 
į tradicinių Rytų tautų mokymų studijas. 1925 m. jis pirmą ir paskutinį kartą 
Sorbonoje perskaitė viešą Rytų metafizikos problemoms skirtą paskaitą. Po dve- 
jų metų išvyko į Alžyrą, kur dėstė filosofiją ir tobulino arabų kalbos žinias. Grį- 
žęs į Prancūziją dėstė filosofiją gimtajame mieste ir kartu rašė Vakarų civilizaci- 
jos krizės apmąstymui skirtas knygas. 1930 m. išvyko į Egiptą, kur, vedęs vietos 
šeicho dukterį, nugyveno likusią gyvenimo dalį Kaire. Jis, apsigyvendamas už 
Europos ribų, siekė praktiškai įgyvendinti tradicionalizmo doktrinos diegia- 
mus mąstymo ir būties vienybės idealus, kuriuos dėstė savo Europoje leidžia- 
mose knygose, t. y. susilieti su jam dvasiškai artima tradicionalizmo dvasios 
kupina aplinka. Šis aukštas asketiško veido, įdegęs ir apsisiautęs baltu arabišku 
apdaru žmogus gyveno pagal įprastą musulmonams gyvenimo ritmą. 

„Kairo atsiskyrėlis“, kaip jį vadino amžininkai, paskelbęs L'Introduction 
générale à l'étude des doctrines hindous („Visuotinis įvadas į indų doktrinų tyriné- 
jimus“, 1921), Orient et Occident („Rytai ir Vakarai“, 1924), Les États multiples de 
L'Étre („Įvairios būties būsenos“, 1932), La Métaphysique orientale („Rytietiškoji 


329 


Sociologija, antropologija, etnologija 


metafizika“, 1939), Le Regne de la quantité et les signes des temps („Kiekybės vieš- 
patavimas ir laiko ženklai“, 1945), La Crise du monde moderne („Šiuolaikinio pa- 
saulio krizė“, 1946) ir kitus polemiškus veikalus, įgavo tarptautinį pripažinimą. 
Juose gvildeno aktualias tradicinių civilizacijų kultūros istorijos, orientalizmo 
istorijos, Rytų tautų religijos, metafizikos, estetikos, meno, matematikos istori- 
jos, Rytų civilizacijų įtakos Vakarams ir daugelį kitų jį jaudinusių problemų. 
Visi jie persmelkti tradicionalistinės pasaulėžiūros idėjų. 

R. Guėnonas nelaikė savęs originalių idėjų ir koncepcijų kūrėju, o kaip 
tikras tradicionalizmo puoselėtojas aiškino savo požiūrius kaip šiuolaikišką am- 
žinųjų ir jau primirštų didžiosiose Rytų civilizacijose išsakytų tiesų interpreta- 
ciją „pateikiant jas tokias, kokios jos yra, ir nesiekiant jų iškreipti dėl visuotinio 
prieinamumo“. Tačiau iš tikrųjų prancūzų mokslininko veikaluose aptinkame 
vientisą visapusiškai išplėtotą civilizacijos idėjų sistemą, kurios pagrindinis tiks- 
las - įtvirtinti tradicinių kultūros formų ir vertybių prioritetą. Plačiai civilizaci- 
niu aspektu traktuojamą Tradiciją jis aiškino kaip svarbiausią jungiamąją gran- 
dį tarp „aukščiausių principų“ ir juos įprasminančių pasaulių, kaip patikimą 
sudėtingų civilizacijos istorijos metamorfozių pažinimo priemonę. Kita vertus, 
tradicija siauresne prasme yra tam tikrų „amžinųjų“ iš kartos į kartą visuome- 
nės elito, išrinktųjų kastos perduodama žinių visuma, funkcionuojanti civiliza- 
cijos istorijoje artimos indiškajai sruti — atverties pavidalu. 

R. Guėnono integralaus tradicionalizmo koncepcija savo išskirtinės svar- 
bos universalaus tradicijos vaidmens civilizacijos istorijoje iškėlimu skyrėsi nuo 
anksčiau Vakaruose vyravusių įvairių gnosticizmo, okultinių, teosofinių ir joms 
artimų ezoterinės pakraipos doktrinų, nuo kurių tradicionalizmo ideologas de- 
monstratyviai atsiribojo ir traktavo jas kaip paviršutiniškas „neospiritualisti- 
nes“ teorijas, nesuvokiančias tikrosios tradicijos reikšmės civilizacijos istorijo- 
je. Tačiau jo pasaulėžiūroje iki gyvenimo pabaigos išliko gnosticizmo įtakos 
elementų. 

Plėtodamas daoistinės pasaulėžiūros idėjas R. Guėnonas skelbė „Trečiojo 
Vidurinio Kelio“ perspektyvumą, kuris padeda panaikinti priešingų požiūrių 
kraštutinumus ir suvokti tikrąją tradicijos svarbą civilizacijos istorijai. Tradi- 
cionalizmo ideologo plėtojami požiūriai į civilizacijos istoriją, atskirų pasauli- 
nės kultūros raidos etapų interpretacijos ir jų reikšmės žmonijos istorijai verti- 
nimai iš esmės skyrėsi nuo nusistovėjusių akademinėje civilizacijos teorijoje, 

tad neretai išaugdavo į atmetimo reakciją ir diskusijas. Tačiau laikas patvirtino 
daugelio anksčiau paradoksaliais atrodžiusių teiginių įžvalgumą ir privertė vė- 
lesnių kartų civilizacijos teoretikus įdėmiau pažvelgti į šio kontroversiško mąs- 
tytojo idėjas. 

Klasikinėje civilizacijos teorijoje įsigalėjusį Rytų ir Vakarų civilizacijų su- 
priešinimą R. Guėnonas siejo su skirtingais mentalitetais, gyvensenos, mąsty- 
mo tipais, o ne su geografinių megakultūrinių regionų priešprieša. Žmonijos 
istorijoje regime daugybę civilizacijų, kurios priklausomai nuo skirtingų tautų 
ir rasių poreikių, įvairių aplinkos veiksnių poveikio plėtojosi savitais būdais. 
Tačiau nepriklausomai nuo jų geografinio izoliuotumo tarp įvairių civilizacijų 
mokslininkas aptiko juose daug panašumų, kuriuos nulėmė „jų rėmimasis tais 
pačiais pamatiniais principais“ [Guėnon, 1973, p. 30]. Šis artimumas krenta į 
akis lyginant įvairių tradicinių civilizacijų tipologinius bruožus. Jų skirtumai 
yra neesminiai ir slypi daugiau antraeiliuose bruožuose, kadangi visų jų esmę 
sudaro Aukščiausių Principų ir tradicinių vertybių sistemos išpažinimas. To- 
kios yra tradicinės Rytų civilizacijos, o jų antipodas - antitradicinė šiuolaikinių 
Vakarų civilizacija. 

„Vis dėlto, - rašė R. Guėnonas, - yra tyrinėtojai, kurie šiandien neigia, kad 
žmonijos išskyrimas į Rytų ir Vakarų civilizacijas atitinka tikrovėje egzistuo- 
jančius skirtumus. Tačiau daugiau ar mažiau ryškūs šie skirtumai iš tikrųjų 
yra. Pirmiausia, negalima abejoti vienos Europai ir Amerikai Vakarų civilizaci- 
jos egzistavimo faktu, nepriklausomai nuo to, kaip mes jį vertinsime. Rytų at- 
žvilgiu viskas yra sudėtingiau, kadangi šiandien gyvuoja ne viena, o keletas 
rytietiškų civilizacijų. Rytų ir Vakarų civilizacijų skirtumus lemia paskiri ben- 
dri bruožai, kurie būdingi tradicinėms civilizacijoms ir svetimi Vakarų“ [Ten 
pat, p. 31]. 

Esminis tradicinės Rytų ir modernios Vakarų sąmonės bei civilizacijos tra- 
dicijų skirtumas atsiranda iš skirtingo požiūrio į kontempliacijos ir veiksmo san- 
tykius. Tradicinėse Rytų civilizacijose besąlygiškas prioritetas teikiamas kon- 
templiacijai, o Vakarų - veiksmui. Šie požiūriai yra alternatyvūs ir neigia vie- 
nas kitą, todėl jie ir brėžia takoskyrą tarp į tradicines ir modernias vertybes 
orientuotų pasaulių. 

Ikirenesansinio laikotarpio Rytų ir Vakarų civilizacijoms ši priešprieša sve- 
tima, todėl jose regime panašias tradicines kultūros formas. Kita vertus, didžio- 

sioms Rytu civilizacijoms büdingi esminiai regioniniai skirtumai. Savitam Toli- 
muju Rytu civilizacijos tipui atstovauja kinu, Viduriniu Rytu - indu, o Artimu- 
jų Rytų - islamiškoji. Pastaroji R. Guėnono koncepcijoje iškyla kaip tarpinis ci- 
vilizacijos tipas, artimas Vakarų Europos viduramžių civilizacijai. Tačiau, lygi- 
nant su moderniąja Vakarų civilizacija, ji yra opoziciška pastarajai kaip ir kitos 
tradicinės Rytų civilizacijos. Vadinasi, Rytų ir Vakarų moderniosios civilizacijų 
takoskyros esmė — fundamentalūs tradicinės ir moderniosios pasaulėžiūros, ver- 
tybių sistemos skirtumai. 

Modernią Vakarų civilizaciją, gyvenančią tuo, kas tradicinėse civilizacijo- 
se buvo laikoma beprasmybe, R. Guėnonas vertino kaip dvasinės sumaišties, 
tragiško tradicijos protrūkio tarpsnį, kuriame destruktyviai skleidžiasi viskas, 
kas ankstesnėse tradicinės civilizacijos raidos fazėse buvo atmetama. Jo tradi- 
cionalistinės koncepcijos tikslas — atkurti universalistinę pasaulėžiūrą, kuri re- 
konstruotų autentiškos kultūros, mąstymo, meno, būties principus. Šį tikslą įgy- 
vendinti įmanoma, jei žmogus teisingai pasirinks tas tradicines kultūros for- 
mas, kurios išsaugojo savo pirmapradį grynumą Rytų civilizacijose. Kadangi 
tiesos kilmė yra sintetinė, todėl ji peržengia visų mąstomų opozicijų binarinių 
kategorijų kraštutinumus. Jos suvokimui netinkamas naujaisiais amžiais Vaka- 
ruose susiformavęs racionalaus proto, analitinio mąstymo kultas. Tikrasis pa- 
žinimas ir išmintis pasiekiama išgyvenimo ir intelektinės intuicijos būdu. Jo 
šaltinis — tradicinėse Rytų civilizacijose ir Vakarų viduramžiais išplėtota „gry- 
noji metafizika“, tradiciniai mokslai ir sakralinės jėgos kupinas, paklūstantis 
griežtiems kanonams menas. 

Autentišką mąstymą R. Guėnonas siejo su aukštinama Rytų metafizikos 
tradicija. Metafiziką jis pirmiausia atribojo nuo ontologijos, mokymo apie ben- 
driausius būties dėsnius, kadangi, kaip teigia indų ir kinų metafizikos tradici- 
jos, būtis yra tik daug universalesnės nebūties potencinės raiškos forma. Kita 
vertus, jis išryškina metafizikos ir religijos skirtumus. Religija savo prigimtimi 
yra egzoterinė, t. y. suprantama daugeliui žmonių. Religinės dogmos atspindi 
miglotos, kasdienės sąmonės lygmenį, o metafizikos prigimtis yra ezoterinė, 
skirta siauram išrinktųjų ratui, pajėgiančiam suvokti metafizinio mąstymo sub- 
tilybes. Metafizika yra amžinoji didžiųjų Rytų civilizacijų savastis, o religinės 
pasaulėžiūros viešpatavimas - Vakarų, sureikšminusių sentimentalumą ir veiks- 
ma, - lemtis. Rytai vertinant šiuo požiūriu yra tiek pat aukštesni palyginti su 

Vakarais, kiek blaivus protas viršesnis jausmų, kontempliacija - veiksmo, me- 
tafizika - religijos atžvilgiu. 

Vadinasi, R. Guėnono metafizikos samprata remiasi ne antikos mąstymo 
tradicija pasaulio aiškinimą pradedančia nuo „būties prie nebūties“, o indų ir 
kinų - nuo nebūties kaip Visatos pilnatvės įsikūnijimo. „Metafizika, — rašė vie- 
noje ankstyvųjų knygų R. Guėnonas, - yra tai, kas nekintama; būtent gilus 
pastovumas sudaro metafizikos esmę, skiriančią ją nuo filosofinių sistemų, re- 
liginių dogmų ir suteikiančių jai universalų pobūdį“ [Guénon, 1921, p. 126]. 

Vėliau Sorbonoje skaitytoje paskaitoje ir jos pagrindu išleistoje studijoje 
jis kalba apie metafizikos esmės apibūdinimo negalimumą Vakarų filosofijos 
terminais. „Bet koks apibūdinimas visuomet yra ribotas, o tai, apie ką kalbama, 
visiškai ir absoliučiai neturi ribų, todėl neįmanoma aprėpti jokia formule, api- 
brėžimu. Metafiziką galima apibūdinti tik netiesiogiai, pavyzdžiui, teigiant, kad 
ji yra universalių principų pažinimo priemonė. Tačiau tai nebus tikslus jos api- 
būdinimas, o tik ganėtinai miglotas vaizdinys“ [Guėnon, 1939, p. 10]. 

Specialioje metafizinėms būties problemoms skirtoje studijoje Les Etats mul- 
tiples de L'Ėtre („Įvairios būties būsenos“, 1932) tradicionalizmo ideologas įrodi- 
nėja, kad būtis yra tik viena universalesnės nebūties potencinės raiškos formų, 
kuriai svetimas beribiškumas. „Begališkumas būdingas tik būties ir nebūties 
visumai, kuri yra tapati Visatos galimybėms“ [Guėnon, 1932, p. 32]. Šiuose ap- 
mastymuose apie būties esmę jaučiama stipri indų ir kinų kosmologijos bei me- 
tafizikos įtaka. 

Žmonijos civilizacija dabar išgyvena nuosmukio fazę. Šis nuosmukis ryš- 
kiausias Vakarų civilizacijoje, kurioje įsivyrauja materialistinis požiūris į pa- 
saulį, grynas prakticizmas, technokratijos kultas, lemiantis pusiausvyros pra- 
radimą ir chaoso būseną. Krizės ir nuosmukio požymiai tokie akivaizdūs, kad 
juos vis labiau suvokia ne tik intelektinis Vakarų elitas, tačiau ir platesnė vi- 
suomeninė sąmonė, kurioje blėsta begalinio tikėjimo nenutrūkstama „pažan- 
ga“ dogma ir vis aiškiau suvokiama, kad Vakarų civilizacija gali plėtotis viena 
pasirinkta kryptimi tik iki tam tikro kritinio taško, po kurio jos raida gali su- 
stoti, o pati civilizacija išnykti baisių kataklizmų verpetuose. Todėl ir daugelis 
Vakaruose gyvenančių žmonių pradeda vis aiškiau suprasti, jog civilizacijai, 
kuria jie taip didžiavosi, visai nepriklauso privilegijuota vieta pasaulinėje isto- 
rijoje. Ją gali ištikti ta pati lemtis, kurią anksčiau patyrė daugybė kitų civiliza- 

cijų, praeityje išnykusių, palikusių po savęs tik vos regimus, o kartais visai 
neiššifruojamus pėdsakus. 

Vakarų civilizaciją užvaldžiusi krizė itin ryški įvairiose meninės kultūros 
srityse. Čia meno kūriniai prarado savo pirmapradę prasmę, tapo muziejų eks- 
ponatais, dirbtinai izoliuotais nuo „metafizinės tikrovės“. Šiuolaikinis žmogus 
netgi į šventyklas žvelgia kaip į muziejų. Menas atribotas nuo kitų žmogaus 
veiklos formų, prarado tradicinėms meno formoms būdingą žinojimo, profesi- 
nių įgūdžių ir amatų vienybę, virto siaura profesine „išrinktųjų“ veikla ir ko- 
mercinių manipuliacijų auka. Jis neturi tradiciniam menui būdingo gelminio 
ryšio su sakralumu, ištikimybės griežtiems kanonams. 

Tačiau krizės sąvoka, be teiginio, kad šiuolaikinis pasaulis pasiekė kritinę 
savo raidos fazę ir grasina totaline katastrofa, R. Guėnono koncepcijoje turi ir 
daugybę kitų prasmių bei atspalvių, susijusių su giliausia pirmaprade šio žo- 
džio reikšme, reiškiančia teismą, sprendimą, skirtumų nustatymą, atskyrimą. 
Šios sąvokos byloja apie sudėtingo bei ilgo civilizacijos raidos proceso baigtį ir 
būtinybę kritiškai tarsi prieš simbolinį Paskutinįjį teismą jį įvertinti ir priimti 
radikalius tolimoje naujoje žmonijos raidos eroje galiojančius sprendimus. Tuo 
paaiškinama vis labiau žmonių protus užvaldanti miglotai suvokiama pasau- 
lio pabaigos idėja, kuri rodo tikrus civilizacijos raidos procesus. Tačiau ši „pa- 
baigos“ idėja R. Guėnonui pirmiausia siejasi ne su pasaulio, o būtent su Vakarų 
civilizacijos kracho idėja. Tačiau kadangi vakariečiai paprastai, be savo civilizacijos, 
nieko kita neregi, todėl, suprantama, įsitikinę, jog, žlugus Vakarų civilizacijai, žus ir 
visa kita. Todėl ir šios civilizacijos pabaiga jiems tampa pasaulio pabaiga plačiausia šios 
sąvokos prasme. 

Taigi, konstatuodamas neginčijamą Vakarų civilizacijos krizės faktą, tai, 
kad ji juda link kritinio savo raidos taško, kuriame tarsi baigiasi indų Kali yugos 
kosmologijoje vaizdingai aprašytas kosminis žmonijos raidos ciklas, moksli- 
ninkas prabyla apie jos radikalios raidos transformacijos būtinybę, kuri es- 
miškai pakeistų pagrindines jos tolesnės raidos gaires ir padėtų išvengti ka- 
tastrofos. 

Čia R. Guėnono koncepcija tiesiogiai siejasi su ciklinių civilizacijos raidos 
teorijų šalininkų N. Danilevskio, H. Rūckerto, O. Spenglerio, A. Toynbee'o, 
P. Sorokino ir kitų idėjomis, tik prancūzų tradicionalistas, veikiamas indų kos- 
mologijos, ženkliai išplečia ciklo laiką. Kitas svarbus požiūris tiesiogiai jį siejan- 

tis su kosmologinėmis indų teorijomis yra tas, kad jis, gvildendamas ciklinės 
raidos procesus, kalba apie atvirkštinį raidos nuo aukštesnio į žemesnį proce- 
są. Taigi jo požiūris atvirai konfrontuoja su evoliucionistinių ir formacinių civi- 
lizacijos teorijų šalininkų plėtojamomis istorinės pažangos idėjomis. 

R. Guėnonas pabrėžė Vakaruose aukštinamo „materialių vertybių kulto“, 
„Civilizuotumo“ reliatyvumą, kurie tradicinių civilizacijų vertybių sistemoje trak- 
tuojami kaip „barbariškumo“ apraiškos. Šiose kvazivertybėse trūksta esmės, 
aukščiausio kultūrą remiančio principo. Moderniąją Vakarų civilizaciją moksli- 
ninkas laikė „tikra anomalija“ (pranc. vėritable anomalie), nes ji plėtojosi grynai 
materialiu aspektu ir todėl buvo lydima fatališko intelektinio regreso. Merkan- 
tilizmo, scientistinės pasaulėžiūros, eksperimentinio mokslo įsigalėjimas grio- 
vė sakralinius tradicinės civilizacijos pamatus. Todėl modernioji Vakarų civili- 
zacija, praradusi aukščiausius etinius ir vertybinius orientyrus, esą yra nenor- 
mali ir devinacinė (pranc. anormale et devinée) [Guénon, 1946, p. 30]. (Sia nenor- 
malaus civilizacijos raidos kelio idėją vėliau perims ir išplėtos žymus prancūzų 
civilizacinės komparatyvistikos šalininkas L. Dumont'as.) 

R. Guėnonas taip pat kritikavo plačiai paplitusį požiūrį į Vakarų moder- 
niąją civilizaciją kaip pavyzdį kitiems, jos traktavimą kaip siekiamybę, „civili- 
zaciją“ par excellence, t. y. kaip vienintelę, vertą šio vardo. Minėto požiūrio įsiga- 
lėjimą tiesiogiai siejo su pažangos idėjos iškilimu ir stiprėjančiomis materializ- 
mo idėjomis. Melagingų iliuzijų kupinas tikėjimas pažanga, papildytas mate- 
rialinių vertybių kultu, palaipsniui įsigalėjo visoje moderniųjų Vakarų pasaulė- 
žiūroje ir veikloje. Dėl to prasidėjo fatališkas intelektinis regresas, kuris pasiekė 
kritinį raidos tašką. 

„Tai, ka mes vadiname normalia [t. y. tradicine. - A. A.] civilizacija, — rašė 
R. Guėnonas, - yra civilizacija, besiremianti principais tikrąja šio žodžio pras- 
me, kurioje viskas yra hierarchizuota ir atitinka šiuos principus“ [Guėnon, 1924, 
p. 215-216]. Normalios civilizacijos pamatas R. Guėnonui ir kitiems tradiciona- 
lizmo šalininkams yra „tradicija“, kuri plačiai interpretuojama kaip visų gyvy- 
bingųjų kultūros tendencijų versmė, pripažįstanti įvairius tiesos aspektus ir at- 
verianti kultūrai neribotas galimybes. 

R. Guėnono veikaluose išryškėjo K. Jasperso ir S. N. Eisenstadto išpopu- 
liarintos ašinio laiko koncepcijos užuomazgos. VI a. pr. Kr. pagrindiniuose ci- 
vilizacijos židiniuose jis aptiko esminius sinchroninius civilizacijos pokyčius, 

kuriuos siejo su „tradicijos adaptavimu pakitusiomis sąlygomis“. Kinijoje tai 
konfucianizmo ir daoizmo, Persijoje - mazdeizmo ir Zoroastros, Indijoje - bu- 
dizmo, Graikijoje - „klasikinės“ civilizacijos susiformavimo ir plėtros epocha. 
NI a. prieš prasidedant krikščioniškajai erai dėl įvairių priežasčių įvyko esmi- 
niai pokyčiai beveik visose tautose. Tačiau šių pokyčių pobūdis įvairavo pri- 
klausomai nuo konkrečių šalių savitumo. Paskirais atvejais pokyčiai atspindė- 
jo tradicijos prisitaikymą prie naujų, pasikeitusių sąlygų, vykusį griežtai orto- 
doksine kryptimi. Pavyzdžiui, taip atsitiko Kinijoje, kurioje doktrina, iš pra- 
džių buvusi vientisas darinys, išsiskyrė į dvi skirtingas dalis: daoizmą, skirtą 
elitui ir jungiantį gryną metafiziką kartu su grynai intelektualios kilmės tradi- 
ciniais mokslais, ir konfucianizmą, priimtiną visiems be išimties ir aprėpiantį 
praktinio, ypač socialinio, gyvenimo sritis. Persijoje tuomet įvyko mazdeizmo 
taikymas besikeičiančioms sąlygoms, kadangi būtent tuomet datuojama pas- 
kutinio Zoroastros epocha. Indijoje tuo pat metu išryškėjo budizmo pakilimas, 
arba, kitaip sakant, sukilimas prieš Tradicijos dvasią [....] Judédami į Vakarus, 
aptinkame, kad žydams tas pats periodas buvo Babilono pavergimo metu“ 
[Guénon, 1973, p. 16]. 

Analogiškus poslinkius VI a. pr. Kr. išgyveno ir graikų civilizacija, kurioje 
susiformavo Vakarų filosofija. Gvildendamas filosofijos reikšmę senovės grai- 
kų civilizacijai R. Guėnonas atkreipė dėmesį, kad Pitagoro įvestas terminas fi- 
losofija ne tik savo etimologine prasme, tačiau ir savastimi apibūdino „meilę 
išminčiai“. Vėliau pirmapradė autentiška šios sąvokos prasmė buvo iškreipta ir 
atsirado dirbtinė, melaginga perdėm racionalizuota „profaniškoji filosofija“, kuri 
tapo savitiksliu žaidimu, praradusiu savo gelminę ezoterinę prasmę. Galutinai 
susiformuoti „profaniškajai filosofijai“ reikėjo tik visiškai atmesti jos ezoteri- 
nius aspektus ir palikti egzoterinius. Tokia buvo graikų mąstymo tendencijų 
pasekmė, kurios vėliau kraštutinį pavidalą įgavo racionalistinėje filosofijoje. 

Tačiau anksčiau, nei atsirado „racionalizmas“, t. y. grynai šiuolaikiška pa- 
saulėžiūra, ne tik ignoruojanti, tačiau ir pabrėžtinai neigianti viską, kas yra 
virš racionalaus lygmens, perdėtas racionalaus mąstymo reikšmingumas tu- 
rėjo dar daugiau sustiprėti. Taip atsirado modernioji racionalistinė Vakarų fi- 
losofija, kurią mokslininkas traktavo kaip melagingos, neautentiškos „antitradi- 
cionalistinės dvasios“ darinį. Vėlesnė Vakarų civilizacija perėmė ir išplėtojo šias 
racionalistines graikų-romėnų civilizacijoje išryškėjusias tendencijas, kurias vi- 

duramžiais laikinai į antrąją eile išstūmė hebrajiškosios tradicijos ir krikščio- 
nybės sklaida. 

Ieškodamas autentiškos tradicionalizmo dvasios kupinos kultūros užuo- 
mazgų Vakaruose, R. Guėnonas savo žvilgsnį nukreipė į Vakarų viduramžių 
nuo Karolingų dinastijos iki XIV a. pradžios tarpsnį, kurį vertino kaip tradicio- 
nalizmo doktrinų ir aukštos dvasingos kultūros vyravimo periodą. Jis ir kiti 
tradicionalizmo šalininkai daug nuveikė reabilituodami viduramžių kultūros, 
filosofijos, meno vertę ir reikšmingumą Vakarų civilizacijos istorijai. 

Po įstabaus dvasingos viduramžių kultūros klestėjimo tarpsnio, R. Guėno- 
no nuomone, prasidėjo didysis nuopuolis, kuris skirtingais pagreičiais tęsėsi 
iki nūdienos krizės. Šiuolaikinės Vakarų civilizacijos krizės ištakas jis aptinka 
XIV a., kuriame prasidėjo krikščioniškojo pasaulio, su kuriuo galima sutapa- 
tinti Vakarų civilizaciją, irimas. Būtent tuomet prasidėjo „tautų“ formavimasis 
ir feodalinės sistemos, glaudžiai susijusios su viduramžių krikščionybe, irimas. 
Vadinasi, šiuolaikinio periodo pradžia turi būti nukelta dviem šimtmečiais at- 
gal lyginant su istorikų paprastai brėžiamomis ribomis. 

Renesansas čia aiškinamas kaip didingų viduramžių kultūros tradicijų pa- 
neigimo metas, visiško ryšių nutraukimo, properšos, atotrūkio nuo Tradicinės 
Dvasios tarpsnis, stulbinamai greit padėjęs užmiršti autentiškas viduramžių 
tradicinės civilizacijos diegiamas vertybes. Skelbdama graikų-romėnų dvasios 
atgaivinimo idėjas renesanso kultūra perėmė tik paviršutiniškus jos elemen- 
tus. Dėl to Vakaruose pamažu įsigalėjo prakticizmo dvasios kupinos „profa- 
niškoji filosofija“ ir „profaniškasis mokslas“, visiškai neigiantys intelektą ir ne- 
kritiškai sureikšminę empirinį bei analitinį faktų tyrinėjimą. R. Guėnonas tei- 
gė, kad jau XVII a. žmonės neturėjo nė menkiausio supratimo apie šią epochą, 
o išlikę paminklai jiems jau neturėjo intelektinės ar estetinės vertės. Šviečia- 
majame amžiuje įsigalėjusį mitą apie „tamsius, barbariškus ir demoniškus vi- 
duramžius“ R. Guėnonas vertino kaip akivaizdžią be išankstinio plano dėl vi- 
suomenės sąmonės pokyčių padarytą civilizacijos istorijos falsifikaciją. 

R. Guėnono idėjos sukėlė ne tik paveikų tradicionalizmo sąjūdį, bet ir tu- 
rėjo stiprų poveikį daugeliui įtakingų civilizacijos, religijos tyrinėtojų bei meni- 
ninkų (M. Eliade, H. Corbinas, G. Dumėzilis, K. Jaspersas, L. Dumont'as, S. N. 
Eisenstadtas, A. Gide, A. Bretonas). Iš R. Guėnono veikalų civilizacijos studijo- 
se plačiai išplito požiūriai apie svarbią vadinamojo ašinio laiko reikšmę civili- 

zacijos istorijai, kritinis požiūris į antikos ir renesanso kultūras, Vakarų civili- 
zacijos raidos kelio kaip nenormalaus interpretacija, siekimas diskredituoti mo- 
dernią Vakarų filosofijos sąvoką ir potencines jos galimybes. 

Iš mokslininko žodyno į kultūros mokslus perėjo sąvokos Viduržemio jū- 
ros kultūros tradicija, tradicinė visuomenė, alcheminė tradicija, antitezė tradi- 
cinis — antitradicinė ir daugelis kitų. Jo tradicionalistinės doktrinos šalininkai 
ėmėsi lyginamosios įvairių Rytų ir Vakarų civilizacijų religijos bei sakralinio me- 
no analizės. A. Coomaraswamy plačiai išgarsėjo lyginamosiomis indų ir Vaka- 
rų viduramžių kultūros, religijos, estetikos, meno studijomis. T. Burckhardtas 
pateikė išsamią indų, kinų, japonų, islamo ir Vakarų civilizacijų tradicinio reli- 
ginio meno lyginamąją formų analizę. F. Schuonas ir S. H. Nasras nuodugniai 
ištyrinėjo islamo ir krikščioniškąją religiją bei meną. 

Titus Burckhardtas (1908-1984), vokiečiakalbis šveicaras yra įtakingas tradi- 
cionalizmo ideologas. Jo kaip ir daugelio šios krypties šalininkų veikalai išsiskiria 
humanitarine erudicija, mąstymo enciklopediškumu, išskirtiniu dėmesiu Rytų 
civilizacijoms, kuriose jis regėjo sakralios dimensijos ir autentiškų tradicinės kul- 
tūros vertybių vyravimą. 

T. Burckhardtas gimė 1908 m. Florencijoje garsioje Bazelio patricijų šeimoje. 
Tėvas - skulptorius Carlas Burckhardtas, senelio brolis - pasaulinio garso civiliza- 
cijos ir meno istorikas Jacobas Burckhardtas. Nuo jaunystės domėjasis Rytų civili- 
zacijų kultūros ir meno istorija ketvirtajame dešimtmetyje T. Burckhardtas gyve- 
no Maroke, kurio architektūra ir dailė paliko neišdildomą įspūdį jo pasaulėžiūrai. 
Vėliau Oltene (šalia Bazelio) dirbo Urs Graf leidyklos skyriaus vadovu. Pripažini- 
mą mokslininkui atnešė plačios kultūrologinės orientacijos veikalai: Siena, City of 
the Virgin („Siena, Mergelės Marijos miestas“, 1960), Fez. City of Islam („Fez. Islamo 
miestas“, 1960), Chartres and the Birth of the Cathedral („Šartras ir katedros gimi- 
mas“, 1962), Alchemy („Alchemija“, 1967), Sacred Art in East and West („Šventasis 
menas Rytuose ir Vakaruose“, 1967), Die Maurische Kultur in Spanien („Maurų kul- 
tūra Ispanijoje“, 1972), Miroir of Intellect („Intelekto veidrodis, 1987). Šios knygos 
tiesiogiai siejasi su apologetiškomis tradicionalizmo nuostatomis. Itin vertinda- 
mas sakralinį meną esmingiausiu tradicinės civilizacijos bruožu šis tradicionaliz- 
mo adeptas skelbė rėmimąsi praeityje susiformavusiomis kultūros vertybėmis. 

Tradiciją T. Burckhardtas laikė amžiais kauptų dvasinių vertybių perteikė- 
ju, kuris perima, sutaiko įvairius prieštaravimus, nukrypimus ir autentiškam 

mąstytojui ar meni- ninkui padeda su- 


vokti per amžius su- siklosčiusias taisyk- 
les, užtikrinančias dvasinių meno verty- 
bių perimamumą. Todėl kiekvienoje tra- 
dicijoje slypi ima- nentinė galia, susieta 
su konkrečios civili- zacijos vertybių siste- 
ma. Ji kuria konkre- čios civilizacijos reli- 
ginio meno stilių. Su- dėtingas skirtingų ci- 
vilizacijų, ypač religi- nio meno tradicijų są- 
veikos problemas, ly- ginamuoju aspektu 
mokslininkas tyrinė- jo studijoje „Šventa- 
sis menas Rytuose ir Vakaruose“. 


Lygindamas įvairių didžiųjų civi- 


lizacijų (indų, kinų, | E arabu musulmonu, 
Vakarų krikščioniš- ES 
no formas T. Burckhardtas įrodinėjo, kad jokioje kitoje tradicinėje doktrinoje 


kosios) religinio me- 


sakralinio meno idėja nėra tokia svarbi, kaip hinduistinio meno tradicijoje. Maya 
joje - ne tik slėpiningoji Dievo galia, verčianti pasaulį egzistuoti tikrovės išorė- 
je: Maya sukūrė visą grožio ir iliuzijų pasaulį [Burckhardt, 1995, p. 12]. 

T. Burckhardtas atskleidė sudėtingą racionaliosios ir intuityviosios esteti- 
kos tendencijų susikryžiavimą hindusitinėje religinėje architektūroje. Pirmiau- 
sia apeliavo į jos esmėje slypinčius griežtus geometrinius Vastu-mandala tradici- 
jos estetinių traktatų principus, kuriais remiantis į geometrinį mandalos kvad- 
ratų tinklą senovės ir viduramžių Indijos architektai įpiešdavo kompozicinę 
statomos hinduistinės šventyklos struktūrą. „Analogija tarp kosmoso ir šven- 
tyklos plano matyti iki pat vidinės organizacijos kiekvieno smulkesnio manda- 
los kvadrato, atitinkančio vieną iš daugumo kosminio ciklo fazių ir ją valdan- 
čių dievybių“ [Ten pat, p. 88]. Kita vertus, hinduistinio religinio meno tradicijai 
būdingas iš liaudies kultūros atėjęs gaivališkumas, žemiškumas, begalybės nos- 
talgija. Todėl nuolat ieškoma pusiausvyros tarp visumos ir dalies, žmogaus ga- 
limybių neišsenkamumo ir turtingumo. 

Hinduistinis religinis menas, skirtingai nei kitos asketiškesnės indų meno 
tradicijos, hedonistiškai aukština moters grožį, neretai suteikia jam vos ne sak- 
ralinę prasmę. Iš tikrųjų gražaus moters kūno ir dvasios vaizdinys hinduisti- 

nėse šventyklose išsiskleidžia kaip spontaniškas Visatos ritmo pasireiškimas 
ar mitologinio Pasaulio medžio žiedas. T. Burckhardtas taikliai pastebėjo, kad 
moters grožį hinduistinis menas aukštino daug nuosekliau nei graikų, kurio 
dvasinis idealas tolydžio menkėjo ir virto grynai žmogaus idealu. Kita vertus, 
graikų civilizacijoje kosmosas — tai priešprieša chaoso neapibrėžtumui. Vyro 
kūno grožio su jam būdingomis kūno proporcijomis aukštinimas čia tarsi nu- 
stumia į antrąjį planą hinduistiniame mene šlovinamo lankstaus ir tobulo mo- 
ters kūno grožį. 

Skiriamąjį islamiškojo religinio meno tradicijos bruožą T. Burckhardtas re- 
gėjo holistiškume. Dievas - tobuliausias „menininkas“ (mucawwir) kuriantis 
Kosmoso tvarką, viso mus supančio pasaulio grožį ir harmoniją. Vienybė čia 
reiškiasi įvairovės pusiausvyra, o grožis apima visus būties harmonijos aspek- 
tus. Pajungti mus supančio pasaulio grožį Vienybės principu yra išmintis, todėl 
islamo estetikos tradicija, tęsdama hebrajišką Senojo Testamento tradiciją, meną 
siejo su išmintimi arba mokslu, „kurie traktuojami kaip išminties saugyklos“ 
[Ten pat, p. 12]. 

Islamo civilizacijos kultūroje susilieja pasaulietinė ir religinė valdžia, pa- 
klūstama Korano tiesoms - tai lemia islamo civilizacijos išugdyto religinio meno 
sugebėjimą išsaugoti vientisumą ir sąlytį su Dievo žodžiu. Neatsitiktinai T. Burck- 
hardtas iškėlė tiesiogiai su Dievo žodžiu susijusio „kilniausio“ tarp islamo me- 
nų - kaligrafijos - autentiškumą ir meniškumą, lygindamas jo svarbą krikščio- 
niškojo meno ikonai, kuri taip pat „atspindi Dievo žodžio regimybe". 

Gvildendamas Tolimųjų Rytų sakralinio meno tradiciją T. Burckhardtas 
itin išskyrė daoistinę dailę, labai paveiktą „Permainų knygos“ idėjų. Ši dailė - 
transformacijų menas, kuriame gamtos grožis yra pagrindinis sudievinimo šal- 
tinis. Visa gamta, anot daoistų, keičiasi be atvangos — paklūsta ciklinės kaitos 
dėsniams; jos priešybės evoliucionuoja sukdamos apie vieną neregimą ir neap- 
čiuopiamą centrą. Todėl pagrindinis daoistinio meno tikslas - įsiklausyti ir pri- 
siderinti prie gamtos bei kosminių ritmų kaitos. Taip suprastą sakralinę dailę 
tikriausiai ir meniškiausiai atspindi rafinuota daoistų peizažinė tapyba, kurioje 
išryškinamas žmogaus ir jį supančio gamtos pasaulio vieningumas. 

Vadinasi, palyginti su tradicinėmis Rytų civilizacijomis, kurių sakralinį ir 
profanišką meną paskatino atsirasti religijos Vakarų krikščioniškojoje civiliza- 
cijoje kartu su religinių idealų įkvėptu menu atsirado ir pasaulietinis menas. 

Tai, ką krikščioniškasis požiūris perteikia 


kaip susikaupimą žo- dyje, įkūnytame Kris- 
taus vaizdinyje, dau- gelis tradicinių Rytų, 
ypač daoistinė, meno tradicija — universaliai 
vengdama asmenišku- mo. Todėl Vakarų 
krikščioniškojo meno tradicijos savitumą le- 
mia glaudaus asmeni- nio ryšio su Dievu ieš- 
kojimas ir išryškini- mas žmoguje dieviš- 
kosios prigimties, o tradicinėse Rytų - 
universalaus kosminio ar gamtinio prado iškė- 
limas. 

Skirtingai nei A. Guėnonas, A. Cooma- 


hardtas, kurie dau- 


raswamy, T. Burck- 


giausia lygino tradici- nes indų ir Vakarų ci- 


Seyedas Hosseinas Nasras 


vilizacijas, kitas žymus tradicionalizmo ideo- 
logas iranietis Seyedas Hosseinas Nasras (g. 1933) išgarsėjo lyginamaisiais is- 
lamo ir Vakarų filosofijos, estetikos, religijos, meno tyrinėjimais. Jis gimė Te- 
herane, studijavo Harvarde. Grįžęs į tėvynę vadovavo Teherano universiteto 
Filosofijos ir mokslo katedrai, vėliau tapo Irano filosofijos akademijos prezi- 
dentu, vizituojančio profesoriaus teisėmis skaitė paskaitas daugelyje presti- 
žinių pasaulio universitetų. Pasaulinio pripažinimo S. H. Nasras sulaukė pa- 
skelbęs plačios kultūrologinės orientacijos veikalus Three Muslim Sages. Avi- 
cenna - Suhrawardi — Ibn-Arabi („Trys musulmonų išminčiai. Avicena - Suhra- 
vardi - Ibn Arabi", 1964), Islamic Studies („Islamo tyrinėjimai“, 1967), Science 
and Civilization in Islam („Islamo mokslas ir civilizacija“), Knowledge and the 
Sacred („Pažinimas ir šventumas“, abu 1981) ir Islamic Art and Spirituality („Is- 
lamo menas ir dvasiškumas“, 1987). 

S. H. Nasras yra tipiškas tradicionalizmo ideologas ir apologetas, puikus 
islamo bei kitų tradicinių civilizacijų sakralinių šaltinių, religijos, filosofijos, es- 
tetikos, literatūros, architektūros ir vaizduojamosios dailės žinovas. Siekdamas 
išaukštinti ir teoriškai pagrįsti islamo civilizacijos sukurtų vertybių svarbą, moks- 
lininkas savo veikaluose lygino įvairius jos aspektus su analogiškais indų, ki- 
nų, japonų, graikų, Vakarų krikščioniškosios civilizacijos laimėjimais. Islamo 
civilizacijos specifiškumą jis siejo su ypatingu tradicionalistinių doktrinų gyvy- 

bingumu, kondensuotumu, jų sugebėjimu įsiskverbti į pagrindines socialinio 
gyvenimo, kultūros ir meno sritis. 

Savo tradicionalistinį požiūrį į islamo civilizaciją ir jos sukurtas vertybes 
S. H. Nasras atribojo nuo modernistiniu bei fundamentalistiniu koncepcijų, ku- 
rias vertino kaip kraštutinumus, iškreipiančius islamo civilizacijos dvasią. Dėl 
to daugelyje veikalų mokslininkas plačiai nagrinėjo tradiciją, siekė įrodyti jos 
svarbą sociokultūrinių organizmų raidai, dvasinių ir kultūros vertybių funk- 
cionavimui. 

Tradicija jo veikaluose - vienijanti tradicinio civilizacijos tipo kultūros šer- 
dis. Ji aprėpė religinį, socialinį, ekonominį, politinį, meninį gyvenimą. Sociali- 
nio gyvenimo srityje tradicionalizmas tokiame klasikiniame tradicinės civiliza- 
cijos tipe kaip, pavyzdžiui, islamas, pabrėžia jo įstatymų, institucijų ir jų sudė- 
tinių elementų (šeima, kaimas, kvartalo gyvenimas) svarbą, o žvelgiant pla- 
čiau - įvairiais religiniais saitais jungė visą socialinę terpę. Politikos srityje tra- 
dicionalizmas pirmenybę teikė islamo tradicijų ir normų veikiamam realizmui. 

Pagrindiniais tradicinės civilizacijos bruožais S. H. Nasras laikė stabilius 
praeityje atsiradusius religinius, etinius idealus, nukreiptuma į transcendenti- 
nį pasaulį. Tradicija - tai tam tikrų principų, gyvenimo nuostatų, normų visu- 
ma, kuria remdamasis žmogus santykiauja su amžiais nusistovėjusiomis ver- 
tybėmis. 

Lygindamas islamo, indų, kinų, japonų, hebrajų, krikščioniškąją civiliza- 
cijas mokslininkas aptiko jose artimus terminus, reiškiančius tradicionalistinę 
dvasią. „Egzistuoja tokie pamatiniai terminai, kaip hinduizmo ar budizmo dhar- 
ma, islamo al-din, daoistų Dao, kurie glaudžiai siejasi su tradicijos sąvokos reikš- 
me, tačiau vis dėlto nėra jai identiški, nors, be abejo, hinduizmo, budizmo, 
daoizmo, judaizmo, krikščionybės, islamo ar kurios kitos autentiškos religijos, 
sukurtos visuomenės ar civilizacijos, yra tradiciniai pasauliai. Kiekviena šių 
religijų yra tradicijos, įvairiai skleidžiančios religijos principus, šerdis ir šalti- 
nis [Nasr, 1981, p. 68]. 

Siekdamas atskleisti tradicijos savokos prasme S. H. Nasras aiskinosi jos 
santykius su religija. Tradicija, jo nuomone, yra konceptualiai susieta su perda- 
va, o religija reiškia surišimą (lot. religare). Pastaroji sąvoka pirmiausia rodo, 
kad konkretų žmogų ir bendruomenės narius sieja su Dievu. „Religija yra tra- 
dicijos medžio šerdis ir jo syvai“ [Nasr, 1993, p. 17]. Vadinasi, Dievas ir su pa- 

garba jam susijusi religija S. H. Nasro koncepcijoje iškilo kaip dangiškoji tradi- 
cijos pradmė, versmė, iš kurios trykšta tie pamatiniai principai ir tiesos, kurių 
puoselėjimas bei saugojimas sudaro dvasinį tradicinės civilizacijos pagrindą. 

Kiekvienoje integralioje tradicinio tipo civilizacijoje, kurios dvasinio gy- 
venimo šerdis yra religija, skleidžiasi daugybė skirtingų religinės sąmonės ap- 
raiškų, srautų, atliekančių žemiškojo tradicijos laidininko funkciją. Tačiau jų 
įvairovę galima apibūdinti dviem pagrindinėmis dimensijomis: egzoterine, pri- 
einama plačiajai visuomenei, ir ezoterine, kuri yra vidinis užslaptintas tradicijos 
matmuo, prieinamas tik išrinktiesiems. Šias dvi dimensijas judaizme apibūdi- 
na talmudizmo ir kabalistikos, islame - shariah ir tarigah tradicijos. Tiesa, kon- 
krečioje abraomiškoje religijoje — krikščionybėje ezoterizmo tendencija yra daug 
silpnesnė nei judaizme ir islame. Nors Indijos bei Tolimųjų Rytų tradicinės san- 
klodos ir skiriasi nuo abraomiškųjų, tačiau ir ten yra tokių reiškinių, kaip Manu 
įstatymus papildanti Advaita-Vedanta, konfucianizmą papildantis daoizmas ir 
budizmo Theravados bei Mahajanos mokyklos, savo turiniu atitinkantys egzo- 
terinę ir ezoterinę dimensijas. 

Tačiau tradicinėse civilizacijose, net tokiose kaip islamo, kur religija aprė- 
pė visas žmogaus gyvenimo bei veiklos sritis, tikroji tradicijos prasmė buvo 
platesnė - ji apėmė ir įvairias filosofijos, estetikos, dailės, architektūros bei lite- 
ratūros formas. Skirtingų civilizacijų religijos darė nevienodą poveikį jos dva- 
sinei kultūrai. Be religijos, labai svarbi tradicijos įtvirtinimo garantija - menas, 
kuris dažniausiai suklesti anksčiau nei teologinės, filosofinės, estetinės siste- 
mos. Siekdamas šį teiginį pagrįsti teoriškai, S. H. Nasras priminė, kad, sakykim, 
krikščioniškasis katakombų menas atsirado anksčiau nei krikščioniškoji teolo- 
gija, budistinė architektūra ir skulptūra - anksčiau nei Nagardžuna sukūrė sa- 
vo neprarandantį vertės traktatą, o įstabi islamo architektūra — anksčiau nei 
arabų estetika ir metafizika. Kiekviena tradicija pirmiausia sukūrė vietą tradi- 
ciniam menui. Šį teiginį vaizdžiai liudijo religinis menas, kuris atsirado dar prieš 
klostantis tradicijai, nes buvo sudėtinė iš apreiškimo tiesiogiai atsirandančios 
liturginės ir kultinės veiklos dalis. 

Tradicinis menas, mokslininko nuomone, spontaniškai kyla iš žmogaus 
dvasios gelmių. Jis neatskiriamas nuo sakralumo, polinkio į transcendenciją, 
dvasinių vertybių pasaulį. Nors tradicinis menas glaudžiai siejasi su religine 
sąmone, tačiau jis nėra tapatus religinio meno sąvokai. Ši takoskyra iškart pa- 

aiškėjo lyginant islamiškąjį arba hinduistinį mena su religiniu Vakarų menu. 
Islamo ir hinduizmo civilizacijose plėtojosi ir tradicinis, ir religinis menas, o 
Vakaruose, stiprėjant sekuliarizacijos tendencijoms, kurios buvo itin stiprios 
porenesansinėje kultūroje, tradicinis menas žlugo, o religinis, patyręs esmines 
metamorfozes, tebegyvavo, nors ryškėjo tradicionalizmui priešiškas antitradi- 
cionalizmas ir kultūros modernėjimas bei sekuliarizacija. Jų analogų būta jau 
antikos laikais, kai, silpnėjant iš Egipto civilizacijos perimtam dvasiniam religi- 
nės pasaulėjautos užtaisui, graikų menas pamažu atsisuko į šiapusybę ir prara- 
do religiniam menui būdingą pasaulėžiūros gelmę. Analogiškas, tačiau dar ryš- 
kesnis sekuliarėjimo procesas, S. H. Nasro nuomone, matyti Vakarų krikščio- 
niškosios civilizacijos renesanso ir porenesansiniame mene. 

Meno autonomiškumą mokslininkas tiesiogiai siejo su religine kilme. Tra- 
dicinis menas, simboliais išreiškiantis religinius idealus, yra religinis ir galėjo 
perteikti aukščiausių religinių tiesų vaizdinį. „Tradicija apėmė sakralumą, am- 
žinybę ir nekintamą tiesą“. Sakralumas čia suvokiamas kaip versmė, iš kurios 
tradicinis menas nuolatos gauna giluminių impulsų. Tačiau tradicionalizmo ku- 
pinas religinis menas ne tik simboliniais vaizdais teigė amžinąsias religijos tie- 
sas, etikos principus, bet ir padėjo į tradicines vertybes linkstančiam žmogui 
kontempliuoti anapusybę. Šiame kontempliacijos akte menas įgavo svarbią „tar- 
pininko“ funkciją, kadangi sukaupęs dieviškosios išminties ir grožio pradme- 
nis bei kartu simbolių kalba įrodinėjo ezoterines tiesas kolektyvui. 

Tačiau tradiciniam menui būdingas ne tik išaukštintas dvasingas sakralu- 
mas, bet ir žemiškas funkcionalumas. Šį teiginį S. H. Nasras įrodinėjo lyginda- 
mas skirtingų civilizacijų tradicinio meno funkcijas, kur jis - architektūra, skulp- 
tūra, tapyba, taikomoji dailė, literatūra, muzika — dažniausiai buvo kuriamas 
liturginiais, kultiniais tikslais, veikiamas religinių idealų. Jo esmė - grožio ir 
naudingumo darnos principas. Iš čia atsirado glaudus religinio meno ryšys su 
tradicinių visuomenių iš kartos į kartą perduodamų profesinių paslapčių ir ama- 
to subtilybių mokymo metodų perpratimu, kurį amžais puoselėjo visų tradici- 
nių civilizacijų amatininkų cechai ir gildijos. Viduramžių Europos cechai, isla- 
miškos gildijos (asnaf ir futuwatt), kurių keletas išliko iki šių dienų, dzen meistrų 
įgūdžių perteikimo puodžiams specifika ir metalurgijos žinios, įgytos kiekvie- 
nos pirmykštės bendruomenės augimo stadijose, - visa tai liudija, kad techni- 
nių dalykų išmokimas tradiciniuose menuose ir amatuose, kurie tradicinėje pa- 

saulėžiūroje niekuo nesiskiria nuo menu, yra glaudžiai susijęs su kosmogeni- 
nés, o neretai ir metafizinės tvarkos žinojimo perėmimu. Todėl tradicinėse Ry- 
tų civilizacijose rengiant religinio meno kūrėjus buvo itin raginama perprasti 
religinius, kosmogoninius, filosofinius mokymus, o grynai techniniai amatininko 
meistriškumo įgūdžiai derinti su dvasinėmis meditatyvinėmis psichologinėmis 
nuostatomis. 

Kaip priešpriešą sekuliarizmo pažeistai chaotiškai moderniajai Vakarų me- 
no tradicijai S. H. Nasras iškėlė tradicinio islamiškojo meno harmoningumą, 
ornamentinį struktūriškumą, formų aiškumą, dvasios kondensuotumą, sieda- 
mas su islamo religinės pasaulėžiūros poveikiu. „Tradicinis islamo menas pri- 
mygtinai reikalauja „islamiškumo“, jo korekcijos į vidinę islamiškojo apreiški- 
mo erdvę“ [Nasr, 1993, p. 19]. Ši autentiška islamiškojo tradicinio religinio me- 
no prigimtis gryniausiu pavidalu išreikšta įstabioje islamo architektūroje ir in- 
tymiausiame mene - kaligrafijoje. 

Taigi tradicijos apologetai tradicionalistai iš esmės pakoregavo daugelį 
klasikinės civilizacijos teorijos schemų. Visapusiškai tyrinėdami Rytų civilizaci- 
jas, jie neigė stereotipinius požiūrius ir įrodinėjo, kad tradicinės civilizacijos 
tipas nebūtinai paklūsta represyvioms stagnacinėms kultūros raidos tendencijoms, ka- 
dangi nors tradicija domisi „praeitimi“, „stabiliomis vertybėmis“, gali ugdyti 
spontaniškumą, toleranciją, alternatyvas, savireguliaciją, improvizaciją, lankstumą įvei- 
kiant įvairius prieštaravimus ar nukrypimus nuo pagrindinių raidos kelių. 

Tradicinį civilizacijos tipą veikia ne tik vidinė kultūros raidos logika, kuria 
remiasi tradicijos apibrėžtas kultūrinių vertybių pasaulis, bet ir išorinės įtakos, 
kurios, pasikeitus varomųjų civilizacijos jėgų sąveikai, istorinei aplinkai, lemia 
raidos orientyrų pasikeitimą ir netikėtą civilizacijos procesų suintensyvėjimą 
arba sąstingį. Tradicinis civilizacijos tipas remiasi ne tik praeityje susiformavu- 
sia religija, kanoniška vertybių sistema, bet ir į tradiciją orientuotu konkrečiu 
mentalitetu, kuris, būdamas stabilus ir konservatyvus, keičiasi lėtai. Tai matyti 
meninėje kūryboje: kanoniški siužetai, vaizdiniai, motyvai nuolat atgaivinami 
ir perkuriami. 

Moderniajai civilizacijai, tolstančiai nuo praeityje sukurtų vertybių siste- 
mų, svarbiausia ateitis, o praeities reliktus ji traktuoja tik kaip istorijai reikš- 
mingus dalykus, kuriuos būtina „įveikti“ ir daugiau nekartoti. Kaip tik tokią 
moderniosios visuomenės nuostatą tradicionalistai atmeta. 

Eurocentrizmo kritika C. Lévi-Strausso darbuose 


Po Antrojo pasaulinio karo nuniokota Vakaru Europa prarado buvusia di- 
dybe, spartus kolonializmo sistemos irimas irgi sudavé smügi eurocentrinéms 
teorijoms. Normatyvinė civilizacijos sąvoka, grindžiama evoliucinémis idéjo- 
mis, susvyravo ir darėsi nebepriimtina. 

Įtakingas klasikinės evoliucinės civilizacijos teorijos kritikas - E. Durkhei- 
mo, M. Mausso, E Boaso sekėjas, prancūzų etnologas ir antropologas Claude'as 
Lėvi-Straussas (g. 1908), atsiribojęs nuo eurocentrinių nuostatų, siekė įtvirtinti 
civilizacijos teorijoje reliatyvizmo principus. Jo civilizacijos tyrinėjimams stip- 
rų poveikį turėjo S. Freudo, lingvisto F de Saussure'o ir garsaus prancūzų sino- 
logo M. Granet kinų civilizacijos istorijos bei filosofijos tyrinėjimai, kuriuose 
plačiai buvo taikomi struktūralistinės metodologijos principai. 

Civilizacijos procesams tyrinėti C. Lėvi-Straussas derino E. Durkheimo mo- 
kymo apie visuomenę ir struktūrinės antropologijos principus. Pradžioje jis ty- 

rinéjo Brazilijos indénu, véliau - Indostano pusiasalio kultüras. Ilgainiui svar- 
biu jo mokslinių tyrinėjimų objektu tapo lyginamoji įvairių tautų mitų ir tikėji- 
mų analizė, paskatinusi plačiau gvildenti kultūrų sąveikos problemas. Mitolo- 
ginės struktūros, anot C. Lėvi-Strausso, adekvačiai apibūdina „proto anatomi- 
ją“. Tai, kad mitologinis mąstymas atskleidžia pamatinius žmogaus mentalite- 
to ir mąstymo bruožus, rodo jam būdingas metaforiškumas, sugebėjimas ope- 
ruoti bendrinėmis kategorijomis (dangus-žemė, diena-naktis, juoda-balta, sau- 
lé-ménulis); apibendrinti, klasifikuoti, analizuoti reiškinius. Todėl mitologinis 
mąstymas glūdi žmogaus sukurtos kultūros esmėje. 

Vieną kartą susiformavusios mentalinės struktūros, anot C. Lėvi-Strausso, dau- 
giau niekuomet nesikeičia per visą civilizacijos istoriją. Jų pobūdį nulemia pati gamta, 
kadangi jos yra tiesioginės biologinės žmogaus proto prigimties atspindys. Todėl, paži- 
nę proto struktūrą, galime pažinti fizinės tikrovės struktūrą ir pagaliau Visatos struk- 
tūrą. Taigi C. Lėvi-Strausso mitologijos ir žmogaus mentalinių struktūrų tyri- 
néjimai sprendžia ne tik žmogaus, bet ir jo sukurtos civilizacijos bei gamtos supra- 
timo problemas. Šios universalios struktūralistinės metodologijos šalininkams bü- 
dingos ambicijos paaiškina, kodėl C. Lėvi-Straussas struktūralizmą traktuoja 
ne kaip paprastą metodą, bet kaip pasaulėžiūrą, filosofinę visus civilizacijos 
dėsningumus aiškinančią sistemą. „Mitologinė sąmonė“ tiksliai atspindi „pro- 
to anatomiją“, todėl, pažindami mitų struktūrą, galime pažinti ir pamatinės 
civilizacijos problemas. Jis atkreipia dėmesį į struktūrinį socialinių civilizacijos 
procesų pobūdį ir teigia, kad „savo tyrinėjimo objektu nuo kitų humanitarinių 
ir socialinių mokslų antropologija nesiskiria“ [Lėvi-Strauss, 1983, p. 306]. C. Lėvi- 
Straussas yra kompleksinio civilizacijos reiškinių tyrinėjimo šalininkas, pabrė- 
Ziantis šiuolaikiniam mokslui būdingą nuolatinį kreipimąsi į gretimas mokslo sritis ir 
skolinimąsi iš jų metodologinių prieigų bei sąvokų. 

Kultūrą C. Lėvi-Straussas laiko universaliu žmogaus būties atributu — esą 
visoms visuomenėms, nepriklausomai nuo jų išsivystymo lygmens, būdingi be- 
veik vienodi požymiai. Kita vertus, civilizacijos istorijoje egzistavusias visuo- 
menes jungia bendri visuotiniai kultūros bei žmogaus proto funkcionavimo 
dėsningumai. Tačiau skirtingos tautos, spręsdamos aktualias savo būties pro- 
blemas, išryškina skirtingus tų pačių problemų aspektus. O problemos, su ku- 
riomis žmogus susiduria įvairiuose žemyno kraštuose, yra vienodos, nes kal- 
ba, menas, religija, socialinės, politinės ir ekonominės organizacijos, techninės 

žinios, įgūdžiai skirtinga forma pasireiškia visur. Esminis skirtumas tarp aukš- 
tą ekonominio išsivystymo lygį pasiekusių pramoninių, jo terminija — „karštų“ 
ir menkai išsivysčiusių — „šaltų“ visuomenių yra tas, kad pirmosios siekia kuo 
daugiau suvartoti energijos ir informacijos, o antrosios apsiriboja paprasčiau- 
siais gyvenimo poreikiais. 

C. Lėvi-Straussas yra nuoseklus kultūrinio reliatyvizmo teorijos šalinin- 
kas. Visos kultūros jam yra originalios ir vienodos vertės; tarp jų nėra nei absoliučiai 
blogų, nei absoliučiai gerų. Pirmiausia kultūros prigimtį jis laikė universalia ir spon- 
taniška, nesusieta su jokiomis vienareikšmiškai apibrėžtomis normomis. Tie- 
sioginė kultūros formų priklausomybė nuo konkrečią visuomenę valdančių 
normatyvinių nuostatų visumos atskleidžia išankstinių etnocentrinių nuosta- 
tų ribotumą ir atveria šiuolaikiniam civilizacijos tyrinėtojui galimybę laisvai rink- 
tis, lyginti bei tirti įvairių visuomenių kultūros tradicijas. 

Kita vertus, kadangi kiekviena kultūra yra savita, nepakartojama, todėl ir 
mėginimas įvesti hierarchinius principus neturi mokslinio pamato ir yra bevai- 
sis. Trečia, visoms kultūroms būdingas tam tikras, reikalaujantis pagarbos „her- 
metiškumas“. Jo pažeidimas yra pražūtingas jautresnėms kultūroms, kadangi 
skatina jų niveliaciją ir savitumo praradimą. C. Lėvi-Straussas daug kalba apie 
būtinybę išsaugoti kultūrų įvairovę, gerbti jų norą likti savimi. Kiekvieną kultūrą 
mokslininkas vertino kaip vienodai vertingą, unikalią užsisklendusią simbolinių siste- 
mų visumą. 

„Visą kultūrą, - sako C. Lėvi-Straussas, - galima kritiškai gvildenti kaip 
simbolinių sistemų visumą (comme un ensemble de systems symboliques); svarbiau- 
sia — kalba, santuokiniai reikalavimai, ekonominiai santykiai, menas, mokslas, 
religija. Visos minėtos sistemos išreiškia atskirus psichinės ir socialinės tikrovės 
aspektus, ir dar daugiau - šių glaudžiai susijusių tikrovės tipų sąveiką, kaip 
šios simbolinės sistemos santykiauja tarpusavyje, t. y. viena su kita [Lėvi-Strauss, 
1950, p. XIX]. 

Kultūros reiškinių analizei pritaikęs struktūrinės metodologijos principus, 
C. Lėvi-Straussas siekė įtvirtinti požiūrį į kultūrą, kaip į ženklinių sistemų ir kul- 
tūros tekstų visumą, kartu iškeldamas simbolinę kultūros kilmę. Todėl jis domisi įvai- 
riais tradicinės visuomenės kultūros elementais (totemizmu, ritualais, mitolo- 
giniais vaizdiniais), kurie analizuojami kaip specifinės simbolinės kultūros kal- 
bos. Juose mokslininką labiausiai domina nuolatos pasikartojantys elementai 

(,mediatorius", binarinés opozicijos), kuriuose jis įžvelgia uZsléptos logikos ele- 
mentus. Po šių studijų jis sukūrė „viršracionalistinę“ teoriją, teigiančią jausmų 
ir proto harmonijos postulatą, anot C. Lėvi-Strausso, būdingą visoms praeities 
kultūroms, tačiau galutinai prarastą šiuolaikinėje epochoje. 

C. Lėvi-Straussas kritikuoja dvi pagrindines evoliucinės civilizacijos teori- 
jos „klaidingas prielaidas“: 1) tiesinės istorinės pažangos neišvengiamumo ir vie- 
nakryptingumo pripažinimą ir 2) tvirtinimą, kad Vakarų civilizacija yra universalus 
modelis ir pavyzdys kitoms. Toks požiūris, antropologo nuomone, supaprastina 
realių civilizacijos procesų daugiavariantiškumą, įspraudžia juos į dogmatiš- 
kas XIX a. evoliucionistinių teorijų schemas. 

Mokslininkas atmeta nepagrįstą Vakarų civilizacijos vertybių, simbolių bei 
raidos kelių sureikšminimą. Jis nuolatos pabrėžia Rytų ir Vakarų įtakų, skolinių 
susipynimą, aiškina, kad jokia civilizacija, visuomenė, joks jos raidos periodas 
nėra visiškai statiški, žmonijos kultūroje nuolatos vyksta daugybė skirtingais 
lygmenimis besiplėtojančių procesų. Visos žmonių bendrijos, siekdamos prisi- 
taikyti prie aplinkos, išbando, keičia, tobulina įvairias technikas, naujoves. Dėl 
to atsiranda kultūros formų įvairovė, kuri suteikia galimybę konkrečioms tau- 
toms iš plataus kultūros galimybių, vertybių, simbolių repertuaro pasirinkti kon- 
krečiu istorinės raidos metu palankiausias. Pavyzdžiui, eskimams ir beduinams 
svarbiausia prisitaikyti prie priešiškų gamtos stichijų, įveikti jų griaunamas 
galias, Indijoje daugiausia dėmesio sutelkiama į filosofinį-religinį gyvenimo su- 
vokimą, o islamo adeptai kalba apie sisteminį visų gyvybės formų sąryšingu- 
mą. Kiekvienoje civilizacijoje ir tautoje įsigalėjusios kultūros formos keičiasi, 
tobulėja, ieško naujų alternatyvių sprendimų, padedančių visuomenei geriau 
prisitaikyti prie naujų sąlygų. Todėl daugelis žmonijai svarbių išradimų greit plin- 
ta, peržengia lokalinių civilizacijų ir kultūrų ribas. „Jokia kultūra, — rašo C. Lévi- 
Straussas, - nėra vieniša; ji visuomet klesti drauge su kitomis kultūromis, ir 
būtent tai jai padeda tobulėti“ [Lévi-Strauss, 1971, p. 271-272]. Siuolaikine Va- 
karų civilizacija, primena jis, raštą perėmė iš finikiečių, popierių, dūminį para- 
ką ir kompasą - iš kinų, stiklą ir plieną - iš indu. 

C. Lėvi-Straussas ragina civilizacijos tyrinėtojus nepervertinti pastarųjų 
150 m. Vakarų civilizacijos pasiekimų, jos pramoninės revoliucijos svarbos, nes 
jei ne Vakaruose, ji neišvengiamai būtų prasidėjusi kitur. Tarsi patvirtindami 
antropologo mintis, daugelis dabarties mokslininkų kalba apie pirmosios pra- 

moninės revoliucijos atsiradimą ne Europoje, o Sungų dinastijos valdomoje 
Kinijoje. Anot C. Lėvi-Strausso, „neolitinės revoliucijos [kuomet penkiuose pa- 
saulio regionuose vienu metu kilo tie patys procesai. - A. A.] pavyzdys (vienin- 
telis, kurį šiuolaikinis Vakarų žmogus pajėgia įsivaizduoti gana aiškiai) turi pa- 
mokyti jį kuklumo, kai kalbama apie pirmenybę, kurią jis teiktų vienai rasei, 
vienam regionui ar šaliai. Pramoninė revoliucija prasidėjo Vakarų Europoje, 
vėliau persimetė į JAV, paskui į Japoniją; nuo 1917 m. ji plečiasi Tarybų Sąjungo- 
je, rytoj, be abejo, kils kur nors kitur; kas pusę amžiaus ji dega tai įsiliepsnoda- 
ma, tai prigesdama viename iš savo židinių. Ko verti tūkstantmečių perspekty- 
voje ginčai dėl prioriteto, kuriuo mes puikuojamés?" [Lévi-Strauss, 1992, p. 52]. 

Kita svarbi reliatyvistinė mokslininko išvada komparatyvistinéje civiliza- 
cijų analizėje primena, kad civilizacijos pranašumas vienoje srityje dažniausiai 
atsveriamas atsilikimu kitoje. Pavyzdžiui, vakariečiai pranašesni energijos iš- 
teklių suvartojimo ir gyvenimo trukmės, o kitos civilizacijos — etikos, religijos 
ar demografijos srityse. „Indija, - rašo jis, - sugebėjo sukurti tobulesnę nei bet 
kuri kita civilizacija filosofinę-religinę sistema, o Kinija - savitą gyvenimo bū- 
dą, galinčius sušvelninti psichologinę įtampą, atsiradusią dėl sutrikusios de- 
mografinės pusiausvyros. Jau prieš trylika amžių islamas suformulavo visas 
žmogaus veiklos sritis (techninę, ekonominę, socialinę ir dvasinę) vienijančią 
teoriją; panašios teorijos užuomazgos Vakaruose pasirodė tik visai neseniai kai 
kurių marksistų mintyse ir atsiradus šiuolaikinei etnologijai. Gerai žinoma, ko- 
kią išskirtinę vietą ši pranašiška vizija suteikė arabams intelektiniame viduram- 
žių gyvenime. Vakarai, tie mašinų valdovai, labai mažai teišmano apie sudėtin- 
giausios mašinos - žmogaus kūno - panaudojimo galimybes. Priešingai, šioje 
srityje, kaip ir gretimoje, materijos ir dvasios santykių tūkstantmetyje, Rytai ir 
Tolimieji Rytai keliais tūkstantmečiais pralenkia Vakarus“ [Ten pat, p. 37]. 

C. Lėvi-Straussas teigia įvairiose išsivystymo pakopose esančių civilizaci- 
jų komunikabilumą ir abipusį poveikį. Visos teisingai ar klaidingai laikomos 
aukšto išsivystymo lygmens civilizacijos (krikščioniškoji, islamiškoji, budisti- 
ne, technokratinė ir pan.) į savo kultūros vertybių pasaulį įtraukia „pirmykščio 
gyvenimo būdo“, „primityvaus mąstymo“, „primityvaus elgesio“ elementų, ku- 
rie visuomet buvo etnografinių tyrinėjimų objektas. Šie iš tolimos praeities pa- 
veldėti „primityvūs“ kultūros elementai tarsi iš vidaus keičia visas civilizacijas. 
Tačiau civilizacijos istorijoje yra ir kitokių procesų. Vadinamosios „primityvios“ 

tautos neišnyksta be pėdsakų. Jos lėčiau ar greičiau asimiliuojasi jas supančio- 
se civilizacijose, o pastarosios, įgaudamos universalų pobūdį, savo kultūros ver- 
tybes ir simbolius pagausina asimiliuotų kultūrų elementais. 

Vadinasi, tyrinėdamas ankstyvąsias mąstymo formas, įvairius kultūrų są- 
veikos aspektus, C. Lėvi-Straussas nuosekliai atsisakė eurocentrinio mąstymo 
dogmų ir padėjo įtvirtinti postmodernistinėje civilizacijos teorijoje įsigalėjusį 
reliatyvizmą. Civilizacijos procesai yra spontaniški, plėtojasi įvairiomis krypti- 
mis; juos lemia nuolatos besikeičiantys veiksniai, dažnai jie vyksta šuoliais, įveik- 
dami sudėtingas regreso, mutacijos būsenas, plinta skirtingomis kryptimis. To- 
dėl iš principo jų neįmanoma įsprausti į vienareikšmes schemas, sukurti į moks- 
liškumą ir objektyvumą pretenduojančių hierarchinių kultūros teorijų, nes viskas tie- 
siogiai priklauso nuo tyrinėtojo pozicijos ir jo tikslų. Civilizacijos analizė, jos sudėtin- 
giausios morfologinės struktūros, pjūviai ir dimensijos iš esmės negali turėti vieno 
vardiklio, kadangi kiekvienos savita konfigūracija, vertė, pamatiniai bruožai yra nepri- 
taikomi kitoms. 

Taigi ir Vakarų civilizacijos raidos kelio negalima laikyti universaliu žmo- 
nijos egzistavimo būdu, nes jis yra tik vienas iš daugelio galimų variantų. Vie- 
nintelis įmanomas civilizacijos raidos kelias — vaisinga kultūrų įvairovės sklai- 
da, jų tarpusavio sąveika ir nuolatinis žmogiškosios kultūros vertybių repertu- 
aro praturtinimas. Mokslininkas smerkia kultūrų suvienodėjimą ir ragina ver- 
tinti skirtingų kultūros formų įvairovę. „Kad ir kaip keistųsi jo teorijų vertini- 
mas, - rašo apie C. Lėvi-Straussą anglų antropologas E. R. Leachas, - per pasta- 
ruosius 30 metų jis paliko ryškų pėdsaką mūsų moksle [...]. C. Lėvi-Strausso 
„Struktūralizmas“ yra dialektinė reakcija į „funkcionalizmą“ siaurąja šio žodžio 
prasme. Pagaliau būtent C. Lėvi-Strausso dėka lyginamoji kultūrų analizė at- 
gavo savo teises, ypač tose srityse, kuriose nuo sero J. G. Frazerio laikų atsargūs 
antropologai vengė lyginamosios analizės“ [Leach, 1971, p. XV]. 

Kultūrologijos mokslo teorinis pagrindimas neoevoliucinéje 
L. White'o koncepcijoje 


Pirmojoje XX a. pusėje JAV kultūros antropologijoje viešpatavusi F Boaso 
istorinio partikuliarizmo mokykla paskatino mokslininkus rinkti, saugoti em- 
pirinę medžiagą, nykstančios indėnų kultūros reliktus. Gausybei šios medžia- 
gos neretai trūko sistemingo teorinio apibendrinimo, todėl neatsitiktinai imta 
priešintis perdėtam E Boaso mokyklos empirizmui ir kurti tokią bendrą kultū- 
ros ir civilizacijos teoriją, kuri integruotų socialinių bei humanitarinių mokslų 
laimėjimus. 

Po ilgos evoliucionizmo krizės penktajame dešimtmetyje vėl įsigali neoevo- 
liucionizmo idėjos ir pradedami sistemingi lyginamieji kultūros ir civilizacijos 
tyrinėjimai. Posūkį nuo F Boaso mokyklos skelbimo besąlygiško empirizmo prie 
teorinio mąstymo principų padarė Kolumbijos ir Mičigano universitetų Kultū- 
ros antropologijos katedros - pagrindiniai neoevoliucionizmo sklaidos židiniai. 
Teorinis ir metodologinis empirizmo bejėgiškumas skatino neoevoliucionizmo 

šalininkus (L. White'a, W. G. Childe'a, R. Rapoportą, J. H. Stewarda, M. Har- 
risą, R. Carneiro) atgaivinti universaliąją klasikinę XIX a. antropologiją. Jie sie- 
kė antropologijai sugrąžinti tą statusą, kurį ji turėjo evoliucionizmo klasikų veika- 
luose, kuomet šis mokslas tyrinėjo ne tik paskirus kultūros elementus, o pirmiausia — 
žmonijos civilizacijos evoliucijos dinamiką ir bendriausius dėsningumus. 

Neoevoliucionistai kritiškai peržiūrėjo pagrindines klasikinio evoliucio- 
nizmo teorijas, koregavo jų perlenkimus, klaidas, parodė indėlį į kultūros mokslų 
istoriją. Evoliucionizmo teorijas papildę tam tikrais funkcionizmo ir difuzio- 
nizmo elementais jie iškėlė vienalyčio integruojančio kultūros mokslo būtiny- 
bės idėją, atskleidė lyginamosios metodologijos galimybes. 

Pagrindinis šios naujos kultūros antropologijos tendencijos ideologas — 
maištingas E Boaso mokinys Lesli White'as (1900-1975). Luizianos, Kolumbi- 
jos ir Mičigano universitetuose jis gilino filosofijos, psichologijos, sociologijos, 
istorijos, antropologijos žinias. Vėliau dalyvavo pueblo genčių indėnų kultū- 
ros lauko tyrimuose. 1927 m. apgynęs daktaro disertaciją, pradėjo dėstyti Bu- 
falo universitete, 1930 m. perėjo į Mičigano, kuriame beveik 40 m. iki pensijos 
buvo profesorius. Čia L. White'as subūrė stiprią Kultūros antropologijos ka- 
tedrą. 

Tik pradėjęs dirbti Mičigano universitete, studijuodamas L. Morgano teks- 
tus, suabejojo savo mokytojo E Boaso požiūrių teisingumu ir atsiribojo nuo tuo 
metu viešpatavusios JAV kultūros antropologijos mokyklos. Atvirai gindamas 
anuo metu nepopuliarias evoliucijos teorijas ir būdamas aktyvus socialdemok- 
ratinio darbininkų judėjimo šalininkas, antiklerikalas, simpatizuojantis mark- 
sizmui, L. White'as pasmerkė save mokslinei izoliacijai. Jį aršiai puolė konser- 
vatyvūs politikai, dvasininkai, tačiau jis, įveikdamas kolegų kritiką, ignoravi- 
mą, pasipriešinimą, lėtai kopė akademinės karjeros laiptais. 

Subrendusio L. White'o tyrinėjimai paneigė E Boaso mokyklos empiriš- 
kumą ir tendencingą klasikinių evoliucijos teorijų interpretaciją. Žmonių gi- 
minė, L. White'o nuomone - vientisa visuma, apimanti daugybę sociumų ir 
civilizacijos tendencijų, kurias galima nuosekliai rekonstruoti nuo ištakų iki 
nūdienos. Jis kaip ir klasikinio evoliucionizmo šalininkai pripažįsta biologinės 
evoliucijos principų taikymo civilizacijos istorijos tyrinėjimams tikslingumą, 
kadangi žmonijos civilizacijos istorijoje kaip ir biologinėje evoliucijoje kiek- 
viena civilizacijos pakopa atsiranda bei plėtojasi remdamasi ankstesnės pako- 

pos laimėjimais. Šį požiūrį jis laikė pamatiniu lyginamosios civilizacijos ir kul- 
tūros procesų pažinimo principu. 

Pagrindinė tendencingo klasikinio evoliucionizmo teorijų įvertinimo prie- 
žastis, mokslininko nuomone, tai ne tik abstraktaus metafizinio mąstymo prin- 
cipų neigimas, tačiau ir klaidingi požiūriai į civilizacijos procesus ir jų interpre- 
tacijos būdus. Civilizacijoje esą kartu vyksta trys pagrindiniai procesai, nule- 
miantys skirtingus jų aiškinimo būdus: 1) laikinis, rodantis chronologinę įvy- 
kių kaitą; jį tyrinėja istorija; 2) formalusis, atskleidžiantis struktūrinius ir funk- 
cinius morfologinius kultūros aspektus, ir 3) formalusis-laikinis, atspindintis lai- 
Kine kultūros formų kaitą. Visos trys - istorinė, funkcinė ir evoliucijos - meto- 
dologijos, anot L. White'o, yra skirtingi, tačiau vienodai svarbūs kultūros inter- 
pretacijos būdai. 

XX a. pradžios kultūrinės ir socialinės antropologijos mokyklų šalininkai, 
kritikuodami klasikinio evoliucionizmo teoriją, rėmėsi prielaida, kad įmanomi 
tik du civilizacijos interpretavimo būdai: istorinis ir mokslinis. Todėl, aiškiai neat- 
skirdami panašaus pavidalo, tačiau esmiškai skirtingos kilmės istorinių ir evoliu- 
cinių procesų, jie darė tendencingas bei nepagrįstas išvadas. E Baoso mokyklos 
metodologines nuostatas L. White'as vadino „antimokslinėmis“, nes be teorijos 
ir filosofinio sisteminio požiūrio mokslo nėra. Mokslininkas nuolatos pabrėžė, 
kad teorijos ir praktikos neskiria neįveikiamos properšos, be teorijos faktas yra miręs, 
beprasmis, nes tik teorinis mąstymas daro mokslą veiksmingą. 

1959 m. paskelbtas fundamentalus veikalas The Evolution of Culture („Kul- 
tūros evoliucija“) pralaužė L. White'o idėjų ignoravimo sieną ir padarė jį įtakingu 
kultūros antropologu. Viename 1959 m. paskelbtame straipsnyje jis teigė, kad 
matyti paskiri požymiai, kultūros antropologijoje rodantys antievoliucioniz- 
mo žlugimą. „Tai panašu į išėjimą iš tamsaus tunelio arba prabudimą po koš- 
mariško sapno. Daug brangaus laiko prarasta priešinantis šiai vaisingai moks- 
linei koncepcijai, tačiau evoliucionizmas vėl suklestės ir įrodys savo reikšmin- 
gumą kultūros antropologijai, kaip tai jau įvyko kitose mokslo srityse“ [White, 
1959, p. 125). 

Netrukus, 1964 m., L. White'as buvo išrinktas JAV antropologų asociacijos 
prezidentu. Tačiau tik po mirties jo idėjos įgavo pasaulinį pripažinimą, paver- 
tusį mokslininką vienu įtakingiausių nūdienos kultūrologu ir civilizacijos 
teoretiku. 

Neoevoliucinéje L. White'o koncepcijoje pagrindiné kultüros antropolo- 
gijos sąvoka - kultūra, kurią jis, remdamasis savo pirmtakų idėjų kritine ana- 
lize, aiškina originaliai. Ankstesnėje kultūros tyrinėjimo istorijoje mokslinin- 
kas pastebėjo daugybę šios sąvokos interpretacijų, nes kiekvienas teoretikas 
ją supranta savaip. Vieniems kultūra - išmokstamas elgesys, kitiems ne elge- 
Sys, o jo abstrakcija. Tretiems — tai akmeniniai kirviai, keramikos indai, žmo- 
jų visuma. 

„Kai kurie antropologai kultūrą apibūdina kaip idėjų visumą, tačiau gin- 
čijasi tarpusavyje dėl šių idėjų ištakų: vieni mano, kad jos glūdi tyrinėjamų 
žmonių, kiti - jog pačių etnologų sąmonėje. Įdomu, klausia L. White'as, kaip 
elgtųsi fizikai, jei egzistuotų tiek skirtingų požiūrių į energiją. Kita vertus, tai, 
ką E. B. Tyloras ir E Boasas vadino kultūra, sociologinės pakraipos mąstytojai 
(A. Comte'as, H. Spenceris, E. Durkheimas, M. Weberis) - neretai vadina visuo- 
mene, nors ir vieni, ir kiti turi omenyje tuos pačius žmogaus veiklos bei elgesio 
aspektus. Jei visapusiškai tyrinėjant žmonių elgesį neįmanoma neregėti įvairių 
civilizacijų, tautų, žmonių papročiuose, tradicijose, fizinėje kūno sandaroje fun- 
damentalių juos siejančių bruožų, tai L. White'as žmogų laikė nekintama kon- 
stanta, o kultūrą - kintamu veiksniu“ [White, 1949, p. 124]. Šis kultūros paslan- 
kumas, daugiabriauniškumas skatina ir jo interpretacijos įvairovę. 

Siekdamas atskleisti kultūros esmę, mokslininkas įvairiapusiškai ją nagri- 
nėjo, aiškinosi, kas išskiria žmogų kaip savito kultūros pasaulio kūrėją iš kitų 
gyvūnų pasaulio. Ir priėjo išvadą, kad visuomenei būdinga simbolinė elgesio 
prigimtis. Jis klausė, kodėl artimiems žmonių giminaičiams beždžionėms sve- 
tima bent jau materiali kultūra, ir atsakė: žmogus yra vienintelis gyvūnų pa- 
saulio narys, sukūręs ir išplėtojęs ypatingą simbolių kalbą, pajėgiančią efekty- 
viai kaupti, saugoti ir perduoti vėlesnėms kartoms kolektyvinę patirtį. 

Žmogaus elgesys čia tiesiogiai siejamas su išplėtota simbolių kalba, sim- 
bolinės prasmės suteikimu mintims, veiksmams, objektams ir sugebėjimui su- 
vokti simbolius. Todėl simbolis - kultūros esmė. Simbolinę prasmę turinčių kul- 
tūros reiškinių grupei mokslininkas paskyrė idėjas, tikėjimus, santykius, jaus- 
mus, veiksmus, elgesio modelius, papročius, įstatymus, institutus, meno kūri- 
nius ir formas, kalbą, ornamentus, darbo įrankius, mechanizmus ir pan. Šių 
simbolinių objektų ir reiškinių visumą jis vadino kultūra, o juos tyrinėjantį 

mokslą - kultūrologija. Vadinasi, - apibendrino L. White'as, - kultūra yra ob- 
jektų ir reiškinių klasė, priklausanti nuo žmogui būdingo simbolizacijos suge- 
bėjimo; ji tyrinėjama ekstrasomatiniame kontekste. Šis apibrėžimas išvaduoja 
kultūros antropologiją nuo sunkiai suvokiamų, neapčiuopiamų ir neturinčių 
ontologinės būties abstrakcijų, duoda jai tikrovišką, materialų, pažįstamą tyri- 
mo objektą. Kartu jis brėžia gilų rėžį tarp elgesio ir kultūros; tarp mokslo apie 
psichologiją ir mokslo apie kultūrą. Aiškiai atribodamas žmogaus elgesio ir 
kultūros sritis, pirmąją jis siejo su psichologija, o antrąją - su nauju kultūrologi- 
jos mokslu. 

Kultūros evoliuciją, remdamasis W. Ostwaldo idėjomis, L. White'as siejo 
su energetine žmonijos civilizacijos evoliucija, technologine raida ir energijos 
kaupimo dėsniais. Skirtingai nei Visatoje, kurioje vyrauja termodinamikos dės- 
niai, tolygiai išskaidantys energiją erdvėje, kultūroje kaip ir gyvūnų pasaulyje 
šis procesas vyksta atvirkščiai. Kultūra čia yra kaip sudėtingas energijos kaupi- 
mo mechanizmas, naudojantis energiją gyvybiniams žmonių poreikiams ten- 
kinti. Civilizacijos evoliucijos istorijoje „žmogiškosios“ ir antrinės „nežmogiš- 
kosios“ energijos naudojimo santykis nuolatos keičiasi, t. y. antrąjį jis vis pasi- 
pildo iš pirmosios. 

Kultūrą apibūdindamas kaip integruotą sistemą L. White'as išskiria joje 
tris pagrindinius posistemius: technologinį, socialinį ir ideologinį. Civilizacijos is- 
torijoje jie tarpusavyje glaudžiai susiję ir nuolatos veikia vienas kitą, tačiau pir- 
menybė tenka technologiniam, kadangi technologinė pažanga, darbo įrankių 
tobulėjimas, gyvūnų prijaukinimas, žemdirbystės kultivavimas, naujų energe- 
tinių šaltinių panaudojimas davė galimybę žmogui, iš prigimties biologinei esy- 
bei, įsitvirtinti jį supančioje gamtinėje aplinkoje, pakankamai apsirūpinti mais- 
tu, apranga, būstu, apsisaugoti nuo gamtos stichijų, priešų ir kurti sudėtingą 
kultūros formų bei simbolių pasaulį. Technologinė raida - tai pagrindinis evo- 
liucijos proceso skatulys, lemiantis visus kitus socialinius, ekonominius, politi- 
nius, religinius, meninius civilizacijos aspektus. Kita vertus, mokslininkas su- 
vokė ir atvirkštinį „socialinių sistemų“ poveikį technologijai. Socialinis ir ideo- 
loginis posistemiai tėra antraeiliai — jie atlieka pagalbines funkcijas. 

Vadinasi, kultūros kaip dinamiškos sistemos funkcionavimas remiasi ener- 
getinių išteklių vartojimu, kuris „yra pagrindinis jos raidos ir pokyčių variklis“ 
[White, 1959, p. 38]. Kultūra - sudėtinga, sugebanti plėtotis termodinamikos 

sistema. Technologija yra ta priemonė, kuri padeda išgauti, kaupti, o vėliau ir 
vartoti visuomenės poreikiams energiją. Todėl kultūros raidos ir dinamikos proce- 
sus mokslininkas tiesiogiai siejo su kiekvieno žmogaus suvartojamu energijos kiekiu. 
Remdamasis šia teze jis suformulavo pagrindinį civilizacijos evoliucijos, vadi- 
namąjį White'o dėsnį. 

L. White as, kaip ir klasikinio evoliucionizmo šalininkai, pripažįsta biolo- 
ginės evoliucijos principo pritaikymo civilizacijos istorijos tyrinėjimams tiks- 
lingumą. Jo nuomone, civilizacijos istorijoje kaip ir biologinėje evoliucijoje kiek- 
viena raidos pakopa atsiranda ne savaime, o plėtojasi remdamasi aukštesnės 
pakopos laimėjimais. Šį požiūrį mokslininkas įvardijo pamatiniu civilizacijos 
istorijos procesų pažinimo principu. 

Nuolat savitai interpretuodamas klasikinio evoliucionizmo kūrėjų teori- 
jas, L. White as išryškino jose slypinčias vertingas idėjas ir įrodė daugelio joms 
metamų kaltinimų nepagrįstumą. Pavyzdžiui, istorinio partikuliarizmo, difu- 
zionizmo ir funkcionalizmo šalininkai pirmiausia kritikavo evoliucijos teorijų 
„vienalinijiškumą“ - esą vienos kylančios linijos civilizacijos teorija yra klaidin- 
ga ir nemoksliška. Iš tiesų L. Morganas teigė, kad kultūra visame pasaulyje plė- 
tojasi vienodais būdais dėl tokių pačių ją veikiančių galimybių, taip pat dėl vie- 
nalytės visų žmonių psichikos. Šios dvi svarbiausios L. Morgano ir apskritai 
klasikinio evoliucionizmo aksiomos teoriškai pagrindė izoliuotų kultūros re- 
gionų evoliucijos panašumus, kurie aiškinami kaip nepriklausomos analogiškos 
raidos, paklūstančios tiems patiems evoliucijos dėsniams, pasekmė. 

Polemizuodamas su evoliucionistais E Boasas teigė, kad vienalinijinės evo- 
liucijos teorijos iškreipia ir supaprastina tikrovėje sudėtingus civilizacijos rai- 
dos kelius. Iš tikrųjų civilizacijos istorijoje yra „daugybė įvairių susisiejančių ir 
išsiskiriančių linijų“ [Boas, 1904, Nr. 20, p. 522]. Cituodamas ir komentuodamas 
konkrečius H. Spencerio ir E. B. Tyloro tekstus, L. White'as atmetė šiuos E Boa- 
so kaltinimus ir pagrįstai teigė, kad minėtų evoliucionizmo klasikų veikaluose 
regėti daugialinijinės evoliucijos teorijos užuomazgos. 

Kita vertus, analizuodamas skirtingas evoliucijos formas, L. White'as at- 
kreipė dėmesį, jog esminio prieštaravimo tarp vienalinijinės ir daugialinijinės 
evoliucijos nėra, nes šios dvi vienalytės evoliucijos proceso sudėtinės dalys tik- 
rovėje papildo viena kitą: „Kultūra kaip ir žmogus gali būti traktuojama kaip 
kažkas vienalytis ir sudėtinis. Taip galime aprėpti visą žmonijos kultūrą apskri- 

tai. Pavyzdys - Morgano ir Tyloro pasiūlytos laukiniškumo, barbarybes ir civi- 
lizacijos pakopos. Galime taip pat tyrinėti kultūros raidos linijas skirtinguose 
pasaulio regionuose, sakykim, Naująjį pasaulį lyginti su Senuoju, arba nagri- 
nėti smulkesnius teritorinius laikinius vienetus, tarkim, žalvario amžiaus že- 
mės ūkio revoliucijos laikotarpio Egiptą, Mesopotamiją, Indiją ir Kiniją“ [Whi- 
te, 1959, p. 120]. 

Norėdami aiškiau suvokti neoevoliucijos teorijos esmę panagrinėkime jos 
vidinę polemiką. Kitas žymus neoevoliucionizmo šalininkas J. H. Stewardas, 
analizuodamas evoliucijos teorijas, jose išskyrė tris iš principo skirtingas kon- 
cepcijas: 1) tiesine, arba vienalinijinę, 2) universaliąją ir 3) daugialinijinę. Pirmos 
esmė - teiginys, kad visos visuomenės pereina vienodas raidos pakopas, antro- 
je yra patobulinta vienalinijinės evoliucijos schemos atmaina, tačiau ji daugiau 
siejasi su kultūra kaip visuma, o ne su atskiromis jos formomis, trečia mėgino 
istoriškai rekonstruoti konkrečius kultūros raidos modelius. Pastaroji remiasi 
teorine prielaida, jog konkretūs baziniai kultūros tipai civilizacijos istorijoje „gali 
reikštis vienodai identiškomis aplinkybėmis, tačiau tik nedaugelis konkrečių 
reiškinio aspektų išryškėja visose žmonijos grupėse reguliariu nuoseklumu“ 
[Steward, 1955, p. 4]. 

J. H. Stewardas, kritikuodamas vienalinijinės ir universaliosios evoliuci- 
jos modelius, daugialinijinės evoliucijos schemą laiko civilizacijos suformuotų 
kultūros formų pažinimo priemone ir tuo pamatu, kuriuo remiantis galima 
rekonstruoti žmonių kultūros evoliucijos istoriją. W. G. Childe'a ir L. White'ą 
J. H. Stewardas priskiria dviejų pirmųjų evoliucijos modelių šalininkams ir kal- 
tina juos evoliucijos procesų supaprastinimu: esą jei visos žmonijos istoriją 
sudarančios kultūros neevoliucionuoja nuosekliai pereidamos tas pačias istori- 
nės raidos pakopas, vadinasi, individualių konkrečių kultūrų bruožų universa- 
lieji evoliucijos dėsniai paaiškinti negali. 

J. H. Stewardo kritiką L. White'as laiko nenuoseklia dėl to, kad nesugeba 
aiškiai atskirti esmiškai skirtingų istorinių ir evoliucinių procesų, iš kurių pir- 
mieji konkretina, o antrieji apibendrina. Savo neoevoliucijos teorijoje L. White'as 
siekė išvengti linijinės ir daugialinijinės evoliucijos teorijų vienpusiškumo. Moks- 
lininkas teigė, kad panašumai ir skirtumai ne atmeta vienas kitą, o apima skirtingus 
to paties reiškinio bruožus. Vadinasi, civilizacijos raidos procesai, konkrečia iš- 
raiška būdami skirtingi, aukštesniame lygmenyje vienijasi. 

Atmesdamas naujausias lyginamuosiuose civilizaciju tyrimuose plintan- 
čias mozaikines, daugialinijinés evoliucijos, kultūros modelių, kultūrinio augi- 
mo konfigüraciju ir kitas teorijas, kuriose pasaulinės kultūros istorija suskyla į 
daugybę išsišakojančių civilizacijos evoliucijos kelių, L. White'as kaip ir klasiki- 
nio evoliucionizmo šalininkai iškėlė vienalyčio evoliucijos srauto idėją. Taigi 
žmonių giminė - vieninga visuma, turinti tik kiekybiniu, o ne kokybinių skirtu- 
mų. Ši civilizacinių ir mažesnės apimties valstybinių, etninių sociokultūrinių 
organizmų visuma vienija daugybę skirtingų kultūros tradicijų, kurias pagal 
kompleksinės kultūrologinės analizės principus nuosekliai galima atsekti nuo 
ištakų iki nūdienos. 

Remdamasis kultūros kaip specifinės reiškinių klasės, pasižyminčios sim- 
bolinėmis prasmėmis ir būdingos tik žmonių giminei, teorija L. White'as pir- 
masis anglosaksiškoje literatūroje nuosekliai grindė savarankiško integruojan- 
čio kultūros mokslo - kultūrologijos idėją. Jo programinis veikalas The Science of 
Culture („Kultūros mokslas“, 1949) tapo savotišku „kultūrologijos“ manifestu, 
tarp anglosaksiškos kultūros antropologijos ryškiai išsiskiriančiu įvairiapuse 
moksline argumentacija. Įtvirtindamas kultūrologijos mokslo statusą L. Whi- 
te'as pasuko tuo keliu, kurį Vokietijoje tiesė W. Ostwaldas, Prancūzijoje - E. Durk- 
heimo ir „Analų“ mokyklų teoretikai. 

Kultūrologijos mokslas, anot L. White'o, turi būti vertinamas ne tiek kon- 
krečių kultūros problemų gvildenimo lygiu ar teorinių konstrukcijų išbaigtumu, o pir- 
miausia vaidmeniu mokslų, tyrinėjančių kultūros reiškinį sistemoje ir sugebėjimu ap- 
rėpti savo specifinę kultūros problemų sritį. Siekdamas aiškiai apibrėžti kultūrolo- 
gijos objektą, struktūrą ir pagrindinių problemų tyrinėjimo lauką, jis aiškinosi 
jos santykius su giminiškais mokslais. Šią analizę pradėjo antropologija, kuri, 
išplėtusi savo tyrinėjimo objektą nuo kaukolių matavimo, keramikinių šukių 
ieškojimo iki psichoanalitinio civilizacijų pažinimo, jo nuomone, nepajėgia at- 
likti integruojančio kultūros mokslo funkcijos. „Socialinė antropologija dabar 
praktiškai neatskiriama nuo „sociologijos“. Kas gi tuomet mokslas apie kultū- 
rą, jei ne kultūrologija“ [...] Rasti naują žodį yra būtina ~ naujiems santykiams 
išryškinti, ir šis žodis bus kūrybiškas. Toks žodis, suprantama, „kultūrologija““ 
[White, 1949, p. 415]. 

Įtvirtindamas kultūrologijos mokslo statusą, jam būdingą visa apimantį 
požiūrį į kultūrą, L. White as toliau aiškinosi jos santykius su psichologija ir 

sociologija. Psichologijos požiūrio į kultūrą specifiškumą siejo su organizmo 
reakcijų į išorinius dirgiklius tyrinėjimu, o esmingiausias trūkumas — kad ne- 
sugeba aiškiai išskirti kultūros veiksnių iš visų kitų veiksnių. Sociologijos ribo- 
tuma lemia nepagrįstas kultūros ir socialinių aspektų suartinimas. Sociologija 
kultūrą tyrinėja tik kaip šalutinį socialinės sąveikos aspektą, nors tikrovėje vi- 
suomenė tėra kultūros funkcija [Ten pat, p. 128-129]. 

L. White'as neabejotinai yra vienas įvairiapusiškiausių ir konceptualiau- 
sių XX a. anglosaksiškųjų šalių kultūros ir civilizacijos teoretikų, palikusių ryš- 
kų pėdsaką civilizacijos idėjų sklaidoje. Į anglosaksiškųjų šalių literatūrą jis įvedė 
kultūrologijos mokslo terminą ir teoriškai pagrindė jo kaip visuminio integ- 
ruojančio kitų kultūros mokslų laimėjimus perspektyvumą ir svarbą. Jo uni- 
versalaus kultūros mokslo sistemingos kompleksinės kultūros analizės idėjos 
pasirodė besančios didžiai vaisingos. L. White'as taip pat įtvirtino simbolinę 
kultūros interpretaciją ir pritaikė ją civilizacijos evoliucijos dėsningumams ty- 
rinėti. Mokslininko mąstysena nedogmatiška. Jis - ne aklas klasikinio evoliu- 
cionizmo teorijų šalininkas. Kruopščiai analizuodamas evoliucionizmo klasikų 
tekstus, gindamas jų idėjas nuo perdėm vulgarių interpretacijų ir pritaikyda- 
mas nūdienos poreikiams mokslininkams sugebėjo ne tik po ilgos užmaršties 
atgaivinti evoliucionizmą moderniu neoevoliucionizmo pavidalu, tačiau ir pra- 
turtinti jį funkcionalizmo, E. Durkheimo, „Analų“ mokyklų idėjomis. Jis įrodi- 
nėjo, kad evoliucijos sąvoka nuo pažangos skiriasi tuo, kad ji nebūtinai žymi 
civilizacijos procesų raidą kultūros formų sudėtingėjimo kryptimi. L. White'o 
pastangomis JAV kultūros antropologijos tradicijoje pamažu įsitvirtino koncep- 
tuali kultūros ir civilizacijos analizė bei metodologinis pliuralizmas. 


360 


Heinrichas Wólfflinas 


Estetika, meno filosofija, menotyra 
Civilizacinis kontekstas H. Wėlfflino „bevardėje meno istorijoje“ 


Civilizacijos idėjų istorijoje gilų rėžį paliko svarbios kultūros universumo 
dalies meno tyrinėtojai. Jautrumas autentiškiems meno reiškiniams padėjo me- 
notyrininkams anksčiau nei kitų humanistikos sričių specialistams suvokti eu- 
rocentrinių nuostatų ribotumą, neeuropinių civilizacijų meno vertę, išryškinti 
pagrindines tarpcivilizacinių įtakų, įvairių meno stilių bei formų migracijos 
kryptis. Kita vertus, remdamiesi konkrečios menotyrinės medžiagos analize, 
meno tyrinėtojai pirmieji perprato išskirinę stiliaus svarbą civilizacijos raidai; 
tai, kad stilius visuomet atspindi gelminius kiekvienos konkrečios civilizacijos 
sluoksnius, formuoja jos genotipą, pagrindinių požymių rinkinį, charakterį, brė- 
žia ateities perspektyvas. Nuo konkrečių meno problemų tyrinėjimų universa- 
lių humanitarinių interesų menotyrininkai nuolatos pereidavo prie platesnių 
civilizacinių apibendrinimų. Išsakytų teiginių pagrįstumą patvirtina J. Burck- 
hardto, H. Wólfflino, A. Warburgo, J. Strzygowskio, E. Panofsky'o, J. Baltrušai- 


Estetika, meno filosofija, menotyra 


čio, A. Malraux, R. Wittkowerio ir daugelio kitų iškilių menotyrininkų veika- 
lai, kuriuose glaudžiai susipynė civilizacinė ir menotyrinė problematika. 

J. Burckhardto mokinys šveicaras Heinrichas Wólfflinas (1864-1945) neabe- 
jotinai yra vienas reikšmingiausių pirmosios XX a. pusės plačių civilizacinių in- 
teresų meno istorikų, kurio veikalai paliko ryškų pėdsaką civilizacijos ir menoty- 
ros idėjų istorijoje. 

H. Wėlfflinas gimė 1864 m. nedideliame Šveicarijos miestelyje Vinterthure 
klasikinės filologijos profesoriaus šeimoje. Jau nuo vaikystės Heinrichas pasižy- 
mėjo neeiliniais gabumais. Gavęs puikų humanitarinį išsilavinimą, jis įstojo į Ba- 
zelio universitetą, vėliau studijas tęsė Berlyno ir Miuncheno universitetuose. Jo 
dėstytojai buvo iškilūs mokslininkai civilizacijos ir meno istorikas J. Burckhard- 
tas, filosofai W. Dilthey'us, J. Volkeltas, F Paulsenas, E Jodlis, istorikas W. Riehlis. 
Pagrindinis būsimojo menotyrininko universitetinių studijų objektas buvo ne 
meno istorija, o filosofija. 

Įstojus į Bazelio universitetą, įvyko lemtingas Heinricho susitikimas su 
J. Burckhardtu. Sukrėstas profesoriaus paskaitų ir jose plėtojamų idėjų įtaigumo 
aštuoniolikmetis jaunuolis 1882 m. gruodžio 1 d. laiške tėvui išdėstė pirmąją sa- 
vo „gyvenimo programą“ (vok. Lebensplan), kurioje įtikinamai kalba apie „pasi- 
ryžimą atsidėti kultūros tyrinėjimams“. Jaunojo Wėlfflino įkvėpimo šaltinis — 
J. Burckhardto veikalas Architektur der Rennaissance in Italien („Renesanso archi- 
tektūra Italijoje“, 1860). Iš savo pirmojo mokytojo jaunuolis perėmė potraukį kul- 
tūrologinei problematikai, aukštą humanitarinę kultūrą, mokslinį skrupulingu- 
ma, ryžtą retrospektyviai tyrinėti architektūrą ir vaizduojamąją dailę, dėmesį italų 
renesansui, sugebėjimą orientuotis gausioje empirinėje medžiagoje, paversti ją 
keliais pamatiniais principais, kuriems tarnauja visos antraeilės detalės. 

J. Burckhardto veikalą Der Cicerone („Ciceronė“, 1853-1854) jis vertino kaip 
pirmą nuoseklios stilistinės analizės pavyzdį. Jame akivaizdžiai keliama stiliaus 
kategorijos reikšmė ir matyti meno istorijos kaip stilių raidos istorijos interpreta- 
cijos užuomazgos. Šios tendencijos vėliau plėtojamos H. Wėlfflino koncepcijoje, 
tačiau jo formalusis aprašomasis meno tyrinėjimo metodas aiškiai skiriasi nuo 
daug filosofiškesnės ir platesnės kultūrologinės orientacijos J. Burckhardto me- 
todologijos. 

Radikaliam H. Wolfflino posūkiui į meno istorijos problematiką didžiau- 
sią įtaką turėjo 1886 m. kelionė į Paryžių, Luvre patirti įspūdžiai, lankymasis 

Italijoje, Graikijoje (1887), stažuotė Archeologijos institute (1886-1887) ir pa- 
galiau 1889 m. atvykimas į Florenciją bei užsimezgusi draugystė su Romos būre- 
lio (C. Fiedleris, A. von Hildebrandas, H. von Marėes) nariais. 

Esminį H. Wolfflino metodologinės pozicijos skirtumą palyginti su Ro- 
mos būrelio pure visibilitė teorijos šalininkų nulemia nepasitikėjimas imanenti- 
ne meninių formų raidos koncepcija, išorinių veiksnių, civilizacinio konteksto 
ir istorizmo principo svarbos pabrėžimas. Jam būdingas įvairiapusiškesnis ir 
sistemingesnis požiūris į pamatines menotyros metodologijos problemas, ieš- 
kojimas jungties tarp empirijos ir teorijos, aprėpimas paskirų pozityvistinės, 
formaliosios, sociologinės ir lyginamosios metodologijos principų, nagrinėjant 
objektyvius „viršindividualius“ meno raidos dėsningumus, apibrėžiant istori- 
nius stilius ir jų nacionalinius tipus. Vienintelis patikimas kelias, leidžiantis iš- 
bristi iš metafizinėse spekuliacijose, aprašinėjimuose, empirinių faktų konsta- 
tavime ir sociologinėse interpretacijose paskendusios menotyros krizės, jo nuo- 
mone, nuodugni stiliaus, formalių meno kūrinio aspektų, jų meninės išraiškos 
priemonių analizė. Dėl to mokslininkas siekė įtvirtinti griežtai mokslinį meno 
kūrinio, kaip „objektyvaus fakto“, tyrimą, meno kūrinio analizę „apvalyti“ nuo 
J. Burckhardto „istoriografizmo“, H. Taine'o „gyvenimo aplinkos“, A. Rieglio 
„meninės valios“ (vok. Kunstwollen), W. Dilthey'aus „išraiškos“, T. Lippso „įsi- 
jautimo“ ir kitų abstrakcijų. Remdamasis pozityvizmo pradininko A. Comte'o 
„bevardės istorijos“ (pranc. histoire sans noms) idėja, jis nuolatos primena būti- 
numą konkrečiai tyrinėti meno kūrinius, formalias jų išraiškos priemones. 

Daugelis pamatinių jo menotyros sistemos principų tiesiogiai išsirutulio- 
jo iš ankstesnės civilizacijos istorijos, meno filosofijos ir menotyros tradicijų. Jis 
sulydė į vientisą sistemą G. Hegelio sampratą apie istorines meno raidos for- 
mas, H. Taine'o biologizmą, J. Burckhardto meninių stilių raidos koncepciją, 
C. Fiedlerio „grynojo regėjimo“ teoriją, A. von Hildebrando aiškinimą apie me- 
ninj suvokimą, paskirus J. Volkelto psichologinės estetikos ir T. Lippso empati- 
jos, įsijautimo (vok. Einfūklung) teorijos elementus. B. Croce, nuodugniai tyri- 
nėjęs H. Wólfflino teorijos ištakas, pagrįstai jį apibūdina kaip „eklektišką mąs- 
tytoja" [Croce, 1919, p. 255-261]. 

Mėgindamas sisteminti istorinius meno raidos dėsningumus, H. Wólfflinas 
rėmėsi universaliosiomis E Schellingo, G. Hegelio ir J. Burckhardto teorijomis. Iš 
E Schellingo ir E Nietzsche's jis perėmė potraukį dialektiškai mąstyti ir vartoti 

universitete, o po J. Burckhardto mirties 1893 m. perėmė jo vadovautą katedrą. 
Įsitraukęs į pedagoginį darbą, H. Wėlfflinas rašė nedaug, tačiau kiekviena jo 
knyga buvo ženklus įvykis. Būdamas maksimalistas jis ilgai brandino, kruopš- 
čiai argumentavo savo tezes, teorijas, stilistiškai tobulino tekstus, siekdamas 
klasikinio formos ir turinio grynumo. Daugiau nei per pusę amžiaus kūrybinio 
darbo parašė tokias knygas: Renaissance und Barock („Renesansas ir barokas“, 
1888), Die klassische Kunst („Klasikinis menas“, 1899), Die Kunst Albrecht Dürers 
(„Albrechto Dürerio menas“, 1905), Die kunstgeschichtliche Grundbegriffe (, Pa- 
matinés meno istorijos savokos", 1915), Das Erklüren von Kunstwerken (, Meno 
kūrinio aiškinimas“, 1921), Italien und das deusche Formgefühl („Italija ir vokiška- 
sis formos jausmas“, 1931), Gedanken zur Kunstgeschichte („Apmąstymai apie me- 

no istoriją“, 1941). Po autoriaus mirties išėjo dar viena - Kleine Schriften („Nedi- 
delės apimties rašiniai“, 1946). 

Kiekviena nauja knyga yra plėtojimas ir koregavimas to, ką mokslininkas 
tyrinėjo anksčiau. Jose atsispindi jo konceptualių nuostatų ir metodologinių me- 
no tyrinėjimo principų evoliucija. Atsižvelgdamas į kolegų pastabas, kritikų re- 
cenzijas, jis nuolatos tobulino savo teorijas, savajai menotyros koncepcijai siek- 
damas suteikti tvirtą metodologinį pagrindą. 

Praslinkus dvejiems metams po disertacijos gynimo, H. Wėlfflinas pa- 
skelbė pirmąjį jaunatviško įkvėpimo kupiną veikalą Renaissance und Barock 
(„Renesansas ir barokas“, 1888). Jame matyti stipri J. Burckhardto civilizacijos 
tyrinėjimų įtaka ir šioks toks suartėjimas su A. Rieglio idėjomis. Šis artimu- 
mas pastebimas reabilituojant baroką, kurį niekinamai vertino J. Winckelman- 
nas. Paneigdamas plačiai paplitusį požiūrį į baroką, kaip į renesanso archi- 
tektūros ir dailės išsigimimą, H. Wólfflinas plėtojo teoriją, kad savitas baroko 
stilius Italijos mene įgavo visiškai kitokią prasmę nei Šiaurės Europoje. Itališ- 
kasis barokas - lyg perėjimas nuo griežto klasikinio stiliaus į laisvą, tapybiš- 
ka, nuo išbaigto - į beformį stilių. 

Siekdamas aiškiau apibrėžti renesanso ir baroko stilių savitumą, H. Wôlffli- 
nas polemizavo su įtakingos sociologinės-kultūrinės-istorinės mokyklos šalinin- 
kais. „Ilgų amžių turinį jie sujungia perdėm bendromis sąvokomis, kurios turi 
sukurti visuomeninių ir asmeninių santykių, proto ar dvasios paveikslą. Dėl to 
netgi bendriausias paveikslas blyškus. Tačiau dar labiau sutrinka tas, kuris ieško 
gijų, siejančių bendriausius kultūrinius-istorinius faktus su stiliaus problemo- 
mis. Todėl sunku įsivaizduoti, kokie menininko fantazijos ir konkrečios epochos 
sąlygų tarpusavio santykiai. Koks ryšys tarp feodalizmo ir scholastikos? Kokius 
tiltus galima nutiesti tarp baroko ir jézuitizmo?" [Wôlfflin, 1913, p. 75]. 

Tyrinėdamas sudėtingas stilistinių formų mutacijas, vykstančias pereina- 
muoju metu nuo klasikinio renesansinio stiliaus į naują „laisvą, tapybišką ir 
beformį“, H. Wėlfflinas kartu parodė, kaip naujoji epochos dvasia ieško naujos 
saviraiškos formų, nustumiančių į antrą vietą renesansinę tobulos harmonijos 
sąvoką. Jis kaip ir A. Rieglis skirtingus epochos stilius pripažįsta vienodai reikš- 
mingus ir anksčiau menotyrininkų ignoruojamus „neklasikinius“ meno raidos 
periodus ragina tyrinėti atsižvelgiant į jų pasaulio „regėjimo formų“, dvasinių 
polėkių ir formalių stilistinių meninės išraiškos priemonių savitumą. Kiekvie- 

kuma. Ši nuostata ju autoriteto déka daré 
stiprų poveikį tolesnei Vakarų menotyros ir civilizacijos teorijos raidai, kurioje vis 
labiau ryškėjo tendencija į antrą vietą nustumti „perdėm kanonizuotus“ klasiki- 
nius meno stilius ir aukštinti anksčiau ignoruotus „neklasikinius“ meno raidos 
periodus, pasižyminčius meninių formų ir vizualinio suvokimo savitumu. 
XIX-XX a. sandūroje šios idėjos puikiai atspindėjo Vakarų Europos meno- 
tyroje vykstančius poslinkius. Stiprėjančios tradicinės kultūros krizės paveikti 
mokslininkai ėmė nagrinėti „neklasikinius“ ir „periferinius“ meno raidos eta- 
pus, sudėtingas įvairių kultūrų bei civilizacijų sąveikos problemas. Vis geriau 
suvokta, jog kiekviena civilizacija, kultūra, kokia ji bebūtų unikali, yra organiš- 
ka universalios pasaulinės kultūros dalis. Dėl palaipsniui atsisakyto tradicinio 
eurocentrizmo ir išankstinių akademinių nuostatų akivaizdžiai išsiplėtė moksli- 
nių tyrinėjimų skalė. Mokslininkai ne tik pradėjo nuosekliau nagrinėti užmirš- 
tus ir periferinius europinės meninės kultūros reiškinius, bet ir susidomėjo In- 
dijos, Kinijos, Japonijos, ikikolumbinės Amerikos, Afrikos ir Okeanijos menu. 
Vaizdinga literatūrine kalba parašytoje knygoje Die klassische Kunst („Kla- 
sikinis menas. Įvadas į italų renesanso tyrinėjimą“, 1899) H. Wolfflinas atsisakė 
tradicinio biografinio meno istorijos modelio ir perėjo prie lyginamosios ir for- 
maliosios metodologijos principų. Po J. Burckhardto veikalų - tai neabejotinai 
talentingiausia ir įvairiapusiškiausia italų renesanso dailei skirta studija: įžval- 

giai vertinamas menas, daug taiklių pastabų, subtili menotyrinė analizė. Neat- 
sitiktinai jos autorius iškart pateko į žymiausių to meto meno istorikų gretą. 

Remdamasis A. von Hildebrando metodologinémis nuostatomis, H. Wėlffli- 
nas atsiribojo nuo senojo istorinio metodo, kuris, jo nuomone, suponuoja su- 
paprastintą požiūrį į meno istoriją kaip į asmenybių, epochos sąlygų ar naciona- 
linių ypatumų istoriją. Toks požiūris į meno istoriją, jo įsitikinimu, atskleidžia 
tik neesminius išorinius meno raidos proceso dėsningumus. Mokslininkas su- 
prato empirinės ir aprašomosios meno analizės seklumą. Pripažindamas indivi- 
dualių ir epochų meno stilių pažinimo svarbą, jis pabrėžė būtinybę meno istori- 
jos tyrinėjimams pasitelkti kultūros istorijos ir meno filosofijos principus. 

Nors pagrindinis naujos H. Wėlfflino knygos tyrimo objektas yra činkve- 
Cento (it. Cinquecento — XVI a.) pirmojo ketvirčio, t. y. 1500-1525 m., Florencijoje 
ir Romoje suklestėjusio klasikinio stiliaus (Leonardo da Vinci, B. Michelangelo, 
Fra Bartolomeo, Andrea del Sarto, Raphaeli) dailė, tačiau jis aprėpė visą italų 
renesansą. Studijos pradžioje, glaustai apžvelgęs kupiną gaivios jaunatvės jė- 
gos, šviesos, žvalumo trečento (it. Trecento — XIV a.) dailę, jis ėmėsi spalvingo 
kvatročento (it. Quattrocento — XV a.) tyrinėjimo ir pagaliau rafinuotos alsuo- 
jančios psichologizmu ir tylia rimtimi klasikinės činkvečento dailės analizės. 

Pirmojoje knygos dalyje, kurioje analizuojama konkrečių dailininkų kūry- 
ba, dar ryškūs senosios meno istorijos sampratos pėdsakai. Tačiau šią knygą ver- 
tinant metodologijos požiūriu, bene svarbiausias jos pranašumas yra nuoseklus 
ir sistemiškas ne tik istorinio, bet pirmiausia lyginamojo ir formaliojo metodų 
taikymas. Siekdamas išryškinti klasikinio stiliaus savitumą menotyrininkas įvai- 
riais aspektais lygino jį su kvatročento daile, analizavo ne tik turininguosius, 
bet ir formalius stiliaus bruožus. Klasikinis stilius suvokiamas kaip visiškai lais- 
va italų tautos dvasios išraiška ir natūrali kvatročento dailės tradicijų tąsa. 

Metodologijos požiūriu įdomiausia yra antroji knygos dalis, kurioje siste- 
miškai tyrinėjamas klasikiniam menui būdingas naujas mąstymo stilius, kita 
grožio samprata ir nematyta meno forma, kuri palyginti su kvatročento daile 
yra vientisesnė, rafinuotesnė, geriau panaudoja erdvės, jautrios linijos, šviesos 
ir tamsos, modeliavimo, harmoningos kompozicijos teikiamas galimybes. Kla- 
sikinis menas gvidenamas kartu su naujais XVI a. pradžioje atsiradusiais kul- 
tūros sudėtingėjimo, jos aristokratiškėjimo poslinkiais, humanistiniais idealais, 
nuo kurių priklauso naujas požiūris į laisvėjantį žmogų, jo elgesį, savo vertės 

suvokima. Todél klasikiniame stiliuje nyksta kvatrocento dailés paprastumas, 
naivokas pasakojamojo prado vyravimas. Vaizduojamu personažų gestuose, 
išvaizdoje matyti laipsniškas perėjimas nuo miestiečio kultūros į rafinuota, aris- 
tokratijos rūmuose puoselėjamą artistišką kultūrą. Kvatročento dailėje vyra- 
vusius liaudiškus elementus, spalvingus ir ryškius aksesuarus, architektūros 
detales klasikiniame mene išstūmė idealizacijos kupinas dvasingas stilius, ku- 
ris Leonardo da Vinci, B. Michelangelo, Raphaelio kūriniuose atsispindi psi- 
chologine dvasios būsena, grakščiais judesiais, išvaizda. 

Klasikinio meno stiliaus esmė — nauja grožio samprata, pagrįstas tobulai 
harmoningo žmogaus kūno aukštinimas, jį idealizuojant, spalvos santūresnės, 
sodresnės, paveiksluose efektingai panaudojama emocinio erdvės poveikio ga- 
lia. Didėjanti dvasinio prado reikšmė svarbesnį padarė portreto žanrą - jis tapo 
psichologiškesnis. Tapybinėse kompozicijose ypatingas dėmesys skiriamas žmo- 
nių figūroms, žavinčiomis grakščių judesių, gestų plastiškumu, jautriu linijiniu 
piešiniu. Naujas žmogaus vertės ir grožio suvokimas keičia jų požiūrį į antikos 
dailę, padeda ją suvokti ne fantastiškai, o daug autentiškiau, kokia ji buvo. 

Kitas reikšmingas klasikinio meno stiliaus bruožas — naujas vaizdavimo 
būdas, kuris siejosi su didėjančia emocionalios linijos svarba. Linija tapo išskir- 
tinė meninė išraiškos priemonė vaizduojant žmonių figūras ir atskleidžiant jų 
santykius su supančia erdve. 

Glaustai apžvelgęs stilistinius klasikinio meno bruožus, H. Wėlfflinas ėmėsi 
platesnių kultūrologinių apibendrinimų. Jis polemizuoja su plačiai paplitusiu 
požiūriu į meno istoriją kaip į „gyvenimo išraišką“ (H. Taine'as), kuris kiekvie- 
na meno stilių laikė vyraujančios to meto nuostatos išraiška. Toks požiūris, me- 
notyrininko nuomone, padeda pažinti tik bendrą meno kūrinio turinį, todėl, 
norint žengti toliau, būtini formalieji aspektai, kuriems nebūdinga išraiška, bet 
būdingi grynai optinio pobūdžio formalūs raidos procesai. Būtent formaliais 
meninės išraiškos aspektais remiasi klasikinis italų renesanso menas. Taigi kny- 
goje „Klasikinis menas“ H. Wėlfflinas pirmą kartą klasikinio italų renesanso 
stiliaus tyrinėjimuose teoriškai pagrindė ir praktiškai pritaikė formaliosios me- 
todologijos principus. 

1901 m. išgarsėjęs menotyrininkas buvo pakviestas į Berlyno universitetą, 
kur ėjo prestižiškiausios Vidurio Europoje Meno istorijos katedros profesoriaus 
pareigas. H. Grimmas rekomendavo šioje katedroje jį pakeitusiam H. Wėlffli- 

nui savo moksliniuose tyrinėjimuose „negaišti laiko niekam, išskyrus ryškiau- 
sias asmenybes, kadangi tai bus tuščiai prarastas laikas“ [Wólfflin,1982, p. 72]. 
Šiame dvasinės evoliucijos etape akivaizdžiai plėtėsi menotyrinių ir civilizaci- 
nių interesų ratas, susidomėjimas germaniškų tautų meno tradicijomis. Anks- 
čiau, paskatintas J. Burckhardto tyrinėjimų, išimtinai gvildeno klasikinį italų 
meną. Tačiau 1903 m. kelionės po Italiją metu H. Wólfflinas vis aiškiau ėmė 
suvokti savo nacionalinės kultūros tradicijų pažinimo būtinybę ir menotyrinių 
interesų nutolimą nuo italų tradicijos. Dienoraštyje jis taikliai pažymėjo, jog 
kartais verta vykti į užsienį, kad pajustum meilę savajai tėvynei. Dienoraštyje 
1903 m. gruodžio mėnesį užsiminta apie norą tyrinėti A. Dūrerio kūrybą, „ska- 
tinusią italų ir vokiečių dailės tradicijų konfliktą“. 

H. Wėlfflinas netrukus pradėjo tyrinėti A. Dūrerio ir Šiaurės renesanso 
meistrų kūrybą. Rezultatas - 1905 m. pasirodžiusi knyga Die Kunst Albrecht 
Dürers („Albrechto Dūrerio menas“). Siekdamas išryškinti jo kūrybos specifiš- 
kumą, plačiai rėmėsi lyginamosios analizės principais, tyrinėjo vokiečių rene- 
sanso dailės kontekstą, gilinosi į savitus Šiaurės renesanso bruožus. Nors kny- 

ga turėjo pasisekimą ir buvo greit išparduota, tačiau kritikų dėmesio nesusi- 
laukė. Praslinkus dešimtmečiui po jos pasirodymo, autorius dienoraštyje liūd- 
nai užsiminė, kad „dešimt metų nėra jokios reakcijos“. 

Nepaisydamas daug energijos reikalaujančio pedagoginio darbo, H. Wėlf- 
flinas atkakliai dirbo, sistemino ir konceptualizavo savo idėjas, siekdamas su- 
kurti griežtais mokslinės analizės principais paremtą menotyros teoriją. De- 
šimt metų rengtas ir 1915 m. paskelbtas jo opus magnum — „Pamatinės meno 
istorijos sąvokos“ mokslininkui atnešė pasaulinę šlovę ir pripažinimą. Tai ne- 
abejotinai konceptualiausia ir brandžiausia jo knyga, savotiška ankstesnių ty- 
rinėjimų sintezė, išsiskirianti sistemiškai išplėtota metodologija. Apibrėžda- 
mas šios knygos tikslus, įvade H. Wólfflinas aiškina, kad joje tyrinėjama „vi- 
dinė, kitais žodžiais tariant, natūrali meno istorija, o ne menininkų istorijos 
problemos“. 

Sistemingai gvildendamas pamatines metodologines menotyros proble- 
mas, H. Wėlfflinas galėjo remtis skirtingomis metodologinėmis prieigomis: se- 
nuoju vazariškuoju modeliu, kuriame meno esmės pažinimas sietas su hero- 
jiška menininko figūra, J. Winckelmanno, meno istoriją įvardijančiu meno sti- 
lių istorija, H. Taine'o biologinės raidos modeliu, papildytu aplinkos ir sociali- 
nių veiksnių įtakos teorija, individualistine J. Burckhardto koncepcija, gvilde- 
nančia meno istorijos procesus, susijusius su civilizacijos veiksniais, jai artima 
C. Schnaase'o, meno istoriją siejančia su civilizacijos pokyčiais, A. Gėllerio sam- 
prata, teigiančia, kad menas plėtojasi ir keičiasi pagal organinio augimo bei su- 
dėtingėjimo dėsnius, A. Rieglio, meno stilių raidą Kunstwollen („meno valia“, 
„meno siela“) aiškinančia impulsų poveikiu, ir pagaliau Romos būrelio šalinin- 
kų plėtojama nuoseklios meno regėjimo formų kaitos teorija. 

Perėmęs kaip pagrindą formaliąją Romos būrelio teoriją, H. Wólfflinas iš- 
plėtojo įspūdingą pasaulinių stilių raidos ir meno kūrinių interpretacijos siste- 
mą, apimančią civilizacines, empirinės, pozityvistinės, lyginamosios, sociolo- 
ginės, psichologinės ir hermeneutinės metodologijos aspektus. Lyginamuoju 
metodu jis tyrė klasikinį ir barokinį stilius, aiškinosi jų kaitos ypatumus Šiaurės 
ir Pietų renesanso sąjūdžiuose, specifinės raiškos formas tapyboje, skulptūroje 
ir architektūroje. Dualistinėje klasikinio renesanso ir spontaniškojo baroko prieš- 
priešoje matyti F Nietzsche's veikaluose išplėtotos apoloniškojo ir dionisiškojo 
pradų dialektikos įtaka. Remdamasis šiomis opozicijomis, H. Wôlfflinas kon- 

struoja ciklinės meno istorijos viziją, kurioje klasikinį meno raidos tarpsnį kei- 
čia barokinis, o pastarąjį vėl klasikinis. 

„Žodis klasikinis, — aiškino jis, — čia neturi vertinamojo atspalvio, nes ir ba- 
rokas turi savo klasikinį periodą. Barokas arba, tarkim, šiuolaikinis menas yra nei 
klasikinio meno nuosmukis, nei jo tobulėjimas, jis - apskritai kitas menas. Pasta- 
rųjų keturių penkių šimtmečių Vakarų meno raidos negalima grafiškai pavaiz- 
duoti paprasta lenkta linija, kuri kildama pasiekia aukščiausią raidos tašką ir vė- 
liau leidžiasi; ji turi du aukščiausius pakilimo taškus“ [Wėlfflin, 1994, p. 22]. Va- 
dinasi, H. Wėlfflinas kaip ir A. Rieglis atsisakė tradicinės kylančios linija meno 
raidos koncepcijos ir formavo naują civilizacijos tyrinėjimams itin svarbią meto- 
dologinę nuostatą, leidžiančią peržiūrėti tuos Vakarų civilizacijos ir meno raidos 
etapus, kurie akademiniame moksle buvo interpretuojami kaip „regresas“ ar lai- 
kinas nukrypimas nuo pagrindinių meno raidos kelių. 

„Pamatinėse meno istorijos sąvokose“ meno raidos procesas apibūdinamas 
kaip laipsniškas atsiribojimas nuo materialaus juslinio suvokimo grynai optinio 

suvokimo labui. Mégindamas atskleisti vidine meno raida, H. Wólfflinas susidü- 
ré su dilema: ar stilių raidos esmėje slypi vidiniai veiksniai; ar šią raidą reikia 
vertinti kaip tam tikrų suvokimo formų pasekmę, o gal stilių raidos priežasčių 
reikia ieškoti išoriniuose veiksniuose, skatinančiuose jų raidą. Taigi pagrindinis 
H. Wėlfflino analizės objektas yra stiliaus kategorija, kurią interpretuojant taip 
pat ryškūs formalieji momentai. Tai rodo ir knygos paantraštė: „Stilių raidos pro- 
blema naujajame mene“. 

Amžių sandūroje susidomėjimą meno stiliais skatino vis sudėtingesnis me- 
no procesas, kurio sodrumas ir prieštaringumas įgavo anksčiau neregėtą mastą. 
Kaleidoskopinė stilių kaita, meninės formos problemų aktualėjimas, išryškėjęs 
atsirandančiame moderniajame mene, turėjo įtaką ir teorinės menotyros raidai. 
Itin išplito stiliaus kategorija, todėl atsirado daugybė jos interpretacijų. Kategori- 
ja yra svarbiausia naujojo visuotinio meno mokslo (vok. Allgemeine Kunstwissen- 
schaft) sąvoka. Stilius vis dažniau tapatinamas su meno sąvoka, o meno istorija — 
su stilių kaitos istorija. Šie poslinkiai nulėmė ir meno mokslo pobūdį. Meno isto- 
rija pamažu transformavosi į meno istorijos filosofiją, kurioje daugiausia dėmesio 
kreipta į meno stilių genezės ir raidos dėsningumus, vidinius mechanizmus, va- 
romasias jėgas, vidinius ir išorinius stilių raidos determinantus, atskirų meno 
raidos etapų stilistinį savitumą ir ryšius tarp meno stilių bei kitų kultūros sričių. 

Daugelio žymiausių šio meto civilizacijos bei meno teoretikų veikaluose ap- 
tinkame atotrūkį tarp jų teorinių konstrukcijų ir realios meno praktikos. Teorinė 
mintis dažniausiai klaidžiojo tolimoje praeityje, mėgindama pažinti „užmirštuo- 
sius“ civilizacijos ir meno raidos laikotarpius. Susižavėjimas formos dalykais, iš- 
ryškėjęs moderniajame Vakarų Europos mene, perėjo ir į meno mokslą, kur me- 
no stilių kaita vis dažniau aiškinta formaliai - kaip vienų meninių formų pakeiti- 
mas kitomis. 

,Pamatinése meno istorijos savokose" meno istorija — taip pat pirmiausia 
meno stilių raidos istorija, o stiliaus sąvokos - pamatinės meno istorijos sąvokos. 
Savo metodologinę poziciją H. Wolfflinas iš principo atribojo nuo tradicinių biog- 
rafinių, archeologinių ir filologinių meno istorijos tyrinėjimų. Jam nebūdingas 
paprastas atskirų meno istorijos faktų surašymas, inventorizacija ar kompiliaci- 
ja. Jis kūrė objektyvų sistemingą menotyros mokslą, besiremiantį pozityviais fak- 
tais, griežta metodologija ir tų formaliųjų stilistinių meno elementų analize, ku- 
rie nulemia konkrečias meno būties formas bei jo istorinės raidos dėsningumus. 

H. Wôlfflinas kaip ir A. Rieglis plėtojo G. Hegelio epochiniu meno raidos 
stilių koncepciją, papildydamas ją biologizmo, psichologizmo, pozityvizmo ir 
formalizmo elementais. Šveicarų menotyrininko teorijoje nauja yra tai, kad jis 
atsisako požiūrio į asmenybę, kaip į varomąją meno istorijos jėgą. Teoretikas 
sakė, jog „niekuomet nerašys apie asmenybes, o tik apie faktus“. Iš meno istori- 
jos eliminuodamas tradicinę genijaus teoriją, jis ryžtingai atsisakė savo mokyto- 
jo J. Burckhardto ir E Nietzsche's individualizmo, kurie civilizacijos ir meno is- 
toriją pirmiausia laikė didžių asmenybių istorija. Todėl H. Wėlfflino meno istori- 
jos koncepcija transformavosi į impersonaline meno stilių istoriją, arba iš A. Com- 
te'o veikalų perimtą vadinamąją bevardę istoriją. Šitaip nuasmenindamas me- 
no istoriją ir apsiribodamas griežta stilistine analize, jis tikėjosi atmesti neesmi- 
nes detales, suvokti vidinius stilių tapsmo ir sklaidos mechanizmus, išryškinti 
impersonalinį meno sluoksnį ir kartu pakylėti menotyrą į aukštesnį teorinį lygį. 

Stiliu H. Wėlfflinas laiko ne tik formaliuoju, bet ir turininguoju veiksniu, 
turinčiu konkrečios epochos, geografinės aplinkos, nacionalinės kultūros, in- 
dividualaus menininko temperamento ir kitų bruožų. Tačiau turininguosius 
veiksnius jis laiko pagalbiniais. Jo nuomone, svarbiausia meninių formų ir sti- 
lių varomoji jėga yra tam tikros „meninio regėjimo formos“, arba „optinės sche- 
mos“. Tai aiški C. Fiedlerio idėjų įtaka. Kiekvienas menininkas, pasak H. Wôlffli- 
no, skirtingai regi pasaulį ir plastinis būtent šio konkretaus „regėjimo“ įprasmi- 
nimas sudaro meno kūrinio esmę. Tačiau pats meno kūrinys yra nevienalytis. 
Jis tarsi susideda iš dviejų skirtingų dalių: išorinės ir vidinės. 

Išorinė forma savo ruožtu apima du artimai susijusius sluoksnius. Pirma- 
sis - „materiali, pamėgdžiojamoji pusė“, susidedanti iš medžiagos ir technikos, 
o antrasis - idėja, tema, menininko pasaulėžiūra, t. y. visa, kas dažniausiai va- 
dinama turiningąja puse. Pastaroji meno kūrinio pusė, H. Wėlfflino manymu, 
gali būti visiškai skirtinga. Problema ta, kad meniniame suvokime atsiskleidžia 
skirtingos „optinės sienos“, kurios „išreiškia giliąją meninio kūrinio esmę“. Va- 
dinasi, po išoriniu meno kūrinio sluoksniu mokslininkas aptiko kitą - vidinį - 
meninio regėjimo sluoksnį, kuris, įprasmindamas giliąją meninio kūrinio es- 
mę, meno raidai yra svarbiausias. 

Nuodugniai išgvildenęs kompozicines ir erdvines klasikinio meno struk- 
tūras, H. Wólfflinas teigė, jog galima skirti penkias pagrindines meninio pasau- 
lio regėjimo, kuris evoliucionuoja, poras: 1) nuo linijinio pasaulio suvokimo — 

prie tapybiško; 2) nuo plokštuminio - prie 


giluminio; 3) nuo už- daros - prie atviros 
formos; 4) nuo dau- gybės - į vientisumą; 
5) nuo tektoniško - į atektonišką. Mąsty- 
tojas suprato, kad šios „pamatinės są- 
vokos“ ir jo siūlomi meno tyrinėjimo 
principai nėra uni- versalūs, nes juos 
taikyti tik Vakarų Eu- 


odo ir tik vaizduoja- 


efektyviai galima pri- 
ropos klasikinio peri- 


mosios dailės anali- zei, bet negalima pa- 


žinti Rytų, Egipto, Bi- zantijos bei moder- 
niojo meno raidos dėsningumų. Todėl 
„pamatines sąvokas“ jis laikė tik pagalbine 
darbine schema, pa- dedančia pažinti me- 
T BH e Conradas Fiedleris E : 
niniu stiliu raidos désningumus. Siose 


penkiose sąvokų porose jis taip pat skiria du skirtingus sluoksnius: mėgdžioja- 
mąjį ir dekoratyvųjį. Pastarasis yra pagrindinis meninio suvokimo objektas, nes 
bet koks meno kontempliacijos, t. y. jo pažinimo, procesas pirmiausia susijęs su 
tam tikrų dekoratyvinių schemų, arba struktūrų, suvokimu. Regimieji reiški- 
niai, jo nuomone, visuomet sudaro tam tikras vizualinės formas. 

Plėtodamas savo pirmtakų ir amžininkų idėjas, jis siekė nustatyti vidinius 
meninių stilių formavimosi mechanizmus, skatinančius meno raidą. Jis daug nuo- 
sekliau už savo amžininkus grindė imanentinės meno raidos principus. C. Fied- 
lerio ir A. von Hildebrando veikaluose sklandus vidinės meno raidos procesas 
netikėtai nutrūksta dekadanso periodais dėl „atsitiktinės“ išorinių veiksnių in- 
vazijos. Tik praslinkus tam tikram periodui, filosofijos ar meno teorijos impulsai 
gali atgaivinti šį procesą. H. Wėlfflinas taip pat manė, kad išorinių veiksnių įsi- 
veržimas gali turėti didžiulį poveikį meno raidai. Tačiau (ne kaip C. Fiedleris ir 
A. von Hildebrandas) jis kaip ir A. Rieglis įvedė labai svarbų „istorinės būtiny- 
bės“ veiksnį, t. y. E Schellingo ir G. Hegelio istorizmo principą, visapusiškai iš- 
plėtotą jų epochos meno raidos stilių koncepcijoje. Tarsi kartodamas vokiečių 
klasikinio idealizmo meno filosofijos korifėjų mintis, H. Wėlfflinas teigė: „Visi 
istoriniai reiškiniai paklūsta nuolatinei kaitai“. Šis nuoseklus istorizmo elemen- 
tas jo meno istorijos filosofiją padarė ypač reikšmingą ir įtaigią. Dėl istorizmo 

principo H. Wólfflino koncepcija panaikino anksčiau neišsprendžiamą klausimą 
apie „atsitiktinį“ išorinių veiksnių įsibrovimą į istorinės meno raidos procesą. Pa- 
gal mokslininko nubrėžtą istorinės meno raidos schemą, kai tik vienam stiliui 
būdinga meninių formų regėjimo visuma pasiekia kulminacinį raidos tašką, vei- 
kiama savo vidinių stilių sklaidos dėsningumų, ji pradeda krypti kita, neretai 
netgi priešinga kryptimi. Taigi pats meno raidos procesas pagrindinius impulsus 
gauna esa grynai viduje. 

Pirmaisiais metais po „Pamatinių meno istorijos sąvokų“ pasirodymo joje iš- 
dėstytus teiginius H. Wėlfflinas laikė galutine ir nekintama tiesa. Tačiau kritinės 
recenzijos ir įsiplieskusios diskusijos dėl šios knygos minčių vertė mokslininką 
įsitraukti į polemiką, tikslinti savo tezes. Ketvirtį amžiaus menotyrininkas toliau 
plėtojo joje iškeltus teiginius ir teorijas, atkakliai gynė savo požiūrį, rašė paneigi- 
mus knygos kritikams. Visa tai rodo, kad ir nepaprastai sunku kalbos priemonė- 
mis absoliučiai tiksliai ir įvairiapusiškai apibūdinti specifinius konkrečių meno is- 
torijos etapų, epochų, asmenybių stilistinius bruožus, bylojo apie sąvokų netikslu- 
mą, kalbos skurdumą, jos nepajėgumą autentiškai perteikti regimas formas, pojū- 
čius, stilių atspalvius. Po Pirmojo pasaulinio karo H. Wólfflino apologetikos ir po- 
lemikos tonas keitėsi. Jis jau nebevertino knygoje išsakytų idėjų comme une veritė 
éternelle (kaip amžinos ir nekintamos tiesos) ir pripažino, kad šiuos teiginius bei 
teorijas galima pritaikyti tik gan ribotam Vakarų klasikinės dailės raidos etapui. 

1921 m. jis paskelbė glaustą tekstą Das Erklären von Kunstwerken („Meno kū- 
rinio aiškinimas“), kuris, nors glaustas, yra vienas konceptualiausių ir metodolo- 
giškai nuosekliausių jo veikalų. Jame toliau plėtojama ir tikslinama lyginamoji 
ankstesnėmis studijomis pradėta vaizduojamųjų menų ir poetinės kalbos meni- 
nės išraiškos priemonių analizė. Apribodamas formalistinės metodologijos am- 
bicijas, jis prabilo apie sudėtingas problemas, nagrinėjant izoliuotus meno kūri- 
nius. Čia vien formaliosios metodologijos teikiamų galimybių jau nepakanka, 
todėl jo autentiškam suvokimui „būtinas konteksto ir civilizacinio dvasinio kli- 
mato pažinimas“ [Wėlfflin, 1946, p. 167]. 

Menas šioje knygoje apibūdinamas kaip išraiška, o meno istorija - kaip dva- 
sios istorija. Todėl menininko asmenybės pažinimas virsta jo kūrinių pažinimo 
raktu, o pamatinių civilizacijos bruožų ir mąstymo kategorijų suvokimas yra pa- 
tikimas meno stiliaus savitumų pažinimo būdas. Tai H. Taine'o sociologinės me- 
todologijos poveikio ženklas. 

Iš XX a. pabaigoje įgytos istorinės patirties perspektyvos vertindami pama- 
tines civilizacines H. Wólfflino „bevardės meno istorijos“ idėjas, galime teigti, kad, 
nepaisant esminių menotyros poslinkių, naujų metodologinių instrumentų, pe- 
riodiškai pasigirstančių kaltinimų dėl mokslininko teorijos „tradiciškumo“, per- 
dėto „eurocentrizmo“, daugelis jo veikalų ir juose plėtojamų idėjų laiko bandy- 
mus išlaikė. Mąstytojas pagrįstai ir šiandien yra vertinamas kaip vienas subti- 
liausių ir iškiliausių civilizacinės pakraipos Vakarų menotyros tradicijos klasikų. 

H. Wólfflino „bevardės meno istorijos“ koncepcija susiformavo kaip atsa- 
kas į aprašomosios ir akademinės menotyros eklektiškumą bei metodologinį be- 
jėgiškumą. Joje išryškėjo radikalus menotyrinės minties posūkis nuo senosios 
„didžiųjų menininkų“ istorijos koncepcijos prie solidžiais meno filosofijos prin- 
cipais pagrįstos impersonalinės meno stilių istorijos. H. Wôlfflino ir A. Rieglio 
veikalai tarsi baigė klasikinį stilių teorijos sklaidos etapą ir atvėrė naują, kuriame 
jau nuosekliai mėginta atskleisti vidinius stilių formavimosi mechanizmus, su- 
voktas aktyvus stiliaus vaidmuo civilizacijos ciklų kaitos sistemoje. Šie moksli- 
ninkai pirmą kartą įrodė meno stiliaus dvilypumą, kuris pirmiausia reiškiasi kaip 
tam tikrų formalių struktūrų visuma. Kita vertus, jis funkcionuoja kaip svarbus ci- 
vilizacinis ir istorinis reiškinys, apimantis svarbiausius meno procesus bei kreipiantis 
juos konkrečia kryptimi. Svarbiausias stiliaus bruožas čia yra ne J. Winckelmanno 
ir J. Burckhardto įvardijamas stiliaus požymių „vientisumas“, atsirandantis dėl 
atskirų stilistinių požymių integracijos į sąlygiškai savarankišką sistema, o „struk- 
tūrinė formų vienybė“. 

Akivaizdu, kad H. Wólfflino formalizmas nėra nuoseklus, jis papildytas dau- 
gybe išlygų, tikslinimų, teorijų, kurios neretai atrodo dirbtinės. Čia regimos pro- 
peršos tarp taiklių pastebėjimų ir iš civilizacijos studijų, estetikos, meno filosofi- 
jos, suvokimo psichologijos perimtų apriorinių schemų. Mokslininko išskirtos 
pamatinės meno istorijos sąvokų poros negali pretenduoti į universalų meno 
pažinimą, o tinka tik ribotam Vakarų meno istorijos tarpsniui pažinti. H. Wólffli- 
no įžvalgumas ir menotyrinio talento galia atsiskleidžia ne tiek jo rūpestingai 
išplėtotose teorinėse schemose, kiek pirmiausia subtilioje konkrečių meno kūri- 
nių lyginamojoje ir formalioje analizėje. Daugelis jo vertinimų bei pastebėjimų 
buvo visuotinai pripažinti ir tapo neatsiejama šiuolaikinės civilizacijos teorijos 
bei menotyros dalimi. 

Vokiečių mokslininkas Aby Warburgas (1866-1929) yra legendinis ir kartu 
mūsų šalyje beveik nežinomas meno istorikas, išskirtinį dėmesį teikęs civili- 
zacinei problematikai. Tarp didžiųjų meno istorikų jis - kiek neįprasta, netgi, 
sakyčiau, marginalinė asmenybė; jo vardas pirmiausia siejasi su ikonologiniu 
metodu, unikalia biblioteka ir mokslinio tyrimo institutu. A. Warburgas - no- 
vatorius, sukūręs aktualius kompleksinės komparatyvistinės metodologijos 
ir tekstinės dokumentacijos principus, padedančius tirti meno kūrinius ne 
tik civilizaciniu, lyginamuoju, formaliu, sociologiniu, estetiniu aspektais, bet 
ir jų prasmės bei funkcijos atžvilgiu. Šis meno fenomenų analizės daugiaas- 
pektiškumas, interdisciplininės nuostatos paaiškina, kodėl šį mokslininką vieni 
meno istorijos idėjų ir metodų tyrinėtojai priskiria ikonologinės (E. Gombri- 
chas, J. Bialostockis, G. Bazinas), kiti - socialinės meno istorijos tradicijai 
(E. Pinto), treti - kultūrologinės (E. Cassireris), ketvirti - komparatyvistinės 

(J.-L. Chalumeau) ir pan. Visa tai rasime jo veikaluose ir po mirties paskelb- 
tuose tekstuose. 

Palyginti su müsu meto Ziniomis ir patirtimi, A. Warburgas yra vienas 
svarbiausių pasibaigusio šimtmečio kultūros ir meno istorikų, iškėlusių daug 
naujų idėjų bei sukūrusių metodologinių prieigų, kurios kaip reikiant išsi- 
skleidė praslinkus daug dešimtmečių po jo mirties. Mokslininko nubrėžtos 
ikonologinė, kultūrinė-filosofinė ir komparatyvistinė meno tyrinėjimo pro- 
gramos ypač išpopuliarėjo antrojoje XX a. pusėje. Kaip taikliai pažymi M. War- 
nke, „Formalioji H. Wėlfflino analizė yra būdinga pirmajai šio amžiaus pusei, 
o A. Warburgo įtaka pasaulyje prasideda tik antrojoje pusėje“ [Warnke, 1994, 
Nr. 2, p. 123]. Nelabai pritampantį prie akademinės Vakarų civilizacijos ir me- 
notyros istorijos bei ilgą laiką jos ignoruojamą A. Warburgą į Vakarų meno- 
tyrą tik antrojoje XX a. pusėje tvirtai įtraukė talentingi jo mokiniai ir sekėjai 
(E. Panofsky, E. Gombrichas, E. Cassireris, E Saxlis, E. Windas, R. Wittkowe- 
ris, Ch. de Tolnay, M. Schapiro ir kiti). Jie ne tik įtvirtino vieną galingiausių 
Vakarų menotyros tradicijų, bet ir, praslinkus daugeliui dešimtmečių, priver- 
tė naujai pažvelgti į tuo laiku nesuprasto ir neįvertinto mokslininko kūrybinį 
palikimą. 

A. Warburgas labai atsakingai vertino darbą su autentiškais šaltiniais. Me- 
no kūrinys pirmiausia jam buvo civilizacijos istorijos dokumentas, kurį galima 
autentiškai suvokti tik atkūrus konkrečią socialinę ir kultūrinę terpę psicholo- 
ginės intencijos ir interpretacijos būdu. Mokslininkas parašė nedaug; antikos, 
viduramžių ir renesanso meno istorijai, kosmologinėms ir mitologinėms siste- 
moms skirtų nedidelės apimties veikalų, kurie savo struktūra primena paskai- 
tas su komentarais. Iš jų svarbiausi: disertacija Sandro Botticellis „Geburt der Ve- 
nus" und „Frūkling“. Eine Untersuchung über die Vorstellungen von der Antike in 
der italienischen Frührenaissance („Sandro Botticelli „Veneros gimimas“ ir „Pava- 
saris“. Antikos koncepcijų tyrinėjimas ankstyvajame italų renesanse“, 1893), 
Bidniskunst und florentinisches Būrgertum. Domenico Ghirlandaio in Santa Trinita 
(„Portreto menas ir Florencijos buržuazija. Domenico Ghirlandaio Santa Trini- 
ta bažnyčioje“, 1902), Dürer und die italienische Antike (,Düreris ir itališkoji anti- 
ka“, 1903), Italienische Kunst und internationale Astrologie in Palazzo Schifanoia zu 
Ferrara („Italų menas ir tarptautinė astrologija Feraros Palazzo Schifanoia", 
1912-1922), Heidnisch-antike Weissagung in Wort und Bild zu Luthers Zeiten („An- 

tikinės-pagoniškos pranašystės Lutherio epochos tekstuose ir vaizdiniuose“, 
1919). Daugelis pamatinių A. Warburgo idėjų išsakyta smulkiose publikacijo- 
se, ypač dienoraščiuose ir užrašuose. Jo rašytinį palikimą sudaro du po mirties 
1932 m. Leipcige paskelbti tomai Gesammelte Schriften („Raštų rinkinys“). 

A. Warburgas gimė 1866 m. turtingoje žydų bankininkų šeimoje, kuri Ham- 
burge įsikūrė dar XVII a. Jo tėvas Moritzas Warburgas turėjo penkis sūnus ir 
valdė klestintį banką bei prekybos sandorių firmą. Nuo vaikystės Aby pasižy- 
mėjo unikalia intuicija, buvo imlus humanitariniams mokslams ir nepaprastai 
greit perprasdavo žinias. Pagal per amžius įsigalėjusias tradicijas vyriausias Aby 
turėjo perimti iš tėvo vadovavimą šeimos banko veiklai. Tačiau kaip ir du kiti jo 
bendraamžiai iš žydų bankininkų šeimų kilę menotyrininkai — vokiečių rene- 
sanso ir Bizantijos dailės žinovas Berlyno universiteto profesorius Adolphas 
Goldschmidtas (1863-1944) ir flamandų renesanso bei olandų dailės specialis- 
tas Maxas Friedländeris (1867-1958) jis nepakluso tėvo valiai. 

Jaunuolis svajojo ne apie respektabilaus bankininko karjerą, o apie meno 
istoriko pašaukimą. Todėl visus finansinius reikalus jis perleido broliams Ma- 
xui, Pauliui ir Felixui, o pats atsidėjo civilizacijos ir meno istorijos studijoms. 
Aistringam bibliofilui Aby buvo pažadėta finansuoti studijų, kelionių, bibliote- 
kos komplektavimo išlaidas ir remti mokslinius tyrimus. Šis pažadas verslo va- 
džias perėmusiems broliams vėliau kainavo milijonus. Tenka pripažinti, kad jie 
turėjo įgimtą finansininkų gyslelę ir tvarkėsi puikiai. Du iš jų apsigyveno JAV, 
Niujorke, kur įkūrė atskirus šeimos valdomo banko padalinius, o vėliau galin- 
gas finansines imperijas, finansavo įvairius labdaringus meno projektus. Jie rė- 
mė savo brolio Aby bibliotekos pastato pirkimo, jos komplektavimo, mokslinio 
tyrimo instituto įkūrimo ir leidybos projektus. 

Likimo ironija, tačiau Warburgų giminės vardą pasaulyje išgarsino ne ga- 
linga šeimos finansinė imperija, labdaringos A. Warburgo brolių ir jų palikuo- 
nių akcijos, o būtent meno istoriku tapęs „sūnus atskalünas", įkūręs garsiąją 
biblioteką, mokslinio tyrimo institutą ir padėjęs pamatus vienai reikšmingiau- 
sių XX a. menotyros krypčių - ikonologijai. 

1886-1889 m. Aby mokėsi Bonos, Miuncheno ir Strasbūro universitetuose, 
kur pasinėrė į civilizacijos ir meno istorijos studijas. Mokydamasis Bonos univer- 
sitete, klausė jam didžiausią įspūdį palikusių menotyrininko Carlo Justi ir anti- 
kos bei senovės mitų specialisto Hermanno Usenerio paskaitų. 1888 m., studijuo- 

damas Miunchene, jis su grupele studentu 


i$vyko vienam se- mestrui j Florencija da- 
lyvauti Leipcigo uni- versiteto profesoriaus 
Augusto Schmarsowo Florencijos renesanso 
dailei skirtame semi- nare. Po pirmosios, ne- 
išdildomą įspūdį pali- kusios kelionės antroji 
jo ilgalaikė viešnagė Florencijoje, kurią jis 
vadino laimingiausiu 
truko nuo 1897 iki 
tą lankė periodiškai, 

Tikriausiai būtent 


nare, gilinantis į Flo- 


gyvenimo tarpsniu, 
1904 m. Vėliau šį mies- 
kol paūmėjo liga. 

A. Schmarsowo semi- 
rencijos renesanso dai- 


lės subtilybes, pradėjo formuotis A. Warburgo 


disertacijos tema. Prita- rus C. Justi, 1889 m. jau- 
dee . Augustas Schmarsowas 
nuolis i$vyko i Stras- 


büro universiteta, kur 
désté puikus italu renesanso civilizacijos specialistas Hubertas Janitschekas. Taip 
A. Warburgo moksliniu interesu centre atsidüré italu renesanso (1450-1550) civili- 
zacijos ir meno problemos. Aby žavėjosi Florencijos menu ir ypač domėjosi antikos 
vaizdinių transformacijomis renesanso kultūroje. „Atkakliai plėtodamas jo gyveni- 
mą užvaldžiusią problemą, ką renesansas ėmė iš klasikinės antikos, A. Warburgas 
priartėjo prie renesanso stilių tyrinėjimo, aiškindamasis naujos vaizduojamosios 
kalbos perpratimo būdus. Jis matė, kad renesanso menininkų skoliniai iš klasiki- 
nės skulptūros nebuvo atsitiktiniai. Jie išryškėdavo kaskart, kai menininkai itin jaus- 
davo ekspresyvių judesių ar gestų vaizdinių būtinybę“ [Gombrich, 1977, p. 19-20]. 

Renesansą A. Warburgas suvokė kaip posūkio tašką Europos civilizacijos 
istorijoje, tarpsnį, kurio kultūroje susiliejo antikos, viduramžių ir Artimųjų Ry- 
tų civilizacijų kultūros elementai, o kita vertus, buvo klojami vėlesnės Vakarų 
civilizacijos pamatai. Aukštindamas renesansinio stiliaus didingumą ir estetinę 
vertę, A. Warburgas kartu dekadentiniais stiliais laikė manierizmą ir baroką. 
Tokį požiūrį galima konceptualiai paaiškinti perdėtu brandaus Florencijos re- 
nesanso sureikšminimu ir meno, kaip etinio pasirinkimo produkto, traktavi- 
mu. Meno, jo nuomone, negalima tyrinėti atsietai nuo jį sukūrusios socialinės 
ir kultūrinės aplinkos, tačiau meno kūrinį aiškino ne kaip civilizacijos, o pir- 
miausia kaip unikalios asmenybės etinio pasirinkimo rezultatą. 

Jaunas meno istorikas renesanso civilizacija domėjosi įvairiais požiūriais: 
gilinosi į skirtingas kultūros sritis, specialiąją literatūrą, archyvų dokumentus, 
kronikas, autobiografijas, meilės laiškus, testamentus ir kitus prieinamus šalti- 
nius, tikėdamasis rasti papildomų žinių, padedančių geriau suvokti renesanso 
meno esmę. Labai svarbūs šio Vakarų civilizacijos istorijos tarpsnio meno pažini- 
mo šaltiniai jam buvo šventės, tautiniai drabužiai, geografiniai atlasai, įvairių 
mokslo sričių sąvadai, filosofiniai, etiniai, estetiniai požiūriai, astrologija, įvairios 
komercinės sutartys. 

A. Warburgas kibo į disertaciją, skirtą S. Botticelli alegorinių figūrų analizei. 
Minėtą disertaciją baigė 1891 m. gruodžio mėnesį ir paskelbė 1893 m. Senyvas 
H Grimmas labai gerai įvertino šį jauno mokslininko darbą ir visokeriopai skati- 
no tolesnėms renesanso dailės studijoms. 

Apgynęs disertaciją, Aby Berlyno universitete klausė Medicinos fakultete 
skaitomus kursus. Netrukus jis buvo pašauktas į vienerių metų tarnybą artileri- 
jos kuopoje, kurią baigęs 1893 m. vėl išvyko į Florenciją ir toliau tyrinėjo italų 
renesansą. 1895 m. vasaros pabaigoje Aby išvyko už Atlanto vandenyno į brolio 
Paulio, kuris vedė turtingo Niujorko bankininko Solomono Loebo dukterį Niną, 
vestuves. Po dvejų metų brolis Felixas susigiminiavo su kitos galingos finansinės 
imperijos Jacobo Schiffo šeima ir netrukus pradėjo jai vadovauti. 

Viešėdamas Šiaurės Amerikoje, Aby lankėsi Kalifornijos, Arizonos ir Nju 
Meksiko valstijų indėnų rezervacijose, tyrinėjo vietos indėnų kultūrą. Itin stiprų 
įspūdį jam paliko ritualiniai šokiai, glaudus meno, religijos ir ritualų ryšys. Arti- 
mai A. Warburgą pažinojęs E Saxlis pabrėžė jo susidomėjimą antropologine pro- 
blematika ir tai siejo su minėto H. Usenerio įtaka. Mokslininkas visą gyvenimą 
domėjosi religijų istorija, tyrinėjo mitologinius, religinius senųjų civilizacijų teks- 
tus, pagoniškus papročius [Saxl, 1957, p. 327]. 

Grįžęs į Vokietiją, mokslininkas netrukus išvyko mėnesiui į Paryžių, kur 
daug laiko praleido muziejuose, įdėmiai studijavo puikias didžiųjų italų rene- 
sanso tapybos meistrų kolekcijas. 1897 m., priešinantis šeimai, Aby vedė jauną 
dailininkę Mary Hertz, su kuria pragyveno dešimt metų. 1897-1904 m. jauna- 
vedžiai gyveno Florencijoje. Šios viešnagės metu jis jau kaip tikras eruditas 
domėjosi ne tik didžiųjų florentiečių kūryba, bet ir bibliotekose, vienuolynuo- 
se, vietos aristokratų archyvuose sistemingai rinko visą tyrinėjamojo periodo 
dailę apimančią dokumentinę medžiagą, studijavo manuskriptus, testamen- 

Giotto. Freska Santa Croce bažnyčioje Florencijoje 


tus, laiškus ir kitą pagalbinę literatūrą. Daug dėmesio skyrė ir bibliotekos kom- 
plektavimui: buvo nuolatinis antikvarų svečias, aistringai kolekcionavo kny- 
gas, rankraščius, raižinius, piešinius, visą prieinamą medžiagą, susijusią su Flo- 
rencijos daile. 

Iš pradžių pagal to meto Vokietijoje viešpatavusią helenomanijos tradiciją 
jis itin sureikšmino antikos svarbą renesanso civilizacijai ir netgi formulavo kaip 
vieną pagrindinių savo mokslinės veiklos, o vėliau ir kuriamo instituto apmąsty- 
mų temų „Naujas antikos gyvenimas“ (das Nachleben der Antike), t. y. antikos civi- 
lizacijos rudimentų tyrinėjimą renesanso civilizacijoje, tačiau ilgainiui jis suvo- 
kė tokio požiūrio nepakankamumą. Tęsdamas J. Burckhardto tradiciją, A. War- 
burgas brandžiose studijose nuosekliai kritikavo J. Winckelmanno šalininkų 
palaikomą renesanso, kaip paprasto antikos atgaivinimo, koncepciją. 

Gilindamasis į renesanso civilizaciją, šis akylus mokslininkas geriau nei 
pirmtakai suvokė genetinį jos ryšį su tūkstantmetėmis viduramžių civilizacijos 
tradicijomis (vėliau tai išplėtos jo sekėjas E. Panofsky knygoje Renaissance and 
Renascences in Western Art („Renesansas ir renesansai Vakarų mene“, 1960). Gau- 


382 


Komparatyvistinė ir kultūrinė-filosofinė A. Warburgo koncepcija 


Domenico Ghirlandaio. Freska Santa Trinita bažnyčioje Florencijoje 


sybė ištirtų autentiškų šaltinių padėjo meno istorikui geriau perprasti tyrinėja- 
mą epochą ir įsitikinti, kad renesanso menininkus mažiau veikė graikų-romė- 
nų antika, negu viduramžių krikščioniškosios civilizacijos palikimas ir Pietų 
Italijoje, Sicilijoje, giliai šaknis suleidusi arabų musulmonų civilizacijos kultū- 
ra, per kurią į renesansą sklido ir kitų Rytų civilizacijų motyvai, meno formos 
bei idėjos. „Savo tyrinėjimuose, - rašė G. Bazinas, - jis rėmėsi įsitikinimu, kad 
dionisinė antikos kultūros prigimtis, atėjusi iki nūdienos įvairiais netiesiogi- 
niais keliais (per magiją, astrologiją, hermetizmą, arabų filosofijos tradiciją), nors 
ir iškreiptu pavidalu, tačiau puoselėjo Vakaruose mitologinius antikos vaizdi- 
nius; itin veržlus šis procesas buvo renesanso laikotarpiu“ [Bazin, 1986, p. 215]. 

Tuo paaiškinamas A. Warburgo dėmesys įvairiems mįslingiems renesanso 
meninės kultūros aspektams, jos sąsajomis su antikos ir Artimųjų Rytų civiliza- 
cijų pasauliais, iš kitų kultūrų į italų dailininkų kūrinius jsiskverbusiais moty- 
vais ir simboliais. Tarpkultūrinės įtakos buvo ypatingas jo mokslinių interesų 
objektas; renesanso dailininkų kūrinių neaiškios kilmės ir prasmės motyvus jis 
lygino su analogiškais kitų civilizacijų tapybos, skulptūros, taikomosios dailės 

küriniais. Mokslininkas nagrinéjo Giotto, D. Ghirlandaio, E del Cossa, S. Botti- 
celli, Leonardo da Vinci ir A. Dürerio küryba. Pastarojo , Melancholijos" studija 
kartu su E Saxliu baigé E. Panofsky. 

1903 m. po daugybes Florencijoje praleistu metu A. Warburgui, kaip ir tuo 
pačiu metu rašiusiam apie A. Dūrerį H. Wolfflinui, atbunda tėvynės nostalgija. 
Jis išgyvena krizę, trukdančią užbaigti studiją apie florentietiškąjį kvatročento. 
1903 m. rugsėjo 7 d. intymiame dienoraštyje jis prabyla apie bręstantį norą su- 
grįžti į tėvynę, nes „jaučia, kad niekur sėkmingiau nepajėgs užbaigti savo kny- 
gos negu Hamburge“ [Gombrich, 1970, p. 137]. 

1904 m. šeima grįžta iš Italijos ir įsikuria gimtajame mieste. Be bibliotekos 
komplektavimo, subrendęs menotyrininkas daug dėmesio skiria mokslinei or- 
ganizacinei veiklai: 1906 m. organizuoja meno istorikų kongresą Dresdene ir et- 
nologų - Hamburge, rengia vaikų piešinių parodas. Jo mokslinių interesų aki- 
vaizdžiai daugėja. Tai matyti iš bibliotekos komplektavimo. 

Atmesdamas ankstesnėms šeimos kartoms būdingą taupumą, A. Warbur- 
gas nupirko respektabilaus biurgeriško architektūrinio stiliaus namą ir įsikūrė 
aristokratiškame Hamburgo kvartale; vėliau jis taip pat padarys, pasirinkdamas 
vietą privačiai bibliotekai įkurti. A. Warburgas aktyviai dalyvavo organizuojant 
1912 m. X tarptautinį meno istorikų kongresą Romoje. Jam buvo pasiūlyta pir- 
mininkauti kongresui, tačiau jis atsisakė manydamas, kad žydo tapimas pasau- 
linės organizacijos prezidentu sukeltų keblumų. Kongrese A. Warburgas per- 
skaitė savo minėtą pranešimą „Italų menas ir tarptautinė astrologija Feraros Pa- 
lazzo Schifanoia“, parodžiusį ikonologinės menotyros metodologijos perspek- 
tyvas. Šiame mislingu Schifanoia'os rūmų freskų Feraroje interpretacijai skirta- 
me pranešime ikonologija aiškinama kaip naujas plačios kultūrologinės pakraipos vaiz- 
dinių ištakų tyrimas ir jų simbolinė interpretacija. Išgarsėjęs A. Warburgas rengėsi 
ginti habilitacinę disertaciją Bonos universitete, tačiau C. Justi katedroje pakei- 
tęs Paulius Clemenas manė, kad trisdešimt aštuonerių metų amžiaus moksli- 
ninkas dar neturi pakankamai publikacijų. Tačiau jis gavo kvietimą užimti ka- 
tedras Breslau ir Halės universitetuose; šiuos siūlymus atmetė. 1912 m. Ham- 
burgo universiteto Senatas įvertino mokslininko nuopelnus ir suteikė jam pro- 
fesoriaus vardą. 

Taigi A. Warburgas netapo tituluotu kurios nors konkrečios universiteti- 
nės disciplinos profesoriumi, o gyvendamas nepriklausomą nuo akademinių 

institucijų gyvenimą išliko universalia asmenybe, kuri susiejo visa, kas specia- 
lizuotos universitetinės kultūros pasaulyje yra išsiskyrę ir susiskaidę. Daugelį 
metų jis kūrė nepriklausomus nuo biurokratinių institucijų intelektinius cen- 
trus: privačią atvirą lankytojams plataus kultūrologinio profilio biblioteką ir 
privatų humanitarinį mokslinio tyrimo institutą. Jų dvasinis centras ir širdis, 
kaip parodysime vėliau, buvo iškili A. Warburgo asmenybė, apėmusi civilizaci- 
jos istoriko, menotyrininko, etnologo, archeologo, filologo, estetiko intencijas. 
„Toks eruditas, kaip A. Warburgas, - teigė E. Gombrichas, — niekuomet nebūtų 
įkūręs savo bibliotekos, jei nebūtų tikėjęs kultūros mokslo (Kulturwissenschaft) 
galimybėmis. Evoliucinė psichologija, paskatinusi šį tikėjimą, šiandien jau pra- 
rado turėtąją galią, tačiau jos iškeltos problemos kultūros istorijai itin svarbios“ 
[Gombrich, 1992, p. 65]. 

A. Warburgo kultūrinės-filosofinės koncepcijos ištakos yra nevienalytės, jo 
veikaluose savitai susipina daugelio pirmtakų ir amžininkų idėjos. Koncepcijos 
atsiradimas tiesiogiai siejosi su A. Warburgo jaunystėje vyravusiomis civilizaci- 
jos teorijos, filosofijos, istorijos ir menotyros tendencijomis, siekimu atskleisti nau- 
jas menotyros kryptis ir įtvirtinti patikimus metodologinius meno kūrinių inter- 
pretacijos principus. Iš filosofinės ir kultūrologinės pakraipos mąstytojų stipriausią 
poveikį jo pasaulėžiūrai turėjo J. Burckhardto, F. Nietzsche's, E-T. Vischerio ir 
K. Lamprechto idėjos. 

Pats A. Warburgas save laikė „genialaus teoretiko“ ir „neprilygstamo Flo- 
rencijos renesanso specialisto“ J. Burckhardto mokiniu ir sekėju, daug kartų idé- 
miai skaitė jo italų renesanso civilizacijai skirtas knygas bei remdamasis jomis 
stengėsi suvokti pagoniškąjį kvatročento kultūros substratą. E. Pinto teigimu, moks- 
lininkas „pasuko vienu iš J. Burckhardto nubrėžtų kelių; jis siekė socialinės psi- 
chologijos ir estetinio pasitenkinimo sintezės, kartu sugebėjo bešališkai atkurti ry- 
šius tarp meninės kūrybos ir intelektinių bei praktinių realaus gyvenimo proble- 
mų“ (Pinto, 1990, p. 14]. Jį itin domino šveicarų mokslininko pateikta renesansi- 
nės individo socialinės psichologijos ir plastinių menų visomis apraiškomis vi- 
zija. Jis stengėsi pateikti vientisą Florencijos meninės kultūros vaizdą, glau- 
džiai susijusį su epochos aplinka, ypač antikos ir kitų kultūrų reliktais. A. War- 
burgą žavėjo J. Burckhardto sugebėjimas įsiskverbti į socialinę Lorenzo de Me- 
dici laikotarpio meninės kultūros aplinką, „atskleisti konkretaus meno kūrinio 
ryšius su jo ištakomis“ [Warburg, 1932, p. 94]. 

Nors A. Warburgas 


žavėjosi švei- carų mąstytojo 
veikalais, vis dėlto paskiras 
savo pirmtako 
kritiškai ir ilgai- 
suvokė savojo 
mą. „Visą gy- 
E. Gombri- 
burgas nedve- 
si J. Burckhard- 


sioginis ry$ys 


idéjas vertino 
niui vis aiškiau 
kelio skirtingu- 
venima, - rašė 
chas, - A. War- 
jodamas žavėjo- 
tu. Tačiau tie- 


su autentiškais 


dokumentais vertė ji atsargiai 
suabejoti paski- rais J. Burck- 
hardto knygo- D je „Renesanso 
kultūra Itali- Fra Bartalommeo. Pristatymas bažnyčioje joje“ pateiktais 
apibendrini- mais. Žmonės, 


kurie iškilo jo sąmonėje skaitant šaltinius, akivaizdžiai skyrėsi nuo tų lais- 
vų ir išsivadavusių asmenybių, kurių buvimą teigė J. Burckhardto šedev- 
ras. Jis buvo priverstas sutikti su H. Taine'u, kad jų feodalinis ir religinis 
mentalitetas buvo artimesnis viduramžiams. Tačiau, svarbiausia, jie buvo 
ne tokie harmoningi, labiau apimti prieštaravimų, nei jo metu buvo įsi- 
vaizduojamas renesanso žmogus“ [Gombrich, 1984, p. 125]. Susipažinęs 
su ritualiniais Nju Meksiko indėnų šokiais, A. Warburgas koregavo J. Burck- 
hardto Florencijos kultūros viziją. Per kitos civilizacijos kultūros vertybes 
jis kitaip pažvelgė į Vakarų civilizacijos kultūros tradiciją. Lorenzo de Me- 
dici rūmų maskaradai dabar jo akyse iškyla kaip senųjų pagoniškųjų šo- 
kių atspindžiai. 

Esminiai A. Warburgo ir J. Burckhardto pozicijų skirtumai išryškėjo po- 
žiūriuose į renesanso kultūros universumo dalių sąveiką. J. Burckhardtas at- 
sainiai vertino vidinį paskirų renesanso kultūros elementų ryšį, o A. Warburgo 
koncepcijoje - tai pamatinė metodologinė nuostata. Šiuo požiūriu jis neabejo- 
tinai patyrė H. Taine'o atskleisto „vidinio ryšio dėsnio“, kuris teigė, kad visos 
intelektualios, etinės, religinės ir politinės visuomenės raidos tendencijos yra 
glaudžiai tarpusavyje susijusios ir veikia viena kitą. 

Iš E. Nietzsche's A. Warburgas perėmė istoriosofinius motyvus, dėmesį 
užslėptiems, iracionaliems, kupiniems vitališkos energijos kultūros ir meno as- 
pektams, apoloniškųjų ir dionisinių pradų dialektinės kovos teoriją, aiškinant 
meninės kūrybos dėsningumus. Šių dviejų pradų kovos pėdsakus 1893 m. jis 
aptiko italų renesanso dailės vaizdiniuose. F. Nietzsche's idėjos A. Warburgo 
koncepcijoje siejosi su psichologine F-T. Vischerio estetika ir meno simbolio 
apmąstymais, kaip varomąja istorijos proceso jėga. Jis išrutuliojo daug artimų 
E. Durkheimo mokyklai, L. Lévy-Brühliui ir C. G. Jungui idėjų. „A. Warburgas, 
- rašė E. Windas, - sukūrė savo sąvokų aparatą pirmiausia kritiškai studijuo- 
damas psichologinę E-T. Vischerio estetiką, kurio veikalą „Simbolis“ jis daug 
kartų skaitė, apmąstė ir išplėtojo jame iškeltas mintis, aprobuodamas jas kon- 
krečia medžiaga. Čia lengviausia surasti prieigas A. Warburgo sistemos visu- 
mai suvokti“ [Wind, 1931, Nr. 25, p. 170]. 

A. Warburgas patyrė ir stiprią pozityvistinės bei psichologinės pakraipos 
istoriko Karlo Lamprechto, kurio metodologija apėmė „kolektyvinės psichikos“ 
sąvoką, įtaką. Kultūros psichologijos kūrėjas K. Lamprechtas kovojo su istori- 
kais, kurie savo interesus apribojo politine istorija, žavėjosi J. Burckhardtu ir 
lemiamu civilizacijos istorijos veiksniu įvardijo kultūrą, kurios istorijoje išskyrė 
socialinių ir psichologinių veiksnių svarbą. K. Lamprechtas skatino A. Warbur- 
gą domėtis kriziniais pereinamaisiais kultūros istorijos periodais, psichologi- 
nių kultūros procesų dinamika, evoliucinėmis teorijomis, visas kultūros apraiš- 
kas ragino tyrinėti bešališkai, nuosekliai klasifikuoti meną ir artefaktus. 

A. Warburgas kritiškai vertino savo meto menotyros padėtį. Jis teigė, kad 
meno istorijos mokslas žengia į priekį apgraibomis, veikiamas politinės istorijos 
ir aristokratinių genijaus teorijų nubrėžtų schemų, ieškodamas savitos evoliu- 
cijos teorijos. Jo kategorijos yra dar nepakankamai universalios, nepajėgia ap- 
rėpti vientisos meno evoliucijos istorijos, pateikti savosios medžiagos istorinei 
žmogiškosios išraiškos psichologijai, kurią būtina parašyti. „Mūsų jauna disciplina, 
- rašė jis, - draudžia iškelti universalų požiūrį į visuotinę istoriją dėl jai būdin- 
gos perdėm materialistinės pamatinės nuostatos ar perdėto mistiškumo“ [War- 
burg, 1990, p. 215]. 

Kurdamas Vakarų civilizacijos ir meno istorijos vaizdą, A. Warburgas daž- 
niausiai rėmėsi J. Burckhardto idėjomis. Meno istoriją jis aiškino kaip nenutrūks- 
tamos menininko kovos su išorinėmis jo laisvę apribojančiomis kliūtimis, sociali- 

niu konvencijų pančiais ir prietarais istoriją, perėmė J. Burckhardto mintį, kad 
meninės kūrybos procesas yra priešingas iliustratyvumui ir magiškoms funkci- 
joms. A. Warburgas iškėlė menininko kūrybinio įkvėpimo, spontaniškų jo dva- 
sios polėkių svarbą, tačiau, kitaip nei A. Rieglis ir H. Wolfflinas, nemanė, jog šis 
įkvėpimas padeda patekti į autonomišką žmogaus veiklos sritį, apribojančią kas- 
dienius žmogaus poreikius. Priešingai, remdamasis savąja menotyrininko patir- 
timi, jis kalbėjo apie pribrendusią būtinybę metodiškai išplėsti meno mokslo ribas da- 
lykiniu ir erdvės aspektais [Ten pat, p. 215]. Todėl, analizuodamas antikos, vidu- 
ramžių ar renesanso meno kūrinius, jis įtraukė ir kitų artimų Vakarų civilizacijai 
meninės kultūros arealų medžiagą. 

A. Warburgo koncepcijos esmę sudarė šie pagrindiniai elementai: 1) simbolinės me- 
no prigimties teigimas; 2) meno tyrinėjimas kultūros sistemoje — tai jo siejimas su jo atsi- 
radimą nulėmusia socialine psichologija ir kultūrine aplinka (prancūziškoji sociologinė mi- 
lieu teorija); 3) „atminties motyvo“ ir „inercijos dėsnio“ iškėlimas; 4) dėmesys tarpkultūri- 
nėms įtakoms; 5) kruopšti komparatyvistinė įvairių magiškų tikėjimų, motyvų, meno kū- 
rinių analizė; 6) įvairių socialinių ir humanitarinių dalykų vidinio sąryšingumo teigimas. 

Mokslininkas siekė atskleisti giluminį ryšį tarp aktualių meninės kūrybos ir 
praktinių realaus gyvenimo poreikių. Dėl to savo interesus apibrėžė labai plačiai 
- kaip istorinę žmogiškosios išraiškos psichologiją, tyrinėjamą plačioje civilizacijos 
raidos perspektyvoje. A. Warburgas siekė įrodyti, kad konkrečios meno tradicijos 
vaizdavimo būdas, pagrindinių simbolių visuma yra tiesiogiai susiję su socialiniu elge- 
siu ir pamatinėmis konkrečios civilizacijos ar istorinio raidos tarpsnio kategorijomis bei 
stilistiniais bruožais. Kaip akivaizdų savo koncepcijos teisingumo pagrindimą jis 
pateikė vieno Memlingo dotatoriaus portretą, kurio išoriniai bruožai apibūdina 
iš šiaurinėje nuo Alpių Europos dalyje kilusį žmogų. 

A. Warburgo meno tyrinėjimų išeities taškas visuomet buvo civilizacijos 
istorija. Todėl ir jo suformuluotos metodologinės prieigos reikalavo aprėpti dau- 
giau nei meno istorija kultūrologinių problemų, taip pat išmanyti įvairius hu- 
manitarinius mokslus. Jo sudaryta kultūrinės-filosofinės menotyros programa, prie- 
šingai nusistojusiems stereotipiniams požiūriams, gerokai skyrėsi nuo ikonografi- 
nės bei ikonologinės menotyros ir aprėpė universalų iškiliausiems amžiaus pradžios 
eruditams būdingą išsilavinimą, daugybę kultūrologinių ir menotyrinių problemų, ku- 
riose slypėjo istoriosofinės nuojautos, fobijos, abejonės, nusivylimai, būdingi 
jo gyvenimo metui. Universali A. Warburgo asmenybė visuomet siekė suartinti 

įvairias kultūros reiškinius tyrinėjančias disciplinas ir panaudoti ju metodolo- 
gines prieigas. 

Ilgainiui A. Warburgas ėmėsi nagrinėti platesnes civilizacijos problemas. Pa- 
grindinį savo tyrinėjimų lauką mokslininkas pavadino istorine žmogiškosios išraiš- 
kos psichologija. Pagal jo pasirinktą kompleksinę metodologiją jis negalėjo griež- 
tai atskirti kultūros formų ir funkcijų tyrimų, todėl rėmėsi prielaida, kad meno 
kūrinio ir jį lėmusių socialinių veiksnių analizė yra neatsiejami dalykai. Išskirti- 
nis dėmesys tyrinėjimo instrumentams ir nuosekliai metodologijai čia nėra savi- 
tikslis: tai yra kelio ieškojimas, kuriuo reikia judėti, ir kartu būdas, padedantis 
spręsti skaudžias problemas. Jis siekė išplėtoti ir įtvirtinti kompleksinę kompara- 
tyvistinę simbolinių meno kūrinio prasmių pažinimo metodologiją, leidžiančią 
suvokti vidinę kūrinio prasmę, remiantis kruopščia lyginamąja meno kūrinių, 
sociokultūrinio konteksto ir tyrinėjamo meto šaltinių analize. 

Ši pamatinė konceptuali metodologinė nuostata glaudžiai siejasi su savitu 
požiūriu į renesansą, kurį aiškina kaip tarpusavyje konfliktuojančių poliarinių vidu- 
ramžiškos, antikos ir rytietiškos kilmės kultūros ir meno tendencijų sąveikos rezultatą. 
Praeityje sukaupta žmonijos dionisinių ir apoloniškųjų pradų energija kiekviena- 
me civilizacijos istorijos tarpsnyje kaupiasi į konkrečius simbolius. Iš simbolių išsi- 
laisvinusi energija gali būti pozityvi arba negatyvi, tačiau patys simboliai - neutra- 
lūs. Tik istoriškai apibrėžta konkrečiai epochai būdinga atranka modeliuoja ir jun- 
gia simbolius į konkrečias tam metui būdingas daugmaž stabilias jų struktūras, 
kurias, praslinkus šimtmečiams, meno istorikas gali iššifruoti lyginamuoju aspektu 
interpretuodamas simbolines kūrinio prasmes. A. Warburgo simbolių rekonstrukcijos 
ir interpretacijos idėjos artimos C. G. Jungo simbolio ir archetipų teorijoms. 

Tradiciją A. Warburgas aiškino kaip neutralią civilizacijos ir meno istorijos 
jėgą, todėl, tyrinėdamas meno istorijos raidos dėsningumus, veikiamas J. Burc- 
khardto individualizmo, atskleidžia didžios menininko asmenybės, kuri simbo- 
lizacijos energiją nukreipia palankiausia ir būtina kryptimi, svarbą. Pastarajame 
teiginyje jaučiama A. Rieglio mokymo apie Kunstwollen raidos vidinės būtinybės, 
jos raidos neišvengiamumo teorijos įtaka. 

Nuo 1908 m. A. Warburgas daug dėmesio skyrė sparčiai besiplečiančiai 
bibliotekai; jos komplektavimą padėjo tvarkyti jo asistentai, daugelis iš kurių 
glaudaus bendravimo su A. Warburgu dėka ilgainiui tapo garsiais mokslinin- 
kais: jos įkūrimui vadovavo Vienos universiteto auklėtinis E Saxlis, po metų - 

P. Hubneris ir jj pakeites S. Freudo mokinys psichoanalitikas W. Waetzoldas, 
1912 m. -orientalistas W. Prinzas, o nuo 1913 m. - vėl F Saxlis. Bibliotekai įsilie- 
jus į Londono universitetą iki mirties 1948 m. jai vadovavo F Saxlis, o vėliau 
orientalistai H. Frankfortas ir G. Bing bei meno istorikas E. Gombrichas. I$ Ry- 
tu Europos vargingų žydų šeimos kilęs E Saxlis (1890-1948) buvo labai parei- 
gingas ir turėjo puikų menotyrinį išsilavinimą, nes Vienos universitete klausė 
M. Dvorako, o Berlyne - H. Wėlfflino paskaitų. Todėl jis buvo pagrindinis A. War- 
burgo pagalbininkas visais organizaciniais klausimais. 

Siekdamas sukurti vientisą civilizacijos istoriją aprėpiančią atvaizdinės at- 
minties istoriją, arba mokslą apie meninę išraišką, A. Warburgas visą gyvenimą kom- 
plektavo biblioteką, kurioje atsispindėjo pagrindiniai dvasiniai žmogiškųjų jausmų 
poslinkiai. Jos komplektavimo strategija buvo lanksti ir apėmė šiam eruditui bū- 
dingų mokslinių interesų bei metodologiniu nuostatų įvairovę. Pasak E Saxlio, 
filosofijos studijos A. Warburgui „buvo ne mažiau reikšmingos, kaip ir vadina- 
mojo primityvaus mentaliteto: nė vienos studijų rūšies nebuvo galima atskirti 
nuo religijos, literatūros ir meno vaizdinių formų. Šių idėjų išraiška slypėjo ne- 
įprastame knygų išdėstyme lentynose“ [cit. pagal: Kultermann, 1996, p. 20]. 

Iš pradžių knygų, žurnalų, raižinių, fotografijų ir kitokios dokumentacijos 
kolekcija buvo amorfiška, reikalavo daugybės pastangų norint efektyviai ir funk- 
cionaliai ja naudotis. Todėl bibliotekai plečiantis jos kūrėjas vis didesnį dėmesį 
kreipė į sisteminimo formas, kurias nuolatos keitė, ieškodamas būdų, kaip tiks- 
liau suderinti teorinių bei metodologinių nuostatų įvairovę ir kartu išsaugoti vis 
didėjančios kolekcijos gyvybingumą. Jis norėjo, kad biblioteka būtu plastiška, 
padėtų tyrėjui natūraliai pereiti nuo vienos mokslo srities prie kitos, vėliau prie 
dar platesnių civilizacijos problemų visumos. Mokslininkas stengėsi, kad biblio- 
teka būtų skatinančios kūrybingumą, mokslinius tyrinėjimus sistemos dalis, jo 
intelektinių paieškų pėdsakas, panaikintų properšą tarp skirtingų mokslų, me- 
ninės kūrybos ir jos pažinimo instrumentų bei kartu kiek galima išsamiau at- 
spindėtų įvairius žmogaus ir civilizacijos istorijos aspektus. Taigi biblioteka įgy- 
vendino labai aktualią nūdienai įvairių civilizacijų, kultūrų, intelektinės istorijos ir 
humanitarinių mokslo sričių metodologinės vienybės idėją. 

Dėl šio erudito maksimalizmo bibliotekos pavidalas ir knygų išdėstymo sis- 
temos nuolatos keitėsi, tobulėjo, darėsi funkcionalesnės, transformacijos neretai 
priklausė nuo problemų, kurios labiausiai jaudino jos kūrėją konkrečiu dvasinės 

evoliucijos tarpsniu. Svarbiausias, be A. Warburgo, bibliotekos transformacijų da- 
lyvis E Saxlis teigė, kad kiekvienas poslinkis A. Warburgo mąstymo sistemoje, 
kiekviena nauja idėja kreipė faktus susieti naujai ir vertė naujai sisteminti tarpu- 
savyje susijusias knygas. Bibliotekos pavidalas keitėsi kartu su kiekvienu funda- 
toriaus tyrinėjimo metodo ir interesų pokyčiu. Knygų kolekcija buvo dar papras- 
ta, tačiau įstabiai gyvybinga, ir A. Warburgas niekuomet nestabdė jos transfor- 
macijos tol, kol ji ėmė taip tiksliai, kiek tik įmanoma, atspindėti civilizacijos isto- 
riją ir žmogų [Saxl, 1992, p. 336]. 

1914 m. A. Warburgas susimąstė apie būtinybę bibliotekoje sukauptus uni- 
kalius fondus atverti lankytojams ir prie jos įkurti privatų mokslinio tyrimo cen- 
tra. Jo tikslas — skatinti įvairių humanitarinių disciplinų šalininkų bendradarbia- 
vimą, padėti išsiveržti iš pramintų kelių ir suteikti galimybę naudotis būtinais 
mokslinio darbo įrankiais. Naujo Hamburgo universiteto vadovybė, nekreipda- 
ma dėmesio į gausėjančius antisemitinius prieš Warburgų šeimą nukreiptus iš- 
puolius, besąlygiškai rėmė mokslininko iniciatyvas, nes suvokė jų svarbą kultū- 
riniam Hamburgo gyvenimui. Privati A. Warburgo biblioteka 1920 m. duris atvė- 
rė įvairesnei visuomenei, kuri domėjosi civilizacijos istorijos, filosofijos, religijos, 
estetikos, menotyros ir kitais humanitariniais mokslais. Prie įėjimo į biblioteką — 
užrašas Mnemosyne, kuris įeinančiam į šią mokslo šventovę turėjo priminti, kad 
jis yra didžios istorinės patirties paveldėtojas, įžengiantis į žmonijos išminties 
saugyklą, kurioje sukaupta gausybė unikalių knygų, šaltinių, rankraščių, retų 
raižinių, piešinių, fotografijų. 

Norint teisingai suprasti A. Warburgo įkurtų bibliotekos ir instituto svar- 
bą tolesnei civilizacijos ir meno istorijos raidai, būtina įsivaizduoti šių mokslų 
padėtį Vokietijoje. Joje tuo metu dar nebuvo specializuoto meno istorijos tyri- 
néjimo centro. Visi žymiausi vokiečių menotyrininkai pagal išsilavinimą buvo 
kitų mokslo sričių specialistai, pavyzdžiui, C. Justi ir H. Wėlfflinas - filosofai. 
Nors 1912 m., kai A. Warburgas X meno istorikų kongrese perskaitė savo gar- 
sųjį pranešimą, iš dvidešimt dviejų Vokietijos universitetų penkiolikoje jau 
buvo meno istorijos katedros, tačiau net garsėjantys profesūra Berlyno ir Miun- 
cheno universitetai pirmaisiais XX a. dešimtmečiais neturėjo kryptingos me- 
no istorijos specialistų rengimo sistemos ar vientisos programos. Šiuo atžvil- 
giu Vienos ir Sorbonos universitetai buvo pažangesni. J. Burckhardtas, A. Rieg- 
lis, J. Strzygowskis, H. Wôlfflinas ir A. Warburgas buvo pirmieji germaniškųjų 

kraštų mokslininkai, kurie nuosekliai siekė suteikti meno istorijai savarankiško 
prestižinio mokslo statusą tarp humanitarinių mokslų. 

Tačiau instituto įkūrimo metu A. Warburgas jau mąstė ne vien apie meno 
istorijos padėtį, o žvelgė daug plačiau. Meno istoriją jis suvokė kaip sudedamą- 
ją civilizacijos istorijos ir humanistinės kultūros dalį. Todėl pagrindiniu kuria- 
mų bibliotekos ir instituto uždaviniu jis laikė žinių kaupimą apie istorinę žmo- 
giškosios išraiškos psichologiją, įvairias sąmonės ir pasąmonės lygmens kalbinės 
bei meninės plastinės žmogaus kūrybinės raiškos formas, išliekančias kaip pri- 
siminimai arba pasiekiančias sąmonę. Ši principinė nuostata išryškėjo ir prie 
bibliotekos besiformuojančio instituto struktūroje, ir metodologinėse jo daly- 
vių orientacijose. 

Prie bibliotekos susibūrė Hamburgo universiteto profesoriai ir miesto in- 
telektualai: įvairių humanistikos sričių specialistai, sudarę mokslinio institu- 
to branduolį. Tai buvo ne menotyrinis, o būtent kultūrologinis institutas, kurio 
nariai grupavosi apie bibliotekos įkūrėjo asmenybę, siekiančią paskatinti įvai- 
rių sričių mokslininkus glaudžiau bendradarbiauti mokslinėje veikloje. Žymiau- 
si čia buvo filosofas E. Cassireris, menotyrininkai E Saxlis, G. Pauli, E. Windas, 

E. Panofsky, Ch. de Tolnay, R. Wittkoweris, K. Bergeris, Bizantijos civilizacijos 
istorikas R. Salomonas, orientalistai H. Ritteris, W. Prinzas, G. Bing, klasikiniu 
kalbų specialistas K. Reinhardtas. Reguliariai vyko mokslinės diskusijos, semi- 
narai, skaitomi teoriniai pranešimai, kuriuose ypatingas dėmesys buvo skiria- 
mas interdisciplininėms studijoms. Menotyros problematika čia susipynė su 
civilizacijos istorijos, filosofijos, estetikos, antropologijos, filologija, orientalis- 
tika. Tarp dalyvių viešpatavo metodologinės visų humanistikos sričių vienybės 
ir glaudaus įvairių disciplinų specialistų bendradarbiavimo idėja. A. Warbur- 
gas, kaip ir E. Durkheimas, siekė įtvirtinti kolektyvinio mokslinio darbo for- 
mas. Pagrindiniai A. Warburgo pagalbininkai šiame darbe buvo jo asistentai 
G. Bing, E. Windas ir ypač E Saxlis, kuris labai daug nuveikė organizuojant 
bibliotekos ir mokslinio tyrimo instituto darbą. 

Institutas greit tapo gyvybingu mokslo židiniu, unikaliu kultūros mokslų 
ir meno istorijos dokumentacijos centru, kuriame A. Warburgo asmenybė, šio 
tikro fanatiškai atsidavusio mokslininko pavyzdys spinduliavo didžiąja univer- 
sitas litterarum idėja ir darė stiprų poveikį aplinkiniams. Institute ne tik buvo 
skaitomi moksliniai pranešimai, bet reguliariai dukart per metus buvo skelbia- 
mi solidūs tomai Studien der Bibliothek Warburg („Warburgo bibliotekos tyrimai“) 
ir Votráge der Bibliotek Warburg („Warburgo bibliotekos pranešimai“), o persikė- 
lus į Londoną - Journal of Warburg Institute (, Warburgo instituto žurnalas“). Iki 
1931 m. išėjo dvidešimt vienas numeris A. Warburgo bibliotekos mokslinių ty- 
rinėjimų tomų, redaguotų E Saxlio. A. Warburgo biblioteka ir institutas tapo 
ekscentriškomis ne tik Hamburgo, bet ir apskritai Vokietijos institucijomis, ku- 
rių įtaka jų dalyvių intelektinių pastangų ir vaisingos mokslinės produkcijos 
dėka šalies kultūriniame gyvenime tolydžio augo. Intelektinių jėgų sankaupa 
ir aukštas instituto mokslinių publikacijų lygis ilgainiui lėmė jam aukščiausio 
humanitarinių mokslų lygio institucijos reputaciją. E Saxlis teisingai sakė, kad 
po H. Wėlfflino laikotarpio įsigalėjusi arba, tiksliau pasakius, A. Warburgo mo- 
kykla, kurios veikiamas jis brendo, meno istoriją laikydama kažkuo daugiau 
nei paprasto meninio regėjimo istorija, meno kūrinį tvirtai susiejo su istoriniais 
to periodo dokumentais, kuriam jis priklauso [Saxl, 1957, p. 355]. 

1926 m. iškilmingai atidaromas naujos bibliotekos ir mokslinio tyrimo ins- 
tituto pastatas Heilwingstrasse. Užbaigus jį įrengti, E Saxlis, remdamasis intuici- 
ja, naujai suklasifikavo knygas, puikiai pritaikydamas bibliotekos klasifikacijos 

sistemą patogesniam naudojimui ir moksliniam tyrinėjimui pagal glaudžiai tar- 
pusavyje susijusias mokslo sritis. Pagrindinė skaitykla buvo elipsės formos, ap- 
šviečiama iš viršaus. Jos pakraščiais buvo išdėstyti vadovėliai, žinynai, enciklo- 
pedijos, mokslinių almanachų bei žurnalų rinkiniai ir visa kita būtina pradinei 
informacijai pagalbinė literatūra. Bibliotekos fondai buvo išdėstyti per keturis 
aukštus. Pirmame - knygos, aprėpiančios bendriausias išraiškos problemas, sim- 
bolių kilmę, antropologiją, religiją, filosofiją, gamtos mokslų istoriją; antrame — 
gvildenančios meną, jo istoriją ir teoriją, įvairias meninės saviraiškos formas; 
trečiame - kalba ir literatūra; ketvirtame ~ žmonijos socialinio gyvenimo for- 
mos - istorija, teisė, etnologija, tautosaka ir pan. Bibliotekos sisteminimo kon- 
cepcijos esmė - noras jos fondais besinaudojantį žmogų pamažu įvesti į žmo- 
nijos sukurtą kultūros mokslų pasaulį. 

Į menotyros idėjų istoriją A. Warburgas įėjo kaip vienas įtakingiausių XX a. 
ikonologinio metodo, neretai vadinamo kitais vardais - kultūros mokslo (Kul- 
turwissenschaft), kulturinio-filosofinio, arba Warburgo, metodo, pradininkų. 

A. Warburgo metodologinėje Vakarų menotyros reformavimo programo- 
je ikonologija yra kaip vaizdinės išraiškos mokslas, arba mokslas apie atvaizdus. Pla- 
čiau šį metodą galima aiškinti kaip sintetinį kultūrologinį metodą, kompleksiš- 
kai tiriantį atvaizdinę žmonijos atmintį, pasineriant į sociokultūrinę meno kū- 
rinio terpę. Dėl plačios kultūrologinės pakraipos A. Warburgo metodas dažnai 
vadinamas kultūros mokslu (Kulturwissenschaft), priešpriešinant tradiciniam me- 
no mokslui (Kunstwissenschaft). Iš tiesų meno kūrinį mokslininkas pirmiausia 
aiškino kaip konkrečių kultūrinių ir istorinių aplinkybių reiškinį. 

Savo ikonologinės metodologijos programoje A. Warburgas kėlė du pa- 
grindinius tikslus: 1) įvertinti įvairių kultūros universumo formų: mitologijos, reli- 
gijos, mokslo, poezijos, ritualų, astrologinių vaizdinių ir pan., svarbą žmonijos vaiz- 
duotės ir sociokultūrinės atvaizdinės atminties raidai; 2) „atskleisti praeities kultūros 
nuosėdų“, turinčių vaizdinių simbolinę prasmę. Jį taip pat domino ryšiai tarp me- 
nininko pasirinktos meninės kūrybos technikos ir medžiagos, ir tai jis siekė 
perteikti. Remdamasis R. Vischerio psichologinės estetikos ir įsijautimo 
(Einfühlung) teorijos principais, A. Warburgas sureikšmino simbolio ir nuolatos 
pasikartojančio kultūros istorijoje atminties motyvo sąvokas. Pastarasis čia su- 
prantamas kaip tam tikrų archetipinių psichologinių struktūrų, jausmų, nesą- 
moningų jėgų, instinktyvių dvasios polėkių iškrova ir simbolinis kodavimas. 

Atsiribojes nuo tuo metu itin populiariu visuotiniu stiliu raidos problemu, 
A. Warburgas ėmėsi kruopščių lyginamuju, atrodančių nereikšmingų meno kū- 
rinių detalių, simbolių, metaforų, motyvų, vaizduojamų figūrų pozų tyrinėji- 
mų civilizacinėje perspektyvoje. Jis juos laikė daugelio esmingiausių epochos ir 
menininko kūrybinių nuostatų pažinimo pagrindu. A. Warburgo ikonologinės 
metodologijos tapsmo savitumas apibūdintinas taip: mokslininkas, būdamas 
aistringas italų renesanso dailės mylėtojas, natūraliai „judėjo atgal“ nuo jam 
geriau pažįstamo renesanso per krikščioniškuosius viduramžius į pagoniško- 
sios antikos meno vaizdinių pasaulį. Pagrindinis A. Warburgo pranašumas pa- 
lyginti su amžininkais yra tas, kad jis, kaip ir A. Rieglis bei J. Strzygowskis, supra- 
to, jog, norint nepriekaištingai suprasti vėlyvosios antikos, viduramžių ir ankstyvojo 
renesanso kultūros bei meno formų raidos logiką ir vaizdinių struktūrą, būtina gvil- 
denti ir Rytų civilizacijų įtakas. Iš pradžių menotyrininkas daugiausia rėmėsi jam 
gerai žinomais italų renesanso meno istorijos faktais, kurie savo ruožtu kreipė 
įviduramžiškas ir pagoniškas tyrinėjamų antikos atvaizdų bei motyvų ištakas. 

Lygindamas skirtingas Vakarų meno istorijoje ne vieną šimtmetį išryškė- 
jančias tų pačių „atminties motyvų“ ir analogiškų meno formų modifikacijas, 
A. Warburgas išsiaiškino, kaip antikos kultūros sukurtos stabilios meninės išraiš- 
kos formos, motyvai, žmonių figūros tipiškoms ir dažnai pasikartojančioms situaci- 
joms apibūdinti meno istorijos raidoje tarsi virto sustingusiomis klišėmis. Jis matė, 
kad paskiri formalūs meninės išraiškos būdai pasidarė tokie stabilūs, jog atro- 
dė, kad kai kurios temos tiesiog suaugo su konkrečiomis meninės išraiškos for- 
momis. Nelygu, kokios buvo sociokultūrinės aplinkos, savo istorinėje raidoje 
jos daugiau ar mažiau modifikavosi, tačiau išliko atpažįstamos. Vadinasi, meno 
formos tarsi tapo stabilios struktūros, perduodamos iš kartos į kartą ir iš am- 
žiaus į amžių. Todėl vėlesnėje Vakarų meno istorijoje, kai reiškėsi viena ar kita 
juslinio suvokimo forma, kartu atgydavo ir ta daugmaž stabili vaizdinė struktūra. 
Psichologinius, istorinius ir sociokultūrinius šio meno istorijos motyvų „inerci- 
jos“, arba „pasikartojimo dėsnio“, aspektus aiškinosi A. Warburgas. 

Taip atsirado vadinamosios patetinės išgyvenimų formulės, t. y. instinktyvios 
energijos, motyvai, ekspresyvių patetiškų jausmų blykstelėjimai, kurie nuolatos 
pasikartodavo kultūros bei meno istorijoje ir įsitvirtino žmonijos atmintyje. Pate- 
tinės išgyvenimų formulės yra tarsi varomoji žmogiškosios kultūros jėga, simboli- 
nės formulės, sukaupusios kūrybinę žmogaus dvasios energiją, kuri kilo iš ko- 

lektyvinés atminties gelmių ir turėjo simbolinę prasmę. Simbolinés meno formos 
reiškėsi kaip patetinių išgyvenimų formulės arba psichinės instancijos, lemiančios kū- 
rybinės energijos sklaidą. Todėl šias formules kuriantis žmogus ikonologinėje A. 
Warburgo koncepcijoje pirmiausia yra aiškinamas kaip animal symbolicum. (Tai E. 
Cassirerio „simbolinių formų filosofijos“ pagrindas.) Šių patetinių išgyvenimo for- 
mulių dinamikos ir metamorfoziu tyrinėjimus Vakarų vaizduojamojo meno istori- 
joje mokslininkas laikė pirmaeiliu menotyrininko uždaviniu. Labai svarbu pabrėž- 
ti, kad patetinių išgyvenimų formules jis aiškino ne kaip stilistinį, o pirmiausia kaip 
psichologinį reiškinį. 

Ieškodamas patetinių išgyvenimų formulių ir nuolatos pasikartojančių sim- 
bolinių meno formų ištakų, mokslininkas lyginamuoju aspektu tyrinėjo pir- 
mapradžius sinkretiškus „neklasikinės“ antikos, viduramžių ir renesanso kul- 
tūros sluoksnius, domėjosi mitu, magija, astrologija, kosmologija ir kitomis kul- 
tūros sritimis. Šie tyrinėjimai paskatino jį plačiau aptarti civilizacijos istorijos 
problemas. Taigi nuo konkretaus meno kūrinio analizės A. Warburgas perėjo 

prie plataus civilizacijos konteksto pažinimo ir stengėsi perprasti tas archetipi- 
nes meno formas, kurios transformavosi į „atminties motyvą“, ir vėlesnius me- 
no raidos etapus papildė archajinės sąmonės bei anksčiau vyravusios dvasinės 
kultūros elementais. Taip atsirado pamatinė ikonologinės metodologijos nuo- 
stata, teigianti, jog meno kūrinys yra jį sukūrusios kultūrinės bei istorinės aplinkos 
padarinys. Vadinasi, tam tikrų „atminties motyvų“, simbolių, metaforų atsiradi- 
mą konkretaus istorinio meto meno kūrinyje lėmė ta dvasinė bei kultūrinė ap- 
linka, kuri suformavo „būtinybę“ iš gausių žmonijos sukurtų kultūrinių verty- 
bių iškilti kaip tik tokiai, geriausiai atitinkančiai dvasinius laikotarpio porei- 
kius, vaizdinei struktūrai (čia A. Warburgo idėjos tiesiogiai siejosi su A. Rieglio 
meninės valios teorijoje plėtojamomis „istorinės būtinybės“ ir „neišvengiamu- 
mo“ idėjomis). 

Akivaizdu, kad A. Warburgo metodologija rėmėsi tvirtu civilizaciniu pa- 
matu ir, išgvildenusi meno istorijos problemas, ėmėsi civilizacinių. Iškėlęs tezę 
apie simbolinę meno kūrinio kilmę ir jo ryšį su sociokultūrine aplinka, moksli- 
ninkas menotyrą artino su kultūrologija. Ši nuostata ir tapo vyraujančia jo su- 
kurtos ikonologinės metodologijos idėja. Autentišką meno kūrinyje užkoduotų 
simbolių, metaforų, detalių bei stilistinių bruožų iššifravimą jis siejo su tos kon- 
krečios istorinės, kultūrinės bei dvasinės aplinkos, kurioje atsiranda meno kūri- 
nys, supratimu. Vadinasi, meno kūrinyje slypinčių mįslių įminimas glūdi svar- 
biausiose konkretaus laikotarpio kultūros ir mokslo srityse, vyraujančiuose filo- 
sofiniuose požiūriuose, kosmogoninėse sistemose, literatūros kūriniuose, papro- 
čiuose, ekonominėse sanklodose ir t. t. A. Warburgas savo veikaluose suformu- 
lavo esminius ikonologinės metodologijos principus, kurie buvo plačiai pripa- 
Zinti po to, kai 1912 m. tarptautiniame meno istorikų kongrese Romoje moksli- 
ninkas, remdamasis ptolemėjiškąja, arabų ir indų astrologija, iššifravo mįslingas 
Francesco del Cossa'os freskas, nutapytas Schifanoia'os rūmuose Feraroje. 

Siekdamas atskleisti Schifanoia'os freskose vaizduojamų alegorinių mo- 
tyvų prasmę, A. Warburgas lyginamuoju aspektu tyrinėjo mitologinius ir isto- 
rinius antikos vaizdinius, išplitusius į šiaurę nuo Alpių esančiose Vakarų Euro- 
pos šalyse. Analogiškus vaizdinius, patyrusius neesmines metamorfozes, jis 
aptiko vėlesniuose įvairių italų renesanso menininkų kūriniuose. Nuo jaunys- 
tės menotyrininką jaudino įstabios antikinės kilmės nimfos, skriejančios tarsi 
plaštakės, įvairių modifikacijų vaizdinys tarp orių renesanso religinių kompo- 

zicijų personažų. Sio vaizdinio modifikacija A. Warburgas įžvelgė grakščioje 
tarnaitėje, nešančioje vaisių krepšį, D. Ghirlandaio freskoje „Švento Jono Krikš- 
tytojo gimimas“ Sasseti koplyčioje Švč. Trejybės bažnyčioje Florencijoje. Stu- 
dijuodamas Medici rūmų verslo sutartis, mokslininkas netikėtai aptiko, kad 
šių rūmų pasiuntinių Briugėje dėka į Florenciją buvo atsigabenti garsūs flan- 
driškieji kilimai, kuriuose vaizduojamos įvairios antikos istorijos ir mitologijos 
scenos. Tokiu būdu, gvildendamas visiškai su menu nesusijusius šaltinius, jis 
nustatė, kaip į Italijos renesanso dailę pateko dominantys mitologiniai antikos 
personažai. 

Antrame Feraros freskų plane A. Warburgas įžvelgė analogišką antikinės 
kilmės vaizdinį, kurio atsiradimą aiškino kultūriniais Rytų ir Vakarų civilizacijų 
mainais. Gilinimasis į simbolinius ir alegorinius freskos motyvus skatino nuo- 
dugniau rekonstruoti renesanso pasaulėžvalgai svarbią astrologiją, kuri išskir- 
tinį dėmesį skyrė vos ne magiškai, o kartu didžiai paradoksaliai skaičiaus reikš- 
mei, nes astrologinių požiūrių sistemose matematinis mąstysenos tikslumas neti- 
kėtai susipynė su fideizmu ir mistika. „Neginčijamas faktas yra tai, - rašė A. War- 
burgas, - kad astrologijos „metode“ į visumą susiliejo dvi dvasios jėgos, kurios 
turėtų tarpusavyje konfliktuoti: matematika, subtiliausias abstraktaus mąstymo 
instrumentas, ir demonų baimė, primityviausia religinio jaudulio forma. Tuomet, 
kai, remdamasis linijine sistema, reikalaujančia šaltakraujiško apskaičiavimo, 
astrologas siekia suvokti Visatą, kaip kažką aiškų bei harmoningą, aiškindama- 
sis nejudrių žvaigždžių ir planetų išsidėstymą viena kitos ir Žemės atžvilgiu, 
susikaupusio ties savo matematinėmis lentelėmis astrologo dvasią išjudina prie- 
taringa atavistinė baimė, susidūrus su šių planetų vardais, nes nors jis ir ben- 
drauja su jomis per skaičių ženklus vis tiek savo esme yra demonai, kurių rei- 
kia bijoti“ [Warburg, 1919, p. 24]. 

Netrukus A. Warburgas pasinėrė į lyginamasias įvairių astrologinių sim- 
bolių ir alegorinių mitologinių personažų istorinių metamorfoziu studijas. Schi- 
fanoia'os rūmų freskose jis įžvelgė atgimusios pagoniškos antikos deivės Vene- 
ros vaizdinį, kurį renesanso menininkas vaizdavo kaip gyvą esybę. Šis vaizdi- 
nys išreiškė renesansinei pasaulėžiūrai būdingus dėl antikos ir Rytų civilizaci- 
jų poveikio atsiradusius astrologinius požiūrius bei jiems būdingą tikėjimą 
žvaigždžių galia, jų sugebėjimą veikti žmonių likimus. Viduramžiais astrologi- 
ja buvo taip giliai įsišaknijusi į Šiaurę nuo Alpių, kad ten netgi atsirado savitas 

astrologinės mitologijos vadovėlių žanras. Jose pieštos iliustracijos buvo skirtos 
dviem pagrindinėms vartotojų grupėms - tapytojams ir astrologams. Moks- 
lininkas prisipažįsta, kad, įdėmiai tyrinėdamas, Šiaurės šalių knygos mene „iš- 
vydo labai pakeistus pagoniškus vaizdinius, kad tarsi neregimi tapo jų ryšiai 
su antika“ [Warburg, 1990, p. 200]. 

Mokslininkas priminė, kad būtent Šiaurės Europoje lotynų kalba apie XIII a. 
pasirodė pagrindinis astrologinės mitologijos personažų traktatas, turėjęs di- 
džiulį poveikį vaizduojamajai dailei. Jame buvo dvidešimt trijų pagoniškųjų 
mitologinių dievybių aprašymai su įspūdingais piešiniais. Priešingai helenisti- 
nėms ir arabų kosmogoninėms bei astrologinėms sistemoms, šioje knygoje bu- 
vo septynių planetų alegoriniai vaizdiniai. Šioje gotikos ir renesanso meninin- 
kų vaizduotes audrinusioje knygoje buvo graikų, egiptiečių, indų, arabų, žy- 
dų ir kitų tautų astrologinės mitologijos elementų. Taigi nors A. Warburgas 
pradžioje kėlė klausimą: „Koks buvo antikos poveikis besiformuojančiam anks- 
tyvojo renesanso menui?", tačiau netikėtai atsivéres tyrinėjamų tarpkultūri- 
nių įtakų laukas peržengė antikos civilizacijos ribas. Tai vertė mokslininką ko- 
reguoti savo pirmines nuostatas ir plėsti komparatyvistinės analizės lauką, 
įtraukiant į jį ir kitas renesanso menininkų pasaulėžvalgą veikusias civilizaci- 
nes tradicijas. 

Vadinasi, iššifruoti simbolinę Schifanoia'os rūmų Feraroje freskų prasmę 
A. Warburgas sugebėjo tik pasitelkęs išsamesnius komparatyvistinius ir kultū- 
rologinius tyrimus. Prireikė atmesti J. Winckelmanno tradicinę, perdėm sureikš- 
minusią antikos motyvus, Italijos renesanso kultūros viziją, įprastinę menoty- 
rinę problematiką. Nauja A. Warburgo metodologija, pasitelkus arabų ir indų 
astrologiją, padėjo atskleisti seniai Vakarų pamirštus astrologinius renesansi- 
nės kultūros požiūrius ir kartu suvokti alegorinę freskos vaizdinių prasmę. Šis 
A. Warburgo metodologijos triumfas neatsiejamas nuo kryptingos komparaty- 
vistinio tyrinėjimo strategijos, sudėtingų daugiapakopių metodologinių pro- 
cedūrų, patikslinimų, kurie šalino iškylančias kliūtis ir padėjo suvokti tikrąją 
gvildenamų siužetų prasmę. 

Norėdamas tiksliau apibūdinti savąjį simbolinių meno kūrinio prasmių 
interpretacijos metodą, A. Warburgas įvedė į menotyros mokslą naujus termi- 
nus - ikonologijg, ikonologinę analizę ir kritinę ikonologiją [Ten pat, p. 205, 215- 
216]. Jo ikonologinės interpretacijos metodo pakopos yra artimos vėliau E. Pa- 

nofsky'o suformuluotoms, tačiau ne tapačios, nes A. Warburgas daugiau dė- 
mesio skiria lyginamajai analizei. „Jo metodas, - rašė P.-A. Michaud, - yra ne- 
įprastas, nes derina simbolines procedūras ir tikslų komparatyvizmą“ (compa- 
rativisme formelle) [Michaud, 1996, p. 43]. 

A. Warburgo ikonologiné metodologija tiria genealogines meninio vaizdinio 
ištakas ir jame slypinčių simbolinių prasmių interpretaciją. Ji susideda iš trijų skir- 
tingų ir kartu glaudžiai tarpusavyje susijusių, viena kitą papildančių pakopų. 
Pirmoji ikonografinių elementu aprašinėjimo pakopa tėra pradinis vizualinis me- 
no formų, o antroji - siužetinių motyvų ikonografinės prasmės, jų ryšių su įvairiais 
literatūriniais ir kitais šaltiniais suvokimas, aiškinimasis prasmės to, kas vadi- 
nama stilių istorija. Trečiojoje ikonologinės analizės pakopoje, kurią mokslinin- 
kas glaustai apibūdina kaip „genealoginį meninio vaizdinio ištakų tyrimą“ [War- 
burg, 1990, p. 201], nuo išorinio ikonografiniu elementu suvokimo lygmens per- 
einama prie meno kūrinyje užkoduotos giluminių simbolinių prasmių inter- 
pretacijos, kuri aiškinama kaip pagrindinių žmogiškosios dvasios tendencijų išraiš- 
ka. „Šia Palazzo Schifanoia Feraroje freskų interpretacija, - rašė menotyrinin- 
kas, - tikėjausi parodyti, kad ikonologinė analizė nebaugina ir neterorizuoja 
policininkų eilėmis ir nebijo tyrinėti antiką, viduramžius ir naujuosius laikus 
kaip asocialius periodus, meno kūrinius ji tiria labai laisvai arba kaip didžios 
pagarbos vertus dokumentus“ [Warburg, 1990, p. 215-216]. 

Vadinasi, griežta ikonologine šio žodžio prasme interpretacija būna per- 
ėjusi tik dvi pirmąsias turinio interpretacijos pakopas ir lyginamąsias studijas, 
kurių tikslas - į tyrimus įtraukti Rytų ir Vakarų civilizacijas. Be tokios kruopš- 
čios lyginamosios arabų ir indų astrologijos analizės Schifanoia'os freskos ne- 
būtų buvusios iššifruotos, o stiliaus evoliucija nuo E del Cossa iki Raffaello - 
nesuprasta. 

Jautrus išoriniams poveikiams A. Warburgas skausmingai išgyveno Pir- 
mojo pasaulinio karo sukrėtimus ir po jo įsigalėjusį Vokietijoje socialinį chaosą. 
Po šio dramatiškai patirto psichologinio šoko jo mąstysenoje stiprėjo istorioso- 
finės ir apokaliptinės nuotaikos, o 1918 m. ryškėjo psichologinės pusiausvyros 
pažeidimo požymiai, depresija. Jis didvyriškai kovojo su gilėjančia psichologi- 
ne krize, tačiau ilgi savianalizės seansai nepajėgė jos įveikti. Paūmėjus ligai, 
mokslininkas ketverius metus iki 1923 m. praleido psichinių ligonių sanatori- 
joje Kreuzlingene Šveicarijoje. A. Warburgo darbą tęsė E Saxlis, kuris perėmė 

vadovavimą insti- tutui ir bibliote- 


kos komplekta- vimui. A. War- 
burgo sugrįžimui is Šveicarijos 
mokslininko dar- bo vietoje E Sax- 
lis įrengė ekra- ną, kuriame bu- 
vo galima rody- ti įvairias foto- 
grafijas, repro- dukcijas, skirtas 
pagrindinėms temoms, kurio- 
mis namų šeimi- ninkas domėjo- 
si. A. Warburgui šis sumanymas 
labai patiko ir tapo bręstančio 
Mnėmosynė pro- 

A. Warbur- 


originalumas at- 


jekto dalimi. 
go mąstysenos 


siskleidė ir jo sa- 


. | A. Warburgas. Mnémosyne atlasas. 1929 . +. 
vitoje vėlyvoje meno istorijos 


koncepcijoje. Sugrįžęs iš sanatorijos Šveicarijoje, mokslininkas sumanė ir pra- 
dėjo įgyvendinti didžiulį, tapusį pagrindiniu jo gyvenimo tikslu, tačiau taip ir 
likusį nebaigtą, naujos vizualinės meno istorijos be teksto projektą, t. y. vizuali- 
nės meno istorijos paveikslų atlaso parengimą, kurį vadino patetinių išgyvenimų 
formulių, arba mūzų promotės ir atminties deivės Mnemosinės (turinčios die- 
višką atmintį), vardu. Todėl šis atlasas menotyroje plačiau žinomas Mnėmosynė 
vardu. A. Warburgas netgi buvo pasirašęs sutartį su leidėju dėl šio paveikslų 
atlaso išleidimo. Projekto įgyvendinimu jis rūpinosi ir paskutinėmis gyvenimo 
dienomis. Kai 1929 m. mokslininkas mirė, buvo užbaigta tik apie keturiasde- 
šimt lakštų su apie tūkstančiu iliustracijų, rodančių autoriaus užmojų didingu- 
mą ir daugiabriauniškumą. 

A. Warburgas tarsi nujautė, kad, ateityje plėtojantis masinių komunikacijų 
priemonėms, nepaprastai padidės vizualinės kultūros ir informacijos įtaka, kuri pradės 
stumti tradicinę teksto kultūrą. Jis puikiai suprato, kad meno istorija visuomet 
priklausoma nuo meno kūrinių, jų kolekcijų, muziejų arba nuo tiražuojamų 
meno kūrinių reprodukcijų, kurie, A. Malraux žodžiais tariant, sudaro galimy- 
bę sukurti įsivaizduojamojo muziejaus pasaulį. Todėl atlase jis stengėsi pateikti 
gausybę susistemintų, nuolatos pasikartojančių motyvų, kuriuose matyti kū- 
rybinė žmogaus sąmonės evoliucija. 

Sio projekto tikslas - raižinių, fotografijų, skulptūrų, tapybos drobių, pie- 
šinių, pašto ženklų ir pan. vaizdinių pagrindu sujungti į vieną sistemą visus 
stabilius simbolius, motyvus, kuriais įprasmintos jėgos, skatinančios žmogaus 
sąmonės veiklą, jos emocines nuosėdas. Čia kalbama apie pagrindinių meno 
istorijos ir jį dominančių temų vizualizaciją. 1929 m. rugsėjo 5 d. A. Warburgas 
savo dienoraštyje konstatuoja: „Nepakenčiu daugiau savo senų minčių, išdės- 
tytų puikiame popieriuje“ [Ten pat, p. 67]. Kurdamas meno istorijos be teksto atla- 
są, su lakštuose išdėstomais vaizdiniais mokslininkas elgėsi kaip su tekstinėmis 
savo bibliotekos knygomis. Pagrindinės meno istorijos vizualizacijos ir jį domi- 
nančios temos buvo traktuojamos lanksčiai, jų tarpusavio santykiai, sąveikos 
čia nuolatos keitėsi, kaip ir jo bibliotekos knygų tvarka. Šiame atlase, kuriame 
teksto beveik nebuvo, bet kurią akimirką galėjo atsirasti naujų asociatyvių ry- 
šių, naujų prasmių, nelygu, kokias modifikacijas tyrinėjamos temos, motyvai, 
simboliai patiria per ilgą civilizacijos ir meno istoriją. 

Įgyvendindamas Mnėmosynė projektą, A. Warburgas formavo ne tik nau- 
ją kontekstualios vizualinės meno istorijos viziją, bet ir klojo pamatus ikonolo- 
gijai be tarpininkų (vok. Eine Ikonologie des Zwischenraums), kuriai „reikalingi ne 
objektai, bet analogijos ir opozicijos“. Remdamasi lyginamąja analize ir plates- 
ne kultūros aplinka, mislingus, nepažįstamus kitų civilizacijų simbolius ir mo- 
tyvus ji paverčia aiškiais ir suprantamais. Menotyrininką labai domino įvairios 
astrologinės tradicijos modifikacijos: kaip istoriškai keitėsi astrologiniai anti- 
kos, viduramžių, renesanso ir porenesansinės kultūros vaizdiniai, kaip juos vei- 
kė įvairios Rytų civilizacijos. Toks atlasas, kuriame teksto beveik nėra, padeda 
suprasti naujų reikšmių atsiradimą civilizacijos istorijoje. „Mnėmosynė, - rašė 
R. Rechtas, - skatina tyrinėti meno istorinės raidos procesą. Jis ne gerai ar blo- 
gai atspindi tai, ką temos vaizdiniai pasakoja, o pirmiausia yra funkcijų visuma 
ir tos reikšmės, kurias žmonės sąmoningai ar nesąmoningai suteikia menui kaip 
fizionomijai“ [Recht, 1994, Nr. 48, p. 15]. 

Gyvenimo pabaigoje A. Warburgas vis labiau domėjosi įvairiomis perife- 
rinėmis kultūros sritimis ir teikė joms didžiulę simbolinę prasmę. Jis jau nebe- 
sitenkino simboline ir alegorine meninės kūrybos interpretacija, o simbolišku- 
mą aiškino kaip apskritai pamatinį mąstymo ir kultūros bruožą. Paskutiniais 
gyvenimo metais jis vis dažniau kalbėjo apie „šizofrenišką“ Vakarų civilizacijos 
pobūdį, domėjosi astrologijos problemomis, individo ir jį supančios kosminės 

stichijos ryšiais, orientalistine problematika ir tarpcivilizaciniu įtakų studijo- 
mis, todėl neatsitiktinai šią idėją panaudojo rengdamas didaktinę parodą tarp- 
tautiniam orientalistų kongresui 1926 m.; jis buvo aktyvus organizatorius. Di- 
džiai būdingas šios maištingos savitos asmenybės kūrybinės biografijos faktas, 
kad paskutiniai tyrinėjimai apėmė G. Bruno asmenybę bei kūrinius. 1929 m. 
mokslininko gyvenimą ir kūrybinę veiklą nutraukė miokardo priepuolis. 

Taigi A. Warburgas - neabejotinai vienas reikšmingiausių XX a. meno is- 
toriku. Tolesnei civilizacinės komparatyvistikos ir meno istorijos raidai poveikį 
turėjo jo asmenybė, veikalai, mokslinė ir organizacinė veikla, jo įkurtas institu- 
tas ir unikali specializuota civilizacijos, mitologijos ir meno istorijos problemoms 
skirta biblioteka. Neabejotinai tarp A. Warburgo kūrinių ir vėlesnės jo idėjų 
įtakos buvo tam tikra properša. Nors mokslininkas buvo ambicinga ir ekscen- 
triška asmenybė, tačiau mokslinėje veikloje jis vengė išorinio efektingumo, nie- 
kuomet nerašė populiarių plačiajai visuomenei skirtų knygų. Tai buvo klasiki- 
nis užsisklendusio akademiško mokslininko tipas, kuris atkakliai gvildeno dau- 
gelį tuo metu mokslinio pažinimo neaprėptų netradicinių ir itin komplikuotų 
meno istorijos problemų, atkreipė dėmesį į „neklasikinius“ tradicinių proble- 
mų aspektus. 

Svariausi A. Warburgo nuopelnai civilizacijos ir menotyros idėjų istorijai 
yra šie: 1) savo netradiciniais tyrinėjimais įvedė daug naujų temų, originalių tyrinėji- 
mo aspektų, metodologinių prieigų, ragino civilizacijos ir meno istorikus imtis uZmes- 
tų temų; 2) nustatė simbolinę meno prigimtį; 3) civilizacijos ir meno istorijoje atrado 
inercijos, arba pasikartojimo, dėsnį, kai stabilios meno formos, motyvai perduodama iš 
vienos istorinės epochos į kitą; 4) pabrėžė autentiškos dokumentacijos svarbą menoty- 
rinei analizei; 5) pabrėžė vizualinės meno istorijos kūrimo aktualumą; 6) meno kūrinio 
pažinimą glaudžiai susiejo su socialine ir kultūrine aplinka; 7) nuodugniai ištyrė me- 
no formų ir motyvų dinamikos procesus, išskyrė įvairius meno elementų morfologinės 
sąveikos aspektus; 8) suaktualino komparatyvistinės metodologijos svarbą ir tarpcivili- 
zacinių įtakų tyrinėjimus; 9) suformulavo aktualius interdisciplininės kompleksinės 
analizės principus; 10) klasikinio meno kūrinių tyrinėjimui praktiškai pritaikė vienti- 
sos trinarės ikonologinės metodologijos principus. Taigi A. Warburgas itin paveikė 
kultūros ir meno istorijos tyrinėjimus, suteikė jiems naują metodologinį pavi- 
dalą ir nurodė naujus orientyrus. Specifiniai jo meno istorijos tyrinėjimai įsi- 
skverbė į kultūrologinę problematiką. 


E 


Josefas Strzygowskis 


Vienos menotyros mokyklos tradicijų peržiūra 
J. Strzygowskio komparatyvistinėje metodologijoje 


Lenkų kilmės austrų menotyrininkas Josefas Strzygowskis (1862-1941) yra 
legendinė ir kartu viena prieštaringiausių asmenybių. Šis įtakingas komparaty- 
vistinės menotyros pradininkas daug nuveikė plečiant pirmosios XX a. pusės 
akademinius akiračius. Netgi reiklus progermanistinių J. Strzygowskio idėjų kri- 
tikas P. Francastelis pripažįsta ypatingą jo veikalų reikšmingumą, nes juose ap- 
rėpta gausybė aktualių menotyros problemų [Francastel, 1945, p. 235]. 

J. Strzygowskio, kaip ir E Nietzsche's, M. Heideggerio, idėjų likimas para- 
doksalus ir didžiai pamokomas. Pasaulinę šlovę turintis menotyrininkas, gyve- 
nimo pabaigoje įstojęs į nacistų partiją, pokario metais ilgam buvo išbrauktas iš 
menotyros istorijos puslapių. Nors nuopelnai neginčijami, jo pavardė guasi abso- 
lute išnyko iš menotyros ir civilizacijos idėjų istorijai skirtų veikalų. Kai nuopel- 
nų apeiti būdavo neįmanoma, dažniausiai minėta tik pavardė. Pastarąjį dešimt- 
metį humanistikoje įsitvirtinus kamparatyvistinės metodologijos principams, vis 

dažniau prisimenamos daug polemikos paskatinusios ir šiandieną aktualumo 
nepraradusios J. Strzygowskio evoliucionę civilizacijos ir meno raidos koncepci- 
ją plėtojančios idėjos. 

Spalvinga, kontroversiška J. Strzygowskio asmenybė pagarsėjo nepriklauso- 
mu charakteriu, nestandartiniu problemų formulavimu, naujomis metodolo- 
ginėmis nuostatomis. Tai klasikinis psichologinis maištautojo, revoliucionieriaus, 
polemisto, fanatiškai savo profesijai atsidavusio mokslininko tipas. Jis atkakliai 
gynė savo pažiūras, nesiskaitė su pripažintais autoritetais, atsainiai vertino ofi- 
cialioje akademinėje menotyroje pripažintas tiesas: jas laikė perdėm eurocentrinė- 
mis, klaidingomis, ideologizuotomis, prieštaraujančiomis akivaizdiems civilizacijos ir me- 
no istorijos faktams. 

J. Strzygowskio veikalai imponuoja universaliosiomis ambicijomis, polin- 
kiu į plačias lyginamąsias skirtingų civilizacijų meno istorijos studijas. Jie stebi- 
na daugybe naujų idėjų, teorijų, terminų gausa, menkai žinomais ir unikaliais 
iš neeuropinių civilizacijų meno istorijos paimtais faktais, vardais. Mokslinin- 
kui būdingas imlus metaforiškas stilius, kuriame glaustos minties pasažus kei- 
čia laisvas aliuzinis minčių srautas, gluminantis akademinės pakraipos meno- 
tyrininkus. 

Atšakus charakteris, arogancija, neįprasti moksliniai interesai ir visiškas au- 
toritetų nepaisymas pagilino properšą tarp J. Strzygowskio ir ortodoksinės Vie- 
nos menotyros mokyklos pakraipos, kuriai jis nuolatos priešinosi ir tarytum griovė 
iš vidaus. Tačiau mokslininką daug kas sieja su šia mokykla, iš kurios tradicijų jis 
išaugo, o vėliau tapo „paklydusiu sūnumi“. Tai pirmiausia siekiai analitiškai gilin- 
tis į meno kūrinius, vengti spekuliatyvių problemų, kruopščiai pagrįsti išsakomas tezes 
šaltiniais, pozityviai tyrinėti konkrečius kūrinius, dėmesys dalinėms problemoms, už- 
mirštiesiems, „periferiniams“ meno istorijos raidos etapams. 

J. Strzygowskis nuolatos pabrėžė pribrendusią būtinybę keisti primityvius 
iš J. Winckelmanno laikų menotyros paveldėtus graikocentrinius požiūrius. Kny- 
gos Forschung und Erziehung („Tyrimas ir auklėjimas“, 1928) pradžioje moksli- 
ninkas ironiškai perpasakojo anekdotą, jo nuomone, puikiai rodantį daugu- 
mos kolegų mentalitetą ir mokymo įstaigose vyraujančias eurocentrines nuo- 
statas. Jame pasakojama apie dėstytoją, kuris savo mokymo įstaigos vadovui 
natūraliai ir pagrįstai pareiškia, kad „mūsų gyvenamuoju metu antikos menas 
neturi būti tironiškas mėgdžiojimo modelis“. Į tai jis išgirsta įširdusio vadovo 

replika: ,Gyvenima baigsite ant ešafo- 


to". Tokie mastymo stereotipai akade- 
minése jstaigose, jo įsitikinimu, stabdo 
meno istorijos mokslo pažangą ir 
trukdo realiai pa- žinti civilizacijos bei 
meno istoriją. Savo kolegas, pretenduo- 
jančius į visuotinės meno istorijos paži- 
nimą ir apsiribojan- čius antikos bei Va- 
karų meno tradicijų tyrinėjimais, jis kal- 
tino „kuriozišku kultūriniu rasizmu“, 
eurocentrizmui bū- dinga „antiistorine 
laikysena“, kurios ideologinės ištakos 


susijusios su mėgi- nančia pavergti pa- 


saulį Vakarų civili- zacijos galia. 
Eugene Viollet-le-Ducas 


Daugelis pa- matiniu komparaty- 
vistinės J. Strzygowskio metodologijos principų plėtoja E. Viollet-le-Duco ir 
L. Courajodo veikaluose išryškėjusias metodologines nuostatas. 

Žymus prancūzų meno istorikas ir architektas, reabilitavęs gotikos meno 
svarbą, Eugene Viollet-le-Ducas (1814-1879) yra pirmasis europinio masto me- 
notyrininkas, kuris atsiribojo nuo eurocentrinių nuostatų. Apeliuodamas į ly- 
ginamosios filologijos (pranc. la philologie comparée) laimėjimus, jis prabilo apie 
būtinybę plačiai, be ideologinių stereotipų tyrinėti ne tik Europos, bet ir pasau- 
linés meno raidos istoriją. 1864 m. Paryžiaus dailės mokykloje (L'École des be- 
aux-arts) skaitytoje visuotinės meno istorijos kurso įžanginėje paskaitoje moks- 
lininkas pareiškė, kad jo tikslas - glaustai „apžvelgti visuotinės meno istorijos 
kontūrus“ ir pagrindines jos raiškos formas (piešinį, architektūrą, tapybą, skulp- 
tūrą) atsigręžus į visas žmonijos istorijai žinomas civilizacijas ir tautas [Viollet- 
le-Duc, 1994, p. 11]. 

Ir iš tiesų daugiau nei trečdalį savo paskaitų kurso E. Viollet-le-Ducas skyrė 
lyginamajai Rytų šalių meno istorijos analizei. Visuotinės meno istorijos tyrinėji- 
mus jis pradėjo plačia Indijos, Egipto, Mesopotamijos regiono ir kitų tautų meno 
istorijos apžvalga, nuolatos lygindamas jas tarpusavyje ir su Vakarų meno tradi- 
cijomis. Išryškėjo platus civilizacinis požiūris į meno problemas, griežtai stilisti- 
né meno analizė. E. Viollet-le-Ducas buvo neabejotinai vienas įtakingiausių kom- 

paratyvistinės menotyros pirmtakų, nuodugniai tyrinėjęs bei lyginęs Rytų ir Vakarų 
meną. Jo veikalai tiesė kelius J. Strzygowskio metodologinėms nuostatoms, 
požiūriui į aktualias meno istorijos problemas. 

Iš L. Courajodo veikalų J. Strzygowskis perėmė polinkį į plačius teorinius 
apibendrinimus, lyginamojo metodo reikšmės supratimą ir daugelį atskirų idėjų 
bei teorijų. Tačiau vienu esminiu aspektu, kaip taikliai pastebėjo P. Francastelis, 
jis atsiribojo nuo L. Courajodo, kuris nuolatos pabrėžė katalikiškąją ir prancūziš- 
kąją gotikos meno dvasią: J. Strzygowskis pirmiausia siekė atriboti gotikos meną 
nuo katalikiškosios mistikos apraiškų, atskirti tikėjimą nuo hierarchinių bažny- 
čios struktūrų ir tiesioginio gotikos siejimo su prancūzų kultūros tradicijomis 
[Francastel, 1945, p. 36]. 

J. Strzygowskis užsimojo remdamasis lyginamosios metodologijos galimybė- 
mis atskleisti pagrindines civilizacijos ir meno istorijos raidos tendencijas nuo ikiisto- 
rinių laikų iki nūdienos ir aprėpti visų svarbiausių civilizacijų intelektines ir meno 
raidos pakraipas. Mokslininko nuomone, visuotinės meno istorijos tyrinėjimams 
taikant lyginamosios metodologijos principus, įmanoma geriau pažinti istori- 
nės meno raidos dėsningumus, nei tai prieinama racionalistinei kultūros filo- 
sofijai ir estetikai. 

Lyginamasis metodas J. Strzygowskio komparatyvistinėje metodologijoje 
yra universalus pagrindinių civilizacijos ir meno raidos problemų sprendimo rak- 
tas — neišsemiamos gausybės žmogaus dvasios apraiškų, ryšių, santykių, prie- 
žasčių pažinimo instrumentas, „be kurio šiame kelyje esame priversti vadovau- 
tis savavališkais ir klaidingais požiūriais“ [Strzygowski, 1932, p. 144]. Tai patiki- 
mas ne tik Viduržemio jūros regiono, milžiniško Eurazijos subkontinento, bet ir 
pasaulinės civilizacijos istorijoje gyvavusių tautų - tiek turinčių raštą, tiek jo ne- 
turinčių - pažinimo pagrindas. Gvildendamas skirtingų civilizacijų ir epochų me- 
no formas, mokslininkas, anot J. Strzygowskio, gali remtis istorijos, filosofijos bei 
kitų mokslų surinkta medžiaga ir įvairiapusiškiau pažinti konkrečios civilizacijos meni- 
nės kultūros faktus, padedančius atverti naujus pažinimo horizontus ir užpildyti visuo- 
tinės meno istorijos spragas. 

Mažame Lenkijos provincijos miestelyje gimęs Josefas sunkiai skyrėsi ke- 
lią į pripažinimą. Jau mokykloje vaikinas pasižymėjo nepaprastais gabumais 
humanitariniams mokslams. Ją baigęs, kurį laiką dirbo tėvo tekstilės fabrike. 
Sulaukęs dvidešimties, J. Strzygowskis išvyko į Vienos universitetą, kur, va- 

dovaujamas Vienos menotyros mokyklos pradininku R. von Eitelbergerio ir 
M. Thausingo, pasinėrė į meno istorijos studijas. Vėliau, kaip ir H. Wólfflinas, moks- 
lus tesé Berlyno bei Miuncheno universitetuose, klausé H. Grimmo, W. H. Rieh- 
lio, M. Carriere'o ir H. van Brunno paskaitu. 1885 m. Miuncheno universitete 
apgynęs daktaro disertaciją Ikonographie der Taufe Christi („Kristaus krikštynų 
ikonografija“), išvyko pažintinėn kelionėn į Graikiją, Turkiją, Iraną, Armėniją, 
Rusiją. Ši kelionė paliko neišdildomų įspūdžių ir pakeitė jo mokslinius intere- 
sus. Didingi Artimųjų Rytų civilizacijų architektūros ir dailės paminklai jam 
nustelbė Vakarų meno tradiciją ir privertė naujai pažvelgti į Senojo pasaulio 
kultūros ir meno istoriją. 

Grįžęs J. Strzygowskis dėstė Vienos universitete (1887-1892), vėliau Graco 
universitete (1892-1909), kur pagarsėjo kontroversiškomis idėjomis ir origina- 
liais menotyros veikalais. Kaip ir dauguma vokiškai rašančių didžiųjų austrų, 
šveicarų bei vokiečių menotyrininkų meno istorijos studijas pradėjęs renesanso 
tyrinėjimais, mokslininkas nukrypo į Vakarų krikščioniškųjų viduramžių ir Bi- 
zantijos meno istoriją. Kelionės į Artimuosius Rytus ir Bizantijos dailės ikonogra- 
fijos tyrinėjimai paskatino studijuoti meninę Azijos tautų kultūrą. Taigi J. Strzy- 
gowskis imasi gvildenti persų, sirų, koptų, armėnų, gruzinų, arabų musulmonų 
imperijos, indų, kinų, klajoklių - centrinės Azijos stepių tautų - meną. Sudarant 
visuotinės meno istorijos raidos schemas, jis turėjo įsigilinti į Šiaurės Eurazijos 
tautų, vėliau - skandinavų ir senovės germanų dailę. 

1901 m. mokslininkas paskelbė tikrą audrą ir didžiulę mokslinių diskusijų 
bangą sukėlusį programinį veikalą Orient oder Rom („Rytai ar Roma“), kurio pole- 
minis patosas buvo nukreiptas prieš akademinėje menotyroje įsigalėjusias euro- 
centrines pažiūras. Šioje knygoje, remdamasis lyginamosios analizės principais, 
jis paskelbė tezę apie lemiamą Artimųjų Rytų kultūros centrų įtaką vėlyvosios antikos 
ir ankstyvosios krikščionybės architektūros bei vaizduojamosios dailės raidai. Toks po- 
žiūris prieštaravo oficialiojoje menotyroje ir klerikalinės pakraipos kultūrologi- 
nėse studijose plėtojamoms teorijoms apie visuotinį antikos ir Romos meno tra- 
dicijų poveikį Italijos ir Artimųjų bei Vidurio Rytų menui. 

Savo teiginius kruopščiai argumentuodamas lyginamosios analizės ir sti- 
listinių formų difuzijos faktais, J. Strzygowskis paneigė nepagrįstai sureikš- 
mintą antikos meno įtaką visuotinei meno istorijai. Jis įrodė daugelio vėlyvojoje 
antikoje ir ankstyvaisiais viduramžiais išplitusių architektūros, vaizduojamosios dai- 

chitektūros tipų, stati- 
principų, jų sudėtinių 
rytietišką (Sirijos, Ar- 


lės formų, motyvų, ar- 
nių  komponavimo 
dalių, dekoro elementų 
mėnijos, Gruzijos, Ira- no, Vidurinės Azijos ir 
t. t.) kilmę. Šias idėjas mokslininkas plėtojo 
vienas po kito skel- biamuose veikaluose: 
Das  Etchmiadzin 


dzino evangelija“, 


Evangelier („Ečmia- 
1891), Byzantinische 
jos paminklai“, t. 1-3, 


Denkmäler („Bizanti- 
1891-1903), Hellas in 
mung („Senovės 
tyje“, 1902), Klein- 
Kunstgeschichte 


der Orients Umar- 
Graikija Rytų apgléb- 
asien, ein Neuland der 
(„Mažoji Azija - neži- 


noma meno istorijos | i | žemė“, 1903), Die Zu- 
kunft der Kunstwis- EE senschaft („Meno isto- 
rijos ateitis“, 1903), Koptische Kunst („Koptų menas“, 1904), Mschatta (, Mscha- 
ta“, 1904), Die Miniatüren des serbischen Psalters („Serbų psalmynu miniatiü- 
ros", 1906). 

J. Strzygowskis vienas pirmųjų suvokė turiningą pamatinių dekoratyvinių 
ir konstruktyvių architektūros bei dailės principų (ornamento, arkų, kupolų) reikš- 
me tyrinėjant tarpkultürines įtakas, difuzijos, akultūracijos ir simbolių migraci- 
jos dėsningumus. Objektyvi lyginamoji šių dėsningumų Romos imperijoje ir Ar- 
timuosiuose Rytuose analizė paneigė akademinėje menotyroje įsigalėjusius mi- 
tus apie išskirtinę Romos imperijos meno svarbą Vakarų meno istorijai. 

Knyga „Rytai ar Roma“ ne tik nuvainikuoja imperinio Romos meno kultą, 
bet ir tiesiogiai polemizuoja su Vienos menotyros mokyklos korifėjų E Wickho- 
fo ir A. Rieglio idėjomis. J. Strzygowskis priekaištauja pirmajam, kad jis, igno- 
ruodamas objektyvius meno istorijos faktus bei liaudies meno svarbą, kuria 
mitus apie Romos imperijos meną [Strzygowski, 1905, p. 8] ir kartu ideologiš- 
kai pateisina į jį besiorientuojančias Prūsijos ir Austrų imperijų proteguojamas 
oficiozines meno formas. Atmesdamas reprezentacines valdžios meno (Macht- 
kunst) formas, J. Strzygowskis radikaliai peržiūri akademinėje meno istorijoje 
nusistovėjusias nuostatas. Jo nuomone, gelminiams meno raidos pokyčiams pažin- 
ti daug svarbiau perprasti liaudies meno, medinės architektūros, stogų perdengimo 

būdus nei aukščiausių valdžios struktūrų diegiamas akmeninės reprezentacinės archi- 
tektūros ir dailės formas. Todėl išorinėms valdžios meno apraiškoms jis priešpriešino 
neeuropinių tautų, neretai vadinamų barbariškomis, spontaniškų meninės kūrybos for- 
mų vertę ir įtaigą, leidusią helenistiniuose graikų ir romėnų kultūros centruose įsiga- 
lėti naujiems ekspresionistiniams idealams. Kad įtvirtintų savo teiginių teisingu- 
mą, jis skatino muziejininkus į didžiųjų muziejų ekspozicijas įtraukti Artimųjų 
Rytų meno paminklus. Jo iniciatyva į Berlyno muziejų 1903 m. buvo atgabenti 
įstabūs Mschatos rūmų fasadai. 

Tarptautiniam J. Strzygowskio pripažinimui lemtingi buvo 1907-ieji, kai jam 
patikėjo atsakingas VII tarptautinio meno istorijos kongreso Darmštate ku- 
ratoriaus ir organizatoriaus pareigas. Tai išplėtė tarptautinius mokslininko ry- 
šius. 1907 m. menotyrininkas paskelbė etapinį veikalą Die bildende Kunst der Ge- 
genwart („Šiuolaikinis vaizduojamasis menas“), kuriame atskleidė gyvenamojo meto 
vaizduojamosios dailės panoramą. Jis ne tik pagrindė estetinę naujausių 
meno formų vertę, bet ir susiejo architektūros, skulptūros, tapybos, taikomosios 
dekoratyvinės dailės tendencijas su ankstesnėmis tradicijomis. Šiuolaikinį Vaka- 
rų meną mokslininkas įvairiais aspektais lygino su egiptiečių, indų, persų, japo- 
nų ir kitų neeuropinių tautų meno tradicijomis. Šioje knygoje jis kritikavo vokiš- 
kai kalbančiuose kraštuose susiklosčiusią humanitarinio bei meninio auklėjimo 
sistemą ir dėl to tiesiogiai kaltino Vokietijos vadovus. Knyga baigiama išvada, 
kad niekuomet anksčiau tarp šalies valdovų ir aktualių meno bei menotyrinės 
minties poreikių nebuvo tokios properšos kaip nūdienėje Vokietijoje. 

Kai, 1909 m. mirus E Wickhofui, po ilgų derybų bei karštų ginčų jo įpėdiniu 
buvo išrinktas nuo 1897 m. katedroje dirbęs čekų kilmės menotyrininkas M. Dvo- 
rakas (1879-1921), Vienoje kilo nepasitenkinimo ir debatų šurmulys. Sprendžiant 
nesutarimus, universiteto vadovybė kaip išlygą įsteigia kitą meno istorijos ka- 
tedrą, kurią užima iš Graco universiteto pakviestas jau tarptautinį pripažinimą 
pelnęs J. Strzygowskis. Tik iširus šeimai, mokslininkas su šešiais vaikais, iš kurių 
jauniausiam tebuvo vieneri, persikelia į Vieną. 

Jau įžanginėje paskaitoje, į kurią susirinko Vienos menotyros elitas, J. Strzy- 
gowskis atvirai polemizavo su universiteto tradicijomis. Po stiprių kritinių išpuolių 
prieš Vienos menotyros mokyklos korifėjus F Wickhofa ir A. Rieglį nonkonfor- 
mistas negalėjo tikėtis ortodoksinių mokyklos šalininkų paramos ir savo nuopel- 
nų pripažinimo. Taip Vienos universiteto menotyros gildija skilo į dvi skirtingų 

metodologinių nuo- statų katedras, kurios 


vėliau išaugo į sava- rankiškus meno isto- 
rijos institutus. Vie- nam, nuosekliai tę- 
siančiam susiklosčiu- sias Vienos menotyros 
mokyklos tradicijas, vadovavo M. Dvora- 
kas ir vėliau jį pakeitęs J. von Schlėsseris, o 
antram - J. Strzy- gowskis. Tai kėlė 
daug problemų stu- dijuojantiems meno 
istoriją: iš abiejų profesorių jie priva- 
lėjo rinktis vieną, kadangi tuo pat me- 
tu skirtingose audi- torijose vykstančių 


paskaitų klausytis buvo neįmanoma. 


Konkuruojančiose katedrose tvyrojo 
abipusio nepakantu- mo, netgi slepia- 
Maxas Dvorakas 

mos neapykantos atmosfera. 


Pilietinio karo padėtį Vienos universiteto menotyrininkų pasaulyje vaizdin- 
gai, nors ir ne visai objektyviai, knygoje Topics of our Time („Mūsų meto temos“, 
1991) ir interviu apibūdino šios mokyklos auklėtinis E. Gombrichas. Jis save laikė 
M. Dvorako ir jį pakeitusio J. von Schlėsserio mokiniu, todėl prisiminimai šališki. 

„Aš,- pasakojo jis, - pasirinkau Schlósseri, tačiau dažnai užsukdavau į Strzy- 
gowskio paskaitas. Tai sunku paaiškinti. Strzygowskis buvo didžiai reikšmingas 
meno istorikas, vienas pirmųjų atsiribojęs nuo išimtinai Vakarų meno tyrinėjimų 
ir susidomėjęs azijiniu. [...] Iš tikrųjų jis buvo fanatiškai priešiškas klasikinei tra- 
dicijai ir atsainiai vertino Romos meną, buvo įsitikinęs, kad tik klajoklinių tautų 
menui būdingas kūrybiškumas. Jis buvo lyg ir truputėlį pamišęs, tačiau rašė ori- 
ginalius veikalus, remdamasis, pavyzdžiui, Armėnijos ir kitomis meno tradicijo- 
mis, kurios buvo visiškai ignoruojamos“ [Gombrich, Didier Eribon, 1991, p. 26; 
Gombrich, 1991, p. 14]. 

E. Gombrichas pažymėjo, kad J. Strzygowskis buvo labai įdomus asmuo, 
kuris „vėliau tapo nacistinės partijos nariu, tačiau aktyviai joje nesireiškė. Jis nie- 
kuomet nebuvo antisemitas. Aš labai domėjausi jo paskaitomis, tačiau jis buvo 
arogantiškas ir kalbėjo tik apie save, savo atradimus, jų svarbą, ir tai mane atgra- 
sė. Jo paskaitos vykdavo audringai tarsi mitingai, į kuriuos susirinkdavo šimtai 
studentų“ [Ten pat, p. 26]. 

Iki akademi- | 


gos J. Strzygowskis 


nės karjeros pabai- 
| taip ir liko Vienos 


menotyros mokyklos pašaliečiu, sunkiai 


kovojančiu dėl savo | idėjų pripažinimo. 
Nepasitenkinimas jo skelbiamomis idėjo- 
mis ir naujais kom- paratyvistinės meto- 
dologijos principais buvo labai stiprus. 


Susidariusią padėtį | iliustruoja toks be- 


precedentis faktas, kad garsiojoje J. von 
Die Wiener Schule der 


nos menotyros mo- 


Schlósserio studijoje 
Kunstgeschichte (,Vie- 
kykla“, 1934) daug | 
universitete dirbęs J. 


dešimtmečių Vienos 
| Strzygowskis dėl as- 


meninių konfliktų ir | A skirtingų metodolo- 
n | Julius von Schlôsseris 

giniu nuostatu netgi neminimas [žr.: Hof- 
mann, 1986, p. 273-290; Rosenauer, 1997, p. 417—436]. Lietuvoje gimęs garsus ita- 
lų renesanso dailės tyrinėtojas B. Berensonas J. Strzygowskį pavadino „meno 
istorijos Atila“, „hunų barbaru“, „Dievo rimbu“, per paskutines tris dešimtis savo 
gyvenimo metų neapkentusiu visko, kas bylojo apie Viduržemio jūros regiono 
kultūrą [Berenson, 1943, p. 36]. 

Menotyros pasaulyje J. Strzygowskiui padėjo įsitvirtinti keli specifiniai jo 
asmenybės ir mokslinių interesų bruožai. Pirmiausia - nepaprastas mokslininko 
talentas, sugebėjimas jausti tuos daigus, kurie dar tik skleidėsi ir daug vėliau 
plačiai suvešėjo. Antra - Rytų tautų meno tradicijų sureikšminimas rekonstruo- 
jant visuotinės dailės istorijos puslapius ir siekiant teisingai suprasti daugelį svar- 
biausių Vakarų Europos meno istorijos pokyčių. Trečia — jo veikaluose atsiskleidė 
komparatyvistinės metodologijos principai ir lyginamoji įvairių civilizacijų me- 
no formų, jas nulėmusių vidinių ir išorinių veiksnių analizė. 

Linkstantys į naujoves studentai visuomet buvo patikima moralinė moksli- 
ninko atrama ginant savo pozicijas Vienos universitete. Originali J. Strzygows- 
kio asmenybė, platūs neįprasti moksliniai interesai Vienos universitete iškart su- 
kėlė didžiulį šurmulį ir susilaukė entuziastingo radikaliai nusiteikusios studenti- 
jos susidomėjimo bei pritarimo. J. Strzygowskis buvo puikus lektorius. Paskaitas 
skaitė laisvai, su įkvėpimu aiškindamas jį kamuojančias problemas. Netikėtus 

sugretinimus jose keisdavo šuoliai didžiulėmis civilizacijos erdvėmis, perėjimai 
nuo konkrečių meno kūrinių analizės prie plačių teorinių apibendrinimų. Semi- 
naruose jis buvo paprastesnis, bendravo intymiai, ilgam nuklysdavo į tolimų ci- 
vilizacijų kultūros ir meno stilių analizę. 

Neabejotinai palankesnę padėtį universitete turėjo M. Dvorakas, kuris čia 
mokėsi vadovaujamas E Wickhofo, A. Rieglio, o nuo 1897 m. pradėjęs dirbti asis- 
tentu, perėjo visus akademinės karjeros laiptelius. 1905 m. jam buvo skirtos eks- 
traordinarinio, o 1909 m. — ordinarinio profesoriaus pareigos. Tai buvo talentin- 
gas pedagogas, sugebėjęs išauginti daugybę puikių meno istorikų. Po jo mirties 
1921 m. vadovavimą katedrai perėmęs J. von Schlósseris išgarsėjo veikalu Die Kunst- 
literatur („Meno literatūra“, 1924), kuriame glaustai apibūdino menotyrinę litera- 
tūrą nuo antikos iki XVIII a. Šis puikus šaltinių žinovas buvo prastas lektorius, 
nepajėgiantis varžytis su visuomet naujų idėjų kupinu J. Strzygowskiu. Skirtingai 
nei maištingasis J. Strzygowskis, nuosekliai plėtodami Vienos mokyklos tradicijas, 
M. Dvorakas ir J. von Schlósseris įgijo tvirtą lojalių jos idėjų tęsėjų reputaciją. 

Vienos universitete užsiplieskęs intriguojantis ir ryškius pėdsakus menotyros idėjų 
bei metodologinių principų raidoje palikęs konfliktas buvo ne tik asmenybių nesantarvė. 
Jo esmėje slypėjo skirtingi požiūriai į pasaulinės civilizacijos ir meno istoriją, ypač į Rytų 
ir Vakarų meno tradicijų reikšmę pereinamuoju laikotarpiu iš vėlyvosios antikos į bran- 
džius viduramžius Europoje. Skirtingai nei Vienos menotyros mokyklos pradinin- 
kai E Wickhofas ir A. Rieglis, kurie susitelkė į Romos dailę ir pabrėžė meninius 
jos pasiekimus (jie iškėlė ir visapusiškai pagrindė teiginį, kad Romos menas yra 
savitas Vakarų dailės reiškinys, išsirutuliojęs ne iš graikų, o iš etruskų dailės tra- 
dicijų), J. Strzygowskis atsainiai žvelgė į reprezentacines Romos imperijos meno 
formas ir labiau domėjosi lyginamąja Rytų tautų kultūrų bei dailės analize. 

J. Strzygowskis padarė išvadą, kad Romos imperijos galia daugiau skleidėsi 
įvairiose politinio administravimo, juridinio gyvenimo srityse, o meninė kultūra 
visiškai priklausė nuo įtakų, kurios sklido iš senesnių, turtingas meno tradicijas 
turinčių Rytų civilizacijų. Todėl ir Romos imperijos epochos menas pirmiausia 
suklestėjo ne europinėje dalyje, o Rytuose esančiuose helenistinės kultūros cen- 
truose Antiochijoje, Aleksandrijoje, Edesoje. Šios didingos kultūros paveldėtoja 
yra ne Roma, o Bizantija. 

Gilinantis į Bizantijos meninę kultūrą (Byzantinische Denkmäler („Bizantijos 
paminklai“, t. 1-3, 1891-1903)), J. Strzygowskio žvilgsnis nukrypo į Sirijos regio- 

na, kur jis aptiko senesniu Bizantijos menui büdingu formu. Taip prasidéjo nau- 
jas Senojo pasaulio meninės kūrybos ištakų ieškojimo etapas, kuriame moksli- 
ninkas išplėtė savo tyrinėjimų lauką - apėmė Vakarų Azijos teritoriją nuo rytinės 
Viduržemio jūros pakrantės iki Pamyro aukštumų. Mokslininko akiratyje atsi- 
dūrė tolimesni Azijos žemyno regionai, kurių meninės kultūros tradicijas jis de- 
taliai aprašė trijuose veikaluose: Kleinasien — ein Neuland der Kunstgeschichte („Ma- 
žoji Azija - nežinoma meno istorijos žemė“, 1903), Mschatta („Mschata“, 1904) ir 
Amida („Amida“,1910). 

Šioje geografinėje erdvėje šimtmečius viešpatavo viena kitą pakeitusios Ach- 
menidų, helenistinė Aleksandro Makedoniečio ir arabų musulmonų imperijos. 
Jų paskleistuose meno stiliuose J. Strzygowskis aptiko daug pažįstamų bruožų iš 
Anatolijos ir Mažosios Azijos plokštikalnėse gyvavusių meno formų, kurioms 
greta plytinės architektūros būdingas toks pat kaip ir gotikos architektūrai staty- 
binio akmens naudojimas. Daug artimų Vakarų menui ypatumų jis rado ir šio 
regiono bazilikų architektūroje. 

Vėlesnis meninės kūrybos ištakų ieškojimo etapas siejasi su Irano ir greti- 
mų regionų - Armėnijos, Turkmėnistano - meninės kultūros tradicijų tyrinėji- 
mais. Irano teritorijoje J. Strzygowskis regėjo „įstabiausias civilizacijos istorijos 
verpetuose išnykusias meno formas". Jis buvo pirmasis meno istorikas, kuris su- 
vokė, nors ir nekritiškai perdėjo Armėnijos architektūros bei dailės reikšmę tarp- 
civilizacinių įtakų tyrinėjimams. Ilgus šimtmečius Armėnija ir kinų valdomas Tur- 
kmenistanas, per kurių teritorijas ėjo Didysis šilko kelias, buvo svarbūs Rytų ir 
Vakarų įtakų susidūrimo centrai: juose susipynė didžiųjų indų, kinų civilizacijų 
meno stiliai su įtakomis, sklindančiomis iš Irano, Edesos aramėjų ir Antiochijos 
graikų. J. Strzygowskis pirmasis nurodė, kad romaniškųjų bazilikų architektūra 
formavosi veikiama armėnų krikščioniškosios architektūros [Strzygowski, t. 2, 
1918, p. 814-827]. 

J. Strzygowskis iškėlė vėliau J. Baltrušaičio tyrinėjimais patvirtintą hipote- 
zę, kad Armėnijos ir Gruzijos aukštikalnėse susiformavęs menas paskatino anks- 
tyvosios Vakarų krikščioniškosios architektūros ir dailės tapsma. Pagrindinis UZ- 
kaukazėje paplitusios bažnytinės architektūros konstrukcijos elementas yra ku- 
polas, iškilęs virš kvadratinės pastato konstrukcijos su keturiomis apsidėmis. 
Kita vertus, Armėnija ir Gruzija buvo vienintelės šalys, kuriose krikščioniško- 
sios eros pradžioje atsirado šventyklų su slypinčiomis architektūrinės koncep- 

cijos esméje radialine- mis formomis, o išilgi- 
liko antraeilis vaid- 
1936, p. 31]. 


tūros ir meno tradicijas 


nėms konstrukcijoms 
muo [Strzygowski, 

Visas Azijos kul- 
J. Strzygowskis su- skirstė į tris pagrindi- 
nes civilizacines erd- ves: šiaurėje — miškin- 
gaja, centre - stepių ir pietuose — įvairaus 
landšafto. Ryškiausią pėdsaką Senojo pa- 
saulio kultūros ir me- no istorijoje paliko re- 
gionai, išsidėstę tarp kraštutinių erdvių. 
Juose išsiskleidė įvai- rios meno formos, ku- 
džiai sukurti graikų ir 
indų“ [Strzygowski, 1932, p. 52]. 

Azijoje nustatęs | tris skirtingas civiliza- 


Kolonos kapitelis iš Suzų ninkas įro dinėjo kad 


rių „geriausi pavyz- 


cines erdves, moksli- 
ju meno formas nulémé tos medžiagos, su kuriomis šių regionų gyventojai susidūrė kas- 
dieniame gyvenime. Pirmoje, šiaurinėje miškų, zonoje įsivyravo medžio konstrukci- 
jos statiniai, antroji, stepių, zona skilo į du iš esmės skirtingus regionus: a) Ira- 
no plokštikalnę ir b) platesnį, nusidriekusi iki Altajaus, kuriame klajoklių tautos 
naudojo greit surenkamas įvairių tipų palapines, dekoruotas puošniais kilimais 
ir ginklais. 

Didžiųjų Azijos žemyne susiformavusių civilizacijų ištakas J. Strzygowskis 
aptiko Mesopotamijos ir Indostano pusiasalio regionuose. Tačiau pasaulinio me- 
no raidą veikė ne vien garsiosios miesto tipo civilizacijos, bet ir medžiotojų, gy- 
vulių augintojų, klajoklių tautų kultūros. Mokslininkas vienas pirmųjų kultūrologi- 
jos ir menotyros istorijoje paskelbė ne hierarchinį, o principinį skirtingų kultūros ir meno 
tipų lygiavertiškumo principą. Jam klajoklių tautų menas yra itin vertingas, nes atsira- 
dęs iš būtiniausių poreikių. Dėl to šis menas ypač autentiškas. 

J. Strzygowskis pabrėžė: „Iš tikrųjų tautos, kurias humanistinė estetika vaiz- 
duoja kaip barbariškas ir primityvias, sukūrė originalų ir reikšmingą meną“ [Ten 
pat, p. 52]. Šio teiginio pagrįstumą jis iliustravo kinų liaudies meno tradicijomis. 
Analizuodamas išlikusius senovinius motyvus kinų valstiečių pasakose, moksli- 
ninkas teigė, kad daugelio vadinamųjų primityvių žmonių mąstymas yra daug 
dvasingesnis nei vadinamųjų civilizuotų. Jis ragino civilizacijos istorikus ir me- 

Liūto medžioklė. Asirija 


notyrininkus atmesti banalias primityvaus ir civilizuoto žmogaus supriešinimo sche- 
mas. Kaip pavyzdį nurodė archeologus, kurie šiuo požiūriu meno istorikus gerokai 
pralenkė: sąmoningai atsiribodami nuo ideologinių nuostatų ir savo darbe remda- 
miesi vien objektyviu empirinių faktų tyrinėjimu, jie daug tiksliau atskleidžia civi- 
lizacijos istorijos raidos dėsningumus negu tie mokslininkai, kurie viską vertina 
vadovaudamiesi asmeniniais skoniais. 

Nuodugniai lygindamas Centrinėje Azijoje, tiksliau - Irano plokštikalnėje ir 
Šiaurės Europoje - išsirutuliojusias meno formas, J. Strzygowskis aptiko stulbinantį 
faktą: abi tradicijos žmogaus figūros vaizdavimo nelaikė svarbia meninės išraiškos 
priemone. „Iranas, - rašė jis, — priešingai graikų ir indu meno tradicijoms, lieka 
ištikimas Šiaurės menui, kadangi ignoruoja žmonių figūras“ [Ten pat, p. 52]. Šį re- 
gionąjis laikė tobuliausia Senojo pasaulio meno stilių ištaka. 

Pirmaisiais XX a. dešimtmečiais sparčiai plėtojantis orientalizmui ir lygina- 
mosioms Rytų bei Vakarų civilizacijų studijoms, itin suaktualėjo Rytų tautų me- 
no tradicijų vaidmens Vakarų Europos viduramžių dailės genezėje problema, 

kurią gyvai aptarinėjo daugelis iškilių prancūzų meno istorikų (E. Viollet-le-Ducas, 
L. Courajodas, A. Caumont'as, E. Male'is, G. Millet), tyrinėję romanikos ir gotikos 
ikonografijos ištakas. 

Kaip ir daugumą lenkų kilmės intelektualų, jaunystėje J. Strzygowskį ypač 
traukė prancūzų kultūra, šioje šalyje skelbiami menotyros tyrinėjimai. Jau po Darm- 
Stato meno istorijos kongreso jį susiejo profesiniai ryšiai su kolegomis Prancūzijoje. 
Vėliau jis glaudžiai bendradarbiavo ir susirašinėjo su prancūzų menotyros patriar- 
chu H. Focillonu. Šioje šalyje buvo gerai žinomi ir verčiami J. Strzygowskio veika- 
lai. Jų veikiami Prancūzijoje romanikos ir gotikos specialistų plačiai diskutuojamą 
Rytų tautų dailės įnašo į Vakarų Europos dailę problemą ima gvildenti vokiškai 
kalbančių šalių menotyrininkai. Tiesa, čia dėmesys labiau krypsta į pereinamąjį 
laikotarpį tarp vėlyvosios antikos ir brandžių viduramžių. Taigi Rytų dailės įnašo į 
Vakarų viduramžių, o vėliau ir renesanso dailę tyrinėjimai susilaukia daugelio žy- 
miausių Europos meno teoretikų dėmesio. 

J. Strzygowskis pirmasis vokiškai kalbančiose šalyse nuosekliai diegė naują 
platesnį, be eurocentrinių nuostatų požiūrį į meno istoriją. Tačiau skirtingai nei 
tvirtas demokratines ir laisvamanybės tradicijas turinčioje Prancūzijoje, Habs- 
burgų valdomoje Austrijos imperijoje ir ne mažiau konservatyvioje Vokietijoje 
vyrauja reakcingos eurocentrinės ideologinės nuostatos. Jos prieštarauja nau- 
jausiuose įvairių šalių eruditų, orientalistų, civilizacijos teoretikų veikaluose ke- 
liamiems faktams. 

Įsitvirtinęs Vienos universitete ir vis plačiau pripažįstamas J. Strzygowskis 
siekė įkurti tarptautinę lyginamosios menotyros draugiją, kuri sujungtų įvairių 
šalių menotyrininkus ir įgyvendintų pribrendusius tarptautinių lyginamųjų me- 
no istorijos studijų projektus. Jis buvo pasiryžęs išplėšti menotyrą iš akademinių 
ir biurokratinių valstybinių struktūrų prieglobsčio. Vangų bei konservatyvų biu- 
rokratinį menotyros institucijų valdymą, jo nuomone, turėtų pakeisti patys moks- 
lininkai, pajėgūs sumaniau derinti savo srities specialistų tyrinėjimus. 

Itin daug energijos J. Strzygowskis skyrė naujo modernaus meno istorijos 
instituto įkūrimui. Pagrindiniai tokio instituto tikslai — išplėsti meno istorijos tyri- 
nėjimų horizontus ir įtvirtinti tolygias besiformuojančios kultūrologijos ambici- 
joms lyginamąsias Rytų ir Vakarų tautų meno istorijos studijas. Jau 1913 m. jis 
numatė tris būsimo instituto darbo kryptis: 1) pradedant nuo Europos nuosekliai ty- 
rinėti Azijos žemyne ir kituose planetos regionuose išsiskleidusias meno formas; 2) meno 

istoriją laikyti sudėtine civilizacijos istorijos dalimi; 3) konkrečius meno reiškinius tyrinėti 
sistemiškai, pasitelkus įvairių tarpdisciplininiy mokslų ir civilizacijos teorijos laimėjimus. 
Toks įžvalgus uždavinių formulavimas ir šiandieną neprarado aktualumo. 

„Vienos universiteto meno istorijos institutas, — rašė J. Strzygowskis, - kaip 
nauja įstaiga - tai tokio tipo tyrimų institutas, kokio ligi šiol dar nėra buvę, jo reika- 
lingumas tolydžio ryškėja. Jis stovi ant filologinio-istorinio pamato, tačiau pastarąjį 
telaiko būtina įvairių mokslo sričių sąveikos ir laiko atžvilgiu tvarkingai suskirsty- 
tos medžiagos pasekme. O dėl Europos, tai kiekvienas čionykštis istorikas turi būti 
pajėgus pateikti tokią išankstinę panoramą, kurios pakaktų pagalbiniams moks- 
lams, išsikvepiantiems ir netenkantiems galios, kai tik peržengiamos ganėtinai siau- 
ros lotyniškojo pasaulio ribos. Tuomet dar šiek tiek gelbsti archeologija. Prie Vidur- 
žemio jūros krantų - klasikinė, tolesniuose regionuose - orientalistinė. Tačiau kuo 
toliau skverbiamasi į Rytus, tuo labiau blėsta filologiją ir istoriją išmanančių tyrinė- 
tojų dėmesys, ir ilgainiui vaizduojamosios dailės atžvilgiu jie beviltiškai netenka 
jėgų“ [Cit. iš: Kultermann, 1996, p. 157]. 

Pirmasis pasaulinis karas išmušė mokslininką iš įprasto darbo ritmo, ap- 
sunkino tarptautinius ryšius, daugelis jo planuotų tarptautinių lyginamųjų stu- 
dijų ir menotyros institucijų bei darbo principų reorganizavimo projektų liko 
neįgyvendinti arba buvo atidėti vėlesniam laikui. Tačiau karo pabaigoje prasi- 
dėjo naujas kūrybinis pakilimas. Mokslininko darbštumas tiesiog stulbina. Jis 
vieną po kito skelbia naujus veikalus, iš kurių svarbiausi: Altai-Iran und Vólker- 
wanderung („Altajus-Iranas ir didysis tautų persikraustymas“, 1917); Die Bau- 
kunst der Armenien und Europa, 2 Bd. („Armėnijos ir Europos statybos menas“, 
1918); Die bildende Kunst des Ostens (,Vaizduojamasis Rytų menas“, 1918); Ursp- 
rung der christlichen Kirchenkunst („Krikščioniškojo bažnytinio meno kilmė“, 
1920); Plan und Verfahren der Kunstbetrachtung (, Meno tyrinéjimo planas ir me- 
todas", 1922); Die Krisis der Geisteswissenschaften (, Humanitariniu mokslu kri- 
ze", 1923); Forschung und Erziehung („Tyrinėjimas ir auklėjimas“, 1928); Die alt- 
slawische Kunst („Senovės slavų menas“, 1929); Asiens bildende Kunst (, Vaizduo- 
jamasis Azijos menas“, 1930). 

Nuolatos degdamas naujomis idėjomis ir projektais, kuriuos skubėjo igy- 
vendinti, J. Strzygowskis dirbdavo greit, impulsyviai, ne visuomet spėdamas 
kruopščiai dokumentuoti savo teorines konstrukcijas ir teiginius. Jo kritikų pa- 
brėžiamas menkas atskirų tezių dokumentavimas, šaltinių netikslumai dažniau- 

siai buvo atsiradę ne vien dėl rašymo tempų, bet ir nulemti darbo stiliaus, nors 
šio reiškinio priežastys galėjo būti ir patys mokslinių tyrimų objektai: jis greti- 
no daugybę mokslui menkai žinomų faktų, todėl buvo sunku išvengti klaidų. 

Mokslininko darbo stilių vaizdžiai apibūdina toks jo kūrybinės biografijos 
epizodas. 1922 m. vizituojančio profesoriaus teisėmis skaitydamas daug psicho- 
loginės įtampos ir nuolatinių kelionių reikalaujančias paskaitas JAV universite- 
tuose, J. Strzygowskis kartu savo sekretorei diktavo „Humanitarinių mokslų kri- 
zės“ tekstą. Joje konstatuojama krizinė humanitarinių mokslų padėtis ir kartu 
iškeliamas reikalavimas glaudžiau bendradarbiauti įvairių humanistikos sričių 
specialistams. Knyga baigiama siūlymu įsteigti naują lyginamųjų vaizduojamojo meno 
tyrimų institutą, kurio darbo gaires, strategiją turėtų nubrėžti ir finansuoti tarptautinė 
lyginamosios menotyros draugija. 

Antrojo dešimtmečio pabaigoje J. Strzygowskis, remdamasis biologinėmis 
teorijomis, išplėtojo naują visuotinę meno raidos koncepciją, kurioje iškėlė hipo- 
tezę apie eurazijinio „Šiaurės meno“ formų pranašumą, palyginti su kitomis me- 
no tradicijomis. Šio meno kilmės centras, jo nuomone, įvykus pasauliniams kli- 
mato pokyčiams, yra padengtas poliariniu ledu. Jis šlovino skandinavų ir seno- 
vės germaniškųjų tautų įnašą į pasaulio meno istoriją. 

Priešingai savo lenkiškai kilmei ir jaunystės idealams (tuomet jis gynė na- 
cionalinių mažumų teises), gyvenimo pabaigoje mokslininkas pasidavė proger- 
maninių idėjų įtakai ir tapo pasyviu nacistų partijos nariu. Jis parėmė tuos Aust- 
rijos valstybės piliečius, kurie orientavosi ne į susidarančią iš tautinių mažumų 
valstybę (kokia faktiškai iki Pirmojo pasaulinio karo buvo Habsburgų imperija — 
E Wickhofo ir A. Rieglio idealas), o į monolitinę Vokietiją. Progermaninių idėjų 
įtakos ir germaniškosios meninės kultūros svarbos iškėlimas pasaulinio meno 
istorijoje išryškėjo paskutiniuose, jau į aštuntąjį gyvenimo dešimtmetį įžengusio 
mokslininko veikaluose Spuren indogermanischen Glaubens in der bildenden Kunst 
(„Indogermanų vaizdinių pėdsakai vaizduojamajame mene“, 1936) ir Geistige Um- 
kehr („Dvasinis sugrįžimas“, 1938). 

Svarbiausias vėlyvosios J. Strzygowskio koncepcijos leitmotyvas, kaip aiš- 
kėja iš jo susirašinėjimo su H. Focillonu, yra mėginimas sumenkinti prancūziš- 
kosios ir apskritai Viduržemio jūros regiono kultūrų reikšmę gotikos meno ir 
Vakarų civilizacijos meno istorijai. Oponuodamas prancūzų meno istorikams, 
jis įrodinėjo išskirtinę Vokietijos ir Šiaurės šalių reikšmę gotikos bei vėlesnių 

epochų Vakarų meno istorijai. Iš laikotarpių, kai itin aktyviai reiškėsi Šiaurės ir ypač 
germaniškųjų tautų sugebėjimai, J. Strzygowskis pirmiausia išskiria gotiką, ro- 
koką ir XIX amžių. Teoriškai grįsdamas germaniškosios dvasios įnašą į rokoko 
meną, jis teigė, kad tai yra dekoratyvus ornamentinis medžio apdorojimu pa- 
remtas menas. Kita vertus, mokslininkas siekė apsiriboti prancūziškojo humani- 
tarinio išsilavinimo įtaka. 

„Mūsų mokyklinis išsilavinimas, — rašė J. Strzygowskis laiške H. Focillonui, 
-kupinas Viduržemio jūros civilizacijos nuostatų; humanistinis išsilavinimas per- 
krautas visose europinės orientacijos šalyse. Vadinamojoje Šiaurėje priešingai — 
vyrauja polinkis egzistuoti ir sąmoningai pertvarkyti mąstymą, o ne refleksiją. 
Šiandien dažniau nei anksčiau vartojame sąvoką „objektyvumas“, tačiau mégi- 
nimą objektyviai tyrinėti žmogaus dvasines vertybes lemia būtinybė žvelgti į fak- 
tus šiaurietiškuoju požiūriu, o ne remtis tuo, ką vadiname viduržemiškosios [ci- 
vilizacijos] kultu. [...] jei pagaliau pripažinsime, kad žmonijos evoliucija yra vei- 
kiama besitęsiančios Šiaurės tautų migracijos, tuomet neįmanoma paaiškinti ir 
suprasti, kaip ūmai atsirasdavo jų organizuotos valdžios galia visais ankstesniais 
laikais“ [Strzygowski, Focillon, 1935, p. 9]. 

Pirmaisiais XX a. dešimtmečiais vokiškai kalbančių šalių (Austrijos, Vokieti- 
jos, Šveicarijos) universitetų meno istorijos specializacijos studentams dėstytojai 
pirmiausia diegė gerą skonį, paremtą konkrečia antikos arba brandaus renesan- 
so meistrų kūrinių analize. Ši tradicija tvirtai suleido šaknis ir Vienos menotyros 
mokykloje, kurios kūrėjai M. Thauzingas, F. Wickhofas ir A. Rieglis, be dėstymo 
universitete, dirbo mokslinį tiriamąjį darbą muziejuose. Todėl dėstytojai dažnai 
rengdavo užsiėmimus tiesiog muziejuose kartu su studentais, analizuodami kon- 
krečių mokyklų ar meistrų kūrinius. Didžiausias Vienos menotyros mokyklos 
pranašumas palyginti su kitais vokiškai kalbančių šalių universitetais — išskirti- 
nis dėmesys mokslinei bazei, kuri padėjo įtvirtinti metodologines menotyrinio 
tyrinėjimo priemones. 

Daugelis J. Strzygowskio pedagoginių nuostatų buvo artimos Vienos me- 
notyros mokyklos tradicijai. Tačiau greta meninio skonio jis labai rūpinosi huma- 
nitarinės kultūros ugdymu, civilizacijos analize ir plataus kultūrologinio kon- 
teksto pažinimu. Po daugelio pedagoginio darbo metų veiksmingiausia menoty- 
rine priemone jis laikė lyginamosios analizės procedūrų kompleksą, kurios nuo- 
sekliai išplėtotus principus regėjo „lyginamojoje filologijoje“. 

Lyginamasis yra toks metodas, kuris atspindi ne tik esminę menotyros, bet 
ir visų dvasios mokslų metodologijos pažangą. Tik remiantis koncepcijomis, ku- 
rios atsiranda dvasioje (vok. als Seelenbekenntnisse), J. Strzygowskio nuomone, 
galima atkurti realią pasaulinės civilizacijos ir meno raidą. Teisę, religiją ir meną 
jis laikė pagrindinėmis dvasinio aktyvumo formomis, kurios veikia žmonių gy- 
venimą. Jos išlieka netgi tuomet, kai daugelis civilizacijos istorijos įvykių negrįž- 
tamai nugrimzta į praeitį. Meno gyvybingumas priklauso nuo jo „tiesioginio ry- 
šio su giliausiomis būties versmėmis“. 

Palyginimas mokslininko koncepcijoje - tai universali ir vienintelė patiki- 
ma priemonė pažinti civilizacijos istoriją ir su ja glaudžiai susijusią meno istoriją. 
„Vienintelis tikrai mokslinis būdas, įgalinantis nustatyti konkrečių reiškinių san- 
tykius, yra jų lyginimas. Jis yra visų objektyvių metodų išeities taškas, jis vienin- 
telis leidžia grupuoti faktus, remtis jų panašumais arba skirtumais“ [Strzygow- 
ski, 1932, p. 144]. 

Kalbėdamas apie komparatyvistinės metodologijos perspektyvas, J. Strzy- 
gowskis nuolatos priminė būtinybę organiškai jungti empiriką su teorija, ben- 
dros tyrinėjimo strategijos svarbą. Siekiantis patikimų rezultatų menotyrininkas 
privalo domėtis konkrečiais kultūros ir meno istorijos faktais, nuosekliai žengti 
mokslinio pažinimo pakopomis, tyrinėjimo strategijai taikyti subjektyvias inter- 
pretacijas. Visas tyrinėjimo procedūras turi lydėti lyginimas, besiremiantis kon- 
krečių faktų grupėmis, patikrintais menotyrinės analizės metodais. 

Palyginimas ir su juo susijusi metodologija remiasi analogijos principu ir 
konkrečių faktų gretinimu. Tačiau tik tokia lyginamoji metodologija gali turėti 
tvirtą mokslinę bazę, kuri metodiškai ir nuosekliai analizuoja faktus, „griežtai 
laikydamasi skirtingų tyrinėjimo pakopų hierarchijos“. Svarbi metodologinio nuo- 
seklumo prielaida - laipsniškai pereiti nuo žemesnio į aukštesnį mokslinio pa- 
tiklumo lygmenį. Skirtingai nei įprasti istorijos filosofijos ir filologijos metodai, 
J. Strzygowskio manymu, nepajėgūs teikti nuolatinių ir patikimų rezultatų, nuo- 
sekliai taikomas lyginamasis metodas yra efektyvesnis. Pavyzdžiui, lygindamas 
A. Dūrerio ir jo italų amžininkų kūrybą, menotyrininkas nuodugniai atskleidžia 
vokiečių dailininko kūrybos savitumą. Siekdamas kuo didesnio lyginamosios ana- 
lizės išvadų įtaigumo, jis greta bendrų tipologinių skirtumų pasitelkia netgi pei- 
zažo detales, vaizduojamus tipus. Remdamasis jais, menotyrininkas atskleidžia 
savitas šiaurietiškas A. Dūrerio estetines nuostatas ir meno stiliaus bruožus. 

Kalbėdamas apie komparatyvistinės metodologijos praktinio pritaikymo 
menotyroje korektiškumą, J. Strzygowskis priminė, kad pirmiausia būtina nuo- 
sekliai apibrėžti vienų lyginamųjų meno istorijos faktų santykį su kitais, pasirinktais 
lyginamosios analizės objektu, nes visuomet lyginami ne mažiau kaip du faktai. Tačiau 
sugretinti panašius ar skirtingus faktus, jų bruožus tėra pirmoji grupių klasifikavimo 
pakopa. Visur ir visose tyrinėjimo pakopose, morfologiniuose lygmenyse gretinimas 
turi būti taikomas nenutrūkstamai, nuosekliai pereinant nuo žemesnės pakopos į aukš- 
tesnę. Faktas po fakto lyginant atskiras jų grupes, „įveikiamas santykių panašu- 
mo ir skirtumų lygmuo, o vėliau pereinama į apibendrinimų pakopą, kuri re- 
miasi bendrais rezultatais, įgytais kiekvienoje iš pagrindinių tyrinėjimo kryp- 
čių“ [Ten pat, p. 145-146]. 

Vadinasi, paprastas lyginimas ir grupių lyginimas komparatyvistinėje 
J. Strzygowskio metodologijoje interpretuojami kaip du kokybiškai skirtingi 
analizės lygmenys. Lyginamuosius tyrinėjimus apribojant atskirų faktų lygini- 
mu ir pradiniame etape vengiant aukštesnio teorinio lygmens, klasifikacijų ir 
apibendrinimų, sukuriama savotiška didžiai protą stimuliuojanti įtampa. Per- 
eidama nuo paprastų prie sudėtingesnių lyginimo rezultatų, sąmonė turi nuo- 
latos išlikti budri ir sudaryti prielaidas kokybiškai brandesnei istorinei bei te- 
orinei sintezei. 

Norėdamas vaizdžiai pailiustruoti nuoseklios komparatyvistinės metodolo- 
gijos galimybes, Bizantijos ikonoklastų sąjūdžio istoriją J. Strzygowskis pradeda 
tyrinėti nuo atskirų faktų gretinimo su panašiais artimų šalių kultūros ir meno 
raidos procesais, o vėliau lygindamas atskirus faktus pereina prie platesnių teori- 
niu apibendrinimų: „Šis Bizantijos istorijai būdingas politinio gyvenimo epizo- 
das, žvelgiant į jį iš platesnės perspektyvos, siejasi su religiniais Irano, Armėnijos 
ir Mažosios Azijos sąjūdžiais“ [Strzygowski, 1928, p. 171]. Tokia metodologija su- 
teikia mokslininkui galimybę, remiantis kruopščia lyginamąja gretimuose kraš- 
tuose vykusių religinių sąjūdžių istorija, atkurti trūkstamus Bizantijos ikonoklas- 
tų sąjūdžio istorijos epizodus. 

Tyrinėtojas, norėdamas pažinti meno esmę, įvairias jo istorines metamor- 
fozes bei regioninius ypatumus, J. Strzygowskio nuomone, pirmiausia turi su- 
maniai pritaikyti plačias kryptinga strategija paremtos komparatyvistinės me- 
todologijos galimybes. Įvairiuose veikaluose mokslininkas siekė įtvirtinti pa- 
matinius jos principus. Itin svarbiais laikė parengiamuosius istorinių meno rai- 

dos dėsningumų tyrinėjimus, vėliau skatino pereiti prie fundamentalių tyri- 
mų, kuriuose pagal lyginamosios metodologijos principus detaliai analizuoja- 
mi visi pagrindiniai ir šalutiniai veiksniai, vertybinės nuostatos, nulemiančios 
tyrinėjamo reiškinio esmę. Pagrindiniai veiksniai - tai pastangos pažinti tų mo- 
tyvų meninės raiškos būdus, meno simbolius, formas, kuriais menininkas iš- 
reiškia gelminius dvasios polėkius, tiesiogiai atspindinčius tam tikroje civiliza- 
cijoje, tautoje, epochoje vyraujančius meno stilius. 

J. Strzygowskio veikalams būdingas platus civilizacinis bei lyginamasis požiū- 
ris į meno raidą. Jis yra vienas pirmųjų didžių europinio masto civilizacijos ir meno 
istorikų, savo tyrinėjimuose vientisu žvilgsniu aprėpęs Senojo pasaulio civilizacijų is- 
toriją. Siekdamas atkurti vientisą Senojo pasaulio civilizacijų ir meno istoriją, 
jis nuosekliai išplėtojo komparatyvistinės metodologijos principus, padėjusius 
jam afroeurazijos erdvėje atrasti sudėtingą civilizacijos ir meno tradicijų komplek- 
są, kuriam nebūdingas vientisumas. Seniausių meninės kūrybos ištakų jis ėmė ieš- 
koti gvildendamas Romos civilizaciją, vėliau aptiko helenistinius Viduržemio 
jūros regiono centrus Bizantijoje, Anatolijos plokštikalnėse, Armėnijoje, Gru- 
zijoje, Mesopotamijoje ir pagaliau - Irano plokštikalnėje klestėjusius didingus, 
vėliau išnykusius civilizacijos centrus, kuriuos jis laikė svarbiausia Senojo pa- 
saulio meninės kūrybos ištaka. Remdamasis lyginamųjų studijų rezultatais, 
mokslininkas nustatė šiuos glaudžiai su pamatiniais konkretaus tipo civilizaci- 
jų bruožais susijusius meninės kūrybos tipus: 1) seniausių pagrindines Rytų 
civilizacijas sukūrusių tautų; 2) Šiaurės tautų, kurioms priskyrė graikus; 3) Vi- 
duržemio jūros regiono tautų, kurių kultūra ir menas rutuliojosi veikiami Ro- 
mos imperijos ir jos bažnyčios. Neigdamas hierarchinį civilizacijų ir kultūrų 
skirtumą, J. Strzygowskis daug nuveikė, kad būtų pakirstas eurocentrinių kla- 
sikinés civilizacijos teorijos ir akademinės menotyros nuostatų viešpatavimas. 

Meno kürinys kaip kultürinés aplinkos padarinys 
E. Panofsky'o meno teorijoje 


Nors pasaulinę šlovę vokiečių meno istorikas Erwinas Panofsky (1892-1968) 
pelnė kaip subtilus klasikinės dailės žinovas, mįslingų meninių siužetų šifruoto- 
jas ir kaip vienas įtakingo ikonologinio metodo pradininkų, tačiau ne mažiau 
svarbus jo indėlis ir sprendžiant civilizacines problemas. 

Jis - iškiliausias antrosios XX a. pusės dailėtyrininkas, kurio pavardė siejasi 
su svariais šio mokslo laimėjimais. Plėtodamas A. Rieglio ir H. Wėlfflino idėjas jis 
siekė paversti dailėtyrą reikšmingu mokslu, besiremiančių ne miglotais vertinimais, 
asociacijomis, o tikslia šaltinių, civilizacinio konteksto ir formaliųjų bei turiningųjų me- 
no veiksnių analize. Kadangi empiriniai tyrinėjimo metodai riboti, dailétyra E. Pa- 
nofsky susiejo su naujaisiais civilizacijos istorijos minties, filosofijos bei kitų hu- 
manitarinių mokslų pasiekimais ir taikė juos sistemingai meno kūriniams nagri- 
nėti. Savo koncepcija jis tarsi apibendrino svarbiausius ankstesnių vokiečių bei 
austrų menotyrininkų metodologinių ieškojimų rezultatus ir mėgino įveikti tuo 

metu sustiprėjusį „meno istorijos ir meno filosofijos šalininkų tarpusavio nepasiti- 
kéjima" [Teyssedre, 1964, p. 321]. 

Šiandien, kai klasikinė dailėtyra, daugiausia nagrinėjusi meno formas ir iko- 
nografinius elementus, per vieną šimtmetį nuėjusi vingiuotą kelią nuo jaunos 
disciplinos iki brandos ir savo galimybių suvokimo, vėl patyrė esminį lūžį - trans- 
formavosi į naują kontekstinę dailėtyrą, kurioje, veikiamos įvairių kultūrologinių 
disciplinų ir idėjų istorijos, svarbiausios tampa įvairios interdisciplininės priei- 
gos, itin svarbu įdėmiau pažvelgti į šioje srityje daug nuveikusio E. Panofsky'o 
idėjų pasaulį. 

E. Panofsky gimė 1892 m. Hanoveryje ir nuo vaikystės pasižymėjo unika- 
liais gabumais humanitariniams mokslams. Pradžioje studijavo teisę Freibur- 
go universitete, vėliau domėjosi klasikine filologija ir filosofija. Tęsdamas mokslą 
Berlyno ir Miuncheno universitetuose pasinėrė į filosofijos, civilizacijos bei me- 
no istorijos studijas. 1915 m., sėkmingai apgynęs Albrechto Dūrerio meno te- 
orijai skirtą disertaciją, E. Panofsky 1921 m. pradėjo dėstyti meno istoriją nese- 
niai įkurtame Hamburgo universitete, kur suartėjo su A. Warburgu. Jis skatino 
jaunąjį mokslininką kruopščiai analizuoti šaltinius ir domėtis civilizacine pro- 
blematika. 

E. Panofsky, kaip ir A. Warburgas, save laikė pirmiausia kultūros istoriku, 
besiremiančiu įvairiomis kultūros sritimis ir hermeneutiskai interpretuojančiu sim- 
bolines meno kūrinių prasmes. Jaunas dailėtyrininkas greit išgarsėjo straipsniais, 
skirtais H. Wôlfflino ir A. Rieglio meno teorijų kritinei analizei: Das Problem des 
Stils in der bildenden Kunst („Stiliaus problema vaizduojamajame mene“, 1915), 
Der Begriff des Kunstwollen („Meninės valios sąvoka“, 1920). Jo, kaip originalaus 
dailėtyrininko, autoritetą įtvirtino knygos Die Perspektive als „symbolische Form“ 
(„Perspektyva kaip „simbolinė forma““, 1924-1925, paskelbta 1927) ir Idea. Ein 
Beitrag zur Begriffsgeschichte der ūlteren Kunsttheorie („Idėja. Apie sąvokos istoriją 
senovės meno teorijoje“, 1924). 

Nuo 1926 iki 1933 m. Hamburgo universitete E. Panofsky ėjo profesoriaus 
pareigas, dirbo A. Warburgo bibliotekos Mokslinių tyrinėjimų centre (Kulturwis- 
senschaftliche Bibliothek Warburg), kuris menotyros pasaulyje plačiau žinomas kaip 
Warburgo institutas. Dirbant čia stiprėjo civilizaciniai mokslininko interesai. 

Nesitenkindamas tuometinės menotyros empiriškumu, E. Panofsky orien- 
tavosi į A. Rieglio, A. Warburgo, neokantininko E. Cassirerio ir E. Husserlio 

idėjas. Savo metodologinius principus jis išdėstė programinėse studijose Uber 
das Verhältnis der Kunstgeschichte zur Kunsttheorie („Apie meno istorijos ir teori- 
jos santykius“, 1925) ir Zur Problem der Beschreibung und Inhaltsdeutung von Wer- 
ken der bildenden Kunst (,Vaizduojamosios dailės kūrinio aprašymo ir aiškini- 
mo problema“, 1932). 

Atėjus į valdžią nacistams, žydų kilmės E. Panofsky 1933 m. emigravo į 
JAV, kur jau nuo 1931 m. po kelis mėnesius skaitė paskaitas kaip vizituojantis 
dėstytojas Niujorko, o 1934-1935 m. - Prinstono universitetuose. Nuo 1935 m. 
iki gyvenimo pabaigos menotyrininkas profesoriavo Prinstono universitete ir 
kartu dirbo mokslinį darbą Mokslinių tyrimų institute (Institute for Advanced 
Study). Čia mokslininkas susidūrė su anglosaksų šalyse vyraujančiomis pozity- 
vistinėmis tendencijomis ir daug žemesne filosofine bei humanitarine kultūra. 
Tai vertė jį, kaip ir daugelį kitų iš Europos emigravusių mokslininkų, peržiūrėti 
savo teorines konstrukcijas ir atsisakyti sudėtingos kalbos, būdingos daugeliui 
jo vokiečų kalba rašytų veikalų. 

Tai vaizdžiai apibūdina pats meno istorikas: „dailės istorijos žodynas vokiš- 
kai kalbančiose šalyse tapo sudėtingesnis ir įmantresnis negu kur kitur ir galiau- 
siai virto specializuota kalba, kurią — dar iki naciams vokiečių literatūrą padarant 
nebesuprantamą vokiečiams, nesergantiems jų liga - buvo sunku iškoduoti. Mū- 
sų filosofijoje žodžių daugiau, nei kada nors svajota danguje ir žemėje, ir kiek- 
vienam dailės istorikui, išsimokslinusiam Vokietijoje ir panorusiam kalbėti an- 
gliškai, teko kurti nuosavą žodyną. [...] Žodžiu, dailės istorikas, ir tas, kalbėda- 
mas ar rašydamas angliškai, privalo daugmaž žinoti, ką norįs pasakyti, ir ši „pa- 
dėtis be išeities“ mums visiems buvo nepaprastai naudinga. Beje, kaip tik tokia 
padėtis ir dar tai, kad amerikietis dėstytojas kur kas dažniau susiduria su nepro- 
fesionalia ir neprityrusia publika negu jo europietis kolega, labai patarnavo tam, 
kad „atsirištų mūsų liežuviai“. Priversti reikšti savo mintis tiksliai bei supranta- 
mai ir savo pačių nuostabai, čia pat suvokę, jog tai daryti sugebame, mes staiga 
įsidrąsinome rašyti knygas apie ištisus meistrus ar laikotarpius, užuot - vien tik - 
rašę tuzinus specialių straipsnių; išdrįsome svarstyti, tarkim, bendrą viduramžių 
dailės klasikinės mitologijos problemą. Užuot — vien tik — tyrinėję pavienes He- 
raklio ar Veneros transformacijas“ [Panofsky, 1955, p. 329]. 

Būtent JAV prasidėjo brandžiausias mokslininko dvasinės evoliucijos peri- 
odas: ikonologinės metodologijos principus jis pagrindė teoriškai ir pritaikė prak- 

kė, kad apimančiam vis daugiau klausimų „visuotiniam meno mokslui“ trüks- 


ta griežtų metodologinių principų, kurie padėtų įveikti empiriškumą ir meno 


pažinimą glaudžiau susietų su kultūriniu epochos kontekstu. Toks buvo ir 


E. Panofsky'o požiūris. 


E. Panofsky neabejotinai yra vienas nuosekliausių XX a. kultūrologinės 


pakraipos dalėtyrininkų. Pradėjęs teorinėmis ir metodologinėmis problemo- 


mis, vėliau ėmėsi sudėtingų civilizacijos istorijos ir meno filosofijos studijų, 


kurios paskatino analizuoti vėlyvųjų viduramžių ir renesanso dailę. Vadina- 


si, ankstyvieji, 1915-1925 m., mokslininko tyrinėjimai buvo pagrindas bran- 


džiųjų jau emigracijoje paskelbtų veikalų, kuriuose ir nagrinėjami tie dailės 


kūriniai. 

Mokslininko koncepcija formavosi kritiškai vertinant H. Wólfflino, A. Rieg- 
lio, A. Warburgo idėjas, jungiant jas su E. Husserlio fenomenologija ir E. Cassire- 
rio simbolinių formų filosofija. Viename pirmųjų straipsnių - „Stiliaus proble- 
ma vaizduojamojoje dailėje“ - jis aršiai kritikavo H. Wólfflino meno raidos dės- 
ningumu sampratą, tačiau labiau norėjo išdėstyti savo pažiūras, negu įsiskverb- 
ti į pastarojo konstrukcijų esmę. E. Panofsky abstrahuojasi nuo H. Wólfflino „pa- 
grindinių sąvokų“ apimančių klasikinį XV-XVIII a. meną ir nekritiškai perverti- 
najų reikšmę. Mokslininkui priekaištaujama dėl nepakankamo kategorijų „abst- 
raktumo" ir „filosofiškumo“ [Panofsky, t. 10, 1915, p. 462-463]. Tačiau dėl kai ko 
E. Panofsky'o kritika yra neabejotinai teisinga ir gerai atskleidžia H. Wólfflino 
koncepcijos netikslumus. Tai itin ryšku polemikoje dėl tezės apie du pagrindi- 
nius stiliaus veiksnius. Pirmas yra formalusis (vizualinis), antras — turiningasis 
(„dvasios būsena“), kurį galima tyrinėti kaip ekspresiją. Dėl šių teorinių prielai- 
du, apibūdindamas meninių stilių raidos dėsningumus, H. Wôlfflinas svarbiau- 
siais laikė formalius meno kūrinio aspektus ir jo esmę siejo su tam tikromis kiek- 
vienai epochai būdingomis „meninio regėjimo“ formomis. 

E. Panofsky pagrįstai suabejojo dėl formalaus H. Wėlfflino stilistinių struk- 
tūrų (kurios lemia „pagrindines meno istorijos sąvokas“) aiškinimo, jų atskyri- 
mo nuo turiningųjų veiksnių įtakos. Gvildendamas formos ir turinio santykį 
meninių stilių raidoje, jis įrodinėjo, kad skirtingose epochose negali egzistuoti 
vienodas turinys, nes tam tikro meto dailei būdinga istoriškai konkreti meninė 
forma taip veikia turininguosius veiksnius, jog jie neišvengiamai įgauna naują 
pavidalą. 

Vadinasi, istorinių meno formų raidoje autentiškai suprasti stiliaus reikšmę 
pagal H. Wėlfflino metodologijai būdingą empirinį meno reiškinių tyrinėjimą 
yra neįmanoma, nes būtinai reikia išmanyti apie vidinius ir išorinius stilių raidą 
lemiančius veiksnius. Dėl to privalu taikyti lanksčias ir veiksmingas stilistinių 
struktūrų pažinimo priemones ir jau žinomus stilistinius požymius sieti su kito- 
mis globališkesnėmis meno kultūros teorijos ir filosofijos problemomis. Todėl ki- 
tame straipsnyje - „Meninės valios sąvoka“ E. Panofsky mėgina H. Wėlfflino idėjas 
sujungti su A. Rieglio, meno filosofo, peržengusio fenomenalaus meno pažini- 
mo lygmenį, „meninės valios“ koncepcija. 

Nors A. Rieglį E. Panofsky labai gerbė, kritiškai vertino jo idėjas, pasisakė 
prieš XX a. pradžioje plačiai paplitusias psichologines „meninės valios“ interpre- 

tacijas, kurios šią sąvoką aiškino kaip individualios menininko psichologijos, filo- 
sofinės savimonės ir pan. išraišką. A. Rieglis, E. Panofsky'o nuomone, dar nevisiškai 
įveikė šios psichologinės meno sampratos ribotumus, tačiau didžiulis jo nuopelnas 
yra tai, kad teoriškai pagrindė tokią „transcendentinę meno filosofiją, kuri šiuolai- 
kiniam mokslui duoda daug tvirtesnį pagrindą negu anksčiau vyravęs genetinis 
metodas“ [Panofsky, 1964, p. 47]. 

E. Panofsky teigė, jog meninė valia tik tuomet atspindi mokslinio ir meninio 
pažinimo objektą, kai ji laikoma ne psichiniu, o „metaempiriniu“ reiškiniu, turin- 
čiu savo objektyvų transcendentalinį, nepriklausomą nuo subjektyvių menininko 
siekių ir epochos psichologijos turinį. Funkcionuodama kaip ne fenomenalus, o 
kaip absoliutus metaistorinis lygmuo, ji ne tik gali būti išrutuliojama iš bet kokios 
apimties meno reiškinio, bet ir yra pajėgi atskleisti tikrąją vidinę meno reiškinio 
esmę. Taigi „meninė valia“ E. Panofsky'o koncepcijoje virto objektyviu, meno esméje 
glūdinčiu ir išreiškiančiu jo galutinę prasmę reiškiniu. Toks „meninės valios“ traktavi- 
mas mokslininkui padėjo įveikti turininguju ir formaliuju meno kūrinio elementu 
priešpriešą, kuri vis labiau įsigali formaliojoje menotyroje, ir „vidinę meno kūrinio 
prasmę“ skatino tyrinėti kartu su vyraujančia tam tikro meninės kultūros raidos 
laikotarpio tendencija. Pastarosios pažinimas yra svarbiausias „pagrindinių meno 
istorijos sąvokų tikslas. 

Vadinasi, A. Rieglio „meninę valią“ iš psichologijos E. Panofsky perkėlė į 
gnoseologijos bei kultūrologijos plotmę ir pavertė ją universalia skirtingų meni- 
nės kultūros funkcionavimo aspektų pažinimo priemone, padedančia moksliš- 
kai atskleisti vidinę meninių reiškinių esmę. „Meninę valią“ laikydamas objekty- 
viu pradu, glūdinčiu meno fenomene bei lemiančiu jo esmę, meninį stilių E. Pa- 
nofsky traktavo kaip istoriškai besikeičiančią formaliųjų ir turiningųjų meno veiksnių 
sintezę. Meninė forma, kaip aktyvus stiliaus pradas, taip veikia turininguosius 
stiliaus aspektus, kad pagaliau su jais susilieja. Tačiau nors stilių mokslininkas 
interpretuoja kaip simbolišką svarbiausių epochos bruožų atspindį, meno stilių 
kaitą vis tik laiko vidine saviraida, pagrįsta vyraujančios tūrinės formos ir erdvės 
santykiais. 

Kritinis požiūris į H. Wėlfflino ir A. Rieglio idėjas išryškina E. Panofsky'o 
koncepciją. Pastarasis vis labiau domisi aktualiomis teorinėmis meno filosofijos 
bei kultūrologinėmis problemomis. Jo veikaluose matyti naujausių koncepcijų 
įtaka, mažėja properša tarp istorinių ir filosofinių meno problemų analizės as- 

pektu. Istorinių meno raidos dėsningumų apmąstymai čia papildyti meno filosofi- 
jos ir civilizacijos istorijos principais, kuriuos savo veikaluose iškėlė E. Husserlis, 
E. Windas, E. Burckhardtas, E. Nietszche, E. Cassireris, A. Warburgas. Meno filosofi- 
ją E. Panofsky supranta kaip griežtą mokslinę teoriją, filosofiškai ir metodologiškai 
grindžiančią tokį konceptualų meno fenomeno pažinimą, kuris įsiskverbia į aprio- 
rinių mąstymo dėsnių sritį ir kartu atskleidžia „metapsichinę“ ir „metaistorinę“ 
meninių reiškinių esmę. 

E. Panofsky'o dėmesys fenomenologijos idėjoms dėsningas, nes E. Husserlis 
pirmaisiais XX a. dešimtmečiais tapo „grynojo moksliSkumo” ir metodologinio nuo- 
seklumo šalininku. Remdamasis šio mokslininko fenomenologinėmis idėjomis trans- 
cendentinę meno filosofiją E. Panofsky siekė paversti tokiu „griežtu mokslu“, ku- 
riam būtų būdingi nuoseklūs „esmių suvokimo“ (Wesensschauung) principai. Jis pe- 
rima pagrindinį fenomenologijos patosą Zu den Sachen selbst, t. y. sąmonės nukreip- 
tumą „į pačių daiktų vidinės esmės suvokimą“, kurį dažniausiai niveliuoja kasdie- 
niška patirtis. 

Naujus požiūrius E. Panofsky įtvirtino programiniame straipsnyje „Apie 
meno istorijos ir meno teorijos santykius“ ir kituose vėliau paskelbtuose dar- 
buose. Juose sujungiamos įvairios meno istorijos, meno filosofijos, civilizaci- 
jos istorijos koncepcijos ir, remiantis jomis, ryškėja nauja meno pažinimo me- 
todologija. Vadovaudamasis fenomenologijos ir I. Kanto pažinimo teorijos prin- 
cipais jis kuria tokią „griežtai mokslinę“ meno filosofiją, kuri pajėgtų aprėpti 
visas meno sritis, įsiskverbti į visus meno reiškinius, nepriklausomai nuo jų 
apimties. Tokią koncepciją esą galima sukurti tik pasitelkus „fenomenologinę 
redukciją“, t. y. „apvalius“ menotyrą nuo beverčio empirinio balasto ir išsky- 
rus joje „grynai transcendentinių vertybių skalę“, išreiškiančią vidinę kūrinio 
esmę. 

E. Panofsky'o koncepcijoje glaudžiai siejasi teorinis meno tyrinėjimas, arba 
„transcendentalinė meno filosofija“, ir istorinis meno pažinimas. Šį ryšį lemia 
dvilypė meno kūrinio kilmė. Meno kūrinį pirmiausia lemia istorinio proceso erd- 
vės ir laiko santykiai, o kita vertus, jis iškelia daugelį absoliutaus „metaistorinio“ 
pobūdžio problemų. Straipsnyje The History of Artas a Humanistic Discipline („Me- 
no istorija kaip humanistinė disciplina“, 1940) meno teorijos ir meno istorijos 
santykius E. Panofsky vaizdžiai lygina su ryšiais tarp poetikos, retorikos ir litera- 
tūros istorijos. Mokslininkas gerai suvokia, kad meno teorija be konkrečios is- 

torinės meno praktikos refleksijos virsta 


abstrakčia sąvokų schema, o meno isto- 
rija be teorijos para- mos - beprasmiu pa- 
birų faktų rinkiniu. Vadinasi, šie mokslai, 
papildydami vienas kitą, tarsi skirtingu aspektu 
aprėpia tą patį objektą. Meno teorijos sąvo- 
kos, - teigia E. Panof- sky, - tik tuomet gali 
padėti moksliniam pa- žinimui, kai jos remia- 
si meno istorijos tei- kiama medžiaga ir, 
priešingai, meno isto- rijos teiginiai įgauna 
mokslinių sąvokų pa- vidalą tik tiesiogiai 
suformuluotomis pro- 
sky, t. 18, 1925, p. 144]. 


vokų sistemoje E. Pa- 


siedamiesi su teorijos 
blemomis  [Panof- 


Meno istorijos są- 


k E Ernstas Cassireris : : i 
nofsky išskiria du skir- tingus sluoksnius: Ze- 


mutini, nurodomųjų sąvokų, kurios atskleidžia jutimiškas meno kūrinio ypaty- 
bes, ir viršutinį, apibūdinamųjų sąvokų, kurios šias savybes interpretuoja kaip 
tam tikrą vidinės prasmės sklaidą. Sąvokų priskyrimas dviem skirtingoms funk- 
cionavimo sritims čia tiesiogiai susijęs ir su pačios meno istorijos skilimu į dvi 


glaudžiai tarpusavyje susijusias disciplinas: natūralią ir interpretacinę meno isto- 
riją, arba ikonologiją. Pirmoji operuoja nurodomųjų sąvokų sistema. Svarbiau- 
sias jos uždavinys - išorinis empirinis meno tyrimų duomenų aprašinėjimas ir 
sisteminimas. 

Interpretacinės meno istorijos koncepcijoje, be fenomenologinių idėjų, pa- 
stebimai stiprėja A. Warburgo, E. Cassirerio, J. Burckhardto ir F Nietzsche's 
kultūrologinių idėjų įtaka. Ikonologinės metodologijos pagrindas yra fenome- 
nologinis vidinės meno kūrinio esmės iššifravimas, kuris remiasi istorine lyginamąja 
meno kūrinių simbolikos interpretacija. Meno kūrinys čia aiškinamas kaip tam tik- 
ra uždara integrali formaliųjų ir turiningųjų struktūrų visuma, kurios esmė at- 
siskleidžia skverbiantis į simbolinę jos prasmę. 

Iš ikonologijos metodo pradininko A. Warburgo ir kolegos Hamburgo uni- 
versitete kultūros filosofo E. Cassirerio veikalų E. Panofsky perėmė ir išplėtojo 
svarbiausius ikonologinės metodologijos principus, kuriuos papildė kitų kultū- 
ros ir humanitarinių mokslų laimėjimais. Kultūrinė filosofinė A. Warburgo tyri- 

néjimu pakraipa E. Panofsky'o koncepcijoje susiliejo su kultürologine J. Burck- 
hardto ir E Nietzsche's tradicija. 

Perémes pagrindinius A. Warburgo ikonologinés metodologijos principus ir 
toliau juos sistemindamas, E. Panofsky ilgainiui vis labiau domėjosi E. Cassirerio 
„simbolinių formų filosofija“. Kuo galima tai paaiškinti? E. Panofsky į, kuris mėgino 
suformuluoti griežtos mokslinės metodologijos principus, tikriausiai baugino 
A. Warburgo tyrinėjimų empiriškumas, jo susižavėjimas psichologine „įsijautimo“ 
(Einfühlung) teorija, magija, mistika, okultizmu, nepakankamai filosofiška jo meto- 
dologija. Neokantininko E. Cassirerio polinkis į I. Kanto kriticizmą labiau atitiko 
E. Panofsky'o „grynai mokslinės“ meno filosofijos kūrimo nuostatas. Kita vertus, 
E. Cassirerio „simbolinių formų filosofija“ buvo daugiau kultūrologinės pakraipos. 
Ji labiau atitiko tuometinio mokslo lygį ir buvo nuosekliau filosofiškai pagrįsta. 
Mastytojo veikaluose E. Panofsky aptiko jau visapusiškai išplėtotą simbolių teoriją, 
kuri, atrodė, labai tiko meno filosofijai. 

Trečiojo dešimtmečio viduryje, labai veikiamas E. Cassirerio idėjų, pamati- 
nes metodologines meno filosofijos problemas E. Panofsky sprendė taikydamas 
I. Kanto terminus. Knygos Idea („Idėja“, 1924) pirmo leidimo įvade prisipažįsta, 
kad jo keliamos idėjos yra tiesiogiai susijusios su A. Warburgo bibliotekoje per- 
skaitytu E. Cassirerio pranešimu Das Problem des Schūnen und der Kunst in Platos 
Dialogen („Grožio problema ir menas Platono dialoguose“). Analogiškas idėjas 
kėlė ir E. Panofsky'o draugas bei bendražygis E. Windas. 

Kiekvieną kultūros sritį arba, jo žodžiais tariant, simbolinę formą (mitą, 
kalbą, meną, religiją, mokslą) E. Cassireris aiškino kaip skirtingus vienos globa- 
linės problemos invariantus. Kiekviena iš šių simbolių formų yra autonomiška 
ir turi savitų bruožų. Šių formų tikslas - pasyvų jutiminių įspūdžių srautą nu- 
kreipti į grynai dvasinių prasmingųjų vertybių sritį ir sukurti „fenomenalų sim- 
bolių pasaulį“. Simbolio materialumas čia susilieja su jo prasmės funkcija [Cas- 
sirer, t. 1, 1923, p. 42). Vadinasi, simbolinės formos atlieka komunikacijos kana- 
lų funkcijas. Jos padeda nustatyti ryšius tarp aš ir tikrovės, žmogaus ir visuo- 
menės. Žmogaus esmę E. Cassireris siejo su jo sugebėjimu kurti simbolius ir 
gyventi jų pasaulyje. Iš čia atsirado žmogaus kaip Animal Symbolicum apibūdi- 
nimas, kuris, anot mokslininko, padeda mums suvokti žmonijos kelią į nuola- 
tinį kultūros pasaulio plėtimą. Ši pažiūra į kultūrines vertybes rodo žmogaus 
sugebėjimą kurti savo „idealų“ pasaulį ir kartu išsivaduoti iš gamtos bei įvai- 

rios sociali- nés priespau- 


dos. Iš visu kultüros sri- 
čių E. Cassi- rerio koncep- 
cijoje toliau- siai Žmogaus 
išsilaisvini- mo keliu yra 
pažengęs me- nas. 
Menas, kaip ir kitos 
simbolinės ' | formos, E. Ca- 
ssirerio kon- cepcijoje tapo 
savotiška simbolinė kal- 
ba, kurios tikslas - ne 
pamėgdžioti tikrovę, o at- 
skleisti jos es- mę. „Menas, - 
rašė jis, — iš tiesų yra sim- 
bolinis, tačiau meno simbo- 
liškumas turi būti suvoktas 
o ne transcen- 
me... Tikrasis 


Albertas Dūreris. Melancholija tas — tai ne 


imanentiškai, 


dentine pras- 
meno objek- 
metafizinė F Schellingo Begalybė ir ne G. Hegelio Absoliutas. Jo turime ieš- 
koti kai kuriose pamatinėse struktūrose, mūsų jutiminės patirties elemen- 
tuose - linijose, štrichuose, architektürinése ir muzikinėse formose“ [Cassi- 
rer, 1945, p. 157]. Šiuo požiūriu menininkas yra toks pat, kaip ir mokslinin- 
kas, naujo, dar nežinomo atradėjas, tik jis kuria ne mokslines sąvokas, fak- 
tus, dėsnius, o naujas menines formas, atskleidžia begaline jų įvairovę. Prie- 
šingai mokslui, kuris apibendrina tikrovės dėsningumus, menas siekia per- 
prasti tikrovės vaizdinius, todėl pastarasis duoda „daug gyvesnį bei žavin- 
gesnį tikrovės vaizdinį ir sudaro galimybes geriau suvokti formų struktūrą“ 
[Ten pat, p. 170]. 

Ir nors E. Cassireris, kaip yra pažymėjęs A. Chastelis, niekuomet nesuformu- 
lavo vientisos meno teorijos, jo veikalai pateikia prolegomenus sluoksnių išraiš- 
kos (Ausdrucktion) analizei [Chastel, 1983, p. 17]. A. Warburgo ikonologinis meto- 
das ir E. Cassirerio simbolinių formų filosofija buvo pagrindas E. Panofsky'ui 
perprasti hierarchinę vidinės meno kūrinio prasmę. 

Kalbėdamas apie meno istoriko uždavinius E. Panofsky teigė, kad esminį me- 
no istoriko ir naivaus žiūrovo požiūrio į meno kūrinį skirtumą lemia tai, jog koks 
bebūtų kultūrinis horizontas, specialistas žino, kad jis neatitinka kultūrinio hori- 
zonto Žmonių, gyvenusių kitose šalyse ir kitu metu. Todėl, gvildendamas konkre- 
čius meno reiškinius, jis siekė užpildyti trūkstamas grandis: tyrinėjo, kiek tai įma- 
noma, menotyrinės analizės objekto sukūrimo aplinkybes. Jis renka ir tikrina visą 
jam prieinamą faktinę informaciją apie aplinką, epochą, autorystę, paskirtį ir pan., 
tyrinėjamą kūrinį lygina su kitais į jį panašiais, stengiasi perprasti kultūros konteks- 
tą, susipažinti su menininko tikslais, kuriuose matyti estetinės tos šalies ir epochos 
normos, kad objektyviau įvertintų analizuojamąjį kūrinį ir jame slypinčias simboli- 
nes prasmes. 

E. Panofsky'o ikonologinės metodologijos pagrindas yra sisteminis istorinis 
lyginamasis interpretacijos metodas, kuris taikomas meno kūrinyje užkoduotiems 
simboliams apibūdinti. Meno kūrinys čia suvokiamas kaip savotiška hierarchinė 
organizacija, integrali įvairių komponentų ir funkcijų visuma, kurios „vidinė es- 
mė“ atskleidžiama šią visumą „skaidant“, pamažu hermeneutiškai lukštenant for- 
mą, vaizdinį, idėją. Taip atsiranda hierarchinė trijų struktūrinių meno kūrinio paži- 
nimo pakopų koncepcija, kurioje, perpratus kiekvieną žemesnę kūrinio esmės pa- 
kopą, atsiranda galimybė tolesniam jo „vidinės esmės“ suvokimui. E. Roger'as taik- 
liai apibūdino ikonologinį metodą, kaip savitą neokantinės Marburgo tradicijos ir 
A. Warburgo idėjų sintezę, iš kurios išsirutuliojo vokiškoji filosofinio idealizmo 
atmaina, vėliau tapusi „pozityvistiniu“ amerikietiškosios ikonologijos variantu [Ro- 
ger, 1983, p. 49]. 

Pirmoji „ikonografinė“ pakopa - tai išorinių formalių meno kūrinio elementu 
aprašinėjimas, surūšiavimas bei pirminė analizė. Ikonografija čia yra kaip ribo- 
tas, pagalbinis tyrimas, suteikiantis žinių apie vietą ir laiką, kur ir kada tam tikros 
temos virto konkrečiais vaizdiniais motyvais. Vadinasi, ikonografija apibūdina- 
ma kaip dailės istorijos šaka, dailės kūrinių siužetą arba reikšmę nagrinėjanti at- 
sietai nuo meninės formos. Kita vertus, grynai formali meno kūrinio analizė, anot 
E. Panofsky'o, yra neįmanoma, nes, net aptardami formaliuosius veiksnius, ne- 
išvengiamai turime juos vertinti kaip tam tikrus prasmių simbolius. Todėl netgi 
pirmoje meno kūrinio gvildenimo pakopoje „tyrinėjama ne tik forma, bet ir joje 
slypinti prasmė“. Ši pakopa pasiekiama įsijautimo (Einfühlung), t. y. empatijos, 
būdu ir turi du skirtingus lygmenis. 

Pirmasis aprėpia formas, spalvas, t. y. „jutimiškus ženklus“, neturinčius nie- 
ko bendra su tikrovės suvokimu. „Pirminis, arba įprastinis, siužetas, tačiau išsiša- 
kojantis į faktinį ir ekspresinį. Jis atsiskleidžia įvardijant grynąsias formas, t. y. ma- 
nant, kad tam tikras linijų ir spalvų išdėstymas arba tam tikrą, savitą pavidalą 
igave bronzos ar akmens luitai vaizduoja natūralius objektus - žmones, gyvū- 
nus, augalus, pastatus, įrankius ir t. t. [...] Grynųjų formų pasaulį, suvokiamą 
kaip pirminių ir įprastinių reikšmių buveinę, galime vadinti motyvų pasauliu. Šių 
motyvų išvardijimas sudarytų ikonografinį dailės kūrinio aprašymą“ [Panofsky, 
1955, p. 28]. 

Antrasis lygmuo - tai motyvų, arba „fenomenų prasmės“ „suvokimas, kai per- 
pratami formų ir ženklų tarpusavio santykiai bei jų ryšiai su tikrove. Todėl antroji 
„ikonografinės“ analizės pakopa susijusi su antrinių siužetų, simbolių, alegorijų ir 
kitų turiningųjų meno kūrinio elementų prasmės suvokimu. Šioje „turinio pra- 
smės“ pažinimo pakopoje tyrinėtojas jau remiasi savąja kultūrine erudicija, pažin- 
timi su skirtingų epochų dvasine kultūra. Konkrečius kūrinio motyvus siedamas su 
filosofinėmis koncepcijomis, literatūros ir meno tradicijomis, tyrinėtojas kartu pra- 
deda suvokti gvildenamo reiškinio „turinio prasmę“ arba jame slypinčias „simboli- 
nes vertybes“. „Tokių įvaizdžių, pasakojimų ir alegorijų įvardijimas apibrėžia tyri- 
mo sritį, paprastai vadinamą „ikonografija“. Tiesą sakant, kalbėdami apie siužetą, 
kiek šis skiriasi nuo formos, iš esmės imamės antrinio, arba sutartinio, siužeto klau- 
simų, t. y. konkrečių temų bei sampratų, kurios glūdi įvaizdžiuose, pasakojimuose ir 
alegorijose, o ne pirminio, arba įprastinio, siužeto, kurį sudaro meniniai motyvai“ 
[Ten pat, p. 29]. 

Trečioje „ikonologinėje“ meno kūrinio vidinės prasmės suvokimo pakopo- 
je, panaudodamas pirmųjų dviejų rezultatus, tyrinėtojas pereina nuo išorinio 
gvildenamų faktų aprašinėjimo prie meno kūrinyje užkoduotos mokslinės „gi- 
luminės prasmės“ interpretacijos: skverbiamasi į vidines meno kūrinio turinio 
reikšmes ir nustatomi tie pamatiniai principai, kurie atskleidžia esmines tautos, 
laikotarpio, klasės, religinių ar filosofinių įsitikinimų nuostatas, pateiktas vieno 
asmens ir sutelktas į vieną kūrinį. Meno kūrinys interpretuojamas kaip svarbiau- 
sių žmogaus dvasios tendencijų išraiška. 

Teorinėje literatūroje dažniausiai nepakankamai pabrėžiamas E. Panofsky'o 
ikonologinės metodologijos ryšys su civilizacinėmis J. Burckhardto ir E Nietzsche's 
idėjomis. E. Panofsky'o koncepcijoje meno kūrinys simboline forma atspindi pa- 

grindinius tam tikro civilizacijos raidos etapo ypatumus, nes jis suvokiamas kaip 
bendriausių epochos kultūrinių reiškinių simbolis arba atvaizdas (Abbild). Šis glau- 
dus meno kūrinyje įprasmintos simbolikos ir civilizacinio konteksto ryšys padeda 
meno tyrinėtojams fenomenologinės intencijos būdu skverbtis į meno kūrinio es- 
me ir interpretuoti jį kaip unikalios kultūrinių istorinių aplinkybių produktą, pri- 
artėti prie jo „imanentinės esmės“. J. Burckhardto knygoje Die Kultur der Renais- 
sance in Italien („Renesanso kultūra Italijoje“, 1860) ir kai kuriuose tai pačiai epo- 
chai skirtuose E. Panofsky'o veikaluose, anot R. Rechto, matyti abiem autoriams 
būdingas dėmesys pažinti bendriausias epochos kultūros ir mąstymo tendencijas, 
kuriose ieškoma meno kūriniuose slypinčių mįslių įminimo [Recht, 1968, p. 322]. 

Tai suformavo pamatinį E. Panofsky'o kultūrologinės pakraipos dailėtyros 
bruožą, t. y. siekimą glaudžiau susieti mokslą apie meną su kitais kultūros ir 
humanitariniais mokslais, nes meno kūriniai visuomet yra ypatingame „sociali- 
niame kontinuume". Todėl, mėgindamas atskleisti vidinę meno kūrinio prasmę, 
E. Panofsky remiasi ne tik artimomis meno šakomis, bet ir kitomis dvasinės kul- 
tūros sritimis (filosofija, religija, mitologija, teise, kalba ir t. t.). Jis įsitikinęs, jog 
visų humanitarinių mokslų struktūra ir problematika yra identiškos, o daugelio 
iš ju tyrimo metodai - bendri. Vadovaudamasis šia teze, E. Panofsky mėgina ras- 
ti ryšį tarp meninių ir filosofinių mokslinių erdvės sąvokų: gotikinės architektū- 
ros ir scholastinės filosofijos ir t. t. Toks meno istorijos problemų sugretinimas su 
kitų humanitarinių mokslų problemomis, anot mokslininko, įrodo, kad tam tik- 
ros epochos, regiono kultūroje kartu iškyla ir taip pat sprendžiamos visos dvasi- 
nės problemos. Vadinasi, norėdami suprasti „vidinę meno kūrinio prasmę“, su- 
vokti kaip „unikalių istorinių aplinkybių požymį“ [Panofsky, 1939, p. 6], mes tu- 
rime aiškintis ne tik tai, kas būdinga konkrečiam meno raidos momentui, bet ir 
kitoms dvasinės kultūros sritims, t. y. iš ribotos menotyrinės problematikos išsi- 
veržti į platesnį žmonijos dvasinės kultūros kontekstą. Svarbiausia vidinės me- 
no kūrinio prasmės suvokimo priemonė yra „sintetinė intuicija“, kuri, aiškinda- 
ma meno kūrinyje užkoduotus istorinius ir kultūrinius simbolius, atskleidžia vi- 
dinę jo esmę. Reikia pripažinti, kad E. Panofsky, būdamas įžvalgus ir sąžiningas 
mokslininkas, nesureikšmino ikonologinio metodo galimybių, nelaikė jo nei uni- 
versaliu, nei vieninteliu teisingu. Jis suvokė šio metodo ribotumą nagrinėjant 
peizažinę tapybą, portretą ir kitus žanrus, pasižyminčius ribota ikonografinių 
elementų visuma. 

Neturėdami galimybės plačiau gvildenti ikonologinės metodologijos prin- 
cipų, norėtume atkreipti dėmesį į vieną metodologiškai svarbią E. Panofsky'o 
mintį, kuri padeda geriau suvokti jo transcendentalinės meno filosofijos specifiš- 
kumą. Nesvarbu, ar interpretacinė meno istorija sugeba tobulai perprasti tyrinė- 
jamus reiškinius, E. Panofsky'o koncepcijoje ji tik išryškina svarbiausias meno 
būties, funkcionavimo bei jo pažinimo problemas. Jų kėlimas ir sprendimo kom- 
petencija priskiriama vien tik transcendentalinei meno filosofijai. Ši išvada itin 
svarbi XX a. pradžios istorinės meno filosofijos metodologinių idėjų raidos po- 
žiūriu, nes daugelis A. Rieglio sekėjų meno filosofijos problematiką mėgino su- 
jungti su meno istorija. Tačiau tai vyksta ne dėl universalaus filosofinio pažini- 
mo, o veikiant istorijos mokslo metodologijai. Tokia tradicinės meno filosofijos 
revizija, suprantama, nepateisina lūkesčių, nes mokslas, besiremiantis istorine 
metodologija, netenka substancionalios meno filosofijos esmės. Jis atitrūksta nuo 
fundamentalių bendrųjų metodologinių ir teorinių meno pažinimo problemų ir 
virsta konceptualiai tarpusavyje nesusijusių atskirų meno raidos problemų ap- 
rašinėjimu. Suvokdamas ankstesnės menotyros trūkumus, kurių atsiranda spren- 
džiant svarbiausias meno problemas, E. Panofsky nuolatos rėmėsi meno filosofi- 
jos ir kultūros mokslų laimėjimais. 

Vadinasi, polemizuodamas su anksčiau vyravusios empirinės, formaliosios, 
atribucinės, sociologinės menotyros idėjomis, E. Panofsky įtvirtino dėmesį meno 
filosofijai, civilizacinei aplinkai, sistemingai kompleksinei šaltinių ir ikonografi- 
nių elementų analizei. Klasikinės menotyros ribas jis išplėtė į meno filosofijos ir 
civilizacijos istorijos idėjų sritį, įteisino aktyvią kūrybingo interpretuotojo, sie- 
kiančio pažinti meno kūrinį kaip visumą. E. Panofsky'o metodologinės nuosta- 
tos labai veikė draugų ir bendražygių, vadinamosios pirmosios kartos ikonolo- 
gų, E. Windo, E. Gombricho ir jaunosios kartos neoikonologų E. von Forssmano, 
R. Kleino, B. Teyssedre, G. Argano, O. Batschmanno ir daugelio kitų civilizacijos 
bei meno istorikų tyrinėjimus. 

A. Coomaraswamy lyginamieji Rytu ir Vakaru civilizaciju 
estetikos bei meno tyrinéjimai 


Ananda K. Coomaraswamy (1877-1947) yra vienas Zymiausiu XX a. lygi- 
namosios filosofijos, estetikos ir menotyros specialistu, kurio knygos stebina 
enciklopedine erudicija, vertinimų taiklumu, puikiu įvairių civilizacijų šaltinių 
ir kultūros bei meno paminklų pažinimu. Mokslininkas domėjosi labai daug 
kuo. Per 500 paskelbtų darbų aprėpia įvairias humanistikos sritis. Jo lyginamo- 
sios indų ir Vakarų filosofijos, estetikos bei meno studijos išsiskiria nuodugnia 
metodologija, kruopščia šaltinių analize, giliomis įžvalgomis. 

Ananda gimė Šri Lankos sostinėje Kolombe garsaus intelektualo Mutu Coo- 
maraswamy šeimoje, kuris artimai bendravo su žymiu anglų poetu lordu A. Ten- 
nysonu ir rašytoju premjeru ministru B. Disraeli, 1871 m. įkūrė Kolombo mu- 
ziejų. Jis buvo pirmasis azijietis, kuriam karalienė Viktorija suteikė lordo titulą. 
Anandos motina, anglų ledi, buvo kilusi iš kilmingos Kento aristokratų gimi- 
nės. Tėvai vieninteliam unikaliais gabumais ir daug kuo besidominčiam sūnui 

suteikė įvairiapusį išsilavinimą. Jis studijavo geologiją Londono universitete ir 
kartu domėjosi humanitariniais mokslais. Su pagyrimu baigęs Londono uni- 
versitetą jis grįžo į tėvynę, dirbo Mineraloginės Šri Lankos tarnybos direktoriu- 
mi. Jam priklauso du unikalūs mineralų atradimai. Po įvairias šalies provincijas 
klajojusį geologą itin veikė išvysti didingi praeities architektūros ir dailės pa- 
minklai, R. Tagore's, M. Gandhi skelbiama indų nacionalinio išsivadavimo ide- 
ologija, pasididžiavimas didingomis savo šalies kultūros tradicijomis. Netru- 
kus jis galutinai atsisakė geologinių tyrinėjimų ir pasišventė indų ir Šri Lankos 
kultūros bei meno tradicijų tyrinėjimams. Šri Lankoje klestėjusiame singalų me- 
ne mokslininkas išvydo Indostano pusiasalyje neišlikusių didingų indų civili- 
zacijos kultūros tradicijų atšvaitus. 

Mokslinę karjerą pradėjęs mineralogijos ir singalų amatininkų cechų veik- 
los studijomis A. Coomaraswamy pamažu įsitraukė į klasikinės indų civilizaci- 
jos filosofijos, estetikos ir meno tradicijų tyrinėjimus. Apie esminius jauno moks- 
lininko pasaulėžiūros pokyčius ir pasiryžimą skirti gyvenimą Indijos ir Ceilono 
kultūros, meno bei mąstymo tradicijoms rašoma 1907 m. paskelbtoje knygoje 
Essays in National Idealism („Esė apie tautinį idealizmą“). Siekdamas geriau pa- 
žinti indų civilizacijos savitumą jis gilinosi ir į pasaulinės kultūros, Vakarų me- 
tafizikos, estetikos, menotyros istoriją, sistemingai studijavo kinų, japonų, ara- 
bų kultūros tradicijas, pamatinius šių civilizacijų tekstus. 

Ankstyvajame A. Coomaraswamy mokslinės evoliucijos etape vyrauja in- 
dų tradicinei estetikai ir menui skirti veikalai, iš kurių svarbiausi: Art and Swa- 
dechi („Menas ir Svadeči“, b. d.), Medieval Sinhalese Art („Singalų viduramžių 
menas“, 1908), Voluspa („Voluspa“, 1909), The Indian Craftsman („Indų amatinin- 
kai“, 1909), Selected Examples of Indian Art („Rinktiniai indų meno pavyzdžiai“, 
1910), Indian Drawnings („Indų piešiniai“, 2 t., 1910-1912), The Arts and Crafts of 
India and Ceilon („Indijos ir Ceilono menai ir amatai“, 1913), Visvakarma („Višva- 
karma“, 1914), Bronzes from Ceilon („Ceilono bronzos“, 1914), Buddha and the Gos- 
pel of Buddhism („Budha ir budizmo mokymas“, 1914), Rajput Painting („Radž- 
puro tapyba“, 2 t., 1916). 

1917 m. išgarsėjęs A. Coomaraswamy buvo pakviestas į puikiomis Rytų 
meno kolekcijomis garsėjantį Bostono vaizduojamojo meno muziejų, kur iki 
gyvenimo pabaigos dirbo Rytų meno skyriaus kuratoriumi. Šis darbas plėtė jo 
mokslinius tyrinėjimus ir skatino domėtis lyginamosiomis Rytų ir Vakarų este- 

Budha'os skulptūrinio vaizdinio modifikacijos 


tikos bei meno studijomis. Lygindamas JAV muziejuose sukauptus indų, kinų, 
japonų, arabų ir kitų Rytų bei Vakarų civilizacijų meno paminklus mokslinin- 
kas siekė įtraukti indų civilizacijos meną į pasaulinės kultūros istoriją. Teikda- 
mas menui išskirtinį vaidmenį civilizacijos istorijoje, mokslininkas plėtojo jo 
sąlyginio autonomiškumo teoriją. Iš čia kilo teiginys, kad, kalbant apie asmeni- 
ne, o ne apie principų istoriją, „menas istorinei raidai paklūsta ne ką daugiau 
nei metafizika“ [Coomaraswamy, t. 2, 1977, p. 43]. 

Netrukus paskelbiami brandžiausi A. Coomaraswamy veikalai The Dance 
of Schiva („Šivos šokis“, 1918), Introduction to Indian Art („Įvadas į indų mena", 
1923), Bibliography of Indian Art („Indų meno bibliografija“, 1925), History of In- 
dian and Indonesian Art („Indų ir indoneziečių meno istorija“, 1927), Introduction 
to the Art of Eastern Asia („Įvadas į Rytų Azijos meną“, 1932), The Transformation 
of Nature in Art („Gamtos transformacija mene“, 1934), Elements of Buddhist Ico- 
nography („Budistinės ikonografijos elementai“, 1935), La sculpture du Bodhgaya 
(„Bodhaijos skulptūros“, 1935) pelno jam pasaulinį pripažinimą ir šlovę. „Šivos 
šokis“ (vertimo į prancūzų kalbą įvadą parašė R. Rollandas) ir „Įvadas į Indijos 
mend" itin populiarėjo Prancūzijoje, jų vertimai plačiai komentuoti. 

Šie veikalai pareikalavo daug kruopštaus parengiamojo darbo, daugybės 
išbarstytų įvairiuose muziejuose kūrinių lyginamųjų studijų, dėmesio ikonog- 
rafijai, šaltinių dokumentacijai. „Šivos šokyje“ autorius atskleidė metafizinę Ši- 
vos šokio, simbolinę indų mene įsitvirtinusių gestų prasmę, įrodinėjo, kad šio 
dievo šokis simbolizuoja kūrybinių būties jėgų šėlsmą, Visatos ritmus ir subti- 
lių simbolių kalba apibūdina gilios prasmės kupiną Visatos harmonijos kon- 
cepciją. „Įvade į indų meną“ išryškinta klasikinės indų vaizduojamosios dailės 
estetikos ir meno savitumas, jų sąsajos bei skirtumai lyginant su kitų didžiųjų 
civilizacijų meno tradicijomis. „Indijos ir Indonezijos meno istorijoje“ moksli- 
ninkas, pradėdamas seniausiais šumerų ir indų šaltiniais, sociologiniu ir esteti- 
niu požiūriais nuosekliai rekonstravo indų ir indoneziečių meno tradicijų sklai- 
dą. Šie veikalai yra pagrindinis A. Coomaraswamy įnašas į indų civilizacijos 
meno studijas. 

Jo veikaluose tolydžio didėjo lyginamosios metodologijos ir M. Gandhi 
tradicionalizmo ideologijos įtaka, kurią galutinai įtvirtino pažintis su prancū- 
zų tradicionalizmo ir komparatyvizmo teoretiko R. Guėnono veikalais. Pas- 
kutiniais gyvenimo dešimtmečiais A. Coomaraswamy užsiėmė lyginamosio- 
mis religijos, filosofinės metafizikos ir meno filosofijos studijomis. Tyrinėji- 
mai apibendrinti leidiniuose A New Approach to the Vedas („Naujas požiūris į 
Vedas“, 1933), Hinduism and Buddhism („Hinduizmas ir budizmas“, 1943), Chris- 
tian and Oriental Philosophy of Art („Krikščioniškoji ir Rytų meno filosofija“, 
1956) ir po mirties paskelbtame dvitomyje Selected Papers („Rinktiniai raštai“, 
1977). Vėlyvieji A. Coomaraswamy veikalai išsiskiria akivaizdžiu dėmesiu šal- 
tiniams ir teiginių dokumentacijai. Esė The Philosophy of Medieval and Orient 
Art („Viduramžių ir Rytų meno filosofija“) jis pareiškia, kad nebus pasakyta 
nė vieno žodžio, kuriam patvirtinti negalėtų pateikti citatos iš kurio nors vei- 
kalo ar posmo. Šie puslapiai primarginti nuorodomis į išnašas [Coomaraswa- 
my, t. 1, 1977, p. 44]. 

A. Coomaraswamy, kaip ir J. Strzygowskis, atsiribojo nuo Vakarų esteti- 
koje bei menotyroje įsigalėjusio tiesmuko primityvių ir civilizuotų meno for- 
mų atskyrimo. Perėmęs J. Strzygowskio teiginį, kad vadinamųjų primityvių 
žmonių mąstymas yra daug dvasingesnis nei vadinamųjų civilizuotų, jis įro- 
dinėjo, jog visi meno ciklai tikrovėje išsirutulioja iš primityviųjų pasiekto lyg- 
mens. Kalbėdamas apie autentišką senųjų civilizacijų meno kultūros pažini- 

ma mokslininkas iškėlė archeologi- 


jos svarba ir pa- gristai teigė, kad 
archeologai šioje srityje gerokai 
lenkia meno isto- rikus, kadangi, 
remdamiesi kon- krečiais išlikusio 
meno pavyzdžiais ir autentiškais šal- 
tiniais, meno kūri- nius jie paaiškina 
giliau bei įtikina- miau nei estetai, 


kurie viską verti- na asmeniniais 


kriterijais ir sko- niais. 


„Mūsų susi- Zavéjimas „pa- 


žangos“ idėja ir savęs laikymas 


„civilizuotais“, o ankstesnių amžių 


ir kitų kultūrų žmones - „barba- 


rais“ lėmė tai, kad meno istorikams 


tapo itin sunku - nežiūrint jų pri- 


em Ens M Zog Eer, 
REESEN) Khajuraho Kandarya Mahaedeva šventykla. Meno ciklai“ iš 
tiesų atsiranda iš 1000 m. „primityviųjų“ 
pasiekto lygmens, o tai tėra nuosmukis iš aukščiausio į parodijinį lygį, - sutikti 


su teiginiu, jog „meno formos“ yra išnykusios ir apleistos, tiksliau - „prietarai“ 
ar „atitolimas“ nuo gilesnio nei mūsų intelektualumo. Kitaip tariant, meno is- 
torikui be galo sunku pripažinti, jog tai, kas mums tėra „dekoratyvinis moty- 
vas“ ar puošimo būdas, tikrovėje yra kur kas abstraktesnio nei mūsų intelekto 
apsiaustas, intelekto, kuris įpratęs mažiau reikštis, o daugiau reikšti, ir kuris 
naudoja simbolius pirmiausia dėl jų intelektinės vertės, o ne dėl „sentimenta- 
lumo”, kaip kad elgiamės mes" [Coomaraswamy, 1989, p. 132]. 

Ypač vertingi lyginamieji A. Coomaraswamy tyrinėjimai, kuriuose itin sub- 
tiliai pritaikyti komparatyvistinės metodologijos principai. A. Coomaraswamy 
kritiškai vertino savo pirmtakų lyginamąsias Rytų tautų ir Vakarų meno studi- 
jas, perdėtą Rytų meno mistifikavimą. „Šnekame apie „paslaptingus Rytus“, 
vadiname juos „mistiškais“, kadangi tiesiog nesame pripratę prie jų kalbos, 
techninio žodyno kategorijų. Atvirai kalbant, joks specialistas neįstengs profe- 
sionaliai išsiaiškinti Europos viduramžių ar Rytų meno reiškinių, jei jis nebus 
susipažinęs bent jau su lotynų ir sanskrito literatūros kūrinių vertimais“ [Ten 

pat, p. 45]. Jo lygi- namosiose Rytų ir 


Vakarų civilizacijų estetikos bei meno 
studijose vengta 
grįstų teiginių; Ry- 
no apibendrinimai 


globalizmo, nepa- 
tų estetikos ir me- 
dažniausiai remia- 
si tradicinėmis in- dų estetikos bei 
kiek mažiau - ki- 
bų. 

wamy yra autorite- 


meno teorijomis; 
nų, japonų ir ara- 

A. Coomaras- 
tingiausias Vakarų ir Indijos civilizaci- 
jų estetikos bei me- no lyginamųjų stu- 
dijų specialistas, kurio tyrinėjimai 
šioje srityje įgavo platų tarptautinį 
pripažinimą. Vaka- rų Europos esteti- 


koje ir mene moks- lininkas išskyrė dvi 


pagrindines esmiš- kai skirtingas tradi- 


cijas: 1) suklestėju- sią viduramžių ci- 


Freiburgo katedra (viršuje - katedros planas) 
vilizacijoje krikščio- niškąją scholastinę, 


besiorientuojančią į anapusybę ir dvasinius idealus, ir 2) postrenesansinę indivi- 
dualistinę, arba moderniąją, kurioje vyrauja natūralizmas ir gamtos mėgdžioji- 


mas. „Beje, - rašo jis, - būtina išskirti dvi skirtingas Europas: vieną - „modernią- 
ją“, arba „individualistinę“, o kitą - „krikščioniškąją“. Pirmoji, šiurkščiai šne- 
kant, atsirado su renesansu, o antroji apima „primityvią epochą“ ir tam tikrą 
Bizantijos meno dalį, tačiau abi jos nuolatos susijungdavo ir susipindavo. Tuo 
remiantis galima sakyti, kad ir Graikijoje gyvavo skirtingi menų tipai: heleniš- 
kasis ir helenistinis. Apskritai Azijos meno forma ir principai gan panašūs į mo- 
dernųjį europinį meną, bet abiem atvejais randame daug paralelių su krikščio- 
niškosios Europos menu“ [Ten pat, p. 101]. 

Europos viduramžių ir pagrindines Rytų civilizacijų meno filosofijos kon- 
cepcijas jis vadino „tradicinio meno doktrinomis“ ir aiškiai jas atribojo nuo 
„nuosmukio epochų“ - vėlyvosios klasikinės ir nūdieninės. Kita vertus, jis at- 
skyrė „tradicinio“ ir „akademinio“ meno tipus. Akademinio meno samprata 
keitėsi priklausomai nuo mados, konkrečios erdvės ir lauko, o tradicinėms meno 
formoms būdingas nuoseklus tęstinumas ir perimumas iš kartos į kartą. Todėl 

ir tradicinio meno i koncepciją moksli- 


ninkas priskyrė Phi- losophia perennis, tai 


27 


yra Amžinosios filo- sofijos kompetenci- 


NE 
+ 


jos sričiai. 
Būdamas pui- kus Vakarų vidu- 


ramžių filosofijos, estetikos, meno 


CORRE CD TR 


specialistas lygina- mosiose studijose 


dažniausiai remiasi 


e Be y An. 


A. Coomaraswamy 


krikščioniškomis te- orijomis, meno kūri- 


niais, nors antiką ir postrenesansinę 
kultūrą jis išmanė ir- gi puikiai. Išskirtinis 


dėmesys Vakarų vi- duramžių filosofijai, 


estetikai, menui tik- riausiai paaiškina- 
mas tradicionalisti- nėmis nuostatomis 
ir artimumu tradici- nėms indų civilizaci- 
jos formoms. Euro- pos viduramžių ir 
Rytų tautų mene, priešingai moder- 


niajam Vakarų, A. Coomaraswamy 


regi jkünytas idéjas, o i $ ne idealizuotus fak- 

tus. „Tradicinis me- NC i nas, — rašo jis, — nie- 
í Kumbha Rana bokštas. 1442-1449 m. D de. 

kada nebuvo ,idea- listinis" moderniąja 


ir sentimentaliąja prasme, kuri mums atveria „idealus“ ir „širdies potroškius“, 
skatinančius norą keisti pasaulį. Viduramžių filosofas suvokia, kad pasaulis ne- 
gali būti geresnis ar gražesnis nei tas, kuris buvo sukurtas“ [Ten pat, p. 47]. 

Knygoje „Krikščioniškoji ir Rytų meno filosofija“ mokslininkas, išsamiai 
argumentuodamas savo požiūrius, plėtojo teoriją, kad tradicinis krikščioniš- 
kasis ir tradicinis Rytų tautų menas atsirado bei subrendo toje pačioje dirvoje. 
Vakarų krikščioniškojo meno raidos etapui iki Raphaelio ir Rytų civilizacijos 
tradiciniam menui nebūdingas paviršutiniškas išorinės fizinės tikrovės imita- 
vimas, kadangi menininkai savo kūryboje pirmiausia siekė perteikti vidines 
dvasines vertybes. Toks menas nepakluso rūsčiai Platono „pamėgdžiojamų“ 
menų kritikai. Iš tikrųjų didžioji dalis krikščioniškosios dailės iki Raphaelio 
buvo ne paprastas kopijos pakartojimas, o poesis produktas, naujos tikrovės 
kūrimas, kuri pajėgė pakeisti ankstesnį pasaulio suvokimą ir atverti vartus į 

„kitą pasaulį“. Tik- | f | rovėje valia sudarė 


šio pasaulio esmę, ir tradicinis menas, 


apie kurį kalbame, | buvo itin efektyvus 


siekiant įgyvendinti A. Schopenhauerio 
keliamą menui funkciją - be jokių 
valios pastangų kontempliatyviai 
suvokti tikrovę. 
Nuolatos pa- brėždamas dvasinį 
viduramžių krikš- čioniškosios Euro- 
pos ir tradicinio in- dų meno giminišku- 
mą, mokslininkas ne tik išryškina ben- 
dražmogišką tradici- nės indų estetikos ir 
meno prasmę, tačiau ir atskleidžia jų gilu- 
mines sąsajas su krikščioniškąja Va- 
karų Europos esteti- ka ir menu. „Žodis 
Coomaraswamy, - 
būtent teisingą 


recta ratio factibilium. 


menas, - aiškina A. 
visur reiškia tą patį, 
daiktų gaminimą, 
Suprantantieji tą rec- ta ratio buvo vadina- 
mi išsilavinusiais, o | - = E tie, kurie tik naudo- 
SNE St. Jaques'o bokštas Paryžiuje 4 

josi kūrybos pro- duktais, nesuvokda- 
mi ju esmės, — beraščiais: docti rationem artis intelegant, indocti voluptatem (išsila- 
vinusieji perprate meno teoriją, neišsilavinusieji ja tik mėgaujasi) [...]. Cia este- 
tinis pasitenkinimas išreiškia jausmą, analogišką matematiko, išgyvenančio lyg- 
ties grožį, ar teologo, kontempliuojančio Dievo vaizdinį [...]. Tai - Intelekto mė- 
gavimasis protingais dalykais, besiskiriančiais nuo juslinio išorinės estetikos su- 
kelto mėgavimosi, kuomet bandome suvokti kūrinius atsietai nuo jo simboli- 
nio turinio“ [Coomaraswamy, 1981, p. 141]. 

A. Coomaraswamy teisingai nurodo, kad tiek viduramžių Indijoje, tiek 
viduramžių Europoje mėginimas apriboti meno sukeliamą estetinį pasitenki- 
nimą vien jausmais būtų, scholastų terminija kalbant, apibūdintas kaip „esteti- 
nis neraštingumas“. Vadinasi, mokslininkas atkreipia dėmesį į tai, kad vidu- 
ramžiais tiek Rytų šalyse, tiek ir krikščioniškoje Europoje vyravusi „menišku- 
mo“ samprata buvo svetima šiuolaikinei, kadangi technologinės prigimties. Me- 

nas čia neatsiejamas nuo amato subtilybių įvaldymo. Todėl į menininko kūrybą 
žvelgiama ne kaip į gamtos dovaną, o kaip į žinias, kurias būtina įgyti ir sugebėti 
praktiškai pritaikyti. Todėl tradicinėje kultūroje besiskleidžiantis amatininko dar- 
bas buvo gaminimas tokių daiktų, kurie pirmiausia turėjo praktinio pritaikymo 
reikšmę, o ne buvo vien malonūs juslėms ir protui. Vadinasi, tradicinis menas 
orientavosi tiek į praktinius, tiek į estetinius visuomenės poreikius. Akivaizdu, 
kad tokioje požiūrių sistemoje meno kūrinių grožis ir meniškumas priklausė nuo 
jų tobulumo, o ne tobulumas nuo grožio. Mokslininkas pabrėžia žaidybinę tradicinio 
indų meno kilmę, tai, jog žaidimas ir darbas aukštesniame suvokimo lygmenyje 
sutampa. Palyginęs indų ir kinų religinės dailės kūrinius A. Coomaraswamy teigė, 
kadjie pažeidžia tik islamiškosios doktrinos raidę, bet ne dvasią. Kita vertus, indų 
ir Tolimųjų Rytų estetikoje ryškėja Vakarų menui būdingo iliustratyvumo ir iliu- 
zoriškumo neigimas. 

Norint autentiškai suvokti tradicinio meno kūrinį, anot A. Coomaraswamy, 
nepakanka apeliuoti į jausmus, o būtina j-si-skaityti ir su-si-mqstyti, t. y. remtis 
mąstymo teikiamomis galimybėmis, kadangi tradicinės Rytų bei Vakarų meno for- 
mos peržengia juslinio pasaulio suvokimo ribas ir apeliuoja į daugelį kanoniš- 
koms meno formoms būdingų bruožų. 

Siekdamas tiksliau apibrėžti savitus tradicinio Rytų meno bruožus, „filosofi- 
nį Azijos meno pjūvį“ A. Coomaraswamy daugiausia remiasi indų ir Tolimųjų 
Rytų estetika bei menu. Skulptūriniai ar tapybiniai šių civilizacijų dievybių vaiz- 
diniai jam yra ne tik atminties sukurti idealizuoti vaizdiniai, tačiau ir vizualinis 
simbolizmas, kurio esmėje slypi matematinė idealo išraiška. Antropomorfinius 
skulptūrinius ar tapybinius dievybės vaizdinius mokslininkas prilygina jantrai, 
t. y. geometriniam dieviškumo atspindžiui, arba mantrai, klausa suvokiamam die- 
vybės įsikūnijimui. Todėl indų dievybių vaizdiniai užpildo visą regimąjį lauką, 
suvokiami iškart vientisu žvilgsniu, viskas čia yra aišku ir esmiška. Vadinasi, suvo- 
kiamas sakralinio Rytų civilizacijų meno vaizdinys tarsi pirmiausia atsiranda sa- 
monėje kaip mentalinės kūrybos produktas ir tik vėliau praktiškai sukuriamas iš 
tam tikros skulptūrinės ar tapybinės medžiagos. 

Vakarų mene šis suvokimo vientisumas ne toks ryškus. Čia dažniausiai 
susiduriame ne su vientisu vaizdiniu, o su jo fragmentais tarsi iš fiksuoto regė- 
jimo taško, remiantis optikos dėsniais arba žiūrovo per langą regimais vaiz- 
dais. Vakarų meno tradicijoje ypatingą svarbą įgauna tikroviškas pasaulio at- 

spindéjimas, kuris matyti tiek portretuojamuju vaizdiniuose, tiek peizažo de- 
talėse. Tuo Vakarų dailė esmiškai skiriasi nuo Tolimųjų Rytų dailės tradicijos, 
kurioje tapomas peizažas yra ne realaus, o išmąstomo konvencionalaus vaizdi- 
nio įsikūnijimas. Jo esmė slypi ne įtikinamume, bet aiškume, nes daoizmo, čan 
ir dzen estetikoje peizažas yra dievybės įsikūnijimas. 

Nors lyginamosioms studijoms A. Coomaraswamy daugiausia naudojo 
indų ir mažiau kinų šaltinius, tačiau neretai remtasi ir islamo estetika bei me- 
nu. Islamo civilizaciją jis traktavo kaip tarpinę kultūrinę didžiųjų Rytų ir Vaka- 
rų civilizacijų erdvę, kuri daugeliu pamatinių bruožų artima Rytų ir Vakarų 
kultūros tradicijoms ir kartu jas tarsi sieja. Nuo Vakarų tradicijos ji skiriasi ne 
svarbiausiais principais, o daugiau literatūrine jų interpretacija. „Musulmonų 
menas, — rašo jis, — tikrąja šio žodžio prasme yra azijinis. Akivaizdu, sufijų idė- 
jos glaudžiai siejasi su dzen ir vaišnavų misticizmu, todėl galėjo lemti ir panašų 
vaizduojamojo meno pobūdį, tačiau istorija patvirtina, jog sufijų pasaulėžiūra 
išsiskleidė tik poezijoje, muzikoje bei persų meilėje sodų menui. Tokia refleksi- 
ja primena neikoninį ir ikonoklastinį musulmonų meno pobūdį“ [Coomaras- 
wamy, t. 1, 1977, p. 102]. 

A. Coomaraswamy nuopelnai lyginamųjų Rytų ir Vakarų civilizacijų este- 
tikos bei meno studijų srityse yra neginčijami. Pirmiausia jis aiškiai įrodė tradi- 
cinės indų estetikos ir meno savitumą, atskleidė jos panašumus ir skirtumus 
lyginant su Vakarų, Tolimųjų Rytų ir arabų estetikos bei dailės tradicijomis, fi- 
losofinę indų estetinių idealų prasmę, indų ir Vakarų krikščioniškosios esteti- 
kos bei meno raidos paralelizmą, tipologinių bruožų panašumą, daug nuveikė 


lyginamosios ikonografijos srityje. 


Jurgis Baltrušaitis 


J. Baltrušaičio komparatyvistinės menotyros principai 


Žymaus lietuvių poeto sūnus Jurgis Baltrušaitis (1903-1988) yra vienas 
įtakingiausių šiandieną plačiai pasklidusios komparatyvistinės menotyros pirm- 
takų. Pasižymintį stulbinančia humanitarine erudicija J. Baltrušaitį, kaip ir 
J. Strzygowski, A. Warburgą, labiausiai domino netelpantys į įprastinės menoty- 
ros schemas „neklasikiniai“ Rytų ir Vakarų meno tradicijų sąveikos aspektai, margina- 
linės menotyros problemos, dažniausiai liekančios oficialaus akademinio mokslo perife- 
rijoje. Jis metė iššūkį akademinėje menotyroje nusistojusioms „amžinosioms tiesoms", 
įsisenėjusiems eurocentriniams mitams, skverbėsi pro išorinius reiškinius, iškėlė į die- 
nos šviesą gelminius, dažnai nepastebimus problemų aspektus, keistus, mįslingus me- 
no reiškinius, „išvirkštines“ jų puses. 

Kalbėdamas apie J. Baltrušaičio nuopelnus menotyros mokslui L. Grodeckis 
pabrėžė, kad „J. Baltrušaitis atnaujino mūsų viduramžių meno viziją ir pažinimą: 
jo asmenyje jungėsi retos savybės — griežčiausias mokslinis skrupulingumas ir 

laki vaizduotė, išskirtinis dėmesys faktams ir mąstymo originalumas, kuris iškėlė 
aikštėn bei leido trykšti gelminėms tyrinėjamų reiškinių prasmėms. Europoje jis 
yra tikrasis Henri Focillono sekėjas“ [Bibliographie Henri Focillon, 1963, p. 5]. 

Būsimasis menotyrininkas gimė 1903 m. Maskvoje žymaus poeto simbo- 
listo, vertėjo, įtakingo Lietuvos diplomato šeimoje. Tėvas bendravo su dauge- 
liu žymiausių rusų avangardinės pakraipos menininkų, vadovavo Maskvos ra- 
šytojų organizacijai (1920-1922), ėjo Lietuvos pasiuntinio pareigas Maskvoje 
(1922-1938). Šeimoje (namų mokytojas buvo Borisas Pasternakas) ir gimnazi- 
joje Vokietijoje, gavęs įvairiapusį humanitarinį išsilavinimą, talentingas jaunuo- 
lis išvyko tęsti studijų į Paryžių, kur Sorbonoje vadovaujamas H. Focillono pasi- 
nėrė į viduramžių meno istorijos ir archeologijos studijas. 

Gyvenimo saulėlydyje mintimis grįždamas į jaunystės laikus J. Baltrušaitis 
prisiminė susitikimą Sorbonoje su garsiu metru H. Focillonu, kuris nulėmė tolesnę 
jo intelektinę biografiją. Atvykusi į Paryžių jį domino teatro istorija, viduramžių 
teatro simbolika ir gestai. Tačiau pažintis su H. Focillonu pakoregavo jo interesus. 
Jaunuolį sužavėjo profesoriaus elgesio ir kalbėjimo maniera, bendravimo nuošir- 
dumas, formalistinis metodas absoliučiai atitikęs jo ieškojimus. 

Pradėjęs menotyrininko karjerą romaniškosios ornamentinės stilistikos, 
ankstyvosios krikščioniškosios architektūros ir skulptūros ikonografijos, meno 
formų ištakų ir evoliucijos dėsningumų studijomis jis palaipsniui pasinėrė į 
lyginamuosius Rytų ir Vakarų dailės tyrinėjimus. Jį domino rytietiškos Vakarų 
Europos viduramžių dailės šaknys, tie įnašai ir vaizdiniai, kurie šimtmečiais 
maitino viduramžių menininkų vaizduotę. Ypatingą dėmesį jis skyrė fantastiš- 
kumo apraiškų gotikos mene tyrinėjimui, kruopščiai analizuodamas rytietiš- 
kos kilmės bestiarijus, floralines ir zoomorfines figūras, mitologinius vaizdi- 
nius, išplitusius viduramžių kapitelių reljefuose, katedrų rožėse, auksakalys- 
tės dirbiniuose, vitražuose, iliuminacijose ir tapybos kūriniuose. Ir pagaliau jo 
interesai persikėlė į tyrinėjimus paslaptingų optinių iliuzijų, anamorfoziu, t. y. 
tokių iškrypusių perspektyvų, kurios tik iš nenormalaus, netikėto regėjimo taško 
„atveria“ vaizduojamus meno kūrinyje objektus. Jį žavėjo tai, kas yra netradi- 
ciška, apeliuoja į nukrypimą nuo vyraujančios tradicijos, normos, kur skleidžiasi per- 
krovos, konvulsijos, neklasikiniai kūrybinės minties polėkiai, ribinės situacijos. Be Va- 
karų Europos viduramžių ir Rytų šalių dailės tradicijų, jis domėjosi renesanso, 
švietimo, romantizmo epochų menu ir estetinėmis teorijomis. 

Praslinkus beveik pusei šimtmečio nuo mokslinės veiklos pradžios, retros- 
pektyviai žvelgdamas į nueitą kelią J. Baltrušaitis pripažino, kad jo mokslinė kar- 
jera visuomet išsiskyrė ekscentriškumu, kadangi jis domėjosi neįprastais, mislin- 
gais reiškiniais, juos ir tyrinėjo. Tačiau šiandien, konstatuoja jis, tai jau „nebėra 
marginalinės mokslo temos, kokios jos buvo tuomet, kai aš domėjausi“. 

Solidžia komparatyvistinės metodologijos strategija ir gausiais lyginamosios 
ikonografijos pavyzdžiais paremtomis išvadomis J. Baltrušaitis paneigė dau- 
gelį oficialioje akademinėje civilizacijos istorijoje ir menotyroje nusistojusių pa- 
žiūrų, atmetė banalias vadovėlines tiesas ir ragino naujai be išankstinių nuo- 
statų pažvelgti į realią Senojo pasaulio civilizacijos ir meno istoriją, kurioje tra- 
dicinis Rytų ir Vakarų supriešinimas tampa svetima istorinei tikrovei teorine 
abstrakcija. 

Operuodamas tūkstančiais įvairių meno kūrinių, pasitelkęs puikiai doku- 
mentuotus ikonografinius elementus, šaltinius, žinias iš įvairių humanitarinių, 
tiksliųjų ir netradicinių mokslų J. Baltrušaitis preciziškai įrodinėjo Rytų šalių 
kultūros ir meno poveikį Vakarams. Sugretindamas Rytų civilizacijose aptiktus 
architektūros ir dailės motyvus, menotyrininkas atskleidė vidinę jų raidos lo- 
giką skirtinguose kultūros arealuose. Jis pirmasis įrodė, kur slypi romaniškaja- 
me, gotikos, renesanso mene išbujojusių dekoro elementų, „apversto pasaulio“ 
vaizdinių, fantastinių mitologinių personažų, pabaisų, floralinių ir zoomorfi- 
nių struktūrų ištakos. „„Fantastiniuose viduramžiuose“ bei „Prabudime ir ste- 
bukluose“,- sako jis, - aš pagrindžiau savo tezę ir atlikau tikslius palyginimus. 
Prieš mane to niekas nedarė. Teisybė, mano darbai gadina kraują ne vienam 
meno istorikui. Jie norėtų, kad Vakarai būtų „gryni“ tik „vakarietiški““ [Pelto- 
nen, 1990, p. 1]. 

J. Baltrušaitis buvo uždaro fanatiškai pasišventusio savo profesijai moks- 
lininko tipas, vengiantis išorinio gyvenimo šurmulio, bendravimo su spauda, 
smalsiais jo talento gerbėjais. Įžengdamas į jo butą Paryžiaus Porte d' Orleano 
rajone tarsi pakliūvi į jau išnykusių eruditų pasaulį, kuriame keistai maišosi 
įvairūs egzotiški mažmožiai, veidrodžių karalystė, senoviški foliantai, manus- 
kriptų kopijos, netikėčiausios knygos, daugybė iš tolimų ekspedicijų atvežtų fo- 
tografijų, architektūros ir skulptūros detalių piešinių. 

Šiame hermetiškame atribotame nuo profaniškosios būties pasaulyje šei- 
mininkas buvo savo stichijoje. Jo mintys skrajojo įvairiomis civilizacijomis, epo- 

chomis, dabartis pynėsi su archajiškos praeities įvaizdžiais, simboliais, metafo- 
romis. Į retai įleidžiamus į savo šventovę svečius jis žvelgė įdėmiomis išmin- 
čiaus akimis, lėtai kalbėjo lietuviškai įpindamas neįprastus žodžius, retkarčiais 
nuspalvindamas pokalbį žaisminga ironija. 

Ši santūri užsisklendusi savyje asmenybė buvo kupina nedemonstruoja- 
mo išdidumo ir savo veikalų įnašo į menotyros idėjų istoriją vertės suvokimo. 
Ji visuomet ėjo savais keliais ir todėl išsikovojo išskirtinę vietą Prancūzijoje ir 
apskritai XX a. Vakarų kultūrologijoje ir menotyroje. Pabrėždamas savo moks- 
linių interesų, požiūrių į pamatines civilizacijos istorijos ir menotyros proble- 
mas neklasikinę orientaciją, jis pasirinko vienišiaus poziciją. Netgi būdamas 
mylimiausias neginčijamo Prancūzijos menotyros patriarcho H. Focillono mo- 
kinys ir žentas jis nesiekė įsitvirtinti kaip dėstytojas Paryžiaus universitetinės 
menotyros sluoksniuose. Jis norėjo išsaugoti nepriklausomybę nuo akademinių 
būrelių ir institucijų, kurios mėgstančiam vienatvę J. Baltrušačiui siejosi su sveti- 
ma tikram menotyrininko pašaukimui stichija. Kaip ir J. Strzygowskis, A. War- 
burgas J. Baltrušaitis buvo perdėm savita, netradicinių mokslinių interesų as- 
menybė, nesiskaitanti su pripažintais autoritetais ir mokslo tiesomis, todėl ne- 
nuostabu, kad jis neturėjo tiesioginių mokinių, o amžininkus bei jaunąją tyri- 
nėtojų kartą daugiau veikė savo darbais, metodologinėmis nuostatomis. 

Jau ankstyvuosiuose J. Baltrušaičio veikaluose ryškėjo reakcija į XX a. pra- 
džioje prancūzų menotyroje įsigalėjusią ikonografinės ir atribucionizmo sureikš- 
minimo tendenciją. Atmesdamas „aprašomosios, perdėm suliteratūruotos me- 
notyros principus mokslininkas derino platų civilizacinį ir tarpdisciplininį po- 
žiūrį su kruopščia formaliųjų stiliaus aspektų analize. 

Be H. Focillono, stipriausią poveikį jo pasaulėžiūrai turėjo menotyrinin- 
kai, sukilę prieš eurocentrinės meno istorijos vizijos ribotumą ir atkreipę dė- 
mesį į įvairius Rytų civilizacijos meno poveikio aspektus Vakarams (E. Viollet- 
le-Ducas, A. Springeris, L. Courajodas, J. Strzygowskis, E. Male'is, M. Pottie- 
ras, M. Berenheimeris, M. Brehieras). Tiesioginę aliuziją į šią tradiciją ir jam 
dvasiškai artimiausią J. Strzygowskį aptinkame knygos Art sumėrien, art ro- 
man („Šumerų menas, romantiškasis menas“) įvade: „Strzygowskis, - rašė jis, 
- konstravo plačias sistemas, gvildenančias vakarietiškojo ir Rytų pasaulių są- 
veikas. Visi šie tyrinėjimai daug geriau nei kiti apnuogino izoliuotus arba nenu- 
trūkstamus kontaktus ir santykius tarp romaniškojo ir senovės Azijos meno“ 

[Baltrušaitis, 1934, p. 5-6]. J. Strzygowskis, su kuriuo, kaip ir E. Panofsky'u, 
draugavo H. Focillonas, J. Baltrušaitį žavėjo argumentuota eurocentriniu mitų 
kritika, unikalia erudicija, neklasikiniais požiūriais, universaliomis teorijomis, 
naujai traktuojančiomis sudėtingas Rytų ir Vakarų civilizacijų, meno tradicijų 
sąveikos problemas. 

J. Baltrušaičio pasaulėžiūrą ir metodologines nuostatas tikriausiai veikė 
A. Warburgo dėmesys mislingiems periferiniams meno istorijos reiškiniams, taip 
pat formalistinės pure visibilitė meno teorijos šalininkų (C. Fiedleris, A. Rieglis, 
A. von Hildebrandas) polinkis į kruopščią formaliųjų aspektų analizę, A. Rieg- 
lio ornamentikos tyrinėjimai ir „loginės stilistinių formų raidos“ idėjos. Su vo- 
kiečių kultūros ir meno istorikų tyrinėjimais jis pirmą kartą susipažino dar mo- 
kydamasis Vokietijoje. 

J. Baltrušaičio komparatyvistinės metodologijos esmėje slypėjo platus civi- 
lizacinis ir lyginamasis požiūris į gvildenamas meno istorijos problemas. Priklau- 
somai nuo tyrinėjamo objekto sudėtingumo jis formulavo skirtingas komparaty- 
vistinės analizės strategijas, kaitaliojo kultūros ir meno istorijos tyrinėjimo as- 
pektus, pasitelkė įvairias metodologines procedūras ir instrumentus. Savo meno 
istorijos raidos vizijoje, taikliu J. -E Chevrier pastebėjimu, jis nesirėmė programi- 
niame H. Focillono veikale Vie des formes („Formų gyvenimas“, 1934) išplėtota 
evoliucine biologine schema, išskiriančia skirtingus meno stilių raidos „laikotar- 
pius", arba „būsenas“: „eksperimentinis“, „rafinuotumo“, „baroko“. Priešingai jis 
išplėtojo ir įnešė daug nauja į paskutiniuose H. Focillono tekstuose apibrėžiamas 
ir aiškinamas tęstinumo bei atgimimo sąvokas [Chevrier, 1989, p. 59]. 

J. Baltrušaitis aiškino meno istorijos raidą siedamas su civilizacijos proce- 
sais. Jo metodologija rėmėsi nuostata, jog vieno meno istorijos stiliaus pasikeitimas 
kitu dar galutinai nepanaikina anksčiau vyravusių, kurie latentiniu, t. y. užslėptu, 
pavidalu išlieka naujuose stiliuose ir formose. Dėl dramatiškų civilizacijos lūžių, 
krizių, pasikeitusių tarpcivilizacinių ryšių senosios stilistinės formos netikėtai at- 
gimsta, išsiskleidžia užtvindydamos esamas. Šie periodiškai regimi meno istorijoje se- 
nų stilistinių formų atgimimai ir susipynimai su naujomis garantuoja pirmiausia me- 
no istorijos procesų tęstinumą, o kita vertus, archajiškų pirmapradžių meno formų 
išlikimą vis nauju transformuotu pavidalu. 

Vadinasi, meno istoriją J. Baltrušaitis aiškino ne tik kaip nenutrūkstamą 
meno formų gyvenimą ir kaitą, bet ir kaip jų prasminių reikšmių raidą, kurios 

specifiškumas ir pagrindiniai bruožai nulemti konkrečios civilizacijos. Todėl me- 
no istorija virto formų reikšmių istorija, kurią lemia konkrečiai civilizacijai ir kultūrai 
būdingi mąstymo bei tikrovės suvokimo principai. 

Akivaizdu, kad menotyrinėms J. Baltrušaičio studijoms būdingas išskirti- 
nis dėmesys kriziniams kultūros ir meno istorijos etapams, suiručių, pereina- 
mosioms civilizacinių pasaulių susidūrimo epochoms, kuomet senų civilizacijų 
griuvėsiuose ir konvulsijose dramatiškai skleidžiasi naujų meno stilių ir formų 
užuomazgos. 

J. Baltrušaičio tyrinėjimai artimi šiuolaikinei humanistikai ne tik išskirti- 
niu dėmesiu kriziniams, marginaliniams įvairių civilizacijų kultūros reiškiniams, 
tačiau ir interdisciplininėms nuostatoms, pasitelkimu įvairių, netgi periferinių 
mokslų žinių. Jo tarpdisciplininės studijos jungė civilizacijos teorijos, kultūros 
istorijos, meno istorijos, estetikos, vaizduotės psichologijos, perspektyvos te- 
orijos, geometrijos ir daugelio kitų disciplinų žinias bei metodus. 

Komparatyvistinė metodologija, nuodugni skirtingų civilizacijų ir epo- 
chų meno paminklų tyrinėjimai išugdė ypatingą reiklumą plėtojamų teiginių 
dokumentavimui, ikonografinei ir hipotezes patvirtinančiai iliustracinei me- 
džiagai. Mokslininko humanitarinė erudicija ir instrumentų arsenalas tiesiog 
stulbina. 

Siekdamas mokslines hipotezes patvirtinti J. Baltrušaitis vyko į tolimas 
archeologines ekspedicijas, darė šimtus fotografijų, jį dominančių objektų pie- 
šinių, stengėsi naujai pažvelgti į žinomus meno istorijos faktus, išryškinti jų 
netikėtas briaunas. Itin daug laiko ir energijos jis skyrė patikimos dokumenti- 
nės medžiagos rinkimui, kurios ieškojo senų vienuolynų archyvuose, įvairių 
bibliotekų ir muziejų sukauptose graviūrose, manuskriptuose, senoviškuose 
knygynuose. Menotyrininkas rėmėsi įvairiomis mokslinio pažinimo sritimis, 
kruopščiai tyrinėjo jį dominančių civilizacijų, kultūrų, epochų kontekstus, tarp- 
kultūrines įtakas. Savo teiginius ir išvadas jis siekė taip patvirtinti ikonografine 
meno kūrinių analize ir kruopščiai dokumentuotais šaltiniais, kad neliktų dvi- 
prasmybių. 

Kita vertus, tikriausiai niekas iš didžiųjų XX a. menotyros šulų neskyrė 
tokio dėmesio rūpestingam iliustracinės medžiagos pateikimui. Jo veikaluose 
plėtojamos komparatyvistinės tezės, sugretinimai, iškeltas ikonografijos ir iliust- 
racijos reikšmingumas. Daugelis kruopščiai parinktų iliustracijų ir autoriaus 

ranka atliktų pieši- nių jo gausiai iliust- 


ruotose studijose įspūdingai panau- 
dojami vidinei dės- tomos medžiagos 
logikai atskleisti ir tiesiogiai priklauso 
nuo teksto, auto- riaus minties sklai- 
dos: „Iliustracijos, — aiškino J. Baltrušai- 
tis, - man reikalin- gos ne knygos „puo- 
šimui“, nors kiekvie- na jų džiugina 
žvilgsnį. Jų paskirtis rodyti daiktus ir to- 
dėl jų pasirodymo ritmika tiesiogiai 
priklauso nuo teksto. lliustruoti vien dėl 
iliustracijos man neįdomu, susižavė- 


jimas puošnumu pa- akina, mano nuo- 


mone, daugelį leidė- jų paaukoti dėl efek- 
to tekstą ir nuo to EE nukenčia daugelio 
jaunųjų tyrinėtojų knygos“. 

Vadovaujamas H. Focillono Sorbonos universitete J. Baltrušaitis ėmėsi vi- 
duramžių meno istorijos ir archeologijos studijų. Pasižymintis stebėtinu darbš- 
tumu, smalsumu ir požiūrių originalumu jaunuolis itin greit darė pažangą. Įver- 
tinęs šias studento savybes, profesorius nukreipė jį į romaniškosios skulptūros 
ir architektūros ornamentinės stilistikos tyrinėjimus. 

Prancūzų menotyroje tuo metu užsiplieskė ginčai apie romaniškojo sti- 
liaus savitumą ir prasidėjo nuodugnesni jo ištakų tyrinėjimai. Paskiri mokslinin- 
kai iškėlė hipotezę apie jo ryšius su Rytų civilizacijų dailės tradicijomis. J. Focillo- 
nas buvo universalių interesų menotyrininkas, aistringas Tolimųjų Rytų meno 
gerbėjas ir žinovas, paskelbęs solidžias japonų menui skirtas studijas. Suvok- 
damas eurocentrinių požiūrių ribotumą jis visokeriopai skatino savo mokinių 
paieškas šia kryptimi. Iš brandžiausių mokinių, kurių tyrinėjimai rutuliojosi 
lygiagrečiai metro interesams ir juos papildė, prisimena H. Focillono mokiniai 
E Henry ir G. Marsch-Micheli, pirmiausia išsiskyrė Jurgio Baltrušaičio veikalai. 
Jiems būdingas sistemingas ir kruopštus įvairių metodų pritaikymas tyrinėjant 
romaniškąjį stilių, kuriame žmonių ir gyvūnų figūros įkomponuotos į palmės 
lapo formos architektūrinės detales, geometrines figūras ir pan. Jau ankstyva- 
sis išsiskiriantis preciziškumu veikalas apie Gruzijos ir Armėnijos viduramžių 

dailę, paskelbtas po kelionės į šias šalis, pasižymėjo puikia fotografine doku- 
mentacija [Henry, Marsch-Micheli, 1944, p. 39]. 

Siekdamas išplėtoti ir teoriškai pagrįsti iškilusias hipotezes J. Baltrušaitis 
1927-1928 m. tėvo padedamas (kuris tuo metu buvo Lietuvos pasiuntiniu Mask- 
voje) gavo leidimą archeologiniams ir menotyriniams tyrinėjimams Armėnijo- 
je ir Gruzijoje. Ši kelionė ir joje surinkta bei apibendrinta Vakaruose beveik 
nežinoma medžiaga pranoko visus lūkesčius. Jaunasis menotyrininkas Užkau- 
kazėje aptiko daugybę ankstyvosios krikščioniškosios architektūros ir skulptū- 
ros elementų, detalių, formų, kuriuose tarsi slypėjo romaniškojo ir gotikos sti- 
liaus užuomazgos. 

Šių tyrinėjimų rezultatus apibendrino 1929 m. paskelbta pirmoji J. Baltru- 
šaičio knyga Études sur l'art médiéval en Arménie et en Géorgie („Armėnijos ir Gru- 
zijos viduramžių meno tyrinėjimai“). Joje pasitelkus gausią iliustracinę medžiagą 
buvo išryškinta Rytų meno įtaka Vakarų viduramžių menui. Lyginant konkre- 
čias architektūrinės ir skulptūrinės formas, ornamentines struktūras, konstruk- 
tyvius principus, simbolius atskleidžiamos sąsajos, jungiančios Rytų ir Vakarų 
kultūras. Knyga iškart susilaukė mokslininkų dėmesio ir buvo apdovanota Pris 
Bordin Extraordinaire Academie des Inscriptions et Belles Lettres. 

Tuo metu menotyrininkai daug polemizavo apie gotiškos strėlinės arkos 
kilmę. Vieni plėtojo jos konstrukcinės kilmės teoriją, kiti teigė, kad gotiškam 
skliautui funkcinė kilmė svetima, kadangi jis nieko neremia, o yra grynai orna- 
mentinis meninis architektų sprendimas. Treti kėlė hipotezes apie rytietišką 
gotikos arkos kilmę. J. Baltrušaitis buvo susipažinęs su J. Strzygowskio veika- 
lais, aukštinančiais Armėnijos ir Gruzijos kultūros bei formų svarbą. 

Tyrinėdamas įvairius viduramžių ir vėlesnių epochų šaltinius J. Baltrušaitis 
įsitikino, kad Armėnija bei Gruzija palaikė glaudžius kultūrinius ryšius su Bizan- 
tija ir krikščioniškuoju Vakarų pasauliu. Greta sirų tai buvo seniausios krikščio- 
niškos tautos sukūrusios ankstyviausias krikščioniškosios bažnytinės architek- 
tūros, skulptūros, bažnyčių dekoro formas. Armėnai šimtmečiais turėjo didžiulę 
įtaką Bizantijos valstybėje, jos valdančiame elite buvo daugybė armėniškos kil- 
mes aukštų pareigūnų, menininkų. Pavyzdžiui, armėnų architektas Tiridatas, įsta- 
bių armėnų šventyklų autorius, padėjo rekonstruoti šv. Sofijos kupolą. Armėnų 
ir gruzinų įtaka buvo stipri ir Italijoje, nes, sakykim, Ravenoje, kvartale, vadina- 
mame „Armėnija“, gyveno gausi išeivių iš Armėnijos grupė. XI-XII a. armėnų ir 

gruzinų architektai, tapytojai dirbo Konstantinopolyje, Jeruzalėje, Aleksandrijo- 
je, prekybininkų buvo gausu Ispanijos, Prancūzijos, Olandijos miestuose. 

Taigi glaudūs armėnų ir gruzinų kultūriniai ryšiai su Vakarų Europa vidu- 
ramžiais nekėlė jam abejonių. J. Baltrušaitis, išsamiai ištyrinėjęs tarpkultūri- 
nius saitus, ankstyvosios armėnų ir gruzinų krikščioniškosios architektūros prin- 
cipus, iškėlė naują požiūrį į strėlinės arkos kilmę. Remdamasis detalia Užkau- 
kazės architektūros analize jis įrodinėjo, kad strėlinė arka armėnų ir gruzinų 
architektūroje pirmiausia turi aiškiai apibrėžtą konstrukcinę funkciją. Ji ne tik 
suremia skliautą, tačiau ir atlieka dekoratyvinę funkciją, kuri ilgainiui nustelbė 
svarba konstrukcinę. Armėnijoje ir Gruzijoje įsigalėjusios architektūrinės for- 
mos, J. Baltrušaičio nuomone, per daugelį iš Užkaukazės kilusių architektų ir 
dekoratorių, dirbusių Bizantijoje bei Artimuosiuose Rytuose, pasklido į Vaka- 
rus. „Mane, - sako J. Baltrušaitis, - pritrenkė nepaprastas gruzinų ir romaninių 
skulptūrų panašumas. Tai buvo Viduriniai Rytai, savotiškas tiltas tarp Rytų ir 
Vakarų. Šiuos išoriškai nepanašius pasaulius jungė tos pačios išraiškos formos. 
Tūkstančių metų senumo detalėse buvo žymu kai kurie abstraktūs romaninio 
stiliaus dariniai. O gotikos mene, kurį „oficialioji“ istorija laiko „trriumfuojančių 
Vakarų išraiška“, iš tiesų apstu orientalizmų. Prasidėjus gotikos dekadansui, 
vėl pasirodė romaniniam stiliui būdingos fantazijos. Bet dabar kelias vedė ne 
tik į Vidurinius Rytus, o net į Kiniją. Vėl grįžo nerami, bjauri, fantastinė, egzo- 
tiška, kupina keistybių romaninė dvasia“ [Peltonen, 1990, p. 1]. Kelionė į Už- 
kaukazę suteikė galingą impulsą tolesniems mokslininko romaniškosios dailės 
ir lyginamosioms Rytų bei Vakarų meno studijoms. 

Remdamasis lyginamąja daugybės architektūros paminklų analize, J. Bal- 
trušaitis įrodinėjo, kad „krikščioniškosios eros pradžioje Viduržemio jūros re- 
giono architektūra plėtojosi veikiama dviejų pagrindinių įtakos srautų: pirmiau- 
sia helenistinio pasaulio, išsaugojusio savo vieningumą, o kita vertus prabun- 
dančios Azijos“ [Baltrušaitis, 1941, p. 7]. Taigi krikščioniškosios eros pradžioje 
išryškėjo ne tik didžiosios achmenidu, tačiau ir apskritai daug platesnis ir įvai- 
riapusiškesnis skirtingų Rytų civilizacijų bei kultūrų meno tradicijų atgimimas. 
Prieš klasikines antikos kultūrą atsitiesęs ir daug senesnes tradicijas turintis 
Rytų civilizacijų pasaulis turėjo lemiamą reikšmę formuojantis krikščioniškajai 
Vakarų civilizacijai, kurios bažnytinės architektūros ir meno formose „pastebi- 
mas azijietiškos kilmės elementų vyravimas“ (Ten pat, p. 7]. 

Taip Rytų ir Vakarų bažnytinės architektūros tradicijų sintezėje krikščio- 
niškuose Vakaruose atsirado naujų bažnyčių statymo metodų, kuriuose jun- 
giasi ir suderinamos skirtingos skliautų bei kupolų planavimo sistemos. Veikia- 
mi lemiamos rytietiškų bazilikų stiliaus įtakos sukurti mišrių bažnyčių tipai iš 
anksčiausiai krikščionybę pripažinusių oficialiąja religija šalių (Sirija su sostine 
Edesa, Armėnija, Gruzija) palaipsniui išplito iš barbarystės į civilizacijos būse- 
ną evoliucionuojančioje krikščioniškoje Vakarų Europoje. 

J. Baltrušaičiui paskelbus pirmąją knygą Vakarų menotyroje buvo įtvir- 
tinti gotikos, klasicizmo, o H. Wėlfflino ir Vienos menotyros mokyklos šalinin- 
kų veikaluose - baroko meno stiliaus savitumas ir pripažinta jų estetinė vertė. 
Visi meno paminklai sukurti iki gotikos stiliaus suklestėjimo akademinėje me- 
notyroje buvo aiškinami kaip primityvaus barbarų meno apraiškos. 

Romaniškojo meno stiliaus specifiškumo ir estetinės vertės mokslinio pa- 
grindimo nuopelnas priklauso H. Focillonui ir J. Baltrušaičiui, kurie tą pačią 
savaitę 1931 m. paskelbė dvi pamatinės romaniškojo meno stiliui skirtas kny- 
gas. Jose teoriškai grindžiamas romaniškojo stiliaus meno formų organišku- 
mas ir aiškinamas jų santykis su ankstesne bei vėlesne Vakarų Europos meno 
raidos tradicija. H. Focillono knygoje L'art des sculpteurs romans („Romaniškųjų 
skulptorių menas“) vyrauja formalus požiūris. Todėl romaniškasis stilius čia 
apibrėžiamas kaip vientisa geometrinių formų sistema. J. Baltrušaičio diserta- 
cijoje La stylistigue ornementale dans la sculpture romane (, Ornamentiné romaniš- 
kosios skulptūros stilistika“) tyrinėjima romaniškojo stiliaus specifiškumo, or- 
namentinės skulptūros formų įvairovės ir evoliucijos dėsniai, šio stiliaus įtrau- 
kimas į vientisą viduramžių meno formų plėtotę. Knyga išleista disertacija ap- 
dovanojama Prix Bordin Academie des Beaux-Arts. 

Gyvenimo pabaigoje J. Baltrušaitis konstatavo, kad jo disertacijoje faktiš- 
kai slypėjo visos jo vėlesnėse knygose plėtojamos idėjos. Šiame tekste, sako jis, 
„viskas jau buvo“. Jame nujaučiama, kad „iš pažiūros taisyklingame ir harmo- 
ningame pasaulyje slypi bjaurumo ir disharmonijos pradai. Disertacijoje jau 
buvau ant bjaurių legendų, optinių iliuzijų slenksčio. Savo knygoje pacitavau 
garsųjį Oscaro Wilde'o posakį: „Metafizinė tiesa yra kaukių tiesa! Ten, tarp tie- 
sos ir kaukių, aš sudėjau beveik viską, kas mane domina. Visada domino“. Iš 
tiesų disertacijoje ne tik buvo atskleistos rytietiškos romaniškojo stiliaus, orna- 
mento ištakos, meno formų metamorfozės, raidos dėsningumai, tačiau ir ryš- 

kėjo stilizacijos poveikis viduramžių kultūroje vyravusiam fantastiškumui, ivai- 
rioms tikrovės deformacijoms. 

Gilindamasis į romaniškajame mene slypėjusias ornamentinės stilistikos 
ištakas, plačiai paplitusias floralines, zoomorfinių vaizdinių, stilizuotus orna- 
mentus mokslininkas aptiko juose nepaprastai daug rytietiškos kilmės elementų. 
Užkaukazėje (Gruzijoje ir Armėnijoje), Ispanijoje tyrinėtuose romaniškuose 
skulptūriniuose reljefuose ir ornamentuose suradęs gausybę artimų motyvų 
jis pasinėrė į lyginamąsias Vakarų ir Rytų civilizacijų dailės studijas. Jo pagrin- 
dinis tikslas — atskleisti ryšius tarp Vakarų Europos viduramžių ir Rytų šalių 
dailės, romaniškosios, o vėliau ir gotikos dailės genezės, įtakų, atgimimų, ap- 
skritai istorinių metamorfoziu. 

Siekdamas patikrinti jau F Blondelio ir A. Schopenhauerio iškeltą hipote- 
zę, kad Vakarų viduramžių architektai ir dailininkai pagrindinius estetinius, 
techninius bei meninės kūrybos principus per Ispanijos maurus perėmė iš ara- 
bų musulmonų civilizacijos J. Baltrušaitis nuvyko į Ispaniją ir Katalonijoje šalia 
Barselonos tyrinėjo gerai išlikusį romaniškojo vienuolyno architektūros ansam- 
bli, kurio ornamentinėje skulptūroje aptiko daugybę rytietiškų motyvų. Šių tyri- 
nėjimų rezultataus paskelbė tais pačiais 1931 m. pasirodžiusioje knygoje Les 
Chapiteaux de Sant Cugat del Valles („Sant Cugat dell Valles kapiteliai"). 

Apčiuopęs gijas, siejančias Vakarų ir Rytų civilizacijų meno formas, J. Bal- 
trušaitis pradėjo kryptingai formuoti interdisciplininės kompleksinės kompara- 
tyvistinės metodologijos principus. Jis vis tvirčiau tikėjo, kad akademinėje me- 
notyroje vyraujantis mechaniškas Rytų ir Vakarų civilizacijų dailės tradicijų at- 
skyrimas ir supriešinimas tėra ideologiškai ydinga teorinė konstrukcija svetima 
tikrovei. Rytų ir Vakarų meno istorija, nepaisant išorinio daugelio meno formų 
bei stilių skirtingumo, įvairių istorinių transformacijų, yra vientisa ir nedaloma. 

Lyginamosios stabiliausių ornamentinių struktūrų studijos atliktos Užkau- 
kazėje, įvairiuose Prancūzijos viduramžių dailės židiniuose ir Ispanijoje, ku- 
riuose aptinkami labai artimi archajiški rytietiškos kilmės motyvai tarsi patvir- 
tino hipotezę apie tą pačią jų kilmę. Amžiaus pradžioje plintant difuzionisti- 
nėms kultūros ratų teorijoms, civilizacijos ir meno istorikai pradėjo ieškoti pir- 
mapradžių Senojo pasaulio civilizacijos židinių. Tuomet civilizacijos istorikų 
žvilgsniai nukrypo į šumerų civilizaciją: ją įvardijo kaip pagrindinį židinį, iš 
kurio į įvairias puses sklido kultūros ir meno laimėjimai. 

a) Kapadokija. Cilindrinio antspaudo detalé; b) Viurcburgas. Kapitelio reljefas 

Paskiru ikonografiniu elementų ir siužetų giminiškumas, pastebėtas ro- 
maniškoje, Užkaukazės, sasanidų, bizantiečių, koptų, islamiškajame mene, 
J. Baltrušaičiui tarsi liudijo apie vientiso dailės raidos srauto tęstinumą, kurio 
ištakos galėjo slypėti pirmapradėje šumerų civilizacijoje [Baltrušaitis, 1934, 
p. 5]. 

1933 m. J. Baltrušaitis išvyko į Artimuosius Rytus, kur kruopščiai tyrinėda- 
mas Persijos ir Mesopotamijos regione išlikusius architektūros ir skulptūros frag- 
mentus siekė patikrinti iškilusias hipotezes apie įvairiuose regionuose skirtin- 
gu metu klestėjusio bestiarijaus ištakas. Jau J. Strzygowskis ir E. Malė'is paste- 
bėjo paskirų viduramžių dailės ikonografinių elementų artimumą Artimųjų Rytų 
dailės tradicijoms. J. Strzygowskis netgi spėliojo, kad jų ištakos slypi Sirijos ir 
Anatolijos regionuose. 

J. Baltrušaičio žvilgsnis krypo toliau į Persijos ir Mesopotamijos regioną. 
Savo tyrinėjimų rezultatus jis paskelbė studijoje Art sumėrien, art roman („Šu- 
merų menas, romaniškasis menas“, 1934). 

Lygindamas daugybės skirtingų Persijos ir Mesopotamijos regione gyva- 
vusių civilizacijų bei kultūrų architektūros ir skulptūros fragmentus J. Baltru- 
šaitis archajiškiausiuose šumerų meno motyvuose, zoomorfiniuose vaizdiniuo- 
se, ornamentinėse struktūrose, geometrizuotose figūrinėse kompozicijose ap- 
tiko tas pirmaprades formas, motyvų užuomazgas, iš kurių vėliau išsirutulioja 
įvairios jų kombinacijos, atpažįstamos Rytų ir Vakarų tautų mene. 

Sugretindamas analogiškus Rytų ir Vakarų dailės motyvus J. Baltrušaitis 
įrodinėjo, kad „romaniškoje ir Azijos šalių skulptūroje gyvūnus vaizduojan- 
čios kompozicijos išsiskiria analogišku piešiniu“. Keturkojai paukščiai, fantas- 
tiniai gyvūnai, jų kūnų kontūrai perteikiami tokiomis pačiomis lenktomis lini- 
jomis. Vakaruose ir Rytuose regimos ne tik bendros jų vaizdavimo schemos, 
tačiau dažnai ir vienodos anatominės detalės, analogiški gyvūnai. Pavyzdžiui, 
mitinis pusiau žuvies ir pusiau žmogaus vaizdinys aptinkamas tuo pačiu metu 
daugelyje rytietiškų antspaudų ir Saint-Jacques de Compastelle Ripoll ansamblio 
dekore [Ten pat, p. 15-16]. 

Lygindamas įvairiuose Artimųjų Rytų regionuose aptinkamas figūrinės 
kompozicijas ir išgalvotų bei realių gyvūnų vaizdinius su analogiškais roma- 
niškaisiais J. Baltrušaitis teigė, kad ornamentinis romaniškojo meno stilius yra 
artimesnis paskiriems šumerų meno motyvams nei Persų sasanidų dinastijos 
valdomų Rytų krikščionių arba islamiškajam menui, kuris tarsi atlieka tarpi- 
ninko funkciją tarp Rytų ir Vakarų civilizacijose plėtojamų meno formų. 

Pirmapradžiai šumerų civilizacijos mene susiformavę motyvai, perėję per 
persų, koptų, bizantiečių, aralų ir kitų tautų kultūros filtrus, ilgainiui atkeliavo 
į Vakarų Europos romaniškąją dailę, kurioje išgyveno sudėtingas metamorfo- 
zes. Iš svetur atėjusios formos, mitologinių ir realių gyvūnų vaizdiniai jungėsi 
su vietiniais ir sukūrė savitą romaniškosios dailės vaizdinių sistemą, kuri istori- 
jos tėkmėje patyrė esminius pokyčius. Senos formos perkuriamos, patvirtina- 
mos ir taip atsirado naujas romaniškasis meno stilius su jam būdingais naujais 
meno vaizdiniais. Šis kruopščiai dokumentuotas lyginamosios Rytų ir roma- 
niškosios dailės ikonografinės analizės veikalas tarsi susumavo pirmąjį meno- 
tyrininko dvasinės evoliucijos etapą, kuriame išryškėjo komparatyvistinės me- 
todologijos principai. Jame remiantis lyginamąja konkrečių meno pavyzdžių 
analize palaipsniui atskleidžiamas romaniškojo stiliaus evoliucijos paralelizmas 
archajinėms šumerų civilizacijos meno raidos fazėms. 

Karo metais ir ypač po H. Focillono mirties emigracijoje J. Baltrušaitis tęsė 
jo mokslinį ir organizacinį darbą. Baltrušaičių bute Port d' Orleans vadinamo- 
joje Academia Virginiana kiekvieną trečiadienį rinkdavosi H. Focillono mokiniai, 
sekėjai ir draugai, iš kurių pirmiausia išskirtini garsūs menotyrininkai Ch. Ster- 
lingas, Ch. Seymouras, Ch. Tolnay, O. Beneschas, E. Windas, E Saxlis, A. Chas- 
telis, L. Grodeckis ir kiti. Daugelis jų vėliau bėgdami nuo nacių prisišliejo prie 

Warburgo instituto Londone arba emigravo į JAV. Academia Virginiana būrelyje 
vykstančios mokslinės diskusijos buvo svarbios aktualiausių menotyros idėjų 
ir metodologinių principų sklaidai. 1943 m., sustiprėjus okupacinės valdžios 
represijoms prieš nepaklusnius fašizmo ideologijai prancūzų intelektualus, šio 
menotyrininkų būrelio veikla nutrūko, o jo dalyviai išsibarstė po įvairias šalis. 
Po Antrojo pasaulinio karo mirus H. Focillonui jo mokiniai išsisklaido po įvai- 
rius prestižinius universitetus ir jų ryšiai nutrūksta. Prancūzijoje pasibaigia 
H. Focillono mokyklos besąlygiško viešpatavimo metas ir daugelis jo mokinių 
pasuka savais keliais. 

Po Antrojo pasaulinio karo J. Baltrušaitis nutraukė archeologines ekspe- 
dicijas ir, užsisklendęs savo namuose Paryžiuje, įtemptai dirbo. Prasidėjo bran- 
džiausias jo mokslinės veiklos periodas, kuomet, išskyrus trumpalaikes vizi- 
tuojančio profesoriaus paskaitas Paryžiaus, Kelno, Kolumbijos, Jelio, Vašingto- 
no, Harvardo, Amsterdamo, Utrechto, Leideno ir kituose universitetuose, 
mokslininkas visą energiją skyrė veikalams rašyti, kurie netrukus jį iškėlė į ori- 
ginaliausių amžiaus menotyrininkų gretą. 

1955 m. išėjusi pagrindinė knyga - Le Moyen Âge fantastique, antiquités et 
exotismes dans l'art gothique („Fantastiniai viduramžiai, antikos mažmožiai ir eg- 
zotizmai gotikos mene") atvėrė naują brandų J. Baltrušaičio kūrybinės evoliu- 
cijos etapą, kuriame per penkmetį iki 1960 m. jis paskelbė keturias fundamen- 
talias studijas. „Fantastiniai viduramžiai“ ir su jais glaudžiai susijęs veikalas 
Rėveils et prodiges, le gothigue fantastigue („Prabudimai ir stebuklai“, 1960) tęsė 
jau ankstyvuosiuose romaniškajam menui skirtuose veikaluose ir H. Focillono 
„Vakarų menas“ išryškėjusias tendencijas, o du kiti svarbūs veikalai — Anamor- 
phoses ou perspectives curieuses (, Anamorfozes, arba Iškreiptos perspektyvos“, 
1955) ir Aberrations, quatre essais sur la légende des formes („Aberacijos, keturios 
esė apie formų legenda", 1957) - tai visiškai originalios studijos, neturinčios 
tiesioginio ryšio su H. Focillono veikalais. 

Vienas svarbiausių J. Baltrušaičio įnašų į menotyros istoriją siejosi su pro- 
graminiu veikalu „Fantastiniai viduramžiai“, kuris ne tik stulbino naujų idėjų 
gausumu, netikėtais sugretinimais, tačiau ir užpildė daug spragų Vakarų dailės 
tradicijos ištakų tyrinėjimuose. Be ankstyvųjų romaniškosios dailės ornamenti- 
nės stilistikos evoliucijos dėsniams ir ikonografijai skirtų studijų, „Fantastinių 
viduramžių“ koncepcijos atsiradimui, įtakos tikriausiai turėjo kito H. Focillono 

mokinio - Ch. Sterlingo 1931 m. paskelbta studija Le Paysage dans l'art Européen 
de la Renaissance et dans l'art chinois, L Amour de l'Art, 1931, kurioje tyrinėjamas 
Tolimųjų Rytų dailės poveikis renesanso peizažo raidai. Joje irgi užsimenama 
apie įvairių kinų kilmės pragaro pabaisų, mitologinių įvaizdžių skverbimąsi į 
gotikos meno ikonografiją. 

Remdamasis lyginamaja ir struktūralistine metodologija „Fantastiniuose 
viduramžiuose“ J. Baltrušaitis siekė atskleisti gotikos mene slypėjusių egzotiz- 
mų ir fantastinių vaizdinių ištakas. Komparatyvistiniu požiūriu gvildendamas 
sudėtingas tarpcivilizacinių įtakų, skolinių, meno formų difuzijos problemas 
jis aiškiai atskyrė įnašo sąvoką nuo integracijos. Pavyzdžiui, kalbėdamas apie 
fantastines gotikos meno formas, menotyrininkas pripažino, kad nepriklauso- 
mai nuo to, ar jos yra helenistinės, islamiškos, indiškos ar kiniškos kilmės, visi 
šie skirtingi įtakų ir skolinių srautai susipynė tame pačiame meno formų raidos 
kelyje ir būtent jų skirtingos metamorfozės sudarė gotikos vaizdinių pasaulį. 

Pasitelkęs lyginamąją fantastinių vaizdinių, slibinų, velnių, pabaisų, su- 
darytų iš gyvūnų ir žmonių-jungčių, analizę kinų, indų civilizacijose ir Vakarų 
Europos gotikos mene, J. Baltrušaitis įrodinėjo, kad gotikos fantastinių vaizdi- 
nių ištakos yra už antikos ribų. „Viduramžių menininkai, - rašė jis, - niekuomet 

neatsisako fantastiškumo. Jie nuolatos sugrįžta prie fantastiškumo galimybių - 
tai atgaivindami ankstesnes formas, tai praturtindami jas naujomis vaizdinių 
sistemomis. Jie neatmeta plataus antikinio ir egzotiško pasaulio vaizdinių spek- 
tro, ilgą laiką maitinusio jų vaizduotę. [. .] Į šį pasaulį įsijungia islamiškasis pa- 
saulis, kuris plėtodamasis nuo XI amžiaus pateikdavo vis kitus motyvus. Ga- 
liausiai Rytai netikėtai atsivėrę iki Kinijos, nuo šiol ženklina keleto didžiųjų ci- 
vilizacijų raidą“ [Baltrušaitis, 1981, p. 7]. 

Fantastinių gotikos dailės vizijų ištakas menotyrininkas aptiko trijų skir- 
tingų kultūros tradicijų įnašuose (kurios maišydamosi tarpusavyje sukūrė vien- 
tisą spalvingą viduramžių meno vaizdinių paveikslą). Pirmiausia tai helenisti- 
nis graikų ir romėnų dailės palikimas, kuris, nepaisant asketiškos ankstyvosios 
krikščionybės ideologijos nusistatymo prieš pagoniškąją antikos kultūrą, buvo 
stropiai išsaugotas brangakmeniuose, monetose, medaliuose ir vėliau transfor- 
muotos panaudotos viduramžių meno vaizdiniams. 

Antrasis daug svarbesnis įnašas buvo islamiškosios civilizacijos, žavėju- 
sios savo rafinuotumu, spindesiu ir didybe. Arabų musulmonų civilizacijos me- 
no įnašas gausesnis ir įvairiapusiškesnis. Iš jos krikščioniškoji Europa perėmė 
abstrakčios ornamentikos principus ir gausybę fantastinių gyvūnų vaizdinių. 
Islamiški įnašai išsiskyrė ornamentiškumu, ypatingu meno formų komplikuo- 
tumu, stiliaus rafinuotumu ir aštrumu. Per arabų musulmonų civilizaciją, atli- 
kusią Rytų ir Vakarų civilizacijų sąveikoje savotiško tarpininko funkciją ir aprė- 
pusią milžinišką teritoriją nuo Ispanijos iki Kinijos, Vakaruose pasklido indiški 
ir kiniški įvaizdžiai bei meno formos. 

Iš Kinijos ir Indijos per arabų, o vėliau mongolų imperijas sklindančios 
įtakos atnešė į Vakarus naujus realių ir mitologinių gyvūnų įvaizdžius, naujas 
floralines ir zoomorfines hibridiškas formas, nakties ir tamsos stichijų pasaulį 
užpildytą daugybe pabaisų, slibinų demonų, kurie papildė krikščioniškas pra- 
garo vizijas. Taigi netikėtai iki Kinijos atsivėrę Rytai užtvindė gotikos meną pra- 
garo ratų personažais, deformuotomis būtybėmis, fantastiniais padarais, ku- 
riuose keistai jungėsi žmonių ir įvairių gyvūnų, žuvų kūnų dalys. 

„Gotikos mene, kurią „oficialioji“ istorija laiko „trriumfuojančių Vakarų iš- 
raiška“, iš tiesų apstu orientalizmų. Prasidėjus gotikos dekadansui, vėl pasiro- 
dė romaniniam stiliui būdingos fantazijos. Bet dabar kelias vedė ne tik į Vidu- 
rinius Rytus, o net į Kiniją. Vėl grįžo nerami, bjauri fantastinė egzotika, kupina 

nų galvų kaukėmis, iš 
dvikojai padarai“ [Pel- 

Vadinasi, antikos, 
meninė kultūra susilie- dama su romaniškaisiais 
įvaizdžiais, formavo vientisą fantastinių g0- 
tikos meno vaizdinių pa- saulį, priversdami vėles- 
nių amžių žmones visiš- kai užmiršti jų kilmę. 
„Kontaktuodami ir plėsdami savo ribas 


viduramžiai stiprėjo. Jiems būdingas gebėji- 


mas asimiliuoti kitas įtakas neprarandant iš- 


tikimybės saviesiems SE idealams. Perimdami 
ir sintezuodami daugelį nevienarūšių formų, jie kartu tapo vis paslaptingesni 
ir tobulesni. Vakaruose gotikos menas skleidėsi nenutraukdamas ryšių su iš- 
oriniu pasauliu. Jis kartu atgaivino senąsias meno versmes“ [Baltrušaitis, 1982, 
p. 8]. Todėl gotikos stiliaus originalumas ir vientisumas vėlesnių amžių civili- 
zacijos bei meno teoretikams atrodė visiškai organiškas ir nediskutuotinas. 

Naujame 1960 m. paskelbtame veikale „Prabudimai ir stebuklai“ J. Baltru- 
šaitis toliau plėtojo „Fantastinių viduramžių“ idėjas ir leitmotyvus. Tai — ne- 
abejotinai vienas konceptualiausiu pasižyminčių preciziška komparatyvistine 
metodologija veikalų. Neatsitiktinai A. Chastelis teigė, kad jame „stulbinamas 
J. Baltrušaičio lankstumas ir erudicija pasiekė viršūnę sprendžiant sudėtingas 
problemas. Vienu metu derindamas ikonografijos subtilybes ir formalius as- 
pektus, jis vadovavosi metodu, kuris dabar pasiekė įstabią brandą“ [Chastel, 
1992, p. 124]. Lygindamas tūkstančius gotikos meno pavyzdžių gotikos relje- 
fuose, katedrų rožėse, taikomosios dailės kūriniuose, iliuminacijose, tapyboje 
su ankstesnėmis romaniškojo stiliaus formomis jis siekė esmiškai pakeisti tra- 
dicinėje menotyroje įsigalėjusią gotikos meno viziją ir atskleisti jo ryšius su ki- 
tomis civilizacijomis. 

Tradicinis XX a. pradžios menotyroje įsigalėjęs požiūris į gotikos meną teigė 
visiškai naujos meninės kultūros tipo atsiradimą. Todėl gotika buvo aiškinama 

kaip esminis Vakarų civilizacijos lūžis rodo perėjimą iš konservatyvių viduram- 
žių į modernią civilizaciją. J. Baltrušaitis tokius požiūrius traktuoja kaip nepa- 
grįstą kraštutinumą. Jis kaip ir E. Panofsky pabrėžė nuoseklią viduramžių me- 
ninės kultūros formų raidą ir laipsnišką perimamumą. Antras savitas J. Baltru- 
šaičio požiūris tiesiogiai siejasi su ankstesniuose veikaluose plėtojamos kom- 
paratyvistinės metodologijos principais — iškeliančios gotikos meno formų ry- 
šius su Rytų civilizacijomis ir romaniškosios dailės tradicijomis. 

Skirtingai nei daugelis ankstesniųjų meno istorikų pabrėžusių gotikos me- 
no formų stabilumą ir nepaslankumą J. Baltrušaitis nuolatos kalbėjo apie neri- 
mastingą gotikos dvasią, jos meninių formų paslankumą ir dinamizmą. Remdamasis 
ankstesnėmis Vakarų ir Rytų dailės tradicijomis gotikos stilius plėtojosi, peri- 
odiškai atnaujindamas savo esminius elementus, kurie susipynė tarpusavyje ir 
sukūrė neregėtas hibridines formas. Gotikos stiliaus tapsme J. Baltrušaitis ypa- 
tingą dėmesį skyrė ankstesnių stilistinių formų „atbudimo“ mechanizmams, 
kuriuos sudarė du pagrindiniai procesai: 1) ciklinės revoliucijos, kurios grindė 
formų biologiją, ir 2) istorinių ritmų kaita, kurioje paskiri formų uždelsimai 
siejosi su visuotinių atgimimų fazėmis. 

Šios dvi viena kitą keičiančios ir tarpusavyje kovojančios sistemos istorijos 
eigoje padėdavo išsaugoti ne tik tradicinių meno formų tęstinumą, tačiau ir nau- 
jas jų modifikacijas. „Antikos imperijų laikų meno laimėjimų išsaugojimas Rytų 
ir Šiaurės Rytų Europos meno židiniuose perdavė Ile-de-France provincijai vi- 
duramžių humanizmo daigus, kurie, pasodinti tinkamu metu ir derlioje žemė- 
je, visiškai kitaip pasuko raidą ir pakeitė Vakarų veidą. Romaniškųjų laimėjimų 
išlaikymas periferijoje iki XIII a. neliko be pėdsakų, antikos grynumo susilpné- 
jimas sudarė sąlygas gausiam romaniškųjų elementų įsisavinimui. Praeities ele- 
mentai ir atbudimai seka vieni kitus ir persipina, apjungdami skirtingus požiū- 
rius. Peržengęs klasicizmo stadiją, gotiškasis pasaulis, sudarytas pradžioje iš 
vien tik priešybių romaniškajam pasauliui, dabar pats pritaria daliniam roma- 
niškojo meno renesansui. Rimties ir pabrėžtino grakštumo tarpsnį seka per- 
krautų ir konvulsyviu formų drama bei farsas“ (Baltrušaitis, 1988, p. 333]. 

Prabudimus ir romaniškųjų bei rytietiškųjų meno formų potvynius goti- 
kos mene J. Baltrušaitis aiškino kaip dėsningą viduramžių meno evoliucijos 
pasekmę. Prabudimai čia iškilo kaip „užslopintos pasąmonės išsilaisvinimas“, 
kuris išryškėjo tuomet, kai daugelis viduramžių žmogaus sąmonę slegiančių 

grandinių atsileido ir artėjant prie 1300 m. evoliucijos vyksmas daugelyje sek- 
torių pagreitėjo ir suvienodėjo. Lyginant anksčiau vyravusias romaniškąsias ir 
atsirandančias naujas gotikos formas skulptūrinėje dekoracijoje išryškėjo di- 
namiškėjimo bei atsinaujinimo požymiai. 

Taigi J. Baltrušaitis išrutuliojo vėliau mokslininkų plačiai diskutuotą ro- 
maniškojo stiliaus elementų transformacijų ir atgimimo vėlesniame gotikos sti- 
liuje teoriją. Jo dėmesio centre atsidūrė tradicinių XII a. romaniškojo stiliaus 
formų atgimimo gotikos mene problemos. Kalbėdamas apie romaniškojo sti- 
liaus įtaką gotikai, jis išskyrė dvi esmiškai skirtingas fazes: 1) tiesioginę romaniš- 
kojo meno tąsą ir 2) atgimimą tikrąja šio žodžio prasme. Lygindamas romaniškojo 
meno formų tąsos atvejus skirtinguose viduramžių meno sklaidos regionuose 
ir morfologiniuose lygmenyse jis parodė, kad jos plėtojasi netolygiai, skirtin- 
gais ritmais, vienur, pavyzdžiui, pagrindiniame gotikos meno židinyje Ile-de- 
France, tarsi švystelėdamos, o labiau nutolusiuose civilizacijos regionuose - su- 
lėtintu ritmu. 

Gotiško stiliaus genezėje J. Baltrušaitis aptiko daugybę susipynusių skir- 
tingų anksčiau viduramžių kultūroje išsiskleidusių meno formų, pradedant an- 
tikines formas atgaivinančiomis karolingiškomis, protoromaniškomis ir baigiant 
daugybe iš įvairių Rytų kraštų atkeliavusių meno formų. „Gotiškajame mene, - 
rašė jis, — beieškant fantastiškumo versmių teko įvesti du skirtingus pjūvius, 
vieną horizontalinį, kitą — vertikalinį. Egzotizmu paženklinti viduramžiai yra 
sudaryti iš išorinių to laikmečio įnašų, kurių gijos nusidriekia iki Tolimųjų Ry- 
tų, prie kurių prisideda graiko-romėniškosios keistenybės, XIII a. atpažįstamos 
įvairiose brangenybėse ir monetose“ [Ten pat, p. 8]. 

Savitas gotikos dailės, turinčios daugybę atgimstančių meno formų, bruo- 
žas, J. Baltrušaičio manymu, įvairių praeities meno formų susiliejimas į vieną 
organizmą, kuriame net ir rytietiški elementai įgavo organišką pavidalą. Atgi- 
musios romaniškos, karolingiškos ir rytietiškos formos jau tapo kokybiškai nau- 
jo atsiradusio iš giliausių Vakarų kultūros klodų naujo gotikos stiliaus elemen- 
tai. „Atgimusios romaniškosios formos tai - ne romaniškasis menas. Atgimu- 
sios karolingiškosios formos tai - ne karolingiškasis menas. Judančio pasaulio 
fone besiskleidžiančios ciklinės revoliucijos pasireiškia kaskart vis naujuose 
registruose. Fikcijos įsibrovimas į tikrovę ir tikrovės į fikciją apibūdino vaini- 
kuojantį viduramžių periodą. Atsinaujinusios toje pačioje žemėje, abidvi au- 

tonomiškos sistemos galų gale susilieja, užkariaudamos naujus irealius pasau- 
lius. Aiškiaregių karalystėje atbudimas nėra gyvenimo sapno pertrauka, o jo 
tąsa“ [Ten pat, p. 8]. 

Visiškai savitą J. Baltrušaičio menotyrinių studijų lauką sudarė keturios vėly- 
vosios knygos: Anomorphoses (, Anamorfozés", 1955), Aberrations („Aberaci- 
jos“, 1957), La Quête d'Isis („Izidės beieškant“, 1967) ir Le Miror (,Veidrodis", 1978). 
Juose nagrinėjo paslaptingas apgaulingų perspektyvų, optinių iliuzijų, sąmoningų 
deformacijų, veidrodžių atspindžių, žmonių veidų siluetų panašėjančių į žvėries gal- 
vas pasaulį, kuris glumino, veikė savo kerinčia galia, tačiau kurį tradicinė menotyra 
atkakliai ignoravo. 

Remdamasis fenomenologiniais ir hermeneutiniais metodais, J. Baltrušai- 
tis siekė pažinti šį keistą menininko vaizduotės išmonių sukurtą pasaulį, išsi- 
aiškinti, kas slypi anapus menininko sukurtų sąmoningų deformacijų (aberaci- 
jų), iškreiptų perspektyvų, vadinamųjų anamorfoziu, t. y. tokių perspektyvų, 
kuriomis remiantis perskaityti tapybos kūrinį galima tik iš nenormalaus pa- 
prastai įstrižo regos taško. 

Hermeneutiškai skverbdamasis į sudėtingą perspektyvos dėsnių pasaulį 
J. Baltrušaitis parodė, kad šis galingas tikrovės iliuzijų kūrinio instrumentas, 
kurio moksliniai pagrindai Vakaruose buvo padėti pereinamajame iš vėlyvųjų 
viduramžių į renesansą etape, gali būti ir ne vien realistinių meno tendencijų 
įtvirtinimo veiksnys, tačiau ir naujų fantastinės vaizduotės polėkių plitimo prie- 
monė, galinti suteikti gerai pažįstamiems daiktams, objektams daug naujų ne- 
tikėtų atspalvių, sukuriančių mįslingumą, nerealumą. Vadinasi, rakursų, švie- 
sos projekcijų kaita paremta griežtais geometrijos principais transformuojasi į 
sudėtingą haliucinacijų ir stebuklingų efektų kūrimo meną. 

Fantastiškumo ir „apversto apsaulio“ vaizdinių studijos romaniškajame 
ir gotikos mene pastūmėjo J. Baltrušaitį į fantastiškumo išraiškos formų paži- 
nimą gotikos, renesansiniame ir postrenesansiniame mene, kuriame iš vidu- 
ramžiais klestėjusios architektūros, ornamentinės bei dekoratyvinės skulptū- 
ros lyderio pozicijas palaipsniui perėmė tapyba, grafika, piešinys su jiems bū- 
dingomis meninės išraiškos priemonėmis. „Gotikos pasaulio pažinimas, - rašė 
J. Baltrušaitis, - yra neišbaigtas be legendinių perspektyvų vaidmens pažini- 
mo“ (Baltrušaitis, 1957, p. 95]. Tačiau po gotikos ėjusiose epochose jų svarba 
nepalyginamai reikšmingesnė. Tuo nesunkiai galime įsitikinti pereidami prie 

pradžioje moksli- Žinčnės: kupranugariai ninkas domė- 
josi neįprastais meno reiški- 
niais. Vėliau pasinėręs į mįslingų fantastinių romanikos ir gotikos meno vaiz- 
dinių pažinimą jis susižavėjo įvairiomis stebuklingumo efektus perteikiančio- 
mis meninėmis išraiškos priemonėmis. Jį apkerėjo daugybės mįslingų linijų ir 
geometrinių figūrų kupina geometrija, pajėgianti iškreiptų perspektyvos lini- 
jų magija suteikti įprastiems daiktams netikėtus pokyčius, konfigüracijas. „Tarp 
tiesos ir kaukių, - sakė J. Baltrušaitis, - visada yra kažkas netikra. Klaidinga 
perspektyva, apgaulingas mąstymo kampas, melaginga legenda. Tai, kas atro- 
do normalu, iš tiesų taip tik atrodo. Vienas vaizdas atsiduria virš kito ir jį de- 
formuoja. Šiame reiskinyje yra kažkas ydinga. Todėl man ir patiko žodis „iš- 
kreiptas“, nes jis išreiškia proto aberaciją, iliuzinius triukus bei anamorfozes“ 
[Peltonen, 1990, p. 4]. Menotyrininkas pradėjo aistringai kolekcionuoti kny- 
gas, tapybos, grafikos, piešinių reprodukcijas, senovinius perspektyvos trak- 
tatus, geometrijos studijas, viską, kas siejosi su sudėtingais aberacijų ir ana- 
morfozių mechanizmais įvairiose civilizacijose bei epochose. 

„Anamortozė nėra aberacija, kurioje tikrovė užkariaujama per sąmonės 
viziją. Ji yra optinė apgaulė, kurioje skleidžiasi tariamas sąmonės užtemimas“ 

[Baltrušaitis, 1996, 

- rašė J. Baltrušaitis, - dažniausiai aiškinama kaip realistinis veiksnys, sutei- 
kiantis [meno kūriniui] trečiąjį išmatavimą. Tai pirmiausia meistriškai panau- 
dojama dirbtinė priemonė, kuri gali patarnauti įvairiems tikslams. Čia ji pir- 
miausia traktuojama fantastiškumo ir iškrypstančių perspektyvų aspektais, at- 
skleidžiant jos dėsnių logiką“ [Ten pat, p. 7]. Postrenesansinės epochos tapyto- 
jų kūriniuose plačiai naudojamos anamorfoziu, t. y. iškreiptų perspektyvų prin- 
cipas siejosi su sąmoninga vaizduojamų objektų deformacija, kuomet žvilgs- 
nis, aprėpdamas paveiksluose pavaizduotas keistas objektų formas, galėjo su- 
vokti kūrinį tik iš tam tikro dažniausiai įstrižo regos taško. 

Klasikinis tokio optinių iliuzijų kūrimo pavyzdys yra J. Baltrušaičio myli- 
mas H. Holbeino Jaunesniojo paveikslas „Pasiuntiniai“ (1558). Jo kompozicijos 
šerdis — dviejų didžiūnų atsirėmusių į stalą portretai, kuriuos supa išdėstyti 
įvairūs astronominiai prietaisai ir muzikos instrumentai. Šis paveikslas buvo 
kuriamas konkrečiam užsakymui ir turėjo kabėti tarp dvejų šoninių durų. Per- 
kėlimas iš autentiškos erdvės į muziejaus aplinką sukėlė suvokėjams papildo- 
mas problemas. Žvelgiantis iš įprastinio regos taško muziejuje žiūrovas prie 
pasiuntinių kojų regi kažkokį nesuprantamą pailgos formos objektą. Tačiau pa- 
žvelgus iš įstrižos perspektyvos šis mįslingas objektas atsiskleidžia, tampa vi- 

siškai aiškus ir „perskaitomas“. Tai kaukolė simbolizuojanti mirtį ir alegoriškai 
primenanti valdžios bei galios trapumą. 

1967 m. paskelbtame veikale „Izidės beieškant (Įvadas į egiptomaniją)“ 
J. Baltrušaitis, atsiribodamas nuo tradicinių XIX a. klestėjusių spekuliacijų „pi- 
ramidologijos“ temomis, į ,egiptomanija" pažvelgė erudito komparatyvisto 
žvilgsniu. Izidės kulto apraiškų tyrinėjimus jis pradėjo nuo priešrevoliucinės 
Prancūzijos slaptų masonų ložių, vėliau persikėlė į Vokietiją, britų salas, gvil- 
deno egiptomanijos sklaidą Indijoje ir Kinijoje. 

Dabartis šioje knygoje keisčiausiai siejosi su iš tolimos istorinės praeities 
atsirandančių mitų, legendų, meno vaizdiniais. J. Baltrušaitis parodė, kad jau 
graikai, perėmę daugelį pamatinių Egipto civilizacijos laimėjimų, žvelgė į šią 
šalį kaip į egzotišką, kupiną mislingu reiškinių žemę. Izidės kultas, išplitęs Ma- 
žojoje Azijoje ir Graikijoje jau VII a. pr. Kr. kartu su Egipto pirklių ekspansija, 
įaugo į antikos meno vaizdinių pasaulį. Vėliau Karakalos pastangomis jis pa- 
sklido ir Romos imperijos pakraščiuose Galijoje. Kiekviena epocha formavo sa- 
vitą egiptomaniškųjų meno vaizdinių pasaulį. Itin įdomias egiptomanijos įkvėp- 
tų vaizdinių metamorfozes J. Baltrušaitis aptiko arabų, indų ir kinų civilizacijo- 
se, vaizdžiai parodydamas naujos sociokultūrinės aplinkos poveikį tradicinių 
idėjų bei vaizdinių transformacijai. 

Taigi J. Baltrušaitis sūnus tapo vienas didžiųjų XX a. pabaigoje visiškai 
išsiskleidusios komparatyvinės menotyros pirmtakų, sukilusių prieš tradicinė- 
je Vakarų menotyroje vyravusias eurocentrines nuostatas. Savo kruopščiai do- 
kumentuotuose veikaluose jis nuosekliai žingsnis po žingsnio rekonstravo dau- 
gelį iki jo beveik nežinomų pasaulinės kultūros ir meno istorijos puslapių, atskleisda- 
mas praeityje egzistavusius glaudžius Rytų ir Vakarų šalių meno tradicijų ryšius, tar- 
pusavio įtakas. Pasitelkdamas įvairias komparatyvistinės metodologijos strate- 
gijas, prieigas, instrumentus, lyginamuoju ir struktūralistiniu požiūriais jis ty- 
rinėjo įvairias Šumero, Egipto, Irano, Armėnijos, Gruzijos, arabų musulmonų, 
antikos, Vakarų Europos viduramžių ir vėlesnių laikų meno formas, išryškin- 
damas ne tik jų regioninį ypatingumą, bet ir meno formų giminiškumą, pana- 
šius analogiškų problemų sprendimo variantus. 

Romaniškosios ornamentinės stilistikos ištakų tyrinėjimas netikėtai atsklei- 
dė J. Baltrušaičiui praktiškai nepažįstamą Rytų civilizacijų įnašą. Tai išplėtė jo 
tyrinėjimus laiko ir geografiniu požiūriais, paakino nagrinėti sudėtingas tarp- 

civilizacines įtakas, skolinius, difuzijų problemas, skatino ieškoti naujų meto- 
dologinių priemonių, pajėgiančių pažinti sudėtingas meno formų sąveikos pro- 
blemas, meno stilių kaitos priežastis ir dėsningumus. 

Tyrinėdamas įvairius Rytų ir Vakarų meno tradicijų sąveikos aspektus J. Bal- 
trušaitis atmetė aprašomąsias stiliaus sampratas dėl naujo požiūrio į stilių kaip 
į morfologinių formų sistemą. Jis teoriškai grindė tezę apie ypatingą pirmapra- 
džių ornamentiniu, floraliniu, zoomorfiniu struktūrų „stabilumą“ ir savitus jų 
mutacijos bei kaitos dėsningumus kiekvienoje civilizacijoje bei kultūros raidos 
cikle. Šių struktūrų stabilumo priežastį jis regėjo „glaudžioje temos ir formos 
sąveikoje“ [Baltrušaitis, 1939, p. 59]. 

Visuminis kompleksinis lyginamasis požiūris į meno formų ir stilių dės- 
ningumus padėjo J. Baltrušaičiui „Fantastiniuose viduramžiuose“ bei „Prabu- 
dime ir stebukluose“ pasitelkti archeologijos, etnologijos, civilizacijos istorijos, 
estetikos, geometrijos ir daugelio kitų humanitarinių bei tiksliųjų mokslų lai- 
mėjimus ir atskleisti daugelio Rytų civilizacijose susiformavusių mitologinių, 
fantastinių įvaizdžių migracijos kelius į Vakarų Europos meninę kultūrą. Išryš- 
kindamas keisčiausias meno formų ir stilistinių struktūrų metamorfozes moks- 
lininkas kiek galėdamas siekė atsiriboti nuo subjektyvių, dokumentaliai nepa- 
remtų išvadų. 

J. Baltrušaičio tyrinėjimams būdingas skvarbus žinovo žvilgsnis; jo veika- 
lai išsiskiria plačia kultürologine erudicija, stulbinama kompetencija apie skir- 
tingų civilizacijų raidos dėsningumus. Pagrindinį jo pranašumą palyginti su 
kitais komparatyvistinės menotyros šulais lemia griežta metodologija, puiki te- 
ziu dokumentacija, vengimas nepagristu teorinių išvadų. 

O. Spenglerio lyginamoji istorinė kultūros morfologija 


Lyginamosios metodologijos principus, lėtai brendusius švietėjų, romanti- 
kų, XIX a. - XX a. pradžios orientalistų ir kultūros filosofų veikaluose, nuosekliai 
apmąstė bei lyginamosioms civilizacijų studijoms pritaikė klasikai O. Spengle- 
ris, A. Toynbee, P. Sorokinas, N. Konradas ir F Braudelis. Jų sampratos savaip 
atspindi skirtingas nacionalinių lyginamųjų tyrimų tradicijas. Šiuos teoretikus 
sieja mąstymo universalumas ir fundamentalumas. Ankstesnių autorių veika- 
luose išsakytas idėjas jie susiejo į visapusiškai išplėtotas originalias teorijas. 

Kokybiškai naują civilizacijų lyginamųjų studijų etapą pradėjo iki šiol ak- 
tuali vokiečių mąstytojo Oswaldo Spenglerio (1880-1936) kultūros morfologi- 
ja, kurioje nuo optimistinių civilizacijos koncepcijų pereinama prie pesimisti- 
nių istoriosofinių. Jo idėjos formavosi kaip atsakas į vienpusiškas tiesines 
pažangos, pozityvistines ir evoliucinės teorijas. Šio amžiaus aštuntojo dešimt- 
mečio viduryje atgimusios O. Spenglerio idėjos pasirodė buvusios pranašiškos, 

tai patvirtina vidiniai šiuolaikinės technogeninės civilizacijos prieštaringumai 
ir postmodernistinės kultūros raida, įspėjanti, jog Vakarų civilizacijos kūrybinė 
energija senka. 

Skirtingai nei daugelis jo amžininkų, O. Spengleris buvo ne universiteto pro- 
fesorius, o nuo išorinio pasaulio atitrūkęs A. Schopenhauerio ar S. Kierkegaard'o 
tipo „privatus mąstytojas“. Jo mąstyme tradicinė vokiečių filosofinė metafizika, 
kurią išklibino E Nietzsche's idėjos, savitai susipina su visuotinės civilizacijų is- 
torijos teoretiko intencijomis. O. Spengleris atmetė cechinį universitetinių moks- 
lų uždarumą, nuobodų akademinį žargoną ir į savo skaitytojus kreipėsi aiškia, 
spalvinga bei įtaigia retorika. Beveik niekam nežinomas privatus mąstytojas, 
1918 m. paskelbęs didžiojo veikalo Der Untergang des Abendlandes („Vakarų saulė- 
lydis“) pirmąjį tomą, iškart greta F Nietzsche's ir H. Bergsono tapo vienu įtakin- 
giausių to meto filosofų. Jo ekspresionistinės istoriosofinės idėjos tuoj susilaukė 
atgarsio ir aktyviai buvo aptariamos įvairiose šalyse. „Pamenu, - rašė prancūzų 
istorikas L. Febvre'as, - knygynų stalus, apkrautus įspūdingomis šūsnimis šių in 
octavo: jos tirpo tarsi sniegas saulėje. Po kelių savaičių O. Spenglerio vardas tapo 
garsus visame germanų pasaulyje, o jo knyga susilaukė tokio pasisekimo, kokio 
Vokietijoje neturėjo joks istorinis-filosofinis veikalas nuo Gibbono laikų“ [Feb- 
vre, 1991, p. 73]. 

„Vakarų saulėlydis“ buvo savotiškas atsakas į tragiškai išgyvenamas visuo- 
tinio nusivylimo ir katastrofos nuotaikas, kurios vyravo Pirmąjį pasaulinį karą 
pralaimėjusioje Vokietijoje. To karo absurdiškumas ir nacionalinis pažeminimas 
vokiečių buvo suvoktas kaip neišvengiama Vakarų civilizacijos lemtis. Tačiau ne- 
įtikėtino knygos populiarumo negalima paaiškinti vien tik joje išsakytų tragiškų 
Europos saulėlydžio vizijų, istoriosofinių nuojautų, pranašysčių įtaigumu. Lite- 
ratūrinio stiliaus „Vakarų saulėlydis“ vis dėlto nebuvo greit iškeptas, to meto po- 
reikius atliepiantis veikalas, o solidi ir gili lyginamoji civilizacijų studija. „Iš tų, 
kurie pasišventė lyginamosioms civilizacijų studijoms, - rašo A. Kroeberis, — Os- 
waldas Spengleris tam tikra prasme artimiausias kultūros antropologo širdžiai 
[...]. Jo tyrimai yra lyginamieji pačia plačiausia prasme. Spengleris nesidomi et- 
nocentrizmu ir reiškiasi kaip absoliutus reliatyvistas. Jis suvokia kultūrą kaip sa- 
varankišką reiškinį, pasižymintį savita išraiškos forma. Kultūros kilmės jo nesie- 
ja su biologine žmogaus prigimtimi arba paveldimumu, geografija ar gamtine 
aplinka, fiziologija ar biochemija. Jo priešpriešos yra pagrįstos, sugebėjimas for- 

muluoti taiklius apibūdinimus tikriausiai apsaugoja jį nuo perdėto vienodumo 
ar neaiškių bendrybiu" [Kroeber, 1957, p. 83]. 

„Vakarų saulėlydis“ — tam tikros teritorijos ir laiko reiškinys, „filosofiškai ap- 
imantis didžiuosius būties klausimus“. Vakarų žūtis, jo nuomone, „reiškia nei 
daugiau, nei mažiau, o būtent civilizacijos problemą. Čia mes susiduriame su 
esminiu, garbaus amžiaus sulaukusiu istorijos klausimu. Kas yra civilizacija, su- 
vokiama kaip organiškai logiška pasekmė, kaip kultūros baigtis?“ [Spengler, t. 1, 
1923, p. 3]. 

Pagrindinés O. Spenglerio kultüros morfologijos nuostatos artimos ,gyve- 
nimo filosofijos“ tradicijai. Remdamasis romantiniais, iracionaliais ir „gyvenimo 
filosofijos“ principais, jis ne tik paneigė šviečiamąjį racionalizmą, tačiau lyg, ir 
užbaigė vokiškąją, į metafizinius apmąstymus linkstančią romantinę bei iracio- 
nalią civilizacijų lyginamųjų studijų tradiciją. Blaivus protas, racionalios mąsty- 
mo schemos, pasak O. Spenglerio, skaido vientisus tikrovės reiškinius ir galop 
tiesiog sunaikina pažinimą - duoda jam sustabarėjusį pavidalą, o kontempliacija 
priešingai - tuos reiškinius sudvasina. 

Mastytojas teigė, jog jo veikalas „išsirutuliojo iš Goethe's filosofijos, dar ir 
šiandien beveik nežinomos, ir daug mažiau rėmėsi Nietzsche's filosofija“ [Ten 
pat, p. 67]. Nepaisant O. Spenglerio duoklės J. W. Goethe's genijui, jo Vakarų 
civilizacijai skirtas requiem neabejotinai buvo įkvėptas F Nietzsche's, kuris, O. Spen- 
glerio žodžiais tariant, jau laikydamas raktus, atveriančius duris ir leidžiančius 
suvokti šiuolaikinės civilizacijos būseną, nedrįso rūsčiai tiesai pažvelgti į akis ir 
padaryti reikiamų išvadų. Svariausiu E Nietzsche's laimėjimu jis laikė tiesos, ži- 
nojimo ir mokslo vertės problemos iškėlimą. Rūstus A. Schopenhauerio pesimiz- 
mas ir tragiškas F Nietzsche's nihilizmas O. Spengleriui atrodė perdėm „roman- 
tiški“. Pastarasis iš tiesų yra E Nietzsche's mokinio vardo vertas įstabus mistifi- 
katorius, išraiškingo, kupino įtaigos stiliaus meistras. „Vakarų saulėlydis“ pilnas 
daugybės aliuzijų į vėlyvuosius E Nietzsche's kūrinius, iš kurių išsirutuliojo dau- 
gelis svarbiausių šio veikalo idėjų. Be „gyvenimo filosofijos“ interpretacijos, ra- 
cionalaus proto reikšmės nuvertinimo, „valios galiai“ vitalizmo, biologizmo, ni- 
hilizmo, istoriosofinių motyvų, cikliškumo teorijos ir „amžinojo grįžimo“ mitolo- 
gijos, O. Spengleris iš E. Nietzsche's perėmė kritinį požiūrį į naujausias Vakarų 
civilizacijos raidos tendencijas, „Europos dekadanso“ idėją, kurią pervardijo „Va- 
karų saulėlydžiu“, neigiamą požiūrį į masių kultūros apraiškas, dėmesį Rytų ci- 

vilizacijoms, civilizacijų tipologijos principus, mokymus apie apoloniškosios, faus- 
tiškosios bei magiškosios kultūrų užuomazgas ir visa tai susiejo su E Rūckerto ir 
L. Frobenius'o kultūros morfologijos bei natūralaus kultūros vystymosi teorijo- 
mis. Anot P. Sorokino, O. Spengleris buvo susipažinęs su N. Danilevskio veikalo 
„Rusija ir Europa“ prancūziškuoju vertimu, iš kurio perėmė daugelį originalių idėjų 
bei lyginamąjį istorinės morfologijos metodą. Tačiau būtų klaidinga manyti, kad 
su šiuo metodu jis negalėjo susipažinti ir savo tautiečio E Rūckerto veikaluose. 

Kai kurios svarbios O. Spenglerio idėjos perimtos ir iš formaliosios mokyk- 
los teoretikų. Jis pasitelkė H. Wėlfflino teiginį, jog kiekviena epocha skirtingais 
balsais byloja tą patį, A. Rieglio mokymą apie skirtingas „meninės valios“ (vok. 
Kunstwollen) raiškos formas kiekvienoje epochoje ir jo įsitikinimą, kad meno is- 
torija susideda iš atskirų vienodai reikšmingų epochų, kurių neįmanoma apibū- 
dinti bendrais vertinimo kriterijais, ir pagaliau W. Worringerio teoriją, kurioje 
konkretus civilizacijos bei meno tipas siejamas su egzistencine žmogaus pozicija, 
savitu jo santykiu su gamta. Remtasi ir formaliosios mokyklos teoretikams bū- 
dinga nuostata meno formų įvairovę aiškinti tam tikrais abstrakčiais pirmapra- 
džiais principais. 

O. Spenglerio civilizacijos koncepcija nukreipta prieš prancūzų civilizacijų 
teoretikų ir racionalistinės istorijos filosofijos šalininkų veikaluose vyravusią vie- 
nalyčio tiesinio istorijos srauto idėją. Jam istorija nėra nenutrūkstamas, o diskre- 
tiškas, netolygiais šuoliais besirutuliojantis ciklinis procesas. Istorijos cikliškumo, 
nutrūkstamumo ir daugybės ekvivalentiškų vienodai vertingų civilizacijų egzis- 
tavimo idėjos yra pamatinės „Vakarų saulėlydžio“ nuostatos. O. Spengleris greit 
tapo vienu svarbiausių XX a. pradžios teoretikų, klibinusių tradicinę tiesinę civili- 
zacijų raidos sampratą, kurioje Europos kultūra buvo laikoma pasauline. Šis vei- 
kalas — pirmas ryškus eurocentrizmo kracho dokumentas, paskatinęs naujas kul- 
tūrinių ciklų (O. Spengleris), lokalinių civilizacijų (A. Toynbee), kultūrinių koalici- 
jų (C. Lėvi-Straussas), sinchroninės civilizacijos raidos (N. Konradas) koncepcijas. 

Eurocentrinę schemą jis vadino „ptolomėjiškąja“ ir siūlė naują, savo „ko- 
perniškąjį atradimą“, kuriame „antika ir Vakarai kartu su Indija, Babilonu, Kini- 
ja, Egiptu ir Meksikos kultūromis iškyla kaip savarankiški tapsmo pasauliai, tu- 
rintys vienodą reikšmę bendrame istorijos paveiksle ir dažnai nustelbiantys an- 
tiką dvasine didybe, polėkio jėga. Visiems jiems istorijoje tenka savita ir visai 
neprivilegijuota vieta" [Ten pat, p. 24]. 

O. Spengleris kritikavo eurocentrinéms civilizacijos teorijoms büdinga savo 
požiūrio suabsoliutinima. Jis sake, jog Atėnų, Florencijos ir Paryžiaus egzistavi- 
mas Vakarams yra svarbesnis nei didžiulių Kinijos ar Indijos sostinių. Kyla klau- 
simas, ar galima eurocentrinius požiūrius paversti pamatiniais, konstruojant vi- 
suotines istorijos schemas? „Iada, - aiškino O. Spengleris, - kinų istorikas visai 
pagrįstai galėtų sukurti pasaulinę istoriją, kurioje būtų nutylimi tokie nereikš- 
mingi įvykiai, pavyzdžiui, Kryžiaus žygiai ir renesansas, Cezaris ir Frydrichas 
Didysis. Kodėl XVIII a., vertinant morfologijos požiūriu, yra svarbesnis nei kiek- 
vienas iš šešiasdešimties prieš jį buvusių? Argi ne juokinga priešinti kažkokius 
„Naujuosius amžius“, aprépiancius tik kelis šimtmečius ir juolab lokalizuotus dau- 
giausiai Vakarų Europoje, kažkokiai „Senovei“, apimančiai tiek pat tūkstantme- 
čių ir daugybę įvairių, iki graikų gyvavusių kultūrų, rimčiau nemėginant jų dife- 
rencijuoti“ [Ten pat, p. 23]. 

Jau pirmosiomis „Vakarų saulėlydžio“ įvado eilutėmis knygoje apibūdina- 
ma lyginamųjų tyrimų problematika, kuri apima pagrindines šio opus magnum 
temas ir leitmotyvus. Lyginamąjį mąstymą O. Spengleris traktuoja kaip galutinę Eu- 
ropos mąstymo tradicijos fazę, analogišką savo svarba antikos saulėlydyje suvešėjusiam 
skepticizmui. Istorinis lyginamasis metodas ir „tarpkultūrinė morfologija" čia traktuoja- 
ma kaip pribrendusi istorinė būtinybė. O. Spengleris veržėsi iš tradicinės eurocentri- 
nės pasaulėžiūros nubrėžtų mąstymo stereotipų ir, lygindamas įvairias kultūras, 
objektyviau vertino jų svarbą pasaulinės civilizacijos istorijai. 

Aiškindamas, jog ankstesnėje kultūros filosofijoje vyravęs civilizacijos isto- 
rijos vienasroviškumo principas netinkamas, jis plėtojo uždarų kultūrinių mo- 
nadų koncepciją. Kiekvienai kultūrai būdinga savita psichologija, dvasia, žinija, 
gyvenimo patirtis, meno stilius. Kultūra susiklosto, sklinda, išgyvena saulėlydį 
kaip uždara monada, turinti savo vertybių sistemą ir tik jai būdingą mąstymo 
stilių. Apie tiesioginį vienos kultūros ar meno formų „perėjimą“ į kitą kultūrą ar 
jų „atgimimą“ kalbėti nėra prasmės, kadangi šie procesai niekuomet neišsamūs, 
jie labiau „regimybė“. Vadinasi, antikos, Vakarų, arabų, indų, kinų ar kitų civili- 
zacijų filosofijos, meno vertybės negali būti mechaniškai perkeltos ar išverstos į 
kitos civilizacijos vertybių sistemą. 

Pagrindinis O. Spenglerio lyginamosios analizės objektas — jam geriausiai 
pažįstamos Egipto, antikos, Vakarų, arabų civilizacijos, o aliuzijų į indų, Babi- 
lono, kinų, majų, rusų kultūras daug mažiau. Antikos kultūros, kuriai jutimiš- 

kai apčiuopiamas kūnas tapo idealiu tęstinumo tipu, dvasią mąstytojas vadino 
apoloniškąja, o kitą, vėliau susiformavusią krikščioniškajame pasaulyje, - faus- 
tiškąja. Pastarosios prosimbolis yra „gryna bekraštė erdvė“, o kūnas - „vakariečių 
kultūra“, pražydusi Šiaurės lygumose tarp Elbės ir Tacho upių drauge su X a. 
atsiradusiu romaniniu stiliumi. Į Rytus nuo šių vakariečių kultūrų tarp Tigro ir 
Nilo, Juodosios jūros ir pietinės Arabijos užgimsta didinga arabų magiškosios 
kultūros dvasia. 

Apoloniškosios kultūros simbolis — antikos mene iprasmintas „skulptūriš- 
kumas“, „statulos menas“, kuris būdingas vien antikai ir niekur daugiau nesikar- 
tojo. Estetinis apoloniškosios meninės kultūros idealas - apnuoginto žmogaus 
kūno vaizdinys, išreiškiantis šios kultūros dvasią. 

Apoloniškosios ir faustiškosios kultūrų bei jų dvasių pasauliai esmiškai ski- 
riasi. Pirmuoju atveju — tai „dvasios kūnas“, o antruoju - „dvasinė erdvė“. Kūnas 
susideda iš dalių, o erdvėje vyksta procesai. Antikos apoloniškoji kultūra į savo 
dvasią žvelgia kaip į tvarkingai sudarytą kosmosą ir savo vidinį pasaulį suvokia 
skulptūriškai, o faustiškoji kultūra yra „valios kultūra“. Jai būdinga dinamišku- 
mas, energija, sklaidos erdvėje ilgesys. Faustiškosios dvasios prosimbolis - „gry- 
na bekraštė erdvė“. Jos esmė atsiskleidžia muzikos dvasią aukštinančiame fugos 
mene. Kita vertus, faustiškajame mene skleidžiasi naujas reiškinys - elitiškumas, 
ypatingas erdvės ir perspektyvos pojūtis. Todėl tobulos faustiškojo meno formos 
nepasiekiamos profano sąmonei. 

Magiškoji arabų kultūra ir menas tarnauja islamo autoritetui bei dangaus 
hierarchijai. Jai būdingas paslaptingų substanciju - dvasios ir sielos — dualizmas. 
Tarp jų yra ne antikinis statiškas ir ne vakarietiškas funkcionalus santykis, o visiš- 
kai kitoks — „magiškas“. O. Spengleris puikiai suvokė klasikinės arabų kultūros ir 
meno didybę, jų išskirtinę reikšmę pasaulinės civilizacijos istorijai. Nusižengda- 
mas savajai monadologinei kultūrų uždarumo koncepcijai, jis pripažino, kad Va- 
karų kultūra, scholastinė filosofija, mistinė psichologija, gotikos menas daugybę 
kultūros ir meno elementų perėmė iš arabų. 

Plėtodamas romantinės ir iracionaliosios kultūros filosofijos tradiciją, lygi- 
namojoje kultūrų analizėje O. Spengleris itin aukštino meną - patikimą pagrin- 
dinių kultūros raidos ir sudėtingo žmogaus sielos pasaulio, jo pasaulėžiūros pa- 
žinimo šaltinį. Menas - pagrindinis kultūros procesų ir asmenybės matuoklis, 
lemiantis kultūros procesų raidos dėsningumus. Kita vertus, tokiame požiūryje į 

meno svarba kultüros sistemoje yra monadologijai büdingo biologizmo. Menas 
aiškinamas kaip gyvas organizmas, o ne sistema, kadangi bet koks menas - kinų 
peizažas, Egipto skulptūra ar gotikos kontrapunktas - gyvuoja tik vieną kartą, 
todėl niekuomet nebesugrįžta kartu su savo dvasia ir simbolika. Menas atsklei- 
džia asmenybės dvasios pasaulį ir dvasios priklausomybę konkrečiai tautai, kul- 
tūrai, rasei. Todėl menas, pasak O. Spenglerio, jam būdingų simbolių kalba per 
individą atveria kelius pažinti to individo atstovaujamą kultūrą. 

O. Spengleris, tęsdamas A. Rieglio tradiciją, atmetė klasikinėje menotyroje 
vyravusią sinusoidinę nuosmukių ir pakilimų teoriją, kuri, jo manymu, labai su- 
paprastinta didžių meno stilių raidos istoriją. Kiekvienoje kultūroje susiforma- 
vęs didis stilius laikomas visiškai unikalios kultūrinės situacijos padariniu. Todėl 
ir jo „nuosmukis“ yra pirmasis didžio stiliaus nykimo požymis, o „atgimimas“ 
monadologinėje uždarų kultūros ciklų teorijoje yra tik tuščias garsas. 

Didžių meno stilių apibūdinimuose ryškūs G. Hegelio ir F Nietzsche's idėjų 
pėdsakai. Didaus stiliaus reiškiniai glūdi makrokosmo esmėje, didžios kultūros 
parasimboliuose. Puikus tokio meno stiliaus pavyzdys jam yra Egipto menas, 
kuris esąs drąsios dvasios išraiška. Pagrindinis skiriamasis jo bruožas yra „archi- 
tektoniškumas“, gyvavęs iki pat užgesimo. O. Spengleris visuomet žavėjosi Egipto 
menu bei nepaprastai jį vertino, kadangi egiptiečiai visuomet kėlė sau „sunkiau- 
sius uždavinius“, ir jiems svetimas antikos meno formų paprastumas. 

O. Spengleris aiškino, kad Vakarų mąstytojo skelbiamos „nekintamos tie- 
sos“ ir „amžini laimėjimai“ yra teisingi bei amžini tik jam pačiam, tik laikantis jo 
paties pasaulio suvokimo principų. Todėl kiekvieno sąžiningo mąstytojo prie- 
dermė, anot O. Spenglerio, yra „įžvelgti kitų kultūrų atstovų pasakytas tiesas. Tai 
būtina kiekvienos ateities filosofijos pilnatvei. Šitai padeda suprasti gyvo pasaulio 
istorijos formų kalbą. Čia nėra nieko pastovaus ir visuotinio. Todėl neverta dau- 
giau kalbėti apie mąstymo formas apskritai, tragiškumo principą apskritai, vals- 
tybės uždavinius apskritai. Visiems būtinos bendrybės visuomet yra tik mela- 
ginga išvada, nuo savęs perkeliama kitiems“ [Ten pat, p. 31]. 

Aukštosios kultūros, t. y. civilizacijos, sąvoka yra „Vakarų saulėlydyje“ plė- 
tojamos lyginamosios istorinės morfologijos metodo esmė. Kalbėdamas apie an- 
tikinės civilizacijos geografinį plotą, O. Spengleris pagrįstai nurodė, jog Europos 
ir Azijos ribos yra santykiškos, o šiuos žemynus skiriančios geografinės ribos yra 
visai kas kita, nei konkrečių civilizacijų išplitimo konfigūracijos. „Žodį „Europa“ 

iš istorijos vertėtų išbraukti. Neegzistuoja joks istorinis „europiečio“ tipas. Helė- 
nų atžvilgiu kvaila kalbėti apie „Europos senovę“ (Homeras, Heraklitas, Pitago- 
ras buvo „azijiečiai“) ir apie jų Azijos ir Europos kultūrinio suartinimo misiją. Šie 
iš paviršinės geografinio žemėlapio interpretacijos perimti žodžiai neatitinka tik- 
rovės. [. . .] Rytai ir Vakarai — tai sąvokos, kupinos didaus istorinio turinio. „Euro- 
pa“ - tuščias skambesys“, - rašė O. Spengleris [Ten pat, p. 22]. 

O. Spenglerio kultūros morfologiją paremia ir iš E Nietzsche's perimta gy- 
venimo (vok. Leben) sąvoka: pasaulinės kultūros istorijos procesas susiklosto iš 
atskirų autonomiškų kultūros pasaulių, kurių tapsmas esąs tiesioginė „gyveni- 
mo“ raiškos pasekmė. „Vakarų saulėlydžio“ autorius kalbėjo apie vientisą žmo- 
nijos ir kultūros istoriją. Tačiau, įsivaizduojant vienalytę pasaulio istoriją, reikia 
įsisąmoninti, jog konkretaus istoriko požiūris yra santykinis, nes kiekvienas mąs- 
tytojas gyvena konkrečiame istoriniame pasaulyje. „Kiekviena filosofija išreiš- 
kia savo ir vien savo metą, nėra tokių epochų, kuriose būtų tos pačios filosofi- 
nės intencijos, suprantama, jei kalbame apie tikrą filosofiją, o ne apie akademi- 
nius veikalus, gvildenančius sprendimo formas ar jausmų kategorijas“ [Ten pat, 
p. 56]. Toks istorinis reliatyvizmas turi didelę filosofinę ir kultūrologinę reikšmę, 
nes jis yra nukreiptas prieš kultūros procesų vulgarinimą, jų supaprastinimą ir 
suscheminimą. „Spenglerio reliatyvizmas, - pabrėžia A. Hillkmanas, - yra neigi- 
mas a priori vienos tiesos (ar tiesų), absoliučios, visur galiojančių ir nekintamų tie- 
su" [Hillkman, 1964, p. 142]. 

Pasaulio istorijos vienybės idėja — O. Spenglerio koncepcijos išeities taškas, 
pagrindžiantis lokalinių civilizacijų sąveikos sampratą. „Aš savąją knygą pava- 
dinau „Pasaulio istorijos morfologija“, - rašė jis laiške E. Sprangeriui, - kadangi 
čia kalbama apie gyvus procesus, o ne apie atsitiktinai suvoktų daiktų sluoks- 
nius: man kultūra — vidinė istorinio tapsmo forma“ [Spengler, 1963, p. 773]. Žmo- 
nijos istorijoje jis išskyrė aštuonias didžiąsias kultūras: egiptiečių, indų, babilo- 
niečių, kinų, apoloniškąją (graikų ir romėnų), magiškąją (bizantiečių ir arabų), 
faustiškąją (Vakarų Europos), majų ir pranašavo naujos reikšmingos rusų sibi- 
rietiškosios kultūros atsiradimą. Kiekviena jų, nelygu vidiniai ištekliai, gyvuoja 
apie tūkstantį metų, kol, peraugusi į surambėjusią civilizaciją, ilgainiui sunyksta. 
Mėgindamas atskleisti kiekvienos civilizacijos ypatingumą, O. Spengleris ieško- 
jo lokalinių civilizacijų tipologinės analizės principų. Skirtingai nei visos kitos 
kultūros, „apoloniškoji“ aiškinama kaip kartu su faustiškąja kultūra vykstąs rai- 

dos procesas, nekintamas mūsų tikrovės alter ego. Antikoje iš kultūros į civilizaci- 
ją pereita IV, o Vakaruose - XIX amžiuje. 

O. Spengleris labiausiai kritikavo tradicinį istorijos periodizavimą: senovė — 
viduramžiai — naujieji amžiai: „Štai neįtikėtinai skurdi ir beprasmė schema, kurios vieš- 
patavimas mūsų istoriniam mąstymui nuolatos trukdė teisingai suvokti tikrąją vietą, 
rangą, forma" [Spengler, t. 1, 1923, p. 21]. Atmesdamas vienakryptę evoliucioniz- 
mo teoriją, pasaulio kultūros raidos istoriją įvardija visuma didingų kultūrų, ku- 
rioms būdinga sava vidinė „dvasia“, išraiškos formos, simbolių ir vertybių sistema. 
„Praeities mąstysenai išorinė tikrovė buvo pažinimo produktas ir priežastis eti- 
niams vertinimams; ateičiai ta tikrovė pirmiausia tampa išraiška ir simboliu. Pasaulio 
istorijos morfologija neišvengiamai virsta universalia simbolika“ [Ten pat, p. 63]. 

Žmonijos kultūros istoriją jis laikė didžiųjų civilizacijos organizmų ir kultū- 
rų koegzistavimu, kaita. Kiekviena iš jų funkcionuoja kaip originalus, nepakar- 
tojamas, kaip G. W. Leibnizo monados savyje užsisklendęs kultūrinis darinys, 
tarsi neturintis nieko bendra su kitais kultūros pasauliais. Tačiau kai vietinis pa- 
saulinės kultūros istorijos konstravimo lygmuo susilieja su ontologiniu, išnyksta 
jų pirmapradis „nekomunikabilumas“. O. Spenglerio postulatas apie Vakarų faus- 
tiškosios kultūros sugebėjimą perimti kitų kultūrų laimėjimus išsklaido dar vie- 
ną mitą apie kultūrų „nekomunikabilumą“. Būdamas įžvalgus mąstytojas, nuo- 
dugniai tyrinėjęs daugelio civilizacijų istoriją, jis negalėjo nepastebėti, kad tikro- 
vėje nuolatos matyti tarpcivilizacinės įtakos, sukauptų žinių perdavimas iš vie- 
nos kultūros į kitą, ypač periferinėse civilizacijų sąveikos zonose ir civilizacinių 
lūžių periodais. 

Pagrindinė O. Spenglerio kultūros morfologijos idėja - mintis apie kiekvie- 
nos kultūros išskirtinumą ir nepakartojamumą. Jis atskyrė grynai etnografinę 
istoriją nuo „aukščiausios“, arba „dvasinės“, 6000 m. aprėpiančios žmonijos isto- 
rijos, kurios pradžią datuoja V-IV tūkstantmečiu prieš Kristų, kuomet žmonija 
įžengė į kokybiškai naują kultūros ir socialinės organizacijos pakopą. Kritinėje 
literatūroje paprastai pernelyg pabrėžiamas O. Spenglerio „biologizmas“, kuris 
iš tikrųjų nėra absoliutus, jis koreguojamas daugybės išlygų, patikslinimų. Filo- 
sofas teigė, jog istorija „biologine prasme“ būdinga tik pirmykštei, nepasiekusiai 
civilizuotumo kultūros, pakopai, o vėlesnės kultūrų ir civilizacijų sklaidos jau ne- 
begalima apriboti biologiniu lygmeniu, nors ir galima įžvelgti daug „biologinių“ 
analogijų. 

Kiekvienas kultūrinis organizmas yra santykinai uždara sistema, gyve- 
nanti savo ypatingą gyvenimą, sukurianti savo mokslą, meną, techniką, socia- 
lines ir politines institucijas. Kultūrai kaip organizmui būdingas vientisumas ir 
harmoninga jos dalių sąveika. Tačiau sąveika yra kitokia negu biologinių orga- 
nizmų. Kita vertus, kultūrų evoliucija aiškinama biologiniais vaizdiniais, pa- 
ryškinant raidos nuoseklumą ir skirtingų fazių būtinumą. Kiekviena kultūra 
turi savitas, niekuomet nepasikartojančias galimybes. 

Ankstyvąją kultūrų raidos fazę, kuomet atsiranda gyvybės kupinos jėgos, 
klesti filosofija, mokslai, menai, O. Spengleris pavadino „kultūra“, o kitą tarps- 
nį, kai gyvybinė energija ima sekti, surambėja mąstymas, mokslas, menas, su- 
klesti miestai, asmenybės kūrybiškumą slopinanti technologija - civilizacija. Ci- 
vilizacija apibūdinama kaip „neišvengiama kultūrų lemtis“ [Ten pat, p. 42]. 

Civilizacija yra siekis viešpatauti pasaulyje ir pertvarkyti pasaulio pavir- 
šių. Jos internacionalinė prigimtis gniaužia gyvą nacionalinę kultūros dvasią. 
Pagaliau civilizacija yra istorijos būsena, atskleidžianti racionalaus pažinimo 
ribotumą. Civilizacija ir racionalus mąstymas - dirbtinė, nuo gamtos ir žmo- 
gaus atitrūkusi abstrakti konstrukcija. „Todėl civilizacija — tai svetima kalba, 
kultūra, turima ar neturima nuo gimimo. Ji yra palikimas. Ji gyvena tradicijo- 
mis, kurios sieja ateitį su praeitimi iki neišvengiamos baigties“ [Spengler, 1951, 
p. 256]. 

Kultūra, priešingai nei surambėjęs civilizacijos kūnas, yra „organiška pa- 
ties gyvenimo forma”. Ji išsirutulioja iš gyvų šaknų, kultų ir tiesiogiai siejasi su 
pagarba protėviams, sakralinėms dvasingoms vertybėms. Todėl filosofija ir me- 
nas klesti tik kultūroje, o civilizacijai jie nereikalingi. Vertinant taip, kultūros 
sąvoka siejasi su žeme, landšaftu, tam tikrų gamtinių ir dvasinių aplinkybių 
visuma [Spengler, t. 2, 1922, p. 103]. Iš esmės atskirti kultūrą ir civilizaciją sąvo- 
kos lygmeniu, anot O. Spenglerio, racionaliai neįmanoma. Tai gali tik intuity- 
viai pajusti kai kurie kūrybiškiausi protai. 

Į krizinę civilizacijos fazę, O. Spenglerio nuomone, žengia ir Vakarų kul- 
tūra, nes žmogų užgožė mašininė kultūra. Šioje fazėje keičiasi pasaulinio mies- 
to - megapolio - ir provincijos santykis. „Vietoj pasaulio — miestas, tam tikras 
taškas, kuriame susikaupia visas tolimų šalių gyvenimas, o likusi dalis džiūva; 
vietoj formų įvairovės, suaugusios su žeme tautos - naujas klajoklis, parazitas, 
didelio miesto gyventojas, švarus, atitrūkęs nuo tradicijų, beformėje fliuktuo- 

jančioje masėje atsirandantis faktų žmogus, nereligingas, išsimokslinęs, nevai- 
singas, kupinas didžios antipatijos valstietijai“ [Spengler, t. 1, 1923, p. 44]. 

Žmogus, buvęs kūrybingas pasaulio viešpats, civilizacijos pakopoje netenka 
savo natūralių „gyvenimiškų“ instinktų ir tampa mašinos, technikos vergu, visą 
energiją eikvojančiu išoriniams neesminiams dalykams. „Kultūringo žmogaus ener- 
gija, - sakė O. Spengleris, — teka į vidų, civilizuoto - į išorę“ [Ten pat, p. 50]. Techni- 
ka įsigali kartu su merkantilizmu - didėjančiu finansinio kapitalo spaudimu, kuris 
iškreipia bei ardo vientisą kultūrinį organizmą. Civilizacija pamažu perkainoja vi- 
sas vertybes, ankstesnes kultūros formas, kitaip jas supranta, kitaip jomis naudo- 
jasi. Ji nieko nebekuria, o tik interpretuoja tai, kas sukurta anksčiau. Šias išsigimi- 
mo tendencijas vokiečių mąstytojas matė savo meto meninėje kultūroje, kurioje 
įsivyravo išgalvota, dirbtinių triukšmų kupina muzika, idiotiškų, egzotiškų ir pla- 
katinių efektų perkrauta tapyba, architektūra, kas dešimtmetį „sukurianti“ naują 
stilių, skulptūra, apvaginėjanti Aziją, Egiptą, Meksiką. Vadinasi, civilizacija suvo- 
kiama kaip „kraštutinė ir dirbtiniausia būsena“, baigiamasis tam tikros kultūros ar 
tam tikro istorijos tarpsnio etapas. Kultūros ir civilizacijos priešprieša jis apibūdino 
kaip gyvo organizmo ir mirusios struktūros, kūrybos ir mechaniško darbo antitezę. 

Atsiribodamas nuo Senovės Graikijoje ir Vakaruose susiformavusių racio- 
naliųjų filosofavimo principų, suvokiamų kaip savotiškas idealas ir visoms civili- 
zacijoms sektina vertybė, O. Spengleris teigė, kad kiekviena didžioji kultūra su- 
kuria savitą filosofiją: „filosofijos apskritai nėra, kiekviena kultūra turi savą filo- 
sofiją, yra dalis jos vientisos vienalaikės išraiškos; savų problemų kėlimas bei mąs- 
tymo metodas sudaro tam tikrą proto ornamentiką, glaudžiai susijusią su archi- 
tektūra ir vaizduojamaja daile. [. . .] Antikos ir faustiškoji kultūra savita ne ma- 
žiau negu indų ir kinų, visi jų didieji klausimai be jokių išimčių keliami jau pačio- 
je pradžioje“ [Ten pat, p. 469]. 

O. Spenglerio filosofijos sampratoje, kaip ir kitų „gyvenimo filosofijos“ tra- 
dicijos mąstytojų (A. Schopenhauerio, E Nietzsche's, H. Bergsono) veikaluose, 
aiški filosofinės problematikos ontologizavimo ir estetizavimo tendencija, sieki- 
mas peržengti siauras racionalistines vokiečių klasikinio idealizmo mąstymo sche- 
mas. Daug svarbiau už atsakymą, jo nuomone, filosofinius klausimus iškelti; jis 
buvo įsitikinęs, kad visos pamatinės bet kurios civilizacijos problemos kilo jau jos 
ištakose. Kiekviena filosofija gyvos kultūros raidos pakopoje pereina intensyvios 
sklaidos, suklestėjimo, o vėliau, civilizacijos pakopoje - neišvengiamo nykimo, 

surambėjimo fazes. Todėl kiekvienoje konkrečioje civilizacijoje natūralus auten- 
tiškas filosofinis mąstymas iš pradžių formuluoja visus esminius pasaulio paži- 
nimo ir būties klausimus, o vėliau, kai mąstymo galios išsenka, pažinimo proble- 
mos tarsi pasensta, būna nereikalingos. 

Ankstyvajam ,metafiziniam", kūrybinės galios kupinam filosofinės minties 
periodui, būdinga „religinė“, vėliau „racionalistinė redakcija“, o vėlesniam, „eti- 
niam“, apimančiam didžiąsias miestų kultūras, belieka naudoti filosofinės mąs- 
tymo jėgos liekanas. Pirmajame klesti pats „gyvenimas“, o antrajame jis tampa 
„objektu“. Pirmasis - „teorinis“, kontempliatyvus didžiąja žodžio prasme, o ant- 
rasis - pabrėžtinai „praktinis“ [Ten pat, p. 471]. Taigi O. Spenglerio filosofinės 
minties raidos koncepcija tarsi pakartoja pagrindinius jo pesimistinės kultūros 
morfologijos leitmotyvus. 

O. Spenglerio išvadų pesimizmas ir fatalizmas kilo iš jo savaip pritaikyto 
biologinio determinizmo principo, kuris paneigia bet kokį laisvės aktą, samonin- 
go ar spontaniško kūrybinio aktyvumo apraišką, kadangi viskas nulemta anoni- 
minių istorijos jėgų fatalizmo. Kita vertus, jis perdėm sureikšmino paslaptingą 
kultūros „dvasią“. Akivaizdu, jog monadologinė mąstytojo veikaluose išplėtota 
uždarų kultūros ciklų teorija, neigianti pasaulinės kultūros vienybės idėją, yra 
dėsningas atsakas į supaprastintas pozityvistines, evoliucijos, formacines civili- 
zacijos raidos procesus modeliuojančias teorijas. „Ekspresionizmas, arba hiper- 
jausmingumas, - kaip teigia A. Kroeberis, - yra pagrindinis Spenglerio trūku- 
mas, siejantis jį su Nietzsche, Wagneriu, Hitleriu ir tūkstančiais mažiau reikšmin- 
gų mąstytojų, rašytojų, dailininkų ir kitų. Šis saiko trūkumas yra kartu priežastis 
ir pasekmė, paaiškinanti, kodėl Vokietija niekuomet nebuvo visiškai „lygi“ tarp 
tautų, sukūrusių Vakarų civilizaciją, išskyrus trumpą Kanto, Goethe's ir Beetho- 
veno kūrybos tarpsnį. Šis titaniškas temperamentas, išplėtotas iki kraštutinumo 
ir beprotybės, - patologija“ [Kroeber, 1957, p. 83]. 

O. Spenglerio „Vakarų saulėlydis“ tapo viena įtakingiausių XX a. knygų, jo 
lyginamoji istorinė kultūros morfologija labai paveikė vėlesnę civilizacijos idėjų 
istoriją. Tai matyti iš N. Berdiajevo, J. Ortega y Gasseto, J. Huizinga'os, M. Hei- 
deggerio, A. Toynbee'o, P. Sorokino, A. Losevo, N. Konrado, M. Merleau-Ponty, 
L. Mumtordo, E Braudelio, G. Bachelard'o, M. Foucault, H. Marcuse's ir daugelio 
kitų civilizacijos tyrinėtojų veikalų. 

Komparatyvistinės idėjos A. Toynbee'o lokalinių civilizacijų koncepcijoje 


O. Spenglerio suformuluotus lyginamosios lokalinių civilizacijų analizės 
principus ir eurocentrinių teorijų kritiką perėmė anglų istorikas ir civilizacijos 
teoretikas Arnoldas Toynbee (1889-1975). Jis kaip ir O. Spengleris sukūrė vientisą 
istoriosofinę sistemą, paremtą komparatyvistinės metodologijos principais. Ana- 
logų neturintis fundamentalus dvylikos tomų veikalas A Study of History („Istori- 
jos tyrinėjimai“, 1934-1961) stebina autoriaus erudicija, empirinės medžiagos gau- 
sa, efektingais sugretinimais, įspūdingomis civilizacijų sklaidos ir sąveikos sche- 
momis, teorinių apibendrinimų platumu, įžvalgų taiklumu. A. Toynbee istorijos 
studijose matyti puikus klasikinis išsilavinimas, kurį mokslininkas, remdamasis 
asmeninio gyvenimo patirtimi, labai vertino. Jau būdamas subrendęs mokslinin- 
kas, žvelgdamas į nueitą kelią, jis rašė: „Būsimajam istorikui, ypač gimusiam mūsų 
laikais, mano giliu įsitikinimu, klasikinis išsilavinimas yra neįkainojama verty- 
bé" [Toynbee, 1948, p. 4]. „Daugeliu aspektų, - rašo M. Perry, - A. Toynbee kon- 

cepcija yra neįprasta ir svetima XX a. dvasiai. Tuomet, kai įvairių sričių moksli- 
ninkai pasuko siauresnės specializacijos keliais, jis prioritetą teikė visuotinės is- 
torijos kūrimui. Intelektinio fragmentiškėjimo amžiuje jis išplėtojo koncepciją, 
teigiančią anapus istorinių faktų slypinčią visuotinę prasmę“ [Perry, 1982, p. 111]. 

Skirtingai nei O. Spengleris, kuris civilizacijas apmąstė remdamasis tradici- 
ne vokiečių „kultūros filosofijos“ ir „gyvenimo filosofijos“ metafizika ir jos kate- 
gorijomis, A. Toynbee civilizacijų tyrinėjimus labiau grindė istorijos mokslu. Ta- 
čiau jis ne nukrypo į išorinį empirizmą, o linko į civilizacinius ir filosofinius api- 
bendrinimus, siekė panaudoti daugelio disciplinų metodus. A. Toynbee savitai 
interpretavo O. Spenglerio civilizacijų morfologijos principus. 

A. Toynbee’o civilizacinės komparatyvistikos principai, pagrindinės lygina- 
mosios metodologijos idėjos per tris dešimtmečius, kol buvo rašomi visi dvylika 
„Istorijos tyrinėjimų“ tomų, labai keitėsi. Atsižvelgdamas į naujas problemas, kri- 
tines pastabas, jis nuolatos tikslino lokalinių civilizacijų raiškos koncepciją. Tad 
neatsitiktinai dvyliktame tome yra skyrius Reconsiderations („Permąstymai'). 

A. Toynbee daugiausia kritikavo Vakarų kultūros filosofijoje ir istorijoje 
vyravusius eurocentrinius požiūrius, tiesinės pažangos teorijas ir vulgarias po- 
zityviojo evoliucionizmo koncepcijas. Jis perdėm nesureikšmino Vakarų civili- 
zacijos laimėjimų bei pranašavo neišvengiamą jos nuosmukį, kurio pradžią 
įžvelgė renesansinėje kultūroje. A. Toynbee kaip ir „Analų“ mokyklos teoreti- 
kai siekė išvengti vokiečių kultūros filosofijos įtvirtinto metafizinio spekuliaty- 
vumo ir sykiu įveikti neokantiečių ribotumą bei paviršutinišką neopozityviz- 
mo empiriškumą. 

Jis prisipažino, jog O. Spenglerio veikalas jam padėjo suvokti etnocentriz- 
mu pagrįstos poromantinės kultūros filosofijos ribotumą. Civilizacijų lygina- 
mųjų studijų išeities taškas jam buvo ne romantikų mitologijos idealizuojama tauti- 
nė valstybė, o universalesnės kilmės nacionalumą peržengiančios civilizacijų konfigū- 
racijos. Kita svarbi įžvalga ta, jog visų civilizacijos sąvoka aprėpiamų visuomenių 
istorija tam tikra prasme yra analogiška ir priklauso tam pačiam vėlyvajam žmonijos 
gyvavimo laikui. 

„Kuomet pradėjau Spenglerio knygoje ieškoti atsakymo į civilizacijų gene- 
zės klausimą, - rašė A. Toynbee, - supratau, kad man šioje srityje dar liko ką 
veikti, nes, spręsdamas kaip tik šį klausimą, Spengleris, mano nuomone, buvo 
itin dogmatiškas ir deterministiškas. Anot jo teorijos, civilizacijos formuodavosi, 

plėtodavosi, sunykdavo tiksliai pagal tam tikrą nekintamą grafiką, tačiau šitai 
niekaip nepaaiškinama. Tiesiog tai buvo Spenglerio atrastas gamtos dėsnis, ir 
mums reikėjo tik tikėti juo bei nekritiškai perimti iš Mokytojo ipse dixi (pats pasa- 
kė). Ši valinga nuoroda atrodė labai nepritinkanti įstabiam Spenglerio genijui: 
tuomet pradėjau suvokti nacionalinių tradicijų skirtumus. Kai germaniškasis ap- 
riorinis metodas patyrė nesėkmę, vertėjo išmėginti angliškojo empirizmo gali- 
mybes“ [Toynbee, 1948, p. 10]. 

Nors A. Toynbee'o studijos paveiktos O. Spenglerio „lokalinių civilizacijų“ 
morfologijos, tačiau jis kritiškai permąstė savo mokytojo civilizacijų cikliškumo 
teoriją ir pataisė jo požiūrį į pasaulio kultūros raidos istoriją, tą raidą lėmusius 
veiksnius, sudėtingas civilizacijų sąveikos problemas. Kurdamas istorinės-kultū- 
rinės monadologijos teoriją, jis atsisakė daugelio O. Spenglerio schemų ir išvadų, 
nesiekė perdėm tiksliai apibrėžti civilizacijų gyvavimo ribų, netgi abejojo tokių 
mėginimų tikslingumu. Jis labiau kreipė dėmesį į istorinius faktus, naujausius 
orientalizmo laimėjimus, savo tezes siekė pagrįsti patikimais istoriniais šaltiniais. 

O. Spengleriui pagrindinė lyginamosios analizės sąvoka yra kultūra, o A. To- 
ynbee ją pakeitė civilizacija. Beje, abi šios sąvokos nesupriešintos ir neretai varto- 
tos kaip sinonimai. Jau savo tyrinėjimų pradžioje anglų mąstytojas suvokė, kad 
civilizacijų mastelis yra daug svarbesnis nei tautinis, nes pastarasis negali paaiškinti 
daugelio istorinių procesų esmės. Civilizacijos A. Toynbee'o sampratoje panašios į 
G. H. Leibnizo monadas - tai didžiulės uždaros socialinės struktūros. „Civilizaci- 
jas, - rašė A. Toynbee, - aš suprantu kaip mažiausią istorinės medžiagos bloką, į 
kurį kreipiasi tas, kuris mėgina tyrinėti savo šalies, pavyzdžiui, JAV arba Jungti- 
nės Karalystės, istoriją. Jei pamėginsite tyrinėti JAV istoriją atskirai, ji pasirodys 
nesuprantama [...]. Tai viena priežasčių, kodėl tyrinėju civilizacijų istoriją, o vals- 
tybę laikau tik tam tikru pavaldžiu ir efemerišku politiniu civilizacijų gyvavimo 
reiškiniu“ [Ten pat, p. 223]. 

A. Toynbee atmetė anksčiau lyginamuosiuose tyrinėjimuose vyravusį Rytų 
ir Vakarų supriešinimą: jo nuomone, didžiųjų civilizacijų konfigūracijos, jų pa- 
plitimo istorija rodo, jog toks skyrimas yra santykinis, tad Rytų ir Vakarų sąvokas 
geriau vartoti tik kaip geografinius terminus. 

Žmonijos istorijoje išskiriami trys pagrindiniai tarpsniai: ikicivilizacinis, ci- 
vilizacijos ir postcivilizacinis. Pirmasis — tai pirmykštės žmonijos istorija nuo ant- 
ropogenezės iki civilizacijų atsiradimo. Civilizacijos tarpsnis ir yra A. Toynbee 0 

tyrinéjimo objektas. Kadangi civilizacijos etapui tenka tik apie 276 Zmonijos rai- 
dos, visos civilizacijos gali būti laikomos vienodai svarbios ir vienalaikes. „Civili- 
zacijos atsirasdavo ir išnykdavo, tačiau Civilizacija iš didžiosios raidės kaskart 
atgimdavo nauju, gaiviu pavidalu, nes destruktyvios karo ir klasių kovos jėgos 
[anot A. Toynbee'o, tai du svarbiausi civilizacijų žūties veiksniai. — A. A.J visko 
neaprépé” [Ten pat, p. 23-24]. 

Tradicinę civilizacijų cikliškumo teoriją mąstytojas papildė istorinės pažan- 
gos motyvu. Žmonijos pažanga - laipsniškas jos tobulėjimas, kuris religijoje - tai 
nuoseklus perėjimas nuo primityvių animistinių tikėjimų, vėliau — universalių 
religinių sistemų prie religinę pasaulėžiūrą įtvirtinančios vienalytės, sinkretiškos 
ateities religijos. Randantis ankstyvosioms civilizacijoms, antgamtinei yang sti- 
chijai būdingas „gyvenimo polėkis“ susijungia su gamtine yin stichija. Taigi pa- 
čioje civilizacijos pradžioje sąmoningai ar pusiau sąmoningai reiškiasi ir sąvei- 
kauja du pagrindiniai civilizacijų formavimosi veiksniai — sakralinis diachroninis 
ir žemiškasis sinchroninis. 

„Rašydamas šią didžiulę knygą, supratau, kad „aukščiausių“ religijų - ypač 
pamokslaujančių (pavyzdžiui, budizmo, krikščionybės, islamo) - genealogija vi- 
suomet apima daugiau nei vieną civilizaciją, o civilizacijos kaip ir nacijos nebuvo 
tikros „monados“. Tai padėjo man suvokti, kad netgi praeities žmonijos istorijos 
struktūra ne tokia „monadiška“, nei spėjau tuo metu, kai maniau atskleidęs tik- 
ras istorijos „monadas“, įgavusias civilizacijų pavidalą“, - rašė A. Toynbee laiške 
N. Konradui [Konrad, 1974, p. 274]. 

Žmonijos istorija A. Toynbee'o koncepcijoje yra aiškinama kaip civilizacijų 
istorija, nes jos laikomos istorinio proceso būtinybe. Lokalinių civilizacijų istoriją 
į pasaulinę istoriją labiausiai įtraukia religija. Netgi civilizacijos dažnai suprastos 
ne kaip savarankiški istorijos veiksniai, o kaip paklusnios „religijos tarnaitės“. 

Nelygu religinės sąmonės pakopos, visos civilizacijos skirstomos į tris kartas, 
kuriose religijos pobūdis glaudžiai susijęs su civilizacijos konfigūracijomis. „Aukš- 
čiausiomis“ religijomis A. Toynbee laiko zoroastrizmą, judaizmą (pradedant pra- 
našų laikotarpiu), budizmą, krikščionybę, islamą. Tačiau ir be „didžiųjų religijų“ 
žmonės pajėgia dvasiškai prasiskverbti iš empirinės tikrovės (jei ji perdėm nesu- 
reikšminama) į absoliučią realybę. Kaip pavyzdį jis nurodė Konfuciju ir Platoną. 
„Aukščiausios religijos“ (ar joms artimi filosofiniai ir etiniai požiūriai) gali skirtis, 
tačiau jas sieja panašus Vienio supratimas, absoliuto idėjos ir tikėjimo iškėlimas. 

A. Toynbee pabrėžė, kad praeityje didžiosios religijos ne tik vienijo, bet ir 
skaidė žmoniją, skatino pražūtingą priešiškumą. Tai būdinga net tokioms visa- 
pusiškoms religijoms kaip krikščionybė ir islamas. Krikščionybė, jo įsitikinimu, 
nepajėgi duoti būtiną ekumeninį pagrindą didžiosioms religijoms susilieti, nes 
jai stinga tolerancijos. Mokslininkas ragino atsiriboti nuo krikščioniškojo mono- 
teizmo ir pokrikščioniškojo pasaulietinio tikėjimo technine pažanga. 

Religija A. Toynbee'o koncepcijoje yra lyg varomoji bei vienijanti besiku- 
riančios valstybės jėga. Kiekvienas „universalios valstybės“ tipas iškelia „univer- 
salia religiją“, kuri savo ruožtu jau yra savotiška vėlesnių civilizacijų tipų užuo- 
mazga; galų gale įsivyrauja pasaulinė religija, labiausiai atitinkanti žmonių bro- 
lybės idealus. Vadinasi, ateityje pagrindinės „antrosios kartos“ pasaulinės religi- 
jos suartės ir susilies į vieną aukščiausią, „atvirą“ ir „tolerantišką“ universalią re- 
ligiją, kuri pajėgs apimti kitų pasaulinių religijų idealus. Tokios universalios reli- 
gijos principus, jo nuomone, geriausiai atitinka ypatinga tolerancija išsiskiriantis 
hinduizmas, pripažįstantis ne vieną tiesos pažinimo ir išsigelbėjimo būdų gali- 
mybę. Garsiuosiuose dialoguose su japonų kultūrologu D. Ikeda mokslininkas 
patikslino, kad ekumeninė ateities religija turi įgauti šintoizmui būdingą pan- 
teistinį pobūdį, padedantį žmogui susilieti su gamta ir išgyventi scientistines iliu- 
zijas [The Toynbee - Ikeda Dialogue, 1976, p. 300]. 

Civilizacija pagal A. Toynbee — tam tikra socialinė visuma. Šiai sąvokai jis 
suteikė metodologine reikšmę, siūlydamas taip įvardyti didelę tarpvalstybinę so- 
cialinę bei kultūrinę visumą; be tokios visumos vaizdinio neįmanoma teisingai suprasti 
tam tikro istorijos tarpsnio ar konkrečios tautos kultūros istorijos savitumo. Anglijos, 
Prancūzijos, Vokietijos, Italijos ir kitų Vakarų Europos šalių istorijas jis susiejo 
viena Vakarų civilizacijos sąvoka. Pastaroji nėra išgalvota abstrakcija, prasmė pa- 
aiškėja lyginant ją su panašiomis daugiataučių kinų, indų, arabų musulmonų 
civilizacijų struktūromis. Kitų civilizacijų atžvilgiu Vakarų civilizacija — tai vienti- 
sas organizmas. 

Civilizacijos sąvoka iš tikrųjų praranda abstraktumą, kai tik imama lygin- 
ti skirtingų civilizacijų konfigūracijas. A. Toynbee taip siekė nustatyti universa- 
lius civilizacijų ir istorijos raidos dėsningumus. Savo mokslinės karjeros pabai- 
goje jis itin pabrėžė (tai aiškiai matome paskutiniame „Istorijos tyrimų“ tome) 
metodologinę įvairių „lūžių“, „pereinamųjų“ etapų reikšmę lyginamiesiems ty- 


rimams. 


488 


Komparatyvistinės idėjos A. Toynbee'o lokalinių civilizacijų koncepcijoje 


A. Toynbee, kaip ir O. Spengleris, atmetė G. Hegelio vientisos tėkmės idė- 
ją bei teigė, kad nėra ir negali būti vienintelio universalaus būdo pažinti civili- 
zacijų genezę ir jų raidą. „Jūs suteikiate man garbę, - rašė jis laiške N. Konra- 
dui, - lygindami mane su O. Spengleriu. Aš žaviuosi - drįstu sakyti, kaip ir Jūs, 
- jo genialumu, kuris atsiskleidžia daugelio jo intuicijų blykstelėjimuose. Taip 
pat sutinku su jo požiūriu į istoriją iki dabarties (tai svarbi išlyga) ne kaip į 
vientisą srautą, judantį per amžius ir aprėpiantį visą žmoniją, o kaip į tam tik- 
rus atskirus vienalaikius srautus. Manau, taip pat pritardamas Spengleriui, kad 
šis sudėtinis praeities istorijos srautas gali būti suprastas tik remiantis sinopti- 
niu lyginamojo metodo požiūriu, kadangi iki nūdienos šie paskiri vietiniai įvy- 
kių ciklai nesusiliedavo į vientisą srautą, kuris galėtų tapti vienu visa apiman- 
čiu pasakojimu“ [Konrad, 1974, p. 270]. 

Šioje citatoje mums svarbūs du pamatiniai jo metodologijos principai: vie- 
na, atmetama vienalyčio žmonijos istorijos srauto idėja, antra, iškeliama lyginamojo 
metodo reikšmė. Gilindamiesi į praeitį, įsitikiname, kad gyvavo tik atskiros, san- 
tykinai uždaros lokalinės civilizacijos, kurioms būdinga sava dvasia ir kultūri- 
nių vertybių hierarchija. Ankstyvuosiuose veikaluose pateiktoje schemoje iš- 
skiriama dvidešimt viena tokia civilizacija. Tačiau ši klasifikacija nenuosekli. 
Pirmiausia kelia abejonių klasifikacijos principai, nes greta atsiduria didžiulių 
valstybių junginiai ir visai nereikšmingos regioninės valstybėlės. Neįmanoma 
paaiškinti, kodėl, kalbant apie Rytų civilizacijas, nekreipiamas dėmesys į svar- 
bias periferines ir satelitines Tibeto, Korėjos ir Kambodžos civilizacijas. Atsi- 
žvelgdamas į kritines pastabas, dvyliktame „Istorijos tyrinėjimų“ tome A. To- 
ynbee pateikė galutinę, trečią, iš esmės pataisytą klasifikacijos schemą, kurioje 
išskiriamos tokios „nepriklausomos“ civilizacijos: a) izoliuotos (1. Centrinės Ame- 
rikos, 2. Andų); b) nepriklausomos neizoliuotos (3. šumerų-akadų, 4. Egipto, 5. Egé- 
jo, 6. Indo, 7. Sinų, arba ankstyvoji kinų); c) pirmoji serija dukterinių civilizacijų 
(8. Sirijos, kilusi iš šumerų-akadų, Egipto, Egėjo ir hetitų, 9. helėniškoji, kilusi iš 
Egėjo, 10. indiškoji, kilusi iš Indo); d) antroji serija dukterinių civilizacijų: (11. krikš- 
čionių stačiatikių, 12. Vakarų, 13. Islamiškoji). Pastarųjų trijų civilizacijų ištakos 
glūdi sirų ir helėnų civilizacijose. 

Be trylikos pagrindinių civilizacijų, yra dar keturiolika satelitinių: Misisi- 
pės, Pietvakarių (ikikolumbinė JAV teritorija), Šiaurės Andų, Pietų Andų, Ela- 
mo, hetitų, Urartu, Irano, Korėjos, japonų, Vietnamo, italikų, Pietryčių Azijos ir 

Tibeto. Dauguma šioje klasifikacijos sistemoje išvardytų civilizacijų yra jau ,su- 
stingusios“, „suakmenėjusios“, „palūžusios“, „mirusios“ arba galutinai „palai- 


"x 


dotos" Zmonijos istorijos verpetuose. Kitas negailestinga civilizaciju raidos lo- 
gika turėjo vesti į „mirtį“, tačiau, išgyvenusios „lūžį“, jos dar egzistavo šimtme- 
čiais, netgi tūkstantmečiais. Raidos dėsningumų pažeidimus A. Toynbee įveikė 
sukūręs suakmenėjusios civilizacijos terminą. Šis turėtų paaiškinti savitus skir- 
tingų lokalinių civilizacijų nukrypimus nuo pagrindinių raidos tendencijų. Ko- 
dėl, pasiekusi įstabų klestėjimo lygį, Kinijos civilizacija suakmenėjo tūkstant- 
mečiui, Egipto — dviem tūkstantmečiams, helenų civilizacija arba iro, arba ak- 
menėjo nuo Peloponeso karo iki V a. po Kr., o visa Romos civilizacijos istorija 
yra nenutrūkstamas irimas? 

Lokalinę civilizaciją A. Toynbee apibūdino kaip protu suvokiamą istorinio ty- 
rinėjimo vienetą. „Istorijos tyrinėjimuose“ civilizacijos kategorija vartojama labai 
laisvai, dažnai apibūdinama perdėm iliustratyviai. Todėl ne visuomet aišku, kuo 
civilizacija savita palyginti su kultūra. Kultūra iš emės yra giminiška civilizacijos 
sąvokai, nusakančiai tam tikrą bendrumą, kurį lemia priklausymas vientisam ci- 
vilizacijos organizmui. Dėl to kultūrologas kalbėjo ir apie pirmykštės visuome- 
nės bei civilizacijos kultūrą. Kultūros sąvoka siejama vien su dvasinių vertybių vi- 
suma, iš kurių, kaip minėjome, svarbiausia yra religija. Tad gnoseologiniu požiūriu 
civilizacija yra mažiausias kompleksinis istorijos proceso elementas, prieinamas 
racionaliam pažinimui, o ontologiniu - „tam tikra kultūros raidos fazė, trunkanti 
ilgesnį ar trumpesnį laiko tarpsni" [Toynbee, t. XII, 1961, p. 274]. Taigi civilizacija 
įsivaizduojama kaip konkretus pasaulinės kultūros istorijos tarpsnis, dirbtinai 
tyrinėtojo išplėštas iš vientiso istorijos srauto. Civilizacijomis anglų istorikas lai- 
ko ne tik laiko ir teritorijos apribotas kultūrines bei istorines konfigūracijas, ku- 
rioms būdingas aiškus klasinis susiskaidymas, tačiau ir esančias pusiaukelėje į 
klasinę visuomenę. „Kiekviena civilizacija, - pabrėžė A. Toynbee, - yra savito, 
vientiso, didaus, visiems žmonėms būdingo kūrybinio prado išraiška arba, jei į 
civilizaciją žvelgiama retrospektyviai, jai pasibaigus, - savita vientiso ir didaus 
žmonijos patyrimo išraiška. Tai kūryba arba patirtis, mėginimas įgyvendinti kū- 
rybinius polėkius. Kiekvienoje iš šių civilizacijų žmonija, mano galva, siekė pa- 
kilti virš prigimties - virš primityvios žmogiškos prigimties į brandesnę dvasinio 
gyvenimo pakopą. Šio tikslo aprašyti neįmanoma, kadangi niekam nepavyko jo 
pasiekti“ [Toynbee, 1996, p. 48]. 

Kiekvienos lokalinės civilizacijos raida turi tas pačias stadijas: atsiradimą 
(angl. genesis), augimą (angl. growth), lūžį (angl. breakdown) ir irimą (angl. desin- 
tegration). Vietoj žlugusios susiformuoja kita civilizacija. 

Pagrindinė civilizacijų varomoji jėga, pasak H. Bergsono vitalizmo paveikto 
A. Toynbee'o, yra „gyvybinį polėkį“ įkūnijanti visuomenės „kūrybingoji mažuma“, 
arba elitas. Kūrybingoji mažuma pajėgia reikiamai atsiliepti į visuomenės raidoje 
nuolatos kylančius istorinius „iššūkius“ ir patraukti paskui save „inertiškąją dau- 
gumą“. Iššūkio ir atsako (angl. Challenge-and-Response) sąvokos čia labai svarbios. 
Jomis aiškinamos pasaulio civilizacijos ir ją sudarančių lokalinių civilizacijų raidos 
dėsningumai. A. Toynbee rašė: „Manau, kad civilizacijos formuojasi ir plėtojasi tik 
sėkmingai atliepdamos iškylančius Iššūkius. Jos palūžta ir išyra, kai susiduria su 
Iššūkiu, į kurį nepavyksta rasti Atsako. Visiškai natūralu, kad istorijoje egzistuoja 
Iššūkiai, kuriuos patiria daugelis civilizacijų. Graikų-romėnų istorija mus itin do- 
mina dėl to, kad V a. pr. Kr. graikų civilizacija palūžo, nepajėgusi surasti verto 
Atsako į tą patį Iššūkį, kuris šiandieną iškyla mūsų civilizacijai“ [Ten pat, p. 49]. 

Civilizacijų istorijoje ne mažiau svarbus ir laikinas kūrybingos asmenybės 
ar kūrybingos mažumos pasitraukimas ir vėlesnis grįžimas (angl. Withdrawal-and- 
Return) į civilizacijos procesus. „Kūrybinga asmenybė arba kūrybinga mažu- 
ma juda Pasitraukimo ir Grįžimo keliu, norėdama įveikti konkrečią socialinę 
krizę, kad atsakytų į iššūkį, mestą visuomenei, kuriai ji priklauso“ [Toynbee, 
1991, p. 274]. Šį slapto istorijos proto manevrą galima aiškinti kaip „dvitaktį“ 
ritmą, slypintį civilizacijoje augime. Pasitraukimo ir Grįžimo sąveika nulemia 
kiekvienos civilizacijos pobūdį, jos socialinių orientyrų ir vertybių hierarchiją. 
„Kūrybingojo elito“ nesugebėjimas reikiamai „atsakyti“ į socialinę istorinę pro- 
blemą sukelia kataklizmus, nes „kūrybingąjį elitą“ paverčia valdančiąja mažu- 
ma, nuo kurios atšlyja liaudies masės, virtusios „vidiniu proletariatu"; tos ma- 
sės kartu su barbariškąja periferija, arba „išoriniu proletariatu“, griauna civili- 
zacijos pamatus. Civilizacija gali žūti ir nuo išorinės agresijos ar gamtinių ka- 
tastrofų. Iš visų žmonijos kultūros istoriją kūrusių civilizacijų iki mūsų dienų 
išliko penkios pagrindinės: kinų, indų, islamo, rusų ir Vakarų. 

Pirmuosiuose „Istorinių tyrinėjimų“ tomuose lokalinių civilizacijų tyrinėji- 
mo modelis yra antikos civilizacija, o kitų kultūrų bei civilizacijų raidos dėsniai 
aiškinami lyginant su šiuo etalonu. Antikos civilizacijos raidoje išskirtos keturios 
- atsiradimo, augimo, lūžio ir irimo - stadijos A. Toynbee'ui tampa senųjų civili- 


491 


Komparatyvistinė kultūrologija, civilizacinė komparatyvistika 


zacijų klasifikavimo pamatu. Šitai ir yra pagrindinė ankstyvųjų jo tyrinėjimų bė- 
da, kadangi „klasikinis“ graikų kultūros modelis ir raidos dėsningumai sureikš- 
minami ir pernelyg tiesmukai taikomi tiriant „neklasikinės“, neeuropines civili- 
zacijas. Dėl to išryškėja daugybė metodologinių nenuoseklumų, išimčių, kurias 
reikia nuolat tikslinti. 

Pamažu įsisąmoninęs tokios koncepcijos dogmatiškumą ir seną eurocentri- 
nių teorijų dvasią, A. Toynbee vis daugiau dėmesio skyrė neeuropinėms civiliza- 
cijoms. Vélesne civilizacijų raidos schemą jis papildė naujomis idėjomis. Civiliza- 
cijų raidos dėsningumuose pirmiausia jis siekė išskirti pagrindines tendencijas, 
kurios leistų numatyti naujausius civilizacijos procesus. Antra, jam svarbu te- 
oriškai pagrįsti Vakarų civilizacijos sugebėjimą surasti išeitį iš fatališko „saulėly- 
džio“ ir krizės. A. Toynbee vylėsi, jog Vakarų civilizaciją galima išgelbėti, diegiant 
joje autentiškus religinius idealus ir įtvirtinant humanizmo principus. 

Aiškindamasis civilizacijos istorijos perspektyvas, mokslininkas vengė ka- 
tegoriškų išvadų. Jis puikiai suprato, kad pasaulyje, kuriame viskas taip glau- 
džiai susiję, jokių civilizacijos reiškinių negalima gvildenti atsietai. Kita vertus, 
kai kokia nors visuomenė viename pasaulio krašte išgyvena krachą, šitai nebūti- 
nai turi sužlugdyti kitas žmonių bendrijas. VI a. prieš Kristų Kinijoje palūžo anks- 
tyvoji civilizacija, tačiau tai nesutrukdė graikų civilizacijai kitame Senojo pasau- 
lio krašte kopti į aukščiausią viršūnę. 

Lyginamosios metodologijos principai padėjo A. Toynbee'ui Rytų ir Vakarų 
civilizacijų transformacijose aptikti daugybę tipologinių panašumų. Pavyzdžiui, 
Pax Romana (Romos pasaulio) ir krikščioniškosios bažnyčios santykiai jam pana- 
šūs į kinų Jinų (Chin, 265-420) imperijos ir budistinės mahajanos mokyklos san- 
tykius. Abiem atvejais imperijoms nepavyko sunaikinti bažnytinių struktūrų ir 
galop bažnyčios perėmė žlugusių imperijų palikimą. Šiai civilizacijų sąveikos bei 
sukauptų žinių perdavimo idėjai A. Toynbee pritaikė vaizdingą cirkuliacinio pjūk- 
lo metaforą. Jo nuomone, civilizacija, pereidama lemtingą atsiradimo, suklestėji- 
mo ir žlugimo ciklus, darosi panaši į cirkuliacinį pjūklą, kuris sukdamasis vis gi- 
liau skverbiasi į rąsto šerdį, t. y. artėja prie aukščiausių dvasinių vertybių centro. 
Taip kančiose sukaupta vienos civilizacijos išmintis yra perduodama kitų civili- 
zacijų kūrėjams. Vakarų civilizacijoje, mąstytojo nuomone, technika lenkė me- 
niškumą, todėl ji linko į mechaniškumą, heleniškoje buvo labai svarbus estetiš- 
kumas, indų - religingumas. 

Sudétingoms skirtingų civilizacijų sąveikos problemoms gvildenti A. Toyn- 
bee taikė esminius erdvės (teritorijos) ir laiko parametrus. Civilizacijos ex hypot- 
hesi turi būti amžininkės, kad galėtų tiesiogiai susidurti tam tikroje Žemės vieto- 
je. Tačiau yra ir kitokia sąveika laiko atžvilgiu, kai bendrauja dviejų skirtingų 
kartų civilizacijos. Šį santykį mokslininkas įvardijo terminais aparentacija ir afilia- 
cija, t. y. civilizacijų „tėvystė“ ir „sūnystė“. „Esant tokiam santykiui, dvi civilizaci- 
jos įsiskverbia viena į kitą laiko atžvilgiu taip, kaip civilizacijos amžininkės, susi- 
dūrusios viename geografiniame taške, įsiskverbia viena į kitą erdvėje. Kai socia- 
linis yrančios civilizacijos kūnas suskyla į viešpataujančią mažumą ir proletaria- 
tą, naujos civilizacijos gemalinė užuomazga, nepaisydama to, kad viešpataujan- 
ti mažuma nesiliauja atkakliai ginti senos civilizacijos gyvastingumo, gali imti 
vystytis vidinio proletariato įsčiose. Tokiu būdu dvi ne tos pačios kartos civiliza- 
cijos gali susidurti laike — panašiai kaip civilizacijos amžininkės, besiplėtojančios 
skirtingose geografinėse vietose, gali susisieti laike tada, kai vienos civilizacijos 
valdos, nesvarbu, nukariaujant jėga ar savanoriškai, atsiduria kitos civilizacijos 
valdose“ [Toynbee, t. VIII, 1954, p. 97]. 

Siekdamas apibrėžti aparentacijos ir afiliacijos savitumą, A. Toynbee sakė, 
kad tas santykis aiškiai skiriasi nuo kitos „sąlyčio laike“ formos, kai brandi gyvoji 
civilizacija mirusios civilizacijos kultūrinį paveldą perima tuo kuriamuoju prisi- 
minimo judesiu, kurį įprasta vadinti renesansu. 

Tačiau bene sudėtingiausia tokia civilizacijų sąveika, kai nauja civilizacija 
išsirutulioja ne iš vienos, o iš trijų, veikusių viena kitą ir erdvėje, ir laike. A. Toyn- 
bee rėmėsi lyginamąja metodologija, tačiau kartais perdėm tiesmukai lygino dvie- 
jų civilizacijų raidos dėsningumus ir darė kategoriškas išvadas. Jis nustatė ben- 
drus lokalinių civilizacijų raidos dėsningumus, artimas jų stadijas, kurios anali- 
zuojamos pasitelkus dažniausiai biologines kategorijas. Taip konstruojamos uni- 
versalios civilizacijų raidos schemos. 

Gilindamasis į civilizacijų raidą, A. Toynbee daugiausia dėmesio skyrė reli- 
gijai ir menui, kurį, skirtingai nei O. Spengleris, aiškina ne kaip aktyvią kultūros 
procesus veikiančią jėgą, o kaip sudėtinę jų dalį, paklūstančią bendriems civiliza- 
cijų raidos dėsningumams. Kiekviena civilizacija kuria unikalų meno stilių, kuris 
yra patikimas kitų civilizacijos aspektų pažinimo kriterijus. „Teiginyje, - sako is- 
torikas, - kad kiekviena civilizacija sukuria individualų meno stilių, nėra nieko 
nauja, išskirtina, paradoksalu; apibrėždami konkrečios civilizacijos erdvės ir lai- 

ko ribas, įsitikiname, jog estetinis kriterijus yra ne tik tikslesnis, bet ir subtilesnis“ 
[Toynbee, t. III, 1954, p. 379]. 

Kita vertus, menas palyginti su kitomis žmogaus dvasinės veiklos sritimis, 
ypač mokslu, nepriklauso nuo laiko ir nepaklūsta pažangos dėsniams. Šio sąly- 
ginio autonomiškumo priežastis - gelminiai meno šaltiniai, išliekantys pirmap- 
radžiai archetipiniai vaizdiniai, kadangi meno istorijoje keičiasi tik jų interpreta- 
cijos būdas ir suteikiamos prasmės. 

Konkrečių civilizacijų meno stilių unikalumas, jau anksčiau suvoktas me- 
notyrininkų, anot A. Toynbee, yra puikus pavyzdys civilizacijos istorikams, kurie 
dar neišsivadavo iš eurocentrinės pasaulėžiūros įtakos. Į pasaulinės civilizacijos 
istoriją jie žvelgia iš vakarietiškos demokratijos ir industrinės visuomenės pozici- 
jų, ignoruodami realiai egzistuojantį civilizacijos formų santykinumą, kuris jau 
įgavo platų pripažinimą meno istorikų veikaluose. 

Akivaizdu, jog kiekvienoje civilizacijoje išsirutuliojusio meno stiliaus indi- 
vidualumas veikia taip stipriai, kad vieni ar kiti jo bruožai neišvengiamai įsiskver- 
bia net į pačius negrabiausius amatininkiškus kūrinius. Todėl atrodantys nereikš- 
mingi architektūros, keramikos, tapybos ar kitos meno rūšies stilistiniai bruožai 
dažnai yra svarbesnis ir patikimesnis civilizacijos procesų pažinimo šaltinis nei 
politika, ekonomika ar kitos socialinio gyvenimo sritys. 

Civilizacijų augimo, klestėjimo, lūžio bei irimo procesus tiesiogiai atspindi ir 
banguojantis meno raidos procesas. Todėl ir irstančių civilizacijų menas visuomet 
yra susijęs su didaus stiliaus smukimu, jo stiprėjančiu polinkiu į vulgarumą, bar- 
barizma. Vulgarumas - tai svetimų stilių įtaka, kuri iškraipo originalų civilizacijos 
stilių, o barbarizmas — nekritiškas svetimų stilių perėmimas. Stiprėjanti „archaiza- 
cijos“, atsigręžimo į praeitį tendencija mene visuomet liudija prastą skonį, išsilavi- 
nimo stygių. Šis praeities meno stilių gaivinimas, atsisukimas į „prarastojo rojaus“ 
laikus, kai viskas buvo geriau ir didingiau, vaizdžiai byloja apie civilizacijos istori- 
nės perspektyvos praradimą ir jos kūrėjų vitališkos kūrybinės energijos sekimą. 

Konkrečioje civilizacijoje susiformavusį unikalų meno stilių ar paskirus jo 
elementus A. Toynbee, kaip ir E. Panofsky, laiko „unikalios kultūrinės situacijos 
požymiu“. Jei kiekviena civilizacija turi savitą meno stilių, o unikalumas yra jo 
šerdis, vadinasi, jis reiškiasi visose kultūros ir socialinio gyvenimo srityse. Tad 
viena civilizacija, perimdama kitos civilizacijos meno elementus, neišvengiamai 
perima ir dalį jos kultūros. 

Įdėmiai sekęs naujausius orientalistikos, mediavistikos ir renesansinės kul- 
tūros tyrinėjimus, A. Toynbee atmetė klasikinėje civilizacijos teorijoje bei meno- 
tyroje nuo J. Michelet ir J. Burckhardto laikų viešpatavusią italų, o vėliau ir Vaka- 
rų renesanso išskirtinumo idėją ir aiškino, jog „renesanso sąjūdžiai“ - tai visose 
civilizacijose pasikartojantys istoriniai reiškiniai. „Jei turėsime galvoje visus šiuos 
faktus, tuomet aiškėja, kad žodžio renesansas vartojimas kaip tikrinio yra netei- 
singas, nes visiškai klaidinga laikyti įvykį arba faktą unikaliu, kuomet jis iš tikrų- 
jų yra nuolatos pasikartojančio istorinio fenomeno pavyzdys. Mirusios arba pa- 
senusios fazės atgimimas gyvoje kurios nors civilizacijos kultūroje - ne unikalus 
istorijos įvykis, o pasikartojantis istorinis procesas, todėl reikia sakyti ne „rene- 
sansas“, bet „renesansai““ [Toynbee, 1991, p. 600]. O. Spenglerio teorijoje, kur 
kiekviena kultūra yra aiškinama kaip užsisklendusi savyje monada, joks rene- 
sansas sensus stricto (tiesiogine prasme) apskritai neįmanomas. 

Tad A. Toynbee, kaip ir N. Konradas, laikosi požiūrio, jog renesanso proce- 
sai būdingi tiek Vakarų, tiek kitoms neeuropinėms civilizacijoms. Todėl renesan- 
so termino vartojimas, kai jis siejamas vien su Vakarų civilizacijos kultūros ir me- 
no reiškiniais, A. Toynbee nuomone, yra eurocentrinei pasaulėžiūrai būdinga 
„egocentriška iliuzija“, kuri iškreipia realią pasaulinės kultūros, meno raidos is- 
toriją ir prieštarauja istorijos faktams. Esminiai prieštaravimai tokie: 1) heleniz- 
mo renesansas viduramžių Italijoje neaprėpė visų socialinio gyvenimo sričių, pa- 
vyzdžiui, politikos; 2) renesansą susieję vien su vėlyvųjų viduramžių Italijos kul- 
tūros ir meno reiškiniais, pamirštame kitus helenizmo renesansus krikščioniško- 
jo pasaulio istorijoje (apie tai argumentuotai rašė E. Panofsky); 3) ignoruojame 
klasikos renesansus kitose mirusiose ir gyvose neeuropinėse civilizacijose. 

Aiškindamas didįjį gotikos stiliaus renesansą Vakarų civilizacijoje, A. Toyn- 
bee, kaip ir A. Schopenhaueris, pabrėžė, kad architektūroje helėniškos kilmės 
romaniškąjį stilių iš dalies išstumia iš Sirijos plintantis naujas gotikos stilius. 

A. Toynbee neretai perdėm tiesmukai lygino dviejų civilizacijų raidos dės- 
ningumus, darė pernelyg kategoriškas išvadas. Civilizacijų lyginimas jam ne tik 
padėjo nustatyti ir išryškinti bendrus lokalinių civilizacijų raidos dėsningumus, 
artimas jų sklaidos stadijas, kurios dažniausiai nagrinėjamos pasitelkus biologi- 
nes kategorijas, tačiau ir kitus (iššūkio ir atsako, išėjimo ir grįžimo) dėsningu- 
mus, nulemiančius civilizacijų konfigūracijos pokyčius. Tuo remdamasis kūrė uni- 
versalias civilizacijų raidos schemas. 

A. Toynbee tapo antruoju po O. Spenglerio įtakingiausiu XX a. lyginamų- 
jų civilizacijų tyrimų klasiku, sukūrusiu visapusiškai išplėtotą civilizacinės kom- 
paratyvistikos koncepciją. O. Spengleris sudavė stiprų smūgį eurocentrinėms 
teorijoms, o A. Toynbee savo kruopščiai dokumentuotose knygose galutinai 
įtvirtino universalųjį požiūrį, jog lokalinės civilizacijos yra lygiaverčiai istorijos 
veiksniai. O. Spengleris ir A. Toynbee, kurdami konceptualias ir nepriekaištin- 
gai elegantiškas civilizacijos raidos teorijas, dėl vaizdingumo neretai aukoja ne- 
labai reikšmingas detales. Todėl kritikai jų veikaluose rado smulkių netikslu- 
mų, taisymo reikalaujančių teiginių. Tačiau būtent meninis metapoetinis mąs- 
tymo stilius ir visuminis požiūris O. Spenglerio ir A. Toynbee civilizacijų raidos 
schemoms suteikia ypatingą įtaigumą ir paverčia juos įtakingiausiais XX a. ci- 
vilizacijos teoretikais. Pripažintina, kad nors minėtos koncepcijos turi trūku- 
mų, iki šiol nei vienam civilizacijos teoretikui nepavyko suformuoti analogiško 
įtaigumo globalinės civilizacijų raidos koncepcijų. 

A. Toynbee'o studijų recepcija Vakaruose yra ne tik paradoksali, bet ir di- 
džiai pamokoma. Ji rodo esminius lyginamosios metodologijos ir mokslininko 
pasaulėžiūros poslinkius. Ankstesni kritikai kaltino jį „aziacentriškumu“, perdė- 
tu dėmesiu Rytų civilizacijoms, o pastaraisiais dešimtmečiais priekaištai priešin- 
gi. „A. Toynbee, - rašo vienas aršiausių jo kritikų P. Bagby, - padarė daug klaidų 
lyginamosiose civilizacijų studijose ir sukėlė tam tikrą nepasitikėjimą šioje srityje 
dėl mokslinės dvasios ir metodo trūkumų“ [Bagby, 1958, p. 181]. A. Toynbee'o 
koncepcija tapo rūsčios „Analų“ mokyklos pradininko L. Febvre'o kritikos ob- 
jektu, kuris „Istorijos tyrinėjimų“ autorių vadina tokiu „suvedžiotoju istoriku 
eseistu“, kuris tarsi miklus fokusininkas žongliruoja žiūrovų akivaizdoje įvai- 
riomis tautomis, visuomenėmis ir civilizacijomis. Žvelgdamas į britų moksli- 
ninko veikalus iš „Analų“ mokyklos istorikų laimėjimų aukštumų, L. Febvre'as 
teigė, kad A. Toynbee tiesiog prijungia Anglijos balsą prie prancūzų istorikų 
balsų. „Mes turime teisę spręsti, kiek šis balsas išsiskiria britų pasaulyje kitų 
balsų fone. Mūsų pasaulyje šio balso savininkas gali pretenduoti tik į choristo 
vaidmenį“ [Febvre, 1991, p. 89]. Šiuolaikinės orientalistikos ir lyginamosios me- 
todologijos, kai kurios anglų civilizacijų specialisto teorijos yra perdėm euro- 
centrinės, nors jo koncepcijoje yra daugybė išlygų ir patikslinimų, ryškus siekis 
neeuropines civilizacijas analizuoti remiantis klasikiniais antikos ar Vakarų ci- 


vilizacijų modeliais. 

Komparatyvistinė problematika E Braudelio „civilizacijų gramatikoje“ 


N. Konradas, būdamas profesionalus orientalistas, daugiausiai užsiėmė 
lyginamosiomis Tolimųjų Rytų ir Vakarų civilizacijų studijomis, o prancūzų 
„Analų“ mokyklos antrosios kartos lyderis, vienas žymiausių Vakarų civilizaci- 
jos istorikų Fernand'as Braudelis (1902-1985) ėmėsi lyginti Vakarų ir Indijos, 
Kinijos, Japonijos, arabų musulmonų civilizacijas. Sorbonoje išklausęs dauge- 
lio žymių civilizacijų specialistų paskaitas, vėliau beveik dešimtmetį pragyve- 
nęs arabų šalyse, ketverius metus - Lotynų Amerikoje, prancūzų istorikas itin 
domėjosi civilizacinės komparatyvistikos problemomis. Visą gyvenimą jis arti- 
mai bendravo su žymiausiais indologais, sinologais, japonistais, arabistais. Ne- 
atsitiktinai visa antroji jo studijos Grammaire des civilisations („Civilizacijų gra- 
matika“, 1987) dalis yra skirta lyginamajai neeuropinių civilizacijų analizei. Įvai- 
riuose skyriuose gvildenamos arabų musulmonų, Afrikos, Indijos, Kinijos, Ja- 
ponijos civilizacijos. Jo lyginamosios studijos skirtos Vakarų civilizacijos sude- 

damuju dalių santykių su analogiškais didžiųjų Rytų civilizacijų komponen- 
tais, „globalinės istorijos“, istorinio laiko ritmų, įtakų, skolinių, „atmetimų“ ir 
kitoms civilizacinės komparatyvistikos problemoms. 

E Braudelis rašė ir didžiulius, kruopščiai dokumentuotus empirinius is- 
torinius veikalus, ir konceptualias glaustas teorines bei metodologines studi- 
jas. 3 tomų veikale Civilisation matérielle, économie et capitalisme, XV-e-XVIII-e siècle 
(„Materialinė civilizacija, ekonomika ir kapitalizmas, XV-XVIII amžius“, 1967— 
1979) nagrinėjami įvairiausi Vakarų ir Rytų civilizacijų kasdienio gyvenimo reiš- 
kiniai. Svarbiausieji civilizacijų teorijos ir metodologijos darbai sudėti į knygas 
L'apport de l'histoire des civilisations („Įnašas į civilizacijų istoriją“, 1959), Écrits 
sur l'histoire („Rašiniai apie istoriją“, 1969) ir minėtą „Civilizacijų gramatiką“. 
Pradinis pastarosios knygos tekstas pirmą kartą buvo paskelbtas kolektyvinėje 
S. Baille'io, E Braudelio, R. Philippe'o monografijoje Le monde actuel, histoire et 
civilisations („Šiuolaikinis pasaulis, istorija ir civilizacijos“, 1963). 

E Braudelis vengė vokiečių kultūros filosofijai būdingų spekuliatyviu sche- 
mų, aiškinančių civilizacijų raidą ir grindžiančių jų vientisas morfologines struk- 
tūras. Nenorėdamas daryti abstrakčių apibendrinimu, jis „stebėjo“ civilizacijų 
kaitą, jų vidinių struktūrų ir išorinių konfigūracijų įvairovę. Sudėtingos moks- 
lininko „civilizacijų gramatikos“ konstrukcijos tiesiogiai išsirutuliojo „iš apa- 
čios“, t. y. stebint konkrečius faktus ir teoriškai juos apibendrinus. Siekiant kryp- 
tingai tyrinėti civilizacijų genezę, funkcionavimą ir sklaidą, E Braudelio nuo- 
mone, pirmiausia reikia atsisakyti stereotipinių moksle įsigalėjusių eurocentri- 
nių požiūrių, apibrėžti civilizacijos sąvoką bei jos taikymo ribas ir vartoti tik 
mokslinius terminus. Civilizacijos teorijos terminiją jis papildė naujomis glo- 
balinės istorijos ir ilgo laiko tarpsnio (pranc. la longue durée) sąvokomis. 

E. Braudelis kaip ir kiti „Analų“ mokyklos teoretikai siekė įveikti O. Spen- 
glerio ir A. Toynbee'o koncepcijose sumenkusį požiūrį į civilizacijų dialogą, jų 
atsiribojimą nuo socialinių ir ekonominių veiksnių. Vokiečių kultūros filosofijos 
įtvirtintą kultūros ir civilizacijos priešinimą jis laikė nepagrįstu. Civilizacijos ir 
kultūros sąvokos, jo manymu, neatsiejamos: „Kultūros negalima atskirti nuo jos 
pamato - civilizacijos. Absurdiška nepaisyti superstruktūros, ne mažiau absur- 
diška ignoruoti, kaip tai dažnai atsitinka, ir infrastruktūrą. Civilizacija remiasi į 
žemę“ [Braudel, 1969, p. 297). Jis ragino vengti „idealistinio siautėjimo“, būdin- 
go teoretikams, civilizacijos pamatu laikantiems vien dvasines vertybes. 

Civilizacija, F Braudelio nuomone, turi aiškų materialu pagrindą ir nega- 
li gyvuoti be stiprių politinių, socialinių, ekonominių struktūrų, kurios tiesio- 
giai veikia moralinį, intelektinį ir religinį gyvenimą. Jis aukštino K. Marxo nuo- 
pelnus sistemiškai tiriant civilizacijas ir sakė, kad jis „pirmasis sukonstravo įspū- 
dingus socialinius modelius, paremtus ilgalaike istorine perspektyva“ [Ten pat, 
p. 80]. 

E Braudelis kaip ir žymiausi prancūzų istorikai M. Blochas,L. Febvre'as, 
J. Le Goffas, G. Duby kruopščiai gvildeno neretai atrodančius nereikšmin- 
gus ir kasdieniškus faktus, domėjosi periferinėmis konkrečios tautos kultūros 
problemomis ir iš viso to sukūrė visuotinius istorinių procesų raidos modelius. 
„Istorinė makroteorija (visos žmonijos raidos teorija), - teigė jis, — gali tapti tik 
civilizacijos teorija, jei ją laikysime vientisa, savaime besirutuliojančia sistema, 
apimančia nacionalinius istorinio proceso komponentus“ [Braudel, 1987, p. 45]. 

Atmetęs ciklinės lokalinių civilizacijų raidos teoriją, deskriptyvines civili- 
zacijų koncepcijas mokslininkas sujungė su kai kuriais istorinės pažangos kryp- 
tingumą ir nenutrūkstamumą patvirtinančiais tradicinės evoliucijos teorijos ele- 
mentais. Jo „civilizacijų gramatikos“ metodologija pagrįsta tokiais svarbiausiais 
principais: atsisakyti tiesinės ir ciklinės civilizacijų raidos sampratos; civilizaciją ver- 
tinti kaip atvirą, o ne užsisklendusią sistemą; atmesti požiūrį į civilizaciją kaip į isto- 
rinį organizmą, kūną ar personažą; siekti aprėpti visas, netgi mažąsias, civilizacijas, 
nuosekliai tyrinėti visų civilizacijos elementų ryšius, tarpcivilizacinių įtakų ir atmeti- 
mų problemas; pripažinti kiekvienos lokalinės civilizacijos įnašą į žmonijos civilizaciją. 

Istorikas kalbėjo ne tik apie pasaulinę istoriją įprasminančią Civilizaciją iš 
didžiosios raidės, tačiau ir kaip pamatinę aksiomą iškėlė daugybės skirtingų 
lokalinių civilizacijų koegzistavimo idėją, kiekvienos iš kurių pobūdį lemia kon- 
krečiam laikui ir regionui būdingų specifinių, nuolatos atsinaujinančių bruožų 
visuma. Vientisa pasaulinė Civilizacija rutuliojasi skausmingai, nes nuolatos ir 
visur vyksta užslėptas karas tarp pasaulinės Civilizacijos (pranc. la Civilisation) 
ir civilizacijų (pranc. les civilisations). Šie prieštaravimai įveikiami, jei pasaulinė 
Civilizacija virsta visų lokalinių civilizacijų palaima ir humanizuoja tiek visą 
žmoniją, tiek kiekvieną civilizaciją. 

F. Braudelis pakeitė ankstesnį primityvų civilizacijų tyrinėtojų požiūrį į 
laiko struktūras. Civilizacijos sąvoką jis susiejo su ilgu laiko tarpsniu — universa- 
liausia ir originaliausia „Analų“ mokyklos sąvoka. Civilizacijų tyrinėjimuose 

remtasi tradiciniu kalendoriniu laiku - jis buvo suvokiamas kaip savotiška ašis, 
ant kurios teoretikui tereikėjo sunerti istorinius faktus. F. Braudelis tvirtino, jog 
įvairiems socialiniams reiškiniams būdingos savos laiko struktūros ir savi rit- 
mai. Ilgo laiko tarpsnio sąvoka yra labai paveikta marksistinės formacijų teori- 
jos. Sąvoka žymi ilgus istorijos tarpsnius, kuriuose bręsta procesai, nulemian- 
tys esminius socialinius ir civilizacijos poslinkius. Šių didžiųjų civilizacijos po- 
slinkių atžvilgiu kiti įvykiai virsta nereikšmingais, trukdančiais objektyvesniam 
platesniam požiūriui. 

Kas yra civilizacijos? Į šį sudėtingą klausimą, mokslininko nuomone, nėra 
vienareikšmio atsakymo, kaip kad nėra universalaus apibrėžimo, kuris būtų 
absoliučiai priimtinas visoms civilizacijoms. Todėl civilizacijos turinio istorikas 
ieško bendruosiuose bruožuose. Jos pirmiausia yra tam tikros erdvėje ir laike be- 
siformuojančios „globalinės struktūros“, geografinės ir kultūrinės zonos, nuolatos pa- 
klūstančios savo likimui ir išliekančios ilgiau negu bet kokios mums žinomos kolektyvi- 
nio gyvenimo formos. Būdingiausi jų bruožai — inercija, statiškumas, lėti, šimtme- 
čius trunkantys negrįžtami socialiniai procesai. Netgi socialinės revoliucijos, per- 
versmai, agresorių antplūdžiai tėra menki, civilizacijos pobūdžio nekeičiantys 
blykstelėjimai, kurie išblėsta ilgalaikių struktūrų sraute. Vadinasi, civilizacijos 
ne tik „įveikia, išgyvena politinius, ekonominius, ideologinius sukrėtimus, ta- 
čiau ir slaptai jiems vadovauja, kartais itin valdingai". Drebinantys pasaulį so- 
cialiniai sukrėtimai keičia tik civilizacijos atspalvį, tačiau išsaugo visus esmi- 
nius jos bruožus. „Žūsta tik rafinuočiausi civilizacijos žiedai, originaliausi jos 
pasiekimai, bet didžiuma sukrėtimų, didžiuma žiemos šalčių giliųjų šaknų ne- 
pasiekia” [Braudel, 1969, p. 303-304]. 

Kita vertus, kiekviena civilizacija yra ir tam tikra „kultūrinė zona“, „gy- 
venamoji vieta“, savotiška niša, kurioje savitai sugyvena ir funkcionuoja dau- 
gybė įvairiausių kultūros reiškinių: pavyzdžiui, namai, jų stogai, špiliai, dia- 
lektai ar jų grupės, kulinariniai skoniai, tikėjimas, meilės būdas, kompasas, 
popierius, spausdinimo presas ir t. t. Šitai ir yra tam tikros civilizacijos ele- 
mentų repertuaras. Kaip tik „visuma“ E Braudeliui yra civilizacijos atpažini- 
mo „forma“. 

Pagaliau visos civilizacijos turi savus dvasinius centrus, arba „šerdis“, ir 
savo ribas, periferines zonas, pakraščius. Tyrinėjant civilizacijas, būtina atsi- 
žvelgti į tai, jog jose vykstantys procesai yra daugiasluoksniai, reikia itin įdė- 

miai žvelgti į nedidelius kultūrinius arealus, marginalines kelių civilizacijų įta- 
kų zonas, kuriose paprastai išryškėja būdingiausios sąveikos bei įtampos. Kal- 
bėdamas apie didžiųjų civilizacinių organizmų sudėtingumą F. Braudelis pasi- 
telkia morfologinę „vakarietiškosios“ civilizacijos analizę, vaizdingai demonst- 
ruodamas, kaip didieji civilizaciniai organizmai skaidosi į mažesnės apimties 
civilizacinius vienetus. „Vadinamoji „vakarietiškoji“ civilizacija, - rašo jis „Civi- 
lizacijų gramatikoje“, — yra kartu Jungtinių Amerikos Valstijų „amerikietiškoji 
civilizacija“ ir Lotynų Amerikos, taip pat Rusijos ir, žinoma, Europos. Europa 
savo ruožtu susideda iš daugelio civilizacijų: lenkiškosios, vokiškosios, itališ- 
kosios, angliškosios, prancūziškosios ir t. t. Tačiau šios nacionalinės civilizacijos 
skyla į dar smulkesnes „civilizacijas“: škotų, airių, kataloniečių, siciliečių, baskų 
ir t. t. [Braudel, 1987, p. 44-45]. 

„Globalinės istorijos“ idėja nėra mėginimas vienu ypu aprėpti visų civili- 
zacijų istoriją. Šį požiūrį galima taikyti ir tiriant mažesnį objektą ar menkesnę 
problemą, svarbu tik nepažeisti visuomeninio gyvenimo vientisumo, elemen- 
tų sąryšingumo, nesuskaidyti žmogaus į homo religiosus, homo oeconomicus, ho- 
mo politicus ir kitokius pavidalus. 

„Globalinė istorija“ apima laikines istorinių reiškinių charakteristikas, dau- 
giasluoksniškumą, vidinį sąryšingumą. Išskiriamos keturios didžiausios civili- 
zacijoje f£unkcionuojančios sistemos - ekonominė, socialinė, politinė, kultūrinė, kiek- 
viena jų skaidoma į smulkesnius struktūrinius elementus. „Anot šios schemos, 
globalinė istorija — arba, tiksliau išsireiškus, istorija, linkstanti į globališkumą, 
siekianti totalumo, tačiau niekuomet jo nepasiekianti, - yra tyrinėjimas ma- 
žiausiai šių keturių sistemų, vėliau jų tarpusavio santykių, jų sąveikos, jų dau- 
gialypumo", - sakė E Braudelis [Braudel, t. 2, 1978, p. 409]. 

Kadangi kiekviena civilizacija išsiskiria savitu kultūrinių vertybių ,reper- 
tuaru“, „ansambliu“ arba „visuma“, vadinasi, jos istorija yra daugybės atskirų 
istorijų - kalbos, rašto, mokslo, meno, teisės, institucijų, pojūčių, prietarų, tech- 
nikos, kasdienio gyvenimo ir t. t. - darinys. Kiekviena šių dalinių istorijų suku- 
ria savas taisykles, vidinę kalbą, savitą raidą, tad civilizacijos istorija nėra me- 
chaniška suma, ji yra kažkas daugiau. Dėl to E Braudelis ypač pabrėžė tarpdis- 
ciplininių studijų reikšmę. Jis ragina užmegzti glaudesnius ryšius tarp istorijos 
ir žmogaus veiklą nagrinėjančių mokslų, civilizacijų stadijose atsisakyti tų „pa- 
senusių humanitarinių mokslų nuostatų, kurios tapo Prokrusto lova“. Glau- 

düs santykiai tarp skirtingų žmogų tiriančių mokslų padeda ne tik suformu- 
luoti vientisą civilizacijos koncepciją, bet ir įvairiapusiškiau iš geografijos, so- 
ciologijos, ekonomikos, kolektyvinės psichologijos ir kitų mokslų pozicijų ištir- 
ti įvairius civilizacijos aspektus. 

E Braudeli itin domino komplikuotos civilizacijų santykių problemos. Jis 
siekė suvokti slėpiningą sąveiką, sudėtingus „skolinių“ ir „atmetimų“ atvejus. 
Skolinys ir atmetimas yra pagrindinės civilizacijų gramatikos sąvokos, atsklei- 
džiančios civilizacijų sąveikos dėsnius. Vertybės, elementai, mikroelementai 
nuolatos cirkuliuoja. Civilizacijos, atiduodamos savo pasiekimus, iš kitų civili- 
zacijų kartu skolinasi socialiai svarbius elementus. Ši dinamiška dvasinių ir ma- 
terialinių vertybių cirkuliacija niekuomet nenutrūksta, nors jos intensyvumas 
keičiasi. Daugelis vienos civilizacijos elementų, asimiliuojamų kitoje, prisitai- 
kydami įgyja naujų bruožų, nebūdingų skolinusiai civilizacijai. Taip vis sklei- 
džiasi ir turtėja civilizacijos vertybių skalė. 

Vietinėje civilizacijoje ir civilizacijų sąveikose egzistuoja ne tik skoliniai, 
bet ir dvasinių bei materialinių vertybių atmetimai. Juos lemia specifiniai kon- 
krečių kultūros zonų ir civilizacijų „slenksčiai“, arba „spynos“, kurios tarsi kon- 
troliuoja įtakų perėmimo iš kitur srautus. Pavyzdžiui, dėl šios priežasties netgi 
vientisoje Vakarų Europos civilizacijoje atsirado dvi skirtingos kultūrinės zo- 
nos, atskirtos Reino ir Dunojaus. Vienoje - ištikimybė Romai, kitoje - reforma- 
cijai. Tarpcivilizacinėse sąveikose, kur kultūrologiniai skirtumai dar ryškesni, 
atmetimai yra labai dažni ir natūraliai kyla iš konkrečios civilizacijos vertybių 
sistemos. Tačiau tam tikri ideologiškai neutralūs civilizacijų bruožai yra itin „už- 
krečiami“ ir greit persimeta iš vienos civilizacijos į kitą. Tai būdinga mokslo ir 
technikos laimėjimams. E Braudelis, priešingai nei ciklinių koncepcijų šalinin- 
kai, buvo įsitikinęs, kad civilizacijos neišnyksta be pėdsakų, o visuomet per- 
duoda kitoms, jas keičiančioms, tam tikrą dalį savo pozityvių pasiekimų. 

Lygindamas įvairius Vakarų, Indijos, Kinijos, Japonijos, arabų civilizacijų 
procesus, jis atrado daugybę analogijų, tipologiškai artimų reiškinių, kurie vyks- 
ta tokiais ritmais, „tarsi visa žmonija paklustų kažkokiems pirmapradžiams kos- 
minės lemties ženklams“. Aiškindamasis Vakarų civilizacijos morfologinę struk- 
tūrą, E Braudelis suformulavo svarbiausią savo lyginamosios metodologijos 
principą: Vakarų civilizaciją ir jos vietą pasaulinės kultūros istorijoje teisingai galima 
suprasti tik lyginant įvairiausias jos sritis, morfologines struktūras su analogiškais 

kitų didžiųjų neeuropinių civilizacijų reiškiniais. Šitai jam padėjo atskleisti didžiulį 
arabų musulmonų, indų, kinų civilizacijų poveikį Vakarams. Vakarų galios stip- 
rėjimą siejo su „atvirumu“ iš Rytų sklindančioms įtakoms ir kūrybingu jų pa- 
naudojimu. Bizantijai atsisakius Vakarų pagalbos, įtakos ir glaudesnių ryšių, 
užsisklendus savyje, žlugo vienas svarbiausių pasaulinės kultūros centrų - Kon- 
stantinopolis ir Bizantijos civilizacija. 

Tyrinėdamas tarpcivilizacinių santykių problemas ir netikėtas civilizacijų 
metamorfozes, E Braudelis ragino lyginamųjų civilizacijų studijų šalininkus ne- 
pamiršti materialinių aspektų. „Jei pamirštama karo reikšmė, iškart niveliuoja- 
mas visas socialinis, politinis ir kultūrinis (religinis) peizažas. Ir patys mainai 
praranda prasmę, nes neretai tai - nelygiaverčiai mainai. Todėl Europos nega- 
lima suprasti be jos vergų ir jai tarnaujančių ekonomikų. Kaip negalima su- 
prasti ir Kinijos, neprisiminus jos teritorijoje gyvavusių klajoklių kultūrų, ku- 
rios save jai priešino, ir šalia jos esančių šalių, kurios gyveno jos veikiamos ir 
priespaudoje. Visa tai reikšminga materialiniam gyvenimui“ [Braudel, t. 1, 1979, 
p. 117]. 

Taigi, atmetęs tiesinės ir ciklinės civilizacijų raidos sampratas, mokslinin- 
kas visapusiškai išplėtojo daugybės lokalinių civilizacijų koegzistavimo idėją. 
Lyginamąją metodologiją jis pavertė prioritetiniu civilizacijos procesų tyrinėji- 
mo principu. Reikšmingiausius Vakarų civilizacijos pasiekimus, jos vidines struk- 
tūras, išorines konfigūracijas, vietą pasaulinės kultūros istorijoje jis tyrinėjo per 
santykius su kitų, neeuropinių civilizacijų analogiškomis morfologinėmis struk- 
tūromis. Itin pabrėžė ekonominių ir materialinių veiksnių įtaką civilizacijos pro- 
cesams. 

Skirtingai nei ankstesnių istoriosofinių civilizacijos koncepcijų šalininkai 
(O. Spengleris, A. Toynbee), kurie nepajėgė išsivaduoti iš apriorinių ankstesnės 
metafizinės kultūros filosofijos idėjų įtakos, E. Braudelio, kaip ir N. Konrado, 
veikaluose teorijos ir empirijos ryšys yra organiškas. Būdami autoritetingi kon- 
krečių civilizacijų specialistai, jie ne tik sugebėjo pamatinius savo lyginamosios 
metodologijos principus paremti tvirta empirine medžiaga, tačiau ir suvokė 
būtinybę peržengti tyrinėjamo objekto ribas bei pasinerti į platesnį lyginamųjų 
civilizacijų studijų kontekstą. 

P. Sorokino civilizacijos socialinės dinamikos teorija 


Nuosekliausiai pastarųjų dviejų tūkstantmečių sociokultūrinių pokyčių, 
t. y. civilizacijos dinamikos, procesus tyrinėjo įtakingas rusų kilmės amerikie- 
čių sociologas ir civilizacijos teoretikas Pitirimas Sorokinas (1889-1968). Anksti 
išgarsėjęs tėvynėje jis nuėjo sudėtingą dvasinės evoliucijos kelią. Jaunystėje ža- 
vėjosi E. Durkheimo, G. Tardo, G. Simmelio idėjomis, buvo pozityvizmo bei 
psichologizmo metodologijos šalininkas. 1922 m. emigravęs į JAV jis netrukus 
pradėjo vadovauti prestižinio Harvardo universiteto Sociologinių tyrinėjimų 
centrui. Tuomet jo veikaluose pastebima prieštara prieš JAV moksle vyraujantį 
empirizmą ir dėmesys civilizacinės komparatyvistikos problemoms. 

P. Sorokinas yra daugiau nei pusšimčio knygų ir gausybės straipsnių au- 
torius tyrinėjęs įvairias civilizacijos teorijos ir kultūros sociologijos problemas. 
Veikiamas prancūzų sociologinės mokyklos idėjų, mokslininkas sukūrė savitą 
integralios sociologijos koncepciją. Reikšmingame keturių tomų veikale Social 

and Cultural Dynamics (,Socialiné ir kultüriné dinamika", 1937-1941) jis, rem- 
damasis gausybe statistinių duomenų, sistemingai apžvelgė civilizacijos istori- 
ją nuo seniausių laikų iki XX a. vidurio. Mokslininkas plėtojo viršindividualios 
sociokultūrinės tikrovės, kurios negalima tiesmukai suvesti į materialius veiks- 
nius ir daugiareikšmę istorinės raidos teoriją. 

P. Sorokinas siekė sukurti integralius visuomenės ir kultūros modelius. 
Sociokultūriniai reiškiniai skirtingai nei neorganiniai ir organiniai, išsiskiria ne- 
materialiais simboliniais komponentais — reikšmėmis, reikšmingomis vertybė- 
mis ir normomis, kurios iškyla virš fizinių bei gyvenimo reiškinių visumos ir 
sudaro savitą viršorganiškų sociokultūrinių reiškinių pasaulį. 

Veikiami biologinių pasąmonės refleksų (alkis, lytinis potraukis ir pan.) 
bei sąmoningų socialinių nuostatų (reikšmės, normos, vertybės) žmonės, anot 
P. Sorokino, įtraukiami į sudėtingą sociokultūrinės sąveikos (socialinių santykių) 
sistemą. Sociokultūrinė sąveika apima tris tarp savęs susijusius analitinius kom- 
ponentus: išeitinį bet kurios sąveikos vienetą — asmenybę; žmonių tarpusavio 
sąveikų visumą - visuomenę; reikšmių, nuostatų, normų, vertybių ir instituci- 
nių sąveikos formų sistemą - kultūrą. 

Kiekviena sociokultūrinė sistema ir civilizacinis organizmas pasižymi sa- 
vitu mentalitetu, savita tiesos ir pažinimo sistema, savita filosofija ir pasaulė- 
žiūra, savita religija, savitais požiūriais, kas yra teisinga, savitomis meno for- 
momis, savitomis moralės, elgesio normomis, vyraujančiomis socialinių santy- 
kių formomis, savita ekonomine ir politine organizacija, pagaliau savitu asme- 
nybės tipu, tik jam būdingu mentalitetu ir elgesiu [Sorokin, 1937, p. 67]. Todėl 
bet kurią civilizaciją galima teisingai suvokti tik kaip jai būdingų integralių reikš- 
mių, normų, vertybių visumą. Vadinasi, integrali prieiga yra būtina autentiško 
sociokultūrinių organizmų pažinimo prielaida. 

Mokslininkas išskyrė daug sociokultūrinių reiškinių sistemų lygmenų, iš 
kurių svarbiausi yra kultūra ir civilizacija. Kultūra čia aiškinama kaip sistemų 
sistema. Pagrindinės kultūros sistemos visuomenėje yra kalba, mokslas, filoso- 
fija, religija, dailieji menai, moralė, teisė, taikomoji technologija, ekonomika, 
politika. Istorijos raidoje vienos kultūros sistemos pamažu keičia kitas, kadan- 
gi kiekviena jų yra neišbaigta, ribota. Pradinėje raidos fazėje, kuomet kultūra 
gyvuoja tik nedidelėje elitinėje visuomenės dalyje, ji atitinka tikrovę, yra gili, 
pasižymi ekspansyvumu, kūrybine energija. Tačiau vėliau aprépdama vis dau- 

giau socialinių sluoksnių ji iššvaisto savo kūrybines potencijas, tampa inertiš- 
ka, paviršutiniška, bedvasė, kol galų gale numetama kaip žalčio išnara. Vadi- 
nasi, kol kultūros vertybių ir simbolių sistema yra jauna, kupina gyvybinės ener- 
gijos, ji žavi, kelia entuziazmą, padedantį jai įsigalėti. Tačiau tuomet kai ji pa- 
siekia pergalę, šis laimėjimas tampa nuosmukio, krizės bei saulėlydžio pradžia, 
ir ciklas baigiasi. 

Kultūrai artima kita plačiausia supersistema (t. y. civilizacija) įvardija to- 
kias sociokultūrinės sistemas, kurios aprėpia daugelį visuomenių. Bekraščiame so- 
ciokultūrinių reiškinių „vandenyne“ P. Sorokinas išskiria dideles kultūrines siste- 
mas, kitaip vadinamas kultūrinėmis supersistemomis, arba civilizacijomis, kurios funk- 
cionuoja ir kaip reali vienybė. Jos nesutampa su valstybe, tauta arba kokia nors kita 
socialine grupe, 0 peržengia tautinių, politinių ir religinių vienetų ribas. 

Daugumą civilizacijų mokslininkas aiškina ne tiek kaip „kultūrines siste- 
mas“, o iš civilizacinės sociologijos pozicijų — kaip dideles „socialines bendrijas“ 
(„socialines sistemas“) susiklosčiusias apie civilizacijos šerdį, kurią sudaro įvai- 
rios kultūrinės prasmės, vertybės, normos ir tikslai, esantys šių bendrijų orga- 
nizacijos, taip pat funkcionavimo pagrindas. Čia įtvirtinama absoliuti kultūros 
vertybių viršenybė visais civilizacijos socialinės būties požiūriais. 

P. Sorokino civilizacijos istorijos sociokultūrinės dinamikos tyrinėjimai re- 
miasi nuostata, kad svarbiausi sociokultūrinių pokyčių veiksniai yra jungiamo- 
sios civilizacijų šerdies — trijų konkrečiame sociokultūriniame organizme vy- 
raujančių tikrovės pažinimo būdų, arba pasaulėžiūrų, irimas. Pastarosios to- 
kios: 1) jausminė (sensate), kuomet supersistema ir tikrovė suvokiama jausmais; 
2) įsivaizduojama (ideational), kai suvokiama intuicija; 3) idealistinė (idealistic), 
apimanti dviejų pirmųjų bruožus. Šias pasaulėžiūras atitinka trys tiesos for- 
mos: 1) jausminė, 2) dvasinė (intuityvi) ir 3) racionali. Konkrečiais civilizacijos 
istorijos tarpsniais šios bazinės prielaidos ir jas atitinkančios supersistemos yra 
skirtingų raidos fazių. Juolab kad kiekvieną istorijos tarpsnį sugyvena ir siekia 
įsitvirtinti penkios žemesnio lygmens kultūros sistemos: kalba, etika, religija, 
menas, mokslas. 

Kiekvienai civilizacijai būdingas savitas mentalitetas, savita tiesos ir žinių 
sistema, savita filosofija ir pasaulėžiūra, savita religija ir pavyzdinis „šventu- 
mo“ vaizdinys, savitos literatūros ir meno formos, saviti papročiai, įstatymai, 
elgesio kodeksas, saviti vyraujantys socialiniai santykiai, savita ekonominė ir 

politinė sankloda, pagaliau savitas asmenybės tipas, pasižymintis tik jam bū- 
dingu mentalitetu ir elgesiu [Sorokin, t. 1, 1937, p. 67]. 

Mokslininkas ne tik iškėlė vertybinį civilizacijos esmę sudarančių kultū- 
ros procesų aspektą, tačiau ir visų sudėtinių jos elementų integralumą bei vidi- 
ne ju priklausomybę socialinės dinamikos procese. „Kiekviena didžioji kultūra 
yra ne paprastas konglomeratas įvairių tarpusavyje niekaip nesusijusių reiški- 
nių, o vienybė, arba individualybė, kurios visas sudėtines dalis apima vienas 
principas ir išreiškia vieną, pagrindinę, vertybę. Vyraujantys tokios vienos dai- 
liųjų menų ir mokslo kultūros bruožai, jos filosofija ir religija, etika ir teisė, pa- 
grindinės socialinės, ekonominės ir politinės sandaros formos, dauguma jos pa- 
pročių, gyvenimo būdo ir mąstymo (mentaliteto) formų - visos savitai išreiškia 
pamatinį jos principą, pagrindinę vertę. Būtent vertybė sudaro visų kultūrų 
esmę ir pamatą. Todėl pagrindinės tokios integruotos kultūros dalys dažniau- 
siai yra tarpusavyje susijusios: keičiantis vienai iš jų visos kitos neišvengiamai 
patiria panašią transformaciją“ [Sorokin, 1992, p. 429]. 

Kai vyraujanti pasaulėžiūra ir su ja susiję tikrovės suvokimo principai iš- 
eikvoja savo potencines galimybes, tuomet ją keičia arba išstumia viena iš dviejų 
likusių, alternatyvių pasaulėžiūrų, kuri savo ruožtu stimuliuoja ir kitų kultūri- 
nės supersistemos elementų kaitą. Vieno pasaulėžiūros tipo kaita kitu paskati- 
na civilizacinio organizmo socialinių institutų kaitą, įvairių antagonistinių kul- 
tūros tendencijų susidūrimą, kurie sukelia ilgalaikes socialines krizes, karus ir 
kitokias nelaimes, būdingas prarandančiam gyvybines galias sociokultūriniam 
organizmui. Mokslininkas pabrėžė, kad civilizacija pajėgia išsaugoti gyvybin- 
gumą socialinės dinamikos procese tik adekvačiai reaguodama į besikeičian- 
čias sąlygas, nes tos sociokultūrinės supersistemos, kurios nesugebėjo keisti pa- 
vidalo, surasti naujų raidos būdų, tapo inertiškos, neproduktyvios ir buvo pa- 
smerktos agonijai. 

P. Sorokinas teigė, kad krizė jau aprėpė visus pagrindinius europinės 
kultūros ir visuomenės institutus: filosofiją, religiją, mokslą, meną, moralę, 
gyvenimo būdą, paveikė visas svarbiausias pastaruosius keturis šimtmečius 
gyvavusios Vakarų civilizacijos formas. „Visi svarbiausi Vakarų visuomenės 
gyvenimo aspektai, tvarka ir kultūra išgyvena rimtą krizę [...] Ligotas Vakarų 
visuomenės kūnas ir dvasia, vargu ar rasime nors vieną sveiką jos dalį ar nor- 
maliai funkcionuojantj nervų audinį [...] Mes tarsi atsidūrėme tarp dviejų epo- 

chu: mirštančios žavios vakardienos jausminés kultūros ir artėjančios vaizdi- 
nės rytdienos kultūros“ [Sorokin, t. 3, 1937, p. 535]. 

Mokslininko nuomone, krizinės civilizacijos tendencijos artimiausiu me- 
tu Vakarų civilizacijoje stiprės, karai ir revoliucijos ne išnyks, o priešingai - 
įgaus beprecedenčius mastus, darysis neišvengiamos ir grėsmingesnės nei 
kuomet nors anksčiau, demokratija sunyks ir atsiras visų apraiškų despotiz- 
mas, kūrybinės kultūros jėgos silpnės. Dvasingumo praradimas, anot P. So- 
rokino, yra pagrindinis krizės rezultatas. Naikindama sakralines, absoliučias 
dvasines vertybes mokslinė techninė civilizacija paverčia žmogaus asmeny- 
bę pasigailėtinu reflektoriniu mechanizmu, mažyčiu socialinės sistemos sraig- 
teliu ir skatina visos susiklosčiusių socialinių santykių sistemos irimą. Todėl 
imta tikėti, kad Vakarų Europos civilizacija jau išnaudojo savo kūrybines po- 
tencines galimybes ir neišvengiamai užleis lyderio pozicijas kitoms civiliza- 
cijoms. 

P. Sorokinas aiškinosi gelmines ritminio civilizacijos procesų periodiš- 
kumo priežastis, varomąsias jėgas. Integratyvios vieno civilizacinio organiz- 
mo bazės irimas ir atsiradimas kito, turėsiančio vyrauti, mokslininko nuo- 
mone, yra sudėtingų socialinių bei civilizacinių krizių procesų lydymas. Kai 
sukrėtimų tarpsnis pasibaigia, vyksta laipsniško grįžimo prie anksčiau vyra- 
vusių kultūros ir gyvenimo normų. Tačiau jis neišvengia jau patirtų sukrėti- 
mų ir neigiamos patirties poveikio, silpninančio civilizacijos genotipo gyvy- 
bingumą. 

Polemizuodamas su pirmtakais N. Danilevskiu, O. Spengleriu ir A. To- 
ynbee'u mokslininkas teigia, kad ne visos civilizacijos pereina vieną raidos 
ciklą. Šis bendras modelis gali būti pritaikytas tik kai kurioms organizuotoms 
socialinėms grupėms, sudarančioms civilizacijos šerdį. „Dauguma šių grupių 
yra mirtingos ir anksčiau ar vėliau miršta kaip atskiri vienetai sociokultūrinių 
grupių ir gyventojų universume. Paskiros kultūros sistemos, įjungiant į jas tą, 
kuri sudaro „civilizacijos“ bazę, taip pat gali iširti ir žūti kaip vientisi sistemi- 
niai vienetai. Tačiau vienas raidos modelis (gimimas, brendimas ir žūtis) nie- 
kaip negali būti pritaikomas jokiai iš šių civilizacijų. Kadangi kiekvienos iš šių 
„civilizacijų“ kultūra niekuomet nebuvo vientisa sąryšinga sistema, todėl dez- 
integracijai ji nepavaldi. Taip pat ji negali žūti visa, kadangi niekuomet nebu- 
vo vientisa visuma“ [Sravnitelnoje izučenije, 1998, p. 52]. 

Vadinasi, kritikuodamas tradicinių gimimas, augimas, branda, lūžis sąvokų 
beprasmiškumą, P. Sorokinas įrodinėja jų bejėgiškumą tyrinėjant sudėtingą 
kiekvienai civilizacijai būdingų kultūrinių sistemų ir sankaupų visumą. Netgi 
civilizacijoms išnykstant istorijos verpetuose, išlieka, pavyzdžiui, jų sukurti ar- 
chitektūros, dailės, literatūros stiliai, moksliniai atradimai ir pan., kurie vėliau 
virsta kitų civilizacijų kultūros vertybėmis ir tęsia savo gyvenimą. Jie funkcio- 
nuoja ir toliau daro poveikį žmonėms, jų skoniams, mąstysenai. 

Išsamiai tyrinėjęs civilizacinės dinamikos procesus P. Sorokinas padarė 
šias principines išvadas: 1) civilizacijų raidos būdas yra daugiavariantis ir jo 
negalima suvesti tik į vieną vienavariantį ciklą; 2) kultūrinės sistemos ir super- 
sistemos yra labai skirtingos. Jų raidą sudaro trys bendros fazės - konceptua- 
lizacija, objektyvacija ir socializacija; 3) jų gyvavimo laikas labai įvairus, jis ga- 
li svyruoti nuo keleto sekundžių iki tūkstantmečių ir netgi pasiekti tikrą ne- 
mirtingumą (kol gyvuoja žmonija); 4) paskiros socialinės grupės ir kultūrinės 
sistemos išgyvena vieną užgimimo - būties - žūties ciklą, kitos pereina kelias 
augimo ir nuosmukio, suklestėjimo ir nunykimo bangas, o kai kurios laikinai 
išyra, kad vėliau vėl atgimtų. Didelės kultūrinės sistemos — mokslas, pagrin- 
dinės filosofinės sistemos, religija, meno kultūra, etika, teisė, ekonomika bei 
politika, tačiau pirmiausia jausminės ir kultūrinės supersistemos iš tikrųjų yra 
nemirtingos ir transformacijų procese gali patirti daugybę fliuktuacijų, nuos- 
mukių ir atgimimų. 

P. Sorokinas tapo vienu įtakingiausių dichotominių supriešinančių Rytų 
ir Vakarų civilizacijas koncepcijų kritiku. Jo idėjos turėjo stiprų poveikį vėles- 
nei civilizacijos idėjų istorijai, ypač socialinės dinamikos procesų tyrinėjimams. 

Orientalistikos ir su ja glaudžiai susijusių civilizacijų lyginamosios studijos 
Tarybų Sąjungoje buvo vienas didžių šios šalies kultūrinio gyvenimo paradoksų: 
net žiauriausių represijų metais mokslininkai ne tik išsaugojo sukauptą potencia- 
lą, bet ir sukūrė unikalias sinologijos, japonistikos, indologijos, egiptologijos, ara- 
bistikos, tibetologijos, hetologijos mokyklas. Orientalistinės studijos Maskvoje, 
Sankt Peterburge (buv. Leningradas), Vladivostoke, Ulan Udėje buvo labai verti- 
namos, orientalistinės mokyklos veikė lyg elitinės ezoterinės bendrijos, susikūru- 
sios savitą mokslinį mikroklimatą ir gyvenančios pagal savitas cechines taisykles. 
Daugelis intelektualų, opoziciškai nusiteikusių komunistinės ideologijos atžvilgiu, 
čia galėjo darbuotis laisviau nei kitose mokslo srityse. Orientalizmas, antitarybiš- 
kumas ir nonkonformizmas sovietinėje imperijoje buvo glaudžiai susiję reiškiniai. 

Itin reikšmingi rusų orientalistikos ir civilizacinės komparatyvistikos rai- 
dai buvo akademiko Nikolajaus Konrado (1891-1970) darbai. Šis mokslininkas 


510 


N. Konrado sinchroninės civilizacijų raidos koncepcija 


tapo rusų sinologijos, japonistikos ir civilizacinės komparatyvistikos patriarchu. 
Kaip ir daugelis didžiųjų rusų orientalistų jis patyrė represijas, Sibiro lagerius, 
bet mirdamas demonstratyviai metė paskutinį iššūkį komunistinei ideologijai, 
testamente pageidaudamas būti palaidotas krikščioniškai. 

N. Konradas sukūrė ir per penkis pedagoginio darbo dešimtmečius išpuo- 
selėjo vieną garsiausių pasaulyje sinologijos, japonistikos ir civilizacinės kompa- 
ratyvistikos mokyklų. Jo parengta universitetinė orientalistinių studijų progra- 
ma - kruopščios senųjų kalbų studijos, nuolatinis autentiškų tekstų vertimas, 
šiuolaikinių kalbų, filosofijos ir civilizacijos tyrimai. Daugelis žymiausių dabarti- 
nių rusų orientalistų ir lyginamųjų civilizacijų specialistų yra paties N. Konrado 
arba jo mokinių mokiniai. Neatsitiktinai Japonijos vyriausybė už ypatingus nuo- 
pelnus kultūrai ir mokslui 1969 metais mokslininką apdovanojo aukščiausiu 
savo šalies ordinu, skiriamu užsieniečiams. 

Studijuodamas Maskvos universitete patyriau šios unikalios asmenybės 
žavesio galią, su kuria savo autoritetu humanitariniuose moksluose galėjo ly- 
gintis tik geriausias antikos kultūros ir filosofijos žinovas A. Losevas. Gimęs Rygo- 
je, N. Konradas jautė didelę simpatiją iš Baltijos šalių atvykusiems studentams ir 
apgailestavo, kad tose šalyse nyksta anksčiau gyvavusios orientalistikos tradicijos. 

Moksliniai N. Konrado interesai išties platūs bei įvairiapusiai. Jis ne tik aukš- 
čiausio lygio sinologas ir japonistas (dėl didžiulio kalbų skirtumo mūsų laikais 
šito beveik nepasitaiko), bet ir pasaulinio garso filologas, istorikas, civilizacijų 
teoretikas. Taip pat gerai žinomos jo Tolimųjų Rytų kultūros, estetikos, literatū- 
ros teorijos, vaizduojamosios dailės studijos, kinų ir japonų unikalių klasikinių 
tekstų vertimai bei interpretacijos. Gvildendamas savitas Tolimųjų Rytų filolo- 
gijos problemas, per kalbą, tekstą siekė pažinti tolimų tautų civilizacinį kosmo- 
są, mąstymo principus. Tekstas jam neatsiejamas nuo istorinio ir civilizacinio 
konteksto. 

Netgi konkrečioms problemoms skirtose studijose N. Konradas darė pla- 
čius teorinius apibendrinimus, veržėsi iš Tolimųjų Rytų kultūrinio arealo. Iškė- 
lęs ir visapusiškai išplėtojęs originalias sinchroninės civilizacijų raidos ir pa- 
saulinio renesanso koncepcijas, mokslininkas tapo vienu žymiausių XX a. kla- 
sikinės lyginamosios metodologijos klasikų. Jo teorijoje - unikali erudicija, mas- 
tymo universalumas, puikus autentiškų Vakarų, kinų, japonų kultūros šaltinių 
išmanymas. Prieš daugelį dešimtmečių N. Konrado parašytos lyginamosios stu- 

dijos ir fundamentalüs įvairioms sinologijos bei japonistikos sritims skirti vei- 
kalai ir šiandien yra aktualūs. 

Svarbiausia N. Konrado nuostata - pasaulinis istorinis procesas yra vienalytis, 
0 humanizmo prigimtis — universali. Jis atsiribojo nuo pokario metais vyravusio 
polinkio priešinti Rytų bei Vakarų kultūras ir aiškiai tvirtino, jog Rytų ir Vakarų 
tautos kultūros atžvilgiu yra lygiavertės. Kalbėdamas apie lyginamąsias civilizacijų 
studijas, mokslininkas nuolat primindavo, kad istorinės geografijos sąvokos Eu- 
ropa ir Azija, Rytai ir Vakarai kultūrologijoje yra nepatikimos, kadangi geriausiu 
atveju jos įvardija tik paskiras tautų grupes, tačiau jų turinys įvairiose tautose 
skirtingas ir kintantis. Senovės ir viduramžių Kinijoje Vakarų sąvoka aprėpia Ry- 
tų Turkmėnistano, Vidurinės Azijos, Indijos regioną, o vėliau Europą; senovės 
graikams ir romėnams Rytai buvo Sirija, Palestina, Persija, Mesopotamija, o vi- 
duramžių italams jie prasidėjo Bizantija. 

Mokslas ir besivienijančio pasaulio interesus atitinkanti kultūra, N. Konra- 
do nuomone, turi remtis įvairiapusiais visų tautų filosofijos, religijos, meno ir 
kitų kultūros sričių tyrinėjimais. Laiške A. Toynbee'ui N. Konradas rašė, kad jis 
„didžiulį dėmesį skiria civilizacijos, arba, kaip mes sakome - kultūros, klausimams, 
kadangi ji sudaro pamatą to, kas vadinama civilizacija“ [Konrad, 1974, p. 273]. 

Civilizacijos teorijai N. Konradas iškėlė tris svarbiausius metodologinius 
uždavinius. Pirmiausia - konkrečios civilizacijos daiktų, reliktų kultūros tyrėjas ne- 
turi atplėšti nuo jų kūrėjų. O kultūros vertybių kūrėjai visuomet yra žmonės, 
visuomenės. Todėl pirmasis „pasaulinės kultūros tyrinėjimo uždavinys — ieš- 
koti tikrosios kultūrinės-istorinės ,monados": etninės ir kartu visuomeninės, savi- 
tos kiekvienam istoriniam etapui, t. y. keičiančios savo visuomeninę ir etninę 
prigimtį [Ten pat, p. 276]. 

N. Konradas priešingai O. Spengleriui ir A. Toynbee'ui daugiau tyrinėjo ci- 
vilizacijų sociologiją — tai turėjo laiduoti patikimus rezultatus. Kadangi kultūros 
subjektas yra visuomenė, vadinasi, sudėtingiausių civilizacijų pokyčių nejmano- 
ma teisingai suvokti neišsiaiškinus visuomenėje vykstančių socialinių procesų. 
Išnagrinėjęs Vakarų Europos viduramžių kultūrą, jis vaizdžiai parodė, kaip kei- 
tėsi etnosas, kalbų paplitimo arealas, kultūrų ribos ir pats šių ribų pobūdis. 

Antrasis uždavinys - tirti kiekvienos „monados“ visuomenę. Juo geriau pažįs- 
tame socialinę jos struktūrą, visuomenės narių funkcijas, tuo geriau suvokiame 


konkrečią civilizaciją ar kultūrą. 

Trečiasis uždavinys — išryškinti kiekvienos kultūros sistemiškumą konkrečioje 
epochoje. Čia kalbama ne apie konkrečios epochos kultūrą - kaip tam tikrą bruo- 
žų sumą ar visumą, o būtent apie tų bruožų sistema. 

N. Konradas sąmoningai vartojo sąvoką cxoócmeo (panašumas), o ne nodo6ue 
ar moxcdecmeo, nes suvokė skirtingų civilizacijų kultūros reiškinių sutapatinimo 
pavojų. Jis skrupulingai aiškinosi metodologinius lyginamosios analizės princi- 
pus, aptarė pasirinktų reiškinių lyginimo pagrįstumą. „Viduramžių Prancūzijos 
istorijos, - rašė jis laiške A. Toynbee'ui, — iš tiesų negalima lyginti su Senovės 
Graikijos istorija, tačiau galima lyginti su viduramžių Japonijos istorija. Ne tik 
galima, bet ir reikia: jau vien dėl to, kad galėtume aptikti tuos nepakartojamus, 
vienatinius bruožus, kurie būdingi kiekvienai šių dviejų tautų, o šitai galima iš- 
vysti ir įvertinti tik pasitelkus kitą darinį. Bet šių bendrybių reikia ieškoti ne ap- 
skritai, o aiškiose istorinėse analogijose" [Ten pat, p. 276]. 

N. Konradas daug démesio skiria civilizacijos genezés problemoms tyriné- 
ti. Jis išskiria tris civilizacijos centrus Senajame pasaulyje, iš kur kultūros laimėji- 
mai pasklido. „Istorinės eros“ pradžią mokslininkas sieja su seniausių - šumerų 
ir Egipto - civilizacijų atsiradimu, kurios jo koncepcijoje iškyla kaip pirmos iš 
trijų seniausių pirmapradžių žmonijos „kultūros židinių“. Tolesnė šio afroeuroa- 
zijietiškojo civilizacijos arealo sklaida apie 3000 m. pr. Kr. vyko Artimųjų Rytų, 
Mažosios Azijos, Kretos, Užkaukazės, Vakarų Irano kryptimis. Vėliau jis, plisda- 
mas Viduržemio jūros regione, sukūrė naujas Kartaginos, etruskų, graikų — Ro- 
mos ir kitas civilizacijas. 

Antrasis protoindiškasis civilizacijos židinys atsirado apie 3000 m. pr. Kr. 
Indo bei Gando upių baseine ir netrukus pasklido Indostano pusiasalyje ir į Ry- 
tus iki Indonezijos. 

Trečiasis protokiniškasis susiformavo tuo pačiu metu Geltonosios upės re- 
gione. Vėliau jis savo įtaką išplėtė į Mandžiūriją, Korėją, Mongoliją, Rytų Tur- 
kmenistana, Indokiniją, Japoniją ir kitus regionus. 

IV a. pr. Kr. prasideda itin svarbus Rytų ir Vakarų civilizacijų kultūrinių są- 
veikų procesas, kuris periodiškai tai susilpnėdavo, tai sustiprėdavo. Helenizmo 
epochos pradžioje afroeuroazijiniame civilizacijos areale atsiranda universalios 
kultūros idėja, stipriai paveikusi Senojo pasaulio kultūros istorijos raidą. Pirma- 
sis universalizmo idėją paskleidžia Aleksandras Makedonietis, kuris skatina grai- 
kų, persų ir Vidurinės Azijos kultūrų susiliejimą. Praslinkus penkiems šimtme- 

čiams, kultūrinio universalizmo idėją perima galingos indiškos Kušano imperijos 
valdovas Kaniška (78-123), kuris suteikia budizmui universalios pasaulinės vieni- 
jančios milžinišką geografinę ir kultūrinę erdvę religijos statusą. 

Vėliau, 325 m., Mažosios Azijos teritorijoje esančioje Nikėjoje krikščionių 
hierarchų susirinkimas paskelbia naujos pasaulinės religijos atsiradimą. VII a. 
toje pačioje geografinėje teritorijoje susiformavo nauja arabų musulmonų civili- 
zacija, paskleidusi pasaulinę religiją, islamą, kuri plisdama užvaldė daug budiz- 
mo ir krikščioniškosios religijos apimtų regionų. 

Palyginti su minėtomis Šventosios Romos ir mongolų imperijomis, tai buvo 
tik vietinės universalios kultūros idėjos apraiškos. Tačiau plačiausiai Aleksandro 
Makedoniečio ir Kaniškos puoselėtos universalizmo idėjos išsiplėtojo galingo Ti- 
mūro imperijoje. Šis valdovas, gimęs universalios pasaulinės kultūros idėjos pli- 
timo centre, kaip pridera įgyvendina universalios kultūros idėją. Nors jo univer- 
salizmas politikos srityje išliko iliuzija, tačiau kultūroje tapo realybė, atskleidusi 
įstabią Rytų ir Vakarų civilizacijų sintezę. 

Mokslininkas išsamiai gvildeno civilizacijų ir kultūrų likimo, jų sukurtų 
vertybių išlikimo bei perdavimo kitoms civilizacijoms problemas. Jo požiūris 
kitoks nei O. Spenglerio. Remdamasis istorinės tipologinės metodologijos prin- 
cipais, jis atskleidė sudėtingus kultūrinių vertybių paveldėjimo būdus. N. Kon- 
radas pripažino, jog civilizacijos atsiranda ir žlunga. Lygindamas „Iliadą“ ir in- 
dų epą „Ramajana“, jis priėjo išvadą, kad šie kūriniai - ne nauja literatūra, o 
visos ankstesnės kultūros rezultatas. Be abejo, šis teiginys teisingas. Dar nieko 
nežinodami apie didingas, maždaug 3000 m. pr. Kr. Indo upės baseine egzista- 
vusias Mohendžo Daro ir Harapos civilizacijas, mokslininkai, nagrinėdami „Ra- 
majanos" tekstą, suprato, kad jis liudija istorijos verpetuose išnykusią didžią 
kultūrą, kuri, kaip vėliau paaiškėjo, atgimė ją sunaikinusių arijų areale. Kultū- 
ros neišnyksta be pėdsakų, jos atgimsta kitu pavidalu, susiedamos daugybę 
naujų dalykų. Čia veikia sudėtingas atrankos dėsnis: paimama ir išsaugoma 
tai, kas reikalinga ateičiai. „Šiuolaikiškumas yra praeities ir ateities jungtis. Šio 
proceso aiškinimąsi laikau vienu svarbiausių kultūros tyrinėjimo uždavinių“,- 
pabrėžia N. Konradas [Ten pat, p. 278]. 

1955 m. paskelbtame veikale „Viduramžiai istorijos moksle“ rusų moksli- 
ninkas pirmą kartą iškėlė hipotezę, kad įstabus kinų Tangų epochos kultūros pa- 
kilimas, prasidėjęs VIII amžiuje, istoriškai ir kultūriškai labai artimas tam tik- 

riems Irane, Vidurinėje Azijoje ir Šiaurės vakarų Indijoje vykusiems reiškiniams. 
Sinchroninės kultūros raidos ir pasaulinio renesanso koncepcijos ryškėja studi- 
joje „Kinų humanizmo pradžia“ (1957). Jos aiškiai suformuluojamos vėlesniuose 
darbuose: „Han Yu ir kinų renesanso pradžia“ (1957), „Apie istorijos prasmę“ 
(1961-1965), „Kinų renesanso filosofija“ (1965), kurie buvo įtraukti į jo programi- 
nį veikalą „Rytai ir Vakarai“ (1966). 

N. Konradas naujai gvildeno viduramžių ir renesanso problemas plačiame 
pasaulinės istorijos bei kultūros kontekste. Nors sąvokos viduramžiai ir renesan- 
sas yra vakarietiškos, tačiau tokius kultūros laikotarpius mokslininkas įžvelgė ir 
įvairialypiame Rytų pasaulyje. Jis subtiliai išryškino savotišką Rytuose bei Vaka- 
ruose vykusių procesų sinchroniškumą, pasitelkęs daugybę istorinių faktų, įro- 
dė, kad viduramžiais ilgą laiką pirmavo Rytai. Ten anksčiau prasidėjo procesai, 
kurie vėliau rutuliojosi Vakaruose, kitaip tariant, „barbarai“ darė poveikį civili- 
zuotoms valstybėms. „Neabejotina, - 1959 metais rašė jis, - jog kinų, indų, arabų, 
iranėnų, Vidurinės Azijos kultūros tuo laiku daugelyje technikos ir materialinės 
kultūros sričių, mene, taip pat teisėje, politiniuose mokymuose, filosofijoje, isto- 
riografijoje, moksle ir grožinėje literatūroje suklestėjo anksčiau ir ilgą laiką buvo 
turtingesnės nei visos minėtos kultūros sritys Vakaruose“ [Konrad, 1972, p. 101]. 

N. Konradas pirmasis visapusiškai pagrindė teoriją apie įvairiuose pasaulio 
regionuose matomą sinchronišką perėjimą į viduramžius ir teigė, kad renesanso 
sąjūdžiai prasidėjo ne Europoje, o Kinijoje, iš kur plito į Vakarus, kol pasiekė Eu- 
ropą. Šios idėjos, ypač Rytų renesanso koncepcija, griovė oficialiąją marksistinę 
formacinę civilizacijų teoriją. Daugelis N. Konrado šalininkų ypač vertino jo už- 
slėptą polemiką su oficialaus mokslo dogmomis, mąstymo laisvumą, didžiulę 
humanitarinę erudiciją. 

Taip pat labai svarbu, kad, lygindamas civilizacijas, N. Konradas iškėlė „dva- 
singojo žmogaus pradą“, arba „humanizmo dvasią“, kurią jis įžvelgė kiekviena- 
me renesanso sąjūdyje. Humanizmo (kaip kultūrinio sąjūdžio) kilmė, pasak jo, 
yra visuotinė pasaulinė, o ne vietinė. Pasaulinis renesansas paskatino vietinį Ry- 
tų renesansą. Pasaulinį renesansą mąstytojas suvokė kaip didžiulę kultūros ban- 
gą, nuvilnijusią per visą Euraziją. Naujos kultūros vertybės, humanistiniai idea- 
lai susiformavo VIII a. prie Ramiojo vandenyno, Kinijoje, vėliau pasklido Šiaurės 
vakarų Indijoje, Irane, Vidurinėje Azijoje, Armėnijoje, Gruzijoje, Italijoje ir nu- 
slūgo XVII a. prie Atlanto, Vakarų Europoje. 

N. Konradas teigia, jog pasaulio kultūros raidai būdingi tam tikri visuotiniai 
dėsningumai. Tokio sudėtingo reiškinio kaip renesansas neimanoma suvokti neiš- 
tyrus, kaip renesanso sąjūdžiai plėtojosi įvairiausiose šalyse. Lyginant juos, maty- 
ti, jog renesansas yra ne vienos šalies, o dėsningas pasaulio istorijos reiškinys. 
„Renesanso kaip pasaulio istorijos reiškinio istorinė reikšmė atsiskleidžia tik gre- 
tinant įvairių šalių ir kiekvienos iš galimų sklaidos zonų renesanso reiškinius. 
Toks bendras požiūris daug aiškiau įgalina nustatyti kiekvienos šalies renesanso 
reiškinius — jų kokybę, reikšmę, istorinę svarbą“ [Ten pat, p. 242]. 

N. Konradui renesansas yra tam tikrame viduramžių visuomenės ir kul- 
tūros raidos etape dėsningai atsiradęs reiškinys, būdingas tautoms, ilgai ug- 
džiusioms savo kultūrą, turėjusioms savo senovę bei viduramžius. Vėliau tie 
renesanso procesai perėjo į kitas istorijos atžvilgiu jaunesnes tautas. Pavyzdžiui, 
didysis kinų renesansas skatino Korėjos ir Japonijos renesansą. Vidurio Rytuo- 
se antrasis svarbus indų-iraniečių ir Vidurinės Azijos renesanso kultūros židi- 
nys sujudino Armėniją ir Gruziją, trečiasis židinys Vakaruose - Italija - Prancū- 
ziją, Flandriją, Vokietiją, Ispaniją ir kitas Vakarų Europos šalis. 

Ieškodamas Kinijos ir Italijos renesanso sąsajų, N. Konradas pastebėjo, kad 
abiejose šalyse šis reiškinys apėmė tokią pačią sąvoką. Italai savo epochą vadi- 
no rinascimento, rinascenza rinascita, t. y. senovės atgaivinimu, o kinai ją nusakė 
sąvoka fugu: fu reiškia grįžimą, o gu — senovę. Abi sąvokos reiškia grįžimą į 
senovę, praeities idealų atgaivinimą [Ten pat, p. 212]. Tačiau nors renesansas vy- 
ko sinchroniškai, kiekvienoje šalyje jis buvo kitoks. Mokslininkas priminė ir pa- 
ties renesanso termino sąlygiškumą, paaiškindamas, jog nei Vakaruose, nei Kini- 
joje jokio tiesmukai suvokto senovės atgimimo nebuvo ir negalėjo būti. N. Kon- 
radas yra tvirtai teoriškai pagrįstos Rytų ir Vakarų civilizacijų sinchroninės rai- 
dos, arba vadinamosios kultūrinio paralelizmo, teorijos kūrėjas. Vadovauda- 
masis lyginamosios metodologijos principais, jis nustatė įvairių pasaulio regio- 
nų kultūros, filosofijos, meno raidos sinchroniškumą, remdamasis konkrečiais 
istoriniais faktais parodė, kaip juose iškildavo artimos problemos ir analogiški 
jų sprendimo būdai. 

N. Konrado civilizacijų sinchroninės raidos ir pasaulinio renesanso kon- 
cepcijos sulaukė plataus atgarsio mokslo pasaulyje ir, nuslūgus pirmajai pole- 


mikos bangai, įaugo į naujausias lyginamasias teorijas. 

XX a. pabaigoje lyginamojoje civilizacijų analizėje išryškėjo esminiai jėgų 
pokyčiai. Nuosekliai klasikinės civilizacijos teorijos transformacijai ir kompa- 
ratyvistinės metodologijos įsivyravimui pokario metais, ypač pradedant šeš- 
tuoju dešimtmečiu, stiprų poveikį turėjo naujų orientalistikos ir komparatyvis- 
tinių studijų centrų kūrimasis JAV, Japonijoje, Prancūzijoje, TSRS, Anglijoje, In- 
dijoje, Kinijoje ir kitose šalyse. Įvairiuose pasaulio kraštuose ir skirtingose hu- 
manitarinių mokslų srityse besireiškiančios lyginamosios metodologijos šali- 
ninkų mokyklos ieško sąlyčio taškų, besiplėtojantis komparatyvistinis sąjūdis 
daro vis didesnę tarptautinę įtaką. Lyginamosios analizės principų įsigalėjimą 
kultūros moksluose skatino aktyvi organizacinė ir leidybinė daugybės kompa- 
ratyvizmo centrų veikla. 

Komparatyvistinės ideologijos įtakos stiprėjimas civilizacijų analizėje tie- 
siogiai siejosi su esminiais poslinkiais orientalistikoje ir naujomis globalizacijos 

bei metacivilizacinės kultūros tendencijomis. Iš pradžių komparatyvistinių tyrinė- 
jimų srityje iniciatyva priklausė Vakarų Europos mokslininkams, kurie, ieškodami 
patikimo metodologinio instrumentarijaus, ypač Prancūzijoje, aktyviai sąveikavo 
ir skolinosi metodologines prieigas iš kitų humanitarinių bei socialinių mokslų: 
istorijos, lingvistikos, sociologijos, socialinės antropologijos, dailėtyros, literatūro- 
logijos. Dėl to orientalistika suartėjo su kultūrologine, antropologine, sociologine, esteti- 
ne problematika ir buvo domimasi Rytų tautų kultūros, meno, mentalitetų istorijos ir 
teorijos, civilizacinio savitumo problemomis. 

Pirmojoje XX a. pusėje komparatyvistinės metodologijos srityje vyravo 
prancūzų kalba kalbantys mokslininkai (L. Courajodas, A. Meillet, H. Piren- 
ne'as, E. Durkheimas, M. Maussas, M. Blochas, L. Febvre'as, P. Masson-Ourselis, 
E Baldenspergeris, P. van Tieghenas, E M. Gayard'as, E. Ebersoltas, J. Baltrušai- 
tis), vėliau jų tradiciją tęsė E Braudelis, H. Corbinas, E Jullienas, L. Dumont'as, 
N. M. Djuvara, D. Hichemas, A. Dejardins'as ir kiti. 

Pirmoji komparatyvistinių studijų banga Vakarų Europoje išryškėjo antra- 
jame dešimtmetyje, kai pasirodė E Baldenspergero Où l'Orient et l'Occident s'af- 
frontent („Kokiose srityse Rytai ir Vakarai stoja vienas prieš kitą“, 1922), O. Schmitzo 
Psychoanalyse und Yoga („Psichoanalizė ir joga“, 1923), R. Guėnono Orient et Occi- 
dent („Rytai ir Vakarai“, 1924), R. Otto West-Ostliche Mystik („Rytų ir Vakarų mis- 
tika“, 1926), E. Ebersolto Orient et Occident („Rytai ir Vakarai“, 1928). Komparaty- 
vistinės filosofijos raidai labai svarbios buvo dvi studijos: P. Masson-Ourselio La 
philosophie comparėe („Lyginamoji filosofija“, 1923) ir W. Dilthey'aus Der Weg in 
die Philosophie („Filosofijos ištakos“, 1926), kurios kėlė daug aktualių indų, kinų ir 
Vakarų filosofijos tradicijų lyginamosios analizės problemų. Minėti ir kiti veika- 
lai atvėrė naujas viliojančias lyginamųjų civilizacijų studijų perspektyvas. 

Antrojoje XX a. pusėje Azijos ir lyginamųjų civilizacijų studijos įžengė į 
kokybiškai naują raidos etapą, kuriame ryškėjo atsisakymas nuo klasikinėje 
orientalistikoje paplitusių eurocentrinių mąstymo schemų. Šį procesą veikė stip- 
rėjantis tautinis išsivadavimo judėjimas įvairiuose vadinamojo trečiojo pasaulio 
šalyse, skatinęs jų gyventojų savimonės stiprėjimą. Iširus kolonializmo siste- 
mai, žlugo ir aršiausios eurocentrizmo, besiribojančio su rasizmu, formos, ta- 
čiau dar išliko daugelis mąstymo stereotipų, grindžiamų lanksčia Vakarų kul- 
tūrinės patirties universalumo ir pranašumo nuostata. Tiesa, šių stereotipų po- 
veikis orientalistikai ir vis didesnę įtaką įgaunantiems lyginamiesiems Rytų bei 

Vakarų civilizacijų tyrinėjimams, aiškėjant realiam Rytų civilizacijų įnašui į pa- 
saulinės kultūros istoriją, blėso. 

Pokolonijinėje epochoje glaudėjanti Azijos studijų sąveika su sparčiai besi- 
plėtojančia kultūros ir socialine antropologija bei kitais kultūros mokslais, inten- 
syvėjantys tarpkultūriniai Rytų bei Vakarų tautų ryšiai spartino klasikinės filolo- 
ginės pakraipos orientalistikos saulėlydį. Į pokolonijinės epochos iššūkį klasikinė 
orientalistika, linkstanti į filologines studijas, buvo nepajėgi deramai atsakyti, ji 
negalėjo tenkinti naujų visuomenės poreikių. Kita vertus, Rytų šalyse sparčiai 
kūrėsi nauji moksliniai centrai, kuriuose stiprėjo reakcija į klasikiniam orientaliz- 
mui būdingas eurocentrines nuostatas ir didėjo komparatyvistinių studijų po- 
reikis. Ir pagaliau į polilogą su Vakarais, be Rytų mokslininkų, pamažu įsitraukė 
ir Lotynų Amerikos bei Afrikos mokslininkai, kurie sukilo prieš klasikinėje orien- 
talistikoje vyravusią eurocentrinę ideologiją ir Rytų - Vakarų ašies dichotomiją. 
Būtent čia glūdėjo gelminės klasikinės orientalistikos ir su ja susijusių civilizaci- 
jos teorijų krizės bei neišvengiamų pokyčių priežastys. 

Todėl Azijos studijose buvo pereinama nuo anksčiau vyravusios filologinės ana- 
lizės prie platesnės civilizacinės pakraipos komparatyvistinių tyrinėjimų. Pradžioje 
orientalistai ėmėsi lyginamųjų literatūros, mitologijos, religijos, filosofijos, esteti- 
kos, meno studijų, vėliau - sociologinių, kultūrologinių, civilizacijos teorijos ir 
idėjų istorijos. Šio proceso esmė — siaurą filologinę tekstų ar empirinių faktų analizę 
pakeisti platesniais kultūrologiniais apibendrinimais ir ypač pradėti kokybiškai naujas 
komparatyvistines kultūros bei civilizacijos studijas. Vadinasi, orientalistika įžengė į 
naują suartėjimo su kultūros mokslais etapą, kuris buvo rezultatyvus šių dviejų 
mokslinio pažinimo sričių specialistams. 

Šių mokslų tyrinėjimų metodams susipynus pakilo mokslinių tyrimų ly- 
gis. Klasikinėje orientalistikoje plačiai paplitę aprašomieji istoriniai chronolo- 
giniai tyrinėjimai pamažu užleido vietą sudėtingoms kompleksinėms kompa- 
ratyvistinėms metodologijoms, pozityviai ir aiškiai numatytai konkrečių civili- 
zacijos aspektų analizei. 

Pokario dešimtmečiais pasirodė daug svarbių, lyginanančių Rytų ir Vaka- 
rų kultūros bei mąstymo tradicijas, tyrinėjimų: E. Berló Europe et Asie (Paris, 
1946), E S. Northropo The Meeting of East and West (New York, 1946), G. B. Sam- 
sono The Western World and Japan (London, 1950), W. Sheldono Main Contrast 
between Eastern and Western Philosophy // Essays in East-West Philosophy (Honolu- 

lu, 1951), E. Burtto Problems in Harmonizing East and West // Essays in East-West 
Philosophy (Honolulu, 1951), Lubaco H. de La rencontre du bouddhisme et de l'Occi- 
dent (Paris, 1952), A. Aymard, J. Auboyer L'Orient et la Grèce antique (Paris, 1953), 
A. Toynbee The World and the West (London, 1953), A. Coomaraswamy Christian 
and Oriental Philosophy of Art (New York, 1956), K. C. Pandey Comparative Aesthe- 
tics (t. 1-2, Varanasi, 1956), W. S. Haaso The Destiny of Mind: East and West (Lon- 
don, 1956), A. M. Janeira'os Japanese and Western Literature. A Comparative Study 
(Tokyo, 1956), D. T. Suzuki'o Mysticism Christian and Buddhist (London, 1957), 
C. G. Jungo Psychology and Religion: West and East (London, 1958), Ph. Bagby 
Culture and History. Prolegomena to the Comparative Study of Civilizations (West- 
port, 1958), N. Danielo Islam and the West (Edinbourg, 1960), J. E Staalo Advaita 
and Neoplatonism: A Critical Study in Comparative Philosophy (Madras, 1961), L. Sprin- 
ko L'Art sacré en Orient et en Occident (Lyon, 1962), P. T. Raju Introduction to Com- 
parative Philosophy (Carbondale, 1962), S. L. Gulicko The East and West. A Study 
of their Psyhic and Cultural Characteristics (Rutland, 1963), J. Waardenburgo L'Islam 
dans le miroir de l'Occident (Mouton, 1963), N. Konrado Sanad u Bocmok (Mocxaa, 
1966), T. Izutsu A Comparative Study of the Key Philosophical Concepts in Sufism 
and Taoism (Tokyo, 1967), J. Needhamo The Grand Titration: Science and Society in 
East and West (London, 1969), A. Wattso Psychotherapy East-West (London, 1969), 
S. Hay Asian Ideas of East and West (1970), R. G. Hanumantha'os Comparative 
Aesthetics: Eastern and Western (Murthy, 1974), L. Dumont'o La civilisation in- 
dienne et nous (Paris, 1975), Negu M. Djuvara'os Civilisations et les lois historiqu- 
es. Essai d'étude comparée des civilisations (Paris, 1975), H. Corbino Philosophie ira- 
nienne et philosophie comparée (Teheran, 1977), A. Bahmo Comparative Philosophy: 
Western, Indian and Chinese Philosophies Compared (Albuquerque, 1977), A. C. Suk- 
la'os The Concept of Imitation in Greek and Indian Aesthetics (Calcutta, 1977), D. Hi- 
chemo L'Europe et Islam (Paris, 1978), D. Shayegano Hindouisme et soufisme (Pa- 
ris, 1979), J. W. Sedlaro India and Greek World: A Study in the Transmission of Cul- 
ture (New York, 1980), V. Kavolio Romanticism and Taoism: The Planes of Cultural 
Organization // Comparative Civilizations Review, 5, 1980, F. Mistry Nietzsche and 
Buddhism: Prolegomenon to a Comparative Study (New York, 1981), T. Kuwaba- 
ra'os Japan and Western civilization. Essays on Comparative Culture (Tokyo, 1983), 
J. Mehta'os India and the West (Chicago, 1985), S. A. Al Assiouty Recherches com- 
parées sur les Christianisme primitif et l'Islam premier, vol. 1—3 (Paris, 1987), S. N. Ei- 

senstadto European Civilization in a Comparative Perspective (Oxford, 1987), W. Halb- 
fasso India and Europe (New York, 1988), A. Brissaudo Islam et chrétienté (Paris, 
1991), J. Brosse'o Zen et Occident (Paris, 1992), T. Grigorjevos Hao u n020c (Mockaa, 
1992), A. Dejardins'o Zen et vedanta (Paris, 1995), E Jullieno Le détour et lacces. 
Stratégies du sens en Chine, en Grėce (Paris, 1995). 

Šis ilgas studijų sąrašas liudija, kad antrojoje XX a. pusėje išryškėjo kompa- 
ratyvistinių tyrinėjimų internacionalizavimo procesas. Aktyvus anglosaksiškųjų 
ir Rytų tautų mokslininkų dalyvavimas jame ypač suaktyvėjo plečiantis naujo 
svarbaus Honolulu komparatyvistikos centro veiklai. Tuomet kaip lygiaverčiai 
dialogo partneriai su Vakarų orientalistais, be seniai šioje srityje besireiškiančių 
indų mąstytojų, įsitraukė ir japonai, kinai, arabai. Japonai, sukūrę daug dosniai 
finansuojamų centrų, greit išsiveržė į pirmaujančių pozicijas ir netgi pradėjo brėžti 
ateities studijų perspektyvas. Pokario metais indologijos studijose vyraujančias 
pozicijas užėmė indų mokslininkai, o japonistikoje — japonai. Pastaraisiais de- 
šimtmečiais sinologijoje sustiprėjo Kinijos, Japonijos ir kinų kilmės mokslininkų, 
dirbančių įvairiuose Vakarų universitetuose arba mokslinio tyrimo centruose, 
veikla, arabistikoje tvirtesnes pozicijas įgavo iš arabiškųjų kraštų kilę mokslinin- 
kai. Rytų tautų mokslininkai ėmėsi Vakaruose didesnę svarbą įgaunančių lygi- 
namųjų studijų ir parašė daug reikšmingų darbų. 

Po Antrojo pasaulinio karo ekonomiškai galingiausia tapusi JAV siekė už- 
valdyti naujas atsiveriančias Rytų pasaulio rinkas. Tai skatino būtinybę geriau 
perprasti Rytų tautų kultūros tradicijas, žmonių psichologiją, mentaliteto ypa- 
tumus, kultūrinių vertybių ir simbolių sistemas. Orientalistines studijas pradė- 
jo finansiškai remti galingų finansinių ir pramoninių imperijų J. D. Rockfellerio, 
A. Carnegie'o, H. Fordo, M. E. Rothschildo, A. Warburgo bei kiti privatūs fondai. 

Augant JAV hegemonistinėms ambicijoms ir ideologinei kovai su TSRS bei 
jos sąjungininkais sustiprėjo kova dėl įtakos sričių vadinamajame tečiajame pa- 
saulyje. Orientalistinėms studijoms didžiulį dėmesį skyrė JAV federalines pro- 
gramas koordinuojantis Valstybinis departamentas. Ideologiniai motyvai neabe- 
jotinai buvo viena svarbiausių, garsiai neskelbiamų, gausaus finansinio orienta- 
listinių ir komparatyvistinių tyrinėjimų programų rėmimo šioje šalyje priežas- 
Čių; tai lėmė neretai dėmesio centro perkėlimą iš klasikinei orientalistikai būdin- 
gų filologinių problemų į ideologiškai aktualiomis tapusias politologines, sociali- 
nes bei tarpcivilizacinių santykių problemas. 

Siekiant paspartinti tyrinėjimų efektyvumą į prestižinius JAV universitetus ir 
mokslinio tyrimo centrus buvo pakviesta daug iš Rytų šalių kilusių mokslininkų, 
turėjusių atlikti techninį rytietiškų tekstų vertėjų ir komentuotoju darbą. Adaptuo- 
jantis amerikietiškoje kultūroje jų įtaka ir svoris bendrame mokslinės produkcijos 
sraute sparčiai augo. Šiandien daugelis šių emigrantų tapo JAV mokslo pasididžia- 
vimu. 

Neabejotinai svarbiausias civilizacinės komparatyvistikos suklestėjimo po- 
kario metais JAV veiksnys - 1935 m. Havajų salose Honolulu universitete įkurtas 
įtakingas Azijos studijų ir komparatyvistinių tyrinėjimų centras - Orientalistikos 
institutas, kuriame ilgainiui susibūrė daug talentingų mokslininkų iš įvairių pa- 
saulio šalių. Havajai buvo ideali vieta pribrendusiam Rytų ir Vakarų tautų dialo- 
gui, kadangi radosi tarsi pusiaukelėje tarp šių civilizacinių pasaulių. Polineziečių 
apgyventose įstabaus gamtos grožio salose susimaišė emigrantų iš Kinijos, Japo- 
nijos, Filipinų, Indijos, JAV ir Vakarų Europos srautai. Todėl šioje įvairių kultūros 
tradicijų „susitikimo“ vietoje buvo natūralu ieškoti naujų tarpkultūrinio Rytų ir 
Vakarų civilizacijų dialogo galimybių. 

Honolulu universitetas greit tapo pagrindine stambių tarptautinių projek- 
tų rengimo ir įvairių tautų mokslininkų susitikimo vieta. Komparatyvizmo ideo- 
logijos sklaidai buvo itin reikšmingas nuo 1939 m. Honolulu periodiškai vyks- 
tančios didžiulės tarptautinės konferencijos, plati leidybinė veikla — ypač nuo 
1951 m. reguliariai leidžiamas žurnalas Philosophie East and West („Rytų ir Vakarų 
filosofija“), kuris greta prancūziškojo Revue d'études comparatives. Orient-Occident 
(„Lyginamųjų studijų žurnalas. Rytai ir Vakarai“) yra autoritetingiausias periodi- 
nis komparatyvistinio sąjūdžio leidinys. Netrukus Honolulu Orientalistikos ins- 
titute susibūrė daug talentingų mokslininkų iš įvairių pasaulio šalių, pavertusių 
jį svarbiausiu orientalistikos ir civilizacinės komparatyvistikos centru. Iš įvairių 
pasaulio kraštų atvykę mokslininkai Havajų salose derino bei koregavo įvairias 
konceptualias nuostatas, ieškojo priimtiniausių sąlyčio taškų. 

Kalbant apie Honolulu komparatyvistikos centro poveikį šiuolaikinės civi- 
lizacijų analizės ir humanistikos raidai būtina atkreipti dėmesį į Honolulu uni- 
versiteto Orientalistikos instituto rengiamas tarptautines konferencijas ir simpo- 
ziumus. Šios konferencijos, autentiškų Rytų tekstų, svarbiausių filosofijos, esteti- 
kos, literatūros šaltinių publikacijos turėjo atskleisti vakariečiams rytietiškos mąs- 
tysenos savitumą ir padėti išsiaiškinti pasaulinės filosofijos raidos galimybes jun- 

giant Rytų ir Vakarų idėjas bei idealus. Norėta ne tik išryškinti specifinius Rytų ir 
Vakarų kultūrų bruožus, tūkstantmečių nacionalinių tradicijų svarbą, bet ir siek- 
ta per įvairių kultūrinių tradicijų sąveiką suformuoti universalios, visiems žmo- 
nėms svarbiomis vertybėmis grįstos „planetinės“ metakultūros pagrindus. 

Daugiau nei per šešis dešimtmečius Honolulu įvyko septynios didžiosios 
konferencijos ir kiek daugiau smulkesnių simpoziumų, aprėpiančių įvairius Ry- 
tų ir Vakarų pasaulio kultūrinio dialogo aspektus. Pirmosios dvi konferencijos 
„Rytai-Vakarai“ įvykusios 1939 ir 1949 m. neturėjo griežtai suformuluotų temų 
bei problemų. Jose į pirmą planą iškilo seniai pribrendusios atsisakymo nuo senų 
mąstymo stereotipų problemos. Jos atliko įvairių Rytų ir Vakarų kraštų mąstyto- 
jų preliminarinio susitikimo ir pozicijų derinimo funkciją, turėjo atskleisti glau- 
desnio bendradarbiavimo galimybes. Būtent pirmuosiuose forumuose buvo klo- 
jamos naujos tradicijos, išryškėjo programinės vėlesnių labiau detalizuotų kon- 
ferencijų nuostatos, pagrindinės temos ir problemos. 

Trečioji 1959 m. surengta konferencija buvo skirta Rytų ir Vakarų filosofijų 
praktinei perspektyvai aptarti. Joje į pirmą eilę iškilo pagarbos kitokiai mąstymo 
paradigmai ir jų tarpusavio supratimo, t. y. hermeneutinės, problemos. Vėliau 
vyko specializuotesnės konferencijos: „Pasaulis ir žmogus Rytuose ir Vakaruose: 
individo statusas Rytų ir Vakarų kasdienybėje, minties bei kultūros sferose“ (1964); 
„Šiuolaikinio žmogaus susvetimėjimas“ (1969); „Kultūra ir modernumas: praei- 
ties autoritetas“ (1989); „Teisingumas ir demokratija: filosofinė analizė“ (1995). 

Lygiagrečiai vyko ir simpoziumai, iš kurių paminėtini: „Rytų ir Vakarų este- 
tika: simbolizmo kilmė rytietiškame ir vakarietiškame mene" (1969); „M. Hei- 
deggerio idėjų sąsajos su įvairiais Rytų filosofijos aspektais“ (1969); „Teisė ir mo- 
rale, Rytai ir Vakarai“ (1971), „Wang Yangming: lyginamieji tyrimai“ (1972); „Lo- 
gikos raida: Rytai ir Vakarai“ (1973); „Mahajanos Budizmas ir A. N. Whitehea- 
das“ (1974); „Zhu Hsi filosofija“ (1982); „Interpretavimas peržengiant ribas“ (1984). 

Jau pirmosios 1939 m. įvykusios Honolulu tarptautinės Rytų ir Vakarų kon- 
ferencijos metu Harvardo universiteto profesorius W. E. Hockingas programi- 
niame pranešime Value of the Comparative Study of Philosophy („Filosofijos lygina- 
mųjų studijų vertė“), kritiškai įvertinęs pastarųjų dviejų šimtmečių akademines 
orientalistines studijas Vakaruose, kurios padėjo įvaldyti Rytų kalbas ir išversti 
daugybę tekstų, pasakė labai tikslią frazę: „Vakarų pasaulis pradeda rimtai trak- 
tuoti Rytus“ [Hocking, 1946, p. 1]. 

Konferencijose aktyviai dalyvavo daug pasaulinio garso mokslininkų: S. Rad- 
hakrishnanas, S. C. Chaterjee, D. M. Datta, D. T Suzuki, H. Nakamura, E S. Northro- 
pas, K. O. Apelis, J. Habermas, R. Rorthy, W. E. Hockingas, Ch. A. Moore, R. T Ames, 
S. Gulikas, A. Bahmas, H. Smithas, W. Halbfas, A. Macintyre'as, A. Danto, N. Bamma- 
te, P. T. Raju, D. Krishna, S. K. Saksena, Zehou Li, Chan Vin-tsitas, Hung Wo Chingas 
ir daugelis kitu. 
lulu leidžiamuose žurnaluose, susilaukė plataus atgarsio mokslo pasaulyje ir gau- 
sybę komentarų, reakcijų, padedančių susidaryti aiškesnį vaizdą apie pagrindi- 
nės komparatyvizmo ideologijos ar metodologijos raidos tendencijas. 

Šios konferencijos bei autentiškų Rytų tekstų, svarbiausių filosofijos, esteti- 
kos, literatūros šaltinių publikacijos turėjo atskleisti vakariečiams rytietiškos mąs- 
tysenos savitumą, padėti išsiaiškinti universalistinės pasaulėžiūros raidos gali- 
mybes vienijant Rytų ir Vakarų idėjas bei idealus. Tai ne tik noras išryškinti savi- 
tus Rytų bei Vakarų civilizacijų bruožus, patvirtinti tūkstantmečių tautinių tra- 
dicijų svarbą, bet ir siekimas per įvairių kultūrinių tradicijų sąveiką suformuoti 
universalios, žmonijai būdingomis vertybėmis grįstos „planetinės“ metakultū- 
ros ir visuotinės filosofijos apmatus. 

Pirmasis Honolulu universiteto Orientalistikos instituto lyginamosios fi- 
losofijos katedros vedėjas, vienas pagrindinių šio sąjūdžio įkvėpėjų, Ch. A. Mo- 
ore, kalbėdamas apie pagrindinius konferencijų tikslus, pabrėžė, kad šie įvai- 
rioms civilizacijoms atstovaujančių mokslininkų forumai siekia atskleisti Vaka- 
ruose vyraujančias klaidingas Rytų gyvenimo filosofijos interpretacijas ir išsi- 
aiškinti Rytų ir Vakarų idėjų bei idealų sintezės, visuotinės pasaulinės filosofi- 
jos sukūrimo galimybes. 

Vakaruose ir anksčiau (A. Schopenhaueris, M. Mülleris, P. Deussenas, P. Mas- 
son-Ourselis) periodiškai iškildavo Rytų ir Vakarų kultūrų, mąstymo tradicijų 
sąveikos, jungiančios įvairias kultūros, mąstymo tradicijas, visuminės arba uni- 
versalios kultūros ar filosofijos idėjos. Dauguma Vakarų mąstytojų šią sąveiką 
suvokė kaip mechanišką prijungimą prie viešpataujančios vakarietiškos mąsty- 
mo sistemos labiausiai Vakarams aktualių Rytų tautų mąstymo principų, idėjų, 
nekeičiant esminių Vakarų filosofinės tradicijos nuostatų bei principų. Vadinasi, 
sintezės idėja buvo projektuojama į Vakarų kultūros, mąstymo tradicijos, termi- 
nijos ir kultūrinės paradigmos nubrėžtus rėmus. Tačiau toks mechaniškas išplėš- 

tų iš konteksto paskirų Rytų tautų kultūros, mąstymo tradicijų elementu ,prijungi- 
mas prie kitos sistemos“, tiesmukas Vakarų kultūros, mąstymo tradicijos pranašumo 
teigimas, suprantama, negalėjo patenkinti Rytų tautų atstovų, kurie didžiavosi savo 
ne mažiau turtingomis kultūros, mąstymo tradicijomis. 

Rytų pusę ir pilnavertės sąveikos idėją užsimezgusioje polemikoje, be indų, 
kinų, japonų, islamiškųjų kraštų mąstytojų, parėmė ir daug Vakarų mąstytojų, 
kurie sutelkė dėmesį į stereotipinių požiūrių į Rytų tautų mąstymo tradicijas pa- 
neigimą. „Nors tai gali atrodyti paradoksalu, - rašė Ch. A. Moore'as, - tačiau 
Rytų filosofija yra nuosekliai „praktinė“ savo dvasia ir įgyvendinimu, tuomet kai 
Vakarų filosofija dažniausiai tokia nėra. Rytiečių požiūriu, filosofija turi būti in- 
tymiai susijusi su gyvenimu ir jo problemomis, retai, jei išvis kada nors, filosofija 
įgauna akademinį ar grynai teorinių problemų sprendimo pavidalą. Teisingo gy- 
venimo kelio suradimas yra tas pagrindas, kuris sudaro sąlygas aukščiausiam 
tikslui pasiekti. Siekiant jį įgyvendinti šį pagrindą reikia sąmoningai suvokti ir jo 
laikytis“ [Moore, 1946, p. 266-267]. Jis iškėlė Rytų ir Vakarų mąstymo tradicijų 
„vaisingo papildymo idėją“, kadangi kiekviena iš šių tradicijų plėtoja savitus po- 
žiūrius į pamatines žmogaus būties problemas. Todėl viena pateikia kultūrų dia- 
logui ir pabrėžia tai, ko trūksta kitoms ar ko jos tinkamai neįvertina. 

Kitas komparatyvistas W. E. Hockingas teigė, kad „Rytų pasaulio žmogus yra 
išmintingesnis, kadangi jis visuomet pasitelkia į pagalbą savąją filosofiją. Jis neturi 
nenaudojamos filosofijos bei religijos. Jo apmąstymai visuomet glaudžiai siejasi su 
veiksmais. Todėl mes turime mokytis iš praktinės Rytų metafizikos reikšmės. Rasė 
beatodairiškai pasidavusi loginio pozityvizmo mąstymo schemų įtakai, turi daug 
svarių priežasčių tyliam įsiklausymui į Rytų mąstyseną“ [Hocking, 1946, p. 1]. 

Taip susidarė objektyvios prielaidos ir ryškėjo abipusis poreikis lygiaver- 
čiam partnerių dialogui, nepripažįstančiam lankstaus Vakarų patirties pranašu- 
mo, Rytų filosofijos tradicijų „suvakarietinimo“ nuostatų ir vienpusių kompro- 
misų. Daugelis Rytų tautų mąstytojų, turėdami karčią „dialogo su Vakarais“ ko- 
lonializmo laikais patirtį ir regėdami net konkrečioje filosofinėje tradicijoje išky- 
lančių sistemų, teorijų ir konceptų įvairovę, suvokė tokios sintezės bei suderina- 
mumo sudėtingumą. 

Glaudžios Rytų ir Vakarų mąstysenos sąveikos idėją nuosekliai plėtojo įta- 
kingas indų komparatyvistas P. R. Raju, kuris ragino integruoti rytietiškus ir va- 
karietiškus mąstymo principus. „Iki šiol, - rašė jis, - buvo teigiama ir toliau laiko- 

masi nuomonės, kad Rytų žmogaus charakteris yra visai kitoks nei Vakarų. Ta- 
čiau integruodami skirtingas mąstysenas į vientisą visumą turime pripažinti, jog 
skirtingi charakteriai slepia giliau esančią sielą, kuri aprėpia šias apraiškas“ [Ra- 
ju, 1992, p. V]. Indų komparatyvistas polemizuoja su oponentais teigiančiais, kad 
krikščioniškai išauklėtas žmogus niekada negalės būti tikras budistas. Jis pripa- 
Zista, kad, susidūrus su kitokiu mąstymu, nelengva išsivaduoti iš paveldėtų kul- 
tūrinių stereotipų poveikio, tačiau vargu ar galima teigti, jog tokie ketinimai yra 
visiškai neįmanomi. 

P. R. Raju teigė, kad trys pagrindinės Vakarų, kinų ir indų mąstymo tradici- 
jos „nėra nesuderinamos tarpusavyje, bet viena kitą papildančios, skirtingos, ta- 
čiau nebūtinai priešingos“ [Ten pat, p. 10]. Pagrindinį lyginamosios filosofijos tikslą 
mokslininkas siejo su pastangomis per geresnį skirtingų mąstymo tradicijų paži- 
nimą „išryškinti žmogaus ir jį supančio pasaulio prigimtį, kuria remiantis sukurti 
visuminę gyvenimo filosofiją, atskleisti mąstymo ir veiklos perspektyvas“ [Ten 
pat, p. V]. Jis teisingai pastebėjo, kad dauguma tų pamatinių žmogaus būties ir jį 
supančio pasaulio problemų, kurias šimtmečiais gvildeno visų didžiųjų mąsty- 
mo tradicijų ir epochų žmonės, „neprarado aktualumo ir šiuolaikiniam žmogui“, 
ot. y. rimtas pamatas universalios mąstymo sistemos tapsmui. 

Jo oponentai, pavyzdžiui, A. Macintyre'as, prabilo apie tokios sintezės uto- 
piškumą, kadangi bet kokia unifikacija, kupina apribojimų ir prievartos, grasina 
pažeisti filosofinio mąstymo atvirumą pasauliui. Tačiau, kita vertus, visos pagrin- 
dinės mąstymo tradicijos skirtingais keliais veda į tą patį tikslą - pamatinių žmo- 
gaus būties ir jį supančio pasaulio pažinimą, todėl nevertėtų vienpusiškai su- 
reikšminti vien skirtumų, neregint akivaizdžių sąlyčio taškų ir artimų iškylančių 
problemų sprendimo variantų. 

Akivaizdu, kad Rytų ir Vakarų tautų kultūrų, mąstymo tradicijų mecha- 
niškai apjungti neįmanoma, tačiau, joms gerbiant viena kitą, atsisakant am- 
žiais susiklosčiusių melagingų stereotipų, glaudžiau sąveikaujant, nuodugniau 
pažįstant viena kitą, neišvengiamai gilėja tarpusavio supratimas ir vyksta tar- 
pusavio mąstymo principų, vertybių ir simbolių sistemų korekcija, jų atvirėji- 
mo procesas. 

Pastaraisiais dešimtmečiais, įsigalint postmodernizmo ideologijai, pastebi- 
mas akivaizdus Rytų ir Vakarų mąstymo tradicijų suartėjimas, kurio ryškiausiu 


požymiu tampa postmodernaus mąstymo orientalizacija, estetinimas ir ontolo- 

giškėjimas, suartėjimas su ,neklasikiniais" gyvenimo filosofijos ir subjektyvio- 
sios ontologijos principais. Klasikinį indiškąjį ir vakarietiškąjį filosofinį išsilavini- 
mą turintis S. K. Saksena, fiksuodamas Vakarų filosofijai būdingą gyvenimo ir 
žinojimo atotrūkį, teigia: „Skurdi yra ta filosofija, kuri nėra gyvenimo filosofija ir 
kuri nepritaikoma gyvenime“ [Saksena, 1962, p. 54]. Šį E Nietzsche's išryškintą 
atotrūkį tarp mąstymo ir būties siekia įveikti iškiliausi postmoderno mąstytojai. 

Ankstyvajame Honolulu komparatyvistinio judėjimo etape, t. y. iki šeštojo 
dešimtmečio pabaigos, vyravo „dichotominės“ koncepcijos, kurių šalininkai, plė- 
todami C. G. Jungo idėjas, tiesmukai priešpriešino „vakariečių“ ekstravertišku- 
mą, racionalizmą, analitiškumą ir „rytiečių“ introvertiškumą, misticizmą, sinte- 
tizmą. Jau C. G. Jungas, siekdamas suvokti Rytų ir Vakarų mąstysenos ypatu- 
mus, atkreipė dėmesį į skirtingą „psichinės realybės“ aiškinimą. Rytiečių tradici- 
jos savitumą jis siejo su introvertiškumu ir požiūriu į psichinę realybę kaip į pa- 
grindinę esmės savybę, o vakariečių - su ekstravertiškumu ir atsainiu požiūriu į 
sudėtingus psichinius reiškinius. 

„Rytai, - rašė jis, - psichinį pradą laiko pagrindine ir unikalia esmės savybe. 
Gali susidaryti įspūdis, kad tai greičiau atsiranda dėl rytiečių temperamento ir 
psichologijos ypatumų, o ne dėl filosofinės mąstysenos savitumo. Čia mes susi- 
duriame su tipiška introvertiška nuostata, kuri iš esmės skiriasi nuo ne mažiau 
tipiškos ekstravertiškos Vakarų pozicijos [...]. Ekstravertiškumą galima laikyti Va- 
karų „stiliumi“, kuris introvertiškumą traktuoja kaip nukrypimą nuo normos, 
patologiją, kažką smerktina“ [Jung, 1958, p. 16]. 

Dėl didelio būrio C. G. Jungo šalininkų lyginamosiose civilizacijų studijose 
įsigali dviejų skirtingų kelių teorija, kuri Rytų ir Vakarų civilizacijų vystymą išski- 
ria į dvi visiškai skirtingas kryptis. Kiekviena iš jų turi savo „genotipą“, progra- 
muojantį tolesnę jų raidą. Tuo tarpu ryžtingai nuo eurocentrizmo atsiribojančio- 
se lyginamosiose teorijose, kurios siekė atkurti vientisą pasaulinės kultūros isto- 
riją, tradicinių Rytų civilizacijų kelias gauna klasikinio modelio statusą, o links- 
tančios į modernuma Vakarų civilizacijos raida siejama su nukrypimu nuo nor- 
mos ir vadinama devinacine (nuo lot. devinatio - nukrypimas). 

Pastaroji teorija plėtojama anglosaksų šalyse išgarsėjusio prancūzų filosofo 
komparatyvisto L. Dumont'o veikaluose La civilisation indienne et nous („Indų ci- 
vilizacija ir mes“, 1975) ir Homo Hierarchicus („Hierarchinis žmogus“, 1979). Siek- 
damas atskirti esminius tradicinės ir moderniosios civilizacijų bruožus, jis, kaip 

ir žymus tradicionalistų mokyklos šalininkas A. Coomaraswamy, pradeda lyginti 
hierarchines indų ir Vakarų civilizacijos sanklodas ir daro išvadą, jog būdingiausi 
tradicinių civilizacijų bruožai yra holizmas ir griežtas socialinės hierarchijos principo 
laikymasis, o moderniosios — individualizmas. Tačiau individualizmo plėtojimasis 
tėra pastarųjų keleto šimtmečių Vakarų civilizacijos raidos požymis - viduramžių 
Europos visuomenėje kaip ir viduramžių Indijoje buvo griežta socialinė hierarchi- 
ja, kurią tik porenesansinėje modernizacijoje išstūmė stiprėjantis individualizmas. 
Ankstyvosioms tradicinėms civilizacijoms būdingo holizmo ir hierarchinės sanklo- 
dos principų pažeidimas formuoja L. Dumont'o ir gausių jo sekėjų požiūrį į moder- 
niąją Vakarų civilizaciją kaip į nenormalią devinaciją. 

Dėl aiškių metodologinių principų stokos pokario metų lyginamosios kon- 
cepcijos nepajėgė išsiveržti iš metafizinės filosofijos stereotipinių mąstymo sche- 
mų, nesugebėjo surasti mokslinėms teorijoms būtinos pusiausvyros tarp teori- 
jos ir empirijos. Peržvelgdami žymiausių pokario metų ideologų - E S. North- 
ropo, Ch. A. Moore'o, S. L. Guliko, A. Bahmo, H. Smitho, R. T. Raju, T. Munro ir 
daugelio kitų - lyginamąsias kultūrologijos, religijos, filosofijos, estetikos studi- 
jas, nesunkiai pastebėsime, kad šiame etape pernelyg gausu įvairių požymių, 
parametrų, iš kurių teoretikai modeliuoja Rytų ir Vakarų mąstymo tipų, filosofi- 
nių, religinių, estetinių tradicijų skirtumus. 

Tipiška to meto knyga - E S. Northropo lyginamoji studija The Meeting of 
East and West („Rytų ir Vakarų susitikimas",1946), kurioje patetiškai kalbama apie 
Rytų ir Vakarų kultūrinių bei filosofinių tradicijų sintezės būtinumą, perdėm ties- 
mukai Vakarų tradiciją siejant su „teorine“ refleksija, o Rytus — su „estetinėmis 
intuicijomis“. Analogiškų stereotipinio mąstymo pėdsakų yra ir garsioje S. Guli- 
ko knygoje The East and West. A Study of their Psychical and Cultural Characteristics 
(„Rytai ir Vakarai. Jų psichinių ir kultūrinių bruožų tyrinėjimas“, 1963). Čia brė- 
žiama neįveikiama takoskyra tarp vos ne monolitinių, unifikuotų, metafiziškai 
aiškinamų Rytų ir Vakarų mentalitetų. 

Vakariečiai, anot S. Guliko, yra agresyvūs, garbėtroškos, praktiški, ekscen- 
triški, valingi, išradingi, ryžtingi, individualistai, optimistai, pasisekimas, ju nuo- 
mone, priklauso nuo materialaus pasaulio, o ne nuo įvaldytų asmeninių savy- 
bių, jie garbina minties aiškumą ir logiškumą, niekina emocionalumą, sentimen- 
talumą ir misticizmą, itin vertina moksliškai grindžiamą pažinimą, istorinį tiks- 


lumą, atmeta mitus ir prietarus, domisi išoriniu pasauliu. 

Rytiečių savybės priešingos: ten žmonės ramūs, mąsto filosofiškai ir religiškai, 
introvertiški, daugiau domisi savajame aš esančia realybe, negu jos išraiškos formo- 
mis, daugiau siekia valdyti save nei išorinį pasaulį, rūpestingai ieško pastovių, amži- 
nų vertybių, kurios svarbesnės negu besikeičiantys pasauliniai procesai. Jie emocio- 
nalūs, sentimentalūs, turi gyvą vaizduotę, poetiški ir artistiški, vidinio pasitenkinimo 
ieško harmonijoje su gamta, kosmosu, jaučia savo priklausomybę nuo slaptingo dva- 
sių pasaulio, demonų, protėvių, dievų. Vakaruose pabrėžiamas empirinio pasaulio 
reikšmingumas, o Rytuose - jo sąlygiškumas, nerealumas ir nereikšmingumas. Vaka- 
rai - tai pastangos, užkariavimai, siekiai, o Rytai - atsiribojimas nuo išorinio pasaulio, 
neveiklumas [Gulik, 1963, p. 124—125]. 

Dar ryškesni dichotominio mąstymo principai japonų komparatyvisto Na- 
gashima Nabuhiro schemose. Mėgindamas apibrėžti tipologinius Vakarų ir ja- 
ponų kultūros bruožus, vakariečių objektyvumą, analitiškumą, logiškumą, 
prieštaringumą, apibrėžtumą, beasmeniškumą, absoliutiškumą, intelektualu- 
mą priešpriešina japoniškam subjektyvumui, sintetiškumui, nelogiškumui, ne- 
prieštaringumui, neapibrėžtumui, asmeniškumui, reliatyvizmui, emocionalu- 
mui [Nagashima Nabuhiro, 1973, p. 94]. Tokį antipodinį klasifikacijos pamatą 
galima aiškinti ankstyvajame lyginamųjų idėjų etape vyraujančiu tarpusavio 
papildymo principu. 

Modeliuodami detalias ir, paviršutiniškai žvelgiant, didžiai įtikinamas ste- 
reotipines schemas, dichotominių koncepcijų šalininkai iš tikrųjų artėjo prie 
savo oponentų eurocentristų, nes Rytų ir Vakarų mąstymo tipus išskyrė į prie- 
šingus polius. Vis dėlto tai atitolino mokslininkus nuo realių reiškinių ir supap- 
rastino sudėtingus reiškinius. Kai Rytų ir Vakarų savitumas traktuojamas vie- 
nareikšmiškai, tuomet pamirštama, kas juos jungia, kas juose yra bendra visiems 
žmonėms. Kita vertus, išskirdami tipologinius skirtingų kultūrinių tradicijų po- 
žymius, dichotomistai padėjo savo kritikams įžvelgti „papildymo dėsnį“, eg- 
zistuojantį tarp dviejų supriešintų kultūrų tipų, privertė įdėmiau pažvelgti ne 
tik į tai, kas skiria, tačiau ir kas jungia Rytų bei Vakarų šalis. 

Septintajame ir aštuntajame dešimtmetyje pasirodė daugybė tyrinėjimų, ku- 
riuose palygintos įvairios Rytų ir Vakarų šalyse susiformavusios kryptys, mo- 
kyklos, nustatyta Sokrato, Augustino, M. Montaigne'o, A. Schopenhauerio, S. Kier- 
kegaard'o, F. Nietzsche's ir Konfucijaus, Laozi, Zhuangzi, Anandavardhana, Ab- 
hinavagupta, Zeami, Bashô, čan, dzen, jogos idėjų giminystė. Šis būdas yra per- 


529 


Komparatyvistiné kultürologija, civilizaciné komparatyvistika 


spektyvesnis, ypac tuomet, kai mokslininkai remiasi nuosekliais metodologiniais 
principais, gvildena tipologiškai artimus reiškinius, išryškina juose realiai egzis- 
tuojančias bendras mąstymo paradigmas, analogiškus problemų sprendimo va- 
riantus. Tačiau ir šiuose lyginamuosiuose tyrinėjimuose atsiranda daug dirbti- 
nių, tendencingų, metodologijos požiūriu neteisingų sugretinimų ir išvadų, ku- 
rios stokoja nuoseklesnės plėtojamų tezių argumentacijos. Pavyzdžiui, vargu ar 
moksliniu požiūriu tikslinga gretinti intuityviosios rytiečių estetikos kryptis (da- 
oizmą, čan, dzen, tantrizmą) su tipologiškai priešingomis racionaliosiomis euro- 
piečių kryptimis, mokyklomis. Tačiau netgi akivaizdūs trūkumai ir prieštaravi- 
mai negali sumenkinti svarių pasiekimų, padedančių geriau pažinti pasaulinės 
kultūros istoriją. 

Lyginamuju idėjų raida teikia nemaža vertingos medžiagos Rytų ir Vakarų 
šalių estetinių bei meninių tradicijų santykiams, specifiškumui ir bendrybėms 
apmąstyti. Palyginus Vakarų Europos ir Rytų (Indija, Kinija, Japonija) estetines 
bei menines tradicijas, galima išskirti tam tikras vyraujančias tendencijas. Vakarų 
kultūra, grindžiama subjekto ir objekto (t. y. žmogaus ir aplinkinio pasaulio) prieš- 
priešos idėja, pasuko išorinio pasaulio pažinimo ir įvaldymo link. Dėl to daugeliui 
Vakarų filosofijos, estetikos ir meno krypčių pasidarė svarbu realus pasaulis, em- 
piriniai faktai, analizė. Indijos, Kinijos, Japonijos kultūra daugiau dėmesio skiria 
žmogaus ir aplinkinio pasaulio vientisumo suvokimui, skverbimuisi į vidinį as- 
menybės pasaulį. 

Šis Rytų ir Vakarų šalyse vyraujančių tendencijų nepanašumas sudaro prie- 
laidas jų natūraliai tarpusavio traukai, vienybės siekimui. Tai, kad jose įsigali skir- 
tingi požiūriai į estetikos objektą ar nevienodai aiškinamos pagrindinės proble- 
mos, visai nereiškia, jog viena iš šių krypčių „aukštesnė“ ar „žemesnė“. Į Rytų ir 
Vakarų kraštams būdingas tendencijas galima žvelgti kaip į du skirtingus kelius, 
vedančius į tą patį tikslą. 

Kalbėdami apie tipologinį Rytų šalių tradicijų artimumą, negalime ignoruoti 
ir kiekvienos iš jų savitumo. Indijos kaip arabų musulmonų kultūros tradicija 
daug artimesnė Vakarų tradicijai (Indiją ir arabų kalifatą su Vakarų antika bei 
krikščioniškąja Europa sieja panaši rašto sistema ir nuolatiniai ryšiai) nei hierog- 
lifinio rašto regione esančiai Tolimųjų Rytų (Kinija, Korėja, Japonija) kultūrai. 

Kaip minėjome, šiame komparatyvizmo teorijos raidos etape galbūt kiek 
tiesmukai mėginama išryškinti savitus tipologinius Rytų ir Vakarų civilizacijų 

bruožus. Rytų ir Vakarų kultūros suvokiamos kaip dvi opozicinės, viena kitą papil- 
dančios sistemos. Šioms teorijoms artimas H. Hesse's požiūris: „Rytų ir Vakarų iš- 
mintyje slypi jau ne priešiškos kovojančios jėgos, tačiau poliai, tarp kurių verda 
gyvenimas“ [Vostok-Zapad, 1982, p. 217]. 

Komparatyvizmo teorijos šalininkai didžiulį dėmesį skiria pamatinėms fi- 
losofinėms nuostatoms, kuriose glūdi svarbiausi Rytų ir Vakarų civilizacijų prin- 
cipai. Pagrindiniai antikos ir Vakarų Europos civilizacijų bruožai — senovės grai- 
kams būdingas subjekto ir aplinkinio pasaulio priešinimas, racionalaus proto, 
logikos kultas, nulėmęs binarinio mąstymo atsiradimą. Žmogus gyvena pasauly- 
je, suskaidytame į subjektą ir objektą, materiją ir dvasią, gėrį ir blogį, grožį ir 
bjaurumą. Vakarų religijoje ilgainiui įsigali monoteizmas, kuris remiasi asmeni- 
niu absoliutu. Tuo tarpu esminiai Rytų civilizacijų bruožai - siekimas įveikti sub- 
jekto ir jo aplinkos dualizmą, iškelti kūno ir dvasios, gėrio ir blogio, grožio ir bjau- 
rumo vienybės idėją; religijoje vyrauja panteizmas, tikėjimas beasmeniu dievu. 

Rytų ir Vakarų filosofijos, estetikos, meno istorijoje išskirtini skirtingi vyrau- 
jantys požiūriai į praeities tradiciją. Turinys, idėjos per šimtmečius keitėsi, o kai 
kurios paradigminės mąstymo formos, kuriančios konkrečios tradicijos nuosta- 
tas, išliko tokios pačios. 

Išskirtiniu Vakarų kultūros bruožu laikomas „kreatyvumas“, didesnis nau- 
jumo poreikis, nuolatinė inovacijų paieška - čia naujos idėjos, teorinės sistemos 
rutuliojasi iš senųjų. O kas „buvo“, stengiamasi atvirai nekartoti arba skolinius 
maskuoti ir juos pateikti kitu pavidalu, pasitelkiant naujas sąvokas, simbolius, 
imitacijas, perfrazavimus. Rytų civilizacijose (Indija, Kinija, Japonija) priešingai 
- itin gerbiama tradicijos, kanonai, kurie suvokiami kaip neišsenkantis kūrybos 
šaltinis ir norma, nubrėžianti ateities perspektyvas. Todėl šių šalių filosofiniuose, 
religiniuose, estetiniuose tekstuose, meno kūriniuose matyti kanoniška tradicija, 
papildyta naujomis temomis, idėjomis. 

Tačiau lyginamieji civilizacijų tyrimai, grindžiami tradiciniu Rytų ir Vakarų 
raidos kelių išskyrimu bei tipologinių civilizacijų bruožų ieškojimu, ilgainiui ima 
nebepatenkinti, tuo labiau, kad vis reikšmingesnės darosi Lotynų ir Centrinės 
Amerikos bei Afrikos civilizacijų savitumą įrodančios teorijos. Todėl lyginamo- 
siose studijose įsigali nauja ekvivalentiškų vertybinių požiūrių, kultūrų ir civili- 
zacijų lygiavertiškumo idėja, o tradicinė Rytų ir Vakarų civilizacijų dichotomija 
po truputį ima blėsti. 


Paryžius. Sorbona 


Postmodernistinė civilizacijos teorija 


Pastaraisiais dešimtmečiais susiformavusi postmodernistinė (poststruktū- 
ralistinė) civilizacijos teorija, turinti daug bendra su komparatyvizmo judėji- 
mu, tiesiogiai rodo esminius šiuolaikinės technologijos poslinkius, taip pat aki- 
vaizdžią mokslo, masinių komunikacijų, socialinio gyvenimo, kultūros ir me- 
no prioritetų kaitą. Kita vertus, ji neatsiejama nuo XX a. pabaigoje išryškėjusios 
radikalios kultūrinių paradigmų kaitos, nuoseklaus moderniojo eurocentrizmo vir- 
smo pasauliniu postmodernistiniu policentrizmu, ideologijų krizės, episteminių Va- 
karų filosofijos, meno struktūrų irimo. Postmodernistai iš naujo įvertino civili- 
zacijos istoriją: suteikė jai naują humanistinį turinį, pabrėžė neeuropinių civili- 
zacijų, mąstymo formų bei kultūrinio polilogo vertę. 

Žymiausi postmodernistinės civilizacijos teorijos ideologai M. Foucault, 
J. Derrida, J.-E Loytard'as, G. Deleuze'as, E Guattari's, J. Boudriard'as, R. Rorthy, 
H. Kūngas ryžtingai pervertino daugelį esminių klasikinės Vakarų kultūros 


532 


Postmodernistiné civilizacijos teorija 


filosofijos teiginių. Postmodernus mąstymas pagrindinėmis savo nuostato- 
mis artimas tradiciniams Tolimųjų Rytų mąstymo modeliams, į kuriuos po- 
stmodernizmo ideologai nuolatos apeliuoja. Atmesdami vientisos nenutrūks- 
tamos istorinės pažangos idėjas, jie nepripažįsta vienos vyraujančios pasaulio su- 
vokimo formos. Nors koncepcijų daug, jų šalininkai vieningai pripažįsta daugy- 
bės skirtingų regėjimo taškų, koncepcijų, požiūrių vertę. Postmodernistams itin 
svarbu suvokti, kaip naujausia kultūros, filosofijos, estetikos ir meno raida 
siejasi su tarpcivilizacinėmis įtakomis ir radikaliais technotroninės metacivili- 
zacijos lūžiais. 

Vadinasi, postmodernistinė civilizacijos teorija yra skirtumų, radikalaus pliura- 
lizmo teorija. Jos šalininkai įtariai žvelgia į bet kurias unifikacijos, homogeniza- 
cijos, suvienodinimo, hierarchijos principų apraiškas ir siekia išryškinti metaci- 
vilizacinėje kultūroje gyvuojančių kultūros formų skirtingumą. Kaip mes pa- 
žįstame skirtumus? Akivaizdu, kad pasitelkdami tradicines sugretinimo, paly- 
ginimo ir supriešinimo procedūras. Iškeldami komparatyvistinės metodologi- 
jos svarbą, postmodernistai sukūrė naujas itin lanksčias euristines civilizacijos 
tyrinėjimo strategijas bei metodus, padedančius teoriškai pagrįsti įvairių civili- 
zacijų kultūros formų skirtingumą ir neblėstančią vertę. 

Postmodernistinė civilizacijos teorija, skirtingai nei klasikinė, kuri tyrinė- 
jo perdėm sureikšmintą pagrindinį Vakarų civilizacijos kamieną, pripažįsta visų 
civilizacijų lygiavertiškumą ir daugiau domisi ne pagrindinių jų kamienų, o atskirų 
šakų bei ūglių studijomis. Išsižadėję makroistorijos, postmodernistai susidomėjo mik- 
roistorija. Jie sutelkia dėmesį į marginalinius kultūros reiškinius, ypač tuos, kuriems 
nebūdinga aiški, griežta struktūra, kurie yra nestabilūs, sunkiai apibrėžiami, nuolat 
kinta. Civilizacijos tyrinėtojas čia aktyviai dalyvauja pažinime ir vertinamas kaip svar- 
bus pažinimo veiksnys, tiesiogiai veikiantis jo procesą. Postmodernistinės civilizaci- 
jos teorijos šalininkai teigia, kad nėra ir negali būti jokio universalaus metodo, ka- 
dangi konkreti problema reikalauja savitos strategijos, specifinio pažinimo eigoje išky- 
lančių uždavinių sprendimo. 

Vakarų civilizacijos išsekimas, pasireiškęs tam tikrais požymiais penktaja- 
me ir šeštajame dešimtmetyje, pasiekia kulminaciją, kai kontrakultūros ir ,nau- 
jųjų kairiųjų“ judėjimo banga 1968 m. nusirito per Prancūziją ir kitas Vakarų 
šalis. Tarptautiniuose civilizacijos teoretikų, kultūrologų, filosofų, estetikų, me- 
no istorikų forumuose daug kalba apie krizę, pabaigą, mirtį. Tarsi kartodami 

E Nietzsche's ir O. Spenglerio pranašystes, filosofai vėl prabilo apie Vakarų Euro- 
pos civilizacijos saulėlydį, „postnihilizmo“ epochą, „Vakarų filosofijos pabaigą“, 
„estetikos krizę“, „Meno mirtį“. 

Šie pesimistiniai eschatologiniai ir istoriosofiniai motyvai rodo, kad intelek- 
tualai bei menininkai nesąmoningai pajuto ir atspindėjo artėjantį konkretaus Vakarų 
civilizacijos ciklo, jo mąstymo kategorijų, vertybių sistemos žlugimą ir suabsoliutinę ją 
aiškino kaip kultūros ir meno krizę apskritai. Tačiau, gvildendami postmodernistinį 
lūžį, turime kalbėti ne apie kultūros ir meno krizę apskritai, o apie labai konkre- 
čių, atrodžiusių amžinomis ir nepajudinamomis, klasikinės Vakarų kultūros mito- 
logemų agoniją ir atvirų mąstymo bei kūrybos formų atsiradimą. Tam turėjo įtakos 
egzotiškosios, Rytų ir marginalinės kultūros. 

Postmodernistinio civilizacijos lūžio esmė — perėjimas nuo eurocentrinių 
mąstymo ir kūrybos principų, nekritiškai laikytų vieninteliais galimais ir teisin- 
gais, prie daug universalesnių neklasikinių, polilogiškų, kurie apima aktualiau- 
sius visų žmonijos kultūrą formavusių civilizacijų simbolius ir kodus. Pirmą 
kartą nuosekliau pereinama nuo sąlyginai izoliuotų vietinių civilizacijų (egiptiečių, 
šumerų, indų, kinų, persų, arabų, graikų ir t. t.) prie vienalytės metacivilizacijos, iš- 
ryškinančios, kaip susipina ir asimiliuoja skirtingų civilizacijų kultūros klodai. 
Šiuolaikinėje masinių komunikacijų eroje susidaro anksčiau neregėtos galimy- 
bės žaibiškai sąveikauti skirtingų pasaulio regionų kultūroms. 

Šiandien jau matyti nevienareikšmės technotroninės, kompiuterinės, vi- 
suomenės informavimo priemonių revoliucijos pasekmės. Kiekvienas kokybi- 
nis technologijos šuolis neapsieina be praradimų ir vienašališkumo. Pavyzdžiui, 
atsiradus kompiuteriui, išplėtotai Interneto sistemai, informacijai tapus leng- 
vai prieinama, ėmė nykti pažinimo ir tiesos alkis, kūryba tapo seklesnė, frag- 
mentiškesnė. Jau tenkinamasi ne vientisu kultūros tekstu, o tik jos fragmentu, 
santrauka, citatų rinkiniu. Šios naujos kultūros, aktyviai veikiančios postmo- 
dernistinę sąmonę ir tikrovės suvokimą esmė - ne linijinis tekstas, o ekrano erdvé- 
je nuolatos besikeičiantis vaizdų srautas. Tai ir personažų kalba, animacinis mode- 
liavimas, rašytiniai tekstai, regimi ir girdimi vaizdai bei daugybė kitų kompo- 
nentų. Esminis vaizdo kultūros skirtumas, jei lyginsime ją su knygine teksto kul- 
tūra, priartinantis ją prie pirmapradės žmonijos kultūros, yra informacijos įvai- 
rumas ir asmeninis ryšys, autentiškas bendravimas su kalbančiu ekraninio teks- 

Visuomeninės sąmonės struktūra, tikrovės suvokimas, mąstymo stilius, netgi 
turinys priklauso nuo informacijos priemonių. Pavyzdžiui, rankraštinė ir knygi- 
nė civilizacija ugdo universalų požiūrį į pasaulį, ir tai neabejotinai atspindi pati 
kultūra bei jos suvokimas. O audiovizualinės komunikacijos priemonės (teleekra- 
naiir kompiuterių monitoriai su virtualiosios realybės pasauliu), mirgantys nuo- 
latos besikeičiančiais regimais, girdimais vaizdais skatino mozaikiškai žiūrėti ir į 
pasaulį. Taip prarandamas knygų civilizacijos, klasikinio humanitarinio išsilavi- 
nimo išpuoselėtas kūrybos fundamentalumas, stiprėja standartizacijos ir nivelia- 
vimosi tendencijos. 

Grįžtant prie civilizacijų problemos lygmens, norėtųsi pabrėžti, kad šiuo- 
laikinės postmoderno metacivilizacinės kultūros pagrindas - perėjimas nuo li- 
nijinės vienakryptės teksto kultūros prie teleekranų ir kompiuterių monitorių 
diegiamos vaizdo kultūros. Naujam tūkstantmety tikriausiai vyraus vaizdo kul- 
tūra, todėl kad ir kaip gerbtume knygą, jos ateitis - miglota. 

Postmodernistinės civilizacijos teorijos reliatyvizmas susijęs su „neklasi- 
kinės filosofijos“ (S. Kierkegaard'as, E Nietzsche) ir kuri įsigalėjo po E Niet- 
zsche's Vakarų metafizikos mąstymo ir kūrybos principų kritikos. Priešinamasi 
tendencingam eurocentriniam graikų ir racionaliosios Vakarų metafizikos mi- 
tologizavimui. Išsirutuliojusios iš graikų filosofijos Vakarų metafizikos mitolo- 
gizavimas Vakaruose yra toks galingas, kad įvairios filosofinės tradicijos ją lai- 
ko savotiška didžiąja religija, vieninteliu teisingu filosofiniu mąstymu, nepasiekiamu 
idealu. Jo teisingumu ir dieviškąja misija nėra ko abejoti, tereikia tikėti kaip amžina ir 
nekintama religine dogma. 

Postmodernistinė civilizacijos teorija kaip ir kiek anksčiau menotyra pa- 
mažu vaduojasi iš J. Winckelmanno „helenomanijos mitologijos“ kerų. Žlugus 
eurocentrinei pasaulinės kultūros vizijai, graikų filosofija ir jų menas prarado 
„šventosios karvės“ įvaizdį. Kultūros, filosofijos, meno tradicijos, susiformavu- 
sios Graikijoje ir Vakarų Europoje, į marginalizmą linkstančiai postmodernisti- 
nei sąmonei ne tokios svarbios ir įdomios kaip neklasikinės, egzotiškos kultū- 
ros. „Mūsų aklas sekimas graikais baigėsi, graikai ne klasikai, jie tiesiog archa- 
jiški“, - naują sąmonėjimą apibūdina vienas žymiausių Vakarų intelektualiz- 
mo simbolių J. Ortega y Gassetas. 

Labai simptomiškas reiškinys — ir vokiečių klasikinės filosofijos tradicijų 
skeptro saugotojo M. Heideggerio posūkis į Rytų filosofiją. Savo vėlyvuosiuo- 

se veikaluose jis atsisakė graikiškos filosofijos sąvokos, nes manė, kad graikų 
metafizika plėtotis jau nebegali. Vakarų metafizikos dualizmo įveikimą jis sie- 
jo su priartėjimu prie dao kultūros. „Žodyje kelias (dao), — sakė jis, - tikriausiai 
slypi slapčiausia gelmė“ [Heidegger, 1977, p. 198]. M. Heideggeris atmetė ra- 
cionalius mąstymo principus ir ėmė linkti į daoizmo filosofijai būdingą poetinį 
mąstymo stilių, pradėjo kurti savitą pasaulį iš situacinių ir kontekstinių kate- 
gorijų, padedančių autentiškai išreikšti unikalią gyvenimo patirtį. Anot D. Hal- 
liburtono, M. Heideggeris, veikiamas Rytų filosofijos, suformavo poetinio mąs- 
tymo modelį, tapusį pagrindiniu postmodernistinės sąmonės požymiu [Halli- 
burton, 1981, p. VII]. 

Postmodernizmo filosofija, estetika, menas yra Vakaruose jvykusio prare- 
gėjimo išdava. Europinės kultūros atstovai dažniausiai iš aukšto žvelgė į kitas 
civilizacijas, todėl ji ne tik nėra ideali ir vienintelė teisinga, tačiau ir jos sukurtos 
vertybės pasirodė esančios ne tokios stabilios nei tradicinių Rytų civilizacijų. 
Humanistinio postmodernizmo šalininkai siekia išplėsti vakariečių mąstymo, 
kūrybos, meno formų skalę ir praturtinti ją kitų civilizacijų laimėjimais, de- 
struktyvių kontrakultūros reiškinių pažeistiems Vakarams sugrąžinti „vertika- 
lių“ dvasinių vertybių pasaulį, išlaisvinti kūrybines asmenybės jėgas ir padėti 
pabėgti nuo nuasmenintų, sustandartintų kultūros formų. 

Postmodernistinė civilizacijos teorija toleruoja visas kultūras ir civilizaci- 
jas, tačiau, skirtingai nei XIX-XX a. pradžios teorija, kuri labiau linko į Indijos 
civilizaciją, ji daugiau domisi Tolimųjų Rytų (Kinija, Japonija) kultūra. Traukos 
centrų pasikeitimą neabejotinai paveikė anksčiau minėtas perėjimas nuo teks- 
to prie vaizdo, - išsekus klasikiniams Vakarų mąstymo ir kūrybos principams, 
postmodernistinė kultūra atsigręžė į hieroglifinės kultūros zonoje išsirutuliojusius 
neklasikinius mąstymo ir kūrybos principus. Tolimųjų Rytų rašto esmę sudarantis 
hieroglifas yra vizualinė struktūra, daugiakryptės, laisvai formuojamos vaiz- 
dinės kultūros modelis, idealiai atitinkantis vaizdui pirmumą teikiančios po- 
stmodernistinės civilizacijos poreikius. 

Postmodernistiniai mąstytojai bei menininkai perima Tolimųjų Rytų prin- 
cipus ir juos taiko. Daugelis jų ideologų kaip tik klasikinėje kinų civilizacijoje 
ieško idealaus intelektualo prototipo ir aptinka jį Tangų bei Sungų epochose. 
Iškiliausios to meto asmenybės - artistiškos, laisvai kuriančios daugelyje kul- 
tūros ir meno sričių - postmodernistus labiausiai žavi savo opoziciškumu vi- 

suomenés valdymo struktüroms, estetiniu mégavimusi büties ir gamtos sti- 
chijomis. 

Globaliniam postmodernistiniam orientalizmui büdingi post-moderne epo- 
chos pasaulėžiūros bruožai, t. y. neklasikinių mąstymo ir kūrybos principų ieš- 
kojimas, arba, M. Foucault žodžiais tariant, ,epistema, lemianti šiuolaikinės 
Vakarų civilizacijos pobūdį“. Veikiant filosofinėms ir estetinėms Rytų tradici- 
joms atsiranda „ryžtingo vertybių perkainojimo“ (E Nietzsche) poreikis, arti- 
mai susijęs su neseniai vyravusių perdėm racionalizuotų scientistinių, neopo- 
zityvistinių, struktūralistinių, semiotinių, analitinių koncepcijų krize. Kaip at- 
sakas į scientistines koncepcijas formuojasi nauja poststruktūralistinė filosofi- 
ja ir civilizacijos teorija. 

Tai, kad žymiausi postmodernistai mąstytojai yra prancūzai, dėsninga. 
Viena, jie tiesiogiai dalyvavo drastiškose kontrakultūros ir „naujų kairiųjų“ ša- 
lininkų akcijose, sukrėtusiose Paryžių ir kitus Vakarų kultūros centrus. Kita 
vertus, prancūzų mąstytojai, būdami dėmesingi kultūros bei meno tradicijoms, 
taip pat esant stiprioms akademinio mokslo tradicijoms, netgi viešpataujant 
Vakaruose scientistinėms kryptims, buvo tvirti kultūrologijos ir humanistikos 
šalininkai. Tuo prancūziškasis struktūralizmas iš esmės skyrėsi nuo daugelio 
kitų neopozityvistinių judėjimų. Sugebėjimas jautriai vertinti kultūros ir me- 
no reiškinius padėjo prancūzams anksčiau suvokti naujų civilizacijos procesų 
esmę. 

Postmodernistinės civilizacijos teorijos šalininkai nuolatos pabrėžia prin- 
cipinį pasitraukimą nuo tiesinės pažangos civilizacijos teorijų, tvirtina, jog bū- 
tina apriboti „totalitarinės europinės kultūros impulsus“ (J. E Loytard'as). Uni- 
versaliosioms kategorijoms, bet kokiems apibendrinimams, visuotinėms sche- 
moms jie priešpriešina vietinę patirtį, regionalizmą, marginalizmą, unikalias 
kultūrines idiomas ir numato lyginamosios analizės perspektyvą. Šios nuosta- 
tos grąžina mokslui tas kultūros vertybes, kurios eurocentrinių teorijų buvo 
išstumtos į marginalijas. Be to, postmodernistai, pripažindami komparatyviz- 
mo svarbą, siekia duoti galimybę reikštis ir nedidelėms vietinėms kultūroms, 
tautinėms grupėms. Jie atmeta objektyvistinį požiūrį į istorinę tikrovę, kuri — 
subjektyvi savirefleksija, atsirandanti iš kalbinės praktikos ir virstanti kultūri- 
niu kūrybos aktu, o pažįstantis subjektas neatsiejamas nuo tos kultūrinės ap- 
linkos, į kurį jis pasineria. Subjekto-objekto priešprieša panaikinama drauge 

intelektinės tra- Michelis Foucault dzen šventykloje Japonijoje. 1978 dicijos lauką įve- 
dant Tolimųjų Rytų mąstymui 


būdingus „neklasikinius“ principus. 

Pagrindinis postmodernistinės civilizacijos teorijos ideologas Michelis Fou- 
cault (1926-1984) atsiribojo nuo daugelio Vakarų klasikinės kultūros filosofijos 
principų ir savo dėmesį nukreipė į marginalines civilizacijos ir kultūros istorijos 
problemas, stengdamasis surasti originalius neklasikinius sprendimus. M. Fou- 
cault visuomet itin gerbė Tolimųjų Rytų civilizacijas. Svajojo ilgesniam laikui 
įsikurti Japonijoje, nes labai domėjosi jos kultūra. Jis lankėsi pagrindiniuose 
japonų kultūros centruose (Kyoto, Osakoje, Nagoya, Tokijuje), dalyvavo lygi- 
namųjų krikščionybės ir dzen studijų specialistų diskusijose, skaitė A. Wattso, 
D. T. Suzuki ir kitų Tolimųjų Rytų civilizacijų žinovų knygas, lankėsi garsiose 
dzen šventyklose, vadovaujamas pripažintų meistrų mokėsi dzen meditacijos 
metodų. „Tai, kas mane domina čia, - sakė jis 1970 m. du mėnesius trukusio 
vizito metu, - tai istorija ir vakariečių racionalizmo ribotumas“ [Foucault, t. 1, 
1994, p. 54]. 

M. Foucault civilizacijos koncepciją sistemiškai kuriančios idėjos išgyveno 
esminę evoliuciją. Tai „atviras“ naujoms idėjoms mąstytojas, nevengiantis per- 
žiūrėti, koreguoti anksčiau išsakytas mintis, naujai netikėtai gvildenti tradici- 
nes problemas. Jis daug perėmė iš garsiosios „Analų“ mokyklos (L. Febvre'as 
buvo jo mokytojas). Pirmiausia visuminį žvilgsnį į civilizaciją ir atrodančius 


538 


Postmodernistiné civilizacijos teorija 


nepastebimus marginalinius jos aspektus, problemas, morfologines struktü- 
ras, elementus, kuriuos išryškindami netikėtai naujai išvystame svarbias civili- 
zacijos briaunas; su jomis buvome tarsi susigyvenę ir nesuvokėme jų gilumi- 
nės esmės bei poveikio kultūros procesams. 

Ankstyvosiose VII dešimtmečio civilizacinėse studijose M. Foucault plė- 
toja žinojimo-kalbos idėją, besiremiančią „pažinimo archeologija“. Svarbiausios 
programinės šio jo dvasinės evoliucijos tarpsnio knygos Les mots et les choses. 
Une archeologie des sciences humaines („Žodžiai ir daiktai. Humanitarinių mokslų 
archeologija“, 1966) įvade mokslininkas prisipažino, kad mintis parašyti ją kilo 
skaitant Borgeso cituojamą kinų enciklopediją, kuri pasiūlė visiškai kitokį ne- 
gu Vakarų mąstymo modelį. 

„Argi Kinija, - klausė M. Foucault, - neiškyla mūsų svajose kaip privilegi- 
juota erdvės vieta? Mūsų vaizduotėje kinų kultūra yra skrupulingiausia, la- 
biausiai hierarchizuota, abejingiausia laiko pokyčiams, glaudžiausiai susijusi 
su grynu erdvės testinumu. Ji, mūsų akimis, - dambų ir tvenkinių civilizacija, 
apsupta sienų, gyvuojanti dangaus amžinybės akivaizdoje, mes regime ją išsi- 
skleidusią ir sustingusią didžiulio kontinento paviršiuje. Netgi šios civilizacijos 
raštas neperteikia horizontaliomis linijomis garsų skambesio; jis atkuria verti- 
kaliose eilutėse nurodytus, bet pažįstamus pačių daiktų vaizdus“ [Foucault, 1977, 
p. 35-36]. 

Pasitelkdamas „neklasikinius“ mąstymo principus, netikėtus požiūrius į 
mums atrodančias visiškai suprantamomis problemas M. Foucault atmeta tra- 
dicinį istorizmą ir polemizuoja su vientisos nenutrūkstamos civilizacijos istori- 
jos idėja. Jis teigia, kad ne tik kiekviena civilizacija, bet ir kiekviena reikšminga 
jos raidos epocha turi visiškai savitą istoriją, kuri netikėtai „atsiveria“ konkre- 
taus civilizacijos istorijos tarpsnio pradžioje ir „užsisklendžia“ jo pabaigoje. To- 
dėl kiekvienas civilizacijos istorijos tarpsnis funkcionuoja kaip sąlygiškai sava- 
rankiškas, uždaras periodas, nepriklausomas nuo tiek prieš jį, tiek po jo einan- 
čio tarpsnio. Vadinasi, civilizacijos istorijai nebūdinga pažanga ir nuoseklus vie- 
nų idėjų, teorijų, kultūros, meno formų keitimas kitomis. Visos jos koegzistuo- 
ja, sklinda tuo pačiu metu, sudarydamos vieną iš galimų būtent šiai civilizaci- 
jai, epochai būdingų kultūros formų. 

Todėl senąją „doksologiją“ M. Foucault pakeičia nauja „pažinimo archeo- 
logija“, kuri skverbiasi į archajiškiausius pažįstamųjų sociokultūrinių organiz- 

mų sluoksnius. Jo veikaluose pastebimai stiprėja kultūrocentrinės tendencijos, 
dėl kurių individo ir jo pasąmonės problemų tyrinėjimai pamažu užleidžia vietą 
daugiamatėms ir įvairiaaspektėms civilizacinėms studijoms. M. Foucault me- 
todologija remiasi G. Bachelard'o „episteminio laiko“ sąvoka, kuri civilizacijos 
problemų tyrinėjimuose transformuojasi į „epistemą“. Ši sąvoka įprasmina gi- 
liausią ir fundamentalu civilizacijos struktūrų sluoksnį. Lygindamas įvairias Va- 
karų civilizacijos raidos epochas (renesansas, klasicizmas, XIX-XX a.) moksli- 
ninkas išskiria jų esmėje slypinčias įvairias epistemas, kurias lemia skirtingi kal- 
bos, mąstymo, žinojimo ir daiktų santykiai. Pavyzdžiui, renesanso laikotarpiu 
vyrauja panašumo ir tapatumo, klasicizmo - vaizdinio, o XIX-XX a. — sistemų ir 
organizacijų epistemos. 

Vėliau kitame etapiniame veikale — Une archeologie de savoir („Pažinimo 
archeologija“, 1969) - M. Foucault epistemos terminą pakeičia diskurso arba 
diskursyvinės praktikos sąvokomis, kurios padeda metodologiškai analizuoti 
įvairias dvasinės kultūros formas (filosofiją, estetiką, literatūrą, dailę). Diskur- 
syvinės praktikos nesutampa su konkrečiais mokslais, o daugiau „sieja“, „per- 
smelkia“ juos, jungdami į vientisą konkrečiai civilizacijai ar jos epochai būdin- 
gų „diskursų įvykių“, „diskursų praktikų“, „diskursų archyvų“ laiką, kuris tam- 
pa pažinimo objektu. 

M. Foucault veikaluose pabrėžiama istorinių mąstymo struktūrų ir isto- 
rizmo svarba. Jis atmetė XIX a. istorizmo pirštą evoliucinį kultūros ir mąstymo 
formų perimamumą - t. y. jų neatsiejamą ryšį su praeities kultūros formomis, 
etapais — ir kalba apie spontanišką, netiesioginį, šuoliuojantį, iracionalų istori- 
jos ir kultūros procesų pobūdį. „Tradiciniu visuotinio požiūrio į istoriją ir praei- 
ties atkūrimo kaip nuoseklios ir nenutrükstamos raidos konstravimo būdus, - 
rašė jis, - būtina sistemingai demontuoti [...]. Istorija tampa „efektyvi“ tik tiek, 
kiek ji įdiegia mums protrūkio idėją“ [Foucault, 1971, p. 153-154]. Vadinasi, ci- 
vilizacijos istorijai būdingas kultūros formų pėnutrūkstamumas. Dėl to ėmė 
abejoti daugelio Vakaruose gvildenamų problemų realumu, pradėjo skverbtis 
ne į dėsningumus, o į gelminius, subjektyvius istorinius procesus. 

Savo pažinimo archeologijoje M. Foucault teigė, kad kultūros ir civilizaci- 
jos procesų esmę suprasime pažinę ne vieną pagrindinę liniją, o daugybę šalia 
egzistuojančių idėjų bei procesų. Pažinimas turi remtis ne priežastiniais kultū- 
ros elementų ryšiais, o juos skiriančių ribų ir slenksčių supratimu. 

Vėlyvuosiuose - septintojo dešimtmečio — veikaluose M. Foucault nagri- 
nėja žinojimo-prievartos, žinojimo-valdžios ir intelektualo pozicijos valdžios struk- 
tūrų atžvilgiu problemas. Veikiamas E Nietzsche's idėjų, imasi civilizacinės kom- 
paratyvistikos ir „neklasikinės estetikos“ tyrinėjimų. 

Vadinasi, pagrindinė M. Foucault civilizacijos studijų kryptis — istorinės pa- 
sąmonės rudimentų išryškinimas skirtingose epochose. Mokslininkas tyrinėjo 
„užslėptą“, tradicinėje kultūrologijoje ignoruojama ir dažnai mums nesuvokia- 
mą pasąmoninių žmonių elgesio bei mąstymo struktūrų poveikį civilizacijos is- 
torijai. Jis teigė, kad kiekviena civilizacija ir epocha turi savitą epistemą, glau- 
džiai susijusią su to meto kultūriniu pažinimo lauku, kuris susidaro iš skirtingų 
mokslinių disciplinų diskurso. Nors jos visos skirtingos, tačiau formuoja vientisą 
žinių epistemą, išreiškiamą konkretaus istorijos tarpsnio žmonių mąstysena — 
kaip griežtas kalbinis kodas, jungiantis tam tikrą socialinių nuostatų ir draudi- 
mų visumą. Minėta kalbinė norma žmogaus pasąmonėje lemia žmonių elgesio 
principus ir mąstyseną, formuoja konkrečios visuomenės bei kultūros bruožus. 

Analizuodamas skirtingus žinojimo ir mokslo „kalbų“ funkcionavimo ti- 
pus („pažinimo archeologija“) trijose viena kitą keičiančiose Vakarų civilizaci- 
jos istorijoje išryškėjusiose epistemose (renesansas, klasikinis racionalizmas, da- 
bartis), M. Foucault apeliuoja į pažinimo tipų ,nekomunikabilumga". Jis naujai 
interpretuoja daugelį užmirštų, marginalinės kultūros sritis netikėtai atsklei- 
džiančių tekstų, pasineria į išsamią psichinių ligonių, kalėjimų, beprotybės, ink- 
vizicijos, seksualumo istorijos analizę. Mokslininko pasaulėžiūrai, kaip ir tuo 
metu iškilusiai poststruktūralizmo, „naujųjų kairiųjų“, kontrakultūros ideolo- 
gijai būdinga arši pamatinių Vakarų civilizacijos vertybių kritika. „Seksualumo 
istorijoje“ Vakarų civilizacija interpretuojama kaip inkvizicinė civilizacija, ku- 
rioje mokslas ir pažinimas skleidžiasi inkvizicijos vartojamu apklausos-kvotos 
metodu. 

M. Foucault greit tapo vienu įtakingiausių civilizacijos teoretikų. Jo civili- 
zacijos tyrinėjimuose išryškėjo naujos „neklasikinės“ metodologinės prieigos, 
dėmesys netikėtoms pažinimo strategijoms, marginaliniams kultūros aspek- 
tams. Todėl po pagrindinių M. Foucault darbų paskelbimo struktūrinės civili- 
zacijos analizės principai tapo jau kitokie, nei buvo iki jo. Tai vienas origina- 
liausių civilizacijos teoretikų, atskleidusių daug naujų „neklasikinių“ civilizaci- 
nės analizės aspektų. 

Artimas idėjas plėtoja kitas įtakin- 


gas pastarųjų de- šimtmečių Vakarų 
mąstytojas Jacgu- es'as Derrida (g. 
1930), kurio darbai 


niu požiūriu, kon- 


išsiskiria netradici- 
ceptualumu, savitu 
Tolimųjų Rytų mąs- tymo principų tai- 
kymu civilizacinei analizei. Tai pripa- 
žintas postmoder- nistinio orientaliz- 
mo lyderis, savotiš- kas poststruktūra- 
lizmo „guru“, kurio idėjų įtaka labai 
stipri tarp Vakarų intelektinio elito. 


Gimęs ir augęs Al- žyre, jis visuomet 


jautė potraukį Rytų kultūroms. J. Derri- 

da kaip ir F Niet- zsche išskiria Vaka- 
Jacgues'as Derrida 

rų mentalitetui bü- dinga ekstravertiš- 


ka „geismo jėgą“ („valios galiai“ analoga), formuojančią represyvu logocentri- 
nį požiūrį į kultūrą, skatinantį primesti natūraliai besiplėtojantiems kultūros 
reiškiniams destruktyvią valią. Kalbėdamas apie tai, kaip reikėtų įveikti vaka- 
riečių metafizikos represyvumą, jis apeliuoja į E Nietzsche's, S. Freudo, M. Hei- 
deggerio nuopelnus ir primena jų kompromisiškumą. J. Derrida taip pat teigia, 
kad logocentrinė Vakarų metafizika, besiremianti racionalaus proto principais, 
sunyks ir atsiras absoliutus bejėgiškumas analizuojant sudėtingus šiuolaikinės 
kultūros bei mąstymo procesus. 

J. Derrida siekia išsiveržti iš graikų ir klasikinės Vakarų metafizikos sufor- 
muotu mąstymo schemų ir, remdamasis neklasikiniais daoizmo, čan, dzen prin- 
cipais, pradėti viską iš naujo, t. y. spontaniškai pasinerti į kultūrinių, filosofi- 
nių, literatūrinių tekstų stichiją ir pateikti naują, tradicinių mąstymo dogmų 
nepaisančią jų interpretaciją. 

Tęsdamas A. Schopenhauerio, S. Kierkegaard'o, F. Nietzsche's, H. Berg- 
sono, O. Spenglerio, M. Heideggerio racionalizmo kritiką, Vakarų civilizacijų 
vertybių esmėje slypintį metafizinį mąstymą laiko logocentriniu. „Logocen- 
trizmas, - sako jis, - yra etnocentrizmo metafizika tikrąja, o ne reliatyviąja 
prasme. Tai vakariečių istorijos nuosėda“ [Derrida, 1967, p. 117]. Sureikšmi- 
nus subjektą graikų ir Vakarų filosofijoje, anot jo, įsigalėjo binarinis mąsty- 

mas ir pasaulis imtas dalyti į kūnišką ir dvasinį, gamtinį ir kultūrinį, į objektą 
ir subjektą. 

Tokio mąstymo įveiką filosofas sieja su dekonstrukcijos (pranc. dėconstrui- 
re) sąvoka. Dekonstrukcija nėra destrukcija, kuri siejasi su griovimu, ji nesiten- 
kina tik negatyviais judesiais, o yra plastiška, išradinga, daugiasluoksnė, pri- 
pažįsta daugybės regėjimo taškų, skirtingų metodologinių prieigų vertę. De- 
konstruojamą tekstą J. Derrida lygina su moters prigimtimi, kuriai, jo nuomo- 
ne, nebūdinga fiksuota esmė, nes ji nuolat keičiasi. Visi kultūros tekstai, žen- 
klai jo teorijoje aiškinami kaip nestabilūs, kadangi nėra jokių amžinų ir nekin- 
tamų dėsningumų. Todėl absoliučiai visus analizės elementus filosofiškai gali- 
ma išklibinti. Dekonstrukcija - tai įvairių humanitarinių mokslų duomenimis 
paremta paskirų kultūros elementų dekonstrukcija ir rekonstrukcija, išardy- 
mas ir surinkimas. 

Vadinasi, nors dekonstrukcijos sąvoka asocijuojasi su destrukcijos, tačiau 
jos esmę sudaro ne destruktyvus, o būtent konstruktyvus patosas. Pagrindinis 
dekonstrukcijos tikslas - konstruoti, išryškinti, įtvirtinti naujas skirtybes. De- 
konstrukcija jas išryškina, padeda geriau suvokti skirtingų civilizacinių, inte- 
lektinių tradicijų, kultūros formų esmę bei svarbą. Dekonstrukcijos procedūra 
yra daugiapakopė ir nevienareikšmė. Pradžioje binarinė opozicija taip apver- 
čiama ir dekonstruojama, kad periferiniai bei marginaliniai reiškiniai atsiduria 
centre ir virsta pagrindiniais. Vėliau, atrodančiais neesminiais patikslinimais, 
dialektiniais prasmių Zaismais panaikinami binariniai prieštaravimai. 

Vadinasi, teksto ar kultūros išskaidymas į pradinius elementus ir jų pir- 
mapradžių prasmių sukeitimas, lyginimas, vėliau pakeičiamas jų surinkimu, 
tačiau jau remiantis kitu pagrindu. Tokioje procedūroje išryškinamos naujos 
dažnai neregimos teksto ar kultūros reiškinių prasmės, kurios padeda tyrėjui 
tarsi naujomis akimis pažvelgti į įprastus reiškinius ir suvokti jų užslėptas, gel- 
mines prasmes. Šios procedūros tikslas - pertvarkyti pamatines Vakarų civili- 
zacijos suformuotas metafizinės filosofijos kategorijas ir atsisakyti binarinio 
mąstymo. 

J. Derrida'os veikaluose plėtojama dekonstruktyvi hermeneutika atsklei- 
džia konkrečiuose kultūros tekstuose funkcionuojančių pamatinių sąvokų, me- 
taforų sąšauką ir priklausomybę nuo kitų greta esančių kultūros tekstų, išryš- 
kina tekstinį ir tarptekstinį prasmių žaismą, prasmes traktuoja kaip gelminius 

kultūros „balsus“, kurių prasmė visuomet yra reliatyvi ir nestabili. Dekonst- 
rukcijos procese kiekvieno kultūros teksto interpretacija ne tiek atskleidžia jo 
prasmę, kiek išplečia ribas, kartu suteikdama interpretacijos procedūrai begali- 
numą, kai darosi nebeįmanoma vienintelė teisinga interpretacija, atmetanti ki- 
tas galimybes. Kalbėdamas apie dekonstrukciją, J. Derrida sako, kad tokiu bū- 
du ji skatina metafiziką užsisklęsti, išorę virsti vidumi, o filosofiją — postfiloso- 
fija, kuri remiasi paradoksalia daoizmo ir čan mąstymo ir „daugiataškio“ pa- 
saulio regėjimo logika. 

Pagrindiniai J. Derrida'os civilizacijos procesų pažinimo teorijos bruožai — 
vienos universalios metodologijos atsisakymas, skirtingų pažinimo kalbų ir žan- 
rų susipynimas, pažinimo procesų atvirumas, daugiasluoksniškumas, neapib- 
rėžtumas, neišbaigtumas, dėmesys periferiniams, marginaliniams kultūros ele- 
mentams bei reiškiniams. Iškeldamas „būties kaip dalyvavimo“ (pranc. l'étre 
comme prėsence) kategorijos svarbą, jis kaip ir daoizmo filosofai pabrėžia žmo- 
gaus būties ir mąstymo įtrauktumo į nuolatinę erdvės bei laiko koordinačių 
kaitą idėją ir teigia, kad fiksuotos dabarties nėra, nes joje nuolatos atsiranda 
praeities pėdsakų ir ateities kontūrų. 

Tačiau filosofo koncepcijos radikalumas neapsaugojo jo nuo M. Foucault 
kaltinimų dėl ištikimybės kritikuojamai tradicijai ir Vakarų metafizikos princi- 
pų kritikos nenuoseklumo. Pripažindamas, jog J. Derrida taip dekonstruoja kla- 
sikinius tekstus, kad iš jų „nelieka nieko, išskyrus pėdsakus“, M. Foucault kartu 
pripažįsta jį esant ryžtingiausią klasikinės sistemos šalininką. „Neteigsiu, kad 
t. y. metafizika — tokia, kokia ji yra, ar jos ribotumo apraiškos, užsimaskavusios 
šioje diskursyvinių praktikų „tekstualizacijoje“. Žengsiu toliau: pasakysiu, kad 
tai banali, nepriekaištinga istoriškai apibrėžta pedagogika, kuri čia aiškiai regi- 
ma“ [Foucault, 1972, p. 602]. 

Prancūzų postmodernizmo teoretikai, kritikuodami Vakarų racionalizmą, 
remiasi ne tik E Nietzsche's, bet ir Frankfurto mokyklos lyderių T. W. Adorno 
ir M. Horkheimerio idėjomis, kurie dar 1947 m. išleistoje knygoje Dialektik der 
Aufklärung („Švietimo dialektika“) pagrindines Vakarų civilizacijos negandas 
sieja su vienašališku proto sureikšminimu. Protas, pasak jų, reikalingas žmo- 
gui prisitaikyti prie gamtos, atsiranda iš jos, o vėliau naudojamas gamtai pa- 
vergti ir sukurti žmogaus prigimčiai svetimą aplinką. Racionalizmo dvasios įsi- 
galėjimas švietėjų ideologijoje, jų nuomone, lemia tolesnę Vakarų civilizacijos 

raidą. Taip pat prisiminkime garsiąją J. Habermaso ir M. Foucault polemiką dėl 
nerealizuoto pasaulio pertvarkymo projekto pagal racionalaus šviečiamojo pro- 
to principus. 

Proto kulto įsigalėjimą, mąstymo ir būties vientisumo praradimą žymiausi 
postmodernizmo ideologai traktavo kaip Vakarų mąstysenos krizę. Racionaliz- 
mą jie prilygino supaprastintam mąstymui, ieškojo naujų neklasikinių, atvirų, 
reliatyvių mąstymo ir pasaulio suvokimo principų. 

Racionalizuotą Vakarų mąstymo tradiciją M. Heideggeris kvalifikuoja kaip 
netikrą metafizinį arba kalkuliacinį mąstymą. T. Adorno kalba apie „instrumen- 
tinio proto“ spaudimą, H. Marcuse'as ir W. Benjaminas - apie būtinybę įveikti 
„melagingą mąstymą“, J. Ortega y Gassetas savo racionaliąja koncepcija ieško 
būdų sutaikyti „protą“ ir „gyvenimą“. M. Dufrennas kalba apie kūrybingą as- 
menybe, „niokojančią logos kultūrą“. Tęsdamas šią tradiciją, M. Foucault pra- 
byla apie nuasmenintą „discipliną“ ir artėjančią naują „atviros mąstysenos“ erą. 
Jam artimas ir J. Derrida, kuris, kaip minėjome, racionalizmą apibūdina kaip 
„ribotą, nuasmeninta logocentrizma". 

Logocentrizmas, anot jo, įsiskverbia į visas Vakarų kultūros, mąstysenos ir 
meno poras. Jis slypi religinės filosofijos (teo-logija), mokymo apie būtį (onto- 
logija), visuomeninių idealų (teleo-logija) ir europinio etnocentrizmo, tapusio vie- 
na iš dogmatiškų eurocentrinių nuostatų, prielaidose. Remdamasis paradok- 
saliomis daoizmo ir čan bei dzen idėjomis, pagrindiniu savo filosofijos užda- 
viniu J. Derrida laiko ryžtingą visų gelminių Vakarų kultūros sluoksnių, susi- 
klosčiusių iš logos mąstymo principų, dekonstrukciją [Derida, 1967, p. 22]. Kai 
suyra esminės Vakarų civilizacijos struktūros, išeities iš europinio logocentriz- 
mo aklavietės reikia ieškoti nefonetinį raštą vartojančiose Rytų kultūrose ir jose 
išplėtotuose mąstymo bei kūrybos principuose. 

Norėdami įveikti racionalizmą, atkurti žmogaus vienybę su gamta, onto- 
logijos problemas mąstytojai postmodernistai siekia interpretuoti lingvistiškai. 
Jų skepticizmas skirtas daugiau nei tūkstančius metų vyravusioms binarinėms 
opozicijoms: pasaulis ir idėja, subjektas ir objektas, sacrum ir profanum, tiesa ir 
fikcija, centras ir periferija, balta ir juoda, grožis ir bjaurumas; jie ėmė taikyti 
naujus, neklasikinius požiūrius ir estetinius kriterijus. Pamatinių Vakarų mito- 
logemų dekonstrukcija jie siekia išvaduoti postmodernistinę civilizacijos teori- 
ją nuo perdėm racionalizuotos metafizikos įtakos ir nužymėti metodologinius 

orientyrus kokybiškai naujai lyginamajai kultürologijai, aprėpiančiai įvairių ci- 
vilizacijų kultūros formų įvairovę. 

Įtakingas šių dienų postmodernizmo ir kamparatyvizmo ideologas R. Ror- 
thy ragina atsisakyti neperspektyvaus požiūrio, jog galimas vienintelis teisin- 
gas tikrovės suvokimas ir aprašymas. „Jei žmonės supras, kad kitų kultūrų 
žmonės turi savų instrumentų, savo priemonių, kuriomis jie sėkmingai nau- 
dojasi, o mes - savų instrumentų, kuriais sėkmingai naudojamės, tačiau vis 
dėlto nei vieni, nei kiti nepriartėjame prie tikrovės, ir tai pripažins, tada gal- 
būt jie pasieks pasaulinį bendradarbiavimą. Tačiau tai reiškia, kad tradicinio 
transcendentinio ir idealaus interpretavimo neišliks“ [Kruglyj stol, 1997, p. 70- 
71],- sako jis. 

Neigdami tradicinę Vakarų metafiziką, jos abstrakčias kategorijas, postmo- 
dernistai kartu atsiriboja ir nuo cechinės filosofinės kalbos. Jie linksta į visiškai 
individualią, išsivadavusią iš metafizinio mąstymo dinamišką, plastišką mito- 
logemų kalbą. Jos tikslas - kuo akivaizdžiau atskleisti natūralią minties tėkmę, 
mąstysenos daugiasluoksniškumą, netikėtus minties vingius, perėjimus, išreiš- 
kiančius unikalią asmeninę patirtį. M. Foucault, J. Derrida, R. Rorthy, J. E Loy- 
tard'as nuolatos primena, kad autentiškas mąstymas funkcionuoja mąstant metafo- 
riškai, todėl jau kalbos prigimtis yra meniška. Atmesdami tradicinę filosofijos kalbą, 
uždaras mąstymo sistemas, jie orientuojasi į poetinį mąstymo stilių, situacines ir kon- 
tekstualias sąvokas. Taip sureikšminamas kalbos žaidybiškumas, improvizacija, 
įvairių literatūros žanrų svarba visoms pažinimo sritims. 

Postmodernistinė mąstysena įtvirtina reliatyvizma. Svarbiausias aksiolo- 
ginis šio reliatyvizmo teiginys yra tas, kad tie mąstymo principai, vertybės, 
normos,,simboliai, vertinimo kriterijai, kuriuos suformavo klasikinė Vakarų 
civilizacija, negali būti laikomi vieninteliais teisingais ir universaliais, t. y. ati- 
tinkančiais žmogaus prigimtį apskritai. Nuodugniai ištyrinėjęs įvairius Vaka- 
rų civilizacijos aspektus, M. Foucault prieina išvadą, kad kiekvienos civilizaci- 
jos žmogus yra ribojamas tam tikros anoniminės sistemos, glaudžiai susiju- 
sios su jo kalba ir epocha. Toks mąstymo ribotumo suvokimas verčia postmo- 
dernistus daug įdėmiau ir tolerantiškiau žvelgti į kitų civilizacijų kultūros ver- 
tybių pasaulį. 

Nuvainikuodami klasikinės Vakarų metafizikos išaukštintus stabus, vers- 
dami nuo pjedestalų senuosius dievus (Protą, Sistemą, Tiesą, Absoliutą ir t. t.), 

postmodernizmo ideologai ruošia teorinį pagrindą naujai civilizacinei 
komparatyvistikai, siekiančiai aprėpti įvairių civilizacijų ir kultūrų patirtį. To- 
dėl postmodernistinė civilizacijos teorija neretai virsta interpretacine discipli- 
na, siekiančia panaikinti prieštaravimus tarp skirtingų civilizacijų vertybių sis- 
temų. Humanitarinėms ir socialinėms problemoms skirtose studijose civilizaci- 
nės ir estetinės problemos išstumia gnoseologiją, o civilizacinė komparatyvistika tampa 
ašimi, sistemiškai organizuojančia teorinius diskursus. 

Postmodernistinės civilizacijos teorijos ir komparatyvizmo ideologijos ša- 
lininkus sieja įsitikinimas, kad šiuolaikiniame pasaulinės istorijos bei kultūros 
procesų globalizacijos etape civilizacijos ir įvairių humanitarinių mokslų studi- 
jos turi įgauti lyginamąjį pobūdį. Jie vienodai įtariai žvelgia į vulgaraus pozity- 
vistinio evoliucionizmo koncepcijas, vienalytės, nenutrūkstamos istorinės pa- 
žangos idėjas, atsisako pretenzijų į vienintelę teisingą civilizacijos procesų in- 
terpretaciją. Civilizacijos istorija suvokiama kaip skirtingų, nuolatos koreguojan- 
čių viena kitą tradicijų sąšauka, kaip polilogas, polimorfinis ir daugiaspalvis skirtingų 
kultūrinių tradicijų kiliminis audinys. 

Postmodernizmui kaip ir komparatyvizmo ideologijai būdingas Vakarų 
kultūros, mąstymo formų ribotumo suvokimas, kritinis požiūris į vakarietišką 
epistemą, kuri apibūdinama kaip logocentrinė metafizika, pretenzijų į viena- 
reikšmiškumą, totalitarizmą, dogmatizmą atmetimas, tarpkultūrinės sąveikos 
strategijos laikymasis, polilogiška kultūrinių procesų samprata, atviras tarp- 
kultūrinis diskursas. Dėl to iš principo atsisakoma vienataškės eurocentrinės pasau- 
linės kultūros vizijos, decentralizuotai numatoma daugiataškė, skirtingų požiūrių for- 
muojama perspektyva, nagrinėjami marginaliniai, periferiniai kultūros reiškiniai, kas- 
dienybė. 

M. Mausso mokinys prancüzu civilizacijos teoretikas, antropologas, sociolo- 
gas, filosofas Louisas Dumont as (g. 1911 m.) yra įtakingiausia dabartinės civi- 
lizacijų komparatyvistikos asmenybė, itin paveikusi naujausius ieškojimus me- 
todologijos srityje. Didžiąją gyvenimo dalį jis paskyrė indų civilizacijos tyrinėji- 
mui ir tapo autoritetingiausias jos žinovas. Po studijų Sorbonos universitete dės- 
tė įvairiuose Prancūzijos universitetuose, dirbo Nacionalinių muziejų asociacijo- 
je, 1947-1951 m. dėstė indų sociologiją Oksfordo universitete, vėliau vizituojan- 
čio profesoriaus teisėmis dirbo daugelyje prestižinių pasaulio universitetų ir moks- 
linio tyrimo centrų. Pasaulinę šlovę jam pelnė plačios humanitarinės orientacijos 
veikalai La Civilisation indienne et nous. Esquisse de sociologie comparée („Indų civili- 
zacija ir mes. Lyginamosios sociologijos metmenys“, 1964, 1975), Homo Hierarchi- 
cus. Essai sur le systeme des castes („Hierarchizuotas žmogus. Esė apie kastų siste- 
mą“, 1967), Homo Aegualis I („Lygus žmogus I", 1977), Essays sur l'Individualisme 

(„Esė apie individualizmą“, 1983), L'Idéologie allemande. Homo Aegualis II (,Vokie- 
čių ideologija. Lygus žmogus II", 1991). Už ypatingus nuopelnus jam buvo su- 
teiktas Čikagos ir Lozanos universitetų Honoris cousa vardas. 

Remdamasis Prancūzų sociologijos mokyklos, ypač M. Mausso ir vis dides- 
nę įtaką įgaunančiomis metodologinėmis struktūralizmo nuostatomis, lygina- 
mąsias civilizacijos studijas L. Dumont as siekė glaudžiau susieti su antropologi- 
jos, sociologijos, idėjų istorijos, mentaliteto istorijos laimėjimais. Jis manė, kad 
nuoseklios antropologinės, sociologinės ir struktūralistinės analizės principų bei 
ištobulinto metodologinio instrumentarijaus pasitelkimas gali suteikti civilizaci- 
nei komparatyvistikai trokštamą mokslinį griežtumą arba bent padėti priartėti 
prie šio idealo, o galbūt, jį įgyvendinti. 

„Esminiu Dumont'o metodo bruožu, - rašė V. Kavolis, - laikytinas jo sieki- 
mas susikonstruoti minties modelius, kuriuos vėliau būtų galima analizuoti kaip 
operacijų rinkinius, logiškai implikuojančius vienas kitą. Tokiu būdu, šie loginiai 
modeliai naudojami, siekiant: (a) į analitinės minties šviesą ištraukti empiriniuo- 
se duomenyse pasislėpusias struktūras ir (b) empirinius duomenis įvertinti pa- 
gal jų loginį adekvatumą (kurio išsižadėjus, galima sulaukti pavojingų empiri- 
nių pasekmių). Kad šis metodas būtų vaisingas, loginius modelius konstruojan- 
tis tyrimas empirinio kruopštumo požiūriu turi būti nepriekaištingas: turėda- 
mas skrupulingo analitiko atidumą, jis negali apeiti nė mažiausios analizei pasi- 
duodančio elgesio detalės“ [Kavolis, 1995, Nr. 6, p. 160]. 

Civilizacijos problemas mokslininkas tyrinėjo glaudžiai siedamas su žmo- 
gaus problemomis, kadangi civilizacijas kuriantis žmogus jam yra pirmiausia so- 
cialinė esybė funkcionuojanti sudėtingame kultūros vertybių bei simbolių pa- 
saulyje. Pasitelkęs socialinę ir kultūrinę antropologiją, sociologiją, struktūraliz- 
mą, susiejo empirinį ir teorinį civilizacijos problemų pažinimo lygmenis. 

Nors L. Dumont'as buvo nuoseklus mokslinio preciziškumo šalininkas ly- 
ginamosiose civilizacijų studijose jis nepervertino paviršutiniško „griežtųjų“ 
mokslų mėgdžiojimo. Taikomi sistemingos metodologijos ir mokslinės anali- 
zės principai, anot L. Dumont'o, turi „garantuoti tam tikrą griežtumą ir sąry- 
šingumą. Tačiau ar taip yra iš tikrųjų? Įvertinę realius laimėjimus ir paveldėtas 
grožybes, išvysime, kad [tiksliųjų mokslų] mėgdžiojimas sukelia neigiamas pa- 
sekmes. Pageidautina, kad kiekvienas antropologas turėtų pradinį šių discipli- 


nų pasirengimą. Reikalo esmė yra ta, kad matematinis formalizmas dažniau- 

siai yra lydimas skurdžios minties arba slepia realias ir išsprendžiamas proble- 
mas“ [Dumont, 1983, p. 236-237]. 

L. Dumont'o studiju pagrindas - lyginamieji indu ir Vakaru civilizaciju 
tyrinėjimai. Knygos „Indų civilizacija ir mes" pradžioje L. Dumont'as rašė, kad 
„norint suprasti indų civilizaciją pirmiausia būtina nustatyti subtilų intelektinį 
santykį tarp mūsų civilizacijos, kuri lemia mūsų mąstymo būdą, ir tos, kurią stengia- 
mės suprasti. Kai kurių šių santykių aspektų pažinimas yra pagrindinė mano 
tema“ [Dumont, 1975, p. 9]. Tačiau mokslininkas taip pat pripažįsta, jog kiek- 
vienas žmogus priklausomas nuo tikrovėje egzistuojančių istorinių santykių, o 
kita vertus, vieną kartą nustatyti santykiai yra ne visuomet veiksmingi, ypač 
kai mūsų civilizacija tampa lyginamosios analizės išeities taškas. Mokslininkas 
atkreipia dėmesį į žmonėms būdingą polinkį vertinti kitas civilizacijas iš jiems 
įprastų gyvenimo pozicijų dažnai nesigilinant į nepažįstamos kultūros subtily- 
bes ir mechaniškai primetant jai savos kultūros bruožus. Šioje knygoje ne tik 
formuluojama plati indų ir Vakarų civilizacijų lyginamosios analizės perspek- 
tyva, bet ir glaustai apžvelgiami pamatiniai indų civilizacijos socialinės struk- 
tūros, religijos, mąstymo bruožai, istorinės indų visuomenės transformacijos 
dėsningumai. 

Lygindamas asmenybės vietą indų ir Vakarų Europos civilizacijose L. Du- 
mont'as iškėlė hipotezę, kad indų visuomenė skiriasi dviem pamatiniais vie- 
nas kitą papildančiais bruožais. Pirmiausia visuomenė verčia kiekvieną savo 
narį glaudžiai sąveikauti su kitais bendruomenės nariais. Tokia jų tarpusavio 
priklausomybė pakeičia, mūsų požiūriu, asmenybės laisvę kaustančiais santy- 
kius. Tačiau, kita vertus, atsiribojimas nuo pasaulio, asketizmas suteikia visišką 
laisvę tokį būdą pasirinkusiam individui [Ten pat, p. 37]. 

Indijoje įsigalėjusioje asketizmo ideologijoje L. Dumont'as regi visų esmi- 
nių religijos srityje įvykusių pokyčių priežastį. Remdamasis į religiniais seno- 
vės tekstais jis aiškinasi asketizmo, kurio esmėje slypi žmogus, pasišventęs in- 
dividualios galutinės tiesos ieškojimui, atsiradimą. Iškėlęs sau tokį uždavinį jis 
palieka socialinį gyvenimą su jam būdingais konvencionaliais apribojimais, pa- 
sišvenčia vidiniam tobulėjimui, savo pasirinktajam keliui įtvirtinti. 

Vadinasi, skirtingai nei europietis indų asketą domina tik jis pats. Jo mąs- 
tysena ir nuostatos artimos šiuolaikiniam individui, tačiau yra esminis skirtu- 
mas: Vakarų žmogus gyvena socialiniame pasaulyje, o indų asketas už jo ribų. 

Todėl L. Dumont'as pastarąjį vadina „individu už pasaulio ribų“ (individus — 
hors — du — monde), o vakarietį „individu pasaulyje“ (individus — dans - le - mon- 
de) [Ten pat, p. 38]. 

Esmingiausias šio sugretinimo aspektas atsiskleidžia toje „properšoje“, kuri 
skiria indų asketą nuo išorinio pasaulio ir „individo pasaulyje“. „Pirmiausia ke- 
lias į išsilaisvinimą, — rašė L. Dumont'as, - yra atviras tik tam, kuris palieka pa- 
saulį. Atstumo atsiradimas žmogaus santykyje su išoriniu pasauliu yra individua- 
lios dvasinės raidos sąlyga. Gyvenimo pasaulyje sureliatyvinimas skatina atsiri- 
boti nuo pasaulio“ [Ten pat, p. 38]. Lygindamas indų ir Vakarų civilizacijoje moks- 
lininkas atkreipia dėmesį ir į esmiškai skirtingą būties sampratą. Vakarų pasauly- 
je asmenybė suvokiama kaip visiškai izoliuotas pasaulis, todėl individo būtis yra 
pirmiausia sutelkta į asmenybę ir apmąstoma per santykį su kitais individais; 
žmonių santykiai tarsi virsta autonomiškų monadų santykiais. Kastų pasaulyje 
yra priešingai — „būtis yra santykinė ir šių santykių poliai neturi ontologinio nepri- 
klausomo vieno nuo kito statuso“ |Dumont, 1975, p. 28]. 

Socialinę indų civilizacijos struktūrą ir kultūros universumą L. Dumont'as 
nuodugniai gvildena savo garsiojoje knygoje Homo hierarchicus. Joje aptariama 
indų visuomenės hierarchinė kastinė struktūra, „varnų“ teorija, visuomeninis dar- 
bo pasidalijimas, vedybų reglamentacija, valdžios, teritorijų ir daugybė kitų pro- 
blemų. L. Dumont'o lyginamoji analizė yra vykdoma pagal aiškų planą, nuosek- 
liai pereinant vieną pakopą po kitos. Lyginamąją analizę jis pradeda nuo išeities 
pozicijų apibrėžimo, nuodugnaus paskiros civilizacijos empirinių duomenų nag- 
rinėjimo, pamatinio jos kultūros universumo simbolinės organizacijos arba ide- 
ologinio principo atskleidimo, vėliau apibūdina pamatinius antrosios civilizaci- 
jos bruožus, empirinius jos duomenis ir pagrindinį ideologinį principą lygina su 
anksčiau aptarta civilizacija. 

Kiekvienoje civilizacijoje L. Dumont'as išskiria du esmiškai skirtingus bruo- 
žus: 1) ideologiją (vertybių sistema, idėjos, tikėjimai), kurią pripažįsta konkrečios 
visuomenės nariai ir teikia didžiulę svarbą, 2) neideologines „liekanas“, kurios pa- 
prastai yra visuomeninio gyvenimo nuošaly arba į jas nekreipiama dėmesio. Pas- 
tarajai sričiai priskiriami antraeiliais laikomi įvairūs politiniai ir ekonominiai vi- 
suomenės gyvenimo aspektai, kurie esą neturį savarankiškos vertės. Lyginda- 
mas ankstyvąjį indų ir Vakarų civilizacijų raidos etapą mokslininkas abiejuose 
įžvelgia daug bendrų tradiciniam civilizacijos tipui būdingų bruožų, kurie Vaka- 

rų civilizacijoje keitėsi pasukus modernizacijos keliu, kuomet sustiprėjo kultūros 
sekuliarizacija ir individualizmas. 

Indų civilizaciją L. Dumont'as gvildena kompleksiškai remdamasis pama- 
tiniais Vakarų visuomenės principais. Svarbiausios Vakarų visuomenės kategori- 
jos yra lygybė ir laisvė. Jų skleidėjas yra sureikšmintas individas, kuris suvokia- 
mas kaip lygiateisis sociumo narys, išsiskiriantis valios ir veiksmų laisve. Indų 
civilizacijos modelis yra esmiškai kitoks, kadangi jis pagrįstas tradicinių amžiais 
nusistojusių religinių vertybių sistema, iškeliančia neginčijamą visuomenės reik- 
mių pirmumą. Kadangi pamatinės visuomenės vertybės ir tikslai yra religiniai, 
todėl juos įtvirtinti - galutinis jos tikslas. Svarbiausios čia ne asmenybės, o visuo- 
menės reikmės, kurios paremtos griežtos socialinės hierarchijos principais. Kiek- 
viena visuomeninė grupė (kasta ar jos dalis) indų civilizacijoje turi aiškią vietą 
socialinėje struktūroje; tai nulėmė tūkstantmečiais šalyje viešpatavę religiniai po- 
žiūriai. 

„Mes, -rašė L. Dumont'as, - įpratę visuomenę įvardyti kaip nepriklausomą 
nuo religijos reiškinį. Religija mums jau nelemia ir negarantuoja visų socialinio 
gyvenimo aspektų. Mums žmogaus esmė glūdi pačiame jame kaip individe ir 
visi individai yra lygūs, pamatinis mūsų visuomenės principas - lygybė. Indų 
visuomenė priešingai — paklūsta griežtai subordinacijai, yra hierarchizuota, reli- 
gijos funkcija — nustatyti tokią visuotinę tvarką“ [Ten pat, p. 16]. 

Aukščiausia hierarchinė vieta tarp indų teikiama ne valdovui, o žynių kas- 
tos brahmanams, nes jie atlieka reikšmingiausias socialines funkcijas. Esminis 
skirtumas palyginti su katalikiškais Vakarais yra tas, kad Indijoje niekuomet aukš- 
čiausioji dvasinė valdžia nesireiškė politiškai ir nebuvo sutapatinama su laikina 
pasaulietine valdžia. Šis principinis hierarchinės visuomenės sandaros ir valdžios 
išsiskyrimas nemažai lėmė indų civilizacijos savitumą. 

Pagrindinis visuomenės hierarchinio padalijimo principas — sureikšminta 
simbolinė švaraus ir nešvaraus priešprieša. Todėl švarumo išsaugojimo principas 
glūdi tarsi visame kasdieniame indų visuomenės gyvenime: profesiniame visuo- 
menės pasidalijime, vedybiniuose saituose, maisto vartojimo kultūroje ir pan. 
Švariausia kasta - brahmanai (žynių kastos nariai), o nešvariausiais vadinamieji 
„Neliečiamieji“, kurie anksčiau neturėjo teisės netgi įeiti į hinduistinės šventyklas 
tr naudotis bendrais šuliniais. Jie tapdavo religinės bendruomenės atstumtaisiais, 
atliekančiais visus juodžiausius darbus. 

Be švaraus ir nešvaraus priešpriešos, indų visuomenėje įsigalėjo kita — ke- 
turių vadinamųjų varnų (spalvų), arba socialinių sluoksnių sistema, skirstanti vi- 
suomenę į brahmanus, arba žynius, kšatrijus, arba karius, vaišjus, arba prekybi- 
ninkus, ir šudras, arba vargšus, dažniausiai dirbančius tarnais. Už šios socialinės 
hierarchijos ribų atsiduria neliečiamųjų kasta. 

Skirtingai nei daugumoje kitų didžiųjų civilizacijų Indijoje valdžios ir reli- 
gijos sritys griežtai atskiriamos. Valdžios funkcijas perima valdovas, o religines 
- žynys. Valdovas valdo materialias vertybes, tačiau dvasios srityje yra paval- 
dus brahmanui, kuris savo ruožtu materialiai priklausomas nuo pasaulietinio 
valdovo. 

Indų civilizacijoje per tūkstantmečius susiformavusi kastų sistema sudaro 
stabilią paveldimų socialinių grupių hierarchiją, kurią sudaro: 1) visuomenės na- 
rių socialinio statuso gradacija; 2) tam tikra nekintamų taisyklių, kurios garan- 
tuoja kastinį pasiskirstymą, visuma ir 3) darbo pasiskirstymas ir kastų tarpusa- 
vio priklausomybė. Ši kastų tarpusavio priklausomybės ir visuomenės interesų 
vyravimo sistema ilgainiui nulėmė savitą bendruomeninės ekonomikos pobūdį. 
Kiekviename konkrečiame kaime viena ar kelios kastos valdė žemę, maisto iš- 
teklius — taigi vyravo, kadangi jų rankose buvo sutelkta ekonominė ir politinė 
valdžia, kuri darė priklausomus kitų kastų narius. Tačiau, kaip parodo L. Du- 
mont'as, žemę valdančių kastų valdžia buvo griežtai apribota viešpataujančio 
religijos įtvirtinto visuomenės reikmių viršenybės principo. Pagrindinė jo nuo- 
stata — visos visuomenės poreikių gynimas. Vadinasi, religijos įskiepytas visuoti- 
numo principas čia tampa universaliu socialinių santykių reguliavimo modeliu, 
esmiškai skiriančiu tradicinę indų nuo modernios Vakarų civilizacijos, kuriai svar- 
biausi egoistiniai individo tikslai. 

Kaip matome, L. Dumont'o lyginamosios civilizacijos studijų išeities taškas 
~ aiški ir nedviprasmiška tradicinės bei moderniosios civilizacijos tipų perskyra, 
kurią lemia vyraujanti kultūros teorija arba ideologija. Tradicinėje civilizacijoje 
viešpataujanti ideologija - holizmas, griežta socialinė hierarchija, o moderniojo- 
je - individualizmas. Todėl tradicinės civilizacijos vertybių sistemoje visuma, so- 
cialinės grupės reikmės yra svarbiau už individo. Kiekvienas individualus reiški- 
nys čia vertinamas ir įgyja prasmę tik siedamasis su visuma, kuriai jis priklauso. 
Atskiro reiškinio prasmė čia tiesiogiai priklauso nuo jo vietos visumoje, jis suvo- 
kiamas kaip universalesnės sistemos dalis. 

Moderniosios civilizacijos tipas, priešingai - besąlygiškai sureikšminamas 
ir iškeliamas aukščiau už visumą individas. fis suvokiamas kaip aukščiausia 
vertybė: turi neatimamas teises, kurias galima ginti nuo visuomenės ir kurių ji 
neturi teisių paneigti. Individo platinamos idėjos gali prieštarauti visuomenės 
interesams, bet individas ir tada turi teisę ginti savo pažiūras bei idealus. Tau- 
tas mokslininkas irgi traktuoja kaip kolektyvinius individus. Kiekviena tauta 
turi savo istorinį likimą ir kartu apsisprendimo teisę esant kritinei padėčiai. Tauta 
yra savo likimą lemiantis vienetas ir niekas neturi teisės užginčyti jos pasirinki- 
mo. Visos tarptautinės organizacijos - tautų sutarimo pasekmė ir tautai galios 
neturi. Vadinasi, pagrindinis veiksnys tarptautinių santykių sistemoje yra vals- 
tybiškai organizuota tautinė valstybė, o visuomenės veiksnys - individas. 

Šią pagrindinę tradicinės ir moderniosios civilizacijos perskyrą L. Du- 
mont'as papildo kitu loginiu tipologizacijos modeliu, kuris yra bendras visoms 
civilizacijoms. Šis modelis griežtai atskiria socialinės praktikos ir kultūrinės teo- 
rijos lygmenis. Pirmame civilizacijos suvokiamos kaip lygiaverčiai organizmai, 
o antrame veikia hierarchijos principas. Išsiskyrusią iš tradicinių moderniąją 
civilizaciją, kuriai svetimi hierarchijos ir pastovumo principai, mokslininkas va- 
dina nenormalia civilizacija. 

L. Dumont'as išplėtojo lanksčius sociokultūrinės lyginamųjų civilizacijų 
analizės modelius, kurie civilizacijų studijose ženkliai sutvirtino sociologinių ir 
kompleksinių tarpdisciplininių studijų pozicijas. S. N. Eisenstadto intelektinį 
analizės stilių V. Kavolis apibūdina kaip „linijinį, tiesmuką, schematiškai siste- 
matizuojanti", o L. Dumont'o - „sąryšingą, paradoksalu, elegantiškai įdėmų, 
konkretumo nestokojantį procesinį mąstymą. Galiausiai šis skirtumas padeda 
paaiškinti, kodėl L. Dumont'as tapo ir tiesiog neapeinamu paskirų civilizacijų 
specialistams, ko tikrai nepasakysi apie vargu ar kada nors pajėgsiantį tai pa- 
siekti Eisenstadtą. Einant Eisenstadto pramintu civilizacijų lyginimo taku, anaip- 
tol nebūtina tapti bent vienos iš lyginamųjų civilizacijų ekspertu. Naudojantis 
gi Dumont o metodu, privalu būti ne tik vienos iš civilizacijų ekspertu — tikros 
eksperto kompetencijos būtina siekti ir kitos lyginamosios civilizacijos analizė- 
je“ [Kavolis, 1995, Nr. 6, p. 159-160]. 

V. Kavolio civilizacinė komparatyvistika 


P. Sorokino ir T. Parsons'o mokinys, ilgametis Dickinsono kolegijos socio- 
logijos ir lyginamuju civilizaciju studiju profesorius, Comparative Civilizations 
Review (Lyginamųjų civilizacijų studijų žurnalas) vyr. redaktorius Vytautas Ka- 
volis (1930-1996) buvo viena svarbiausių dabartinės civilizacinės komparaty- 
vistikos asmenybių, įtakingas XX a. pabaigos lyginamųjų civilizacijos studijų 
teoretikas ir metodologas, siekęs išryškinti įvairių civilizacijų bei kultūros tra- 
dicijų vertę. Gimęs Kaune jis subrendo jau emigracijoje. Tai retas atviro įvai- 
rioms civilizacijoms, mąstymo formoms lietuvių intelektualo tipas ir vienodai 
reikšmingai nagrinėjęs aktualias lietuvių kultūros ir pasaulines civilizacijos pro- 
blemas. Jo veikalams būdinga ypatinga tolerancija įvairiems netgi oponentų 
požiūriams, mąstymo atvirumas. Tekstuose darniai susipynė potraukis platiems 
teoriniams apibendrinimams, sumanioms įžvalgoms ir stulbinamas preciziš- 
kumas bei metodologinis detalių gvildenimo nuoseklumas. 


Komparatyvistinė kultūrologija, civilizacinė komparatyvistika 


Asmenybės universalizmas ir mokslinių interesų įvairiapusiškumas pa- 
skatino V. Kavolį domėtis įvairiomis mokslinio pažinimo sritimis ir tarpdiscip- 
lininėmis studijomis. Mokslininkas buvo literatūrologijos, sociologijos, kultū- 
ros sociologijos, meno sociologijos, kultūros psichologijos, civilizacinės kom- 
paratyvistikos, mentaliteto (sąmoningumo) istorijos ir kitų sričių žinovas. Jo 
knygose ir straipsniuose regimas perėjimas iš vienos mokslinio pažinimo sri- 
ties į kitą ir nūdienos humanistikai būdingas tradicinių mokslų ribų nepaisy- 
mas. Čia tikriausiai slypėjo vienas svarbiausių jo idėjų šiuolaikiškumo bruožų. 
Jis kratėsi įsitvirtinusių mąstymo schemų ir ieškojo naujų autentiško pažinimo 
būdų, giliai skverbėsi į tyrinėjamų reiškinių esmę. 

Šiame skyriuje aptarsime tik mažiau lietuvių skaitytojui pažįstamus V. Ka- 
volio meno sociologijai ir lyginamosioms civilizacijų studijoms skirtus veika- 
lus: Artistic Expression: A Sociological Analysis („Meninė išraiška: Sociologinė ana- 
lizė“, 1968), History on Art's Side („Istorija meno pusėje“, 1972), Moralizing Cul- 
tures („Moralizuojančios kultūros“, 1993), „Kultūrinė psichologija“ (1995), „Kul- 
tūros dirbtuvė“ (1996), „Civilizacijų analizė“ (1998) bei įvairius straipsnius, įva- 
dus į kolektyvines monografijas. Meno sociologija ir lyginamosios civilizacijų 
studijos yra tos kūrybinės veiklos sritys, kuriose lietuvių mokslininkas įgavo 
platų tarptautinį pripažinimą. Šios, greta lituanistikos, dvi pagrindinės veiklos 
sritys ne visuomet susisiedavo, nors puikiai rodė kūrybinius šio didaus moksli- 
ninko ir žmogaus tikslus. 

Universalią V. Kavolio pasaulėžiūrą, pagarbą įvairių tautų ir civilizacijų 
kultūroms formavo gyvenimo peripetijos. Dar mokydamasis Kauno katalikiš- 
koje mokykloje jis pasižymėjo interesų įvairiapusiškumu ir nepriklausomu cha- 
rakteriu. Sudėtinga tremtinio gyvenimo patirtis, gyvenimas emigracijoje vertė 
jį įdėmiau žvelgti į įvairių tautų žmones, ugdė kultūrinę toleranciją, mąstymo 
atvirumą. Su V. Kavoliu studijų metu Harvardo universitete viename kamba- 
ryje gyvenęs Z. Brzezinskis pasakoja: „Pamenu, susibičiuliauti su juo nebuvo 
labai paprasta. Buvo tylus ir laikėsi santūriai. Kiek vėliau ėmiau nujausti, kad 
jam skaudūs istoriniai Lietuvos ir Lenkijos nesutarimai. Bet šaltumo ledas vis 
dėlto neatsilaikė. Mudu netruko suartinti bendras nusiteikimas prieš Sovietų 
įsigalėjimą Centrinėje Europoje. Vytautas pamažu įsitikino, kad esu ne „lenkų 
imperialistas“, o aistringas sovietų valdžios oponentas, kaip ir jis pats. Dar dau- 
giau - gyvenimas Amerikoje tapo galimybe ilgainiui išsiugdyti tolerantiškesnį 

požiūrį i lenkus ir lietuvius skiriančias istorijos interpretacijas“ [Vytautas Ka- 
volis: asmuo ir idėjos, 2000, p. 263]. 

Pradėjęs studijuoti Viskonsino universitete sociologiją, V. Kavolis įsivaiz- 
davo, kad tai yra jį dominantis istorijos, filosofijos ir politikos junginys. Tačiau 
amerikiečių požiūris į sociologijos mokslą bei pagrindinius jo uždavinius po- 
kario metais ženkliai skyrėsi nuo europinės sociologijos sampratos. Galvotas 
jaunuolis šitai greit pajuto, kai 1952 m. atvyko tęsti studijų Harvardo universi- 
tetą, kur tuomet viešpatavo didžiulį populiarumą Anglijos ir JAV sociologijoje 
įgijęs struktūrinio funkcionalizmo metodas, suvokiamas kaip sociologijos me- 
todas apskritai. „Atrodė, - prisimena mokslininkas, - kad socialiniuose moks- 
luose galima pasiekti visų tikslų, naudojantis šiuo visrakčiu, visuotiniu meto- 
du. Aš tam ne visiškai pasidaviau, tačiau mano galvojimas, be abejo, formavosi 
toje aplinkoje. Savo darbuose bandžiau vienyti to metodo atstovus ir jo kriti- 
kus. Didžiausias jo kritikas tuo metu buvo Pitirimas Sorokinas, rusų kilmės so- 
cialinis mokslininkas, pagarsėjas Amerikoje. Aš buvau jo asistentas, o kartu — 
Talcotto Parsons'o asistentas, t. y. dviejų oponentų. Susikūriau jų abiejų galvo- 
jimo sintezę“ [Ten pat, p. 16-17]. 

Tiesioginis bendravimas su šiais dviem sociologijos mokslo korifėjais pali- 
ko neišdildomą rėžį jaunuolio intelektinėje biografijoje. Tai buvo itin vertinga 
imliai asmenybei mokykla, postūmis ieškoti savų kelių. Iš P. Sorokino jis perė- 
mė kritinį mąstymą, poreikį platiems civilizaciniams apibendrinimams, dėme- 
sį sociokultūrinių procesų dinamikos tyrinėjimams, nuosekliems sociologinės 
analizės principams, iš T. Parsons'o - jam būdingos analitinės deduktyvios te- 
orinio mąstymo sistemos elementus, kultūros formų simboliškumo iškėlimą, 
dėmesį integraciniams kultūros aspektams. 

Be prancūzų ir amerikiečių sociologijos mokyklų, stiprų poveikį V. Ka- 
volio pasaulėžiūrai bei moksliniams tikslams turėjo VII dešimtmetyje Vaka- 
rų humanistikoje suklestėjusi prancūzų mentaliteto istorija, kuri V. Kavolio 
darbuose virto sąmoningumo istorijos problematika. Beje, ir pats V. Kavolis 
nekart pripažino pamatinių savo sąmoningumo istorijos nuostatų giminystę 
su mentaliteto istorikų plėtojama problematika. „Juos, - prisipažįsta moksli- 
Ninkas, - ne tik studijavau ar jų metodais naudojausi, kiek savy radau jiems 
dvasinę giminystę - ir kartu prieštaravimo santykį“ [Pokalbių akiračiai, 1991, 
p. 356]. 

V. Kavolio sąmoningumo istorija taip pat kaip ir R. Mandrou, G. Duby, J. Le 
Goffo, mentaliteto istorija „įdėmiai įsiskaito į paskirus tekstus arba mažus jų 
rinkinius tiek, kiek tie tekstai atskleidžia tam tikrą jiems visiems bendrą dides- 
nę struktūrą arba joje vykstančius pokyčius, tačiau ji stokoja bendros tokių di- 
desnių struktūrų koncepcijos“ [Kavolis, 1998, p. 16]. Tačiau skirtingai nei sa- 
moningumo (skaityk: mentaliteto) istorija, kuri pirmiausia tyrinėja psicholo- 
ginius aspektus, civilizacijų analizė domisi daug bendresnio pobūdžio socio- 
kultūriniais dariniais, kuriuos sunku tiksliai aprašyti ir apibrėžti erdvės bei lai- 
ko atžvilgiu. 

V. Kavolio pažiūros ir moksliniai tikslai patyrė ženklią evoliuciją. Moksli- 
ninko karjerą pradėjęs sociologinėmis meninės kūrybos procesų psichologijos 
studijomis jis ilgam įniko į VI-VII dešimtmetyje labai populiarią dailės sociolo- 
gijos problematiką, vėliau trumpam (1969-1971) perėjo prie lyginamųjų socia- 
linės patologijos ir visuomeninio gyvenimo normų pažeidimo studijų, kurios 
daugiausia nagrinėjo blogį, destruktyvaus ir autodestruktyvaus socialinio gy- 
venimo, arba vadinamąją asocialaus elgesio, sociologiją, o dar vėliau ėmėsi gvil- 
denti įvairius etinius kultūros aspektus. 

Ankstyvajame intelektinės evoliucijos etape V. Kavolis pirmiausia ėmėsi 
meno sociologijos. Savo pirmojoje dailės sociologijai skirtoje knygoje „Meninė 
išraiška: Sociologinė analizė“ jis sintezavo paskiras žymaus vengrų meno so- 
ciologo A. Hauserio, prancūzų sociologų ir amerikiečių kultūros bei civilizaci- 
nės sociologijos šalininkų idėjas. 

Antrojoje knygoje „Istorija meno pusėje“, V. Kavolis, jo paties prisipaži- 
nimu, rėmėsi garsaus amerikiečių kultūrologo A. Kroeberio idėja, kad svar- 
biausi įvairių civilizacijų kultūros laimėjimai ne tolygiai išsidėsto per visą jos 
istoriją, o išryškėja tik tam tikruose konkrečiuose tarpsniuose, kai atsiranda 
talentų sankaupa. „Kroeberis yra atskleidęs, kad tie įvairių sričių kultūros pa- 
siekimai įvairiose civilizacijose yra gana arti vieni kitų, kad būna žydėjimo 
laikotarpiai, kuriuos galima empiriškai apibrėžti. Savojoje kūrybiškų laikotar- 
pių analizėje apsiribojau vizualiniais menais ir rėmiausi Talcotto Parsonso fa- 
zinių ciklų teorija. Ši teorija buvo paremta mažų grupių stebėjimais, kuriuos 
vykdė Freedas Bales. Buvo nustatyta, kad kelių žmonių grupė pereina tam 
tikras fazes, kol išsprendžia eksperimentatoriaus jai pateiktą problemą. Tal- 
cottas Parsonsas pritaikė šią teoriją visuomenei. Aš ją panaudojau, savaip mo- 


558 


V. Kavolio civilizaciné komparatyvistika 


difikaves meninio kūrybiškumo laikotarpiams paryškinti“ [Vytautas Kavolis: 
asmuo ir idėjos, 2000, p. 19]. 

Lyginamuoju aspektu tyrinėdamas įvairių civilizacijų banguojančio me- 
ninio aktyvumo raidą, kurioje nesunkiai išskiriami ypatingo meninio aktyvu- 
mo ir talentų sankaupos tarpsniai, mokslininkas pastebėjo įdomų dėsningu- 
mą. Po įvairių socialinių, politinių revoliucijų, religinių reformacijų, imperijų 
pakilimo ir konsolidacijos, kurie iš visuomenės reikalauja daug jėgų ir dėme- 
sio, menai bei įvairios kūrybinės veiklos formos dažniausiai tarsi blėsta. Šiais 
intensyvaus gyvenimo tarpsniais menkiau kenčia poezija, tačiau vizualiniai, 
ypač stambių formų, menai praranda kūrybiškumą. Mokslininkas nuolatos pa- 
brėžia integracinį meno pobūdį civilizacijos istorijai, jo sugebėjimą simboliškai 
jungti įvairias socialinio, kūrybinio gyvenimo ir asmenybės psichologijos sritis. 
Po spartaus socialinio gyvenimo tarpsnių atsiranda properša tarp emocijų, iš- 
gyvenimų ir socialinės tikrovės, socialinės struktūros, todėl sustiprėja poreikis 
vienyti senas emocijas su nauja socialine aplinka. Menas tampa reikalingesnis 
kaip „priemonė simboliškai sujungti socialinę struktūrą bei patirtį su emoci- 
joms, psichologiniais išgyvenimais“ [Ten pat, p. 20]. 

Be knygų, mokslininkas skelbė daug įvairioms meno sociologijos sritims 
skirtų publikacijų, kuriuose gvildeno meninio intereso genezės žmonių sociali- 
nėje patirtyje, meno svarbą socialinei evoliucijai, meno kaip tvarkos modelio ir 
kitas problemas. Savo tyrinėjimus jis sąmoningai priešpriešino tuo metu tvir- 
tas pozicijas Vakaruose turinčiai marksistinei ir fenomenologinei dailės socio- 
logijai. Pamatinémis metodologinémis nuostatomis ir metodologinio instrumen- 
tarijaus jvairove V. Kavolis buvo artimiausias prancüzu meno sociologijos tra- 
dicijai. Jis kūrė empiriškai pagrįstą naują glaudžiai susijusią su civilizacijos pro- 
cesais dailės sociologiją, kuriai vienodai svetimos A. Hauserio meno sociologi- 
jos tyrinėjimams būdingos ideologinės prielaidos ir fenomenologinės tradici- 
jos apsiribojimas išimtinai vakarietiška medžiaga. 

Jau šiuose mokslininko darbuose išryškėjo du svarbūs vėlesnėms lygina- 
mosioms civilizacijos studijoms būdingi bruožai: 1) siekimas peržengti Vakarų 
kultūros tradicijos ribas ir imtis lyginamosios įvairių civilizacijų dailės reiškinių 
analizės, 2) siekimas sintetinti skirtingų akademinių disciplinų medžiagą ir įvesti 
įvairias metodologines perspektyvas bei darbo instrumentus. „Mano ambicija 
buvo kukli: tiktai apimti visą egzistuojančią medžiagą - visų kultūrų ir visų 

epochų! Stengdamasis tai padaryti, sukonstravau kai ką, kas buvo suvokta kaip 
alternatyva labai populiariai ir įtakingai fenomenologinei estetikai. Man pavy- 
ko netapti populiariam, neįsijungti į kokį nors dailės sociologijos sąjūdį. Minėti 
darbai mane domino 1962-1974 metų laikotarpiu. Jie yra užbaigti, išspausdinti, 
ir daugiau šioje srityje nebedirbu" [Ten pat, p. 21]. 

Kitoje etapinėje anglų kalba paskelbtoje knygoje „Moralizuojančios kul- 
tūros“ lyginamuoju požiūriu gvildeno daugelio istorinių civilizacijos formų ir 
didžiųjų pasaulio religijų įtvirtintas etines nuostatas, institucijas, daugmaž sta- 
bilias moralės sampratas, reguliuojančias kasdienę etinę konkrečios socialinės 
grupės žmonių elgseną. Jis tyrinėjo trijų pagrindinių etinių modelių - pirmykš- 
čio, sakraliojo ir sekuliariojo sklaidą bei koegzistenciją įvairiose civilizacijose. 
Mokslininkas siekė pažinti įvairias „simbolinės sąrangos“ sistemose įsigalėju- 
sias reikšmes, nuostatas. Nesupaprastindamas problemų esmės jis atskleidė 
dabartinių moralinių kultūrų nuskurdimo priežastis ir ieškojo išeities iš tos 
dvasinio netikrumo padėties, kurioje atsidūrė šiuolaikinis žmogus. 

Tačiau vis dėlto pagrindinis V. Kavolio mokslinių tyrinėjimų objektas, 
kuriam jis skyrė pasišventė ir parašė vertingiausius darbus, buvo lyginamosios 
civilizacijų studijos, arba vadinamoji civilizacinė komparatyvistika. Jis tapo vie- 
nos įtakingiausių jos krypčių — civilizacinės sociologijos - pripažintas lyderis vi- 
same pasaulyje. Į šią problematiką jis ėjo nuosekliai nuo pirmųjų dailės socio- 
logijai skirtų darbų. Dar 1973 m. V. Kavolis su grupe įvairių mokslo sričių ben- 
draminčių atgaivino kadaise A. Toynbee'o įkurtą ir jau nebeveiklia International 
Society for the Comparative Study of Civilizations (Tarptautinė lyginamųjų civili- 
zacijų studijų draugija) ir aktyviai pradėjo lyginamąsias civilizacijų studijas. Jis 
perėmė atsakingas šios draugijos žurnalo Comparative Civilizations Review vyr. 
redaktoriaus pareigas. 

Šis darbas - vertinga patirtis: išsiplėtė bendraminčių ratas, mokslinių inte- 
resų sritis, mokslinė veikla įgavo aiškesnį kryptingumą, vertė domėtis įvairiuose 
pasaulio kraštuose sparčiai besiplėtojančiomis ir labai populiariomis komparaty- 
vistinėmis metodologijomis bei tyrinėjimų strategijomis. Dėl vaisingo Honolulu 
komparatyvistikos centro veiklos lyginamieji Rytų ir Vakarų civilizacijų tyrinėji- 
mai VII dešimtmetyje ypač paplito anglosaksiškos kultūros kraštuose ir pamažu 
virto viena veiksmingiausių ir sparčiausiai besiplėtojančių moderniosios huma- 
nistikos sričių, kurioje buvo skelbiama daugybė vertingų studijų, aprobuojamos 

naujausios tarpdisciplininés pažinimo strategijos bei metodai. I$ meno ir kul- 
türos sociologijos prie universalesniu civilizacijos tyrinėjimo problemų perėjęs 
V. Kavolis civilizacijų analizę ir su ja glaudžiai susijusias lyginamąsias civilizacijų 
studijas traktavo kaip bendrąją socialinių ir humanitarinių mokslų metodologiją. 

Apie žurnalą susispietę mokslininkai siekė suartinti bendrus socialiniams 
ir humanitariniams mokslams būdingus principus bei remdamiesi jais pereiti 
prie lyginamosios įvairių Rytų ir Vakarų civilizacijų kultūros aspektų analizės. 
„Buvo lyginama, pavyzdžiui, įvairių civilizacijų ir įvairių laikų blogio sampra- 
ta, tvarkos ir netvarkos samprata bei jų santykis ir kita. Šios teorinės perspek- 
tyvos išeities taškas buvo kultūrinė konfigūracija — tam tikros privalomos ri- 
bos, kuriose realizuojamas žmonių elgesys, atsiranda ir pranyksta visuomenės 
ir kitos formacijos. Valstybės imperijos griūva ir atsistato, o išlieka Vakarų civi- 
lizacija, Indija ar Kinija, kurias visuomet atpažįstame. Išlieka tam tikra katego- 
rijų sistema, jausmų struktūra, kurios tęsiasi šimtmečius, apima milijonus žmo- 
nių ir tampa labai bendrais rėmais, kurių viduje žmonės funkcionuoja, inter- 
pretuoja ir reguliuoja savo elgesį ir už kurių jie negali išeiti — tie rėmai lemia, 
kas esi" [Ten pat, p. 25]. 

Nuo šiol lyginamosios civilizacijų studijos, įvairios kultūros teorijos ir is- 
torijos problemos tapo pagrindiniai jo moksliniai tikslai. Nors jo darbai apima 
platų šiuolaikinių kultūrologinių disciplinų lauką, mokslininkas atsiriboja nuo 
universalumo ir labai paplitusios šiuolaikinėje humanistikoje kultūros teorijos 
sąvokos. Kalbėdamas apie pagrindinę savo mokslinių tyrinėjimų kryptį jis aiški- 
na: ,Vengiu kultūros teorijos sąvokos, nes norėčiau likti arčiau prie empirinių duo- 
menų, toliau nuo bet kokios teorinės sistemos. Man šiek tiek abejotinos atrodo 
kultūros mokslo keliamos asociacijos, o kultūros studijos - ne visai mano darbo me- 
todai. Man artimiausia civilizacijos analizė“ (Kavolis, 1996, p. 7]. 

Lyginamoji V. Kavolio civilizacijų analizė pamatinėmis metodologinėmis 
nuostatomis tiesiogiai siejasi su prancūzų sociologijos mokyklos (E. Durkhei- 
mas, M. Maussas, L. Dumont'as) ir M. Weberio įtvirtinta sociologine civilizaci- 
jos prieiga, kuri būdinga vadinamosios civilizacinės komparatyvistikos arba jai 
artimos civilizacinės sociologijos šalininkams. Išskirtinis šių civilizacijos studi- 
jų pakraipų bruožas - atskleisti sociologinių aspektų ir pažinimo priemonių 
reikšmę. „Civilizacinė prieiga, — aiškina V. Kavolis, — išsiskiria iš kitų sociologi- 
nės minties mokyklų, pirmiausia savo tyrimo objektu laikydama simbolines 

konstrukcijas, kuriose suvokiamas socialinis vyksmas. Sitos konstrukcijos te- 
oriškai gvildenamos, siekiant aptikti juose glüdinti empirinį specifiškumą bei 
jų istorines trajektorijas; visa tai daroma lyginamojoje perspektyvoje, išryški- 
nančioje rėmus, iš kurių istorijoje veikiantys žmonės ir semiasi koncepcijų savo 
veiksmui, tikslams ir galiausiai sau patiems pagrįsti. 

Civilizacinės sociologijos šalininkai aiškinasi, kaip aukščiau minėtos sim- 
bolinės konstrukcijos „įsiskverbia“ į civilizaciją (didžiausią suvokiamą socio- 
kultūrinio tyrimo vienetą) ir išsiskleidžia joje, o sykiu - kaip žmonės jomis nau- 
dojasi veikdami įprastinėmis gyvenimo aplinkybėmis, tiek kritiniais savo isto- 
rijos momentais. Civilizaciniai sociologai teigia, jog šioji prieiga yra būtina, sie- 
kiant adekvačiai suprasti didžiuosius sociologinius procesus - tokiais kaip po- 
litinės transformacijos, religinės ir ekonominės „pasaulio racionalizacijos“ bei 
antimodernistinės reakcijos į juos — ir pokyčius savęs supratimo sferoje“ [BL, 
1995, Nr. 6, p. 144]. 

Mokslininkas rėmėsi principine įvairių civilizacijų sukurtų simbolinių reikš- 
miu sistemų lygiavertiškumo idėja. „Jeigu manysime, kad [civilizacines anali- 
zės] problema yra ryšys tarp esmiškai skirtingų reikšmės sistemų, kontroliuo- 
jančiu principu taps semiotinis universalizmas [t. y.] prielaida, kad visos kultū- 
rų rūšys ir įvairybės turi teisę egzistuoti, nebūtinai manant, kad jos privalo būti 
suvoktos kaip lygiai gilios ir visa apimančios“ [Kavolis, 1987, p. 9). 

Pagrindinį savo tyrinėjimų objektą civilizaciją V. Kavolis skirtinguose teks- 
tuose aiškina įvairiai, mėgindamas kuo tiksliau apibrėžti esmingiausius šio su- 
dėtingo sociokultūrinio reiškinio požymius. Viename tekste civilizaciją jis api- 
büdina kaip „kultūrinį universuma", turintį savo organizaciją, skirtingus dės- 
nius, skirtingas prielaidas“ , kitame - kaip didžiausią simbolinę struktūrą, kurią 
galima atpažinti žmonijos patirtyje [Kavolis, 1996, p. 8]. Šiuose apibrėžimuose ryš- 
kūs prancūzų sociologjos mokyklos ir F. Braudelio įtakos pėdsakai. Civilizacija 
V. Kavolio studijose iškyla kaip „didžiausias sociokultūrinis darinys“, kuris įvai- 
riais būdais siekia prasmingai suvokti visą pasaulį, visa, su kuo civilizacinis or- 
ganizmas susiduria ir kiekvienam jo elementui siekia surasti deramą vietą. Kal- 
bėdamas apie civilizacijas mokslininkas pirmiausia turi omenyje pačias ben- 
driausias suvokiamas ir visuomeninėmis veiklos formomis įgyvendinamas sim- 
bolinių struktūrų sąrangas. Civilizacija, vertinant šiuo požiūriu, reiškia daug 
aukštesnį abstraktaus suvokimo lygmenį nei kultūra. 

Aptardamas giminišką civilizacijai kultūros sąvoką V. Kavolis pabrėžia, 
kad kultūra yra spontaniškas, nuolatos kintantis procesas, jis natūraliai sklin- 
da pliuralistine forma, iš karto daugeliu pavidalų, kurie vienas kitam priešta- 
rauja. Kita vertus, kultūra mokslininko tekstuose įvardijama „žmonijos dvasi- 
nio tobulėjimo apraiška“. Skirtingai nuo siauriau apibrėžtų literatūros, dailės, 
religijos, mokslo ar teisės istorijų, kultūros istorija pirmiausia nagrinėja huma- 
nistines vertybes įtvirtinančių bendradarbiavimo formų simbolinio reguliavi- 
mo metamorfozes. 

Tiek civilizacijas, tiek mažesnius sociokultürinius organizmus kultūras mas- 
tytojas pirmiausia apibūdina kaip simbolines formas, kurios egzistuoja — ta- 
čiau ne izomorfiškai ir anaiptol ne kaip viena kitos atspindžiai — tiek visuome- 
nėje, tiek kultūroje. Dėl to atmetamas tradicinis požiūris į kultūrą kaip į verty- 
bių sistemą, kadangi aksiologinis požiūris paverčia ją vientisa, uždara, homo- 
geniška, visiems privaloma ir nekintama, o kultūros aiškinimas kaip simboli- 
nių formų bei praktikos paverčia ją atvira ir rišlia įvairių komponentų sistema, 
padedančia imtis įvairių morfologinių sluoksnių, panaudoti ją savo tikslams, 
laisvai rinktis įvairias jos galimybes. Kultūra, anot V. Kavolio, palaipsniui įsi- 
skverbia į visuomenę arba atsiranda iš sąveikų - rišlių socialinio elgesio formų, 
prasmingų socialinių struktūrų orientacijų. Taip civilizacijų analizėje atsiranda 
metodologiniu požiūriu išskirtinė koherentiškumo — rišlumo, susietumo, sąry- 
šingumo - sąvokos svarba, nes bet kokį sociokultūrinį organizmą mokslinin- 
kas pirmiausia įvardija jį sudarančių elementų visuma. 

V. Kavolis kritiškai vertino ankstesnės civilizacinės komparatyvistikos ko- 
rifėjų O. Spenglerio ir A. Toynbee'o veikaluose pastebimą bendrybių sureikš- 
minimą. „Civilizacijų kaip visumų lyginimai dažniausiai būna nevaisingi, šio 
metodo, kuriuo naudojosi Oswaldas Spengleris ar Arnoldas Toynbee, jau esa- 
me beveik visai atsisakę kaip teoriškai ir empiriškai bevaisio. Tačiau kaip pasi- 
renkamas siauras tyrinėjimo aspektas - sunkus klausimas. Pradžios klausimas 
visuomet neatsakomas. Gali žinoti, kad procesas tampa nenugalimas, kai ne- 
gali atsispirti, bet iš kokių šaltinių jis gauna impulsą, paprastai lieka nežinoma. 
Yra tam tikras rezonansas tarp medžiagos ir metodo: pajunti, kad vienas me- 
todas bus vaisingesnis, nagrinėjant tam tikrą medžiagos ansamblį, surandi ryšį 
tarp substancijos ir formos, medžiagos ir metodo. Tai intuicijos, gal ir patirties 
dalykas, panašiai kaip meninėje kūryboje“ [Ten pat, p. 26-27]. 

Nors civilizacija ir kultūra V. Kavoliui yra įvairias gyvenimo sritis aprė- 
pianti bei visiškai rišli tikrovė, tačiau jam nepriimtina klasikinėje civilizacijos 
teorijos tradicijoje pradedant N. Danilevskiu, O. Spengleriu ir baigiant L. Du- 
mont'u bei S. N. Eisenstadtu įsigalėjusios visuotinės schemos, kalbėjimas apie 
civilizacijas, kultūras apskritai, siekimas kiekvienoje civilizacijoje ar civilizaci- 
jos modelyje įžvelgti esminį jos dėsningumus organizuojantį principą. Dėl to 
polemizavo su įtakingais lyginamųjų civilizacijos studijų specialistais L. Du- 
mont'u ir Takiye Sugiyama Lebra, kurie bandė atsekti istorinius organizuojan- 
čio principo pokyčius. V. Kavolis atmeta galimybę visuminę simbolinę civiliza- 
cijos struktūrą paaiškinti vieninteliu principu. Vienos ar kitos konkrečios visu- 
minės simbolinės civilizacijos struktūros iškėlimą jis sieja su konkrečiais lygi- 
namojoje civilizacijų analizėje keliamais uždaviniais. Kiekvienas konkretus už- 
davinys reikalauja skirtingų tyrinėjimo programų, prieigų, pažinimo strategi- 
ju ir metodų. 

Civilizaciju ir kultūrų kaip visumų lyginimas čia suvokiamas kaip i$ pra- 
eities paveldėtas anachronizmas. Kadangi bet kokios universaliosios ir totalita- 
rinės nuostatos lyginamojoje civilizacijų analizėje nepagrįstos mokslinei anali- 
zei būtinu konkretumu ir preciziškumu nedaug vertos. Suprantama, kodėl sa- 
vo lyginamojoje civilizacijų analizėje, nors ir nevengdamas būtinų bendresnio 
pobūdžio apmąstymų, mokslininkas pirmenybę teikia ne vientisų struktūrų, o 
lyginamiesiems atskirų problemų, detalių, aspektų tyrinėjimams. Jei pasirink- 
ta tyrinėti detalė ar aspektas iš tiesų yra svarbus, tuomet nuosekliai įgyvendin- 
ta lyginamoji analizė gali atskleisti labai svarbius anksčiau nežinomus visumos 
aspektus. Mokslininko susitelkimas į reikšmingas detales leidžia tiksliau ver- 
tinti simbolines konstrukcijas ir su jomis susijusių sąmonės struktūrų bei jau- 
senos būdų pokyčius laiko atžvilgiu, suvokti civilizacijos procesų esmę. 

V. Kavolis aiškiai atskiria modernų civilizacinės analizės lygmenį su jam 
būdingų modernių strategijų ir metodų visuma nuo vadinamosios klasikinės 
tradicijos lyginamųjų civilizacijos tyrimų. Pirmasis - civilizacinės analizės lyg- 
muo - apibūdina simbolines formas, kurios pagrindžia tiek „kultūros sistemas“, 
tiek „socialines struktūras“, taip pat skiriamąsias jų savybes konkrečiose speci- 
finės kultūros atkarpose tam tikrais laiko tarpsniais ir skirtingose specifinės vi- 
suomenės gyvenimo srityse. Civilizacijos analizė skiriasi nuo „klasikinės tradi- 
cijos“ lyginamųjų civilizacijų tyrimų, apibūdindama „ne tik (ir ne tiek) civiliza- 

cijas kaip visumas, tačiau ir bet kurį sociokultūrinį reiškinį - nuo didelės iki 
mažos apimties, iki vidinės sandaros detalių“ [Kavolis, 1995, p. 1]. Vadinasi, ci- 
vilizacinės analizės laukas yra savitas ir kartu labai platus. Į jį įeina įvairių civi- 
lizacijos ir kultūros tipų simbolinių formų gausos tyrinėjimas, jų morfologinė 
analizė, šių tipų istorinės kaitos priežasčių ir varomųjų jėgų, socialinių pokyčių 
veiksnių aiškinimasis. Civilizacijų analizė apima ne tik simbolinių formų ir or- 
ganizacijų gausą, bet ir problemišką reikšmių bei praktikų ryšį. 

V. Kavolis kaip ir „Analų“ mokyklos civilizacijos istorikai bei idėjų istorijos 
specialistai išskirtinį dėmesį teikia metodologijai, aiškiam paties tyrinėtojo po- 
zicijų apibrėžimui tiesiogiai susijusiam su mokslinio pažinimo proceso saviref- 
leksijos ypatumais. „Kultūrinės psichologijos“ pratarmėje jis atkreipia dėmesį į 
šį svarbų civilizacinės komparatyvistikos aspektą. „Žvelgiant į civilizacijų kom- 
paratyvistikos perspektyvą gali atrodyti, jog psichoistorinė analizė yra geriau- 
sia iki šiol sukurta savikritikos priemonė. Tai reiškia, kad studijuojant įvairiuose 
civilizacijų modeliuose vykstančius psichoistorinius procesus iš dalies patik- 
rinami ir paties tyrinėtojo spontaniški polinkiai bei priešiškos nuostatos“ [Ten pat, 
p. 10]. 

Taigi jis puikiai suvokia aktyvios mokslininko pozicijos, jo subjektyvių nuo- 
statų, tyrinėjimo rakursų pažinimo svarbą netgi tokių globalinių socialinių su- 
perstruktūrų, kaip lyginamosios civilizacijų analizės pažinimo objektas, srityje. 
Tokiai metodologinei nuostatai ypač svarbu ne tik pats pažinimo objektas, bet ir 
tradicinės pažinimo teorijos šalikelėje nuolatos atsiduriantis klausimas, kaip sa- 
vo tyrinėjimo objektą įsisavina civilizacijos teoretikai ir koks yra jų realus indėlis 
artėjant prie civilizacijų savivokos. Civilizacinis metodas reikalauja visas tyrinė- 
jimo detales išplėsti iki plačiausių simbolinių rėmų, atpažįstamų istorijoje ir žmo- 
nijos patirtyje. Lyginamosiose civilizacijų studijose civilizacinis metodas virsta 
lyginamuoju, kurį civilizacijų analizei galima veiksmingai panaudoti pripažįs- 
tant substancinį įvairių civilizacijų skirtingumą ir aiškiai apibrėžiant galimo susi- 
kalbėjimo bei sąveikos plotmes. Kalbėdamas apie moralinių kultūrų lyginamuju 
studijų uždavinius jis pastebi, kad lyginamoji metodologija remiasi įsitikinimu, 
jog „Žmonijos kaip visumos moralinės patirtys sudaro vieną studijų lauką, ku- 
riame lokalesni tyrimai įgyja reikšmę santykyje su mūsų atsirandančiu suprati- 
mu, kaip Žmonija per savo skirtingas sudėtines dalis kreipiasi į universalų porei- 
kj rasti patikimas teisingumo veiksmo normas“ [Kavolis, 1993, p. VIII]. 

Gvildendamas šiuolaikines metacivilizacinés kultūros raidos problemas 
mokslininkas išskiria šias pagrindines civilizacijas - Rytų Azijos, Pietryčių Azijos, 
budistinę, Indijos, islamo, Afrikos ir Vakarų, tačiau kai neriasi į įvairių pra- 
eities civilizacijų tyrinėjimus, jis dažnai lygina paskirus indų, kinų, japonų, ara- 
bų civilizacijų aspektus. Vienu svarbiausių metacivilizacinės kultūros uždavinių 
jis laikė vientiso multicivilizacinio diskurso kūrimą, kuriame problemos galėtų 
būti formuluojamos remiantis skirtingų civilizacijų perspektyvomis. 

Taigi savo įvairialype moksline, organizacine, įtakingo lyginamųjų civili- 
zacijos studijų žurnalo redaktoriaus veikla V. Kavolis padarė svarų įnašą į dau- 
gelio kultūrologinių disciplinų raidą. Tačiau neabejotinai svarbiausias tarptau- 
tiniu mastu jo įnašas į lyginamąsias civilizacijos studijas, kuriose jis greta savo 
amžininkų S. N. Eisenstadto ir L. Dumont'o įtvirtino naujus metodologinius 
civilizacinės sociologijos principus, modernias tyrinėjimo strategijas ir padėjo 
savo amžininkams bei sekėjams įvairiapusiškiau vertinti į civilizacijos proce- 
sus. Lietuvos intelektinį elitą jis pirmiausia veikė garsiai nedeklaruojama meile 
tėvynei, nepriklausoma laikysena, mąstymo atvirumu, atsiribojimu nuo tauti- 
nio uždarumo, ksenofobijos, šovinizmo. 


566 


Samuelis Noachas Eisenstadtas 


S. N. Eisenstadto civilizaciné sociologija 


Įvairius teorinius ankstyvųjų civilizacijų raidos aspektus savo veikaluose 
gvildeno įtakingas dabartinės civilizacinės komparatyvistikos šalininkas Samuelis 
Noachas Eisenstadtas. Jis gimė 1923 m. Varšuvoje, iš kur šeima prieš karą emigra- 
vo į besikuriančią Izraelio valstybę. Baigęs Tel Avive vidurinę mokyklą, 1940 m. 
įstojo į Jeruzalės žydų universitetą, vėliau tobulinosi Londone. Nuo 1946 m. Je- 
ruzalės universitete dirbo dėstytoju, 1951 m. pradėjo vadovauti jo Sociologijos 
skyriui. Nuo 1960 m. vizituojančio profesoriaus teisėmis skaitė paskaitas Har- 
vardo, Čikagos, Stenfordo, Vienos, Ciuricho ir kituose universitetuose. 

Pasaulinę šlovę S. N. Eisenstadtas įgavo paskelbęs: The Political Systems of 
Empires („Politinės imperijų sistemos“, 1963), Japanese Civilization in a Compara- 
tive Perspective („Japonų civilizacija lyginamojoje perspektyvoje“, 1966), Moder- 
nisation: Protest and Change („Modernizacija: protestas ir pokyčiai“, 1968), Tradi- 
tion, Change and Modernity („Tradicija, pokyčiai ir modernumas“, 1973), Revolu- 


567 


Komparatyvistinė kultūrologija, civilizacinė komparatyvistika 


tion and the Transformation of Society: A Comparative Study of Civilizations („Revo- 
liucijos ir visuomenių kaita. Lyginamoji civilizacijų analizė“, 1978), Sociological 
Approach to the Comparative Study of Civilizations („Sociologinė prieiga lygina- 
muosiuose civilizacijų tyrinėjimuose“, 1982), European Civilization in a Compara- 
tive Perspective („Europos civilizacija lyginamojoje perspektyvoje“, 1987), Com- 
parative Studies and Sociological Theory: Autobiographical Notes („Lyginamosios 
studijos ir sociologinė teorija: Autobiografinės pastabos, 1996), Japanese Civili- 
zation. A Comparative View („Japonų civilizacija. Komparatyvistinis požiūris“, 
1996) ir kitus veikalus. 

Kaip liudija šių knygų pavadinimai, mokslininkas daugiausia užsiėmė ci- 
vilizacinės komparatyvistikos, tiksliau pasakius, lyginamaisiais socialinių civi- 
lizacijos struktūrų tyrinėjimais, kurie skleidžiasi plačių istorinių sociologinių 
civilizacijos studijų ir modernizacijos procesų tyrinėjimų kryptimis. Lemiamą 
poveikį dvasinei jo evoliucijai turėjo pirmas paskelbtas solidus veikalas skirtas 
lyginamosioms ankstyvųjų imperijų ir civilizacijų studijoms (,Imperiju politi- 
nės sistemos“). Jame regimas platus komparatyvistinis požiūris į civilizacijos 
istoriją, išskirtinis dėmesys didžiųjų „antrinio tipo“ civilizacijų ir imperijų isto- 
rijai. Čia išryškėjo pamatinė jo civilizacinės komparatyvistikos nuostata, kad 
didžiosios Senojo pasaulio civilizacijos plėtojosi pirmiausia kaip imperijos, kaip 
sudėtingi socialiniai-politiniai junginiai, atliekantys konkrečias funkcijas ir rei- 
kalaujantys savitų religinių bei ideologinių antsluoksnių. 

Mokslininko požiūriai į civilizacinės komparatyvistikos problemas klos- 
tėsi veikiami klasikinės lyginamųjų civilizacijos studijų tyrinėjimo tradicijos, 
struktūrinės funkcionalistinės mokyklos (T. Parsons'as, R. Mertonas, E. Schil- 
sas), K. Marxo, E. Durkheimo socialinės diferenciacijos teorijos, „Analų“ mo- 
kyklos, A. Lefevre'o, M. Weberio, K. Jasperso ir A. Toynbee'o idėjų. Polinkiu į 
pasaulinių civilizacijų raidos schemų kūrimą, plačius apibendrinimus, išskirti- 
niu dėmesiu lyginamosioms neeuropinių civilizacijų studijoms, unikalia erudi- 
cija S. N. Eisenstadtas yra artimas A. Toynbee'ui. Tačiau skirtingai nei anglų 
civilizacijos teoretikas, kuris universalią valstybę aiškino kaip brolžudišką ka- 
riaujančių valstybių kovą keičiantį laikinos rimties tarpsnį, tarsi vainikuojantį 
linkstančios į nuosmukį civilizacijos raidos etapą, S. N. Eisenstadtas traktavo ją 
kaip visiškai pilnavertį stabiliai funkcionuojantį sociokultūrinį organizmą, ku- 
piną daugybės gyvybinių potencijų. 

Sociologinės metodologijos principus mokslininkas siekė pritaikyti civili- 
zacinės komparatyvistikos problemoms pažinti. Jo komparatyvistinės metodo- 
logijos esmėje slypi K. Marxo ir prancūzų sociologijos mokyklos išplėtota vi- 
suomeninio darbo pasidalijimo teorija. „Bendriausiu požiūriu mūsų civilizaci- 
jos reiškinių analizės prieigos, - rašė jis knygoje „Sociologinė prieiga lygina- 
mosiose civilizacijų tyrinėjimuose“ ,- rėmėsi pamatinémis sociologijos tévu-kü- 
rėjų E. Durkheimo, M. Weberio ir mažiau — K. Marxo koncepcijomis. Ju veika- 
luose pirmiausia buvo teigiama, kad visuomenės sandarą lemia visuomeninis 
darbo pasidalijimas. Be to, jie parodė, kad tokio organizacinių struktūrų ir me- 
chanizmų pasidalijimo dar nepakanka siekiant paaiškinti vieno ar kito visuo- 
meninio darinio pobūdį bei jo stabilumą. Šių teiginių plėtotė reikalavo įveikti 
utilitarinėje etikoje ir klasikinėje politinėje ekonomikoje slypinčius principus, 
kad darbo pasidalijimas bei rinka yra lemiamos ir pakankamos visuomeninės 
santvarkos reguliavimo priemonės, ją palaikančios ir garantuojančios atsiga- 
minimą“ [Sravnitelnoje izučenije, 1998, p. 68-69]. 

Siekimas įveikti klasikinės civilizacinės komparatyvistikos problemas pa- 
skatino S. N. Eisenstadtą naujai įvertinti civilizacijos istorijos procesus, aiškin- 
tis dvasinius ir simbolinius žmogaus veiklos aspektus, jų santykius su įvairiais 
visuomenėje funkcionuojančiais socialiniais institutais. Todėl jis tyrinėjo: 1) kul- 
tūros tradicijas ir politinę padėtį, 2) visuomenės padėtį socialinių santykių sis- 
temoje. Pirmenybę teikė iš Prancūzų sociologijos mokyklos perimtai sociologi- 
nei civilizacijos procesų analizei; dėl to S. N. Eisenstadtą galima priskirti V. Ka- 
volio ir L. Dumont'o atstovaujamai civilizacinės sociologijos pakraipai naujau- 
sioje civilizacinėje komparatyvistikoje. 

Sociologinės ir kultūrologinės lyginamosios civilizacijų analizės strategi- 
jos bei metodai padėjo jam sistemingai, pagal iš anksto nubrėžtas schemas, gvil- 
denti konkrečių civilizacijų pokyčių procesus, aiškintis socialinių sistemų kai- 
tos, jų panašumo ir skirtumų priežastis, atskleisti pagrindines įvairių civilizaci- 
jų socialinės dinamikos kryptis. „Eisenstadto tyrimų strategija siekia visas civi- 
lizacijas išskaidyti į bendruosius elementus, o po to, ypatingu būdu derinant 
šiuos elementus, suklasifikuoti juos į tipus. Jei civilizacija kartą jau buvo sukla- 
sifikuota į teorinį tipą, mokslinis susidomėjimas šia po ranka esančia problema 
bemat senka. Tokiu būdu religijos ir revoliucijos sąryšio problemos ištirpsta, 
judaizmą, krikščionybę ir islamą klasifikuojant į vieną tipą (labiau išplėtota or- 

todoksija, tampanti palankia sąlyga religinės erzijos ir politinio sukilimo suar- 
tėjimams), o hinduizmą, budizmą ir Japoniją - į antrąjį tipą (menkiau išplėtota 
ortodoksija, ne tokia palanki panašiems suartėjimams), Kiniją paliekant kaip 
„mišrų atvejį“, kuris, pasak Eisenstadto, yra „kažkas artimiau monoteistinėms 
[...] civilizacijoms“. Svarbu ne paskiros civilizacijos unikalumas, o bendras ti- 
pas, kuriam specifiniu atžvilgiu priklausoma“ [Kavolis, 1995, Nr. 6, p. 148]. 

Mokslininkas perėmė R. Guėnono ir K. Jasperso į civilizacijos istorijos ty- 
rimus įvestą ašinio laiko (Axial age) sąvoką, padedančią jam metodologiškai at- 
skirti didžiąsias poašinio amžiaus (post-Axial age) civilizacijas su joms būdinga 
išplėtota socialine diferenciacija ir socialinėmis imperinio valdymo struktūro- 
mis nuo ikicivilizuotų (ikimoderniųjų) visuomenių arba archajiškų civilizacijų. 
Mokslininkas domisi ašiniu amžiumi, kuriame atsiranda konceptualios ir insti- 
tucializuojamos sąvokos apie esminę įtampą, arba atotrūkį tarp transcendenti- 
nės ir žemiškos tvarkos, taip pat apie šios priešpriešos įveikimo būdus. Nuo- 
dugniai nagrinėja istorinę socialinių santykių tarp valdžios ir religinių civiliza- 
cijos institucijų kaitą, lygina skirtingų politinių sistemų tipologiją. 

Taip akiratin pateko civilizacijų dinamikos problemos, istorinės raidos va- 
romųjų jėgų, įvairių socialinių jos poveikio motyvų pažinimas. Iš čia išsirutu- 
liojo konkrečių civilizacijų ištakų tyrimai, mėginimai išsiaiškinti, kaip istoriškai 
formavosi daugybė ankstyvųjų ekonominių sistemų: medžiotojų rinkėjų ben- 
drijos, sėslūs žemdirbiai, besiremiantys paprasta ir patobulinta agrokultūra bei 
agrotechnika, ir jūrinės visuomenės. Šių pirmapradžių civilizacijos dinamikos 
dalių gvildenimas padėjo atskleisti, kaip istorija išrutuliojo įvairias tradicijas, 
visuomenė susiskaidė į socialinius luomus, susikūrė kultūriniai kosminės ir so- 
cialinės tvarkos modeliai bei kultūrinių institucijų sistemos. 

Neatsitiktinai itin nagrinėta tradicija, kuri aiškinama kaip varomoji dau- 
gelio civilizacijos procesų ir tendencijų jėga, lemianti skirtingas reakcijos for- 
mas į sociokultūrinio organizmo modernizaciją. Vadinasi, modernizacija čia pri- 
lyginama iššūkiui, į kurį kiekviena civilizacija, priklausomai nuo joje veikian- 
čių tradicijos sukurtų jėgų, duoda vienokį ar kitokį „atsakymą“. Viena pagrin- 
dinių modernizacijos raiškos formų mokslininko koncepcijoje yra protesto sa- 
jūdžiai, įgaunantys revoliucijų pobūdį. Šios problemos išsamiai aptariamos kon- 
ceptualiausiame apimančiame ilgametes civilizacinės komparatyvistikos stu- 
dijas veikale „Revoliucijos ir visuomenių kaita...“. Šios knygos įvade S. N. Ei- 

senstadtas rašė: „Mano analizės išeities taškas yra didžiosioms civilizacijoms 
būdingų pamatinių struktūrų tyrinėjimas, šių antinomijų specifikos europinė- 
je patirtyje atsiradimas ir jų transformacija didžiosiose revoliucijose“ [Eisen- 
stadt, 1999, p. 23]. 

Mokslininkas išsamiai sociologiniu požiūriu tyrinėjo tą socialinių civiliza- 
cijos pokyčių ir juos skatinančių veiksnių visumą, kurie lėmė sociokultūrinia- 
me organizme vykstančių socialinių procesų pobūdį ir galiausiai - esminę civi- 
lizacinių organizmų kaitą. Svarbiausi jam buvo simboliniai ir organizaciniai vi- 
suomeninės sandaros dėmenys. Plačiai naujausioje civilizacinėje komparaty- 
vistikoje vartojama simbolinių dėmenų sąvoka S. N. Eisenstadto veikaluose ap- 
rėpė ne tik ženklines, bet ir vertybines, ritualines su žinojimu, menu susijusius 
dvasinio visuomenės gyvenimo kategorijas. Mokslininkas pabrėžė esminį so- 
cialinių revoliucijų ir tradicinių civilizacijų istorijoje periodiškai kylančių maiš- 
tų, konfliktų bei perversmų skirtumą. 

Itin svarbus skiriamasis didžiųjų civilizacijų bruožas, mokslininko many- 
mu, neblėstanti konkuruojančių alternatyvių vaizdinių apie santykius tarp trans- 
cendentalios ir pasaulietinės tvarkos kova. Šios alternatyvios koncepcijos forma- 
vosi veikiamos trijų išeitinių antinomijų, būdingų pamatinėms minėtų civilizaci- 
jų struktūroms. Pirmiausia — tai galimybių įvairovė, susijusi su transcendenti- 
niais vaizdiniais ir jų įprasminimo būdais; antra, įtampa tarp proto ir apreiški- 
mo, arba religijos; trečia — problemų atsiradimas dėl pilnaverčio šių vaizdinių 
įgyvendinimo formų jų pirmapradžiu pavidalu socialiniuose institutuose. 

Gvildendamas socialinių santykių tarp valdžios ir religinių institucijų pro- 
blemas S. N. Eisenstadtas sekė M. Weberiu. Indijoje vyravusios religijos hin- 
duizmas, ypač budizmas, siekia ištrūkti iš žemiško pasaulio valdžios, todėl ana- 
pusybei teikiama didesnė svarba nei žemiškam pasauliui. Dinamiškesnė kinų 
konfucianistų pozicija, kurie žemiškam pasauliui, valdymo problemoms skiria 
daugiau dėmesio nei anapusybei. Tačiau dinamiškiausia mokslininkas laiko Va- 
karų civilizacijos religiją krikščioniškąją, kuri siekia panaikinti įtampą tarp ana- 
pusinio ir žemiško pasaulių. Todėl ji yra dinamiškiausia ir linksta į moderniza- 
ciją. Vienas esminių šiuolaikinių visuomenių bruožų yra centrinių struktūrų 
sugebėjimas plėstis. 

Transcendentalios ir žemiškos tvarkos priešpriešą S. N. Eisenstadtas, kaip 
ir K. Jaspersas, aptiko Senovės žydų civilizacijoje, Graikijoje, ankstyvojoje krikš- 

čionybėje, zoroastristinéje Persijoje, konfucianistinéje ir daoistinéje Kinijoje, 
Indostano pusiasalio hinduistinio-budistinio arealo kultürose. Bizantijos im- 
perijoje tokia įtampą naikinanti jėga buvo imperatoriaus valdžia [Eisenstadt, 
1987, p. 30]. Visas minėtas civilizacijas vienija bendras jų viduje slypintis im- 
pulsas, kurį jis apibūdina kaip transcendencijos ilgesį, žmogaus siekimą pažin- 
ti už jo regimo pasaulio ribų esantį kitą, anapusini, pasaulį. Šis dvasios polėkis 
turi esminį poveikį tolesnei žmogaus sąmonės ir jo kuriamo kultūros pasaulio 
raidai, kadangi skatina atsirasti naujus pranašus ir mąstytojus, kurių idėjos pa- 
liko gilų rėžį vėlesnėje civilizacijos istorijoje. Naujų vaizdinių sistemų įtvirtini- 
mas sukūrė naujas pasaulėžvalgas, idėjines kryptis ir socialinius sąjūdžius, per- 
tvarkančius žemiškąją tvarką, o kartu ryškius kultūros pokyčius. 

Pasaulio pertvarkos procesai aprėpė daug kultūros ir žmogaus gyveni- 
mo sričių, ideologizavo visuomeninį gyvenimą, stiprino visuomenėje sociali- 
nių institutų svarbą, skatino atsirasti naujas ypatingas pažinimo sritis — filoso- 
fiją, metafiziką, etiką, religiją, teisę, gamtos mokslus, vadinasi, ir intelektinės 
žmonijos istorijos pradžią. Radosi nauji svarbūs civilizacijos centrai, kurie for- 
mavo savitas didžiąsias civilizacijos tradicijas, brendo nauji socialiniai konflik- 
tai, skatinę kurti naujus socialinius institutus, reguliuoti ir tobulinti socialinius 
santykius. Susiformavo naujas dvasinis indų brahmanų, budistų vienuolių, 
knygininkų konfucianistų, judėjų šventikų, persų pranašų, islamo ulemų eli- 
tas, kuris pakeitė anksčiau vyravusią socialinių santykių ir kultūros formų funk- 
cionavimo sistemą. Šis elitas aktyviai kovojo su kitomis socialinėmis kastomis 
dėl viešpatavimo įvairiose dvasinės kultūros ir kasdienio visuomenės gyvenimo 
srityse. Šios elito viduje vyko laipsniška diferenciacija į religinę, politinę, 
kultūrinę, moralinę, teisinę ir pan. Minėti pokyčiai skatino neregėtus anksčiau 
savo intensyvumu civilizacijos dinamikos procesus, atvėrė naujas pasaulinės 
istorijos perspektyvas. 

Remdamasis lyginamąja daugybės didžiųjų civilizacijų analize mokslinin- 
kas įrodinėjo, kad nei viena socialinė, politinė, ekonominė ar religinė struktūra 
nesiformavo atskirai. Skirtingos politinės sistemos — miestai-valstybės, genčių 
junginiai, paveldimos karalystės ir imperinės sistemos ne tik sąveikavo, tačiau 
ir veikė viena kitą. Neretai jos susiliedavo, ir pokyčiai šiose sistemose neretai 
skatindavo sisteminės civilizacijos transformacijas. Jis atkreipė dėmesį, kad im- 
perinės feodalinės sistemos galėjo visiškai susiformuoti į homogeniškus civili- 

zacinius organizmus tik tose aukštosiose civilizacijose, arba vadinamose didžio- 
siose tradicijose, kuriose buvo pabrėžiama įtampa tarp transcendentalios ir pa- 
saulietinės tvarkos bei kur šiapusinė tvarka apibrėžiama kaip minėtos prieš- 
priešos įveikimo priemonė. Imperinių sistemų ištakas S. N. Eisenstadtas aptiko 
Senovės Persijoje ir Ašokos imperijoje Indijoje. 

Kiekvienoje didžiųjų civilizacijų išryškėjo savita įtampa tarp transcendenta- 
lios ir pasaulietinės tvarkos, socialinė organizacija ir raidos modeliai. Indijoje 
atsirado maži ir didžiuliai valstybiniai junginiai, netgi pusiau imperiniai centrai, 
čia niekuomet nebuvo vieningo valstybingumo, kuris susitapatintų su kultūrine 
tradicija. Politika Indijoje labiau nei kitose civilizacijose buvo suvokiama kaip 
pasaulietinis užsiėmimas ir pabrėžtas jos nutolimas nuo ideologinės civilizacijos 
šerdies, tradicijų, jos gelminių šaknų. Šiame savitume mokslininkas įžvelgė indų 
civilizacijos jėgos šaltinį, kuris paaiškino ypatingą jos gyvybingumą, sugebėjimą 
išgyventi svetimšalių valdymo sąlygomis. 

Skirtingai nei tose civilizacijose, kuriuose viešpatavo monoteistinės religi- 
jos, kinų kultūrinei tradicijai, apimančiai konfucianizmą, daoizmą, čanbudiz- 
mą, būdinga menkesnė priešpriešos įtampa tarp transcendentinės ir pasaulie- 
tinės tvarkos, sąlyginai didesnis atvirumas ir lankstumas bendroje vertybinių 
nuostatų struktūroje, taip pat galimybė ją suvokti ne vienai gyventojų klasei. 
Mokslininkas itin vertino kinų civilizacijoje viešpatavusios konfucianistinės ver- 
tybių sistemos svarbą, kuri, neturėdama jokios teologiškai griežtai apibrėžtos 
tikėjimo dogmos, buvo „viena atviriausių kada nors gyvavusių tradicinėse vi- 
suomenėse sistemų“ [Eisenstadt, 1999, p. 179]. Konfucianizmo ideologija buvo 
glaudžiai susijusi su politine kinų imperijos sandara ir buvo labai svarbi šios 
civilizacijos istorijai. Imperiją konsolidavo konfucianizmo simbolika ir etikos 
principai. Vadinasi, iš visų didžiųjų imperinių civilizacijų Kinijoje įsigalėjo glau- 
džiausia kultūros ir politinių centrų sąjunga, beveik visiškas jų tapatumas. 

Kitą svarbų kinų civilizacijos savitumą lėmė tai, kad politiniame ir kultūri- 
niame šalies gyvenime vyravo ne aristokratija, o labiausiai išsilavinę valdinin- 
kai, vadinamieji intelektualai. Į aukščiausius imperijos valdymo postus jie pa- 
tekdavo perėję sudėtingą valstybinių egzaminų sistemą. Ji padėjo talentingiau- 
siems periferijos žmonėms aktyviai dalyvauti politinėje ir kultūrinėje veikloje 
imperijos centre. Būtent konfucianistinio išsilavinimo elitas buvo socialinio pres- 
tižo kinų civilizacijoje centras, kurio įtaka įvairiems socialiniams luomams ir 

kultūros sritims — milžiniška. Ir pagaliau kinų civilizacijoje nebuvo esminio skir- 
tumo tarp socialinės tvarkos centre ir periferijoje, kadangi tarp jų vyravo abi- 
pusis ryšys. 

Kitoje Tolimųjų Rytų civilizacijoje, Japonijoje, nebuvo ryškaus transcen- 
dentalaus ir pasaulietinio pasaulių atskyrimo, t. y. diferenciacijos tarp religijos, 
filosofijos ir magijos, tačiau ryškus centro išsiskyrimas, intensyvi centro ir peri- 
ferijos sąveika. Šioje civilizacijoje imperinė sistema ir simbolika tapo tos tvar- 
kos ašimi, kuria rėmėsi visi visuomenės nariai ir socialinės struktūros orientuo- 
tos į centrą, todėl ši civilizacija kritiniais momentais sugebėdavo sutelkti savo 
potencines galimybes ir sparčiai keistis. 

Viduramžiais ir Naujųjų amžių pradžioje islamiškosios civilizacijos pasau- 
lyje ir krikščioniškoje Vakarų Europos civilizacijoje susiformavo du esmiškai 
skirtingi kultūrinės orientacijos modeliai, pasižymintys savitais centro ir peri- 
ferijos santykiais, kultūrinėmis orientacijomis, institucijomis, socialinių poky- 
čių tipais. Islamo civilizacijos pasauliui būdingas visiškas sociopolitinės ir reli- 
ginės bendrijos susiliejimas, besąlygiškas Šventojo Įstatymo (šariato) autorite- 
tas, kosminės, transcendentinės ir pasaulietinės sričių išsiskyrimas bei galimy- 
bė įveikti šią įtampą per visišką nuolankumą Dievui. Čia itin stiprus universa- 
lus pradas apibrėžiantis musulmoniškąją bendriją. Savitas islamo civilizacijos 
bruožas buvo tas, kad po vienu islamiškosios religinės ir politinės ideologijos 
skliautu jungėsi regioninės skirtingų genčių, miestų, kaimų, grupės, kurias la- 
bai mažai kas siejo. 

Vakarų Europos civilizacijoje tarp kultūrinių orientacijų, centro ir perife- 
rijos susiklostė kitokie santykiai. Čia atsiskyrė kosminė, kultūrinė ir socialinė 
tvarka bei kartu ryšiai tarp jų, susimaišė priešingos kultūrinės orientacijos, at- 
sirado struktūrinių darinių įvairovė, individo kaip autonomiškos ir atsakingos 
už savo veiksmus esybės supratimas. Nors Vakarų Europos civilizacinės struk- 
tūros modelis atrodė artimas kitos krikščioniškosios civilizacijos - Bizantijos 
struktūroms, tačiau tai ne visai teisinga, kadangi Bizantijos imperijoje buvo 
daug stipresnės autoritarizmo tendencijos, ir pliuralizmas pirmiausia reiškėsi 
palyginti aukštame socialinės diferenciacijos lygmenyje, o Vakarų Europos ben- 
drijai „būdingas daug žemesnis (nors nuolatos augantis) struktūrinės diferen- 
ciacijos lygmuo su nuolatos besikeičiančiais bendrijų ir grupių lygmenimis“ [Ten 
pat, p. 194]. 

Vadinasi, plétodamas K. Jasperso ir M. Weberio idéjas S. N. Eisenstadtas 
aptiko civilizacijoje slypinčias vidines jėgas, padedančias jam savitai interpre- 
tuoti civilizacijų dinamikos procesus, paaiškinti, kodėl vienoms iš jų būdingi 
skirtingi raidos ritmai, vienose ryškėja ilgi stagnacijos, sustabarėjimo, tradici- 
nių konservatyvių tendencijų įsigalėjimo procesai, o kitose regimas moderni- 
zacijos ir dinamikos poreikis. Remdamasis išsamia socialinės dinamikos proce- 
sų analize jis įrodė, kad civilizacijoje slypinčios potencinės jėgos ir minėtos įtam- 
pos įveikimo būdai tarsi programuoja dinamiškos ar statiškos konkrečios civi- 
lizacijos raidos procesus. 

Pagrindiniai civilizacijų dinamikos varikliai, mokslininko nuomone, ne sta- 
bilios joms būdingos dvasinės ir socialinės savybės, o nuolatos istoriškai besi- 
keičiantys veiksniai, kurių pobūdį lemia įvairūs ideologiniai ir struktūriniai ci- 
vilizacijos viduje nusistoję santykiai tarp skirtingų valdžios centrų, pastarųjų 
sąveikos su įvairiais socialiniais procesais. Lygindamas įvairių civilizacijų kul- 
tūros tradicijas mokslininkas atskleidė civilizacinės dinamikos procesų daugias- 
luoksniškumą, jų varomąsias jėgas, vidinius kaitos mechanizmus, priežastis, 
skatinančias raidos pagyvėjimą ar sustabarėjimą. 

Naujus civilizacijų susidūrimo ir konfliktų aspektus išryškėjusius pasau- 
lyje po Šaltojo karo pamėgino apmąstyti amerikiečių civilizacijos teoretikas, 
politologas, analitikas Samuelis Huntingtonas (g. 1927) - vienas įtakingiausių 
VII-VIII dešimtmetyje JAV subrendusios neokonservatyviosios ideologijos reiš- 
kėjas. Jis mokėsi Jeilio ir Čikagos universitetuose, savo mokslinę ir pedagoginę 
veiklą pradėjo 1950 m. Harvardo universitete, kur po metų apgynė daktaro 
disertaciją. Nors akademinę karjerą susiejo su Harvardo universitetu, 1962 m. 
čia gavo profesoriaus vardą, tačiau kartu ėjo įvairias pareigas: Karo ir taikos 
tyrinėjimo instituto prie Kolumbijos universiteto direktoriaus pavaduotojo 
(1958-1959), Nacionalinio saugumo prezidento J. Carterio administracijoje ko- 
ordinatoriaus (1977-1978), Tarptautinių tyrinėjimų centro prie Harvardo uni- 
versiteto vadovo (1975-1976, 1978-1989) ir Strateginių tyrinėjimų instituto di- 
rektoriaus (1989 — ) bei kitas. 

Tarptautinį pripažinimą mokslininkas pelnė poleminiais veikalais: American 
Politics: the Promise of Disharmony („Amerikos politika: disharmonijos perspekty- 
va“, 1981), The Third Wave. Democratization in the Late Twentieth century („Trečioji 
banga. Demokratizacija XX amžiaus pabaigoje“, 1991), The Clash of Civilizations 
and the Remaking of the World Oder („Civilizacijų susidūrimas ir pasaulinės tvarkos 
pertvarka“, 1996). Jis taip pat buvo penkių knygų bendraautoris ir septynių ko- 
lektyvinių monografijų sudarytojas. 

Mokslininkas tyrinėjo sudėtingus civilizacijų sąveikos procesus ir konflik- 
tus. Civilizaciją S. Huntingtonas aiškina kaip plačiausią sociokultūrinį organizmą, 
kuris pasižymi tam tikrų konkrečių istorijos, religijos, kalbos, papročių, visuomeninių 
institutų visuma, jungiančia žmones, nulemianti jų kultūrinį savitumą ir saviidentifi- 
kaciją. Savo skandalingai išgarsėjusiuose straipsniuose The Clash of Civilizations? 
(„Civilizacijų susidūrimai?“), If Not Civilizations, What? Paradigms of the Post-Cold 
War World („Jei ne civilizacijos, tai kas? Paradigmų kaita po Šaltojo karo“, abu 
1993) bei juose iškeltų idėjų pagrindu po trejų metų paskelbtoje knygoje „Civili- 
zacijų susidūrimas...“ jis siekė apmąstyti naujus civilizacijos procesus po Šaltojo 
karo. Civilizacinėje analizėje mokslininkas įžvelgė sudėtingų šiuolaikiniame pa- 
saulyje ryškėjančių konfliktų pažinimo raktažodį ir pateikė naują pasaulio viziją 
bei svarbiausių konfliktų sprendimą. 

Mokslininko požiūriu, pokario ir Šaltojo karo ideologijos viešpatavimo me- 
tais įsigalėjęs pasaulio skirstymas į socialistinį, kapitalistinį ir trečiojo pasaulio 
šalis jau nebeatitinka nūdienos realijų. Suirus socializmo sistemai Vakarų civili- 
zacijos įtakos zona pasislinko per tūkstantį kilometrų į Rytus ir nusistojo tarp 
dar viduramžiais nubrėžtų jos ribų. Tautos imta skirstyti ne pagal politinės ar 
ekonominės sistemos požymius, netgi ne pagal ekonominio išsivystymo lygį, o 
pagal vis didesnę svarbą įgaunančias civilizacines konfigūracijas. Civilizacijos pa- 
laipsniui tampa pagrindiniai pasaulinės istorijos veikėjai, informacinės, ekonominės, 
politinės galios subjektai, keičiantys galingiausias tautines valstybes. Civilizacijos yra 
esmiškai nesutaikomos, kadangi jose slypi skirtingos per tūkstantmečius susi- 
klosčiusios etinės, religinės tradicijos, skirtingos vertybių sistemos, idealai ir tikslai. 
Todėl artimiausiu metu ryškėjantys svarbiausi pasauliniai konfliktai kils tarp skir- 
tingoms civilizacijoms priklausančių tautų, o pagrindiniai jų židiniai įsižiebs šių 
civilizacijų susidūrimo zonose [Huntington, 1993, p. 22, 39]. Dėl to daroma prin- 
cipinė išvada, kad civilizacijų susidūrimai kelia grėsmę tarptautiniam stabilumui. 

S. Huntingtonas atkreipė dėmesį į po Antrojo pasaulinio karo susiklos- 
čiusios tvarkos irimą, naujus galios centrus, balanso tarp valdančių institutų ir 
opozicijos jėgų nykimą, pabrėžė tradicinių tarptautinių konfliktų reguliavimo 
institutų ir politinės kultūros išsaugojimo svarbą naujų destruktyvių ekstre- 
mistinių judėjimų įtakos stiprėjimo sąlygomis. Pasaulyje matyti iš principo nau- 
jas ekonominių ir politinių galių pasiskirstymas, kurio esmę lemia ne valstybiniai, o 
tarpcivilizaciniai santykiai. Valstybės vienijasi civilizaciniu principu apie natūralias 
civilizacinių pasaulių šerdis, t. y. grupuojasi apie svarbiausias savo civilizacijos vals- 
tybes. Spartėjanti civilizacinė saviidentifikacija ir senųjų didžiųjų civilizacijų te- 
ritorijų atgimimas, mokslininko įsitikinimu, skatins vietinius civilizacinius kon- 
fliktus ir ves pasaulį į naujų jau civilizacinių, peržengiančių konkrečių valstybių ribas, 
galios centrų pasiskirstymą. 

Todėl tolesnį pasaulio galių pasiskirstymą lems kelios pagrindinės civilizaci- 
jos - Vakarų, konfucianistinė, japonų, islamo, hinduistinė, slaviškoji, lotynoame- 
rikietiškoji ir afrikietiškoji. Civilizacijos, be savo vertybių ir tikslų gynimo, siekia 
įgauti kuo didesnę valdžią ir galią - pagrindinius tikslų ir vertybių gynimo instru- 
mentus. Skirtingi civilizacijų požiūriai į savo galios įtvirtinimo būdus, ekonomi- 
nių, politinių, karinių interesų susidūrimai nuolatos sudaro konfliktines situaci- 
jas. Universalios Vakarų civilizacijos ambicijos skatina vis aštresnius susidūrimus 
su kitomis civilizacijomis, ypač islamo ir konfucianistine. 

Didžiosios Rytų civilizacijos sąmoningai priešpriešina save eurocentriniam 
monizmui ir formuoja naujo daugiapolio pasaulio struktūrą, kurioje atsirada įtampa 
tarp daugybės galios centrų su savais ekonominiais, geopolitiniais interesais, skir- 
tingomis kultūros ir vertybių sistemomis. Vadinasi, tarpcivilizaciniai santykiai po- 
tencialiai slepia konfliktus, kadangi jų išpažįstamas vertybių sistemas, religinius 
idealus, įsitikinimus suderinti sunkiau nei ekonominius ar geopolitinius intere- 
sus. S. Huntingtonas suformulavo pamatinę koncepcijos tezę: Principinis pasau- 
linės politikos konfliktas įvyks tarp įvairių civilizacijų tautų ir grupių. Civilizacijų susi- 
dūrimai vyraus pasaulinėje politikoje. Kitas pasaulinis karas, jei jis įvyks bus civiliza- 
cijų [Ten pat, p. 22]. Vadinasi, pirmą kartą žmonijos istorijoje dabartinis pasau- 
lis pasidarė daugiapolis. Modernizacija nėra tapati vesternizacijai, ji neskatina 
universalios civilizacijos atsiradimo ir kitų civilizacijų vesternizacijos, o priešin- 
gai - ima vertinti vietines kultūros tradicijas. Šis posūkis į tautinį savitumą ska- 
tina dezintegracijos tendencijas ir tarpcivilizacinių konfliktų stiprėjimą. Tarpcivi- 

lizaciniai konfliktai savo ruožtu lemia vienai civilizacijai priklausančių „giminiš- 
kų tautų susitelkima", vadinasi, ir tolesnį konfliktų aštrėjimą bei eskalavimą. 

Anksčiau pasaulį draskiusiuose klasiniuose ir ideologiniuose konfliktuose 
pagrindinis klausimas buvo: „Kurioje tu pusėje?“ Tuomet žmonės galėjo laisvai 
pasirinkti ir pereiti į kitą pusę. O civilizacijų konflikte klausimas performuluoja- 
mas jau kitaip: „Kas tu“? Tai duota visiems laikams ir pakeisti neįmanoma. Kaip 
liudija Bosnijos, Kaukazo ir Sudano patirtis, neteisingas atsakymas į šį klausimą — 
kulka į kaktą [Ten pat, p. 27]. 

Naujai besiformuojančiame pasaulyje pavojingiausi konfliktai gali įsižiebti 
ne tarp skirtingų socialinių klasių, turtingų ir vargšų, ne tarp įvairių ekonominių 
grupuočių, o skirtingoms kultūroms priklausančių tautų. Aršiausi konfliktai, anot 
S. Huntingtono, gali kilti tarp skirtingoms civilizacijoms priklausančių etninių gru- 
pių ir tautų. Etniniai konfliktai Ruandoje gali destabilizuoti padėtį tik ribotoje Af- 
rikos žemyno dalyje, o tarpcivilizaciniai buvusios Jugoslavijos teritorijoje yra pa- 
vojingesni, kadangi įtraukia daugybę Vakarų ir islamo civilizacijų tautų. Civiliza- 
cijos sienos šiuolaikiniame pasaulyje paslankios ir yra svarbus destabilizuojantis 
veiksnys. Todėl valstybės, suvienytos ideologijos ir istorinės lemties, tačiau pri- 
klausančios skirtingoms civlizacijoms, yra nestabilios ir neilgalaikės. Čia slypi po- 
tencialūs galingų konfliktų židiniai, kurių aštrėjimas skatina tai, kas įvyko Tarybų 
Sąjungoje, Jugoslavijoje — federatyvių valstybių iširimą arba egzistavimą nuolati- 
nėje įtampoje, vidinius prieštaravimus (Nigerija, Sudanas, Indija, Šri Lanka). 

Pagrindine konfliktų zona S. Huntingtonas mano esant islamo ir kaimyni- 
nių civilizacijų, ypač islamo ir Vakarų, paribius. Šių civilizacijų konkurencija ir 
susidūrimai tęsiasi jau beveik 1300 m. ir tikriausiai, S. Huntingtono nuomone, 
artimiausiu metu stiprės. Pagrindiniai aštrėjančių konfliktų veiksniai - demogra- 
finis bumas islamo pasaulyje ir emigracijos srautų į Vakarus stiprėjimas, kuris su- 
kelia Vakarų šalyse rasizmo ir tautinio nepakantumo recidyvus. 

Tačiau islamo civilizacijos susidūrimus ir konfliktų židinius regime ne tik tose 
teritorijose, kurios ribojasi su vakarietiškos, tačiau ir hinduistinės civilizacijos teri- 
torijose, pavyzdžiui, religiniai hinduizmo bei islamo adeptų susidūrimai Indijoje ir 
Pakistane, taip pat islamo ir žydų kultūrų susidūrimas Palestinoje bei Izraelyje. 

Itin pavojingos civilizacinių konfliktų zonos yra šalys, kuriose susiduria skir- 
tingi civilizaciniai pasauliai, etninės grupės, kultūros ir kuriose aktualios civiliza- 
cinės orientacijos problemos. Tokių tautų grupei mokslininkas priskiria Turkiją, 

Meksiką ir Rusiją. Visas šias šalis sudaro daugybė skirtingų etninių grupių, sle- 
piančių potencialios dezintegracijos galimybes. Turkija blaškosi tarp Vakarų ir is- 
lamo kultūrinės orientacijos, Meksika - tarp protestantiškos Šiaurės Amerikos ir 
iberiškos Lotynų Amerikos civilizacinės tradicijos, Rusija - tarp Vakarų ir euroazi- 
jinės. Sudėtingiausia Rusijai, kurios valdantysis elitas niekaip negali įveikti tradi- 
cinio nepasitikėjimo Vakarais ir galutinai apsispręsti dėl kultūrinės orientacijos. 
Kita vertus, Vakarai irgi nepatikliai vertina galimą aljansą su Rusija. 

S. Huntingtonas polemizuoja su plačiai paplitusiais požiūriais, kad moder- 
nizacijos procesai kuria vieną šiuolaikinę metacivilizacinę kultūrą. Tačiau įvairio- 
se pasaulio dalyse stiprėjant regioninėms kultūros tendencijoms su modernizaci- 
ja plintanti europinė kultūra patiria eroziją. Todėl valdantysis neeuropinių civili- 
zacijų elitas ir dauguma gyventojų iš principo nenori paklusti svetimoms, prie- 
varta diegiamoms Vakarų vertybėms, hegemonizmui, brutaliam kišimusi į jų gy- 
venimą. Galingiausios, ypač Rytų Azijos, civilizacijos ekonomiškai vis turtingėja, 
sėkmingai įvaldo naujausius mokslo laimėjimus ir technologijas. Jų ekonominės 
galios stiprėjimas sudaro prielaidas karinei ir politinei įtakai augti. Kultūriniai ci- 
vilizacijų skirtumai neišvengiamai gilėja joms laikantis į savo tautinės kultūros 
tradicijų, atgimstant tūkstantmečiais jose gyvavusioms religijoms ir ideologijoms. 
Neeuropinės civilizacijos neišvengiamai gins savo idealus, fundamentalias kultū- 
ros vertybes, interesus, ir tai - neišvengiamų konfliktų priežastis. Juolab kad ne- 
vakarietiškose civilizacijose tvirtėja „siekimas, valia ir ištekliai formuoti pasaulį 
remiantis nevakarietiškais pavyzdžiais“ [Ten pat, p. 26]. 

Ekonominiai Rytų Azijos tautų laimėjimai tiesiogiai siejasi su didingomis kul- 
tūros tradicijomis. Būtent vietinės kultūros tradicijos paaiškina tuos sunkumus, 
su kuriais įvairiuose Azijos regionuose susiduria demokratizacijos sklaidos pro- 
cesai. Islamo kultūros tradicijų perpratimas padeda suvokti, kodėl Vakarų demok- 
ratijos principai atmetami daugelio arabų musulmonų civilizacijos kraštų. Perife- 
rinė daugelio Centrinės Europos ir buvusios Tarybų Sąjungos respublikų padėtis 
ir šimtmečiais susiklostę kultūros ypatumai paaiškina tuos sunkumus, su kuriais 
susiduria Centrinės ir Rytų Europos šalys rinkdamosi tolesnės raidos kelius ir spręs- 
damos sudėtingas ekonomines bei socialines problemas neatsiejamas nuo kultū- 
ros istorijos suformuotų mentaliteto struktūrų. 

Jėgų santykis tarp civilizacijų sparčiai keičiasi: Nors Vakarų civilizacija dar 
išlieka galinga, tačiau jos galia kasmet nenumaldomai silpnėja, o Azijos civilizaci- 

jos sparčiai didina savo ekonominę, karinę ir politinę galią, islamo civilizacija iš- 
gyvena demografinį sprogimą, kuris stiprina islamiškose valstybėse destabiliza- 
cijos tendencijas ir aštrina jų konfliktus su greta esančiomis civilizacijomis. Vakarų 
civilizacijos ir jos galios saulėlydį, mokslininko nuomone, neišvengiamai lydės ir Vaka- 
rų kultūros pasitraukimas bei jos įtakos zonos siaurėjimas. Visa tai reikalauja iš Vaka- 
rų civilizacijai priklausančių šalių susitelkimo ir išskirtinio dėmesio savo ekono- 
minei bei karinei galiai, kad galėtų ginti savo interesus stiprėjant kitų neeuropi- 
nių civilizacijų spaudimui. Todėl stiprėjant pasaulyje civilizacinei savimonei ir ne- 
europinių civilizacijų integracijos procesams Vakarų Europa ir Šiaurės Amerika 
bus priverstos vienytis bei glaudžiau bendradarbiauti su Rusija, kuri gali tapti 
atsvara kinų ir islamo civilizacijų galios augimui. 

Vakarų civilizacijos silpnėjimas ir neeuropiniu galios augimas skatins kultū- 
ros įtakų srautų pasikeitimą ir nuoseklesnį neuropiniu civilizacijų religinių bei 
filosofinių nuostatų suvokimą Vakaruose, koegzistencijos būdų ieškojimą. Tačiau 
nepaisant to artimiausiu metu konfliktai ekonomikos ir kultūros srityse tarp įvai- 
rių civilizacijų stiprės, užsiplieks nauji konfliktų židiniai. Reakcijos į kosmopoliti- 
nės kultūros tendencijas, tautinio savitumo, etnocentrizmo, fundamentalizmo ir 
vietinių religijos idėjų įtakos augimas, grįžimas prie savosios kultūros šaknų, t. y. 
Indijos induizacija, Japonijos japonizacija, islamiškojo pasaulio islamizacija ir pan., 
įvairiuose pasaulio regionuose neišvengiamai aštrins tarpcivilizacinius konflik- 
tus. Todėl pasaulyje neišvengiamai stiprės priešprieša totalitaristinėms Vakarų kultū- 
ros tendencijoms, neeuropinės tautos sieks vis nuosekliau įtvirtinti savo, o ne Vakarų 
kultūros tradicijas. 

Taigi, - tvirtina S. Huntingtonas, - Vakarų sugebėjimas išgyventi tiesiogiai 
priklauso nuo jų sugebėjimo įtvirtinti savąjį unikalų vakarietiškąjį tapatumą, at- 
sisakyti nuo nepagristu universalių ir hegemonistiniu užmojų, geriau suvokti ne- 
europinių civilizacijų tikslus bei neprimesti savo požiūrių, gyvenimo, elgesio ste- 
reotipų. Pasaulio sugebėjimas išvengti globalinio civilizacijų karo ir žmonijos su- 
sinaikinimo tiesiogiai priklauso nuo pasaulio lyderių sugebėjimo adekvačiai su- 
vokti naujausius civilizacijų iššūkius ir sugebėjimo spręsti iškylančius civilizacijų 
konfliktus. 

Būdamas JAV prezidento administracijos padėjėjas ir strateginio instituto 
vadovas S. Huntingtonas ieško savo šaliai palankiausių sprendimų bei rekomen- 
dacijų sparčiai besikeičiančiame pasaulyje. Jis primena rasinį bei etninį JAV gy- 

ventojų margumą, kuris artimiausiu metu irgi gali būti svarbus vidaus politiką 
destabilizuojantis veiksnys, atkreipia dėmesį, kad šalyje diegiama įvairių kultūrų 
vertės ideologija nesutampa su individualios laisvės, rasinių prietarų ignoravimo 
ir tvirtos monolitinės valstybės skelbiamais idealais. Gilėjant šalyje pastaraisiais 
dešimtmečiais išryškėjusiems demografiniams procesams tai gali tapti svarbiu ša- 
lies dezintegracijos veiksniu. 

Didėjanti kitų civilizacijų galia ir gilėjanti Vakarų vertybių bei institucijų krizė 
stiprina būtinybę JAV jungtis su jai civilizacijos požiūriu artimiausia Vakarų Euro- 
pa, kurios šalys, suvokdamos savo ribotas galimybes didžiųjų pasaulio galių kon- 
kurencinėje kovoje, irgi sparčiai juda ekonominės ir politinės integracijos keliu. 

S. Huntingtono idėjos sukėlė didžiulę polemikos bangą įvairiose pasaulio 
šalyse. Daugiausiai ginčytasi dėl civilizacijų konfliktų sureikšminimo. Iš tikrųjų, 
kaip teigė daugelis jo oponentų, ne civilizacijos, o būtent galingiausios valstybės 
ir jų ekonominiai bei geopolitiniai tikslai lemia pagrindinius pasaulyje vykstan- 
čius pokyčius. Mokslininkas faktiškai atmeta universalios metacivilizacijos atsira- 
dimo galimybę. Jo „civilizacijų susidūrimo“ koncepcijoje perdėm vienpusiškai yra 
pabrėžiamos grėsmingos negatyvios, krizinės, dezintegracinės, konfliktinės šios 
pereinamosios į metacivilizacinę kultūrą tendencijos ir jis tarsi nepastebi esminės 
pasaulio transformacijos, daugelio svarbių globalizacijos tendencijų ir to, kad šian- 
dien jokia civilizacija jau negali atsiriboti ir neįsitraukti į pasaulinius informaci- 
nės, ekonominės, politinės postmodernizacijos procesus. 

Žmonijos žengimas į naują metacivilizacinę raidos pakopą siejasi ne tik su 
negatyviomis, tačiau ir su pozityviomis tendencijomis, kurios jungia visas tautas 
daugybe tvirtų ekonominių, kultūrinių ir kitų saitų, verčia suvokti naujus šian- 
dien į pirmą eilę iškylančius prioritetus. S. Huntingtono civilizacinių konfliktų 
teorijoje ignoruojamos šiandien svarbiausios kultūrinio pliuralizmo tendencijos, 
perėjimas nuo vienataškės eurocentrinės pasaulio suvokimo vizijos prie daugia- 
taškio pasaulio regėjimo. 

Tik naujos pliuralistinės paradigmos įsigalėjimas tarptautiniuose ir tarpcivi- 
lizaciniuose santykiuose gali subalansuoti bei stabilizuoti pasaulį. Šia prasme tarp- 
civilizacinis bendradarbiavimas ir civilizacijų pliuralizmas yra naujos vienybės įvai- 
rovėje išraiška. Globalizacijos ir transnacionalinės tendencijos metacivilizacinėje 
kultūroje turėtų švelninti tarpcivilizacinius prieštaravimus, griauti regioninės izo- 


liacijos pamatus bei įtvirtinti naujus universalius idealus. 

ISVADOS 


Lyginamosios civilizacijos idéju istorijos Vakaruose tyrinéjimas yra pag- 
rindas padaryti keletą principiniu išvadų ir apibendrinimu, kurie gali būti at- 
sparos taškai pereinant prie konkrečių teorinių civilizacijos problemų anali- 
zės. Pirmiausia - vidinis daugybės žmonijos istorijoje išryškėjusių socialinių ir civi- 
lizacinių procesų sąryšingumas juos apmąstančiose teorijose lemia dalykinį bei meto- 
dologinį civilizacijos idėjos refleksijos skirtingumą. Antra, civilizacijos procesų pa- 
žinimas yra sudėtingesnis nei negyvosios gamtos dėl kelių pagrindinių prie- 
žasčių: 1) jie patiria nuolatinius pokyčius; 2) žmonės patys kuria civilizacijos 
bei jos idėjų istoriją, tuo pačiu metu tapdami pasaulinės istorinės dramos vei- 
kėjais bei kūrėjais. Trečia, kiekvienai epochai būdingas civilizacijos procesų pa- 
žinimo ribotumas, kuris atsiranda dėl konkrečios visuomenės kultūrinio išsi- 
vystymo, mokslo lygmens. Todėl tik sudėtingos socialinės organizacijos socio- 
kultūriniuose organizmuose atsiranda brandžios civilizacijos idėjos. Ir paga- 

liau esminiai civilizacijos idėjų istorijos pokyčiai paprastai išryškėja radikalių civili- 
zacinių lūžių tarpsniais, kuomet gilėja kultūros vertybių ir simbolių sistemų krizės, 
ryškėja nauji civilizacijos procesai, skatinantys teorinę jų refleksiją bei savitų idėjų, 
kurios dažniausiai remiasi ne tik kritiniu praeities civilizacijos raidos procesų apmqs- 
tymu, bet ir naujų raidos būdų paieška, susiformavimą. 

Vadinasi, civilizacinės problematikos iškilimas įmanomas tik 1) žmonijai 
įžengus į išsivysčiusios kultūros pakopą, kurioje atsiskleidžia socialinės veiklos 
diferenciacija ir civilizacijos refleksija išsiskiria į sąlyginai savitą mokslinio pa- 
žinimo sritį; 2) civilizacijos idėjų istorija plėtojasi post factum, t. y. remdamasi 
kritiniu jau praeitų civilizacijos raidos rezultatų apmastymu. 

Skirtingai nei meninis pasaulio pažinimas, kuris dažniausiai prasideda 
visuminiu pasaulio vaizdinio ir žmogaus jame kūrimu, civilizacinis išsiskiria 
principiniu daugiaplaniškumu. Orientalistinės, archeologinės studijos, objek- 
tyvus mokslinių žinių diferenciacijos procesas, sąlyginai savarankiško civili- 
zacijos studijų lauko išsiskyrimas Vakaruose padarė esminį lūžį civilizacijos 
procesų ir idėjų refleksijoje, suteikė galimybę plačiau pažvelgti į žmonijos is- 
toriją, sugretinti skirtingų kultūrų bei epochų mąstytojų iškeltas civilizacijos 
idėjas, aptarti jų panašumus, skirtumus, išryškinti idėjų sąsajas, istorines trans- 
formacijas. 

Lyginamojoje civilizacijos idėjų istorijoje išryškėjusios komparatyvistinės 
perspektyvos leidžia naujai vertinti civilizacijos istoriją ir tokias svarbias kultū- 
ros universumo dalis kaip, pavyzdžiui, filosofijos ir meno istorija. Akivaizdu, kad 
jei lokalinės, arba vadinamosios vietinės, civilizacijos yra tik tam tikros universa- 
lios, arba „normatyvinės“, „etaloninės“, civilizacijos idėjos invariantai, tai ir kon- 
krečios civilizacijos mąstymo ar meno tradicijos yra tik vieni iš daugelio galimų 
šių kultūros sričių raiškos būdų. Čia pereiname į universalaus ir lokalinio, arba 
pasaulinio ir tautinio pradų santykių plotmę. Šiuo požiūriu sąvokos Vakarų filo- 
sofija, indų filosofija, kinų filosofija, arabų musulmonų pasaulio filosofija, Vakarų menas, 
indų menas, kinų menas, islamiškojo pasaulio menas išreiškia konkretų, glaudžiai su- 
sijusį su konkrečia civilizacijos tradicija mąstymo bei meninės kūrybos tipą. Va- 
dinasi, kiekviena iš minėtų kategorijų rodo tik tam tikrą universalesnės filosofinės 
ar meninės patirties, t. y. filosofinių ar meno tradicijų įvairovės, dalį. 

Tai nereiškia, kad kiekvienoje lokalinėje tradicijoje nėra kitų mąstymo ar 
meninės kūrybos tradicijų poveikio elementų. Kiekviena iš jų istoriškai plėto- 

josi veikiama greta gyvavusių tradicijų, todėl objektyviai atspindėjo visuotinu- 
mo siekį, kurio taip ir nepajėgė niekuomet įgyvendinti dėl objektyvaus civiliza- 
cinių pasaulių izoliuotumo, komunikacijos galimybių ribotumo. Globalizacijos 
ir informacinės revoliucijos sąlygomis, kuomet civilizacinius procesus veikia ga- 
lingos metacivilizacijos tendencijos, šiems siekiams įgyvendinti atsiranda nau- 
jos perspektyvos. 

Minėta tiesioginė civilizacijos idėjos teorinio apmąstymo priklausomybė 
nuo socialinio ir kultūrinio visuomenės išsivystymo lygmens išryškėja lygi- 
nant konkrečių istorijos tarpsnių bei epochų civilizacijos idėjų metamorfozes. 
Ankstyvajame civilizacijos idėjos apmąstymo etape, kuriam būdingas sociali- 
nio pažinimo sinkretiškumas, glaudus pažinimo ryšys su mitologine ir religi- 
ne sąmone, civilizacijos idėja skleidėsi kaip sunkiai suvokiama abstrakcija. Jos 
užuomazgos plėtojosi stebint praeities kultūros istorijos etapus, apmąstant so- 
cialinės raidos ir civilizacinių sukrėtimų metamus iššūkius. Todėl ankstyvajam 
civilizacijos idėjų istorijos raidos etapui būdingas praeities įvykių aprašymas 
ir ju paralelių ieškojimas dabartyje bei praeityje (Konfucijus, Sima Qianas, Po- 
libijus). 

Stiprėjant ryšiams su kitais civilizaciniais pasauliais, plėtojantis orienta- 
listikos ir lyginamųjų civilizacijos studijų užuomazgoms, civilizacijos proce- 
sus imta suvokti naujai. Radosi idėjų, mėginančių vientisu žvilgsniu aprėpti 
civilizacijos istoriją, įžvelgti joje daugybės tautų raidos kelių susipynimą, įvai- 
rius periodiškai pasikartojančius dėsningumus. Todėl vieno žmonijos civilizaci- 
jos raidos srauto idėja palaipsniui, ypač pradedant Ibn Khalduno veikalais, įga- 
vo apibrėžtumą. 

Ši arabų mąstytojo iškelta idėja atgimė Naujaisiais amžiais krikščioniš- 
koje Vakarų Europoje ir buvo plėtojama švietėjų veikaluose. Juos pirmiausia 
domino ne individas, o tautinė kultūra, visuomenės laimėjimai, istorinės rai- 
dos problemos. Valstybė švietėjų koncepcijose virto svarbiu civilizuotumo po- 
žymiu. Žmonijos istorija aiškinama kaip laipsniška evoliucija nuo „natūralios 
būsenos“ iki valstybės reguliuojamos civilizuotos visuomeninės. Civilizacijos 
idėja švietėjų veikaluose buvo racionalizuojama, įgavo daug naujų prasmių, 
susijusių su konceptualiomis įvairių autorių nuostatomis. Pamažu ji susieja- 
ma su Vakarų Europos arba kinų civilizacija ir priešpriešinama „necivilizuo- 
tam“ pasauliui. 

Augant Vakaru civilizacijos ekonominei galiai bei hegemonistiniams uzmo- 
jams civilizacijos idėjų istorijoje stiprėjo eurocentrinių teorijų įtaka. Jos siekė 
teoriškai pagrįsti ir universalizuoti europinę patirtį, mechaniškai ją perkelti į 
kitus civilizacinius pasaulius. Šioms teorijoms, kurių ryškiausias ideologas bu- 
vo G. Hegelis, būdingas atotrūkis tarp teorijos ir praktikos, europinės civiliza- 
cijos raidai suteikta universali, nepriklausoma nuo konkrečios istorinės kultūri- 
nės padėties prasmė. Dėl to Vakarų civilizacijos raidos išskirtinumas per daug 
sureikšmintas, jos sukurtos vertybės ir simboliai įvardijami kaip absoliutūs, be- 
laikiai, universalūs, būdingi visiems laikams bei tautoms. 

Tačiau kartu kaip opozicija joms, remiantis orientalistikos, archeologijos 
laimėjimais ir lyginamųjų civilizacijų studijomis, formavosi kitos tiksliau 
apibūdinančios realią žmonijos istoriją civilizacijos idėjos. Iš jų pirmiausia rei- 
kėtų išskirti humanistų, švietėjų, romantikų pradėtą ir A. Schopenhauerio plė- 
totą lyginamųjų civilizacijos studijų tradiciją ir su pozityvistinėmis nuostato- 
mis susijusias sociologinės bei antropologinės pakraipos mokyklas. 

Civilizacijos idėjų plėtotėje antrojoje XIX a. pusėje - XX a. pradžioje iš- 
ryškėjo dvi pagrindinės tradicijos, kurias sąlyginai galime pavadinti linijine 
(tiesine) ir cikline. Pirmosios šalininkai (H. Spenceris, L. Morganas, E. B. Tyloras, 
E Boasas) civilizacijos istorijos procesus aiškino kaip nenutrūkstamą pažangų 
judėjimą nuo paprasto prie tobulesnio ir sudėtingesnio. Ši teorija rado tolygią 
išraiškos formą sureikšmintoje pažangos idėjoje. 

Antrosios ciklinės teorijos šalininkai (N. Danilevskis, L. Frobeniusas, 
O. Spengleris, A. Toynbee, P. Sorokinas) civilizacijos istoriją suvokė kaip judėji- 
mą ratu, t.y. periodiškai pasikartojanti — vis nauju lygmeniu grįžimą prie anks- 
čiau gyvavusių formų. Aiškindamiesi kiekvieno ciklo išbaigtumo problemas, 
jie pirmieji pradėjo kelti klausimus apie istorijos procesų prasmę ir įvairiais pavi- 
dalais formulavo civilizacijos procesų istorinio dėsningumo bei neišvengiamumo pro- 
blemas. Siekis aprėpti žmonijos istoriją apskritai iškėlė daugybę naujų hipotezių ir 
idėjų apie galutinį civilizacijos istorijos procesų tikslą, varomąsias jėgas, įvairius ci- 
vilizacijos procesus reguliuojančius veiksnius. 

Ilgainiui socialiniuose ir humanitariniuose moksluose išsiskleidė daugybė 
viena kitai prieštaraujančių, tarpusavyje polemizuojančių mokyklų, teorijų, kon- 
cepciju, iš kurių, be minėtų, pirmiausia vertėtų išskirti difuzines, funkcionalis- 
tines, sociologines, tradicionalistines, neoevoliucines ir pan. Iš pirmo žvilgsnio 

atrodantis chaotiškas dabartinių įvairiais sluoksniais susipinančių bei persismel- 
kiančių civilizacijos idėjų konglomeratas, įdėmiau struktūriškai ir morfologiš- 
kai jį analizuojant, logiškai išsiskaido į įvairias vyraujančias kryptis, teorijas. 

Antrojoje XX a. pusėje viešpatavusias civilizacijos idėjas pastaraisiais de- 
šimtmečiais permąstė bei reformavo postmodernizmo šalininkai. Jie daug nu- 
veikė demokratizuodami civilizacijos tyrinėjimus, ironiškai nuvainikuodami 
pažangos, pažinimo idėjas, pamatines klasikinių eurocentrinių teorijų nuo- 
statas ir įvesdami į Vakarų civilizacijos idėjų istoriją daugybę neeuropinės kil- 
mės konceptų. 

Kupini kritinio patoso perdėm eurocentrinių klasikinių civilizacijos teo- 
rijų atžvilgiu postmodernistai konceptualizavo dabartinę tarpcivilizacinio dis- 
kurso padėtį, įtvirtino euristinę komparatyvistinės metodologijos vertę, atsklei- 
dė plačias jos galimybes tyrinėjant civilizacijos reiškinius. Jie naujai pažvelgė į 
civilizacijos idėjų istorijos raidos peripetijas, įvedė naujas tyrinėjimo strategijas ir 
metodus, paskatino nuosekliau domėtis skirtingų kultūrų, epochų autorių idėjomis, 
pajusti jų intelektinių ieškojimų dvasią, daug nuveikė aiškinantis dabartinių civiliza- 
cijos procesų esmę. 

Baigiant norisi priminti, kad autoriaus sumanymu ši knyga savo struktū- 
ra, gvildenamų idėjų, problemų, instrumentarijaus požiūriais yra ne tik daly- 
kinis lyginamosios idėjų istorijos pritaikymas, tačiau ir savotiškas įvadas į ki- 
tas jau parašytas civilizacijos bei kultūros problemoms skirtas studijas, kurios 
netrukus turėtų pasirodyti ir logiškai pratęsti šioje knygoje aptariamas idėjas, 
problemas. Nors knygą skyrėme lyginamajai civilizacijos idėjų istorijai, tačiau 
akivaizdu, kad civilizacija nėra vien tik abstrakti sąvoka, ji yra ir empirinė tikrovė, 
daugiasluoksnis sociokultūrinis reiškinys, turintis kartu realią bei refleksijos idėjų pa- 
saulio srityje istorijas, kurių lygiagretus ar poetapinis pažinimas yra būtinas perei- 
nant prie nuodugnesnių tyrinėjimų. Glaudesnė pažintis su lyginamąja civilizaci- 
jos idėjų istorija, bendravimas su originalių mąstytojų idėjomis, tikiuosi, at- 
vers skaitytojams naujus pažinimo horizontus, suteiks gyvenimo išminties, 
mokys pakantumo kitokioms idėjoms, kultūros vertybėms ir simboliams. 

Sparnuotas liūtas iš Asurnazirpalo rūmų 


CHRONOLOGIJA 


Mesopotamijos ir Artimuju Rytu civilizacijos: 
Sumeras, Akadu, Babilonas, Urartu, Asirija, Midija, Persija 


Pirmieji žemdirbiai (apie 9000 m. pr. Kr.) 

Šumerų civilizacijos formavimasis (apie 4300-3100 m. pr. Kr.) 

Šumerų miestų-valstybių Uro, Uruko, Eridu, Lagašo, Akado, Mari, Babilono 
kultūros klestėjimas (apie 2850-2500 m. pr. Kr.) 

Uruko iškilimas (apie 2700-2500 m. pr.) 

Semitų genčių įsiveržimas ir šumerų miestų-valstybių Akadas, Mari, Babilonas 
užkariavimas (apie 2500 m. pr. Kr.) 

Akadu karalius Sargonas I pirmą kartą suvienija Mesopotamiją (apie 2371- 
2316 m. pr. Kr.) 

Antrąkart trims šimtams metų Mesopotamiją suvienija Babilono karalius 
Hamurabis (1792-1750 m. pr. Kr.) 

Hetitų ekspansija ir Babilono užkariavimas (1600-1595 m. pr. Kr.) 

Naujosios hetitų karalystės klestėjimas (1450-1200 m. pr. Kr.) 

Asirijos ekspansija (1366-1330 m. pr. Kr.) 

Vidurinės Elamo karalystės klestėjimas (1278-1250 m. pr. Kr.) 

Asirija užkariauja Babiloną (1244-1208 m. pr. Kr.) 

Aramėjų ekspansija (apie 1000 m. pr. Kr.) 

Urartu civilizacijos klestėjimas (IX-VIII a. pr. Kr.) 

Frigijos karalystės iškilimas (apie 800 m. pr. Kr.) 

Semitų valstybė Asirija su sostine Ašuru, vėliau Ninevija valdant karaliui 
Ašurbanipalui trečią kartą suvienija Mesopotamiją (apie 700 m. pr. Kr) 

Midijos ekspansija (625—585 m. pr. Kr.) 

612 m. pr. Kr. Babilonas ir Midija užkariavę Nineviją sužlugdo Asirijos imperiją 
sukuria Antrąją Babilono karalystę bei ketvirtą kartą suvienija Mesopotamiją 

Nabuchodonosaras apsiaučia Jeruzalę ir paima į nelaisvę žydus (597-587 m. 
pr. Kr.) 

Persai ekspansija ir galingos universalios imperijos kūrimas (550 m. pr. Kr.) 

Babiloną užkariauja persai ir Babilono karalystė tampa persų provincija (539 m. 
pr. Kr.) 

Persijos „valdovų valdovo“ Darijaus I viešpatavimo metai (521—485 m. pr. Kr.) 

Aleksandro Makedoniečio žygiai į Rytus (334-323 m. pr. Kr.) 


Egiptas 


Pirmieji žemdirbiai (apie 7000 m. pr. Kr.) 

Archajinė epocha (apie 3100-2720 m. pr. Kr.) 

Senoji karalystė (apie 2720-2220 m. pr. Kr.) 

I tarpinis periodas. Suirutė (2160-2052) 

Vidurinė karalystė (apie 2065-1785 m. pr. Kr.) 

II tarpinis periodas (1786-1567) 

Užkariautojų hiksų įsiveržimas (1730 m. pr. Kr.) 
Išsivadavimas iš hiksų priespaudos (1580 m. pr. Kr.) 
Naujoji karalystė (apie 1580-1100 m. pr. Kr.) 

Egipto ir hetitų karas (1286-1270 m. pr. Kr.) 
Vėlyvasis periodas (1085-332 m.pr. Kr.) 

Asirijos ir skitų genčių įsiveržimas į Egiptą (670 m. pr. Kr.) 
Pirmasis persų užkariavimas (525 m. pr. Kr.) 

Antrasis persų užkariavimas ir viešpatavimas (341-332 m. pr. Kr.) 
Aleksandro Makedoniečio užkariavimas (332 m. pr. Kr.) 
Ptolomėjų dinastija (304-30 m. pr. Kr.) 

Romos užkariavimas (30 m. pr. Kr.) 

Krikščionybės įsigalėjimas (III-IV a.) 

Egipto įjungimas į Bizantijos imperiją (395) 


Arabų musulmonų užkariavimas (642) 
Indija 


Pirmieji žemdirbiai (apie 6500 m. pr. Kr.) 

Pirmosios Indo upės baseino (Harapos, Mohendžo-Daro) civilizacijos (3000-1400) 
Arijų genčių įsiveržimas (1400-1200) 

Vedų kultūros klestėjimo periodas (XIV-VI a. pr. Kr.) 
Magadhos valstybės iškilimas (642-41 m. pr. Kr.) 
Darijaus įsiveržimas (516) 

Maurya imperija (320-185 arba 322-188) 

Sunga (Cunga) dinastija (185-72 m. pr. Kr) 

Satavahana dinastija (apie 200 m. pr. Kr. - 200 m.) 
Kušana (Kushana) imperija (78-200) 

Guptų imperija (320—510) 

Vakotaka dinastija (275-550) 

Pallava dinastija (325-897) 

Chalukya dinastija Dekane (550-757 arba 543-755) 
Pirmasis arabų įsiveržimas į Vakarų Sindo regioną (712) 
Rastrakuta dinastija (753-974) 

Pala dinastija (765-1175) 

Pratihara dinastija (805-136) 

Chola dinastija (846-1173) 

Chandella dinastija (831-1308) 

Sena dinastija (1095-1203) 

Mahmudo al Ghazni įsiveržimas į Indijos plokštikalnę (1001 m.) 
Hoisala dinastija (apie 1100-1300) 


Pirmasis mongolų puolimas (1221) 


Chronologija 


Pandiya dinastija (1238-1323) 

Islamiškoji Bahmanidų dinastija Dekane (1347-1527) 
Hinduistinó Vidžajanagara dinastija (1350-1600 arba 1336-1565) 
Tamerlano įsiveržimas ir Delio okupavimas (1398) 

Lodi dinastija Delyje (1450-1526) 

Mogolų dinastija (1526-1858) 

Modernusis periodas (nuo 1858- ) 


Kinija 


Pirmieji žemdirbiai (apie 5000 m. pr. Kr.) 
Yang-Shao kultūra (3000-XVIII a. pr. Kr.) 
Shang (Yin) karalystė (1766-1222 arba 1027) 
Vakarų Zhou, arba Vakarų Chou (1122-770 m. pr. Kr.) 
Rytų Zhou, arba Rytų Chou (770-403 m. pr. Kr.) 
Kariaujančių karalysčių metas (403-221 m. pr. Kr.) 
Oin (221-207) 
Hanų dinastija (206 m. pr. Kr.-220 m.) 
Trijų karalysčių (220-265) 

Wei (220—265) 

Shu (221-263) 

Wu (222-280) 
Jinu, arbaTsinu dinastija (265—420) 
Šiaurės ir Pietų dinastijos (420—589) 
Sui dinastija (589—618 m.) 
Tangų dinastija (618-907 m.) 
Udai, arba Penkių dinastijų valdymo metas (907-959 m.) 
Songų, arba Sungų dinastija (960-1279) 

Šiaurės Song (960-1127) 

Pietu Song (1127-1279) 
Liao (916-1125) 
Jurchen (1115-1234) 
Yuanu (mongolu) dinastija (1271-1368) 
Mingų dinastija (1368-1662) 

Chingų (mandžiūrų) dinastija (1662-1912) 
Kuomintang (1912-1949; Taivanyje iki šiol) 
Kinijos Liaudies Respublika (1949- ) 


Japonija 


Jomon periodas (7000-300 m. pr. Kr.) 
Yayoi periodas (IV a. pr. Kr. — III a.) 
Kofun periodas (apie 300-538 m.) 
Asuka periodas (552-710) 

Nara periodas (710—794) 

Heian periodas (794-1185) 
Kamakura periodas (1185-1333) 
Muromachi periodas (1333-1568) 
Momoyama periodas (1568-1603) 
Edo (Tokugawa) periodas (1603-1868) 
Meiji periodas (1868-1912) 

Taisho periodas (1912-1926) 

Shówa periodas (1926-1989) 

Heisei periodas (1989- ) 


Ikikolumbinės civilizacijos 


Indėnų gentys apgyvena Mezoamerikos teritoriją (12000 m. pr. Kr.) 
Pirmieji žemdirbiai (6500 m. pr. Kr.) 

Pirmosios gyvenvietės (3500 m. pr. Kr.) 

Pirmosios olmekų gyvenvietės (apie 1000 m. pr. Kr.) 

Olmekų civilizacija Meksikos įlankos pakrantėje (1154-500 m. pr. Kr.) 
Majų civilizacija Meksikos įlankos pakrantėje. Klasikinis periodas (325-925) 
Majų civilizacijos tapsmas (325-625) 

Majų civilizacijos ekspansija (625-800) 

Tiahuanako civilizacija Anduose (750-1200) 

Majų civilizacijos irimas (800—925) 

Inkų civilizacija Anduose (1200-1531) 

Toltekų civilizacija Meksikos aukštikalnėse (800-1200) 
Actekų civilizacija Meksikos aukštikalnėse (1256-1525) 
Tenočtitlano-Mechiko įkūrimas (1325) 

Ispanų užkariavimas ir inkų imperijos žlugimas (1532) 
Inkų sukilimas (1536) 

Galutinis inkų pavergimas (1572) 


Arabų musulmonų pasaulis 


Hidžra, islamo kalendoriaus pradžia (622) 

Mekos užkariavimas (630) 

Mahometo mirtis (632) 

Didieji arabų užkariavimai Sirijoje, Palestinoje, Persijoje, Egipte (634—644) 

Omejadų dinastija (661-750) 

Ispanijos užkariavimo pradžia (711) 

Pirmasis arabų įsiveržimas į Vakarų Indiją (712) 

Abasidų dinastija (750-1258) 

Pirmieji trys Kryžiaus žygiai į Jeruzalę (1099, 1147, 1189-1192) 

Mameliukų valstybės Egipte iškilimas (1250-1517) 

Mongolų invazija ir Abasidų dinastijos žlugimas (1258) 

Tiurkų genčių įsiveržimas į Mažąją Aziją (XIII a.) 

Konstantinopolio užkariavimas ir Bizantijos imperijos žlugimas (1453 m.) 

Islamiškojo pasaulio skilimas į tris imperijas: Otomanų, Sefavidų ir Mogolų (XVI- 
XVII a.) 

